
POLITICA GUVERNULUI ROŞU ȘI INTERESELE 


STRĂINILOR 
„Faceţi interesele străinilor în paguba ţării — aceasta era 
una din frazele stereotipe pe care partidul astăzi la cârmă 
o arunca odinioară guvernului conservator, — aceasta era una 


din armele bogatului arsenal de insinuări, de neadevăruri, 
de calomnii, cu cari oneştii patrioţi de industrie, afișând pe 
atunci un dor nesecat de interesele ţării, combătea pentru 
răsturnarea partidului conservator şi inaugurarea regimu- 
lui virtuţii. 

Lupta lor neleală a reușit, şi de patru ani de zile ţara 
a putut vedea care dintre cele două partide adversare, ce 
s'au succedat ca atari la putere, a făcut şi face interesele 
străinilor în paguba ţării. 

A fost în adevăr un interes mare pentru Rusia a târî armata 
peste Dunăre „fără zapis, chezăşie, nici amanet“, a se folosi 
de ajutorul acestei armate spre a sili pe leul dela Plevna 
să se dea prins în vizuina sa, şi apoi a ne lua Basarabia. 

Cine a ajutat pe împăratul Rusiei, cu un zel vrednic de 
cel mai credincios curtezan al său, să-şi îndeplinească aceste 
interese ? Cine a fost acela care, aflând dela prințul Gorcia- 
cov încă din Iunie 1877 că Basarabia ne este hotărîtă spre 
jertfă, şi fără a face Camerelor nici o împărtăşire despre 
această nenorocire ce ni se pregătea, a dat totuşi peste două 
luni ordine armatei să treacă Dunărea şi să combată ală- 
turi cu armata împărătească ? 

Toate acestea le-au făcut oameni cari, pe bună dreptate 
Şi din chiar senin, convinşi că nu spun adevărul, ne arun- 
cau nouă fraza: „Faceți interesele străinilor în paguba 
țării“. 

Finanţiarii partidului dela putere atâta măcar trebueau 
să ştie, că rubla nu are o valoare de patru franci, că această 
monedă primindu-se la noi pe o valoare mai mare de cât 
cea adevărată, rublele trebuiau fireşte să năpădească şi să 
rămâie în ţară, şi că îndată după retragerea armatei ruseşti, 

găsindu-ne cu piaţa inundată de ruble, trebuia neapărat să 
reducem cursul lor la adevărata valoare. 

Cu toate acestea la intrarea armatei ruseşti în ţară, prin 
un decret al guvernului, s'a fixat cursul rublei la patru franci. 
Era în interesul armatei imperiale, și prin urmare în intere- 
sul guvernului ei, şi al tutulor speculanţilor, întreprinzătorilor 
şi gheşeftarilor evrei, ce urmau pas cu pas acea armată, ca 
moneda, cu cari ei intrau în ţară, să aibă un curs cât s'ar 
îi putut mai ridicat, câtă vreme ei se aflau aici. 

Prin ridicarea cursului rublelor s'a adus un câştig de câteva 
milioane străinilor cari le-a lăsat pe pieţele noastre, şi tot 
atâta pagubă acestor pieţe s'a cauzat prin scăderea, ce deve- 
nise neapărată, a acelui curs. 

Ilustrul Warszawsky, care trebue să fi tras mult folos din 
plusul valorii rublelor la noi, a avut trebuinţă de care de 
rechiziţie. Mult şi-a bătut capul, mult s'a chinuit, până să 
dea de un alt personaj și mai ilustru şi să-l convingă a-i da 
o mână de ajutor. Populaţia română, în vreme de iarnă, a 
fost dată cu chirie lui Warszawsky, pe cale administrativă 
de către d. Simion Mihălescu, actual senator liberal-naţional. 
Românii cu carele şi vitele lor, luaţi de beilic şi de zor din 
vatră, au fost duşi sub boldul suliţii căzăceşti, până la poalele 
Balcanilor. Unii au pierit, şi câţi au rămas s'au întors la 
vatra lor ca vai de ei, fără car, fără vite și fără putinţă sau 
speranţă de vr'o îndreptare a soartei lor. 

Toate aceste jertfe ale românilor în interesul cui erau 
făcute? — în interesul dd-lor Warszawski-Mihălescu şi al 
armatei rusești. 

Nenorocirile răsboiului au trecut, şi au venit după dânsele 
urmările lor: pierderea Basarabiei şi cestiunea israelită. Ale 
cui interese le-au apărat patrioţi de industrie în cestiunea 
israelită ? Dacă în adunarea națională opoziţia nu ar fi avut 
câteva voturi mai multe peste o treime, proiectul guvernului 
de sigur ar fi trecut. Şi ce era acel proiect? Ale cui interese 
se făceau printr'însul? Ale ţării sau ale alianței israelite ? 
La aceste întrebări să răspunză ţara, al cărei sentiment, ex- 
primat cu energie şi din norocire cu eficacitate, atât prin 
presă cât şi în Adunările de revizuire, a condamnat şi a ză- 
dărnicit tendinţele ultra-evreofile ale guvernului. 

Astăzi, la ordinea zilei, avem cestiunea pretinsei răscum- 
părări a căilor ferate. Mai este oare nevoie să vorbim în 
fond despre această afacere? Mai poate fi cineva atât de 
naiv, sau atât de nepricepător, încât să nu vază că transacţia 
asupra căreia se desbate azi în Cameră, spre a o pune în 
acord cu poruncile primite dela Berlin, este un joc ruină- 
tor şi o umilire monstruoasă pentru ţară? Şi în interesul 

cui se păgubește şi se umileşte Statul român? In intere- 
sul străinilor. 

Această colosală şi „strălucită afacere“, produce însă atâta 
sgomot și atâta lumină, încât eclipsează şi acopere alte mai 
mici şi mai puţin strălucite, dar totuşi îndestul de caracte- 
ristice. Astfel, de exemplu „Binele Public“ conține astăzi 
câteva rânduri în privinţa unei alte daraveri, nu puţin însem- 
nate, dintre un concesionar străin și statul nostru. E vorba 
de un d. Ward, căruia i s'a confiscat legal o sumă de 300.000 
de franci, acum vrc câţiva ani — pare-se sub guvernul reac- 
ționarilor — şi care astăzi îşi va recăpăta garanţia confiscată 
pe motiv de echitate. Din rândurile pe cari le reproducem 
mai jos după „Binele Public“ se va vedea ce însemnează 
acest cuvânt, echitate. Sunt interese străine în joc, o putere 
străină se face apărătoarea acestor interese, şi guvernul na- 
țional-liberal cată să le îndeplinească. 

Interesele străinilor dar, şi numai aceste interese sunt, 
din nenorocire, dezideratul politicei patrioticului guvern. E 
foarte natural să fie aşa, de vreme ce acei ce conduc par- 
tidul dela putere — şi asupra acestui punct vom reveni — 
nu sunt decât străini, străini prin origină, prin moravuri şi 
prin educaţie. 

Acei ce compun grosul acestei armate de flibustieri politici 
sunt bugetofagii, cumularzii, gheşeftarii de toată mâna, cari 
în schimbul foloaselor lor individuale, dau conducătorilor lor 
o supunere mai mult decât oarbă. Intr'o ţară, unde nu se 
munceşte decât foarte puţin, unde nu există altă industrie 
decât bugetul şi gheşefturile publice, şi unde societatea, fără 
a fi în stare să producă ceva, a contractat toate nevoile socie- 
tăţilor avute prin producția lor, neapărat că trebue să se 
găsească o mulţime de asemenea indivizi nemernici. 

Aceia însă cari după metoda şi preceptele lu: Machiavelli, 
Sau pus să organizeze într'o ceată regulată această adună- 
tură, învăţându-i industria şi specula patriotismului, demo- 
cratismului şi naţionalismului, sunt în cea mai mare parte 


străini, străini din toate punctele de vedere, precum o vom 
dovedi în curând. 

ŞI CUM VIN CU DRUM DE FIER... 


Nenorocitele astea de ţări ale noastre sunt de mult, dar 
mai cu seamă dela fanarioți încoace scena unui joc de intrigi 
internaţionale, cari se ţes, se încâlcesc, dar din nenorocire 
se iscălesc totdeauna în defavorul lor şi mai cu seamă a 
elementului românesc din ele. 

De se face un drum de fier, el devine calea mare de imi- 
graţiune a tuturor vagabonzilor şi a criminalilor din statele 
învecinate, căci România a devenit mlaștina de scurgere 
pentru tot ce e moralicește şi economicește nesănătos dincolo 
de granițe, pentru tot ce fuge de muncă, pentru tot ce se 
simte urmărit de înrolarea în armată, de poliţie şi de justi- 
ţia penală. Astfel, bună oară, toţi criminali din Austro-Un- 
garia cari se prind din fugă, pe drumul spre România se 
prind, căci aci e ţara libertăţii, egalităţii, fraternității, şi a 
părintelui acestora, C. A. Rosetti, a cărui nume slăvit va fi 
de toate veniturile de acum şi pururea şi în vecii vecilor. 

Christ a fost reprezentantul săracului cinstit şi harnic. An- 
tihrist e reprezentantul săracului viclean şi leneş, căci vi- 
eleşugul şi lenea, tertipul şi rușinea de muncă sunt cele 
două mari semne caracteristice atât ale roşiilor ca colectivi- 
tate, exceptând pe puţini, cât şi a elementelor străine pe cari 
ei mai cu seamă le favorizează. 

Am susţinut întrun rând că toate, absolut toate drumurile 
de fier din ţară îşi încheie socotelele anuale cu pagubă, 
încât statul — şi când zicem statul, zicem producătorul prin- 
cipal, ţăranul — plăteşte din sudoarea amară a imensei şi 
cumplit de săracei majorităţi a populaţiunii române, prim- 
blările perciunaţilor cetăţeni din Galiţia spre România, trans- 
portul mărfurilor proaste cari ucid până şi umbra de meserie 
şi meşteşug în ţara noastră, reducându-se astfel totalitatea 
populaţiei noastre, fie din oraşe, fie din sate, la tristul rol de 
ilot producător de grâu pentru străinătate, o totalitate care 
ea însăși nu se hrăneşte cu grâu şi cu mălaiu. E evident şi 
pe toată scara societăţii se observă că rassa română în genere 
decade, că ajunge la disselecţiune, la maimuţire. 

Aducă-şi cineva aminte de ce erau Bucureştii în zilele lui 
Vodă Cuza" un oraş românesc. Ce sunt astăzi? Un oraș 
străin. Nu vorbim de zilele mai vechi ale lui Ghica Vodă în 
care puternica organizaţie a breslaşilor făcea aproape cu 
neputinţă pătrunderea unui străin în organismul economic 
al naţiei, vorbind de-o vreme în care fraza îşi luase deja 
vânt, de o vreme în care exista deja un ziar ca „Românul“ 

care învenina ţara în contra Domnului şi pe Domn în contra 
țării. Şi totuşi Bucureştii erau încă un oraş creştin şi româ- 
nesc. Nu vedeai o firmă străină în Lipscani de pildă, astăzi 
devin rare cele române. 

Şi de ce asta? 

Pentrucă din toate s'au făcut politică internaţională. 

Singur d. Brătianu a spus-o în senat, că cestiunea drumu- 
rilor dumisale de fier se trata fără participarea ţării între 
Berlin şi Viena. Dar orice cestie, orice fleac de cestie devine 
în timpul guvernului roşiilor o întrebare de existenţă sau 
de neexistenţă a ţării. 

Şi bieţii Domni din vechime, cari ca Petre cel Şchiop abdi- 
cau dela Domnie ca să nu se mărească în zilele lor haraciul 
Porții cu o mie sau două de galbeni sau Miron Costin croni- 
carul, care şi-a pus viaţa la mijloc şi a pierdut-o pentrucă Vodă 
Cantemir sporise birurile! Un om care renunţă la Domnie 
pentru a scăpa ţara de o dare, un altul care-şi dă capul 
călăului pentru onoarea de a fi protestat contra unui spor 
de bir! Şi nu era un desperat ce n'avea ce pierde Miron 
Costin, căci avea o sută de moşii bine numărate pe faţa 
pământului Moldovei. 

Astăzi... astăzi e cu totul altceva. Astăzi nu mai e cum 
era în zilele mocanilor celor greoi şi cinstiţi, pe carei-i durea 
inima de biata ţara asta, isbită din toate părțile de oarde de 
sute de mii, cari se sfărimau de marginea colțoroasă a ei ca 
talazurile mării de stânci. Astăzi, dacă vor să vie Tătarii, 
îi poftim noi înşi-ne, le facem drum de fier ca să călătorească 
huzurind de bine şi-i primim cu pâne şi cu sare, ca pe Domnii 
ţării. 

Ce prost era de pildă Mateiu-Basarab, care, dacă afla 
că un străin cumpărase o moşie în ţară, scotea numai decât 
bani din pungă şi i-o rescumpăra numai decât, pentru ca 
nu un străin să fie proprietar în ţară. 

Astăzi, teoria de „om şi om“ e la ordinea zilei şi în Ame- 
rica Orientului domnesc ideile civilizaţiei moderne, cărora 
trebue să le facem concesiuni că de nu — ne şterg de pe 
faţa pământului. 

Ei, au trecut vremile acelea. Ne-am subţiat, ne-am civi- 
lizat. In loc de-a merge la biserică, mergem la Caffe-chantant 
unde nentâlnim cu omenirea din toate unghiurile pămân- 
tului, scursă la noi ca prin minune. Ba pentru că limba 
noastră cam veche cu sintaxa ei frumoasă dar grea, cu 
multele ei locuţiuni, îi cam jena pe prietenii noştri, am 
dat-o de o parte şi am primit o ciripitură de limbă păsă- 
rească cu sintaxa cosmopolită, pe care cineva, dacă ştie 
niţică franţuzească, o învaţă într'o săptămână de zile. Bietul 
Varlam, mitropolitul Moldovei şi al Sucevei. care în înţele- 

gere cu Domnii de atunci şi cun sinod general al bise- 
ricei noastre, au întemeiat acea admirabilă unitate, care-a 
făcut ca limba noastră să fie aceiaşi, una şi nedespărţită în 
palat, în colibă şi'n toată românimea, şi-ar face cruce creşti- 
nul auzind o păsărească pe care poporul, vorbitorul de căpe- 
tenie şi păstrul limbei, n'o mai înţelege. 

Dar Varlam era un prost. In zilele noastre nici membru 
la Academie n'ar putea să fie. 

Dar să venim iar la vorba noastră. In mai multe rânduri 
am spus, că dacă toate mărfurile şi toţi călătorii din Româ- 
nia s'ar transporta gratis pe cheltuiala visteriei, cu carul şi 
cu teleguţa, tot statul n'ar cheltui atâta cât plăteşte anuitate 
pentru drumurile de fier. Atât de neînsemnată este produc- 
ţia noastră. Cu drumurile de fier ale d-lui Brătianu, las'că 
transportul e scump pentru marfă şi călător, dar mai plă- 
teşte şi Statul un adaos anual de zeci de milioane. Adică 
curat negustoria lui Nastratin. 

Cu toate acestea credeţi, că roşii au învăţat minte din 
cazul lui Strousberg şi nu au de gând a mai da asemenea 
lucrări publice în întreprindere. 

Nu mai departe decât în numărul de ieri foaia patrioţilor 
ne promite un frumos drum de fier spre Chiustenge împreună 
cun măreț pod peste Dunăre. 

Se va întreba cineva: „nu văd patrioţii că toate lucrurile 
acestea or să ţie bani, nu văd că marea mulţime a contri- 
buabililor îşi vând munca pe ani înainte ca să plătească 
birurile ? Nu văd patrioţii, că trebue să binecuvinteze ceasul 
în care expiră o seamă de datorii publice, pentru a nu le 


mai reînoi ? Nu văd onor. patrioţii că ceea ce e mai necesar, 


dacă e la adică, e armarea până în dinţi, nu concesiuni noi 
de drum de fier şi de poduri pe uscat? 

Ba o văd prea bine, dar iarăşi, politica internaţională e 
pretextul pentru noua eră a concesiilor, care se va inaugura 
îndată ce se va curăţi cabinetul de elemente eterogene. 

Oricare om cu cât de puţină judecată trebue să-şi fi zicând: 
Nebuni sunt oamenii aceştia de confundă o ţară agricolă c'o 
producţie prin natura ei mărginită la un maxim oarecare, 
cu țări industriale a căror export şi import se sue la miliarde ? 

Geaba ; par'că vorbeşte întrun pustiu!  „,Trebue — răs- 
punde Pressa — a stabili între statul român şi puterile Eu- 
ropei raporturi de amiciţie şi de interese reciproce, ca în orice 
eventualitate să avem în favoarea noastră simpatia şi spri- 
jinul lor“. 

Cu alte cuvinte trebue să rămânem iloţi ca să avem onoa- 
rea de a fi prenumeraţi între slugile plecate a tuturor pu- 
terilor. Numai cu acest preţ puterile vor ţinea la noi, cum: 
au ţinut la bieţii Turci, Dumnezeu să-i ierte. 

Această politică a Pressei grozav de subţire, secundată cu 
multe parafraze liberalo-naţionale de către cei din strada 
Doamnei, nu intră în capul nostru şi o denunţăm publicului, 
ca să vază ce ne aşteaptă. Acel pasaj al Pressei însemnează 
ca să ne dăm economiceşte legaţi de mâni și de picioare ca 
Egiptenii, pentru ca să ni se permită de a respira. 

Noi cari am văzut că purtarea d-lui Brătianu în toate oca- 
ziile se împrumută minunat la o chee oare care — aceea a 
politicei panslaviste, repetăm: Căile Stroussberg trebuiau 
votate, coute que coute, pentru transportarea armiei Impără- 
teşti la marginea Dunării; podul peste Dunăre se va face 
~ coute que coute — pentru a uni slavii de sud cu cei de 
nord prin locul predilect al migraţiunilor din toţi timpii, 
pe la vadul lui Isac, prin Scythia minor. 

Cu toate întreprinderile d-lui Brătianu se împlinesc puru- 
rea două scopuri: 1) se împovărează și se secătueşte pe de 
oparte poporul român spre a deveni incapabil de împotrivire, 
2) se crează înlesnirile cele mai esenţiale pentru transportul 
armiilor Impărătești. 

Iar marele om de stat joacă rolul pe care l-am prezis din 
capul locului : acela al supapei de siguranţă, acela al omului 
intereselor apusene. 

Știm foarte bine că aceasta se va numi iarăși o insinua- 
țiune, dar, din nenorocire, cheia noastră se potrivește întrun 
mod fatal cu toate actele politice ale d-lui Brătianu. 


MIJLOACELE MENȚINERII LA GUVERN 


Preţioasele descoperiri pe cari le-a făcut renumitul Machia- 
velli în privirea artei de-a parveni la putere şi de-a se men- 
tinea, nau avut nici când mai dese 'ilustraţiuni prin realitate 
decât în zilele guvernelor roșii dela noi. Nu spunem ceva 
nou cititorilor noștri dacă repetăm că pentru politici roşii 
de şcoală veche bizantină interesele publice sunt numai pre- 
textul de luptă, foloasele materiale ale puterii, scopul adevă- 
rat. Insă a masca acest scop, mai ales când cineva are com- 
panioni cam nejenaţi, cari 'şi vâră mâna adânc în sacul 
mizeriei comune ş'o scot plină în văzul lumii, a masca acest 
scop cu o frazeologie sonoră, cu pretexte cari să-ţi ia ochii, 
trebue să fie preocuparea de căpetenie a omului de stat, căci 


vai de ziua în care poporul ar vedea limpede ce se petrece 
după culise. 

Se ştie, de pildă, că atât bătrânii noştri cât şi conserva- 
torii fac un lucru numai când el e necesar. Trebuia neapărat 
o şosea, o făceau, era nevoie de o şcoală, o înfiinţau; cun 
cuvânt serviciul public se încărca cu ceea ce era de absolută 
necesitate şi cu nimic mai mult. Acest mod de-a guverna 
poate fi foarte sincer şi cinstit; practic însă de sigur că nu 
e şi mai ales nu asigura nici parvenirea, nici menţinerea 
la putere. 

Pentru a te menținea, cată să iei ochii prin mari între- 
prinderi, prin fapte strălucite. Sub vecinica pretextare a 
binelui obştesc, cată să ocupi publicul cu planuri mari care 
să-l ţie necontenit în aşteptarea succesului şi în admiraţie. 
Iar actele acestea trebue să răsară ca un lanţ, unul dintr'altul, 
încât să nu se mai întâmple nimic între ele şi să m'aibă 
oamenii timp de a-şi veni în fire de a lucra contra. 

Aşa dar: s'a comis marele act al răscumpărării căilor fe- 
rate? nu lăsa publicul să reflecteze mult asupra acestui act, 
repede cu alte lucruri şi mai cornorate, care să-i ia ochii 
din capul locului, pentru ca răscumpărarea să treacă repede 
şi fără multă vorbă în domeniul faptelor pe jumătate uitate. 

Cu ce ni se vor mai lua ochii de către iubiții noştri gu- 
vernanţi ? 

Cu drumul de fier spre Dobrogea, cu podul peste Dunăre, 
cu banca de scompt şi. circulaţiune. 

Se ştie, că socoteala noastră răzăşească despre marile în- 
treprinderi de transport şi comunicaţiune e cam simplă, însă 
cu atât mai adevărată. Noi zicem aşa: ia atâta care cât 
grâu şi oameni ai de transportat la Kiustenge, plăteşte din 
visterie preţul transportului, și totuşi acesta va fi de zece ori 
mai mic decât anuitatea ce-o vei plăti zeci de ani de-a rân- 
dul pentru un drum de fier, ce va transporta scump, pentru 
un pod ce va costa scump. Am dedus din această socoteală, 
că circulaţie şi transport sunt numai pretexte mărturisite 
cu mină gravă în public, pe când cauza acestei întreprinderi 
e gheșeftul în linia întâia, un pod de trecere pentru oştiri 
împărăteşti în linia a doua şi alte lucruri de-acestea de mare 
politică europeană. 

Se ştie asemenea ideea noastră despre aşa numita „bancă 
de scompt şi circulațiune“, care nu-i în realitate decât o 
bancă de bani de hârtie, o tipografie de fițuici. E un plan 
vechiu al d-lui Brătianu de-a avea o fabrică de bani de 
hârtie, pentru a strânge în ladă tot ce e aur şi argint şi 
a-i da ţării în schimb hârtiuţe frumos tipărite, care, într'un 
moment dat, să nu fie bune decât de aprins ţigările cu ea. 

Care e sensul banilor de hârtie? Activitatea industrială 
a statelor vechi dă unor obiecte brute: in, bumbac, lemn, 
piatră, o valoare cu totul neproporţională cu aceea pe care-o 

aveau înainte. Din in şi bumbac se fac tesăturı, din țesături 
haine, din lemn mobile scumpe, din piatră sculpturi, încât 
se'nţelege de sine că toți aceşti producători, cari au creat 
un capital numai prin inteligența lor proprie şi “un mate- 
rial de puțină valoare, ajung la un moment în care nimeni 
nu e în stare a le cumpăra lucrurile pentrucă n’are bani 
în ladă de şi îi are în cărțile lui de comerţ. Atunci statul 
sau banca de scopt și circulaţiune, bazându-se pe activul din 
cărţile de comerţ, le împrumută oamenilor un fel de suro- 
gat al banului adevărat, în locul valorii un fel de reprezen- 
tant al valorii, cu condiția, că atunci, când activul din carte 
va fi şi în ladă, ei să înapoiască aceste fiţuici statului, care 
în momentul când necesitatea lor încetează, le nimiceşte, iar 
când necesitatea se iveşte din nou le retipărește. 

Dar un stat agricol? Poate pământul să producă mai mult 
decât o sumă anumită de chile de grâne, de o valoare ase- 
menea aproape anumită ? Unde e desproporţia între produc- 
ție şi mijloacele ei de acoperire pentru ca să fie nevoie de 
fițuice ? 

Reprezentantele unor valori, cari nu există nici măcar în 
imaginaţia miniştrilor, aceste fiţuici ajung întrun moment 
dat de-a reprezenta falimentul general, dezastrul economiei 
naţionale. 

D. Brătianu urmăreşte într'adevăr o întreprindere mare, 
pentru care-i trebuesc bani naht şi fiindcă birurile nu se pot 
spori în infinit, de aceea Dumnealui inventează necesitatea 
unei „bănci de fițuici“ pentru a scoate creștinilor toată 
moneta metalică şi a o înlocui cu hârtie. Acea întreprindere 
proiectată nu e de loc productivă pentru patrie, dar în înlăn- 
țuirea actelor menite de a-l ținea la putere, e poate cel 
mai mare. 


Această întreprindere, o spunem verde, e răsboiul, un nou 
răsboiu contra cine ştie cui. 

Poate dacă am pune în legătură logică podul de peste 
Dunăre cu „banca de fiţuici“ am putea ghici şi în unire 
cu cine şi în contra cui. Rugăm pe Dumnezeu să ne ia 
darul prorociei, să binevoiască a orândui contrariul din câte 
prevedem noi; dar ne temem ca nu — mergând din rău 
în mai rău precum se vede — efectul final să fie stergerea 
României de pe harta Europei. Tot făcându-ne sprincene, 
ne-om scoate odată ochii. 

OPTIMISM 


Ca un fel de refugiu de multele inconveniente ale vieţii, 
Dumnezeu, în înalta sa bunăvoință, a dat omului râsul cu 
toată scara dela zâmbetul ironic până la clocotirea home- 
rică. Când vezi capete, atât de vitreg înzestrate dela natură, 
încât nu sunt în stare a înţelege cel mai simplu adevăr, 
capete în care, ca niște oglinzi rele, totul se reflectă strâmb 
şi în proporţii pocite, făcându-şi complimente unul altuia și 
numindu-se sarea pământului, ai avea cauză de a te în- 
trista şi de a despera de viitorul omenirii, dacă nai şti că 
după o sută de ani de pildă, peste amândouă despărțămintele 
geniilor contimporani, peste balamuc şi puşcărie, va creşte 
iarbă şi că în amintirea generaţiei viitoare, toate fizionomiile 
acestea vor fi perit fără de nici o urmă, ca cercurile din faţa 
unei ape stătătoare. 

Garanţia învingerii adevărului și binelui în lumea aceasta, 
este moartea. Dacă moartea nu s'ar îndura să ne scape de o 
generaţie în disselecţiune, care produce atâţia Mihăleşti, Fun- 
dești, Pătârlăgeni, Costinești, dacă moartea nar pune ade- 
vărul la adăpost de onoarea de a fi coexistat alături cu partea 
criminală şi stupidă a omenirii, niciodată naţiile war fi putut 
strânge acel capital de adevăruri, care înobilează aspra lor 
luptă pentru existenţă. E o fericire pentru noi că, prostia şi 
perversitatea fiind nemuritoare, cel puţin proştii şi perverşii 
in concreto sunt muritori. 

De acolo râsul, ca un voios semn de încredere în zădăr- 
nicia acestei priveliști. 

La aceste consideraţiuni pe jumătate melancolice, pe jumă- 
tate vesele, ne-au condus numărul ,„Românului“ dela 30 
Ianuarie în care găsim următoarea frază la adresa roşilor 
mai tineri. 

„Sunteţi tineri aveţi prin urmare puterea de-a lucra“; 

„Sunteţi învăţaţi — aveţi deci inteligenţa şi capacitatea 
de-a corespunde la însărcinarea ce vi sa dat de naţiune“. 

Tinereţea e într'adevăr un defect incurabil, mai cu seamă 
al inteligenţelor roşii, căci o organografie a radicalilor nu 
ne-ar arăta în cele mai multe capete ale lor decât numai 
începuturile embrionare a ceea ce se numește creer, însă o 
desvoltare ipertrofiată a acelor părţi ale capului cari cores- 
pund cu şiretlicul şi în fine o lipsă totală a simțului de dis- 
tinsere între lucruri proprie şi iucruri ale altuia. 

Dar învăţaţi roşii? Asta e ceva cu totul nou. Carada, 
Fundescu, Costinescu, figurând ca învăţaţi sunt în stare a 

face să zâmbiască şi pe omul cel mai deprins cu curiozită- 
tile lumii. Căci întradevăr e curios ca nişte bieți oameni, 
cari abuzează în mod periculos sănătăţii lor, de surogatul pe 
care natura răutăcioasă le-au dat în loc de creeri, surogat 
abia suficient pentru a distinge un om de un car cu lemne, 
incapabil însă de-a înţelege semnificaţiunea vorbelor chiar, 
ceea ce ni se dovedește atât de des prin articolele de fond 
ale foilor liberale, să mai fie expuşi la primejdia de a fi 
numiți învăţaţi. 

Intre roşii abia se află câţiva, cari pot fi taxaţi cu epitetul 
biblic de „fiinţe cuvântătoare“, abia câteva excepţii, cari 
printr'un defect nedescoperit încă al conformaţiunii craniului, 
sunt ceva mai inteligente, deşi roşii. Incolo chiar elementelor 
liberale inteligente li e ruşine de a fi confundate în acea 
masă de hidos întunerec, în acea grămădire de perversitate 
catilinară şi de adâncă, uimitoare nerozie. 

Guvernul însuşi face foarte bine că nu întrebuinţează ase- 
menea oameni decât la funcțiunea machinală a votului; ar 
fi vai de ţară dacă ar mai şi discuta. Astfel cum ies proiec- 
tele de lege din pana șefilor de biurou ai ministeriilor, sunt 
lucruri mai mult ori mai puţin indigeste, dar nici au preten- 
ţia de a fi altceva decât lucrări, făcute de silă, menite de a 
nu fi nici înţelese, nici ascultate de poporul românesc. Dar 
închipuiască-și cineva că pe aceste canevale de copist s'ar 
mai broda discursuri roşii și lucrul ar deveni o adevărată 
spaimă. De aceea repede se fac, repede se votează proiectele 
de legi, adesea mai mult într'o singură zi şi obiceiul existenţii, 
destul de trist prin el însuși, el cel puţin scutit de platitu- 
dinile machinelor votătoare. 

De aceea „Românul“ sau cel puţin finul D. C A. Rosetti, 
în loc de a-i consilia pe tinerii şi învățații lui amici la vorbă, 
sau — ferească Dumnezeu — la lucru, ar face mai bine a 
le reaminti singura lucrare de care inteligenţe roşii sunt 


capabile: votarea, votarea fără scrupul, fără considerente, 
fără frază. 

NECONSECVENȚE 


Dimitrie Cantemir, Domn Moldovei, unul din oamenii cei 
mai învăţaţi ai secolului său, în prefața latinească a Cro- 
nicei Românilor povesteşte — cititorul ne va ierta parţiala 
incertitudine a citatului, de vreme ce nu avem cartea la 
îndemână — că Romanii, pătrunzând în Rhaetia, vitejii locui- 
tori ai acelei ţări le-a luat armele şi i-au combătut cu armele 
lor proprii. Astfel venerabilul cronicar român în asprul său 
patriotism (cestiune de creștere, cum ar zice Pressa) se în- 
cumetă a combate pe toţi hulitorii neamului său cu propriile 
lor arme. 

Pe un teren şi mai priincios decât acela al vechiului cro- 
nicar, îmbrăcat în platoşe de fier şi mănuind un condeiu de 
fier în contra dușmanilor neamului său, ne aflăm noi faţă 
cu organul marelui om de stat, faţă cu Pressa. 

In numărul ei de Joi 7 Februarie, Pressa se miră de rein- 
trarea d-lui Epureanu în partidul conservator, adaogă apoi 
câteva parafrazări a vorbelor d-lui Boerescu despre lipsa de 
domiciliu a dreptei conservatoare etc., etc. Vorbe ieftine 
întradevăr de care nu ne preocupăm într'o ţară şi întrun 
secol în care epitetele îmblă ulițele, încât le pot găsi şi cei 
mai târziori la pricepere. 

Nu vom face aşa dar polemică cu Pressa, căci nu ne-am 
înţelege, mai întâiu pentrucă nu vorbim aceeaşi limbă. Noi 
ştim româneşte. Pressa nu; noi căutăm pentru ideile noastre 
cuvântul cel mai adequat ce se poate. 

Pressa găseşte arare-ori câte un echivalent francez. Ce- 
stiune de creştere sau mai exact, de atavism. Omul a cărui 
părinţi n'a fost români, neam de neamul lor, ar pricepe cu 
greu adâncimea vorbei ţărăneşti, că oamenii de ţară senţeleg 
chiar între străini, cari le ştiu limba, nu doar dând cuvinte- 
lor un înțeles arbitrar, ci punându-le numai într'o ordine 
sintactică alta decât cea obicinuită şi aşezând accentul logic 
pe unele vorbe. Se'nţelege prin acente, căci au dorinţa de-a 
se înţelege. 

Deci nu pe terenul acestei înţelegeri pe care discută oameni, 
ce au dorinţa de a se convinge şi îndupleca, vom vorbi cu 
organul marelui om de stat, ci pe acel neutru al argumen- 
tului, absolut valabil pentru persoanele la cari ne adresăm, 
pe acela al dovezii numite ad hominem. 

Acum câteva luni, la 15 Maiu 1879, Pressa relata alegerea 
colegiului I pentru senat. 

Ce zicea Pressa pe atunci? 

Toți fruntaşii naţiunii, pe cari un sistem fatal îi persecutase cu 
o furie neauzită, naţiunea-i îmbrățișează şi-i trimite ca să-i pue 
faţăn faţă cu persecutorii lor. 

Aceia pe cari partidul radical îi declarase de trădători, națiu- 
nea-i recunoaşte din nou CA STALPI AI SĂI. 


Cari erau acei stâlpi, acei fruntași ? 

Pressa-i subliniază în lista aleşilor colegiului întâiu, îi tipă- 
reşte cu cursive, deci iată-i: 

Constantin Bosianu 

Iancu Strat, 

C. Silion. 

C. Cornescu 

Al. Ştirbei 

Vasile Alecsandri 

Prințul Dim. Ghica 

Petre Mavrogheni 

G. Gr. Cantacuzino 

Menelas Germani 

G. Giurgea 

M. K. Epureanu. 

General Manu, 

T. Rosetti 


Ce mai zice însă Presa despre această opoziţiune ? 


Opoziţiunea, de şi în minoritate, reprezintă în realitate adevă- 
rata expresiune a ţării, căci numai aleşii opoziţiunii până la unul 
întrunesc calităţile ce trebue să însușească un reprezentant al 
ţării în orice împrejurări şi mai ales când se tratează cestiuni 
importante... Partida radicală, cu o neînsemnată excepţiune, nu 
este reprezintată decât de nişte docile instrumente ale guvernului, 
cari strălucesc prin necunoştinţa lor şi prin lipsa de orice titluri 
meritorii şi cari nu-şi înţeleg într'altfel misiunea decât a face 


gălăgie la un ordin dat ca să turbure discuțiunea şi să voteze tot 
felul de ilegalităţi. 


Tot în acest articol, mai la vale Pressa vorbeşte de viola- 
rea constituţiei prin recunoașterea alegerei d-lui Morţun, în 


locul d-lui Nicu Gane ce avea mandatul de deputat de Su- 
ceava şi zice: 


„„Tot asemnea va putea da afară din Cameră pe toți deputații 
opoziţiunii şi a-i inlocui, după capricii cu D'AL DE Mărgăriteşti, 
Dimăncești, Patărlăgeni, etc. 


Dar oare citarea Mărgăriteştilor şi Pătărlăgenilor e izolată 
în ciclul de articole de fond ale Presei ? 

Deschidem numărul dela 20 Maiu 1879 și vedem următoa- 
rele asupra partidului roşu. 


Afară de vre-6 două personalităţi şi de un foarte mic număr 
de tineri instruiți dar a căror acţiune asupra direcţiunii aface- 
rilor este nulă, partidul care guvernează ţara (cel roșu) nu se 
compune decât de indivizi ce nu pot decât a-i compromite toate 
interesele, exercitând în stat cea mai tristă şi pernicioasă in- 
fluenţă... 

Ori cât de audace şi de compact poate fi mândrul şi cu penele 
fâlfâitoare batalion al Patărlăgenilor şi Manoleştilor din Cameră 
şi Senat, autoritatea, prestigiul și talentele, înţelepciunea, tactul 
şi prevederea politică a atâtor bărbaţi însemnați pe cari națiunea 
i-a trimis în Parlament, vor şti a ţine în loc şi a paraliza acţiunea 
funestă a acestor triști politici. 

Aceasta este convicţiunea noastră ! 

Aceasta trebue să fie convicțiunea națiunii! 


Aferim, ar zice Turcul. 

Apoi azi, când D. Boerescu nu mai nemereşte domiciliul 
partidului conservator pe care-l ştia odinioară foarte bine, 
noi n'avem dreptate a ne plânge, că adevăratul flagel al nefe- 
ricitului nostru popor, sunt — advocaţii? Ceea ce ieri era 
stâlp al ţării, astăzi n'are domiciliu ? Se potriveşte aceasta ? 
Se potriveşte ca nuca în perete şi ca sarea'n ochi, ar zice 
povestea vorbii. 

Dar aceasta nu e destul. Rămâne să dovedim tot din Pressa 
că ilustrul partid al Centrului a recunoscut asemenea pe d-nul 
X pureanu de şef al său. 

In No. său de 31 Maiu 1879, Pressa scrie asupra alegerii 
de prezident al Senatului : 


Dar cunoscându-se declaraţiunea P. S. Sale (Mitropolitului) pe 
care unii o comparau cu fabula vulpei, care neputând ajunge la 
struguri, îi găsea acri, a trebuit ca şi opoziţiunea (deci și d-nul 
Boerescu cu ai săi) să pună un alt candidat la prezidenţie şi 
acest candidat a fost d. M. K. Epureanu. 


Tot în acest număr Pressa dovedeşte într'un mod exact 
că majoritatea guvernamentală la acea alegere n'a fost decât 
de şase voturi, de şi guvernul pusese contracandidat pe d. 
Bozianu, simpatic tuturor partidelor. - 

In realitate dosarul nostru ad hominem în privirea Press? 
e foarte bogat. Dacă nu uzăm de el pe deplin, reticenţele 
noastre sunt cauzate mai mult de lipsa de timp de a ne 
ocupa cu neconsecvenţele unor adversari, despre cari nici 
când n'am avut o opinie mare. 


î.en 

Nouă nu ne inspiră respect decât o inteligență superioară, 
osândită fatalmente de a urma adevărului ori care ar fi 
caracterul purtătorului ei, sau un caracter superior, osândit 
asemenea de a fi adevărat ori care ar fi inteligența purtăto- 
rului lui. Respectăm pe Baco de Verulam, autorul scrierii 
„Novum Organon“ întemeitorul ştiinţei moderne, care cu toate 
defectele caracterului său, prin mărimea creerului era con- 
damnat a fi un rob al adevărului, respectăm, căci aci putem 
fi mai acasă, pe fraţii Golești, cari cu toată mărginirea inte- 
lectuală, aveau caractere statornice şi limpezi. 'Tot ce e la 
mijloc, pe jumătate onest, sau pe jumătate inteligent e pen- 
tru noi lume problematică, nimic. 

„Aurea mediocritas“ e pentru noi o oroare in amândouă 
laturele fiinţei omeneşti, precum era pentru divinul Dante. 
Acest „element moderator“ dacă voiţi, al caracterelor şi inte- 
ligenţelor, e locaşul minciunii, al tertipului, al meschinăriei, 
locaşul acelui advocat pe care scaunul papal îl numia advo- 
catus diaboli. Aceştia sunt oamenii născuţi spre a pretexta 
intenţii bune şi a face fapte rele, oameni ce nu cred ceea 
ce zic şi nu zic ceea ce cred; ei nu sunt nici buni, nici răi, 


ei sunt deadreptul mici, şi existenţa lor în lume este o persi- 
flare a existenţei. 


DUPĂ DETRONAREA LUI CUZA... 


Astăzi patrusprezece ani era mare mișcare în Bucureşti şi 
în ţară. O conspirație se urzise în contra lui Vodă Cuza, care 
n'ar fi izbutit nici când dacă o seamă de naturi criminale, 
care spre ruşinea ţării şi a oştirii, făceau parte din puterea 
armată, n'ar fi ridicat cu laşitate mâna lor nelegiuită contra 
Domnului ţării. Mișcarea care purta în fruntea-i stigmatul 
trădării de Domn, a unuia dintre domnii cei mai patriotici 
din câţi au fost vre-odată în ţările Dunării române, cată să 
aibă în caracterul ei întreg sămânţa unor rele şi mai mari. 

De atunci am dat zi cu zi şi an cu an îndărăt. Dela ţăran 
începând pentru care toţi pretextează a se interesa şi care cu 
tot interesul platonic a ajuns ilot şi la sapă de lemn şi sfâr- 
șind cu proprietarii mari, cu negoţul, cu meseriile, toată țara 
şi anume elementele românești dintr'însa au apucat pe clina 
unei continue şi repezi înapoieri. Pe când datoria publică 

se urca repede dela câteva zeci de milioane la sute de mi- 
lioane, întrecând astăzi, cu mult jumătatea de miliard, pe 
atunci drumuri de fier, votate în pripă şi sub dictatul străi- 
nilor cari ei în de ei discutau şi puneau la cale cestiunea, 
după chiar mărturisirea d-lui Brătianu, au sustras muncii 
naţionale pieţele noastre, încât astăzi am ajuns că până și 
obiecte de prima necesitate, precum făina, să se importe din 
străinătate. Asemenea toate obiectele de îmbrăcăminte ale 
ţăranului, apoi toate obiectele de manufactură şi industrie 
câte corespund cu trebuinţele, în mare parte factice, a plebei 
de postulanţi şi advocaţi — toate se importă azi de peste 
graniţă. 

In loc ca munca să se diversifice, să se împartă din ce în 
ce mai mult, subvenind o ramură celeilalte, ea din contră se 
simplifică din ce în ce, din ce în ce s'a redus la cea mai 
simplă, mai grea, mai brută expresie, la exploatarea directă 
şi primitivă a pământului, la producerea de grâu şi porumb, 
care trebue să echivaleze toate necesităţile noastre. 

Clase numeroase, cari aveau un drept la muncă şi cari azi 
sunt lipsite de ea, fiindcă, fideli teoriei „om şi om“, le-am 
pus să concureze cu universul întreg, persistă şi azi în aceeaşi 
veche orbire, ameţite de fraze liberale-cosmopolite, ca şi când 
fraza ar fi fost cândva un echivalent al muncii reale şi al 
câștigului real. O generaţie de oameni, cari abia ştiu citi şi 
nu ştiu scrie, învățând câteva fraze banale din gazete sau 
gerat în oameni mari şi au luat masca, când de oameni de 
stat, când de reprezentanţi ai naţiei, când de oameni de litere 
chiar, şi tot ce ei făceau, fie lungi discursuri insipide şi fără 
bun simţ, fie literatură plagiată, fie ignoranță botezată cu 
porecla de ştiinţă, fie pledoarii pline de sofisme, se traduceau 
din partea naţiei în plată peşin a tuturor actelor acestora de 
periclitare a bunului ei simţ şi a existenţei ei. Mai multe 
generaţii viitoare, şi cea actuală cu de prisos, sunt osândite 
a plăti cu sudoarea şi munca colosalul capital de palavre şi 
mistificaţiuni grosolane, câte s'au debitat de către plebea 
postulanţilor în cei din urmă patrusprezece ani. 

Dar lucrurile nu se opresc aci. 

Pe când independenţa reală, proclamată de Vodă Cuza, în 
loc de-a costa un ban roșu, adusese din contră, în urma nu- 
meroaselor acte de suveranitate înlăuntru, imense foloase 
materiale şi morale statului: precum secularizarea a o a cin- 
cea parte din pământul României, sporirea armatei, împro- 
prietărirea clasei cele mai numeroase și mai importante a 
ţării, autonomia bisericii naţionale, paralizarea puterii con- 
sulilor, un spornic avânt pe calea culturii intelectuale ; inde- 
pendenţa nominală de astăzi şi seria de acte din care ea a 
rezultat a costat şase sute de milioane în bani, o provincie 

pierdută cătră Rusia, douăsprezece mii de oameni ucişi de 
florile mărului pe câmpiile Bulgariei, amestecul direct al 
străinătăţii în chiar legislaţiunea şi autonomia internă a ţării, 
iar în spiritul public, în inteligenţa claselor conducătoare o 
duplicitate nemaipomenită, o plecare sistematică spre pan- 
glicărie și amăgire în sus şi în jos. Neadevărui, iată semnul 
caracteristic al celor din urmă patrusprezece ani. 

Străinii vor drumuri de fier — şi presa naţională încearcă 
a dovedi în sute de articole că e un interes eminamente na- 
tional la mijloc. 

Străinii voiau răscumpărarea drumurilor de fier — şi pri- 
mul ministru declară că e cestiunea cea mai populară din 
România. 

Străinii voiau emanciparea Evreilor şi organe româneşti 
s'au aflat care să zică că un popor atât de civilizat şi mai 
cu seamă atât de bogat ca cel românesc are datoria de-a se 
închina exigenţelor secolului. 

Străinii voiau răsboiu cu Turcia — de îndată această luptă 
nefastă se botează „răsboiu al independenţei“. 

Străinii vor voi anexiunea, şi se vor găsi şi în viitor cete 
de masalagii cari să alerge ulițele şi să strige „trăiască cutare 
sau cutare formă a peirii României“. 

Evident e un lucru. Poporul de mult nu mai participă la 
toate panglicăriile acestea. Recăzut în fatalismul raselor 
nefericite el a pierdut de mult orice speranţă în îndreptarea 
răului şi precum cu răcială a privit proclamarea independen- 
tei din partea corpurilor legiuitoare, cu ironie a văzut intra- 
rea triumfală a vitezei noastre armate coincidând cu ziua 
cessiunii Basarabiei, tot astfel cu răceală şi ironie întâmpină 
Şi recunoaşterea independenţei din partea puterilor. 

Și ce ar mai aştepta dela viitor, când acesta e pe deplin 
compromis de către o generaţie, în care inteligenţa omenească 
e la Români reprezentată prin Pătărlăgeni şi Serurii. 

In fenomenologia frazei advocăteşti intră de ex. şi o inde- 
pendenţă recunoscută în modul următor: 

„Guvernul Majestății Sale nu ar şti să considere că răspun- 
zând cu totul vederilor, cari au condus Puterile semnatare 
ale tratatului dela Berlin, nouele dispoziţiuni constituționale 
de cari i sa fost dat cunoştinţă, şi în particular pe acele din 
cari rezultă, pentru persoanele de rit necreştin, domiciliate 
în România, neaparţinând de alminterea nici unei naţiona- 


lităţi străine, necesitatea de a se supune formalităţilor unei 
naturalizaţiuni individuale“. 


Ceea ce mai de-a dreptul va să zică: 

„Noul art. 7, e în contrazicere cu art. 44 al tractatului dela 
Berlin“. Ştim bine că paragrafe din budget vor trebui să 
acopere şi astăzi cheltuielile pentru  masalale şi masalagii, 

ştim bine că banul istovitului contribuabil va pune şi azi în 
mișcare cheful patrioţilor de industrie şi că măturătorii Bucu- 
reștilor nu aşteaptă decât francul, colacul şi ocaua de rachiu 
pentru a saluta cu entuziasm era independenţei roşie. Dar 
poporul a primit cu răceală această știre, ca şi Faust cânte- 
cele învierii : 

„Aud solia, dar nu cred în ea“. 


INDEPENDENŢA 


r 


Unul din miturile „tie mai semnificative din câte a păstrat 
poporul nostru este următorul: La leagănul unui copil se 
coborîseră cele trei ursitori, menindu-i una tărie, alta iste- 
time, a treia mărire lumească. Muma copilului, nemulțumită 
că i se dăruiseră şi lui bunuri pe cari le-au avut atâţia oameni, 
rugă pe cele trei zâne ca în deosebi copilului ei să-i hără- 
zească ceva ce n'a avut încă nici un muritor. Cu ’ntristare-i 
răspunse una din zâne: „Ca toţi oamenii nici judeci, nici 
poţi judeca ceea ce ai cerut, dar totuşi îţi împlinesc dorinţa și 
dăruiesc copilului tău tinereţă fără îmbătrânire şi vieaţă 
făr'de moarte“. Copilul creştea văzând cu ochii într'o zi cât 
alţii într'un an şi mânat de instinctul de neîmbătrânire şi de 
nemurire, sădit în pieptul lui, luă lumea în cap, spre a mântui 
împărăţiile de peire, omenirea de dușmani. Trecu pe rând 
când prin pustii, primejduite de zmei puternici, unde nici om, 
nici turmă nu putea petrece şi ucidea pe acei zmei, deschi- 
zând locuri aşezării oamenilor, când prin păduri locuite de 
fiară, pe cari le nimicea făcând drum vânătorilor şi cărbuna- 
rilor, când iar prin împărăţii înflorite şi vechi, prin oraşe 
puternice şi avute, până ce într'un târziu ajunsese în pala- 
tul unei zâne aeriane, unde-l aştepta neîmbătrânirea şi ne- 
murirea. 

Aci petrecu trei zile în deplină linişte. 

După trei zile, plecând însă la vânat, adormi într'o vale fru- 
moasă în care pietre şi copaci, râuri şi isvoare începură a 
vorbi cu el şi a-i aduce aminte de casa părinţilor, de locurile 
părintești şi tot amestecul acesta de vorbiri îl fermecă şi-l 
aaemeni atât de mult, încât cum se deşteptă, încălică şi luă 
drumul spre casă. El adormise în valea „aducerii aminte“. 
Cum eşi din cercul magic al zânei, începu a nu mai cunoaşte 
lumea. Ajunse într'un loc, unde ştia că e un oraş mare şi 
nu găsi de cât ruine, pe care păşteau caprele.  Intrebă pe 

păzitor de nu ştia unde e oraşul cutare, dar acesta răspunse 
că neam de neamul lui nu pomenise acolo de cât ruine. Trecu 
mai departe şi — unde fusese acum trei zile un pustiu în- 
tins — află un oraş foarte mare. Ba în piața oraşului văzu 
un grup de marmură care-l reprezenta pe el însuşi luptân- 
du-se cu un zmeu. El întrebă pe-un orăşan ce însemnează 
acel grup. Acesta-i răspunse că acum câte-va sute de ani un 
viteaz, se zice, c'ar fi ucis un zmeu în locurile acestea care 
erau pustie, şi că de atunci încoace a fost cu putință să se 
aşeze oameni acolo şi să se ridice acel oraş. 

— Dar bine, eu sunt acela — zise atunci cavalerul nemu- 
ritor. 


Lumea ce se strânsese împrejurul lui, râse de dânsul şi-l 
crezu nebun. 

Şi astfel pe ori şi unde trecea, pe ori şi unde vedea înflo- 
rire în urma faptelor lui, lumea-şi bătea joc de el, îl lua în 
râs, nevoind nimeni să-l crează că el fusese acela, care cură- 
tise codrii de fiară şi pustiurile de monştri. Nu trei zile, cum 
i se părea lui, sute de ani trecuseră din timpul când el ple- 
case în lume după nemurire. 

Cam astfel pate şi geniul neîmbătrânit al istoriei Româ- 
nilor,.„„ Dacă acest geniu ar veni astăzi sub forma lui Mircea- 
afis trân şi ar zice: „eu vam dat independenţa ţării, căci 
după ce am înfrânt oştirile turcești, mam supus împăratului 
sub condiţii, cari au trebuit să vă păstreze ţara şi naționali- 
tatea“ — mulţi ar lua în râs pe bătrân. Dacă acelaş geniu 
sub forma lui Cuza Vodă ar zice: „eu v'am dat toate drep- 
turile câte le aveţi astăzi, şi numai datoria publică de şase 
sute de milioane e meritul vostru de patru-sprezece ani în- 
coace“, roşii i-ar răspunde, „că nainte de a se pripăşi un 
fanariot în strada Doamnei, nu existau asemenea idei“. Nu 
ne-am mira dacă într'una din zile roşii s'ar lăuda că ei au 
„creat universul“, care înainte de partidul naţional-liberal 
nici nu exista. Şi cu toate acestea e evident, că o ţară care 
există de 700 de ani aproape, parte independentă, parte pe 
deplin autonomă în lăuntrul său, nu are să-și mulţumească 
existența unui partid, care nu e decât de ieri alaltăeri şi că 
independenţa, departe de a fi meritul actualei generaţii, e 
suma vieţii noastre istorice, minus inepţiile unui partid com- 
pus din oameni ignoranţi şi de rea credinţă, care ne-au dat 
această sumă ştirbită. 

A dovedi această ştirbire nu e greu. 

Reproducem mai la vale textul autentic, cel francez, al 


formulei cu care cele trei mari puteri ne-au recunoscut inde- 
pendenţa. 

„Le soussigné Gérant du Consulat general, à Bukarest, a reçu 
L'ordre d'adresser, au nom du Gouvernement... à M. le ministre 
des affaires étrangères de Roumanie la communication suivante : 

Le gouvernement de... a été informé, par les soins de l'Agent 
de S. A. le Prince de Roumanie, de la promulgation sous la date 
du 25 Octobre 1878 dune loi votée par la chambre de revision 
de la principaute, et destinée à mettre le texte de la constitution 
roumaine en accord avec les stipulations insérées dans article 44 
du traité de Berlin. 

Le gouvernement de... ne saurait considérer comme répondant 
entièrement aux vues qui ont dirigé les puissances signataires du 
traité de Berlin les dispositions constitutionnelles nouvelles dont 
il lui a été donne connaissance et en particulier celles d'où résulte 
pour les personnes de rite non-chrétien domiciliées en Roumanie, 
nwappartenant d’ailleurs à aucune nationalité étrangère, la néces- 
site de se soumettre aux formalités d'une naturalisation indivi- 
duelle. 

Toutefois confiant dans la volonté du Gouvernement princier, 
de se rapprocher de plus en plus, dans l'application de ces dispo- 
sitions de la pensée liberale dont s'étaient inspirées les puissances, 
et prenant acte des assurances formelles qui lui ont été transmises 
à cet effet, le Gouvernement de..., afin de donner à la nation rou- 
maine un témoignage de ses sentiments d'amitié, a décidé de re- 
connaître sans plus de retard la principauté de Roumanie comme 
ėtat indépendant. En conséquence le Gouvernement, de... se dé- 
clare prêt à entrer en relations diplomatiques régulières avec le 
Gouvernement princier. 

Le soussigne, en donnant avis à M. le Ministre des affaires 
-étrangères de la résolution adoptée par son Gouvernement, a l'hon- 
neur etc., eta.“. 


Am dori să ştim întradevăr şi țara ar avea dreptul de a 
şti în ce fel de „assurances formelles“ s'au transmis puterilor 
peste litera şi înţelesul art. 7 din constituţie, pentru ca ele, 
cu toate că nu-l consideră „comme répondant entièrement 
aux vues qui ont dirigé les puissances signataires du traite de 
Berlin“, să binevoiască totuşi a ne recunoaște independenţa ? 

Dacă nu s'ar ascunde cumva şi în formula aceasta sămânţa 
de vorbă şi de bocluc pentru viitor! 

Deocamdată organul marelui nostru om de stat înregis- 
trează în coloanele sale sub titlul „Impresiunile ziarelor ro- 
mâne“ toate articolele cari, cu oarecare cheltuială de fraze 
sărbătoresc era nouei independenţe, ferindu-se cu mare grije 
de a reproduce şi pe acelea cari fac bilanţul acestei recunoa- 
şteri şi găsesc că e foarte scump plătită. - 

Cui s'ar mira de răceala cu care tratăm cestiunea aceasta, 
îi amintim o poveste. Un episcop, cercetându-şi eparhia, 
ajunse şi la un sat sărac. care l-a primit fără sunet de clopote. 

Episcopul se cam supără de aceasta şi-i zise preotului : 


OPERA POLITICĂ 27 


— Bine părinte, se poate să mă primeşti aşa fără a trage 
chiar clopotul ? i 

— Preasfințite stăpâne, răspunse bietul preot, sunt o mie 
şo sută de cuvinte pentru a mă desvinovăți. . a 

— Din mia şi suta ceea de cuvinte, n'ei putea să-mi spui şi 
mie câteva ? ` 

— Mai întâi de toate, Preasfințite, biserica noastră nici 
n’are clopot. 

Acest singur cuvânt din o mie ş'o sută era de ajuns. Singur 
cuvântul, că nimic bun nu poate veni sub auspiciile roşiilor 
e de ajuns pentru a ne răci faţa cu orice cestiune. Urmarea 
dovedește apoi, că înnăscuta noastră neîncredere contra ori- 
cărei demagogii peste tot, contra demagogiei noastre în 
deosebi, au avut totdeauna dreptate. 


STAREA ŢĂRANULUI ROMÂN 


De bine de rău, statul român este astăzi independent. Ast- 
fel, el se află de acuma rămas, în mijlocul unor elemente 
străine, fără alt reazim decât propriele lui puteri, şi aci este 
cazul a zice în privință-i vorba cea înţeleaptă a poporului: 
cum îşi va aşterne aşa se va culca. 

Este aşa dar timpul a ne întreba dacă statul român mai 
poate duce înainte viaţa quasi-anarhică, atât din punctul de 
vedere politic cât şi din cel social, pe care o duce de atâta 
vreme. Intr'adevăr, sar putea zice că nu există în această ţară 
nici un fel de ordine în viaţa publică. 

Singurul strat sccial în ţară la noi, care dă producţia cea 
mare, este populaţia rurală. Care este însă soarta acestei 
populații? Țăranul în genere este foarte sărac, pentrucă 
produce pentru sine foarte puţin, şi astfel, se hrănește rău 
mai mult din cauza lipsei decât din obiceiul frugalităţii ; aşa 
fiind, populaţia dela ţară descreşte mereu. In starea aceasta 
economică, ţăranul este dat pe mâna unei administrații stu- 
pide, corupte şi brutale, care, în loc să-i îngrijească de inte- 
rese, să-l ajute a-şi îmbunătăţi soarta şi să-l ocrotească, îl 
prigonește, îl jefueşte şi-l maltratează. 

Și această populaţie o numim noi cei din oraşe, în genere 
oameni politici, o numim „talpa casii“ ; ce-i drept, ironia 
noastră se întoarce asupră-ne când ne amintim, că unde nu-i 
cap, vai de picioare. Se poate prin urmare să mai credem că 
statului român independent i-ar fi permis să nu se îngrijească 

a îmbunătăţi cu orice preţ starea ţăranului? Nu doară că. 
ţăranul şi-ar mai fi făcând vreo iluzie sau ar mai fi având 
vreo speranţă de îndreptare pe care ar fi s'o datorească solici- 
tudinii stăpânirii ; nu doară pentru cuvinte de echitate, justi- 
ţie sau umanitate, cuvinte foarte la modă, dar cari nu prea au 
răsunet real în societatea noastră ; ci numai pentru cuvinte 
de interese, atât ale statului în deobşte cât şi ale claselor do- 
minante în deosebi, aceste clase ar trebui să se gândească nu- 
mai decât a aduce o îmbunătăţire la starea populaţiei rurale.. 

Instrucţia publică generală, răspândirea luminii şi culturii 
în masa poporului, sunt două idei progresive, pe cari călăresc: 
o mulţime de speculanţi ai frumoaselor principii, ai teoriilor 
umanitare. Trebue să fie cineva lipsit cu desăvârşire de bun 
simţ pentru a zice că un popor cu cât este mai luminat cu 
atât este în mai bună stare, adică-i merg treburile mai bine. 
Dar ce s'a făcut, ce au făcut acei speculanţi ai frumoaselor 
principii progresiste pentru realizarea lor? Când o lege a 
venit să întemeieze instrucţia generală şi să dea chipul cel 
mai practic pentru răspândirea luminii şi culturii, ei au urzit 
o cabală şi au răsturnat legea, spre a răsturna, pentru cuvinte 
personale, pe ministrul care o prezentase. 

Astăzi, ca totdeauna, ei strigă „răspândirea luminii şi cul- 
turii în masa poporului“; în vremea aceasta însă poporul,. 
dacă ar fi întrebat, le-ar răspunde: „Boeri dumneavoastră,. 
lumina ca lumina, nu zicem că nu-i bună; dar, până una 
alta, daţi-ne mijloace de hrană, scăpaţi-ne de briciul admi- 
nistraţiei.'“* a 

Dacam fi într'o ţară, unde statistica să nu fie tratată ca 
poezia, drept une noble inutilité, ar fi o curioasă statistică de 
făcut, în statul român, astăzi independent, adică statistica 
victimelor ilegalităţii. Cine cunoaşte bine viaţa populaţiei 
dela ţară, afirmă cu siguranţă, că nu s'ar găsi în toată țara 
cinci țărani la sută, cari să nu fi fost măcar odată la trei luni, 
la termenul birului, victima rapacităţii şi brutalităţii admini- 
straţiei. 

Această stare de lucruri quasi-anarhică, precum am zis, a 
ajuns să fie considerată de bietul ţăran ca o stare normală, 
şi fatalist cum este, el şi-a făcut chiar proverbe, cari să repro- 
ducă în vremile viitoare icoana vieţii ce duce el azi, în statul 
liberal, a cărui temelie este dânsul. Aşa, fiindcă ţăranul nu 
poate avea aface câtuşi de puţin cu vreun agent public fără 
să fie nedreptăţit şi ciupit în pungă, se mulțumește cu atâta 
şi nu caută a reclama dreptate mai sus, unde din ciupeală în: 
ciupeală s'ar goli foarte degrabă punga toată, care şaşa nu 
prea e plină. De aceia zice tot el: „Țăranul nostru cu oamenii 
stăpânirii e ca oaia, care umblă printre scăeţi ; în tot scăetele: 

trebue să lase câte o şuviţă de lână, mai mare ori mai mică, 
după cum o fi şi scaetele“. 

Cea dintâi grijă prin urmare a statului independent este, ca 
lăsând d'o parte orice frază, să caute a aduce cât mai degrabă 
îmbunătăţiri în administraţie. Mai întâi de toate este de uea- 
părată trebuinţă pentru acest scop „ca agenţii inferiori ai sta- 
tului să nu mai fie recrutaţi de prin cafenelele oraşelor în 
virtutea nici unui alt titlu decât că au făcut parte din canalia 
electorală sau că a fost prigonit de „reacțiune“. 

Sunt oameni, cărora li s'a dat la discreţie soarta şi drepta- 
tea populaţiei cutărei sau cutărei localităţi, tocmai fiindcă 
sub guvernul conservator au fost turburători ai ordinei pu- 
blice sau chiar fiindcă au fost târîţi pe atunci la judecătorul 
de instrucţie pentru delicte de drept comun. Dela astfel de 
oameni, cari sunt căpătuiţi tocmai pentru netrebnicia lor, nu 
se poate aştepta firește să înţelegem cuvintele datorie şi 
moralitate. 

Indreptarea, care se cere însă, nu o poate aştepta un om cu 
judecată şi cu experiență dela un guvern al cărui partid, în 
puterea căruia se reazimă, este în cea mai mare parte a masei 


„lui, compusă tocmai din creaturile despre cari vorbim. 


me eg nE A a. 


STUDII ASUPRA SITUAȚIEI 


I. DESPRE PROGRAM 


Un nou program ? va întreba cititorul, devenit neîncrezător 
prin pompoasele liste de făgăduințe şi de vorbe mari, câte 
au văzut pân'acum lumina zilei. Intr'adevăr nici noi nu sun- 
tem tocmai bucuroşi de-a alege, pentru o serie de principii 
sincer expuse, un nume care-a trebuit de voie de nevoie să 
figureze în fruntea tuturor făgăduinţelor câte nu s'au ţinut. 
De mult încă am însemnat asemenea isvoade de fericiri pro- 
mise şi pururea neîmplinite, cu numirea de negustorie de 
principii, de pretexte invocate pentru a urmări cu totul alte 
scopuri. Ştim asemenea că un viu sentiment de stat, o con- 
ştiinţă întemeiată despre solidaritatea intereselor naţionale, 
cari sunt şi trebue să fie armonizabile, nu în opunere unele 
cu altele, un patriotism luminat şi mai presus de tendinţe 
înguste, mai nu are nevoie de-a formula în teze generale: 
lucruri care se 'nţelege de sine la alţi oameni şi în alte ţări. 

Din nefericire însă, cată să constatăm că în ţara noastră 
multe „lucruri evidente și simple nu se mai înţeleg de sine, 
încât — ca la noi la nimenea — evidenţa însăși are nevoie 
de-a fi comparată, cu miile de căi strâmbe, câte se urmează, 
pentru a se dovedi că ea este singura linie dreaptă. 

Atâtea programe au apărut în țară la noi de patrusprezece. 
ani încoace, emanate ba de la guverne provizorii, ba de la 
partizi, ba de la personalităţi politice izolate şi atâtea decep- 
țiuni amare au urmat tuturora, în cât orice om cu bun simţ 
trebue să învingă un sentiment de sfială când încearcă a re- 
cuceri pentru cuvântul „program“ înţelesul lui adevărat de 
serie de principii mărturisite, împărtăşite sincer de mii de. 
cetăţeni, realizabile. 

Ceea ce se cere dela o profesie de credinţe politice, este 
de sigur înainte de toate, ca ea să corespunză cu simţimintele- 
şi aspiraţiunile legitime ale țării şi să fie adaptată institu- 
țiunilor ei. S'ar putea într'adevăr imagina un sistem de idei 

politice, folositoare chiar, cari să nu fie conforme cu senti- 
mentele și aspiraţiunile ţării, dar în lumea strictei necesi- 
tăți un asemenea sistem n'ar fi cu mult mai mult de cât pro- 
ductul unei imaginaţii fecunde. Căci un principiu absolut, 
netăgăduit de nici un om cu bun simț este, că o stare de lu- 
cruri rezultă în mod strict — cauzal, dintr'o altă stare de 
lucruri premergătoare şi fiindcă atât în lumea fizică cât şi cea 
morală întâmplarea nu este nimic alta de cât o legătură cau- 
zală nedescoperită încă, tot astfel aspiraţiunile şi sentimentele 
sunt rezultatul neînlăturat al unei desvoltări anterioare a 
spiritului public, desvoltare ce nici se poate tăgădui, nici 
înlătura. O profesie de credinţe politice, care ar face abstrac- 
ție de linia generală descrisă prin spiritul public, nu sar 
deosebi cu mult de scrierile regelui Iacob al Angliei, de Uto- 
pia lui Thomas Morus, de statul ideal al lui Plato, de Con- 
tractul social al lui Jean Jacques Rousseau. 

Deci stabilind principiul fundamental că orice politică prac- 
tică nu poate lucra decât cu elementele cari-i sunt date, iar 
nu cu cele pe cari şi le închipueşte a le avea şi convinşi că 
idei şi interese fie cât de diverse, sunt şi trebue să fie armo- 
nizabile pentru ca statul să fie cu putinţă, nici înțelegem nici 
avem vre-o încredere în mişcări violente sau extra-legale şi 
mai puţin încă în conspiraţiuni, deşi aceste din urmă sau 
bucurat în trecut de o nejustificată glorie, de laurii pe cari 
cu uşurință-i plăsmuesc gazetele, de aureola pe care cei inte- 
resaţi o creează cu aceeaşi uşurinţă cu care cei dezinteresaţi 
o condamnă. 

'Tăgăduim că pe calea aceasta se poate realiza un adevărat 
progres, pe care nu-l vedem şi nu-i aprobăm decât în des- 
voltarea dreaptă şi continuă a muncii fizice şi intelectuale. 
Căci cine zice „progres“ nu-l poate admite de cât cu legile 
lui naturale, cu continuitatea lui treptată. A îmbătrâni în 
mod artificial pe un copil, a răsădi plante fără rădăcină pen- 
tru a avea grădina gata în două ceasuri, nu e progres, ci de- 
vastare. Precum creşterea unui organism se face încet, prin 
superpunerea continuă şi perpetuă de nouă materii organice, 
precum inteligenţa nu creşte şi nu se 'mtăreşte decât prin 
asimilarea lentă a muncii intelectuale din secolii trecuţi, și 
prin întărirea principiului înăscut al judecății, precum orice 
moment al creşterii e o conservare a celor câștigate în trecut 
şi o adăogire a elementelor, cucerite din nou, astfel, adevă- 
ratul progres nu se poate opera decât conservând pe de o 
parte, adăogând pe de alta: o vie legătură între prezent şi 
viitor, nu însă o serie de sărituri fără orânduială. Deci pro- 
gresul adevărat fiind o legătură naturală între trecut şi viitor, 
se inspiră din tradiţiunile trecutului, înlătură însă inovaţiunile 
improvizate şi aventurile hazardoase. 

Ne putem făli cu drept cuvânt cu probele de vitalitate pe 
cari le-a dat poporul nostru de cincizeci de ani încoace. E 
drept că în acest period de ani aceste probe nu sunt repărțite 
în mod egal, că unii ani se deosibese prin un mare prisos de 
putere intelectuală, bine întrebuințat, alţii din contra prin o 
risipă puţin justificată a acelor puteri pe căi improductive, 
totuşi însă sumând la un loc şi mărimile pozitive şi cele 
negative, găsim prin mijlocul cărărilor laterale, cari s'au pier- 
dut în pustiu, calea generală a unui progres real mai cu 
seamă pe terenul politic. 

Farmecul ce ne ţinuse în întuneric şi înapoiare, nu era atât 
de imaterial precum și-ar închipui cineva la prima vedere. 
El era, din contra, reprezentat prin un sistem de cetăţi tur- 
cești din stânga Dunării, ale căror amenințătoare brâe de 
pământ şi piatră trebuiau dărâmate pentru ca să 'nceteze 
epoca întunericului. După pacea dela Adrianopol s'au dărâ- 
mat în sfârşit şi cele din urmă fortificaţii pe care Turcia le 
avea pe malul stâng al Dunării, şi de-odată cu aceasta se 
ridicară una câte una piedecele de pân'atunci ale negoţului 
şi agriculturii şi astfel, începând a se desvolta bogăţiile pă- 
mântului nostru şi căutându-și schimbul de produse apusene, 
am fost puși în contact cu civilizaţia, cu ideile apusului, cari 
şi-au făcut drum, s'au răsădit la noi fără nici o greutate, fără 
nici o împotrivire din parte-ne. 

Din capul locului cată să negăm că ar fi existat în ţările 
noastre o reacțiune în sensul feudal al cuvântului. Din tim- 
pul războaielor lui Napoleon I, se ivise în ţările noastre un 
reflex, la început încă slab, dar nefalşificat al înaltei culturi şi 
lipsei de prejudiţii a secolului al XVIII-lea, reflex care avea 
caracterul acelui secol: un raţionalism strălucit şi spiritual, 
lipsit de cunoştinţe pozitive. Zeița raţiunii credea în apus să 
pună lumea în orânduială numai prin propriul aparat al de- 
ducţiunilor logice, ale căror premise nu erau bazate nici pe 
experienţă, nici pe organizaţia înăscută a statului și a socie- 
tăţii, ca obiecte ale naturei. Golul nostru intelectual, setos 
de civilizaţie, a primit fără control, fără cântărire, idei şi 
bune şi rele, şi potrivite şi nepotrivite, ba națiunea întreagă, 
cu prea puţine excepţii, nu vedea că nici odată o vorbă nu 
poate înlocui o realitate, că nici odată fraza culturii nu e echi- 
valentă cu munca reală a inteligenţei şi mai ales cu întărirea 
propriei judecăţi, care e cultura adevărată, că nici odată fraza 
libertății nu e echivalentă cu libertatea adevărată, care e 
facultatea de a dispune de sine însuşi prin muncă şi prin 
capitalizarea muncii. Nu o utopie, o mie de utopii populau 
capetele generaţiei trecute, care-şi închipuiau libertatea fără 
muncă, cultura fără învăţătură, organizaţia modernă fără o 
desvoltare economică analogă. O serie de fraze ieftene, co- 

piate din gazete străine, din scriitori de a doua mână, din 
discursurile unor politici trăiţi şi crescuţi în alte ţări, a înlo-— 
cuit şi înlocueşte încă în mare parte silinţa de-a învăţa sin- 
guri; raționamente străine, răsărite din alte stări de lucruri 
înlocuiesc exerciţiul propriei judecăţi. 

Deci tocmai lipsa unei reacţiuni adevărate, raționalismul 
foarte strălucitor, dar şi foarte superficial al epocei trecute, 
au făcut ca introducerea tuturor formelor nouă de cultură. 
să se întâmple fără controlul, fără elementul moderator al 
tradiţiilor trecutului. In loc ca un spirit nou de muncă şi 
de iubire de adevăr să intre în formele vechi ale organizaţiei 
noastre, s'a păstrat din contra incultura şi vechiul spirit 
bizantin, care a intrat în formele nouă ale civilizaţiei apu- 
sene. Nu ceva esenţial, nu îmbunătăţirea calităţii a fost ţinta 
civilizaţiei române, ci menţinerea tuturor neajunsurilor vechi, 
îmbrăcate în reforme foarte costisitoare şi cu totul în dispro- 
porţie şi cu puterea de producţiune a poporului şi cu cultura 
lui intelectuală. 

Programul publicat în n-rul de eri, asupra căruia vom re- 
veni în deosebite rânduri, a răsărit, din acest viu sentiment 
al contrazicerii între fond şi forme, care se arată atât de des- 
chis în toate fenomenele vieţii noastre publice. 

Chiar dacă epoca formelor goale, care domnește de douăzeci 
de ani şi mai bine în ţările noastre, sar putea explica, deşi 
nu justifica, prin cuvântul „epoca de tranziţiune'*, e evident 
că sarcinele cu care tranziţiunea ne-a încărcat cu asupra de 
măsură, ne dictează în mod serios de-a ne întoarce de pe 
calea greșită, de-a privi în mod mai limpede starea adevărată 
a ţării, de-a judeca în mod mai limpede necesităţile ei. 

O schimbare a opiniei publice în înţeles conservator se 
poate constata de mai mult timp încoace. Foaea noastră acum 
doi ani încă a prezis că ţara, prin tristele experimente la care 
e supusă de domnia frazei, va ajunge până în sfârşit să fie 
conservatoare. In urma acestei preziceri, îndealtmintrelea 
lesne de făcut, s'a văzut că însuşi liberalii au fost siliţi să 
recunoască necesitatea unei legi contra uzurei şi a unei alte 
legi contra înstrăinării pământurilor ţărăneşti. Aceste legi 
stau însă în flagrantă contrazicere cu însuși raţiunea de-a fi 
a liberalismului, care recunoaşte oricărui cetăţean dreptul 
absolut de-a dispune de bunurile şi de munca sa după pro- 
pria şi libera sa chibzuinţă. lată dar că din haosul de idei 
iiberale-cosmopolite, pentru cari clasele şi statul nu sunt ni- 
mic, iar individul totul, răsare ca din senin necesitatea abso- 
lută de existenţă a unei clase asigurate de muncitori agricoli. 
Nu ne îndoim că mai târziu capetele mai clare dintre liberali 
vor recunoaşte tot atât de mult necesitatea absolută a proprie- 
tăţii mari, care este în toate ţările sprijinul cel mai puternic 

al neatârnării de caracter, al celei mai înalte forme a liber- 
tății omeneşti. Nu odată în istorie se va confirma adevărul 
fabulei lui Meneniu Agrippa. . 

Incheiem aceste şiruri aducând cetăţenilor aminte, că nu 
există nici libertate, nici cultură fără muncă. Cine crede 
că prin profesarea unei serii de fraze a înlocuit munca, deci 
libertatea şi cultura, acela se prenumără, fără s'o ştie, între 
paraziţii societăţii omenești, între aceia cari trăesc pe pământ 
spre blestemul, ruina şi demoralizarea poporului lor. 


II. INDEPENDENŢA ROMÂNĂ 


In ordinea de idei expuse în n-rul trecut, intră şi aceea a 
independenţei statului român. Nici aceasta n'a venit ex 
abrupto, în mod fragmentar ca din senin, ci ca toate tenden- 
tele adevărate, a fost pururea prezentă, și întunecată numai 
uneori de nevoile momentului. 

Ar fi un act de adâncă ingratitudine către strămoşii noştri, 
dacă ne-am închipui că cu noi se începe lumea în genere şi 
România în deosebi, că numai noi am fost capabili a avea in- 
stinctul neatârnării, când la dreptul vorbind, n'am făcut decât 
a mănţinea cu mult mai mult ori mai puţin succes ceea ce 
ei au câştigat, fie prin sângeroase lupte, fie prin desvoltarea 
unei isteţii extraordinare, puse amândouă adeseaori în servi- 
ciul acestei unice preocupaţiuni, a păstrării neamului şi ţării. 

E drept că prezentul cu graiul lui viu, cu ambițiile şi pre- 
tenţiile lui e un advocat foarte elocvent pentru meritele sale, 
fie reale fie închipuite, faţă cu meritele unui trecut, a cărui 
gură o astupă pământul. Şi cu toate acestea fost-ar-fi cu pu- 
tinţă de-a vorbi chiar de neatârnarea statului român, fără a 
sufla praful aşezat pe tractatele noastre vechi şi de pe cro- 
nicele noastre ? O ilustrare curioasă a manierei de-a-şi atri- 
bui un merit care e în mare parte a trecutului, e că în acelaş 
timp în care se 'ncheia un tractat de comerţ cu Austria, ca 
manifestare a neatârnării noastre, d. Mitilineu, înalt funcţio- 
nar al ministerului de externe, publica un volum de tractate 
de alianţă şi de comerţ, încheiate de dinaştii români de îna- 
intea epocei fanarioţilor. 

Şi ce străluciți într'adevăr, ce neasemănat de mari sunt 
reprezentanţii din trecut ai neatârnării statelor române, faţă 
cu epoca noastră? Oare Mircea I, în cei 35 de ani, Ştefan 

cel Mare în cei 46 de ani ai domniilor lor, au avut o altă 
preocupare decât neatârnarea ţării ? 

Mircea. I — acest prototip luminos şi al artei războinice şi 
al celei diplomatice la Români — n'a gândit toată viaţa lui 
decât la mănţinerea neatârnărei. La 1394 bate pe Baiazid 
Ilderim în memorabila luptă dela Rovine, păstrată în me- 
moria întregei peninsule balcanice; la 1395 încheie tractat 
de alianţă cu Ungaria; la 1398 bate el singur pe Baiazid 
lângă Dunăre ; la 1406 îşi întinde mâna în Asia şi scoate pe 
Musa ca pretendent în contra lui Soliman I], îl susţine cu 
bani şi arme şi îl face împărat; la 1412 scoate un alt pre- 
tendent, pe Mustafa în contra lui Mahomed I, ba chiar în 
anul morţii sale 1418 a ajutat cu bani şi arme pe un sectator 
moametan anume Mahmud Bedreddin, sperând succese poli- 
tice, din sciziuni religioase între turci. 

O politică analogă a contrapunerii iscusite a puterilor creş- 
tine, a luptei directe cu Turcii, a susţinut Ştefan cel Mare. 

Din atitudinea acestor doi Domni se explică, cum de ţările 
noastre au putut să se închine puterei turceşti păstrându-şi 
cu toate acestea întreaga lor suveranitate înlăuntru şi'n afară, 
cum s'a putut să se introducă în tractate de supunere proibi- 
ţiunea pentru moametani de-a se așeza în ţară, cum sa res- 
frânt până chiar asupra umbrelor de fanarioți o rază din 
vechea neatârnare, căci şi aceştia îndrăzneau a se numi Domni 
din mila lui Dumnezeu, deşi erau numiţi şi scoşi prin firman, 
deşi se ştie că titlul „Dei gratia“ nu se cuvine decât numai 
suveranilor. 

E o ciudată ironie a istoriei de a vedea pe un Gheorghe 
Hangiarlâu de pildă, un cirac al lui Capudan başa din Țari- 
grad, îmbrăcându-și ființa paralitică cu titlurile unui Mircea 
„Dei gratia Woevoda transalpinus, Fogaras et Amlas Dux, 
Severini Comes, Terrarum Dobrodicii Despotus et Tristri Do- 
minus“. € 

Făcut-au bine sau făcut-au rău cei mai mari doi Domni ai 
noştri, preferând o supremație nominală turcească unei su- 
premaţii reale creştine? Realitatea a dovedit că era tot ce 
puteau face mai bine. Toate, dar absolut toate statele dună- 
rene au devenit pașalâcuri, marele regat al Ungariei a fost 
asemenea paşalâc o sută de ani. Polonia a fost împărţită şi 
nu mai este azi, pe când vechile noastre tractate iscălite <u 
litere mari şi băţoase pe piele de vițel, au fost până ieri 
isvorul neatârnării reale, isvorul din care au decurs actele 
succesive de emancipare de sub domnia turcească. Tudor 
se bazează pe ele când cere dela Poartă reîntroducerea Dom- 
niei naţionale şi divanurile adhoc, căci n'aj găsit alte arme 
mai puternice înaintea areopagului Europei decât tot pe 
acestea. 

Aşa dar „independența“ precum o numim astăzi nu este 
un „copil găsit“ fără căpătâiu şi fără antecedente, ci un prinţ, 
care dormea, cu sceptrul şi coroana alături. Căzută în desue- 
tudine prin necumpănitele acte ale lui Dimitrie Cantemir şi 
a generalului de cavalerie Toma Cantacuzin, neatârnarea noa- 
stră a fost pururea reală, ca drept purureâ în vigoare, ca fapt 
știrbit din când în când, nu prin alt drept ci prin excese şi 
abuzuri de putere ale Turcilor şi dacă ea a fost întunecată 
curs de o sută de ani prin postomania fanariotă, tradiţia ei şi 
încercările de a o restitui n'au încetat nici când, iar mai cu 
seamă secolul nostru a fost bogat în succese pe terenul acesta. 
Deja „regulamentul organic“ ca legiuire unitară pentru amâa- 
două ţările, răsărită chip din iniţiativa rusească dar din 
libera  discutare a parlamentelor de atunci, era un liniament 
al unirii ţărilor. Aceleaşi tendinţe se ivesc cu mai multă 
putere în mişcarea dela 1848 şi culminează în 1859 prin ale- 
gerea lui Vodă-Cuza. Dorinţa divanurilor adhoc de a alege 
un principe dintr'o dinastie europeană, nu se putu împlini 
de o camdată, totuşi a doua zi de încheierea tractatului dela 
Paris, şi în contra prescripţiunilor lui formale, am ales un 
singur Domnitor pentru ambele ţări surori, câţiva ani în 
urmă am realizat unirea, prin conferinţa dela 1864; fostul 
Domn obţinu suveranitatea absolută în legislaţia internă, şi 
infine la 1866 obţinurăm şi recunoașterea unei dinastii ere- 
ditare, toate acestea fără nici un sacrificiu, graţie numai în- 
crederii ce am putut inspira marilor puteri şi bunei-voinţe 
de care ne bucuram din partea lor. Purtat de o mişcare 
de-a-dreptul entuziastă. Cuza Vodă a devenit el însuşi princi- 
palul purtător al politicei exterioare, al politicei neatârnărei, 
având cea mai credincioasă şi neobosită mână de ajutor în 
Constantin Negri. 

Toate atributele unei neatârnări reale s'au câştigat de către 
Vodă-Cuza, exceptând firma acestei realităţi. In faptă juris- 
dicțiunea consulară şi-a pierdut terenul sub domnia lui, secu- 
larizarea averilor închinate s'a operat, deşi călugării greci 
se gerau în supuşi ai puterei suzerane, ai Porții, s'a înfiinţat 
o armată relativ numeroasă şi completă, s'a proclamat nea- 
târnarea bisericii naţionale pe baza vechilor drepturi ale mi- 
tropoliei Moldovei şi Sucevei, vechii consuli generali deveniră 
de fapt, deşi nu prin titulatură, miniștri diplomatici, relaţiu- 
nile internaţionale ale statului român erau încredințate unui 
ministru al afacerilor exterioare în regulă, încât întregului 
aparat al unei depline suveranităţi interne şi externe nu-i 
lipsea decât numele propriu, ce părea a lipsi din dicţionarul 
apusului european. 

Guvernele cari au venit în urma anului 1866, n'au prea 
avut altceva de câştigat decât firma, decât recunoaşterea unei 

neatârnări ce existase totdeauna, şi care scădea numai când 
n'avea cine s'o mănţie, sporea însă sub mâna oricui, care ar 
fi avut voinţa de-a o restabili. 

N'avem nevoie să adăogăm, că departe de a fi un copil 
găsit, neatârnarea României era atât de reală, încât, cu prea 
puţină politică bună şi fără cheltuiala unui ban roşu, ea se 
restabilise pe deplin înaintea tractatului dela Berlin care, în 
loc de-a uşura situaţiunea, recunoscând pur şi simplu un 
fapt, ce rezulta de sine din căderea împărăției turceşti, a în- 
greuiat-o punându-ne condițiuni atât de costisitoare. 

Nu este nici o îndoială că cumpărătura firmei a costat mult 
mai mult decât realitatea neatârnării noastre, care nu ne-a 
costat nimic pe noi, dar cu atât mai mult pe strămoși. Căci 
abstracţie făcând dela milioanele de bani, dela miile de oa- 
meni căzuţi în bătălie, dela pierderea unei provincii, mai ră- 
mâne în paharul destul de amar, băut pân'acum, drojdia asi- 
gurărilor formale din declararea de recunoaştere, asupra că- 
rora nu ne-au luminat încă iluștrii oameni dela putere. 


xXx 


In rezumat, politica noastră trecută, în privirea neatârnării 
se caracterizează în modul următor: Deşi existau în amân- 
două ţările dinastii: — în Moldova neamul Mușatin, suplan- 
tat Dragoşizilor, în 'Ţara-românească străvechii Basarabi — 
totuşi Domnia era electivă. Electivitatea aceasta, lăudată pe 
cuvinte cu totul greşite de către o seamă din publiciștii noştri, 
a fost sămânţa nestabilităţii din țară. Fiii de Domni aveau 
toţi dreptul de-a fi aleşi, renunţarea unora din ei trebuia răs- 
cumpărată, alţii trebuiau înlăturați cu arma. Mai pericu- 
loase însă decât certurile între fiii legitimi, cari totuşi se mân- 
tuiau întrun chip oarecare, erau ambițiile liniilor nelegitime 
şi colaterale. După stingerea dinastiilor se începu aceeaşi 
vânătoare după tron între boierii cei mari. 

Acest inconvenient avea, ca toate inconvenientele, şi o com- 
pensaţie oarecare în bine. Dacă principii ar fi fost siguri 
despre ţară, nesiguri numai despre străinătate, ar fi căutat 
prea cu uşurinţă un reazim continuu într'un singur vecin în 
contra celorlalți ; interesul dinastic i-ar fi atras cu repejune 
şi pe de-a pururea în sfera unei singure puteri.  Electivitatea 
însă îi despărțea pe candidaţii de Domnie, întrucât s'atinge 
de razimul de din afară, în partizanii unei influențe sau a 
celeilalte, încât precum nu se putea stabili exclusiv nici o 
linie domnească, tot astfel nu s'a putut stabili în mod exclusiv 
nici o influenţă străină. Nu doar că această duplicitate, aceste 
exerciţii de echilibristică ar fi de atribuit unei deosebite înţe- 
lepciuni politice. Inţelepciunea consistă numai în a se folosi 

de împrejurări date precum erau. Cele două mari puteri 
vecine de pe atunci, Polonia și Ungaria, voiau una întinderea 
dela Baltică până la Marea Neagră, alta întinderea dela Adria- 
tică tot până la Marea Neagră. E evident că acest scop politic 
nu se putea împlini decât pe socoteala ţărilor române. Po- 
porul român — boerimea oligarhică în deosebi — devenise 
regisorul următoarei drame: Când o influență reprezentată 
prin Domnul cutare, ameninţa să prevaleze, boerii îl răstur- 
nau, dând greutate momentană altei influenţe şi vice-versa. 
Domnii cei siguri despre ţară făceau tot astfel: Mircea con- 
trapunea influenţa polonă celei ungare şi viceversa, Ştefan 
asemenea. 

Dar acest folos, abstracţie făcând dela nesiguranța lui, era 
cu totul întrecut de pierderile ce căuta să le sufere ţara prin 
vecinica nestabilitate din lăuntru şi contra acestui din urmă 
inconvenient e îndreptată constituţia noastră şi Domnia ere- 
ditară. In orice caz însă în Constituţie nu stă seris ca vechea 
vânătoare după puterea supremă a statului să fie înlocuită 
prin vânătoarea de funcţii, arenzi ale statului şi hatâruri a 
postomanilor de toate categoriile, în Constituţie nu stă ca 
ignoranţa și ambițiile nulităţilor, sub pretextul deosebirilor 
de principii, să vâneze cu înverșunare puterea, în Constituţie 
nu stă ca succesul acestor oameni să atârne dela amăgirea 
alegătorilor prin negustorie de fraze şi izvoade de făgăduinţi 
mincinoase. O organizare care să asigure prin legi atât cul- 
tura înaltă a depozitarilor puterii publice, precum şi stabili- 
tatea lor, ar fi fost corelatul natural al domniei ereditare şi e 
evident până la virgule că o asemenea organizare nici este 
cu putinţă dacă se ţine seamă de slăbiciunea corpului elec- 
toral, dacă se permite falşificarea listelor electorale prin in- 
troducerea în ele de proprietari fictivi, dar în realitate postu- 
lanți, majorităţile se formează din funcţionari şi rude de 
funcţionari, dacă abuzul partidului radical face necesare alte 
abuzuri, dacă risipa averii publice de către acest partid im- 
pune ţării necesitatea de a crea noui biruri, pentru a-şi îm- 
plini iscălitura, dată cu atâta ușurință de o generație de 
demagogi feneanți, cu neputinţă de săturat şi înainte de 
toate grozav de mulți. 

Astfel nestabilitatea de sub domniile elective, în loc de a 
înceta, s'a generalizat, ba şi-a creat un mediu social în care 
să poată înflori cu de prisos. La crearea acestui mediu au 
contribuit toate : şcoalele, în care copiii în loc de idei învaţă 
papagalicește mii de mii de cuvinte, coteriile politice ce pri- 
mesc şi bun şi rău, numai de-ai lor să fie, uzurparea de repu- 
tațiuni lesne de operat în mijlocul unui popor incult, câști- 
gul fără muncă, deci imoral al nulităţilor cari au impertinenţă 
îndestulă de a se impune, sistematica lăudare a mediocrită- 

ţilor de către camaraderii, glorificarea răului şi absoluta para- 
lizare a celor buni de a putea — prin acest sgomot de iar- 
maroc, să demasce acest bal mascat de panglicari şi de negu- 
stori de vorbe. 

Merit? Există chiar o medalie ,„,Bene-Merenti“, conferită 
de conservatori unui Alecsandri, celui mai însemnat autor 
în românime, ea se conferă a doua zi de către liberali unui 
pamfletar, şi nu e de mirare dacă tot pe calea bătută de acest 
din urmă, un alt pamfletar va solicita-o asemenea. 

Toate acestea de sigur că nu reies din spiritul constituţiei 
noastre. 


III. IDEEA STATULUI MONARHIC 


Din momentul în care sa instituit Domnia ereditară în 
locul celei elective şi s'a pus puterea supremă a statului la 
adăpost de înverșunatele lupte de partid, s'a pus, în principiu 
cel puţin, la adăpost de patimile şi de asprimea intereselor 
momentane şi trecătoare însăşi ideea statului, adică ideea 
armoniei intereselor naţionale. Asta este în esență deosebirea 
între monarhia constituţională și republică. In republică 
domneşte în deosebi interesul individual, în genere interesul 
de partid. Partidul și numai partidul alege pe capul statului, 
el formează voinţa statului în articole de legi, epoca poartă 
pe deplin caracterul unui grup de interese predomnitoare. 

Această stare de lucruri e în aceeași proporţie lipsită de 
pericole, în care există în stat o clasă de mijloc economiceşte 
puternică şi cultă care să mănţină echilibrul între tendenţele 
prea înapoiate ale simțului istoric a unui popor, reprezentat 
în genere prin formele existente ale unei civilizaţii trecute, şi 
între tendenţele sgomotoase ale trebuinţilor acute ale pre- 
zentului, reprezentate prin nevoile claselor de jos. Unde 
această clasă nu există decât în mod rudimentar sau unde 
este prea slabă pentru a se împotrivi tendențelor extreme, 
republica devine o jucărie a partizilor, o formă de care abu- 
zează şi unii şi alţii în detrimentul vădit al intereselor gene- 
rale. 

Dee-ni-se voie a arăta, că ideea statului, ideea armoniei 
intereselor, există în realitate, că statul nu este numai suma 
de indivizi ce coexistă într'un moment dat, că el reprezintă 
însăși putinţa de îndreptare a unor rele ce rezultă din instinc- 


tele nesocotite ale actualităţii. 
Să ne 'nchipuim de ex. că radicalul X, în loc de-a fi născut 

în sfera de jos, ar fi fost fiul unei vechi şi bogate familii ari- 
stocratice. Acelaş om cu acelaş temperament ar fi reprezen- 
tat în locul ideilor radicale, alte idei tot atât de extreme, 
însă cu totul opuse celor dintâi. 

Care din doi ar fi avut acum dreptate, X reacționarul per- 
fect sau X radicalul? E clar că nici unul, nici altul. Precum 
vederile unuia ar fi înrădăcinate în trecut, tot astfel tenden- 
țele celuilalt ar fi o expresie exagerată a nevoilor momentane 
a claselor de jos, încât acelaş temperament născut, când într'o 
clasă când într'alta, ar reprezenta de o parte ura şi invidia 
demagogică pentru tot ce e superior ca avere sau inteligenţă, 
ar reprezenta de alta disprețul şi desconsiderarea aspiraţiu- 
nilor celor indreptăţite ale prezentului. 

Dar statul nu este nici suma indivizilor coexistenţi. Căci 
dacă luăm individ cu individ am vedea lesne că marea, incal- 
culabil de marea majoritate a oamenilor S'ar sustrage bucu- 
ros, numai de-ar putea, şi dela plata de bir şi dela presta- 
țiuni şi dela recrutare, încât oricât de recunoscută ar fi nece- 
sitatea unui interes-general de fiecare în parte, totuşi când e 
vorba ca el să subvie cu atomul său individual acelei nece- 
sități, instinctul său intim şi primitiv este de a se sustrage. 
O curioasă ilustrare a manierei de a privi statul şi societatea 
ne-au dat-o în toţi timpii Evreii. A se bucura de toate drep- 
turile, dar a se sustrage, de e cu putință, dela toate datoriile 
lor, este deviza lor şi pentru realizarea acestui princip au, 
ca ne-alte popoare, pururea aptitudinea unei organizări de. 
dosire, de substituire, de ajutor mutual. 

A pune dar, acest instrument gingaş al statului, acest repre- 
zentant atât al vieții istorice, cât şi al armoniei intereselor 
unei nații, la discreția absolută a unui singur partid este peri- 
culos, mai cu seamă când elementul ponderator al unei clase 
de mijloc culte şi avute, e reprezentat numai întrun mod 
rudimentar. 

Noi avem o clasă de mijloc, care — tocmai din cauza lipsei 
de apărare a muncii ei şi din cauza că pe un teren steril 
pentru desvoltarea generală, i s'a dat ocazia de a câştiga fără 
muncă, adică pe acela al funcţionarismului şi al proletaria- 
tului condeiului — nu este în stare de a exercita controlul 
de care vorbim, nu este în stare a fi regulator exclusiv al 
vieţii publice. Capitaliile cele mari ale acestei clase, consistă 
în sume colosale de raze, în cuvinte deşerte; arta dea ști, 
sau mai bine de a nu şti scrie şi citi e echivalentă în România 
cu dreptul de a domni peste munca şi înţelegerea altora. 

i E bine, e folositor înainte de toate ca sub pretextul si fic- 
ţiunea constituţională, partizile să-şi bată joc de stat în 
detrimentul intereselor generale, să formuleze copilăreasca 
lor ușurință şi instinctele lor de dezordine în administraţie şi 

finanțe în paragrafe de lege, obligatorii chiar pentru cel mai 
“înţelept şi mai bine cumpănit om din România ? Oare Consti- 
tuția noastră n'a avut tocmai scopul contrariu de acela, care 
se împlineşte prin ea, nu este ea din contra o garanție împo- 
triva tiraniei şi arbitrariului partizilor ? 

Când la anul 1866, țara şi-a dat instituțiunile cari domnesc 
astăzi, când s'a chemat la cârma țării un Prinţ străin, nu cre- 
dem că unica preocupare a țării a fost aceea de-a pune un 
-capăt rivalităților primejdioase din lăuntru, ci o idee de un 
ordin ma: înalt a condus națiunea în hotărîrea ei. Deja bă- 
trânii noștri, aproape acum cincizeci de ani, concepuseră ideia 
unirii sub o dinastie ereditară. Intârziată de împrejurări nea- 
târnate de voinţa noastră, îndată ce România dăduse semne 
de a sa vitalitate și făcuse să se nască încrederea, că ea în 
mijlocul statelor ce-o înconjurau, putea să trăiască din pro- 
priile ei puteri şi din propria ei conştiinţă naţională, nici sta- 
bilirea unei dinastii ereditare, n'a mai întâmpinat nici o 
rezistenţă şi odată cu recunoaşterea ei, putem zice că din acel 
moment chiar, şi independenţa statului român în princip a 
fost deja recunoscută. . 

Ca probă că acesta a fost sentimentul ţării, putem aminti 
aci cuvintele rostite de către Preşedintele Constituantei, D. M. 
Kostaki, în numele ţării în momentul când a prezentat alesu- 
1ui ei pactul fundamental. 


In ziua de 10 Maiu când Inălţimea Voastră V'aţi suit pe tronul 
României, ţara a văzut realizată cea mai vie şi cea mai scumpă 
a sa dorinţă ; acea zi care a întemeiat pentru ţară începutul unei 
nouă ere, ţara a salutat-o ca data inaugurării regimului monarhic, 
carele singur poate garanta României consolidarea statului şi bine- 
facerile unui guvern stabil. 

Adunarea, zeloasă pe de o parte de a așeza principiul monar- 
hic pe baze nestrămutate și voind, de altă parte, a înconjura 
acest princip de toate libertăţile compatibile cu ordinea, deplin 
convinsă că regimul constituțional a devenit pentru România nu 
numai o condiţiune de existenţă şi de prosperitate, dar totodată 
şi garanţia cea mai puternică a consolidării Tronului Măriei Tale, 
s'a grăbit de a vota pactul menit de a ajuta pe deplin acest scop. 

Constituţiunea ce am onoare a o prezenta Măriei Tale în nu- 
mele adunării dă o legitimă satisfacţiune acestor aspiraţiuni ale 
ţării, consacrând pentru România principiile admise în statele 
moderne cele mai înaintate pe calea civilizaţiunii. 

Plini de speranţă că nouele instituţiuni vor pune capăt sufe- 
rinţelor unui trecut dureros, Românii, uniţi întrun sentiment 
unanim de concordie şi de frăţie, vor întrebuința silinţele lor cele 
mai stăruitoare întru a apăra aceste principii şi a da cugetărilor 

leale şi generoase ale Măriei Tale concursul lor cel mai sincer 
şi cel mai devotat. 

Călcând pe pământul ţării noastre, aţi spus Românilor c'aţi 
devenit Român ; astăzi România constituţională Vă răspunde prin 
organul reprezentanţilor ei, că Măria Ta ai devenit pentru ea sim- 
bolul naţionalităţii sale. 

Să trăiţi Măria Ta! 

Să trăiască România ! 


După rostirea acestor cuvinte a urmat pronunțarea formu- 
lei de jurământ din partea Măriei Sale: 


„Jur de a păzi constituția şi legile poporului român, de a măn- 
ținea drepturile lui naţionale şi integritatea teritoriului“, 


Substituind deci principiul monarhic mult bântuitei Domnii 
elective, ţara a voit a crea acea instituţiune, care să fie nu 
numai personificarea statului român, depozitar al tradiţiilor 
politice ale ţării, ferind-o de fluctuaţiunile momentane ale 
partizilor, dar în acelaşi timp, înconjurând tronul cu insti- 
tuţiunile constituţionale, acel regim le-a considerat ca o 
garanţie de putere pentru tron, ca o garanţie pentru desvol- 
tarea materială şi politică a statului român. 

Preocupaţi astăzi înainte de toate mai mult de viitorul ţării 
decât de interesele de partid, convinşi fiind că noua poziţie 
ce ne este creată prin tractatul dela Berlin, ne face direct 
responsabili de urmările noastre, că suntem lipsiţi astăzi de 
acele garanţii cari ni le prezintă tractatul de Paris şi în mo- 
mentul de a intra într'o nouă eră politică, vom face în modul 
cel mai imparţial bilanţul periodei celei din urmă a vieţii 
noastre politice ca să ne pregătim cu bărbăţie pentru noua 
eră în care intrăm. 

Vom întreba mai întâiu cu mâna pe conştiinţă pe orice bun 
român, daca crede întradevăr că ţara trebuie să se simtă 
fericită în situaţia actuală. 

Examinând mai întâiu starea noastră politică internaţio- 
nală, constatăm cu înlesnire că nu numai toate atributele 
suveranităţii statului au fost câștigate înainte de 1866, ci 
asemenea că recunoaşterea unei dinastii ereditare era însăşi 
recunoaşterea suveranităţii reale a ţării — toate acestea fără 
nici un sacrificiu. Nu rămânea cu mult mai mult de câștigat 
decât firma deschisă, titulaturile, analoage stării de lucruri, 
ale agenţiilor diplomatice. 

Condiţiile impuse nouă prin tractatul dela Berlin însă, ba 
chiar în urma tractatului pentru obţinerea recunoaşterii fir- 
mei independenţei (recunoaștere, pe care chiar organele ofi- 
cioase ale guvernului o declară drept un act de simplă for- 
malitate) condiţiile impuse deci pentru îndeplinirea unei 

simple formalităţi ne-au impus sacrificii, din cari unele, pe 
lângă gravitatea lor, mai constitue şi o isbire directă în auto- 
no:nia de legislaţie internă de care pururea ne-am bucurat în 
trecut. 

S'ar fi putut aștepta ca în urma sacrificiilor ce ne-am impus 
prin participarea la răsboiul oriental, să conservăm măcar 
simpatia acelei puteri cu care ne-am luptat alăturea; n'am 
conservat-o însă nici pe aceea. Am avut și mai puţin încă 
simpatia acelor puteri cari au privit cu un ochiu de neîncre- 
dere participarea noastră la răsboiu şi astfel, am putut con- 
stata că nici o voce amică nu s'a ridicat în congresul dela 
Berlin în favorul României şi astăzi încă după doi ani recu- 
noaşterea e problematizată de misterioasele asigurări formale, 
despre care nu ştim nimic. 

Dar mai mult încă. 

Am putut constata că, cu ocazia unei simple afaceri comer- 
ciale, în privinţa căreia e un adânc mister cum ea a dege- 
nerat într'o cestiune internaţională, unele puteri se înţele- 
seseră între ele ca să exercite o presiune asupra şi în contra 
statului român. Ce deosebire extremă între aceasta şi secu- 
larizarea mânăstirilor închinate — afacere de valori imobile 
de câteva miliarde — care deşi întâmpinase împotriviri puter- 
nice din partea unora dintre puterile subscriitoare ale trac- 
tatului din Paris, totuşi autonomia noastră a ştiut atunci a 
se face îndestul de respectată — prin Cuza Vodă şi Negri — 
pentru ca să putem învinge acele greutăţi. 

Dar dacă bilanţul situaţiei exterioare a statului e atât de 
nefavorabil epocei dela 1866 încoace, cât de nefavorabil trebue 
să fie bilanţul afacerilor din lăuntru ? 

In afară şi Turcia se mănţinea prin acţiunea şi reacţiunea, 
prin echilibrul intereselor europene; dar înlăuntru stările 
de lucruri erau şi sunt ne mai pomenite. 


IV. FICŢIUNEA PARLAMENTARĂ 


Precară este dar poziţiunea internaţională făcută nouă până 
astăzi și nu cunoaştem politica de mâni pe care ne-o va 
aşterne guvernul. 

Cât pentru noi, suntem convinşi că numai întărirea institu- 
ţiunilor noastre dinlăuntru poate să ne dea consideraţie în 
afară, suntem convinşi că întreţinând bunele relaţii cu toate 

puterile în genere, dar mai ales cu cele limitrofe, conform 
politicei noastre tradiţionale, ne putem feri de pericolele, la 
cari ne-ar expune și pe viitor o politică aventuroasă. Intări- 
rea oricărui stat însă, dar mai cu seamă a unui stat tânăr, 
atârnă de starea sa de prosperitate internă. 

Cu durere trebue să mărturisim că nici odată încă pân’ 
acum nu li sa înfățișat generaţiunilor prezente, starea eco- 
nomică a ţării în condiţii mai îngrijitoare decât astăzi. 

Una din gravele imputări ce i s'a tăcut regimului răsturnat 
la 11 Februarie 1866 a fost aceea a delapidării averii publice, 
a impilării contribuabililor. „Dela Vlădică pân'la opincă“ — 
se striga în sânul adunărilor — „țara e sărăcită, contribuabilul 
îngenunchiat“. 


Cu toate acestea — în scurtul period de abia patrusprezece 
ani —- budgetele statului s'au sporit peste îndoit, anuităţile 
datoriilor publice — dela 4—5 milioane cât erau înainte — 


s'au urcat la aproape cincizeci de milioane. 

Dar o contrazicere şi mai recentă şi mai frapantă. 

După agitația produsă în ţară de mișcarea numită dela 
Mazar-paşa, când iarăşi ca motiv de agitaţie se invoca, între 
altele, înlăuntrul țării şi în afară de ea, gravitatea stării 


sumă de 81 milioane, astăzi — după un scurt timp de abia 
patru ani de zile — se prezintă ţării budgete pentru peste 116 
milioane, afară de Dobrogea şi cu veniturile Basarabiei 
mai puţin, cu alte cuvinte, ca să respectăm precizia mate- 
matică a guvernanţilor de azi, un spor de preste treizeci și 


nu sa urcat budgetul pentru anul 1879 decât la cifra de 2 

“miliarde 980 milioane,- adecă în timp de patrusprezece ani şi 
în urma dezastrurilor suferite, un spor de abia 260/0. 

Negreşit că în raport cu sporirea sarcinilor contribuabililor 


| în budgetul statului, 

la 1865 cu suma de 1'7.244.000 

la 1871 cu suma de 20.461.000 

la 1880 cu suma de 15.000.000 

Rezervându-ne a reveni asupra situaţiunei financiare după 
un studiu mai amănunţit al tuturor elementelor ei, indicăm 
deocamdată aceste liniamente generaie. In fața unei aseme- 
nea situaţii economice nu mai cutezăm a întreba daca românul 
se simte fericit de starea prezentă, ci vom întreba daca gu- 

vernele şi factorii regimului constituţional se pot crede îm- 
păcaţi în conştiinţa lor la adăpostul formelor exterioare ale 
regimului parlamentar. 

Mai putem încă întreba daca aceşti contribuabili, in cu- 
noştință de cauză, au putut consimţi la sporirea atât de dis- 
proporţionată a cheltuelelor şi la micşorarea avuţiilor lor 
proprie. 

A da la această întrebare un răspuns afirmativ ar fi de a 
abuza de ficţiunile constituţionale, a tăgădui că starea de 
astăzi trebue să ne întristeze pentru prezent şi să ne îngri- 
iească pentru viitor, ar fi să arătăm o crudă*nepăsare pentru 
soarta ţării. A mai găsi că asemenea momente sunt oportune 
pentru a ne arunca în afaceri financiare, calificate de stră- 
lucite, este mai mult decât o culpabilă nepăsare. 

Răul fiind constatat şi nimeni, credem, ne mai având cura- 
jul de a-l nega, cată înainte de toate să ne dăm seamă de 
cauzele ce l-au produs. 

Căci evident este că regresele în neatârnarea reală a ţării, 
acoperite poate cu progrese nominale, precum şi regresele 
vădite pe terenul economic, cată să fie atribuite unui neajuns 
oarecare. şi acest neajuns trebue să rezulte din neaplicarea 
unei esenţiale părţi a Constituţiei, e evident că în ruajul con- 
stituţional lipseşte un element oarecare de regulare şi control. 

Deşi comparaţia statului care e ceva viu şi organic, cu 
mecanismul unei maşine de vapor bunăoară, rămâne o com- 
paraţie, totus există analogii reale între mecanismul organic 
şi cel anorganic. Maşina produce putere şi aplică puterea. 
Dar puterea produsă e supusă unei iregularităţi atât de mari, 
încât maşina ar sări în bucăţi sau ar sta locului, dacă n'ar 
exista un aparat în aparenţă neînsemnat, în realitate de o 
extremă importanţă, numit regulatorul centrifugal. Când 
puterea elementară produsă de maşină e prea mare, regula- 
torul centrifugal prin activitatea sa dă. drum prisosului, când 
maşina ar sta pe loc, el tot prin o mică activitate, economi- 
seşte şi condensează puterea. Se ştie asemenea că n'ar fi cu 
putinţă mecanismul ceasornicului şi că acesta ar Începe: prin 
a merge foarte repede şi ar sfârşi prin a merge foarte încet, 
dacă ar lipsi coarda regulatoare. In mecanismul corpului 
omenesc regulatorul e prezentat prin organul inimei. 

E evident că o încordare prea mare a patimelor politice, 
puse în joc paralizează activitatea organului regulator, deci 
şi activitatea mecanismului întreg, în care fiece parte are 
rolul său deosebit, deşi acest rol cu toată deosebirea, este 
în strânsă legătură cu foloasele pe cari le aduce mecanismul 
ca întreg. 

Iregularitatea puterii elementare deci ajungând a învinge 
întregul mecanism, de sigur că mişcarea acestuia va fi ire- 

gulară, fără spor şi folos, păgubitoare chiar, deci fiece parte- 
a mecanismului va fi viciată în mişcarea ei, care trebue să 
stea în legătură bine determinată de raţiuni de reciprocitate 
cu celelalte. 

Traducând această comparaţie luată din mecanică în ter- 
menii vieţii statului, vom vedea lesne că frâul prea lung, ca. 
să nu zicem desfrâul, lăsat partizilor, punerea mecanismului 
statului la discreţia lor exclusivă, a fost cauza de căpetenie 
a compromiterii intereselor statului în afară şi "'nlăuntru. 

In aparenţă legalitatea cea mai perfectă a domnit, Came- 
rele se convocau regulat la epocele prescrise în constituţiune, 
mesagele domnești așterneau regulat programele diferitelor- 
ministerii — încât s'ar fi părut că prin acele programe se 
consacră obligaţiunea reală de-a le urma — legile, budgetele, 
concesiunile se votau şi chiar pentru acte săvârşite fără de 
aprobarea Camerelor, se cerea mai în urmă înregistrarea, ca 
să nu fie lipsite de sancţiunea parlamentară. 

Un lucru lipsea însă. 

La actele cele mai importante, atât de caracter economic 
— financiar, cât şi de caracter politic, lipsea voinţa reală şi 
sinceră a ţării legale. 

Pirin constituţiunea noastră, conform acesteia şi cu tradi- 
țiunile parlamentare din alte ţări, miniştrii sunt supuşi la- 
un îndoit control: la acela al țării legale şi la acela al 
șefului statului. Greşeala noastră cea mai de căpetenie a fost 
că diferitele partizi, succedându-se la putere, fiind lăsate 
faţă în faţă, în înverşunarea luptelor politice le-a fost permis - 
de-a nimici pe adversarii lor şi de-a anihila prin urmare con- 
trolul binefăcător al unei opoziții parlamentare. Dar parti- 
zile au făcut mai mult decât atât: ele au înlăturat până şi 
controlul şefului statului care pus prin constituţiune mai pre- 
sus de partizi, se bucură de toate acele prerogative constitu- 
tionale, care-l pun în poziţiune de-a controla excesele de 
putere ale miniştrilor săi şi astfel a face posibil şi binefăcător 
mersul regulat al regimului parlamentar. Ca să ne rezumăm 
întrun cuvânt vom zice că: cheia bolţii regimului parla- 
mentar consistă în manifestarea liberă a ţării legale ori de 


câte ori ea este chemată, în numele şefului statului, ca să fie 
consultată. 


Precum am declarat-o în mai multe rânduri, situaţia ţării 
o considerăm prea gravă, ca să ne preocupăm numai de inte-- 
resele de partid. 

Ne grăbim deci a recunoaşte că din toate alegerile efectuate - 
în această perioadă de 14 ani, cea dintâi alegere din 1866,. 

urmată îndată după votarea constituţiunii, a fost aceea a 
cărei sinceritate e mai puţin bănuită. 

„ŞI cu câtă recunoştinţă ţara nu-și aduce aminte de bine- 
făcătoarea intervenire a şefului statului, prin o scrisoare 
deschisă către primul său ministru, prin care arăta Inalta 
Sa Domnească voinţă, ca ţara să se manifesteze în libertate 
la alegeri. 

Preşedintele Constituantei a stabilit cu drept cuvânt ca 
principiu, şi astăzi, după o tristă experinţă, o putem afirma 
cu mai multă tărie, că dacă regimul constituţional e menit 
de-a întări Tronul şi de-a garanta prosperitatea ţării, orice 
violenţă ce se comite în contra acelui regim, se comite în 
paguba prestigiului Tronului şi totodată în paguba prospe- 
rităţii ţării. 

Putem deci afirma că dacă alegerile ce s'au urmat după 
cele dela 1866, ar fi fost puse şi ele toate sub patronagiul și 
controiul şefului statului, situaţiunea noastră ar fi cu totul 
alta decât cea de astăzi. 

Din nenorocire nu mai departe decât alegerile dela 1867, 
au fost cea dintâi desfidere dată regimului constituţional, iar 
consequența imediată şi vădită a epocei reteveiului şi a in- 
fluenţei morale a fost că în proporţia în care sau violat 
garanţiile constituţionale şi sau pus la discreţia nesaţiului 
ambițiilor, în acelaș raport s'a compromis şi starea economică 
prin concesia Strusberg şi prin cheltuelile nesocotite ale ani- 
lor 1867 şi 1868. 

Precum o zidire, la care se simte vre-o deteriorare, dacă 
nu vine architectul să oprească ruina prin măsuri luate din 
capul locului, se deteriorează în proporţii din zi în zi mai 
mari, astfel şi regimul parlamentar sa viciat la noi din zi 
în zi mai mult, încât miniştrii au ajuns astăzi în poziţia de-a 
putea guverna după placul lor, fără control de jos, fără 
control de sus. 

Nu credem că se poate descrie în cuvinte mai eloquente 
starea de slăbiciune a alegătorului, pus faţă în faţă cu maşina 
guvernamentală, de cum sa făcut aceasta deja prin procla- 
maţiunile dela Mazar-Paşa. 

In adevăr din capul locului o mare parte din alegătorii 
noștri, unii lipsiţi de indispensabila educaţie politică, alţii 
sdruncinaţi în interesele lor prin mărimea impozitelor, alţii 
în fine cu interesele agronomice cele mai vitale la discreţia 
guvernului şi adeseori la discreţia adversarilor lor, lipsiți 
apoi de o justiție, care amovibilă fiind, e departe de-a pre- 
zenta garanţiile unei puteri judecătoreşti de sine stătătoare, 
corolar indispensabil al regimului constituțional, alegătorii 
corpuri, corpuri sunt supuşi arbitrariului de partid. 

Dacă vom adăogi pe lângă aceste inconveniente şi pe lângă 

massa de funcţionari, de care dispunea deja până acum gu- 
vernul, şi pe cei creaţi în anii din urmă prin concentrarea în 
mânile sale a impozitului băuturilor, a monopolului tutunu- 
rilor, a administraţiei drumurile de fier, fără a mai face 
amintire de favorile ce pune la dispozițiunea prozeliţilor săi 
(precum arenzi, vânzări de proprietăţi şi întreprinderi ope- 
rate pe o a cincea parte a teritoriului statului), dacă vom 
adăoga pe lângă toate acestea, manipularea fără control, aug- 
mentabilitatea discreţionară şi neconştiincioasă a unui budget, 
a cărui cheltueli sporesc în realitate, a cărui venituri se îmflă 
fără realitate, — atunci nu mai rămâne nici umbră de în- 
doială că un regim constituţional aplicat în asemenea con- 
diţii e o iluzie şi nimic decât o iluzie, o înșelăciune, o păzire 
a formelor curat exterioare, o ficţiune, făcută după regula 
judaică de-a păstra aparențele şi a compromite cuprinsul, 
de-a păzi litera, de-a nimici spiritul Constituţiei. 

E drept că înșelătorii se înșeală şi ei la rândul lor; se 
înşeală miniştrii lipsiţi de orice forţă morală, căci în zadar 
se fălesc cu acele majorităţi din Cameră, care în realitate nu 
sunt decât propriile lor creaţiuni, căci — mai presus de ele 
— simţul public indignat se deşteaptă, conștiința cetăţeanu- 
lui subjugat la alegeri se revoltă, nemulţumirile și agitaţiunile 
cresc din zi în zi. Şi astfel guvernele, îmbătate de un triumf 
mincinos, se izolează de naţiune ; un larg deșert se formează 
între puterile pozitive şi neliniștite din stat şi între acea nega- 
ţiune a adevărului, între acea reprezentaţiune de teatru, care 
se petrece în guvern. De vreme ce acele corpuri cari sunt la 
mijloc între masse şi coroană, au devenit o ficţiune, e ca 
şi când ele mwar exista... tronul însuşi e din ce în ce mai 
izolat. 

Intre coroană şi popor nu mai e raportul dintre voinţa legi- 
timă şi aspiraţiuni legitime, căci toate organele mediatoare 
sunt false. Parlamentul o creaţie a ministrului, voința ale- 
gătorului scoasă prin presiuni morale, promisii, decrete de 
înaintări şi puneri în funcțiuni, nu mai e decât o voinţă 
stoarsă în momente de nevoie şi formulată după voinţa mini- 
strului, deci asemenea o creaţie a lui, în fine şcoala generală 
de corupţiune, preface armata de funcţionari, în loc de ser- 
vitori ai legii, în armată de complici iresponsabili ai unor 
şefi necontrolabili, se 'nţelege, de către propriile lor creaturi. 

E evident dar, că tot ce e între ţară şi tron devine o fic- 
ţiune, o iluzie ministerială. Acea parte de voinţă din fie ce 
individ, destinată pentru controlul afacerilor statului şi a inte- 
resului general, e apucată de mâna funcţionarului administra- 
tiv, de decretele de numire, de făgăduinți amăgitoare, de 
distincții nemeritate, de tot ce dispune puterea statului şi e 
stoarsă şi răstoarsă până ce primeşte forma ce-o voieşte mi- 


M. Eminescu: Opera Politică, vol. T 4 


50 M. EMINESCU 


nistrul. Un sistem întreg de viciare a expresiei acestei voințe 
s'a inventat şi se aplică cu o rară virtuozitate în România, 
încât atât, pe cât sentimentul de stat se mai poate manifesta, 
el apucă adeseori drumuri neprescrise de legi. 

Orbit trebue să fie acel guvern care nu-și dă seamă de 
simptomele politice ale acestei stări bolnăvicioase de lucruri. 

In toate unghiurile României se formează grupuri de ne- 
mulţumiţi, cu mersul actual al lucrurilor. Sunt deosebite 
numirile ce aceste grupuri adoptă; un lucru însă le este 
comun tuturor: sentimentul de indignare şi de exasperare 
de cele ce se petrec zilnic. 

Și această indignare nu e decât prea justificată. Ruşine 
chiar trebue să-i fie unui Român când se pronunţă numele 
obscure ale acelor naturi catilinare, care formulează voința 
statului său în paragrafe de legi, indignarea cată să simtă 
când vede creaturi fără principii, fără umbră de cultură, 
având numai instincte rele, jucând pe reprezentanţii voinţei 
suverane a ţării. 

Nimeni nu întreabă dacă-şi ţin făgăduinţele ce le-au făcut 
înainte de-a fi aleşi; nimeni nu întreabă pe ce cale a fost 
cu putinţă ca asemenea oameni să iasă la suprafaţă, nimeni 
nu-şi dă seama cum această populaţie flotantă a României, 
fără legături cu pământul şi cu neamul ţării, fără identitate 
de interese cu clasele productive şi pozitive ale ei, a putut: 
să devină elementul domnitor în România. 


V. DECLASAREA 


Am văzut cu înlesnire ce unitate e în caracterul civilizaţiei 
noastre de azi, cum ea consistă curat în păzirea formelor exte- 
rioare ale culturii apusene lipsită de orice cuprins real. Sar 
putea zice că aluatul din care se frământă guvernanţii noștri 
e acea categorie de ființe fără avere, ştiinţă de carte şi 
consistenţă de caracter, acei proletari ai condeiului, din care 
mulţi abia ştiu scrie şi citi, acei paraziți cărora nestabilitatea 
desvoltării noastre interne, defectele instrucției publice şi 
golurile create în ramurile administraţiei publice, prin intro- 
ducerea nesocotită a tuturor formelor civilizaţiei străine, le-au 
dat existenţă şi teren de înmulţire; aluatul e o populaţie 
flotantă a cărei patrie întâmplătoare e România şi care, re- 

petând fraze cosmopolite din gazete străine, susţine cu o 
caracteristică lipsă de respect pentru tot ce e într'adevăr ro- 
mânesc, că aceste clişeuri stereotipe egalitare, liber schim- 
biste, liberale şi umanitare, acest bagaj al literaţilor lucrativi 
de mâna a treia, aceste sforăitoare nimicuri, sunt cultură na- 
ţională sau civilizaţie adevărată. 

N'are cineva întradevăr decât să deschiză o teză de licenţă, 
s'asculte prelecţiuni la universităţi — exceptăm pe cele de 
matematică — să citească ziare și broşuri, să citească proiecte 
şi paraproiecte de legi din Cameră, s'asculte discuţii în adu- 
nări şi se vor convinge că o numeroasă, foarte numeroasă 
clasă de oameni nu-şi întrebuinţează mintea la nimic alta 
decât la reproducerea de vorbe din cărţi străine, că propria 
muncă intelectuală se reduce la nimic. 

Dacă activitatea lor s'ar mărgini numai la aceasta, ţara ar 
sămăna numai a casă de nebuni, dar fiindcă miile aceste de 
vorbe nu sunt resimţite, nu au trecut în suc și în sânge, nu 
au avut nici o influenţă educativă asupra lor, ele acoper cu 
sgomotul lor de moară de palavre o înjosire şi versatilitate de 
caracter ne mai pomenită decât în timpii cei mai răi ai împă- 
răţiei bizantine. 3 

Ceea ce-i mai frumos e că se prefac a nu te înțelege. 

In zadar le-am spune: nu există libertate a alegerilor şi 
le-am dovedit-o cu acte. Luaţi, le-am zice, listele electorale, 
ştergeţi pe funcţionari, pe arendaşii statului şi pe rudele ace- 
stora, adecă ştergeţi pe toți a cărora conştiinţă o puteţi 
stoarce prin tiranie de partid și nu vă rămâne decât o mică 
minoritate. 

Din aceste mici minorităţi se compune opoziţia şi ea repre- 
zintă partea neatârnată a ţării. 


Ei totuşi vor răspunde: „Națiunea e cu noi, noi suntem 
națiunea“. 

Mai luaţi colegiul al patrulea şi ştergeţi — afară de minime 
şi extrem de rare excepţii — toate numele deputaţilor aleşi 


de-a dreptul prin influenţă guvernamentală, ştergeţi dintr'al 
treilea în acelaşi chip, dintr'al doilea tot astfel şi vedeţi că 
partea neatinsă de sistemul de corupţie al guvernelor e ex- 
trem de mică. Cu bugetul în mână, mai ales când este aug- 
mentabil în infinit, ţii majoritatea în mână şi sistemul con- 
stituțional, sistemul controlului se reduce la o iluzie copilă- 
rească. 

E prea adevărat că această conștiință individuală, maltra- 
tată în toate chipurile şi supusă unei sistematice corupţiuni, 
face reacţie, tresare mai cu putere, când îi pui cestiunea de 
moarte şi de viaţă. Astfel cu articolul 44 al tractatului de 
Berlin, care nu era numai o cestiune de încetăţenire, ci 

era de-adreptul declararea României în teritoriu neutru, colo- 
nizabil cu toate seminţiile. 

Nu putem tăgădui că ţara se cutremura de spaimă la pers- 
pectiva deschisă de acel articol, care americaniza pe deplin 
teritoriul nostru. 

Ei bine, cu tot cutremurul, listele falşificate ale alegătorilor 
au făcut cu putinţă ca opoziţia să n'aibă majoritatea absolută 
în adunări, deși această opoziţie nu era exclusivă, căci cu- 
prindea conservatori, fracţioniști, liberali moderați, grupul 
Binelui public, ba încă şi... centru: adică stâlpii ţării, precum 
zicea pe atunci „Pressa“. 

Și dacă relevăm acestea faţă cu adversari de sistem şi ad- 
versari de ocazie — ne răspund, că majoritatea formală de 
care se bucură în urma libertăţii presiunilor, nu a libertăţii 
alegerilor, oricât de viciat ar fi prestigiul ei prin procederile 
de partid, este în mod exclusiv naţia. O nație curioasă în 
multe priviri. 

Tot sistemul acesta este atât de vicios încât, din nenoro- 
cire numai cestiuni de-a dreptul vitale, cestiuni unde nimi- 
cirea existenţei naţionale e evidentă, până în cele mai mici 
amănunte e în stare să sgudue opinia publică şi încă nici 
atunci cu destul folos. Când vedem deci că partizile devin 
un stat în stat, că totul atârnă dela ele, iar statul adevărat, 
acel al claselor pozitive nu e decât o massă impozabilă şi 
exploatabilă, atunci întrebăm, dacă nu e o supertluenţă de 
cutezare, de cinism chiar, de a tăgădui lucruri cari isbese 
vederile oricui, lucruri despre cari sunt convinşi şi guver- 
namentalii în acelaş grad în care suntem convinși noi, cu 
singura deosebire că noi le spunem pe faţă, nefiind nici în 
interesul nici în maniera noastră de-a le ascunde, pe când din 
contră interesul de căpetenie al adversarilor a fost pururea 
şi trebue să fie de-a ascunde aceste adevăruri şi de-a ameţi 
lumea cu fraze sforăitoare despre o libertate în alegeri, care 
nu există decât atunci cel mult când Coroana o asigură prin 
propria ei voinţă. 

Cât despre aluatul protoplasmatic care formează la noi un 
stat în stat, aşezat asupra instituţiilor şi poporului, avem 
puţine de adaos. 'Trăind din politică şi prin politică şi nea- 
vând nici un alt soiu de resurse materiale sau de putinţă de 
a-şi câştiga existenţa, el e capabil de a falşifica totul, şi liste 
electorale, şi alegeri, şi forme parlamentare şi idei economice 
şi ştiinţă, şi literatură. De aceea nu ne mirăm dacă vedem 
acest proteu al unui universalism incapabil şi ambițios îmbră- 
când toate formele posibile: miniștri, financiari, întreprin- 
zători de lucrări publice (cu capital de palavre) deputaţi, 
administratori, membri la primărie, soldaţi (cari au luat Gri- 
viţa cu gura), actori, totul în fine. 

Nimeni nu se va mira dacă-i vom spune că în ţara noastră 
se află advocaţi profesori de teologie, advocaţi revizori de 
şcoale şi nu ne-am mira dacă s'ar constitui și în Sinod pentru 
a canoniza, adică a trece în rândul sfinţilor, dacă nu pe alt- 
cineva cel puţin pe marele mucenic Warsavsky de pildă. 

Şi aceasta să fie naţia, naţia noastră modestă, iubitoare de 
adevăr şi cu minte ? 

Așa dar, când un advocat se face soldat, cu scopul anumit 
de a se ilustra, când un altul se face prezident de republică 
— fie chiar numai ploieşteană — când un al treilea joacă pe 
arheologul, un al patrulea e ales în Academie ca filolog deşi 
n'a dovedit printr'un singur şir scris, că e specialist în acea- 


golul reformelor trebue să fie cumplit de mare, dacă trebue 


sumă de aluat protoplasmatic are, la dreptul vorbind, rolul 
de a încurca şi întuneca înțălesui legilor, căci vedem că ade- 


tinge prin absoluta ei improductivitate. 

Țăranul, mare sau mic, căci ţărani sunt şi proprietarii mari 
şi cei mici, pune un fir de grâu în ogor şi scoate zece ; deci 
el înzeceşte valoarea obiectului ce i s'a dat în mână spre 
muncă. 

Meseriaşul ia o bucată de lemn, de piele, de metal, o supune 
muncii sale şi scoate obiecte cari au o înzecită, adesea o însu- 
tită valoare de cea care o aveau înainte. 


pericol pentru alte clase — valoarea producţiunii naţionale. 

Vedem că activitatea tuturor claselor pozitive ale societăţii 
consistă în a augmenta prin munca lor valoarea producţțiunii 
naționale, în a o înzeci, în a o însuti chiar. 

Este aceasta misiunea proletariatului de încurcători de 
legi, a proletariatului cenuşarilor ? 

Din contra.  Averi descurcate le încurcă, stări de drept 
sigure le primejduesc, introduc dezordinea şi turburarea în 
toate clasele. 

Se poate întemeia un stat serios, o organizaţie serioasă pe 
această clasă de oameni fără soliditate, fără Ştiinţă, fără avere, 
al căror instrument de muncă e o inteligență sofistizată, a 
căror ştiinţă n'ajunge nici măcar la corectitudinea gramati- 
cală a frazei? De sigur că nu. 

Poate că şi ei se pot întrebuința în vrun mod practic, — 

dar nu pentru a domina statul, nu pentru a vâna rolul de 
organizatori. O populaţie flotantă nu poate reprezenta stabi- 
litatea instituţiilor, nu poate reprezenta sentimentul înrădă- 
cinat al ideei statului, al armoniei şi solidarităţii intereselor 
naţonale. 

E prea adevărat că ideile noastre sunt adese ori escamotate 
şi anticipate de către aceşti adversari generis nullius şi că, 
pentru a se putea gera ei în adevărații proprietari ai ideilor: 
noastre, ne taxează de reacţionari cu instincte medievale, 
adică ne numesc scară la Dumnezeu şi pod peste mare. Toate 
acestea le fac pe cuvântul că ne numim „Conservatori“ şi 
pentru că în cărți şi în gazete din Franța şi Germania între 
conservatorii de acolo există, din cauza unei vechi civilizaţii, 
o seamă de reprezentanţi ai culturilor şi formelor trecutului. 

Cuvintele „conservator“ şi „liberal“ au însă la noi cu totul 
alt înţeles şi faţă cu raționalismul frazelor, gol, insipid, 
inexact al aşa numiţilor liberali, noi reprezentăm realismul 
naturii înăscute a statului şi pretindem că formele introduse 
să nu rămână forme goale, coji pentru a se juca partizile cu 
ele, ci să aibă cuprins real. Voim a conserva libertăţi şi insti- 
ţiuni prin realizarea lor, prin aplicarea lor sinceră faţă cu un 
curent, care le discreditează prin abuz şi piin ducerea la 
absurd. 


TOT DESPRE PROGRAM 


N'ar fi greu de polemizat în ziaristică, dacă am avea aface, 
cu raţiunea, nu cu voinţa adversarilor noştri. Cine nu poate 
să înţeleagă, aceluia îi mai putem subveni lipsurile traducând 
ceea ce voim să-i zicem în termeni mai concreţi, dar pentru 
cine voieşte să nu înțeleagă, mijloacele de înduplecare nu 
sunt argumentele minţii, ci cu totul altele. 

In această poziţie ciudată ne aflăm noi faţă cu Pressa. E 
prea adevărat că marele nostru om de stat — dacă se află în 
opoziţie, iscălește asemenea programul nostru, de vreme ce 
el este astfel încât poate conveni tuturor cari nu sunt roşii, 
adică tuturor acelora cari pe lângă partid şi interesele aces- 
tuia mai admit şi ideia statului, admit îndreptăţirea de exis- 
tenţă şi de activitate a opoziţiei, admit în fine un control 
mai sever din partea Coroanei, când desfrâul partizilor, păs- 
trând numai coaja legilor şi goala aparenţă, calcă făgăduin- 
tele făcute naţiei în ajunul alegerilor, fac tocmai contrariul 
de ceea ce au promis mandanțţilor lor şi trec totuşi de repre- 
zentanţi ai voinţei legale a ţării. 

C'un cuvânt lucrui ar sta cu totul altfel când marele om 
de stat ar fi în opoziţie, stă însă pe terenul voinţei de-a nu 
pricepe, când d-sa se află la guvern. 

Cumcă partidul numit „liberal“ e un excelent scamator de 
idei, cumcă pretextează adeseori a voi ceea ce voim noi, 
cumcă, luând adesea cuvintele noastre, pe cari nu le pricepe, 
le aplică pe dos şi apoi ne spune cun aer triumfător: „noi 
suntem adevărații conservatori“, e ceva prea cunoscut, şi 
chiar dacă programul nostru ar fi din cuvânt în cuvânt 
identic cu acela al partidului liberal tot încă ar exista un 
partid conservator, pentrucă „nu este aceeaşi când doi zic 
aceeaşi“ — non idem est si duo dicunt idem. 

Un exemplu. Sunt merite pe cari statul nu e în stare a le 
răsplăti cu bani. Descoperirea unei planete, cercetări grele 
istorice, scrieri de ştiinţă şi literatură ca fapte ale spiritului ; 
un curaj extraordinar, o viaţă expusă pentru. binele seme- 
nilor săi, o generozitate extraordinară ca: fapte ale caracteru= 
lui, nu se pot plăti cu bani. Pentru a distinge pe asemenea 

oameni de restul convieţuitorilor lor, statul le conferă semne 
a căror valoare materială e evident cu totul neînsemnată, a 
căror valoare socială e mare. 

Conservatorii, pornind din acest punct de vedere, conferă 
un semn de acesta lui Alecsandri, liberalii unui N. T. Oră- 
şanu. 

Prin urmare, aceeaș idee, acelaşi lucru e una în mânile: 
unui partid, e contrariu în mânile celuilalt. 

Iată ce zice „Presa“ despre programul nostru : 


Programul acesta este curios : căci vorbeşte de multe și nu con- 
ţine nimic ca drapel al unei partide. Seamănă mai mult cu o 
prefaţă de editor al unei cărţi de doctrine politice şi economie 
socială. Cuprinde numai generalităţi abstracte, teoreme sociale, 
acceptabile pentru toţi, inofensive către toți. Oricine îl poate sub- 
scrie, precum și oricine poate fi în drept a nu-l subscrie. Il poate 
subscrie oricine se ocupă numai cu doctrinele sociale, cu teoriile 
constituţionale, fără să-i pese de cutare ori cutare partid. 'Tot aşa 
va fi în drept a nu-l subscrie acela care voind a face parte din- 
trun partid, voeşte a şti care sunt actele ce-i propune acel 
partid, care este scopul real şi practic ce voește a ajunge. 


„Fără să-i pese de cutare ori cutare partid“ — zice „Presa“. 
Ei bine, tot asta zicem şi noi. Starea cu totul precară politică 
şi economică a ţării ne face să nu ne gândim de loc la inte- 
resele partidului nostru, ci numai la acelea ale țării; ae 
aceea programul nostru e acceptabil pentru toţi, oricare-l 
poate subscrie, după cum mărturiseşte „Pressa“ însăşi, pentru 
că nu voim nimic altceva decât ca regimul constituţional, 
care azi e o ficţiune, să devină o realitate. 

Dar din momentul în care „Pressa“ însăşi recunoaşte că 
programul nostru e acceptabil pentru toţi şi-l poate subscrie 
oricine fără să-i pese de cutare ori cutare partid, ea nu poate 
tăgădui că acest program cuprinde numai dorinţe legitime 
şi justificate, împărtăşite de naţia întreagă, care este şi tre- 
bue să fie sătulă de făgăduinţele de-adreptul amăgitoare pe 
care adversarii noştri le făceau la rândul lor alegătorilor 
pentru a nu le ţine. Asemenea toate deducerile şi insinuările 
subţiri ale organului marelui om de stat, sunt căutare de nod 
în papură. 

„Pressa“ mai citează un pasagiu din program cu urmă- 
toarea obiecţiune : 


„Ca clasele de jos ale societăţii să fie protejate contra exploa- 
Matorilor și contra neprevederei 10r: 

Dar cari sunt clasele de jos şi cari cele de sus?  Archondologia 
tim că nu mai există ; nu înţelegem dar ce legi s'ar face, ce 

măsuri speciale s'ar lua, cari să fie numai pentru clasele de jos ; 
şi de unde sar începe ierarchia claselor de sus, cari nu ar mai 
avea trebuinţă de nici o protecţiune ? 


E nepricepere intelectuală — sau e lipsa de voinţă de-a 
pricepe ? 

Dar oare legea tocmelilor agricole nu priveşte o clasă ? 

Legea  neînstrăinării pământurilor ţărăneşti nu admite 
clasă ? 

O eventuală lege pentru bresle, pentru împuţinarea cărciu- 
milor şi altele n'ar privi clase ale societăţii ? 

Clase — nu caste.  „„Pressa' vorbeşte de clase şi gândeşte 
ła caste. In realitate orice om face parte dintr'o clasă oare- 
care, liber este însă de-a se ridica dintruna într'alta prin 
muncă şi merit. 

Inferioritatea sau superioritatea pe scara aceasta nu dove- 
dește, se 'nţelege, nimic în privirea folosului sau nefolosului 
clasei. Se poate prea bine ca plebea să intre în forme supe- 
rioare, poporul cu instincte bune şi morale să rămână în 
forme inferioare. Astfel nenumărata clasă a vânătorilor de 
posturi, a proletarilor condeiului, a advocaţilor fără pricini 
e adevărata plebe în România, nu însă țăranul sau meseria- 
şul. Cu toate acestea plebea asta e, ca clasă, superioară celor 
pozitive de jos, căci clasarea se face după natura muncii fie- 
căruia, după instrumentul cu care-şi câştigă buna stare. 

Nu putem îndestul repeta confraţilor noştri sfatul din inimă 
ea să gândească ceva când scriu, să nu înşire cuvinte a căror 
înţeles nu-l posed pe deplin. Numai punând ideile politice 
în raport cu corelatul naturei organizaţiei economice a socie- 
tăţii, ele vor avea un cuprins, un substrat material ; îndealt- 
mintrelea rămân fraze goale, bune de precupeţit de către cei 
pe care sunetele-i îmbată. 

Incă o obiecţiune. 

„Pressa', atât de vinovată prin versatilitatea caracterului cu 
care a batjocorit şi cu care laudă guvernul actual, versatilitate 
pentru care noi am adus atâtea probe de o irezistibilă comică, 
ne insinuă şi nouă acelaş defect prin următoarele pasage ce le 
extragem din două numere consecutive. 

Ne vorbeşte programul de pericolul ce ar avea pentru na- 
țiunea noastră ideile de cosmopolitism. 


In acest punct programul se aseamănă cu acela al d-lui Gr. 
Sturza. 

Dreapta s'a organizat şi formează astăzi două grupuri:, 
unul are ca preşedinte şi şef pe principele Gr. Sturza; altul 
are ca preşedinte al clubului pe d. M. K. Epureanu. Aceste 
două părți ale dreptei au în fond aceleaşi principii şi idei. 
Singura deosebire între aceste două grupuri, — dacă aceasta 
poate în ori şi ce caz constitui o deosebire — este că unii 
au fost mai expansivi şi mai precişi, alţii mai în rezervă şi 
mai vagi. Acordul însă, chiar tacit de ar fi, este perfect 
între ambele grupuri cari sunt gata a pune în aplicaţiune 
principiile şi vederile lor identice îndată ce momentul ar fi 
oportun. 

Din aceasta ar rezulta identitatea cu partidul democratic 
naţional. 

Toate acestea Presa le deduce pur și simplu din împreju- 
rarea că noi combatem Democraţia naţională. 

Dar noi nu combatem pe nici un organ al opoziţiei: nici 
Binele Public, nici România Liberă, nici Steaua României, 
nici Independenţa Română, cun cuvânt nici un ziar românesc 
— exceptăm pe Ştafeta şi Fraternitatea — nu se poate plânge 
din parte-ne că le-am fi combătut de multe luni de zile în- 
coace. Nemulţumiri există pe toate terenurile; şi poate că 
am aflat formula de a le întâmpina pe un teren cu totul egal, 
căci precum zice „Pressa“, teoremele noastre sunt inofensive 
pentru toţi, sau ca să vorbim în limba noastră ideea statului, 
ideea armoniei intereselor naţionale ne face să nu ne pese de 
cutare sau cutare partid. Ceea ce voim deci nu e nici ca 
partizi să nu existe, nici ca ele să nu se lupte, ci ca lupta lor 
să nu degenereze în nimicirea unuia prin cellalt, voim ca 
înlăuntru poporului nostru să nu predomineze instinctele lui 
“Cain. 

Mai vorbeşte „Pressa“ de articolul nostru dela 11 Fevruarie, 
de Vodă-Cuza, de lipsa în program a asigurărilor dinastice. 

„Pressa“ va binevoi, credem, a recunoaşte, că unica ten- 
dință a acelui articol a fost adevărul istoric şi — suum 
cuique — atribuirea meritului cui i se cuvine. 

Cât despre asigurările dinastice, ni se pare că tocmai ace- 
stea nu au aface cu nici un partid. Dinastia, fiind reprezen- 
tată prin persoană, ne-am ferit oricând de a atinge câtuşi de 
puţin persoana M. S. R. şi aceasta nu e cu atât mai puţin 
permis astăzi, când apăsând asupra lipsei de control din statul 
nostru, ne-am permis a accentua rolul Coroanei, dar ca organ 
central al vieţii statului, nici decum însă întrucât ea este 
purtată de nobilul descendent al dinastiilor Hohenzollern. 
Persoana M. S. este inviolabilă şi nici când nu ne-am permis 
— îi desfidem pe cei dela „Pressa“ să ne poată dovedi — de 
a amesteca în discuţie persoana M. Sale. 7 

Asupra marginelor însă în care Coroana are sau nu dreptul 

irrenunţabil de a-și exercita controlul asupra puterilor statu- 
lui, am discutat într'adevăr, căci aceasta este o cestiune de 
comentare a constituţiei, precum oricine o poate vedea, şi nu 
credem ca confrații dela „Pressa“ să ne nege dreptul de a 
comenta constituţia şi legile, după cum cu bună-credinţă 
suntem convinși, că ele caută a fi înţelese. 


TRECUTUL PARTIDELOR NOASTRE 


Unul din argumentele cele mai obicinuite ale ziarului „Ro- 
mânul“, pe care îl repetă de câteva zile necontenit, este că 
dacă ţara se află în rea stare, vina e a partidului conservator, 
care a guvernat-o secoli întregi, pe când de-abia vreo cinci- 
şase ani a putut să se bucure România de fericita oblăduire 
a partidului Brătianu. Argumentul este falş în mod istoric 
şi deducţiunea absurdă. Ce se înţelege întâiu prin partidul 
conservator şi prin partide în genere? Se înţelege o gru- 
pare a unui oarecare număr de oameni politici făcând parte 
dintr'o adunare legiuitoare, cari se conduc de aceleaşi idei şi 
cari caută a obţine majoritate în ţară şi în adunare pentru 
programul lor, spre a putea în numele acelei majorităţi pune 
în practică teoriile politice. 

Prin urmare, pentru ca să existe un partid politic trebue 
mai întâiu într'o ţară o adunare legiuitoare, al doilea trebue 
ca să fie admis principiul reprezentativ, adică că această 
adunare să fie adevărat suverană, adică majoritatea ei să 
aibă dreptul de a indica Coroanei pe şefii săi ca guvern legal 
şi constituţional al ţării. Când într'o ţară nu există un ase- 
menea regim, se pot afla diferite opiniuni, între cetăţeni, dife- 
rite vederi, dar partide în înţelesul constituţional al cuvân- 
tului nici că există nici că pot exista. Chiar expresiunile 
de dreapta şi de stânga, luate dela locul ce-l ocupă materiali- 
ceşte cutare sau cutare grup pe jeţurile unei adunări, dove- 
desc că n'a putut fi cestiune de partide într'o ţară care nu 
se bucură de regimul reprezentativ şi parlamentar. 

A zice dară, cum zice „Românul“, că partidul conservator 
guvernează de secoli țara, este a zice un neadevăr istoric, este 
a se întemeia prea mult pe naivitatea sau pe ignoranţa citi- 
torilor săi. Astfel pe nedrept „Românul“ face responsabil pe 
Est iul conservator de astăzi de tot ce a putut fi rău în 

recut. 


Dar de ce, pe baza aceluiaşi sistem, acest ziar nu acordă 

atunci aceluiaşi partid conservator laude meritate şi pentru 
ceea ce acel trecut a avut bun? Şi se vede că acest trecuta 
avut şi ceva bun, căci cu toate invaziunile seculare ale Leșşi- 
lor, Ungurilor, Tătarilor, 'Turcilor, Ruşilor, el a ştiut să păs- 
treze o ţară creștină şi autonomă coborîtorilor săi, la început 
prin vitejia armelor, şi când România a fost sleită de sânge şi 
de puteri, prin dibăcie diplomatică şi înțelepciune politică. 
Partidul conservator n'ar avea în fond de ce să roşească de 
acel trecut, de acel trecut întreg, fie din timpurile de putere, 
fie din timpuri de restriște ; căci, la imputările ce i s'ar face 
de istoricii pasionaţi şi neinteligenţi, cari judecă nerozeşte 
pe oamenii trecutului cu ideile şi prejudecățile timpului în 
care trăim, el ar putea răspunde: „Apărarea mea este că 
v'am transmis o ţară în care puteţi astăzi să vorbiţi sus şi 
tare, să scrieţi şi bune şi rele, și să insultaţi chiar cenuşa ace- 
lora cari v'au lăsat mijlocul de a fi şi a vă zice Români. Insă 
noi credem că nu cutare sau cutare partid poate fi mândru 
de acest trecut, ci ţara întreagă ; căci încă odată, a vorbi de 
partide politice sau în epoca lui Radu Negru, sau în epoca 
fanarioţilor, sau chiar în epoca Rgulamentului organic, este 
un curat anahronism. 

Dar unde absurditatea se înfrumuseţează și cu rea credinţă, 
este când ziarul „Românul“, punând tot acest trecut în sar- 
cina partidului conservator, face şi o distincţiune arbitrară, 
imputându-i numai relele regimelor trecute şi lăsând la o 
parte tot binele ce trebue să recunoască că a fost şi'n trecut. 
Cine dar are gloria acestui bine, fiindcă după chiar spusa 
„Românului'““, de pe acele timpuri (în acele secole, cum zice) 
nu exista decât partid conservator ? Oare era pe atunci vreun 
Brătianu misterios, vreun Rosetti legendar, cărora li s'ar 
putea atribui victoriile şi gloria unui conservator modest ca 
Ştefan cel Mare, unui reacţionar împeliţat ca Mihai Viteazul, 
sau meritele reforme: lui Mavrocordat la sfârșitul veacului 
al 18-lea ? 

Să aleagă „Românul“. Ori partidul conservator, care a 
făcut atâtea rele ţării guvernând-o de secoli, caută să-și atri- 
bue și gloria Ștefanilor şi a Mihailor; ori partidul conser- 
vator fiind pe atunci un secret al viitorului ca și partidul roşu, 
această glorie rămâne numai a ţării şi a domniilor ilustre, 
dar absolute, din trecut. Insă atunci este absurd de a imputa 
partidului conservator relele guvernelor trecute.  Domniile 
absolute, fie pământene, fie străine, fie prin conspirații “in- 
terne, fie prin intrigi şi tocmeli la Constantinopole, dar toate 
despotice în sine, la cari în durata lor efemeră toţi caută să 
se supue, — iată trecutul ţării noastre în liniile sale generale 
dela Radu Negru până la convenţia dela Paris, care a stabilit 
la noi pentru prima oară regimul parlamentar, sistemul repre- 

zentativ, cu supremaţia majorităţilor, cu miniștri responsa- 
bili, cu organizarea partidelor luptând pentru idei câte odată, 
pentru putere totdeauna. Dela 1859 dar s'a arătat în ţară un 
partid conservator, un partid roșu. Până atunci de sigur erau 
idei conservatoare, idei progresiste, idei revoluţionare şi oa- 
meni cari le reprezintau mai mult sau mai puţin. Insă aceste 
idei s'au grupat şi s'au disciplinat numai dela 1860, de când 
cu convenţia care cel puţin în teorie a admis ca guvernul să 
fie icoana majorităţii ţării legale şi a invitat diferitele idei 
de a se formula pentru lupta legală, diferitele individualităţi 
a se grupa în partid. 

Dela acea epocă avem să ne întrebăm care este partidul 
care a guvernat mai mult ţara şi cui se poate imputa starea 
socială şi economică, ce dela 1859 şi în special dela 1866, a 
fost rezultatul sistemului introdus atuncea și urmat cu câteva 
sdruncinări şi modificări parțiale de 21 de ani încoace. 

In scurta perioadă a convenției, dela 59 până la 64, şi 
înaintea unirii efectuată la 63, partidul liberal n'a fost de loc 
exclus dela putere ; în Moldova au fost ministere liberale 
sub prezidenţia d-lui Cogălniceanu şi a răposatului Panu ; 
în Muntenia a fost prezident de consiliu d. Ion Ghica, şi o 
clipă numai d-nii Golești, Brătianu şi Rosetti. Scurtă a fost 


pe când zișii liberali de dincoace de Milcov, cari-şi făcuseră 
educaţia lor politică între conspiratorii cosmopoliţi Mazzini, 
Blanqui şi Proudhon, în scurtul timp cât au ocupat puterea, 
au dat probe de incapacitate atât de crasă, încât n'au putut 
să se menţină la putere mai mult de câteva luni ; cu toate 
că d. Rosetti dedese lui Cuza-Vodă epitetul de sublim, se 
vede că această apreciere n'a fost reciprocă. 


părțiți între guverne mixte sau incolore, precum guvernele 
loan Ghica, Dimitrie Ghica, Cogălniceanu, Alexandru Golescu, 
etc. Un minister curat conservator a fost numai ministerul 
dela 1871 până la 1876 al d-lui Lascar Catargi. 

Am putea număra şi ministerul d-lui Epureanu din 1870 
dar fără a aduce aminte că acest minister a ţinut numai zece 
luni, vom spune numai că având în faţa lui nişte Camere, a 
căror majoritate îi era contrară, a fost cu totul redus la 
neputinţă. 

Cinci ani dară, a guvernat partidul conservator ţara, din 
14 ani ai domniei lui Vodă Carol; restul timpului guvernul 
a fost în mâinile radicalilor curaţi, ca dela 1867 la 1869, ca 

dela 1876 la 1880, ceea ce face deja şase ani de domnie, sau 
în mânile unor ministere intermediare precum Ion Ghica— 
Al. Golescu, sau Dimitrie Ghica—Cogălniceanu. 

Nu vom aduce aminte că sub ministerele radicale s'au gră- 
mădit asupra ţării toate sarcinele şi toate angaralele. In 
treacăt vom aduce aminte concesiunea Strusberg şi Offen- 
heim, împrumutul domenial, contractat pentru a stinge dato- 
ria de 40 milioane, moştenire în cea mai mare parte a mini- 
sterului Brătianu din 1867 şi 1868 şi celelalte. Acestea au fost 
sarcinele primei domnii. La a doua împărăție vom avea să 
lichidăm : 1) sarcinele războiului de peste Dunăre, 2) hârtia 
monedă ca de vreo 30 milioane, care şi dânsa este un împru- 
mut deghizat, 3) răscumpărarea căilor ferate cu sarcinele ei 
cele noui, 4) o datorie flotantă în bonuri de tezaur, a cărei 
ţifră încă nu se poate preciza, dar care de bună seamă va fi 
însemnată în faţa deficitului bugetar al anului trecut şi 
viitor. 

Conservatorii au avut totdeauna nenorocirea da veni la 
putere după fapte împlinite, şi, în loc de a guverna după 
ideile şi principiile lor, şi-au sleit forțele şi inteligenţa ca 
să remedieze o situaţie compromisă de predecesorii lor, să 
plătească datorii angajate, să impună dări pentru a umplea 
goluri făcute de alţii, şă facă convenţiuni aproape silite pen- 
tru a suplini lipsele şi greşalele unor angajamente deja luate, 
şi când misiunea lor de reparaţiune era aproape sfârşită, când 
puteau să întrevază momentul de a aplica niște principii sănă- 
toase, şi după lichidarea unui oneros trecut să se ocupe de 
un viitor mai bun, fatalitatea aducea iarăşi la putere pe 
radicali, cari reîncepeau administraţia lor desmăţată şi risi- 
pitoare. 

Daca noi ne-am preocupa numai de interesul de partid şi 
n'am prevedea că dezastrele financiare şi economice ce ame- 
ninţă ţara au să cadă mai mult asupra celor nevinovaţi decât 
asupra celor vinovaţi, am putea sta nepăsători în faţa operii 
de distrugere a ordinii politice şi economice, întreprinsă şi 
continuată cu atâta stăruinţă de către puternicii zilei. Situaţia 
însă e prea gravă ca să nu denunţăm ţării pe aceia cari sunt 
adevărații vinovaţi, şi plini de încredere în simţul deşteptat 
al tuturor oamenilor de bine, credem că lumina va creşte 
mereu până ce adevărul se va deosebi de minciună. 

IDEILE LIBERALE ŞI CONSERVAREA NAŢIONALI- 
TĂȚŢII NOASTRE 


Ne pare bine de câte ori putem constata că discuţia asupra 
principiilor expuse în programul nostru se face de către amici 
sau adversari politici, cu bună credinţă şi în acel ton limpede 
Și franc, pe acel nivel de discuţie pe care „Timpul“ l-a inau- 
gurat la apariţiunea sa, dar pe care din cauza spiritului de 
şicană a unor adversari, ce seamănă mai mult a dușmani, au 
fost silit să-l părăsească uneori spre marea noastră părere de 
rău. 

„Steaua României“ nu ne-a dat până acum ocazie de-a ne 
plânge de tonul ei şi cultura celor mai mulţi dintre tinerii 
cari lucrează la acel ziar ne inspiră încrederea că nici pe 
viitor nu vom avea a ne plânge de el. 

Ziarul ieşan ia următorul pasaj din programul nostru pe 
care-l comentează din punctul său de vedere liberal: 


„Și în adevăn, teorii abstracte de cosmopolitism, importate 
de aiurea, s'au împrăștiat pe nesimţite şi au slăbit cu încetul 
simţul conservării naţionale, așa de vioi şi de puternic altă dată, 
la Români ; și aceste idei, vătămătoare chiar în ţările luminate şi 
puternice de unde sau luat, au devenit un adevărat pericol pen- 
tru națiunea noastră, şi mică şi slabă. 

„De altă parte, dorinţe de progres şi de libertate, nechibzuite, 
au introdus prea adesea în mecanismul nostru politic fraza goală 
în locul realităţii.“ 


Iată acum şi comentarea, ce i se face acestui pasaj : 


Ideile liberale şi democratice nu sunt idei noui, ele au existat 
și au avut fiinţa lor ca idei de Stat şi altă dată. Astfel istoria ne 
arată în anticitate pe Greci şi pe Romani. Deosebirea însă între 
epocele trecute şi cea modemă este, că odinioară ele existau în 
mod individual la cutare sau cutare popor, pe când ideile absolu- 
tiste, ca idei de stat, erau mai universal răspândite. Astăzi, din 
contră, ideile democratice şi liberale sunt cele admise în mod uni- 
versal, De aceea vedem pe popoarele care nu le au încă realizate 
în mecanismul lor de stat, sbuciumându-se spre a le avea. 

Aceste idei caracteristice ale epocii şi simţite în mod universal 
sunt numite în programul d-lui Manolachi-Costachi „teorii ab- 
stracte de cosmopolitism, şi importate de aiurea... Importate de 
alurea ? Dară în alt punct acest program invocă : ideile şi tra- 
diţiunile istorice? Ei bine! Până la epoca Famarioţilor, ideia de 


64 M. EMINESCU 


stat a fost democratică şi ne este destul să cităm că tronul nu 
era de drept divin, adică nu era expresiunea unei idei absolute, 
ci se alegea de boeri şi frumtaşii ţării. Cu alte cuvinte voința 
-a intra ca factor principal în alcătuirea și conducerea sta- 
tului. 

Sistemul electiv, care este o manifestare a ideei democratice, 
exista la noi chiar în timpul pe când aiurea domnia ideia absolută 
şi pe când Ludovic al XIV-lea zicea : „L’ëtat c'est moi!“ Sâm- 
burele ideilor democratice ce a existat la noi, istoriceşte, se poate 
proba d-lui Manolachi Costachi, care în alte puncte invoacă cu 
atâta căldură tradiţia istorică. Desvoltarea acestui sâmbure, însă, 
s'a făcut cu succes într'o epocă prielnică ca cea de astăzi universal 
liberală. 

Nu ideia s'a importat de aiurea, ci forma în care sa întrupat 
această ideiă ; cu atât mai mult că chiar şi această formă este 
aproape universală. 


Nouă ni se pare că onor. noştri confraţi nu stabilesc din 
capul locului ceea ce înţeleg sub cuvintele : idei liberale şi 
democratice. 

Şi noi suntem liberali în marginile pe cari ni le permite 
armonia intereselor naţionale şi existenţa Statului român 
ca individualitate deosebită ; şi noi suntem democrați întru- 
cât ajung a se exprima şi a stăpâni intereseie demosului ro- 
mân. Ceea ce nu admitem e ca în socoteala fiinţei noastre 
naţionale și a intereselor deosebitelor clase libertatea să fie 
o libertate de exploatare şi democraţia să fie domnia unei 
populaţii flotante şi improductive prin sufragiul stors dela 
aceste clase în contra a chiar intereselor lor bine înţelese. 
Dee-ni-se voie a ilustra cu exemple teoria aceasta. 

Facultatea de-a împrumuta și de a fi împrumutat cu pro- 
cente uzurare, facultatea de a-şi bea minţile și munca în câr- 
ciumă, facultatea de a-şi vinde şi parcela pământul, aceea 
de a-și vinde munca pe ani înainte, toate acestea sunt de 
sigur atribute ale deplinei libertăţi individuale, atribute care 
în unele ţări sunt fără scădere a oricărui cetăţean, în altele 
nu. Rezultă de aci, că dacă statul ar sta să piară prin uzul 
acestor libertăţi, el să nu mai aibă dreptul de-a le pune vreo 
îngrădire ? 

Alături deci cu libertatea individuală, alături şi deasupra 
instinctelor unei generaţii întregi chiar, trebue să existe pen- 
tru ideea statului, pentru mântirea individualităţii sale naţio- 
nale, putinţa de a se lupta în contra chiar şi a curenturilor 
nesocotite ale opiniei publice. Căci opinia pubiică nu se for- 
mează pe alte căi, decât cea individuală. Precum individul 
poate fi amăgit prin raționamente cu premise false şi necon- 
trolate, astfel şi opinia publică poate fi produsă în mod arti- 

ficial şi viciată prin fraze şi sofisme, cel puţin prin erori de 
bună credinţă. Astfel chiar „Steaua României“ invoacă pen- 
tru vechimea ideilor liberale şi democratice Roma şi Grecia. 
Acest exemplu este numai pe jumătate just. 

Roma și Grecia au fost în timpul înfloririi lor cele mai 
mari state oligarhice., în același chip în care erau Veneţia, 
Olanda, orașele republice din Italia. Din momentul în care 
sistemul opus al domniei masselor amăgite au învins sistemul 
oligarhic, acele state au şovăit pierind între tirania sabiei şi 
desordinea completă. In vremea lui Pompeiu cel Mare vechile 
şi înfloritoarele state grecești deveniseră cuiburi de bandiți 
în prada unei destrăbălate demagogii. Asemenea e numai 
pe jumătate adevărat exemplul adus din istoria noastră. In 
realitate coroana se moştenea în timpii noştri de glorie 
înlăuntrul unei singure familii, a celei domnești. Basarabii 
au stăpânit în Muntenia în mod exclusiv în cele două ramuri 
ale lor (Dănulești şi Drăculeşti) până la începutul secolului 
trecut, în Moldova neamul Muşatin se stinge cu soţia lui Ale- 
xandru Lăpuşneanu. ' 

Vasăzică iarăşi oligarhie. 

Sigur este, că Românii mau cunoscut în ţările noastre abso- 
lutismul, dar tot astfel mau cunoscut până în zilele noastre 
nici demagogia. Căci deosebirea între democraţie şi dema- 
gogie e tot atât de mare pe cât e între monarhia absolută - şi 
despotism, între Beiul de Tunis sau Şahul Persiei şi Frede- 
ric II din Prusia sau Iosif II de Austria. Puterea o aveau şi 
uni şi alţii, dar cei cintâiu o priveau ca un atribut al indivi- 
dului lor, cei din urmă ca un atribut al funcţiunii lor orga- 
nice din viaţa statului. Unii zic: „car tel est notre bon plai- 
sir”, ceilalţi: „car telle este la raison d'&tat“. 

Dar să urmăra cu citatele din „Steaua României“ : 


„Și au slăbit cu încetul simțul conservării naţionale, așa de viu 
și de puternic altădată la Români ; să ne ierte d. Mamolachi Cos- 
tachi, dacă şi aici în contra „formelor seci şi frazelor goale“ vom 
căuta „ființa adevărului.“ - 

Simțul conservării naționale, adică conștiința națională din 
cauza ideilor veninoase liberale şi democratice este aproape stins 
după acest program. 

Să vedem. 

Epocei noastre de astăzi, astfel cum o crede d. Manolachi-Cos- 
tachi să-i opunem alta, unde nu exista de loc veninul acestor 
idei și să vedem cum sta cu conştiinţa naţională ? 

Poate să aibă dreptate d. Manolachi-Costachi. O epocă în care 
a existat cele mai puţine idei de libertate, o epocă de aproape 
robie, este în istoria noastră epoca fanarioţilor. Ar urma, după 
teoria programului conservator, că niciodată simţul conservării 

naţionale, adică conștiința naţională, n'a fost mai vie ca în acea 
epocă. Ei! Aşa este?  Psichologia unei naţiuni este ca şi a 
individului. Din contră, atât mersul psichologic cât şi istoria dove- 
desc că o naţiune cu cât este mai liberă, cu atât şi conștiința 
individualităţii sale devine mai puternică. Cum rămâne dar cu 
teoria din program?... „și aceste idei, vătămătoare chiar în ţările 
„luminate și puternice de unde s'au luat, au devenit un adevărat 
„pericol pentru națiunea noastră şi mică şi slabă.“ 


Poate-se cita vremea Fanarioţilor ca o epocă a desvoltării 
statului român? A fost o epocă de suferință a poporului 
nostru, nu însă o fază de desvoltare a statelor lui care guver- 
nate de Bei, numiţi de Poartă, şi mai rău decât paşalăcurile 
nu mai păstraseră decât unele urme formale ale vechei lor 
neatârnări, şi erau tratate ca provincii cucerite. Când ţara 
nu era liberă, nu putea fi vorba de desvoltarea libertăţilor 
cetăţeneşti. Am putea cita oare ca desvoltare a statului polon 
suma de libertăţi publice ce le-ar primi locuitorii sub Ruși 7 

Va să zică nu poate fi vorba de Fanarioţi, precum pe de 
altă parte nu trebue a se confunda libertatea ţării, oricari ar 
fi organele cari-i formulează voinţa, cu libertăţile cetăţeneşti, 
adică cu măsura în care fiece cetăţean contribue la formu- 
larea voinţei ţării. Un stat absolutist poate fi liber, un stat 
democratic poate fi dependent, căci n'are aface una cu alta. 

Confraţii noştri vor înţelege lesne de ce e vorba. Statul 
nostru nu are altă rațiune de a fi decât aceea că e stat româ- 
nesc, deci desvoltarea elementului românesc este şi cată să 
fie ţinta noastră de căpetenie. Oricari ar fi măsurile — fie 
cât de frumoase şi mari — cari ar împiedica desvoltarea ace- 
stui element fie din consideraţia pentru idei importate, fie 
sub pretextul acestor idei, ele sunt a se privi ca stricăcioase 
şi contrarii ideei statului nostru. Nu ne îndoim că cu lista 
de fraze a programelor liberale cosmopolite s'ar putea ase- 
menea desvolta câteva milioane de oameni pe suprafaţa ace- 
stui teritoriu, dar acesta mar mai fi România, ci America sau 
Belgia Orientului, precum zice uneori „Românul“ când fără 
s'o ştie, arată ce închipuire hibridă are despre viitorul națio- 
nal al ţării noastre. Rațiunea de stat ne pare superioară 
tuturor ambițiilor nejustificate şi întregului bagaj de fraze 
cosmopolite cu care publicul nostru este ameţit de douăzeci 
si mai bine de ani încoace. Ceea ce voim deci e ca naţia să 
fie redată ei însăşi, ca clasele ei productive, grupurile ei de 
interese adevărate şi generale să contribuie la formarea voin- 
tei ţării, adică a legilor ei, nu însă populaţia flotantă de 
postulanţi şi advocaţi de-a doua şi a treia mână cu reţetele 
lor pretinse infailibile de fericiri făgăduite şi neimplinte. 
Voința legală şi sinceră a ţării, o voinţă nestoarsă şi neindusă 

în eroare, iar nu instinctele vânătorilor de funcţii să deter- 
mine mersul statului. Singura discuţie între noi adversarii 


ideea statului, ideea armoniei intereselor, are să facă con- 
cesii aspiraţiunilor şi ambiţieii individuale. Și această mar- 
gine nu este trasă în mod absolut; căci cu cât organizarea 
unei ţări e mai veche, îmbinată cu tradiţiile, mai puternică 
cu atâta arena ambițiilor poate fi mai largă fără pericol pen- 


privind slujba ca pe o sinecură sau ca chestie de diurnă, iar 
esenţa ei ca pe o jucărie. Intrebăm numai dacă statul poate 
fi pus, fără pericol, la discretia unor asemenea elemente, cari 
nu trăiesc decât din falsificarea spiritului instituţiilor noastre 
şi din amăgirea opiniuneij publice. 

Recomandăm confraţilor noştri lectura tăgăduinţelor dela 
Mazar-paşa şi-i întrebăm dacă guvernanţii au îndeplinit una 
singură din acele făgăduinţe ; le recomandăm asemenea 


ce le stabilea ca absolute și neînlăturabile pentru finanţele 
statului şi pentru desvoltarea lui economică, şi credem că 


şi a atinge prin asta susceptibilitatea unei alteia. Suscepti- 
bilitatea zicem — căci în alte priviri suntem departe de orice 

iluzie. Țară mică, cu hotare foarte întinse în iung, cu popu- 
lație rară şi cu frontiere cu desăvârşire deschise în spre 
nord, noi într'adevăr nici înțelegem, nici putem pricepe în ce 
chip am jigni sentimentul deplinei siguranțe a puternicilor 
noştri vecini, încât în toate împrejurările nar putea fi vorba 
decât de susceptibilităţi atinse. Dacă voim a păstra ceea ce 
este al nostru, dacă tonul nostru a fost adeseori urcat când 
apărăm moșia strămoșească, lucrul e atât de natural pentru 
statele cele mai mici caşi pentru oamenii cei mai mici, încât 
cei mari, în plenitudinea puterii şi în sentimentul superiori- 
tăţii lor, ar fi putut trece lesne cu vederea neputincioasele 
ameninţări ale unei naţii mici. Nu zicem că nu trebue să 
apărăm cu devotament și energie pământul și neamul nostru. 
Da, căci demnitatea morală a celui mic poate fi tot atât de 
însemnată ca şi a celui mare, iar a se lupta și a muri pen- 
tru bunurile cele mai sfinte inimii omeneşti e tot atât de 
frumos pentru cel mic ca şi pentru cel mare. Numai, dela 
pericolul imediat şi vădit până la planuri de politică euro- 
peană, până la voinţa de-a fi un factor hotărîtor în echilibrul 
european, e o deosebire cât cerul de pământ. Prin urmare 
conştiinţa rolului modest pe care-l are ţara noastră, fie în 
Europa, fie chiar în politica specială pe care o putere sau 
alta ar inaugura-o cu oarecare precumpănire în Orient, sen- 
timentul apoi că suntem atât de străini, deci o individualitate 
cu totul aparte în mijlocul popoarelor şi mari şi puternice 
cari ne înconjoară, toate acestea ar trebui să se imprime şin 
politica noastră exterioară, pe care am trebui s'o urmăm ca 
şi strămoșii noștri, cari steteau bine cu toţi şi nu se apărau 
decât de agresiune directă. 

Mai e însă şi un alt inconvenient, combinat cu orice sfaturi 
pozitive pe care un ziar din opoziţie l-ar da ţării în privirea 
politicei exterioare. Relațiile dintre puteri, în aparenţă ade- 
seori atât de clare şi liniştite, ascund în ele rivalități, pe cari 
nu sunt în poziţie a le cunoaște decât numai persoanele ofi- 
ciale, asupra cărora ele se fac simţite şi apreciabile; pe de 
altă parte în o tensiune aparentă se ascund tot atât de des 
încercări de reconciliare şi de alianţă, încât înclinări prea 
pronunţate şi în această privire ne-ar face să fim luaţi cam 
uşor de acele curente, cari părând un moment a se desbina, 
nu caută decât calea de-a se împăca, — lucruri cari aseme- 
nea nu se pot resimţi şi aprecia decât de personalităţi oficiale. 

Un partid în opoziţie însă, care mare nici un fel de legături 
cu acele influenţe ale străinătăţii, nu poate avea o idee amă- 
nunţită asupra situaţiei politicei exterioare, aşa dar nici ele- 
mente destule pentru a judeca în mod definitiv în cestiunea 
aceasta. 

Prin sfaturi pripite şi pozitive în privirea politicei externe, 

noi credem că nu s'ar prejudeca numai intenţiile guvernului, 
căci aceasta ar fi puţin, dar chiar şi interesele ţării. 

Cu atât mai mare ne e mirarea, când ne pomenim că se 
discută asupră-ne nu după cele zise clar de noi, ci după 
intenţii și înclinări sau după aversiuni ce ni se atribuesc cu 
totul gratuit. 

Astfel „Democraţia Naţională“, ocupându-se de programul 
publicat de noi în partea lui privitoare la atitudinea ţării 
noastre faţă cu puterile străine, zice următoarele: 

„Partea din conservatori, al căror reprezentant este d. Ma- 
nolache Costache, se recomandă Palatului prin o mare ani- 
mozitate contra Rusiei şi o prea plecată supunere la voinţa 
Austro-Ungariei. Aceasta au probat-o nu numai prin scrieri, 
dar chiar şi prin fapte.“ 

Suntem datori înainte de toate a face o mică rectificare 
la ceeace afirmă „Democraţia Naţională“, cum că d. Mano- 
lache Costache a fost chemat de M. Sa Domnitorul. D. M. 
Costache n'a fost chemat la Palat, ci a crezut de datoria sa 
de a cere o audienţă, cum este obiceiul, pentru a prezenta 
omaje Suveranului. 

Cât pentru afirmarea că noi am fi manifestat „o mare ani- 
mozitate contra Rusiei şi o prea plecată supunere la voinţa 
Austro-Ungariei“, navem decât a ruga pe confrații noştri să 
recitească toate articolele noastre dela publicarea programu- 
lui încoace, spre a se convinge că noi n'am uitat şi nu putem 
uita şi partea de recunoștință pe care o datorăm Rusiei. 

In studiile noastre asupra situaţiei, am amintit că de-abia 
cu sfărâmarea cetăților de pe malul Dunării şi cu liberarea 
navigaţiei pe acest fluviu, a început a se desvolta agricultura 
noastră şi s'a pus cu chipul acesta primele temelii ale des- 
voltării noastre intelectuale, înlesnindu-ni-se mijloacele de a 
ne pune în legătură cu occidentul. 

Asemenea, în articolul publicat de noi în numărul de alal- 
tăieri am indicat linia de conduită pe care o credem tradi- 
țonală şi adevărat românească, şi care consistă în a întreținea 
relaţiile cele mai bune cu toate puterile şi a nu ne da în 
afară la o politică exclusivă. 

Ca să fim şi mai bine înţeleși, terminând, reproducem încă 
odată încheiarea acelui articol: 

Să ne amintim epoca în care se zicea că în Grecia există 
un partid englez, unul francez, altul rusesc, şi că în zadar 
se căuta partid adequat naţional. Oamenii de stat ai Gre- 
ciei s'au convins prin experiență că adevărata politică naţio- 
nală nu poate fi alta decât aceea care se razimă pe propriile 
interese ale naţiunii; şi astăzi negreşit există în Grecia 
partide politice, ca în oricare stat constituţional, însă ele nu 
mai pot fi calificate de partid englez, francez sau rusesc. 

Ar fi regretabil, ar fi o nenorocire chiar pentru noi, dacă, 
a doua zi după recunoaşterea independenţii noastre, am cădea 
în greșala ce o comitea odinioară Grecia, în loc să ne inspirăm 
de politica noastră tradiţională. 

In ce constă însă aici tradiţiunea? Ea constă în ceea ce 
ne impune chiar poziţiunea noastră geografică, de-a evita 
orice provocare faţă cu puterile noastre vecine, şi d'a între- 
ţine în deobşte cu toate puterile cele mai bune relaţiuni. Prin 
aspiraţiunile noastre, prin desvoltarea intelectuală ce şi-a 
dat România de jumătate de secol aproape, ea a căutat să 
se apropie de civilizațiunea apuseană; ideile de progres, 
desvoltarea noastră economică trebuie să fie pururea ţinta 
noastră pentru a ne întări înlăuntru şi a inspira încredere în 
afară. Dacă puterile la Berlin nu ne-au garantat neutra- 
litatea, trebue ca noi, prin atitudinea ce vom ţinea-o, să nu 
ne depărtăm câtuşi de puţin dela o politică înţeleaptă, care 
să nu se inspire decât de propriile interese românești, fiindcă 
este o probă evidentă, că o asemenea politică este singură 
bună pentru România, fiindcă purerea am cerut-o, fiindcă 
am regretat şi regretăm şi astăzi că înaltul areopag european 
nu ne-a asigurat el însuşi condiţiile de existenţă ce le doream 
cu toţii pentru statul nostru. 

Noi nu putem decât regreta că se văd tendinţe de a 
angaja ţara în o politică bazată pe apropierea exclusivă 
către una sau cealaltă din marile puteri, depărtând-o astfel 
dela linia de conduită, pe care o socotim singura bună, fiind 
inspirată numai de propriile noastre interese. 


RELIGIA 


Schimbări mari e menit a vedea timpul nostru. Preoţimea 
catolică care odinioară avea frânele lumii în mână, a cărei 
diplomaţie pornea răsboae şi încheia tractate de pace, al cărei 
spirit domnia spiritul Europei întregi, e astăzi împinsă la o 
parte — ba nici măcar desvoltarea nu se concede în măsura 
în care s'ar permite libera propagare a ideilor socialiste de 
ex. In adevăr în Francia actuală nu credem că sar opune 
cineva la înfiinţarea unei facultăți care să propage așa numi- 
tele științe de stat precum filosofia dreptului, economia poli- 
tică, administraţia din punct de vedere socialist, nu ne ndoim 
asemenea că astfel de credinţe ar putea fi profesate de oricine 
— de străini ca şi indigeni — şi că, cu toate acestea, ar avea 

deplină libertate întru propagarea doctrinelor lor, întru creş- 
terea poporului, după cum ar înțelege-o, numai congrega- 
țiunilor catolice li se îngrădeşte aceasta. 

Se zice şi cu drept cuvânt, că pentru a scrie istoria unei 
epoce trebue să fi trecut câteva sute de ani de atunci în- 
coace; contimporanii sunt cei mai răi istorici. 

Această depărtare în timp s'ar putea înlocui însă prea bine 
prin depărtarea în spaţiu şi prin divergenţa căii urmate pe 
acest teren. Daca noi nu ne-am prea lua după cultura străină 
și am privi-o numai ca un sprijin al germenului propriu 
de desvoltare, am fi poate apți, prin împrejurarea că luptele 
cu clerul nu ne ating, să vedem o seamă de lucruri mai 
limpede decât apusenii. 

Aşa dar când vedem vechea clădire a bisericei catolice atât 
de aprig combătută în apus, ar fi oare de sfătuit pentru noi 
de a urma tonul părţilor în litigiu şi de-a spune că cutare 
ori cutare are dreptate ? 

Din nefericire aşa se urmează în jurnalistica noastră. Cu 
aceiaşi ușurință cu care transcriem laudele ideilor moderne 
din gazetele străine, ne însușim și urile cari nu ne privesc 
câtuși de puţin, ba vedem citindu-se de către public cu 
oare care sete, romanele tendenţioase şi de senzaţie, cari fac 
din lezuiţi bunăoară sau din alți călugări catolici reprezen- 
tanţii celor mai rele instincte şi a celor mai grozave crime. 

In realitate biserica care a voit dominaţiunea asupra spi- 
ritelor şi o voește încă odată în mod absolut, astăzi sar mul- 
țumi cu libertatea care se permite celorlalte confesiuni. Se 
înțelege că această dominaţiune asupra spiritelor nu putea 
fi în trecut fără o nuanţă politică, după timp şi după ţară. 
In Mexic catolicii sunt republicani, în Franţa monarhiști, iar 
calităţile sau defectele clerului sunt cam în genere acelea 
ale rasei în mijlocul cărei trăește. La spaniolii ce se fana- 
tizează tot atât de uşor pentru republică ca şi pentru monar- 
hie, pentru o idee ca şi pentru alta, şi clerul cată să fie 
fanatic ; în Italia, deşi scaunul catolicismului, el era cu mult 
mai tolerant şi mai liber cugetător decât în alte ţări; deci 
clerul va purta, poate într'un grad mai pregnant, caracterul 
îndoit al epocii în care trăeşte şi al rasei căreia îi aparţine. 
Toleranţa sau netoleranța, asprimea sau blândeţea lui, va fi 
aceea ce-l caracterizează pe popor însuşi. Germanii cari sunt 
de un caracter mai îndărătnic au avut un cler mai neîngă- 
duitor decât Italienii, ba mai mult încă — biserica refor- 
mată din Germania, poartă aceeaşi maculă de judecăţi ale 
ereticilor, arderi de vii a vrăjitoarelor ca şi biserica cea cato- 
lică. Atârnă deci de energia cu care un popor îşi însuşește 
o idee, atârnă de calităţile înăscute ale lui, ce formă va lua 
şi biserica lui. Cu aceeaşi energie cu care republicanii tăiau 

în secolul trecut capetele tuturor, cari-şi permiteau a avea 
alte idei, clerul răsărit din acelaş popor, persecuta odinioară 
pe aceia, cari nu-i păreau îndestul de catolici. Atâta despre 
biserică ca instituție împământenită într'o țară oarecare. 

> Cât despre catolicism ca instituție universală, nu putem tă- 
gădui meritele lui într'adevăr extraordinare pentru cultura 
omenească. 

Pusă în faţa unor rase aspre, abia răsărite din locuinţele 
lor primitive şi abia aruncate asupra civilizaţiunii antice, pe 
care au călcat-o în picioare și au nimicit-o, biserica era sin- 
gurul punct luminos nu numai pentru cultură în genere, dar 
chiar pentru libertatea dezvoltării omenești. 

Intr'un timp de aservire generală, întrun timp în care nu- 
mai nașterea, deci numai descendența din iluștrii luptători 
fizici, dedea un drept la libertate; tot ce nu avea fericirea 
de a fi ucis o sută de dușmani, oricât era inteligent sau 
energic găsea o cale de înaintare în cler. Și precum spiritul 
şi caracterul înving totdeauna în lume puterea brutală, tot 
astfel micul David a învins până în fine pe uriașul Goliat al 
evului mediu cu tot întunericul şi exclusivismul lui. Carac- 
teristic şi vrednic a se recunoaște în favoarea catolicismului: 
e tendinţa de-a nu baza creşterea poporului pe idei abstracte, 
cari să convingă capul, ci pe idei redate intuitiv, cari să îm- 
blânzească inima, de aceea frumoasele arte au fost cele mai 
puternice arme ale bisericii. Arhitectura, muzica, sculptura 
şi poezia au fost puse în serviciul bisericii, pentru a da în 
această sferă curată, neatinsă de nici o suflare impusă, un 
adăpost. sufletului omenesc, atât de bântuit sau de patimi 
sau de golul lui propriu de urât. Aruncat din nevoe în urât, 
din urât în nevoe, stări immanente naturii noastre şi cari 
nu se pot înlătura prin mâna de creer de care dispunem, 
arta bisericească, care a cultivat în pictură frumosul în cul- 
mea perfecţiei, muzica și arhitectura în genul subiim, a 
înălţat prin mijloace, lesne de înţeles pentru toţi, sufletul 
omenesc în decurs de sute de ani, peste nivelul vieţii de 
rând, nevoilor zilnice. Toate popoarele cari posed înalta civi- 
lizaţiune astăzi, dacă nu sunt, au fost măcar mult timp 
catolice. 

Despre învăţământ cată să notăm asemenea că atât cel 
popular cât şi cel înalt sunt creaţiuni ale acestei biserici. 
Cum că prin învăţământ biserica a urmărit şi scopurile ei 
proprii e nu numai adevărat, dar şi foarte natural. Nici 
n'am înţelege ca o instituţie să înfiinţeze anume şcoli contra 
sa. Aceasta însă n'a împiedicat ca spiritul pe care ea l-a 
crescut, să se îndrepteze în contră-i şi s'o renege. 

E o istorie veche aceasta că orice formă nouă de cultură e 
duşmana formei din care sa născut, că fiica e duşmana 

mumei și povestea biblică a lui Cain, în formula ei nouă 
de luptă pentru existență are loc tot aşa de mult la curen- 
turi intelectuale ca şi la cele materiale. 

Lupta e însă departe de a fi mântuită şi învingătorul mo- 
mentan nu este totdeauna cel definitiv. Religia are în favo- 
rul ei reforma gata şi pozitivă, pe când curentul opus n'are 
nimic gata, nimic format încă. Incercările de speculaţiune 
metafizică, cari culminează în ipoteze şi sunt tot atât de 
deosebite ca şi scriitorii lor, sunt departe de a constitui con- 
vingeri pozitive pentru milioane de oameni. Prin lupte ca 
cea de astăzi, prin mai grele încă, a trecut deja biserica : ea 
a avut însă inteligenţa de a-și muta punctul de gravitație cam 
tot în ţările, cari aveau mai mare nevoie de ea, încât tot- 
deauna a aflat puteri nouă şi proasnete, pentru a-le opune 
negaţiunii pure, pe care a întâmpinat-o de atâtea ori în cale. 


ROȘII 


Adese-ori o lege oare care stă în aer, când toate împreju- 
rările câte o reclamă, există şi e destul ca o picătură să se 
adaoge la paharul plin pentru ca ea să se voteze de exem- 
plu. Acea picătură, acel caz izolat care-i dă naştere se nu- 
mia de către cei vechi occasio legis. Tot astfel şi un adevăr 
e câte odată în aer, precum acela al legii gravităței, care de 
mult presimțit, a căzut în sânul lui Newton sub forma unui 
măr şi în mintea lui sub forma unei teorii. Acel măr a fost. 
ocazia descoperirii unui adevăr, mai mare de sigur şi de-o 
importanță mai universală decât acela pe care noi îl vom 
expune mai la vale, servindu-ne de o polemică, deja în- 
cheiată cu ziarul Unirea din Iaşi. 

Acest ziar făcuse oare-cari observațiuni la programul par- 
tidului conservator. Din parte-ne am întâmpinat nu numai 
cu lesnicioasa înlăturare a acelor observațiuni, ci tot odată 
cu o scurtă caracterizare a roşilor, din partidul cărora Uni- 
rea, după a noastră părere fără cuvânt încă, pretinde a fi. 
Întâmpinarea noastră a primit un răspuns, din care publi- 
câm o parte. 


Mirarea noastră este mare, când vedem cu ocazia articolului în 
cestiune — că tocmai, când „Timpul“ caută a păstra faţă cu noi 
tonul de bună cuviinţă relativă, mulţumindu-se a ne taxa de- 
ocamdată de naivi, de tineri ce avem nevoe de primit lecţii 

tocmai atunci dă curs liber vocabularului cunoscut şi prea cu- 
noscut pentru a califica pe coreligionarii noștri politici de din- 
colo de Milcov. 

Intrebăm serios pe confrații noștri dela numitul jurnal, dacă 
este demn şi onorabil ca să scrie, că sau eşti cetăţean onest şi 
atunci nu te faci roş, sau ești um gheșeftar şi atunci nu te faci 
decât roş ? 

„Noi  respingem deosebirea ce deocamdată „Timpul“ caută 
a stabili — între partidul roşu şi între noi — aceasta este o nouă 
îmsultă aruncată gratuit liberalilor. 

„Noi am declarat că am intrat în partidul liberal naţional și 
orice deosebire chiar și mai cu seamă în favoarea noastră, o con- 
siderăm ca o răutate din partea confraţilor noştri dela „Timpul“. 


Noi ne servim de partea aceasta de răspuns, nu pentru 


a-l combate căci — vorba unui lord englez, auzise discursuri 
cari i-au schimbat sentimentele, nici unul care i-ar schimba 
votul — dar pentru a expune odată pe larg convingerea 


formată în decurs de mulţi ani despre roşii şi care nu e 
bazată pe împrejurarea că împărtăşim alte idei politice, ci 
ar rămânea aceeași chiar atunci când ideile noastre ar fi cu 
totul opuse celor de faţă. 

Răspundem deci scurt că e şi demn şi onorabil de-a con- 
stata un adevăr şi tocmai dorinţa de a-l constata ne-a silit 
să stabilim deosebirea pe care Unirea o respinge şi care 
cu toate aceste rămâne tot atât de intactă ca şi evidenţa, 
ori-cum am încerca de a o înlătura. 

Deja din stilul observaţiilor prime, era lesne de recunoscut 
că autorii sunt numai pretinşii roşii, căci stilul adevărat roşu 
nu se află în puritatea lui, decât numai în Românul, şi 
chiar aci nu totdeauna, apoi în Democratul din Ploieşti, în 
Curierul de Galaţi şi în Telegraful. 

Obiectiv vorbind, fără a şti câtuşi de puţin nici cine re- 
dijează Unirea, nici cine sunt pretinșii roşii din Moldova am 
băgat de seamă că acele observaţii nu pot fi scrise de ceea 
ce, dincoace de Milcov, se numește „roşii“, căci stilul acestora 
se distinge printr'un indisolubil amestec de viclenie şi măr- 
ginire. Nici prin minte nu ne-a trecut să voim a îndupleca 
pe confrații dela Unirea în favorul manierei noastre de a 
vedea. Cu aceiași privire cu care am constata deosebirea 
între doi actori, chiar când joacă acelaş rol, între doi pictori 
când zugrăvese acelaş portret, când simulează şi cred a 
seamăna unul cu altul, am recunoscut din trăsătura de condei 
că nu avem a face cu ceea ce, în ţara românească, cores- 
punde cu epitetul de „roşu“. 

„Ex ungue leonem“, zice laltinul.  Naturaliștii moderni 
reconstruesc după o măsea fosilă forma animalului anti-de- 

luvian. Dacă naturaliştii fac aceste reconstrucţiuni pentru 
secole îndărăt, cu cât mai mult justificat pentru contimpo- 
rani de a recunoaște neidentitatea naturelor, chiar când eti- 
cheta „naţionale-liberale“, e identică. Admitem că grupuri 
deosebite prin natura oamenilor, pot merge împreună în 
scop comun, precum alte grupuri, identice prin natura oame- 
nilor, pot fi deosebite în aparenţă, nu în apucături. N'avem 
ce-i face dacă rezultatele cercetării noastre, vrând nevrând 
ese în contra teoriei identităţii între domnii dela Unirea şi 
acei dela Telegraful bunăoară. Dacă am fi observat că con- 
fraţii dela Unirea sunt de calibrul acelor roşii de cari Ţara 
Românească e din nefericire plină, de cari Moldova a fost 
scutită până acum, îi asigurăm că nici nu ne-am fi dat oste- 
neala de a răspunde cu o silabă măcar la observările lor, 
precum nu polemizăm nici cu Telegraful nici cu Democratul 
sau Curierul din Galaţi. 

Noi întrebăm pe confrații dela Unirea câteva lucruri, la 
cari nu cerem nici un răspuns, căci facem întrebările numai 
pentru a le pune ad oculos deosebirea ce voim s'o stabilim. 
Aceste întrebări vor releva caracterul a ceea ce noi numim 
partid roşu. 

Fost-ar fi capabili dumnealor, de-a mâna armata desbră- 
cată în răsboiu pe timp de iarnă, şi de-a o lăsa să moară 
de foame pe câmpiile Bulgariei ? 

Fost-ar fi capabili de a numi „,rescumperarea“ cestiunea 
cea mai populară din România, la care opoziţie nici că mai 
încape, în acelaş moment în care știau că răscumpărarea e 
impusă din străinătate ? 

Fost-ar fi capabili d-lor să laude concesia Strusberg cu 
termenii cei mai strălucitori, când însuși şeful partidului 
declară azi în Senat, că era o afacere care — fără ştirea şi 
peste voia ţării — se pusese la cale între Viena şi Berlin ? 

Fost-ar fi în stare să declare că descoperirile făcute de d. 
St. Mihăilescu în Senat, sunt o simplă cestiune de formalitate 
reglementară, când se ştie de toţi că raportul adus în Senat, 
în cestiunea aceasta, se făcuse cu supresiune de acte, când 
se ştia că altul a fost raportul adus, altul cel care era să se 
aducă? Şi cu toate acestea dacă confrații noştri ar fi văzut 
starea nedescriptibilă de mizerie şi goliciune atât a oștirii 
noastre cât şi a oamenilor purtaţi sub suliți căzăcești până 
dincolo de Balcani, ar înţelege înfiorătoarea ușurință cu care 
se trece peste aceste abisuri de corupţiune şi de duplicitate. 

Noi înţelegem prea bine ca un guvern să fie slab în afară, 
când nu reprezintă sute de mii de baionete şi miliarde de 
producţiune industrială, dar această amăgire sistematică a 
poporului, această glorificare a unor sarcini impuse, a unor 
ușurinţe criminale, a unor scabroase cestiuni, ca a unor idea- 

luri naţionale, iată ceea ce dovedeşte o duplicitate şi de inimă 
şi de minte, care n'are seamăn în lume. Aceste calităţi nu- 
mai româneşti nu sunt. De facto se află între noi, dar avem 
g sumă de cuvinte etnologice pentru a tăgădui românitatea 
or. 

După opiniunea noastră, ceea ce e ferment roşu în țară, 
sunt acei străini, colonizați în secolul trecut, cari n'au avut 
timpul necesar, sau n'au fost în stare de a-şi adopta carac- 
terul lor moştenit caracterului nostru naţional. Când zicem 
„Român“ fantasma psihologică, care trece pe dinaintea ochilor 
noştri în acel moment, e un om a cărui semn distinctiv e 
adevărul. Rău sau bun, Românul e adevărat. Inteligent fără 
viclenie, rău — dacă e rău — fără fățărnicie; bun fără slă- 
biciune ; Cun cuvânt ni se pare că atât calităţile, cât şi defec- 
tele românului sunt întregi, neînchircite ; el se arată cum 
este. N'are o cocoaşe intelectuală sau fizică, ce caută a o 
ascunde, nu are apucăturile omului slab; îi lipseşte acel iz 
de slăbiciune, care precumpăneşte în fenomenele vieţei noa- 
stre publice sub forma linsă a bizantinismului şi a expedien- 
telor. Toate figurile acele făţarnice și rele, viclene fără inte- 
ligenţă, toate acele câte ascund o duplicitate în expresie, 
ceva hibrid, nu încap în cadrul naţiunii „române“. Poate 
deci că acei oameni mau avut timp să se asimileze, poate 
apoi ca să fie din rase prea vechi, prea osificate, prea staţio- 
nare, pentru ca prin încrucișare să poţi scoate ceva bun 
din ele. 

In ţara noastră, care e pe clina de despărţire între trei 
lumi deosebite, aceste elemente au existat totdeauna. Cu cât 
mai vechi însă, cu atât mai asimilate. O luptă între elemen- 
tul autohton, chiar pentru un timp determinat, se înseamnă 
prin înflorirea ţării, momentele de învingere a celorlalte ele- 
mente se deosebesc prin o repede cădere a tuturor elemen- 
telor de înflorire. 

Cred oare confrații dela „Unirea“ că pentru Anglia ar fi 
indiferent dacă ar ajunge elementele celtice la dominaţiune ? 

Şi există asemenea elemente în Anglia; ele se deosebesc 
prin turbulenţa lor deşi vorbesc aceeaşi limbă și au aceleaşi 
obiceiuri ca şi Englezii de rasă anglo-saxonă. 

Sau nu li se pare ciudat în confederaţia germană rolul 
Rusiei ai cărei locuitori sunt de origină slavă şi trădează în 
toate apucăturile lor caracterul antoritar şi aspru al rasei 
lor, față cu Germanii de sud de ex.; cu instinctele lor, cu 
îngăduinţa lor înăscută ? Şi cu toate acestea sunt oameni 
tari şi viteji, robușşti şi inteligenţi ca și confrații lor actuali, 
dar geaba Germanul fundamental ai rasei e altul. Orice 
s'ar zice dar, la deosebire de rasă cată în ultima linie să 
reducem şi deosebirea de apucături — de aceea repetăm că 


OPERA POLITICĂ 77 


Ungurii inocenți dela „Unirea“ vor trebui să se aleagă mai 
la urmă într'un fel şi abia atunci vom putea sorta, cine dintre 
d-lor se potriveşte între roşii, cine nu. 

De admit sau de nu admit rezerva noastră, e pentru noi 
indiferent. Grecii ar putea să nu admită deosebirea ce-am 
face între ei şi Albanezi — dar asta nu împiedică ca deosebi- 
rea să existe în realitate. Se vede prea bine din tonul nostru 
că suntem departe de-a spune răutăţi. Amestecul de fapte 
atât de intensiv, încât nu se mai poate constata deosebirea, 
individ după individ. Destul numai că-l constatăm în rezul- 
tatele lui, intelectuale, căci dacă ideile nu sunt înăscute, în 
orice cap predispoziția de a fi sau a nu fi roşu e înăscută. 
Această predispoziţie înăscută n'o putem constata încă la con- 
fraţii dela „Unirea“. 

Şi întradevăr, dacă şi-ar da cineva puţină osteneală chiar, 
ar constata lesne, că personalităţile marcante ale partidului 
roşu sunt străini transdanubiani de o imigraţiune relativ 
nouă. Lucrul merge atât de departe, încât D. Brătianu, care 
e de provenienţă autohtonă, dar șef al partidului, în opinia 
țării întregi se izolează şi se exceptează de restul partidului 
său cu numele de „om cinstit“ al cărui principal defect ar fi 
că îngădue purtarea coreligionarilor săi politici. Dar putem 
zice mai mult încă. D. Brătianu se izolează el însuși de parti- 
dul de care uzează şi, după cât ştim, are un dispreţ deși 
arare ori pronunţat pentru acei oameni incapabili de a com- 
pune un proiect de lege sau de a studia în mod serios o 
cestiune, din cari se compune partidul său. Sau cred con- 
fraţii noştri că vânătoarea cancelarului dela Măgura după 
oameni solizi, cu inteligenţă serioasă, cu caracter serios, e 
numai o panglicărie de echilibru? Se înșeală. Această 
pescuire în deşert înseamnă necesitatea ce are de oameni, 
chiar când aceștia nu s'ar bucura de încrederea aşa numitei 
majorităţi, pentru dominarea căreia n'ar avea, se 'nţelege, 
nevoie de nici o calitate, decât de aceea de a dispune de 
buget. Rețelele după oameni mai destoinici sunt întinse pre- 
tutindenea, în Moldova, între adversarii săi politici cei mai 
înverşunaţi, între tinerii nehotăriîţi încă, precum şi între 
aceia, cari nau experienţa lucrurilor. 

Intru câtva lucrul este de înţeles. D. Brătianu are un 
defect, comun Românilor, acela al unei tăinuite, dar cu atât 
mai adânce ambiţii. Roşul adevărat nu e ambițios decât după 
foloasele materiale ale aspiraţiunii sale realizate; D-sa nu. 
Această ambiţie cu totul exagerată şi în disproporţie cu cali- 
tățile sale, l-au făcut să devie mai bine şef al roşiilor decât 
al doilea întrun şir de oameni. Şi fiindcă nu poate afla 
instrumente între alţi oameni, n'a mai ales ci a cules dintre 
aceia, despre cari se zice: „Ca umplut Dumnezeu lumea cu 

ce-a putut.“ Incercarea sa actuală de-a rămânea în rolul 
său de conducător, dar de-a substitui cantitatea prin calitatea 
aderenţilor săi, ni se pare zadarnică, — căci partidul de care 


dispune e dominat cu totul în cestiuni de principii e adevărat, 
îl dominează însă cu totul când e vorba de foloasele materiale 
ale adeziunii lor. 


REGATUL ŞI TITULATURA DOMNULUI 


Bătuţi pe toată linia atât prin evidenţa strivitoare a actelor 
lor cât şi prin tăria argumentelor adversarilor, confrații noştri 
liberali naţionali, cum își zic dela războiul franco-german 
încoace, maimuţărind când pe Francezi, când pe Nemţi, şi 
atribuindu-şi numirea unor partizi cu un succes oarecare 
politic, s'au încruntat și s'au oţerit înlăuntrul sufletului lor, 
încât caută nod în papură, cum zice Românul, şi fiindcă nu 
pot răspunde la argumente cu argumente, se agaţă de pre- 
texte, pe cari singuri le inventează, singuri le combat. Caută 
adică pricina cu lumânarea ca şi comites missi, judecătorii 
pribegi ai vechilor noastre Domnii, ce erau trimişi în lungul 
şin latul ţării să judece procesele dintre oameni şi fiindcă 
nu găseau nicăiri certe şi gâlceavă, ci pretutindeni bună pace, 
scornea zurba între creștini ca să le treacă de urât, să aibă 
ce judeca şi să câștige bani de ciubote (precum se numeau 
pe atunci taxele judecătoreşti) adică plată pentru alergătură. 

In mod febril ne caută pricină de vorbă. Astfel în revista 
dela 21 Mărţişor (2 Prierel) Românul vorbind de strălucirile 
cu cari a fost primit d. Brătianu de către împărați şi de către 
colegii săi, Cancelarii ăialalți, ne insinuă nouă sau opoziţiei 
întregi, nu mai știm, că am fi zis despre d. Brătianu ba că 
vrea să intre în alianţa austro-germană, ba că vrea să ridice 
România la regat, etc. 

Ce am zis noi în privirea aceasta? Am înregistrat toate, 
absolut toate relaţiile ziarelor străine câte ne-au venit sub 
mână şi am adaos că nu ne place ostentaţia, nici înclinările 
politice prea accentuate. 

De ce am zis-o? Pentru că roata lumii schimbătoare este 
şi pentrucă ne cunoaștem lungul nasului, pentrucă modestia 
e haina ce i se cuvine unui popor mic ca al nostru şi pus 
între împărăţii mari. 

Cbstentaţiunile cu împărăţiile cele mari sunt bune? Nu, 
zicem noi, pentrucă Impăraţii, Dumnezeu să-i ție mulţi şi feri- 


OPERA POLITICĂ 19 


cin ani, ei se ceartă, ei se împacă, iar noi ţinând parte când 
unuia când altuia, ne discredităm când la unul când la altul 
şi când o fi pe împăcate sunt în stare să ne privească ca 
pe un fel de obiect de compensație. Tocmai d. Brătianu are 
un caz foarte recent în vieaţa sa politică, vorba congresului 
dela Berlin. Tur-vur se certau împărăţiile, de gândeai c'o să 
se prăpădească lumea ; şi, când colo, ce aruncară în gura lu- 
pului ? Basarabia. Geaba n'am vrut războiu, — ori geaba 
l-am fi vrut, tot pe pielea noastră s'au împăcat lucrurile; 
pe-a noastră şi pe a turcului, sărmanul, care-a plătit şi cui 
n'a fost dator para frântă. Austria i-a luat Bosnia şi Herţe- 
govina, Anglia Cyprul, Italia şi Franţa s'au ales cu câte ceva 
în Egipet ș. a. m. d. 

De aceea nu ne spună „Românul“ ba de glorie naţională, ba 
că bine s'au bătut oştirea noastră, ba că națiunea în sus, ba 
că națiunea în jos... Ce-a ieşit de acolo? Pierdere mate- 
rială, pierdere de oameni, ştirbire de ţară, rău. Bine s'au 
bătut Românii, rea politică au avut şi de-i fi viteaz cât şapte, 
geaba eşti dacă nu-i minte şi înţelegere la conducători, ci 
fumuri deşarte. 

Ne aducem aminte de-o satiră românească din 1821 care 
zice : 


„Bine isbuteam în toate, daca turcul m'ar fi fost 
Vrednic numai în răsboae, dan diplomatică prost.“ 


Tonul tragi-comic din epistoliile marelui prooroc din strada 
Doamnei nu mai impresionează pe nimeni şi în zădar arun- 
caţi praf în ochii lumii, căci rău staţi înlăuntru pentrucă 
sunteţi risipitori şi nesinceri, rău în afară. 

Intr'adevăr, o depeşă din Londra, sosită alaltăeri după 
amiazi, ne anunţă victoria partidului liberal. „Standard“ zice 
deja că regimul tory cată să se considere ca trecut; „Times“ 
deseamnă pe lord Granville, pe marchizul Hartington şeful 
partidului Liberal, şi pe d. Gladstone ca eventualii însărcinaţi 
cu formarea noului cabinet. Anţiile anglo-franco-ruseşti se 
urcă; cele germano-austriace scad. Liberalii noştri, cari 
laudă atât de mult pe liberalii cei din Franţa, i-ar dori pe 
cei englezi în gura Gheenei, pentrucă victoria lor preschimbă 
gloriile culese de d. Brătianu în acte de imprudenţă politică. 

N'avem nevoe să zicem că nouă toate acestea ne sunt 
indiferente. Nici n'avem interese în Asia centrală, nici voim 
război cu unii sau cu alţii, suntem plini de un egal respect 
pentru toate aceste naţii mari cari au avut fericirea de a se 
desvolta în linie dreaptă pe pământul lor, războindu-se din 
când în când, niciodată pe deplin subjugate, naţii cu o cultură 
veche în urma lor, dela cariavem multe de învăţat și în cer- 

turile cărora nici nu ni se cade să ne amestecăm. Certe-se ei 
în de ei, căci ştiu pentru ce, căci interese a zeci de milioane 
de oameni colidează, dar cu noi să fie toţi prieteni, vorba lui 
Miron Costin spusă Vizirului turcesc: Iți place logofete, că 
luăm Țara căzăcească ?“ — „Place Excelenţă, și să dea Dum- 
nezeu să vă 'ntindeţi împărăţia peste toată lumea, numai 
peste ţara noastră, nu.“ 

Acum să venim la ridicarea la rangul de regat. 

Opinia noastră este — (spre mare mirare) — identică cu a 
„Românului“.  Intr'adevăr, nu numai că aceste titluri sunt 
exclusiv de dreptul naţiunilor de a şi le da ele înșile, hanat, 
taicunat, patriarchie chiar. Nimeni, absolut nimeni nu ne-ar 
opri dela aceasta. 

Domnii noştri cei vechi erau neatârnaţi cu totul, suverani 
în puterea cuvântului. Incheiau tratate de comerţ, de alianţă 
ofensivă şi defensivă, dar simțeau în modestia lor că un titlu 
mare ar căta să corespunză cu mai multă putere, de aceea 
se'ntitulau modest:  „,Voievozi“ adică duci de oaste. 

E drept că în acelaş timp Straţimir dela Vidin se'ntitula 
„Ţari Blăgaramii“, adecă împărat Bulgarilor, ceea ce nu 
oprea ca Voevozii noştri să fie politiceşte şi îndealtmintrelea 
mai ceva decât împărăţia bulgărească din ţinutul Vidinului. 

Aşa dar evident că liberi suntem de-a pune orice titlu am 
voi statului nostru, precum e evident că o asemenea schim- 
bare e pentru noi indiferentă. 

Se poate însă ca în străinătate să se dea cu totul altă im- 
portanță acestor epitete de origine apuseană cari au acolo 
altă rațiune istorică. 

Dacă guvernul actual afectează însă o indiferenţă atât de 
mare asupra acestei schimbări de etichetă, întrebăm ce însem- 
nătate să dăm proclamării regatului care s'a făcut deja de 
către d. Dim. Brătianu în ziua de 10 Maiu 1877, când în cali- 
tatea sa de prezident al Senatului s'a adresat M. Sale Dom- 
nului cu următorul discurs cu ocazia aniversării a unspre- 
zecea a suirii pe tron: l 


„Până aci, în acea zi mare, suvenirile şi aspirațiunile noastre 
singure erau mângâierea sufletelor. noastre ; astăzi, o vedeţi Mă- 
ria Voastră, toate animele debordă de bucurie... Când v'aţi suit 
pe tron, vam promis animele noastre şi Măria Voastră ne-aţi pro- 
mis că veţi face minuni cu poporul român. Astăzi am reinodat 
firul de trei secole rupt al vieţii noastre de naţiune de sine stă- 
tătoare și de antegardă a civilizaţiunii în oriente... 

„Și Senatul Măria Ta, este cuprins de grijile şi de speranţele, 
cari frământă şi gâdilă anima Măriei Tale. Dacă vârsta 
noastră și experiența ce dă vârsta (vorbă să fie) nu ne per- 
mit elanurile sublime cari fac eroismul junimii, eroismul nostru 

este sângele rece; sângele rece nu este nepăsarea ; el este resem- 
națiunea conștiinței de a nu recula înaintea nici unui Sacrificiu...“ 


„Cutează ! cutează, cutează fiu al lui Friderich cel Mare, 
al lui Ștefan cel Mare şi al lui Mihai Viteazul...“ 

„Europa, împreună cu noi, cu veneraţiune şi cu amoare va 
saluta în Măria Ta pe marele Rege al Romaniei.“ 

Din literă în literă stau lucrurile acestea într'un act oficial 
tipărit în „Monitorul“ din anul 1877 Nr. 106 pag. 3145. 

Adecă, între noi vorbind şi cu tot dinadinsul, nu s'ar cădea 
ca un prezident de Senat, un ministru plenipotenţiar să fie, 
de nu altceva, cel puţin om serios ? 

Apoi animele cari debordă, grijile cari gâdilă anima, resem- 
națiunea conştiinţei de-a nu recula, între noi fie zis, vorbe 
de om serios sunt ? 

Dac'ar fi fost vara, pe vremea căldurilor celor mari, tot am 
mai înţelege, dar deja la 10 Mai, când e încă răcoare...? 


MARTIRIUL LUCRATIV 


Există o seamă de spirite, cari nu se sfiesc de a susţine cum 
că lumea e ingrată, că oamenii nu recunosc nici când meritul 
adevărat, ba asemenea aserțiuni culminează până şi în inexac- 
titățile de fapt precum că Hristos ar fi fost răstignit, că Gali- 
lei era să fie pus pe foc ș. a. m. d. 

Toate acestea sunt pure invenţiuni. Martiriul şi lupta pen- 
tru principii sunt meserii tot atât de lucrative ca oricare alta 
şi dacă cineva câştigă cu tăbăcăria mii de galbeni, de ce n'ar 
câştiga şi prin meşteşugul de-a fi fost totdeauna cu națiunea 
și în contra reacţiunii ? 

Astfel în şedinţa de Duminică seara, între orele 10 şi 11, 
puțin înaintea misteriosului miez al nopţii, Camera, după 
propunerea d-lui Giani, a votat d-lui X neînsemnatul capital 
de 150.000 franci, plătibili îndată, plus o recompensă de 1000 
lei pe lună. Octavian August a pus pe Senatul Romei să 
voteze, puțin înaintea morței sale, o recompensă naţională lui 
Isus Hristos de 432.000 sesterţi pentru pretinsele sale merite 
de democrat umanitar şi liberal. 

Ni s'a probat — e prea adevărat — că peste Olt au murit 
oameni de foame în vremile acestea, e adevărat asemenea 
că nu mai de parte decât Sâmbătă s'a votat un nou împru- 
mut de 25.000.000 şi s'a anunţat oficial existenţa unei datorii 


M. Eminescu: Opera Politică, vol. II 6 


82 M. EMINESCU 


flotante de 64.000.000, a cărei adevărată sumă o ştie numai 
Dumnezeu. Ce strică toate acestea? Ce este o jumătate de 
milion de lei vechi ? Nimic. Atârnă de abilitatea detentoru- 
lui acestui capital, plătibil îndată, ca să înoiască jumătatea 
de milion şi după cum martiriul e lucrativ, nu ne îndoim. 
că aceasta se va întâmpla cât mai curând. 

Lord Beaconsfield se desparte de prezidenţia ministerului 
Engliterei şi nimeni nu se gândeşte a-i vota o recompensă 
naţională ; Gladstone a guvernat şi va guverna încă acea 
țară veche şi nimeni nu sa gândit a-i vota doi bani măcar, 
necum sute de mii de franci. Dar aceasta se întâmplă în 
Englitera, nu la noi. Englezii sunt sgârciţi şi săraci, noi gene- 
roşi şi bogaţi, iată deosebirea. 

E drept că poporul nostru e bântuit de foamete. Lasă-l să. 
moară, căci expiră în conştiinţa că libertatea, egalitatea şi 
fraternitatea au fost răsplătite în fondatorul lor cu apana- 
giu şi pensie reversibilă. 

Pe această cale e bine şi demn de o naţiune ca a noastră 
ca să mai afecteze câteva sume în bugetul anului 1881 pentru 
diverse recompense naţionale, a căror listă ne-am permite a 
o prezenta respectos onorabilei Adunări legiuitoare încep- 
pând-o cu cucernicul Warszawski. 

Ar fi şi păcat altfel. 

Pe când armata noastră murea de foame şi ger în câmpiile 
Bulgariei, pe când stoluri de corbi roteau deasupra ei, lăsân- 
du-se pe pământ spre a muşca din carnea omenească, liberalii. 
noştri beau şampanie cu mironosiţele dela caffe chantant pen- 
tru gloria şi reuşita armatei române. 

Cine să plătească cheltuiala ? Patria se înţelege. 

Pe când Basarabia se rupea dela sânul ţării şi oamenii, cu 
lacrămi amare îşi luau rămas bun dela patria lor străveche 
pentru a nu mai auzi graiul strămoşilor lor şi pentru a veş- 
teji în umbra străinătăţii, pe atuncea asemenea liberalii pu-— 
neau să intre oștirea în triumf în Bucureşti şi beau în sănă-— 
tatea gloriei naţionale. 

Cine plăteşte cheltuiala? Patria, se înţelege. 

Dar oare biurourile patente de împământenire nu merită 
recompense ? Dați mereu înainte, căci mare, glorioasă, feri- 
cită România va fi! Daţi mereu înainte, căci nu marmură. 
rece şi metal nesimţitor dăm noi, oamenii secolului al nouă- 
sprezecele, martirilor libertăţii ; din contra bani peşin, rever- 
sibili. Au aflat James Walt puterea aburului, Galilei helio- 
centrismul, Newton legea gravităţii... ? Nebuni şi nemernici 
cari-şi puneau viaţa şi silinţele întru luminarea îngratei ome- 
niri. Noi am aflat adevăratul articol de industrie universală : 
martiriul lucrativ. Noi, prima naţiune în Orient şi în Univers, 
răsplătim adevăratele merite. 


oee - -o 

Dacă cineva, treizeci de ani de-a rândul, a calomniat în 
modul cel mai ponegritor tot ce a fost mai generos şi mai 
dezinteresat în această ţară, îi votăm recompensă naţională. 

Dacă cineva, între clase muncitoare, econoame şi cu -bun 
simţ, cari trăiau liniștite lângă olaltă a vârât zădărnicia, ura 
şi neagra invidie — îi dăm pensie reversibilă. 

Dacă cineva treizeci de ani de-a rândul şi-a bătut joc de 
limba noastră străveche, de obiceiele noastre străvechi, de 
natura noastră dreaptă şi îngăduitoare — îi votăm apanagiu. 

Dar a murit un Eliad în mizerie, un Bolintineanu în spital, 
un Negri în uitare şi sărăcie, respingând cu desgust, nu re- 
compense, ci ceea ce i se cuvenea, dar a rămas copii orfani 
şi văduve în urma celor căzuţi în războiu, dar o cărare nu 
duce la mo:rnântul unui Mihai Vodă sau unui Matei Basa- 
rab, dar to. oamenii, cari au avut dragoste adâncă pentru 
acest popor, zac în ţărână vitregă sub uitarea unei generaţii 
şi mai vitrege? Ce ne pasă nouă? Martiriul lucrativ să 
trăiască ! Să trăiască aceia cari cu ovreii au fost ovrei, cu 
Strusberg nemți, cu Ignatief ortodocşi, cu Gambetta francezi, 
cu Orsini carbonari! Să trăiască liberalii cosmopoliţi de 
tagma martiriului lucrativ, să trăiască recompensa naţională 
şi sfântul budget. 

Va să zică acesta e înţelesul luptelor noastre politice? 
Ne-am luminat în sfârşit. Din acelaş budget, perceput cu greu 
asupra unei populaţii de bieţi proletari agricoli, din acelaş 
budget care înjumătăţeşte pânea săracului şi a copiilor lui, se 
ia şi răsplata virtuţilor civice ? 

Nu tăgăduim că România a intrat într'o epocă în adevăr 
glorioasă. Nu s'a întâmplat încă nicăeri ca un om să fie 
recompensat pentrucă sub auspiciile lui s'au vărsat în deşert 
sângele cel mai generos al poporului, pentrucă sub a lui 
auspicii s'au pierdut o provincie. 

Dar în România şi aceasta e cu putinţă. 

Luminile civilizaţiei bizantine au pătruns atât de adânc în 
noi, încât privim lumea ca ceva supus unei ordine pur me- 
canice de lucruri, unde nici inteligență, nici merit, nici carac- 
ter nu mai valorează nimic şi unde oarba întâmplare dom- 
neşte, distribuind... cununi? Nu cununi; bani peşin, rever- 
sibili pentru arta de a calomnia şi de a amăgi. 

Ne felicităm pentru epoca nouă în care intră România inde- 
pendentă şi... vivat sequens ! 

Mai sunt martiri lucrativi de recompensat. 

Ba, la dreptul vorbind, nu trebue să-i fim încă mulțumitori 
d-lui C. A. Rosetti? Nu este Camera a sa, nu este ea com- 
pusă din oameni cari s'au îmbogățit pe urmele sale prin 
arenzi, întreprinderi, exploatări în regie, misiuni pentru res- 
cumpărare de drum de fer, păsuieli şi o mulțime de alte 

favori ? Nu este bugetul de 110.000.000 al său şi nu dispune 
după libera sa voinţă de el în favorul oricui voiește? Apoi 
în asemenea poziţie fiind, e puţin încă ceea ce se acordă d-lui 
C. A. Rosetti; căci ar fi putut să ceară omul şi două milioane 
dela oamenii, cari-i datoresc atât de mult şi subsistă prin 
d-sa şi i-ar fi acordat cu amândouă mâinele, mai ales când 
nu e dintr'al lor, ci din res nullius, din averea ţării ? 

Mulţumindu-i dar într'adevăr şi cu toată seriositatea că n'a 
luat mai mult încă, căci putea, constatăm numai că pretin- 
sul control de jos, reprezentat prin Cameră, a încetat cu totul 
şi procedarea în votarea atât a budgetelor cât și a acestei 
recompense, ne dovedeşte că acest control nici măcar pro 
forma, de ochii lumii nu mai există. 

Ce ne mai rămâne de sperat din partea controlului de sus? 


ABDICAREA D-LUI C. A. ROSETTI 


In propunerea sa, d. Giani a amintit un vot al Camerei din 
1868, considerându-l ca ceva care ar fi stabilit un drept câş- 
tigat pentru d. C. A. Rosetti. 

Curiozitatea de a cunoaşte natura Camerii dela 1868, nu e 
decât prea justificată şi într'adevăr deschizând „Monitorul“ 
de atunci întâmpinăm în primele luni ale anului deja — în 
Martie — câteva scene pe care nu le putem califica altfel 
decât de înaltă prestidigitaţiune, precum nu ni le-ar fi făcut 
mai bine nici Bosco, nici Robert Haudin, nici Epstein, cu 
mica deosebire că aceste piese de prestidigitaţiune, făcute 
fiind de un funcţionar sau de un particular, ar cădea sub 
prescripţiunile art. 123—126 din Codicele penal, pe când 
făcute de Cameră... ar fi rămas a se aprecia de factorii con- 
stituţionali. 

Locul prestidigitaţiei e ca şi azi dealul Mitropoliei. 

Personajele: D. C. A. Rosetti, de profesie prezident de 
Cameră, actualmente reversibil ; I. C. Brătianu, ministru mai 
cu seamă special în finanţe şi lucrări publice, dar nu mai 
puţin apt la războiu, instrucţiune, interne şi externe ; Vinter- 
halder, al doilea redactor la „Românul“, de profesie mucenic, 
actualmente rentier.  Corurile tot cele de astăzi, însă c'o 
nuanță bulgărească mai pronunțată. 

Un Deus ex machina ar mai trebui, care apărând la sfârşit 
în focul bengalic al entuziasmului patriotic să binecuvinteze 
sceneria. 


OPERA POLITICĂ 85 


In scena 1, se urcă d. Mehedinţeanu, raportorul comisiei 
bugetare, la tribună şi dă citire unui raport din care extra- 
gem următoarele : 

După expunerea d-lui ministru de finanţe (I. C. Brătianu) 
asupra bugetului general de venituri şi cheltueli pentru exer- 
cițiul anului 1868, veniturile, ordinare şi extraordinare sunt 
evaluate la suma de lei noi: 76.092.535 şi cheltuelile la suma 
de lei noi 75,202,051, de unde rezultă un excedent de venituri 
de lei noi 890.484... 

Cu toate acestea comisiunea, „în înţelegere cu d. ministru 
de finanţe (I. C. Brătianu)“, au făcut modificaţiuni şi reduc- 
țiuni foarte însemnate. 

Reducţiunea făcută la veniturile ordinare şi extraordinare 
este de lei 8.379.951.98 bani, cari scăzându-se din suma de 
lei 76.092.535, bani 34, propuse de guvern, rezultă că pentru 
exerciţiul anului 1868 veniturile ordinare şi extraordinare ale 
statului sunt evaluate la suma de lei noi 67.712.583, bani 32. 

In ceea ce priveşte cheltuelile: 

Considerând că, deoarece veniturile sau redus la cifra de 
lei noi 67.712.583, bani 32, cheltuelile nu pot sub nici un 
motiv întrece această sumă ; 

Considerând că dacă s'ar primi budgetele cheltuelilor astfel 
cum s'a prezintat de diferitele ministerii, ar rezulta „urn 
deficit“ de lei 8.379.951, bani 98. 

Pentru aceste motive comisiunea dv. în unanimitate, de- 
cide ca pentru exercițiul anului 1868 cheltuelile generale ale 
statului să fie făcute în limitele veniturilor evaluate la suma 
de lei noi 67.712.583, bani 32. 

Aceste sume se reparţesc precum urmează, etc. 

Aci urmează o repartiție exactă pe diferitele ministerii 
după analogia anului trecut 1867. 

Scena a doua. După un interval de o oră în care se pri- 
meşte budgetul tale-quale şi se discută asupra cestiunii viri- 
mentelor, trei corişti introduc în mâna prezidentului o jucărie 
de surprindere în forma unui amendament, în care se zice 
următoarele : 

1) Cheltuelile generale ale statului pe anul 1868 la deose- 
bitele ministere vor fi în cifra anului 1867. Iară escedentele 
cifrei sporite la veniturile anului 1868 în suma de 14.608.686 
le. noi va servi la noile servicii ale deosebitelor ministerii şi 
mai cu osebire la serviciile ministeriilor de resbel şi lucrări 

ubiice. 

i De unde a eşit, într'o oră de discuție asupra virimentelor, 
un excedent de 15 milioane la venituri, o ştie numai unul 
Dumnezeu. Dar prestidigitațiunea s'a făcut şi vuetele mono- 
tone ale corului „Inchiderea discuţiei ! „La vot! la vot |“, se 
primeşte cu 67 voturi contra 3, o lege budgetară al cărei corp 

sta în plină contrazicere cu amendamentul, se primeşte impli- 
cite existența unui excedent de 15 milioane, tăgăduit de bud- 
get însuşi, de comisia budgetară în unanimitate, de raportul 
comisiei, de ministrul de finanțe chiar, excedent care nu sa 
mai discutat în secțiuni, nu sa primit de ele şi, prin natura 
ai era în flagrantă contrazicere cu legea comptabilităţii sta- 
tului. 

Scena a treia. D. I. C. Brătianu împreună cu colegul d-sale 
Anton I. Arion contrasemnează legea amendată şi o supun 
semnăturii şefului statului, de unde apare peste trei zile 
„regulată“ gata în Monitor. 

Ceea ce isbeşte ochii oricui în acel budget este regularita- 
tea fenomenală a cifrelor dela venituri. 

Rămăşiţe 3.333.333 lei, 33 parale; imprimate 22.222 lei, 22 
parale ; tutunul 4.444.444 lei, 44 parale ; subvenţiuni 2.522.222 
lei, 22 parale; taxe, spirtoase etc. 4.555.555 lei, 55 parale. 

Astfel, cu puţină cheltuială de fantazie, înşirând aceeaşi 
ţifră de 8, 9 ori după olaltă, se poate face un minunat budget 
geometriceşte exact, matematiceşte e altă cestiune. 

lată ce cameră a fost aceea care la 1868 a votat d-lui Ro- 
setti recompensă, o Cameră care ziua în amiază mare comite 
escamotări de cifre şi acum aprobă reducțiuni de 8 milioane, 
peste un ceas admitea ca din senin excedente de 15 milioane. 

Acesta e un fals mărturisit în acte publice, căci un budget 
e un act public. 

Piesa e foarte simplă. Nici o complicaţie, nici un conflict, 
pace şi armonioasă liniște domneşte în tot cursul desfăşu- 
rării ei. 

Dar ce tristă morală rezultă din acest tablou liniştit de mo- 
ravuri, tristă mai ales pentru cele ce se petrec astăzi ? 

Mai întâiu, după legea comptabilităţii nu se poate cheltui 
un ban fără fonduri anume însemnate. Ei bine, acea Cameră 
a mărturisit întâiu că n'are fonduri și nu mai mult decât 
peste o oră ea autorizează o cheltuială de 15.000.000 fără nici 
un fond corespunzător. 

Apoi e un articol în constituţiune care prevede dreptul 
Coroanei de-a trage pe miniștri la răspundere Nimic mai 
uşor decât ca un ministru să surprinză buna credinţă a şefu- 
lui Statului. Odată ce fapte atât de scandaloase, fapte de 
prestidigitaţiune parlamentară, cari întrec toate scamatoriile 
lui Bosco, se produc la lumina zilei, şi când regimul parla- 
mentar este menit, nu numai pentru a garanta drepturile şi 
averea cetăţeanului, dar și pentru a servi ca o şcoală de edu- 
caţiune, întrebăm în faţa unor asemenea enormităţi, nu izbu- 
cneşte sufletul cel mai blând chiar, nu se revoltă conştiinţa 
umană, conștiința adevărului în faţa unor falsificări atât de 

neruşinate, îmbrăcate spre mai mare batjocură în hainele 
formelor constituţionale ? 

Dar în starea în care a ajuns România azi, e o naivitate 
ca cineva să mai pretinză dela guvernanţii noştri respectul de 
sineşi. Răspunderea? O ironie. Din contra, răsplată patrio- 
tică pentru risipa banilor publici, răsplată patriotică pentru 
falsificarea regimului constituţional, răsplată patriotică pen- 
tru suprinderea bunei credinţe a Domnitorului. 

Mucenicul Vinterhalder, graţie complezenţei sale în afa- 
cerea Strousberg, trăieşte din rentele sale dela Paris. Acum 
şi unui alt mucenic, d-lui C. A. Rosetti, i se acordă o rentă 
reprezentând un capital de peste o jumătate de milion. 

E sărac d. Rosetti, are nevoie de sprijinul naţiei. 

Când acum 3, 4 ani lumea se mira de unde săracul de 
Rosetti găseşte bani pentru a trăi la Paris, pentru a-şi ţine 
copiii în Italia, ni se răspundea: Veniţi la redacţia ,„,Românu- 
lui” şi vedeţi cât aduce negustoria de principii. 

Şi într'adevăr negustoria de principii liberalo-democratice- 
cosmopolite aducea, după condicele administraţiei, un venit 
net d-lui C. A. Rosetti de 30.000 franci pe an. 

Apoi, dee-ni-se voie, e bună negustoria! Oare o nație 
care-i dă d-lui C. A. Rosetti în fiece an net 30.000 franci pen- 
tru că-i recomandă pe Stroussberg, pentru că-i recomandă 
să intre'n războiu de florile mărului, pentru că-i laudă şi-i 
recomandă pe modestul Costinescu, financiar cu 4 clase pri- 
mare în capăt, care cu toate acestea tratează rescumpărarea 
frumurilor de fier, o nație care-i dă d-lui C. A. Rosetti 30.000 
franci pentrucă numește rescumpărarea „,cestiunea cea mai 
populară“ știind că e impusă de din afară, o rescumpărare 
ce se putea face cu preţul jumătate şi la care fie-ce acţie 
câştigă 40%/0, pe cari statul îi pierde, o asemenea nație nu-l 
plătește îndestul de bine pentru arta de a o amăgi şi mai 
trebue să-i voteze apanaj şi pensie ? 

Dar pensie ca pensie. La mulţi s'a dat — unde s'a dus mia 
ducă-se şi suta — încă unul căruia degeaba i se votează. 

Insă un capital de 150.000 franci pe baza... a ce? A unui 
vot dat prin panglicărie ca cel de sus, neadmis de Senat, ne- 
iscălit de Domn, a unui vot orb, care n'a fost nici când 
lege și care acum se împrospătează ca o lege rămasă în de- 
suetudine ? 

Dar s'a mai auzit aceasta undeva?  Inţelegem ca să se 
reîmprospăteze un drept câștigat, dar un vot nul al unei 
Camere ca cea cu surprinderea excedentelor de sus să se 
privească ca un drept câştigat şi rămas în desuetudine numai ? 

Dacă e vorba că negustoria de principii şi prăvălia de fraze 
produce o rentă oarecare, destulă au adus prăvălia „Românu- 
lui“. Publicul apreciază, îi place marfa, o plăteşte cu mărun-— 

ţişui. 20 bani ,,Gogoaşa patriotică“; dar statul? Ce are a 
face statul cu toate acestea ? 

Ce are a face ţăranul care nu ştie citi şi asupra căruia fra- 
zeologia d-lui C. A. Rosetti nu s'a reflectat decât sub forma 
de războiu, podvadă, bir, Warszawski şi foamete, ce are a 
face el cu martiriul lucrativ ? 

Ce are a face cu d. C. A. Rosetti omul care vede în d-sa 
ceea ce şi este în adevăr, un demagog de soiul cel mai rău, 
care au inventat ramurile vieţei publice ? 

Dar dacă este vre-o libertate prețioasă, e aceea a conştiin- 
țţei. Ei bine, omul care simte în adâncul conştiinţei sale că 
tot ce a spus d. C. A. Rosetti în viaţă-i, a fost rău şi perni- 
cios, să mai şi plătească contribuţie directă pentru îmbogă- 
țirea Rabinului unei secte ale cărei „aşa numite“ principii le 
detestează ?  Inţelegem ca negustorii, a căror staroste, cam 
fără ştirea lui Dumnezeu. a fost d. C. A. Rosetti, să pună 
mână dela mână, fiecine cu cât l-o ajunge și să-l înzestreze, 
înțelegem ca aceste persoane onorabile, fără viclenie cât firul 
de muştar, să mai crează și acum că d. C. A. Rosetti e sărac, 
deşi a dovedit că măcinişul de palavre-i aduce 3000 de gal- 
beni pe an — adică cât o moşie mare, — să-i mai dea şi azi 
un milion dacă vor. Gustul dumnealor şi cestiune de apre- 
ciere. La aşa cultură generală, aşa om; la aşa Turc aşa 
pistol. Dar statul impersonal, egal pentru toţi, pentru libe- 
ral ca și pentru reacţionar, să-i dea o jumătate de milion de 
franci, reprezentaţi prin rentă reversibilă ? 

D. Brătianu, tare şi mare, dispune de soarta României, şi 
pe când acestea se petrec în Parlament, bietul popor zace în 
suferinţa şi împilarea, ce i le aduc violenţa şi corupţia. 

O zicem cu întristare: suntem departe de acea monarhie 
occidentală care-am visat-o la 1866. 


VIOLENŢA STILULUI 


In numărul nostru de Vineri, 25 Aprilie, ne-am permis a 
reproduce din „Indépendance belge“ o corespondenţă cu data 
13 Aprilie stil nou. tratând despre un eveniment ce se petre- 
cuse înainte de 25 de zile, cu noutăţi învechite sau pripite, 
corespondenţă a cărei însemnătate nu consistă de loc în indi- 
caţiunile materiale ce le făcea, al căror adevărat decurs publi- 
cul îl cunoştea din zilnica citire a gazetelor, ci în aprecierile 
pe cari le făcea corespondentul. Un en-tête, cum se zice în 

limbajul gazetarilor, de 41/2 linii, singura lucrare proprie, 
pentru care redacţia Timpului poate fi răspunzătoare, zice 
următoarele : „Asupra lucrurilor ce se petrec la noi „L/In- 
dependance belge “ primeşte amănunte cari de sigur vor spori 
stima de care ne bucurăm în străinătate.“ 

Atâta-i tot. O uşoară ironie, îndreptăţită de sigur în țara 
minunilor, ca să nu zicem a Costineştilor şi Pătărlăgenilor 
sau a d'al de Dimanci etc., precum obicinuiau a zice confrații 
dela „Pressa“' pe când erau în opoziţie. Dee-ni-se voie a 
releva în treacăt un lucru. Roşii — sau, ca să-i numim cum 
vor, „partida liberală“ n'are oameni; de câte ori îi trebuesc, 
cată să 'ntinză mâna într'altă parte. Nimeni nu zice d'alde 
Boerescu, d'alde Cogălniceanu, d'alde Vernescu — toţi însă 
în țara aceasta zic Fundeştii, Pătărlăgenii, pentru a arăta că 
nomen eorum legio, că nu se deosibesc prin nimic de mulți- 
mea muritorilor, nici prin talent, nici prin ştiinţă, nici prin 
avere, c'un cuvânt prn niciunul din elementele cari-l fac pe 
om propriu de a lua asupră-și responsabilitatea intereselor 
generale. N'avem ce-i face, așa este. Ne pare rău şi pentru 
partidul roşu — sau liberal cum îşi zice, ne pare rău mai cu 
seamă pentru ţară căci cultură, talent, avere, mărime de ca- 
racter, sunt lucruri esenţiale cari trebuesc să fie reprezintate 
în măsură mare într'un partid politic. Când „Românul“ în- 
cerca şi el să-și bată joc de partidul conservator, cita pe 
Temelie Trancă sau pe popa Tache. Ei bine, aceşti doi cetă- 
teni n'au fost nici deputaţi, nici miniştri, nici membri în con- 
siliul comunal măcar, sub conservatori; dar câţi de teapa şi 
înălţimea lor culturală vedem astăzi în parlamentul liberal! 
Nomen legio. 

Nu zicem că n'ar fi şi în partida liberală bărbaţi cu stofă, 
de nu de oameni mari de stat, dar cel puţin de oarecare serio- 
zitate politică. Dar sunt puţini, extrem de puţini şi la aceasta 
sistemul e de vină. Cine face din d-nii Carada şi Costinescu 
oameni de stat, însărcinaţi a trata afaceri de sute de milioane, 
pierde în mod absolut dreptul de-a apela la oameni de-o 
autoritate oarecare. Acești doi d-ni pot fi cum poftesc, buni 
sau răi, inteligenţi sau nu; împrejurarea că nu pot dovedi 
nici un fel de studii, făcute regulat în vre-o şcoală din lume, 
apoi aceea că pân'acum n'au avut — haide, fie — ocazia de 
a-și manifesta adâncimea calităţilor înăscute, toate acestea-i 
fac în ochii publicului mare, dar mai mult încă a publicului 
mic, de oameni cunoscători, cu o cultură temeinică, să joace 
un rol problematic. Apoi numai cu fraza că sunt expresiu- 
nea naţiunii nu se "ncălzeşte nimenea. Intr'o societate veche 
am fi putut aştepta ca asemenea domni să-și cunoască prin 
ei înşii puţinătatea lor, la noi, din contră, serii întregi de 
asemenea domni primejduesc citirea ,Monitorului'* căci de-o- 

dată te pomeneşti că sunt însărcinați cu cine ştie ce afaceri 
diplomatice, financiare, tehnice, etc. 

Noi regretăm de multe ori — o spunem sincer — de-a fi 
prea aspri cu adversarii noştri politici, căci adevărul vorbind, 
nu ei sunt de vină, ci sistemul, această lipsă absolută de con- 
trol, această atârnare a tuturor intereselor ţării de voinţa 
personală a unui vizir, pospăit cu forme constituţionale, al 
căror cuprins e falsificat. Sistemul viţios le dă vânt şi n’a- 
vem decât a deplânge neperfecţiunea naturii omeneşti, care 
se lasă a fi amăgită de forme goale şi care crede că dacă i-a 
căzut în sân, printr'un sistem vicios, o însărcinare mare, dom- 
nul respectiv e totodată un om mare. Suntem noi oare de 
vină dacă adevărul curat, spus net, e deja o injurie? Ne pro- 
punem câte odată a fi foarte urbani — ce folos? Adevărul 
simplu, descoperirea simplă a neștiinţei şi a mărginirii mul- 
tora din partidul dela putere, este deja o atingere. Cauza e 
simplă. Nu sunt oamenii la locul lor, nu sunt ceeace repre- 
zintă. Compararea toată, şi ceeace reprezintă, demnități 
înnalte ale statului, excitează deja râsul şi ironia cititorilor, 
încât o vină din partea noastră, o intenţie de-a ponegri, nu 
există de fel. 

Aceste adevăruri le-am expus în toate chipurile; — mai 
subţire, mai de-a dreptul, mai în teorii abstracte, mai în 
figuri intuitive. Geaba. Inscripţia de pe un templu antic 
„cunoaşte-te pe tine însuți“ rămâne un problem nedeslegat 
pentru imensa majoritate a spiritelor omenești. 

Aşa dar ironia din partea noastră e îndreptăţită, împărtă- 
şită de public, şi nu ni se poate imputa. 

Acestea le spunem faţă cu imputările ce le face Românul 
violenţei stilului nostru. Inţelegem politeţa cu d. D. Brătianu 
de ex., n'o înţelegem până la acelaş grad cu Gianii, Costine- 
ştii sau Gheorghienii partidului. Nulităţile trebuesc descura- 
jate dela viaţa publică ; ele trebue să ştie, că nu se pot ame- 
steca nepedepsite în lucruri ce nici sunt în stare să le pri- 
ceapă. 

Dar să venim la articolul din ‚Indépendance belge“. Din 
acel en-tête de 41/2 linii cicero mare se vede lesne că nu 
luăm de loc responsabilitatea pentru exactitatea din punct în 
virgulă a corespondenţei ; zicem numai, că acest ziar prime- 
şte amănunte care-l privesc „du reste“, dar cari de sigur vor 
spori stima de care ne bucurăm în străinătate. 

Ziarul belgian e, precum se ştie, foarte răspândit şi se 
bucură de mare credit. 

De acea reproducere se serveşte „Resboiul“ şi apoi ,Ro- 
mânul“ ; acest din urmă, întrun articol lung de 51/2 coale, 
atribue „Timpului“ tot ce zice „Independenţa Belgică“. 

A atribui cuiva ceea ce el n'a zis, pentru a-l combate, este 

însă o sofismă veche, cunoscută şi trecută conştiincios în 
Topica lui Aristotel. De împărtăşim sau nu opiniile cores- 
pondentului belgian e treaba noastră ; în orice caz însă, dacă 
suntem combătuţi, voim să fim pe baza celor zise de noi, 
iar nu în temeiul celor reproduse .din ziare străine. 

In acel articol se cuprind laude la adresa unora, pe care 
noi nu le semnăm, cu toate acestea le-am reprodus. Noi am 
reprodus din ziarul Fremdenblatt laude la adresa d-lui Bră- 
tianu, din „Republique Francaise“ laude la adresa d-lui C. 
A. Rosetti. Nimeni nu va crede că nouă ne-ar fi venit cândva 
în gând de a împărtăşi laudele adresate acestui din urmă 
domn mai cu seamă. Noi reproducem din ziare streine tot ce 
se atinge de ţară şi ne vine sub mână, bine fie sau rău fie; 
nu doar pentrucă am recunoaște vre-o valoare intrinsecă ace- 
stor producţiuni efemere, ci pentru că ştim că în apusul 
Europei opinia publică e o putere cu care trebue să socotim, 
de care avem a ne teme uneori. 

Ca ,„„Răsboiul“ să ne atribue nouă cuprinsul unor repro- 
ducţiuni din foi europene, e poate explicabil. „Răsboiul“ e 
un ziar de întreprindere, nu de partid, şi dacă sub rubrica 
„Bibani“ poate aduce vre-o picanterie, o aduce fără multă 
jenă. Cine se interesează se convinge de contrariu, cine nu, 
nu. Dar ca „Românul“, organ de partid, să urmeze aceeaşi 
cale nu se justifică nici măcar prin principiul concurenţei 
negustoreşti şi nu vedem în această substituție decât un act 
de rea credinţă. 

Cu asemenea acte suntem îndealtmintrelea deprinşi din 
partea onor. confraţi. şi poate dacă n'am mai întâmpina ast- 
fel de manopere incorecte, ni s'ar turbura dulcele obiceiu al 
existenţei. 


PARTIDUL CONSTITUŢIONAL 


De când datează exportul nostru de grâne, de atunci impor- 
tul de fraze. S'ar putea zice că România a preschimbat pă- 
turiie adânci şi binecuvântate de Dumnezeu alte ţărânei sale 
pe vorbe deșerte, pe teorii de gazetă. pe subţiri apucături 
advocăţeşti ş. a. m.d., căci spiritele cele bune, ce mai sunt 
în viaţă, le datorim unei epoce cu mult anterioare celei 
actuale. 

Intre aceste fraze deşerte, fără nici un corelat real, căreia 
i-am consacrat atâtea critice, e şi aceea inventată de „Româ- 
nul“ şi afiliaţii săi, că dreapta conservatoare din România ar 

fi reacționară, frază care s'a repetat de atâtea ori în viaţa 
noastră politică, încât conform proverbului latinesc „calum- 
niare audacter semper aliquid haeret“, mulţi o repetă fără 
să-și fi dat vre-odinioară seama de înțelesul cuvântului ce-l 
întrebuințează, fără a se întreba cel puțin dacă o reacție, în 
sensul apusean al cuvântului, singurul adevărat, e măcar cu 
putință în România. 

Care sunt oare actele reacționare ale dreptei conservatoare? 

La unirea țărilor, la alegerea unui Domn, au luat parte cu 
votul şi cu fapta conservatorii actuali, precum se poate con- 
stata din discuțiile adunărilor ad-hoc. 

Secularizarea averilor închinate se propune şi se obține 
cu unanimitate de voturi de către un actual conservator. 

Oborirea privilegiilor, egalitatea civilă şi instrucțiunea 
populară se datoresc conservatorilor. 

Constituția liberală de astăzi se propune de un guvern în 
majoritate conservator, se admite de către o adunare în ma- 
joritate conservatoare, prezidată de M. K. Epureanu. 

In privirea aceasta nu există absolut nici un precedent, 
care i-ar da cuiva ocazia de-a susținea că dreapta a fost cândva. 
reacționară. Dreapta a voit şi a realizat introducerea liber- 
țaţilor publice şi a mecanismului constituţional în țară, într'o 
măsură mult mai mare de cum au făcut-o vreodată liberalii. 

-Dar pân'aci, şi nu mai departe. 

Republica dela Ploeşti într'adevăr n'a proclamat-o dreapta, 
pe Domn nu l-a ameninţat cu asasinarea sau cu detronarea, 
cu un cuvânt ea sa mărginit la păstrarea, la conservarea 
instituţiilor actuale, nu a încercat însă nici a le falsifica, 
nici a le înlătura, nici în fine a le distruge. 

O reacţie există în Franţa. Toate partidele monarhice de 
acolo, unele voind dreptul divin, altele apelul napoleonian, 
toate într'un gând de-a răsturna constituţia actuală a statului 
francez şi de-a readuce instituţiuni din domeniul trecutului, 
sunt întrun chip oarecare reacționare. 

Dar ce voeşte dreapta la noi? 

Avem vre-un candidat la domnie, voim măcar reintroduce- 
rea regulamentului organic ? Până şi copiii ştiu că asemenea 
imputări nu cutează nimeni a ni le face, nici adversarii noştri 
politici. Știind însă aceştia că termenul „reacţionar“ e odios 
în unele părţi ale Europei, fac sport cu această poreclă, atri- 
buind-o nouă. Dacă noi zicem despre liberali că sunt radi- 
cali, avem dovezi la mână: avem „Republica Română“ redi- 
jată de_însuşi Pontifex Maximus al partidului, d. C. A. Ro- 
setti, avem ediția duodez a acelei republice la fericiţii Ploeşti. 

Dar noi reacţionari ? De unde şi până unde? 

E vre-un Ioan sau Caliman Asan, vre-un Bogdan Muşatin, 
vre-un Vladislav Basarab ai cărora crainici şi curteni să fim ; 

apărăm privilegii şi constituţii vechi; voim suprimarea liber- 
tăților publice, a egalităţii cetăţenilor ? 

Nimic din toate acestea. 

Ceea ce voim azi, precum am voit-o pururea: este conser- 
varea intactă a acestei constituţii, însă bine înţeles intactă, 
căci e propusă de un guvern în majoritate conservator, votată 
de o adunare în majoritate conservatoare. 

Prin întact înţelegem însă ca toţi factorii constituţionali 
să-și îndeplinească misiunea ce li se atribue pentru a nu se 
confunda responsabiiitatea lor. Camera să fie Cameră, să 
nu se amestice în atribuţiunile puterii judecătorești şi a 
acelei executive ; puterea executivă să nu ocolească respon- 
sabilitatea ce-i incumbă prin voturi servile ; alegătorul să 
nu fie stânjenit de a-şi exercita dreptul lui printr'un sistem 
de presiuni morale şi materiale, de ameninţări și promisiuni 
de funcții și favori. 

Dacă însă, dela alegător începând, tot constituţionalismul se 
mărginește la păzirea exterioară de formalităţi goale, pe 
când în fond tot spiritul constituţiei e falsificat, toate garan- 
tiile ei înlăturate, atunci nu mai poate fi vorba de guvern 
parlamentar. Atunci avem a face c'o societate organizată de 
exploataţie, care intimidează țara prin manopere machia- 
vellice, şi în contra ei dreapta constituțională e în apărare. 
Ea apără instituţiile actuale şi libertăţile publice. 

Dreapta se poate numi cu drept cuvânt partidul constitu- 
țional ; lupta ei e îndreptată contra partidului anticonstitu- 
tional, radical, care falsifică şi spiritul şi litera instituțiilor 
actuale, ducându-le ad absurdum şi inspirând naţiunii neîn- 
credere în eficacitatea lor. 

Singurele analogii ce se pot cita între dreapta noastră şi 
alte drepte apusene e poate cu partidul conservatorilor repu- 
blicani din Franţa şi cu partidul constituţional din Italia. 
Faţă cu tendinţele unui Clemenceau şi a altora, republicanii 
conservatori apără constituţia actuală a Franţei, instituţiile ei 
actuale. 

Intrebuinţarea aceasta de porecle deşerte e indealtmintre- 
lea o sofismă comună şi veche ca lumea, şi precum lesne se 
vede, e ceea ce se numește în logică o petitio principii. In loc 
de a dovedi o teză, în cazul nostru în loc de a dovedi prin 
fapte că dreapta voiește trecutul, de unde apoi ar rezulta în 
adevăr că e reacționară, se aleg în discuţie din capul locului 
numiri, adecă vorbe, care cuprind în sine deja concluziunea şi 
din a căror analiză lexicală să rezulte ceea ce mai întâi ar 
fi trebuit, după toată bunacuviinţă, să se dovedească. Nepăr- 
tinitorul zice „cult“ sau „religie“, amicul cauzei zice „pietate“ 
sau „beatitudine Dumnezeiască“, adversarul zice „bigoterie“. 
„superstiție“.  Nepărtinitorul zice „preot“, d. Sihleanu zice 

„pochi“. Astfel, cei ce discută, trădează, prin chiar alege- 
rea termenilor, intenţia pe care o au. 

E întradevăr trist ca nişte apucături sofistice, atât de 
vechi şi atât de cunoscute fiecăruia, încât dela întâia vedere 
sar în ochi, să poată avea o influenţă oarecare asupra con- 
vingerii oamenilor. 

Astfel însă stă şi cu dreapta conservatoare. Cei nepărti- 
nitori o vor numi „partid constituţional“, adversarii de rea 
credinţă vor continua a ne numi reacţionari, ferindu-se însă 
s'o probeze aceasta. 

Am avut speranța — vană poate — că în era nouă ce ni 
s'a creat prin tractatul dela Berlin, copilăriile şi poreclirile 
din trecut vor înceta. 

Deși presa guvernamentală nu încetează nici azi, cu toate 
că adese ori a ţinut seamă de argumentaţia noastră, de-a în- 
trebuința termeni improprii în discuţie, ceea ce noi nu 
facem ori cât de aspri ar fi termenii noştri, ne-a rămas a ne 
măguli cel puţin cu realitatea lucrurilor, cu numărul dis- 
părând al foilor oficioase, căci mai puţin decât una nu 
poate fi. 

Afară de „Românul“, nu mai e într'adevăr nici un organ 
radical care să poată fi luat în mână măcar, necum citit. 
Specia presei radicale de respântii, nu mai. e reprezentată 
asemenea decât într'un singur organ, pe care nu-l mai citește 
nimenea. Cât despre Pressa centrului sau centrul Presse:, ne 
credem dispensaţi, după probele vesele ce le-am dat despre 
conseauenţa cu care este condus acest organ, de-a mai insista 
asupra lipsei de gravitate a acestei alianţe de ocazie d'alde 
Dimanci, Pătărlăgeni, etc., precum se exprimau odinioară 
confrații noştri. 

Astfel, calomnia că dreapta e reacționară şi-a trăit şi ea 
traiul, şi-a avut şi ea epoca de înflorire sau mai bine de 
rodire, căci calomnia e criptogamă şi învechindu-se pe tere- 
nul inundat de lumina mare a adevărului, se usucă și dispare 
ca toate criptogamele ce rodesc la întuneric şi în umbră. 

Deşi nu sperăm din partea confraţilor dela „Românul“ că 
vor recunoaşte pe faţă eroarea lor, fie voluntară fie involun- 
tară, dar una ştim: că în contra evidenţei lupta e absurdă și 
ridiculă ca şi acea a celebrului erou dela Mancha. 

Absurzi sunt oamenii adeseori, ridicoli însă nu vor să fie 
nici când, şi teama de ridicol, pe care confrații trebue s'o fi 
având, ne deschide perspectiva de-a vedea dispărând, din 
dicționarul nostru politic cuvântul reacționar, căruia-i lip- 
seşte orice temeiu istoric, precum nu are nici o îndreptă- 


tire socială. 

PARTIDUL ROŞU 


Nu fără durere am citit cele cinci enciclice ale d-lui C. A. 
Rosetti, şeful partidului roşu din România. Să nu fie oare 
dureros a vedea o viaţă întreagă de om scurgându-se întru a 
inventa pretexte pentru a se deosebi pe sine de ceilalţi şi 
a îndeplini — cu sau fără voie — contrariul de ceea ce 
pretextă că voieşte ? 

Cu acte autentice în mână se poate dovedi că nimic, abso- 
lut nimic din reformele introduse ^la Unire, nu se dato- 
reşte nici d-sale exclusiv, nici partidului pe care-l conduce. 
S'ar putea proba, asemenea cu acte autentice, că nici când 
roşii n'au venit la putere prin propriele lor forţe, ci tot- 
deauna sub o firmă străină. Odată era Kreţulescu, altă- 
dată M. Epureanu, totdeauna însă ei s'au introdus sub aus- 
piciile şi protecţia unui om de Stat străin de partidul lor, 
pentru a-l înlătura mai pe urmă, a dizolva adunările cărora 
îşi datorau venirea la putere şi a alege, cu toate mijloacele: 
nelegitime, altele, din partea cărora să fie siguri, stăpâni 
absoluţi, necontrolaţi de nimenea. 

Şi se poate oare să fie altul? 

Din ce consistă, într'adevăr, partidul ? Poate nega cineva 
că cei mai mulţi din acești onorabili patrioţi sunt fără avere, 
fără cultură, fără inteligență naturală măcar? Nu. Ara- 
te-ni-se, în adevăr, un învăţat în şirul roşilor, un autor în- 
semnat în orice ramură, un economist, un jurisconsult? Nu 
e nici unul. Dacă le trebue un financiar, aleargă la d. Dim. 
Sturdza, care i-a combătut cu cea mai mare asprime, pentru 
ca, redevenind ministru, să-i laude şi căruia majoritatea roşie 
îi dă totdeauna voturi de neîncredere, de cari d-sale nu 
prea îi pasă, dovedindu-se că ei nu-l privesc ca făcând parte 
dintrei ei. In genere, cum se arată vreo dificultate politică, 
sunt siliți a apela la câte un om străin de partid, de care 
uzează şi abuzează, pentru a-l arunca apoi deoparte, dacă n'a 
ştiut a-i prinde cu ceva la mână, cu acte compromiţătoare 
sau cu greşeli comise, pe cari să amenințe a le destăinui. 

In zădar vom căuta o rațiune suficientă stărei aceştia. Sin- 
gura rațiune e incapacitatea fundamentală a roșilor. Intr'a- 
devăr. nu se va găsi ţară în lume, în care niște bieţi creştini 
ca Serurie, Fundescu, Costinescu și alţii să însemneze ceva. 
Prin ce să însemneze ? Prin avere? N'au. Prin învăţătură ? 
N'au. Prin iubire de muncă. Asemenea nu. Prin inteligenţă 
înăscută măcar? Nici prin aceasta. 

Ce le lipseşte dar? Totul, afară de număr şi un orga- 
nizator. 

Numărul îl aveau, organizator au aflat în d. C. A. Rosetti. 

Astfel, lupta acestei -masse de nulităţi în viaţa statului, 
nu era, ca în alte ţări, o luptă între grupuri sociale cu inte- 
rese bine definite, ci stăruința unor straturi catilinare fără o 
meserie hotărîtă, fără talent, fără avere, pentru pânea de 
toate zilele, ce le-o poate procura, bugetul, în socoteala tutu- 
ror claselor pozitive ale societăţii întregi. Acesta e punctum 
saliens, cheia infinitei şi nefastei lupte sistematice, introdusă 
de roşii în viaţa publică a ţării. 

Parlamentul englez, reprezentaţiunea naţională a poporu- 
iui celui mai liber, se va vedea că e compus tot din oameni 
cu stări, câştigate în Indii, în Australia, sau moştenite dela 
părinţi. Pentru ambiția de a fi aleşi, oamenii cheltuiesc acolo 
milioane şi nu capătă în schimb nimic material, cel mult 
onoarea de a putea vorbi, c'un ecou oarecare de pe tribună. 

E la noi tot astfel? 

Fiecare deputat roşu aproape, este ba primar plătit din 
casa cutării comune, ba şef de gardă plătit, ba avocat al sta- 
tului, ba al comunei, ba al judeţului, ba ţine moșii de ale 
statului în arendă, ba furnizează lemne pentru şcoli, ba a 
întreprins pavarea cutărui oraş; cun cuvânt, fiecare din ei 
a ştiut să-şi prefacă votul de deputat într'o resursă, care stă 
în directă legătură cu punga contribuabililor. 

In ce consistă dar meritele partidului, preconizate de d. 
C. A. Rosetti ? 

In principii ? 

Dar de ce nu e atât de bun a spune care anume e princi- 
piul acela, pe care d-sa şi ai d-sale l-au introdus în legisla- 
tiunea ţării ? 

Unirea ? Adunarea ad-hoc din Moldova a votat-o, com- 
pusă în cea mai mare parte din conservatorii actuali, o adu- 
nare, în care nici nu existau partizi, de vreme ce toate se 
votau aproape cu unanimitate. Tot acea adunare a stabilit 
toate principiile constituţiei actuale, programul ei întreg a 
trecut în legislaţiunea noastră. 

Era d. C. A. Rosetti, sau ai săi, membri în adunarea ad-hoc 
din Moldova ? 

Nu. Au zis da la ceea ce se făcea dincolo şi atâta e tot. 

S'a lepădat de privilegii şi a luat patentă de negustor, 
7 iza 

Negustor de vorbe goale, iată ce sa făcut din capul locului 
şi până astăzi. 

Cari sunt însă rezultatele practice, pipăite. materiale, ale 
democraţiei d-lui Rosetti în România ? 

Lăsăm să vorbească în locu-ne răposatul Strat, care era 
economist şi cunoștea lucrurile ex professo : 


Nu mai există ţară pe lume, în care, în un period de timp de 
20 de ani, să se fi sporit cheltuelile Statului, şi prin urmare impo- 
zitele, in proporțiunea în care sau sporit la noi. In curs de 20 
de ani au sporit dela 28 milioane la 118 şi prin urmare şi impo- 
zitul care se cere contribuabililor, în proporțiune. Apoi, cum s'a 
tăcut acea minune? Cum sa făcut acea datorie de 600 milioane ? 
D-voastră cari aţi îmbătrânit toţi prim Camere, știți că, în fie- 
care dată veneau d-nii miniștri, și cereau câte o creaţiune nouă, 
şi la fiecare cerere demonstrau că întradevăr trebue să se satis- 
facà cererea, pentrucă aşa reclamă poziţiunea nouă a ţărei, şi 
apoi venea câte un deputat, sau senator entuziast şi ne zicea: 
Faceţi această cheltuială şi vom face reduceri aiurea. Venea 
cu o cestiune a armatei, şi zicea: să dăm, fiindcă trebue, şi se 
dedea, apoi pentru instrucţia publică se zicea: daţi pentru ins- 
trucţia publică, căci acolo nu se încape economie şi trebue să se 
dea. Venea şi se cerea pentru justiţie ; se zicea : trebue să dăm. 
Se da. Pentru administraţie, pentru lucrări publice, pentru re- 
compense naţionale, pentru misiuni, pentru tot în fine ni se 
zicea : daţi, căci aşa se face în Franţa şi în Belgia și nu mai 
ştim unde. Vedeţi că nu e o lege care să nu se susție, sau de 
ministru de interne, sau de ministru de răsboiu fiind pentru ar- 
mată, sau de alt ministru competinte, tot cu asemenea argumente, 
şi regulat la fiecare lege vine cineva şi zice: „Faceţi aceasta că 
e urgent şi absolut indispensabil, şi vom tăia de aiurea“. 

Regula dar este ca la fiecare lege să ni se spună: votaţi-o pe 
aceasta şi vom tăia de aiurea ; dar acel aiurea de 20 de ani nu-l 
mai vedem nicăiri. Ni se mai zice că este lucru democratic să 
facem ceea ce ne cere guvernul ; pentrucă trebue ca să aşternem 
lefile aşa, încât să poată numi guvernul la asemenea posturi şi 
democrați cari nu au nici o para avere. Ce ciudat lucru mai este 
și cu democraţia în ţara noastră! Când este vorba de impozite, 
democraţia le desființează pe toate: şi patenta, şi monopolul tutu- 
nurilor şi licenţa, numai în numele democraţiei, şi cele ce mai 
rămân le pun asupra clasei producătoare, care mai are ceva. 
Când este vorba de budget, apoi tot acea democraţie vedem că 
se aruncă cu un avânt ardinte asupra bugetului fiindcă are tre- 
buință de bani ca să trăiască bine. Ar trebui să ne lămurim 
odată asupra lucrului acestuia : „Democraţie la impozite ca să le 
„desființeze, și boer mare la buget, aceste două lucruri nu merg 
„impreună“. De este vorba să fim democrați, apoi atunci dece nu 
luăm de exemplu democraţia care este astăzi în Sviţera, ci, îndată 
ce e vorba de leafă, ne facem ultramonarhici şi aristocrați ? 


M. Eminescu; Opera Politică, vol. II 7 


98 M. EMINESCU 


Iată din nenorocire, ţinta democraţiei române. 

Ce ajută dar toate pretextările de principii naţionale ori 
liberale, ce ajută negustoria zilnică cu vorbe, daca trăsă- 
tura generală a caracterului partidului roşu e identică cu 
aceea a lui Nae Postuleanu: de-a fi roată la carul Statului? 

Intrebatu-s'a unul singur dintre acei patrioţi, dacă munca 
sa echivalează lefile pe care le ia dela contribuabili ? 

De sigur că nu. 

Insuşi d. C. A. Rosetti, cel cu patenta de negustor dela 
1844, îşi sfârşeşte cariera negustoriei de principii prin a fi 
pensionar al Statului, la umbra aceluiași buget la care aspiră 
toată suflarea patriotică ! 

Nu cunoaștem om de Stat dintre conservatori, care să se 
fi amestecat în politică, fără a-şi pierde o parte însemnată 
din averea sa. Arate-ni-se însă dintre roşii unul, care să se 
fi deranjat prin politică ? 

Din contră. Toţi au făcut averi, unii mai mari, alţii 
mai mici. 

Aceasta este, aşadar, deosebirea cea mare. 

Celelalte deosebiri pe cari d. C. A. Rosetti caută să le sta- 
bilească c'un aier atât de patetic, sunt pentru istoric ca şi 
pentru economist, cu totul irelevante. Oamenii nu se deose- * 
besc atât prin ceea ce zic, cât prin ceea ce fac ! 

Noi ştim atâta, că rezultatul democraţiei d-lui C. A. Rosetti 
e încărcarea unui biet stat agricol c'o foarte mare datorie 
publică, iar coarda impozabilităţii e atât de întinsă, în cât 
nu se mai poate întinde fără a se rupe. Caracterul epocei 
liberale a României e identic cu acela al epocei fanariote: o 
exploatare neomenoasă a poporului, fără a i se da nimic în 
schimb pentru sacrificiile ce le aduce Statului. 


ESCAMOTAREA ELECTORALĂ 


„Pressa“ se bucură atât de mult de pretinsele victorii ale 
guvernului în alegerile judeţene, încă ne contagiază aproape 
şi pe noi, de nu cu bucuria, cel puţin cu veselia ce-o pro- 
duce asupra altuia un om care se bucură pentr'o ficţiune, 
pentru un lucru care nu-l atinge de loc. 

In trecăt pomenim că organul marelui om de stat ne im- 
putase o purtare contrazicătoare, că adecă ne-am fi pretăcut 
a nu da importanţă politică acestor alegeri, şi cu toate ace- 
stea le-am dat-o. 

E inexact. Am spus şi repetat, că nu dăm noi importanţă 
politică alegerilor, dar le va da guvernul şi partidul guver- 
namental, ceea ce s'a şi întâmplat. Cele nouă enciclice ale 
d-lui C. A. Rosetti, candidatura în colegiul I de Ilfov a 
prințului Dimitrie Ghica, alesul în Senat al acestui colegiu 
şi preşedintele majorităţii roşie din corpul ponderator, — 
toate acestea dovedesc, că toate coardele au fost întinse, că 
partidul dominant le-a dat aceeași importanţă ca şi alege- 
rilor pentru parlament. 

Dar de ce Pressa ar fi având cauze de-a se bucura, măr- 
turisim că nu înţelegem. 

Importanţa fuziunii aşa numitului „Centru“ cu partidul 
guvernamental consistă din două fapte: intrarea d-lui Boe- 
rescu în ministeriu şi prezidenţia prinţului Dimitrie Ghica în 
Senat. 

Asupra politicei exterioare a d-lui Vasile Boerescu alegă- 
torii n'au fost cheamţi a se pronunţa ; asupra prezidenţiei 
prințului în Senat da. Acelaş colegiu care l-a ales în Senat, 
pentru a face opoziţie guvernului, i-au refuzat acum voturile 
pentru ca dat mâna cu guvernul. Să nu se uite totodată că 
colegiul I de Ilfov e cel mai important din toată ţara. Pre- 
cum organizaţia noastră e atât de centralizată, încât capitala 
atrage toate averile precum şi marea majoritate a persoanelor 
de-o importanţă oare care în sânul ei, e evident că alesul 
colegiului I de Ilfov e alesul țării întregi în puterea cuvân- 
tului. Țara întreagă, prin mijlocul a tot ce ea are mai avut 
şi mai important, desaprobă trecerea prinţului Dimitrie Ghica 
în şirurile guvernamentalilor. 

Dacă aceasta e o cauză de bucurie pentru organul favorit al 
prinţului Dimitrie Ghica, navem de zis nimic. E o bucurie 
atât de platonică, atât de senină, încât nu vedem nici un 
inconvenient dacă vom împărtăşi-o şi noi se 'nţelege, cu totul 
din alt punct de vedere. Efectul artistic al apoteozei n'a 
reuşit, încă cuvintele pentru cari ne convine acest desaveu, 
dat prinţului Dimitrie Ghica, nu au aface de loc cu ceea 
ce l-ar fi bucurat pe un Michel-Angelo de exemplu. Ar fi 
fost prea frumos, pentru prezent şi posteritate, a vedea întru- 
nite în acelaş foc bengal al izbândei electorale, figura prin- 
țului Dimitrie Ghica alături cu cele mai mult decât celebre 
a d-lor N. Fleva, Filitis, Arghiropulos. 

Dar asta-i soarta lucrurilor frumoase pe pământ, de pier 
fără de urmă. 

Nu atât de naive sunt bucuriile Românului. Aceşti ono- 
rabili inspiratori ai Monitorului oficios al partidului roşu, 
dar oficial al academiei de ştiinţe prestidigitative a Văcăre- 
ştilor, sunt departe de-a nu vedea discreditul ce-l aruncă asu- 
pra loc insuccesul alegerilor colegiului I în 22 de județe, de 

aceea cu acea rară artă, de cari au dat dovezi în atâtea rân- 
duri, escamotează 17 din ele — precum au escamotat odi- 
nioară Basarabia — şi reduc victoria opoziţiei la 5 judeţe. 

In realitate, dacă am prezis succes în alegeri pentru gu- 
vern, am făcut-o ştiind cum ele se operează în colegiul III 
şi în minciuna subprefecturială a colegiului IV, nu însă pen- 
tru colegiul I, care cu toate monstruozităţile a tot puterniciei 
guvernului cinic al Mihăleștilor de toate categoriile, repre- 
zentat ca'n Râmnicul Vâlcei, prin adevăraţi bandiți, tot şi-a 
exprimat neîncrederea în guvern pe cât a putut; pe alo- 
curea pe deplin, în cele mai multe judeţe cel puţin în parte. 

„Românul“ uită se vede că alegătorii au foarte multe 
cauze de-a avea încredere în guvern și în partidul roşu, uită 
cum mucenicul Mihălescu a ridicat în Senat un colț al vă- 
lului de pe scabroasa afacere şi cum majoritatea roşie a 
trecut la ordinea zilei ca peste o afacere de regulament ? 
Colţul. vălului, cestiune de regulament, afacere de familie 
între majoritate şi minoritate. 

Un miros acut de pușcărie a înconjurat atunci pe acel 
partid roşu, care sa îmbogățit din precupeţire de carne şi 
sânge omenesc; o prăpastie de turpitudini, de mituire, de 
martiriu al poporului de jos, de neruşinare şi bestialitate 
a plebei guvernante sa deschis atunci înaintea ochilor — 
era umbra scarboasei afaceri de pe care sa ridicat colţul 
vălului pentru a se trece la ordinea zilei. 

„Românul“ uită că convenţia ruso-română, încheiată de 
d. Brătianu, nu prevedea garantarea integrităţii teritoriului, 
uită destăinuirea d-lui Cogălniceanu din cameră asupra ces- 
tiunii Basarabiei, uită ajutorul fără zapis şi chezăşie, uită 
jocul de bursă cu acţiile drumului de fier, uită tăinuitele 
opt milioane, împrumutate dela Ruşi, uită actul de pro- 
vocaţiune, intenţionat, dela Arab Tabia; toate acestea naţia 
le-a uitat; ea are încredere în reversibilul şi onorabilii săi 
colegi, de sigur! 

Vivant sequentes. Trăiască gunoiul şi pierde vară a uli- 
telor Parisului, trăiască comuna română sub urmaşii dina- 
stiei, care stă în atâtea simpatice legături cu dinastia Roche- 
fort din Franţa şi cu Radu Anghel din România. Trăiască 
cavalerii de industrie a căror îmbogăţire în timpul războiului 
e un secret public şi cari merită cu toţi a avea în blazoanele 
lor şi împrejurul cinstitelor gâturi, marele cordon al ordinu- 
lui sfintei Cânepe, în calitate de samsari de sânge și carne 
de om! xe- 

Da! Naţia a uitat tot sângele ce l-ați lăsat corpului ei 
moleşit, după cum omenirea a uitat legenda lui Cain şi 
maşteaptă decât ocazia pentru a vă da la'toţi, la toți fără 
deosebire, pensii reversibile. 


puea - 

CLASA AVOCAȚŢILOR 


Intre advocaţii din Austria se manifestă de curând o ten- 
dinţă de reformă reacționară de o mare importanţă. 

Intr'adevăr în Austria, înaintea erei constituţionale, ba 
chiar până acum doisprezece ani, până la 1868, advocaţii erau 
numiți direct de ministerul de justiţie. Se 'nţelege că numi- 
rea era legată de însemnate condițiuni. Dreptul în Austria 
e un studiu greu, examenele sunt numeroase şi stricte; 
şi, pe când tinerii eşiţi din universităţi găseau lesne primire 
atât în Justiţie, cât şi în administrație unde după o scurtă 
praxă gratuită se numiau judecători, aceia dintre tineri cari 
ar fi voit a se consacra praxei de advocat, erau obligaţi d'a fi 
ataşaţi ani mulţi în biuroul unui advocat recunoscut, şi abia 
după un timp îndelungat, ajungeau în fine a se stabili în 
mod definitiv şi de capul lor, în urma însă a unei numiri 
din partea ministerului justiţiei, cea din urmă măsură de 
precauţiune contra abuzurilor, din nefericire atât de dese, 
cari se pot întâmpla în exerciţiul acestei profesiuni. 

Curentul ideilor liberale a sfărâmat toate aceste bariere, 
advocatura a devenit liberă şi supusă aceluiaşi principiu a 
concurenţei ilimitate, la care sunt supuse cele mai multe 
ramuri de muncă omenească. 

Dar şi aci s'a dovedit că ideea unei absolute libertăţi indi- 
viduale, dar mai cu seamă ideea concurenţei limitate, apli- 
cată la sfere, cari prin natura lor n'o suportă, n'aduce decât 
rău. Perspectiva unui câştig lesnicios a atras o mulţime de 
lume tânără în acele sale a vechilor universităţi, în cari se 
stabileau distingeriie subţiri între paragraf şi paragraf, ba 
chiar între cuvânt şi cuvânt, advocaţii fără de pricini se în- 
mulţiră peste măsură, deci se vede că începură a căuta 
pricinile la luminare, începură după cum au dovedit mai 
multe cazuri, a se ocupa cu transacţiuni de-a dreptul malo- 
neste ; sărăcia, sarcina familiilor, grijile vieţii făcură ca o 
parte a clasei, căreia-i e încredinţată tocmai apărarea justi- 
iei, să alunece pe căi contrarie justiţiei. Prin mulțimea 
concurenţilor pe acest teren, câștigul, departe de-a mai fi 
lesnicios, devine greu şi încep să alunece pe căi ilicite. 

Nu trebue a se uita că în genere activitatea aceasta de 
vecinic comentator a unor texte pozitive, deprinde inteligenţa 
cu sofisme. A apăra azi un lucru, pe care mâine îl vei com- 
bate — în alt caz senţelege — a apăra o cauză nedreaptă 
simțind bine că este nedreaptă, a-şi răzima adesea dreptatea 
pe mancuri de formă, nu pe instinctul înăscut al justiţiei, 

iată poate în majoritatea cazurilor clina periculoasă în care 
se mişcă inteligenţa individului în această carieră. Dar dacă 
acest pericol e în chiar ocupaţiunea aceasta, cu cât se măre- 
şte el când se combină cu nevoia, căci nevoia e sofistul cel 
mai mare de pe pământ. La alte profesiuni excesele nevoii 
peste marginile legilor sunt oprite prin teama unei puteri 
nedefinite bine, prin teama de urmările unei legi, necunos- 
cute în amănunţimile lor, prin frica de pedepse. De odată 
însă cu cunoștința legilor penale, advocatul are cunoştinţa 
deplină, caz cu caz, a tuturor pericolelor ce l-ar ameninţa din 
partea justiţiei, în caz de abatere. Astfel el are putinţa de-a 
le călca, ocolindu-le, păzind formele și nu cuprinsul legilor, 
căci justiţia formală este ceea ce se caută în tribunale. Deci, 
neputința de-a se hrăni în mod onest, conduce la acte inco- 
recte moraliceșşte, cari, făcute însă cu paza formală a legilor, 
scapă de mâna justiţiei omenești. 

In interesul tuturor este de sigur existenţa unei clase de 
advocaţi ; ea este un membru neapărat în organismul 
justiţiei. 

Dar pentru ca această clasă să poată fi onestă, de caracter, 
cultă, pentru ca, înainte de toate să n'aibe nevoe nici de-a 
apăra cauze injuste, nici de-a aluneca pe căi de-a dreptul 
imorale, trebue ca existenţa ei să fie pe deplin asigurată. 

Care este acum mijlocul la care gândește barocul din Au- 
stria, pentru a asigura necoruptibilitatea şi cultura clasei? 

E acelaş de care se bucură farmaciile. Fiindcă materiile 
chimice ce se cer pentru confecţionarea medicamentelor, tre- 
bue. să fie de calitatea cea mai bună posibilă, pentrucă aci 
nu poate fi vorba de înlocuirea materiei cerute prin surogate 
sau prin materie de calitate mai proastă, deci principiul con- 
curenţei nu încape în mod nelimitat pe acest teren, de aceea 
s'a stabilit cu drept cuvânt, că într'un oraş oare-care nu 
pot sta alături decât cutare ori cutare număr de farmacii. 

Existenţa farmacistului fiind asigurată, câștigul mic sau 
mare, însă suficient în orice caz, fiind sigur, el nu va fi 
silit să dea lucruri false în locul celor adevărate pentru a 
susţine concurenţa altora. Deci există un număr fix de 
farmacii. 

Tot astfel advocaţii din Austria cer, ca guvernul să fixeze 
pentru fiece oraş un număr hotărît de advocaţi şi numai 
în limitele unui asemenea număr să se poată înmulţi clasa 
apărătorilor dreptului. Având existenţa asigurată, înlăturân- 
du-se pericolul unui proletariat de advocaţi şi existând încolo 
depline garanţii pentru cultura suficientă a fiecăruia, nu 
vor mai exista nici relele, la care a dus înmulţirea acestei 


clase. 
Acest curent al opiniei publice în Austria e foarte instruc- 

tiv pentru noi, căci, afară de Ungaria poate nu credem să 
mai existe o ţară în lume, care să fie atât de bântuită de 
ambițiile explicabile, însă nejustificate, de dorinţele de câştig 
ilicit a unui numeros proletariat advocăţesc, ca România. 
Această clasă mai cu seamă sa înmulţit atât de tare, încât 
de nevoe solicită până şi catedre la şcoale teologice, aşa că 
nu ni se pare departe momentul în care vor solicita dreptul 
de-a se face — pentru o leafă oare care — egumeni de 
mânăstire și episcopi. 

„Numerus clausus“ număr închis, determinat, iată numele 
acelei măsuri legiferate, pe care o cer oamenii în Austria. 

La noi în ţară, unde cel din urmă absolvent al facultăţii 
de Pisa se simte chemat a deveni deputat și ministru, unde 
tocmai partea cea rea, cea slabă, proletariatul advocăţesc a 
pus mâna pe parlament şi pe guvern, prefăcând statul în 
proprietatea unei societăţi de exploataţie, nu credem că s'ar 
putea ivi vr'o dată dela sine cererea unui „numerus clausus“. 

Graţie d-lor Rosetti-Brătianu, tot ce e putred în societa- 
tea română are pururea putinţa de-a pune mâna pe cârma 
statului şi graţie acestei putinţe, numărul celor ce pretex- 
tează a-şi fi făcut o misiune din apărarea justiţiei, în loc de-a 
scădea promite a se înmulţi pe zi ce merge. Sute de tineri 
emigrează în fiece an în străinătate, prin facultăţi oculte, 
pentru a se întoarce având drept ştiinţă deprinderea de-a 
încurca texte clare şi de-a face din alb negru şi din negru 
alb. Pe de altă parte morala nu tocmai temeinică a unei 
societăţi, cuprinse de frigurile transiţiunii, formează în Ro- 
mânia o anume atmosferă în care cavalerii de industrie şi 
negustorii de vorbe goale pot face treburi. 

Poate să vie şi timpul în care să-i fie ruşine societăţii 
române de-a se lăsa condusă de un proletariat al condeiu- 
lui, care din întunecarea adevărului îşi face o meserie, dar 
acel timp nu ni se pare aproape. Un popor care îngădue 
crime făţişe ca scabroasa afacere, care în orice altă ţară ar 
fi condus la demonstraţii sgomotoase, un popor care îngădue 
ca un Senat să spele, printr'un vot de trecere la ordinea 
zilei, afaceri numite scabroase de către chiar acel ce era 
implicat în ele, un asemenea popor va purta încă mult timp 
jugul frazei şi al exploatării, impus de un proletariat fără 
nici o importanţă civilizatorie. 

INVAȚĂMÂNTUL CLASIC 


După ce solicitudinea guvernanţilor noştri au dat rezulta- 
tele cele mai frumoase pe toate terenurile; după ce de ex. 
bugetul cheltuelelor statului s'a suit în patru ani de guver- 
nare roşie cu 30 de procente şi mai bine, pe când la condeiele 
veniturilor se observă o îmbucurătoare scădere, ceea ce dove- 
dește că clasele contribuabililor huzuresc de bine într'atâta 
încât nu mai vor să plătească dări; după ce cun cuvânt 
ţara promite a deveni în adevăr fericită, ca acel cioban din 
versurile d-lui C. A. Rosetti, căruia cămașa îi părea un lux 
nepermis beatitudinei sale; după atâtea și atâtea isbânzi, 
fie'n cestiunea rectificării graniţelor în minus, fie'n cestiunea 
israelită ori a drumurilor de fier, ori a Arab-Tabiei, vedem 
că -a sosit şi vremea învăţământului public, care pare a se 
afla în fericita poziţie de-a fi atras asupra-și binevoitoarele 
priviri ale organului mult învățatului şi prin multe academii 
trecutului d. Costinescu. De sigur nici o foae nu e mai 
competentă în materie de învăţământ decât acea dirijată 
de-un bărbat al naţiunii, împodobit cu atâta învăţătură şi cu 
atâtea daruri fireşti, ne mai numărând darul cel cu deosebire 
prețuit de confratele Carada, ce formează baza operațiuni- 
lor sale mercantile. 

Astfel punându-se la cale trebușoara Băncei Naţionale, se 
vede c'a mai rămas nepusă la cale şi la regulă cestiunea băn- 
cilor şceoalei, şi asupra acestei materii se întinde ziarul gu- 
vernamental, bazându-se pe studiile d-lui A. D. Xenopol 
asupra învăţământului, publicate îri „Steaua României“. 

Daca suntem aşa cum suntem, şcoalele de greceşte şi lati- 
neşte ne-au prăpădit. Invăţământ real, iată mântuirea. 

Nu există mai mari prieteni ai învățământului real decât 
tocmai noi. In nenumărate rânduri am vorbit despre incon- 
venientul social al proletariatului condeiului, în nenumărate 
rânduri am arătat că, dela şcoala primară începând şi sfâr- 
şind cu universităţile, institutele noastre nu produc decât 
sute de exemplare ale logofătului Coate-goale, care primej- 
duiește mersul bazat în esenţă pe muncă şi pe producțiune, 
a oricărei societăţi omenești... 

Ce fericire pentru noi, când vedem acuma ideile noastre 
împărtăşite cu multă bună-voinţă de un organ atât de... ne 
lipseşte într'adevăr calificativul pentru a însemna cu destulă 
pregnanţă pe aprigul apărător al cestiunilor celor mai 
populare. ' 

Această fericire de a-şi vedea în sfârşit recunoscute ideile, 
nu ne opreşte însă de a releva oarecare lucruri, cari vor 

arăta că ideia noastră, adoptată cu atâta generozitate de aprigii 
odinioară adversari ai proectului de lege propus de d. Maio- 
rescu, ca ministru al învățăturilor, are mai multe rădăcini 
şi nu se bazează numai pe insuficienţa şcoalelor de grecește 
şi latinește. 

Inainte de toate, greceasca şi latineasca să fie de vină că 
societatea noastră merge rău? Milioane de spirite tinere 
s'au adăpat la isvorul fecund al antichităţii clasice, fără ca 
să se fi ivit vre-un pericol pentru desvoltarea lor ulterioară ; 
din contra. Cată dar să fie o cauză mai adâncă, pentru care 
greceasca şi latineasca să fi avut tocmai în România rezul- 
tate fatale. Şcoale de latineşte au produs în Franţa pe un 
Voltaire, la noi pe d. A. Sihleanu. Cerem iertare ilustrului 
fost vice-prezident al Camerei roșie, că-l cităm alături cun 
om atât de „insignifiant'* ca francezul mai sus pomenit, dar 
superioritatea hotărîtoare a d-lui Sihleanu în modele de stil, 
precum şi cercetările sale, cu drept cuvânt faimoase, asupra 
lui Cincinat şi a pochilor, ne impunea dela sine această probă 
a superiorității culturei române asupra celei franceze bună- 
oară, ne mai vorbind de cea nemţțească care nu merită nici 
o consideraţie în alăturare cu a noastră. 

Cultura clasică are calitatea determinantă de-a creşte, ea 
este în esenţă educativă, și iată ceea ce-a lipsit şcoalelor 
noastre pân'acuma şi le va lipsi încă mult timp înainte. A 
învăţa vocabule latine pe din afară, fără a fi pătruns de 
acel adânc spirit de adevăr, de pregnanţă şi de frumuseţe 
a antichităţei clasice, a învăţa regule gramaticale fără a fi 
pătruns acea simetrie intelectuală a cugetării antice. este o 
muncă zadarnică, e literă fără înţeles. Fixat odată pentru 
totdeauna, ne mai putându-se schimba, căci aparţine unor 
timpi de mult încheiaţi, spiritul antichităţii e regulatorul sta- 
tornic al inteligenţei şi al caracterului și isvorul simțului 
istoric. 

Dar o dovadă netedă pentru influenţa educativă a anti- 
chităţii e fără îndoială faptul că tocmai statele acelea, cari 
au cultivat-o mai mult, sunt cele mai înaintate, că redeştep- 
tarea culturii în genere se datorește studiului acestuia, că 
fără el mar exista în genere o cultură a cătării. Sau într'a- 
devăr s'ar putea suplanta Salust. prin Rochefort, scrisorile lui 
Cicero, prin telegramele de condoleanţă ale d-lor Mircea, 
Vintilă şi Horia ? Noi credem că, cu toată actualitatea pro- 
ducțiunilor geniale ale acestui sănătos şi matur prezent, el 
încă nu are acea formă pe deapururea determinantă, precum o 
are antichitatea. 

Nici latineasca, nici greceasca, nu sunt în ele înşile de vină 
la relele ce li se atribue. Privite ca cunoştinţe, ele într'adevăr 
nu dau decât profesorilor pânea de toate zilele; dar nici nu 

este aceasta menirea lor. Important este ca spiritul de ade- 
văr, ce domneşte în cultura fixată prin ele, să stăpânească 
în societate, şi de aceea înțelegem ca studiul lor să fie măr- 
ginit la clasele acelea ale societății, cari determinează spiri- 
tul public: la învățații de profesie, la jurisconsulți, la cler; 
dar în aceste ramure cunoştinţa trebue să fie deplină. Cele- 
lalte clase se pot într'adevăr dispensa de cunoştinţa antichi- 
tății, — căci desvoltarea limbei naționale, stăpânită fiind 
din sferele superioare de acelaş spirit de adevăr şi bine pe 
pe care-l are antichitatea, va fi un instrument destul de bun 
pentru desvoltarea inteligenței lor. Ceeace nu ne convine 
aşa dar în maniera d'a vedea a organului guvernamental, 
este confundarea acetor sfere deosebite, este amestecul învă- 
ţământului clasic cu cel real. Sferele trebuesc despărțite odată 
pentru totdeauna, precum se desparte facultatea de medicină 
de cea de drept. De sigur trebuesc împuţinate liceele, de sigur 
trebuesc şcoli reale. Dar numai nu confuzie şi amestec între 
sfere cu totul deosebite ale activităţii inteligenţei. Scopul 
practic al învăţământului real e câștigul, e aplicarea cunoştin- 
telor pentru a câştiga. Scopul învăţământului clasic nu este 
acesta. Din contră, se presupune totdeauna că învăţământul 
clasic aduce foloase societăţei, cari nu stau în absolut nici o 
proporţie cu câștigul individului. Munca unui om se poate 
plăti, caracterul, cultura lui nici când. A judeca un proces 
de milioane, e poate o muncă tot atât de uşoară ca şi a ju- 
deca unul de o sută de lei, dar cestiunea e de a-l judeca 
drept şi pe unul şi pe altul. 

Precum gimnastica desvoltă toate puterile musculare 
şi dă corpului o atitudine de putere şi tinereţe, tot astfel 
pururea tânăra şi senina antichitate dă o atitudine analogă 
spiritului şi caracterului omenesc. Dar, pentru ca această 
gimnastică morală să se resimtă în caracterul şi în spiritul 
public, trebue ca să existe clase întregi de oameni, cari s'o 
exercite imediat, şi anume clasele acelea, cari nu sunt avi- 
zate la muncă materială. Atunci gimnastica aceasta se va 
resimţi, vrând, nevrând, şi asupra celorlalte clase pozitive. 

Dar avut-am noi oare licee? 

Cine nu ştie că, pentru a fi profesor de liceu după incali- 
ficabila noastră lege a instrucției, nu se cerea decât absol- 
virea liceului însuşi şi depunerea unui concurs ca vai de 
capul lui. Oare latineasca şi greceasca sunt de vină că o 
generaţie întreagă de ignoranţi — exceptăm profesorii cu 
studii academice — umple catedrele liceale şi gimnaziale, 
predându-și neştiinţa lor drept ştiinţă, că nişte somnoroşi 
fără vocaţiune se pun pe carte până ce pot trece vr'un con- 
curs, şi după aceea leagă cartea de grad, nu mai citesc abso- 

lut nimic şi dictează numai an cu an acelaş caet vechiu şi 
unsuros, unor urechi nouă? Latineasca şi greceasca e de 
vină dacă postulanţi de rând, ce nu ştiu citi şi scrie, ocupă 
funcții în organismul instrucției publice? Latineasca e de 
vină dacă un reteveist cu patru clase primare, agent elec- 
toral de soiul birtaşului Purcel, e şef al diviziei instrucției în 
România ? 

La acestea nu e de vină senina antichitate, ci desvoltarea 
demagogică a societății noastre. Până ce nu va înceta aceasta, 
prevedem că orice şcoli s'or face — cât de speciale — ele nu 
vor putea aduce nici o îndreptare într'o societate în care 
meritul e în poziţie de a fi judecat de Fundeşti, Costineşti 
sau Serurii! Şi oare nu vedem această tendenţă nefericită 
la aceia chiar cari au urmat cursuri de ştiinţe exacte? Me- 
dicii români... caută funcţii, cei eşiţi din şcoale de arte, de 
meserii, de tehnică, toţi, toţi aleargă după funcțiuni, salariate 
de stat, de comune, de judeţe! 

Dar dacă în adevăr şcoalele noastre de latinește şi greceşte 
ar fi fost bune, ce n'am vedea astăzi în România? Am 
vedea cel puţin ştiinţele istorice înflorind, am avea erudiți. 
Ei bine, ştiinţa, câtă se face la noi, se face de ruşine, de ochii 
lumii oare-cum, şi de către bărbaţi cari între noi fie zis, nici 
n'au studiat vr'o dată în şcoalele româneşti, cel puţin nu în 
cele din România. D. Cipariu, care ştie de sigur bine lati- 
neasca sa, n'a studiat în şcoalele noastre, Cihac asemenea 
nu, cun cuvânt nici unul din învăţăţii sau literatorii mai 
însemnați, cari îndealmintrelea se pot număra pe cele zece 
degete, siguri că ar rămânea câteva de prisos. 

Să nu atribuim dar exclusiv împrejurării, că se pretextează 
prin şcoli a se învăţa latineşte şi greceşte, relele cari răsar 
din desvoltarea demagogică a societăţii, din ignoranţa noastră 
și din lipsa de voinţă de a pune capăt unor monstruozităţi 
incompatibile cu secolul în care trăim. O ţară, a cărei 
instrucție se dirigează de către indivizi cu câte patru clase 
primare, o ţară a cărei jurnalism şi legislaţiune e reprezen- 
tată tot prin asemenea genii, nu poate înainta, din cauza spi- 
ritului de minciună, care plutește asupra tuturor raportu- 
rilor, nu însă din cauza că latineasca sau greceasca i-ar fi 
punând piedeci !,.. 

TARA OFILIȚILOR ȘI PARFUMAȚILOR 
CARAGHIOȘI 


Românul, în numărul său de astăzi, cuprinde un lung 
articol polemic, adresat nouă ca răspuns la acel sfat cu totul 
binevoitor, pe care-l dădusem guvernului: de-a nu arăta 
înclinaţiuni pronunţate pentru nici una din puterile mari, ci 
de-a menaja în mod egal susceptibilitățile lor, pentrucă în 
mod egal avem necesitate de bunăvoința lor. 

Polemica e presărată de-o mulțime de insinuațiuni. Ba că 
e trist că organe ce se pretind româneşti manifestă bucurie 
şi speranță că ministerile vor urma a se schimba după capri- 
țiile şi cuviințele ingerințelor de afară, ba că d-lor nu vor- 
beau aşa când erau în opoziție, ba că desprețuim ţara, ba 
că am reprodus, spre a sprijini ideile noastre, un articol din 
„Le Nord“, ba că conservatorii aşteaptă toate dela străini, 
şi alte multe. 

O spunem drept, că nici când nu ne-am fi aşteptat ca 
Românul să scrie un şir la adresa noastră, fără o grămadă 
de sofisme, de rea credinţă. Numiţi odată Austro-maghiari 
de către aceiaşi oameni cari au în ministerul de externe pe 
d .V. Boerescu, principalul austro-maghiar din fostul guvern 
conservator, nu ne-am mira să ne vedem acuzaţi că am 
împărtăşi simpatiile d-lui Nicolae Creţulescu, un recent coleg 
al d-lui Brătianu, cunoscut prin broşura sa asupra Basarabiei. 
Românul cutează chiar a spune că Timpul stă în relaţiuni 
cu „Le Nord“, cu organul cancelariei ruseşti, deşi ziarul gu- 
vernamental ştie bine că, foarte blând vorbind, această acu- 
zare gratuită e cel puţin o infamie. 

Faţă cu cititorul nostru mavem într'adevăr nevoie de nici 
un fel de explicare de ce reproducem sau nu articole din 
„Le Nord“, precum n'avem nevoie a-i explica de ce datăm 
foaea noastră după calendarul iulian. Calendarul iulian, 
îndreptat fiind de Iuliu Cesar, e — rezervă făcând de greşala 
de calcul aglomerată pân'acum într'o întârziere de 12 zile 
— în esenţa lui exact, deşi întreg sistemul ştiinţific pe care 
se bazează e fals. Sistemul astronomic al anticităţii admite 
ca centru al lumii pământul, împrejurul căruia se învârteşte 
universul întreg. Bazat cu toate acestea pe observaţiuni 
făcute asupra aşa numitei mișcări aparente a astrelor, cal- 
culele lui cronologice erau exacte. Tot astfel, neavând a face 
nici în clin nici în mânecă cu „Le Nord“, nam văzut şi nu 
vedem nici un inconvenient de a reproduce articole privi- 
toare la ţara noastră dintr'un jurnal, cu care încolo nu avem 

nici un fel de comunitate de idei. Mediul străin, prin care 
trec acele relatări privitoare la ţara noastră, ne e cu totul 
indiferent, precum, cu tot calendarul iulian, ne e indiferent 
astăzi, după Galilei şi Copernic, sistemul geocentrist al lui 
Ptolomeu. Articolul respectiv din „Le Nord“ nu este decât 
prea adevărat. D. Brătianu nu e în stare a-şi completa cabi- 
netul şi caută miniştrii cu lumânarea. E asemenea adevărat 
că politica sa exterioară, pronunţată în înclinaţiuni manifeste 
când într'o parte când într'alta, l-a stricat cu unele puteri, 
fără a-l aranja prea bine cu altele, căci, precum am spus-o, 
de dragul ochilor frumoşi ai d-lui C. A. Rosetti nici una din 
puteri nu va comite copilăria de a-și încorda relaţiile sale, — 
dovadă soluţiunea cestiunii Arab-Tabiei, care, cu tot priete- 
şugul stabilit, este o soluţiune nimic mai puţin decât mul- 
tumitoare. 

ii trebuesc Românului dovezi pentru purtarea aceasta a 
d-lui Brătianu? Am dovedit, într'alt rând, că, fără consul- 
tarea ţării, d. Brătianu a încheiat, fără ştirea şi după spatele 
ministrului de externe, convenţia russo-română ; am dovedit 
asemenea, că'n originalul convenției, stabilit punct cu punct 
de către d-sa şi reprezentantul Rusiei, nu există de loc „„ga- 
rantarea integrităţii actuale“ ; am dovedit că aceste cuvinte 
au fost adăogate între 3—4 Aprilie de către d. Cogălniceanu ; 
am dovedit că cererea de retrocesiune s'a repetat la Ploeşti 
de către Prinţul Gorciacov; am dovedit că Românul, fiind 
în stare a şti acea cerere, ne persifla că cerem zapis şi che- 
zăşie ; am dovedit, în fine, că știind cererea Rusiei, d. Bră- 
tianu a pus armata română la dispoziţia comandantului im- 
perial fără a cere din nou garantarea anume a posesiunii 
Basarabiei. Oare asta nu însemnează a merge în plin în 
apele polticei balcanice a unei singure puteri ? 

Dar ce să mai dovedim ? 

La congresul din Berlin, d. Brătianu n'a avut nici curajul 
de-a se opune, nici pe acela de a-şi sacrifica popularitatea, 
de-a trage toate foloasele cel puţin dintr'o nenorocire ce nu 
se putea înlătura. A jucat pe sentimentalul, după ce comisese 
atâtea greşeli. A sacrifica zeci de mii de vieţi ai copiilor 
României pentru interese streine, i s'a părut uşor; a-şi sacri- 
fica însă a sa popularitate pentru interesele ţării, asta i s'a 
părut foarte greu. Nu! Pentru a-și păstra nimbul popu- 
larităţii, d-lui nu s'a sfiit de-a o lua pe mânecă cu cestiunea 
israelită, Românul nu s'a sfiit a propune categoriile, nu s'a 
sfiit a numi răscumpărarea cestiunea cea mai populară, in ace- 
laşi timp în care d. Brătianu spunea în Senat că e o cestiune 
impusă din afară. 

Şi tot acești oameni, cari au făcut serviciile cele mai ieftine 
Rusiei, tot compania Warszawsky-Mihălescu, nu se sfieşte a ne 

imputa reproducerea unui articol adevărat din „Le Nord“! 

Dacă dar am dedus că d. Brătianu va cădea prin poltica 
sa exterioară, nu prin ingerinţe, ci prin imposibilitatea de-a 
se mișca în afară, şi dacă am zis că „cât despre ţară, ar 
putea sta mult și bine la putere“, noi n'am făcut nimic alt. 
decât a spune un adevăr. 

„Ce dispreţ, ce desgust e'n aceste cuvinte!“ zice Românul. 

Nici una, nici alta. E adevărul şi nimic mai mult. E un 
adevăr trist, dureros pentru noi şi pentru orice român cuge- 
tător, dar aşa este. Aceeași ţară, care-a produs pe un Mircea 
Basarab sau pe un Ştefan, aceeași ţară, în care a căzut capul 
lui Grigorie Ghica pentru a apăra un petec de pământ, a 
produs în secolul nostru pe-un d. Brătianu, care ţinea mai 
mult la opinia ce-ar avea-o despre el un Serurie sau un 
Pătărlăgeanu, decât la interesele ţării sale. Dacă constatăm 
mizerabilitatea acestei plebe de ingnoranţi pretenţioşi, de 
oameni al căror patriotism consistă a trăi din bugetul patriei, 
atunci despreţuim ţara, se înţelege. 

Ştie oare „Românul“ ce l-ar fi aşteptat pe guvernul roşu, 
după unul singur din actele pe cari le-a comis, într'o ţară 
populară c'o rasă mai puţin desgustată de mizeria vieţii sale 
publice decât a noastră ? 

L-ar fi aşteptat transportul gratis din lumea popularității 
pe cealaltă lume. Cestiunea Basarabiei, astfel cum s'a petre- 
cut, scabroasa afacere cocoloşită de Senat, categoriile, cestiu- 
nea cea mai populară impusă de străinătate, goliciunea şi 
rnizeria armatei noastre degerate în câmpiile Bulgariei, 
toate aceste şar fi găsit soluţiunea de către ţară în noduri 
ţepene de fuior de cânepă, dacă în locul îngăduitoarei şi 
scepticei rase române am fi avut anglosaxoni sau francezi pe 
pământul nostru. 

Dar aşa? 

Poporul nostru agricol nu ia nici o parte la viața politică; 
alegătorii ceilalți, — am putea-o dovedi aceasta comparând 
listele electorale cu listele funcţionarilor de tot soiul — sunt 
în majoritate slujbaşi ai statului, sau atârnă de stat cu vrun 
interes oare-care ; d. Brătianu exploatează această împre- 
jurare prin renumita sa influență morală, şi -— o minunea mi- 
nunelor și meșşteşug al scamatoriei ! — guvernul are majori- 
tatea în parlament ! 

E trist, că o ţară, al cărei trecut e atât de bogat în carac- 
tere, care a produs atâţia eroi „atâţia oameni vrednici, a ajuns 
prin demagogie la aşa hal; dar, astfel stând împrejurările, 
„Românul“ ne va da voie să facem şi să menţinem deose- 
birea între ţara lui Ștefan și a lui Mircea, din a cărei sâm- 
bure născător a răsărit un codru de lanuri, şi între țara ofili- 
tilor şi parfumaţilor caraghioşi cari se felicită prin Paris 

cu comunarzii şi-şi petrec zilele dormind şi nopţile prin 
Bal-Mabille. Nu e deosebire de ţară şi ţară, ci de generaţie 
și generaţe ; şi, dacă n'am avea speranţă că poporul româ- 
nesc își va veni în fire şi va începe a distinge minciuna şi 
golul demagogiei de adevăr şi de ideea serioasă a unui stat 
bine organizat, am arunca condeiul pustiei, lăsând ca opinia 
publică să se formeze prin benemerentele Nichipercea. 

Noi sfătuim pe confrații dela „Românul“, în chiar intere- 
sul lor, de-a se abţine dela un singur lucru faţă cu noi, dela 
lecţiile de patriotism. Orice altă lecţie o primim râzând din 
partea D-lor, dar lecţii de patriotism dela așa obraze sunt o 
insultă pentru noi. 

Aceiași oameni sau pretinşi conservatori, cari, după Ro- 
mânul, „se sprijinesc pe impuneriie de dinafară şi speră 
numai într'însele“, sunt aceea cărora ţările române datorese 
existenţa dela 1300 şi până azi. Ni se pare că acest talent 
de-a conserva e totuşi întrucâtva superior celui dovedit de 
d. Brătianu prin rectificările de graniţă în minus!... 


INVĂŢĂMÂNTUL DEMOCRATIC 


Lumea asta ar mai trece ea, dacă toate păsurile şi toate 
nenorocirile ţi sar întâmpla încai sans phrase. Dacă ţi se 
'ntâmplă fericirea de-a muri, ea e unită cu neplăcerea că 
unuia din pretinşii amici îi va veni mâncărime de limbă şi-ţi 
va ţinea la căpătâiu un discurs cât toate zilele; dacă te 
loveşte vre-o nenorocire, părerile de rău ale cunoscuţilor, 
după cari în genere se ascunde părerea de bine, îţi mai îngre- 
uiază încă sarcina vieţii. Nu a fost lipsit de isteţie muritorul 
acela care, pentru întâia dată, a observat că soarta nu este 
numai rea, ci şi răutăcioasă: că ea n'aduce numai suferinţe, 
ci te ironizează totdeodată întrun chip oarecare pe când ţi 
le dă. 

Astfel s'a constatat de către chiar organele guvernului că 
învățământul merge foarte rău. Numărul celora cari, în anul 
acesta au „fost în stare a depune bacalaureatul, e minim; 
ministerul a trebuit să revoace o măsură asupra corigențţilor 
de teamă de-a nu despopula clasele superioare ; în patru ani 
de guvernare roşie, s'au închis peste nouă sute de şcoale 
rurale, iar de-asupra tuturora este a se deplânge ignoranţa 
deplină a personalului didactic, de vreme ce există institutori, 
ba profesori de universitate chiar cari nu ştiu scrie corect şi, 

cu toate acestea... d. Haşdeu, d. Vasile Boerescu având a 
ţinea discursurile funebre ale unui învățământ în asemenea 
condiţii, au găsit că minunate progrese am făcut, că grozav 
ne-am luminat. 

Ba mai mult încă. 

„Românul“ găsește că „mari sunt progresele făcute în învă- 
ţământul public în epoca de regenerare în care am intrat la 
1848. Invăţământul, pe atunci privilegiul câtorva, astăzi este 
la dispozițiunea oricui în oraşe și, întru câtva, răspândit şi 
în sate“. 

Se 'nţelege. Școalele rurale, înființate de bătrânul Grigorie 
Ghica din Ţara Românească, erau pe atunci privilegiul 
câtorva. 

Foaia „Invăţătorul satului“ care a început a eşi la Octom- 
brie 1843, redijată de Petru Poenaru în colaborare cu Aristia 
şi alţii, foaie care se ocupă numai cu școala sătească şi e 
mult mai bine scrisă decât gazetele de azi, se datoreşte epocei 
de regenerare dela 1848 încoace. Nu ne-am mira dacă cele 
dintâi școale româneşti datorite Mariei Teresiei şi lui Iosif II, 
sar atribui asemenea fericitei inspiraţiuni a d-lui C. A. Ro- 
setti, şi dacă ni s'ar spune că Şincai, Petru Maior şi Lazăr 
au început cariera lor prin a fi ciraci la redacţia „Românu- 
lui“, asemenea d-lor Carada şi Costinescu. 

D. Haşdeu, în discursul făcut cu ocazia distribuirii premie- 
lor a împărţit cultura şcolară a Românilor în trei faze: teo- 
cratică, aristocratică şi... democratică, din care aceasta din 
urmă se datoreşte în Moldova lui Asaki şi Săulescu, în ţara 
românească lui Lazăr şi Heliade. O împărţire frumoasă, dar 
care spune prea puţin. Cum că în mânăstiri se învăţa mai 
mult ori mai puţină carte e prea adevărat, însă această cul- 
tură numită teocratică, era tot odată și... democratică. De 
vreme ce orice creștin fără deosebire de rang, putea să înveţe 
carte în mânăstiri, de se făcea sau nu călugăr, şcoala nu era 
monopolul clerului. Cât despre cultura aristocratică, ea ase- 
menea nu merită un nume atât de pompos. In toți timpii 
clasele mai avute au făcut abstracţie dela școalele publice, 
preferând instrucţia privată ca una ce garantează creşterea 
mai bună a copiilor. 

Nu ne vom sfii a zice, că înaintea învăţământului public şi 
gratuit, accesibil pentru toţi, nu exista în genere învăţământ, 
iar acest învățământ public nu se datorește inițiativei Româ- 
nilor. Iniţiativa sa luat mai întâiu dincolo de Carpaţi, mai 
cu seamă sub Maria Teresia şi Iosif II. Lazăr însuși era un 
product al epocei iosefine, ca şi profesorii pe cari Asaki i-a 
adus la şcoala din Socola. Avem înaintea noastră caietele de 
studiu legate la un loc, ale unui fiu de ţăran, care învăţa la 

Socola în anul 1810. Din acestea se vede lămurit influenţa 
şcoalelor latineşti ale apusului. 

Aceste caiete încep cu gramatica românească, apoi urmează 
retorica, logica, morala, exegeza psalmilor, istoria biblică, 
catehismul creştinesc, în fine istoria generală.  Iniţiativei 
curţii din Viena i se datoreşte așa dar învățământul democra- 
tic atât dincolo de Carpaţi cât şi dincoace, iar dacă „Româ- 
nul“ doreşte numaidecât o epocă de regenerare, în care am 
intrat şi dela care „mari sunt progresele făcute“, atunci nu 
citeze anul 1848, care n'are pentru şcoală nici o semnificare, 
ci Regulamentul organic pentru întemeierea învăţământului 
şi epoca lui Cuza Vodă, pentru înmulţirea şcoalelor, o înmul- 
țire fără tranziţie, făcută din nenorocire, în detrimentul cali- 
tăţii lor. 

Ca principiu general, cată să admitem că învăţământul, pre 
cât a câştigat în extensiune, pe atât a pierdut în intensitate. 
E nemai pomenit, dar din nenorocire adevărat, că la acest 
popor care — când e vorba de cultură — cată să-l luăm ca 
întreg, nu există nici ştiinţă, nici literatură. Cataloagele libra- 
rilor sunt pline de tipărituri, făcute cu scopul lucrativ de-a 
le desface în şcoală, cărțile de ştiinţă sau literatură se tipă- 
resc în cererea unui premiu academic, ştiinţa şi literatura 
câtă se face la noi, se face numai cu paguba de timp şi bani 
a acelora ce se ocupă cu ea, dacă nu sunt oameni cu apucă- 
tur destul de dibace, de-a da operelor lor un relief pe care 
nu-l merită și de a le lăsa să fie plătite direct sau indirect 
din... budgetul statului. 

Nu mai vorbim despre efectele sociale ale învăţământului 
nostru. Ele sunt de-a dreptul dezastruoase. Arta atât de răs- 
pândită a înșirărei negramaticale de vorbe pe hârtie, des- 
chide celui ce-o posedă toate căile de înaintare în viața pu- 
blică, începând dela scriitorul sătesc şi sfârşind cu consiliarii 
tronului. Astfel activitatea intelectuală a generaţiei actuale 
pare a se mistui în singura direcţie a câștigului fără muncă 
pe acele mii de cărări ale influenţei morale, pe cari le des- 
chide atotputernica demagogie, în socoteala însă şi cu paguba 
poporului. O imensă plebe de aspiranţi la funcțiuni, iată ce 
a scos la lumină învăţământul democratic. 

CLASA PATRIOȚILOR 


Oricât de multe laude şi-ar aduce partidul guvernant prin 
foile sale proprii, relele cari bântue ţara sunt atât de gene- | 
rale, încât mărturisite în mod oficial precum au fost, ele 
dovedesc că e peste putinţă ca cu un sistem ca cel de faţă, 
ţara să nu dea îndărăt şi să nu ajungă la istovirea puterilor 
sale. 

E dovedit că bugetul cheltuelilor statului s'a urcat în patru. 
ani cu 30 la sută. Această urcare stă însă în vre-un raport 
cu înmulţirea producţiunii, cu îmbunătăţirea culturei agri- 
cole, cu înmulţirea numărului muncitorilor măcar ? Nu. Pro- 
ducţiunea e aceeași, sau mai mică, cultura agricolă se face | 
azi în acelaş chip ca -acum două sute de ani, numărul munci- | 
torilor agricoli scade şi cu tot regresul acesta pe toate tere- . 
nurile, bugetul cheltuelilor statului se urcă cu peste 30 la | 
sută. | 

E dovedit asemenea că balanţa comercială e nefavorabilă. - 
Toată munca ţării nu ajunge să acopere exigenţele oraşelor ; | 
se importă mai mult valori de peste graniţă, de cum se 
exportă. | 

Deşi pare că balanţa comercială mar sta în legătură cu 
viaţa politică a unei ţări, totuşi s'ar înşela acela care ar 
tăgădui cu totul nexul cauzal între orice fenomen economic 
pe deoparte şi între sistemul de idei ce stăpânește o ţară. | 
Venind roşii la putere, se înmulţesc funcțiunile, se măresc ` 
lefurile patrioţilor, — dovadă sporul cu 30 la sută al bugetu- 
lui cheltuelilor și sporirea analogă a oricărui buget comunal | 
şi judeţean. Oriunde există buget public, fie 'n comună, fie 
în judeţ, în stat, la spitaluri, resursele sunt strânse cu mâna 
de fier a patriotismului subliniat, toți patrioţii se 'nţolesc. E 
însă evident că un patriot înţolit e exigent, că devine consu- 
mator de articole de lux din străinătate.  Inchipuiască-şi 
acum cineva câteva mii de patrioţi, deveniți boeri mari prin | 
favorurile ce şi le acordă singuri şi va putea calcula aproxi- 
mativ milioanele ce cată să iasă din ţară pentru a face pe 
patrioţi să semene a scoşi din cutie. Când vin d-nii Rosetti- ' 
Brătianu la putere, se creiază o nouă clasă consumatoare, 
care cade ca locusta asupra ţării: clasa patrioţilor. Atunci | 
din paracliseri se fac deputaţi, din stâlpi de cafenele oameni 
mari. Precum importul şi consumaţia se măreşte în timpul | 
unei invazii, tot astfel, când vine invazia roşie în viaţa pu- 
blică, când mii de oameni noui încep a trăi din iubirea ceo 
au pentru bugetul patriei, consumaţia de lucruri importate | 

cată să se mărească, importul cată să se urce şi să întreacă 
chiar exportul. E prea adevărat că, dacă clasele rămân ace- 
leași, o schimbare de guvern nu poate avea influenţă asupra 
balanței comerciale. Dar la noi, venirea roşilor la putere e 
totdeauna egală cu o declasare generală. Clasele avute şi inte- 
ligente sunt înlăturate dela controlul afacerilor publice şi dela 
partea ce li se cuvine în conducerea statului şi, în locul lor, 
se substitue o clasă nouă, care voeşte să trăiască bine şi să se 
îmbogăţească în socoteala statului: clasa patrioţilor. 

Pentru a face parte din această clasă, nu se cere nimic, ba 
încă cu cât e mai mare minusul, cu atât mai mare patriot eşti. 
Dacă de ex. un patriot a 'nvăţat ceva, e suspect în ochii core- 
Hgionarilor săi politici; dar cu cât va şti mai puţin, cu atât 
va avea mai mult, cu atât mai mare patriot este, încât ultima 
expresie a celui mai înalt patriotism e Serurie de ex. Boieri- 
mea spontanee a mii de Serurii şi Pătărlăgeni înmulțește clasa 
consumatoare, insuteşte apetiturile oricărui membru al mare- 
lui partid, iată dar secretul sporirii cu asupra de măsură a 
importului de articole de lux. 

E dovedit asemenea că şcoalele rurale scad. In patru ani 
de guvernare roşie au scăzut cu nouă sute şi mai bine, adică 
cu 30 la sută. Se vede oarecare legătură între sporirea buge- 
tului cheltuelilor cu 30 la sută şi scăderea şcoalelor cu 30 la 
sută. Se 'nţelege. Ce trebue să 'nveţe mojicul carte! Dacă 
patrioţii nu știu carte, începând dela miniştri şi generali, apoi 
țăranul să ştie gramatică şi aritmetică, să-l întreacă pe d. 
Dim. Brătianu sau pe generalul Cernat? Nu se poate una 
ca asta. Unde ar rămânea atunci ierarhia între badea Ion şi 
un ministru plenipotenţiar la Constantinopole, sau un gene- 
ral? Să sperăm deci că, progresând în minus ca în aceşti 
patru ani, peste alţi câţiva ani nu vor mai exista de loc 
şcoale rurale. 

Mai e constatat că mortalitatea populaţiunilor e foarte mare. 
Oraşele dau îndărăt, satele stagnează, sărăcia populaţiunilor 
române din ţară e din ce în ce mai mare. Singura clasă 
înfloritoare e cea a patrioţilor. 

Iată dar starea fericită de lucruri, lăudată de organele gu- 
vernului : bugetul cheltuelilor statului se urcă, mortalitatea 
se urcă, dar scad veniturile, scade exportul, scade populaţia, 
scad şcoalele, populaţia emigrează chiar în Bulgaria, ş'apoi 
să mai zici că ţara nu merge bine? 

Iată lucruri pozitive, cari caracterizează sistemul de gu- 
vernământ, căci, zice Goethe, „dacă cifrele nu guvernă lumea, 
ele arată cel puțin cum ea este guvernată.“ 

EDUCAȚIE ȘI INVĂȚĂMÂNT 


Nu știm cum să ne explicăm împrejurarea că, de câtva 
timp incoace, apar în foaia oficioasă propuneri cari primej- 
duesc învăţământul. Mai deunăzi era vorba de învăţământul 
clasic, pe care iluştrii confraţi voiau a-l vedea amestecat cu 
cel real. Rezultatul fericit al acestui amestec ar fi că elevii 
n'ar şti nici obiectele unuia, nici ale celuilalt, precum azi, 
în timpul programelor încărcate, n'ajung să ştie nimic cum 
se cade. O rup pe franţuzește, nemţeşte, italienește, dar nu 
ştiu a-şi scrie şi vorbi limba lor proprie; învaţă din carte 
organografia plantelor şi nu ştiu deosebi o plantă criptogamă 
de una fanerogamă, un burete de o floare. De mirare nu e, 
căci nici profesorii lor n'o știu uneori. Astfel — ex omnibus 
aliquid, ex toto nihil — apucând din toate câte ceva, dar ne- 
ştiind nimic în fond, supunându-și memoria la învăţarea pe 
de rost a mii de mii de cuvinte neînţelese, elevul român se 
distinge cu drept cuvânt prin lipsa de interes pentru învăţă- 
tură. De unde să-și aibă un asemenea interes, când profe- 
sorii nu-l au în cele mai multe cazuri, de unde să aibă iubire 
pentru obiect, când aşa numita datorie ce şi-o împlinesc învă- 
ţătorii cu el consistă în minimul posibil de lecţii predate, 
când, afară de rare excepţiuni, mai toţi sunt lipsiţi de acea 
sete de a afla înşişi adevărul, care caracterizează pe oamenii 
de știință ? Astfel la noi, ca la nealţii, se 'nvaţă carte, nu 
pentru ea însăşi, cu acea vioiciune de concepţie, cu acel entu- 
ziasm care se află la tinerimea şi în corpul didactic al altor 
țări, ci pentru a trece cât se poate de repede prin toate cla- 
sele, a face tot atât de repede şi superficial dreptul la vre-o 
facultate ocultă şi a intra cât mai curând într'un post. Pen- 
tru a mai scurta din calea liceului, sau întemeiat şcoli pri- 
vate de aportare, în cari elevii se deprind a aduce răspun- 
surile la cestiunile de bacalaureat. A explica cum toate ace- 
stea nu pot avea de rezultat decât tâmpirea inteligenţei, a 
explica de ce dela o şcoală se cer „nu multe, ci mult“, „non 
multa, sed multum“, de ce temeinicia celor ştiute şi pătrun- 
derea de ele e mai preferabilă unei nemistuite mulţimi de 
cuvinte ar însemna, în fine, a scrie un întreg tratat de psi- 
hologie, ceea ce deocamdată n'avem de gând. Caracterul 
însă al unei şcoli bune e ca elevul să înveţe în ea mai mult 
decât i se predă, mai mult decât ştie însuși profesorul. Odată 
interesul inteligenţei trezit pentru obiecte, odată simţirile şi 
judecata deprinse la observaţie, elevul ajunge prin proprie 
gândire la rezultatele cari nu stau în carte. Dar să lăsăm 

aceasta ; destul că școala n'ar trebui să fie o magazie de cu- 
noştinţe străine, ci o gimnastică a întregei individualităţi a 
omului ; elevul, nu un hamal care-şi încarcă memoria cu 
saci de coji ale unor idei străine, sub cari geme, ci un om 
care-şi exercită toate puterile proprii ale inteligenţei, întă- 
rindu-şi aparatul intelectual, precum un gimnast îşi împu- 
terniceşte până 'n gradul cel mai mare aparatul fizic, fie 'n 
vigoare, fie 'n îndemânare. Aci vorbim se 'nțelege, de învă- 
țâmântul educativ din şcoalele primare şi secundare, nu de 
universităţi. La cele dintâi metodul de predare e lucrul de 
căpetenie ; la universități metodul e indiferent, căci aci se 
cere ştiinţă şi numai ştiinţă. Și aci va rămânea o mare 
deosebire între profesorul spiritual care ştie să-şi intereseze 
auditorul pentru asyriologie de eX., pe când altul nu va fi 
capabil de a-i interesa nici pentru frumoasele litere ; dar 
totuşi esenţa universităţii rămâne ştiinţa, abstracţie făcând de 
orice alt scop; pe când esenţa celorlalte şcoli e creşterea. 

Dar să venim la noul atentat al foii oficioase asupra învă- 
ţământului. 

Nu sar putea — după părerea „Românului“ — ca în loc 
de cartea de cetire, care cuprinde „poezii şi istorioare morale“, 
să se pună în mâna elevilor un tractat popular de agronomie ? 
De ce nu? Şi unul de cismărie şi de rotărie, dar nu va mai 
fi carte de citire. Datu-şi-a organul guvernamental cândva 
seamă de ceea ce este o carte de citire pentru clasele pri- 
mare, o carte în care se cuprind descrieri ale ţării proprii, 
istorisiri din trecutul ei, caracterizarea personajelor mari ale 
poporului, bucăţi de literatură populară şi de arte? O carte 
de citire nu e numai o enciclopedie naţională ; ci dacă e 
bună şi cu îngrijire lucrată, precum au început a se lucra, ea 
revarsă în mii de capete aceleaşi cunoştinţe, fără de nici o 
silă, căci nu se 'nvaţă pe de rost; ea inspiră la zeci de mii 
de cetăţeni viitori aceeaşi iubire pentru trecutul şi brazda 
pământului lor; ea preface, după o justă observaţie, o masă 
de indivizi, ce se 'ntâmplă a trăi pe aceeaşi bucată de pă- 
mânt, într'un popor ce menţine o ţară. Tendinţa generală în 
şcoalele apusene e de-a înlocui toate cărţile speciale de studiu 
din şcoalele primare prin cartea de citire, căci aceasta din 
urmă dă deplină libertate în privirea metodului. Cărţi spe- 
ciale cată să cuprinză definiţii stricte, abstracte ; cartea de 
citire e prin natura ei descriptivă. Se descriu toate în ea, 
deci se văd toate cu ochii minţii. A preface o carte neapă- 
rată educaţiunii tinerimii, neapărată pentru cultura limbii 
materne, pentru istoria şi geografia ţării, pentru variile cuno- 
ştinţe ce trebue să le aibă un om, într'o carte specială de 
agronomie, e o adevărată orbire. Să nu se uite că această 
carte de citire nu se 'nvaţă pe de rost, că secretul compunerii 

ei e de a fi interesant scrisă, conformă cu nivelul de înţele- 
gere al copiilor, şi că ea îi creşte şi instruește pe aceştia în 
mod liber, fără a-i obosi. 

Prin varietatea materiilor, ea dă libertate elevului de a fi 
atras cu deosebire de-o seamă din ele: unul va citi cu plă- 
cere articole de ştiinţă naturală, altul pe cele istorice, un al 
treilea pe cele geografice; pentru fie-ce predispoziţie inte- 
lectuală înnăscută e câte ceva în ea. 

Noi nu zicem prin asta că nu trebue să se 'nveţe agronomie. 
O carte bine şi înţeles scrisă asupra materiilor agronomice e 
de neapărată necesitate pentru şcoalele rurale; dar pentru 
aceasta nu trebue a se sacrifica scopul educaţiunii naţionale, 
pe care-l urmăreşte cartea de citire şi pe care în ţările apu- 
sului l-a şi ajuns. 


POLEMICA CU „STEAUA ROMÂNIEI“ 


Observasem cu oarecare mirare, că „Steaua României“ din 
Iaşi, organul grupului liberalilor moderați, de unde până mai 
deunăzi făcuse o aprigă opoziţie regimului roșu, atât de 
aprigă încât tonul. nu putea fi mai înalt, nici cuvintele mai 
vehemente, începu deodată, nu a slăbi coarda, dar a se ocupa, 
cu o rară grijă de amănunte, de manevrele oştirii germane 
şi de perspectivele unui războiu ruso-chinez. Deşi suntem 
departe de a contesta importanța unui personagiu atât de 
însemnat ca Abdur-Rahman, viitorul emir al Afganistanului, 
sau gravitatea conflictului de graniță între Rusia şi împără- 
ţia mijlocului, deși inima noastră nu, este cu totul împietrită 
față cu tendinţele de progres ale Japonezilor, totuşi grija 
exclusivă pe care confrații din laşi păreau a o fi conceput 
pentru ţări cât se poate de depărtate, când binele e atât de 
aproape, era un problem psihologic demn de luat aminte. 
Intâiu ni se păru că, după tonul atât de amar cu care orga- 
nul ieşean criticase actele guvernului Brătianu, căuta un re- 
fugiu în zone mai depărtate, presupuse mai fericite. Astfel 
Bullaţiu, un amic al seninului Horaţiu, sătul de imperialismul 
din Roma, căuta mângâiere în Chio, în Samosul cel elegant, 
în Sardes cetatea lui Croesu, în Smyrna şi Colophon, până ce 
ajunsese a se înfunda în neînsemnatul orăşel Lebedos. 


Lebedul ? ştii tu ce e? răspunzi, mai puţin decât Gabii. 
Sau orăşelul Fidenii, şi totuşi aicea viaţa-mi 

Voiu s'o petrec, uitat de-ai mei, uitându-i pe dânşii, 
Și privind de departe, pe țărm, pe Neptun turburatul. 


Crezând pe amicii noștri ajunşi în starea expatriatului de 
bună voie Bullaţiu, crezându-i lehămetiți de ceea ce se pe- 
trece în ţară şi setoşi de noui orizonturi, era să răspundem 
cu sfatul lui Horaţiu: 


Grijile noastre pier prin minte şi 'nţelepciune. 
Nu prin vr'un loc ce răsare domnind peste apele mării. 
Cerul deasupra-l schimbi, nu inima marea trecând-o. 


Era să răspundem cu acest sfat... când... 

Când de -odată ne-am adus aminte de un fenomem analog 
din ziaristica română.  „Pressa“, amica noastră bine cunos- 
cută. manifestase într'un rând o iubire la început cam vagă, 
apoi din ce în ce mai pronunţată pentru Afganistan, pentru 
Sir Ali şi alte ilustre personaje din ţări cu o cultură mai 
izolată, într'un moment în care era la ordinea zilei cestiunea 
israelită, a răscumpărării drumurilor de fier, ş. a. m. d. Măr- 
turisim sincer că de atunci încoace iubirile platonice a 'nceput 
a deveni cam suspecte pentru noi, am început a le privi ca o 
mască, care ascunde inclinaţiuni ilicite sau imorale. Şi în- 
tr'adevăr, puţin după asta, de unde, pân'acum un an, oamenii 
roşiilor erau nişte ambiţioşi incapabili, trădători de patrie, 
oameni de yuliţă, d'alde Pătărlăgeni şi Mărgăriteşti, de odată 
— o minune — deveniră dulcii Pătărlăgeni, mari patrioţi, iar 
conservatorii deveniră : reacţie, demagogie reacționară, opo- 
ziție înveninată, oarbă şi pătimaşă, ba nu ne-am mira să ni 
se citeze chiar popa Tache, om de electorală încredere a prin- 
tului Dim. Ghica sau.. afacerea Crawley, pe care tot onora- 
bilul Centru o cunoaşte mult, cu mult mai de aproape decât 
aoi ceştia conservatorii. 

lată dar seria fenomenologică a spiritului omenesc. 

intâiu : opoziţie crâncenă contra guvernului. 

Apoi: China, Afganistan, Sir-Ali, Abubekir. 

In fine, portofoliu, prietenul Serurie, reacțiune desnădăj- 
duită. 

Astfel vedem că filozoficul număr trei se repetă şi aci, spre 
edificarea celor ce cred în Trinitatea a toată existenţa din 
Univers. 

Tot această serie o observăm la „Steaua României“. 

Dela opoziţie crâncenă contra guvernului, trecând prin 
Afganistan, a ajuns în stadiul ultim al combaterii reacţiunei. 
Aceasta se întâmplă în numărul de Miercuri 9 Iuliu 1880. 

Ce ne zice deci nouă „Steaua României“ ? 

Ne face o mărturisire prețioasă, pe care toţi Românii ar 
trebui s'o înscrie în inima lor. 

„Dacă ne vom uita la starea partidelor în ţară, vedem, dela 
Dorohoiu până la Mehedinţi, un singur partid conservator, 
cu un singur program şi chiar cu un singur şef, formând dar 
o singură unitate“. 

Aşa este. Unul este partidul conservator, cum una este 
țara, una constituţia liberală dată de acelaşi partid conser- 
vator, precum tot ce s'a făcut şi se va face vre-o dată pentru 
unirea neamului românesc, de către partidul conservator se 
va face. 

Dar, alături cu această mărturisire, ni se afirmă de către 
onorabilii confraţi, că adevăratele tendinţe ale programului 
nostru sunt „tendinţe reacționare“, că declarăm războiu tutu- 
ror instituţiilor liberale, că atunci când inamicul se arată la 
porţile cetăţii, cu o hotărîre atât de puternică de-a extermina 
tot ce este înlăuntru, cea dintâi datorie a celor dinlăuntru 
este de-a înceta orice neînțelegere, de-a aviza în comun la 
mijloacele de apărare. 

„Când aşa zisul partid conservator spune ţării pe față că 
sfărâmarea instituţiilor ei liberale este principiul său de ac- 
țiune, toate nuanțele liberale trebuesc întrunite spre a face 
mai mare puterea de rezistenţă la lovirile desnădăjduite 
ce se pregătesc din partea „așa zișilor conservatori“, căci 
acest nume e luat mai mult ca o pavăză spre a ascunde tru- 
pul reacționar. 

„Tot ce este liberal să opună o rezistenţă care să sdrobea- 
scă campania desnădăjduită a conservatorilor contra institu- 
ţiilor de astăzi. Numai astfel uniţi vom face ca această nouă 
furtună ce conservatorii voesce să ridice în sens reacţionar, 
să fie cea din urmă suflare a lor.“ 

Bravo! Nu e rău, pentru început. Şcoala „Românului“ 
n'a fost fără folos pentru onorabilii confraţi. 

Noi constatăm numai ceea ce oricine poate vedea, că e cu 
mult mai desnădăjduit saltul mortal al onorabililor confraţi 
decât atitudinea noastră arareori polemică, în genere calmă 
şi din când în când ironică. 

Desperarea trebuie căutată cu totul într'altă parte decât 
într'aceea a partidului conservator. Atunci când vom fi des- 
nădăjduiţi, crează-ne confrații noştri, vom avea alte lucruri, 
mai bune poate de făcut, decât aceia de a polemiza cu gaze- 
tele guvernamentale. 

Dar să vorbim franc. Toate tendinţele câte ni le atribue 
„Steaua României“ sunt o pură invenţie, pe care ne-ar plăcea 
so atribuim căldurii excesive şi lipsei de băi de apă rece, 
care domnește la Iaşi. Instituţiile liberale — precum o ştiu 
bine confrații — sunt în cea mai mare parte opera actualilor 

conservatori. Principiile toate ale constituţiei actuale sunt 
cuprinse în programul adunării ad-hoc din Moldova, compusă 
din conservatorii actuali și dacă este vreo deosebire între noi 
și radicali, e că noi cerem realitatea acestor instituţii, nu pre- 
textarea lor, nu guvernul personal al d-lui Brătianu, nu păs- 
trarea exterioară numai a formelor regimului parlamentar. 
Cine poate pretinde că d. Serurie sau Carada vor controla 
întradevăr pe d. Brătianu, se 'nşeală, la dreptul vorbind, cu 
o uşurinţă neiertată pentru o vârstă superioară celei copilă- 
reşti. Oricând d. Brătianu a avut în faţă un adevărat parla- 
ment, l-a dizolvat. A dizolvat Senatul căruia-i datora pute- 
rea, pentru a încheia fără consultarea lui, concesia Strusberg ; 
a dizolvat alt Senat, căruia asemenea îi datora puterea, pen- 
tru a încheia convenţia ruso-română. D. Brătianu nu cere 
controi din partea partidului său, ci supunere oarbă. Cum că 
posibilitatea existenţei unui partid ca cel roşu, cată a se atri- 
bui unor vicii a chiar instituțiunilor noastre, n'o poate tăgădui 
nimeni; dar de sigur că dela recunoașterea acestor vicii 
până la reacțiune e o mare deosebire, nu de cale, ci de esenţă. 
Confraţii dela „Steaua României“ sunt cu mult mai culţi 
decât cenușerii dela „Românul“ sau dela „Telegraful“ şi ştiu 
foarte bine ce este reacțiune, precum trebue să fi ştiind că 
reacţiunea în sensul politic al cuvântului nici este cu putinţă 
în România, pentru că-i lipsesc neapăratele elemente istorice. 
Lipsește dinastia detronată, lipsește amintirea chiar a institu- 
țiilor feudale, a lipsit totd'auna aristocrația prin naştere, lip- 
sește inegalitatea de drept, cun cuvânt lipseşte totul pentru 
ca o reacțiune să fie cu putinţă măcar. 

De aceea am fi aşteptat că, dacă confrații cari până acum 
îşi au oferit alianţa tuturor partidelor şi grupurilor din ţară, 
începând cu conservatorii şi sfârşind cu roşii, dacă vor să 
treacă în tabăra d-lui Brătianu, lucru de care ştim c'o să le 
pară rău mai târziu, s'o facă aceasta cel puţin în mod demn, 
nu reîncălzind acele neadevăruri răsuflate, pe cari de-un timp 
încoace nici „Românul“ nu le mai întrebuinţează, lăsându-le 
cu totul la dispoziţia celor dela „Telegraful“ şi dela „Demo- 
cratul'“ din Ploeşti. 

Adevărata explicare însă a înclinaţiei către tabăra Seru- 
riilor şi a Pătărlăgenilor ni se pare nouă eşecul suferit de 
grupul liberalilor moderați în alegerile judeţene. Nevoind a 
primi condiţiile, puse de conservatorii din Iași, nici unul din 
liberalii moderați n'au fost aleşi în consiliul judeţean. 

Hinc illae lacrimae. 


lim ora te iş Jehe T : 

SFIDARE 


„Monitorul“ de ieri cuprinde o listă lungă de oameni deco- 
raţi cu diferite grade ale Stelei României, iar decretul privi- 
tor la aceasta e contra-semnat de D. V. Boerescu. Intre 
aceștia găsim nume ca Fundescu, Costinescu, Pandraf ș. a. 

Pân'acuma incalte era goana după interese materiale, după 
câştig fără muncă, care dedea pricină de vorbă asupra patrio- 
ților. Dacă un om cu patru clase primare şi un curs de vio- 
loncel ca D. Costinescu e pentru ţara românească îndestul de 
învățat spre a redige „Românul“, a fi deputat, director de 
bancă, ba poate ministru, de sigur nu dumnealui e de vină. 
Oamenii astfel pot fi de vină că n'au învăţat nimic, dar socie- 
tatea e şi mai vinovată dacă, în loc de împărţitori de gazete 
sau alergători de barieră, iese din ei directori de bancă şi 
demnitari ai statului. Dacă d. Fundescu a uitat misterele 
bucătăriei pentru a scrie gazete și din strănepot al vechilor 
Faraoni s'a modernizat în strănepot al lui Traian, făcându-se 
şi reprezentant al naţiei... celei româneşti din păcate, de sigur 
nu domnia-sa e de vină, ci acea nație care îngădue ca oameni 
fără ştiinţă de carte şi mărginiţi din fire să pretinză a o lu- 
mina, a-i dirige bănci, a-i face chiar legi. Dacă, în loc de 
frigare şi violoncel, iluștrii concetăţeni mânuesc pana sau 
pun la cale afaceri de milioane, de sigur că naţia e înjosită 
în ochii lumii şi ai ei proprii, că cel mai adânc desgust trebue 
să roază orice suflet onest faţă c'o asemenea stare de lucruri. 
Dar la urma urmelor câţi oameni fără de merit nu ajung, 
prin acea ironică întâmplare ce pare a stăpâni universul, 
acolo unde nu li se cuvine? Oamenii, cu morala lor şi cu 
ideile lor de merit şi de demerit, au ajuns a face deosebiri 
între cap și cap, între inimă şi inimă; pentru natură e indi- 
ferent atomul ce ajunge a face parte din vârful copacului sau 
din rădăcina lui. E apoi natural ca o societate coruptă să 
se mândrească cu ranele sale, să descopere bubele ignoranței 
şi a perversităţii de caracter şi să arate lumii imposibilitatea 
existenţei sale. Inţelegem ca într'o societate atât de plină de 
iubire de adevăr şi de moralitate cum e a noastră, delegați, 
aleşi de subprefecţi, să-l aleagă pe D. Fundescu deputat și 
votator cu procuri false, pe D. Costinescu director de bancă, 
înţelegem chiar ca D. Câmpineanu să se numească pe sine 
însuşi guvernator al băncii, de vreme ce acest lucru stetea 
în mâna sa, „căci „semnătura Domnească de întărire nu se 
capătă cu aşa greutate. Asemenea înţelegem ca, ori unde e 
câștig fără muncă la mijloc, roşii să alerge după el. Dar ce 

au a face distincţiunile, fără valoare materială, ale statului 
cu toate acestea ? 

Intr'adevăr există nebuni în ţară care cu toată corupţiunea 
domnitoare, cu tot virusul demagogic care purifică România, 
totuşi o iubesc pentru gloria ei trecută, pentru chiar sufe- 
rinţele ei pline de amărăciune, o iubesc pentrucă e muma 
lor, oricum ar fi. Aceşti oameni au fost în război, mulţi au 
murit acolo de foame şi frig, mulţi de gloanţe, mulţi au fost 
răniţi. Unora dintre aceştia li s'a atârnat acest semn al Ste- 
lei României de piept, ca singură şi curată răsplătire a sacri- 
ficiilor lor. 

Ei bine, să le fie ruşine de azi înainte acestor oameni de 
a mai purta acest semn ? 

Numai un om, ridicat atât de de... sus ca actualul ministru 
de externe, care pare a nu avea nici idee măcar despre va- 
loarea morală a unor asemenea distincţii, a putut să le risi- 
pească aşa, amestecând nume oneste şi cunoscute cu nume 
oculte sau prea cunoscute din alte cauze; numai unui om 
cu atâtea... tradiţii, în al cărui piept e înrădăcinată ura contra 
oricărui merit adevărat şi a oricărui sacrificiu dezinteresat, 
i-a putut veni ideea de-a depreţia până într'atâta aceste 
semne, încât să le confere, în ochii acestei dezonorate ţări, 
unor Costineşti şi Fundești. Dar nu le ajunge că dispun de 
avutul ţării, mai vor şi onoarea ei? 

Dar, pentru numele lui Dumnezeu, onorabili Costinești şi 
Fundeşti, la ce vă trebuesc tinichelele acestea pe piept? 
Ştiţi ce e onoarea? Nimic. Un om moare în război și după 
ce s'alege praful de dânsul, se zice că moşteneşte onoare. Un 
altul descopere că nu soarele se 'nvârtește împrejurul pămân- 
tului, ci pământul împrejurul soarelui, şi-şi bate capul viaţa 
lui întreagă cu asemenea copilării, şi răsplata lui? Onoarea. 
Sunt întradevăr o seamă de oameni curioși în lume, cărora 
le albeşte capul de grija altora, de grija poporului, a ţării lor 
ş. a. m. d. Pentru acest soi de nebuni s'au inventat aceste 
tinichele, nu pentru d-voastră, oameni practici şi cuminţi, 
cari ştiţi să scoateţi din capitalul intelectual al unui abecedar 
ceie mai mari procente, precum:  deputăţie, directorat de 
bancă, directorat la domenii etc. D-voastră, cari nu cunoaş- 
teţi nici deșertăciunea sacrificiului, nici aceea a meritului şi 
cari, în taină, râdeţi de ele între pahare, numindu-i pe cei 
ce le au, traşi pe sfoară şi nerozi, al căror număr nu se mân- 
tue, de ce le disputaţi până și aceste tinichele, cari nici se 
beau, nici se mănâncă, nici cântă cuplete franţuzeşti, nici 
joacă balet; nişte semne făcute pentru acea tagmă de nerozi 
cari trăesc sau mor pentru... idei? Ştim că dispreţuiţi ţara, 
că dispreţuiţi acest popor blând și moale, care vă îngădue să 
vă jucaţi cu soarta lui... dar la ce să-i şi arătaţi prea pe faţă 

acest dispreţ, atârnându-vă de piept chiar semnele lui de 
onoare, semne cari nu v'aduc nici un folos... real ? 

Mulţumim d-lui Boerescu pentru această lecţie ce-o dă ţării 
întregi. Că nu sufere de exces de iubire de ţară, am ştiut-o 
totdeauna ; dar că dispreţueşte într'atâta pe acest popor încât 
să decoreze pe un Costinescu ori pe un Fundescu cu semnele 
lui de distincţie, asta, o mărturisim, n'am știut-o încă. Ba, 
îl credeam chiar mai prudent pe d. ministru de externe ; 
nu-l credeam în stare a desfide până la aşa grad opinia pu- 
blică. 


REACŢIUNEA 


Programul nostru zicea: „Teorii abstracte de cosmopoli- 
tism, importate de-aiurea, s'au împrăștiat pe nesimţite şi au 
slăbit cu încetul simţul conservării naţionale, așa de viciu şi 
de puternic odată la Români; şi aceste idei, vătămătoare 
chiar în ţările luminate şi puternice de unde s'au luat, au 
devenit un adevărat pericol pentru națiunea noastră. 

De altă parte, dorinţe de progres şi de libertate, nechib- 
zuite, au introdus prea des în mecanismul nostru politic 
fraza goală în locul realităţii“. 

Nu credem ca cititorul să mai ceară probe pentru evidență. 
Inecarea cu străini a tuturor ramurilor vieţii noastre econo- 
mice, reducerea Românului în țara sa proprie la rolul de 
simplu salahor agricol, căderea repede a tuturor meseriilor, 
stingerea industriei casnice şi înlocuirea ei prin producte in- 
dustriale străine, lipsa absolută a unei legi de incolat, ceea ce 
permite ca gunoaiele societăţilor vecine din câteşi patru 
unghiurile lumii să s'aşeze la noi, prefacerea în fine a acestor 
elemente în elemente politice, cari au umplut funcţiile sta- 
tului şi se strecoară în reprezentaţiunea naţională, toate ace- 
stea dovedesc că ţara noastră nu mai e vechea Românie, ci e 
o Americă orientală deschisă tuturor imigraţiunilor, al căror 
principiu e „Ubi bene ibi patria“ şi teoria de „om și om“. 

Pe de altă parte, dorinţa de progres şi de libertate a intro- 
dus fraza goală în locul realităţii în mecanismul nostru po- 
litic. 

Adecă — în constituţiune, adaugă „Steaua României“. 

Acest adaus este al ei, pentru a altera terenul discuţiei. 
Constituţiunea nu este un mecanism, ci un text de lege, bun 
dacă se aplică bine, rău dacă se aplică rău. Acest text nevi- 
novat nu are de loc a-şi imputa dacă sub masca lui se desfă- 

şură influenţa imorală, dacă în numele lui se înscriu în listele 
colegiului I și II alegători frauduloși, dacă tot în numele lui 
o societate de exploatare a pus mâna pe statul român, uzur- 
pând numele de partid politic. 

Dar nu este acesta sâmburul discuţiei cu „Steaua Româ- 
niei“. Pentru ca discuţia să nu devie o simplă ceartă de 
cuvinte, o logomachie, pentru ca să nu se ignoreze tocmai 
noţiunea fundamentală de care e vorba, ne întrebăm: ce e 
reacțiune ? 

O expresie împrumutată din mecanică, însemnând acţiu- 
nea negativă produsă prin una pozitivă. In politică însă 
cuvântul „reacțiune“ s'a întrebuințat întâiu la 1789, ca sino- 
nim al contrarevoluţiunii, al unei acţiuni contrare revoluțiu- 
nei franceze. 

Cuvintele au înțelesul lor. Dacă acum le dăm un înţeles, 
acum un altul, nici o discuţie nu e cu putinţă. 

Așa dar, care este accepțiunea — singură adevărată — a 
cuvântului, ca să nu se facă vorbă zadarnică? 

Odată contra acțiune. In acest înţeles orice opoziţie e o 
reacțiune şin această ordine de idei, opoziţia făcută de 
„Steaua României“ până mai ieri, ori de „„Pressa'“ e asemenea 
reacțiune. 

Altă dată însă, reacțiune înseamnă asemenea o contra ac- 
țiune, însă în sensul restabilirii unei stări de lucruri, care 
a existat odată. Contele Chambord voieşte regalitatea de 
drept divin precum ea a existat odată ; ceea ce el voieste a 
avut odinioară trup, a fost concret. Centrul din Germania, 
voieste restabilirea unor legi cari au existat odată și au fost 
desfiinţate. 

Acest soiu de reacțiune ni se impută nouă, şi aceasta zicem 
că e o scornitură din partea organelor guvernamentale. Ceea 
ce voim noi: realitatea în locul frazelor. controlul real al 
actelor guvernului în locul simulacrului de control, resvon- 
sabilitatea adevărată în locul ascunderii după clapişti irespon- 
sabili, — toate acestea ar fi un progres pe lângă ceea ce se 
întâmplă astăzi, nu o reacțiune. 

Iată dar accepțiunea politică a cuvântului : 

Tendenţa de a reîntroduce o formă de guvernământ care-a 
existat odată: regalitatea de drept divin, imperiu, ș. a. m. d. 

Dar, orice tendenţă de reformă, chiar aceea care răsare cu 
necesitate din relele actualităţii, nu poate fi numită reacţie. 
decât în sensul mecanic, nu în cel politic al cuvântului. 

Dar la ce atâta discuţie ? Se 'nţelege că „Steaua României“, 
până acuma în opoziţie, trebuia să caute un pretext, pentru 
trecerea nejustificată în rândul guvernamentalilor. Dacă 
pretextul ar fi cauza adevărată, atunci această trecere ar fi 
trebuit să se opereze încă de acum câţiva ani, căci totdeauna 

a existat acest partid, pretins desnădăjduit, al conservato- 
rilor. Aşa dar nu existența partidului conservator e cauza 
adevărată că ni se caută acum nod în papură, ci alta. Pre- 
tinsa cauză nu este decât un pretext. Ceea ce am fi dorit 
însă, e ca confrații dela „Steaua României“ să-şi dea cel 
puţin silinţa de-a descoperi un pretext mai plauzibil decât 
cel inventat de geniile dela „Românul“ sau dela „Telegraful“. 
Asta-i tot. Ne făcusem iluzia că putem aştepta mai mult de 
la tineri, la cari presupuneam mai multă iubire de adevăr. 

Aţi fost contra guvernului, sunteți acum pentru el. 

Constatăm inconsequența şi ne mărginim la aceasta. 

Dreptul de-a ne mira l-am pierdut de mult în România. 
Intr'o țară în care un om cu patru clase primare şi peste 
aceasta din fire mărginit, e redactor de ziar, deputat, director 
de bancă națională, special într'ale drui ilui de fier şi cu- 
rând ministru de finanțe, într'o ţară în care mucenicul 
Simeon e un om căruia nu i se poate imputa nimic, unde 
procurele falșe ca şi falşele cărți de alegător joacă rolul de 
căpetenie pentru înaintarea oamenilor, unde merit, ştiinţă, 
caracter nu sunt nimic, tripotajul, pişicherlâcul şi hatârul 
tot, în o asemenea ţară, omul e redus a constata istoriceşte 
ceea ce se 'ntâmplă, a se indigna din când în când, a râde 
mai adese ori, dar a se mira de ceva nu mai are dreptul. 

Puţine avem de zis, ca concluziune la o polemică cu mult 
prea lungă pentru obiectul ei. 

Țara care, prin aplicarea instituţiilor ei, încurajează igno- 
ranţa, neconsecvenţa, lipsa de caracter, ba le decorează chiar, 
dovedeşte că e în descompunere deplină. Dovadă despre 
această descompunere este imigrarea continuă de elemente 
străine, care n'a fost nici când mai mare decât sub sistemul 
actual de guvernământ. Deşi aceste imigraţiuni reprezintă 
prisosul, nu tocmai clasic în virtuți şi inteligenţă, al popoare- 
lor învecinate, totuşi, acest prisos, ori cum ar fi el, e supe- 
rior plebei superioare indigene. Pe spatele nefericitului popor 
românesc, apatic de suferinţe și ameţit de fraze, se formează 
un popor nou de venetici, de-o naţionalitate nehotărîtă încă, 
o nouă rassă americană, în ochii căreia vechiul popor al lui 
Mircea Basarab dispare şi emigrează. Promotorul acestui 
americanism e partidul roșu, care are pretenţia de-a se numi 
național. Noi nu ne îndoim că şi din acest aluat, în care Costi- 
neştii şi Serurii joacă un rol atât de mare, se poate forma 


ceva ; dar ceea ce se va forma nu va fi de sigur nici popor, 


românesc, nici stat românesc. 

Din punct de vedere istoric, ori cine se asociază cu roşii, 
dacă nu trădează pământul ţării, trădează însă poporul ţării. 
Mulţi, nu contestăm, cei mai mulţi poate o fac fără s'o ştie; 

vai de aceia însă cari, având putinţă de-a vedea clar, o fac 
cu bună ştiinţă ! 

Inaintea negrei străinătăţi, care împânzeşte ţara, cad codrii 
noștri seculari şi, împreună cu ei, toată istoria, tot caracterul 
nostru. Moartea, descreşterea populaţiei îndeplineşte apoi 
restul : stârpirea fizică a neamului românesc. 

E deci... iubirea de adevăr din partea feluriţilor noştri ad- 
versari politici de-a nu mai vedea altă cauză de rele în ţară, 
decât reacţiunea. 

Şi cu toate acestea ar trebui să știe toţi că dac'am fi închi- 
puiţi şi dacă n'am ști bine că nu există nici putinţa unei 
adevărate reacţiuni în ţară, am trebui să fim măguliţi de 
acest epitet. 

A readuce în ţară acea repede creştere, începută în secolul 
al XIII-lea, în care poporul românesc făcea să dispară dinain- 
tea puterii sale de viaţă triburile tătare şi slave, ce cutreerau 
pământul acesta, a readuce vulturescul avânt al Basarabilor, 
starea de bogăţie din vremea lui Petru Rareş ori a lui 
Mateiu Basarab, a le putea readuce ar fi merit şi, a fi reac- 
ționar ar fi identic cu a fi sporitor neamului ţării. 

Dar nici putinţa nu există pentru un asemenea partid. 
Izvorul întăritor al istoriei naţionale, iubirea de limbă, de 
datini şi de popor sunt înlocuite la tinerime şi ceilalţi prin 
romane franţuzeşti și cântărețe pribege ale cafenelelor străi- 
nătăţii. Un aer bolnăvicios de corupţie, de frivolitate, de 
câştig fără muncă a cuprins plebea noastră roşie şi infec- 
tează chiar sfera ce rămăsese neatinsă de acest spirit. A 
crede că o reacţie puternică, în sensul naţional şi istoric al 
cuvântului, ar mai fi cu putinţă la noi în ţară, ar însemna 
a se face jertfa unei deşerte iluzii. 

Patriotismul, cu toate acestea, nu este iubirea ţărânei, ci 
iubirea trecutului. Fără cultul trecutului nu există iubire 
de ţară. Azi e constatat că, din momentul în care împărații 
au început a înlocui prin oameni noi pe senatorii Romei, în 
care tradiţiile şi cultul trecutului se uitaseră, Roma a mers 
spre repede cădere. Cazul Romei nu numai că nu e izolat. 
dar nu sufere nici excepţie măcar !.. 

CONSERVATORII ŞI LIBERTĂŢILE 


„Calumniare audacter, semper aliquid haeret.“ De două- 
zeci şi patru de ani conservatorii n'au dat decât dovezi că 
sprijină din inimă orice instituţie liberală, care ar asigura 
progresul, afară de exploatarea naţiei de către ignoranţi şi 
perverși, de douăzeci şi patru de ani pe de altă parte „Ro- 
mânul'“, cu toate dovezile de contrariu, își atribue sie şi par- 
tidului său introducerea reformelor liberale și ne taxează de 
reacţionari. Publicul mare, căruia nu i se definesc exact 
cuvintele, ajunge astfel a crede că nu are în faţă-i mai mari 
amici ai progresului decât pe roşii, pe când tocmai contrariul 
e adevărat. 

Conservatorii au comis într'adevăr o greşală. In acest 
sfert de secol trecut, ei au crezut că purtarea lor francă, 
mărturisirea adevăratelor lor principii în Parlament, ar fi 
de ajuns pentru a invalida calomnia unor adversari cari 
administrau zilnic prin foaia lor publicului cuvenita doză de 
minciună, de ignoranță, de otravă socială. Ei au fost destul 
de optimişti de a crede că cel ce-şi primejduește mintea şi 
inima, citind organe roşii, se simte totodată dator de a con- 
trola zisele foaei prin cele ce se rosteau şi se cotau în Par- 
lament. Ei nu aveau idee, se vede, că legea fizică a inerţiei 
îşi are analogia sa, în lumea morală, în lenea intelectuală 
a cititorilor de gazete şi, că oamenii se măgulesc a fi gândit 
singuri şi a se fi convins, când ei mau fost decât amăgiţi pe 
neştiute de către nişte șarlatani politici. 

Au afirmat că instituţiile liberale de azi sunt în cea mai 
mare parte opera partidului conservator. 

„Românul“ o contestă. 

Cel ce afirmă cată să probeze. 

Deci vom proba. 

Se știe că în Moldova nu există roşii. Liberalii de acolo 
sau numit fracţionişti şi au fost aproape totdeauna în opo- 
ziţie. Principiile lor politice se 'ntemeiază pe doctrinele răpo- 
satului Simeon Bărnuţ, iar acestea din urmă au drept izvor 
o adunare eclectică de principii din dreptul roman şi din 
doctrinele etice ale filozofiei germane. La dreptul vorbind 
nu au a face nici în clin, nici în mânecă cu roşii din Țara 
Românească, căci toată seria de principii e atât de deosebită 
de a roșiilor, pre cât e de departe Blajul de Cayenne. Afară 
de aceea în timpul în care reforma constituțională s'a așter- 
nut pe hârtie, fracțiunea mai nu exista; ea s'a format cu 
mult mai târziu. Principiile toate însă ale constituţiei ac- 

tuale au fost votate în unanimitate de adunarea ad-hoc din 
Moldova şi au devenit programul întregei desvoltări a sta- 
tului român. 

Să luăm dar pe rând voturile acelei adunări, hotărîtoare 
pentru întreaga desvoltare ulterioară. 


In şedinţa dela 7 Octombrie se votează : 


1. Autonomia principatelor în cuprinderea vechilor capi- 
tulaţii dela 1393, 1480 și 1634. 

2. Unirea principatelor într'un singur stat sub nume de 
Româna. 

3. Prinţ străin cu moştenirea tronului, ales dintr'o dinastie 
domnitoare a Europei şi ai cărui moştenitori să fie crescuţi în 
religia ţării. 

4. Neutralitatea pământului principatelor. 

5. Puterea legiuitoare, încredinţată unei obşteşti adunări, 
în care să fie reprezentate toate interesele naţiei. 


In şedinţa dela 25 Octombrie, acelaş an, se votează: 


6. Religia domnitoare în România este religia ortodoxă a 
răsăritului. Exerciţiul celorlalte culturi recunoscute este liber, 
însă cu restricţia prevăzută în capitulaţie. 


In şedinţa dela 29 Octombrie : 


7. Privilegiile de clase vor fi desfiinţate în România. 

8. Egalitatea tuturor românilor înaintea legii. 

9. Aşezarea dreaptă şi generală a contribuţiilor în pro- 
porție cu averea fiecăruia fără deosebire. 

10. Impunerea tuturor la conscripţie militară. 

11. Accesibilitatea pentru toţi românii la funcţiile statului. 


In şedinţa dela 31 Octombrie : 


12. Respectul domiciliului şi al libertăţii individuale. 

13. Supunerea fiecăruia la judecătorii prevăzuţi prin legi. 

14. Comisii sau tribunale excepţionale nu se vor înfiinţa 
în nici un caz. 


In şedinţa dela 4 Noembrie : 


15. Recunoaşterea neatârnării bisericii ortodoxe a Răsări- 
tului din Principatele-Unite de orice Chiriarhie, păstrându-se 
însă unitatea credinţei cu biserica ecumenică a răsăritului în 
privinţa dogmelor. 

16. Înfiinţarea unei autorităţi sinodale centrale pentru tre- 
burile duhovnicești, canonice şi disciplinare, unde va fi repre- 
zentată şi preoțimea de mir a fiecărei eparhii. 

17. Nici odinioară şi nici într'un chip mitropoliţii sau epis- 
copii ţării nu vor putea fi aleşi dintre străini sau dintre îm- 
pământeniţi. 

In şedinţa dela 6 Noemhrie : 


18. Puterea executivă şi legiuitoare să fie despărțită în 
România. 

19. Străinii petrecători în principate să fie supuşi jurisdic- 
tiei ţării fără intervenţia consulatelor. 


In şedinţa dela 9 Noembrie : 

20. Puterile garante să recunoască vechiul şi neprescripti- 
bilul drept al Principatelor-Unite de a-și regula ele singure 
relaţiile lor comerciale cu alte staturi. 


In şedinţa dela 18 Noembrie : 


21. Deplina neatârnare a părții judecătoreşti de putere(a) 
curat administrativă. 

22. Inamovibilitatea judecătorilor. Modul se va hotări 
prin o lege votată de adunarea legiuitoare viitoare. 


In şedinţa dela 20 Noembrie : 


23. Responsabilitatea miniştrilor înaintea adunării gene- 
rale. 

24. O lege specială, votată de adunare în cea dintâiu se- 
siune, va statornici tribunalul însărcinat cu judecarea miniş- 
trilor, puşi în acuzaţie de adunare. 

25. Miniştrii osândiţi în nici întrun caz nu vor putea fi 
iertaţi de şeful statului. 

Sa. mad. - 

Şi cine erau raportorii adunării acesteia pentru propunerile 
votate, cine oratorii şi apărătorii reformei constituţionale a 
României ? 

Vază-se buletinul adunării: Lascăr Catargiu, Epureanu. 
Petru Mavrogheni, Anastasie Panu (n'a fost nici când roşu), 
Dimitrie Ralet, Vasile Sturdza, Constantin Hurmuzache. 

Toate hotăriîrile acestea se luau, precum am mai spus-o. 
cu unanimitate de voturi, căci nu existau partizi în Moldova. 

Să vedem acum din cine se compunea acea adunare? Din 
Fundeşti ?  Pătărlăgeni şi Costineşti ? 

Iată-i citați, pe rând, pe toţi mirenii: Vornicul Costache 
Rolla, Vornicul Dimitrie Miclescu, Clucerul Bădărău, d. Dă- 
nilă Bălan, Vornicul Anastasie Panu Aga Anast. Fătu, Spă- 
tarul Cozadini, Maior Malinescu. Vornicul Mihail Cogălni- 
ceanu, Aga Iancu Docan, Pitarul Gheorghe Masian, D. Dumi- 
tru Savin, Postelnicul Costachi Vârnav, Vornicul Dimitrie 
Rallet, Spătarul Neculai Cananău, Clucerul Ștefan Călin, Si- 
meon a Stancei, Vornicul Sevastian Cananău, Aga Alecu 
Forăscu, Costachi Morţun, Toader sin Pavel, Postelnicul Dim. 
Grigoriu, Vornicul Grigore Balş, Postelnicul Mihaiu Jora, Co- 
misul Vas. Zahari. Cost sin Vasile Ostahi, Aga Dim. Gheor- 
ghiad, Logofătul Gheorghieş Sturza, Logofătul Constantin 

Sturza, Vornicul Constantin Hurmuzache, D. Ion Levârda, 
Aga Grigorie Vârnav, Aga Cost. Roset, Spătarul Dinu Cracte, 
d. lon a Babei, comisul Petre Brăiescu, Vornicul lord. Pruncu, 
Pitarul Chirilă Ciocârlie, d. loan Roată, d. Gheorghe Ilie, 
Vornicul Vasile Sturdza, Postelnicul Alecu Tiriachiu, Serda- 
ru) Ion Hrisanti, Vasile Balais, Spătarul Const. Iacovachi, 
Vornicul Lascăr Catargiu, Postelnicul Ioan Fotea, Postelnicul 
Gheorghe Vârlan, Răducanu Sava, Vornicul Const. Negri, 
Maiorul Alecu Cuza, Vornicul Grigorie Şuţu, Vornicul Mano- 
lachi Costaki, Medelnicerul Vasile Nicolau, d. Vasile Stan, 
Aga Manolache Costin, Spătarul Nic. Carpa, Spătarul Sandu 
Miclescu, Nobilul Const. Sturza, d. Ioniță Olariul, d. Ioniță 
Ghidionescu, Vornicul Petre Mawvrogheni, Vornicul Nicu Ca- 
targiu, Slugerul Nic. Bosie, Pandele Croitoru, Colonelul Nic. 
Iamandi, Dimitrie Vasiliev Romov, Lazăr Galiardi, Vornicul 
loan Cantacuzino, Aga Grigorie Costachi, Constantin Stiun, 
Timofti Sacalov, Logofătul Alecu Balş. 

lată o adunare compusă din privilegiați, din boieri, con- 
dusă de Vornici, care abrogă privilegiile, proclamă unirea 
României, egalitatea cetăţenească, despărţirea puterilor pu- 
blice, responsabilitatea ministerială, inviolabilitatea domici- 
liului şi a persoanei, libertatea conştiinţei. ș. a. m. d., adică 
toată zestrea constituţională a apusului, bine înţelegându-se, 
fără preţiosul concurs al Costineştilor, Fundeştilor, Pătărlă- 
genilor, adică fără tagma patrioţilor roşii. 

Apoi aceştia reacţionari sunt ? 

Dar constituţia actuală nu s'a votat de o adunare, al cărei 
prezident, deci reprezentant al majorităţii, era D. Epureanu? 

Ceea ce nu stă însă în acele voturi ale adunării ad-hoc, e: 
ca oameni cu patru clase să fie redactori de gazetă şi direc- 
tori de drum de fier, ca jucători de cărți de profesie să fie 
deputaţi, ca scabroase afaceri să se facă muşama, ca teşghe- 
tari să ia în primire iucrări publice, ca Fundeşti şi Pandravi 
să fie numiţi cavaleri ai Stelei României, ca să se ia împru- 
mut milioane de franci dela un stat vecin fără a-i trece în 
socoteli, ca să se urce în trei ani cheltuelile statului cu 34 
la sută, ca să se treacă Dunărea cu războiu fără zapis şi che- 
zăşie ş. a. m. d. ' 

Iatä lucruri pe cari nu le-a votat adunarea ad-hoc şi cari 
nu stau nici in constituția actuală. Lupta, aşa dar, nu e 
între principii, ci între pretextarea mincinoasă de principii 
cu care s'acopăr turpitudinile unei demagogii corupte şi între 
realitatea instituţiilor liberale pe care le cere ţara şi noi. 

Oare o mai cuteza „Românul“ a nega conservatorilor pa- 
ternitatea instituţiilor liberale şi după aceste citate? O mai 
cuteza să vie cu poveşti dela Anadan Babadan, precum că d. 

C. A. Rosetti ar fi făcut parte din ceata lui Tudor Vladimi- 
rescu pe când nu era încă pe lume? 

Cât e de atunci? Douăzeci şi trei de ani, adecă tot cam 
atâta e de când spune „Românul“ zilnic neadevărul c'ar fi 
existând reacţie în ţară. 

Există într'adevăr o luptă şi n'o tăgăduim. O luptă între 
ideea unui stat cu instituţii liberale şi solid, organizat şi între 
o demagogie, lacomă de câștig fără muncă, care a azurpat 
numele de partid politic, făr'a fi decât o societate de neome- 
nească exploataţie a poporului românesc. 


TEORIA STATULUI NATURAL ŞI A CELUI 
ARTIFICIAL 


In N-rul de ieri am arătat, destul de limpede credem, că 
întreaga desvoltare, întreaga reformă constituțională a țărilor 
române e cuprinsă punct cu punct în formularea hotărîtă de 
principii a adunării ad-hoc din Moidova. 

Dar de ce în Moldova şi nu aiurea? Explicarea e lesne de 
dat. Pe tronul Moldovei stătuse un Domn, Grigorie Ghica, 
de-o curăţie de caracter şi de-o iubire de patrie, care cu greu 
îşi va găsi seamăn în istoria noastră. Tot ce pământul Daciei 
avea mai luminat, a fost strâns de el împrejurul tronului, toată 
generaţia aceea care reprezenta ideile nouă sub domnia lui 
Vodă Sturza, a fost ridicată alăturea cu el. Dacă ar fi trăit, 
de sigur ar fi fost ales Domn ţărilor unite. 

Dar pe de altă parte nu trebue să uităm că vechea stare 
de lucruri feudală era de mult desfiinţată, fie prin legiuiri 
anterioare, fie prin regulament. Era natural dar ca şi bala- 
stul de forme care mai rămăsese, lipsite de spiritul vechiu, să 
se arunce în apă. 

Intr'adevăr desvoltarea istorică a ţărilor româneşti suferise 
o grea şi nevindecată întrerupere prin epoca de o sută de 
ani a Domniilor străine. Se poate zice că de atunci încoace 
avem un popor nou înaintea noastră care şi-a reînceput viaţa, 
încheiată în timpul de înflorire a lui Mateiu Basarab. Să nu 
crează cineva că există vre-o comparaţie cât de slabă măcar 
între epoca lui Mateiu Basarab şi cea de astăzi. Sunt de 
atunci două sute cincizeci de ani aproape. Inchipuiască-şi 
cineva că acum două sute cincizeci de ani budgetul Ţării 
Româneşti fără Moldova era de 7.000.000 de galbeni, aceasta 
într'un timp în care aurul american nu inundase Euroupa ; că 

armata Ţării Românești era de 150.000 de oameni, ceea ce 
amândouă ţările abia ar putea ridica astăzi. Cu toate acestea 
populaţia Țării Românești nu era mai mare de două milioane. 
Ei bine, în acel timp imperiul germanic întreg n'ar fi putut 
ridica o oaste mai numeroasă ; abia marea armă a Spaniei 
era egală prin număr. 

De aci înainte şirul e cu totul întrerupt. Domnia străină 
a început cu desfiinţarea treptată, a oștirii, în urmă a venit 
despoierea tuturor claselor societăţii, scăderea repede a popu- 
laţiei, care în secolul trecut nu mai ajungea nici la un mi- 
lion. Sentimentul de drept şi datinele vechi dispărând, se 
simte necesitate de-a stabili norme scrise pentru viața oame- 
nilor. Sub Domniile străine se tipăresc adevăraţi codici în 
locul legiuirilor bisericești de mai nainte. Precum corupţia 
îmbătrânește pe individ, astfel putrejunea bizantină a îmbă- 
trânit înainte de vreme pe poporul românesc. Intr'adevăr, 
acum două sute de ani aflăm o mulţime de caractere ale evu- 
lui mediu: aflăm pe juraţi în cestii civile, ceva cu totul 
medieval, gratuitatea serviciilor publice, o jurisdicţiune limi- 
tată a proprietarilor mari pe pământurile lor; dar caracterul 
esenţial al feudalităţii e natura proprietăţii, lipsa proprietăţii 
de mijloc şi acelei mici. Proprietatea răzășască nu era mică, 
din contra, mare. Era o moşie mare care se dăduse nu unui 
individ, ci unui neam. Posesiunea acestui teritoriu se sub- 
impărţea din timp în timp după numărul membrilor neamu- 
lui. Cea mare se păstra indiviză şi pentru a nu se micşora 
puterea politică a familiei, se moştenea în cele mai multe 
cazuri de cătră unul singur, mulţumindu-se ceilalţi copii cu 
câte-o zestre în bani sau în avere mobiliară. Din documente 
se văd resturi de inalienabilitate, şi o îngreuiare foarte mare 
a cumpărării. Pentru a se vinde o moşie, trebuiau consultaţi 
toţi membrii familiei, precum și toţi megieşii. Dacă unul din 
membrii familiei ar fi lipsit din ţară, dreptul lui de a răs- 
cumpăra moşia nu se prescria în zece ani. 

Dispărând sistemul feudal sau mai drept zicând semifeudal, 
ce mai rămânea alt decât formele curat exterioare ale regi- 
mului vechiu, titlurile ? 

In realitate sistemul feudal e un sistem al libertăţii celei 
mai mari, al descentralizării, al autonomiei comunale, al nea- 
târnării claselor ; oamenii nu erau egali şi tocmai pentru 
aceasta erau liberi. Cu cât oamenii se egalizează, cu atâta 
devin mai puţin liberi. Proprietățile mari împărțindu-se şi 
subîmpărţindu-se, schimbându-și originea prin cumpărătură 
cu bani, era evident că drepturile vechi de jurisdicție deve- 
neau o vexare a unei mâni de oameni pe un petec de pă- 
mânt, pe care statul nu putea s'o mai recunoască. 

In teorie generală cată dar să spunem că esenţa sistemu- 

lui vechiu încetase cu domniile străine, că sub acestea s'a 
stins statul natural pentru a face loc celui artficial. 

Pe când în societatea veche toate clasele steteau în rapor- 
turi atât de bine însemnate, precum stau diferitele organe 
intrun corp, fiindu-și unul altuia de ajutor reciproc şi ne- 
contestându-şi unul altuia funcționarea, în societatea nouă 
acea armonie naturală încetează şi cată a se introduce una 
artificială, prin legi scrise. Organele unui om sănătos func- 
ționează în mod regulat fără ca el să ştie anatomie sau fizio- 
iogie ; ba el n'are nici nevoie de-a avea scris pe hârtie cum 
ii bate inima și cum circulează sângele. Abia cel bolnav simte 
trebuinţa de a-şi consulta organizaţiunea sa, de-a consulta 
texturi scrise despre modul cum e făcut şi cum ar trebui să 
subvină naturii sale, ca să nu moară. Pessima respublica, 
plurimae leges. Cu cât e mai rău statul, cu cât e mai abă- 
tut dela natura lui, cu atâta mai multe legi trebuesc. 

Lipsa aproape absolută de legi scrise în evul mediu ne 
dovedeşte o stare de deplină sănătate a statului. El n'avea 
nevoie de reţete scrise de avocaţi pentru a trăi. 

Așa dar ceea ce-a făcut progres în România nu e libertatea, 
nu e principiul autonomiei locale, nu e funcţionarea liberă a 
părţilor pentru prosperitatea întregului, ci egalitatea şi omni- 
poterița statului. Statul e atât de omnipotent în România, 
incât totul atârnă de centru, până şi numirea unui primar de 
comună rurală. Spune-ni-se daca în timpul vechiu se mai 
întâmpla ca un consiliu comunal, vornicul şi paznicii, soltuzul 
şi părgarii să fie în bătaia decretelor ministeriale de dizol- 
vare şi de numire? Când însă statul a devenit omnipotent, 
e firesc şi cată să cerem realitatea principiului Monarhiei 
constituționale. Căci dându-se omnipotența aceasta ca jucă- 
rie în mâna unui partid, fără ca Domnul să-şi exercite con- 
trolul asupra lui, atunci se 'ntâmplă lucruri ca concesia 
Stroussberg, împrumuturi de milioane netrecute în socoteli. 
ca cele 8 milioane ale Rusiei, ridicarea cheltuelilor bugetare 
cu 34 la sută, decorarea cu medalii şi ordine a lui Nichiper- 
cea şi a egalilor săi, numirea unor avocați de mâna a doua 
în directorate unde se cer vaste cunoştinţi tehnice și meca- 
nice, spoliarea tezaurului public prin crearea de lefuri fabu- 
Joase în folosul patrioților de meserie, cu'n cuvânt statul 
omnipotent devine o jucărie în mâna demagogilor, iar po- 
porul se sbate fără putere, jumulit şi exploatat într'un mod 
neomenos de cătră o tagmă de oameni, fără merit, fără 
ştiinţă, fără caracter, fără patrie chiar. 

MOLDOVA ȘI IDEILE LIBERALE 


intr'unul din numerele trecute am dovedit cu acte gospod, 
precum se zicea mai nainte, că întreaga reformă constituţioa- 
nală a României, punct cu punct, a fost votată de către adu- 
area mumă din Moldova, numită divan ad-hoc, şi că acele 
puncte a devenit programa întregei desvoltări ulterioare a 
statului român. Am dovedit asemenea, prin citarea numelor 
tuturor, că erau aproape toţi privilegiați iar susţiitorii prin 
graiu şi înscris a reformei constituționale erau toţi... Vornici, 
adică, după vreme, boieri mari. La propunerile de reformă 
liberală găsim nedespărţiţi iscăliţi pe vornicii: Lascar Ca- 
iargiu, Manolaki Kostaki, Petre Mavrogheni, Anastasie Panu, 
Dimitrie Ralet, Vasile Sturza, Constantin Hurmuzache. Aceste 
propuneri se votau aproape totdeauna cu unanimitate ; toată 
opoziţia reacționară e reprezentată printr'un singur boer, 
iogofătul Alecu Balş. De aci rezultă: însă mai multe ade- 
văruri ce nimeni nu le poate tăgădui: 

1. Această adunare nu era împărţită în partizi. 

2. Adunarea, compusă aproape exclusiv din privilegiați, 


„din boeri, era o adunare liberală. 


3. Conservatorii de astăzi, fiind căpeteniile acelei adunări, 


conducătorii ei, sunt nu numai liberali, dar introducătorii 


tuturor reformelor liberale. 

De aci urmează cu o consegquenţă naturală tot mersul ulte- 
rior. Constituţia actuală se elaborează la 1866 sub un gu- 
vern, în care conservatorii formau majoritatea ; constituanta 
în fine e prezidată de d. Epureanu. 

„Românul“, văzându-se înfundat, se sbate can gura şar- 
pelui şi nu ştie ce să răspunză la toate acestea. 

Ia sà vedem câteva specimene de răspuns: 

Afirmarea că în Moldova nu există liberali, e contrarie 
adevărului istoric. 

Pardon. Nici noi n'am zis că nu există liberali în Moldova 
ci că nu există roşii. Distinguendum est. Sub liberali înţe- 
legem pe aceia cari vor realitatea sistemului parlamentar, sub 
roşii însă înţelegem acea demagogie flămândă şi pretinsă libe- 
rală, care în opoziţie fiind, înjură pe Vodă şi pe miniștri, 
iar băgaţi odată la stăpân sunt cei mai târâtori, cele mai 
servile instrumente. Stâlpi de cafenele ai Bucureştilor, vânză- 
tori de bilete a cântăreţelor dela Ionescu, directori de bancă 
şi şefi la divizia instrucției publice cu patru clase primare, 


„advocaţi de mâna a doua, deveniți directori de drum de 


fier, iată roşii. Această masă neagră de nulităţi invidioase 

care se simte insultată prin existenţa oricărei inteligenţe.| 
superioare, oricărui caracter superior, — aceştia sunt roşii. 
Partid care începând dela D. C. A. Rosetti, cereau funcții 
dela ministrul Catargiu, unii pentru ei, alții pentru rudele: 
lor, partid pe care-l desființezi din momentul, în care ai; 
umplut gura partizanilor cu câte un oscior. 

Noi n'am negat existența liberalismului în Moldova, ci. 
existența roşiilor pe care o negăm şi acuma. In realitate 
acele câteva exemplare de roşii din Moldova se pot număra | 
pe degete: D-nii Docan şi Hasnaş la Dorohoi, roşii de sport, 
foarte deosebiți de Costineştii şi Fundeştii de aici, D. Gusti | 
din Iaşi, roșu din puţinătate de înțelegere, generalul Lecca, 
roșu din cauza complicităţii la o crimă militară; pici pe 
colo mai sunt şi roşii din interes, ca d-nii Gheorghian şi 
Herşcu Goldner ; aci se mărgineşte tot partidul în Moldova. 
O mai repetăm — nu oricine voește, poate deveni roşu. 


tid, dar geaba, nu merge. Pentru aceasta se cer anume de- 


Dar iată şi dovada »Românului“ despre existența roşiilor | 
în Moldova: i 

Cine nu-și aduce într'adevăr aminte de luptele înverşu- 
nate între „generațiile noui şi între foştii privilegiați ? Cine 
nu știe cu câtă ardoare-și apărau aceşti din urmă privilegiile, 
scutirile de orice sarcine, calificau cu dispreţ cu „duelgii şi 
bonjurişti pe tinerii“ ce combăteau acele privilegii, îi tri- 
miteau surghiun la mânăstiri şi dau asalte, sub comanda vor- 
nicului Grigore Mihai Sturza caselor, unde aceşti „liberali“ 
își ţineau întrunirile ? 

Am subtras cuvintele: generațiuni noi, duelgii, bonju- 
rişti, tineri, liberali. 

Tocmai aceştia sunt conservatorii actuali; aceștia erau sub 
Mihai Sturza şi Grigorie Ghica, generaţiunile noi, duelgii, 
boniuriști, liberali tineri, căci şi d-nii Epureanu, Alecsandri, 
Anastasie Panu, Costache Negri, Petre Mavrogheni şi Lascar 
Catargiu au fost odată tineri. 

E adevărat că în divanul ad-hoc al Moldovei au fost câţiva 
privilegiați... 

Câțiva! Aproape toți erau privilegiați şi numai câțiva 
țărani şi negustori nu erau în asemenea condiții. : 

„„„e asemenea adevărat că acel divan a exprimat oarecare 
dorinţe liberale. 

Oarecari ! Acel divan a exprimat numai şi multe dorinţe 
liberale, le-a formulat categoric şi astăzi ele sunt înscrise 
în constituţie. 

Dar ce mai zice în sfârșit „Românul: ? 

Privilegiaţii erau siliți să nu mai susție privilegiile, cari 

erau înmormântate de popor prin revoluțiunea dela 1848. 
.. aşa zişii conservatori au primit constituția pentrucă nu le 
era cu putință să facă altfel. 

Ei, aci ne-au înfundat, aci nu mai avem încotro. Aşa este: 
erau siliți, nu le era cu putință să facă altfel. 

Dar de cine erau siliți, rogu-vă? Nu cumva de d-voastră 2 
Stiut este că sunteți oameni foarte curajoși... după bătălie ori 
la cafea şi că — ferească Dumnezeu — sunteți în stare să 
proclamați republica la Ploeşti. Păcat numai că acest zor, 
această silă mare, piere față c'o companie de dorobanţi. Vi- 
tejii ca cele din noaptea de 11 Februarie sunteți întradevăr 
în stare să faceți, dar a sili pe cineva prin curajul atitudinei 
d-voastră, nu sunteți în stare, pentrucă, pe lângă celelalte 
defecte, aveți şi pe acela al laşității. 

Aşa dar nu mai încurcați lumea cu vorbe. Dovedit din fir 
în păr este că conservatorii sunt aceia cari au introdus 
reformele liberale în ţară siliți da, dar de bunul lor simț şi 
de inima lor. Nu anul 1848 le-a luat privilegiile, ci altcineva 
cu mult anterior :. fanarioții. Ne întemeiem aci pe-o autori- 
tate pe care „Românul“ de sigur nu va cuteza a o combate, 
pe a lui Nicolae Bălcescu : 

Privilegiul scutirii complete la Români nu-l aveau decât 
robii. Dela boier până la moșnean, dela mănăstire, preot, 
până la oștean, toţi luau parte la contribuţiunile statului. 
Cu toate că dela început boierii nu primiau lefi pentru sluj- 
vele lor, cu toate că ei erau îndatoraţi să facă o parte însem- 
nată în armată şi să meargă la răsboi cu cheltuiala lor, dar 
tot plăteau dăjdiile cele mai însemnate. Astfel ei au plătit 
în tot anul haraciul, ploconul bairamului, banii calului şi 
vieritul la trei ani. Visteria făcea chibzuire după starea fie- 
căruia cât se cuvine să plătească. Constantin Mavrocordat, la 
1741, prin actul reformei „desființând multe drepturi ale 
boierilor îi scuti de tot de dajdii“. (N. Bălcescu. Puterea 
armată pag. 24 et sq). 

Bălcescu citează șase hrisoave consecutive, cari desființau 
drepturi poltice, câteși şase din timpul Domniei străine. 

Armata şi aristocrația, iată cele două mâni puternice ale 
vestiţilor și marilor Domni din veacul nostru de aur. 

Astăzi avem armată, dar nu mai avem aristocrație, afară 
doar dacă nu vom lua la serios pe cavalerii de industrie ori 
pe novicii decoraţi cu „Steaua României“. 

Ceeace este însă o societate fără aristocrație ne-o spune 
celebrul Tocqueville : 

In toate societăţile din lume tocmai acelea vor scăpa mai 
cu greu de guvernul absolut, în care aristocrație nu mai 
este sau nu mai poate fi; nicăiri despotismul nu va produce 
efecte mai stricăcioase decât în societăţile. lipsite de aristo- 

craţie, pentrucă nici un alt soi de guvernământ, ca cel des- 
potic, nu favorizează desvoltarea tuturor viciilor, la cari sunt 
supuse în deosebi aceste societăţi, împingându-le tocmai spre 
partea, în care ele înclinau deja, urmând unei porniri 
naturale. 

Oamenii ne mai fiind legaţi unii de alţii prin nici o legă- 
tură de caste, de clase, de corporaţiuni, de familii, nu sunt 
decât prea înclinați de a nu se ocupa decât de interesele lor 
particulare totdeauna gata de a nu se avea în vedere decât 
pe sine însuşi și a se retrage într'un individualism, în care 
orice virtute publică este înăbuşită. 

In acest soi de societăţi, unde nimic nu e fix, fie-cine se 
simte impus fără curmare de teama de a se cobori sau de 
ardoarea de a se sui, şi fiindcă banul, în timpul în care deve- 
nit principalul semn care clasează şi distinge pe oameni între 
el, a câştigat o mobilitate singulară, trecând fară curmare 
din mână in mână, transformând condiţia indivizilor, ridi- 
când sau înjosind familiile, nu există mai nimenea care să 
nu fie obligat de a-şi da o silință desperată şi continuă pentru 
a-l păstra sau a-l câştiga. Dorinţa de a se îmbogăţi cu orice 
preț, gustul afacerilor, iubirea câștigului, căutarea bunului 
trai şi a plăcerilor materiale sunt acolo pasiunile cele comune 
Aceste pasiuni se răspândesc în toate clasele, pătrund până 
şi într'acele cărora le-a fost pân'acum cele mai străine Şi vor 
ajunge a enerva şi a degrada naţia întreagă, dacă nimic nu 
le va împedeca. Deci e esenţa despotismului de a le favoriza 
şi de a le întinde. Aceste pasiuni slăbitoare îi vin în ajutor; 
ele abat și ocupă imaginaţia oamenilor departe de afacerile 
publice şi-i fac să tremure la ideea numai a unei revoluţii. 

Numai despotismul le poate da secretul și umbra cari pun 
cupiditatea la adăpost şi permit câştiguri neoneste, înfrun- 
tand dezonarea. Fără despotism, ele ar fi fost puternice ; cu 
el, ele domnesc. (Alexis de Tocqueville. L'ancien regime 
et la revolution). 

Cine nu vede în aceste şiruri icoana fideală a societăţii 
noastre lipsite de aristocrație, democratice în adevăr, dar 
supuse despotismului unui om ca d-] Brătianu, despotism 
pospăit cu fraze liberale, cu păzirea formelor exterioare ? 
Presque tous les princes qui ont détruit la liberte, on tente 
d'abord d'en maintenir les formes: cela c'est vu depuis Au- 
guste jusqu’à nos jours — zice tot scriitorul de mai sus. 

FENOMENELE ECONOMICE ŞI PRINCIPIILE DE 
GUVERNARE 


Nu avem din nefericire, un serviciu statistic atât de exact 
precum îl au mai cu seamă ţările acelea care au posedat o 
monarhie democratică autoritară şi au tradiţii biurocratice. 
Cu toate acestea, pre câtă statistică există, ea nu ne arată 
decât regres în toate privirile, o scădere din ce în ce mai 
pronunţată, fie în proporţia dintre export şi import, fie'n 
numărul școalelor rurale, fien numărul populaţiei române 
din oraşe. Deși deci acest excelent instrument de observație, 
această metodă de cercetare a fenomenelor vieţii publice, e 
îndestul de imperfectă la noi, din cauza lipsei elementelor 
necesare şi a datelor exacte, cu toată imperfecţiunea lui, 
rezultatele apărute numai în conture sub ochii observatorului, 
sunt atât de triste, în cât dovedesc, fără alte consideraţii 
chiar, necesitatea unei schimbări de sistem, a unei schimbări 
in întreaga noastră manieră de-a vedea. 

Sub guvernele conservatoare, de bine de rău, balanţa co- 
mercială a ţării prezenta un excedent, mic sau mare, după 
cum anul era, din mila cerului, bun sau rău. De când guver- 
nează roşii, această balanță en deficit. De şi administraţia 
unei ţări şi măsura în care ea intervine pentru limpezirea 
mişcării bunurilor, e politică curată, încât toată seria de 
fenomene economice cuprinde între factorii ei constitutivi 
şi sitemul politic după care o ţară e guvernată, totuşi, cu oca- 
zia observaţiilor noastre asupra balanței defavorabile din 
timpul roșiilor, ne-am pomenit c'o întâmpinare din partea 
Presse:, care numea comparaţia noastră absurdă. Precum 
confrații nu știu în genere valoarea vorbelor întrebuințate, 
tot astfel nu ştiu nici ce este absurd. O idee poate fi greşită, 
tindu-i premisele greşite, pentru asta însă nu trebue să fie 
absurdă. Absurd e cel ce se contrazice pe sine însuşi, care 
de ex. susţine azi că e conservator, mâine iar că e roşu; 
acum că roşii sunt niște demagogi, acum iar că sunt patrioți 
luminaţi, ș. a. m. d. 

Dar să revenim la balanţă. 

Pressa zice că nici bunătatea recoltelor, nici căutarea lor 
în pieţe nu se poate atribui unui guvern, ori care ar fi el. 
Deci conchide că, dacă balanţa comercială a fost bună sub 
conservatori, guvernul n'avea nici un merit întru aceasta, şi 
dacă ea s'a constatat foarte rea şi îngrijitoare în anii trecuţi, 
guvernului nu i se poate imputa nimic. lată adevărul ade- 
vărat, etc. 

Cititorul inteligent va observa numai decât confuzia pe 

care-o face Pressa. Noi n'am zis şi nici ne-a venit în minte 


a zice că bunătatea recoltelor sau căutarea lor în pieţele - 
europene se poate atribui unui guvern.: Bunătatea recoltelor - 
atârnă dela Dumnezeu, căutarea în pieţe dela micimea con-.: 


curenței rusești şi americane, producţiunea însă a unei bune 
recolte, apoi proporţia între producţiunea generală şi consu- 


maţiunea generală, nu sunt atât de neatârnate de sistemul ` 


de idei care guvernă un popor, precum s'ar crede la prima 
vedere. 

Răspundem anticipando cu cuvântul lui Göthe: „Dacă 
cifrele nu guvernă lumea, eje arată cel puţin cum este guver- 
nată''. In realitate, după observaţii atât de des făcute, balanța 
comercială, ca şi toată seria de fenomene economice şi sociale, 
stau în strânsă legătură cu principiile dominante, fie eco- 
nomice, fie politice. 

Care este deci cauza balanței comerciale defavorabile, bine 
înțelegându-se că, toate puterile fiind încordate, exportul 
de grâne şi producte brute s'a mărit, numai că şi importul 
s'a sporit cu mult mai mult, de-l întrece cu zeci de milioane ? 

Cauza e cea mărturisită de „Românul“: Se consumă mai 
mult decât se produce. 

De ce însă se consumă mai mult ? 


Pentrucă întregi straturi de naturi catilinare, de igno- 


ranţi, de academiciani ai şcoalelor primare, de unde trăiau 
până ieri ca vai de ei, participă azi la atotputernicia guver- 
namentală şi exploatează ţara după plac. Dovadă e urcarea 
bugetului cheltuelilor cu 30 la sută, dovadă încordarea ex- 
tremă a imposibilităţilor poporului, dovadă mizeria din sate 
şi mortalitatea din orașe, dovadă — Mihălescu. 

Căci cestiunea nu este daca s'a înmulţit producţiunea ; ea 
trebue să se înmulțească cu sporirea consumării. Cestiunea 
sccială, adâncă, şi dureroasă pentru orice inimă deosebită 
de-a mucenicului Simeon e dacă s'au înmulţit numărul pro- 
ducătorilor şi puterea lor de producţiune. Acesta nu s'au 
înmulţit. Din contra, asupra aceluiaşi număr de producători 
s'a aşezat o nouă pătură foarte mare de consumatori, pe atât 
de exigenţi, pe cât sunt de corupți, şi pentru a da acestora 
lucruri de cari sar putea priva, rafinerii, prisoase se chi- 
nuește un popor întreg până la istovirea întreprinderilor sale. 
Acesta e marele secret al sărăciei : înmulțirea unor clase de 
consumatori, care nu compensează prin nimic munca produ- 
cătorilor care-i susţine. 

Sărăcia şi sclavia nu sunt decât două cuvinte pentru acelaș 
lucru. Esenţa lor este că puterile unui om se'ntrebuinţează, 
în mare parte, nu pentru el însuşi, ci pentru alţii, din care 
rezultă apoi, parte supra încărcarea lui cu muncă, parte o 
îndestulare insuficientă a trebuinţelor sale proprii. Căci 

natura, sgârcită cum este de felul ei, nu i-a dat omului decât 
atâtea puteri câte-i trebue de-a se susţinea pe el însuşi şi 
pe ai săi fără multă sforţare: un mare prisos de puteri nu 
i-a dat. Când sarcina comună a întreţinerii fizice a unui 
popor se ia după umerii unei părţi prea mari a lui, cealaltă 
parte se'ncarcă cu asupra de măsură şi e mizeră. Cu cât 
mai mult însă se agravează proporţia aceasta, când clasa 
descărcată nu are trebuinţă, ca călugării, numai de între- 
ținerea existenţii fizice, ci de-o mulțime de obiecte de lux, 
de rafinerii pe care nu le poate produce, de munca altor 
popoare, plătită cu munca poporului propriu. 

Intr'adevăr, există într'un stat normal, guvernat omeneşte, 
o compensare pentru sacrificiile poporului de jos. Partea 
descărcată de munca fizică a societăţii îşi pierde puterea 
musculară (iritabilitatea), dar câștigă înmiit de mult prin 
sporirea puterii nervoase (sensibilitate, inteligenţă). Arte şi 
ştiinţe sunt copile ale luxului, dar sunt o compensaţiune. In- 
venţiile technologice în toate ramurile vieţii cer azi, în 
fubrici şi manufacturi, de mii de ori mai multă muncă decât 
mânile tuturor acelora cari nu lucrează fizic, a tuturor învă- 
ţaţilor la un loc. Spunând puterea unui sclav orb, care nu se 
revoltă, a naturii, munca fizică a omului devine din ce în 
ce mai uşoară. Dar avem noi arte şi ştiinţe ? E pătura aceia 
consumatoare de nulităţi o clasă de oameni de ştiinţă, cari 
să compenseze munca connaţionalilor lor din care trăiesc ? 

Precum ştim, nu. 

lată dar adevărata cauză a balanței defavorabile: înmul- 
țirea cu asupra de măsură atât a clasei consumatoare, cât şi 
a necesităţilor ei. Când un guvern are însă drept sistem de-a 
ridica de pe ulițe mii de nulităţi şi a le inspira trebuinţe pe 
cari nu le avuseseră nici când; când se despopulează cafe- 
nelele, pentru a se popula bugetul; când ignoranţa, perve- 
sitatea şi lenea sunt titluri de recomandaţie pentru a face 
carieră pe miile de căi cari atârnă direct sau indirect de stat, 
— atunci într'adevăr se descarcă de sarcina întreţinerii fizice 
straturi de oameni cari nu meritau să fie descărcate, şi se 
încarcă cu asupra de măsură restul poporului. 

Dacă producătorul nostru, ţăranul, ar primi în schimb 
cunoștințele necesare pentru a-şi economisi munca braţelor 
şi a produce mai mult lucru cu mai puţină muncă atunci ar 
exista o compensație. Dar el munceşte — în acelaş mod 
primitiv şi greu ca şi strămoşii săi, insutindu-i-se sarcinele 
publice. 

Ce lumină i se dă în schimb? In timpul ministerului Ca- 
targiu erau 2.812 şcoli rurale cu 75.484 şcolari ; astăzi, sub 
guvernul părintesc al roşiilor, sunt numai 1910 şcoli. Deci, 

în patru ani de guvernare roșie, s'au pustiit 902 şcoli rurale 
ȘI vor scădea şi mai mult. 

Pressa dar poate vedea foarte bine, din cele de mai sus, 
că bunătatea recoltelor fiind aceiași și căutarea lor în pieţe 
tot atât de mare, un popor poate merge economiceşte şi alt- 
mintrelea la sleire, prin sistemul de idei care-l stăpâneşte. 
Căci în viaţa unui stat ideile predominatoare sunt o crudă 
realitate 


REACȚIUNEA NOASTRĂ 


Incă de pe când ne căutau ceartă confrații dela „Steaua 
României“, fiindcă momentan le venise la'ndemână de-a ne 
numi reacţionari, am spus că orice discuţie e zadarnică. e 
goală logomachie, daca evită a ne spune ce înţeleg dumnea- 
lor prin „reacţie“, ce mâncare e aceea despre care fac atâta 
vorbă. Tot astfel face şi „Românul“, şi alte foi, cu cari însă 
nu discutăm nici odată, căci ar fi cu totul de prisos. Ar 
însemna să intre omul într'o turmă de căţei de florile 
mărului. 

Aşa dar, ce este reacţia ? 

In fizică se numeşte astfel legea, demonstrată de Newton. 
privitor la contra-acţiunea trezită prin o acţiune; în politică 
însă s'a numit astfel: 1) contrarevoluţia, proiectată în Franţa 
îm veacul trecut; 2) tendința de-a reintroduce o formă de gu- 
vernământ care-a existat odată. 

Care-i acea formă de guvernământ care-a existat odată şi 
pe care conservatorii vor s'o reintroducă ? 

Tăcere absolută din partea patrioţilor, semn că de când 
sunt nu sau gândit măcar în treacăt la înțelesul acestei 
vorbe, pe care o bat mereu ca apa 'n piuă. 

Am dovedit din fır în păr că toate, dar toate reformele 
liberale, sunt introduse în țară de partidul conservator. Ni 
se răspunde c'am fost siliţi la aceasta. 

De cine? 

De Europa. 

De opinia publică. 

De 1848. 

Intr'adevăr, aceiași conservatori cutreeraseră Europa, scri- 
seseră broşuri și scoseseră gazete prin cari au arătat lumii 
ceea ce ne trebue, în câc adunarea adhoc a primit un pro- 
gram, ale cărui principii membrii ei, unioniștii, conservatorii 
de astăzi, ştiuseră a le răspândi. 


po... €-.. . 


OPERA POLITICĂ i 143 


De opinia publică? Dar opinia publică consista pe atunci 
tocmai din ei. 

De patruzeci şi opt? 

Deocamdată relevăm un lucru. 

Conservatorii actuali au fost în cea mai mare parte revo- 
luționari la 1848. In Moldova vedem pe d-nii Epureanu, 
Alecsandri, Cantacuzino și o mulţime de privilegiați, ba chiar 
numai privilegiați amestecați în revoluţie; dincoace vedem 
pe mitropolitul, pe d-nii Christian Tell, pe Eliad, pe Bolliac 
ș. a., liberali într'adevăr, dar toţi respingând cu indignare 
onoarea de-a fi porecliţi confraţi ai d-lui C. A. Rosetti şi ai 
roşiilor. Acestea le zicem, nu pentru că revoluţia dela 1848 
ar fi avut cel mai mic efect asupra poprului românesc, ci 
pentru ca s'arătăm că, daca acea revoluţie ar fi avut impor- 
tanţa pe care i-o atribue „Românui , conservatorii actuali au 
format de sigur nouă din zece părţi din promotorii ei. 

Dar adevărul istoric al mișcării dela 1848 e în realitate cu 
mult mai meschin şi mai trist. 

Tinerimea de atunci hrănise mari idealuri naţionale în 
inima ei, cari au fost însă reduse la rolul de-a fi o piatră de 
şah în mânile unei puteri vecine. Rusia avea nevoie de un 
pretext spre a intra în principate şi de aci în Ardeal şi Un- 
garia. De aceea s'a făcut acea mișcare, subţire pusă la cale, 
in contra ordinei existente şi în contra Rusiei. Până astăzi 
stă bănuiala că d. C. A. Rosetti n'a fost la 1848 decât un 
agent rusesc, care s'a amestecat în revoluţie pentru a o: 
trăda. Aceasta a crezut-o Bălcescu, a crezut-o Eliade, o cred 
încă mulţi contimporani. 

Aşa dar, lăsaţi-o mai bine încurcată cu anul 1848, căci în 
toate cazurile e o probă mai mult în contra roşiilor, și învă- 
tati mai bine carte, citiți hrisoave și cronici, ca să vedeţi 
de când a încetat în România până și putinţa unei reacţiuni. 
Ea a încetat cu dinastiile române, cu drepturile politice ale 
boierimii vechi. Ceiace-i mai rămăsese acesteia, nu erau pri- 
vilegii adevărat nobilitare, nu era dreptul de-a se acoperi 
înaintea capului statului şi a-i spune „cu paharul îndeseşte, 
dar cu birul mai rărește“ ci erau nişte biete drepturi pri- 
vate, fără nici o însemnare pentru viaţa statului. Și dacă 
onorabilii confraţi ar răsfoi şi mai mult documentele, ar 
vedea că acele supreme drepturi politice (nu scutiri de dări, 
plăteau în vremea veche boierii ca oricare altul) acele drep- 
turi depuse în mâna unei aristocrăţii istorice, erau adevărul, 
erau religia străbunilor noştri. Atunci vor înţelege cum, ală- 
turi cu Domneasca cetate a Sucevei, înfloreau, înlăuntrul 
aceluiaşi stat, republicele Vrancii, Câmpulungului și Sorocii ; 
atunci vor înţelege cum acea părintească inegalitate, înte- 
meiată pe tradiţii lega om de om c'o vârtoşie morală atât de 

mare, încât ţările noastre, atât de mici, puteau să pună sute 
de mii de oaste în câmpul de bătaie şi, bine înţălegându-se, 
sute de mii care mergeau nu recrutaţi, ci de bunăvoie, de 
dragul ţării şi al libertăţii lor. 

Şi dacă vor confrații să vază azi încă ce tare e un popor 
feudal cu totul, oricât de mic ar fi, n'au decât să se uite la 
Albania şi la Muntenegru, unde sistemul a rămas intact. Nu 
ştim zău, dacă demogagii noştri de vanilie, care umplu 
cafenelele, ar ieşi de bună voie ca Albanejii, când patria ar 
îi în pericol. 

Aşa dar recunoașşteţi că nu ştiţi ce e feudalismul şi că, 
tără să voiţi, ne faceţi cel mai mare compliment, când ne 
numiţi reacționari, un compliment, pe care nu-l primim însă, 
pentrucă nu-l merităm. 

Dar ce e mai ciudat în toate răspunsurile confraţilor dela 
„Românul“, e vecinica confundare a libertăţii cu egalitatea 
drepturilor politice. De câte ori organul nostru va vorbi 
pentru mănţinerea inegalităţii strict constituţionale a dreptu- 
rilor politice, nu private, de atâtea ori suntem numiţi reac- 
ționari. 

Nici prin gând nu le trece onorabililor confraţi că, cerând 
sufrajul universal, sau apropiarea de el, cer despotismul. 

Dar cu ce-a venit Napoleon III pe tron? Cu sufrajul uni- 
versal. Cum îşi alege d-l de Bismarck Reichstagul pe care-l 
strunește cum vrea? Cu sufraj universal. Dar prin ce e 
Grecia actuală absolut neputincioasă, înlăuntru şi'n afară? 
Prin sufraj universal. 

Noi nu suntem, bine înţeles, contra sufrajului universal, 
dar numai acolo unde se potriveşte, adecă unde alegătorul 
are deplină şi exactă cunoștință despre interesul public în 
cestiune.  Inţelegem ca o comună rurală să-şi voteze cu 
sutrajul universal un drum ce-i trebue sau să-şi aşeze o dare 
comunală, — lucru pe care-l pricepe oricine dintre oameni, 
şi care se făceau la noi chiar acum 25 de ani. Dar interese 
mari, pe cari abia cea mai ageră minte le poate cântări, să se 
decidă prin mulţimea voturilor lui Stan şi Bran ? Nici când. 
Cred într'adevăr confrații că Ştefan-Vodă chema pe ţăranii 
republicei din Vrancea ca să se consulte cu ei despre războiu 
sau pace, despre tratate de comerţ sau altele ? Noi înţelegem 
ca în cismărie să fie consultaţi cismarii, în interese comunale 
mebrii comunei. Dar este și politica generală a unei ţări un 
lucru atât de uşor în cât s'o poată judeca ori şi cine după 
cum îl taie capul? Destul de rău am ajuns daca banul cla- 
sează pe oameni în ţara noastră, în loc de-a fi clasaţi prin 
moştenire de bunuri immobiliare ; vor confrații să ajungă şi 
mai jos ? 

Dar geaba vorbim cu oameni cari par a nu poseda nici 

elemente de istorie, nici de drept public, şi cari nu ştiu nici 
ce-i libertate, nici ce-i egalitate. Libertatea adevărată e un 
sentiment aproape religios. Daca nu sentâmpla ca, printre 
căutătorii de aur, jucători de cărţi, beţivi şi hoţi, să se 
colonizeze în Statele-Unite o ceată de puritani, cari emigra- 
seră din patria lor, nu de mizerie, ci de sentiment religios, 
s'alegea praful de Statele-Unite, precum s'alege de Mexic şi 
de alte state din Sud. Dar cum pricepeau acei oameni 
libertatea ? 

S'ascultăm pe judecătorul american Winthrop, care vorbea 
acum două secole: 


„Să nu nenșşelăm asupra înţelesului neatârnării noastre. 
Există întradevăr un soiu de libertate coruptă, a cărei între- 
buințare e comună oamenilor şi animalelor şi care consistă în 
a face tot ce ne place. Această libertate e duşșmană oricărei 
autorități; ea urăște fără răbdare toate regulele; cu ea 
devenim inferiori nouă înșine; ea e duşmana adevărului şi 
a păcii; Dumnezeu a crezut însuși de cuviinţă de-a se ridica 
contra ei. Dar există o libertate civilă şi morală care află 
tărie în unire şi a cărei protegere e misiunea puterii : e liber- 
tatea de-a face fără teamă tot ce e drept şi bun. Această 
sfântă libertate trebue s'o apărăm contra tuturor întâmplă- 
rilor şi să expunem, de e necesar, viaţa noastră pentru ea“. 


Tot acest adânc sentiment, aproape religios, a dat naştere 
statelor române. Se ştie că dinastiile, nobilimea istorică şi 
țăranii noştri liberi au venit unii din Ardeal, alţii din Mara- 
murăş, — nu de nevoie materială, ci din cauze religioase. 
Pentru a mia oară se dovedeşte că spiritul religios, de sigur 
unul şi acelaş cu iubirea nestrămutată de adevăr, e acela care 
formează împărăţii şi regate şi ridică repede popoarele. Cine 
are însă iubire de adevăr, acela nu numai merită, dar şi este 
totdeauna liber şi acela va admite şi inegalitatea stabilită de 
natura organică a statului ca garanţia cea mai puternică a 
chiar libertăţii sale. Căci, pe când iubirea de libertate e cel 
mai nobil instinct al omului, acela al egalităţii are rădăcina 
lui în invidie şi în slăbiciune. 

„Există întradevăr — zice Toqueville — o patimă bărbată 
şi legitimă pentru egalitate, care împinge pe oameni de-a 
voi să fie toţi tari şi stimaţi. Această patimă cearcă a ridica 
pe cei mai mici la rangul celor mari. Dar se găseşte aseme- 
nea în inima omenească un gust depravat pentru egalitate, 
care împinge pe cei slabi de a voi s'atingă nivelul celor tari, 
şi care face pe oameni de-a prefera egalitatea în servitute 
inegalităţii în libertate“. 

Şi aceasta e patima de căpetenie a roşiilor noştri. 

Dar a învățat unul numai abecedarul ? Egalitate. Şi ca; 
din senin e egal cu economiştii și financiarii şi devine direc- 
tor de bancă. Dar are picioarele strâmbe, e cocoşat şi n'a 
fost nici când soldat? Egalitate! Şi deodată e maior în 
gardă. Dar în viaţă-i n'a făcut studii tehnice şi nu ştie a 
deosebi un vagon de un coteţ ? Egalitate ! Şi deodată e de-o 
seamă cu Lesseps şi se face director de drum de fier! Dar 
e un biet licenţiat în drept de mâna a doua ori a treia? Ega- 
litate : Şi de-odată-l vedem, ba ministru de externe, ba la 
finanțe, ba la justiţie, ba guvernator de bancă. Celui care nu 
înţelege nimic din toate astea, lucrurile i se par uşoare; dar 
cine ştie cât de puţină istorie, acela vede că toate astea nu 
pot duce decât la pieire. 

Auzi politică făcută de Fundescu şi Costinescu ? Dar urmă- 
rit-au vr'o dată să vază cum se coc marile acte politice ? 
Ştiu ei, de ex., de când a 'nceput să senchege răsboiul din 
1870 ? Din timpul lui Richelieu. Ştiu ei de când s'a zămi- 
slit scoaterea Austriei din Imperiul Germanic ? Din vremea. 
lui Francisc I, regele Franţei. Știu ei de când Germania 
aspiră a anexa Olanda? Din secolul trecut abia, şi se vor 
scurge poatetîncă o sută de ani, până ce deodată cu anexarea 
acestei ţări Germanii să aibă putere maritimă. Dar oare în 
țările noastre n'avem exemplul unei consegquențe politice 
ruseşti şi austriace de două sute de ani şi mai bine? Si 
toate raporturile astea, toate tendinţele urmărite cu încor- 
dare de generaţii întregi ale unor popoare mari, le înţelege, 
le judecă, le pune la cale — cine? D. Pătărlăgeanu atotştiu- 
torul şi democraţia română. Nici nu sunt în stare să vază 
că sunt jucării în mâna unor puteri străine şi că de spaima 
uneia cad în ghiarele alteia. Totul e să-şi facă trebuşoarele 
şi — apres eux le dâluge! 


CE NE LIPSEȘTE IN MOMENTE GRELE 


Nu încape îndoială că soluţiunea dată de tractul de Berlin 
cestiunii orientale, va mai fi izvorul multor încurcături şi 
chiar a unei conflagraţiuni generale. De odată cu căderea 
conservatorilor din Anglia şi cu venirea la putere a libera- 
lilor, orizontul a'nceput a sentuneca. D. Gladstone se distinge 
printr'un fel de zel religios, prin patimă în politică. Cunos- 
cător al ebraicei şi al talmudului, era un timp în care cu 
texte ebraice combătea emanciparea israeliților din Anglia. 

Cu aceiaşi patimă reprezintă azi principiul, că peninsula Bai- 
canică nu este a nimărui altuia decât a popoarelor de pe ea, 
că amestecul sau înaintarea Austro-Ungariei mai cu seamă 
trebue împiedecat, că, în fine, domnia turcească trebue să 
inceteze. Mărturisim că ne e greu de-a distinge în purtarea 
invățatului şi frumosului om de stat englez fanatismul reli- 
gios de planuri politice, destul numai că cu tot dezastrul din 
Afganistan, cu tot bilul de dezaprobare ce l-a primit cabi- 
netul în cestiunea agrară-irlandeză în camera lorzilor, cu 
toată ruşinea scrisorii smulse de contele Karoly, D. Glad- 
stone încurajează o politică de acţiune în cestiunea orientului 
şi că, în urma acestei atitudini, puterile s'au grupat în două 
tabere, cari numai bine nu par a-și voi una alteia. Abia se 
risipi conferinţa suplimentară din Berlir, în care s'a hotărît 
cel mai deplin acord între puteri, şi văzurăm că în Bulgaria 
incepură a trece ofiţeri şi soldaţi, precum şi muniţiuni din 
Rusia, pentru pregătirea aceluiași soi de războiu neoficial, 
care sa mai purtat în Serbia; din Germania pe de altă 
parte începură a veni, pentru sprijinirea unei contra-acţiuni 
asemenea neoficiale, ofiţeri superiori și funcţionari admini- 
strativi Germani, a căror comunicaţie cu Sultanul se face, 
prin mijlocirea d-lui de Drygalski, fost militar prusian, azi 
adjutant al Sultanului şi om de încredere al Porții. 

În Franţa se fac serbări militare şi revistă de flotă, D. 
Gambeta reamintește Alsasul şi Lotaringia, foile reproduc un 
discurs din 1871 al fostului dictator, în care se vorbeşte de 
recâștigarea provinciilor în timpul unei generaţii cel mult: 
în Austria se face o splendidă serbare a trăgătorilor la ţintă, 
pe jumătate ostăşească ; iar Rusia concentrează lângă gra- 
niţa Galiţiană şi la Bender trupe. In acest din urmă loc se 
pretinde c'ar fi concentrați deja 45.000 de oameni. 

Intr'adevăr redeschiderea cestiunii orientului pare aproape 
şi aceasta în condiţii cât se poate de rele pentru noi. Ger- 
mania ar fi neutralizată în acţiunea ei de către Franţa, 
pururi doritoare de răzbunare; Austro-Ungaria ar fi para- 
lizată prin gingaşele ei interese de pe Adriatica şi prin proiec- 
tele asupra Salonicului, de către Italia; Rusia ar rămânea 
deci din nou stăpână pe sorții Orientului. 

Pe noi nu ne turbură atât amestecul nostru, poate neînlă- 
turat. în învălmăşagul general, şi mai puţin ne turbură încă 
soarta patrioţilor cari mai prin reversibilitate, plătită înainte, 
mai prin directorate de bancă şi de drum de fier, îşi pre- 
gătesc bani albi pentru zile negre, spre a sbura în toate păr- 
tile la cea întâi bătaie de tun; dar ceea ce ne doare în ade- 
văr, e că, prin corupţia guvernanţilor noștri se sleiește atât 
de mult puterile poporului precum şi încrederea ce-ar trebui 
s'o aibă în autoritatea patriei sale, în cât în momentul suprem 

ce se poate ivi de azi până mâine, el n'ar mai avea destulă 
tărie de-a cădea cel puţin cu onoare în lunga şi amara sa 
luptă pentru existenţă. Dacă suferința cea mai grea. mize- 


puţin posibilitatea de-a cădea cu onoare, luptând pentru noi 
şi numai pentru noi, nu ca instrumentele unei politici străine, 
nu ca figuri de şah în mâna unor jucători străini! Tocmai 
când par a se arunca sorții asupra noastră ca asupra cămăşii 
lui Hristos, în asemenea momente grele ţara e total lipsită 
de reprezentanţii ei naturali, de tot ce ea are mai de carac- 
ter, mai onest, mai inteligent. 

in locurile ce li se cuvin — cel puțin în asemenea mo- 
mente — acestora și numai acestora, se resfaţă o plebe uri- 
cioasă ca şi corbii ce rotesc asupra unui om murind. Cum 
e înăscut în aceste naturi catilinare, în aceste inimi pline 
de minciună şi venin, instinctul de corb şi de cucuvae, de 
se plantează tocmai atunci asupra unei nații când ea e în 
momente de grea cumpănă ? 

Cu un semn de discordie ivit între actorii de căpetenie ai 
unei viitoare conflagraţiuni, cată să privim şi incidentul 
foarte semnificativ al cestiunii Dunărene. Cititorul nu va 


guvernamentale, ar fi tălmăcit şi răstălmăcit în toate chi- 
purile ; ba s'ar preface poate că-l urmează, s'ar preface că 
sunt de o opinie cu noi, pentru a ajunge la rezultate tocmai 
contrarii de cele dorite în interesul ţării. In toate cestiunile 
internaţionale o spunem drept, ne mulțumim dacă actele 
guvernanților de azi nu sunt de-a dreptul acte de înaltă tră- 
dere, abstracţie făcând dela toate celelalte defecte ale lor, 
precum mărginirea intelectuală, slăbiciunea de caracter, 
lipsa unui adânc şi adevărat patriotism şi altele. 

Nici când ţara noastră n'a avut mai puţini amici în afară, 
care să ţimă la ea întrun chip câtuşi de puţin dezinteresat 
şi dintr'un punct de vedere ceva mai superior, ca în mo- 
mentele de faţă. De ni se oferă onoarea prezidenţiei în 
comisia de supraveghere a executării reglementelor naviga- 
tiei pe Dunăre, aceasta se face cu condiţia de-a fi pururea 
in minoritate ; de ni se oferă sprijin, ni se dă cu condiţia 
de-a renunţa cu totul la neatârnarea noastră în cestiunea 
navigaţiei. Intre Scila şi Charibde, între stâncă şi stâncă, 
vasul statului român e condus de nişte cârmaci, cari nu 

gândesc la cârmă, ci la aşezarea în siguranță a ceea ce-ar 
putea pune ei de-o parte în caz de naufragiu. 

Tot în înlănţuirea evenimentelor, expuse mai sus, stă şi 
sosirea Impăratului Germaniei la Ischl unde a fost primit 
de Impăratul Austriei, şi unde au venit şi cei doi principi 
Dunăreni. Fără îndoială că prezenţa acestora din urmă în 
locul de întrunire al suveranilor Austriei şi Germaniei, cată 
să aibă un fond politic oarecare. 

Ne-am întreba numai ce înseamnă această prezenţă fără 
un singur ministru, constituţional-responsabil ! Pregăteşte-se 
poate o nouă ediţie a vizitei d-lui Brătianu la Livadia, unde 
sa pus la dispoziţia unei puteri străine România, dată pe 
mâna cucernicului Simeon, fără ştirea parlamentului, fără 
consuitarea țării? Nu ştim şi ni se face negru pe dinaintea 
ochilor când gândim la ceea ce ar putea să iasă pentru noi 
dintr'o nouă ieşire din neutralitate, din nouă aventuri. 

Toată politica aceasta a d-lui Brătanu, a unui om înfu- 
murat şi deşert, care nu en stare să vadă că nici când nu 
putem nici păstra, nici câştiga nimic prin alianţe cu vecinii, 
e controlată ca din partea ţării, dragă Doamne, de Fundeşti 
şi Pătărlăgeni. Toată înţelepciunea politică a strămoşilor 
noştri s'a dus pe apa Sâmbetei de când secta demagogiei 
lucrative guvernează România, o sectă care a ajuns până la 
gradui de-a tocmi străini cu simbrie, ca să ne înjure în 
ţara noastră proprie. Şi cu toate acestea ţara noastră, în 
neutralitate şi în defensivă, ar fi neînvinsă cu toată slăbi- 
ciunea la care am ajuns. Dar nu! Ea trebuie încurcată, 
sau cu soarta uneia care să încheie pace în numele nostru, 
sau cu a altuia, care să declare războiu tot în numele nostru. 

De-ar veni asupra noastră numai ceace-i scris prin fata- 
litate, war fi nimic; am sta sau am cădea cu credinţa în 
suflet şi din cenuşa noastră ar răsări viitoarul. Dar nici asta 
nu ne e dat, căci fatalitatea este între noi înşine, e în acei 
oameni cari au isbutit a constitui din gunoaiele societăţii 
române un partid politic şi o putere în stat, care au isbutit 
a băga veninul discordiei în nație tocmai în momentul, în 
care ea ar avea mai multă nevoie de trezvie şi de unire, de 
claritate în conducere şi de caractere nestrămutate. 

MANOLACHE KOSTAKI EPUREANU 


Duminică, la 7 (19) Septembrie, la 3 ore după amiază-zi 
a încetat din viaţă 


Manolache Kostaki Epureanu 


Greu bolnav, plecase din ţară la Viena şi de acolo la Wies- 
baden, unde părea a se îndrepta. Intors din Viena, pentrucă 
temperatura fusese aspră la băile recomandate, fu trimis 
de medici la Schlangenbad din Nassau, unde, învins de boală 
şi de o timpurie bătrâneţe, şi-a dat obștescul sfârşit. 

O timpurie bătrâneţe în adevăr! Abia de 56 de ani, Ma- 
nolache Kostaki avea arătarea unui om cu mult mai bătrân. 
Coborâtor dintr'o familie istorică a Moldovei şi moștenind 
c avere mare, însă încurcată prin împărţeli şi datorii, el a 
fost viaţa întreagă pe de-o parte bântuit de grija de-a păstra 
averea strămoşilor ca razim al influenţei politice, pe de altă 
parte amestecat ca factor de căpetenie în toate mişcările 
politice ale patriei sale. Studiind în Heidelberg, în timpul 
în care „Juna Germanie“ îşi stabilea idealele ei politice, ca 
curent opus stării monarhiei absolute, ce domnea în Europa 
în urma sfintei alianţe, M. K. Epureanu păstrase, din studiile 
sale in ştiinţele politice şi juridice, idealul constituţionalis- 
mului englez, bazat pe libertatea de a face ceea ce e bine 
și just, pe spiritul adevărului şi al muncei. Credinţa sa fun- 
damenială era că un Stat numai atunci poate înflori când 
destinele sale sunt conduse de partea aceea a naţiei, care e 
heatârnată prin avere şi prin cultură şi că orice Stat e osân- 
dit la o retrogradare sigură, când încape pe mâna oamenilor, 
cari-şi fac din politică o meserie de câştig, un mijloc de 
îmbogăţire ori de bun traiu. Avem înainte-ne o foae eşită 
de sub dictatul său propriu şi iscălită de el, în care arată care 
trebue să fie ţinta partidului conservator. „„Intărirea institu- 
țiilor, concordia între fiii aceleiaşi ţări, asigurarea proprie- 
du și a muncii, înlăturarea elementelor parazite, cari, sub 
v Jormă sau sub alta, nu trăiesc decât din averea sau din 
munca celorlalți ; aceasta trebue să fie mai ales ţinta oricărui 
partid conservator, ba mai mult, a oricărui partid serios, 
cricare ar fi denumirea sa“. 

Ca orator, Epureanu era strălucit. Ore întregi fermeca 
auditoriul, îmbrăcând adevărurile cele mai crude în forma 
nevinovată a unui umor atât de contagios, încât cei mai mari 
adversari politici ai săi, departe de a fi jigniţi de acele 
valuri de fină ironie, de acele scânteeri ademenitoare ale 

unui spirit atât de cultivat, atât de elegant şi de o amabi- 
litate personală covârșitoare, îl ascultau cu adâncă plăcere. 


Nu fraze mari şi patetice, cum le obicinuese oratorii popu- 


lari, cu argumente şi un spirit de fermăcătoare. conversaţie : 
iată arta în care era maestru. Epureanu era un orator cu 
totul modern. Dar îndărătul acestui farmec al graiului se 
ascundea o inimă rănită de starea tristă a patriei lui, căci el 
a fost cel dintâiu, poate, care nu sa lăsat nicicând orbit de 
frazeologia goală a politicilor de industrie, nici de aparențele 
unui progres în forme, pe când în fond poporul dădea îndă- 
răt pe toate căile. 

Incepându-și cariera politică prin participarea la revolu- 
ţia din 1848, el a fost una din podoabele curţii lui Grigorie 
Ghica Vodă, amic şi consilier în cele bune al lui Vodă Cuza, 
prezident al constituantei din 1866, prezident de consiliu sub 
Vodă Carol. O învăţătură vastă, un spirit de o libertate 
genială, o onestitate superioară până şi umbrei vreunei 
îndoieli, un nume vechiu înrădăcinat în tradiţiile unui curat 
patriotism şi cu toate nesfârşitele necazuri ale vieţei sale, 
totdeauna vesel, amabil, îndatoritor, oricât de obosit, de bol- 
nav sau de supărat ar fi fost: astfel era omul, făcut pentru 


- împăca urele şi prevenţiunile dintre oameni. 


Astăzi, acea bogăţie de spirit, de sentiment, de amabilitate 
nu mai e decât o mână de pământ. Nu numai partidul con- 
servator, țara întreagă sufere o grea pierdere, căci în crearea 


unor asemnea oameni natura e extrem de avară. Atins de 


maiestatea morţii, înaintea căreia împăratul şi ostaşul sunt 
deopotrivă, nu se va afla mână care să se ridice pentru vreo 
învinuire înaintea strălucitoarei amintiri pe care acest muri- 
tor o lasă pe pământ. Deci, uşoară îi va fi ţărâna şi amin- 
tirea neumbrită de aripa uitărei! 


CINE DĂ LECȚII DE URBANITATE ! ? 


„Românul“, după ce parafrazează pentru a suta oară cu 
vorbe de clacă, rolui ce-l are opoziţia în toate ţările, ajunge 
a vorbi şi de opoziţia din ţara noastră. 

“Partida liberală voieşte a face pe deplin educaţiunea poli- 
tică a ţării... Din contra, organele opoziţiunii de toate nuan- 
tele înfăţişează desgustătoarea privelişte a unei ne mai pome- 
nite lipse de urbanitate, a unei lupte îndârjite, în care expre- 
siunile cele mai triviale se înlănțuesc unele cu altele, ete". 

Va să zică: lecţii de stil şi urbanitate ! 

Să fim urbani, dar cu cine? 

Cu aceiaşi oameni cari azi, fiind la putere, ne dau lecții, 
pe când ieri, în opoziție, insultau tot şi toate, începând dela 
capul Statului. 

Acum cinci ani, pe când patrioţii erau în opoziţie, ce fel 
de educaţiune politică dedeau dumnealor ţării ? 

Deschidem n-rul ,„Românului: dela 12 Ianuarie 1874, şi 
aflăm în el următorul prim-Bucureşti : 


Anunţarăm și noi, după denunţările ziarului „„Democratul“ 
din Ploiești, că, mulțămită tăcerii curtenitoare a ziarelor, 
tăcere determinată şi de-o mai bună opiniune decât cea sta- 
dilită astăzi asupra aplecărilor unor înalte persoane, s'a su- 
primat în fine, din averea spitalelor, frumosul şi avutul munte 
Piatra-Arsă... 

Comunicatul (privitor la această afacere) fu nefericit din 
capul locuhii ; el suferi două publicaţiuni în Monitor ; în 
prima nu figurau subsemnăturile d-lor efori; se vede că 
aceasta nemulţumi foarte pe oarecine, căci a doua zi comuni- 
catul reapăru în Monitor împreună cu subsemnăturile d-lor 
efori, care declarau că d-nia lor au rugat pe Domnitor să ia 
Piatra-Arsă, că d-nealor au făcut totul, fără ca Domnitorul 
să ceară sau să refuze ceva, că în fine Piatra-Arsă căzuse 
numai ca o năpaste în averea Domnitorului. 

Este, negreşit, foarte cavaleresc o asemenea urmare, de-a 
lua astfel răspunderea Seniorului său. Că se mai găsesc şi 
astăzi asemnea cavaleri, aceasta nu este de mirare, exemplele 
cavalereşti fiind molipsitoare ; că se mai găsesc însă ase- 
meni Seniori, aceasta este ciudat, exemplul neavând absolut 
nici un farmec.. . 

Și ce mai rezultă din ultimul comunicat ? Rezultă că efo- 
ria a solicitat în mai multe rânduri dela M. Sa Domnitorul 
să binevoiască a lua sub patronajul său stabilimentul dela 
Sinaia, şi că acel patronaj nu s'a putut dobândi decât cu 
preţul a 1000 pogoane din Piatra-Arsă. 

Desinteresată şi filantropică patronare ! 

Mai rezultă încă ceva. Rezultă că colonelul Creţulescu n'a 
primit, pentru 2,270 pogoane, din cari 1.232 pădure, decât 
46.046 lei, adecă câte 20 lei pogonul de pădure sau munte. 

Incă — un gheșeft ! 

Daca eforia n'a pierdut nimic din această afacere a Pietrei- 
Arse, în tot cazul rău a fost ars răposatul colonel Creţulescu !** 


Precum văd și orbii, Domnul este acuzat, în şirele de mai 
sus, de-a fi făcut un gheşeft în detrimentul unei fondaţiuni 
publice sau în detrimentul averii unui om ce murise. Tot 

Domnul era numit pe atunci agent al d-lui de Bismarck, etc. 
Aceasta în organul principal al opoziţiei de atunci, căci Nichi- 
percea şi confratele lui dela Telegraful dedeau epitete şi mai 
graţioase Suveranului României. Dar, pe când presa roşie făcea 
educaţia politică a ţării cu atâta urbanitate, cu expresii atât de 
alese pe când vorbea de Domn, ce mai educaţie va fi dat 
când vorbea de alţi muritori de-a doua mână? Nu-i sfă- 
tuim pe cititori să deschidă colecţia „Românului“ din 1875 
şi 1876. Dar daca există vr'un Toma necredinciosul, care să 
nu-și poată închipui decât văzând cu ochii adâncul degra- 
dării stilistice şi morale a acestei tagme de demagogi, îi spu- 
nem să caute n-rul „Românului“' dela 13 August 1875 pag. 3, 
unde el va vedea că într'adevăr nu există înjurătură cât de 
scârboasă în limba ronânească, pe care onorabilii şi urbanii 
patrioţi să n'o fi trecut în gazeta d-lor. Noi mărturisim că 
nu putem comite necuviinţa de-a reproduce cele ce stau 
acolo. 

Şi aceşti oameni fac educaţia politică a poporului! 

Dar ce mai zice „Românul“ ? 

Cei din opoziţie să caute a lumina națiunea asupra dato- 
riilor ei în noua fază în care a intrat, asupra muncii ce tre- 
bue să-şi dea pentru a dobândi şi independenţa economică 
pe lângă cea politică. 

Aceste lecţii le dăm noi de mult. Cea dintâi datorie a 
naţiunii, dacă vrea să se întremeze, şi economiceşte şi mora- 
liceşte e s'arunce pătura de paraziți de deasupră-i în gunoiul 
din care a ieşit; să nu aleagă directori de bancă din absol- 
venţi a patru clase primare, să nu aleagă senator pe autorul 
mărturisitei scabroase afaceri, să nu facă directori de drum 
de fier din cărciocari de mâna a treia, c'un cuvânt să nu 
creeze, prin încurajarea stupidităţii şa obrăzniciei, o clasă 
de consumatori improductivi ai sudorii frunţii ei. Curăţită de 
pătura de paraziți, naţia își va veni în fire. E drept că 
bugetul celor două cinstite academii dela Văcăreşti şi dela 
Mărcuţa s'ar cam încărca; dar, în orice caz, patrioţii căpă- 
iuiţi în aceste două institute nu vor mai costa naţia câte 24 
şi 36 mii de franci de obraz pe an, ci mai ieftior, mai adequat 
cu meritele şi capacitatea multora dintre reversibilii şi mu- 
cenicii patrioţi. 

Cât despre specioasele cercetări economice ale Românului, 
ierte-ni-se vorba, dar n'am ajuns în doaga redactorilor acelei 
gazete, de-a ignora abecedarul economiei politice şi de-a face 
cu toate astea lecţii de politică comercială d-lui baron de 
Haymerle. 

Abecedarul economicei politice zice însă: 

Industrie fără protecţie nu se poate înființa. 

Protecţie fără putere politică a statului nu se putea exercita. 

Puterea politică nu se poate câştiga decât prin o desvol-| 
tare normală şi sănătoasă a poporului, deci organizând statul 
simplu şi în conformitate cu necesităţile lui simple, ieftine, 
conform cu munca lui ieftină, solid şi statornic, conform cul 
natura proprietăţii şa muncii lui. 

Cu sărituri pseudo-civilizatorii, cu crearea de locuri mari! 
în cari să intre panglicari mici, cu forme goale în locul fon-: 
dului, cu vorbe late în loc de ştiinţă şi raţionament, cu Costi-. 
neştii ca surogat pentru Colbert, nu se regenerează şi nu; 
se'ntăreşte o nație. 


Cestiunea economică la noi nu e numai o cestiune a mişcării | 


bunurilor; ea e mai adâncă: e socială şi morală. Pentru : 


rezolvarea ei ar trebui un moment de înălţarea inimilor, la 


care să contribue clasele în adevăr educative ale societăţii, . 


preotul, dascălul, legiuitorul penal, ba chiar psihiatrul. 


Căci dacă avem nevoie de ceva e înainte de toate de-a. 


uri neadevărul, ignoranţa lustrită, cupiditatea demagogilor, 
suficiența nulităţilor. Trebue să se înfrângă odată conspi- 
raţia, pe care tot ce e mărginit și ambițios, sărac şi leneş, stu- 
pid şi invidios, au plăsmuit-o prin instinct contra caracterului 
drept al poporului nostru, în contra bunului său simţ, în 
contra muncii sale. 

Nu ni se zică că şi între roşii sunt patrioţi şi oameni de 
caracter. Sistemul lor de guvern și maniera lor de-a vedea 
sunt o crimă în contra ţării. Cine, după falimentul deplin 
al politicei lor interne şi externe, sau nu vede, sau se pre- 
face a nu vedea rezultatele, e mărginit, sau de rea credinţă. 
Cu cel mărginit nu există dispută pentru că nu en stare a 
te pricepe; cu cel de rea credinţă asemenea nu e dispută, 
pentrucă nu voieşte să te priceapă „Stat pro ratione vo- 
luntas“. 

„Românul“ deci ar face bine să-şi păstreze lecțiile de ur- 
banitate pentru sine, când va fi în opoziție, căci va avea 
mare nevoie de ele, mai ales când bine meritatul Orăşanu 
nu va mai avea slujbă. Atunci nici cenuşa morților nu va 
rămânea neturburată de urbanitatea recunoscută şi meda- 
liată a srrierilor așa zise umoristice ale acestui curios geniu. 
Cât despre noi îndeosebi şi de opoziţie în genere, ştim foarte 
bine cu cine avem a fi politicoși şi cu cine nu; şi, dacă Go- 
leștii şi alţi amăgiţi de felul lor n'au avut a întâmpina din 
parte-ne nici umbră de bănuială, ori care ar fi fost ideile 
lor politice, nu vom fi tot astfel faţă cu tagma, pentru care 
ideile sunt un pretext de spoliare şi un mijloc de bun traiu, 
față cu sistemul demagogic, care din politică face o speculă, 
din sufragiul claselor amăgite o scară de înaintare în eco- 
nomia, nu politică, ci privată, a membrilor societăţii de 
exploataţie !... 

AMESTECUL STRAIN 


Nu încurajăm fantaziile politice de cari, din nenorocire, 
sufere atât de mult generația dominantă din România şi pe 
cari poporul nostru liniştit şi cu mult bun simț, nu le îm- 
părtăşeşte. De regulă mişcările politice din țările dunărene 
se compun, precum am spus-o adeseori, din două elemente 
deosebite, din masa nemulțumirilor din lăuntru cari există 
latente în orice țară din lume, sunt însă la noi de o vehe- 
mență extraordinară fiindcă pentru o mulțime de lume 
patriotică parvenirea la putere e o cestiune de îmbogățire şi 
de bun traiu, pentru unii o cestiune de existență zilnică 
chiar, dar al doilea element, cel hotărît periculos, e droj- 
dia politicei străine care face să fermenteze massa nemul- 
tumirilor din lăuntru. 

idealul nostru ar fi ca guvernul din țară să se urce şi să 
cază prin opinia publică din țară, fără amestecul acelui ele- 
ment de fermentație străină. Deaceea, ori cât de rea ar fi 
politica exterioară a unui guvern, ne-am impus în privire-i 
© rezervă prudentă şi nam combătut decât temperamentul 
cu care a fost condusă; pentru politica interioară critica 
era cu atât mai uşoară, cu cât reformele pripite pe toate tere- 
nurile a trebuit să creeze o atmosferă coruptă şi o organizație 
nespus de scumpă pentru viața simplă şi ieftină a unui popor 
agricol. Superioritatea vechei organizații istorice asupra celei 
nouă era ieftinătatea ei. Dovadă că această superioritate era 
reală, e sporirea continuă şi repede a populaţiei sub domniile 
anterioare unirii, era inavuţirea continuă a elementului româ- 
nesc din oraşe, înmulţirea regulată, însă nu prea repede, a 
clasei culte de mijloc ; pe când, în urma reformelor primite, 
populaţia scade, elementul românesc din orașe dă îndărăt, 
învins de imigraţiunea străină, iar clasa cultă de mijloc, 
mult mai numeroasă, a devenit un adevărat proletariat de 
postulanţi, care primejdueşte şi stabilitatea guvernelor şi exi- 
stenţa ţării. 

In acest proletariat, din nenorocire, guvernele străine care 
au interese în Orient vor găsi totdjeauna un manipul gata a 
se pune la dispoziţia lor. Noi nu acuzăm acele guverne. Ele 
se folosesc de cine pot şi iau pe cine li se oferă. Pe de altă 
parte, cu dreptatea istorică pe care-o aplicăm tuturor, nu vom 
zice nici măcar că aceşti proletari sunt de-adreptul trădători. 
Le lipseşte însă facultatea de-a distinge între interesele lor şi 
interesele ţării, iar massa celor nemulţumiţi e totdeauna în 
pericol de-a confunda chiar aceste două serii de interese. Nu 
vom greşi însă dacă vom susţine că pentru mulţi din oamenii 

politici de acest soiu venirea la putere nu e un mijloc pentru 
realizarea unui scop, a unui program, ci scopul însuşi, urmă- 
rit cu orice mijloace, cu cele mai rele chi r. Cei care pri- 
vesc venirea la putere numai ca pe un mijloc pentru reali- 
zarea ideilor lor politice, sunt adeseori amăgiţi de către tagma 
celor abili. 

Aceste reflecţii nu ni le inspiră numai schimbările de mini- 
steriu dela noi, ci şi acele din țările balcanice. Precum ştim, 
ministeriul din Serbia a căzut în urma neînțelegerilor cu 
Austria, dar nu ne îndoim că şi cel grecesc va fi căzut ase- 
menea în urma unor influenţe oculte. 

Dar tagma patrioţilor reversibili are o îndoită misiune de 
indeplinit în politica ei. Cea dintâi e venirea cu orice preţ 
la putere, a doua menţinerea cu orice preţ. 

Din aceste două laturi ale activităţii patriotice, cea de-a 
doua e, dacă se poate, mai periculoasă încă decât cea dintâi. 
Nu e nici un mijloc îndestul de rău care să nu se'ntrebuin- 
teze pentru menţinerea în permanenţă a unui guvern rău. 
Jucăria vecinică cu personalităţi parlamentare, schimbarea 
lor caleidoscopică la diferitele resorturi ale administraţiei pu- 
blice, care umblă astfel în ştirea lui Dumnezeu, e încă răul 
cel mai mic. Răul cel mare e că aceste personalităţi vin şi 
se retrag fără nici o cauză parlamentară, ca nişte unelte ale 
capriţiilor şefului. Mai periculoasă e schimbarea întregului 
program cu care guvernul venise la putere. In locul eco- 
nomiilor promise, ne pomenim c'o urcare cu 34 la sută a 
bugetului cheltuelilor, cu cheltueli nesocotite în toate ramu- 


cea luată dela Rusia, nu se văd trecute nicăiri între venituri 
sau cheltueli ; în loc de claritate în gestiune, ştim că există 
datorii ascunse, un deficit ascuns, un chaos pospăit cu vorbe 
şi asigurări patriotice. In loc de-a se'npuțina funcţiile, înmul- 
țirea lor, prin luarea în regie a drumurilor de fier şi a tutu- 
nului, a devenit un sistem de guvernământ. 

Din expedient în expedient nu știm zău unde vor ajunge 
patrioţii pentru a se mai ține la putere. Marele expedient 
vor fi poate din nou aventurile. 

„Si la 1868 faimoasa concesie Strousberg şi o ne mai pome- 


trebue să-i uităm originea, de vreme ce pe atunci marele 

Asupra politicei contelui Beust în România memoriul se 
exprimă astfel : 


„In primele paisprezece zile ale lunei Noemvrie (1868) cabi- 
netul din Viena îşi alesese România drept arenă a politicei 
sale iritate şi iritatorii. Precum se constată deja în memo- 
riul dela 10 Noemvrie, contele Beust a istovit toate încercările 
de-a desvălui înaintea cabinetelor occidentale pretinsele agi- 
taţii ale Prusei şi ale Rusiei în Moldo-Valahia. Intr'un dis- 
curs ţinut înaintea comisiei militare a Reichstagului, can- 
celariul c. r. a încercat a dovedi necesitatea de-a se ridica 
efectivul armatei austriace la 800.000 de oameni şi a motivat 
urcarea cu pericolul „arsenalului românesc“ ; o colecţie ulte- 
rioară de documente oficiale cuprindea cele mai grele învi- 
novăţiri contra ministrului Brătianu. Aceste agitaţii, întă- 
rite prin continua lucrare a opiniei publice, nu rămaseră fără 
efect. In Paris ca şi în Londra, dar mai cu seamă în Con- 
stantinopol oamenii începură să se neliniştească şi să vor- 
bească de necesitatea unei represiuni în România. Cabine- 
tul din Berlin ştiu să întâmpine cu abilitate intriga aceasta 
sfătuindu-l pe principele Carol să concedieze ministeriul Bră- 
tianu şi să-și îndoiască moderaţia şi conciliaţiunea faţă cu 
Poarta“. 


Asupra marelui expedient, plănuit pentru a acoperi ruina 
financiară, cabinetul Brătianu a căzut atunci  Vremile de 
astăzi par însă mai proprii pentru încurajarea marilor expe- 
diente patriotice şi nu ştim dacă mai există vre un cabinet 
care să sfătuiască moderaţia şi conciliaţiunea. Țara, dacă ar 
avea libertatea de-a se exprima, ar fi concediat de mult pe 
d-l Brătianu. Dar ţara e legată prin miile și zecile de mii 
de funcții nouă cari au prefăcut poporul românesc într'un 
popor de slujbaşi şi expedientele celelalte s'au înfundat atât 
de rău, încât ne temem de cel mare. 


CRITICA NOASTRĂ ŞI SUSCEPTIBILITĂȚILE 
- „PRESSEI“ 


Co suficienţă vrednică de generaţia atotştiutoare a advo- 
caţilor din zilele noastre, „Pressa“ a publicat un şir de seri- 
sori „de omni re scibili et de quibusdam aliis“, adecă multe şi 
mărunte, despre câte ’n cer și pe pământ, despre Dumnezeu, 
biserică, școli de meserii, curte de casaţie, admisibilitate în 

funcțiuni, linguistică şi ortografie, credit agricol, procedură, 
academie, portărei, etc., etc., toate acestea amestecate una 
cu alta, ca vai de capul lor, încât citindu-le nu mai ştiai pe 
ce lume eşti. 

Ne-am permis a contesta cel puţin lipsa de folos a unei 
lucrări fără unitate de vederi, fără plan, scrisă se vede mai 
mult de florile mărului, decât pentru vre-un rezultat a că- 
tării. 

Dar ne-am găsit oamenii. 

Știţi de ce am vorbit atât de cavalierement despre studiile 
„Pressei' ?  N'ar crede cineva, dar așa e cum zice organul 
d-lui Boerescu. De invidie am vorbit rău. De spaimă pen- 
trucă ne temem, ca nu cumva „Prin lucrările serioase de 
cari guvernul a început să se ocupe în privinţa îmbunătăți- 
rilor interioare, să ajungă a se perpetua la putere, binemeri- 
tând dela țară, astfel încât să piarză orice speranţă cei dela 
„Timpul“. 

Așa e, onorabili, confraţi, aţi ghicit-o. Frică ne e că ne 
veţi apuca pe dinainte, ne veţi lua apa dela moară, vorba 
ceea ; şi ne supărăm ca Alexandru Machedon pe Filip, că tot 
biruia şi nu-i lăsa nimic de făcut. Dar o fi ori n'o fi aşa, 
păcatele noastre, nu de sentimentele ce ne inspiră e vorba. 
ci de studiile ,„Pressei'. 

Ne-am așteptat să vedem o critică serioasă a lucrării noa- 
stre, zice „Pressa“. 

— Aida de! Cerem mai mult decât ne poate da, aşteptăm. 
un lucru cu neputinţă pentru simandicoşii noştri adversari. 

Ce modestie, ce modestie ! 

Dar oare nu găsesc onor. confrați că întrebarea cea mai 
naturală ce-ar fi trebuit să şi-o puie, e dacă lucrarea d-lor 
suportă o critică serioasă ? 

Ia să luăm câteva pasaje numai din acele vestite scrisori 
ca să vedem de ce critică sunt susceptibile. 

Eu cred, d-le redactor, că, precum marele moralist şi censor 
Catone termina discursurile sale din senatul Romei cu me- 
morabilele cuvinte:  Caeterum censeo delenda est Cartago“ 
tot asemenea oratorii şi publiciştii noştri sunt datori a lucra 
fără pregetare ca să strivească funcționarismul“. (Cf. sceri- 
soarea a VIII-a). 

Intradevăr memorabile cuvinte a rostit Marcus Porcius 
Cato (Major), pronumit Censorius, în senatul Romei. 

Dar ceea ce-i mai memorabil e că un autor latin, care a 
seris „Origines“ şi „De re rustica“, să nu ştie latineşte, ba să 
nu ştie nici măcar cum se scrie numele unui stat, de veacuri 
inamic al Romei. 

Apoi bătrânul Marcus Porcius Cato trebuia să ştie că, după 
verbele sentiendi şi declarandi (din care face parte şi censeo), 

urmează acuzativul cu infinitiv şi că orașul în cestie se scrie 
cu th (Carthago sau Karthago). Fraza deci pe care ar fi tre- 
buit s'o rostească acel bătrân om de stat, ar fi sunat: „ite- 
rum censeo Carthaginem esse delendam“, sau, mai puţin co- 
rect, cu „ut“. Dar fiindcă onor. confraţi dela „Pressa“ ne-au 
dat mai alaltăieri a înţelege cam trebui să învăţăm istoria, 
de sigur d-nealor ştiu vorbele autentice ale bătrânului bucher, 
carele n'ajunsese, cu tot autorlicul lui, să-şi ştie măcar limba 
maternă bine. 

Dar să mai vedem încă probe de cunoştinţe. 

„Românii în genere au chiar azi deprinderile străbunilor 
lor de acum două mii de ani: iubesc arma şi toga şi ţăranii 
se dedau agriculturii (ca acum două mii de ani). (Cf. scri- 
soarea a II-a). 

E destul, nu ca cineva să-și cunoască ţara, ci să fi îmbă- 
trânit în ea, pentru a şti că poporul nostru a fost până mai 
alaltăieri un popor păstoresc, că agricultura nu datează, pro- 
priu vorbind, decât dela regulament încoace. Dar se 'nţe- 
lege, de vreme ce Romanii sunt strămoşii noștri, cată să fi 
fost şi noi popor agricol. 

Dar să lăsăm aceste semne de profundă ştiinţă despre lu- 
cruri elementare și să cităm după întâmplare, câteva mari 
idei de reformă, propuse de autorul scrisorilor din „Pressa“. 

In câteva oraşe mari populate, unul din gimnazii să se 
schimbe în şcoală de aplicaţiune cu ateliere pentru diverse 
meserii. In Bucureşti să se înfiinţeze zece ateliere care se 
vor întreţine, ca şi cele din districte, din produsul obiectelor: 
fabricate de şcolarii de ambe sexe. 

La noi în ţară maeştrii cei buni abia pot concura cu manu- 
factura şi fabricatele străine, introduse graţie liber-schimbis- 
mului, şi copiii cari învaţă abia o meserie şi strică zece piei 
până să nimerească o cismă, vor întreţine ateliere cu produ- 
sul obiectelor fabricate de ei? Ce ingenioasă idee! 

Alta. 

Institutorii şcoalelor primare de districte vor preda şcola- 
rilor săteni cari se destină la cariera de învățător în comună, 
| noțiuni elementare de agronomie, iar aplicaţiunile acestei 
| ştiinţe se vor face într'o mică fermă model aproape de capi- 
T tala districtului. 

Inainte de-a se aplica această reformă salutară, ar trebui 
să se înființeze un institut central de zodiaşi şi de prooroci, 
din care să recrutăm pe institutorii din oraşe. Căci aceia 
trebue să ştie la ce anume carieră se destină copii de 5-6 
ani ce le vin pe mână şi să-i pună de-oparte pe cei ce se 
destină la cariera de învăţător în comună. Onor. confrate 
uită cu totul că, pentru scopul formării învăţătorilor săteşti, 

există școli normale, în cari se predau noţiuni de agronomie, | 
dar se predau, se vede, cu acelaș folos, cu care vestitul Cato! 
Censorius a 'nvăţat latineşte. 

Alta. 

Să se 'nfiinţeze la fiecare judecătorie de ocol câte-o mică 
casă de împrumutat, având drept capital banii adunaţi din. 
excedentele bugetare comunale. 

lată judecătoriile de ocol devenite institute de credit, şi! 
încă cu ce? Cu excedentele bugetare comunale. 

Apoi nu mai e Ghica bătrânul or Ştirbei Domn în Țara- 
Românească, onorabili confraţi! In statul care cheltueșşte 
regulat mai mult decât are, care percepe regulat mai mult 
decât poate produce poporul, acolo comuna, nu numai că 
n'are excedente bugetare, dar rămâne ani întregi datoare cu 
rămăşiţe şi-şi echilibrează bugetul cu datorii. Statul în care 
pot exista excedente bugetare, nu e acela în care d'alde Cos- 
tinești și Mihăleşti pot umbla cu mânile ’n şolduri, ci cu 
totul altul. Intr'un stat cu excedente bugetare, onorabililor, 
Cato Censorius știe latineşte, precum fiecare-şi ştie teapa. E 
drept că un asemenea regim e ceea ce ziceţi dv. în sceri- 
soarea VIII-a, din secolii „mediani“ care „Nu permitea unui 
om să exercite un comerciu sau o industrie decât după împli- 
nirea unor condițiuni grele și învingerea unor dificultăţi ne- 
numărate“, un sistem pe care, după cum mărturisiţi, îl 
detestaţi. Şi se 'nţelege că trebue să-l detestaţi. Acel sistem 
asigura înaintarea meritului, dar numai a meritului, pe când 
d-v. credeţi că v'ar opri „talentul sau geniul de a se pro- 
duce şi a-şi lua sborul lor natural“. Acest talent sau geniu 
se exercită apoi în sbor natural asupra tuturor lucrurilor, şi 
în deosebi asupra acuzativului cu infinitiv şi a lui Cato 
Censorius. 

Dar..., se 'nţelege, noi vorbim din invidie astfel. ,Pressa‘ 
are dreptate; studiile ei sunt susceptibile de-o critică se- 
rioasă și numai noi, adversarii simandicoşi, nu suntem în stare 
a i-o face. 

ION BRĂTIANU ȘI... PRINCIPELE DE BISMARCK 


E clar că un stat care cheltueşte pentru pretinse necesităţi 
politice mai mult decât poate suporta producţia poporului, va 
ajunge pas cu pas la o sărăcie, pospăită cu vorbe, dar din ce 
în ce mai simţitoare prin trebuinţele miilor de indivizi, pe 
cari un sistem fals i-a ridicat deasupra, prefăcându-i în ex- 
ploatatori ai averii publice. 

Un sistem de guvernământ se schimbă pentru a se realiza 
îmbunătăţiri. Când însă disproporţia între capitalul cheltuit 
şi binele realizat e atât de mare ca la noi, sistemul însuși 
cată să fie vicios, nepotrivit cu ţara şi cu stadiul de desvol- 
tare economică şi intelectuală a poporului. Sute de mii sau 
cheltuit dela începutul reformelor pentru a face din oameni 
fără nici o specialitate, fără talent şi fără învăţătură bărbaţi 
de stat, pentru a-i face, prin haine doar, prezentabili înaintea 
lumii, precând ar fi fost mai simplu de-a face cislă între 
vechile clase privilegiate spre a înţoli golănimea liberală. Ar 
fi fost o cheltuială mult mai mică şi rezultatul ar fi fost 
acelaş. Şi aceasta pe toate terenurile. Pretutindeni, în admi- 
nistraţie, în finanţe, în universităţi, la academie, în corpurile 
selfgovernment, pe jeţurile de miniștri, nu întâlnim, în mare 
majoritate decât iarăși și iarăşi acele fatale fizionomii nespe- 
cializate, aceeaşi protoplasmă de postulanţi, de reputaţii uzur- 
pate, care se grămădeşte înainte în toate şi care tratează c'o 
egală suficienţă toate ramurile administraţiei publice. 

S'apoi ne plângem că lucrurile nu merg bine. Dar cum să 
meargă? Nu vedem pe prototipul acestei grozave suficienţe, 
pe d. Ioan Brătianu, care — între noi vorbind — nu ştie a 
scrie gramatical nici o limbă și n'a învăţat niciodată ceva, 
perindând toate resorturile posibile? Nu-l vedem ba mini- 
stru de interne, ba de războiu, ba de finanţe, ba de lucrări 
publice ; nepricepându-se la nici una şi încurcând ițele tu- 
turor ? 2 

De ce? 

Pentru că şi principele de Bismarck face aşa. Dar princi- 
pele de Bismarck e un bun economist, dar are la îndemâna 
lui o sumă de oameni luminaţi și speciali, dar, cu tot geniul 
său înăscut, are învăţătură, are chiar stil. Dacă n'ar fi fost 
cancelar al Germaniei, ar fi fost de sigur un celebru scriitor. 
Scrisorile sale arată o superioritate de gândire, o 'nlesnire de 
pătrundere a celor mai grele cestiuni, eleganţă şi spirit de 
sarcasm, care dovedesc până şi în mucul condeiului pe omul 
mare. Compară acum pe acesta cu celebrul tip de melodramă 
al cancelarului dela Dâmboviţa, care nu ştie compune o scri- 

soare a cătării, nu pricepe nici o cestiune decât pe jumătate 
şi care n'are decât astuţie, o cahtate comună celor ce se tem 
de propriul lor neant, compara, zic, aceste două mărimi şi fă 
concluzia. 

Nu-i vorba, după sfânt şi tămâia. D. Brătianu e monogra- 
mul partidului său. Precum se 'nlănţuesc literile unui nume 
întrun monogram, astfel sunt cuprinse într'o indisolubilă uni- 
tate în acest Cavour al noului Bizanţ, ignoranţa, suficiența 
şi înnăscuta astuţie a nulităţilor. Precând un om mare aser- 
veşte în adevăr toate principiile câte agită clasele unei socie- 
tăţi, unui mare plan politic, servindu-se de clericali, când 
sentimentul religios al poporului său cată să fie pus în miş- 
care, de nobilime, când simţul istoric al naţiei cată să dea 
naștere unei nouă formaţiuni, de liberalism, atunci când 
forme moştenite se opun realizării unei idei şi trebuesc înve- 
ninate prin liberalismul cosmopolit ; pe când aşa dar un om 
mare zideşte dărâmând, ca natura, agentul Dumnezeirii, ve- 
dem pe acest Cavour, sleind toate sentimentele generoase ale 
unei naţii pentru a-şi cocoţa și menţine individualitatea la 
putere, agitână cestiuni naţionale, când ele erau mai nerea- 
lizabile decât oricând şi astupându-le gura, când există pers- 
pective de realizare ; spunând neadevărul oricând şi neavând 
nici o ţintă politică clară. O ţintă are în adevăr, una singură 
care merită relevată : a perpetua rămânerea la putere a unei 
clase de paraziți sociali, de oameni fără ştiinţă de carte şi 
fără caracter, slugi ai oricărui guvern şi ai oricărui sistem, 
dar duşmani meritului şi adevărului sub orice sistem şi sub 
orice guvern. E neauzit, dar aşa este. A fost cineva separa- 
tist ? îşi află locul printre roşii; a fost conservator, dar a 
avut ambiţii disproporţionate cu inteligenţa sa? Partidul 
roşu îi deschide braţele. A comis scabroase afaceri ? Partidul 
roşu le acopere şi-l canonizează. 

"Tinerimii i se dau zilnic din partea oamenilor, cari repre- 
zintă autoritatea statului din culme până la baze, următoa- 
rele regule de purtare:  Conspiră contra șefului statului şi 
proclamă-i răsturnarea şi vei ajunge... om mare. Aibi o deo- 
sebită dexteritate de-a despoia lumea şi vei ajunge... cel puţin 
prefect. Intră cu patru clase primare corector la „Românul“ 
şi învaţă a calomnia şi vei ajunge... director de bancă. 

Dar aceasta e în gradul cel mai mare imoral? Nu face 
nimic. Dar un stat merge spre sigură disoluţiune pe calea 
aceasta ? Nu face nimic. După noi potopul. Ce ne pasă de 
soarta generaţiilor viitoare, ce de soarta celei actuale ? Trăim 
de pe o zi pe alta, aruncăm praf în ochii lumii, ba cu negusto- 
rie de vorbe, ba pretextând reforme, și încolo... o mai îngriji 
şi Cel de sus de trebuinţele reale ale poporului. 

ADEVARUL DOARE 


Adevărul doare. Lecția cartagineză pe care ne-am permis 
a o da onorabililor adversari dela „Pressa“, i-a făcut să-şi 
piarză minţile şi să vorbească în bobote. Patru coloane şi 
jumătate de injurii în contra ardelenilor sunt răspunsul ce 
se dă la observaţiile noastre. 

Eroarea cu Carthago a fost un lapsus calami, adică l-a 
luat pe autorul scrierilor condeiul pe dinainte. 

Autorul scrisorilor din ,Pressa“ ştia foarte bine, precum ne 
declară, că atunci trebuia să ne unim cu forma numită: acu- 
sativum cum infinitivum. 

Oare acusativum cum infinitivum tot un lapsus este? 

Limba latină e ca o femeie frumoasă, dar cam crudă, ono- 
rabili confraţi, faţă cu lasciva bătrâneţe care-ar voi să abu- 
zeze de ea. Prin simple injurii, adresate ardelenilor, genul 
substantivelor latinești nu se schimbă, nici prepoziţia cum 
nu 'ncetează a cere ablativul, cun cuvânt accusativus cum 
infinitivo nu devine aşa de lesne acusativum cum injinitivum. 

Dar să lăsăm astea. Inţelegem ca cineva care nu ştie a 
scrie bine româneşte, să fie silit a se exprima în această 
limbă.. Dar cine focu-l mai îndeamnă pe autorul scrisorilor 
de-a face citate latinești, când nu le ştie?  Deşertăciunea ? 
lată ce pate deşertăciunea când simulează a şti ceea ce nu 
ştie. . 

Dar momente de adevărată petrecere ne-au cauzat injuriile 
asupra ardelenilor, petrecere la care nu ne putem opri a-l 
face părtaş pe publicul cititor. 

Iată întradevăr câteva pasagii din ,Pressa“ care nu vor 
lipsi a face efectul cuvenit. 

„Timpul“ începe revista sa de Luni cu o frază care atinge 
cu ironie pe avocaţii din ţară, calificându-i suficienţi şi 
atot ştiutori. Ne prindem că mâna care a scris aceste vorbe 
este a unui avocat care a trecut „,„rigurosum“ la Blaj! Dacă 
sunt unii înfumuraţi care cred că ştiu multă carte, apoi sunt 
negreşit drăguţii noştri „inteligenţi de peste Carpaţi“ ; daca 
se află în lume avocaţi fără cauze, sunt „de bună seamă“ cei 
mai mulţi dintre dânşii veniţi în mijlocul nostru. 

Aceşti oameni au părăsit Transilvania în mâinile Ungu- 
rilor, au dezertat postul de onoare unde trebuiau să lupte 
pentru conservarea şi desvoltarea naţionalităţii române, pen- 
tru ca să vie la noi, unde au fost primiţi cu braţele deschise, 
și să petreacă o viaţă dulce şi plăcută, câștigând părăluţe, dar 
uitând nevoile patriei! Ce au făcut şi ce fac, în adevăr, 

acești confraţi în sânul nostru ca să lupte contra cotropirei! 
maghiare? Nimic. 

Generaţiunea de azi venită de peste munţi nu s'a însemnat 
decât prin Maiorești şi Lauriani, cari ne-au scălâmbat limba! 
prin pedantismul lor, și au încurajat năpădirea în țară a com- 
patrioţilor lor, cari cum am zis, uitară interesele patriei nu- 
mai pentru satisfacerea nevoilor lor private. Pericolul cel: 
mai mare ameninţă existenţa naţională a Transilvaniei prin: 
aplicarea nouii legi a Instrucțiunii, și confrații noștri, veniţi 
aci de peste Carpaţi, nu fac nici o lucrare, nu scriu o singură! 
linie prin ziare în favoarea intereselor Transilvaniei: Pe- 
danţi şi anoști, ei ne fac gâlceavă de vorbe ca niște şcolari! 
de gimnaz. 

Am avut ocazia, domnule redactor, mergând astă-vară la! 
băi, de a convorbi cu bărbaţi eminenţi din Transilvania şi a: 
auzi plângerile lor fundate contra confraţilor lor de aci. Ne: 
facem organul lor, expuindu-le în aceste coloane, și sperăm! 
că adversarii noştri dela „Timpul“ le vor înţelege şi părăsi| 
pedantismul lor ca să se apuce serios de muncă şi să răspundă! 
la așteptarea patriei ! 

»Pressa“ ar pierde prinsoarea, pentrucă scriitorul revistei; 
din „Timpul“ nici e advocat, nici a dorit vreodată să fie.) 
Dar ce ridicole devin toate declamațiile acestea ale »Pressei“ 
față cu declararea limpede ce facem, că autorul articolelor : 
din „Timpul“ nici e ardelean, nici neam de neamul lui n'a . 
fost ardelean? Ce gratuite sunt toate gingăşiile adresate 
Maioreștilor şi Laurianilor, precum şi bietului liceu din Blaj, 
faţă cu adevărul net că adversarul „Pressei“, e născut în Ro-; 
mânia, din părinţi născuţi asemenea în România, Români get- 
beget cum ar zice Turcul? Nu se face „Pressa“' ridicolă 
cun asemenea quiproquo ? 

Dar vom explica noi acest fenomen. 

E destul ca cineva să scrie româneşte, așa cum scriau stră- 
moșii noștri, cumpănit şi cu rost, pentru ca în ochii venitù- 
rilor liberale şi semiliberale, în ochii lepădăturilor orientului 
european să treacă de strein. Am ajuns în adevăr în această 
Americă dunăreană ca tocmai Românii să fie trataţi ca străini, 
să se simtă străini în ţara lor proprie. Toate capetele unor 
rase degenerate cari s'au grămădit în oraşele României, toate 
craniile cu câte cinci dramuri de creer, fără seriozitate şi 
adâncime, toţi microcefalii şi toate stârpiturile peninsulei bal- 
canice apar în acest bal mascat sub formă de reputaţii uzur- 
pate, de mari oameni fără ştiinţă de carte ; toată această 
plebe s'a constituit în stăpâna poporului românesc. Libertate, 
egalitate, fraternitate ! Ce e mai frumos în lume decât ca 
tot ce se scurge în România, ca într'o mlaștină, să fie liber 
ca noi, egal cu noi, frate cu noi? Și pe când această plebe 

se 'nmulţeşte pe zi ce merge, neamul nobil şi drept, care 
cutremura odinioară pământul la un semn al lui Mircea Basa- 
rab, sărăcește, scade şi moare. 

Dar oare pasajele de mai sus din „Pressa nu sunt o do- 
vadă mai mult de această stare de lucruri? Vin sute de mii 
de Evrei în ţară şi-i vom găsi pe membrii centrului pledând 
pentru a li se acorda drepturi, ba ne prindem că patrioţii de 
soiul acesta n'ar fi nici contra colonizării cu străini precum 
în genere, în loc de-a opri, favorizează americanizarea Româ- 
niei. 

Dar dacă o mână de Români vine pe acest colţ de pământ, 
singurul ce-a mai rămas liber din marea noastră patrie, 
atunci lucrul se schimbă. 

Intr'adevăr, de câtă mizerie sufletească cată să fie capabil 
un om care, neavând dreptate într'o discuţie, în loc de-a o 
recunoaşte acesta precum i se cuvine unui gentlemen, aruncă 
injurii asupra unei părți a poporului românesc, ridiculizând... 
ce? greutăţile cu cari acesta se luptă pentru păstrarea 
limbii şi a naţionalităţii lui. 

O ultimă observaţie. Deşi de astă dată onor. confrate deia 
„Pressa“ se ceartă cu căciula sa proprie și maltratează pe 
ardeleanul scornit de imaginaţia sa, totuşi intenţia de-a ne 
adresa invective personale e destul de evidentă pentru a 
ne face să declarăm că în cazuri de recidivă din partea orga- 
nului centrului vom fi siliţi a recurge la mijloace mai ener- 
gice de represiune în contra unor asemenea meschinării. 


RĂSTURNAREA NOŢȚIUNILOR 


„L'Indépendance Roumaine“ discută poziţia d-lor Conta şi 
'Tereachiu în cabinetul Brătianu. Aceşti doi domni fac parte 
din aşa numitul partid liberal independent, puţin numeros, 
compus din câţiva avocaţi şi profesori tineri ; întru cât pri- 
veşte trecutul lor politic, s'au deslipit unii de partidul con- 
servator, alţii de fracțiune. 

Liberalii independenţi făceau opoziţie crâncenă guvernului 
pe toate terenurile; „Steaua României“ îmbogățește dicţio- 
narul presei din opoziţie cu multe locuţiuni fericite pentru a 
însemna activitatea acelui partid extrem de periculos care 
ne guvernă. Natura partidului roșu se împrumută lesne ori- 
cărei pene ce are înclinaţie de caracterizare. Sutele de oa- 

meni fără profesie hotărîtă din care e recrutat partidul, con- 
venţia lesne stabilită între ei pentru a acoperi şi a face mu- 
şama actele fiecăruia, trecutul lor pătat prin conspirație, prin 
concesii frauduloase ca cea dată lui Stroussberg şi pusă în 
execuţiune înainte de a se fi votat la Senat, prezentul lor şi 
mai scandalos, în fine principiul lor de existență de a înlă- 
tura dela cârmă fie locală fie centrală a vieţii publice orice 
merit şi de a cocoţa în funcţiile cele mai înalte nulităţi ale 
partidului, toate acestea la un loc constitue acea lume pe 
dos care face ca vorbele dicționarului să aibă pentru ţara 
noastră un înţeles contrariu de cele pe cari le au în alte țări. 

Astfel începând cu însuşi numele unităţii noastre etnice, 
vom vedea că „Românul“ e organul unui partid compus din 
Bosnagi, Cariagdii, Pişca, Carada, Giani, Chiriţopol ş. a., „„pa- 
triot“ înseamnă a nu fi avut nici o patrie hotărîtă şi a fi 
adoptată din întâmplare cea românească, „onest“ va să zică 
a acoperi cu un văl scabroasele afaceri; „natura catonică“ 
va să zică vitejie nocturnă ca la 11 Fevruarie ; „binele ţării“ 
înseamnă urcarea cheltuelilor statului cu 34 la sută în patru 
ani și căpătuirea în slujbe a toată suflarea patriotică ; 
„artist“ va să zică diletant fără talent în pictură, muzică, co- 
medie, arhitectură, a căror tablouri, executare falşă, construc- 
ție centrifugală se plătesc din bugetul statului; „învăţat“ 
înseamnă a avea patru clase primare şi a fi numit în noaptea 
de 11 Fevruarie, fără concurs, profesor de universitate — 
(Cernătescu) — sau a fi absolvat şcoala de felcerie la Ţari- 
grad şi a fi profesor de facultate la București (Bosnagi ş. a. 
m. d). 

Această răsturnare cu sus ’n jos a tuturor noţiunilor unui 
lexicon, această ironizare sistematică a toată concepţia ome- 
nească prin realitatea partidului roşu, prezenta de sigur 
multă materie de persiflaj atât „Stelei României“ cât şi ori- 
cărui om cu bun simţ, chiar şi roşu de ar fi fost. Sunto 
sumă de roșii care râd din toată inima de propriul lor partid 
şi care, de nevoie şi pentru interese, fac o mutră serioasă 
când marele pontifice aruncă’n lume frazele sale apocaliptice. 

Care a fost însă mirarea noastră când „Steaua României“ 
fu apucată de toanele „Presei“ Și, tăcând despre cele din- 
lăuntru, începu să cutreere Afganistanul. Dar misterul se 
explică repede: d-nii Conta şi Teriachiu intrară în minister. 
Deocamdată „Steaua României“ mai urmează interesantele ei 
studii entologice, dar ele ascund o ruptură adâncă. Nu mai 
există partid liberal-independent. Cei numiți în slujbe încli- 
nară a deveni roșii, cei ce nu vor să primească slujbe şi cer 
concesii în materii de principii, s'au grupat deoparte şi fac 
o opoziție, deocamdată pasivă. 

Din momentul însă în care partidul liberal-independent sau 

nu mai există, sau e contrariu guvernului, din momentul ce, 
prin intrarea celor doi d-ni în cabinetul Brătianu, nu se mai 
pot echilibra nemulţumirile din Moldova, ce însemnătate par- 
lamentară mai au miniştrii, numiţi în timpul vacanţelor cor- 
purilor legiuitoare ? Nici una, evident. Lipsa de însemnă- 
tate parlamentară nu va întârzia a se manifesta şi poate să 
fim în curând în plăcuta poziţie de-a înregistra o configu- 
ratie caleidoscopică curat roşie şi de-a ne bucura zilnic şi în 
toate resorturile de acele încercări stilistice şi oratorice de 
literatură a circularelor, pentru cari d. Tache Giani a creat 
pân'acum celebre, dar cu atât mai confuze modeluri. 


+ 


ATENTATUL IMPOTRIVA D-LUI BRĂTIANU 


I 


E un semn de statornicia principiilor şi instinctelor noastre 
conservatoare, dacă atentatul, îndreptat în contra d-lui I. 
Brătianu ne-a indignat mai mult şi mai adânc decât pe chiar 
amicii săi politici.  Adversari ai ideei că prin crime e cu 
putinţă a se îndrepta ceva în sânul unei societăţi, înfierând 
asemenea odioase tentative, ori în ce timp şi 'n orice loc sar 
întâmpla ele, suntem siguri că răul la care dau naştere e pu- 
rurea mai mare decât răul pe care pretind a voi să-l înlă- 
tureze. Maniera noastră de-a vedea cuprinde în sine condam- 
narea atentatelor, întărită prin amărăciunea că omorul lui 
Barbu Catargiu a rămas nepedepsit, că asupra d-lui Lascar 
Catargiu, om atât de drept şi de sincer, s'a ridicat asemenea 
braţul îndrăzneţ al unui atentator. 

Dar dacă maniera noastră de-a vedea implică condamnarea 
atentatelor, dacă atmosfera principiilor conservatoare le ex- 
clude, n'o putem susţine aceasta şi despre principiile la cari 
s'a închinat grupul roşu din ţara noastră. 

Precum nu e minune dacă Robespierre cade prin teoriile 
şi nedreptăţile aceleiaşi revoluţii, căreia-i dedese naștere, tot 
astfel nu e minune dacă un roșu, un luptător în alegeri, ridică 
mâna sa asupra capului partidului său propriu. 

D. Brătianu e unul din cei mai populari oameni de stat 
ai României. Dar a devenit popular, nu prin ceea ce-a făcut 
pentru binele public, ci prin ceea ce-a făgăduit pe când era 
în opoziţie, făgăduinţi pe cari nu le-a împlinit nici când. D. 


Brătianu a devenit asemenea un om ilustru, prin miile de ga- 

zete care-i trâmbiţau numele său alăturea cu nenorocirile 
noastre. Şi dacă d. Brătianu nu e atât de ilustru ca Erostrat, 
nu d-sa e de vină la aceasta, ci numai împrejurarea că opera 
strămoşilor noştri, vechea Românie, distrusă în favorul ideilor 
cosmopolite, nu era o zidire de-o văzută frumuseţe, ca tem- 
plul Dianei din Efes. Era o zidire ideală a cărei risipă n'o. 
putea simţi și deplânge decât cel ce avea în inimă multă 
iubire de patrie şi o pietate aproape religioasă pentru spiritul 
drept şi eroic al trecutului nostru. 

Popularitatea ce consistă în exploatarea idealelor de pro~ 
gres e periculoasă, pentru că nu se bazează ca cea adevărată, 
pe binele pozitiv ce l-ai făcut unui popor, ci pe binele ce 
promiți a i-l face de acum înainte, pe care-l promiţi chiar 
atunci când ştii că este irealizabil. 

Dar popularitatea d-lui Brătianu mai are şi o altă origine. 
Deşi e dureros a o discuta, totuşi vom face-o, nu numai pen- 
tru binele țării, dar pentru binele d-lui Brătianu însuşi. Tre- 
bue să se ştie că un om care-a fost obiectul unui atentat, 
chiar de-ar fi adversar, devine simpatic părții binecuvântă- 
toare a țării şi asigurăm că şirurile de mai jos, chiar de-ar 
părea recriminațiuni, nu 'sunt în esența lor imputări adresate 
adversarului, ci argumente, adresate omului cugetător în. 
contra manierei de-a vedea, pe care-o are el şi partidul său. 

Vom lua aceste argumente, precum partidul roşu le pre- 
zintă în curgerea vremii. 

La 1848 s'a făcut asemenea o tragere la sorţi, ca cea indi- 
cată de Pietraru. Era vorba a se trage la sorţi asasinul lui 
Vodă Bibescu. Dac'am întreba cine-a prezidat la acel act, 
d. C. A. Rosetti şi-ar pleca ochii. 

Fiind în Franţa, d. Brătianu ia parte la tentativele dela 
Opera comică şi pe la Ipodrom cari aveau de scop uciderea 
împăratului Napoleon III. Numai amabilităţii împăratului 
şi imprejurării că poliţia a considerat acea tentativă ca pe-o. 
scenă melodramatică de operă bufă, d. Brătianu are a mul- 
tumi că n'a fost pedepsit mai aspru pentru participarea sa. 

La 1870 „Românul“ scria despre Domn că e un pion din 
şah în mânele unui jucător dibaciu cum e d. de Bismarck. 


„© această supremă trădare se va săvârşi oare cu concursul 
unui guvern, compus de Români ?!! Si agintele supus al d-lui 
de Bismarck va găsi oare în România, Români destul de dena- 
turaţi cu cari să execute acest suprem ordin al stăpânului 
său ? 

Aci Vodă e numai un agent al cărui stăpân e d. de Bis- 
marck şi carele, împreună cu Români denaturaţi, săvârşeşte 
o trădare în contra ţării.“ 

Nu e decât natural dacă acelaşi partid al cărui şef e d. Ion: 

Brătianu. i-a trimis la 1877 Domnitorului, printr'un actual 
ministru plenipotenţiar, sfatul tăios „de-a scuti ţara de-o 
crimă“. 


Tot la 1876 sa săvârşit asupra d-lui Lascar Catargiu un 
atentat. „Românul“ dedea seamă de acest fapt cu jumătate 
gură părând aproape a justifica ceea ce se întâmplase. 

Vedem asemenea în Paris pe fiii d-lui C. A. Rosetti întitu- 
lându-se „revoluționarii români“ şi felicitându-se cu d-l 
Rochefort Henri, cu deportatul Rochefort, cu acela care are 
la redacţia sa numai pușcăriași, după propria sa afirmare. 

Dar câte se vor mai fi întâmplat pe care nu le ştim, pe 
care nu le putem proba cu acte autentice? E pentru noi 


sigur că din partea partidului azi la putere, s'au tocmit un 


om însărcinat să asasineze pe d. Cogălniceanu.  Acelui om 
nu i-a lipsit voinţa, ci numai curajul de a-și împlini fapta. 

Orice tentativă criminală are însă două elemente ; întâiul e 
înclinație naturală a acelui criminal, elementul vinei sale 
proprii pe care o expiază prin pedeapsă. 

Dar al doilea element sunt motivele determinante, sunt 
acele justificări pe care logica patimei sale le scoate din 
fundui sufletului. Acea legitimare pe care însuşi Satan ar 
găsi-o pentru a se arăta alb din negru ce este. 

Din acest punct de vedere judecat, vom vedea că sistemul 
de guvernământ al d-lui Brătianu şi al partidului a creiat 
atmosfera în care asemenea fapte sunt posibile, în care autorii 
lor găsesc o legitimare a scopurilor lor. 

Când un om, ce, după propria sa mărturisire, soldat fiind, 
a luat parte la răsturnarea Domnitorului la Ploeşti, devine 
sub d. Brătianu, adjutant Domnesc, ataşat ca un om de încre- 
dere pe lângă Suveranul pe care a voit să-l răstoarne, d. 
Brătianu va promite tuturor rebelilor libertatea de-a con- 
chide că impunitatea unui atentat la siguranța statului şi a 
formei de guvernământ e, sub domnia sa, un titlu de reco- 
mandaţie pentru a-i înainta pe scara erarhiei sociale. 

Când d-l Brătianu nu se sfieşte a recomanda pe un om 
ca d. Costinescu, ca unicul bun pentru a ocupa o înaltă 
demnitate în stat, pe un om de o elementară ignoranță, e 
evident că d-sa a ridicat neştiinţa la rangul de titlu de reco- 
mandaţie. Orice ignorant, ambițios, îi poate cere d-lui Bră- 
tianu o laudă egală. 

Când, în chiar Camera roşie, unii membri ai partidului gu- 
vernant, oameni poate simpli, dar cinstiţi, se 'ntreabă cu 
mirare de unde amicii apropiaţi ai d-lui Brătianu sau pro- 
tejaţii de aproape ai d-lui C. A. Rosetti cari până alaltăieri 
n'aveau nimic, au astăzi, după câţiva ani de guvernare, averi 
mari. e evident că, în sistemul de guvernământ al d-lui Bră- 

tianu, chiar necorectitudinea în afaceri materiale, ca să nu 
zicem malonestitatea, e un titlu de merit. 

Când, în şedinţa dela 25 Fevruarie a. c., d. Simion Mihă- 
lescu „ridică numai un mic colţ al vălului care acopere sca- 
broasa afacere“, iar afacerea e canonizată prin trecerea la 
ordinea zilei, d. Brătianu va concede că această canonizare e 
tocmai atmosfera necesară, plină de electricitatea crimei. 

Crede oare serios d. Brătianu şi partizanii săi că ridicând 
impunitatea înaltei trădări, ignoranţa, amenințările de asa- 
sinat la rangul de titluri de merit, a putut-o face aceasta 
fără o adâncă primejduire a spiritului public? Crede d. 
Brătianu că nu se vor găsi oameni cari să ia la serios princi- 
piile pe cari d-sa le-a practicat la Ipodrom, la Opera-comică, 
la 1848, la 1876, şi care să-şi zică în sine-și că atentatul e o 
virtute, precum înalta trădare e un merit ? 

Astfel teoriile roşii își dau roadele lor naturale. 

Dacă deplângem şi condamnăm atentatul, o facem, pe lângă 
sentimentul general de oameni şi de creştini, şi dintr'un punct 
de vedere propriu nouă şi numai nouă, proprii ideilor con- 
servatoare. 

Din punctul de vedere cosmopolit și roşu, d. Brătianu nu 
culege, din nefericire, decât ceea ce a semănat din nou în ţara 
noastră dreaptă și veche. Stârpindu-i-se prin idei importante 
din câteşipatru unghiurile lumii, idealul ei religios şi naţio- 
nal, nimicindu-i-se poate viitorul ei material, vechea Româ= 
nie — acum o Americă dunăreană — a devenit o mlaştină 
de scurgere nu numai pentru prisosul moralicește-bolnav al 
populaţiunilor europene, ci inteligența naţională a devenit 
o mlaştină de scurgere pentru ideile nesănătoase din Apus. 

Cu drept cuvânt dar, un ziar din provincie exclamă la 
înregistrarea odioasei fapte: „Ale tale dintru ale tale Bră- 
tiene !“ 


1 


II 


Există, se vede, între radicalii din România un fel de dic- 
ționar secret de locuţiuni, de parole ce au valoarea unor 
ordine de zi, cari ne rămân necunoscute nouă profanilor pre- 
cum: „,„Veghiaţi! ora a sosit!! şi altele de acestea. 

O foaie din Focşani, „Luptătorul“, dând seamă despre aten- 
tatul încercat asupra d-lui Brătianu, încheie cu cuvintele: 
„Ale tale dintru ale tale, frate Brătiene !* Fost-ar-fi potrivite 
cu ceea ce se petrecuse, avut-ar-fi aceste cuvinte alt farmece 
asupră-ne, nu ştim, destul că la încheiarea unui articol în 
care condamnam fapta, cercam însă a explica cum instinctele 
rele, înclinările criminale ale oamenilor găsesc în preceden- 

tele, create de principiile şi apucăturile roşiilor, o atmosferă 
ce le prieşte, pusesem şi noi cuvintele, rămase în minte-ne la 
citirea ziarului din provincie, „Ale tale dintru ale tale“. 

Nici prin vis nu ne trecea că, din întâmplare, puseserăm 
mâna pe una din acele locuţiuni mistice, din acele devize ale 
partidului roşu de cari ascultă orbeşte toată suflarea patrio- 
tică, că noi, neconsacraţi în misterele organizaţiei internaţio- 
nale ale societăţii de exploatare, atinsesem cu vârful conde- 
iului un triangul -cabalistic din marea carte secretă a parti- 
dului. 

Odată atinsă, această formulă a început să geamă sub 
pana d-lui C. A. Rosetti, d-sa s'a ţinut obligat să ne dea o 
explicare pe larg a acestor vorbe şi a tăcut-o în cinci articole 
consecutive ale Românului, în acel stil oncţios şi apocaliptic, 
care-i e propriu. 

lată ce însemnează această nefericită cabală, după expli- 
carea „Românului“. 

Cuvintele „Ale tale dintru ale tale“, zise asupra unui asa- 
sinat şi aruncate victimei asasinatului, cuprind însăşi legiti- 
marea crimei. 

A zice unui om asupra căruia s'a făcut o încercare de asa- 
sinat „ale tale dintru ale tale“ este a-i zice „ai meritat a fi 
asasinat“. 

Toţi asasinii zic victimelor lor „ale tale dintru ale tale“; 
mai cu seamă în asasinatele politice aceasta este o regulă 
fără excepţiune. 

E foarte trist că organul de căpetenie al partidului conser- 
vator a adoptat această deviză a asasinilor... 

Depinde de partida conservatoare de a proba ţării, printr'o 
desaprobare categorică, că nu în numele ei „Timpul“ a adop- 
tat această deviză. Nouă ni se pare că principiile conserva- 
toare ar reclama această regulare, căci altfel ar putea să 
intre în societatăa noastră un virus dizolvător care să nu 
cruţe pe membrii partidei conservatoare mai mult de cât 
pe membrii partidei liberale; şi la fiece lovitură de cuţit 
sau de pistol, ar răsuna deviza, adoptată de organul par- 
tidului conservator: „Ale tale dintru ale tale“. 

A zice „ale tale dintru ale tale“ unui bărbat politic în 
urma unei încercări de asasinat... este în adevăr culmea neo- 
meniei. 

lată dar ce însemnează acest fatal cuvânt, asupra adân- 
cimii înţelesului căruia d. C. A. Rosetti a trebuit să ne lămu- 
rească. 

„Ale tale dintre ale tale“ însemnează : 

Legitimarea crimei ; 

Judecata: „ai meritat să fii asasinat“, 

In regulă fără excepţie aceasta e deviza asasinilor ; 

Un virus dizolvător ; 

Culmea neomeniei. 

Poate fi sigur d. C. A. Rosetti că nu-i suntem decât mulţu- 
mitori pentru această explicaţie. Am suportat cinci articole 
de insinuaţiuni nemeritate până acum, până să ni se explice 
marele cuvânt cabalistic al religiei revoluţionarilor. Deodată 
ni sa luminat dinaintea ochilor, deodată am simţit că atin- 
sesem triangul mistic al conspiratorilor, deodată ne-am adus 
aminte că acest fatal „ale tale dintru ale tale“ a mai fost 
întrebuințat într'o ocazie analoagă de către chiar explicatorul 
ei actual. 

In adevăr, în lanuarie 1876, un om anume Paraschivescu, 
care nu putuse justifica întrebuinţarea unei sume, îndealt- 
mintrelea de tot neînsemnate, din fondurile polițienești şi 
care n'o putuse restitui, a fost depărtat din funcţie. Minis- 
trul prezident de pe atunci, d. Lascar Catargiu, refuzând în 
mod constant a-l mai numi în vre-o funcţie, dar ştiindu-l în 
mare mizerie, îl ajuta din când în când cu câte-o mică sumă. 
Din cauza refuzului de-a-l pune în funcţie, acest om a comis 
un atentat asupra ministrului prezident. 

lată însă ce scrie „Românul“ dela 15 Ianuarie 1876 asupra 
acestui atentat: 

Oricât de reprobabil este faptul, dacă vreodată cuvintele 
Ale tale dintru ale tale şi-au găsit o exactă aplicare, este 
acum la adresa primului ministru. 

Cum cutează „Monitorul“ a spune că acest funcţionar a 
delapidat, când delapidatorul n'a fost dat judecății, astfel ca 
să nu mai aibă cuvânt de-a cere slujbă, nici îndrăzneală de-a 
mat călca pragul primului ministru? Deci ale tale dintru 
ale tale. 

D. Catargiu a înlăturat juraţii; a dat pe delapidatori la 
tribunale ; pentru ce dar îi ocroteşte? Ale tale dintru ale 
tale... 

„Și dacă l-a primit şi s'a servit de dânsul, pentru ce în 
urmă i-a dat afară? Ale tale dintru ale tale... 

-..Insuşi primul ministru este bătut de propriul său agent 
polițienesc : ale tale dintru ale tale. 

„„iată-te acum bătut de tocmai acei pe care-i plăteai: ale 
tale dintru ale tale... 

Va să zică această vorbă mistică, pe care noi am împrumu- 
tat-o unui ziar din provincie, „Românul“ a aruncat-o într'un 
singur articol de şapte ori la adresa d-lui Lascar Catargiu. 
Când şi cui? După un atentat, victimei atentatului. 

Va să zică de şapte ori, cu deplină cunoștință a înţelesului 
ce-l au acele vorbe, „Românul“ a pronunţat legitimarea cri- 
mei, de şapte ori a fost în culmea neomeniei, de şapte ori 

întrun singur articol a rostit deviza asasinilor şi a aruncat 
un virus dizolvător în societate. 

Hotărît, e ceva din soarta tragică a regelui Oedipus în pur- 
tarea roşiilor. In Teba, în cetatea ce cu o sută de porți, trăia 
acest nefericit rege care, fără s'o ştie, ucisese pe părintele 
său şi se cununase cu mamă-sa. Aflând dela oracolul din 
Delfi că ţara e bântuită de ciumă din cauza acestei crime 
ne mai pomenite, pe al cărei autor nu-l ştia, a pronunţat cu 
mare furie o osândă energică asupra autorului... asupra sa 
însuşi. Astfel îi vezi pe roşii căzând într'o adâncă furie când 
îşi condamnă vorbele şi faptele lor proprii. Sunt momente 
ae taină în viaţa oamenilor, când ei se sperie de ei înșii, 
când descoper pe demonul relelor în ei şi-l blestemă orbeşte, 
neştiind că lovesc cu această extremă cruzime în pieptul lor 
propriu. 

Nu, liniştească-se „Românul“ ; nu primim deviza asasini- 
lor, nu legitimăm, nu justificăm nici când crimele. E o lege 
constantă a spiritului omenesc, legea cauzalităţii, care sileşte 
pe orice inteligenţă de-a explica ceea ce se întâmplă. Dar 
dela o explicare curat cauzală, până la scuză, până la legi- 
timare, până la justificare, care implică un act de aprobare 
din partea simțului nostru de dreptate şi a conștiinței noa- 
stre, e o deosebire cât cerul de pământ. 

E în adevăr vrednică de mirare analogia cazului 

Paraschivescu era bănuit de delapidare, Pietraru a delapi- 
dat în adevăr. Deosebirea e numai că d. Lascar Catargiu n'a 
voit să-l numească în funcţie pe cel dintâiu, d. Brătianu l-a 
numit pe cel din urmă funcţionar în resortul său. 

Cu toate acestea, ce deosebire între tonul nostru şi acela 
al „Românului“ de atunci, care se va vedea și mai bine din- 
tr'alt articol al acestei foi, pe care-l vom comunica mâine. 

Cu tot tonul necuviincios de atunci al „Românului“' am 
crezut că nu e demn de pana noastră de-a repeta acea necu- 
viinţă. Ne doare însă soarta ţării, ne doare această anarhie 
de idei, această viciare a simțului public prin fraze apoca- 
liptice, ne doare mizeria intelectuală şi morală din ţară şi 
de aceea am fost siliţi, nu de-a diminua cu greutatea unui 
fir de muştar măcar responsabilitatea făptuitorului, ci de-a 
arăta de ce instinctele rele, în loc de-a se manifesta ca altă 
dată în crime de rând, alunecă azi pe clina cea mai pericu- 
loasă din toate, pe clina atentatelor contra siguranţei sta- 
tului. 

Iată de ce am relevat antecedentele d-lui Brătianu şi ale 
partidului său. Am declarat-o anume că nu recriminaţiuni, 
nu imputări facem, dar ne adresăm omului cugetător, patrio- 
tului, care ştie a pune interesele ţării sale mai presus de am- 
biția proprie şi de interesele amicilor săi politici. Condiţiile 

de existenţă ale ţării noastre au devenit, dela așa numita in- 
dependenţă încoace, atât de gingaşe încât nu mai e permis 
nici partidului roşu chiar odiosul lux al libertinajului de idei 
şi de procedimente. 

Dacă vom lua lista revoluţionarilor dela Ploeşti, vom ob- 
serva că aproape toţi sunt azi în funcţii şi demnități ale sta- 
tului. Ştim foarte bine că Domnul poate ierta asemenea lu- 
cruri, că statul are până la un grad facultatea de-a nu pe- 
depsi rebeliunile cu toată asprimea cuvenită. Dar dela ier- 
tare până la recompensare e mare deosebire. Ei bine, afară 
de nefericitul Comiano, încăput sub deplina greutate a justi- 
ției militare, toţi ceilalţi sunt favoriţi ai guvernului, sunt 
oameni mari. De ce oare Comiano — care trebue să fie tot 
atât de nevinovat, ca şi complicii săi, — n'a fost înaintat în 
rang, nu e în graţia d-lui Brătianu, pe când alţii, pentru fapte 
identice, ba mai grave chiar, sunt recompensaţi ? 

Toate acestea nu se fac într'un stat ce pretinde că aspiră la 
civilizaţie, nu se fac dacă nu voim să demoralizăm conştiinţa 
publică şi să-i inspirăm acea sceptică nepăsare, care-i face pe 
oameni incapabili de-a distinge bine de rău şi drept de ne- 
drept. 


MARILE DECEPŢIUNI ALE SUVERANULUI 
1 


Am discutat ieri cu nepărtinire efectele dezastruoase pe 
care principiile profesate de partidul d-lui Brătianu au tre- 
buit să le aibă asupra spiritului public; am arătat atmosfera 
încărcată de electricitate care s'a creat prin demoralizarea 
conştiinţelor, prin necredinţa în merit, în adevăr, în muncă, 
pe care sistemul liberalismului roșu a trebuit să-l înrădăci- 
neze în inimi. 

Dar numai asupra conştiinţei poporului s'a exercitat trista 
influență a ideilor partidului roşu ? 

Ce sentiment cată să se fi înrădăcinat în inima Domnito- 
rului faţă cu acea categorie de oameni cari ieri îl amenințau 
şi-l batjocureau, azi îl lingușesc ? 

Din câte am scris noi, adesea a vorbit patima politică, adese 
ori am discutat cu amărăciune, nu tăgăduim, rolul de regu- 
lator pe care ar trebui să-l joace Coroana în luptele noastre 
politice. Dar în mijlocul acestei discuţii, sâmburele unei 
negre îndoieli încolţea în adâncul inimei noastre. Ce respect, 

ce iubire mai poate avea Suveranul nostru pentru un popor, 
unde imunitatea rebeliunii, a libertinajului penelor şi gurilor 
sunt merite, sunt titluri de recomandaţie, sunt chiar sub- 
stanţa, pe care se întemeiază un partid atât de numeros ca 
cel roşu ? 

Un grup de oameni care abia proclamaseră la Ploeşti răs- 
turnarea formei de guvernământ şi a dinastiei, se recomandă 
— peste câţiva ani — Coroanei spre punere în funcțiuni şi 
condeiul răbdător al suveranului iscăleşte. 

Un ilustru academician descrie, sub pseudonimul Erdman 
de Hahn, persoana Domnitorului ca pe principala cauză a 
tuturor nenorocirilor noastre, ba o descrie ca fiind în coni- 
venţă cu gheșeftarul Stroussberg și cu prinţişorii coţeari. La 
venirea ministerului liberal, Domrul îşi rezervă anume ca 
pseudonimul de mai sus să nu fie colegul d-lui Brătianu, iar 
acesta izbutește totuşi a-l introduce. Condeiul răbdător iscă- 
leşte decretul de numire. Același academician scoate din 
arsenalul istoriei şi a vastelor sale cunoştinţe, o armă pe cât 
se poate de periculoasă, teoria că, în caz de necesitate, ucide- 
rea regilor e permisă, ilustrul teoretician nu se sfieşte a fi 
astăzi ultradinastic. 

Un scriitor de pasquiluri, pe cât de nesărate pe atât de 
meschine şi veninoase, îndreptate însă contra familiei Dom- 
nești, e propus să fie recompensat cu singura medalie cu care 
la noi se recunosc merite literare şi ştiinţifice.  Condeiul 
rabdător recunoaşte că în adevăr acele pasquiluri constitue 
un merit literar. 

Un altul zice că „un abis e între tron şi ţară“. Abisul înce- 
tează de'ndată ce se umple cun portofoliu ministerial. 

Dar i se mai prezintă şi alte lucruri vederii suveranului. 

Un om e implicat într'o mare afacere pe cât se poate de 
scandaloasă, care se denunţă. Acest om e mănţinut în func- 
ție; dirijează însuşi cercetările făcute în contra sa; parti- 
dul ţine morţiş a-l reabilita, alegându-l în Senat. Aci el 
însuşi denunţă că există această scabroasă afacere, dar majo- 
ritatea roşie a maturului corp trece la ordinea zilei, lăsând 
să recază colțul vălului ce se ridicase. 

Când vedem pe suveran înregistrând, de sigur nu cu ne- 
păsare, toate lucrurile acestea, ne vine a întreba ce soluţiune 
să dăm problemului psihologic al acestei nesfârșite îngă- 
duinţi. 

“Noi am discutat rolul de regulator al vieţii politice, pe 
care-l exercită coroana pretutindenea şi am ajuns la conclu- 
zia că, „un suveran nu poate, fără paguba ţării și fără viciarea 
spiritului public, să renunţe la prerogativele sale“. In orice 
caz, dacă pentru tăria .unui decret de numire, înaintare, deco- 
rare, se cere semnătura şefului statului, acesta e în drept de-a 

o refuza, de-a opune legitimul său veto unei propuneri inco-! 
recte sau imorale a ministrului său. 

Dar aci vine întrebarea dacă faţă c'un spirit public adânc 
viciat, faţă c'o societate unde rebeliunea, ignoranţa, spiritul! 
de gașcă sunt merite, Domnul mai e în stare de a-şi exercita 
rolul său bine făcător în viaţa constituțională; dacă malea-: 
bilitatea caracterelor roşii nu i-a inspirat sentimentul, că acel; 
corectiv al controlului său ar fi o zădărnicie, dacă în fine n'a! 
renunţat de-a spera roade mai bune dela generaţia actuală. 
Un principe, la poarta memoriei căruia bat atâţia muritori, 
e din natură predispus a nu prea crede protestaţiile intere-. 
sate ale oamenilor, dar ce preţ va mai pune pe caracterul! 
unui om care, printr'un simplu decret, devine, din antidi- 
nastic dinastic, din republican monarhist, din liberal autoritar, , 
din rebel credincios, din pasquilant, umilit primitor al meda- - 
liei Bene-merenti ? 

Influenţa manierei de-a vedea a roşilor sa reflectat așa. 
dar cu aceleaşi rele urmări şi asupra poporului şi asupra. 
suveranului. | 

Dacă ni s'ar cere formula, după care se manifestă activi- 
tatea suveranului în urma marilor decepţiuni ce i le-a pre- 
gătit partidul roşu, am zice că M. S. Regală visează în ade-; 
văr la consolidarea dinastiei şi a viitorului ţării, însă nu pe. 
aceeași linie cu tendinţele actualităţii, ci pe-o linie paralelă. 
Înmulțirea armatei, asigurarea succesiunii la tron, o sporire 
continuă a puterii casei sale proprii şi o continuă zădărnicire 
a tendinţelor revoluţionare a partidului roșu, prin faptul că, 
ajungând la putere, acest partid se renegă, se desminte, face 
contrarul de ceea ce zisese, iată elementele care ne fac a 
admite că există o deosebire între viitorul, pe care Domnul 
l-o fi sperând pentru fara, menită a fi moștenirea dinastiei 
sale, şi între viitorul poporului care locueşte în această 
tară. 


II 


Dacă polemica noastră cu „Românul“ n'ar fi avut altă ţintă 
decât de-a face pe cititori să'nţeleagă cine are cuvânt, cine 
nu, nu i-am fi acordat proporţiile pe cari i le dăm. Cititorii 
ştiu bine că suntem gura adevărului; iar dacă avem graiul 
aspru, asprimea aceasta o considerăm ca un corectiv în contra 
vicierii spiritului public. In deosebi pentru justificarea noas- 
tră n'am avea nevoie decât de-a cita cazurile pe cari le-a 
enumerat în urmă „Gazeta generală“ din Augsburg, şi de-a 
scrie câte un curriculm vitae pentru d-nii Câmpineanu, pseu- 

donimul Iordache Vulpescu, general Leca, etc. pentru a fi 4 
dispensaţi de orice polemică cu organul guvernului. 

Lucrurile acestea fiind cunoscute de toţi şi nerezultând 
din ele decât adevărul, că viciarea spiritului public porneşte 
exclusiv dela roşii dela întemeiarea partidului până astăzi, 
am repeta numai ceea ce se ştie, precum călugării repetă 
pururea, lăsând să lunece boabele metaniei, aceiaşi rugă- 
ciune uniformă. 

Cu totul alta este ţinta noastră. Am dori în deosebi ca d. 
Brătianu în loc de-a lăsa pe prietenii săi dela „Românul“ 
a combate evidenţa în zeci de numere de-arândul, ca şi când 
evidenţa ar putea fi combătută cu succes, să gândească ca om 
de stat că lucrurile nu mai pot merge astfel. Acum o gene- 
raţie sau două Caradalele şi Costineştii, Serurii şi Pătărlă- 
genii, puteau trece, de bine de rău, de oameni politici. Azi 
nu mai merge. Domnii aceștia se pot supăra pentrucă le 
vorbim atât de verde, ne pare chiar nouă rău că trebue să 
atingem atâtea susceptibilităţi, dar n'avem ce face, din gene- 
raţia trecută s'au ales ce s'au putut alege: aproape toţi 
fruntașii partidelor aparţin epocii dela 1848. Cotul cu care 
măsurăm însă utilităţile e azi mai mare; a întrebuința 
oamenii, mijloacele şi procedimentele din trecut înseamnă a 
crea un pericol permanent pentru viitorul ţării şi naționali- 
tăţii noastre. 

Reproducem încă odată câteva cuvinte din articolul „,Ga- 
zetei generale“ din Augsburg pentru a lămuri şi mai bine 
punctul nostru de vedere: 

Inţelesul politicei principelui ar fi de-a apropia de curte 
elementele duşmane dinastiei şi de-a le împăca prin favori 
mărinimoase, pentru ca pe viitor să nu mai formeze un 
pericol pentru monarhie. 

Poate că în adevăr politica aceasta are vederi largi și e 
prudentă. ...... 

Poate da, dar poate nu. Poate că aceştia sunt niște oameni, 
cari au dovedit că pot trece peste consideraţii cu totul altele 
decât cele ale cuviinţei şi ale gratitudinii ; se poate ca gene- 
raţia cea tânără de români care creşte văzând exemplele de 
încurajarea unor fapte, să fie un teren prea înfoiat pentru 
rădăcinile arborului genealogic al principelui domnitor. 

Noi înclinăm a crede că în adevăr politica aceasta are 
vederi largi şi e prudentă. 

Domnul a văzut atâtea în ţara aceasta. El a văzut cum 
din toţi aceia cari sunt certaţi cu cerul şi cu ei înşii, din 
toţi aceia pe cari conştiinţa propriei lor nimicnicii îi fierbe 
şi-i mustră. s'a format un numeros partid, carele, sub pre- 
textul luptei pentru libertăţile publice, vânează funcţii pu- 
blice. Lipsiţi de religie şi de iubire de patrie, fără instinct 

pentru adevăr, fără ştiinţă şi fără spirit de muncă, unii din! 
ei au fost fructul unor şcoli, înfiinţate în pripă, pentru diri-: 
gerea cărora nu se ceruse nici cunoştinţe, nici moralitate, 
alţii număraseră pietrele de pe bulevardele apusului, întor-: 
cându-se îndărăt cu trebuinţe mari, cu totul în disproporţie. 
cu pretinsa lor ştiinţă, cu pretinsele lor merite şi cu mijloa-. 
cele unei ţări sărace. 

Domnul a putut constata şi mai mult; că spiritul publice: 
însuşi pierduse capacitatea de-a distinge binele de rău. Bun. 
şi patriotic se numea adesea un act de rebeliune; trădare: 
se numea o faptă patriotică. Cine cu sângerândă durere de: 
inimă ar fi'ncercat a pune stavilă acestei sistematice corum- 
peri a singurului organ, prin care omul se distinge de animal, , 
a spiritului, era tratat ca trădător al libertăţilor publice, ca. 
reacţionar, ca ciocoiu, ca vândut streinilor chiar. 

Faţă c'o asemenea privelişte în care virtutea se consideră 
de unii ca o nerozie, se taxează de alţii ca o crimă, în care 
inteligenţa și ştiinţa, privite ca lucruri de prisos, sunt expuse | 
invidiei nulităţilor şi batjocurii caracterelor ușoare, în care! 
cuminţie se numeşte arta de-a parveni sau de-a trăi fără 
compensație din munca altora, spiritul cel mai onest ajunge. 
în momentul fatal de cumpănă în care înclină a crede că! 
în asemenea vreme şin așa generaţie, însuşirile rele ale: 
oamenilor sunt titluri de recomandaţie. j 

E o atmosferă febrilă în țară, în care până şi spiritele cele 
mai liniştite se simt gonite parecă din urmă de un demon 
nevăzut, demonul câştigului fără muncă, demonul american 
al prădării neomenoase, începând cu istovirea pământului şi | 
stârpirea secularilor noştri codri şi sfârșind cu tratamentul 
barbar şi fără cruţare al populațiilor. Legăturile aproape 
părinteşti care existau înainte între clase, iubirea aproape 
filială pe cari populaţiunile o aveau pentru capii lor natu- 
rali, autoritatea religiei, autoritatea tronului, sfinţenia şi 
buna credinţă în daraveri au încetat toate la suflarea veni- 
noasă, venită din tavernele apusului în cari se consumă vie- 
tile înrăutăţite de amărăciune ale desmoșteniţilor de pe acest 
pământ. Inainte, nu mai departe decât acum douăzeci de ani, 
noţiunea şi vorba „proletar“ era străină acestei tări; astăzi, 
de vom enumera sute de nume cunoscute, vom vedea că 
avem cel mai nefericit, mai turbulent, mai periculos prole- 
tariat, acel intelectual. 

Dar această stare de lucruri e în curând prefăcută în 
sistem, sistem de organizaţie, de guvernământ. Pe de o parte 
libertate, mare libertate pentruca cei nemulțumiți să poată 
răsturna cu uşurinţă orice guvern, pe de alta centralizare, 
extremă centralizare care să facă a atârna miile şi iarăşi 

miile de izvoraşe ale bugetelor şi ale averii publice de vic- 
toria, pretinsă politică, din centru. 

Faţă dar cu această lume în care corupţia, ignoranţa, vicle- 
şugul sunt aproape condiţii de existență, faţă œo lume în 
care miniştri nu au sfiala de-a cruța pe Domn de decrete 
de numire în cari figurau oameni vinovaţi de înaltă trădare 
şi pasquilanţi de cea mai rea specie, ce-i rămânea Domnito- 
rului de făcut decât... să iscălească ? Noi credem că oricâtă 
iubire ar avea pentru patria sa adoptivă, o nuanţă de ironie 
şi de despreţ a oamenilor a trebuit să răsară în privirea 
nobilului şi cavalerescului suveran, de câte ori iscălea ase- 
menea decrete, fiecare din ele o frunză veştedă de toamnă, 
o iluzie pierdută, o existenţă morală nimicită c'o trăsură de 
condeiu. 

Carol Ingăduitorul e departe de-a fi atât de puţin fin, pre- 
cum le place unora a crede. El posedă acea mare memorie 
de figuri și nume, care se găseşte ca o trăsură caracteristică 
şi moştenită la membrii familiilor suverane, şi memoria 
aceasta e unită aproape totdeauna cu o repede pătrundere 
a caracterelor omneşti. 

In faţa unei ţări sărace, plină de un proletariat nesă- 
tios care şi-a creiat o organizaţie numai bună pentru a urca 
repede şi fără control treptele sociale, în faţa plebei per- 
manente, dela care nu se cere nici ştiinţă, nici merit, în faţa 
acestui abis c'un cuvânt, Carol Ingăduitorul are satisfacerea 
de-a vedea rupându-se unul câte unul toţi ghimpii ce erau 
îndreptaţi odinioară in contra tronului, are satisfacția de-a 
duce c'o trăsătură de condeiu ad absurdum abisul Câmpi- 
neanu, literatura Orăşanului, istoriografia baronului de Hahn, 
broşurele lui Iordache Vulpescu ; toate, toate se frâng prin 
decrete de punere în slujbă. 

Dar un lucru nu trebue uitat: exemplul ce se dă tinerei 
generaţii şi preţul pe care ţara-l plătește. Toate aceste vic- 
torii ale ironiei se fac din mijloacele ţării. Ţara e rău admi- 
nistrată în toate ramurile pentrucă trebuesc hrănite nuli- 
tăţile rebele, abstracţie făcând de celelalte resurse nele- 
giuite pe cari ştiu a şi le crea acei oameni a căror impuni- 
tate e asigurată prin politica de partid. 

Iată la ce trebue să cugete d. Brătianu. Domnitorul are 
mare justificare, că națiunea românească nu sencheie cu 
generaţia actuală. Lui Carol II nu va mai îndrăsni nimeni 
să-i prezinte decretele pe care le subseamnă Carol I. Dar d. 
Brătianu nu are această justificare; raţiunea sa de-a fi, 
patria sa e numai prezentul, pe când patria dinastiei e 
întreg viitorul Țării româneşti. In acest prezent numai o 
politică în adevăr de stat, bună pentru toți, nu numai pen- 
tru partizanii săi şi de-asupra urelor elementelor meschine 
ce-l încunjură, e limanul de scăpare al tuturor. 

RECAPITULĂRI ŞI RECTIFICĂRI 


Nedeprinşi a face fraze, am dat seama despre adunarea 
ținută de membrii clubului conservator şi de delegaţii din 
judeţe, cu tonul neted al unei relaţiuni obiective, căci impor- 
tanța lucrului în sine nici nu scade, nici se adaogă prin arti- 
cole apocaliptice, precum le obicinuesc confrații dela „„Ro- 
mânul'“. Dumnealor par a se mira de aceasta; ar fi aştep- 
tat toate minuţiozităţile unui raporter, dar asemenea dra- 
perie, oricât de interesantă ar fi în colo, ni se pare nouă de 
puţină însemnătate. 

Indealtmintrelea „Românul“ recunoaște că sincer a pro- 
cedat partida conservatoare, căci faptele ei ş'ale capului ei 
fiind bine cunoscute, nici o amăgire nu mai poate fi. 

Nu ştim cui avem să mulţumim această rară mărturisire 
a organului guvernamental, pe care s'ar fi cuvenit s'o facă în 
totdeauna, fiind în totdeauna conformă cu adevărul. Sincer 
am procedat pururea, am avut sinceritatea calităţilor şi 
defectelor noastre, ceea ce în genere e o datorie, şi numai 
în generaţia actuală, în care-şi dispută aproape deosebirea 
între bine şi rău, adevăr și neadevăr, a început a deveni 
un merit. 

Dar daca faptele noastre, după mărturisirea „„Românului“, 
au calitatea de-a fi bine cunoscute, şi cele bune şi cele rele, 
încât nici o amăgire nu poate fi, dacă se ştie ce-am făcut, 
am dori să se ştie tot atât de bine ceea ce n'am făcut, şi 
acest merit negativ îl pretindem cu atât mai mult pentru 
noi, cu cât, conform teoriei pozitivistului Buckle, meritul 
unui guvern consistă în mare parte în ceea ce el nu face. 
Din multele ce nu le-am făcut, cităm câteva numai. De 
pildă nu noi am dat concesia Stroussberg, nu noi am aplicat-o 
fără votul Senatului şi fără a fi devenit lege ; nu noi am 
format bande bulgare, nici am călătorit la Livadia, nici am 
intrat în răsboiu fără zapis şi chezăşie; nu noi am lăsat să 
cază colțul vălului pe scabroasele afaceri a cărăturilor făcute 
până dincolo de Balcani; nu noi am răscumpărat drumu- 
rile de fier, plătind 60%/0 pe hârtii ce făceau numai 200/e. 
nu noi ne-am îmbogăţit dir afacerea aceasta ca cinstitele 
Caradale de toată mâna, nici ne-am creat noi vr'odată lefuri 
de 30—40 de mii de franci ca aceleași Caradale, Costineşti, 
Stăteşti ş. a.; nu noi am făcut la Ploeşti cinstita republică, 
nici n'am fost puși în slujbă pentru acest merit, nici am scris 
poezii asupra „șarlei“, nici am luat medalia bene-merenti, 
nici n'am scris broșură despre „Spionul prusian“, nici am 
numit pe M. Sa agent al d-lui Bismarck, nici am felicitat ca 

„revoluționari români“ pe Rochefort, nici am scris panegirice 
lui Blanqui; n'am introdus rubla pe patru franci, n'am pro- 
pus categorii de împământenire, n'am făcut din advocaţi 
directori de drum de fier, nici din Caradale directori de 
bancă, n'am numit pe Pietraru funcţionar la ministerul de 
finanţe, nici pe Sihleanu prezident al comisiei financiare, 
cun cuvânt n'am căutat nici când a deplasa ilustraţiunile 
academiei dela Mărcuţa şi dela Văcăreşti, punându-le în 
demnități ale statului, nam ridicat în patru ani bugetul 
cheltuelilor ordinare cu 340/0 ş. a. m. d. 

lartă-ne Dumnezeule, dar toate acestea nu le-am făcut ! 

Dar ce serios susține „Românul“ că ne-a învăţat să îngâ- 
năm „cuvintele de patrie, de libertate“ (le mot de patrie)? 
In orice caz onorabililor, româneşte nu ne-aţi învăţat. E 
adevărat că pe atunci când Vasile Voevod Lupul scria că 
„cel ce-şi va vicleni moşia mai rău decât ucigaşii de părinţi 
să se certe“, patria se chiama încă moșie, ca dovadă oare-cum 
co avem dela moşi strămoşi. Poate d-lor C. A. Rosetti, 
Cariagdi, Giani, Carada le-o fi trebuit un cuvânt nou, pen- 
tru a însemna cu el ceea ce nu avusese neam de neamul lor 
şi ceea ce au aflat abia pe pământul nostru. Asemenea e cu 
putință că, asemănând starea ce-o petrecuseră la Țarigrad 
cu starea de libertate în care ne-au găsit pe noi, să fi avut 
trebuinţă ca din senin şi de noţiunea libertăţii, dar acestea 
ar fi lucruri foarte supărăcioase pentru părintele demagogiei 
pseudo-române, de aceea nu mai insistăm asupra lor. 

lată însă ce ne mai spune „Românul“. 

S'a făcut resbelul. 

După treisute de ani de dezarmare, de robie şi de ruşine, 
națiunea română îşi redobândi cu arma în mână gloria 
străbună. 

Acest mare act aduse firește independenţa statului român. 

Darul proorociei nu-l are la noi decât d. C. A. Rosetti. 
Dar nu e tot astfel cu cunoştinţa celor trecute. In realitate 
epoca de dezarmare nu e tocmai atât de veche cum admite 
„Românul“. Matei Basarab avea încă 150.000 de oameni 
armaţi, mai mult adecă decât poate da azi România întreagă, 
şi de atunci sunt douăsutepatruzeci de ani. Dela bătălia dela 
Zărneşti în care Constantin Basarab Brâncoveanu a bătut 
oştirea austriacă de sub generalul Haissler, sunt chiar numai 
190 de ani. E prea adevărat însă că imediat după Constantin 
Vodă vine epoca d-lor C. A. Rosetti, Cariagdi, Bosnagi, etc. 
şi aceea în adevăr a fost pentru noi românii o epocă de 
dezarmare, de robie şi de ruşine şi a ținut 120 de ani până 
ce i-a pus capăt Domnul Tudor. 

Dar ce mai zice „Românul“ despre resbel ? 

Acest mare act aduse fireşte independența statului român. 


182 M. EMINESCU 


Fireşte, da! Fireşte, aşa ar fi trebuit să fie. Dar onora- 
bilii confraţi uită că, după ce Turcii ne declaraseră liberi şi 
de capul nostru prin tractatul dela San-Stefano, Europa ne-a 
pus condiţii pentru a ne recunoaște independenţa. Onora- 
bilii confraţi par a avea o memorie foarte scurtă când uită că 
cuvântul de patrie, pe care ne-au învaţat a-l îngâna, a fost 
rectificat în minus c'o provincie și că pe lângă patrioţii Ca- 
riagdi, Giani, Carada avem azi pe patrioţii Herșcu, Leibu, 
Şmil şi alţii, a căror origine traco-romană e tot atât de 
puţin dubie ca şi aceea a d-lui C. A. Rosetti. 

Dar ceea ce ni se pare mai ciudat e imputarea ce ni se 
face că „spunem curat că Regele homâniei trebue să su- 
grume libertatea“. 

Această enormitate se spune citându-se un pasaj din 
„Timpul“, pe care-l dăm în forma în care l-a reprodus 
„Românul“. 


„Dacă ni s'ar cere formula, după care se manifestă activi- 
tatea suveranului în urma marilor decepţiuni ce i le-a pre- 
gătit partidul roșu, am zice că M. S. Regală visează în ade- 
văr la consolidarea dinastiei şi a viitorului ţării, însă nu pe 
aceeaşi iinie cu tendinţele actualităţii, ci pe o linie paralelă ?) 
Inmulțirea armatei, asigurarea succesiunii la tron, o sporire 
continuă a puterii casei sale proprii, şi o continuă zădărni- 
cire a tendinţelor revoluţionare ale partidului roşu, prin 
faptul că, ajungând la putere, acest partid se reneagă, se 
desminte, face contrarul de ceea ce zisese, iacă elementele 
cari ne fac a admite că există o deosebire între viitorul, pe 
care Domnul l-o fi sperând pentru ţara, menită a fi moş- 
tenirea dinastiei sale şi între viitorul poporului care locueşte 


wec 


în această ţară 


Ce fini sunteți hai? Şi ne-ați înţeles pe deplin ? 

Daca ştiam că cititorii noştri sunt tot atât de cuminţi ca 
Costineştii şi Caradalele, am fi vorbit mult mai limpede, dar 
poate mai puțin politicos. Dar fiindcă vorbim acum pentru 
Caradale, vom explica formula după care nouă ni se pare a 
se manifesta activitatea suveranului, c'un citat din Macchia- 
velli, după care credem că veți înțelege şi d-voastră ce-am 
voit să zicem. 

„E de observat, zice profundul scriitor italian, că ura se 
poate produce şi prin fapte bune. Un principe care vrea să 
se ţie pe tron nu trebue să facă fapte bune, căci dacă masa 
poporului său sau a armatei sale sau cei de cari are trebuintă 
pentru a se mănţinea sunt stricați, el trebue să urmeze 
înclinările lor şi să-i mulțumească, lucru pentru care fap- 
tele cele mai onorabile sunt adesea pernicioase“. 

Cine, pentru a se mănţinea, crede a avea nevoie de Cara- 
dale, Costineşti, Mihălești, ş. a. oricât de corupți ori de igno- 
ranţi ar fi ei, trebue să le facă cheful, chiar dac'ar şti că 
asupra acestui chef piere un popor întreg. Dar când e convins 
că asemenea oameni pot constitui un guvern, atunci pierde 
desigur orice speranţă în viitorul poporului său, fără 
să 'nţelege de-a pierde perspectiva că urmașii săi vor guverna 
aceeaşi expresie geografică, populată cu n'importe cine. 

Prin numiri ca ale d-lui Candiano, prin medaliarea d-lui 
Orăşanu, prin punerile în slujbă a republicanilor dela Ploieşti, 
se strică un popor şi mai mult de cum ar fi, iar un popor 
stricat piere. Ceea ce am zis noi prin formula de ma. sus, 
nu e aşa dar un sfat, cum crede „Românul“, ci o imputare 
că Domnul cugetă în adevăr la mănţinerea geografică a ţării, 
dar îngădue coruperea sistematică a fiinţei etnologice, a 
poporului. Când nulităţile se distrag dela ocupaţiuniie lor 
pentru a se face demnitari ai statului, se naşte în societatea 
întreagă tendința câştigului fără merit şi fără muncă, a 
câştigului prin participarea la conspirații de ex., şi astfel, 
ciocoindu-se mulţimea nenumărată a Costineştilor şi Cara- 
dalelor, nu mai are cine munci în ţara asta, se nasc goluri 
pe cari le umple străinii. 

De aci vine că immigraţia, dela câteva sute de indivizi, 
precum era sub domniile vechi, au ajuns azi la 20.000 pe an. 
În fiece an un oraş întreg de străin. se colonizează în ţara 
noastră. Aceste oraşe în migraţiune vor forma pe supușii 
fideli ai lui Carol II, pe expresia geografică a României 
actuale. Şi acei oameni vor fi mai învăţaţi decât Costineştii, 
şi mai cinstiţi decât Mihăleştii, numai una nu vor mai fi... 
români. 

Acuma veţi fi înțelegând şi d-voastră, credem, de ce-am 
zis că, daca Domnul e convins de corupţiunea oamenilor cu 
care se servă, face neapărat o distincţiune între viitorul 
țării, menit a fi moştenirea dinastiei sale, şi viitorul poporu- 
lui ce locueşte în această ţară. 

Cine crede că un popor e atât de corupt, în cât să pri- 
vească cu indiferență numirea unui domn Candiano ca adju- 
tant domnesc, medaliarea unui domn Orăşanu, numirea unui 
Leca la Ministerul de Răsboiu, om vinovat odată c'a trădat 
pe suveranul său fiind soldat, vinovat de-a doua oară că 
l-a trădat fiind de strajă, acela nu poate decât să fi pierdut 
orice speranţă în viitorul acelui popor şi să fi visând cel 
mult la mănţinerea expresiei geografice pe harta Europei, 
nu însă la existenţa unităţii etnologice care-o locuește. 

Noi nu tăgăduim Domnului dreptul de-a ierta trecutul a o 
seamă din supuşii săi; numai nu trebue să uite acel trecut 
şi mai cu seamă nu trebue să-l recompenseze. 

PATOLOGIA SOCIETĂŢII NOASTRE 


In situaţiunea politică şi în condiţiunea civilă ce s'a croit 
familiei române prin noile legi, se simte de toţi o stare de 
siluire şi o anomalie, cu toată organizaţiunea savantă a insti- 
tuţiunilor, în toate raporturile sociale tradiţionale în cât am 
ajuns să nu credem în nimic stabil. Putem zice că nu este 
un singur om serios între noi, fie martor fie autor în revo- 
luţiunile ce ne-au agitat şi ne agită de treizeci de ani, care 
să creadă în stabilitatea stării de lucruri în care ne aflăm; 
nu este om care să nu se întrebe, când o să se sfârșească 
această operă interminabilă de schimbări care divizează din 
ce în ce mai mult societatea noastră în tabere ostile. 

Nu ne adresăm aci la oameni cari găsesc un motiv de 
optimism în satisfacerea apetitului lor şi ambiţiunilor lor 
personale. Această clasă de oameni nu este făcută nici să 
simţă, nici să înţeleagă condiţiunile superioare de existenţă 
şi de traiu pentru o societate, şi nici este în stare a da cel 
mai mic ajutor pentru consolidarea societăţii. Vorbim pentru 
oamenii cari sunt preocupaţi de condiţiunile de existenţă, 
de prosperitate a societăţii şi cari se îngrijesc de soarta ţării 
oricare ar fi credințele lor, fie conservatori, fie, precum s'au 
numit, liberali. 

Ceea ce simţim noi, în privinţa stării de lucruri de astăzi, 
nu ni se pare să fie o impresiune personală şi trecătoare. 
Mai multe simptome, între care limbagiul provocator şi aspru 
al jurnalelor guvernamentale, ne fac să credem că situa- 
țiunea noastră politică şi socială persistă a sta în stadiul 
revoluţionar. Spiritele sunt coprinse de neîncredere şi nu 
se pot împăca cu ideea că lucrurile pot merge aşa precum 
merg astăzi. O reacțiune deja a început a se manifesta, de 
și cam slabă, în contra mişcării repezi şi violente cu care s'a 
accentuat opoziţiunea coaliţiunii din 1876 şi, după cum cre- 
dem noi, această reacțiune are să urmeze în mod irezistibil, 
de şi treptat. 

Ca să poată fi însă eficace reacţiunea contra spiritului revo- 
luționar, trebue ca cu toţii să ne dăm seamă de cauzele ce 
turbură societatea, de elementele ce împiedecă redobândirea 
echilibrului pierdut şi să le combatem cu curaj şi stăruinţă. 

Moravurile publice, spiritul public la noi au luat o direc- 
țiune foarte periculoasă şi partidul care ne guvernă de patru 
ani de zile, a contribuit foarte mult a le altera. Dintr'un 
principiu tutelar, principiul egalităţii înaintea legii, s'a făcut 
o armă de răsboiu între clase; toate condiţiunile sociale s'au 
tăcut o armă de răsboiu între clase ; toate condiţiunile so- 

ciale s'au surpat şi s'au amestecat într'un fel de promiscui- 
tate; tradiţiunile ţării s'au uitat cu totul; o clasă nouă 
guvernantă sau ridicat fără tradiţiuni și fără autoritate, încât 
țara cea mare, temeiul şi baza naţionalităţii noastre, nu-și 
găseşte conştiinţa raporturilor politice cu cei ce-o guvernă ; 
drepturile politice nu mai sunt răsplata unui şir de servicii 
pe datini, ci un instrument de ambiţiune, de îndestulare a 
intereselor particulare. In locul sentimentului public dezin- 
teresat, avem pasiuni politice, în loc de opiniuni, avem riva- 
lităti de ambiţii. Toleranţa pentru toate interesele cele mai 
vulgare şi cele mai de jos, este morala ce distinge astăzi 
lumea politică la noi. Este adevărat că nu cruțăm a invoca 
numele patriei şi numele libertăţii. dar aceasta ca c ipocri- 
zie mai mult şi ca înlesnire pentru îndestularea intereselor 
private. 

Ca dovadă a acestei stări de lucruri, a acestei tendinţe 
morale, şi ca rezultat, avem distribuirea funcţiunilor publice, 
a oficiilor şi întreprinderilor de tot felul. Nici odată în ţara 
noastră nu s'a văzut clasa guvernantă mai prosperă, mai 
gras retribuită şi mai îngrășată ca clasa guvernantă de 
astăzi, răsărită din pământ, fără să ne putem da seamă cum, 
pe când generalitatea oamenilor de muncă suferă de strim- 
torare. 

Noi privim această stare de lucruri ca o degradare, ca o 
depravaţie a moravurilor publice care, deşi profită unor indi- 
vizi, nu poate profita nici chiar partidului politic ce se 
bucură de putere. Cu un contigent politic astfel educat 
țara nu poate aştepta destinuri strălucite, nici poate spera 
un guvern tare și solid care să întemeieze instituţiunile, şi 
prin ele să dea acţiunii noastre exterioare tăria de care avem 
revoie. Alterarea moravurilor publice este o cauză de degra- 
dare a moravurilor private, şi consegquența neapărată este 
că caracterul naţional se strică şi puterea statului slăbeşte. 
Un stat unde funcțiunile publice se exploatează de-o gloată 
de oameni cari nu produc nimic, ci numai consumă resursele 
bugetare, se condamnă singur a fi neputincios şi sterp. 

Noi avem trebuință mai mult decât altădată şi decât ori- 
care alt stat congener din peninsula balcanică să stabilim 
un guvern naţional, serios şi tare, să ne punem în poziţiune 
de-a putea exercita o acţiune decisivă în politica orientală. 
Cu deprinderile însă de gonaci de posturi, cu desordinea 
morală ce întreţin în societatea noastră credincioşii şi neo- 
fiţii partidului zis liberal, nu se poate aştepta nici soliditate 
în guvern, nici pace şi linişte în societate, nici putere în 
relaţiunile noastre internaţionale. 

A fost lesne pentru partidul zis liberal să dărâme, fiindcă 
a găsit tărâmul pregătit de chiar clasa guvernantă veche, care 


186 M. EMINESCU 


d 
sa muncit în curs de douăzeci de ani, la adăpostul institu- 
țiunilor reprezentative ale Regulamentului organic, să para- 
lizeze şi anuleze politica puterii suzerană şi protectrice ce 
ne ţineau în lanţ. Dar ceea ce este greu, ca în orice operă 
omenească, este de-a clădi şi a întemeia instituţiuni solide, 
de-a forma caracterul naţional. 

Nici caracterul naţional însă nu se întemeiază prin mora- 
vuri publice cari iau de principiu îndestularea apetiturilor ; 
nici instituţiunile prin vorbe deşarte de egalitate şi libertate. 
Până acum partidul liberal n'a dat mesei poporului decât 
vorbe deşarte ca instituţiuni şi spectacolul depravaţiunii 
moravurilor ca bold de caracter naţional şi toată doctrina sa 
politică este să trateze pe poporul românesc ca pe un venetic, 
fără tradiţiuni și fără istorie, proclamând că toate prin- 
trînsul s'au făcut, câte s'a făcut; pentrucă dânsul este la 
putere, şi puterea sa este semnul și simbolul sacru al naţio- 
nalităţii româneşti. 

Este adevărat că guvernul în acești din urmă ani, mai 
mult decât în oricare altă epocă, a dobândit drepturi mai 
însemnate, o influenţă mai mare, prerogative mai considera- 
bile; dar cu cât i-a crescut mai mult puterea, cu atât a 
scăzut în proporţiune exercițiul libertăţii din cauza proce- 
dărilor sale administrative, din cauza amăgirilor la care a 
supus toate poftele şi toate pasiunile rele, contribuind astfel 
a slăbi coarda pasiunilor celor bune în toate inimile. Oa- 
menii cu sentimente nobile și dezinteresate cari au luat parte 
la mişcările dela 1848 şi 1859 sunt în drept astăzi, după 
câte văd, să întrebe pe corifeii partidului guvernamental de 
astăzi: Ce aţi făcut cu iluziunile şi cu speranţele ţării din 
acei ani? Nu este meșteşugire ca să nu se fi întrebuințat 
spre a preface drepturile puterii în instrumente de interes 
privat în interesul recruţilor partidului. 

O asemenea politică nu poate ameliora moravurile publice, 
ca una ce se adresează la pasiuni rele, la slăbiciuni, la inte- 
resul şi la viţiurile celor chemaţi. Dacă nu se va opri în 
drum şi nu se va schimba, ea are să facă multe victime 
chiar .în partid. Câte scandaluri n'a produs deja pe cari 
presa independentă le-a semnalat ? Și n'ar fi nimic dacă 
efectele ei s'ar mărgini la câteva individualităţi fără greu- 
tate şi fără valoare. Răul cel mare şı simţitor este că atinge 
inima ţării, moralitatea publică. 

TRECUTUL ŞI PREZENTUL 


Celelalte negustorii mai sunt cum sunt. Dar plăteşti mai 
mult decât face obiectul cumpărat? Nu face nimic. Te în- 
veţi minte şi altădată deschizi ochiin patru ca să vezi pe 
ce-ţi dai banul. Negustoria de vorbe și prăvăliile de principii 
sunt cele mai rele din toate, căci eşu în pagubă chiar de ţi 
se oferă gratis fructele talentului Costineștilor şi Caradale- 
lor. Geaba invalidezi de zece ori argumentele aduse de ono- 
rabilele capacităţi dela „Românul“, geaba arăţi din fir în 
păr că ceea ce spun dumnealor sunt basme, cari nau nici 
măcar farmecul de-a fi interesante ca cele dintr'o mie şi 
una de nopţi ale frumoasei Şeherazade ; ele devin zilnic ca 
şi când nimenea nu le-ar fi relevat, şi toate acestea pentruce? 
Pentrucă publicul român, ca orice public din lume, trăieşte 
în prezent şi puţini, prea puţini se interesează de trecutul 
ţării lor, ca să ştie cum au stat lucrurile acum douăzeci, trei- 
zeci de ani. Astfel oricine în ţara noastră căruia i-a 'nălbit 
barba, poate spune câten lună şin soare despre pretinsele 
sale merite şi prea puţini se vor găsi cari să-i controleze vor- 
bele. „Românul“ ca organ, d-nii Brătianu şi Rosetti ca oa- 
meni politici au contractat obiceiul de-a aşterne în socoteala 
trecutului tot ce le doreşte inima şi, făcând meseria aceasta 
de precupeţi de vorbe mari zeci de ani de-a rândul, au ajuns 
să crează poate ei înşii ceea ce spun. Noi nu ne-am mira — 
am mai spus-o şi altă dată — dacă roşii ar pretinde într'o 
bună dimineaţă că ei au creiat universul şi că D-zeu a avut 
un rol cu totul secundar la treaba aceasta, cam acela pe care 
l-ar putea avea Carada de pildă la restabilirea equilibrului 
european. Dar până a fi creat universul, Caradalele şi Serurii 
au creat ţara, care nu exista 'nainte, au creat naționalitatea 
românească, care asemenea 'naintea domniilor sale nu a exi- 
stat, a creat tot čun cuvânt ce se ţine de neamul românesc. 

Ce era lumea 'naintea domnilor liberali ? 

„Românul“ de Sâmbătă, 3 Ianuarie o spune: 


Țara era împărțită în două: 
exploatatori şi exploataţi 
stăpâni şi robi 
boieri şi români. 
Singur boierul era om, el se năştea privilegiat, trăia şi murea 


privilegiat, având numai drepturi fără datorii. 
Boierul nu plătea bir; boierul nu mergea la oaste. 

Noi nu suntem dintre acei cari laudă trecutul în mod. 
necondiționat. Dar să vedem cum era acel trecut ? 

Sigur e că populația se înmulțea pe atunci în mod regulat, , 
astăzi ea descreşte. 

Țăranul se hrănea mai bine şi muncea mai puțin. Azi mun- 
ceşte mai mult şi se hrăneşte rău. Din regimul rău de azi 
rezultă apoi frigurile palustre, pelagra, anghina difterică şi 
alte epidemii, cari pe atunci erau aproape necunoscute. 

Dar care era administraţia acestei țări de exploataţi, dată 
pe mâna exploatatorilor boieri ? 

Să vedem de ex. cum se administra averea publică la anul 
1855 sub Barbu Vodă Ştirbei. 

La 1 Ianuarie 1855 se constată: 


La casa mitropoliei un excedent de . . . . 3.188.325 
La casa mănăstirilor . . . . . . . . . . 5.805.824 
ia amiitiițiie geo ws alL “eta e ae AAD’. 940.389 
Beneficiul soldaţilor . . . . d cpr aa La 941.50 
Aşșezăminte de binefacere . . . . . . . . 668.483 
Grădini publice. pe a pe md we h ate Da ba be. 31 2.212 
Poduri şi şosele ee Za ce. Sepi at a at 841.5.90)2 
Dorobanţi şi grăniceri . . . . . . . . . 1.428.264 
Spitaluri SE ee: PER Ta EI Isi ce rss 050.223 
Imstrueţia; publică, i 430 aeng  i Eee 3. 4lla586-609 
Şcoli comunale, de agricultură şi de meserii . 1.942.723 
Totalul excedentelor se mi o 9 bioaa 


Va să zică la bugete minime un excedent anual de 28 mi- 
lioane de lei vechi, numai din administraţiile autonome ale 
institutelor. 

Bugetul statului era în 1856 următorul : 


Venituri : 25.394.095 
Cheltueli : 20.398.766 


Excedent : 4.995.329 


Va să zică însuşi bugetul neînsemnat al statului prezenta 
un excedent anual de 5 milioane de lei vechi: a cincea 
parte a veniturilor trecea la economii. Şi bugetul veniturilor 
întregii Țării româneşti era pe atuncea de 8!/2 milioane de 
franci şi nici aceia nu se cheltuia toţi. 

Dacă acel guvern al exploatatorilor cari nu plăteau nici 
un bir, erau rău, ne veţi da voie să constatăm, că era ŞI 
foarte ieftin, că nu-l costa aproape nimic pe poporul româ- 
nesc. Pe lângă cele 120 de milioane de franci pe cari le 

cheltuiţi D-voastră anual, bugetul boierilor exploatatori de 
81/> milioane era o jucărie. Vedeţi dar foarte bine că acei 
boieri cari se năşteau privilegiați, trăiau şi mureau privile- 
giaţi, având numai drepturi fără datorii, acei boieri 'şi aveau 
şi ei partea lor bună, căci tezaurul public mai nu se resim- 
tea de existenţa lor. 

Dar dacă am face socoteala Caradalelor, Stăteștilor, Costi- 
neştilor şi a patrioţilor de toată mâna cari sau născut cu alt 
privilegiu mai odios, cu acela de-a răscumpăra drumuri de 
fier şi a fabrica bani de hârtie şi cari din nimic au făcut 
averi, (nu s'au născut cu ele, cum ziceţi D-voastră) oare tot 
la acest rezultat am ajunge ? 

Azi o singură Carada şi un singur Costinescu ia din spi- 
narea poporului românesc de zece, de douăzeci de ori cât lua 
un boier mare de pe atunci şi pentru ce? Pentrucă cumpără 
în numele statului cu 600%/0 hârtii depreciate cari fac 180/0, 
pentrucă propun împământenirea străinilor pe categorii, pen- 
tru c'au făcut negustorie de vorbe treizeci de ani încoace. 

Aşa dar 8!/2 milioane lua guvernul aşa numit al boierilor, 
dela exploatatul popor ; în Moldova cam tot pe atâta, deci 
luând maximul ajungem la 17 milioane de franci pentru 
România întreagă. De impozitele acestea statul putea să facă 
o întrebuințare bună sau una rea; bună când restitue publi- 
cului servicii echivalente cu valoarea pe care acesta o dă; 
rea, când risipește această valoare fără a-i restitui nimic. 

Ce servicii i se dădeau populaţiunii în schimb pentru 
aceste 17 milioane? Nu erau tribunale, nu era o admini- 
straţie mai bună decât cea actuală, nu erau şcoli în cari 
patrioţii actuali învățau ceea ce ştiu azi, nu era poliţie ? Ce 
nu era din atributele esenţiale ale statului? Se jefuiau oa- 
menii pe uliţă, se spărgeau prăvăliile, se făceau atentate ? 
Nu. Cu acele mijloace minime se întreţineau serviciile pu- 
blice ieftine cum se cuvine unui popor sărac, compus în 
maxima lui parte din cultivatori agricoli şi din mici manu- 
facturieri. Cu vremea ar fi venit toate pe o cale mai bună, 
căci nu trebue să uităm că domnia naţională era tânără şi 
venise imediat după o epocă tot liberă ca cea de astăzi, după 
epoca fanarioţilor. Şi fanarioţii, ca și roşii actuali, nu cunoş- 
teau alţi adversari în ţara asta, decât pe boieri. An cu an 
şi domnie după domnie n'aveau altă grije decât a ştirbi din 
drepturile politice ale boierilor. 

Exploatatori şi exploataţi? Stăpâni şi robi? Boieri şi 
români? Concedeţi că dacă ar fi voit chiar să exploateze, 
după cele de mai sus nu se prea pricepea la aceasta; dac'ar 
fi voit să stăpâneasesă, nu sar fi desbrăcat de buna lor voie 
de drepturile lor, şi dac'ar fi voit să nu fie români, n'ar fi 
putut să fie altceva decât români. Ceea ce e ciudat și parado- 

xal în discuţia noastră, e că tocmai acei boieri nu puteau fi 
alt decât români chiar de-ar fi voit să nu mai fie, pe când 
roșii vor în ruptul-capului să fie români, ca şi ovreii, şi în 
mare parte nu pot deveni. Cu toată parada de românism aj 
d-lui C. A. Rosetti, totdeauna-i atârnă din buzunar petecul. 
roşu al demagogiei cosmopolite al apologiștilor lui Blanqui í 
şi dacă scarpini suprafaţa Caradalelor de toată mâna, dai de: 
un caracter pervers şi viclean, de-o minte înclinată spre! 
sofism și pangligărie, dai de fanariot cu eticheta română, de. 
ceva cu totul străin intelectului nostru naţional şi caracteru- + 
lui nostru naţional, de-o ființă lipsită de pudoare şi de: 
omenie. i 

Dar boierii au avut şi ei relele lor? De sigur le-au avut, 
ca orjce oameni din lume. Cea mai mare vină însă faţă cu. 
ţara şi cu naționalitatea lor, precum şi faţă cu ei înşişi, a fost 
că va crezut pe d-voastră. Din momentul în care de buna lor 
voie s'au desbrăcat de drepturile politice pe cari cu durere 
de ţară le întrebuinţau, de atunci a inceput era datoriilor 
publice, a drumurilor Stroussberg, a exploatării neomenoase | 
a ţării şi a locuitorilor ei. Şi această mare şi incalificabilă 
vină, de-a vă fi crezut pe d-voastră, de-a fi crezut că din. 
oameni fără tradiţii hotăriîte, fără patrie hotărîtă şi fără na- | 
ționalitate hotărîtă poate ieşi ceva a cătării, această vină au 
expiat-o pe deplin: deaceea boieri nu mai există. 

Dar d-voastră care luaţi pentru stat de zece ori pe-atâta | 
pe cât lua boierii, restituiți sub altă formă lefile ce vi se 
dau ? Țăranul care avea zece oi, are azi o sută? Cel care 
avea o pereche de boi are azi zece? Cel ce exploata zece | 
pogoane, exploatează azi o sută? Nu. Din contra — numă= 
rul obiectelor trebuitoare populaţiunii rurale, averea popu- 
laţiunii rurale scad pe zi ce merge tot mai mult. Da se'mbo- 
găţeşte în adevăr clasa Caradalelor, Stăteştilor şi Costinești- 
lor, o clasă cu totul improductivă, care n'a 'nvăţat nimic, 
wau muncit nimic, şi n'a avut nimic şi care a ajuns stă- 
până pe cei ce au învăţat, pe cei ce au, pe cei ce muncesc ? 
Exploatatori boierii? Dar întreg partidul roşu nu e decât o 
companie de exploatare. Și cu ce mijloace, şi cu ce preț? Cu 
prețul sărăciei claselor pozitive şi-a demoralizării generaţiei 
tinere. 

BOERII DE ODINIOARĂ 


Are haz „,Românul”. 

Pe cât timp d. C. A. Rosetti se mărginește a-şi arunca în 
lume logosurile apocaliptice, sau d. Costinescu apărarea celei 
mai populare cestiuni, a răscumpărării, lucrul era mai puţin 
glumeț ; ba fondul discuţiunii: îmbogățirea patrioţilor prin 
pensii reversibile şi prin speculă la Bursă asupra hârtiilor 
ce făceau 18 şi aveau a se cumpăra cu 60 la sută, fondul 
zicem, era chiar foarte trist şi desgustător. 

Acum însă „Românul“ face istorie și istorie naţională. 

E tocmai ca şi când Offenbach ar scrie mitologie greacă, 
şi d-ra Louis Michel „Vieţile Sfinţilor“. 

Iată dar ce ne zice „Românul“ . 


Uşor este a zice: d-nii Brătianu şi Rosetti aştearnă în soco- 
teala trecutului tot ce le doreşte inima. Dar pentru a putea zice 
aceasta ar trebui ca protivnicii noștri să nu se declare drept 
coborâtori şi apărători ai acelora cari, făcând toate relele, au 
înegrit pe toţi cei cari se încercau de a face binele în contra lor. 

Partita naţională există de când există țara şi de atunci ea 
se luptă împotriva boierilor reacționari şi antinaţionali, partitei 
care s'a fost pus, cum ziserăm adesea punctul de razim al pâr- 
ghiei sale afară de naţiune ; partită care n'a avut alte arme decât 
intriga înăuntru şi în afară, răsvrătirilor, denunţările la străini și 
omorul. 

Cunoscută e de toţi anarhia ce domnia în țară după moartea. 
lui Mircea I şi lupta îngrozitoare ce se deschise între boieri îm- 
părţiţi în două tabere, aceia care cereau stabilirea feudalismului 
şi aceia cari susțineau emanciparea ţăranului. 

Aceşti din urmă (cari susțineau emanciparea ţăranului) isbutiră 
şi puseră pe tron pe Vlad Dracul care lăsă domnia fiului său Vlad 
al V... Boieri'l numesc Vlad Ţepeş, Vlad cel cumplit şi-l înfăţi- 
șază lumii ca un monstru. 

Pentru ce dar? Fiindcă acest Domn, a cărui memorie trebue 
reabilitată în faţa naţiunii, a pus în ţeapă pe boieri, cei mişei şi 
trădători, a făcut noi boieri, dând dregătorie ostașilor pentru fapte 
vitejeşti ceia ce supără foarte mult pe boierii cei antinaţionali, — 
şi pentru că-i fu milă de soarta norodului. 

Până astăzi Vlad Ţepeş rămâne pentru toate spiritele superfi- 
ciale, după mărturisirile boierilor un călău, un monstru, un dușman 
al neamului său. 

Nemulţumiţi de Vlad Ţepeş, boierii reacţionari trec în partea 
Turcilor... partida acestor boeri pune pe trom pe un favorit al 
Turcilor. Ce nume-i dă istoria ?% Radu cel Frumos. 

Pentru ce ? 

Pentru că-i fu milă de aceşti boeri şi se arătă cumplit pentru 
popor, întărind privilegiile și sporind birurile reînființând şi cele 
desfiinţate. 

Pentrucă se uni cu Turcii în contra lui Ştefan cel Mare. 

Pentrucă dete ţara în mânile Turcilor şi primi să plătească un 
tribut anual de 20.000 galbeni. 

Pentru ca dăruit Giurgiu Sultanului... 

Vlad Ţepeş se urcă iarăşi pe tronul Munteniei... Ce fac acei 
boeri ? Fug la Turci, le vând ţara, pun de ucid pe Vlad... 

Ce nume poartă în istoria noastră acela pe care boeri'l pun cu 
ajutorul 'Turcilor pe tronul Munteniei, acel fiu denaturat care 
primește o coroană scăldată în sângele tatălui său etc. etc. 

istoria'l numeşte Radu cel Mare. 

Mare în adevăr căci dela dânsul începe decadența: ţării ro- 
mâneşti. 

Boerii sunt mulţumiţi: Radu le-a mărit privilegiile. 


Unde foc a citit venerabilul redactor al „Românului“ toate 
poveștile acestea ? sau şi le închipueşte singur. îşi bagă de- 
getul în gură şi le inventează ? 

Dar să admitem pentru un moment că aceste lucruri ar 
fi scrise undeva, să admitem aşa dar: 

Că o partidă naţională există din timpul lui Mircea cel 
Mare ; 

Că ea susţinea emanciparea ţăranului ; 

Că şef de partid era Vlad Dracul şi Vlad Țepeș. 

Iar pe de altă parte exista un partid reacţionar, care se 
răzima pe străini şi voia întărirea privilegiilor. 

Să întrebăm așa dar istoria cine era acel Vlad Dracul, şeful 
partidului naţional-liberal de pe atunci? 

Mircea I a domnit dela 1387—1419, adecă treizeci şi doi de 
ani. In timpul său casa Lancaster a ajuns pe tronul Angliei, 
au trăit Ioan Huss şi Ieronim din Praga, au primit burggra- 
vul Friedrich de Nürnberg marchionatul Brandenburg (s'a 'n- 
temeiat actuala casă imperială a Germaniei); s'au lăţit pu- 
terea Turcilor în Europa: o vedem peste tot foarte turbu- 
rată şi politiceşte și bisericește, căci tot atunci au fost con- 
ciliul dela Constanţa, în zilele lui erau războiele între Franţa 
și Anglia, trei împărați îşi disputau sceptrul Germaniei şi 
trei papi scaunul Sfântului Petru, atunci trăia Tamerlan şi 
Baiazid-Fulgerul, c'un cuvânt și Asia şi Europa erau în foc 

Mircea avea un fiu din flori, un bastard, anume Vlad, na- 
tionalul liberal al „Românului“. 

Tată-său fiind pe tron încă și anume fiind aliat al Europei 
întregi şi ocupat cu pregătirile bătăliei dela Nicopole, Vlad, 
tiul naţional-liberal, nu găseşte atunci un lucru mai bun de 

făcut, decât să închine ţara Poloniei printr'un Chrisov datat 
din Argeș, 22 Mai 1396. 

Tată-său întors acasă pune mâna pe el, şi-l trimite la Buda, 
la Regele Ungariei. 

Tânărul naţional-liberal, fuge de acolo şi intră în garda 
împăratului bizantin unde face intrigi contra bătrânului său 
părinte. Mai târziu îl aflăm la curtea împăratului turcesc 
din Adrianopole, unde se ocupă cu aceeași treabă. 

Va să zică boerii din partidul naţional cari voiau emanci- 
parea ţăranului, au isbutit a-l pune pe acest Vlad-Dracu, ca 
şef de partid, pe tron? lar boerii reacționari cari voiau pri- 
vilegii, ţineau la linia legitimă a Basarabilor ? 

Dar ceia ce-i mai ciudat în toate acestea e aiurarea desă- 
vârşită în privinţa motivelor cari se substitue oamenilor de 
pe atunci pentru faptele íor. 

Naţionali şi reacţionari ? Democraţi şi boeri ? 

Cearta care se naşte în urma lui Mircea, e o ceartă dina- 
stică. Mircea avuse un frate care a domnit înaintea lui, Dan 
I, un fiu legitim Mihail, și un fiu nelegitim, Vlad Dracul. 
După moarte-i veni imediat fiul său Mihail. După acesta 
care trebue să fi fost şi el bătrân, veni Dan II fiul fratelui 
lui Mircea, Dan I. După Dan I veni în sfârşit fiul nelegitim, 
Vlad Dracul. 

_Deci între urmaşii lui Dan I şi urmaşii lui Vlad Dracul 
se'ncinse acea luptă dinastică, care împărţi ţara în Dănuleşti 
şi Drăculești, căutând unii razim la Turci, alţii la Unguri, 
toți în afară. 

Dar Radul cel frumos a declarat războiu lui Ştefan cel 
Mare ? í 

Dar Vlad Ţepeş nu i-a declarat? N’a avut Ştefan cel Mare 
a se bate tot atât cu Țepeluş, ca şi cu Radu cel Frumos? Şi 
cu cine a intrat Ţepeş în Moldova? Cu Turci şi cu Tătari, 
cu neamuri străine. 

Dar cine era acei boeri reacționari despre cari vorbeşte 
„Românul“? Unde sunt documentele din care să se vază 
tendințele lor reacționare, unde sunt privilegiile lor întărite 
de Radu cel Frumos, sau de Radu cel Mare? 

Toate acestea sunt mofturi, sunt scornituri gratuite în soco- 
teala unei istorii abia cunoscute, în care luptele dinastice 
jucau, din nefericire, cel mai mare rol în viața tuturor popoa- 
relor. Căci nu numai la noi era aşa, cin toată Europa. Mi- 
nunea consistă tocmai într'asta că, întrun timp în care Eu- 
ropa toată se bătea în capete, noi am avut norocirea de-a avea 
dup'olaltă odată în Muntenia pe-un Mircea, apoi în Moldova 
pe Ștefan cel Mare. Acest din urmă era fiul de suflet al lui 
Mircea ; el copilărise la Curtea de Argeş şi la Târgovişte, 
el avea aceiaşi tendință de a uni creștinătatea în contra 

Semi-lunei ; cun cuvânt avea o idee, superioară individua- 
lităţii sale. Ceilalţi toţi sunt contagiaţi de spiritul ambițios 
al veacului lor. 

Dar cât de falşe e toată înfăţişarea „Românului“ cu boerii 
lui reacţionari și liberali din vremea aceea, se vede de-acolo 
că tocmai documentele lui Vlad Dracul şi Vlad Țepeș conţin 
numirea a mulţime de boeri cu rangurile lor, pe când în 
documentele anterioare ale lui Mircea, vedem vr'o 5—6 nume 
de botez, neavând însemnată alăturea nici o demnitate de 
curte, ba'n unele chrisoave nu figurează chiar nici un nume 
de boer. Se pare dar că demnităţile de curte au luat naştere, 
după model bizantin, în urma morţii lui Mircea. Tocmai sub 
Vlad Dracul găsim logofeţi, spătari, stolnici, paharnici, comişi 
etc. Se'nţelege. Vodă trăise la curtea polonă, la cea ungu- 
rească, la cea bizantină, la cea turcească, la toate pe rând, 
pe când bătrânul Mircea nu fusese nicăiri din ţară afară, 
decât odată la Braşov, la încheirea unui tratat de alianţă cu 
regele Ungariei. 

Dar a numi pe Vlad Ţepeş, emancipatorul poporului, na- 
țional-liberal etc. e curată copilărie. Noi, nu-i vorbă, le-am 
dori naţionalilor liberali, d-lor Giani, Cariagdi, Carada, 
Pişca, C. A. Rosetti, tot români de cea mai veche origine, un. 
Vlad Ţepeş, căci i-ar lecui pentru totdeauna şi de prieteşu- 
gul cu Rochefort şi de multe alte suferinţe. Ar vedea dum- 
nealor ce liberal era Vlad V. 

-Dar ce glume sunt aceastea din partea „„Românului“ ? 

Dela Radu cel Mare datează de ex. decadenţa ţării. Serios 
e asta ? Radu era un om pacinic după mărturisirea tuturor: a 
împăcat pe Turci cu Ungurii, s'a împăcat cu Moldova, a în- 
ființat două episcopii, a chemat pe sf. Nifon în ţară, e pre- 
decesorul lui Neagoe Basarab, iubitorul de arte, şi în fine 
predecesorul înţeleptului Matei Basarab. Dar poate că zilele 
lui Matei Basarab, considerate de toţi ca zile de înflorire, 
să fi în ochii „Românului“ o epocă de decadență ? Mai 
ştii ? 

Şi iată cum scrie „Românul“ istoria în secolul nostru, al 
pozitivismului, în care fiece teorie trebue să fie întemeiată: 
pe date exacte şi incontestabile! 

Pentru ce? 

Pentru a dovedi că strămoşii d-lor Giani, Cariagdi, Carada 
erau amicii politici ai lui Vlad Ţepeş. Nu se potriveşte. Veţi 
găsi între boierii lui Vlad V. Ţepeş pe-un Dragomir al lui 
Manea Udriște, veţi găsi pe-un Vintilă Florescul, dar de Ca- 
radale nici urmă. 


E da sa 


ps 

MIHAI VITEAZUL ŞI MATEI BASARAB 
IN OCHII LIBERALILOR 


Erodot al „Românului“ continuă cu autopsia istoriei naţio- 
nale şi se 'nţelege că orice Domn bun întâlneşte în cale, e 
reacţionar, e turcofil, iar oricare taie capetele boierilor e 
naţional şi liberal. 

Presimţisem că şi Mihai Viteazul și Matei Basarab vor fi 
trecuţi în registru negru, iar Mihnea cel Rău şi Mircea Cio- 
banul, descendenţii armașului Dracea, vor fi schimbaţi în 
martiri ai libertăţii poporului. 


Dela moartea lui Neagoe Basarab până la Mihaiu Bravul — 
zice „Românul“ — sunt aproape opt-zeci de ani şi vedem că două- 
zeci de Domni sau pus pe tron şi pe rând sau scos. Insă în 
mijlocul acestei anarhii, lanțul privilegiilor se rupe, poporul în- 
cepe să răsufle. 

Atunci vine Mihai, căruia posteritatea i-a dat numele de Viteaz. 
Insă Mihaiu vine prin boierii cei răi, are nevoie de ei, se supune 
dar lor. 

Mihaiu iscăleşte acel aşezământ care robeşte definitiv pe ţărani. 


Stie modernul Erodot în ce stare a găsit Mihaiu Vodă ţara, 
după ce se rupsese lanţul privilegiilor şi poporul începuse să 
răsufle ? 

Despopulată. 

Plângerea lui permanentă în corespondenţa cu Poarta ori 
cu Curtea din Praga, e că are ţară, dar nu are popor. Glebae 
adscriptio, legarea de pământ a locuitorului, e o măsură 
legislativă care s'a luat în toate ţările pe rând după cum o 
dictau împrejurările. Un popor, bântuit din toate părţile 
de neamuri străine, e în continuă migraţiune cu tot ce are, 
pe pământul patriei și dincolo de marginile acestui pământ. 

Mihai Vodă a luat dar o măsură pentru a fixa populaţia 
şesurilor, ba a aşezat chiar colonii. Un Domn, avizat a se 
lupta cu toată lumea, deci a avea o oaste, trebue să fixeze în 
loc poporul pe care-şi întemeia şi bugetul şi armata. Aceasta 
este explicarea adscripţiunii la noi, tot acest înţeles îl are 
edictul lui Ivan cel Cumplit. Rusia ar fi rămas un ocean de 
triburi în vecinică migraţiune fără edictul care le-a fixat pe 
toate pe pământul cui s'o găsi. Tot aşa ar fi rămas şesul 
Țării Româneşti. 

Un studiu asupra originilor proprietăţii imobiliare în ţările 
române ar arăta clar ce raporturi trebuiau neapărat să se 
pască între proprietarul mare şi sătean în vremea aceea. 

Cea dintâi proprietate e a statului. 

Acum o sută de ani, la 1782, guvernul austriac a făcut di- 
vanului Moldovei douăzeci şi șase de întrebări juridice. 

Răspunsurile Divanului sunt clare: 


Tot locul ţării dintru început loc Domnesc au fost... Toate 
moșiile ce se stăpânesc din vremile vechi şi mai pe urmă, de lu- 
minaţi Domni sunt date danii cu chrisoave Domnești după slujba 
şi cinstea fiecăruia pe cât au voit Domnul. 


Din ideea aceasta decurge apoi proprietatea răzeşească sau 
a moşnenilor. 

Un document al lui Vlad "Țepeș ne arată cum se întemeia 
această proprietate: „deci dat-am lor şi Domnia mea ca să 
le fie moșie de nimenea atinsă dupre zisa Domniei mele ; lor, 
şi copiilor lor şi nepoților lor şi strănepoţilor ; şi oricui din ei 
se va întâmpla moarte moşia să nu se vânză, ci să treacă la 
cei rămaşi“. 

Proprietatea inalienabilă şi în devălmășie e răzăşia veche. 
„Moşiile răzăşeşti s'au împărțit şi se împart şi acum pe câţi 
răzeşi sunt şi se cuvine fiecăruia partea sa“ zice un răspuns 
al Divanului. 

Proprietatea mare se datorește unei alte ordine de lucruri. 
Pământurile Domnești pustii se dăruiau cu dreptul de-a le 
coloniza. Acest drept nu era atât de simplu precum s'ar crede. 
Oricine scăpa pe-o asemenea Slobozie (libertate) — sunt 43 
de sate care poartă acest nume — era iertat de orice crimă, 
chiar de cele capitale, exceptând înalta trădare. Se'nţelege 
că cine s'așeza întrun asemenea loc, n'o putea face decât 
cu condiţiunile ce i le punea proprietarul. Pe asemenea locuri 
pustii dăruite se colonizau (cu de-a sila) prizonierii de răz- 
boiu şi Domnii vechi dăruiesc adesea câte-o sumă de famili 
de tătari, cari, după numele de botez citate, se vede că erau 
deja creștinate. 

E o eroare capitală de-a confunda toate populaţiile ţării de 
pe atunci sub numele de „,popor“ în opoziţie cu boierii. Erau 
populații etnograficește superpuse şi suntem convinşi că în 
deosebi elementul românesc au fost, dacă nu dominant, de 
sigur pe deplin liber. Că se vor fi născut stări cronice de 
nedreptate, dar aceasta s'au întâmplat mai ales sub dom- 
niile străine. 

Celula constitutivă a vechilor sate române este republica 
țărănească, precum s'au păstrat mult timp la Câmpu-Lung 
(în Bucovina) și la Vrancea, o republică eminamente aristo- 
cratică. 

A veni în lumea aceasta, unde glcria unuia era gloria 
comunei întregi, proprietatea era a neamului cu istoria şi cu 

tradiţiile lui, nu a individului, şi a pune măsura egalităţii 
moderne, măsura prezentului, în care temeiul inegalităţii nu 
este nici inteligenţa, nici vitejia, nici caracterul, ci banul, 
banul cosmopolit pe oricare cale ar fi el câştigat, a măsura 
trecutul cu banul e un sacrilegiu faţă cu istoria naţională. 

E evident că Mihai Vodă nu putea vorbi în edictul său 
despre răzăşi, despre elemente statornice. El a fixat pe pro- 
prietăţi. elementele bănuite, flotante ale unei ţări căzute în 
dezordine deplină prin invaziunile 'Tătarilor şi Turcilor, şi a 
adus orânduială unde era chaos. Alt înţeles nu poate avea 
glebae adscriptio, legarea de pământ. Sub fanarioți acest 
raport a degenerat în robie. Cu atât mai rău, dar istoria 
noastră nu cunoaşte român rob şi nu putem admite ca epoca 
fanarioților să facă parte din istoria statului şi dreptului 
public în România. Domnii aceştia nu erau aleşi de boieri, 
armată şi popor, nația nu era legată prin jurământ către 
Domnii fanarioți, ei erau numiți ca guvernatori de către 
Turci, autoritatea lor e uzurpată, e pân'în sâmburele ei ilegi- 
timă şi oricine a ridicat braţul în contra lor a făcut o faptă 
bună şi lăudabilă. 

Despre Matei Basarab „Românul“ zice următoarele : 


Nu putem să pierdem din vedere că reîntoarcerea la vechile 
datini nu înseamnă altceva decât întoarcerea la așezământul lui 
Mihai, fapt care se dovedeşte prin citirea legilor lui Matei Basa- 
rab, legi cu totul reacționare, cum am zice astăzi... Reformele 
reacționare ale lui Matei Basarab şi nepomenita împilare a lui 
Constantin Basarab împinseră pe popor la desperare şi la răs- 
coală.  Dorobanţii şi călăraşii — iar nu Seimenii — se scoală în 
contra tiranilor ţării. 


Iată dar până şi Matei Basarab deveni tiran al ţării. 

„Românul“ ne dă elemente pentru a judeca acea tiranie. 

Sub Fanarioţi, la 1740, erau numai 147.000 familii în ţară. 

La 1745 numai 70.000 famitii. 

La 1756 numai 35.000 familii. . 

Stie modernul Erodot câte familii erau sub Matei Basarab ? 

400.000 ceea ce corespunde c'o populaţie de 2 milioane şi 
mai bine. Bugetul ţării era de 700.000 de galbeni, ceea ce 
ar fi în moneta de azi, 84 milioane de franci, sumă fabuloasă 
pentru timpul Fanarioţilor ; oştirea era de 100.000 până la 
150.000 de oameni. Paul din Aleppo, martor ocular, spune că 
țara e foarte des populată, populaţiune imensă.. 

Dela două milioane, populaţia scade sub Fanarioţi la 1'75.000 
suflete. 

După opinia „Românului“ boierii sunt de vină şi la căde- 
rea lui Constantin Brâncoveanu, şi anume boierii cei reac- 

ționari. Până şi copiii ştiu cauza căderii domniei române, 
numai modernul Erodot nu. Cauza e că, Dimitrie Cantemir 
a încheiat cu Petru cel Mare fatalul tratat de alianţă dela 
Lusk şi că spătarul Toma Cantacuzin, în contra voinţei Dom- 
nului său, a trecut cu călărimea în partea Rușilor, a împre- 
surat Brăila ce era cetate turcească, şi a luat-o cu asalt. 
Brâncoveanu, spăimântat de fapta lui Toma Cantacuzin, se 
retrage la Târgoviște și se declară neutru. Petru cel Mare 
voiește să spargă capul trimisului lui Vodă, lucru dela care-l 
împiedecă Cantemir. 

Nu tăgăduim complicitatea Cantacuzinilor ia moartea tra- 
gică a Domnului, dar complicitatea boierilor în genere o 
negăm. Vodă era din nenorocire la Bucureşti nu la Târgo- 
viște. Un corp de armată turcească stetea la Giurgiu gata 
să treacă totul sub sabie. Mustafa-Aga le declară boierilor 
că sunt responsabili pentru Brâncoveanu, iar pe negustori îi 
făcu responsabili pentru boieri. 

Cantacuzineştii și-au expiat greu complicitatea lor. E ade- 
vărat că urmară pe tron pentru prea puţin timp, dar plătiră 
cu capetele ambiția lor. De origine din Franţa, rămaşi în 
urma cruciatelor în Constantinopol unde-au ajuns la cele mai 
înalte demnități, reduși sub Turci la treapta de negustori, 
Cantacuzineştii au pribegit de timpuriu în „România“. Incus- 
crindu-se cu familia străveche a Basarabilor, au adus pieirea 
acesteia şi pieirea ţării. Mâna iui Dumnezeu e grea. Basa- 
rabii — şi Dănuleștii şi Drăculeştii — au avut parte de bine- 
facerea comună a tuturor neamurilor ostenite de bântuirile 
neîndurate ale istoriei, s'au stins. Dar acei cari i-au dărâmat 
au avut nefericirea de-a vedea neam după neam înjosirea 
politică şi morală a unei vechi şi glorioase ţări. 

Şi oare nu înjosire este, când mânile unor nevrednici tul- 
bură până şi cenuşa unui sfânt cum era Matei Basarab ? 

Cu ochii lui Paul din Aleppo îl vedem pe bătrânul Domn 
jucându-se cu copiii de pe stradă şi aruncându-le bani din 
balconul curţii din Târgoviște, cu aceiași vchi îl vedem întins 
în sala cea mare a palatului cu faţa bătrână descoperită şi cu 
ochii închişi, îmbrăcat în haine regale cu nasturii de aur şi 
blăniţe de samur, iar dela cap până la picioare un giulgiu 
subţire de mătase albă c'o mare cruce de aur., Patriarhul 
Antiohiei — un arab — citea rugăciunile mortuare sub lu- 
mina făcliilor mari de ceară. Om care nu știuse altă limbă 
decât cea românească, om de-o nepilduită vitejie personală 
şi de-un nepilduit patriotism. 

Căci iată cuvinte iscălite, ba rostite poate de el: 


„Se întâmplă de stătură mitropoliți şi Domnitori ţării oa- 
„meni străini nouă, nu cu legea sfântă, ci cu neamul, cu limba 

„şi năravurile cele rele, adică greci; cari după ce nu se îndu- 
„rară nici se leneviră a pune jos obiceiurile cele bune, bă- 
„trâne ale tării pentru care stricăciune a obiceiurilor curând 
„le fu a aduce şi ţara la risipire desăvârşită şi la pustiire... 
„De care lucru bine venise vremea cuvântului lui David, sfânt 
„Prooroc şi împărat, a-l zicere şi noi cu puţintel mai schim- 
„bându-l: Doamne veniră străinii în moşia noastră şi-şi 
„spurcară mâinile lor cu mite şi îndrăsniră a vinde şi a câr- 
„ciumări sfintele tale şi a goni pe moşneni, şi în trudele şi 


„ostenelele lor a băga pe străini...” 


Dar Matei ura de moarte pe Greci şi Muscali! Dar nici 
ma vrut să primească pe ambasadorul Moscului, strigând : 
„Să nu-i văd faţa!“ 

Matei Basarab era sfânt şi de aceia avea darul clar-vederii. 
Poate că, în noaptea viitorului, ochii sufletului său, a sufle- 
tului celui mai românesc care a existat vreodată, au între- 
văzut caricaturi ca d'alde Giani, Cariagdi, Carada, C. A. Ro- 
setti, ba a întrevăzut poate şi... politica, şi alianțele lor. 


CONSERVATORII DE AZI ȘI CEI DE IERI 


„Românul“ nu încetează a repeta analiza articolului din 
„Deutsche-Revue“, şi nu noi îl vom împiedeca dela aceasta 
dacă-i face plăcere. Daca ipoteza acelui studiu luminos se 
va realiza vreodată, daca — precum susțineau două articole 
din ziarul parizian „Le Temps“ — vom fi sau nu siliți a ne 
pronunţa întrun moment dat pentru sfera de putere a unuia 
din marii noştri vecini, iată o cestiune care se poate prezenta 
conştiinţei oricărui om politic şi, supusă odată aparatului 
gândirii, se 'nţelege că trebue să culmineze sau într'o afir- 
mare sau într'o negare sau, în fine, în renunțarea sceptică de 
a da de pe acuma soluţiune unei cestiuni, la care motivele 
pro şi contra şi-ar ţinea cumpăna. 

Dacă ne-am închipui națiunea întreagă concentrată oare- 
cum într'un singur om, într'o singură conștiință individuală, 
am vedea că în momentele actuale acea conştiinţă ar fi 
nedeterminată şi turbure. 

Să admitem bunăoară că azi ar trăi Mircea I, având asupra 
lui toată răspunderea situaţiei şi toată onoarea succesului, 
daca succes ar fi, şi că ar fi a doua zi după fatala bătălie dela 

Nicopole: Domnul ar căuta calea grea şi spinoasă pentru a-şi 
mănţine neatârnarea ţării sale. 

Inghesuit între trei mari puteri, contrarii ele ’ntre ele, Un- 
garia, Polonia şi Turcia, expusă fără apărare veleităţilor de 
predominare a câtor trele, veleități nu numai nedrepte, dar 
excluzându-se una pe alta, am vedea pe Domn ţinând cu 
geloasă temere la o neatârnare atât de bântuită din toate 
părţile, l-am vedea urmând un sistem de şovăire, propriu 
situaţiei precarie, şi încercând să pară partizan a câtor trei 
vecini în acelaș timp, pentru a câştiga bunăvoința şi înerede- 
rea a tustrei. Acest sistem al contrapunerii reciproce şi al 
neutralizării celor trei rivali putea să prezerve până la un 
grad oarecare ţara de absorbirea de către unul din vecini, 
putea s'o ţină deasupra apei oarecum, ca să nu se cufunde, 
dar asupra Domnului arunca fără îndoială umbra unei poli- 
tici de făţărnicie şi duplicitate şi-l expunea la smerire din 
partea aceluia dintre rivali care se simţea amăgit. 

Sarcina de-a reprezenta singur un popor întreg nu mai cade 
azi deasupra nimăruia, nici măcar asupra Domnului, de vreme 
ce răspunderea politicei exterioare li se cuvine asemenea 
consilierilor după vremuri pe cari-i dă ruajul parlamentar. 
In parantez fie zis: împrejurarea aceasta e un mare bine 
pentru timpul de faţă, căci generaţia actuală nu prea pare a 
cuprinde în nici o parte a ei acel metal rar, din care natura 
se 'ndură a turna uneori figuri ca aceea a lui Mircea L 

Intelectul naţional nu este aşa dar reprezentat, ca 'n cazul 
de mai sus, printr'un singur om; starea de nehotărîre şi de 
șovăire în care ne aflăm e reprezentată tocmai prin opinii, 
opuse una alteia, şi cari se neutralizează, fără a da loc unei 
înclinații determinate. 

Aci se 'nţelege că e vorba de înclinații, dictate de raţiona- 
ment, nu de cele răsărite din simpatii, căci, precum am zis-o 
de atâtea ori, nu credem că, de dragul ochilor noștri celor 
frumoşi, cineva în Europa să pună în mişcare o baionetă sau 
să dea un ban. 

Ceea ce voim să zicem e dar, că o opinie publică care nu e 
purtată de-un singur curent, nu se poate nici manifesta în- 
tr'un singur chip şi că, până ce momentul hotărîtor cu nece- 
sităţile lui fatale, cu puterea lui de constrângere nu se va 
însărcina a abate într'un singur curent spiritul public, nu 
putem susţine că cutare ori cutare e opinia hotărîtă a ţării 
şi că ne erigem cu toţii în reprezentanţii ei. In politică se 
întâmplă adesea ori ceea ce se părea mai cu neputinţă ; în 
lupta de interese, ca şi în norocul războaielor, intervin atâtea 
elemente neprevăzute, datorite întâmplării, erorilor de calcul, 
nestatorniciei împrejurărilor, încât nici un plan hotărît de 

mai nainte nu credem că e adaptabil oricărui moment al 
viitorului. 

De aceea însă nu voim să discutăm teza de predilecție ce 
ne-o atribue prin generalizare ziarul guvernamental și ne 
restrângem de-ocamdată la rolul de-a ne apăra de lecţiile de 
patriotism pe cari ni le dau onor. confraţi din strada Doam- 
nei. 


Iată conservatorii de acum ca şi conservatorii trecuţi — zice 
„Românul“ — când cu fes, când cu işlic, când cazaci, când usari, 
dar români niciodată şi cu nici un preţ. 


Iată ceea ce nu-i adevărat. Români totdeauna, oricare ar 
fi politica noastră. Dacă s'a opus fesului chivăra şi chiverei 
fesul, a fost pentru a scăpa pe rând de amândouă și dacă sa 
opus o putere celeilalte, a fost pentru a le neutraliza pe 
amândouă. 

Să nu se uite că acestui sistem de contrapunere reciprocă 
o ţară săracă, fără armată, înghesuită până ieri între trei 
vecini puternici, își datorea autonomia ei, garantată la urmă 
de toată Europa, şi că acea autonomie avea baze cu mult mai 
sigure decât neatârnarea actuală. Se 'nţelege că “spiritul ce 
anima acest sistem de şovăire era pururea conservarea ţării 
şi a naţionalităţii şi, chiar dacă sistemul s'ar schimba într'al- 
tul mai pronunţat, tot de-un asemenea spirit o să fie animat 
şi acesta. 

Ar fi bine deci ca să înceteze asemenea acuzări. Existenţa 
reală a ţării, succesele dobândite în politica exterioară, pro- 
gresele realizate în lăuntru pas cu pas dela căderea Fanarioţi- 
lor încoace, sunt o dovadă vie, simțită şi pipăită de toți în 
contra acuzărilor nedemne ce se aruncă oamenilor trecutului. 

Dacă ridicăm mănușa pentru un trecut încheiat acum două- 
zeci şi cinci de ani, n'o facem pentrucă ar fi existând vro 
solidaritate între partidul conservator de azi şi între boierii 
de mai nainte. Nu suntem continuatorii boierilor şi chiar 
dacă am voi, n'am putea s'o fim, iar de-am putea n'am voi. 
Dacă a existat de facto o aristocrație română întemeiată pe 
un drept public cert, ea a încetat de-a exista deodată cu anul 
1700, deodată cu căderea Domniei naționale. Nici recunoa- 
ştem, nici putem recunoaşte epocei fanarioților dreptul suve- 
ran de-a conferi titiuri şi demnități, precum nu le-am fi 
recunoscut-o Turcilor a căror mandatari în țară erau Fana- 
rioții. De-aci se explică repedea cădere a prerogativelor poli- 
tice în secolul nostru, pentrucă asemenea prerogative trebue 
să răsară dintrun drept public determinat, iar acest drept 
public a murit la 1700 şi exercitarea lui din partea străinilor 

se considera ca o uzurpaţiune, viciată până în simburul ei, de 
ilegitimitate. 

Nu se mai opună deci termenii de popor şi boieri, căci cel 
din urmă termen nu însemnează azi nimic, de vreme ce nu 
mai există nici boerie, nici boeri. Precum nu se poate vorbi 
de monoteiști fără Dumnezeu, de şcoli fără dascăli şi fără 
elevi, tot aşa nu poate fi vorba de boieri, fără instituţia 
militară-aristocratică a boeriei. Cu raţiunea ei de-a fi a 
trebuit să dispară şi instituţia și cu totul alţii sunt termenii 
opuşi astăzi. 

Liberalismul dela noi însemnează astăzi domnia prin masse 
amăgite şi reamăgite căci „mundus vult decipi ergo decipia- 
tur“ e parola de guvernământ a roşilor. Lumea vrea să fie 
amăgită, s'o amăgim dar, îşi zic confrații şi au pentru aceasta 
o magazie de fraze cari de cari mai ieftine. 

Conservatori sunt şi rămân aceia cari, faţă cu tendenţa 
de-a pune puterea publică exclusiv în mânile masselor, admit 
ca existând pentru sine o idee a statului, a ordinei sociale, a 
statorniciei dreptului şi adevărului; conservatori sunt cei 
cari admit că guvernământ nu se poate fără garanţii de ştiinţă 
şi integritate şi că votul şi numai votul concetăţenilor nu-l 
face pe om nici mai cuminte, nici mai onest, nici mai munci- 
tor de cum a fost. Iată deosebirea esenţială între egalitaris- 
mul, botezat fără cuvânt liberalism, şi între un sistem con- 
servator, care fără a exclude pe cineva dela viaţa publică, nu 
admite totuși înaintarea decât pentru merit şi integritate. 


ROMÂNIA... AMERICĂ DUNĂREANĂ 


Mai alaltăieri ,„Pressa“* ne-a spus cu acel ton caremn muzică 
se chiamă „misterioso“ că, dacă d. Boierescu a hotărît să se 
sacrifice, retrăgându-şi demisia și suportând mai departe sar- 
cina de ministru de externe, aceasta a fost pentru a abate de 
pe creștetul ţării un mare pericol. 

Ne-am pus mâna pe inimă și ne-am întrebat ce pericol 
poate fi acesta ? Totodată ne-am adus aminte că, şi în Ca- 
meră, s'a ivit ur deputat foarte sperios şi îngrijit de viitorul 
poate al ţării, poate al spinării proprii, care a cerut dela 
Adunare un credit de 300.000 lei pentru menţinerea ordinei 
publice. Acest deputat e d. Stolojan Bolnav nu e după 
cât știm, doctorii nu i-au prescris medicamente calmante ; 
trebue deci să se fi întâmplat ceva care să dea naștere teme- 

rilor îndoite a d-lui Stolojan pe de o parte, ale d-lui ministru 
pe de alta. 

Să se fi înfundat meseria lucrativă a patriotismului? Po- 
porul Capitalei să nu mai fi voind a suporta sarcinile ce i se 
impun şi să amenințe pe patrioţi în genere, precum prinsese 
a ameninţa pe patriotul Rămniceanu în deosebi în localul 
primăriei ? Lucrul ar fi nou în analele ţării, căci neînțeles 
ar rămânea cum să se poată revoluţie în timpul când Carada- 
lele și Serurii sunt în plină putere, cum să se poată mişcare, 
când cei care au meseria de-a înscena mişcări se află tocmai 
în pita lui Vodă, ca șoarecele fabulei lui Alexandrescu în 
cașcavalul de Parma. 

Dacă am considera lipsa de inteligenţă şi onestitate poli- 
tică, americanismul fără conștiință şi fără. scrupul, goana 
după cumul şi diurne, creaţiunea de lefuri colosale adhoc 
pentru patrioţi violonceliști, cun cuvânt corupţia plebei de 
sus şi suferinţele poporului de jos, care plăteşte din sudoarea 
lui toate zădărniciile şi viciile celor ce-l stăpânesc, am crede 
în adevăr că cererea d-lui Stolojan, temerea ministrului de 
externe, sunt îndreptăţite. Dacă neamul nostru ar fi energic 
şi viguros ca fericita rasă anglo-saxonă din Statele-Unite, 
Maiestatea Sa Poporul ar fi creat de mult pentru ilustrațiile ` 
liberalismului patriot ordinul Sfintei Cânepe, cu toate gra- 
dele, dar mai cu seamă s'ar fi împărţit cu oarecare profun- 
zime marele Cordon, tot la locuri largi şi de mare publi- 
citate, în pieţe. Mulţi dintre patrioţi ar figura ca statue în 
persoană şi nici de un piedestal aparte n'ar avea nevoie, căci 
sistemul de-a acorda cetăţenilor emeritaţi nemurirea e nou, 
e sistemul statuilor pendinte, imitație după grădinile pen- 
dinte ale Semiramidei. Şi oare nu sunt patrioţii adevărate 
grădini de virtuţi, care merită păstrate cât se poate de sus? 

Dar noi nu suntem rasă anglo-saxonă. 

La noi, după ce cineva sa învoit cu Warszawsky să puie 
ţara sub biciul cazacului, ca s'o mâie dinainte până dincolo 
de Balcani pe un ger, de crăpau lemnele şi pietrele, în caz 
de-a se descoperi lucrul, e însărcinat el însuși să conducă 
cercetările în contra sa, apoi e ales senator, trece în funcţii 
şi mai bine plătite şi stropește cu noroiul trăsurii sale pe acei 
pe cari i-a despoiat. Caracterul poporului nostru este atât de 
blând, încât el pare făcut anume pentru ca cei virtuoşi să 
domnească peste el, ca de obiceiu. El nu se indignează de 
nimic, nici de afacerea Stroussberg, nici de îmbogățirea peste 
noapte a patrioţilor după răscumpărare, nici de goliciunea 
şi de mizeria în care-a trăit oastea noastră pe câmpul de răz- 
boiu, nici de coincidenţa intrării triumfale cu cedarea Basa- 
rabiei, nici de Landau-Constantinescu, nici de Mihălescu, 
Warszawsky, čun cuvânt de nimic. 


204 M. EMINESCU 


Prea e fricos d. Stolojan. Nu se teamă de nimic. Dinastia ji 
Cariagdi poate pune taxe peste taxe pe populaţia mahalalelor: 
pentru ca să facâ cât se poate de plăcută viaţa străinilor în! 
Bucureşti, pe zi ce merge mai mulţi, guvernul poate îndoi şi. 
întrei dările, nițică gură se va face, dar încolo nimic. Pentru 
ca poporul să-şi fi păstrat puterea lui de reacțiune în contra. 
epocei turpitudinilor, s'ar fi căzut să nu avem epoca de aur: 
a fanarioţilor, în care Giani, Cariagdi, Carada şi C. A. Rosetti 
în linie suitoare s'au îngrijit a stârpi din rădăcini sentimen- 
tul de demnitate naţională. Atunci sau pregătit spiritul pu- 
blic de astăzi, atunci s'au creat terenul pentru activitatea lui 
Giani, Cariagdi, Carada în linie coborîtoare precum și pentru 
frumoasele manipulaţiuni ale M. Sale, regelui drumului de 
fier, Dr. Stroussberg. 

Bietul Tudor şi cinstitele Domnii de boieri mari cari au 
urmat după el, reacţiunea în contra fanarioţilor n'a durat 
decât 30-40 de ani, timp prea scurt, pentru ca, prin părin- 
teasca oblăduire cum se zicea şi prin bugetele cu baierele 
pungii legate cu şapte noduri, să poată îndrepta o ţară a 
cărei inimă era stricată. Fanarul dela noi a trebuit să re- 
nască mai puternic în vlăstarele, rămase în pământul ţării, 
în fiii şi nepoţiii de Caradale până'ntr'al şaptelea neam. Stră- 
moşii au mâncat aguridă și nouă ni se strepezesc dinţii. 

De aceea n'avea grijă, onorabilă tagmă!  Starostele tău, 
starostele celui mai lucrativ meşteşug din ţară, meșteșugul 
patriotismului reversibil, e tare și mare, va .rămânea tare şi 
mare ; căci pentru maniera sa de-a vedea, pentru maniera sa 
şi-a lor săi de-a manipula cu degetele, şi-a creat America 
dunăreană ce se mai numeşte încă în ironie România. Facem 
acum parte din concertul european, ne numărăm între obra- 
zele subţiri care se ţin cu cheltuială. Papa Stroussberg a 
îngrijit să ne facă cunoscuţi la toată lumea, ba a îngrijit să 
facă din ţara noastră un loc de rendez-vous pentru tot ce 
globul lui Galilei are mai inteligent, mai virtuos, mai solid. 
Cum să nu mergem aşa dar bine în predmetul celor politi- 
cești şi în toate predmetele ? 

Ş'apoi cine să se revolte?  Meseriaşul, strunit în gardă de 
Serurie, săteanul pentru care întreaga organizaţie a statului 
a îngrijit ca să n'aibă cu ce-și ţine zilele de azi pe mâine? De 
sigur nu. Regalitatea absolută a intereselor străine asupra 
ţărilor noastre e pe deplin asigurată ; orice reacţie e cu nepu- 
tinţă. Câțiva franci şi câteva masalale împărţite la primărie, 
vor produce oricând simpatiile necesare unui guvern atât de 
onest şi vor închide gura nemulţumiţilor. 

Trei sute de mii de lei cere d. Stolojan? E mult, prea mult. 

Trei mii sunt de ajuns, numai să se întrebuinţeze bine, 
anume pentru a pune fitil entuziasmului de mult comprimat 
al unui popor fericit şi acest entuziasm se ştie că se aprinde, 
ca şi Kalium, pus în contact cu udătura. 


TARA LEGALĂ 


In numărul său de azi „Românul“ hărţuindu-se cu opiniile 
opoziţiei, nu se sfieşte a formula urmâtoarea dilemă : 


Concluziunile dar a acestor fapte nu pot fi decât una din două : 

Una : majoritatea naţiunii afirmă că toate acuzările opiziţiunii 
au fost şi sunt pe deplin neadevărate. 

Alta: mujoritatea naţiunii, susținând un guvern sau Parla- 
ment compus din bărbaţi iniorinţi, hoţi şi trădători, dovedeşte că 
ea însă'și este pe deplin coruptă. 

In cazul dentâiu națiunea a declarat şi declară de calomnii 
acuzările opiziţiunii şi le respinge. 

In cazul d'aldoilea, dacă opiziţiunea declară că națiunea este 
atât de coruptă, ai cui sunt membrii opoziţiunii ? Şi dacă ei 
declară că mama lor este coruptă, ce respect mai poate găsi la 
străini o asemenea mamă cu nişte asemenea fii? 


Noi credem din parte-ne că dilema aceasta sar putea for- 
mula numai în cazul, când în adevăr națiunea ar fi totdeauna 
stăpână pe voinţa ei, când ar putea-o emite clar şi statornic, 
fără să mai rămâie vre-o îndoială asupra intenţiilor ei; dar 
mai ales atunci sar putea stabili, când guvernul n'ar dispune 
de mijloace pentru a falsifica opinia ţării şi pentru a-i stoarce 
voturile. Inainte de a pune deci o asemenea dilemă, ziarul 
guvernamental ar trebui să izoleze pe cale logică elementele 
ce dau tonul vieţii publice, factorii reali ai mişcării politice 
şi să cerceteze mai de-aproape teascul care se aplică asupra 
acestor elemente. 

Se ştie înainte de toate că adevărata naţiune, patru din 
cinci părţi ale poporului nostru, nu ia parte la viaţa publică, 
a cărei sarcină le poartă însă mai greu decât oricine altul. 
Aceste patru din cinci părţi sunt sătenii cari în adevăr n'au 
nimic comun cu d-nii Giani, Cariagdi, Carada, C. A. Rosetti, 
nici măcar originea, necum interesele sau altceva. 

Deasupra acestui element, cel mai numeros şi mai nefericit 
tot odată, există ţara legală sau ceea ce „Românul“ botează 

cu numele de „națiune“, iar paralel cu țara legală există ele-: 
mente parazite cari şi-au făcut din politică o meserie foarte: 
lucrativă. Aceste elemente parazite, lipsite de merit, de 
avere, de ştiinţă, sunt strâns legate între ele prin comuni: 
tatea nulităţii lor, invidia îi uneşte contra oricărui merit ade- 
vărat, sărăcia îi struneşte şi-i ţine uniţi contra ţării legale, 
care se svârcoleşte neputincioasă sub torturile teascului elec-: 
toral.  Miile de funcţii administrative și sutele de funcţii 
judecătoreşti, toate amovibile, sunt puse în mişcare întrun: 
singur scop, pentru a stoarce voturile ţării legale. Se înţe- 
lege că fiece alegător îşi are interesele sale materiale. De. 
fiecare din aceste interese atârnă câte un fir al maşinei admi- 
nistrative.  De-o zice alegătorul nu, curentul electric al ma- 
şinei isbeşte în acel interes şi-i ucide sâmburele vital, de-o 
zice da, îşi poate vedea în liniște de treabă Nu putem 
aştepta însă dela oameni — şi oameni suntem toţi — ca. 
pentru un interes general, care nu poate fi priceput decât 
prin reflecţie, să-şi pună zilnic în pericol existenţa lor şi a 
copiilor lor, ca aceia cari n'au nimic de pierdut. Abia o avere 
foarte întemeiată, care nu poate atârna în nici un chip de 
iubirea sau ura administraţiei, îl face pe om capabil, în Ro- 
mânia, de-a se opune făţiş guvernului. Dar acei cari, într'un 
chip ori într'altul, cată să muncească pentru a se ţinea dea- 
supra apei, nu-şi vor creia de buna lor voie piedeci zilnic 
intereselor lor, piedeci personificate în subprefecţi viţioşi, 
maiori cocoşaţi de gardă civică și alţi monştri din regnul 
organic al celor ce n'au nimic de pierdut şi totul de câştigat. 

Ar mai rămânea o cale pentru ca ţara să svârle cât colo pe 
patrioţii cari o guvernează: o mişcare violentă. Dar aceasta. 
ar constitui totdeauna un pericol internaţional şi ţara legală 
e prea patriotică pentru a apuca o asemenea cale. Când ele- 
mentele roşii sunt în opoziţie, atunci altceva. Dar bată răz- 
boiul la uşă, dar vie peirea a doua zi, puţin le pasă patrioți- 
lor de meserie. Din contra, se pune în înţelegere cu străină- 
tatea ca să răstoarne guvernul, căci când dumnealor nu sunt 
la putere, orice mijloc de a parveni e bun, chiar ameninţări 
de asasinare, adresate capului statului. 

Iată dar cum o naţiune necoruptă chiar poate avea un gu- 
vern şi un parlament compus de bărbaţi „iniorinţi, hoţi şi 
trădători“, cum grăieşte „Românul“ şi „gura păcătosului ade- 
văr grăieşte“. 


OPERA POLITICĂ 207 


SPRE DISOLUȚIE ŞI ANARHIE 


Pe când discutăm în Capitală cestiuni de politică generală 
sau teza, pusă de d. C.A. Rosetti în „Românul“ dacă guvern 
şi parlament sunt compuse din bărbaţi corupți şi „iniorinţi”, 
tara în părţile ei constitutive merge spre disoluţie şi anar- 
hie. Şi'n adevăr nici că se poate altfel. Precum rolul mese- 
riaşului e de-a produce obiecte de utilitate, tot astfel rolul 
administraţiei e o lucrare concretă, de valoare, ca oricare 
alta. Administraţia înlătură, prin puterea care i-o dă auto- 
ritatea statului, piedecele cari se opun desvoltării economice 
şi intelectuale a unei ţări. Aceasia operă e foarte diversă. 
Ici piedeca se prezintă sub forma lipsei de cultură şi o şcoală 
bună ar înlătura-o; colo se prezintă sub forma unui râu 
de munte care rupe poduri şi strică drumurile ; regularea în 
albie ar însemna înlăturarea ce se opune comunicaţiei ; din- 
colo piedeca desvoltării se arată sub forma decadenţei mo- 
rale; un preot bun şi pătruns de datoria lui ar fi de tre- 
buinţă. E o muncă zilnică şi de secoli aceasta, care încetează 
abia atunci când un popor a ajuns la o desvoltare atât de 
înaltă, încât să nu mai aibă nevoie de-o autoritate pronunţată 
a statului şi să-și vază în fiece punct singur de interesele lui. 

La noi? Se aleg patrioţi cari nau cu ce trăi şi care în 
viață-le au făcut cele patru clase primare, învingând cruzi- 
mile abecedarului, şi se populează cu ei subprefecturile, pri- 
măriile şi prefecturile şi tot mai avem pretenţia de-a admi- 
nistra ? O asemenea administraţie e mai rea decât nici una. 
Inainte cel puţin nu exista această ramură a activităţii statu- 
lui ; individ şi comunităţi erau avizate a înlătura singure pe 
cât puteau piedecele ce se opuneau desvoltării simple a unui 
popor pe jumătate agricol, pe jumătate păstoresc. Dar admi- 
nistrația actuală cu elementele din care e compusă, constitue 
ea însăşi o piedecă permanentă a desvoltării noastre, cu atât 
mai mare, cu cât, în loc de-a moraliza, corupe. 

Pentru a se vedea in ce stare sunt județele noastre, extra- 
gem din „Expunerea situațiunii“ lor pe anul 1879 următoa- 
rele pasaje din raportul prefectului de Bacău, d. A. Vidraşcu : 


In privința mersului intrucțiunii din comunele urbane, nu voi 
avea nimic de obiectat, căci profesorii și institutorii respectivi nu 
lipsesc a-şi face datoria; cu toate acestea, conduita în societate 
şi disciplina a câţiva profesori lasă mult de dorit; este însă de 
sperat că această mică minoritate de profesori se va convinge cu 
timpul, că dânşii sunt chemaţi nu numai pentru a instrui tineri- 
mea, dar şi pentru a o educa și prin conduita lor morală şi nepri- 

hăniiă, a le servi de exemplu şi emulaţiune pentru viaţa lor cetă- 
ţenească în viitor. 

Nu tot astfel voi putea zice pentru comunele rurale. Aci în 
multe părţi, excepţiune de Răcăciuni, Moineşti, Tamași, Onești, 
Valea-Rea, etc., școalele sunt numai o sinecură, căci învățătorii 
sau din lipsa tacticei, sau din lipsa practicei, sau din neglijenţa 
şi a puţinului control ce au, mai totdeauna nu ţin clasă, şcoalele 
sunt depopulate, şi astfel copiii rămân pierzându-și timpul zadar- 
nic. La aceste defecte sunt tot atât de culpabile şi autorităţile 
comunale cari nu îngrijesc de şcoală şi cari nu aplică cu rigoare 
legea învăţământului în ceea ce priveşte competenţa lor. 


Subsemnatul, iubind totdeuna adevărul, nu mă sfiesc a vă spune 
că moşiile judeţului sunt rău exploatate prin viţioase şi nesigure 
arendări, care nu plătesc câștiurile la timp, dau loc la procese şi 
fac ca aceste moşii să fie, pot zice, neproductive. Hotarele sunt 
încălcate de vecini;  reprezentaţiunea judeţului pân'acum mau 
urmărit reintegrarea posesiunii sau reinoirea hotarelor încălcate 
prin hotărnicii judecătorești, pădurile au fost brăcuite, şi ori de 
câte ori județul a pus vr'o moşie în administraţie de regie, rezul- 
tatul gestiunii a fost aproape nul, precum s'a întâmplat la moşia 
Chetrişu. In ceea ce priveşte imobilele urbane, iarăși trebuie să 
mărturisim, cu părere de rău, că arest județean nu avem, nume- 
roşii arestaţi se pedepsesc inuman in âtenansele deteriorate ale 
tribunalului ; cazarme nu avem, călărașii stau cu caii şi amătura 
lor în ploaie, în ograda prefecturii având comanda escadronului 
numai cancelaria în atenansele prefecturii, fostele bucătării dete- 
riorate ale repausatului Panait Docan. Grădinile de lux sunt des- 
grădite, arborii stricaţi în cea mai mare parte, dar zidurile loca- 
lurilor principale ale diferitelor cancelarii crăpate, acoperișurile 
găurite, putrezind de ploaie, mobilierul de concelarie asemenea 
insuficient şi d'abia întreținut; frumosul teren din mijlocul ora- 
şului care este dat cu chirie fictivă, adecă mai mult de geaba, 
comunei de Bacău, pentru cazarma pompierilor, şi pe care edi- 
ficiul ce era pe acel loc este ruinat cu desăvârșire, nu produce 
nimic pentru judeţ, care a dat 2000 galbeni pe acel loc, când l-a 
cumpărat, în scop de-a construi pe el un palat administrativ. 

Cu toate aceste observaţii compturile şi bugetele anilor trecuţi 
şi vedeţi ce sume enorme sau cheltuit în reparaţiuni şi pentru 
mobiliere de cancelarii. 


La 1864, când s'a aplicat legea rurală, locuitorii posedau numai 
boi de jug 22.428. Acest număr de vite a scăzut foarte, locuitorii 
nu au în posesiunea lor nici jumătate din vitele ce au avut la 

1864 şi, cugetând, mai multe idei se prezintă spiritului, pentru a 
descoperi de unde provine această însemnată scădere a avutului 
lor. Prima cauză este negreşit înfiinţarea căilor ferate care a 
ridicat locuitorilor beneficiul important ce trăgeau din cărăușie. 
Apoi uşurinţa cu care o mare parte din locuitori au privit împro- 
prietărirea lor, înmulţirea cârciumilor şi lipsa de credit şi de 
capital. 

Locuitorii produc foarte puţin ogoarele lor sunt rău cultivate 
şi mulţi dintre dânșii au înstrăinat pământurile ce li s'au dat 
de-abia acum 15 ani. 

Fiziceşte vorbind, populaţiunile dela ţară au fost şi sunt bân- 
tuite de boale contagioase. Angina difterică a distrus o mare 
parte a generaţiunii viitoare. Moraliceşte vorbind, ele nu au 
făcut nici un progres în cultură; mulţi din ei nu au idee de 
morală ; unii muncesc, dar produsul muncii lor îl consumă la 
cârciumă și se reintorc iarăşi la muncă, când necesitatea sau auto- 
ritatea-i forțează. Aceştia sunt încă cei mai cum se cade. Alţii 
petrec timpul lor cu furturi și desfrânări ; cârciuma este pentru 
ei azilul ce nu-l părăsesc, şi mulţi din cârciumari sunt gazdele 
lor. Căsătoria nu este respectată; clerul dela ţară se află în o 
mare parte pe o scară de cultură foarte inferioară ; sărmanii copii 
mici nu ascultă decât vorbe rele, sudălmi și bătăi se aplică asupra 
lor şi a mamelor lor; bărbaţii se bat foarte des între dânşii; 
bătăile lor sunt foarte violente, ca la niște adevăraţi sălbateci 
europeni ; se rănesc grav, adeseori se ucid. Această generaţiune 
neomenoasă, ruşinea unui stat civilizat, aceşti oameni perverşi 
şi fertili în crime, delicte şi contravenţiuni de tot soiul, se rui- 
nează prin mişelii şi rea viaţă. 


Nu trebue să generalizăm aceste fapte pentru a şti că toată 
ţara stă tot astfel. Datele statistice, pe cât există, ne dove- 
desc că din momentul ce regele Stroussberg cu prietenul său 
Brătianu a început a avea influenţă asupra vieţii publice din 
România, s'au produs o serie de rele, de-o necontestată gene- 
ralitate. 

Se observă o scădere generală a populaţiei rurale care se 
urcă în raport direct cu creșterea demoralizării, a ireligiozi- 
tăţii şi cu întinderea viciilor. Dar această descreştere, pen- 
tru a avea loc, e natural legată cu degenerarea fizică a rasei 
române. 

Se observă în acelaș grad o descreştere a numărului instru- 
mentelor de muncă, a numărului vitelor. Pe de-o parte exi- 
genţele economice ale unui stat, pretins civilizat, cresc zilnic 
şi pretind o muncă din ce în ce mai întinsă pentru a fi aco- 
perite, pe de alta, prin degenerarea fizică a rasei muncitoru- 
lui şi prin pieirea instrumentelor sale de muncă, se înlătură 
însuși posibilitatea muncii. 

Paralel cu aceste două rele generale, cari crează goluri din | 
ce în ce mai mari, observăm că punctele de fruntarii se des- 
chid pentru a face loc roiurilor de străini cari vin spre a su- 
planta un popor ce piere prin inepţia fiilor lui. Douăzeci de 
mii pe fiece an! Un oraș întreg! 

Dar cui îi merge bine în împrejurările acestea, sunt pa- 
trioţii, Cariagdiii, Caradalele, Costineștii, oameni fără patrie 
hotăriîtă, străini care în generaţia a doua primesc cu braţele 
deschise pe străinii ce ne vin în generaţia întâia. 

La ce stare în adevăr au căzut poporul nostru dela 1866 
încoace ? Un prefect răspunde: la starea de sălbateci într'o 
ţară europeană. Și drept vorbind nu mai e de recunoscut. 
Gospodăria lui de altă dată, oricât de simplă, își avea ramifi- 
cările ei. Alături cu munca câmpului, îşi avea industria lui 
de casă care îl ocupa iarna împreună cu toată familia; fru- 
moasele datini strămoşeşti, statornice ca şi caracterul şi limba, 
înlocuiau până la oarecare grad civilizaţia ce lipsea. Astăzi 
acele datini s'au stins în mare parte, iar în loc a rămas golul 
sufletesc, mai amar şi mai greu de suportat decât chiar sără- 
cia. Ne având nimic de sperat dela aliaţii străinilor, pe cari 
nu-i mai pricepe, poporul nostru se abrutizează prin băuturi 
şi e cuprins de fatalismul raselor condamnate la nefericire. 

Inainte, mereu înainte Americă a Orientului! E drept că 
dinaintea vaporului regelui Stroussberg pier codri şi se stinge 
un neam întreg... dar ce vă pasă vouă de aceasta? 

După voi potopul! 


ELECTIVITATEA MAGISTRATURII 


Atât ne mai lipsea, electivitatea judecătorilor. 

De-o seamă de timp observasem în ziarele guvernament- 
tale apărând ideea, ciudată pentru starea noastră de lucruri, 
că, precum Caradalele şi Serurii se aleg spre a face acele legi 
de-o încăpătoare înţelepciune de cari suntem guvernaţi de ne 
merg petecele, tot aşa sar putea alege şi judecătorii, de 
vreme ce în America tot aleşi sunt. 

Şi 'ntr'adevăr d. C. A. Rosetti, proorocul partidului, a scris 
o serie de articole la gazetă în care vorbea despre „,iustiţie“, 
iar ieri Camera a fost surprinsă de cuvintele semnificative 
ale prezidentului care a apelat la iniţiativa ei pentru a face 
un proiect de lege în acest sens. Tânărul ministru al „iusti- 
tiei“, Excelenţa sa d. Tache Giani, om foarte serios şi mai cu 

seamă foarte mintios precum se ştie, s'a asociat numaidecât 
la această generoasă idee. Ba pentru a pregăti un asemenea 
proiect e vorba de-a se alege o comisie mixtă, compusă din 
senatori şi deputaţi, ai căror membn (ceea ce e mai impor- 
tant) să fie remuneraţi cu una mie franci pe lună. Ceea ce 
e atingător în lumea aceasta e partea zimbitoare a patriotis- 
mului. 

E prea adevărat că constituţia prevede anume cazurile în 
care adunările sau membrii amânduror adunările se pot 
întruni, şi că un proiect de lege privitor la organizarea 
magistraturii nu intră de loc în cadrul cazurilor prevăzute 
de ea. Dar de! prea e ademenitor lucrul. O asemenea 
comisie mixtă ar fi un fel de convent naţional, idee revolu- 
ționară, frumoasă deci, şi încă un convent ai cărui membri 
ar fi retribuiţi cu una mie Caroli de argint pe lună, idee şi 
mai bună, căci e folositoare, şi astfel simţul patriotic ar fi 
intrunit şi aci cele două calităţi principale ale lucrurilor, fru- 
mosul cu folositorul, utile cum dulci. 

Electivitatea magistraturii ! Dar mai este ea cu putinţă în 
vremea noastră, în împrejurările de azi, în starea în care ne 
aflăm ? 

Popoarele îşi au vrâstele lor deosebite şi ceea ce se potri- 
veşte într'o vrâstă, nu le mai prinde intr'alta.  Electivitatea 
judecătorilor datează dintr'un timp în care morală şi lege 
erau unul şi acelaşi lucru, în care legea religioasă şi civilă era 
una şi aceeaşi. Până azi se zice „legea creştină“ căci ceea ce 
prescriau dogmele era totodată legea civilă şi penală. Din 
amestecul de regule morale şi de obiceiuri ale pământului, 
cunoscute de toţi, necontestate de nimeni, admise fără a fi 
fost vreodată sancţionate de cineva şi neavând altă sancţiune 
decât aceea a deprinderii seculare, răsare apoi acel drept viu 
al poporului, pe care oricine era în stare a-l aplica, şi numai 
în cazuri unde se contesta, nu dreptul, ci exactitatea faptelor, 
părţile se supuneau hotărîrii egalilor lor. Mai este dreptul 
în starea aceasta ? Din contra, el şi-a aruncat coaja lui mo- 
rală de altă dată, lăsând-o cu totul religiei şi creșterii; el 
este o ştiinţă, care regulează raporturile ce, din punct de 
vedere moral, nu sunt nici bune, nici rele, cari sunt moral- 
mente indiferente. Dreptul nu mai e cunoscut, nu mai poate 
fi cunoscut de toată lumea. Raporturile juridice sunt astăzi 
atât de multiple, atât de deosebite de simplitatea de odinioară 
a transacţiunilor între populaţiuni primitive, încât cel ce 
aplică principiile lui trebue să fie un om învăţat, trebue să 
se fi ros prin şcoli înalte, să fie învăţat mai multă carte decât 
onor. Costinescu bună-oară. Negustorie de principii se poate 
fără carte, căci nu e greu a citi zilnic câte o gazetă şi a învăţa 
din ea panglicăria politică ; dar a fi judecător, e cu totul 

altceva. Acolo gazetele n'ajută la nimic. Acolo Gajus şi Jis- 
tinian, institute şi pandecte, cată să-ți ia albeaţța de pe la 
ochi ca să ştii a distinge raporturile în adevăr juridice de 
restul infinit de alte raporturi ce mai există în lume. 

Din momentul ce un drept se codifică, a încetat epoca naivă 
a electivităţii judecătorilor ; căci codificarea e un semn cum 
că cunoştinţa obiceiurilor pământului şi statornicia aplicării 
lor au dispărut din conştiinţa poporului, că părţile au început 
a contesta însăşi esenţa juridică a datinilor. Când încep a 
se naşte „câte bordeie atâtea obiceie'“, trebue să existe o 
normă obiectivă, neschimbată, pentru regularea raporturilor 
dintre oameni, şi aceasta-i colecţia de legi scrise, imutabile, 
cari nu se pot modifica decât prin o anume manifestare a 
voinţei naţionale. X ` 

Dar noi, la cari nu mai e vorba nici de obiceiul pămân- 
tului, ba nici măcar de codificarea lui ? La noi, unde d. Boe- 
rescu cu mai mulţi elevi dela drept, cari nu ştiau nici bine 
franțuzeşte, ne-a croit codul pe de-a *'ntregul din cel francez, 
spre a fi cât se poate de neînțeles pentru popor şi cât se 
poate de lucrativ pentru advocaţi ? 

Dreptul așa cum se prezintă la noi nu numai că e o ştiinţă, 
dar mai mult încă e o ştiinţă străină care trebue învățată 
dela străini. Imbătrâniţi ex officio şi pe cale artificială, nici 
un pas îndărăt nu mai poate reda tinereţa etnologică, tine- 
reța ca popor. Cu vremea, peste o sută două de ani, am fi 
ajuns, în adevăr propăşind, ca tot ce e organic, încet, la o 
civilizaţie a noastră proprie tot atât de înaltă ca şi aceea a 
altor popoare. Dar ne-am scontat tinereţa, am voit să fim 
civilizaţi, adecă bătrâni, înainte de vreme. Și timpul scontează 
în adevăr, dar cel mai cămătar dintre toţi scontatorii e tocmai 
timpul. El poate da unui copil plăcerile bărbatului, dar cu 
ce preț? Cu acela de a-l nimici la jumătatea vieţii ce trebuia 
s'o trăiască, cu scurtare de zile. 

In starea în care ne aflăm, numirea judecătorilor după o 
anume lege, care să cuprinză în ea garanţii de ştiinţă şi de 
probitate, e singurul mijloc pentru a pune interesele justi- 
țiabililor la adăpost de pericolele ce le ameninţă din partea 
unei plebe de cârciocari, a unui proletariat al condeiului, mai 
numeros la noi şi mai înrăutățit decât ori unde în lume. 
Electivitatea judecătorilor într'un popor în care se plimbă cu 
mânile în şolduri Mihăleşti, Costinești și Caradale e o absur- 
ditate. 

TITULATURA VECHILOR NOȘTRI DOMNI 


D. Vernescu a interpelat Vineri pe d. prezident al Consi- 
liului asupra sgomotului ce preocupă opinia publică, că în 
curând ori mai târziu, ar fi să se proclame regatul. 

D-sa a adaos: 


Noi suntem astăzi stat independent, ne numim România și, din 
minutul ce suntem recunoscuţi de puteri ca stat independent, 
Regat suntem. 


D. Brătianu, prezidentui consiliului de miniştri, a răspuns: 


Eu credeam că onor. d. Vernescu era preocupat de un senti- 
ment care este general în toată țara, adecă de acela de-a se da 
României titlul care îi se cuvine. 

Onor. d. Vernescu vine însă şi ridică o cestiune constituțională, 
dacă trebue să se facă această modificare. 

Constituţiunea noastră zice Domn; Domnul poate să fie şi 
împărat. 

D. Vernescu. Domnul nostru a purtat şi poartă numele de Măria 
Ta, Maiestate; prin urmare un titlu dim limbele străine ar 
schimba situaţiunea lui. 

D. Brătianu. Nu cred că ţara a putut vr'o dată să se îndoiască 
că n'ar putea să dea Domnitorului orice titlu va fi: rege, împărat 
sau ...0rice va voi. 


Noi credem că atât d. interpelator cât şi d. Brătianu se 
înşeală, cu sau fără voie, asupra termenilor acestora cari au 
istoria lor şi înţelesul bine definit, ce nu se poate modifica 
prin bunul plac al zilei de azi. 

Constituţiunea noastră zice Domn. Domnul poate să fie și 
împărat, adaugă prezidentul consiliului. 

Dar oare nu se zice tot astfel Domnul Costinescu, domnul 
Carada ? Urmează de aci că Domnul poate fi şi speculant de 
acţii Stroussberg ori teşghetar la Măgura? Evident că nu. 
Domnul Carada cu  vocativul „Domnule“ e „Monsieur“ ; 
aceiaşi vorbă cu vocativul ,„Doamne” e „Seigneur“. 

Acum să vedem cum traduceau Domnii noștri vechi acest 
titlu în limbi străine. 

Intr'un chrisov a lui Mircea dela 1390, el se numeşte „Mare 
Voevod“. 

In chrisovul, datat din Suceava 1407 octomvrie 8, dat de 
Alexandru cel Bun oraşului Lemberg, Domnul se numeşte 
„Voevod“ al ţărei Moldovei. 

In alt chrisov latinesc din Argeş 1409, Mircea-și zice: „voi- 
voda Transalpinus, dux de Fogaras et de Omlas“. 

Titlul latin a lui Mircea din anul 1390 este Woewoda 
Transalpini Fogaras et Omlas Dux, Severini Comes, Terra- 
rum Dobrodicii Despotus et Tristri Dominus. 

Aşa dar Domn nu e, ca titlu de drept public, nici sinonim 
cu „Dominus“ măcar. Din dicţionarul lui Miklosich consta- 
tăm că cuvântul Voievod e compus din două, din voi (bellum, 
”ăsboiu) şi verbul voditi (ducere), deci înseamnă conducător 
în războiu, belli dux, Herzog, „Duc“ iar Mircea se numeşte 
„Grand Duc“. 

„Măria Ta“ asemenea nu însemnează „Maiestate“. 

Mare (magnus) ar da „magnitudo“, mai mare (majus) dă 
abia „„majestas“. Termenul acesta care se atribue astăzi la 
oameni singulari, se întrebuinţează faţă cu statul și poporul 
Roman ; crimen majestatis însemnează la Cicero atingerile 
aduse onoarei poporului Roman; majestate minuere în- 
semna a jigni demnitatea republicii. 

Citatele noastre sunt dintr’o epocă în care țările erau inde- 
pendente şi, nu numai relativ, dar absolut mai puternice decât 
astăzi. Suntem siguri că acum cinci sute de ani ceea ce 
este „popor românesc‘ stătea în toate privirile mai bine decât 
acei pe cari d. Vidraşcu, prefectul de Bacău, îi numeşte azi 
„sălbateci într'o ţară europeană“ şi „o adevărată ruşine a 
unui stat civilizat“. Aceşti sălbateci, această ruşine a civili- 
zației, aceşti oameni mai căzuți, mai vicioşi, mai săraci decât 
în timpul vechilor fanarioți, e maiestatea poporului român 
sub noii fanarioți. Ei bine, dela reînceperea domniei națio- 
nale, dela Ion Sandu Sturza şi dela Ghica încoace, lepădă- 
turile Orientului şi ale Occidentului nu s'au putut ridica; 
geniul acestei țări îi ținea în turpitudinea şi în întunericul 
ce li se cuvine. Acum au luat vânt; acum Caradalele de 
toată mâna sunt în floare şi aceste Caradale vor... regatul. 

D. Brătianu zice că țara poate să dea orice titlu vrea ...rege, 
înpărat sau... orice va voi. 

Orice va voi: Papă, Dumnezeu chiar. 

Se ’nțelege. De oarece li se permite a cumpăra cu 60 la 
sută hârtiile Stroussberg ce făceau 20 la sută, de vreme ce 
li se permite a se îmbogăți peste noapte din risipa banului 
public, creindu-şi rente de milionari pentru sinecurele lor, 
de vreme ce li se permite Cariagdiilor şi Caradalelor să ocupe 
câte 5, 6, 10 funcții chiar şi de oarece țara d-lui Brătianu con- 
sistă din Carada, plus Costinescu, plus 4 clase primare, de ce 
nu l-ar proclama chiar de Dumnezeu pe acela care li îngă- 
due să-şi împartă viața acestui popor ca cămaşa lui Hristos, 
după ce l-au amenințat cu asasinatul şi post rempublicam 
Ploiestensem ? 

Aceasta nu e decât firesc: mână pe mână spală şi amân- 
două obrazul. O mână e Mihălescu-Warszawsky, alta Bră- 
tianu-Stroussberg, pe de-o parte manipulația groasă, pe de 
alta cea subțire. 

Feţele subțiri se țin cu cheltuială. Vor veni deci câteva 
milioane de apanaje sau câteva domenii deale statului şi 
lucrul va merge strună. 

Indealmintrelea e chiar bine să se schimbe odată şi titula- 
turi şi tot... Dacă e vorba de prăpastie între trecut şi viitor, 
prăpastie să fie! 

De ce urmașii dacă-i vom mai avea, să fie în pericol de-a 
confunda, după identitatea numirilor şi titulaturilor, vechile 
noastre epoce gospodăreşti şi spornice, cu epoca în care Cara- 
dalele şi Cariagdii au găsit raţiunea de-a fi? De ce epoca 
Mihălescu-Stroussberg şi a lui Mateiu Basarab să aibă ace- 
leași titulaturi ? Jos vechiul nume românesc al unei insti- 
tuţii române, sus regalitatea Palestinei şi a Greco-Bulgariei ! 

Pentru onoarea trecutului trebue să ne pară bine, că se 
trage în sfârșit o mare linie de hotărnicie între Basarabi şi 
Muşatini pe de-o parte şi între elementele determinante ale 
epocei Stroussberg-Brătianu pe de alta. 

Dar populaţiile sărăcesc şi mor? 

Dar datoriile statului se urcă în fie ce an fără nici o com- 
pensaţie pentru oamenii ce le poartă sarcina ? 

Dar nu există un ochiu care să controleze, o mână care să 
oprească nelegiuirile ? 

Dar imoralitatea şi tâmpirea creşte de nu ne mai cunoaştem 
poporul de acum 50 de ani? 

Ce fac toate astea?  Loteriile din Hamburg să trăiască, 
cămătarii şi... tichia de mărgăritar ! 


POLITICA ROȘILOR 


„Românul“ ne somează să-i spunem o sumă de lucruri. Ce 
politică exterioară avem? Ce gândim în cestiunea Dunării, 
în cestiunea răsboiului greco-turcesc, dacă ne convine pro- 

ramul, stabilit în articolul publicat de d. Maiorescu publicat 
în „Deutsche Revue“, cari sunt membrii cei mai însemnați 
ai partidei, dacă d-nii Carp, Cantacuzino, Al. Lahovari şi 
Maiorescu fac ori nu fac parte din partidul conservator, etc. 

Aceste declarări — zice foaia guvernamentală — sunt cu 
atât mai cerute cu cât la noi au fost mai totdeauna trei par- 
tide : 

una care se inspira de politica Austriei; 

alta de politica Rusiei; 

alta de politica naţională. 

Acum avem partida d-lui Maiorescu care s'a declarat că 
face parte din cea dintâiu ; 

pe a d-lui Grigore Sturza din cea de a doua. 

şi pe cea cu „politica naţională“ (Cariagdi,  Pherechydis, 
Giani, C. A. Rosetti, Carada, etc.), care din fericire a crescut 
împreună cu înmulţirea străinilor în ţară, şi se măreşte pe 
toată ziua prin jidani şi Bulgari. 

De aci urmează că Românii fac politică străină, — rusească 
ori nemţească ; iar Cariagdi şi Carada politica naţională. 
Fiul lui Mihai Vodă Sturza e vândut Rusiei se'nţelege; Ca- 
rada însă are un caracter prea stoic pentru a fi accesibil la 
farmecul rublei; Maiorescu, fiul ardeleanului Ion Maiorescu 
din Bucerdea face politică nemţească, iar d. C. A. Rosetti 
al cărui părinte nu știa românește, carele în tinereţe se ocupa 
cu traducerea de poezii neogrecești („Astfel îţi este sexul, nu 
e vina ta“) şi care e atât de puţin romanizat, în cât nici 
organul gurii nu e adaptat climei noastre şi fonologiei ro- 
mâne, ci ne pronunţă limba cepeleag, ca orice grec, d. C. A. 
Rosetti face politică naţională se'nţelege. 

Acum cheme-ve cum v'o chema numai de-ați fi oameni 
de treabă. 

Ia so descurcăm odată desgheţat și româneşte. De ce Ca- 
radalele şi Cariagdi au fost şi au trebuit să fie liberali şi 
egalitari în ţara aceasta?  Pentrucă nu erau Români. Pen- 
trucă inima lor de străin, fără tradiţii hotărite, fără patrie 
fără naţionalitate hotărîtă, nu putea să sufere acei stejari de 
seculi, pe acei boieri mari, stâlpi ai ţării, cum se numeau, 
neîndoiţi de furtună, cu toate vijeliile vremurilor, plecându-se 
uneori bătăilor neînduratului Dumnezeu, nefrângându-se nici 
odată. Aceasta este istoria fanarioţilor, a căror misiune era 
de-a desrădăcina şi corupe pe boieri; aceasta a fost misiu- 
nea voastră şi aţi îndeplinit-o. Inzecit, însutit de mari greu- 
tăţi publice trebue să suporte poporul românesc nedându-i-se 
nimic în schimb, pentrucă în locul boierilor mari aţi venit 
voi. Şi fiindcă Costinescu n'are moşie, ia venitul unei moşii 
mari dela patrie, fiindcă Carada n'are moşie, ia rentă de mo- 
şier dela patrie, fiindcă Stătescu n'are moşie, patria trebue 
să-i creeze veniturile de boier mare. 

Este acesta înţelesul d-voastră economic şi social, onora- 
bile Caradale cu politica naţională, da ori ba? Dacă este, 
ce ne umblaţi cu întrebări de politică exterioară, ce Dunăre, 
ce regat, ce politică rusească ori nemțească ? La Mazar paşa 
juraţi în numele Turcului... Suntem Turci, Turci în puterea 
cuvântului, ţipa d. C. A. Rosetti la gazetă şi când colo... ce 

să vezi! Iese frumușşel cu capul pe tipsie înaintea împăra- 
tului rusesc, oferindu-i pâne şi sare. Părintele d-sale n'a 
ştiut desigur să-i spună, că pâne şi sare nu se cade a se oferi 
decât Domnului legiuit al ţării, zicându-i-se oare-cum „dim 
pânea şi sarea Ta mâncăm Doamne, în zilele Măriei-Tale, 
ale Tale dintru ale Tale“! o străveche rămăşiţă din princi- 
piul juridic că „dintru început tot pământul ţării Domnesc 
au fost“, o amintire din veacul de aur când o legătură strânsă 
de credinţă şi de drept unea pe cel mai mare din ţara aceasta 
cu cel mai mic. 

Aşa dar ce mai la deal, la vale? Iancu Negură v'a definit 
pentru de-a pururea: „In opoziţie conspiraţi cu ţara în con- 
tra tronului, la putere fiind, conspiraţi cu străinii în contra 
ţării. Aceasta vă este politica naţională“. 

Şi acum, când o jumătate a universului stă să sarunce 
asupra celeilalte, d-voastră nobili confraţi, aţi opri pe cutare 
ori cutare să nu-și aibă ideile lui asupra unei conflagrații 
europene? Voyons! 

Prințul Grigorie Sturza, uite, nu vrea directorat de bancă 
ori de drum de fier. Nici prin gând nu-i trece. Dar i-o fi 
trecut prin gând de sigur întrebarea: e bine, ca atunci când 
mijlocul, sudul şi întreg nordestul Europei e plin de slavi, 
să rezistăm cu oare cari sorţi de reuşită valurilor acestui 
ocean de ginţi? Şi va fi răspuns: Nu e bine. Se ştie totuşi 
că din capul locului am declinat solidaritatea cu programul 
de politică exterioară a prinţului. 

D. Maiorescu iar ştie că în anume timpuri civilizaţia apu- 
sului a fost destul de puternică pentru a învinge curenturile 
aproape fatale şi constante de cuceriri ce vin din răsărit şi 
crede că acest curent va fi învins... de as.ădată senţelege... 
prin o civilizație relativ mai tânără care mai are încă 
idealuri, prin armele şi inteligenţa germană. 

Ori unul ori altul poate să se'nşele. Sunt ipoteze care se 
pun în vederea unor evenimente, ascunse în sânul viitorului, 
cari poate nu se vor întâmpla nici când. Rezultă însă de 
aci că un partid, mai ales când nu e la putere şi nu cunoaşte 
de visu oarecum configurarea puterilor europene, să stabi- 
lească un program absolut, în ciuda evenimentelor, în ciuda 
şanselor pentru ori contra, în ciuda diplomaţiei europene ? 

Vorba ceea: Dă-ţi popo pintenii şi bate iapa cu călcâile. 

Şi acești pinteni sunt rezerva pe care și-o impune partidul 
conservator ca atare în faţa cestiunilor exterioare. 

In calculul algebric al cărui rezultat căutat e neatârnarea 
ţării şi desrobirea neamului românesc de sub influenţele 
străine, în calculul politicii naţionale intră, onorabililor, 
mulți termeni cunoscuţi şi necunoscuţi. A calcula în vânt, 

a făgădui în vânt, a semăna vânt precum faceţi d-voastră, 
fiind în opoziţie, numai pentru ca s'ajungeţi, ca şoarecele lui 
Gr. Alexandrescu, în cașcavalul de Parma a bugetului, e 
treaba d-voastră. Cătaţi-vă de treabă pe cât timp puteţi 
şi nu ne mai întrebaţi unde e buricul pământului. 


VREMEA STRĂMOŞILOR NOSTRI 


Intre legendele noastre naţionale e una (în colecţia Ispi- 
rescu) de străveche origine desigur şi de o mare adâncime. 
Un om primeşte dela ursite privilegiul „vieţii fără moarte şi 
tinereţii fără îmbătrânire“. Acesta trece pe lângă un oraş 
şi întreabă un târgoveţ ce culegea mere într'o grădină, de 
când stă oraşul acela ? 

— „De când lumea“ răspunse omul culegând mai departe. 
Peste cinci sute de ani omul pururea tânăr trece iar prin 
acel loc, dar de oraș nici urmă. Un cioban singur îşi păştea 
oile, cântând din fluer. ,De când s'a risipit oraşul de aci?“ 
întreabă el. — Ce oraș? i se răspunse. N'a fost niciodată, 
tot câmp limpede, bun de pășune a fost aci. — Intr'alt rând 
omul purerea tânăr găsi aci un codru mare şi un cărbunar 
tăind lemne. — De când e codrul? întrebă. — Da cine-l 
mai ţine minte de cându-i ? răspunse cărbunarul. Şi însfâr- 
şit peste alte cinci sute de ani omul pururea tânăr regăsi iar 
un oraş mare. In piaţă larmă, trâmbiţe, tobe, steaguri, ve- 
selie. — „De când e orașul, întrebă el, unde-i pădurea, unde 
păstorul cu fluerul ? — Dar cine să-i răspunză la toate în- 
trebările acestea?  Fie-cine în piaţă era preocupat de tre- 
bile lui proprii, de sine însuși, de ceea ce se petrecea îm- 
prejurul lui. 

Omul pururea tânăr, când trecuse pe lângă acel oraş, făp- 
tuise multe lucruri bune.  Ciobanului îi răpeau Tătarii din 
turmă şi el a alungat Tătarii; cărbunarului îi urlau lupii pe 
lângă casă, el a stârpit lupăriile, şi'n adevăr într'o piaţă a 
noului oraş el a văzut o statuă călare c'o alebardă în mână şi 
s'a recunoscut pe sine în acea statuă. — Eu sunt acela zise el 
mulțimii de'mprejurul lui, dar toţi râseră de el şi nu-l cre- 
deau. La arhiva primăriei stătea scris că fapta reprezentată 
prin statuă se petrecuse cu multe sute de ani înainte. — Dar 
eu sunt acela, zise el. Nu ţineţi voi minte că acum cinci sute 
de ani mă chema Dragomir și mă pusese Mircea Vodă singur 
în pustietatea aceasta plină de păduri, în mica cetățue a 

Dâmboviţii de ţineam piept Tătarilor pe Ialomița? Și acuma 
gasesc un oraş de două sute de mii de oameni ? 

war cine să creadă că el e geniul neamului românesc, pu- 
rurea având în minte trecutul întreg şi de aceea neuimindu-se 
ae ceea ce vede acum? Ba, în mulţimea cea mare iată că se 
găsi un moșneguţ cu faţa vicleană, cu ochii bulbucaţi şi cam 
cepeleag la vorbă, care începu ceartă cu omul pururea tânăr, 
zicând : „Ce vorbeşti tu? De când sunt eu există toate câte 
le vezi. Inainte de mine nu erau decât boiari şi rumâni. 
Luminează-te şi vei fi, voieşte şi vei putea. Eu am creat 
țara aceasta, înainte de mine nu era nimic“. Omul pururea 
tânăr râse, îi dete cu tifla moşneagului şi se făcu nevăzut. 

Când ne uităm cu binoclu, ne pare scena foarte aproape, 
când îl întoarcem ea ne pare foarte departe. Dac'am întoarce 
binoclul istoric spre anul 1654 la încoronarea lui Constantin 
Basarab, fiul lui Radu Şerban, am vedea tot piesa de azi, 
jucată în alte costume; am vedea pe ulite mese cu câte un 
grămătic şi la ele cei 100.000 de dorobanţi şi seimeni depu- 
nându-și jurământul asupra formulei : 

„Juraţi pe această sfântă Evanghelie şi pe această cinstită 
cruce că veţi fi cu Constantin Vodă un suflet şi un sfat, 
ascultându-l şi ajutându-l fără viclenie, atât în iveală cât şi 
în taină ; neascunzând de el nici un lucru ce trebue să-i fie 
cunoscut în tot cursul vieţii sale şi în tot cursul vieţii voa- 
stre, şi nu veţi fi trădători către el, nici veţi lucra împo- 
triva lui“. Iar ei punând mâinile pe Evanghelie şi pe cruce, 
ziceau: da! Țăranii aruncau în calea Măriei Sale spice de 
grâu, flori albe şi ramuri verzi, mere, lămâi, năramze şi 
capete de berbeci, sau îi închinau mie. şi căprioare sălbatice. 

Iar cât despre cheful ce s'o fi făcut pe vremea aceea, nici 
vorbă. Chiar Neagoe Vodă, om mai mult sfânt decât răs- 
boinic, zice în sfaturile către fiul său Teodosie : 

„De ţi-e voia să dăruieşti pe cineva, îl dăruieşti dimineața 
la trezvie, cu cuvinte dulci, daca ţi-e voia să-ţi mulţumească 
cel ce i-ai dat darul şi să-ţi sărute și mâna. lar daca ţi-e 
voia să te mânii sau să urgiseşti pe cineva sau să-l judeci, 
iar dimineaţa la trezvie îl judecă cu toţi boierii tăi şi-i ia 
seama. Cum îl va ajunge judecata așa-i fă. Căci daca şezi 
la masă, nu este legea să judeci nici să dăruiești ; ci are 
masa obiceiul său de veselie, să se veselească toate oștile tale 
de ține... Să le dai să bea din destul şi cât vor vrea, şi tu 
încă să bei, ci cu măsură, ca să poată birui mintea ta pre 
vin, iar să nu biruiască vinul pre minte, şi să cunoască min- 
tea ta pre minţile slugilor tale, iar să nu cunoască mintea 
slugilor pre mintea ta; şi de-ţi va greşi vr'o slugă tu-i îngă- 
due, pentrucă... tu l-ai îmbătat“. 

Aşa se trăia pe la anul 1520. 

Dar să privim coroana că de ea va fi vorba poate. 

Ea e acoperită cu pietre scumpe şi mărgăritare. In partea 
ce vine pe frunte, deasupra e crucea formată din cinci pietre | 
scumpe, sub cruce în email Duhul Sfânt, sub Duhul Sfânt 
tot în email Dumnezeu tatăl, cu dreapta binecuvântând, în 
stânga ţinând globul pământului. In rând cu Dumnezeu 
tatăl de jur împrejur chipurile strămoşilor şi între ele mici | 
sceptre, sub aceste chipuri, un rând de cheruvimi (capete şi 
aripi) şi sub acest rând pietre scumpe mari formând marginea 
de'mprejurul coroanei. 

Capul ce stă sub această coroană e mare, fruntea largă, 
ochii mari, pe jumătate închiși, căutătura tristă şi întoarsă 
oarecum în sine însuşi, sprincenile lungi, nasul fin, faţa lun- 
găreaţă şi palidă, barba mică şi neagră în furculiță, părul 
capului lung acoperind spatele şi umerele. 

E Ştefan cel Mare, zugrăvit la anul 1456. Pe pept îi atârnă 
un lanţ scump care se'ncheie într'un engolpion de aur. 

Dar daca vremea, acest vecinic regizor, a scos din nou piesa 
din arhivă şi ne-o reprezintă astăzi cu costume schimbate 
şi cu alţi actori, oare omul pururea tânăr, geniul neamului 
românesc, a venit asemenea între noi? 

Oare n'am uitat cumva că iubirea de patrie nu e iubirea 
brazdei, a ţărânei, ci a trecutului ? 


CANCELAR ȘI MINIȘTRI FĂRĂ PORTOFOLIU 


Habemus papam. Cu ocazia desbaterii budgetului consi- 
liului de miniştri, d. N. Fleva, marele om, a propus însfârșit 
înființarea unui cancelar pe malurile Dâmboviţei care să fie 
totodată prezident al consiliului de miniștri. Am cam vorbit 
pân'acum, mai mult în bătae de joc, despre Bismarck sau 
Cavour al României; ni s'a făcut pe plac, îl avem. Consti- 
tuaţia o datorim, după mărturisirea d-lui C. A. Rosetti, unei 
nopţi de insomnie a ilustrului Carada (ce minunată trebue să 
fie o ţară a cărei lege fundamentală e iscodită de Carada ?) 
pe cancelar îl datorim unei fericite inspiraţii a d-lui Fleva, 
om cunoscător întru ale trebuinţelor vechei Ţări Românești, 
care ştie ce va să zică cancelar în trecutul nostru istoric, mai 
ales dela descălecatul ciorilor încoace. 

Infiinţarea cancelarului se datoreşte următorului proiect 
de lege: 

dia, 1. Preşedintele Consiliului de miniștri poate fi mini- 

stru fără portofoliu.  Onorariul său în asemenea caz va fi 
ca şi al celorlalţi miniştri. 

Unorariul şi cheltuelile de reprezentare se vor hotări prin 
legea budgetară. 

Art. 2 Atribuţiunile şi răspunderea ministrului preşe- 
dinte rămâne astfel cum sunt regulate şi pân'acum de legi şi 
uzurile constituţionale. 

Ce minunată e instituţia Flevilor pe lumea aceasta! Bie- 
tul d. ae Bismarck a trebuit să bată pe Austriaci, să unească 
Germania de Nord, să bată pe Francezi, să unească toată 
Germania, păstrând cu toate acestea cele mai însemnate din 
formațiunile ei monarhice, a fost silit apoi de a crea organe 
comune tutulor guvernelor Germaniei, Reichstag, Consiliul 
federal, cancelaria Imperiului, şi a trebuit în fine ca el să 
devină şeful acelei cancelarii a împăratului german, nu a 
regelui Prusiei, o cancelarie încărcată cu lucrări de politică 
exterioară şi dela care porneşte iniţiativa tuturor legilor ce 
au să se aplice în imperiul întreg, şi totuşi abia... cancelar 
s'a făcut. D. Brătianu şi-a început cariera prin a da milioane 
lui Strousberg, nu a lua miliarde dela Franceji, prin a pierde 
o provincie, nu a câştiga Alsasul, Lorena, Hanovera, Şlesvigul, 
etc., şi d. Brătianu... tot cancelar se alege, ca şi d. de 
Bismarck. 

Ministru fără protofoliu ? Se vede că nu prea știu d-nii 
din Cameră, precum nici d. Boerescu, ce însemnează un 


ministru fără portofoliu. Sistemul unor asemenea miniştri 


s'au adoptat mai cu seamă în Austro-Ungaria, când este vorba 
sau a se crea o lege prin care să se emancipeze întrucâtva 
de sub rasa dominantă o naţionalitate, sau când o ţară pri- 
meşte înlăuntrul unităţii monarhiei, un regim mai favo- 
rabil şi oarecum excepţional. Astfel există în Ungaria un 
ministru fără portofoliu pentru Croaţia, care în consiliul de 
miniştri unguri reprezintă interesele unei naţionalităţi slave 
şi a unei ţări autonome ce are 'n dieta ei un propriu organ 
de legislaţiune. In Austria era un ministru fără portofoliu 
pentru Galiţia, reprezentând întrun Cabinet, ce constitue 
predominaţiunea rasei germane, interesele şi drepturile spe- 
ciale ale naţionalităţii polone. In urmă sa numit un ceh 
ministru fără portofoliu. Când e vorba ca Coroana sau gu- 
vernul imperiului să se înţeleagă cu una anume dintre na- 
ționalităţi, fie cehii, fii polonii, fie românii, un om de încre- 
dere al acelei naţionalităţi e numit ministru fără portofoliu. 
Un asemenea ministru are totd'auna o misiune specială, dic- 
tată de împrejurări. 

Ce treabă o să aibă căncelarul nostru fără portofoliu? Să 
ducă muștele la apă ? 

Dar mai ştii? 

D-nii Cariagdi, Giani, Fleva, Pherekidis, Calinderoglu, 
Carada, C. A. Rosetti şi Bosnagi-ekim formează poate în 
România o naționalitate deosebită, care sub orice ministeriu 
românesc, are nevoe de un permanent ministru fără porto-: 
foliu. Până azi am avut tot ministerii de resort. De azii 
înainte vom avea unul, caren momentul când nu va tăia: 
bondarilor frunze, se va ocupa în special cu toate cestiile: 
lucrative: cu interesele lui Strousberg, cu răscumpărările, 
cu împământenirea en masse a Ovreilor, cu colonizarea ţării . 
cu nemți, cu sporirea lefurilor şi cu alte lucruri şi plăcute. 
şi folositoare. 

Noi, poporul românesc de plugari, păstori şi prisăcari, 
am fi avut într'adevăr nevoe de un ministeriu al nostru spe- 
cial: de un ministeriu al agriculturii şi domeniilor. Am fi 
avut nevoe în fiece județ de prăsilă de cai şi cornute, de o 
îngrijire şi exploatare sistematică a pădurilor, de învăță- 
mânt agricol şi tehnic, de ridicarea din întunerec a adevă- 
ratului şi singurului popor românesc, a ţăranului. Cine vrea 
să cunoască natura poporului nostru ar trebui să se uite în 
țara turcească. Greci, Bulgari, Sârbi, toate naţionalităţile se 
simțeau maltratate de Turci; singuri Românii petreceau mi- 
nunat pe pământul Turcului, şi fugeau acolo de fericirile 
Rusiei, ale României şi ale Austro-Ungariei. De ce? Pen- 
trucă Turcul n'avea guvern, n'avea cod, n'avea advocaţi şi 
Românului nu-i trebue acest lux. Dar găsea condiţii mate- 
riale de existenţă, găsea păşune pentru vite şi loc de arătură. 
Dacă pe lângă acestea își mai putea dura o biserică şi o şcoală 
primară, să aibă popă bun, dascăl bun şi câţiva moşnegi cin- 
stiţi să-l judece după obiceiele lui vechi şi drepte, exigen- 
ţele lui publice se încheiau. 

Dar d-nii Fleva, Cariagdi, Carada sunt alt soiu de români. 
Lor le trebue un Cancellarius, un archigrammorateus... cam 
agrammatos. Din fericire, cancellarius însemnează în lati- 
neşte şi archigrămătic, dar şi... îngrăşat în colivie. In acest 
din urmă înţeles, cancellarius se va potrivi poate! 

CINE DETERMINĂ SOARTA ROMÂNIEI ? 


Adevărul doare. Pe la 3 Martie, pe când nu era vorba de 
proclamarea regatului, pe când d. Brătianu răspundea evasiv 
d-lui Vernescu, am crezut de cuviinţă a rectifica unele erori 
ale primului ministru, care neştiind ce va să zică Domn, pre- 
cum nu ştie nici ce e Cancelar, căci în genere foarte puţine 
ştie archigrămăticul nostru, am dovedit şi am putea dovedi 
încă că Domn cu vocativul „Doamne“, atribuit şefului sta- 
tului român, nu'nseamnă nici împărat, nici rege, ci Mare 
Duce. 

La acestea „Românul“ zice: 


Este sau nu evidente că dacă ceva poate opri pe puterile străine 
de-a recunoaşte regatul aceste cuvinte ş'anal:ize ale partidei con- 
servatoare erau făcute de-a înlesni străinilor pretextele de-a se 
opune... 

Şi ca să îndemne şi mai bine la rezistenţă pe străini etc. 


Mărturisim şi noi că pentru străini am vorbit, dar nu pen- 
tru străinii din apus, ci pentru pretinşii români şi patrioţi 
de meserie dela noi. De aceea am şi pomenit de Palestina 
şi Greco-Bulgaria. 

Adeseori am enunțat în coloanele noastre un adevăr dure- 
ros, pe care l-am constatat din lipsa de pietate ce o au pa- 
trioții pentru trecut, adevărul că rasa determinantă a sorții 
acestei ţări nu mai este cea românească, ci sunt străinii ro- 
manizaţi de ieri-alaltăieri. 

Ori cine înţelege ce însemnează rasă. E adevărat că d-nii 
Giani, Cariagdi, Carada, C. A. Rosetti, Pherechydis sunt, poli- 
ticeşte vorbind, români, naționalitatea lor politică e cea româ- 
nească ; însă ferească Dumnezeu sfântul ca să-i confundăm 
vreodată cu acel neam de oameni, cu acel tip etnic, care 
revărsându-se deoparte din Maramureş, de alta din Ardeal, 
au pus temelia statelor române în secolul al XIII şi al 
XIV-lea şi care, prin caracterul lui înnăscut au determinat 
soarta acestor ţări dela 1200 şi până la 1700. N'am avea decât 
să punem pe micul Giani alături cun mocan dela Săcele, 
dela Vatra Dornei, dela Breaza ori dela Câmpulung, pentru 
ca orice om cu minte să râză ţiindu-se cu mâinile de inimă. 
de colosala deosebire de rasă. 

Un mocan din ţinutul Sucevei ori a Câmpulungului are 
de patru ori mai mulţi creeri, deci şi mai multă minte decât 
mica excelenţă a lui musiu Tache, care, comparat cu ceea ce 


224 M. EMINESCU 


numim noi rasă română e, între noi vorbind, o speţă de 
caricatură. 

Dar se va zice: d-nii Giani, Cariagdi, C. A. Rosetti sunt 
romanizați. O mare fericire pentru neamul românesc nu 
este aceasta, dar în orice caz a fost o datorie pentru ei de-a 
se adapta ţării care i-au ocrotit şi i-au hrănit, au făcut din ei 
ceea ce sunt astăzi. Din împlinirea acestei datorii suntem 
departe de-a le face un merit. A fi bun român nu e un 
merit, nu e o calitate ori un monopol special pentru d-nii 
Cariagdi şi Carada, ci o datorie pentru orice cetăţean al 
acestui stat, ba chiar pentru orice locuitor al acestui pământ, 
care este moştenirea exclusivă şi istorică a neamului româ- 
nesc. Acesta este un lucru care se înţelege de sine şi nu 
despre el este vorba. 

Nici noi nu contestăm că această serie de domni vorbeşte 
româneşte ; ceea ce contestăm însă este că sar fi asimilat 
caracterul lor cu caracterul neamului românesc. Ştim foarte 
bine că acest adevăr o să fie neplăcut pentru mulţi onor. 
liberali, dar el trebue spus odată să li se ia gustul de-a mai 
pretinde monopolul naţionalismului și românismului. 

Există multe indicii atât în numirile localităţilor şi râuri- 
lor, precum şi în alte împrejurări, care denotă o unitate a 
neamului românesc, preezistentă formaţiunii statelor noastre. 
In adevăr, pe când găsim în Ţara-românească Argeșul, găsim 
tocmai în Nordul Daciei un părău numit Argestrul care se 
varsă din stânga în Bistriţa, râu ce isvorăşte din Maramureş. 
Pe când în 'Ţara-românească aflăm Câmpulungul ca ţinut şi 
descălecătoare, aflăm în Bucovina în creerul munţilor un 
Câmpu-lung tot ca ţinut şi descălecătoare. Inainte sau abia 
după formarea statelor române vedem românii de sub co- 
roana Ungariei pretinzând să se judece între ei după drep- 
tul lor propriu, jus olachale sau Olachorum; o cerere ana- 
loagă fac Moldovenii ce pribegise în Polonia, să se judece 
după dreptul românesc. Şi aceasta când? Pe la 1380. 
Care-a fost acest drept consuetudinar, în carele ei ţineau cu 
sfinţenie, fie sub coroana Ungariei, fie sub a Poloniei? El 
n'a fost scris nici odată ; era atât de viu în conştiinţa poporu- 
lui, atât de necontestat de nimenea, încât nici unul din vechii 
noștri Domni n'au găsit de cuviinţă să-l codifice. In fine 
unitatea actuală a limbii vorbite, de şi e în parte un merit 
special al epocei lui Mateiu Basarab, dovedeşte totuşi că şi 
în această privire erau elemente cu totul omogene, preexi- 
stente limbei bisericeşti, cari înclinau a căpăta o singură 
formă scrisă.  Organografic vorbind limba era aceeași; nu- 
mai termenii, materialul de vorbe diferea pe ici pe colo. 
O unitate atât de pronunţată a limbei dovedeşte însă o uni- 
tate de origini etnice. E indiferentă cestiunea dacă elemen- 

tele ce compuneau acest sâmbure de popor modern erau tra- 
cice şi latine sau latine şi ilirice, destul numai că, din al 
VI-lea secol după Hristos, la năvălirea avarilor în Tracia 
(a. 579) oastea condusă de Martin şi Comenţiol e compusă din 
din oameni ce vorbesc româneşte. Tot acest neam apare mai 
târziu în Dacia, iar asupra originei lui se ceartă până azi 
învățații. Sigur e că de şi au multe elemente slavone în 
limbă, nu sunt slavi. Cuvântul pentru care nu sunt şi nu 
pot fi slavi este linguistic. Legile după care cuvintele latine 
sau prefăcut în cuvinte românești şi-au sfârşit de mult evo- 
luţiunea lor; în momentul în care românii au primit cuvinte 
slavone, limba lor era formată de secole deja, încât, deşi cu- 
vintele slavone sunt vechi, ele nu sau asimilat nici până 
în ziua de azi cu limba noastră, excepţie făcând de vreo 
patru sau cinci vocabule cari privesc păstoria. 

E pentru noi incontestabil că un popor care sute de ani 
n'a avut nevoie de drept scris, deşi au avut epoce de bogă- 
ție şi de glorie, au fost un popor tânăr, sănătos, bine înte- 
meiat.  Etnograful Hoffman scrie în secolul trecut că des- 
voltarea craniului la rasa română e admirabilă, că sunt cranii 
cari merită a fi în fruntea civilizaţiei. Desigur că Hoffman 
n’a avut nefericirea de-a vedea căpăţânele de mac de pe 
umerii d-nilor C. A. Rosetti şi Giani sau buturuga bulgă- 
rească de pe umerii cuviosului Simion. In sfârşit Virchow, 
naturalist celebru, dă craniului albanez rangul întâiu între 
toate craniile de rasă din vechiul imperiu al răsăritului şi 
cel albanez e identic cu cel al rasei române, cu al mocanilor 
noştri de azi. 

E poate indiferent pentru politicianii noştri ce anume rasă 
determină soarta acestui popor ; ba sunt mulţi oameni cărora 
le e indiferent ce oameni vor locui pe acest pământ: greci, 
nemți, bulgari, numai expresia geografico-politică a ţării să 
fie aceeaşi. Pentru aceștia de ex. e indiferentă încetăţenirea 
Evreilor sau colonizarea ţării cu nemți. Dar pentru istorie 
nu e indiferent. Istoricul va trebui să constate că există o 
luptă, fără conştiinţă poate, fără claritate de vederi, dar o 
luptă de rasă între elementele autohtone ale ţării şi între 
cele scurse după vremuri în mlaștina gospodăriei turceşti. 
In oraşele de şes ale Ţării româneşti au imigrat de peste 
Dunăre rase intelectual sterpe, fizic degenerate. Ele au vi- 
ciat spiritul public, au viciat instituţii și limbă pentrucă vrâsta 
lor etnică e prea înaintată ca să se poată asimila, sau pentru 
ca să fie capabile a concepe cu toată tinereţea organică a sim- 
trii şi a caracterului o idee generoasă sau un adevăr. Nu e 
deloc de mirare că, pe când regenerarea naţională pornea 
în veacul al XVII-lea din Târgovişte spre Ardeal, în secolul 
al XIX-lea ea pornea din Ardeal spre Bucureşti. Jupân 

Bucur — fie-i ţărâna uşoară! — era fără îndoială mocan, 
dar prin strunga prin care treceau odată oile lui, au trecut 
mai târziu alte soiuri de dobitoace. 

Dar să lăsăm pe vechii Fanarioţi deoparte. Nu al lor e 
meritul cau domnit în Ţara românească ci a lui Baiazid 
Fulgerul şi al lui Mahomed II. Nu există tip de mizerie de 
caracter şi de inteligenţă ca împărăţia bizantină, din momen- 
tul în care restul de suflare română l-a părăsit, încă Babilonia 
şi Asiria, chiar mica Palestină au avut o mai mare influenţă 
asupra civilizaţiunii decât împărăţia răsăritului, devenită gre- 
cească. Prin ei înşii n'ar fi ajuns nici odată la vr'un rol în 
România, dar au ajuns în calitate de ciraci şi de slugi ai 
Turcului 

Să venim la noii Fanarioţi.  Nimiciţi politiceşte de mişca- 
rea atât de neînsemnată a lui Tudor şi a o mână de boieri 
moldoveni şi munteni, ei sau romanizat repede, repede. 

Se ştie că copiii rachitici cari au nevoie de var pentru for- 
marea. oaselor, mănâncă varul de pe pereţi prin instinct, 
neștiind pentru ce. Tot astfel rasa etnicrahitică a noilor 
Fanarioţi a'nceput să mănânce la românism. C. A. Rosetti, 
Carada scot o gazetă căreia îi pun nâmele de „Românul“, 
oarecum exclusivul român, românul cu monopol. Acest „,„Ro- 
mân“ e scris într'o limbă săracă, cun dicţionăraş de cel 
mult una mie vorbe cu totul cosmopolite precum „,ingerinţă, 
existinţă, giurisprudinţă, iniorinţă etc.“ . 

lată dece întâmpinăm cu neîncredere orice înocitură, por- 
nită de la aceşti oameni de ieri de alaltăieri, cari mau simţ 
istoric, nu cunosc trecutul ţării, nu sunt capabili a înţelege 
spiritul şi înclinaţiunile adevăratului popor românesc şi al 
căror patriotism se măsoară cu lefuri, cumul, diurne, pensii 
reversibile, sinecure etc., Acesta e îndealmintrelea un secret 
public în România şi nu suntem noi singuri, cărora să le fie 
ruşine în adâncul sufletului, când se află că până şi con- 
stituţia, legea fundamentală şi de drept public a ţării, s'au 
croit de către doi neoromâni (Carada și C. A. Rosetti) cari 
sau  întrolucat într'o noapte pentru a determina soarta 
României. 

Si iarăşi bat la poartă cu degetele moi florile primăverii 
şi unde acum cinci sute de ani turmele lui Bucur ciobanul 
se pierdeau în orizontul şesului, astăzi mii de grădini contra- 
stează în tânără verdeață cu zidurile albe şi acoperemintele 
strălucite ale caselor şi cu turnurile bisericilor ; iar duiosul 
ritm al clopotelor ne vestește vechea şi trista legendă că 
astăzi încă Hristos e în mormânt, că mâine se va înălța din 
giulgiu alb ca floarea de crin, ridicându-şi fruntea sa radioasă. 

Tristă şi mângâietoare legendă! Iată două mii de ani 
aproape de când ea au ridicat popoare din întunerec, le-au 
constituit pe principiul iubirii aproapelui, două mii de ani 
de când biografia fiului lui Dumnezeu e cartea după care se 
creşte omenirea.  Invăţăturile lui Budha, viaţa lui Socrat şi 
principiile stoicilor, cărarea spre virtute a chinezului La-o-tse, 
de şi asemănătoare cu învăţămintele creştinismului, n'au avut 
atâta influenţă, n'au ridicat atât pe om ca evanghelia, această 
simplă şi populară biografie a blândului Nazarinean a cărui 
inimă a fost străpunsă de cele mai mari dureri morale şi 
fizice, şi nu pentru el, pentru binele şi mântuirea altora. 
Şi un stoic ar fi suferit chinurile lui Hristos, dar le-ar fi su- 
ferit cu mândrie şi dispreţ de semenii lui; şi Socrat a băut 
paharul de venin, dar l-a băut cu nepăsarea caracteristică 
virtuţii civice a anticităţii. Nu nepăsare, nu despreţ: sufe- 
rința şi amărăciunea întreagă a morţii au pătruns inima mie- 
lului simţitor şi în momentele supreme, au încolţit iubirea în 
inima lui şi şi-au încheiat viaţa pământească cerând dela 
tată-său din ceruri iertarea prigonitorilor. Astfel a se sacri- 
fica pe sine pentru semenii săi, ru din mândrie, nu din 
sentiment de datorie civică, ci din iubire, a rămas de atunci 
cea mai înaltă formă a existenţii umane, acel sâmbure de 
adevăr care disolvă adânca disarmonie şi asprimea luptei 
pentru existenţă ce bântue natura întreagă. 

E uşoară credinţa că prin precepte teoretice de morală, 
prin ştiinţă oarecum, omul se poate face mai bun. Omul 
trebue să aibă înaintea lui un om ca tip de perfecţiune după 
care să-şi modeleze caracterul şi faptele. Precum arta mo- 
dernă îşi datorește renaşterea modelelor antice, astfel creşte- 
rea prototipului omului moral, Isus Hristos. După el în- 
cearcă creştinul a-și modela viaţa sa proprie, încearcă com- 
bătând instinctele şi pornirile pământeşti din sine. Chiar 
dacă desvoltarea cunoştinţelor naturale se îndreaptă adeseori 
sub forma filosofemelor materialiste în contra părţilor 
dogmatice a scripturii, chiar dacă în clasele mai culte solu- 

ţiuni filosofice a problemei existenţei iau loc soluţiunii pe 
care o dă biblia, caracterele crescute sub influenţa biografiei 
lui Hristos, şi cari s'au încercat a se modela după al lui, 
rămân creştine. 

Dacă vorbim de această împrejurare e pentru a arăta că 
nu în cultura excesivă a minţii consistă misiunea şcoalelor — 
excepţie făcând de cele înalte — ci în creşterea caracterului. 
De acolo rezultă importanţa biografiei lui Hristos pentru 
inimele unei omeniri vecinic renăscânde. Pentru a se îmbo- 
găţi, pentru a-şi îmbunătăţi starea materială, pentru a uşura 
lupta pentru existenţă, dând mii de ajutoare muncii braţului, 
oamenii au nevoie de mii de cunoștințe exacte. Pentru a fi 
buni, pentru a se respecta unii pe alţii şi a-şi veni unui 
altuia în ajutor, au nevoie de religie. 

De aci răsare însă şi marea deosebire între vechiul stat 
păgân şi statul creştin. Statul ca produs al naturii e supus 
acelorași legi mecanice, prezintă acelaş complex de lupte pen- 
tru existenţă individuală şi colectivă ca şi natura.  Menirea 
monarhiei creştine e a modera asprimea legilor inerente sta- 
tului prin apărarea celui slab de exploatarea celui puternic, 
şi în fine prin compensație. Dacă există puternici ei cată 
să compenseze prin o activitate bine făcătoare puterea ce-o 
au asupra altora. De-aceea pentru înaintarea în viaţa poli- 
tică cată să se ceară sau o mare inteligenţă sau un mare ca- 


racter, care să compenseze munca societăţii ce-i susține. Ace-. 


sta ar fi idealul monarhiei creştine şi ar fi misiunea bisericei 
de-a stăpâni acest sentiment şin clasele de sus şi'n cele de 
jos. Dacă sâmburul vecinicului adevăr semănat în lume 
de Nazarineanul răstignit, a căutat să se îmbrace în formele 
frumoase ale bisericii, dacă aceasta a dat o mare nobleţă 
artelor luându-le în serviciul ei, asupra formelor religioase, 
asupra datinei frumoase nu trebue uitat fondul, nu trebue 
uitat că orice bun de care ne bucurăm în lume e în mare 
parte fapta altora şi că posesiunea lui trebue răscumpărată 
printr'un echivalent de muncă. De aceea e de datoria claselor 
superioare de-a strânge cât de multă cultură pentru a uşura 
munca celor de jos, pentru a le lumina şi a le conduce spre 
binele lor moral şi material. 

Suferințele de moarte ale dascălului şi modelului nostru 
nu ni se cer decât în momente excepţionale, nu se cer decât 
dela eroi şi dela martiri. Dar întru cât ne permite imper- 
fecţiunea naturii omeneşti, fiecine trebue să caute a com- 
pensa prin muncă şi prin sacrificiu bunurile de cari se bucură. 
Atunci numai Domnul va petrece în mijlocul nostru, precum 
adese ori cu bucurie au petrecut în mijlocul puternicilor și 
religioşilor noştri străbuni. 


anme 


Tej 

Ys 


ERĂ NOUĂ ? 


A aştepta să culegi altceva dintr'un pământ decât ceea ce 
a fost semănat în el, ar fi o copilărie. Ni se vorbeşte de o 
eră nouă, ni se vorbeşte mai cu seamă de o epocă a neatâr- 
nării depline ca rezultat al politicei exterioare, de dispari- 
țiunea vechilor deosebiri de clasă, de desrobirea ţăranului ş. 
a. ca rezultat al politicei din lăuntru şi aceste mari schimbări 
se susţine că sar fi făcut în adevăr, că sar fi înplântat 
oarecum aceste rădăcini în pământul dreptului public român, 
că trăim într'o lume hotărîtor nouă, într'o eră liberală. Noi 
aflăm din contra că, ori ce săpătură am face, dăm de aceleaşi 
| rădăcini vechi, care formau corupţiunea în trecut şi că, ase- 
| menea cuvintelor din dicţionarul nostru modern, multe nume 
= s'au schimbat, esenţa însă a rămas aceeași. 

Se ştie de ex. că în trecut, deci în veacul al optsprezecelea 
şi într'o parte a veacului al şaptesprezecelea, arareori înainte, 
domnia, adică stăpânirea Țării româneşti se cumpăra prin 
Ü peşcheșuri plătite Turcilor sau prin augmentarea tributului. 
Astăzi stăpânirea constituţională nu mai e în chestie, dar cea 
e reală este reprezentată prin ministeriu. Azi nu se mai dau 
peșcheşuri se va zice; nu mai plătim tribut. Ce puţin cunos- 
j cător de esența lucrurilor ar fi cel ce ar susține-a asta ? Dar 

ce era peşcheşul pe lângă rescumpărarea, dar ce era tributul 
pe lângă enorma anuitate plătită pentru concesiune Strouss- 
: berg ? Tributul se plăteşte şi azi ; el e cu mult mai oneros 
| decât în trecut, numai se plăteşte unei puteri mult mai mari 
$, de cum era Turcul. 
Cât despre starea din lăuntru, toată lumea ştie că orga- 
i nizarea actuală a muncii agricole e o formă mult mai one- 
: roasă şi mai vexatoare a clăcii vechi, mai ales în Moldova 
Í dar şi în mare parte a Țării românești, cu toată egalitatea, 
r biciul subprefectului joacă şi azi pe spatele ţăranului ca'n 
| vremea regulamentului. 
Astfel, oricare ar fi formele în care se îmbracă viața 


publică şi orice numiri sar da acelor forme, substratul lor 
organic este acelaşi ca şi în trecut. A-1 boteza din nou pe 
un om nu va să zică al schimba ; a pune numele de regim 
democratic unei oligarhii vechi, nu va să zică a schimba 
starea de lucruri. Singura schimbare, nu de esență, o aflăm 
numai în înmulţirea oligarhiilor şi în răutăţirea lor. Deja 
regulamentul organic a făcut din ciocoii vechilor boieri o 
$ pătură nouă de oligarhi, constituția a făcut din progenitura 
foarte numeroasă a acestora o pătură oligarhică şi mai mare. 
Pentru aceşti oameni există statul român. Fi îl stăpânesc 
| 

și-l exploatează ; despre o ridicare a stării de cultură a 
poporului, despre îmbunătăţirea existenţii lui morale ori 
materiale nu e nici vorba. Casa ţăranului e durată astăzi 
ca acum 500 de ani, plugul lui e acelaşi ca sub Mircea Vodă, 
pe când plugăria era o ocupaţie secundară şi păstoria cea 
dintâiu. JIar deosebirile câte sunt, sunt toate în rău. Pe 
lângă sărăcie se adaogă o degenerare din ce în ce mai sim- 
țită a rasei şi mână'n mână cu aceasta merge creşterea mor- 
talităţii şi scăderea nașterilor. 

Revoluţia socială, inaugurată la 1848, s'a petrecut înlăuntru 
şi în folosul claselor dirigente ale societăţii noastre ame- 
ricane. Nu emanciparea poporului se cerea de către patrioţi, 
ci egalitatea lui Carada şi Cariagdi cu boierii mari ai ţării; 
nu condiţii de înaintare a poporului a voit cineva, ci dreptul 
cenuşerului de visterie de-a ajunge ministru. La o organi- 
zare sănătoasă a naţiei n'a gândit nimenea şi când vedem 
cu ce elemente avem aface, putem zice că nici nu se va 
gândi nimenea. 


PENTRU CE S'A RETRAS D. BRĂTIANU ? 


Pentru ce s'a retras d. Brătianu dela putere ? 

Iacă întrebarea pe care şi-o face toată lumea şi la care ar 
trebui să se dea un răspuns lămurit. 

Partidul liberal, de când e la putere, ne-a dedat în ade- 
văr cu spectacolul unor miniştri care ies la' lumină şi intră 
iarăşi în umbră fără ca nimeni să ştie pentru ce au venit 
nici pentru ce s'au dus. 

Acest sistem, natural sub guvernele despotice, în care mini- 
sterul nu are să dea seama de purtarea lui decât suvera- 
nului, este absurd într'o ţară liberă în care guvernul este 
adus la putere şi răsturnat de opinia publică şi în care prin 
urmare cetăţenii trebue să ştie limpede pentru ce se face, 
ca să poată judeca pe fiecare om politic. 

Ori cât de absurd este acest sistem, el s'a urmat fără 
curmare dela căderea guvernului conservator în ciuda bunu- 
lui simţ şi a cerinţelor constituţionale şi fiindcă, cum zice 
poetul, răul se face lege, lumea se deprinsese de-a vedea pe 
niște oameni, porocliţi miniștri intrând în cabinet şi ieşind, 
palide arătări fără acţiune şi fără voinţă. 

Dar în sfârşit toţi aceştia nu aveau nici o însemnătate, 
erau pioane cu care juca d-l Brătianu singur; jucătorul 

însuşi, acela ce le da mişcarea şi voința rămânea acelaşi ca 
să răspunză de toate. 

Iacă însă că se duce acum însuşi d. Brătianu! 

Nici acum nu vom afla pentru ce? 

Se schimbă însuşi capul cabinetului, persoana care repre- 
zintă guvernul şi partidul întreg şi lumea şi opinia publică, 
la care se tot face apel, nu va şti lămurit care este cauza 
acestei schimbări ? 

„Românul“ a simţit că este aici o cestiune de demnitate 
pentru partidul liberal şi în general şi pentru d. Brătianu 
în parte, a simţit că el mai ales, organul partidului liberal, 
e dator să răspunză la această întrebare. 

Şi de aceia numărul din ajunul Paştilor începe cu între- 
barea cu care începem şi noi: Pentru ce sa retras d. 
Brătianu ? 

In loc însă de-a răspunde în trei cuvinte la aceastā între- 
bare, în loc de-a spune lămurit ţării întrun mod onest şi 
leal, adevărata cauză care l-a silit pe d. Brătianu a se retrage, 
a. C. A. Rosetti — bănuim că d-sa a scris — aşterne un articol 
lung pe patru coloane, plin de contradicţiuni în care grămă- 
deşte vorbe peste vorbe, fraze peste fraze, laudă pe d. Bră- 
tianu, laudă partidul liberal, atacă opoziţia şi arată ca cauză 
a retragerii d-lui I. Brătianu toate cauzele pentru care un 
ministru se poate retrage dela putere şi altele la cari nimeni 
nu s'a putut gândi vreodată. 

Rugăm pe cititorii noştri să citească acel articol: vor vedea 
un om care caută să ascunză adevărul şi înşiră verzi şi 
uscate numai ca să întunece cestiunea ce pretinde a lumina. 

Şi mai întâiu declară că nu ştie nici el nimica ! 

Se poate aceasta ? 

D-nii Rosetii şi Brătianu de aproape 40 ani lucrează îm- 
preună ; au format, precum se zice, un singur suflet în două 
trupuri până într'atâta încât cel mai mare publicist al nostru, 
răp. Cesar Boliac, i-a numit pe amândoi cu un singur nume, 
d. Rosetti-Brătianu. 

Din două lucruri unul: 

Ori dd. Rosetti şi Brătianu stau în aceiaşi armonie în care 
au stat toată viaţa, şi atunci „Românul“ nu spune adevărul 
când spune că nu ştie; 

Sau în adevăr nu ştie şi atunci se vede că s'a rupt vechea 
legătură dintre d-lor, sau despărţit ! 

S'a auzit în adevăr în public de mai multe ori că d. Bră- 
tianu ar fi impacient de a scăpa de jugul greu pe care d. 
Rosetti i-l impune prin numeroșii partizani ce are în Cameră 
şi care constituesc partea stricată a partidului liberal. 

Si nu odată d. Brătianu însuşi s'a plâns cu amărăciune, în 

adunările particulare ale partidului, de cât este silit să facă 
şi să sufere contra conștiinței sale. 

Şi-a şi manifestat voinţa sa de a scăpa de mulţi cari-l 
sugrumă şi-l dezonorează. 

Să fie aceasta cauza pentru care s'a retras d. Brătianu şi 
cauza pentru care ziarul „Românul“ nu ştie de ce s'a retras? 

Noi nu putem crede una ca aceasta până nu ni s'ar declara 
lucrul de cei interesaţi. 

„Românul“ însă departe de a declara ceva așa ne spune 
cu totul altceva. 

După ce declară că nu ştie nimic apoi ne îndeamnă să 
cugetăm singuri și vom ghici. 

Şi vrând să dea exemplu cum se cugetă, înoadă o mulţime 
de fapte fără logică a căror consecinţe sunt: 

Ba că este desgustat. 

Ba că este amărît de imoralităţi, și afară din guvern, va 
avea mai multă putere pentru a le învinge. 

Ba că va fi fost o presiune din afară. 

In ceea ce priveşte această din urmă cauză, „Românul“ 
după ce o aminteşte, o respinge ca neadevărată. 

Și adevărul este că străinii ar fi prea exigenţi dacă n'ar fi 
mulţumiţi de d. Brătianu. 

Nu le-a dat oare tot ce-au cerut? 

Nu a dat Rusiei Basarabia; Germaniei, răscumpărarea 
drumurilor de fier ; Austriei Arab-Tabia ; tuturor, împămân- 
tenirea Evreilor ? 

Nu, nu! Străinii nu pot să nu iubească pe d. Brătianu, căci 
nici odată nu vor găsi în această ţară un guvern așa de slu- 
garnic, aşa de gata a le îndeplini toate dorinţele. 

Dar d. Brătianu este obosit, ne zice „Românul“ şi are ne- 
voie de repaos! 

E lesne de înţeles că asemeni raționamente nu pot decât 
să rătăcească inteligenţa şi să ascundă adevărul. 

Această afirmare ne aduce aminte vorba unui episcop care 
întreba supărat pe egumenul unei mânăstiri de ce nu sau 
tras clopotele când a intrat în mânăstire. 

„Pentru douăsprezece cuvinte, Prea Sfinţite, răspunde egu- 
menul dregându-şi glasul ca să le înșire: „mai întâiu n'avem 
clopote...“ 

„Destul, întrerupe episcopul, nu mai spune pe celelalte.“ 

Aşa vom zice şi noi „Românului“! 

Dacă în adevăr d. Brătianu este obosit şi are nevoie de 
repaus, la ce nevoie de atâtea raționamente trase de păr? 
Aceasta este destul pentru a explica retragerea sa! 

Dar se vede că nu e aceasta cauza retragerii, de oarece 
„Românul“ caută alte cauze. 

Să fie oare d. Brătianu desgustat? 

Desgustat, de ce? 

Ca d. Catargiu, chemat la guvern în momentul în care 
M. Sa se hotărăşte să abdice, în care finanțele noastre erau 
înecate de o datorie flotantă colosală, creată de partidul libe- 
ral şi de o anuitate de 20 milioane pentru care nu exista nici 
o resursă, în care viitorul era amenințat prin falimentul lui 
Stroussberg, ca d. Catargiu, care a venit, a aşezat dinastia şi 
constituţiunea, a regula afacerea Stroussberg, a plăti datoriile 
şi a regula finanţele, să fi fost desgustat văzând ingratitudi- 
nea în toate părţile și să lase să-i cază din mână frânele gu- 
vernului, aceasta se înţelege. 

Ca d. general Florescu, organizatorul și părintele armatei 
române, chemat la guvern ca să împace urele pe nedrept 
aţâţate, să se fi desgustat văzându-se lipsit de concursul ace- 
lora dela cari avea mai mult drept de a-l cere, se înţelege 
iarăşi. 

Dar d. Brătianu, care, graţie atitudinei patriotice a parti- 
dului conservator a putut să străbată atâtea împrejurări 
grele fără pericol pentru țară, d. Brătianu să fie desgustat ! 

Incă odată, de ce? 

Ni se spune încă că d-l Brătianu e amărit de imoralitate 
şi crede că, afară de guvern va avea mai multă putere a o 
zarobi. 

Dar de a cui imoralitate s'a scârbit d. Brătianu ? 

De a opoziţiunii ? 

Nu, fără îndoială ; căci opoziţiunea este așa de mică, graţie 
influenţei morale din alegeri, încât nu poate să-i facă nici un 
rău. 

Dacă în adevăr d. Brătianu este amărît de imoralitate, fără 
îndoială de imoralitatea alor săi este amărât, şi dacă imorali- 
tatea l-a silit să iasă din guvern, imoralitatea partidului libe- 
ral l-a scos din guvern! 

lacă singura din toate cauzele de retragere pre cari le 
înşiră „Românul“ care poate fi în adevăr o cauză a retragerii 
d-lui I. C. Brătianu. Este adevărat că imoralitatea este mare 
în acel partid şi singura noastră mirare este că nu s'a scârbit 
mai mult de imoralitatea partidului său. 

De mult am spus că aşa numitul partid liberal nu este în 
cea mai mare parte decât o adunătură de toţi oamenii cari-şi 
fac din politică o meserie şi un mijloc de câştig ; de mult am 
probat că mai toţi oamenii imorali pun masca liberalismului, 
numai ca să-şi ascunză micşorimea lor şi să exploateze țara 
din nenorocire prea credulă. 

Unul a fost vătaf de ţigani, în vremea lui, acum nu-l mai 
bagă nimeni în seamă; se face deci liberal şi ajunge om 
important în ţară. 

Altul şi-a mâncat în desfrânări averea lăsată de părinţi, a 

doua zi este liberal şi cheltuiește mai mult decât cheltuia 
pre când avea stare! 

Iacă un tânăr care a trecut prin şcoale fără a învăţa nimic; 
dorinţa lui de a ajunge este tot atât de mare pre cât mijloa- 
cele lui intelectuale sunt mici. Poți să fii sigur că îndată 
se va face liberal şi va ajunge la cele mai înalte poziţii. ` 

Altul vine de peste graniţă sărac şi setos de a se îmbogăţi, 
este venetic : se face iute liberal şi în câţiva ani este om cu 
stare. 

Aşa se recrutează partidul liberal. Este vre-unul în acel 
partid care, pre lângă integritatea caracterului, să aibe iubire 
de țară? 

Iacă un spectacol în adevăr desgustător şi care poate um- 
plea de amărăciune o inimă onestă! 

Inţelegem ca d. I. C. Brătianu să se fi retras din această 
cauză. 

Inţelegem ca acest om să-şi fi zis într'o zi: „Gloria mili- 
tară, independenţa, regatul sunt vorbe şi fum; realitatea, 
trista realitate este că am dat ţara pradă la o haită de lupi!“ 

Și dacă aceasta este cauza retragerii d-lui Brătianu, îl feli- 
cităm că s'a hotărît în fine să nu mai acopere cu autoritatea 
sa atâtea turpitudini ce se fac în numele liberalismului. 

Iacă găsirăm după revelaţiunile ,„Românului“ una din cau- 
zele retragerii d-lui Brătianu. Să cugetăm încă şi, conduşi de 
aceleaşi revelaţiuni, să vedem dacă mai este şi alta. 


TI 


„Cugetaţi“*, ne zice ziarul „Românul“ şi veţi afla adevărata 
cauză a retragerii d-lui Brătianu“. 

Și, în numărul de Vineri, urmând acest consiliu şi condu- 
cându-ne de destăinuirile acestui ziar, am găsit că una din 
cauzele pentru cari d. Brătianu s'a retras este imoralitatea 
partidului liberal ; căuta în zadar în acest partid oameni poli- 
tici şi nu găsea decât oameni de afaceri. 

Şi această concluziune la care am ajuns noi, este confir- 
mată de d. Brătianu însuşi! 

Chiar eri „Binele public“ reproduce cel din urmă discurs 
ce ar fi pronunţat d. Brătianu în sala Herdan. După rezu- 
matul dat de acest ziar, d. Brătianu ar fi zis: 

„Am transijat cu conştiinţa mea pentru că aveam în vedere 
un scop mare, independinţa ţării !* 

Rău a făcut d. Brătianu de a transijat cu conştiinţa sa; 
rău a crezut că numai cu oamenii corupți se poate face inde- 

pendența. Dacă ar fi avut mai multă încredere în țara sa, 
dacă n'ar fi fost orbit de spiritul de partid, ar fi văzut lesne 
că independența se poate face mai temeinică cu oameni oneşti 
şi cu adevăraţi oameni politici. Şi dacă d-sa nu putea să o 
facă decât cu ajutorul imoralităţii, trebuia să aibă patriotis- 
mul de-a lăsa altora această glorie! 

Dar oricum ar fi, rămâne dovedit că astăzi cel puţin, nu 
mai există nici un pretext pentru ca țara să mai sufere domi- 
națiunea acestui partid care, prin imoralitatea sa, a gonit din 
minister chiar pe capul său, pe îndelung-răbdătorul d. Bră- 
tianu ! : 

Iacă ce mărturiseşte d. Brătianu în cuvântarea sa cea din 
urmă şi oarecum în testamentul ministerului din 1876 ! 

Dar din această cuvântare mai răsare încă o idee! 

„Lupta contra privilegiilor s'a terminat, zice d. Brătianu ; 
trebuie acum să organizăm ţara şi, pentru aceasta, trebue 
să facem apel la oamenii cei mai oneşti și mai capabili din 
toate partidele“. 

Şi aci vom răspunde d-lui Brătianu că a recunoscut prea 
târziu un adevăr care este de mult știut de toţi. 

Lupta contra privilegiurilor în adevăr sa terminat de mult 
în această ţară: ea sa terminat din ziua în care divanurile 
ad-hoc al Moldovii şi al Țării Româneşti, compus în mare 
majoritate de privilegiați, au proclamat egalitatea politică ; 
din ziua în care privilegiaţii din Moldova mai întâiu, Catar- 
giu, Cuza, Mavrogheni, Manolachi-Costachi s'au lepădat de 
privilegii pentru binele ţării! 

Şi, dacă de atunci se mai vorbeşte de privilegii, aceasta 
n'a fost şi nu este decât o armă de partid, puţin leală; un 
mijloc de a înşela buna credinţă a mulţimii, mijloc care cu 
cât e mai absurd cu atât are mai multă trecere. 

De atunci însă singurul privilegiu care a rămas în picioare 
este acela al capacităţii şi intregrităţii. 

Şi contra acestui privilegiu, să fie bine știut, îndreptează 
partidul liberal toate atacurile sale. 

Este o adevărată mângâere pentru noi, cari, cu multe sacri- 
ficii, susţinem această luptă contra calomniei şi invidiei 
unora, contra orbirii altora, contra indiferenţei celor mai 
mulţi, să vedem că, în sfârşit, d. Brătianu însuşi deschide 
ochii şi vede că lupta în cazul celor mișei şi incapabili, în 
contra celor oneşti cari singuri sunt capabili să dea o orga- 
nizare serioasă a ţării... 

Iacă fără îndoială cea de-a doua cauză şi, de sigur, cea mai 
însemnată a retragerii d-lui Brătianu. 

Onorat cu încrederea ţării, onorat cu încrederea M. S. Re- 
gelui, atotputernic, este cu neputinţă ca acest om să nu se 
fi întrebat într'o zi la ce capăt va ajunge pe drumul pe care 

a apucat, este cu neputinţă să nu fi aruncat cu desgust imnu- 
rile ce-i cântau oamenii de afaceri din strada Doamnei, şi să 
nu se fi întrebat ce face el pentru consolidarea societăţii ro- 
mâneşti, o biată insulă roasă de valurile străinismului. 

Şi atunci dacă în adevăr este în sufletul lui o scânteie de 
iubire pentru această ţară, a trebuit de o parte să vază cum 
elementul românesc sărăceşte şi dispare! 

Şi de altă parte a trebuit să zărească abisul de imoralitate 
în care partidul liberal precipita societatea noastră; cum 
caracterele se corup pe zi ce merge, cum vorba sforăitoare şi 
fraza goală ia locul ideilor salvatoare de care este însetată 
tara, cum oamenii politici se recrutează din ce în ce mai mult 
din cafenele, iar nu din cabinete de studii, şi să se convingă 
în sfârşit că aceste nenorociri sunt consecinţe fatale ale idei- 
lor cosmopolite şi ale partidului liberal. 

Şi atunci, cătând o îndreptare la atâtea rele, şi uitându-se 
împrejurul său, a văzut alături pe oamenii corupți contra 
cărora ar fi trebuit să lupte, şi în faţă pe bărbaţii oneşti cu 
cari ar putea lupta! 

De bună seamă, fiind învestit atâta timp cu o putere fără 
control, a trebuit să simţță o răspundere fără margini şi 
cunoscând din ce în ce mai bine şi oamenii şi lucrurile, să 
se convingă că în adevăr liberalismul partidului său nu este 
decât demagogia cosmopolită a Franţei care omoară societatea 
pe care o infectează. 

Pentru că din punctul de vedere politic, aceste idei au de 
efect de-a face să triumfe în general cel incapabil contra 
celui capabil, cel corupt contra celui onest, cel ce caută a-şi 
face trebile contra celui ce vrea binele ţării, precum deunăzi 
d. Epureanu contra d-lui Lahovari. 

Ei, din punctul de vedere economic, aceste idei, de cele mai 
multe ori, ridică pe cel înșelător deasupra celui onest, pe cel 
fără suflet şi fără ruşine deasupra celui blând şi cu frica lui 
Dumnezeu ; şi în totdeauna pe străin contra Românului. 

D-l Brătianu a pronunţat mai deunăzi în Cameră un lung 
și frumos discurs în care arăta ce-a făcut el pentru ţară şi, 
în punctul culminant al acestui discurs, zicea cu mândrie : 
„Am găsit un popor de sclavi ai boierilor privilegiați şi am 
făcut dintr'însul un popor de oameni liberi şi de eroi!“ 

Adevărul este că a scos pe ţărani de sub ocrotirea, de sub 
autoritatea părintească a proprietarilor de moşii şi i-a predat 
fără apărare în prada celor mai abili dintre dânşii, în Ţara 
Românească, şi în prada evreilor, în Moldova. 

Şi a scos pe meseriași şi pe comercianţi de subt protec- 
țiunea celor avuţi şi i-a predat fără apărare concurenţii fără 
frâu şi fără cruţare ce li se face de străini! 

Pentru că nu a lăsat unora şi altora timpul de-a deveni 
oameni liberi prin învățătură şi prin muncă! 

Iacă răspunsul ce a trebuit să-şi dea d. Brătianu când s'a 
întrebat ce-a făcut pentru această ţară, nu în mediul corupt 
şi sgomotos al majorităţii sale, ci în tăcerea senină a con- 
științei sale şi faţă în faţă cu Dumnezeu ! 

Şi atunci a simţit că organizarea care sa dat ţării este 
greşită. 

Şi, în lungile convorbiri pe care a trebuit să le aibă cu d. 
Carp, pe care de trei ori l-a chemat la minister după cum a 
declarat-o de curând în Cameră, s'a convins că, dacă mai 
este o scăpare pentru această ţară şi pentru viitorul neamu- 
iui românesc, această scăpare este în organizarea ţării după 
ideile pariidului conservator. 

Şi numai aşa a putut să strige: lupta contra privilegiaţilor 
s'a terminat! Țara are nevoie de organizare ! Trebue să 
chemăm oameni din toate partidele pentru că în partidul 
liberal sunt oameni corupți ! 


Este cu neputinţă să spuie cineva mai lămurit că ideile 
partidului său sunt pierzătoare şi că numai partidul conser- 
vator are idei sănătoase şi oameni capabili de-a da ţării orga- 
nizarea de care are trebuință ! 

Aceste fiind cauzele retragerii d-lui I. Brătianu, înţelegem 
bine încurcătura ziarului „Românul“ care simte trebuinţa să 
învălue cu laude neauzite majoritatea isbită de moarte de 
a. Brătianu, cum să acopere cu flori un cadavru. 

Inţelegem bine ameţeala în care se găsesc susţiitorii corup- 
țiunii şi ai imoralităţii cari declarau în ajunul Paştilor că 
pricep retragerea d. Brătianu, dar n'o aprobă şi a doua zi 
de Paşte celebrează această retragere ca un act mare şi pa- 
triotic. 

Dar, în faţa declaraţiunilor d-lui Brătianu, nimeni nu mai 
înţelege nici îşi poate explica ce caută în capul guvernului 
a. D. Brătianu. 

Cum? D. I. Brătianu declară că partidul său este corupt, 
că cu ideile lui nu mai poate merge înainte, că țara are ne- 
voie de o organizare conservatoare şi întăreşte aceste decla- 
rațiuni cu retragerea din minister, şi acestei majorități astfel 
înfierate de două ori ca incapabilă şi imorală, acestei majori- 
tăţi i se dă dreptul de a impune guvernul şi de a merge mai 
departe ! 

Şi se găseşte un om, destul de lipsit de demnitate, ca să 
primească puterea din mâni aşa de întinate! 

Ce? 

Va fi permis ca o majoritate de exploatatori să numească 
guvernul şi ca guvernul să aducă o majoritatea de exploa- 
tatori ? 

Va fi permis unei majorităţi să domine ţara prin corup- 
țiune şi prin corupţiune să se perpetueze la putere ? 

Şi nu este nimeni în drept să puie capăt unui cerc viţios 
care sugrumă o ţară întreagă ? 

Este timpul, cel puţin acum în urma retragerii astfel mo- 
tivate a d-lui 1. Brătianu, ca M. S. Regele să-şi aducă aminte 
de prerogativele Sale constituţionale şi să uzeze de dânsele 
în interesul moralității publice, în interesul conservării sta- 
tului şi al tronului M. Sale! 


III 


Abstracţie făcând dela alte cauze ce vor fi fost de natură 
a provoca retragerea d-lui Ion Brătianu, vom persista asupra 
acelei uneia, pe care am stabilit-o în numerele din urmă după 
chiar mărturisirea d-lui Brătianu şi după aceea a „Românu- 


lui“; „imoralitatea majorităţii“, pe care d-sa crede a o putea 
combate mai bine, pe banca de deputat fiind. 
Atâta timp ni s'a zis, că opoziţia calomniază; că impută 


mucenicilor de diferite categorii din amândouă adunările 
fapte pe cari ei nu le-au îndeplinit niciodată ; că foile opo- 
ziţiei scornesc neadevăruri în seama onor. patrioţi. In sfârşit 
vine ziua în care d. Brătianu însuşi declară în faţa lumei: 
„Foile opoziţiei au dreptate, majoritatea partidului roşu e 
atât de coruptă încât nu mai pot guverna cu ea; ea e înecată 
în afaceri scabroase pe cari sunt silit să le îngăduesc ca mini- 
stru pentru a fi sigur de voturile ei pe cari mi le-a refuzat 
în momentele cele mai grave chiar. Sunt desgustat de acea- 
stă situaţie falsă, nu mai pot guverna cu un partid, ale cărui 
voturi trebue să le cumpăr prin concesii ce desonorează gu- 
vernul ; mă retrag pe banca de deputat, de unde voiu putea 
combate mai cu energie şi mai cu succes relele aplecări ale 
oamenilor, al căror concurs am fost silit a-l cumpăra în vede- 
rea unor interese generale de o gravitate mai mare“. 

D. Brătianu a avut nevoie de nulităţi cari să se poarte după 
comandă. Aceste nulităţi fără trecut, fără tradiţii, unele 
chiar fără patrie ori naţionalitate hotărîtă, au părut la în- 
ceput a primi rolul ingrat de-a ridica mâna la orice va zice 
guvernul. 

Cată să ştie cineva cum au fost recrutate aceste nulităţi 
de prin ungherele indecenţei publice. Ici vedem pe unul 
care, după ce şi-a bătut averea la tălpi, a ajuns a scrie cu- 
plete pentru păsările călătoare ale cafenelelor şi a vinde 
bilete pentru ele în oraşe de provincie; un altul, cântăreț 

de biserică, îşi udase glasul său frumos cu atâta socratică 
statornicie, încât începuse să sune a clopot dogit spre marea 
scandalizare a enoriei, a trebuit deci să-și schimbe cariera ; 
un al treilea îşi făcuse din jocul de cărți o profesie, în fine 
îmbrăţişaseră profesiuni care se feresc şi mai mult de lumina 
publicităţii. Americani desăvârşiţi, oameni trecuţi şi prin 
ciur şi prin sită, personalităţi imposibile în orice partid poli- 
tic, cari pierduseră orice speranţă şi orice credinţă, se gru- 
pară împrejurul stindardului roşu şi d. Brătianu îi reabilită, 
le dete ţara pe mână. Trebue să asiste cineva la o şedinţă 
a Camerei, să simţă tonul de ironie şi de dispreţ cu care d- 
C. A. Rosetti struneşte menajeria, pentru a înţelege de ce 
soiu sunt legăturile între partid şi sefi. Dar dacă nulităţile 
primiră la început a juca rolul de votatori pentru o modestă 
diurnă care reprezintă o îmbunătăţire a sorții lor, curând exi- 
genţele lor deveniră mult mai mari. Oamenii începură a se 
muta de prin mahalale la centru, a se însura, a se întemeia 
pe umerii ţării. Adunătura de ieri se aristocratizează, con- 
tractă repede deprinderi de jeunesse dorée a Parisului şi 
viaţa maimuţată după Occident e scumpă în Bucureşti. Se 
născu deci foarte curând un raport juridic nou între d. Bră- 
tianu şi partizanii săi. Do ut des, zicea fiecare; dau votul 
dacă îmi dai cutare lucru. Acest cutare lucru e foarte deo- 
sebit. Unii cerea câte trei patru funcţii pe lângă postul de 
deputat, alţii întreprinderi, alţii moşii de ale statului cu supo- 
ziţia păsuelii, până ce în fine guvernul central scăpă cu 
totul frânele din mână, încât azi toate numirile în funcțiuni 
se fac, nu după titlu ori merit, ci după cum ordonă deputaţii, 
cari la rândul lor atârnă de comitete de politiciani de pro- 
fesie, formate în fiece centru de judeţ. Aceste comitete îşi 
împart toate în familie. Ele crează din banii judeţelor burse 
pentru copiii patrioţilor, trimişi în străinătate să numere pie- 
trele de pe bulevarde, ele decid a se face drumuri judeţene 
pe unde patrioţii au câte un petec de moşie, încât toată 
munca publică, fie sub formă de contribuţie, fie sub cea de 
prestaţiune, se scurge direct ori indirect în buzunarul unui 
patriot. Partidul roşu a devenit o companie de exploatare, 
care se înţelege că nu suferă ca altcineva să se mai bage în 
ea. Chiar dacă cineva ar da concursul politic guvernului, 
el nu devine prin asta părtaş la foloasele materiale ale com- 
paniei. Şi ministrul — vorbim aci de cel mai onest ministru, 
care el însuşi nu primește o parte a câștigurilor — ministrul 
stă cu condeiul în mână, condamnat a iscăli cu de-a sila toate 
turpitudinile acestea şi a le acoperi cu responsabilitatea lui. 

Va să zică aceste elemente i-au făcut d-lui Brătianu guver- 
narea imposibilă, ele l-au amăriît, l-au desgustat, l-au făcut 
să se retragă, pentru a le supraveghea ? 

Dar oare acesta e mijlocul cel mai energic spre a le neu- 
traliza acțiunea?  Supraveghiarea d-lui Brătianu e oare o 
garanţie în deajuns că ele vor deveni altfel de cum sunt? 
Permită-ni-se a ne îndoi, mai cu seamă pentrucă vedem că 
în această luptă cel învins a ieșit d-l Brătianu. Dacă retra- 
gerea d-lui Brătianu ar fi însemnat o victorie, am fi văzut 
venind în locu-i elemente favorabile acelor vederi politice 
pe cari d-sa le-a contractat în timpul din urmă, când, după 
expresia ,„Românului“, s'a îndoit un moment asupra talisma- 
nului de mântuire a ideilor liberale. Noi vedem însă tocmai 
contrariul ; vedem accentuându-se politica de partid a majo- 
rităţii faţă cu modestele d-sale încercări de politică de stat, 
că compania de care d-sa s'a lepădat cu amărăciune e departe 
de-a voi să-i îngăduie rolul de cancelar. „Sau cu noi sau cu 
nimeni altul“, iată deviza companiei. Geaba „Românul“ vine 
cu fraze bisericoase ă la Cromwell să 'ntunece adevărul situa- 
tiei. S'a stricat tovărăşia ; partidul roşu a primit o gravă 
lovitură din*partea şefului ei, care a discreditat-o, arătând 
cât de scump a trebuit să-i plătească companiei voturile tre- 
buitoare politicei sale. Țara pusă în posibilitatea de-a judeca, 
ie va da a doua lovitură, după care sperăm că tovărăşia Mihă- 
lescu-Carada nu va mai fi cu putinţă în România. 


MAJORITATEA ROSIE 


Ceea ce li se pare curios patrioţilor e ca adunarea să fie 
dizolvată după atâtea fapte meritorii pe cari le-a comis. lată 
ceea ce foaia oficioasă nu înţelege de loc. Auzi dizolvată? 
O Cameră ai cărei membri s'au îmbogăţit cu ocazia răscum- 
părării, o Cameră în care există tainice birouri de împămân- 
tenire, unde cu bani peşin fiece israelit de treabă poate câş- 
tiga onoarea şi avantajele cetățeniei române, fără a fi înde- 
plinit condiţiile înscrise în constituţie? Auzi, dizolvată, o 
Cameră care, fără rezistenţa opoziţiei întrunite, era să împă- 
mântenească propunerea Costinescu cu toate urmările şi cate- 
goriile ei? Se poate ca ţara să uite atâta merit, să uite că 
patrioţii o iubesc atât, încât fiecare din ei ia câte trei, patru, 
ba zece funcţii chiar pe umerile lor de Ercul, şi aceasta... 
purtând şi greutatea lefurilor, pe lângă acea a funcţiilor ? Se 
poate să uite ţara cum patrioţii şi-au creat retribuţiuni de 
câte 24, 30, 40 de mii de franci, ba la tutunuri, ba la drumuri 
de fier, ba la bancă şi să voiască dizolvarea unui parlament, 

nu! unei grădini de parlament, grădină model, zoologică, 
unde toate apetiturile organice sunt reprezentate, începând 
cu nestinsa sete de profir a republicanilor dela Ploeşti şi 
încheind cu virtutea jocului de bursă pentru titluri 6 la sută? 

Ce bine bună-oară s'a purtat Camera actuală în cestiunea 
Evreilor ! 

Trebue s'o credem ; „Românul“ o zice: 

Absurditatea că majoritatea ar fi voit împământenirea în 
masă sau chiar pe categorii este vădită ; dacă ea ar fi voit în 
adevăr aceasta, ar fi făcut-o de oarece era majoritate. 

Auzi d-ta! Va să zică era majoritate și putea face orice 
poftea. Da, în adevăr, era majoritate de revizuire, nu două 
treimi. Aci e aci, onorabililor. Dacă roșii ar fi avut două 
treimi în adunări, nu categoriile, intreg paragraful trata- 
tului dela Berlin trecea în constituţie.  D-nii redactori ai 
Românului cată să-şi aducă aminte că d. Lascar Catargiu a 
spus în Senat, verde: „Țara nu vrea să dea nimic, formulaţi 
propunerea dv.'“. Era o tocmeală lungă între ţara care nu 
voia să dea nimic şi între majoritatea roşie (simplă, nu de 
două treimi) care voia să dea totul. Nu propunerea majori- 
tăţii, cunoscută sub numele de categoriile Costinescu au fost 
admise de adunări, ci pentru a se avea unanimitate, sau 
stors dela opoziţie minimul posibil, împământenirea perso- 
nală pe baza unor condiţii înscrise în constituţie. Numai mi- 
nimul posibil, formulat de deputaţi opoziţionali din laşi, au 
putut întruni majoritatea necesară. Cu simpla majoritate 
roşie, Camera era constituţional incapabilă de-a da vre-o 
hotărîre ; ar fi trebuit deci dizolvată din nou. O asemenea 
disoluțiune a adunării de revizuire ar fi însemnat căderea 
roşiilor dela guvern. lată ceea ce trebue să cugete onor. 
redactori ai „Românului“, dumnealor cari au propus catego- 
riile. Astfel opoziţia singură au fost la înălțimea ei; ea a 
renunţat de-a face din cestiune o cestiune ministerială ; ea a 
susţinut guvernul spre a dovedi că faţă chiar cu guvernul cel 
mai dispus de-a face serviciile străinătăţii, ţara tot are mij- 
iocul de-a nu acorda nimic, că n'a ajuns ca acela care de 
irică se sinucide. Crémieux să fi fost prim ministru, pe Cre- 
mieux l-am fi mănţinut pentru a-i fi dovedit lui şi stăpânilor 
lui că nu poate face nimic. 

In orice caz opoziţia n'a câştigat nimic din toată afacerea. 
Dar oare tot astfel stă cu roşii? La moment s'au înţeles cu 
străinii pentru a pune preț pe răscumpărarea din care au 
câștigat acţionarii străini şi patrioţii, improvizaţi acţionari 
peste noapte. Să cităm oare averile făcute peste noapte de 
foştii miniştri, de deputaţi, de gazetari roşii? Şi cum numea 
„Românul“ cestiunea rescumpărării ? Cea mai populară ces- 
tiune die România, şi îndrăznea a o spune aceasta în acelaşi 

moment în care d. Brătianu declara în Senat că răscumpă- 


rarea era impusă de din afară, tot astfel precum Stroussberg ` 


fusese odinioară impus dela Berlin şi Viena. 


Ce patriotism şi ce înţelepciune, ce sacrificiu a fost la 
mijloc? Ați știut că dacă veţi rezolva cestiunea israelită în 


modul cel mai favorabil cu putinţă pentru străinătate, veţi 
rămânea la putere şi veţi avea foloasele rescumpărării. 

Aşa s'a şi întâmplat. Ați stors dela ţară cât aţi putut 
stoarce pentru Evrei şi aţi deschis apoi triumfători era res- 
cumpărării, încurcată până azi. Pe de o parte deci aţi fost 
siliţi a nu da decât minimum posibil pentru a nu fi trimişi 
acasă pentru incapacitate constituţională de a rezolva cestiu- 
nea israelită ; de de alta, odată rezolvată, v'aţi cumpărat 
rămânerea la putere pentru câţiva ani prin cestiunea căilor 
ferate. De ce vă zicem oare noii fanarioți? Pentru că cum- 
păraţi puterea prin tribut mascat, plătit când uneia când 
alteia dintre puterile străine. 


ADEVĂRATA ARISTOCRAȚŢIE 


A discuta cu ignoranţa şi cu reaua credinţă e o foarte spi- 
noasă misiune. 

In unul din numerele trecute am emis o teorie, naturalistă 
oarecum, asupra esenței unora din aşa numitele acte mari ale 
patrioţilor. Arn arătat de exemplu că revoluţia socială la noi 
a pornit de sus şi n'a însemnat decât o înmulţire a oligarhilor 
vechi, de rasă, prin elemente de o extremă incertitudine de 
origine, provenienţă şi merit. 

„Românul“ polemizează cu noi apropos de aceasta. 

Aristocraţia adevărată, după a noastră părere, are un mare 
şi esenţial rol în viaţa unui popor. Dar pentru a fi adevă- 
rată îi trebue anume condiţii de existenţă, şi mai cu seamă 
trei, fără de cari ea cată a fi privită ca uzurpaţiune. Se cere 
să fie istorică, puţin numeroasă, în posesiune de mari bunuri 
imobiliare. 

Sub „istorică“ înţelegem că trebue să fi răsărit din drep- 
tul public propriu al unui popor şi câştigată prin merite pen- 
tru el. E preferabil ca aceste merite să se datorească carac- 
terului mai mult decât inteligenţii. Căci un caracter drept, 
viteaz şi generos se moşteneşte şi e o mare calitate politică, 
pe când inteligenţa se poate recruta din tot ce produce mai 
bun o generaţie, ea e aliata naturală a acestor caractere, dar 

din nefericire nu se moşteneşte cu atâta siguranţă. Apoi 
aristocrația trebue să fie puţin numeroasă pentru ca alături 
cu ea să aibă loc meritele personale din orice generație; în 
fine trebue să fie în posesiune de mari bunuri imobiliare. 
pentru că asemenea bunuri nu sunt supuse pericolului pier- 
derii, îl fac pe om neatârnat de jocul banului şi-l pun în 
legătură cu brazda şi cu populaţia istorică a ţării. 

D’aia croitoria şi ceasornicăria sunt meşteșuguri ce cores- 
pund cu anume bresle de oameni, şi politica generală a unui 
stat, modul de a asigura tuturor cetăţenilor măsura cea mai 
mare de bună stare şi de linişte, e un meșteșug, care cores- 
punde c'o breaslă. De aci vom vedea că statele c'o oligarhie 
avută şi puţin numeroasă au avut un traiu lung şi strălucit 
pe pământ. O mână de patriciani au făcut din Roma o îm- 
părăţie universală, şi tot o mână de patriciani au condus 
soarta rasei engleze, care 'n două sute de ani au ajuns a fi 
cea mai răspândită, mai puternică şi mai avută din rasele 
europene. 

Cumcă tot ce e organic e menit morţii, e sigur; deci şi 
statele şi formațiunile etnice. Cestiunea e în ce condiţii un 
stat trăeşte mult şi în ce condiţii bolește şi cade repede. 
De câte ori vom deschide istoria, vom vedea însă că statele 
scad şi mor sau prin demagogie, sau prin despotism, şi că 
existența normală şi regulată, asigurarea celei mai mari liber- 
tăţi de desvoltare, oligarhia celor drepţi prin caracter, spri- 
jiniţi de cei înzestrați cu minte. 

Nici când, dar absolut nici când n'a existat rivalitate între 
aristocrația de naştere şi aristocrația intelectuală ; dar amân- 
două acestea au aflat adesea un duşman în aristocrația averii 
mobiliare, a banului. Posesiunea acestuia se datorește unei 
mișcări universale, cosmopolite a bunurilor ; întâmplarea şi 
adeseori calităţi rele favorizează câştigarea lui; oamenii pe 
care-i ridică n'au nevoie de nici una din laturile cari dau 
mărimi fiinţei omeneşti, nici de caracter, nici de inteligenţă. 

La Români în deosebi observăm cea mai mare putere poli- 
tică şi relativ cea mai mare avere în timpii oligarhiei, în 
timpul dinașştilor munteni şi moldoveni. Indată ce ridicarea 
pe scara socială nu se mai datoreşte caracterului, ci altor apti- 
tudini, statele încep să dea îndărăt, până ce în fine cad cu 
totul sub domnia turcească, reprezentată prin fanarioți. In 
timpul de cădere vedem domnia cumpărându-se cu bani, cu 
tribut şi peșcheş, şi tot în timp de cădere, conchidem, parti- 
dul roșu cumpără puterea dela străini prin concesia Strouss- 
berg, tot în timp de cădere se cumpără stăpânirea politică în 


țară, dându-se 60 la sută pe hârtii ce nu făceau decât 20 
la sută. 


„Românul“ zice: 

Așa dar pentru acești pretinşi boieri a mă răscumpăra din 
robie (Stroussberg) este mai rău decât a plăti mereu ca rob. 

E robie Stroussberg ? Asta voiam so ştim şi noi din gura 
„Românului'“. Actul de robie a fost convenit de d. Brătianu 
cu călcarea constituţiei, fără votul corpurilor legiuitoare şi 
pus în lucrare în contra unui vot formal al Senatului. 

„Românul“ înciudat de adevărurile aspre ce le spunem 
partidului său, are naivitatea de a da dreptei conservatoare 
pe ilustrul Crawley ca revers al ilustrului Stroussberg. Foaia 
oficioasă binevoeşte a uita că atât guvernul, cât şi dreapta 
Camerei au fost contra lui Crawley şi că concesia se dato- 
reşte unor elemente, cari au stat mai târziu alături în guvern 
cu d. Brătianu sub nume de centralişti sau de liberali. Nu 
învinovăţim aci pe cei amăgiţi, între cari sunt mulţi oameni 
onorabili, dar „Românul“ ştie foarte bine că amăgitorii ade- 
văraţi au fost excluşi din Camera conservatoare, sub alt pre- 
text poate, dar ştiind toată lumea pentru ce. 

Dar fiindcă e vorba de efectele declasării generale şi a ridi- 
cării cafenelelor în adunări, rezumate toate sub numirea de 
sistem liberal, vom arăta pe scurt efectele acestui sistem. 

Domnii dela „Românul“ ne spun că poporul sub sistemul 
vechiu era robit, sărac, la discreţia oricui. Noi o negăm 
aceasta ; dar în sfârşit să admitem că aşa ar fi fost. Să ve- 
dem ce lumini revarsă statistica acelei robii. 

Locuitorii erau în ţară: 

la 1844 3 şi jumătate milioane; 

la 1854 4 milioane. 

la 1859 4 și jumătate milioane. 

La 1859 mureau 57 la sută de născuţi ; la 1878 mor 101,7/10 
la sută de născuţi. 

lată dar un popor robit care sporea repede sub reacţiunea 
împilătoare, şi care scade repede sub domnia unei înfioră- 
toare mortalităţi, dar sub regimul îngăduitor al libertăţii. 

Ciudată pare să fie robia neamului românesc. 

Care să fie însă cauza acestei scăderi ? 

Noi credem că următoarea: Boierii erau mai puţini, erau 
avuţi, nu costau aproape nimic din munca publică, dovadă 
ridicolele bugete ale domniilor naţionale. Liberali şi patrioți 
de meserie, cari trăesc dela ţară, sunt câtă frunză şi iarbă, 
plus milionul de străini, imigrat pe căile ferate Stroussberg, 
cari împreună cu declasaţii societăţii române formează cla- 
sele consumatoare faţă cu singurul producător, ţăranul. Sun- 
teţi scumpi împreună cu prietenii d-voastră cu tot, onorabili 
patrioţi ! 

O mai crudă ironizare a întregului sistem al declasării de 
cât aceste câteva cifre, nu se mai poate. 

„Noua Românie liberă şi independentă, noul regat făptuit 

prin eroismul Românilor“ are un mic cusur. 
mâni şi naşte străini şi patrioţi de meserie. 

„Românul“ zice că roşii au guvernat puţin în ţară. E foarte 
adevărat, dar oare ce fac roşii într'o zi, poate cineva desface 
într'o sută de ani? Un nebun aruncă o piatră, zice prover- 
bul, şi o sută de 'nţelepţi nu pot s'o scoată. Regele Strouss- 
berg se votează într'o zi dar ţine nouăzeci de ani ; cărăturile 
Warszawsky au ţinut câteva luni, dar urmările epizotiei se 
resimt şi acum; o babă nebună a adus ciuma în Vetlianca, 
dar a pus Europa întreagă în mişcare. Şi dacă aţi lucra nu- 
mai după instinctele d-voastre, dacă n'ar mai pune natura și 
împrejurările piedeci, nu cinci ani, cinci luni v'ar fi de ajuns 
pentru ca praful să s'aleagă de ţara aceasta. 


Mănâncă Ro- 


DESVOLTAREA ISTORICĂ A ROMÂNIEI 


I 


Să discutăm cu „Românul“ lucruri elementare pentru orice 
cunoscător al istoriei, să-i facem abecedarul istoriografiei sau 
a fiziologiei Statului? Ar fi o misiune de două ori ingrată, 
întâiu pentrucă oamenii cu cari discutăm, fie oricât de deş- 
tepţi, nu vor găsi în reminiscenţele celor patru clase primare 
şi a unui curs de violoncel elemente îndestule pentru a ne 
înțelege, apoi pentrucă, coborîndu-ne noi chiar la nivelul lor 
intelectual şi copilărindu-ne mintea ca so punem pe o treaptă 
egală cu a lor, totuși n'ar voi să înţeleagă, pentrucă nu e în 
interesul lor să înţeleagă. 

Intr'o discuţie cu totul teoretică spusesem, de exemplu, că 
aristocrația adevărată are un rol esenţial în viaţa unui Stat. 
Aceasta am spus-o bazaţi pe cele mai strălucite exemple din 
istorie. Avem Roma, Anglia actuală, republica Veneţiei, 
Oilanda șş. a. 

Din această teorie susţinută în genere, „Românul“ ne atri- 
bue în spece, că pentru România voim domnia unei oligarhii 
aristocratice, deşi tot organul ilustrului Costinescu are impru- 
denţa de-a cita condiţiile ce le credem noi neapărate pentru 
existenţa unei aristocrații adevărate. Se cere a fi istorică am 
zis noi. Poate însă exista o aristocrație istorică într'o ţară 
în care, cu indignare şi ruşine trebue s'o spunem, un străin 
ca tatăl d-lui C. A. Rosetti a fost asemenea boier? După 

epoca vechilor fanarioți, a Caradalelor, Gianiilor, Cariagdiilor 
din generaţia întâia, nu mai poate exista aristocrația istorică, 
în generaţia a doua. Odată ce virusul personificat prin lepă- 
dăturile orientului, lipsite de iubire de adevăr şi de curaj 
a intrat în organismul viu al unui popor, nu mai poate fi 
vorba de aristocrație istorică. Ea rămâne un ideal de invi- 
diat, pe care puţine popoare l-au ajuns în toată curăţia lui şi 
dela care alte popoare a căror viaţă a fost coruptă prin 
Gemagogie sau prin despotism cată să renunţe pentru secole 
înainte, dacă nu pentru totdeauna. 

Există în adevăr familii istorice în ţară; numele lor e 
format în genere după numele vreunui munte din Carpaţi. 

Dar sub domnia unui regim de ereditate, care avea în ve- 
dere împărţirea averilor, în cursul timpului ele n'au putut 
păstra nici o avere destul de mare, nici o influenţă politică 
covârşitoare pentru a fi ceea ce baronii au fost pentru An- 
glia, patricianii pentru Roma sau pentru Veneţia. De aceea 
am repetat-o de atâtea ori, că reacţie în sensul adevărat al 
cuvântului, reacţie ca încercare a unei reconstrucţiuni isto- 
rice, anterioare fanariotismului, nu mai e cu putinţă în Ro- 
mânia şi nu suntem utopişti pentru a cere ceea ce n'ar fi cu 
putinţă nici pentru Dumnezeu din ceruri. 

Dar, adevărate naturi de spioni şi de agenţi provocatori 
precum sunt roşii de regulă a căror experienţe şi apucături 
poliţieneşti sunt explicabile prin trecutul lor misterios, ei 
extrag bucățele din articole ce nau a face unul cu altul şi 
formează apoi un act formal de acuzaţie în contra noastră. 
Astfel pasajul privitor la aristocrație, ca element de desvol- 
tare istoric, se pune alături cu consideraţiunile ce le facem 
asupra manifestului principelui Bulgariei. E evident că nare 
a face. Bulgaria nu are, nu poate avea aristocrație, precum 
n'o poate avea Serbia. După bătălia din Câmpul Mierlei, 
într'o robie de cinci sute de ani aproape sub domnia egaliza- 
toare a unei rase străine, care ea însăşi n'are aristocrație şi 
care totdeauna a fost domnită de despotismul obicinuit în 
statele orientului asiatic, Bulgarii şi Serbii n'au putut păstra 
ov .instituţie proprie popoarelor celor mai libere şi epocelor 
celor mai libere. Prin urmare cu totul altul este rolul mo- 
narhului în Bulgaria, cu totul alte condiţii de organizare so- 
cială cere un Stat fără trecut şi unul care are trecutul lui 
istoric. Ar fi absurd din parte-ne a pretinde ca Statele-Unite 
ale Americei să fie conduse de-o aristocrație istorică, când 
ea nu s'a putut nici naşte pe pământ american ; ar fi absurd 
a pretinde chiar pentru împărăţia Braziliei şi pentru orice 
Stat, născut în urma acelei primăveri etnice, care se numește 
evul-mediu. 

Nici pentru ţara noastră n'am gândit vre-odată a propune 

un sistem, care să învieze veacul al XVII-lea, epoca lui Ma- 
teiu Basarab. 

Cu toate acestea, oricine va voi să definească marele mister 
al existenței, va vedea că el consistă în împrospătarea con- 
tinuă a fondului şi păstrarea formelor. Forme vechi dar 
spirit pururea nouă Astfel vedem cu Anglia, care stă în 
toate celea, în fruntea civilizației, păstrează şi astăzi vechile 
sale forme istorice, pururea reîmprospătate de spiritul mo- 
dern, de munca modernă. De aceea o şi vedem rămâind ca 
granitul, măreață şi sigură în valurile adâncelor mişcări 
sociale, de cari statele continentale se cutremură. Un stat 
mare şi puternic ca Rusia, dar absolutist, se cutremură din 
temelii de o mişcare socială, tot astfel Germania, tot astfel 
republicana şi egalitara Franță. Ba şi membrii internaționalei 
la noi, ajunşi aci miniştri şi membri la curtea de casație, sunt 
siliți, a vota o lege în contra străinilor socialişti de vreme ce 
indigenii socialişti ocupă funcții înalte. Ei bine, în Anglia 
sunt organele centrale ale Internaționalei roşii, trăieşte Marx. 
generalisimul partidului şi, nici pe guvernul, nici pe poporul 
englez nu-i doare capul de aceasta. 

Cu acelaşi sistem oligarhic vedem Roma devenind un im- 
periu, vedem Veneția, un oraş, devenind putere, adesea de 
rangul întâiu, în curs de o mie şi mai bine de ani. 

Dar se înțelege că nici prin gând nu ne trece a admite că 
aristocrația istorică, substratul oligarhiei, se poate improviza 
şi că putem scoate din pământ oasele Basarabilor spre a le 
da o nouă viață. 

Cu totul e rolul monarhiei în țara noastră. 

E îndeajuns dacă sub ea se asigură înaintarea meritului şi 
a muncei şi dacă acestea se pun la adăpost de escamotarea 
din partea Caradalelor şi Costineştilor; e destul atâta şi 
pentru atâta numai se cere o reorganizare socială. Acestea 
două nu sunt asigurate în desvoltarea lor. Vedem pe cucer- 
nicul Simeon, ce merită o chilie la mănăstirea Ocnei, decorat 
cu Steaua României, senator şi om mare; vedem cavaleri de 
industrie îmbogăţindu-se peste noapte din răscumpărarea 
drumurilor de fier; vedem oameni prinşi în rebeliune făţişă, 
devenind adjutanţi Domneşti ; vedem pe alţii vânând prin 
cotituri sub masca patriotismului posturi la casaţie ori la 
drumul de fier; cun cuvânt, nici merit nici muncă nu sunt 
considerate, iar ignoranţa, felonia politică, vicleşugul comun 
devin titluri de recomandaţie pentru înaintare în Statul 
român. Şi toţi acei paraziți sociali, toată secta asta de spioni 
şi cavaleri de industrie, acest odium generis humani cum i-ar 
zice Tacit, costă mult, foarte mult. Sarcinele de întreţinere 
ale politicianilor dela noi, diminuează pânea de toate zilele a 
poporului de jos, care ca rasă, ca inteligenţă, ca inimă este 

superior păturii de parveniţi şi de scursături din câteşi patru ` 
unghiurile lumii, cari s'au aşezat deasupra lui din secolul 
trecut începând. 

Acest problem social ar fi trebuit să-i fie cunoscut Regelui 
la venirea sa în țară; s'ar fi căzut să cunoască că nu oamenii, 
legaţi de sute de ani de soarta acestui pământ şi a acestui 
popor, pot fi inamicii lui, ci cei scurși de eri, de alaltăeri cari 
uzurpaseră pentru ei privilegiul de a fi ei singur români, 
nefiind români şi singurii patrioţi, neavând o patrie hotărîtă. 
Şi când Epureanu a dat consiliul său M. Sale, l-a dat după 
îndemnul a o sumă de deputați, cari amenințau a nu voi să 
treacă Milcovul, dacă e vorba ca samsarii din porturi şi de- 
clasații cafenelelor din Bucureşti să determine şi pe viitor 
soarta acestei ţări. 


II 


A generaliza o aserțiune, susținută numai în parte, e o 
sofismă din cele mai comune. E adevărat că sofismele sunt 
atât de dese în gazete, încât nu mai merită ca cineva să rele- 
veze erorile, parte intenționate, parte neintenționate, câte 
obvin în ele. Un cod al şiretlicului gazetăresc, al apucăturilor 
sofistice a acestei bresle de negustori de vorbe, scris popular 
pentru înțelegerea fiecărui, ar merita în adevăr acel nume pe 
care călugării îl dădeau în evul mediu logicei lui Aristotel: 
medicamentum mentis. 

In unul din numerile trecute vorbisem de schimbările din 
Bulgaria şi găsisem că manifestul tânărului principe de Bat- 
tenberg, avea, abstracţie făcând de orice alte motive, un 
sâmbure sănătos. 

In adevăr, orice Stat are nevoie de o seamă de condiţii 
indispensabile, pentru ca să poată exista de pe o zi pe alta. 
La statele cu trecut istoric sau cari și-au avut în curs de 
sute de ani obiceile lor juridice și administrative, lucrul 
merge dela sine.  Moravurile fără legi pot totul, legea fără 
moravuri aproape nimic. E un adevăr acesta, atât de gene- 
ral, aplicabil tuturor formațiunilor de Stat încât se va vedea 
că Statele în cari există şi mai multă justiție şi mai multă 
libertate cetăţenească, sunt acelea unde obiceiul vechiu, da- 
tina ţine loc legilor scrise, unde acea datină nici a fost codi- 
ficată vre-odinioară. Cu totul altfel în Bulgaria. Lipsită 
din veacul al XIV-lea de o autonomie oricât de restrânsă, 
trecută prin focul şi sabia cuceritorilor osmani, dreptul public 
şi cel privat, tradiţie şi datină au fost îngropate sub ruinele 
Cetăţii de spini, împreună cu dinastia Şișmanizilor din Bdyn, 


OPERA POLITICĂ 249 


încât mișcarea de emancipare a popoarelor orientale i-au 
găsit egalizați cu sabia păgână, care tăiase orice cap răsărea 
deasupra puţin înţelegătoarei mulţimi. 

Problema a fost şi este cu totul alta decât în România, ale 
cărei părţi constitutive aveau trecutul şi tradiţiile lor stabi- 
lite dela începutul secolului al XIII-lea și până la 1700. Alte 
condiţii de existenţă ca Stat are deci a propune Alexandru 
Bulgariei sale ca să existe în mod normal; altele cu totul 
îşi imagina Epureanu pentru România. Epureanu era liberal 
şi liberal sincer. Admirator şi cunoscător al instituţiilor libe- 
rale engleze, el recunoscuse adevărul că garanţia duratei şi 
trainicei desvoltări a unui stat cu instituţiile lui cu tot, e 
împăcarea formelor tradiţionale de existenţă cu cuprinsul lor 
nou, cu desvoltarea nouă. Astfel stejarul, oricât de mic ar 
fi la început, un vlăstar răsărit din pământ, are acelaşi carac- 
ter, aceeași formă ca uriașul secular care a dat naştere unui 
codru de stejari, care a asimilat cu esenţa şi a absorbit în 
formele sale pături din ce în ce mai adânci ale suprafeţei 
pământului. 

A imputa lui Epureanu car fi propus loviri de stat sau 
feudalism este neadevărat pe de o parte, absurd pe de alta 
față c'un om care a fost prezident de consiliu într'un cabinet 
din care făcea parte şi d. Ioan Brătianu. Dar fiindcă consti- 
tuţia se numeşte pact între ţară şi dinastie, dacă ilustrul 
Carada, improvizat în tribun al poporului, pretindea că opera 
unei singure nopţi de insomnie, copiată de pe texte străine, 
cuprinde condiţiile ce ţara le pune dinastiei, dinastia având 
înainte-i un viitor de sute de ani, avea din parte-şi dreptul 
să pună asemenea condiţii bine cumpănite, pentru ca din 
acordarea reciprocă a condiţiilor să rezulte legea fundamen- 
tală a Statului. Aceasta nu s'a făcut şi nici nu se mai poate 
tace. Deci numai în marginile constituţiei actuale se pot 
crea acele legi organice, cari să asigure autoritatea Coroanei 
pe de-o parte, pe de alta desvoltarea morală şi economică a 
ceea ce noi numim elementul istoric, autohton al ţării faţă cu 
păturile neistorice ale unei recente şi din ce în ce mai mari 
imigraţiuni. Dacă în adevăr ţara mar fi compusă decât din 
acei eleganţi picpocheţi înmănușaţi, scoși ca din cutie, cari 
formează elita partidului roșu, din acei oameni cu patru clase 
primare şi exigenţe aristocratice, din gheşeftari, nagaica 
eventuală a unui Ehrenrot român ar avea efecte moraliza- 
toare. Dar, contrariu aserţiunii d-lui Dimitrie Brătianu, 
tara consistă în cea mai mare parte din oameni cinstiţi, cari 
wau nevoie decât ca munca adevărată şi rezultatele ei să fie 
asigurate prin o administraţie onestă şi prin o justiţie nepăr- 
tinitoare, oameni ce ar trebui sustraşi de sub sistemul de 
corupţie electorală şi administrativă a partidului roşu. 

Generalizarea celor zise de noi despre Bulgaria asupra 
României, e deci o sofismă a foii oficioase, pe care o res- 
pingem. 

Al doilea cap de acuzaţie pe care ni-l face „Românul“ e 
aserţiunea noastră că soluţiunea cestiunii Dunării nu poate 
fı favorabilă decât sau vederilor Austriei, sau celor ale Ru- 
siei. 


„După sincerii reacţionari întrupaţi cu sincerii liberali chestiu- 
nea Dunării cu nici un preţ nu se poate rezolva decât dându-se 
totul sau Austriei sau Rusiei (..Românul“ dela 20 Mai). 


Favorabilă vederilor, zicem noi. 

Dându-se totul, zice „Românul“. 

Deosebirea e mare. Admiţând că înlăturarea oricării riva- 
lităţi între aceste două puteri pe malurile Dunării de jos ar fi 
soluţiunea cea mai favorabilă ţării, deci nedându-se nimic, 
nici unuia, nici altuia, totuşi soluţiunea aceasta ar fi favo- 
rabilă vederilor aceluia dintre puternicii vecini, care nu are 
interese comerciale pe Dunăre. 

Dar domnii dela „Românul“ sunt deprinşi a da totul şi 
nu-şi pot explica că ceea ce e defavorabil adversarului meu 
e favorabil vederilor mele, chiar dacă n'aş avea un folos 
direct de acolo. 


CLASELE SUPERIOARE 


Nu vom discuta cu „Românul“ principii fundamentale de 
politică, de vreme ce deosebirea punctelor de vedere e foarte 
mare şi întreaga manieră de a privi stat şi societate, ne sunt 
deosebite. „Românul“ şi liberalii în genere îşi închipuesc 
că statul e rezultatul unui contrast sinalagmatic a unei con- 
venţiuni stabilite între cetăţenii lui. Noi credem, din con- 
tră, că el e un product al naturii, că asemenea unui copac din 
pădure îşi are fazele sale de desvoltare, asemenea oricărui 
organism, îşi are evoluţiunea sa. Făcând paralele între isto- 
ria deosebitelor state antice şi moderne ne-am convins că 
popoarele acelea au avut prilejul de-a imprima universului 
întreg caracterul lor, armele şi inteligenţa lor, signatura lor, 
cari s'au desvoltat în mod firesc ferite şi de demagogie şi 
de despotism şi că forma cea mai normală şi mai sănătoasă a 
desvoltării unei societăţi omeneşti este oligarhia. 

Machiaveli însuşi, acest adânc cunoscător al naturii ome- 

neşti în părțile ei rele ca şi în cele bune, dacă aprobă ad 
usum Delphini sau mai bine în interesul unităţii Italiei, des- 
potismul casei de Borgia, pe de altă parte recunoaște oligar- 
hiei o putere de rezistență contra agenţilor descompunerii, pe 
care n'o are nici o altă formă. Un monarh poate fi foarte 
puternic dar isbit cu toată puterea şi bătut într'un punct, 
împărăţia se clatină. Statul demagogic e prea dominat de 
mici interese zilnice şi personale, el e condamnat de-a fi 
slab înlăuntru şi'n afară şi dacă prin puterea inerţiei, a obi- 
ceiului contractat de sute de ani el continuă a merge câtva 
timp oarecum dela sine, vine o zi în care el nu rezistă dis- 
compunerii. Mărimile lui improvizate şi fără tradiţii, mes- 
chine, interesate, ambiţioase n'au întru nimic a specula inte- 
vesele publice, a trăda chiar patria lor între mâni străine. 
Intre oligarhi se va găsi un trădător sau doi, dar ei vor fi 
totdeauna neutralizaţi şi zdrobiți de clasa lor proprie, care 
nu va îngădui ca, prin ajutor străin, unul dintre ei să se 
ridice asupra tuturor. 

Noi nu zicem aci că poporul trebue exclus dela dirigerea 
afacerilor lui. Din contră, nici când libertăţile publice înu 
sunt mai vii, mai puternic simţite, practicate cu mai mult in- 
teres de binele comun către toţi cetăţenii decât tocmai sub 
oligarhie. Dovadă viaţa din comiţiile Romei, viaţa politică, 
sobră în orice punct, în comună şi în comitat în Anglia. Dar 
sunt cestiuni de politică generală, de războiu sau pace, de 
întinse şi mari reforme sociale, a căror realizare determină 
epoce întregi ale istoriei, cari nu sunt, nu pot fi puse la cale 
în comiţii, de omul ocupat cu munca zilnică şi cu interesele 
zilnice. 

In state demagogice se formează, pentru rezolvarea acestor 
cestiuni, o clasă de politiciani, de patrioţi de meserie, fără 
trecut, fără tradiţii, cari fac din politică o speculă, un mijloc 
de traiu; în statul oligarhic există o clasă de oameni, cari 
ab antiquo are sarcina de-a împăca formele trecutului cu exi- 
genţele viitorului, asigurând statului continuitatea de desvol- 
tare, ferindu-l. de sărituri şi de întreprinderi aventuroase şi 
în lăuntru şi în afară. In Senatul Romei putem urmări 
modul în care se creau legile romane. Străbunul propunea 
reforma, bunul o susţinea în acelaşi Senat, tatăl întrunea 
deja o mare minoritate, abia fiul o vedea realizată. Trei 
generaţii treceau până să se voteze o reformă care apoi intra 
în adevăr în succum et sanguinem. La noi lucrurile se traduc 
din franţuzeşte într'o noapte şi sunt votate a doua zi cu dru- 
mul de fier. De aceea tâmpirea cu care ele se votează, de 
aceea lipsa de încredere în eficacitatea lor, de aceea multe 
legi sunt născute moarte. Despre o viaţă şi evoluţiune pro- 
prie ideilor ce se legiuesc nu poate fi nici vorbă. 

Noi nu zicem că statul român e menit a ajunge vreodată 
acest ideal. Statele moderne nu se mai desvoltă, din neferi- 
cire, în linie dreaptă, ci prin cotituri, adesea prin concesii, 
renunțând la maniera lor de-a fi, la signatura existenţei lor. 
Sunt cristalizaţiuni imperfecte, pe lângă câteva cristale per- 
iecte pe cari le prezintă istoria. Asta e chiar deosebirea 
între naţii mici, fără simţ istoric şi naţiile mari c'un profund 
simţ istoric şi čun mare viitor. 

Despre refacerea unei oligarhii istorice pe care ne-o atribue 
„Românul“, nu poate fi nici vorbă. 

Inamici ai frazei şi ai oricărei formaţiuni factice şi impro- 
vizate noi vedem foarte bine, mai bine decât „Românul“ 
poate, imposibilitatea unei asemenea refaceri şi e un act de 
rea credință de-a ne atribui că voim ceea ce noi înşine ştim 
că este cu neputinţă. 

Cu toate acestea urmările domniei declasaţilor sunt evi- 
dente. Populaţia şi tocmai populaţia producătoare, scade dela 
1864 încoace în proporţii înspăimântătoare, dar ceea ce e mai 
trist sunt cauzele acestei scăderi, cauze adânci economice 
şi Bociale cari fac ca însuşi sâmburul naţionalităţii, rassa să 
degenereze.  S'a observat de către medicii de regimente că 
statura oamenilor scade, că aptitudinele lor fizice şi morale 
degenerează şi această din urmă împrejurare e mai tristă 
decât toate celelalte. Nu mai e nevoie a adăoga că aceste 
rezultate sunt a se atribui şi sărăciei şi urmărilor ei morale, 
decăderea vieţii de familie, viciilor. Un prefect roşu, d. 
Vidrașcu, a descris aceste stări de lucruri în colori crude, dar 
adevărate din nenorocire. Nu noi singuri o zicem aceasta, 
sunt roşii cari o zic. D. Aurelian constată că facem drumuri 
de fier, şcoli, etc., dar că în acelaş moment sunt suplan- 
taţi de străinii ce imigrează, că suntem ca omul care mun- 
ceşte pentru străini de vreme ce el sau nu va avea copii, 
sau copiii lui se vor stinge. Dacă „Românul“ crede că moar- 
tea, peirea fizică a neamului românesc, nu este o ironizare 
amară a sistemului de pân'acum, să-i fie de bine. Noi credem 
însă, că un sistem care, oricât sar îmbogăţi patrioţii, are de 
rezultat moartea reală a unei naţii, e tot ce se poate mai rău 
şi mai ucigaș ca sistem. 

Dar care e originea comună a acestor rele?  Declasarea, 
zicem noi, înmulţirea peste măsură a oamenilor ce trăesc din 
munca aceleiași sume de producători. In alte ţări clasele 
superioare compensează prin munca lor intelectuală, munca 
materială a celor de jos.  Intrebăm dacă cele patru clase 
primare şi cursul de violoncel a d-lui Costinescu compensează 
zecile de mii de franci ce acest consumator le ia pe an evi- 
dent din cunca altora? Inaintarea pe scara societăţii române 
nu este dar datorită meritului, științei, activităţii; ci un 

leneş ignorant care învârteşte şurupuri patriotice, ajunge prin 
intrigă şi neadevăr ori unde poftește. 

Aceşti oameni declasaţi sunt tot odată instrumentele cele 
mai bune, pentru că sunt cele mai coruptibile cu cari se 
servesc străinii pentru a exploata ţara, populaţiile ei 
autohtone. 

lată nervul răului în contra căruia nu ajută nici procla- 
marea independenţei, nici coroana de oţel a regelui, nici 
ridicarea creditului visteriei, bazat pe cunoştinţa că statul 
român are bunuri imobiliare de câteva miliarde de înstrăinat, 
nici frazele patriotice. 

Voiţi bani cu 3 la sută?  Vindeţi moşiile statului la com- 
panii străine și-i veţi avea. Aceasta nu va dovedi însă că 
din sine însuşi poporul românesc se desvoltă, că el însuşi 
se bucură în plenitudine de măreaţa moştenire pe care i-au 
lăsat-o harnicii şi vitejii lui străbuni. 


PARTEA DECORATIVĂ A VIEŢII PUBLICE 


Era un obiceiu înainte ca Domnul, în ajunul de a se urca 
pe tron, să se închiză în zidurile unei vechi mânăstiri şi să 
treacă într'o reflecţie de zile întregi în revistă trecutul ţării 
și al strămoşilor, ca faţă cu sgomotul asurzitor al actualităţii 
să-şi deschiză urechea sufletească în linişte şi în tăcere legen- 


dei trecutului. Există încă în manuscris o carte românească 


numită ,„,Ceasornicul Domnilor“ ; care cuprinde în mai multe 


volume atât înfăţişări din viaţa trecutului, cât şi norme de 
virtute şi înţelepciune. Era grea în adevăr sarcina unui 
Domn în zilele vechi care împreuna în el adeseori toată răs- 
punderea şi toată suveranitatea naţională, şi ei erau prea 
buni creştini şi prea buni potrioţi pentru ca mărimea 
misiunii lor pe pământ să nu le atingă sufletul într'un chip 
dureros. 

Astăzi naţiunile şi-au reluat suveranitatea, demosul cu 
clasele lui diferite, cu grupurile lui de interese determină 
viața publică ; suveranul e mai mult un regulator al meca- 
nismului statului, un suprem element de control. 

Demosul este însă adeseori un suveran nestatornic inexpe- 
rient, lesne crezător; preocupaţiuni zilnice şi absorbirea 
vieţii lui într'un vecinic prezent, negândirea lui nici la trecut, 
nici la viitor, lesniciunea de-a-i distrage atenţia prin serbări 
publice, prin întreprinderi hazardate, prin expediente factice, 

îl fac adesea impropriu de a gândi mai adânc asupra unei 
cestiuni de interes public, îl fac accesibil pentru fraza mare 
şi surd pentru adevăr. De aceea e bine daca ochii sobri, cari 
disting măreţia înscenării de însuşi fondul piesei ce se joacă, 
îi atrag atenţia asupra acestui din urmă, pe când simţurile 
lui sunt uimite de partea decorativă a vieţii publice. 

Daca dar, în ajunul frumoasei serbări de încoronare, lăsăm 
tonul polemic de o parte, totuşi lucrurile ce ne vin în 
minte nu este partea decorativă cu care se încheie era dela 
1859 şi până astăzi, ci fondul acestei ere. 


„Nu trebue să ne scape din vedere, zice d. Aurelian în scrierea 
„Țara noastră“, că dela 1859, adecă de când am intrat într'o eră 
nouă politică şi socială, cheltuelile şi veniturile sau ridicat în- 
trun mod foarte simțitor; în adevăr veniturile statului erau de 
29.388.512 lei în anul 1859, iar în anul 1876 se urcaseră la 
90.354.614 lei, prin urmare se întreiseră.  Cheltuelile în 1859 se 
suiau la 29.911.844 „iar în 1876 ajunseseră la suma de 110.423.904 
lei, adecă se împătriseră. — In acelaş interval datoria statului s'a 
sporit cu „una sută şasezeci și şase de ori“; şin adevăr în 
1859 statul datorea 2.820.117 lei, iar în 1876 suma datorită se suie 
la 468.677.730“. 


Astăzi datoria publică e şi mai mare, cheltueliie şi mai 
mari. Acestea au crescut în cei din urmă cinci ani cu 34 
la sută. 

Cifrele au avantajul de a prezenta scheletul unei situa- 
ţiuni. Ori cât de seducătoare ar fi hainele ce se aruncă 
asupra lui, cu ori câte vorbe mari am înbrobodi adevărul, 
în faţa unui schelet de cifre ni se ia albeaţa de pe ochi şi 
vedem că partea decorativă ascunde foarte rău ruina socie- 
tăţii române. 

Dacă am considera lanţul de cauze, cari preced sau lu- 
crează paralel cu acest trist rezultat final, tabloul nostru ar 
primi colorile triste ale descreşterii populaţiei din cauza mi- 
zeriei şi demoralizării, ale stingerii meseriilor indigene şi 
suplantării lor prin produse străine, a decăderii calităţilor 
fizice şi intelectuale ale rasei române chiar. Pe de altă 
parte am trebui să arătăm cum ţara noastră străveche nu 
mai e patrie ci un otel mare, în care un milion de străini 
din câteşipatru unghiurile lumii îşi dă rendez-vous. 

Iată ceea ce, în faţa marelui aparat al proclamării indepen- 
denţei şi a tuturor succeselor formale cu care se împăunează 
oamenii dirigenţi, ne strânge inima cu adevărată durere. 

Am voi în adevăr ca serbarea ce se pregăteşte să tre- 
zească în inima oamenilor noștri de stat sentimentul ade- 
vărului, ca o pornire mai generoasă să pătrunză inima lor, 

ca să se convingă că numai partea decorativă a vieţii pu- 
blice nu e suficientă pentru a pune capăt suferințelor reale 
ale unui popor. O dorim aceasta, fără a o spera. Tonul ce-l 
tin foile guvernamentale, credinţa oarbă căreia vor să-i dea 
naştere, că țara merge foarte bine în toate, ne face din con- 
tra a crede, că nici când nepăsarea pentru binele comun şi 
pentru soarta populaţiunilor producătoare a acestei ţări nu 
a fost mai mare. 

Nu invidiem pe nimenea pentru succele lui diplomatice şi 
politice, buni-bucuroși le acordăm oamenilor dela putere 
închipuirea mare ce şi-or fi făcând despre ei înşii în aseme- 
nea zile.  Crează-se mari, crează-se genii politice menite a 
determina sorţile Europei; dar prin tămâia ce şi-o aprind 
ei singuri împreună cu mulțimea lesne crezătoare, aibă şi 
adevărul partea lui, o parte mică, neînsemnată, nebăgată în 
seamă de sgomotul muzicei şi de lumina făcliilor, de strigă- 
tele de bucurie, dar o parte esenţială şi salutară. Adesea 
manifestările intensive de bucurie lasă în suflete un gol ne- 
înţeles, momente în care omul îşi simte izolarea şi nimicnicia. 
In acele momente, adevărul bată cu degetul la poarta con- 


ştiinţelor, ce au răspunderea stării de lucruri şi arăte-le calea 
adevăratei mântuiri. 


PATRIA ADEVĂRATĂ 


The Times şi Timpul, iată tema cea mai nouă asupra că- 
reia d. C. A. Rosetti îşi scrie armoniile sale politice. Românul 
reproduce pasaje din ziarul nostru, apoi din cel englez şi 
la urmă ne descăleşte că așa să scriem şi noi dacă avem iu- 
bire de ţară. Fără îndoială stima ce ziarul englez zice c'am 
fi câștigat-o pentru noi înşine, preţul cel mare ce el îl pune 
pe ceea ce România a câştigat din războiu sunt cestiuni de 
apreciaţie asupra cărora e liber oricine de-a se rosti cum 
doreşte, şi de sigur recunoaștem că ziarul englez e departe 
de-a vedea cu ochii noştri. Tot astfel omonimul nostru îşi 
poate face, alături sau în afară de istoria dreptului publice 
din ţările dunărene, idei foarte deosebite asupra semnificărei 
titulaturii de „Domn“, asupra superiorității titulului de rege. 
Poate că corespondentul ziarului citat e bun prieten cu d. C. 
A. Rosetti, poate că petrecând serile împreună la câte-o ţigară 
de Havana şi la o vorbă bună, pasărea străină, atinsă de 
farmecul străinătăţii, de seninul cerului nostru, de latura 

pitorească a vegetațiunii pe de-o parte, şi a caracterului etnic 
de altă parte, confundă apatia noastră cu mulțumirea de 
sine, vegetarea de pe o zi pe alta cu puternica linişte a unui 
popor fericit. Nu vom discuta deci cu cele scrise în foi en- 
gleze ; noi ştim ce ştim şi partea decorativă a vieții noastre 
nu ne face a uita un moment relele adânci de cari suferim. 
Alaiul istoric şi de bresle care şi-au făcut trecerea solemnă 
pe dinaintea regelui, nu ne-a uimit nici atât ca să uităm că, 
nu mai departe decât sub Vodă Ştirbei, tot acest alaiu era 
compus din patruzeci şi cinci de bresle cu steagurile şi cor- 
porațiile lor şi că din aceste 45 de ramuri de activitate one- 
stă nau rămas azi decât 5—6. Dar sau înmulțit introdu- 
cătorii similarelor străine, -evreii cu cele douăzeci de socie- 
tăți ale lor de ajutor reciproc, de solidaritate economică, cu 
organizarea lor de stat în stat pe pământul țării. 

De vom întreba ce s'au făcut acele mii de braţe cari se 
mişcau acum 25 de ani întrun mod folositor şi onorabil pen- 
tru ele şi pentru țară, şcoala dela Manchester ne va răspunde 
ca avut loc o deplasare a muncii, că ele se ocupă azi cu alt- 
ceva. Cu altceva? Cu nimic nu se ocupă; căci ori ce-ar 
produce veştejeşte sub 'suflarea concurenței străine. Tre- 
buinţele noastre au devenit altele, tot ce popor şi clase supe- 
rioare poartă pe ele, e introdus din străinătate; suntem 
reduşi la munca agricolă, la salahoria de câmp. 

Sau munceşti, duci numai laturea 'ntunecoasă a vieţii de 
ţăran sau cultivator mare ; sau eşti patriot de meserie, postu- 
lant, om mare cu patru clase elementare şi c'un curs de vio- 
loncel şi consumi numai, te bucuri de partea de soare a vieţii, 
adăpostit de eterna lesniciune de a îînbăta o nație parte in- 
cultă, parte pe jumătate cultă, cu vorbe late şi cu apă rece. 

Pentru patru din cinci părţi ale locuitorilor acestei ţări, ea 
este patrie în sensul adevărat al cuvântului; pentru o a 
cincea parte, pentru milionul de străini şi pentru patrioţii de 
meserie, ea este un otel şi un otel confortabil. Nu e deci de 
mirare dacă unul din chelnerii acestui otel, d. C. A. Rosetti, 
îşi laudă tot aranjamentul, făcut în favorul mosafirilor lui, 
și dacă aceşti mosafiri găsesc că totul merge de minune. 

Pe noi însă cari nu considerăm nici viața ca un tren de 
plăcere, nici ţara ca lucrul nimănuia, nici poporul făcut numai 
pentru a munci spre a putea cumpăra cu grâul produs de el, 
luxul declasaţilor şi trebuinţele oamenilor cu patru clase 
primare şi cu exigenţe aristocratice, pentru noi e dureros 
a vedea cum ni se ia cel din urmă ban fără nici o compen- 
sare, fără a ni se da în schimb nici administraţie naţională, 
nici justiţie a cătării, nici instrucţie solidă, nici arte, nici 
ştiinţe. Pentru noi e dureros să plătim diletantismul poli- 
tic, diplomatic, literar al reputaţiilor usurpate ale demago- 

giei noastre, cu banii cari bine întrebuinţaţi, ar fin stare a 
înzeci şi a însuti cunoştinţele noastre şi puterea noastră de 
producţiune. 

Nu suntem noi aceia cari să ne jucăm de-a reacţiunea, să 
ne bazăm în argumentarea noastră pe dogmele dreptului 
divin, pe ficțiuni istorice, pe umbra cugetată a unor stări 
de lucruri anterioare. Fii ai secolului al nouăsprezecelea, nu 
ne simţim îndreptăţiţi în cercetările noastre decât la două 
lucruri: a cita fapte exacte şi a le da formulă generală. 

E deci exact că populaţia autohtonă a ţării creştea uimitor 
de repede dela 1844, până la 1859, că încă la 1859 numărul 
nașterilor era aproape îndoit ca al deceselor. E exact ase- 
menea că de atunci datează epoca unirii și a revoluţiei so- 
ciale din România, a declasării generale cum zicem noi; e 
tot atât de exact că dela 1866 încoace populaţia scade mereu, 
că azi am ajuns la descreştere absolută, că în 1878 erau 101, 
1/10 decese la suta de naşteri. Şi trebue a se lua bine 
seama că străinii se'nmulţesc şi scăderea e reprezentată 
numai prin elementul românesc. 

Câtă mizerie guvernamentală, câtă corupţie, cât cinism tre- 
bue să fie în clasele dirigente ale unei naţii, cari cred a 
putea minţi buna stare, înflorirea, civilizaţia în faţa umbrei 
din ce În ce mai mari a morţii fizice a poporului român ? 
Ce suflet de chelner al Americei dunărene trebue să aibă 
cineva, ca să-şi închiză ochii faţă cu rele patente, cu mizerii 
strigătoare la cer? Şi să nu se zică că nu erau oameni cari 
nu prevăzuseră aceasta. Le prevedea Barbu Catargiu, le 
prevedea Marțian. Unul a murit asasinat, pentru că repre- 
zenta tradiţia în partea ei cea sănătoasă faţă cu înoiturile 
descreerate ; altul a murit pentru a nu vedea înstrăinându-se 


parte cu parte bunul şi toate puterile vitale ale moştenirii 
istorice a poporului nostru. 


Meritul consistă în execedentul valorii 
consumaţiune. 

Se va zice că am făcut mari progrese. 
aceasta fără a o admite. Aceste progrese sun 
merit, căci au costat mult mai mult decât a 
însăşi viaţa fizică a populaţiunilor. 

Simulacre, forme goale ale culturii străine fără nici un fel 
de fond, beşici de săpun, cari plesnind nimeni n'ar simţi 
lipsa lor decât bugetofagii, iată progresul făcut! Nici instru- 
mentele de muncă agricolă nu s'au îmbunătăţit, nici mese- 
riile vechi nu s'au perfecţionat, nici meseriaşii nu s'au înmul- 
tit, nici din şcoli nu ies oameni practici şi capabili a se 
hrăni fără ajutorul bugetului, nici clerul n'a înaintat pentru 
a substitui convingerea morală şi religioasă vechei şi naivei 
credinţe dogmatice, nici literatura nu e superioară celei dela 

producţiunii peste 
Să presupunem 


t lipsite de orice 
produs, ba costă 

1850 ci din contra inferioară, nici vrun progres se vede în 
activitatea ştiinţifică.  Plagiatori de texte străine, fără sen- 
timent de demnitate, iată cine ocupă catedrele universitare, 
destinate iubirii dezinteresate de adevăr, setei de ştiinţă. 

Dar acesta-i otelul patrioţilor de meserie şi a străinilor, 
privit cu ochii noştri. Patria adevărată, patria lui Mateiu 
Basarab e săracă şi ignorantă. Dacă macar sănătatea ei fizică 
şi morală n'ar fi adânc atinsă de corupţia păturilor de popu- 
laţie străină şi semi străină, aşezate deasupră-i. 


ADEVĂR SAU COMEDIE ? 


E comedie? E adevăr? Iată întrebarea ce şi-o pune toată 
lumea în faţa evenimentelor parlamentare. D. Dumitru Bră- 
tianu este el sincer în alocuţiunile lui, crede în adevăr că 
e cu putinţă de-a corige pe roşii prin discursuri energice, 
aruncate din când în când în public, sau e o păpuşă cu un 
resort foarte simplu pe care roşii şi-l pun în cap pentru a-l 
lua peste picior şi a-şi bate joc de un om bătrân ? 

Discursul scurt şi caracteristic cu care d. Dumitru Bră- 
tianu şi-a inaugurat suirea pe scaunul presidenţial al Adu- 
nării deputaţilor, merită a fi relevat din acest îndoit punct 
de vedere. 

Facă cerul ca noue furtuni să nu se mai ridice, ca să mă 
asvârle făr'a fi putut face nici bine, nici rău, şi de pe această 
stâncă, cu strigătul: Nu mai merge. 

Mai mult nu pot să vă zic: mi-e teamă să nu-mi scape 
vre un cuvânt, care slabi cum suntem, să mai adaoge la slă- 
biciunea noastră. 


Evident că aci e vorba de slăbiciunea partidului roşu, a 
cărui rămânere la putere sau cădere atârnă de un cuvânt, 
pe care cei cunoscători de taine ar putea să-l scape, căci d. 
Dumitru Brătianu urmează astfel: 

Pentru aceleaşi motive (pentru a nu adăoga slăbiciunca) 
n'am anunţat eu însumi corpurilor legiuitoare demisiunea mi- 
nisteriului ce am prezidat ; căci mi se spusese că eram ame- 
nințat de un vot de blam şi mi-a fost teamă că, în aprin- 
derea de care aşi fi putut fi cuprins, să apuc înainte şi sì 
deviu eu acuzatorul. 


Va să zică d. Dumitru Brătianu, departe de a fi meritat. 
vreun vot de blam, părere ce-o împărtășim şi noi de vreme 

ce nu ştim nici pentru ce a venit, nici pentru ce s'a dus, daca 
apuca înainte, ar fi devenit acuzatorul majorităţii. Se ştie 
că acuzarea sa în esenţă este că nu mai există oameni oneşti 
în ţară şi în parlament, că hoţii merită puşcăria, precupeţii 
intereselor publice carantina. 

Să nu ne facem iluziuni, continuă bătrânul politician, 
situaţia este foarte gravă, pericolul este mare şi este cu atât 
mai mare că el vine dela noi înşine, dela reprezentaţiunea 
națională. 

Aşa dar această adunare a pus țara într'o situaţie foarte 
gravă, întrun mare pericol. Fără a cunoaşte acest pericol, 
lăsăm tot pe vorbitor să-l caracterizeze : 


„„„„faceţi pe Europa să crează, că marile fapte ce am să- 
vârşit nu sunt decât un joc al norocului, şi că îndată ce-am 
devenit stăpâni pe destinele noastre, am arătat că nu sun- 
tem decât un putrigaiu care se macină şi se preface el însuşi 
în ţărână. 


„Căderea noastră va fi ireparabilă, va fi o cădere ru- 
şinoasă. 

Am vorbit atât de mult de partidul roșu şi de individuali- 
tăţile cari-l compun, încât mărturisim că uneori simţim că 
ne-a sleit dicţionarul şi nu mai aflăm expresii, cari să'nsem- 
neze într'un chip nou corupţiunea adâncă care s'a 'nrădăcinat 
în acest partid. Osteneşte în adevăr cineva descriind tot 
aceleaşi naturi californiane cari consideră avutul public şi 
interesele ţării ca pe o mină bună de exploatat. 


Cu totul alta e consideraţia ce ni se impune acum. Ne mai 
mirându-ne de-a vedea reîmprospătându-se regimul Mihă- 
lescu-Warszawsky cu toate atrocitățile lui, cum nu ne-am 
mira daca am vedea puşcăria devenind parlament şi parla- 
mentul pușcărie, aşteptăm o îndreptare, nu dela admoni- 
țiunile şi plângerile d-lui D. Brătianu, ci dela natura lucru- 
rilor. Nu e în natura lucrurilor ca un sistem în care specula 
intereselor publice e principiu de guvernământ, să se poată 
perpetua. Putregaiul de care vorbește prezidentul camerei, 
se macină în adevăr şi se preface singur în țărână. E o ilu- 
zie a crede că ceea cee putred, pe deplin putred, se mai poate 
sanifica. De aceea, auzind că mucenicul afacerilor Wars- 
zawsky a redevenit director la interne sub reversibilul domn 
C. A. Rosetti, am avut cuvânt a zice că acest guvern, pre- 
tins nou, e putrificat de mult în toate părţile lui şi nu ne-am 
mirat văzând pe fratele ministrului prezident confirmând 
zisele noastre dela înălţimea  fotoliului de prezident al 
adunării, 

Altăceva ne preocupă. D. Dumitru Brătianu vorbeşte de o 

situaţie grea creată ţării, de un mare pericol în care ea plu- 
teşte, cu atât mai mare cu cât el vine dela... reprezentaţiunea 
naţională. 

Care este acest pericol ? Poate crede cineva că putregaiele, 
că hoţii maturi pentru puşcărie şi speculanţii buni de caran- 
tină pot schimba situaţia gravă şi pot abate pericolul cel 
mare, ce ne ameninţă ? De sigur nu. 

Daca d. Dumitru Brătianu este în adevăr ceea ce se pre- 
tinde, daca „caută drept înainte şi este astfel făcut că nimeni, 
nimic nu-l poate schimba“ atunci e de datoria sa să vorbească, 
să spună în ce consistă acea situaţie grea, acel pericol. 

Altmintrelea nu suntem deloc dispuşi de a-i lua la serios. 
E adevărat că partidul său propriu şi-a bătut joc de el, chie- 
mându-l din Constantinopol spre a-l pune în frunte şi ame- 
ninţându-l apoi, fără nici o cauză parlamentară, cu un vot 
de blam, pe care d-sa l-a evitat, e prea adevărat că d-sa i-a 
ameninţat cu puşșcăria şi carantina, dar toate acestea n'ar 
ridica evenimentelor caracterul lor comic. Permită-ne a 
rămânea în terminologia sa proprie şi a-i spune că protesta- 
ţiunile sale de moralitate, cari nu sunt destul de puternice 
pentru a-l face să vorbească, seamănă mult cu purtarea bise- 
ricoasă şi actele de caritate ale unei „gazde de hoţi“ carele, 
cu tot disprețul ce-l afectează pentru protejaţii săi, nu se 
rușinează de-a se pune în fruntea lor şi de-a-i acoperi cu 
vaza sa politică. 

De astădată să nu ni se zică că exagerăm. Epitetele cu 
cari se gratifică roşii în familie, titlurile de hoţi, speculanţi 
ai intereselor publice, putrigaiu, cu cari se onorează între ei, 
dau de sigur drept unei foi opoziţionale de a le întrebuința 
asemenea şi justifică întrebuinţarea lor în trecut. 

Vorba e că, daca aceste adevăruri se zic odată, ele să nu fie 
zise fără nici un folos şi fără un rezultat binefăcător. 


PROGRESUL MORTALITĂȚII POPORULUI ROMÂN 


Cabinetul No. 40, venind la putere, a declarat prin gura 
şefilor lui că nu are nevoie de nici un program, căci acesta 
e cunoscut de mult, dela Anadan-Babadan cum ar zice pove- 
stea vorbei. Pricepem foarte bine ca şefii partidului roşu să 
se sfiască a veni cun program căci unul asemenea, daca nu 
consistă din fraze banale şi din generalităţi deşerte, obligă 
pe cei ce-l pun înainte la un sistem politic şi un sistem e tot- 


OPERA POLITICĂ 261 


deauna contrariu politicei de expediente şi de gheşefturi, pro- 
prie partidului apetiturilor. Punctul comun care-i uneşte pe 
roşiii, nervul comun de viaţă, nu sunt principiile, pe cari 
nici le au, nici le-a expus vreodată, ci apetiturile. Din mo- 
mentul în care se găsește un obiect comun acestor apetituri, 
un folos bănesc oare care ce se poate împărţi, roşii sunt idi- 
solubili ; îndată ce obiectele se împuţinează sau dispar, începe 
iar dihonia între patrioţi. 

După atâtea svârcoliri cari datează dela deschiderea par- 
lamentului, vedem deodată că la finele sesiunii se votează 
mari şi importante proiecte cu iuţeala drumului de fier. Am- 
biţioşii de ieri au redevenit simpli votatori ; „sus băieţi, jos 
băieţi !* Iată parola zilei. De ce asta? Pentrucă e grasă 
coada sesiunii, pentru că Cernavoda-Chistenge cu diferenţa 
de opt milioane e la mijloc, iar cointeresatul la aceste afaceri, 
onor. C. A. Rosetti e ministru de interne, ceea ce ne-ar fi 
făcut a aştepta ca cumnatu-său să fie la lucrări publice. Dar 
nu se poate pentru că nu e român. Nici d. C. A. Rosetti nu e 
român, dar e din nefericire cetăţean român, calitate ce în 
mânile unui strein fin şi panglicar din natură devine un izvor 
de câștiguri reversibile şi nereversibile. Calitatea de cetă- 
ţean e suficientă în ţara noastră pentru ca mucenicul să aibă 
dreptul a mâna pe ţărani dincolo de Balcani sub sulița căză- 
cească, e suficientă pentru a face din Pişca, Giani şi Carada 
oameni de stat. 

In momentul în care un interes material îi înregimentează 
pe patrioţi sub drapelul „,hidoasei pocituri“ şi când toată 
politica şi tot parlamentarismul consistă în machinală ridi- 
care de măni, „Românul“ ne spune că d-lor au puterea dela 
naţiune şi dela încrederea suveranului şi că nu trebue s'o 
părăsească decât atunci când națiunea şi suveranul le vor 
refuza încrederea. 

Fără îndoială. Increderea formală a suveranului a avut-o 
D-l Brătianu şi atunci când a introdus pe Stroussberg şi, din 
acest punct de vedere, cată să admirăm chiar acea super- 
fluenţă de încredere care se revarsă până şi asupra prezi- 
dentului republicei dela Ploești, asupra onor. Nichipercea şi 
desigur că, tot în virtutea acestei încrederi, onor. mucenic 
Mihaflescu e director al ministerului de interne. 

Cât despre naţiune, daca sub ea întelegem milionul de Ca- 
radale şi de alţi străini de ieri de alaltăieri, cari s'au super- 
pus poporului românesc, fără îndoială că d. C. A. Rosetti 
se bucură de încrederea lor, de vreme ce le face treburile. 
Adevăratul popor românesc a devenit însă o turmă exploa- 
tată şi dată în prada morții fizice, de multele şi variile fericiri 
care a năpustit asupră-i. 

Tocmai avem înainte-ne raportul general pe anul 1880, pre- 

zentat de dr. Flaişten în numele cons. de igienă a oraşului 
laşi, din care constatăm următoarele : 


In cursul anului 1880: 


s'au născut creștini 1165; israeliți 1488 
au murit creştini 1676 ; israeliți 1059 


=a + 429 


avem dar la creştini un minus de 511, la israeliți un plus de 
429 indivizi. 

Progresul repede al mortalității între români e un semn 
de bunătatea sitemului liberal, o dovadă de excelența regi- 
mului economic şi politic sub care trăește poporul românesc 
în zilele lui Carol-Ingăduitorul. 

Aci în adevăr nu sunt nici frazele retorice ale d-lui Gră- 
dișteanu, nici finele interpretațiuni constituționale despre în- 
crederea suveranului și a națiunii, ce ni se dau zilnic de către 
cele patru clase primare, care inspiră articolele de fond ale 
„Românului“, e un popor care moare de fericirea de-a fi 
guvernat de demagogie. 

Fără îndoială că regatul-bizantino-judaic C. A. Rosetti- 
Herşcu Golâner poate să aibă un mare viitor la gurile Du- 
nării, dar acel viitor nu este al poporului românesc. Politica 
de concesii, înstrăinare, răscumpărări şi datorii îşi arată roa- 
dele ei în ţifre statistice, ce nu au pereche în nici o ţară din 
lume, a cărei „prosperitate economică este vădită“ cum zice 
oficiosul nostru. 

E vorba că „sistemele trec, popoarele rămân“. Iată con- 
trariul, căci, ca la noi la nimenea. La noi poporul trece şi 
sistemul patriotismului de industrie rămâne. 


II 


E cumplită starea de lucruri în Moldova, atât de rău în cât 
colorile cele mai negre nu sunt în stare să redea întunerecul 
tabloului economic pe care-l prezintă jumătatea cea mai gene- 
neroasă a României. In Țara românească roşii sunt străini 
denaţionalizaţi, deci de bine de rău această jumătate a ţării, 
chiar votând sub influenţele unui guvern roşu, susținut de 
străini, totuşi află, de nu o reprezentaţiune adevărată, dar 
un surogat de reprezentaţiune, răzătura de coaje de ştejar 
în loc de făină. In Moldova, care are un caracter naţional 
mult mai puţin asimilant şi mai rezistent decât partea de din- 

coace de Milcov, populaţia e lăsată la discreţia unei admini- 
straţiuni fără nume care e în buzunarele jidanilor, asemenea 
ministeriului de resboiu. Acea jumătate a ţării se sbate sub 
egemonia uliţii Bucureştilor aliată cu jidanii, prezentând 
aproape ultimele convulsiuni ale unui corp, care moare. Pu- 
ţinele colţuri de selfgovernment care a putut a se alege în 
mod liber, strigă prin ţifre şi din gură că starea lucrurilor e 
nesuferită. 

Astfel în studiul statistic asupra mişcării populaţiunii din 
oraşul și judeţul Iaşi pe deceniul 1870—1879, de N. A. Alexan- 
drini, secretarul consiliului judeţean, citim următoarele : 

In acești zece ani orașul Iași prezintă datele de mai la 
vale. 


s'au născut români 10,329; israeliți 17,446 


au murit români 15,952 ; israeliți 12.294 
-— 5,623 ; + 5,152 

In Târgul Frumos: 

s'au născut români 198 ; israeliți 698 

au murit români 1,219 ; israeliți 662 
-— 421; T 36 

In județ : 

s'au născut români 31,669; israeliți 2,359 

au murit români 30,868 ; israeliți 1,220 
W 801; + 1,139 


Aceste puține date sunt strigătoare la ceruri. 

Vedem că în oraşul Iaşi au murit în zece ani 5.700 de 
români mai mult decât s'au născut şi s'au născut 5,200 de 
străini mai mulți de cum au murit. In locul oricărui român 
care se stinge se naşte un străin. In județ, căci prin sate 
sunt mai puțini străini, românii au crescut la o mortalitate de 
31.000 abia cu 800 inşi; străinii la o mortalitate de douăzeci 
şi şase de ori mai mică, la 1,200 abia, s'au sporit cu 1,139. 

Ce abis de lipsă şi de mizerie trebue să fi ascunzând ace- 
ste cifre îşi poate imagina numai acela care cunoaşte valoa- 
rea cifrelor statistice, care ştie că o asemenea descreştere a 
unui popor pe un teritoriu fertil şi mare, cată a se atribui 
degenerării fizice a rasei şi unei mizerii artificiale, produse 


prin supraîncărcarea poporului cu greutăți pe care nu en 
stare a le duce. 

Se ştie că cea mai esenţială deosebire între liberalii din 
Moldova şi roşii de aici e mai cu seamă aceasta, că cei dintâiu 
caută să scape Moldova de sub grozava asuprire a străinilor, 
pe când roşii de aici fraternizează cu străinii şi le cedează 
punct cu punct, începând cu drepturile cetăţeneşti şi sfârşinăd 
cu toate întreprinderile. De aci liberalii din Moldova ar 
renunța bucuros la orice vederi politice formale, numai exi- 
stenţa naţională a ţării să fie asigurată şi a-şi da mâna cu 
oricine ar avea în vedere un guvern naţional, exclusiv poate, 
dar în sfârşit odată naţional. Tot din cauza aceasta liberalis- 
mul cosmopolit al roşiilor nu poate prinde rădăcini dincolo 
de Milcov. 

Daca relele economice de azi vor merge crescând, Moldova 
e în pericolul de a deveni prada celei dintâiu puteri străine, 
care i-ar garanta populaţiei măcar viaţa fizică în contra lipi- 
torilor care o sug şi o degradează. 

Ce face guvernul, ce d. C. A. Rosetti? In loc de-a da tot 
concursul posibil elementelor cari se opun înstrăinării ţării, 
d-sa instigă formarea unui partid roşu în Moldova compus 
din jidani, cari prin modificarea art. 7, devin alegători în 
colegiul I şi al II. 

Uneltele pentru această definitivă vânzare de ţară şi na- 
ționalitate sunt acei cari, pentru funcţii, sapă consiliul gene- 
ral al judeţului Iaşi şi consiliul comunal de acolo, căci din 
Iaşi e vorba ca să pornească şi iudaizarea cea politică a ţării, 
după iudaizarea ei economică. Pentru aceasta se întreţine o 
vie corespondenţă între d-nii C. A. Rosetti şi ciracii lui Herşcu: 
Goldner, d. Ghoerghian şi alţi ejusdem farinae, având de 
scop a discredita cele două consilii, care-și permit a atrage 
atenţia ţării asupra mizeriei guvernului central asupra lipsei 
de sprijin ce-o întâmpină Moldova la toate trebuinţele ei 
legitime. 

Pe când aci, în dealul mitropoliei, se votează proiecte şi 
răsproiecte de rescumpărări şi de construiri de drum de fier, 
cari vor urca în curând capitalul datoriei publice la un mi- 
liard, populaţia românească piere văzând cu ochii şi e suplan- 
tată prin odium generis humani, prin tot ce e mai imund din 
scursăturile străinătăţii la noi. Se deşertează Rusia şi se 
curăţă, se deşertează Austria şi se curăţă de elementele ei 
bolnave, pentru a da pe viitor cetăţenii roşii ai Moldovei, pe 
patrioţii de meserie ai d-lui C. A. Rosetti. 

Cele douăzeci de steaguri jidoveşti din cortejul istoric al 
încoronării, seamănă mult cu steagurile unei armate de in- 
vazie, intrate înlăuntrul unei cetăţi, ale cărei chei istorice a 
fost vândute de un trădător. E consecvent şi în natura lucru- 
rilor ca spre răsplată acesta să fie şi reversibil şi ministru 
de interne. 

SOCIALISMUL FRAȚILOR NĂDEJDE. 


Fraţii Nădejde au fost condamnaţi de un juriu compus de 
profesori de universitate, unul la destituire, celalt la suspen- 
dare din funcţie pentru propagarea de idei socialiste în 
tinerimea dela Iaşi. Ei publică o broşură de apărare, prin 
care se 'ncearcă a justifica ideile socialiste în genere şi a 
dovedi că vina ce li se impută nu cade sub dispoziţiile penale 
ale nici unei legi în vigoare. 

Socialismul, având de temă mizeria claselor de jos și explo- 
tarea lor din partea capitalului, se 'nțelege că trebue să cerce 
a dărâma baza societăţii actuale, proprietatea moștenită. 

Broşura pleacă din punctul de vedere că, producţiunea 
insutindu-se prin invențiile pe terenul mecanicei ale secolu- 
lui nostru, starea materială a lucrătorului ar trebui să fie 
insutit mai bună, pe când din contră e cu mult mai rea 
decât în secolii trecuţi, că e mai rea în secolul libertăţii şi 
egalităţii, decât în timp de reacțiune. De aci se deduce că 
neapărat lucrătorul este exploatat de cineva şi că exploatarea 
cată a se atribui organizării actuale, bazate pe capital şi pe 
proprietate. 

Se 'nţelege că această justificare se întemeiază pe o sofismă 
uşor de descoperit. Existenţa capitalului şi a proprietăţii n'a 
micşorat nici când numărul firelor de grâu produse, a obiec- 
telor a căror menire este consumaţiunea, încât disproporţia 
ce există între exigenţe şi obiectele de consumaţiune e mult 
mai de grabă disproporţia descoperită de Malthus, decât o 
alta iscodită de socialişti. Capitalul din parte-şi e din natura 
lui menit de-a fi împărţit în lefi pentru muncă şi daca munca 
e eftenă şi capitalul scump, ar fi o dovadă numai că braţele 
ce se oferă sunt prea multe în raport cu capitalul existent, cu 
posibilitatea de-a le retribui. 

Nouă ni se pare că adevărata cauză a mizeriei e cu totul 
altundeva ; că ea e în caracterul întregei desvoltări liberale, 
începute în secolul trecut, că-şi are temeiul în organizarea 
raționalistă în locul vechei organizări mai naturale. La noi 
în deosebi răul e prea patent pentru a nu se vedea de ori- 
cine. Sunt aci mii şi mii de oameni cari nu compensează 
prin nimic munca societăţii ce-i susține, cari în schimbul a 
palru clase primare sau a codului Boerescu, învăţat pe din- 
afară, iau dela nație, în puterea organizării lor în societate 
de exploatare, zeci de mii de franci ca retribuţiuni anuale. 
Trebuinţele aristocratice ale plebei ignorante, ale plebei 
liberale, intelectual sterpe şi moraliceşște decăzute, iată ceea 
ce apasă asupra poporului. Această presiune nu ar exercita-o 

nici capitalul moștenit, nici cel câștigat, prin muncă proprie. 
Acesta e, din contra, totdeauna la dispoziţia muncitorului, 
căci daca n'ar fi, ar rămânea improductiv. 

Daca socialiştii români ar face bine să cerceteze sub câte 
sute de forme bugetare, fie ale comunei, ale judeţului, ale 
statului, se escamotează şi cel din urmă ban, câştigat de omul 
din popor prin muncă, pentru a hrăni cu el clasa de postu- 
lanţi și de ambiţioşi de rând cari trăesc din fondul mizeriei 
comune, fără nici o compensație pentru aproapele lor, atunci 
s'ar convinge că răul la noi este cu totul de altă natură 

In mod natural nici mar putea exista socialism la noi. 
Populaţia e chiar mică pentru teritoriul nostru fertil şi 
cestiunea socială începe prin a fi o cestiune agrară, o cestiune 
de disproporţie între numărul chilometrilor pătraţi ai ţării şi 
numărul locuitorilor. Procesul acestor din urmă fiind avizat 
la munca industrială, aceasta avizată la schimb pe produc- 
tele agricole ale altor ţări, se 'nţelege că munca industrială 
va fi supusă legilor unei concurenţe universale, că nefiind 
destul de eftină sau neaflând vânzare, acel prisos de popu- 
laţie va căta să sufere sau să emigreze. 

La noi mizeria e produsă în mod artificial, prin introduce- 
rea unei organizaţii şi a unor legi străine, nepotrivite cu 
stadiul de desvoltare economică a ţării, organizaţie care costă 
prea scump şi nu produce nimic. Socialismul nu se justifică 
dar la noi prin nimic şi ca evoluţiune de idei nu-i decât 
aceeaşi jucărie cu abstracții străine pe cari şi-au permis-o 
predecesorii d-nilor Nădejde: C. A. Rosetti, Serurie, Pătăr- 
lăgeanu ş. a. 

Fraţii Nădejde nu l-au înţeles pe confratele lor d. Conta. 
Au luat-o la serios cu socialismul şi au păţit-o. 'Trebuiau 
să-l propage modest ş mai mult de catedră, pentru a fi aleşi 
deputați; apoi ar fi ajuns miniştri, apoi membri la curtea 
de casaţie şi... cestiunea socială înceta de-a exista şi pentru 
d-lor şi pentru ţară.  Iee-și de model pe părintele liberalis- 
mului român, d. C. A. Rosetti. Pe la 1850 scotea gazeta înti- 
tulată „Republica rumenă“, o publicaţiune nu... rumenă, ci 
roşcovană rău. Azi e reversibil omul, e monarhist şi regalist, 
un adevărat tip de convertire. Un altul proclamă republica 
la Ploeşti şi azi e adjutant al Regelui. Altul ameninţa în 
aceeași republică că va tăia capete de zahăr nemţesc cu sabia 
şi azi e mai mare peste cei ce taie nu zahăr, ci sare, e cămă- 
raş la saline. 

Nu așa se face treabă. Iată, le recomandăm părinteşte ce 
să facă: In Iaşi e în formaţiune partidul Herşcu Goldner- 
Gheorghian.  Inscriindu-se între corifeii liberalismului, pu- 
blice articole în liberalul (israelit), adreseze în fiece săptă- 
mână depeşi către d. C. A. Rosetti, pună-şi candidatura de 

deputat şi... parte vor avea din cumpărătura liniei Cernavoda- 
Chiustenge. Acesta e lucrul de căpetenie. 

E drept că în apărarea lor fraţii Nădejde dovedesc, că 
fostul ministru Conta a ţinut prelecţiuni socialiste și ateiste 
la facultate, că profesorii cari i-a condamnat chiar sunt unii, 
cari au propovăduit ei înşii principiile pentru cari condamnă 
pe alţii. Ei și? 

Cred d-lor că în plebea de postulanţi și ambiţioși cari fur- 
nică în România, e unul măcar pentru care ideile să fie mai 
mult decât un pretext, pentru care ţinta adevărată să nu fie 
banul, câştigat fără muncă? Daca cred sunt în eroare, şi e 
mai mult eroarea aceasta pe care-o ispășesc prin condamna- 
rea lor, decât erorile în contra fundamentelor existenţii socie- 
tăţii, ce formează religia lor politică. 


VALUL TURPITUDINILOR 


„Românui“ mustră opoziţiunea şi pe noi în parte fiindcă 
am luat în râs circulara d-lui ministru de interne, relativă 
la legea de înaintare şi admisibilitate în funcțiunile adminis- 
trative. Aci ne-am adus aminte de povaţa lui Beaumarchais. 
Ne-am grăbit să râdem ca să nu plângem. Pretenţia „Româ- 
nului“ de-a fi discutat serios o administraţiune în capul căreia 
se găseşte Simeon Mihălescu, şi a cărei flori sunt cunoscute 
sub numele de Simuleşti, Chiriţeşti, Obedeni, Poteci, ete., este 
din toate cutezanţele organului guvernamental cea mai cinică 
şi cea mai îndrăzneață. Sunt șase ani de când cu regimul 
brăthenesc. Nici inexperienţa, nici buna credinţă nu mai 
pot fi invocate ca scuze pentru a menţine o astfel de stare 
de lucruri. 

Denunţările au fost atât de numeroase, atât de precise, încât 
chiar d. I. Brătianu a crezut un moment că trebue să se 
despărţească de un Simeon Mihălescu şi l-a dat în păstrare 
d-lui D. Ghica până la venirea unor timpi mai buni. 

Aceste timpuri au sosit. Trebuia în adevăr grosimea de 
obraz a d-lui C. A. Rosetti, spre a pune iarăşi în capul admi- 
nistraţiunii ţării pe un om care în alte ţări ar face cea mai 
distinsă podoabă a unui stabiliment penitenciar. Scrisorile 
lui Warszawski autentice, legalizate şi chiar fotografiate pen- 
tru orice om cu bun simţ şi cu bună credinţă, n'au lăsat o 
umbră de îndoială asupra culpabilităţii acestui stâlp al ortalei. 


Un partid nu poate fi totdeauna făcut responsabil de o 
crimă a unuia din partizanii săi. 

Insă când în faţa evidenţii, în loc de a tăia un membru. 
cangrenat, acel partid se scoală întreg pentru apărarea vino- 
vatului, când îndrăzneala apologiștilor creşte cu mărimea 
crimelor, atunci ţara nu poate privi decât cu scârbă, o ase- 
menea adunătură. 

Numai partid nu se mai poate numi, ci bandă de sceleraţi 
care desfide morala, se foloseşte de piroteala naţiunii şi de 
nepomenita indiferenţă morală a celui care ar avea drept 
sfântă datorie a ocroti pe cei slabi şi a înfricoşa pe cei răi. 

Simeon Mihălescu, în pisma opiniunii care l-a acuzat cu 
atâta temeiu, a fost încărcat cu onoruri, mai cu seamă de 
când era să fie înecat de infamii. I sa făcut un simulacru 
de instrucţiune fără a fi suspendat un moment din capul 
ceiui mai important directorat (sau mai bine zis minister, 
căci sub acest regim dânsul a fost adevăratul ministru de 
interne).  Nenorociţii tineri însărcinaţi cu această instruc- 
țiune erau pe fiecare zi ameninţaţi în termeni puţin deghi- 
zaţi în „Românul“. Ei păreau înaintea lui Mihălescu acuzaţi, 
dânsul judecătorul. Şi într'adevăr de dânsul atârna cariera 
şi poate pâinea lor. După această spălătură juridică, Mihăle- 
scu voi să aibă şi un certificat dela onorabilii săi colegi. Un 
Pişca, hoţul cunoscut de păduri din Teleorman, se însărcină 
cu murdara treabă de a-l curăţi în Senat. Un raport de 
cumătru, citit înaintea unor slugi guvernamentale, fu de 
ajuns. De atunci criminalului spălat de complicii săi nu i s'a 
mai cruțat nici o onoare. Pe rând, senator, comandor al 
„Stelei României“, director la Eforia spitalelor, director la 
Ministerul de interne, înfruntă opinia publică, se bucură de 
banii adunaţi din sudoarea şi sângele nenorociţilor pe care 
i-a trecut în Bulgaria în toiul iernei ca pe nişte vite de jug, 
şi acest exemplu strălucit de imoralitate nepedepsită şi trium- 
fătoare corupe mai mult junimea unei naţiuni decât tot ce 
cineva şi-ar închipui. Dar cei care tolerează asemenea lu- 
cruri ? Ce nume merită? Ce cauze-i îndeamnă? Slăbi- 
ciune ?  Incapacitate ? Indiferinţă ? Egoism? Complicitate ? 
Să tragem vălul asupra acestor turpitudini! Ceea ce însă 
pune vârful acestor fapte, este că criminalii prinşi cu mâna 
în sac nu se mulţumesc de a se bucura în pace de fructul 
faptelor lor, de a-şi lua regulat cupoanele dela cauzele pu- 
blice, de a-şi atârna de gât stelele și coroanele, de a parada 
la mesele şi la balurile dela palat, de-a fi puternici şi bogaţi, 
de-a fi stăpânii ţării şi favoriţii regimului. Nu, toate acestea 
nu le ajung. In loc de a se face uitaţi şi de a uita, mai ies 
în vileag şi în gura mare înjură pe oamenii cinstiţi. 

A! asta este prea mult, domnilor dela „Românul“! 

CULTURA ROŞILOR 


Are haz „Românul“ cu lecţiile de cuviinţă şi seriozitate 
pe cari le dă pressei opoziţiei şi nouă în deosebi. Indeamnă 
„ca pressa opoziţiunii să se silească a se ridica la înălţimea ce 
trebue să aibă niște organe serioase de publicitate“ și aceasta 
nu se poate face decât întrun mod: „a se respecta pe sine 
începând prin a respecta pe alţii, etc., a întrebuința un limbaj 
demn fără insulte, fără trivialităţi“. 

Să crează cineva ochilor săi citind aceste şiruri, că sunt 
scrise în foaia actualmente guvernamentală ?! E oare aceeași 
foaie. care numea pe Domn un agent al Prusiei, un pion în 
mânile d-lui de Bismarck? Aceeaşi foaie care zicea că s'a 
vârât cuțitul în pântecele României de către supremul tră- 
dător (în parantez vorbind, d. Boerescu, colegul de ieri al 
d-iui Brătianu)? ŒE aceeaşi foaie care la rândul ei istovise 
tot dicţionarul injuriilor la adresa partidului conservator ? 

Ei bine, aceeaşi? Şi de ce să nu fie aceeaşi? Din pam- 
fletistul Nichipercea a ieşit binemeritatul şi medaliatul N. T. 
Orășanu ; din „Românul“, a cărui hrană zilnică a fost ca- 
lomnia şi injuria, a ieşit un organ high-life, înmănuşat, care 
ne ţine de rău că discutăm în mod viu cu guvernul roşu și nu 
ne mulțumim cu terenul filosofiei de stat şi a teoriilor poli- 
tice generale. 

Dar să admitem că necuviinţele „„Românului“ nu îndreptă- 
tesc pe nimenea la repetarea lor, că, cu toate erorile d-lui 
C. A. Rosetti, pe când nu era încă reversibil, acestea nu ne 
îndreptăţesc pe noi a le comite asemenea, că, pentru a ne 
respecta cată să respectăm pe alţii. 

Foarte bine; admitem teza, transeat major cum 
gicienii. 

Dar din această teză generală urmează oare că trebue să 
respectăm ceea ce este absolut irespectabil ? Că elucubra- 
țiunile celor patru clase primare şi ale cursului de violoncel 
cari redijează „Românul“ trebuesc luate ca lucruri sacro- 
sancte sau serioase?  Constatăm mai nainte de toate că ni- 
meni n'a tăgăduit că redactorul „Românului“ are numai patru 
clase ca învăţătură şi că nici d. C. A. Rosetti, vechiul redac- 
tor, n'a avut mai mult. 

Niţică franţuzească învățată dela vr'un coiffeur sau dela 
vr'o guvernantă, rătăcită prin București, cetirea de romanuri 
rele şi de scrieri beletristice asupra Statului, iată cultura 
oamenilor ce pretind a voi să discute cu noi probleme se- 
rioase de stat şi dela cari am putea jura că n'am auzit nici 
când un contra-argument serios la vre-una din întâmpinările 


ziceau lo- 


270 M. EMINESCU 


noastre.  Sofisme câte vreţi. Panglicării retorice, generali— 
zări de ceea ce s'a susţinut în parte, strâmbâri a tezelor ce 
s'a stabilit în genere, întortocheri de cuvinte, jucării cu înţe- 
lesul îndoit, pe care-l poate avea o expresie lexicală, d'astea 
câte vreţi. Niciodată, dar niciodată un argument ad rem, 
dedus din natura lucrurilor, dictat de iubirea de adevăr. 

Și de ce?  Pentrucă nu sunt capabili de a pricepe adevă- 
rul. Din articolele ziarului guvernamental ar putea extrage 
cineva un sistem întreg de falşificare a judecății de sofistică. 

Şi de ce sunt incapabili de a pricepe adevărul? Pentrucă 
scopul lor nu a fost niciodată de a-l căuta. Jurnalistica în 
mânile roşilor a fost un mijloc de traiu, un mijloc de a par- 
veni, de a câştiga, nu de-a spune adevărul. Dar unde inte- 
resul dictează, acolo nu mai există adevăr: stat pro ratione 
voluntas, voinţa i se substitue argumentului şi cu apetiturile 
nu se discută. De geaba i-am spune onor. Costinescu: Nu te 
tace gazetar ori director de bancă, pentrucă nu ştii carte! 
Cu toate că-şi recunoaşte cusurul, se va face, căci câştigul 
material îl chiamă.  Geaba i-am spus onor. Stătescu: Nu te 
face director de drum de fier, nu te băga la treaba din care 
nu te pricepi nici cât e negru sub unghie! Se va face, căci 
apetitul după zecile de mii de franci îi gâdilă cerul gurii. 

cu apetiturile nu se discută. Când sunt nelegitime, când 
nu sunt bazate pe muncă, pe cunoştinţe, ele trebuesc condam- 
nate în toată goliciunea lor. Atât ar mai trebui, să discuţi 
pictură cun orb, muzică čun surd, filosofie morală cu Scar- 
vuli. 

Şi 'n adevăr, ce personaje profund respectabile ni se pre- 
zintă? Dacă aceşti oameni n'ar avea minte sau cultură, 
precum n’o au, treacă meargă. Nu cultura-l face pe om cin- 
stit şi se află în cel din urmă țăran de munte mai multă 
noblețe de inimă, mai mult caracter, mai mult simț de drep- 
tate, decât în Flevii şi în Caradalele lustruite şi aristocrati- 
zate. 

De-ar avea caracter! 

Dar oare caracter este a scoate Republica română, a face 
parte viața toată din societățile republicane internațio- 
nale şi a încheia cariera prin a declara că regalitatea este 
încoronarea vieții unui republican ? Respectabil este bătrânul 
Garibaldi. Republican a fost, republican a rămas. Şi slavă 
Domnului, dinastia de Savoia şi meritele ei pentru unitatea 
Italiei ar fi motive morale mai puternice de convertire poli- 
tică, decât... o pensie reversibilă. Când era republican, d. X 
cerea pomană dela piață; acuma, ca pomanagiu al bugetu- 
lui, e mare dinastic, Și în acelaşi timp, fiii săi, ce trăesc din 
pomana pensiei dată de monarhia ereditară, beau la Paris 
în sănătatea republicei române în cafeneaua Procope, plătin& 

cu banii cari poartă capul regelui pe avers şi sunt din visteria 
regelui. 

lată oamenii respectabili cu cari discutăm, oameni cari n'au 
respectat nici credinţele lor proprii şi cari sunt gata a le 
vinde pe o pensie ori pe o slujbă. A se respecta pe sine, 
onorabililor, nu va să zică de loc a discuta politica serioasă 
de Stat, cu absolvenţi ai claselor primare şi matematici ca 
Nastratin Hogea. 

„In loc de a lucra ca, întru cât priveşte relaţiunile inter- 
naţionale Românii să se înfăţişeze străinilor totdeauna uniţi, 
ziarele opoziţiunei propagă desbinarea“, continuă „Românul“ 


„„hidoasa pocitură ` 
Ce-au semănat în țară invidie şi ură 
ne spune că noi semănăm desbinarea. Dar existat-a desbi- 
nare înaintea roşiilor? Nu s'au ridicat toţi ca un om de 
câte ori era un interes al ţării la mijloc? Dar cine a semă- 
nat ura şi desbinarea dacă nu „Românul“ în curs de douăzeci 
de ani? 

Şi aceasta ne-o spune cine? Omul, care în mijlocul unui 
războiu, n'a găsit alt de zis maselor adunate sub fereastra sa, 
decât că mai există o Plevnă, ce trebue luată... Plevna internă 
2 reacțiune. 

Ei, Plevna reacţiunei e ţara întreagă. Plevna pe care vrea 
s'o ia Herşcu Goldner împreună cu Giani, Cariagdi, Carada, 
C. A. Rosetti, este acest popor românesc, îngenunchiat şi 
exploatat de gunoaele pământului întreg. In contra acestei 
Plevne vă organizaţi, punând şef al statului major pe com- 
plicele lui Warszawski, această Plevnă o scăpațţi, nimicindu-i 
spiritul, încurajând malonestitatea şi canaileria de caracter ; 
şi, când vedem apatia în care a căzut ţara, fatalismul ce-l 
domină pe acest popor nobil, dar adânc îngenunchiat, teamă 
ne e că ora acestei glorioase şi străvechi Plevne a sunat şi 
că cenuşa lui Mateiu Basarab, care a blestemat neam de nea- 
mul vostru până într'a şaptea spiță, va dormi sub tărâna. 
cucerită, în pământ străin. 

„Ca Românii să se înfăţișeze străinilor uniţi ?“ 

Dar sunteţi voi Români? Dar cunoaşteţi voi poporul ? 
Sunteţi în stare a pricepe geniul şi înclinările lui ? Știţi voi 
româneşte măcar?  Păsăreasca d-lui C. A. Rosetti e limbă ?- 
Obiceele de cocote şi de picpocheţi sunt datine strămoşeşti ? 
Carţile ce le scrieţi, legile ce le croiţi, gândirea şi inima 
voastră, complexiunea voastră fizică şi morală, răsărit-au din 
sâmburii de stejar, ce împodobesec mormântul lui Ştefan cel 
Siânt ? Dela Seina, din Bizanţiu, din lupanare şi din spe- 
lunci v'aţi cules apucăturile politice şi morale ; nu din istoria 

şi din natura poporului nostru. De aceea aţi fost ca virusul 
în organismul viu al naţiei ; de aceea corpul material al 
naţiei moare şi se putrifică, pentru aceea, voi, paraziți, nu vă 
puteţi aclimatiza, pentrucă voi, etnic şi moraliceşte, sunteţi 
străini cu totul de substanța din care e compus neamul 
românesc. 

Ne e ruşine că aţi uzurpat numele de Român, ruşine că 
strămoşii sunt condamnați a purta același nume, cu care 
vă drapaţi corupţia şi mizeria de caracter. 


CONDAMNAREA ORGANIZARII NOASTRE SOCIALE 


Economiştii observă cu drept cuvânt că însuşi sistemele 
religioase, oricât de vechi şi de bine întemeiate pe natura 
morală a oamenilor suferă modificări, ba se sting chiar şi 
sunt înlocuite prin altele în urma unei mari decadenţe eco- 
nomice, care e totdeauna însoţită sau urmată de o mare 
decadenţă morală. 

Am arătat în numărul trecut că populaţia română din Iași 
scade în urma neopritei imigraţiuni de elemente străine. Tot 
acelaș lucru e adevărat pentru populaţia română din Bucu- 
rești, pentru cea din Galaţi, ba chiar pentru o comună pe 
jumătate rurală, cum e Târgul-Frumos. 

Mortalitatea înspăimântătoare a rasei române şi înmulţirea 
celor străini într'o ţară îmbelșugată şi c'o populaţie relativ 
rară cuprinde în sine condamnarea unui sistem de guvern, 
condamnarea întregului aparat administrativ, dela cap înce- 
pând până la infimii funcţionari, în fine condamnarea orga- 
nizării sociale. 

Am dovedit asemenea în mai multe rânduri cu materialul 
marginit statistic de care dispunem, că sub sistemul vechiu — 
până la 1864 — populaţia istorică a acestor ţări creşte repede; 
că dela gonirea Domniei fanariote din ţară şi pân’ la refor- 
mele sociale din 1864 populaţia a ajuns numărul pe care-l 
avea în timpul de fericită memorie a lui Mateiu Basarab. 
Aceasta foarte repede. 

Suntem departe de a lăuda inferioritatea condiţiei sociale 
a ţăranului în timpul „Regulamentului“, departe de a dori 
ca starea veche de lucruri să se mai reîntoarcă în ceea ce 
priveşte inconvenientele ei. Dar întru cât privește desvol- 
tarea normală, naturală a poporului, întru cât priveşte pro- 
porţia suportabilă între greutăţile ce el purta şi bună starea 

ce rezulta ca beneficiu din acele greutăţi, orbi am trebui să 
fim și nedrepţi către părinţii noştri, daca n'am constata că 
acea stare era mult, cu mult mai bună pentru poporul de jos 
decât cea actuală. 

Departe suntem de-a ne face laudatores temporis acti. De- 
fectul principal al organizării vechi era, că nu ţinea seamă 
în destul de clasa de mijloc; dar ţăranul şi proprietarul mare 
se aflau amândoi bine și fiind într'un contact perpetuu între 
ei, ajunsese a avea o mare tragere de inimă pentru olaltă. 
Putem zice că şi boierul vechiu era ţărănos, şi ţăranul vechiu 
avea un fel de mândrie boierească în el. 

De când însă cu emigraţiunea în străinătate, cu contracta- 
rea de obiceiuri străine şi costisitoare, de când cu absenteis- 
mul la care sunt supuse în mod egal toate clasele dirigente 
la noi, începând cu părinţii bisericii şi sfârșind cu Caradalele, 
raportul vechiu a trebuit să se strice. 

Constituţia noastră, punând greutatea ei, pe o clasă de 
mijloc parte străină, parte neexistentă au dat loc la o decla- 
sare generală din cele mai dezastroase. 

Nu mai există o altă deosebire între oameni, decât cea pe 
care o stabileşte banul oricum ar fi câştigat. 

Astfel un biet gazetar, care știe, în calitate de confident 
al miniştrilor, că drumurile de fier or să se răscumpere, joacă 
la bursă şi... devine milionar. Ei bine, a devenit aristocrat 
în România. Nimeni nu'ntreabă cum şi-a făcut banii. Prin 
muncă ? Prin o inteligentă exploatare a unei ramure de in- 
dustrie? Nimic din toate astea. A făcut politică şi, prin 
politică, a devenit bogat. Un altul îşi exploatează calitatea de 
ministru pentru a juca la bursă, ba unii au câştigat, jucând cu 
banii visteriei chiar. A-şi da orbeşte votul guvernului, pentru 
a se folosi băneşte de secretele oficiale, de punga statului 
chiar, e în cel mai mare grad malonest, dar toţi o fac fără 
jenă. Şi massa? Massa populaţiunilor din oraş invidiază 
încă pe fericiţii, cari prin mijloace maloneste ajung, fără 
cheltuială de spirit sau muncă, la avere şi vază. 

Dar dela cine câştigă ei? Căci acest traiu a unei gene- 
rații de feneanţi trebue neapărat să se traducă într'un punct 
oarecare în... muncă.  Hârtiile cumpărate de stat dela com- 
pania Stroussberg, se contau cu 20 la sută. Dumnealor le-a 
plătit cu 60 la sută. Ciine plătește diferenţa de 40 la sută? 
Producătorul care plăteşte anuitatea, ţăranul. 

Dar numărul producătorilor, instrumentele lor, suma pute- 
rilor lor fizice este aceeași ca în anul 1850. Se ştie metodul 
prin care s'a aservit ţăranii mult mai rău de cum era în 
timpul clăcii. Statul de-a cerut într'o bună dimineaţă o 
dare înzecită de ceea ce-o plăteau înainte. Pentru a o plăti 
trebuiau să se împrumute. Dar nimeni nu le dădea bani 

decât pe muncă, calculând-o pe preţuri de batjocură, pe pre- 
turi zilnice din care un lucrător nu se poate hrăni. Astfel 
țăranul a fost dat pe mâna unei înspăimântătoare uzure. 
Pururea dator, pururea scos la muncă manu militari, el 
vedea traduse toate trebuinţele lui în muncă foarte rău plă- 
tită. Am cunoscut patrioți (întreacăt fie zis, cei mai cruzi 
şi mai lacomi proprietari sau arendaşi sunt pururea din par- 
tidul roşu, tocmai pentrucă sunt parveniţi şi wau nici o legă- 
tură cu pământul şi populaţiunile) am cunoscut zicem patrioţi 
cari luau ierbărit pentru găini dela ţărani, ierbărit calculat 
în bani şi tradus în muncă. Am cunoscut liberali cari pentru 
păşunea unei oi cereau fruptul dela patru oi.  Economiceşte 
absurd, dar aceste pretenţii absurde se traduceau în cerere 
de bani, cerere de bani în prestaţiuni calculate pe preţuri de 
batjocură. Şi cu toate acestea e o țară asta, care are un 
Rege, are legi civile şi penale, are — administraţie se zice. 
Astfel poporul incult, dar în colo sănătos şi foarte inteligent, 
e dat în prada tuturor acelora care știau a înşira două slove 
pe hârtie şi-l încurcau în paragrafii unui drept formal, copiat 
deia popoarele civilizate şi la redigerea căruia alte trebuinţe, 
alt neam de oameni, alte condiţii economice prezidaseră. 

Capitalul, cel puţin cel mobiliar, avea înainte un caracter 
istoric tradiţional şi personal. Legăturile între boieri şi 
țărani erau istorice, tradiţionale, personale. E nenatural a 
admite ca oameni de aceiaşi rasă cari neam de neamul lor 
trăiseră şi lucraseră împreună, să nu aibă un sentiment de 
cruţare şi de omenie între ei. Boierul cel mai avar, cel mai 
lacom de avere n'ar fi îngăduit să i se exploateze ţăranii din 
partea slugilor lui. 

Astăzi capitalul e impersonal. O moșie străveche încape 
pe mâna unui patriot, în genere străin de origine, care caută 
să scoaţă lapte din piatră. Puțin îi pasă de soarta lucrăto- 
rului, puţin de biserică ori de şcoală. Omule pentru el, nu 
un compatriot, nu un conaţional, nu ostaş sau cetăţean; e 
un instrument de muncă, o viaţă trebuitoare pentru un timp 
mărginit, până ce o vinde sau o arendă altuia moşia. Rău 
hrănit, rău îmbrăcat, având locuinţă rea, maiestatea poporu- 
lui român, norodul, cum zicea Mateiu Basarab, naţia a ajuns 
în stare mai rea decât sub fanarioți, a ajuns la sapă de lemn. 

Care e cauza tuturor relelor acestora?  Declasarea, nepo- 
trivirea organizaţiei sociale cu starea economică și cu stadiul 
de cultură a poporului. I se ia, i se tot ia, şi lui nu i se dă 
nimic în schimb. Pripa cu care s'au introdus reformele, ne- 
temeinicia lor, libertatea dată miilor de Caradale de-a trăi 
făra muncă din exploatarea claselor producătoare, lefuri şi 
sinecure, întreprinderi fără capăt de lucrări costisitoare fără 
nici un folos direct pentru masse, sutele de vagoane făcute 

pentru a introduce în ţară mii de consumatori străini îm- 
preună cu mărfurile lor, čun cuvânt lipsa de sentiment de 
rasă, lipsa de solidaritate între popor şi clasele dirigente, re- 
crutate din Cariagdii şi Basmangii, lipsa de simţ istoric şi 
naţional ne-au adus unde suntem şi au prefăcut o ţară veche 
cu trecutul ei cinstit, cu datinele ei oneste, într'un han de 
oaspeţi străini, în care toată organizaţia s'a făcut în favorul 
străinilor şi pentru a le face traiul cât de neted şi de moale în 
țara nimărui, căci numai ca firmă mai e a noastră. 

Noi nu suntem contra îmbogăţirii celor ce vin şi se aşează 
în ţară. Cu timpul vor deveni poate cetăţeni buni ai ace- 
stui stat. Dar ca de dragul lor să ucidem oamenii noștri 
proprii, ca de dragul luxului, desfătărilor, înlesnirilor de 
traiu să compromitem existenţa fizică şi morală a rasei ro- 
mâne. iată ceea ce e neauzit şi neînțeles. 

Poporul nostru e pe calea de a ajunge ca fellah din Egipt. 
Totul e străin acolo afară de mizerie. Numai ea e naţională, 
e egipteană. 

De aceea o repetăm:  ,,„Moldova (şi Ţara românească peste 
„25 ani) €en pericol de a deveni prada celei întâie puteri 
„străine, care ar garanta populaţiunii măcar viaţa fizică în 
„contra lipitorilor cari o sug și o degradează.“ 

„Românul“, ca toţi aceia cari luptă cu fraza şi firma patrio- 
tică, contra convingerii noastre patriotice, ne zice să n'avem 
teamă. Asta nu se va întâmpla. Nu e vorba de teama noa- 
stră : e vorba de realitate și de adevăr. Nici un popor pe 
lume nu e obligat a fi pururea jertfa oamenilor ei proprii, 
jertfa Caradalelor pe cari au avut nenorocirea de a-i asimila. 
De acolo se explică de ce populaţiunile Asiei, cu tot trecutul 
lor şi cu toată mândria naţională, au salutat un liberator în 
Alexandru al Macedoniei ; de acolo se explică de ce Napoleon 
I a fost la început salutat ca un liberator în multe state ale 
Germaniei. Popoare condamnate la nefericire precum pare a 
fi al nostru, ajung a renunţa la individualitatea lor, ajung la 
dorința de-a scăpa ele de ele înșile. Nu noi le zicem acestea. 
Scrieri cosmopolite şi nihiliste eşite din pene române. în- 
cearcă a dovedi deja că sentimentele de patrie şi naţionalitate 
sunt mofturi şi că apăsaţii de pe faţa întregului pământ sunt 
fraţi şi aliaţi naturali în contra formațiunilor istorice actuale. 


CREDITUL MOBILIAR 
I 


Proiectându-se înființarea unei bănci în companie numită 
»Credit mobiliar“, avem în România spectacolul comic de-a 
vedea foile invocând când naționalitatea, când patria, când 
libertatea, pentru a recomanda publicului întreprinderea acea- 
sta. 

Intre fondatorii acestei bănci întâmpinăm în adevăr o 
sumă de nume cunoscute, începând cu inevitabilul prinţ Dimi- 
trie Ghica şi sfârşind cu onor. redactor al „Românului“ pe 
care ne-am obişnuit a-l vedea participând la toate afacerile 
de-o lucrativitate oare-care. 

Publicul văzând pe de-o parte o companie de nume atât 
de cunoscute, pe de alta sgomotul produs prin ziare, înclină 
a crede că e vorba d'un institut de aceiaşi utilitate ca „Banca 
națională“ sau „Creditul fonciar“ bună oară, pe când în rea- 
litate bancheri străini cu alaiul de nume românești, menite 
a-i populariza, vor să neguţeze pe picior mare la bursa vii- 
toare din Bucureşti, înființând ceea ce se numeşte o Haute 
banque par compagnie. 

Aşa dar, ca să punem odată capăt acestei inclarităţi şi vâr- 
tejului de speranţe, vom spune că există două soiuri de ope- 
raţii de bancă: operaţii de comerț și operaţi de speculă. 

Operaţiile de comerţ pe care le face orice bancher din 
piaţă şi „Banca naţională“ asemenea, sânt: primirea în de- 
pozit de capitale dela particulari şi plasarea lor în titluri 
clasate cun venit sigur ; virimente, adică trecerea unei sume 
dela creditul unui client la creditul altui client; scontare 
de bilete la ordin şi de poliţe ; încasarea sau plata polițelor 
din locuri depărtate ; arbitragiul, adică cumpărarea polițelor 
de pe piețele unde au cursul mic, pentru a plăti cu ele dato- 
riile pieței proprii; conturi curente, adică înregistrarea tutu- 
ror fondurilor primite dela un negustor precum şi a cheltue- 
llor făcute în numele lui ş. a. 

Pentru oricine e evident că bancherul comercial e un om 
de încredere ce trebuie să-şi fi cunoscând clienții şi clienții 

pe el şi că afacerile sunt în cea mai mare parte pe deplin 
sigure. 

„Banca naţională“ în fine, cu tot numele specios, nu e 
decât o bancă comercială, care uneşte cu operaţiile ordinare 
pe aceea de emisiune a unor bilete, plătibile a vista şi la 
purtător. Ea nu dă credit decât la puţine case pe poliţe cu 
mai multe semnături de o incontestabilă solvabilitate şi trase 
asupra unor afaceri deja consumate, 

La „Creditul fonciar“ baza'creditului acordat e un imbold 
ipotecat, garantat prin solidaritatea tuturor proprietarilor ; la 
„Bancă“ baza creditului acordat e averea existentă a negusto- 
rului, plus afacerea consumată deja, de ex.: o vânzare de 
grâu, plus îndosarea mai multor semnături solvabile. Valoa- 
rea intrinsecă, reală a titlurilor e cunoscută, venitul lor e 
sigur, titlurile se numesc clasate ; preţul lor fără de neînsem- 
nate oscilaţiuni se regulează prin venitul ce ele produc. Atât 
institutele de credit ipotecar, cât şi cele de credit comercial 
au deci o bază materială cu desăvârşire solidă. 

La un credit mobiliar lucrul nu este astfel; cel puţin n'a 
fost nicăeri după cât vedem din istoria creditului mobiliar din 
Franţa, din Scoţia şi din alte părţi. 

Vom încerca să dăm o schiţă istorică a celui dintâiu insti- 
tut de soiul acesta, stabilit în Franţa prin decretul dela 18 
Noembrie 1852 cu numele de „Societe generale du credit mo- 
bilier“, fondată cun capital de 60 milioane şi având la nevoie 
facultatea de a emite obligaţiuni de 600 milioane. Fondată 
de fraţii Pereire, nume ce-l aflăm şi între fondatorii actualei 
societăţi, ea a fost prototipul celorlalte, cărora impulsul agio- 
tazului le-a dat naştere în Spania, Germania, Austria şi Elve- 
ţia. Iată operaţiile ce le făcea conform statutelor: 

1) Subscripţiune şi cumpărare de titluri ale statului — va 
să zică emisiune de titluri — precum şi de acţii şi obliga- 
ţiuni ale diferitelor întreprinderi industriale sau de credit 
ale societăţilor anonime, de căi ferate, canaluri, mine şi alte 
lucrări publice cari (sau există sau) se vor fonda în viitor. 

Să analizăm această operaţie. 

Statul escrie un împrumut. Creditul mobiliar se 'nsărci- 
nează să-l plaseze. Institutul are destule mijloace ca să pro- 
ducă o mişcare artificială la bursă ; pune douăzeci de agenţi 
cari să caute a cumpăra titlul şi numai patru cari să-l vânză. 
Capitalistul e răpit de acest vârtej artificial; el nu înţelege 
că aceeaşi bancă cumpără şi vinde totodată și după ce titlu- 
rile sunt plasate c'un câştig mare, e cu totul indiferent pentru 
bancă dacă ele sunt bune sau rele, productive sau impro- 
ductive. 

Se aude că 'n munţii Buzăului s'ar afla aur. Se formează 
o societate anonimă pe acţiuni pentru exploatarea minei şi 

creditul mobiliar se însărcinează să le plaseze. Creditul pro- 
duce hausse la bursă, le vinde bine, și acum rămâne ca acţio- 
narul cel din urmă să vază dacă există sau nu aur la Buzău. 
koate să nu fi existând de loc. 

Să se ţină bine minte. Creditul mobiliar se ocupă nu cu 
întreprinderi cari există, ci cu cele ce se vor fonda de acum 
înainte, a căror productivitate e cu totul necunoscută. Spe- 
culează pe speranţa acestei productivităţi. Dacă se întâmplă 
însă să cumpere titluri a unor întreprinderi existente, preo- 
cupaţiunea Creditului nu va fi de loc valoarea intrinsecă a 
tor. Din contră, acţiuni industriale, vechi, clasate, a căror 
valoare e cunoscută, nu dau loc la operaţii de bursă. Cu cât 
titlul e mai sigur, cu atât speculaţia se depărtează de el: îl 
părăseşte pentru acţiile unei întreprinderi nouă, pe nesigu- 
ranța valorii cărora se câștigă mai mult. Creditul mobiliar 
urmează deci regula pe care o urmează orice om ce are bani 
disponibili şi vrea să opereze cu ei par comptant. Alege o 
hârtie discreditată, pentru ca mai târziu când se suie cursul, 
s'o vânză. Deci Creditul mobiliar poate cumpăra titluri rele, 
improductive, cu preţuri scăzute, poate să producă în mod 
artificial o hausse la bursă, să le desfacă pe preţuri urcate şi 
să-și spele mânile în apa nevinovăţiei ca Pilat din Pont. 

Afară de asta creditul era îndreptăţit de-a mai face urmă- 
toarele operaţiuni : 

2) Emisiunea de obligaţiuni proprii pentru o sumă egală 
cu cea plasată în subseripţiuni şi cumpărări. 

»2) Vânzarea sau amanetarea tuturor efectelor, acţiunilor 
și obligaţiunilor câştigate şi schimbarea lor pe alte hârtii de 
valoare. 

„„4) Propunerea, cesiunea şi executarea de împrumuturi şi 
întreprinderi de lucrări publice de tot soiul. 

„.5) Imprumuturi Lombard pe amanet de acţii sau obli- 
gaţiuni, credit contocurent. 

„6) Primirea de depozite în contocurent. 

»1) Incasso in contul societăţilor de mai sus numite, plata 
cupoanelor lor de dobânzi şi dividende şi alte mandate. 

8) Instituirea unei case de depuneri pentru toate titlurile 
acestor întreprinderi.“ 

Alte afaceri erau oprite şi anume banca nu putea face spe- 
cule pe timp la bursă, nici specule pe premii. 

Dar afaceri de report li erau permise, deşi acestea constitue 


o speculă de bursă, care forma o însemnată parte a transac- 
țiunilor creditului mobiliar. 


Așa dar afacerile Creditului mobiliar 


sânt operaţii de 
Haute-Finance şi de speculă de bursă. +) 


1) Max Wirth, — Bankwesen, pag. 546 et sq. 


280 M. EMINESCU 


In anul întâi creditul mobiliar francez n'a făcut decât afa- 
ceri pe cari le fac toate casele mari de bancă. In acelan a 
dat din asemenea afaceri un venit net de 7.582.722. 

In al doilea an a creat trei întreprinderi: „Societe des im- 
meubles de la rue de Rivoli“, „Societe maritime'“, „Societe de 
chemins de fer autrichiens“. Beneficiile treceau peste zece 
milioane. 

In anul al treilea societatea era în apogeul ei; întreprin- 
deri varii i-au adus un beneficiu de 3.870.776 fr. 

Dar chiar în acest an dările de seamă ale societăţii începură 
a deveni obscure şi mai puţin amănunțite. La 1860 se de- 
clară o pagubă de 7.933.136 fr.; iar la 1867 fondatorii socie- 
tăţii cari o administraseră în mod dictatorial, se retraseră. 
In adunarea acţionarilor dela 30 Noembrie 1867, succesorii lor 
mărturisiră că pagubele se ridicau la... 47.542.000 franci. 
Societatea a trebuit să lichideze. 

Ce s'a găsit în bilanţ? 

Că societatea creditului mobiliar era creditoarea companiei 
imobiliare pentru 80 de milioane şi că aceasta din urmă, în 
cărcată de maidane şi case ce nu le putea nici vinde, nici 
închiria, nu era în stare a plăti nimic. 


„Totodată cată să recunoaştem — zice Courcelle-Sencuil în 
„Traite des operations de banque“ că răul ar fi fost şi mai 
„mare dacă s'ar fi emis pentru 600 milioane sau pentru un 
»miliard două sute de milioane, obligaţiuni de ale societăţii, 
„precum ne putem teme câţiva ani (lucru pe care l-a refuzat 
»guvernul) sau dacă societatea ar fi parvenit a pune în servi- 
„ciul său o bancă de circulaţie. S'ar fi ajuns la o catastrofă 
„cel puţin egală cu a lui „Lard“. 


lată dar ce este „creditul mobiliar“. O încercare de-a mo- 
nopoliza toate întreprinderile din ţară: împrumuturi, con- 
sirucţii, lucrări publice, fie ele oricât de hazardate. Odată 
titlurile desfăcute prin manipulaţii de bursă, treaba acționa- 
rilor dacă ele produc ceva sau nu. 

Din parte-ne se 'nţelege că nu putem opri pe nimenea de 
a-şi întrebuința capitalul cum pofteşte. Dar orice capital nu 
se poate întrebuința decât în anume moduri: sau în exploa- 
tare, servind a plăti pentru muncă, sau plasat în împrumu- 
turi ipotecare, sau în negoţ ajutând schimbul de mărfuri, sau 
în fine... în speculă. 

Pentru milionari, pentru Rotschild şi Pereire, specula e cea 
mai rentabilă, pentrucă ei o domină; pentru capitalistul mic 
e de recomandat plasarea în titlurile unor întreprinderi, nu 
viitoare, ci deja existente, al căror produs e știut, al căror 
venit e sigur. 

Aşa dar liber e oricine de-a specula Capitalul său ; legile 
o permit. Dar sigur este că prin speculă averea tuturor nu 
câştigă nimic. Ea câştigă prin producţie, prin negoţ, nu prin 
joc de bursă. 

Precum zece oameni muncesc împrejurul unei mese de joc 
de cărţi ziua şi noaptea fără ca suta de galbeni ce o au toţi 
împreună să se'nmulţească sau să scază, ci trece din mâna 
celui naiv în mâna celui abil — o deplasare a aceleiaşi 
averi — aşa e aci. Milionarul abil care dominează bursa şi 
mişcările ei, care, când vinde acţii de Panama, produce 
hausse, iar când cumpără acţii ale Băncii naţionale, pro- 
duce baisse, va încasa diferenţele dela publicul întreg, ba 
va atrage din ce în ce mai multe capitaluri din provincie, 
detrăgându-le agriculturii, comerţului solid şi întreprinderi- 
lor solide şi aruncându-le în vârtejul unor întreprinderi nouă, 
cu viitor necunoscut şi c'o producţiune nulă poate. 

Ceea ce am dori e ca piesa să nu facă dintr'un institut a 
cărui esență e specula, producerea de hausse şi baisse la 
bursă fără privire la valoarea intrinsecă a titlurilor speculate, 
un institut naţional, menit a ridica comerţul, industria şi 
agricultura. 

Nu voim de loc să discredităm societatea. Nu-i cunoaştem 
încă statutele, nu ştim ce anume operaţii va face. Poate 
chiar că ceea ce este a se fonda la noi să fi având cu totul 
caracterul unei bănci comerciale. Ceea ce constatăm este că: 
societăţile câte sau format sub acest titlu pân'acum, au 
fost societăţi de acţionari, al căror capital a fost în esenţă 
întrebuințat la specule de bursă asupra unor titluri necla- 
sate încă, bazate pe întreprinderi viitoare, cu un produs in- 
cert ; titluri al căror preţ de bursă se regula, nu prin veni- 
tul ce produc, ci pe speranţa unui venit, sau şi mai rău, pe 
speranţa că ele se vor urca pân'la ultimo, indiferent dacă 
valcarea lor intrinsecă reprezintă ceva sau nu. 

Facultatea pe care o bancă ca aceasta, „haute banque“, o 
are întru a urca un titlu ori-cât lipsit de valoare intrinsecă, 
până ce-l vinde şi a scădea un titlu oricât de solid până ce-l 
cumpără ; facultatea de a urca cursul tuturor efectelor ei de 
portofoliu când face bilanţul, pentru a împărţi dividende fic- 
tive, luate din capitalul primitiv; în fine puterea de a de- 
trage capitalul celor lesne crezători din întreprinderi produc- 
tive şi a-l abate la întreprinderi hazardate, toate acestea nu 
ne permit să ne felicităm tocmai mult de înfiinţarea ei. Dar 
pentru a ne prejudeca, mărturisim că din cele scrise până 
acum nu putem decât presupune statutele. Dacă operaţiile 
indicate în ele vor fi identice sau analoage cu cele din sta- 
tutele „Societăţii generale de credit mobiliar“ din Franţa, nu 

va mai fi îndoială că noua bancă e prematură pentru țara 
noastră şi de un folos foarte discutabil chiar pentru ţările 


acelea, în cari practica şi uzanţele creditului sunt mai cunos- 
cute decât la noi. 


II 


Semnul caracteristic al tuturor acestor institute este spe- 
Ccuiaţiunea. 

Pentru speculaţiune însă societăţile anonime pe acţii nu 
sunt potrivite. Societăţile anonime speculante aduc pagube 
atât proprietarilor, adică acţionarilor, cât şi publicului. Ne 
maârginim la următoarele argumente esenţiale : 

I. Afacerile de speculaţiune cer după natura lor, o mare 
experienţă de afaceri, o extraordinară repeziciune de con- 
cepţie şi de detiziune. Corespunzând în genere pe cale tele- 
gratică pentru a încheia asupra a milioane, neavând adesea 
decât un minut de reflecţie, societatea nu poate merge bine. 
Directorii cari ar poseda asemenea calităţi, nu se găsesc, 
pentrucă asemenea oameni preferă a-și face afacerile lor 
proprii. Dar, dacă se găsesc şi li se dă puterea discreţionară 
cerută, atunci societăţile sunt în pericol directorul său să 
proceadă cu prea+mare cutezanţă sau să exploateze situaţia în 
folosul său propriu, lăsând numai şansele rele pe seama 
societăţii. Aceasta a dovedit-o procesul acţionarilor Credi- 
tului mobiliar, intentat consilierilor de administraţie, cari au 
fost condamnaţi în prima instanţă la plata a 60 milioane 
franci. 

Consilierii de administrație ai creditului mobiliar au câști- 
gat averi imense, pe când societatea mergea spre faliment. 

Ani întregi se făceau către finitul anului tot soiul de mano- 
pere de bursă şi jurnalistice. (In sferele bursei se susținea 
că faimoasa ştire tătărască despre luarea Sevastopolului fusese 
comandată de creditul mobiliar). 

Aceste manopere aveau de scop de a ridica cât se poate 
de mult cursul efectelor din cari consistă portofoliul Credi- 
tului mobiliar. Bilanţul se încheea dar cu cursurile cele mai 
urcate şi se împărțea o dividendă mare care în realitate ab- 
sorbia o parte a capitalului acţiunilor; căci dacă s'ar fi făcut 
bilanţul câteva săptămâni mai târziu, după ce cursurile scă- 
zuseră la nivelul lor natural, ar fi rezultat un deficit al capi- 
telului primitiv. 

iindcă aceste institute se fondaseră pentru motive de agio- 
tagiu adică, fiindcă subscripţiunile nu se făcuseră din capul 
locului decât cu intenţia, de-a urca cât se poate de sus acţiile 
nouă şi de a le vinde cu agio, proprietarii aceia ai acţiilor cari 


wi 

rămâneau cu ele la urmă, erau totdeauna în pagubă. Acţiile 
celor mai multe institute de credit stau sub pari; acele ale 
creditului mobiliar, nominal de 500 franci, urcate odată până 
la 1300 franci şi. mai sus, au scăzut dela 1869 la 162 franci. 
„2. Institutele acestea nu sunt stricăcioase numai proprie- 
tarilor, ci şi» publicului. . Faptul că unii speculanţi precum 
Rotschild, Pereire şi alţii au .câştigat multe milioane cu ope- 
raţii financiare, a. orbit publicul într'atâta, că se lăsa ade- 
menit de. făgăduinţa de a ajunge, .pe calea puterii financiare 
colective, la aceeași ţintă. Făgăduinţa unor dividende mari 
se primi cu credinţă după exemplul evident al oamenilor din 
Haute-France. Aşa dar nu numai că s'a subscris capitalul 
primitiv al unei mulţimi de institute de credit, ci s'au primit 
de bună voie şi obligaţiile lor. Institutele de credit, la înce- 
put în perplexitate ce să'nceapă cu capitalul, — căci o bancă 
are nevoie de timp pentru desvoltarea ei, ca orice altă afacere 
—- nu sau mulțumit numai cu a cumpăra efecte de bursă, 
ci participară la o mulţime de întreprinderi nouă pentru 
exploatarea de mine, fabrici şi alte stabilimente industriale, 
şi nu arare ori se cumpărau afaceri vechi cari nu rentau ca 
buză a societăţii acţionarilor. Căci un timp oare-care era de 
sine înţeles între speculanţi că întreprinderi bune le exploa- 
teuză cineva singur pe seama sa, iar cele rele se lasă unor 
societăţi de acţionari, întrebuințându-se fraza comună, „că 
numai exploatarea în mare are perspectivă sigură de succes“. 
Asttel detrăgând capitalul ramurilor de industrie deja exi- 
stente şi îndreptându-l spre o plasare mai puţin rentabilă, 
pentrucă e nouă, au căşunat o mişcare neeconomică a capita- 
lului, care trebuia să perturbe atât strângerea de capitaluri 
cât şi câştigul lucrătorului. 

Ca dovadă uimitoare de exactitatea deplină a descrierii eco- 
nomistului german că esenţa unei asemenea întreprinderi este 
specula, servă procedimentele dela noi. 

Creditul mobiliar nu există încă. Statutele lui sunt necu- 
noscute, nau fost tipărite încă; nici un decret al Regelui 
n'au autorizat existenţa societăţii. 

Ministerul comerţului şi lucrărilor publice dela noi e abia 
în stadiul de-a se informa dacă persoanele fondatorilor sunt 
onorabile şi dacă instituţia poate fi în folosul comerţului. 

Ei bine — deja se speculează acţiile nezistente ale unei 
societăţi neezistente. 

Va să zică oamenii cari au banii lor plasați în înscrisuri 
ipotecare, în efecte ale statului român, tot efecte sigure, 
vând aceste efecte sigure spre a cumpăra acţiile neezistente 
ale unei societăţi neexistente! Nimeni nu ştie nici ce va 
face societatea viitoare, nici ce soi de întreprindere va încu- 
raja — totul e cuprins în haosul viitorului. Dar tocmai 


284 M. EMINESCU 


pentrucă nimic nu e sigur, tocmai pentrucă nesiguranța abso- 
lutā dă loc la speranțe exagerate, specula a şi pus mâna pe 
Jicțiune şi o vinde drept bani buni. E cu totul indiferentă 
pentru speculatori valoarea intrinsecă a viitoarelor titluri. 
Ei ştiu că la orice nouă emisie, patronată de nume cunoscute, 
se naşte hausse în piaţă şi cestiunea principală e de a vinde 
până e hausse. Deci, precum vede ori-cine, ei nici nu au 
titiurile în mână. Mai mult! N'au nici banii necesari pen- 
tru a le cumpăra, adică n'au nimic, nici bani, nici efecte, şi 
cu toate astea câştigă bani. 

Rugăm pe ori-cine să aprecieze aceste împrejurări şi să-şi 
facă o judecată despre natura lor. 


CREDITUL MOBILIAR ȘI JOCUL DE BURSĂ 


III 


Tratând materii financiare întrun ziar cotidian, avem. 
două greutăţi de întâmpinat. 

Una rezultă din subtilitatea materiei. Jocul de bursă, cu 
toate halucinaţiile lui, ar cere un spaţiu mai întins decât 
coloanele unei foi. Mai ales că în lumea speculei intră tot ce 
o societate omenească are mai nesănătos, ruinat, pospăit, în- 
cepând cu culisele teatrului şi sfârşind cu culisele bursei. 

Toată lumea-şi aduce aminte de afacerea Stroussberg ; de 
acei Duci şi Conţi sileziani cari treceau drept fondatori ai 
societăţii, ale cărei acţii le emiteau o haute banque... papa. 
Stroussberg. 

Plasat-au acei oameni fondurile lor disponibile în acţii 
Stroussberg ? Ce să plaseze când n'aveau nimic? Dar au 
plătit poate primul vărsământ şi au jucat asupra diferenţei, 
pe prime până la eliberarea integrală a acţiei sau și mai rău, 
au căpătat un număr de acţii gratis pentru iscălitura pusă 
sub documentul primitiv al fondaţiunii. 

Dând Dumnezeu s'avem și noi bursă în ţară, vom avea 
ocazia de a descoperi manoperile încâlcite ale agiotagiului 
şi a le descrie așa încât oricine să le priceapă. 

Aşa dar, cum am zis, subtilitatea materiei e o greutate.. 
Pe puţine coloane trebuie să spunem mult într'o formă nu 
prea concisă căci s'ar îngreuia înţelegerea. 

A doua greutate e recapitularea continuă. Fiecare număr: 

de gazetă e o scriere de sine stătătoare, încât cetitorul trebuie 
să înţeleagă tot ce-i spui, făr'a pretinde dela el ca să-ţi fi cetit 
şi numărul trecut. 

Aşa dar recapitulăm zicând : operaţiile de bancă se deose- 
besc esenţial în operaţii comerciale şi de speculă. 

Cele comerciale sunt: negoţ de aur şi argint, schimb de 
bani, depozite, virimente, arbitraje cambiale, scont, conturi 
curente, emisiune de bilete la purtător, împrumuturi 
ipotecare, comisiuni. 

Cari sunt operaţiile de speculă ? In esenţă foarte unilate- 
rale: cumpărare de acţii sau de titluri en gros şi specularea 
lor la bursă en detail. Acesta este cercul de activitate al 
marilor bănci (Rotschild, Bleichrăder, Pereire) acesta e în 
tine cercul de activitate al creditului mobiliar. 

Dar o bancă comercială nu cumpără acţii şi titluri ? 

Nu. 

Ea le ia în comision, de crede că sunt bune şi trebuie 
să se Încredințeze dacă sunt bune, pentrucă cei dintâi cărora 
le va vinde titluri, sunt clienţii ei proprii, negustori şi capi- 
talişti cu cari are a face de 30—40 ani şi mai bine, sunt aceia 
cari formează sfera creditului unui bancher comercial. Dar 
în comision le ia. 

Pentru un mic comision plătit de „Societatea acţionarilor“, 
pentru altul și mai mic plătit de clienţi, bancherul comer- 
cial desface acţii bune ale unei întreprinderi industriale cu 
preţul lor normal, fără speculă, fără agiotaj. In cât le-a 
primit, le dă. 

Câșştigul poate fi mare, numai dacă afacerea e mare ; în 
colo e foarte normal, precum şi plasarea e normală. Numai 
capitaluri disponibile i se pun la'ndemână întreprinderii. 
Nu-și vinde nimeni moşia ca să cumpere acţii. 

Altfel e banca de speculație, altfel creditul mobiliar. 

Aceste cumpără toate acţiile unei întreprinderi (en gros). 
Indiferent dacă întreprinderea e bună ori rea. Apoi le re- 
vinde în detail prin speculație, beneficiind totdeauna de 
diferenţe. 

Ne va întreba cineva cum se face speculaţia. 

Ne vom încerca s'o descriem. 

Să presupunem că e a se construi un drum de fier dela 
Bucureşti la Cernavoda care costă 50 de milioane, împărţiţi 
în 100.000 de acţii a câte 500 franci, de plătit în patru 
termene. 

Va să zică titlul provizoriu pentru întâiul vărsământ costă 
125 franci, total: 12 mil. 500.000 pe care Haute banque îi 
varsă, cumpărând astfel totalitatea titlurilor provizorii. 

De'ndată ce titlurile promit a se emite, oricare ar fi 
valoarea intrinsecă, ele sunt s gure de o hausse. De ce? 

Numai şi numai pentrucă toţi speculanţii de profesie ştiu că 
pe cât banca de speculaţiune emite, titlurile se vor urca. 

Această hausse este atât de bine de prevăzut, încât, în 
vederea ei se naşte un fel de cerșetorie de o speţă cu totul 
modernă, necunoscută în timpii reacţiunii. 

După textul actului de fondaţiune acţionarii au să verse 
echivalentul hârtiei lor în patru termene. Toate acţiunile li-a 
luat creditul mobiliar. 

Numaidecât creditul sau sindicatul ei de capitalişti e 
asaltat cu cereri; oameni din societatea bună, dame din 
lumea mare, diplomaţi, balerine, judecători, săbiuţe politice 
vin a solicita cu multă umilinţă la ușa bancherului, care 20, 
care 60, care 100 de titluri provizorii. 

Bancherul de comerţ are şi el amicii lui: negustori engro- 
sişti, proprietari mari, meseriași însemnați, arendaşi bogaţi, 
tot oameni cari-şi învârtesc capitalul în sudoarea frunţii, 
cu munca. 

Dar iată amicii unei haute-banque. „Le monde“ cum s'ar 
zice franţuzește şi „le demi monde“. 

Și credeţi că refuză „,„Innalta bancă“ de-a le da acestor 
oameni acţii ? 

Ferit-a sfântul. 

Nu-i vorbă, să plaseze serios nu vrea nici unul. Nici nau 
fondurile cuviincioase pentru a câştiga proprietatea integrală 
a acţiunilor pe cari le solicită. 

Dar toţi ştiu că aceste acţii ce vor cota în hausse la bursă, 
din ziua întâia chiar, că speculatorii se vor arunca ca lupii 
asupra lor, rupându-se care de care să plătească o primă de 
50, 100, 500 de franci chiar; că vor cumpăra, până ce ţine 
vârtejul, cu 150, cu 200, cu 600 franci chiar un titlu provi- 
zoriu, care a costat... cât? 

125 franci ai pari. 

Dar cum va produce creditul mobiliar acest vârtej? 

Va împărţi titluri provizorii: 250.000 (nominal la plata 
integrală 1 milion) unor persoane a căror aprobare și vorbă 
sunt folositoare succesului afacerii, dar cari n'au nici atâta 
capital, încât să-şi poată păstra chiar timp scurt acţiile. Asta 
e prima categorie, alaiul fără paraie. 

;1:950.000, la persoane, asemenea în condiţii sociale înalte, 
dar destul de bogate pentru a conserva titlurile: alaiul cu 
parale. 

250.000 la speculanţi de rând şi culisieri. Caracuda. 

Preste tot '750.000 franci împărţiţi în 6000 titluri provizorii 
din care fiecare dă dreptul la achiziţia ulterioară a unui titlu 
definitiv de 500. 

Câte-şi trele soiurile de oameni, lume mare, jumătate lume 
şi culise, de orice categorie s'ar ţinea, diplomat sau galopin, 

baierină sau adiutant Domnesc, gazetar sau cinstit episcop, 
aşteaptă, prevede, dar mai cu seamă prezice hausse asupra 
acţiunilor. Toată puterea intereselor lor îi face să vrea 
hausse. 

Sub asemenea auspicii se deschide bursa. Capitalistul 
serios şade la un colț. Il cam tentează sgomotul. Ar vrea 
şi n'ar prea vrea. 

Dar ceea ce am numit noi alaiul fără parale nu-și poate 
păstra titlurile. Cei 150, 300, 450 franci ce i-a pus fiecare 
din sărăcimea înaltă în titluri, devin simţitori prin lipsa 
lor! Ei vor să-şi realizeze hârtiile. 

Titlurile se oferă la bursă. 

Ce face banca de speculație sau creditul mobiliar ? Le 
lasă să se vânză pe orice preț? Nu. 

Le cumpără ea singură cu primă. 

Plăteşte 10, 20, 30 la sută primă. Nimica toată la 250.000. 

Vânzătorii sunt încântați de-a fi realizat un beneficiu şo 
spun în gura mare cu păreri de rău că n'au putut aştepta 
incă câteva zile pentru a vinde cun curs şi mai ridicat. 

Dar au vândut sau au. conservat acțiile lor? Puțin im- 
portă. Vorbele lor sunt folositoare creditului afacerii şi 
atrag capitalurile. 

Dacă capitaliştii tot se mai sfiesc de-a cumpăra noua va- 
loare, există un mijloc în genere infailibil de a-i atrage : 
acela de a face să-i joace pe dinaintea ochilor o mare miş- 
care de afaceri. d 

Dacă capitalistul vede vânzându-se succesiv la bursă două- 
zeci de mii de acţii ale creditului mobiliar, sau patronate de. 
el. c'un preţ care oscilează uneori, dar în linie generală se 
tot urcă mereu, de fier să fie şi tot se ispiteşte să cumpere. 
Și ntr'adevăr, îşi zice el, un titlu de 125, care se vinde azi cu 
150 nu va face mâni 160, poimâni 170? Mai ştii? 165 tot 
o îi făcând dacă se vinde cu preţul acesta, dacă căutarea lui 
e egală cu oferta, ba chiar superioară, dacă beneficii consi- 
derabile au fost realizate de o mulţime de persoane onorabile. 


şi de consideraţie, cari au cumpărat, revândut şi şters dife- 
renţele. 


Sărmanul de el! 


El nu ştie că Creditul mobiliar însuşi a vândut şi a cum- 
pârat înaintea ochilor lui; că acest vârtej de afaceri a fost 
jucat anume pentru el ca să-i ia ochii şi să-l atragă cu 
bânişorii lui, strânşi unul câte unul şi cu greutate. 

Dar cine o ştie asta? Nimeni. 

Cei abili se cam îndoiesc ei, dar la urmă ce ie pasă. Dacă 
ştiu taina, câştigă şi ei asupra diferenţelor şi pace bună. 
Dar chiar cei abili nu sânt siguri. Pentru. ă, când agenţii 
de schimb merg în fiece dimineaţă să ia ordine dela Credi- 

tul mobiliar sau dela Haute banque, li se dă la unul sau doi 
din ei ordin de a vinde (ofertă puţină) şi la 40 sau 50 ordin 
de a cumpăra (căutare multă). Dar nici un agent de schimb 
nu știe ordinele date confraţilor lui, nici ştie de către cine 
i-au fost date. 

Legea, reglementele, obiceiul şi mai mult decât orice inte- 
resul lor propriu, îi face pe toţi foarte discreţ:. 

Astfel se petrec lucrurile. 

In măsura în care capitalişti serioşi cumpără titlurile urcate 
prin această comedie, Creditul mobiliar augmentează ordinele 
de vânzare sau diminuează ordinele de cumpărare, după curs, 
nu zi cu zi, ci sfert de ceas cu sfert de ceas, până ce toate 
titlurile sau cea mai mare parte a lor sunt plasate. 

Să admitem acum că în decursul acestei operaţii prima s'a 
ridicat numai cu 30 la sută. La fiecare titlu provizoriu ar 
fi un câştig de 37,50, adică titlul provizoriu de 125 s'ar vinde 
cu 162,50, lucru nu tocmai de mirare când am văzut titlurile 
primului vărsământ al Băncii naţionale vânzându-se cu 500. 

Stim dela început însă că 6000 titluri au fost împărţite 
al pari la alaiuri. Va să zică „Creditul mobiliar“ a speculat 
numai 94.000. 

Dela 94.000 câte 37,50 premiu e în total 3.525.000. 

Dar a cheltuit spre acest scop: 


1. Prima de 10%/0 plătită subscriito- 


rilor din înalta sărăcime . . . 25.000 
2. Curtaj (samsarlâc) . . . . . . 305.000 
3.  Gazetarii, administraţia, perderile . 144.500 475.000 


3.050.000 


Adică un câştig de 3 milioane, învârtind un capital de 12 
milioane şi jumătate în curs de două trei săptămâni. 

Dacă însă banca ar fi plătit integral emisiunea toată şi ar 
fi emis titlul cu 500, al pari, câştigul era de patru ori pe atât 
de. mare, era de 12.200.000 învârtind un capital de 50.000.000 
câteva săptămâni. 

Precum se vede din cele de mai sus, asemenea operaţii de 
bursă nu se pot face de bancherii de comerţ. Numai o haute 
banque cu zeci de milioane capital disponibil sau numai o 
soicetate de acţionari, al cărei capital se'ntrebuinţează la 
agiotaj, poate întreprinde a urca şi a scădea titlurile după 
voinţă. Pentru a înlătura contramina, adică a împiedeca ope- 
raţiunile în sens invers al altor case puternice, cari ar zădăr- 
nici şi hausse şi baisse a bancherului sau a creditului mobi- 
liar, casele acestea se atrag asemenea cu o parte aliquotă, 
la câştig, ceea ce se chiamă a le primi în sindicat. Toate ope- 

4l rațiile acestea sunt independente de caracterul oamenilor. 
A Bărbaţii cei mai onorabili cari ar lua parte la „cumpărarea 
jlen gros şi speculaţiunea en detail de titluri nouă, nu se pot 
d jpurta altfel decât cum le dictează natura întreprinderii lor. 
|ICeea ce e rău e natura însăşi a operaţiunilor de Haute ban- 
que şi de credit mobiliar, nu oamenii ce le fac. 

Ne rezervăm pentru altă dată a arăta dezastrele morale 
e le cauzează asemenea întreprinderi, precum şi crizele co- 
ierciale cărora le dau naştere, mai cu seamă pe o piaţă de 
efecte, relativ nouă, inexperientă, ademenită cu atât mai 
Wlesne de lăcomia câştigului. 


| 


` 

T 
I. : ; 
| Eminescu: Opera Politică, vol. II 19 


PĂTURA SUPERPUSĂ 
I 


„Românul“ a contractat năravul de-a ne atribui articole 
pe cari nu noi le-am scris, ci le-am reprodus din alte ziare, şi 
de-a polemiza apoi cu Timpul combătând ca ale noastre, 
idei pe cari le împărtăşim poate numai în parte sau cu oare- 
cari rezerve. Astfel se'ntâmplă şi în numărul de Sâmbătă, în 
care vedem că polemizează cu noi pe temeiul unui articol 
reprodus din „Poşta“ privitor la antagonismul dintre Moldo- 
veni şi Munteni. 

Nu doar'că ne-ar părea rău de-a fi scris acel articol pe 
care l-am reprodus. Ceea ce însă nu e al nostru, nu e, şi 
e o apucătură de rea credinţă de-a ne atribui în total şi direct 
idei pe cari nu le împărtăşim decât în parte sau indirect şi 
cari au nevoie sau de-o rectificare, sau de tranziţia printr'un 
nou punct de vedere. 

Noi, de ex., avem în privința aşa numitului antagonism 
dintre Moldoveni şi Munteni o părere proprie, bazată pe ob- 
servațiuni etnologice, care modifică esenţial maniera de-a 
privi cestiunea. 

Nu există, după a noastră părere, nici o deosebire între 
rassa română din Muntenia, Moldova, din cea mai considera- 
bilă parte a Ardealului şi a ţării ungurești. E absolut aceeaşi 
rasă, cu absolut aceleași înclinări şi aptitudini. 

Dar în Bucureşti şi în oraşele de pe marginea Dunării s'a 
ivit un element etnic cu totul nou şi hibrid care ne-a fur- 
nizat generaţia actuală de guvernanţi. Acestea sunt rămă- 
șițele haimanalelor de sub steagurile lui Pasvantoglu şi Ypsi- 
lant și resturile numeroase ale cavalerilor de industrie din 
Fanar. Din această seminţie nouă fac parte oameni ca Giani, 
Carada, C. A. Rosetti, Phyrekydis, Serurie, ş. al. Toată spuma 
asta de fanarioți novisimi, cari s'au pripăşit în ţară de 50—60 
de ani încoace, formează naturalmente elementul de disolu- 
țiune, demagogia României. 

Fizic şi intelectual stârpituri, neavând nici tradiţii, nici 
patrie, mici naţionalitate hotărîtă, le vedem punându-se la 

discreţia străinilor şi votându-l când pe Stroussberg, când 
răscumpărarea, ba le vedem aliindu-se în Moldova cu evreii, 
ca să paralizeze lupta de emancipare naţională de acolo. 
Aprinşi de-o instinctivă ură contra tuturor elementelor isto- 
rice şi autohtone ale acestei ţări, le-am văzut introducând 
în toate ramurile legi străine neadaptate nici intereselor, nici 
naturii ei. 

Aceste elemente sunt cu mult mai numeroase în Ţara 
românească decât în Moldova, dar şi aici ele se află mai cu 
seamă în centrele şesului, nu prin orașele dela munte, nici 
prin ţinuturile de acolo. Pe aceste producte de baltă Mol- 
dovenii le confundă apoi cu populaţia istorică a Ţării româ- 
neşti, precum se află în sate în genere şi în deosebi la Câm- 
pu-lung, la Târgovişte, la Târgu-Jiului, ş. a. m. d. Acestor 
producte de baltă moldovenii le zic din eroare munteni, căci 
nu sunt munteni. 

Așa dar: distinguendum est. 

Ceea ce sunt pentru Moldova evreii, sunt pentru Ţara ro- 
mânească aceste venituri cari, prin identitatea religiei, au 
ştiut să se strecure printre Români, să-i amăgească şi să 
ajungă a-i stăpâni ; şi pentru ca lucrul să le succeadă şi mai 
bine, au precupeţit tocmai instinctele noastre naţionale. 

Vedem bunăoară pe un C. A. Rosetti, un grec, şi pe Carada, 
un alt grec, înființând o gazetă. 

Ce nume-i dau? 

„Românul“. 

Ei cari n'au fost români neam de neamul lor. 

De-aceea e destul ca aceşti oameni să lipsească dela guvern 
fie oricine altul, și numai de cât nu se mai simte nici o deo- 
sebire între Român şi Român. Dar cum o fi Carada, Giani, 
Cariagdi, C. A. Rosetti, Pherekydis, ş. a. Românul de ori 
unde începe a se simţi străin în ţara lui proprie şi, precum 
zice „Poşta“, guvernul i se pare tot atât de străin ca cel 
unguresc Ardelenilor, ca cel muscălesc Basarabenilor. 

E un axiom în mecanică, că efectul trebue să fie egal cu 
cauza. 

Domnia fanariotă şi scurgerea sistematică de stârpituri şi 
faliți în şesul Țării româneşti a ţinut 121 ani. Abia la 1921 
avem perspectiva că, prin o lungă reacțiune a spiritului na- 
tional şi a puterii de asimilaţiune a solului şi a rassei, vom fi 
exterminat până şi urmele acelei domnii odioase. Abia atunci 
caracterul meschin, lipsit de onoare şi de curaj al acestor 
venetici se va fi adaptat caracterului inimos al naţiei româ- 
nești şi abia strănepoţii Caradalelor vor putea fi români. 
Caradalele actuale, chiar să vrea, nu pot să fie români, pre- 
cum din salcie, oricât ne-am sili, nu putem corci un stejar. 

Lupta Moldovei contra numiţilor munteni nu este deci 

îndreptată în contra elementelor istorice ale Ţării-româneşti, 
ci în contra celor neistorice. E o luptă comună, la care tot 
neamul românesc ia parte în mod instinctiv, cucerind bucată 
cu bucată bunurile lui naţionale. Azi e limba pe care aceste 
stârpituri o prefăcuseră într'o păsărească neînţeleasă, mâni 
va fi poate organizația socială, poimâine biserica şi şcoala, 
una câte una. Totul trebue smuls din mâna acestor oameni 
co înăscută incapacitate de-a pricepe adevărul şi lipsiţi de 
posibilitatea patriotismului : totul trebue dacizat oarecum de 
acuma nainte. 

Deşi poporul român e numeros, lupta lui e disproporționat 
de grea, de vreme ce aceşti oameni au sprijin pe străini. 
Aduşi la putere de Rusia, susținuți azi de alianţa austro- 
ungară, vedem pârghiile cari-i ridică așezate în afară, pe 
când înăuntru n'avem decât poporul nostru propriu, exploa- 
tat cu neomenie, sărăcit, scăzând numeric şi fără o conştiinţă 
limpede de ceea ce trebue să facă. 

Naţia românească n'are de gând încă să institue, pentru 
regularea acestui soiu de stăpânitori, ordinul sfintei cânepe 
spre a ridica la aceleaşi demnități pendente şi pe grecul 
Serurie şi pe grecul C. A. Rosetti şi pe bulgarul Mihălescu 
şi toată seminţia dominantă. 

Dar să nu desperăm. 

Planta creşte la noi. Ar trebui numai nişte mâni vârtoase 
mocănești cari să ştie s'o întrebuinţeze. Apară ele în Mol- 
dova, apară peste Olt ca'n vremea lui Tudor, naţia le-ar primi 
aşternându-le flori şi covoare pe drumuri, precum i le aşter- 
nea lui Mateiu Basarab la intrarea în Târgovişte. Și Mateiu 
Basarab, adormitul întru fericire, făcea un uz îmbelşugat de 
această plantă, distribuind cordoane la Caradalele din zilele 
lui. 

Aşa dar, încă odată, distinguendum est. 

Avem de-o parte rassa română, cu trecutul ei, identică în 
toate ţările pe cari le locuește, popor cinstit, inimos, capabil 
de adevăr şi de patriotism. 

Avem apoi deasupra acestui popor o pătură superpusă, un 
fel de sediment de pungaşi şi de cocote, răsărită din ameste- 
cul scursăturilor orientale şi occidentale, incapabilă de ade- 
văr şi de patriotism, rassa Caradalelor, pe care Moldovenii 
din eroare o numesc Munteni. 

Această teorie am expus-o în mai multe rânduri, dar „Ro- 
mânul“ s'a ferit de-a ne răspunde. 

E o cestie foarte neplăcută pentr'un guvern compus în 
cea mai mare parte din asemenea adunături şi pentru un 
partid în care, la zece nume, afli abia unul românesc. 

Cine va face lista funcţionarilor mai cu seamă înalţi, a 
pensionarilor, a deputaţilor, a arendaşilor bunurilor publice 

şi private, Cun cuvânt a tot ce reprezintă circulaţiunea şi 
reglementarea vieţii generale, va observa cu înlesnire că frâ- 
nele stăpânirii reale a scăpat din mâna elementului autohton 
şi istoric şi a încăput pe mâni străine. Dar acest din urmă 
element, această formaţiune hibridă se pretinde română ? 
Neapărat se pretinde, căci altminteri n'ar avea pretext să 
stăpânească. Dar nu este încă şi nu are încă nici posibilita- 
tea organică de-a fi română. 

Nu tăgăduim că foarte numeroase elemente s'au asimilat 
pe deplin cu rassa română, dar acelea sunt intrate de mult, 
de-o sută, două, ba chiar de două sute cincizeci de ani. 

Insă nu acestea domină, ci imigranţi proaspeţi cari sunt 
abia în generaţia a doua, a căror limbă maternă era încă 
străină şi cari s'au romanizat, în privirea limbii, în şcoalele 
noastre. 

Limba singură nu constituie însă naționalitatea. 

Calitățile morale şi intelectuale ale rassei au o însemnătate 
cu mult mai mare. 

Dac'am încerca să determinăm exact timpul în care ele- 
mentul autohton a învins pe cel imigrat, sau a fost învins 
de el, am zice: 

La 1700 învinge elementul imigrat prin domnia fanariotă. 

La 1821 începe reacţiunea elementului autohton şi merge 
biruitoare şi asimilând până la 1866. 

La 11 Februarie 1866 învinge din nou elementul imigrat. 

Există şi de-atunci o oscilațiune, o mutare a punctului de 
gravitație când asupra elementelor instinctiv-naţionale, când 
asupra celor instinctiv străine, dar victoria, precum vedem, 
e momentan a acestor din urmă. 

Dar care-i semnul prin care se disting aceşti oameni neasi- 
milaţi, de provenienţă transdanubiană de populaţiunea de 
rassă ? 

Cerem a se constata aceasta în toate punctele. Noi zicem 
prin sterilitate fizică şi intelectuală. Sunt intelectuali şi fizic 
sterpi, sunt catâri în toată privinţa. Sau nu produc copii 
defel sau produc stârpituri, menite la o degenerare gradată 
şi la stingerea în generaţia a treia ori a patra. Constatăm 
apoi la ele, simptome permanente de slăbiciune intelectuală. 
La ei mintea e substituită prin viclenie. Viclenia e un semn 
de slăbiciune, căci mintea omonească veritabilă stă în raport 
direct cu capacitatea de-a pricepe în mod dezinteresat un 
adevăr. Ca slăbiciune de caracter e de citat falsitatea. 
Prietenoșşi, lipindu-se şi măgulind pe oricine de care au tre- 
buinţă, ei urăsc în realitate orice putere superioară, fie inte- 
lectuală, fie de caracter. Istoria lui Tudor şi a lui Cuza ar 
ilustra această teorie. 

Oameni ce linguşeau a împărtăşi ideile acestor spirite cu 

totul lipsite de viclenie, nu aceia cari ar fi avut curajul de-a 
li se opune pe faţă, îi trădează. 

Dacă am cerceta originea ofiţerilor de gardă dela 11 Fe- 
bruarie, am afla că e străină, începând cu fiul unui făclier 
grec dela Botoşani și urmărind toate numele. 

Fără îndoială lupta aceasta e purtată în mod instinctiv, 
tără claritate de vederi, cu tendenţe elementare şi de atrac- 
țiune şi repulsiune. Precum Celţii Irlandei, deşi anglificaţi, 
simt dominaţiunea anglo-saxonă ca pe-o dominaţiune străină 
de rassa și inclinaţiunile lor, tot astfel poporul românesc 
simte instinctiv că e dominat de oameni cari se pretind 
numai români, fără a fi, şi cari n'au nici milă de el, nici 
pricepere pentru geniul lui. 

Geniul neamului românesc e o carte cu şapte peceţi pen- 
tru generaţia dominantă. 


II 


Urmând discuţiunea asupra punctului stabilit în numărul 
precedent, adică a deosebi între românii de rasă şi pretinşii 
români de provenienţă incertă, ni se înlesneşte mult răspun- 
sul la cestiunile ce ni le impune viața publică. 

Vedem de exemplu în vremea lui Mateiu Basarab, o creş- 
tere a populaţiei atât ae repede, încât ajunsese la numărul 
ce-l are astăzi, adică la 3 milioane aproape numai în Mun- 
tenia. 

Ca corelat al acestei desvoltări, vedem stabilindu-se defi- 
nitiv o limbă iiterară, comună întregei naționalități române, 
operă la care a concurs atât Teofan, mitropolitul Ardealului, 
cât şi Varlaam al Moldovei. O unitate ideală cel puţin a răs- 
pânditului popor românesc plutea înaintea vederilor acelor 
venerabili bătrâni al căror curagiu războinic nu avea egal 
decât în curagiul moral de a deslipi odată pentru totdeauna 
elementul etnic al latinităţii din Orient de masele slave, tura- 
nice și grecești cari îl înconjurau. Şi în adevăr, dacă citim 
-documentul lui Mateiu Basarab dela 1639, ne încredinţăm că 
el îşi pricepe misiunea lui istorică : 

„Doamne ! — zice el, — veniră străinii în moşia noastră 
şi-şi spurcară mâinile lor cu mite şi îndrăzniră a vinde şi a 
cârciumări sfintele Tale şi a goni pe moșneni şi în avutul 
lor a băga pe străini, fum de ruşine vecinilor noştri,“ ...oameni 
străini nouă, nu cu legea (religia) şi cu neamul, cu limba şi 
cu năravurile cele rele“. 


Iată dar o deosebire clară între lege şi rasă; între confe- 
siune și naţionalitate ! 

Apoi urmează zicând : 

„Intorcându-se Dumnezeu cu milă la această săracă de: 
„țară, adusu-şi-au aminte de Noi, Matei Basarab, şi ne-au. 
„adus din țări străine, de unde eram goniţi de streini şi pri- 
»begi de răul lor şi ne alese la domnia ţărei și ne ridică în! 
„scaunul strămoşilor noștri“. 

Această reacțiune a elementului contra cotropirii de ele- 
mente introduse în mod clandestin în ţară, precum şi redeş- 
teptarea în genere e în luptă însă cu elementele imigrate, 
cari ajung a stinge dinastia Basarabilor şi a introduce domnia 
streină a fanarioţilor. 

In scurt timp populaţia de trei milioane a Ţării româneşti 
scade la 700.000, şi aceasta într'o mizerie ne mai auzită. 

La 1821 revine domnia naţională. Fără ca sistemul de 
guvernământ să fi devenit esenţial altul, populaţia creşte 
repede, limba se desbracă în mai puţin de douăzeci de ani 
de cuvintele grecești, turceşti, etc., cari se introduseseră în 
epoca fanarioţilor ; progresul real şi repede al rasei române 
o face matură pentru unire, pentru cei dintâi paşi în civiliza- 
țiunea apuseană. 

Se va observa că în timpul dela 1821—1866, se tipăreau şi 
se citeau cărţi, că rasa română este cea setoasă de cunoştinţe 
şi capabilă de a pricepe adevărul. 

Ei bine, după 1866 se ivesc tot fenomenele ce se constată 
pentru epoca dela 1700—1821. 

Populaţiunea autohtonă scade şi sărăceşte; cărţi nici se 
tipăresc, nici se citesc; pătura dominantă, superpusă rasei 
române n'are nici sete de cunoștinţi, nici capacitate de a 
pricepe adevărul. Dacă acest sediment învaţă, o face de silă, 
gonind o funcţie trebue să fii înrudit cu ei, să ţi se termine 
numele în oglu, opulos sau în idis şi să fi terminat patru 
clase, sau, în caz de mari exigenţe, administrative şi finan- 
ciare, şi un curs de... violoncel. Un adevărat sediment de 
pungaşi şi de cocote, precum am mai zis-o. 

S'ar părea, la prima vedere, că e indiferent ce elemente 
determină soarta unui popor, fie autohtone, fie venite din 
afară. Dar pentru un observator mai adânc nu e indiferent. 

Toată soarta Franţei e alta, de când instinctele rasei celtice, 
în revoluţia cea mare, au învins şi înlăturat instinctele roma- 
no-germanice cari stăpâniseră pân'atunci. In multe provincii 
germane se recunoaște foarte mult influenţa elementelor 
slave, germanizate şi va rămâne totdeauna o mare deosebire 
între Germanii de sud, o rasă aproape pură, între Scandinavi, 
asemenea puri, şi între Prusieni bunăoară. Nu e asemenea 
indiferent pentru Anglia dacă predominaţiunea ar fi a ele- 
mentului celtic sau a celui anglo-saxon. Predispoziţii şi apti- 
tudini moştenite, calităţi sau defecte intelectuale şi morale, 

dau domniei unui element etnic 'alt caracter decât domniei 
celuilalt element. Suntem de exemplu convinşi, că dema- 
gogia la noi e de origină fanariotică ; că ea însemnează una 
înrădăcinată a veneticului fără tradiţii, fără patrie, fără 
trecut, în contra celor ce au o tradiţie hotărâtă, trecut hotă- 
rât. De aceea roşii se şi recrutează mai mult dintre grecii 
și bulgarii romanizați.  Setea de a-şi crea un trecut pe care 
nu-l au, se vede din tendinţa de-a schimba totul şi de a da 
lucrurilor alt cachet. Astfel se schimbă numele istorice ale 
stradelor din Bucureşti, dându-i-se altele, cari ar putea fi 
puse în raport cu ceea ce ei pretind a fi făcut în ţară. Aceste 
elemente hibride se vor distinge aşadar prin ura trecutului şi 
a tot ce se poate numi istoric într'o ţară, fie instituţie, fie 
rasă, fie religie, fie datine. 

Dar nu numai la noi se va observa lupta de predominare 
de rasă şi oscilaţiunea, ci şi în alte ţări, în raporturi mai mari. 

In Rusia, mutarea capitalei la Petersburg înseamnă predo- 
minarea rasei germane, rusificate în dealtmintrelea. Tendinţa 
de-a muta punctul de gravitație la Moscova e slavă; instinc- 
tele de devastare și de răsturnare a tuturor lucrurilor exis- 
tente cu susul în jos, sunt tătare. 

Astfel vedem că la urma urmelor orice formă cât de sub- 
tilă a vieţii, se reduce la un substrat solid, experimental şi 
că politica unei ţări, pornirile în bine şi în rău, atârnă dela 
complexiunea fizică a indivizilor, dela originea lor, dela 
defectele sau calităţile înăscute rasei lor. 

Precum aceeași limbă se va pronunţa altfel de un german, 
altfel de un slav, altfel de un italian, tot astfel aceleași legi 
se vor aplica după natura celui ce le aplică, aceeași ţară va 
avea altă soartă după cum va fi natura celor ce o conduc. 

Dacă considerăm vigoarea extraordinară a începuturilor 
noastre istorice, figura unui Mircea sau Ștefan cel Mare, și 
le comparăm cu mizeria şi puţinătatea de caracter din ziua 
de azi, nu mai încape îndoială, că alt element predomina 
atunci, altul azi, şi poate toată cestiunea se reduce la aceea 
că pe atunci precumpănea populaţia autohtonă de munte, iar 
azi precumpănește cea imigrată de baltă. 

Iată dar care e antagonismul veritabil între Moldoveni şi 
așa numiții Munteni. E antagonismul între elementele isto- 


rice ale acestei ţări și cele neistorice. 
III 
Nu ne îndoiam că distingerea noastră între românii de 


rasă şi românii de provenienţă incertă are să provoace ne- 
mulțumiri. Am mai tratat cestiunea aceasta când în treacăt, 

când atrăgând în cercul discuţiei elemente istorice şi etnolo- 
gice mai numeroase, dar era atât de jenantă pentru d. C. A. 
Rosetti şi pentru partidul dela guvern încât, cu o vădită 
teamă, s'a ocolit orice răspuns. Abia acum VIndependance 
Roumaine, din cauze pe cari le înţelegem poate, ne răspunde 
tăgăduind se înţelege adevărul aserţiunii noastre şi, ca argu- 
ment ad hominem, ne spune că, daca în partidul liberal se 
află oameni de origine străină, în partidul conservator se 
află de asemenea. 

Argumentele ad hominem nu probează niciodată nimic. 

Se poate ca scriitorul articolelor din „Timpul“ să fie însuşi 
fanariot sau străin de origine şi teza tot rămâne adevărată, 
de vreme ce adevărul teoretic nu are a face nimic cu per- 
soana care-l enunţă, precum legea că repeziciunea cu care 
un corp cade, creşte în pătrat, e o lege egal de adevărată, fie 
enunțată de un chinez ori de un american. Tot astfel adevă- 
rul că în România predominarea a scăpat din mâinile ele- 
mentelor istorice şi a încăput pe mâna celor neistorice ră- 
mâne aceleași dacă l-ar spune un român de rassă sau unul 
de origină străină, acelaşi daca l-ar atinge pe enunţător 
sau nu. 

Aşadar argumente ad hominem, oricât de plauzibile ar fi 
pentru masa cititorilor, nu au absolut nici o valoare în privi- 
rea adevărului în sine al unei teze. 

Teza noastră este cu toate acestea atât de adevărată încât 
se poate proba oarecum caz cu caz. 

Intre domnii fanarioți, o singură familie s'a distins prin 
iubire pentru ţările române, prin sacrificiul vieţii chiar pen- 
tru integritatea patriei.: Ghiculeșştii. Ei bine, Ghiculeştii 
wau fost fanarioți veritabili, ci albanezi. Chiar numele 
„Ghica“ nu însemnează decât „Gheorghe“ în limba albaneză. 

In privinţa dar a imigraţiunii de peste Dunăre cată să 
stabilim că, în încrucişarea de rasă care a avut loc, trebue să 
se ţină seama de o consideraţie de căpetenie : dacă rasa imi- 
grată a fost tânără sau învechită. Tinereţea unei rase nu 
atârnă de secolii pe cari i-a trăit pe pământ. Orice popor 
care n'a ajuns încă la o deplină desvoltare, care n'a trecut 
încă prin corupţia şi mizeriile ce le aduce cu sine o civilizaţie 
înaltă, dar în decadenţă, e un popor tânăr.. La popoarele 
tinere se va constata un fel de identitate organică ; craniile 
sunt cu totul asemănătoare în privința formaţiunii şi mări- 
mii, statura este cam aceeaşi, precum un stejar nu este decât 
reproducțiunea altui stejar. Din această asemănare de for- 
maţiune rezultă o mare asemănare de aptitudini şi înclinări, 
cari se manifestă în caracterul unitar al naționalității. Din 
asemănarea de aptitudini rezultă o extremă putere şi energie 
vitală a colectivității. In acest studiu de dezvoltare al nedi- 

versificării, omul face atât de mult parte din totalitate, încât 
nu el, ci abia totalitatea formează un singur individ. O rasă 
tânără încrucişată c'o altă rasă asemenea tânără, dă un rezul- 
tat nou în care aptitudinile amândurora se împreună într'o 
formă nouă, vitală. 

Amestecul însă dintre o rasă îmbătrânită și una tânără dă 
aceleaşi rezultate pe cari le dă căsătoria între moșnegi şi 
femei tinere: copii închirciţi, mărginiţi, predispuşi spre mor- 
biditate. 

Daca vom alătura regula aceasta la fenomenele câte ni se 
prezintă, daca vom considera emigraţiunea anuală pentru 
cauze de sănătate a populaţiunilor orăşeneşti din România şi 
morbiditatea cunoscută a acestor elemente, vom vedea că, 
în cea mai mare parte cel puţin, încrucișarea de rasă a fost 
nefericită. Mortalitatea din oraşe ne-ar dovedi în fine că 
această rasă hibridă este menită a se stinge. s 

Dar ceea ce este fizic adevărat, e intelectual şi moraliceşte 
adevărat. Spiritele sunt morbide ; de acolo substituţia a orice 
activitate intelectuală adevărată prin viclenie, tertip şi min- 
ciună. Caracterele sunt slabe; de acolo substituția energiei 
şi curajului prin un fel de meschină adaptabilitate în toate 
împrejurările. In loc ca ele să imprime caracterul evenimen- 
telor, din contră, evenimentele se imprimă în ele ca într'o 
ceară moale, însă şi aceasta fără nici un fel de durabilitate. 

De aceea nu e nimic serios în România. Azi unul proclamă 
republica, mâine e ultramonarhist; azi reprezintă o idee, 
mâine alta ; toate în acelaş mod superficial. Am zice că o 
idee nu mai e în stare a-şi crea un rezid material nou în care 
să se statornicească, precum un copac îmbătrânit nu mai 
produce ramuri nouă. Numai pe cele existente deja mai răsar 
frunze, ca cea mai superficială manifestare de viaţă. 

Nimeni nu va tăgădui extrema sterilitate intelectuală şi 
morală a elementelor dominante din România. Cu toată mul- 
ţimea de oameni cari ştiu carte, arareori se va găsi un şir 
scris a cătării, care să dovedească o concepţie puternică. 
Oameni de caracter hotărît și statornic sunt asemenea rari. 

Stabilim încă odată că trebue a se distinge între deosebi- 
tele rase imigrate în România. 

Nu toţi cari au trecut la noi sub nume de fanarioți, sunt în 
adevăr fanarioți, nu toţi au fost neasimilabili. Din contră, 
n'am tăgăduit din capul locului că foarte numeroase elemente 
s'au asimilat cu totul şi că numai imigraţiunea cea mai proas- 
pătă, de 50—60 de ani încoace, prezintă inconvenientele nea- 
similării sau a neputinței de a se asimila. 

Dar „L'Indépendance Roumaine“ merge mai departe. Ci- 
tează ca argument ad personam pe d. Catargiu. 

Aci se înşeală onor. confrate. 

Cartargieştii se găsesc deja ca boieri în timpul lui Miha. 
Viteazul şi înainte, deci acum trei sute de ani. Tot astfe. 
Cantacuzineştii, Rosetteştii din Moldova, ş. a. 

„Li Indépendance Roumaine“ mai vrea să introducă cu ocar 
zia aceasta un basm despre C. A. Rosetti. E de notorietati: 
publică, că d. C. A. Rosetti nare a face de departe măcas 
cu familiile istorice de acelaşi nume, cari se află în ţară, de 
notorietate publică, că tatăl d-sale era grec, că d-sa pronunţi! 
încă azi limba românească peltic, ca orice grec. Ziarul fran. 
cez susţine acum că actualul ministru de interne e de originii 
italiană, ba chiar străvechiu în ţară. Până la probă negăn: 
toate poveştile astea, scornite în favorul unui om pentru care. 
a pretinde că e român s'a dovedit a fi un lucru mai muli 
profitabil, decât adevărat. 

Nu oprim pe nimeni de a fi ori de a se pretinde român. 

Răul e că asemenea elemente prea proaspete, în loc de a fi 
determinate de caracterul statornic al poporului, sunt, dini 
contră, determinante pentru viaţa publică. | 

Urmările le vedem. | 

Neavând nici tradiții, nici patrie hotărîtă, ele urăsc trecu- 
tul, au rupt-o cu tradițiile; au prefăcut țara în mlaştină de: 
scurgere pentru toate elementele nesănătoase ale streinătățiij 
Azi deja fraternizează cu jidanii, mâine vor coloniza țara cu; 
nemți, deşi aceasta nu se poate întâmpla decât în socoteala; 
poporului autohton. De acolo în fine demagogia descreerată! 
şi teoria de „om şi om“. 

Daca — ceea ce nu se mai poate spera — Dumnezeu ari 
avea milă de această săracă de ţară, cum zice Mateiu Basa-: 
rab, şi ar voi s'o înzestreze din nou cu oameni, purtători ai! 
tradiţiei şi harnici a-i păstra caracterul, el ar trebui să-i! 
aleagă din familii, cari ar dovedi o vechime şi o continuitate: 
de influenţă politică de cei puţin 250 de ani. 

Atunci am şti cu cine avem a face şi nu var întâmpla ca. 
cristalul istoric al României să fie ameninţat de a fi repre- 
zentat ici de Pherekydis, colo de Herşcu Goldner. 


IV 


Ce pofteşte „,L'Independance Roumaine“ ? 

Crede că prin declaraţii în contra tezei deosebirei de rasă 
din România se înlăturează un adevăr? Că se supără mulţi 
asupra unui adevăr atât de izbitor, înţelegem; ne pare rău 
pe de altă parte că așa este, dar amicus Plato, magis amica 
veritas. 


Pentru a ilustra teoria noastră, am citat vorbele autentice 

ale lui Matei Basarab. Nu din întâmplare, nu cum citează 
ziarul francez pe Mihai Vodă sau pe Ştefan, cari mau a im- 
părți nimic în cestiunea aceasta, ci pe acel Mateiu Basarab 
care spune clar, limpede: „stătură stăpânitori ţării oameni 
străini nouă, nu cu legea, ci cu neamul şi năravurile cele rele, 
adică greci, cari nu se îndurară a pune jos obiceiurile cele 
bune, batrâne ale țării, pentru care curând le fu a aduce țara 
la risipire desăvârşită şi la pustiire“. 

Acestea le spunea la 1639 Mateiu Vadă. 

La 1669 Radu Voaă (Leon) zice: „şi atuncia grecii iară 
ne-au tost împresurat cu vânzările şi cu cametele ca şi acum, 
până ce i-au tost scos țara şi părintele domniei-mele cu mare 
ocară de aici ca pre nişte oameni răi“, 

Când scriu aceşti domni memorabilele lor cuvinte pentru 
lupta între elementul autohton şi cel imigrat ? 

Unul şasezeci, altul treizeci de ani înamtea domniei fana- 
rioților ! 

Când scrim noi? 

Şasezeci de ani după domnia fanarioţilor. 

Și dacă Mateiu Basarab, pentru care lupta în contra ele- 
mentului etnic străin, puţin numeros pe atuncia, era uşoară, 
vorbeşte în asemenea mod, ce să zicem noi când peste brazda 
acestei nefericite ţări au trecut una sută douăzeci şi unul de 
ani de domnie fanariotă, când în atâţi ani oraşele şi şesul 
Sau umplut cu asemenea oameni cari „nu se îndur a pune 
jos obiceiurile bune, bătrâne ale ţării pentru care curând le 
fu a o duce la risipă şi la pustiire ?“ 


loare cari nu produc absolut nimic, mai numeroase şi mai 
acome de bani. Acest regim e atât de rău, încât într'o țară 
tu populaţie rară, aceasta scade; iar medicii militari con- 
stată până şi degenerarea continuă a rassei. 

Dar oare nu vedem cum aceşti oameni pun ţara să le plă- 
lească mizerabilele lor patru clase primare plus violoncelul, 
tu zeci de mii, cu sutele de mii de franci ? 

Da! Cu milioanele bugetului, stoarse din firele de grâu 
te le produce numai țăranul, întreţinem sterilitatea fizică şi 
torală, lipsa de caracter şi de inteligenţă adevărată a acestor 
oameni. 

Dovezi avem în toate ramurile vieții publice. 

Avem de exemplu de bine de rău o literatură. Citeze-se 
tumele tuturor cari au scris un şir de literatură sau ştiinţă 
adevărată, fie Șincai ori Haşdeu, Alecsandri ori Gr. Alexan- 
ĉrescu, Odobescu, Marțian, Strat, Const. Negruzzi şi oricâți 

alţii. Pe niciunul nu-l chiamă nici Giani, nici Pherekydis, 
nici Carada. 

Intre miile de cranii ce formează plebea guvernantă de 
politiciani de meserie, unul nu e în stare de a scrie un şir 
pe care să-l poţi citi fără scârbă morală. Daca cităm în 
teatru pe Millo, în pictură pe Grigorescu, în muzică câţiva 
germani, am încheiat-o.  Nicăeri nu vedem Caradale. Inca- 
pabile de a pricepe un adevăr, fie ştiinţific, fie artistic, dacă 
le întâlnim, le vedem lipsite de umbră de talent adevărat, 
cercând a specula arta ce n'o posedă, precum speculează na- 
ţionalitatea ce n'o au, patria ce nu-i a lor, gloria naţională pe 
care n'au creat-o. 

Şi nici e minune. Mihaiu Cioran, adjutantul lui Tudor, ne 
povesteşte că la 1811 se superpusese peste toată populaţia 
istorică o pătură foarte numeroasă de străini, în toate func- 
ţiunile, în toate mânăstirile, în toate bisericile, în toată viaţa 
publică. 

Aceasta e rădăcina adevărată a funcţionarismului. 

De aceea nu e de mirare că într'o ţară, românească înainte: 
de Tugomir Basarab, un ardelean, Lazăr, să fie de nevoie 
pentru a redeştepta sentimentul naţionalităţii. 

Dar ce mai la deal la vale? Orice etnolog străin, german 
ori francez a recunoscut şi va recunoaşte că în cea mai mare 
parte pătura superpusă acestui popor e neromână. Nero- 
mână, nu cu legea civilă, nu cu dreptul public, nu cu consti- 
tuția, ci cu neamul şi cu obiceiurile rele. Atât de străini, 
încât nu le e cu putinţă nici de a înţelege pe român, precum 
acesta îi ocoleşte şi nu vrea să-i înțeleagă pe ei. 

Dar sunt mari patrioţi acești oameni ? 

O ! ostentativi patrioţi, foarte guralivi, foarte înfocaţi când 
afacerile scabroase şi pensiile rezersibile sunt în perspectivă. 

Dar ce să fie alta, daca n'ar fi apucat această breaslă, acest 
negoţ, această meserie a speculei patriotismului reversibil ? 
Ce ar fi Carada în alte țări decât a noastră, la Brașov bună- 
oară, cu titlurile şi meritele ce le are?  Măturător de uliţă. 
Ce ar fi Giani e tutti quanti?  Advocaţi de mâna a treia 
fără nici o însemnătate. Ce ar fi C. A. Rosetti? Un bufon 
mai mult în stânga extremă şi desigur că ultra maghiar, ca 
toţi mamelucii, pe când la noi se gerează în ultra-român. 

Da ! această plebe romanizată dela Tudor încoace joacă în 
Țara-românească acelaşi rol pe care Evreii îl joacă în Mol- 
dova. Deosebirea e numai că Evreii sunt de zece ori mai 
oneşti, mai morali, mai umani decât oamenii aceştia. 

Şi în privința patriotismului adevărat sunt de acelaşi cali- 
bru. Evreii în timpul unei invazii, au avut patriotismul de 
a denunța pretinsa lor ţară şi a cere îngenunchiarea ei; d. C. 
A. Rosetti găsea, în timpul aceleeaşi invazii că singura grijă 

a ţării trebuia să fie a lua cu asalt Plevna internă, Plevna 
reacţiunei. 

Dar au mâncat pâinea exilului. Risum teneatis. După cum 
ştim dela martori oculari, această pâine era atât de bună 
cum nu se află în ţara românească. Ii vedeai tologiţi la cele 
dintâiu restauranturi, ba luând pensii dela visteria turcească, 
ba bătând la tălpi averea câtorva naivi de boeri de neam ca 
Goleştii, cari au avut lipsa de bun simţ de a se amesteca 
politiceşte cu aceste gunoaie ale României. 

La 1921, cine va ajunge, poate că acești oameni vor fi putut 
deveni Români, dacă nu vor fi precupeţit de mult ţara bucată 
cu bucată către Evrei şi Nemţi, dacă România va mai exista 
ca expresie etnologică, nu ca expresie geografică. 

Și cine ştie dacă mănţinerea expresiei geografice cu sacri- 
ficiul celei etnologice, nu e de un folos problematic ? 

Oare nu vedem că în procesul de sacrificare a naţionalităţei 
române, care se consumă sub Carol-Ingăduitorul, ajungem să 
ne fie scârbă de noi înşine ? 

Dacă în adevăr, prin vicisitudini neterminabile, ne-am 
chinuit ca neam în războaie, în mizerii, neavând nici timp 
de a ne cultiva, nici liniştea de a ajunge la bun traiu, pentru 
a ajunge în urmă la asemene rezultate, de a vedea Caradalele 
şi Pherekyzii, străinii aceştia răţoindu-se, fără merit şi fără 
compensație, în demnităţile publice şi formând pătura menită 
a escamota încet încet din mânele rasei române moştenirea ei 
istorică, atunci în adevăr la ce ne mai şi permitem luxul 
unui stat propriu ? 

Din acest punct de vedere, dureros şi crud ca orice cunoaş- 
tere de sine însuşi, poate fi cineva un foarte bun Român, şi 
totodată un foarte rău patriot. Unui Român adevărat i-ar 
putea fi atât de scârbă de aceste adunături încât să prefere 
un guvern străin onest care să asigure dezvoltarea morală şi 
materială a rasei române, unui guvern, pretins naţional, com- 
pus din tot ce Orientul a avut mai infect şi mai netrebnic. 
Tot astfel popoarele din Austria preferă absolutismul cu toate 
rigorile lui inevitabile, liberalismului dominant al pseudo- 
germanilor galiţieni, cari dictează la Viena şi a pseudo-ma- 
ghiarilor din Buda. 

Dar ziarul francez ne citează războiul. Iată vorba mare 
care se aduce ca mijloc de convingere, precum advocaţii cei 
răi ai „Copiilor de pe natură“ citează pe Ştefan la început, 
pe Mihaiu la coadă în procese comerciale. 

Ce are a face una cu alta? 

Țăranul din Vrancea, dela Vaslui, s'a bătut cu calităţile 
înăscute rasei lui din timpi strămoşeşti. Guvernanţii din 
Bucureşti l-au tratat însă cu calităţile înăscute rasei lor, l-au 

lăsat să moară de foame şi să degere de frig în câmpiile 
Bulgariei. 

Pe când adevărații viteji pe care îi acopere ţărâna, zăceau 
în căderea ninsorilor şi sub stoluri de corbi rotitori, într'o 
nespusă părăsire, vitejii reversibili şi guvernanţii din Bucu- 
reşti destupau sticle de şampanie în onoarea mironosiţelor 
de strade şi berării cari umpluseră pe atunci Capitala. Erau 
ctitori dumnealor de așezăminte de bună cuviinţă. 

Nu ni se mai citeze războiul. Nici-când deosebirea dintre 
rasa autohtonă şi cea venetică nu s'a dovedit mai pe faţă 
decât atunci.  Nici-când puterea de sacrificiu a populaţiunii 
istorice n'a fost mai mare, mârşavele spoliaţiuni ale Mihă- 
leștilor şi Chiriţopolilor mai numeroase, mai inumane, mai 
vrednice de marele cordon al sfintei cânepe. 

Nu e timpul, nu e locul de a vorbi de toate câte s'au petre- 
cut în vremea războiului. 

Dar va suna şi ceasul în care se va face lumină şi asupra 
conferinţelor dela Livadia şi asupra regimului de foame şi 
de mizerie la care-a fost supusă oștirea noastră. 


vV 


Căutând a explica etnologic antagonismul, atribuit moldo- 
venilor contra muntenilor, am găsit că bărbații de peste 
Milcov nu înțeleg sub cuvântul „muntean“ populația istorică 
a Țării româneşti, una şi aceeași în toate provinciile, ci o 
pătură superpusă, neistorică, imigrată de curând prin oraşe 
din care se recrutează partidul roșu, rămânând ca populaţiile 
vechi sau pe deplin asimilate să se grupeze, ceea ce şi fac, 
sub cu totul alte formule politice decât cele cosmopolite ale 
membrilor societăţilor internaţionale. 

Această teorie a produs, ca orice adevăr, o impresie peni- 
bilă asupra celor ce cred a avea cuvinte să se simtă atinşi 
de ea; le-a produs un fel de spaimă de ei înşii, precum se 
cutremură eroii lui Eschil, când simt neînduplecarea fatali- 
tăţii ; le-a produs poate salutara îndoială, dacă în adevăr ar 
fi ei aceia cărora li se cuvine misiunea naturală şi înăscută 
de-a reprezenta un popor din care, în definitiv, nu fac parte 
decât din întâmplare şi prin strecurare pe furiş. 

Argumente în contrariu cari ar invalida teoria noastră, 
nu se prea pot aduce. Evidenţa nu se poate tăgădui, deşi un 
asemenea mister public nu se mărturisea, fie din cauză de 
oportunitate, fie pentru alte consideraţii. 

Implerea parlamentului şi a funcţiilor cu noi fanarioți de 
provenienţă proaspătă, falşificarea vieţii intelectuale şi poli- 

tice a poporului prin capete de formațiune hibridă, incapa- 
bile de o activitate intelectuală, toate acestea se impun ve- 
derii; autohtonul simte că nici limba, nici înclinările, nici 
manera lui de-a vedea nu pot fi reprezentate de cranii c'un 
dram de creer, supus la ramolisment. Studii craniscopice 
comparative ar fi de folos şi tineretul facultății de medicină 
şi-ar câştiga un merit, comparând încăperea cubică a unui 
craniu în adevăr daco-romanic cu strâmtoarea acelor scorburi 
găunoase în cari rezidă sterilitatea intelectuală şi perfidia 
partidului roşu. 

Declamațiile şi asigurările solemne de patriotism nu ajută 
nimic în cestiune, întrucât e etnologică. In privirea politică 
punerea tezei poate fi oportună sau inoportună, practică sau 
nepractică, dar numai din punciul de vedere al celui care-o 
judecă, nu din acela al adevărului în sine. Pentru meritele 
reversibile financiare ale grupului Carada-C. A. Rosetti, pen- 
tru poeziile neo-greceşti ale iui Serurie, cestiunea e şi inopor- 
tună şi nepractică. 

Să sperăm că va avea alt înţeles pentru distingerea între 
ceea ce e tipic românesc şi în adevăr naţional pe de o parte 
şi între importaţiunile de tot soiul ce se pretind naţionale. 

Fără atitudinea declamatorie a ziarului francez din capi- 
tală, mai obiectiv dar totuşi numai din punctul de vedere al 
oportunității, ne răspunde Cumpăna, ziar redijat de tineri 
evrei. 

Foaea aceasta ne zice că „teoria noastră nu are nici un 
folos practic pentru partidul conservator“. 

Poate că de folos practic şi partid conservator sunt o con- 
tradicţie în adjecto, întrucât îi priveşte pe conservatori. Prac- 
tice sunt Caradalele care ştiu a utiliza tot în afaceri ale 
țării cele patru clase primare sau codul Boerescu în aşa 
chip, încât ajung directori de drum de fier şi de bancă 
şi milionari. Practic e d. C. A. Rosetti care pune pe Giani 
să-i stipuleze o plată de zeci de mii de galbeni pentru nego- 
țul de palavre, exercitat dela 1857 încoace. Auzit-a cineva 
de vr'un roşu care, în politică, să fie atât de nepractic încât 
să piarză un ban? Miniștrii daţi în judecată de aceşti vir- 
tuoşi se disting prin absoluta lipsă de simţ practic, întrucât 
îi priveşte, căci au ieșit săraci, căci au fost oameni de stat 
în socoteala averilor lor private şi sacrificiile ce le-a impus 
celor mai mulţi poziţiunea lor oficială, le-a jignit multora 
interesele și avutul lor. Cine-a sărăcit dintre roşii, afară de 
bieţii Goleşti, cari au luat-o la serios? Dar Goleştii erau 
boeri de neam şi autohtoni, deci, ca atari, nu s'au uitat la 
folosul practic, lăsând în seama d-lui C. A. Rosetti admi- 
rabila calitate de-a concilia interesele sale private cu rolul 
de martir, de exilat, de prigonit, pe care l-a ştiut juca în 

perfecţiune. Martiriu şi patriotism ce se traduce în practică 
în pensii reversibile, în lefuri exorbitante create adhoc, în 
sporirea cu 40 la sută a budgetului cheltuielilor, în urcarea 
birurilor, în înmulţirea datoriei publice ş. a.m. d. 

Cât despre folosul practic pentru ideile conservatoare, el 
e evident. Formula unei organizaţii conservatoare, abstracţie 
făcând de ţară și de poporul istoric, se dovedeşte a fi sterilă 
şi lesne de escamotat. Vedem că roşii, maieștri în precupeţirea 
unor asemenea formule, au devenit peste noapte din repu- 
blicani monarhiști şi că primesc orice program politic, 
numai la putere să rămâe. Treaba lor să răsucească şi să 
falsifice principiile conservatoare şi să pretinză că sunt ale 
lor. Pentru noi principiile sunt un mijloc pentru păstrarea 
predominării rassei române în ţară ; pentru ei un mijloc de-a 
rămâne la putere şi a escamota încrederea celor lesne de 
amăgit. Lupta trebue să devie mai substanţială şi s'apropie 
timpul în care în genere deosebirea între idei conservatoare 
şi liberale, între idealuri abstracte de organizaţie va căta 
să înceteze. 

Lupta se va naţionaliza. De o parte vom întâlni fanarioţii 
şi străinii, de orice credinţe politice ar fi, de alta Românii 
proprii şi în realitate asimilați, abstracţie făcând de prin- 
cipii politice. 

Evreii au zis congresului dela Berlin: „sau ţara să fie cum 
o vrem noi sau să nu fie“. Un apropiat viitor va zice: „sau 
ţara aceasta să fie în adevăr românească, sau nici nu merită 
să fie“. \ 

De unde să rezulte în adevăr obligațiunea pentru țăran 
ori pentru fostul boier să se lupte în răsboiu sau să plătească 
dări, pentru ca Caradalele şi Goldnerii de toate categoriile 
să aibă liniştea şi mijloacele de-a-i exploata în bună voie? 

Oare poporul nostru nu are altă misiune pe pământ decât 
de-a plăti pensii reversibile d-lui C. A. Rosetti şi a muri în 
răsboiu pentru a pune fundament siguranței falimentelor 
frauduloase ? 

Expresia etnologică şi geografică a statului român să nu 
fie decât un pretext pentru Chirițopoli de a-și face mendrele, 
pentru ca străinii să se îmbogăţească şi să se încarce cu ono- 
rile create în numele acestui popor ?... 'Țara românească nu 
mai e decât ocazia dată unui grec ca d. C. A. Rosetti de a 
se gera în om de stat şi de a-şi face nume? E condamnat 
aceste popor ca paginile istoriei lui să fie mânjite de indi- 
vizi străini, fără ca aceştia să justifice prin muncă sau inte- 
ligenţă o asemenea suplantare ? 

„Cumpăna“ ne citează însă state în cari împrejurările ar fi 
ca şi la noi; Statele-Unite şi Belgia. 

Sunt tocmai statele contra comparării cu cari am protestat 

totdeauna. Amândouă formațiuni nouă fără caracter națio- 
nal propriu, în cari originea locuitorilor e indiferentă, amân- 
două fără trecut. Tocmai cerința de-a lăsa România să se 
prefacă într'o Americă sau o Belgie a Orientului este aceea 
căreia ne opunem din toate puterile. Nouă nu ne e de loc 
indiferent elementul ce are a determina caracterul şi soarta 
acestei țări. Pretindem în mod absolut ca el să fie acelaş 
care-a determinat caracterul țării dela 1200—1700 şi dela 
1821—1866. O ţară care ar apuca căile americanismului 
deplin devine indiferentă pentru Român şi e cel mult o ex- 
presie geografică, o firmă, un otel, nu o patrie, nu un stat 
național. 

Dar, zice „Cumpăna“ „atât în lumea fizică cât şi cea 
morală există şi domneşte numai ceeace are puterea întrin- 
secă de-a exista şi domni. Este o ciudată filosofie aceea care 
se sileşte a demonstra că elementele putrede, că decrepitu- 
dinea poate doborî şi stăpâni elementul sănătos şi viguros“. 

Poate fi ciudată filosofia aceasta, dar nu e mai puțin ade- 
văratā. Puterea intrisecă de-a exista şi domni nu este abso- 
lută, ci atârnă dela mediul în care se exercită. Când un 
popor încape de ex., sub dominațiunea străină, învins prin 
superioritatea numerică, elementele sale viguroase şi stator- 
nice vor rămânea jos, iar cele cari se vor adapta mediului 
nou al robiei: linguşitorii, mincinoşii, viclenii se vor ridica. 
Astfel grija cea dintâi a fanarioților a fost de-a desființa 
armata noastră, corp cu corp, pentru a nimici mediul în 
care calitățile rassei române şi puterea ei de viață se puteau 
exercita. La 1874 „Românul“ cerea desfiinţarea armatei pen- 
tru cauze de economie. 

Istoria noastră e o ilustrare a acestei teorii. In epocele în 
cari se cerea vigoare şi o intensivă vitalitate, s'au ridicat 
Românii; în epoce de dominaţiune străină, exercitată din 
Țarigrad ori din alte puncte, s'au ridicat străinii. 

Adaptabilitatea cun mediu nesănătos, nedemn, nu în- 
seamnă superioritate organică. 

Stejarul nu creşte pretutindenea ; buruienele în tot locul. 
Aceasta nu va să zică că ele au „o putere intrinsecă mai mare 
de-a exista şi de-a domni“. Dacă întrun mediu stricat 
viclenii şi poltronii înfloresc, nu e dovadă că au o putere 
intrinsecă superioară celor inteligenţi şi de caracter, ci 
numai că mediul e favorabil pentru decrepitudine morală, 
nefavorabil pentru sănătate. 

In stâncă s'a găsit o broască ţestoasă care trăise sute de ani 
fără hrană, adecă tot timpul necesar formaţiunii stâncii. 
Este ea organic superioară unui Englez, care, nemâncând 
patru zile, ar turba ? 


Victoria finală a superiorității e coada teologică a bătrâ- 

nului Darwin. Cu toată adâncimea filosofiei naturii, el e 
bun anglican, deci optimist; în contra scepticismului ce-ar 
putea rezulta din teoria luptei pentru existenţă se'ndreaptă 
aserţiunea că la urmă victoria e a superiorității. Nu superio- 
ritatea organică învinge, ci adaptabilitatea cun mediu dat 
de timp, istoriceşte, dat de spaţiu, geograficește. Dar natu- 
rile viguroase vor căta să întipărească mediului caracterul lor 
cele slabe se vor adapta ca ceara unui mediu nedemn chiar, 
încât slăbiciunea e din acest punct de vedere un titlu la exi- 
stenţă. De mult gândeam la o asemenea modificare a teoriei 
luptei pentru existență, văzând cazurile în cari decrepitu- 
dinea şi paraziţii ajung a exploata şi stăpâni elemente sănă- 
toase și puternice. 


VI 


Din nefericire organele roşii nu sunt capabile de o discuţie 
serioasă. A discuta va să zică a compara argumentele pro- 
prii cu cele ale adversarului şi a distinge cu dezinteresare 
care e mai tare, care e adevărat. Dar când altceva zici, alt- 
ceva îţi răspunde ; când dai ici şi crapă cine ştie unde, când 
discuţia, în loc de a fi o comparare de argumente, dege- 
nerează în ceartă pentru vorbe, în logomachie şi subtilităţi, 
discuţia e stearpă. 

Am dovedit de zece ori ceea ce nu avea nevoe de dovadă: 
evidenţa ; am dovedit că deasupra poporului românesc istoric 
pe care îl cunoaştem toţi de acum douăzeci, treizeci de ani, 
deasupra ţăranului, a moșşneanului, a breslaşului, a boerului 
mare şi mic s'a superpus o pătură de populație străină, roma- 
nizată în parte în privinţa limbei, dar neavând de loc nici 
natura, nici instinctele poporului nostru. 

E clar că această populaţie joacă în viaţa noastră publică 
rolul unui altoi care produce alte fructe decât trunchiul în 
care sa altoit şi, drept vorbind, fructe veninoase. 

Altoit în stejar, trăeşte din sucul stejarului, iar acesta se 
usucă, căci populaţia moşneană a acestei ţări, săteanul e 
morbid (dovadă spitalele d-lui C. A. Rosetti) și supus unei 
mari mortalităţi. 

Am dovedit că acest altoiu veninos n'are nici minte, nici 
inimă. Oamenii aceștia cari sunt aproape toţi roşii, sunt 
mărginiţi în privinţa inteligenţei, răi, meschini, falşi în pri- 
virea caracterului. Am probat că între ei nu se poate naște 
un autor de exemplu, un om de ştiinţe sau de litere, un om 
care să compenseze prin ştiinţă sau talent, munca naţională 
ce-l susţine; că n'au nici un alt talent decât acela al vicle- 
șugului, al pungășiei, al cumulului, al tripotagiului; că min- 

tea la ei e substituită printr'un surogat din cele mai rele, 
pişicherlâcul ; inima şi caracterul prin surogate şi mai rele, 
prin falşitate şi înclinări de trădare. 

lată ceia ce am dovedit clar. 

De aceea principiile nu sunt pentru ei decât niște pre- 
texte sunătoare, pentru a amăgi mulţimea, gata de a renunţa 
la ele îndată ce un interes material, bănesc îi îndeamnă la 
aceasta. 

Astfel cel mai aprig republican şi redactor al „Republicei 
rumâne'' aruncă tot bagagiul său de principii în baltă pentru 
o pensie reversibilă; altul aruncă republica dela Ploeşti 
pentru o funcţiune. 

Dacă ar fi consecuenţi, fie republicani, fie liberali, fie ce-or 
ti, cu un cuvânt, dacă ai şti de ce te ţii, lupta ar fi posi- 
bilă. Dar azi republican, mâine monarhist, azi una, mâine 
alta, după cum dictează interesele momentane ale coteriei, 
iată ceea ce face o luptă de idei imposibilă. 

Pătura aceasta superpusă de Caradale, Pherekyzi, etc., e 
foarte numeroasă. Ea meşteşug cu care să se hrănească 
cinstit nu ştie, ea carte nu ştie, ea caracter n'are, cu un 
cuvânt, nimic ce ar îndreptăți-o de a juca un rol în viaţa 
publică. Cu toate acestea ea este totul azi în Stat. 

De aci vezi directori de drum de fer ce nu ştiu abecedarul 
mecanicei ; de aci directori de bancă naţională cu patru clase 
primare ; de aci directori de servicii ce abia se ştiu iscăli. 
In toate ramurile vieţii intelectuale şi ale Statului, în toate 
încheeturile organice ale naţiunei, s'au încuibat paraziți; 
tocmai centrele organice sunt cuiburile în cari.se prăsesc şi 
se înmulţesc. 

Dar asta n'ar fi nimic. 

Existenţa tuturor acestor oameni costă bani; 
munca cuiva. 


Precum însă, aproape singurul producător în țara noastră 
e ţăranul, trei din patru părţi ale poporului, susţinerea 
întregei-xenocraţii se traduce în muncă ţărănească, în bir 
plătit de ţăran sub sute de forme! > 

Toate acestea sunt clare, sunt matematic exacte. Suma 
de putere de care dispune ţăranul, nu poate suporta greu- 
tatea ce i se impune fără nici o compensație ; el cheltueşte 
din puterea lui vitală mai mult decât poate restitui ; de acolo, 
falimentul puterilor lui vitale: morbiditatea, mortalitatea. 

Se poate traduce în formule această socoteală. 

Daca înainte vreme ar fi fost în țară 1.500.000 de contri- 
buabili, iar clasa dirigentă era reprezintată prin cinci sute 
de inşi, munca socială necesară pentru a o Susţine era repre- 
zintată prin fracţia 5/15,000 sau 13,000. Ja treia mia parte 
din puterea sa musculară datora țăranul Statului. 


banii sunt 


310 M. EMINESCU 


Azi sunt zeci şi iarăşi zeci de mii de oameni cari sub o 
formă sau sub alta trăiesc din aceiași pungă a ţăranului. 
Sunt în fiecare sat cel puţin zece lefegii, ceea ce face un 
condeiu de 40 mii de lefegii; apoi comunele urbane, apoi 
Statul. Dacă vom pune 100.000 nu greşim. Dar unde punem 
întregi popoare parazite ca cel ovreesc, care nu produce 
nimic şi trăește numai din scumpirea obiectelor de consuma- 
ţiune ? Aceştia sunt 500.000. La un loc toţi străinii, lefegiii, 
clasele consumatoare care nu produc nimic se urcă la un 
milion de nu mai mult. Fracţia numai e cea de sus 1/3000 
ci 2/3 adică două din trei părţi din viaţa sa trebue să chel- 
tuiască un om pentru a susține Statul şi societatea, care nu-i 
dă nici o compensație. 

Dar Dumnezeu i-a dat omului abia atâta putere încât să 
se susţină pe el însuşi şi familia şi un prea mic prisos la 
dispoziţia vieţei publice. E evident că toată economia lui 
e sdruncinată, precum o şi vedem dovedit în monografia d-lui 
A. V. Millo, care făcând bugetul unui ţăran condeiu cu con- 
deiu, arată că abia fruntașii se pot ţine în echilibru ; ţăra- 
nul cu doi boi, pălmaşul îşi încheie anul cu un mare deficit 
ce se traduce în datorii. 

A, dacă clasele dirigente compensau munca ţăranului prin 
munca lor, dacă o administraţie cinstită îl ocrotea de spoliare, 
dacă un cler luminat îl ferea de vicii şi de demoralizare, dacă 
o legislaţiune onestă ţinea seamă de starea lui şi-l ocrotea 
în loc de a-l pune sub dispoziţii cosmopolite ; dacă, cu un 
cuvânt, exista înţelegere pentru. ceea ce e în adevăr esenţa 
Statului, apărarea claselor producătoare în contra celor con- 
sumătoare, apărarea de exploatarea altora şi de propriile 
sale înclinaţiuni, atunci altceva! Dacă cu aceeași sumă de 
putere musculară, ţăranul, prin instrucţie, ar fi ajuns a pro- 
duce de zece, de douăzeci de ori pe atât pe cât poate pro- 
duce azi cu instrumente primitive şi cu metod primitiv, 
atunci lucrurile ar avea o altă faţă. Atunci clasele de jos 
ar fi ţinut pas în producţiune cu trebuinţele celor dirigente, 
atunci ar fi fost echilibru şi ar fi fost bine. 

Dar clasele dirigente, dar Caradelele, Costineştii sunt tot 
atât de inculte ca şi ţăranul; nu sunt în stare de a com- 
pensa munca lui. 

Credem cel puțin că marile mistere ale abecedarului, în 
modul în care le-a învins Serurie şi Carada nu constitue un 
merit pentru a-i vedea cu lefuri şi diurne de zeci de mii de 
franci pe an. 

Şi pe lângă aceasta, pe lângă că sunt necapabili de muncă, 
leneşi şi tâmpiţi, malonești şi răi, mai sunt şi streini, veniţi 
de eri de alaltăeri, ridicaţi dela covrig şi bragă la ranguri 
sociale înalte. 

Fără îndoială că şi în alte țări clasele lucrătoare nu sunt 
bogate; pentru ele e adevărat axiomul stabilit de Turgot 
că nu vor câştiga decât minimul necesităței lor. Dar acolo 
populația e prea mare în 'raport cu întinderea statului, în 
raport cu puterea de producțiune a pământului. 

Cestiunea socială e acolo înainte de toate agrară şi o re- 
zolvă întru câtva capitalul industrial care caută a plasa 
munca țărei suprapopulate în țări nepopulate. 

Dar la noi cestiunea socială e o cestiune de parazitism. 
Plebe grecească, bulgărească, jidovească căreia îi e ruşine 
de muncă sau care nu ştie şi nu poate munci, s'a încuibat 
deasupra poporului nostru și-l stoarce până la sânge. 

Şi ce plebe? 

Comună, mult mai puţin inteligentă decât poporul nostru, 
fizic decrepită, moraliceşte putrezită. 

Nu xenocraţia prin cucerire, ci xenocraţia prin furişare, 
prin introducere în mod clandestin, prin înveninare. 

De aceea nu e de mirare că toate instituţiile noastre s'au 
descompus de acest venin cadaveric. Biserica nu mai e 
biserică, căsătoria nu mai e căsătorie, şcoala nu mai e şcoală ; 
nimic nu e a cătării. 

Dar unde punem trebuinţele acestei plebe ? Trebuinţe ari- 
strocatice, pariziene, de cari clasele dirigente vechi nici nu 
visau. 

La toate adevărurile acestea limpezi ca cristalul, la păre- 
rea de rău că mersul dezvoltărei noastre n'a fost organic, 
continuitiv, că ne costă sănătatea și bună starea poporului 
nostru ce ne răspund aceşti arhi-streini ? 

Că suntem socialişti. Ei cari în adevăr sunt socialişti, când 
n'au slujbe, dar foarte regaliști când sunt în pensii reversi- 
bile şi în cumul, nici nu înţeleg însemnătatea teoretică a 
cuvântului. 

Cestiunea e fără contestare socială: am fi socialişti numai 
atunci când am propune o soluţiune socialistă. Departe 
de noi asta. Din contră soluţiunea ce o propunem nu poate 
fi decât conservatoare, reacționară chiar. Clasele munci- 
toare trebuesc scăpate de paraziți ; paraziţii însăși trebuesc, 
prin o riguroasă organizație, siliţi la munca la care se pricep. 
La tăiat lemne Serurie, la cârciumărie Carada. Nu oameni 
mari cu abecedarul în mână, nu excroci şi tâmpiţi în dem- 
nităţile statului, nu cocoterie şi pungăşie în afacerile publice. 

O reorganizare socială având de principiu apărarea şi 
incurajarea muncei, înlăturarea feneanţilor şi paraziţilor din 
viaţa publică, iată ceea ce e de neapărată trebuinţă. 

Aşa dar, să ne înţelegem. 

Nu cerem şi nu voim, precum insinuă „Românul“, exter- 
minarea cu sabia a elementelor hibride. Dar ceea ce pre- 

tindem pozitiv e ca asemenea elemente să nu fie determi- 
nante, domnitoare în statul român. Nu ne opunem dacă ele 
se vor hrăni prin muncă proprie, dar nu exploatând munca 
altora. Nu avem nimic de zis dacă Serurie se va ocupa cu 
cinstita cismărie, Bosnagi cu zidăria. Dar în capul unui 
Stat român nu se cade să vedem aproape exclusiv numai 
oameni străini, incapabili de a pricepe geniul poporului nostru 
şi, până la un grad oarecare, incapabili de a-l iubi şi de a-l 
cruța. 

Şi când vorbim de poporul român, ştim foarte bine de cine 
vorbim. Nu de amestecături, nu de oameni veniţi de eri 
de alaltăieri în una din provinciile Daciei lui Traian, ci de 
acel element etnic ieșit din încrucişarea Romanilor cu Dacii, 
de rasa romană. Aceasta a fost în trecutul ţărilor noastre 
rasa plastică, rasa formatoare de stat, cea orânduitoare, cea 
istorică, aceasta trebue să şi rămâe de acuma înainte. Cum 
că deosebirea între adâncimea rasei istorice şi superficiali- 
tatea celor superpuse, e mare, o ştie oricine. In inima unui 
popă din Ardeal e mai mult sentiment naţional românesc 
decât într'o sută de mii de Caradale şi craniul unui singur 
Român încape de cinci ori pe atâţia creeri pe cât sar con- 
stata cu cumpăna în titvele mutrelor de paiaţă ale patrioţilor. 


STUDII ETNOLOGICE 
I 


Adevărul că, în decursul aeesto: din urmă paisprezece ani 
elementul istoric pământean a fost înlăturat în favorul a 
d'alde Giani, Cariagdii, Carada, Fleva, etc., deci în favorul 
unui element etnic şi moraliceşte străin neamului românesc, 
acest adevăr îi doare rău pe toţi aceia câţi şi-au făcut din 
specula patriei şi naţionalităţii o meserie, un negoţ, o breaslă. 

Când aude cineva că un Fleva ori un Pherechydis pretinde 
a se interesa de România, îl poate întreba : »„Ce-ţi pasă d-tale, 
„cum merge ori nu merge Ţara românească?  Pese-ţi de 
„ceiace se petrece în patria d-tale originară, în Morea sau 
„cel mult în regiunile chartelor etnografizate de d. Papari- 
»gupolos. Țara aceasta, în care vă câştigaţi un codru de 
„pâine, a stat dela 1200 şi până la 1866 şi fără d-voastră. 
„Dacă va trăi înainte, nu va fi meritul d-voastră ; dacă va 
„pieri, nu pe d-voastră vă poate atinge vina, de vreme ce 
„poporul românesc n'au fost în drept a vă privi decât ca pe 
„nişte venetici de ieri alaltăieri, veniţi aci ca să vă hrăniţi, 
„iar nici de cum ca să apăraţi un pământ ce nu-i al vostru 
„sau o nație din care în definitiv nu faceți parte, decât cel 
„mult prin toleranţă, iar nu pe bună dreptate. De vă place 
„staţi ; de nu, Dunărea-i colo şi pe unde aţi venit puteţi 
„Şi pleca“. 

Tot acest răspuns li se cuvine şi evreilor şi oricăror străini. 
Nu vă place ţara și poporul? Nu vă convine şovinismul nea- 
mului Românesc? Nu vă mai lasă să vindeţi rachiu ame- 
stecat cu vitriol?  Graniţele-s aproape. Mergeţi în ţara cui 
vă avusese înainte. Aţi făcut avere? Luaţi-o cu voi și pe 
ici vi-i drumul! Atâta pagubă să fie pe capul acestei ţări, 
cât o suferi ea prin emigrarea Caradalelor, Gianilor, Cariag- 
diilor şi Pherekyzilor. 

lată singurul limbaj pe care se cuvine să-l ţinem faţă cu 
această plebe de bragagii și covrigari, aristocratizată pe pă- 
mântul nostru. 


Faţă cu această realitate simplă, ce ne răspunde organul 

acestor oameni, poreclit „Românul“? Că şi între conserva- 
tori sunt oameni de origine străină. Am mai observat că 
acest argument ad hominem nu dovedeşte absolut nimic 
în contra teoriei noastre. 

Pot d-nialor să-şi chinuiască memoria în toate chipurile 
pentru a afla şi între conservatori numiri cari să semene cu 
ale d-nialor; teoria pe care o susţinem e obiectivă, de-o 
valoare generală, secundum veritatem. Argumentul în con- 
trariu nu invalidează de loc teza. 

Chiar daca toți conservatorii ar fi olandeji sau persani 
bunăoară, nu rămâne mai puțin adevărat că secta Carada, 
Giani, Pherechydis, C. A. Rosetti, Fleva este alcătuită din 
străini superpuşi fără nici un cuvânt nației româneşti; că o 
exploatează cu neomenie ca oricare străin fără păs de țară 
şi popor şi că acest spectacol al exclusivei stăpâniri a unei 
rase şi decăzute şi abia imigrate asupra unui popor istoric şi 
autohton e o adevărată anomalie, căreia poporul istoric ar 
trebui să-i pună capăt, dacă ţine la demnitatea şi la onoa- 
rea lui. 

Dar, zice „Românul“, — „Românii ca toate popoarele care 
„păşesc spre progres nu se mai ocupă de-a descoperi cine e 
„autochton sau nu“. 

Insă tocmai asta e tema noastră. Rău fac Românii că se 
cred destul de înaintați pentru a nu se mai ocupa de acea- 
sta; rău că scad la număr pentru a face loc Caradalelor şi 
Goldnerilor ; rău fac că se lasă exploataţi de străini de tot 
soiul : rău fac că ţin pe spatele lor cu produsul muncii aceste 
mii de lipitori, nedeprinse la muncă, corupte, viclene şi min- 
cinoase cari răpesc pământului cel din urmă ban şi-i iau 
pânea din gura copilului, pentru a se înţoli cu toate tren- 
tele scumpe ale apusului; rău fac în fine Românii că sufer 
ca asemenea lepădături să-i guverneze. 

Fac atât de rău, încât aceşti paraziți cutează a înjura tre- 
cutul nostru, a mânji cu vorbele lor veninoase mormintele 
vechilor şi vitejilor noştri Domni, a ne numi pe noi străini 
în ţara noastră proprie. 

A ajuns atât de departe, în cât „Românul“ îndrăsnește a 
zice că aristocrația română, acea aristocrație care azi, graţie 
demagogiei, nu mai există, a fost străină. 

In adevăr Roman şi Manea Herescu, ambasadorii lui Mircea 
Vodă, al căror ultim deecendent sa stins acum câţiva ani, 
Basarabii, Floreșştii, Filipeştii, Balşeştii, Cănteştii, oameni cari 
au botezat piscurile cele mai înalte al Carpaţilor cu numele 
lor, nu sunt familii istorice; Mateiu Vodă şi Vasile Lupu a 
căror oştiri împreună se ridicau la 270.000 de oameni, erau o 
aristocrație străină, fără drept istoric, fără merit. 

Meritele şi dreptul istoric sunt ale lui Zevzecopol şi Pehli- 

vanoglu, noi veniţi. D-nul Zevzecopol s'a bătut la Valea 
Albă, d-nul Pehlivanoglu la Rovine, și d-nul Pherechydis la 
Obertin. 

Daca se va cerceta bine, se va afla că, la adecă, d. Giani 
a fost Duce de Făgăraş, d. Carada părcălab de Hotin şi d. C. 
A. Rosetti vornic de Suceava. Sunt pline cronicele noastre 
cu numele ilustre ale Zevzecopolilor de tot soiul şi bătrânul 
Costin dela Costîna nu ştie cum să le ridice meritele mai sus! 

Dar, întreabă „Românul“ „contra cui s'a luptat Tudor ?“ 

Contra voastră, d-nilor roşii! Contra părinţilor voştri! 

lată ce povestește în adevăr Mihaiu Cioran, adjutantul lui 
Tudor şi martor ocular al evenimentelor : 

„Dela deschiderea răsboiului din anul 1806 până la 1812 
între Rusia şi Poartă și dela 1812 până la 1818 cât a ţinut 
domnia lui Caragea şi de atunci până la 1821, amândouă 
principatele s'au umplut de greci ca niciodată. Marele spă- 
tar, şeful oştirilor nu se făcea nici odată din boieri români, 
precum nici agă, nici căpitan de dorobanţi, precum nici o altă 
dregătorie care după vechile aşezăminte ale ţării avea sub 
dânsele trupe înarmate ; ci pe toţi aceştia îi orânduia Domnii 
din grecii lor... Caimacanul Craiovei cu toată suita lui şi 
cu toată oștirea de lângă dânsul trebuia să fie greci; zapciii 
plăşilor, vătăşeii plaiurilor, toţi dregătorii cari erau sub 
dânşii, trebuiau să fie greci şi foarte rar sar fi putut vedea 
câte un român printre dânşii... Mitropolitul ţării, câteşi trei 
episcopii, toţi arhiereii, toţi egumenii monastirilor erau greci ; 
în şcoalele Domnești toţi profesorii mari şi mici erau greci. 
Negoţul din toată ţara era în mânile grecilor... După tot 
cuvântul drept şi fără voie te făcea să crezi că Grecia întreagă 
se strămutase în România... Vocea şi puterea boierilor români 
se pierdeau în acei torent de străini ce inundaseră ţara. 

In reclamaţia pe care Tudor o adresează Porții, el zice: 

„Necontenitele şi neauzitele patimi şi chinuri ce suferim 
neîncetat dela Domnii greci cum şi dela suita ce aduc cu 
dânşii, şi dela toţi grecii, neamul lor, ce s'au încuibat în 
pământul nostru...“ 

Divanului ţării Tudor îi prezintă un memorand al cărui 
punct 1 zice: 

Ca divanul ce înfăţişază 'Ţara-românească, să ceară prin 
arzmazar dela Poartă desfiinţarea cu totul şi pentru totdeauna 
a orânduirii Domnilor greci şi în locul lor să se rânduiască 
Domni pământeni. 

Dar să vedem! 

Tudor a avut căpitani, a numit prefecţi. Este vr'un Carada 
printre ei ? 

A numit la Dolj pe Ion Solomon, la Mehedinţi pe vister- 
nicul Crăiniceanu, la Gorj pe frate-său, la Vâlcea pe Stre- 

hăianu, locţiitor de ban de Craiova pe Vasile Moangă. Intre 
căpitani găsim pe Vasile Crăpatu, Barbu Urleanu, Ion Oarcă, 
Ghiţă Cuţuiu, Ion Urdăreanu, Ghemigeanu ş. a.  Corespon- 
denţa lui cu Pașii de dinadrepta Dunării o purta un bătrân 
anume Borănescu. 

Nu găsim între toţi oamenii aceşti o singură Carada. 

Unde erau Caradalele patriotice pe atunci? 

Aci vom pune pe Ypsilanti să ne răspunză prin procla- 
maţia sa : - 

„Voi prietenii mei patrioţi, pe câţi întâmplările şi nevoia 
i-au tărât într'aceste pământuri ale Moldovei şi Vlahiei, siliți 
fiind de întâmplările împotrivitoare, aţi ajuns să staţi până 
şi dindărătul trăsurilor boierilor pământeni ai acestor ţări, 
batjocură şi ruşine neauzită încă de locuitorii Eladei. 

„Câţi însă veţi rămânea surzi la această sfântă chemare a 
patriei şi veţi voi a rămâne slugi boierilor acestor două ţări, 
stând dinapoia trăsurilor lor, să cunoaşteţi că de azi nu mai 
puteţi purta arme şi că neapărat trebue să vă îmbrăcaţi în 
haina acestor pământeni şi să vă aşezaţi în naţia lor. Iscălit: 
Alexandru Ypsilanti. 

Ceea ce au şi făcut Caradalele acum 60 de ani. Au îm- 
brăcat haina pământenilor şi s'au aşezat între noi. 

Ordinul de zi dat de Ypsilanti la Cozia, descrie în modul 
următor pe vitejii de cari-i adunase sub steaguri: 

Ostaşilor ! 

Dar ce zic? Blestem şi batjocură! nu voi mânji niciodată 
acest frumos şi glorios nume, adresându-mă cătră voi cari 
sunteţi nişte cirezi de nebărbate şi nevrednice gloate de adu- 
nături, fricoşi, dobitoace, leneşi şi tot ceea ce se poate numi 
mai prost etc. etc. 

Sunt şaizeci de ani deatunci! 

Oamenii bătrâni ţin minte vremea. Se poate crede oare 
că fiii acestor oameni, cari sunt în cea mai mare parte roşii, 
pot fi buni Români? Se poate pretinde că acestea ar fi 
merite suficiente pentru a stăpâni Români ? Aceste nu sunt 
erezii istorice precum binevoieşte a glumi „Românul“ făcân- 
du-se că uită cumcă cităm acte autentice. Sunt adevăruri, 
crude şi dureroase adevăruri, cari ne inspiră scârbă de aceste 
adunături ce-au uzurpat rolul de politicieni în ţară. Pot 
oamenii aceştia a căror părinţi nu ştiau româneşte, să aibă 
vrun sentiment de patrie? Pot ei să iubească literatura, 
artele, meseria națională? Ştiu ei altceva decât a goni 
funcții? Sunt ei altceva decât ceea ce Ovreii sunt în 
Moldova ? 

Iată de ce moldovenii au dreptate să urască pe aceşti 
oameni. Ei, poporul istoric, au dat mâna şi sau unit cu 
poporul istoric al 'Ţării-româneşti. Când au unit coroana 

neamului Muşatin şi pe aceea a străvechilor Basarabi pe-o 
singură frunte, când poporul lui Bogdan Voevod Dragoş s'au 
unit cu poporul lui Tugomir Basarab, amândouă ramuri odi- 
hioară puternice a unei mari naţii a evului mediu, nici unii 
nici alţii n'au gândit că vor ajunge a fi stăpâniţi de... vorba 
iui Ypsilant... de „prietenii patrioţi ce stau îndărătul trăsu- 
rilor boierilor pământeni“. 

Inainte, când vă jucaţi de-a republica, calea-valea ! Seru- 
rie publica pe-atunci „Parisul în America“ iar teoria „om şi 
om“ era foarte favorabilă republicei compuse din orice fiinţe 
cu care-a umplut Dumnezeu lumea. 

Azi sunteţi monarhiști, regaliști, legitimiști? Apoi se 
schimbă treaba. Monarhia nu se întemeiază decât pe ele- 
mente istorice, nu pe venetici şi parveniţi. 

Nu căutaţi cu lumânarea printre conservatori numiri cari 
pot fi de origina streină, dar se afla în cronicele noastre în 
veacul al XVI-lea şi al XVII-lea. Nu citați pe Rosnovanu, 
Solescu, Pășcanu, Canta ş. a. alături cu onor. C. A. Rosetti, 
ca şi când ar fi tot de-o seamă. Nu strecuraţi pe patronul 
Caradalelor şi Cariagdiilor între familiile ce sunt de trei, 
patru sute de ani în ţară. 

Nu vă oprim se'nţelege de-a fi şi de-a vă simţi români. 
Ceea ce însă nu se cuvine, ceea ce e stricăcios pentru ţară şi 
pentru rassa română, e ca d-voastră, care faceți politică 
pentru a face avere, d-voastră pentru cari manoperile dema- 
gogice sunt un mijloc de traiu, să determinaţi soarta acestei 
țări, să fiţi elementele ei hotărâtoare. Au căzut boierii ? Vie 
alţi români în locul lor. Dar români get-beget, de coda vacii 
cum se zice. Vie Ion Frunte Lată, ori Terinte Ţară-lungă să 
puie trebile la cale, iar nu Giani, Cariagdii, Carada, Fleva, 
Chiriţopol, C. A. Rosetti şi alţii de soiul acesta. 


II 


Teoria noastră despre antagonismul de rasse din România 
atlă multe întâmpinări, însă, ciudat lucru, nu din partea zia- 
relor româneşti. Gazete germane, israelite, „Indépendance 
roumaine“ care cel puţin e scrisă pentru străini, Cun cuvânt, 
cine se simte cu musca pe căciulă, răspunde. Dintre orga- 
nele străine, scrise în limba română, ne răspunde mai cu 
seamă acela al noilor fanarioți care, pentru ironia lucrului, 
se numeşte „Românul“. 

Chiar în aceste răspunsuri vedem deosebirea de rassă. 
Israeliţii caută a fi obiectivi. Se'nţelege. Capetele israelite 
sunt anatomic mai bine conformate, mai încăpătoare decât 

capetele stârpiturilor fanariotice ; de-aceea şi pot avea un 
interes pentru cestiunea pură, în sine, pentru cea etnologică. 
Organele israelite ne răspund prin analogii istorice. Ne răs- 
pund cu Normanii cari au cucerit Anglia. 

In adevăr Romanii au cucerit Gallia, pe urmă au cucerit-o 
rasse germanice, tot astfel Normanii au cucerit Anglia. In 
genere lupta fericită de rassă, lupta binecuvântată care înalţă 
inimile, care dă preponderanţă superiorității de caracter, 
lupta din care răsare împăcarea şi contopirea, este răsboiul. 

Dar oare cu răsboiul ne-au cucerit Pehlivanoglu, Zevze- 
chidis şi C. A. Rosetti? Cucerirea cu arme o compară Blunt- 
schli în viaţa popoarelor cu peţirea, cu nunta, cu selecţiunea 
adevărată. Dar stârpituri strecurate pe la graniţe, fugite de 
spânzurătorile 'Turcilor, ne-au cucerit pe noi ? Exemplul 
Prusiei e iar de natura celui citat de Bluntschli. O mână de 
cavaleri viteji au cucerit provinciile slave ; ei au determinat 
istoriceşte aceste provincii cari au format mai târziu sim- 
burul viguros al unităţii Germaniei. Şapte milioane de slavi 
au cucerit Rusia dela zeci de milioane de Tătari, le-au dat la 
toţi signatura spiritului lor, limba şi dreptul, legea şi dati- 
nele, le-au slavizat. Dar le-au cucerit. 

Predominarea, poziţia determinantă a elementului bărbă- 
tesc, cuceritor, iată ceea ce distinge încrucişerile fericite de 
rassă, de încrucişerile nefericite. Normanii au cucerit Engli- 
tera ; să nu ne îndoim un moment că tot Normanii o şi stă- 
pânesc ; cavalerii germani au cucerit Prusia, ei o şi stăpânesc. 
Ei bine, Românii au cucerit Moldova şi Țara românească, ei 
ar şi trebui să-i determine soarta, iar nu Giani, Pherechydis, 
C. A. Rosetti etc., cari au venit să se hrănească aci, nu ca 
să ne stăpânească. 

La noi aceste elemente au cu totul altă origine. Ele sunt 
intrate prin subrepţiune, prin lingușşire, prin gudurare, prin 
viclenie, slăbiciune. Puterea fizică şi intelectuală covârşi- 
toare e generoasă prin chiar natura ei. Precum cel tare nu 
pune în luptă piedici, asemenea cel cuminte nu se serveşte de 
tertipuri şi de subterfugii. Caracterul distinctiv al adevăru- 
lui e sinceritatea, ca şi acel al tăriei fizice; deci se vede că 
amândouă au acelaşi izvor antropologic: tinereţa rassei, vi- 
goarea ei neatinsă de corupţie, fecioria ei. 

D. A. V. Millo, într'o carte publicată de curând, descrie pe 
ţăran despre care nu ne putem îndoi că e în adevăr român, 
în chipul următor: „Ele în genere blând, deştept, vesel, 
generos, ospitalier, îndrăsneţ şi onest”. 

Cum sunt elementele dominante ? Tocmai contrariul de ce 
e țăranul: viclene, incapabile de a pricepe un adevăr, mal- 
oneste. E dar de înţeles ca rassa îndrăzneață, onestă şi deş- 
teaptă să cucerească această ţară, e de înţeles chiar cum a 

putut să-i menţie autonomia politică dela 1300 şi până azi, nu 
e însă de înţeles, nici admisibil ca ea să se lase guvernată 
de gunoaiele imigrate ale oraşelor, d. C. A. Rosetti, Phere- 
chydis Fleva, etc. 

Adevărul susţinut de noi era atât de patent, încât asemenea 
oricării evidențe nu suferea contrazicere ; de-aceea nici „Ro- 
mânul“ nu-l tăgăduieşte, dar caută a-l falsifica. 

Iată ce zice ziarul fanarioţilor : 

Este un fapt necontestat că în decursul veacului al 17-lea 
şi mai cu seamă în al 18-lea, un număr relativ însemnat de 
greci au venit în ţară. Imbrăţişând în oraşe tot felul de 
meserii şi neguţătorii, la ţară făcându-se exploatatori de agri- 
cultură, ei s'au amestecat cu poporaţiunea indigenă şi, fie 
prin căsătorii, cei mai mulţi şi-au pierdut originea străină. 
Acelaşi lucru s'a întâmplat Cun număr de Bulgari, Rusi, etc., 
pe care raporturile de vecinătate i-au făcut să se stabilească 
la noi în ţară, unde s'au desnaţionalizat, încă mult mai re- 
pede decât Grecii. 

Aceasta este faptul, pe care îl ia de bază „Timpul“ în expu- 
nerea teoriei sale, fapt ce-l vedem, în alte împrejurări şi con- 
diţiuni, reprodus la toate popoarele. 

In alte împrejurări şi condițiuni, da; nu însă în ale noa- 
stre. Prin cucerire, nu prin furişare şi subrepţiune, nu prin 
slugărnicie şi linguşire-l vedem la alte popoare. 

Apoi în enumerarea lui, „Românul“ citează secolul a] 17-lea 
şi al 18-lea. 

Dar celui al 19-lea ce-i lipseşte ? 

Dar revoluția lui Tudor de ce-o uită ? 

Dar domnia lui Carol Ingăduitorul, cea mai bogată în imi- 
graţiune, sub care populaţia străină, care nu vorbeşte nici 
româneşte măcar, s'a urcat la un milion, de ce-o uită ? 

Pentru veacul al 17-lea şi al 18-lea nu răspundem noi, căci 
Radu (Leon) Vodă descrie activitatea străinilor din acele tim- 
puri în vorbe mai energice decât ale noastre: 

„Miluind Domnia Mea pe oamenii străini cu boierii şi 
„slujbe, începură a face şi a adăoga lucruri şi obiceiuri rele 
„în țara Domniei Mele, cari lucruri toată ţara nu le-au putut 
„Obicinui, văzând că sunt de mare pagubă. Am căutat să se 
„afle de unde cad acele nevoi pe țară şi am adeverit de- 
» Mpreună cu toată țara cum toate nevoile şi sărăcia este 
„dela greci străini, care amestecă Domniile şi vând țara fără 
„de milă, şi dacă apucă la dregătorii, ei nu socotesc să umble 
„după obiceiul ţării, ci strică toate lucrurile cele bune şi 
„adaogă legi rele şi asuprite vânzări şi încă şi alte slujbe le-au 
„mărit şi le-au ridicat foarte ca să-şi îmbogăţească casele lor, 
„Și încă multe alte obiceiuri rele au arătat, nesocotind oame- 
»„nâi din țară, străinând oamenii țării de către Domnia Mea cu 

„pisme şi năpăşti şi arătând mare vrăşmăşie către toţi oame- 
„mii ţării.“ 

Dar oare descrierea nu se potriveşte din cuvânt în cuvânt 
pentru zilele noastre ? 

Făceau şi adăogau obiceiuri rele? Asta fac şi azi. 

De unde vin sărăcia, şi nevoile pe ţăran astăzi? 

Dela ei. 

Cine amestecă Domniile, răstoarnă şi aşează Domni ? 

> sui l-au amenințat chiar pe Regele actual cu asasinatul ? 

i. 

Cine vinde ţara fără milă lui Stroussberg şi tuturor străi- 
nilor ? 

Ei. 

Cine au mărit slujbele, şi-au făcut lefuri de 30, 40 de mii 
de franci într’o țară săracă, ca să se ’mbogățească casele lor? 
Cine-şi votează pensii reversibile ? 

Ei. 

Cine nesocoteşte pe oamenii vechi ai ţării, punându-i pe 
o treaptă cu Carada? 

Tot ei. 

Cine au înstrăinat oamenii ţării de către Domnia Sa cu 
pisme şi cu năpăşti, ca darea în judecată ? 

Ei. 

Cine arată mare vrăjmăşie cătră toți oamenii țării ? 

Ei şi iar ei. 

Dar nu spune Alecsandri despre 


„„hidoasa pocitură 
Ce-au semănat în ţară invidie și ură ? 


Ciudat lucru. Dar azi de-ar trăi Radu Vodă, 60 de ani 
după nu 30 de ani înainte de fanarioți, el n'ar face alt por- 
tret guvernanţilor decât cel pe care l-a făcut în veacul al 
XVII-lea. 


După mărturisirea „Românului“ însuşi, vom recunoaşte nu- 
maidecât de ce istoria noastră se 'ntunecă atât de rău în 
jumătatea a doua a veacului al XVII-lea, în cel trecut şi'n cel 
actual. 

Dar „Românul“ ne spune că trei din patru părţi ale între- 
gului popor sunt roşii. 

Dee-ni-se voie s'o contestăm în mod absolut aceasta. 

Trei din patru părţi ale locuitorilor ţării, fără deosebire de 
provenienţă, sunt ţărani şi aceştia nu sunt roşii, nici albi, 
nici pestriţi. „Românul“ o ştie foarte bine, ştie foarte bine 
că voturile acestor români adevăraţi sunt determinate, cu 
mici excepţii, de guvern, oricare ar fi el, şi că, în genere, 

țăranul n'a ajuns a citi nici scrierile d-lui C. A. Rosetti, nici 
ale noastre. 

E vorba aci, nu de poporul românesc în genere, ci de ele- 
mentele determinante. E necontestat şi necontestabil că între 
roşii se află mult mai mulţi străini, decât în orice alt partia 
din ţară, că partidul roşu este o „Internaţională“ pe acţii 
pentru exploatarea ţării şi a poporului nostru. Fanariotii. 
sburătăciţi prin mişcarea dela 1821, sau constituit într'o 
societate secretă mai întâiu ca ramură a „Internaționalei“ 
revoluționare europene, mai târziu şi mai cu seamă sub Carol 
Ingăduitorul, ca societate anonimă de exploatare a ţării ro- 
mâneşti, deci înainte de toate a bugetului. Acesta e apoi 
izvorul milosteniilor şi pensiilor reversibile, împărţite la 
greci, veniţi chiar la 1830 ori 1840, destul să fi fost agenţi 
electorali roşii. Lucrul a ajuns atât de departe, încât dacă 
un fanariot n'are post, i se crează un post anume pentru el, 
ca să poată ciupi din buget. S'a creat în aceşti din urmă 
ani sute de funcţii noue, numai pentru a căpătui în ele o 
sumedenie de nevolnici intelectuali şi fizici. 

Partidul roșu cu organizaţia lui stricată, cu ascultarea 
absolută ce dă unui fanariot bătrân, nu e un partid politic, 
ci o societate secretă, duşmană statului, analoagă cu Maffia 
și Camorra, semănând mult cu ramificaţiunile „Alianţei Israe- 
lte“. Alianța israelită luptă pretutindenea pentru a ridica 
pe Evrei, nimicind chiar pe conlocuitorii lor creştini; parti- 
dul roşu lucrează pentru a nimici orice e român, pentru a 
substitui pretutindenea românului pe fanariot sau cel puțin 
oameni tot aşa de corupți ca fanarioții, spre a desmembra 
şi a otrăvi poporul românesc. 

De aceea nu sunt a se confunda oamenii cari votează pen- 
tru roşii pentru interese, posturi sau lefuri, cu adevăratul 
partid roşu care consistă din 100-200 de fanarioți constituiți 
în societate secretă al cărei şef este d. C. A. Rosetti. Daca-i 
vom număra pe acei ce formează partidul roşu adevărat, de- 
terminat, cum e reprezentat în Camere, în jurnalistică, în 
oticiile publice, vom găsi puţini, foarte puţini români între ei, 
și încă şi aceştia din numărul amăgiţilor. Nu ni se citeze 
Goleştii cari erau dintre cei pururea amăgiţi, sau un Bră- 
tianu ca uscătură din codrul verde. 

Pentru a reveni de unde am plecat, zicem: Nu oprim pe 
nimenea nici de a fi, nici de a se simţi român.  Ceeace con- 
testăm e posibilitatea multor din aceştia de a deveni români 
deocamdată. Aceasta e opera secolelor. Până ce însă vor fi 
cum sunt ; până ce vor avea instincte de pungăşie şi de coco- 
terie, nu merită a determina viaţa publică a unui popor 
istoric. Să se moralizeze mai întâiu, să'nveţe carte, să'nveţe 
a iubi adevărul pentru el însuşi şi munca pentru ea însăşi, 

să devie sinceri, oneşti cum e neamul românesc, să piarză 
tertipurile, viclenia şi istericalele fanariote, şi atunci vor 
putea fi români adevăraţi. Pân'atunci ne e scârbă de ei, ne 
e ruşine c'au uzurpat numele etnic al rassei noastre, a unei 
rasse oneste şi iubitoare de adevăr, care-a putut fi amăgită 
un moment de asemenea panglicari, căci şi omul cel mai cu- 
minte poate fi amăgit odată. Dar domnia noilor fanarioți 
cată să se mântue, daca acest popor ţine la onoarea lui, la 
demnitatea lui, la numele lui şi în fine la existenţa lui fizică, 
otrăvită de rachiul jidovesc, la existenţa lui intelectuală şi 
morală, otrăvită de stârpiturile demagogiei fanariote. 

Dar „Românul“ întreabă cum am putut avea îndrăzneală 
de a nega originea şi ideile românești ale roşiilor. 

Vezi d-ta. Ba trebuia să ne luăm căciula şi să ne cerem 
iertare d-lor C. A. Rosetti, Pherechydis, Giani, Carada, că 
sunt caţaoni. Daca există vr'o vină aci, e a lor, nu a noa- 
stră fără îndoială. 

Dar la dreptul vorbind, sunt acești oameni măcar îimpâ- 
mânteniţi ? 

lată o cestiune serioasă. 

Sunt în ţară români ardeleni cari au servit statului câte 
30—-40 de ani, sunt Saşi aşezaţi din timpii Basarabilor cu 
anume privilegii, sunt familii evreieşti, puţine în adevăr, dar 
vechi, cel puţin de după Petre cel Şchiop, apoi maghiari, ger- 
mani, mai ştim noi ce. Ei bine, la toţi aceştia, pentru ca să 
exercite drepturi politice, se cer încă formalităţi de împă- 
mântenire. 

Intrebat-au oare cineva dacă d. Fleva, Caligaris, Giani. 
Carada, Cariagdi, Pherechydis, Culoglu etc. sunt împământe- 
niţi în regulă? Ne rămăşim că cei mai mulţi dintre ei 
sunt neîmpământeniţi, au fost până ieri supuşi turceşti şi 
grecești, azi supuşii nimănui. Chiar d. Rosetti declară în 
scrisoarea către Israeliţii din capitală, că luase pasport tur- 
cesc, se'nţelege că în calitate de supus turcesc. Se ştie că 
Turcii dedeau bucuros asemenea paspoarte pentru că ele în- 
semnau o contestare a suveranităţii României. Astfel d. C. A. 
Rosetti, pentr'un interes momentan, nu pregetă a opta pen- 
tru cetăţenia turcească, lovind în faţă suveranitatea pretinse: 
sale patrii. 

lată în adevăr unde am ajuns. Dela Români ardeleni ori 
macedoneni cerem împământenirea. Dela Fleva, Giani, Ca- 
rada n'o cere nimenia. 

Ce adevărată e teoria etnologică, relevată de noi, se cunoa- 
şte de acolo că, în puţin timp, a devenit populară. Mai mult, 
în banchetul dat d-lui de Rosny, doi oratori au făcut aluzie 
la teoria noastră, deși poate ilustrul sinolog n'a cunoscut 
ascunsul înţeles al logosului lor. 

Făţiş neputând-o combate nimeni, de vreme ce înainte de 
toate e adevărată, s'a pus, ba să zică că sunt idei învechite, 
ca și când realitatea ar fi o idee, ba Ionel Ciocârdel dela 
„Telegraful“ s'a pus să facă distincţiuni filologice, precum că 


şi terminația numelui redactorului „Timpului“ e slavonă. In 


adevăr Bistriţa, Dâmboviţa, Râmnic, Târgoviște, Craiova, Su- 
ceava, Romanul, Bogdan şi Vladislav, Radu sunt numiri 
slavone, pentru că limba hieratică şi de stat era în România 
cea slavonă, precum era în Occident latina. Francofurtul, Be- 
rolinul, Monachiul ; Vindobona, Londini, sunt oraşe latine ? 
Cromerius, Goethius, Curtius, Romani? Craiova oraş slavo- 
nesc ? 
Altfel însă stă cu redactorul hel de'ntăiu dela Telegraful. 
Trecând dela bucătărie la gazetărie, a eşit şi se ţine vorba 
că e... cam oacheş. Se pusese acuma dumnealui să se laude 
că-i neam de voevod dela Bosnia şi că prietenul său Hăsdeu 
are să-i traducă documentele din limba paleoslavă. O mul- 


time de Vozi! Tot Vodă după Vodă, care mai de care şi tot 
Ciocârdel îi chema. 


Ce s'a ales însă din aceste laude? 

Hasdeu n'a tradus asemenea acte din limba slavonească şi 
Fundescu tot ţigan a rămas. 

Se vede însă că a luat-o una şi bună că-i neam de craiu 
bulgăresc și de atunci a prins limbă şi vrea să sboare la nea- 
muri. 

Un sfat i-am dat lui Ionel Ciocărdel. Când se ştie c'un 
cusur atât de rău, încât să prefere a se declara mai bine 


bulgar ori bosniac decât ţigan, să nu mai releveze pretinsele 
cusururi ale altora. 


IV 


N'a trecut mult de când în unul din porturile Engliterei a 
apărut o corabie, încărcată cu 600.000 de kilograme de marfă. 
De proveniență din şesul Dunării de Jos, încărcătura corabiei 
a fost trimisă la moară, măcinată şi vândută. Dar nu era greu 
ceea ce adusese corabia, nu cereale măcinase moara engleză, 

ci o marfă ciudată, neauzită pân'acuma... oase omeneşti. Făină 
de oase omeneşti a fost vândută spre a îngrășa ogoarele 
Engliterei. 

Ale cui erau acele oase? 

Ale soldaților căzuți înaintea Plevnei, ni se spune. 

Bulgarii recunoscători au desgropat pe Ruşii, pe Românii 
cari au căzut pentru eliberarea patriei lor, pe Turcii lui 
Osman şi i-au vândut. Amestecaţi astfel bieţii cazaci delà 
Don, dorobanțţii din Vasluiu şi Vrancea, ostaşii din trei con- 
tinente ale împărăției osmane, toţi la un loc au pornit la 
moară, sub a cărei pietre grele scrișneau oasele vitejilor pen- 
tru a forma gunoiul trebuincios utilitarismului englez. 

„Milowie“ se chema acea corabie cu morţi; un nume ce 
merită a fi ţinut minte. 

Nu ştim de ce astăzi, a doua zi după aniversarea a douăzeci 
şi cincea a „Românului“, ne aducem aminte de-o vorbă a 
d-lui Dumitru Brătianu, care suindu-se pe scaunul de pre- 
zident al Adunării, a comparat pe coreligionarii săi cu niște 
putregaie, care se macină de sine. 

Măcinatu-s'ar-fi oare ţara aceasta întreagă cu oamenii ei 
fără veninul descompuitor, adus din Fanar, fără ca asemenea 
venetici să fi avut influenţă asupra destinelor ei?  Stinsu- 
s'ar-fi orice patriotism adevărat, orice iubire de adevăr, fără 
ca să existe o asemenea moară a sufletelor moarte, o anume 
organizare care să încurajeze corupţia şi trădarea, un ase- 
menea partid în ochii căruia fără de legile, viciile. ignoranta 
şi lipsa de omenie să fie titluri de recomandație ? 

Credem că nu. Răul pe care l-a făcut „Pseudo-Românul” 
în douăzeci şi cinci de ani, apucând între pietrele clevetirii 
şi invidiei, a batjocurii şi vicleniei tot ce ţara aceasta avea 
respectabil, onest şi de caracter, tot ce ea avea vechiu şi tra- 
diţional, întemeiat pe dreptate şi bună-credinţă, e un rău ire- 
parabil, şi străin a trebuit să fie omul, arhi-străin, care se 
bucură astăzi că ţara sa seamănă Franţei tot aşa precum o 
cocotă de stradă ar semăna co împărăteasă. Din ţăranca 
sprintenă, vioaie, deşteaptă cum era România acum douăzeci 
şi cinci de ani, aceşti străini au ajuns în sfârşit a face această 
lume spoită, bolnavă, plină de paraziţii Orientului şi Occi- 
dentului, o lume matură pentru spital. 

Si ieri din sala teatrului s'au serbat aniversarea acestei 
gradate înstreinări, aniversarea morii sufletelor moarte, ridi- 
cându-se toasturi în onoarea morarului grec C. A Rosetti. 

Fără deosebire sau aruncat sub pietrele morii toată fiinţa 
țării acesteia ; toate instituţiile, tot trecutul, toate. datinele : 
vertebrele noastre istorice şi morale, familiile noastre vechi 
amestecate în origine cu însuși începuturile neamului româ- 
nese; Domnii noştri drepţi şi viteji, gloria noastră, sângele 

şi sudoarea, ochii înţelegători şi inimile înalte, sdrenţele lui 
Sincai şi capul lui Tudor, pentru a se măcina din ele acea 
imundă făină ce hrăneşte o pătură superpusă de străini, 
străini de aceeaşi origine cu Simeon Mihălescu, de aceeaşi 
origine cu aceia cari au vândut vertebrele materiale ale sol- 
daţilor noştri corăbierului englez. 

„Milowie“ ar trebui să se cheme gazeta „Românul“ după 
douăzeci şi cinci de ani de activitate. 

In adevăr, măreaţă operă! 

Sărac şi pribeag, având drept unică zestre viclenia şi cinis- 
mul, aruncat prin cine ştie ce întâmplare pe pământul nostru, 
străin pentru el, d. C. A. Rosetti a aflat curând în Carada şi 
în alţii semeni ai cugetului şi ai originii lui. Acum când e în 
culmea operei sale, nu trebuie să Lie oare mândru de ceea ce 
vede în urmă? 

Odinioară o biserică plină de oameni, toţi având frica lui 
Dumnezeu, toţi sperând dela el mântuirea şi îndreptându-și 
vieţile după învăţăturile lui; azi acea biserică stă pustiită 
prin necredinţă şi nevoi. Spiritul speculei, a vânătorii după 
avere fără muncă şi după plăceri materiale a omorît sufle- 
tele. 

Odinioară o clasă dominantă puţin numeroasă, incorupti- 
bilă, şi păstrătoare a tradiţiilor ţării; azi deasupra oameni 
îmbogăţiţi prin camete, prin specule, prin ruina altora. Odi- 
nioară o organizaţie a muncii, putând a rezista străinilor; 
astăzi acea muncă discompusă breaslă cu breaslă, sterilizată 
prin năvălirile negoţului străin. Odinioară legi răsărite din 
însuşi datinile şi deprinderile poporului, azi codici îniregi 
traduşi din franţuzeşte. Odinioară o dreaptă cumpănire între 
mijloace şi trebuinţe, azi deprinderea de mii de trebuinţe 
străine, în disproporţie cu puterea de producere a ţării. Odi- 
nioară populaţia creştea şi se înavuţea; azi se înavuţesc 
străinii, iar populaţia străveche se stinge pe zi ce merge. Din 
oasele ei măcinate de greutăţile impuse de aceşti feneanţi, 


răsar şi se hrănese Caradalele, Costineştii, Pherekyzii şi, cum 
i-o fi mai chemând pe toţi. 


vV 


Preaosfinția Sa musiu Chițu a eşit prooroc şi făcător de 
minuni. Hagi Ivat care sa încumetat a scoate luna din puț, 
n’a scos-o aşa de bine la capăt cu Preaosfinția Sa, Vlădica 
celei mai proaspete divinități, descoperite în seara banchetu- 
lui, pe când Duhui sfânt se pogorîse asupra apostolilor în 

chip de udătură, insuflându-le tuturor darul dumnezeesc al 
suptului. 

De mult am bănuit în adevăr că roşii ar fi având parte la 
crearea universului ; dar că unul dintre ei e chiar Dumne- 
zelea, închinat de neamul lui Fundescu în biserică de urdă, 
asta n'am ştiut-o încă. 

A ieşit la maidan şi Dumnezelea ciurarilor. 

„D-lor, zice Preaosfinţia Sa nea Chițu, ridicându-mă acolo 
„unde prevăzusem că am să mă ridic, am văzut aceasta ca 
„prin un apocalips, prin o revelaţiune ca a lui sf. Ion...“ 

„La început... 

O voce. La început era cuvântul. 

Chițu. Ei bine, la început era „Românul“ și „Românul“ era 
Rosetti şi Rosetti erau „Românul“, şi nimic nu s'a făcut din 
cele ce s'au făcut, fără „Românul“ şi fără Rosetti. 

Voiu zice, să trăiască „Românul“ şi să trăiască Românii 
„Românului'. 

lată cuvintele Preosfinţitului Chițu, citate exact din evan- 
ghelia sfântului loan Fedeleș. 

E prea adevărat că unirea principatelor a făcut-o Moldo- 
venii ; adevărat că cel dintâiu cabinet al României unite era 
un cabinet Barbu Catargiu, adevărat că secularizarea averilor 
închinate se datoreşte lui Cuza Vodă, împroprietărirea cu 
toate defectele ei lui Kogălniceanu, reforma legislâţiunii lui 
Boerescu şi altora, organizarea serviciului financiar şi înte- 
meiarea creditului unui Mavrogheni şi G. Cantacuzino ; orga- 
nizarea armatei lui Ştirbei Vodă, urmărită cu stăruinţă zece 
ani de zile de generalul Florescu, precum e asemenea adevă- 
rat că România e în orice caz făptura dinaştilor Basarabi şi 
Muşatini. 

Dar ce sunt toate acestea? Iluzii. 

Apocalipsul sfântului loan Fedeleş, capitolul udăturii, gâr- 
liciu 32, altfel spune: „nimic nu s'a făcut din cele ce sa 
făcut fără Rosetti şi fără „Românul“. 

Ba nu zău, gluma la o parte, pututu-ne-am-fi aşteptat ca 
d. Chițu care trecea de-a putere a fi om mai serios, va ajunge 
la aşa hal încât să-l declare pe d. C. A. Rosetti până şi iden- 
tic cu Dumnezeu ? 

Nu ne vom încerca să punem în relief meritele d-lui C. A. 
Rosetti. Dacă a nega și a discompune, a stârpi iubirea de 
trecut şi instinct de adevăr e un merit, de sigur că şi viaţa 
acestui cetăţean e plină de merit. 

In opoziţie fiind, se joacă cu bomba lui Orsini, destul de 
prudent pentru a n'o arunca, nu de alta, dar aruncând-o, ar 
fi făcut poate cunoștință c'un alt cordon mai țeapăn decât 
acela al „Stelei României“. Dar se joacă cu acea bombă, 

amenințând în dreapta şi'n stânga, neavând însă nici când 
curajul de-a o face să explodeze. 

La putere fiind, devine tipul slugărniciei şi al linguşirii. 
Nici când Regele :sau Regina n'au văzut, în ţara noastră, unde 
de sigur e destulă plebe cosmopolită ridicată din gunoaie, slu- 
garnică prin natura ei, niciodată zicem n'au văzut un om mai 
prosternat dinaintea mărimii lor pământești, mai gata de 
a-și renega tot trecutul, de a-şi abjura principiile, de-a fi 
apostol al propriilor sale învățături, decât pe acest repu- 
blican. 

„Să trăiască Românii „Românului“ zice d. Chițu. 

O dorinţă foarte justificată din punct de vedere bugetar. 

Românii „„Românului“ sunt bunăoară d. Câmpineanu cu 
40.000 franci leafă.; d-nii Fălcoianu, Stătescu, Costinescu 
asemenea cu zeci de mii de franci lefuri anuale; cumulardul 
prinţ Dim. Ghica care e în același timp prezident la societatea 
„„Dacia-România“, la „Creditul funciar rural“, la Regia tutu- 
nurilor, la drumul de fier Suceava-laşi, la eforia spitalelor, 
la societatea de construcţie, la fabrica de chibrituri, pretu- 
tindeni cu lefuri şi diurne şi neavând pereche decât un alt 
cumulard şi acaparator de funcții, vestitul general de clisti- 
rerie Davila. 

Aceşti acaparatori de funcţii sunt Românii „„Românului“. 

Cât despre românitatea Românilor ,„,Românului“', vom cita 
numele convivilor d-lui C. A. Rosetti şi cititorul va alege: 

Urechia (din cauze cronice; recte Popovici _ „Tata rus, 
mama rus, dar Ivan moldovan“) ; E. Caligari, general Angele- 
scu (grec), Filitis, Giani, Davila, Cariagdi, Costinescu (ar- 
meano-neamţ), Frederic Dame, Carada, Xantho Derussi, Cer- 
lenti, Chrisoveloni, Ioannidi, Muller, Elias, Papazoglu, Levy, 
Ascher, Nedelcovici, Nacu, Rietz, Oppler, Graboski, Panaioti, 
Stelorian, Marghiloman, Pr. Demetrescu (armean), Th. Stefă- 
nescu (bulgar), Eliad, Lapati, Dumitriadi, Vilacros, Pascaly, 
Verussi, Eustațiu, G6bl, Pandrav, Fundescu (se pretinde bos- 
niac, ezităm între ciurar şi lingurar), Sergiu, Arghiropol, 
Halfon, Culoglu, Schina, Perticari, dr. Severin (recte Bosnagi ; 
nu ştie româneşte), Arion, Caramanlău, Cavadia, Vermont 
trecte Grünberg), Sim. Mihălescu (recte Hagi Ivat, bulgar), 
Hilel Manoach, Djuvara, Pilidis, Lazaridis, Calerghi, Mavrus, 


Enciulescu (bulgar) Stăncescu, Zaharidi, Dancovici, Pencu 
Staicovici, Radovici, etc., etc. 


lată Românii ,„Românului'“. 

lar „Românul“ acestor Români e d. C. A. Rosetti, om al 
cărui părinte, al cărui frate chiar nu știa să vorbească româ- 
neşte. 

Ș'apoi foaia guvernamentală mai zice că cităm numai pe 
Pherekydis ! Iată lista lungă a convivilor d-lui C. A. Rosetti, 

iată elementele determinante ale limbii, istoriei, caracterului 
naţional al României. 

Celor mai mulţi le-o fi de ţară, cum ni-i nouă de mere 
pădureţe. Mai e îndoială? Iubirea de ţară e pururea şi pre- 
tutindenea iubirea trecutului ; patria vine dela cuvântul pater 
şi numai oameni care ţin la instituţiile părinților lor, la pete- 
cul de pământ sfinţit de munca şi sângele părinţilor, pot fi 
patrioţi. 

Patriotism cu părinţi îngropaţi în ţara bulgărească şi cari 
nu ştiau româneşte, un asemenea patriotism nu există. 


VI 


»L Indépendance roumaine“ îşi face plăcerea de a se în- 
toarce asupra cestiunii noastre etnologice, dându-i importanţa 
unei bagatele. De sigur nu ne vom supăra de apreciaţia 
aceasta, de vreme ce atârnă de oamenii cari o fac. Cel ce 
ştie istoria ţării noastre, cel ce cunoaşte câte s'au întâmplat 
din începuturile ţărilor şi până la anul 1700, cine e pătruns 
de marea deosebire între epoca în care toată viaţa publică 
era înrădăcinată în obiceiele, în modul de-a vedea al naţiei 
româneşti, cel care cunoaşte starea materială şi inimoşia ţăra- 
nului nostru la începutul acestui secol chiar, şi compară acea 
stare de lucruri cu proletariatul agrar şi morbiditatea gene- 
raţiei actuale, va înţelege că teoria noastră este în esenţă 
adevărată. 

A spune că „poporul împărtășește ideile roşiilor“ este o 
erezie. Ce să împărtășească în adevăr ? Ideile coprinse în legi 
traduse din franţuzeşte, pe cari numai juriștii cu titluri le 
pricep ? Principiile cosmopolite ale d-lui C. A. Rosetti? 
Romanurile franţuzești, cântăreţele de cafenele, toată pătura 
de viaţă străină, toată lumea aceasta de craidoni scoşi din 
cutie, apetiturile oamenilor fără ocupaţii serioase, vânătoare 
după avere fără muncă? Toate acestea constitue o lume 
aparte, superpusă, pe care poporul o suportă, dar n'o pricepe. 

Ziarul francez ar trebui să ne arate o singură ţară pe tot 
continentul, mai mult, în toată lumea, a cărei instituţii şi legi 
să fie o maimuţare a străinătăţii, pentru a ne face să credem 
că poporul împărtășește undeva importul de fraze costisitoare, 
pentru a ne face, nu să credem, dar să admitem posibilitatea 
cât de depărtată a unui lucru. O slabă analogie a unei ase- 
menea stări se află în Germania, în secolul al şaptespreze- 
celea şi în începutul secolului al optsprezecelea. timp în care 
toţi prinţişorii de duzină încercau să imiteze pe Ludovic XIV, 
timp de mizerie și vexare pentru țăran, de demoralizare pen- 

tru burghezie, de înstrăinarea deplină pentru clasele diri- 
gente ; timp în care limba era aproape desființată prin bar- 
barismi, statele înecate de datorii, cultura un neorganic ame- 
stec din rămăşiţele evului mediu şi din fraze franțuzeşti. 

Nimeni pe de altă parte nu va putea atribui conservatorilor 
viciile actualei organizări sociale, de vreme ce ei n'au fost 
decât în defensivă. 

Afară de aceea viața publică era preocupată în linia întâia 
cu crearea unei poziţii internaționale a țării. Unirea, alege- 
rea regelui, politica exterioară a independenţei, toate acestea 
preocupau mai mult pe oamenii noştri politici, decât o sănă- 
toasă organizare din lăuntru. Dar toate acestea stabilite 
odată, privirea tuturor cată să fie aţintită asupra organizării 
din lăuntru. O organizare care să aibă în vedere mai cu 
seamă păstrarea şi întărirea naţionalităţii, a claselor naţio- 
nale, a muncii noastre, va trebui să ia locul formalismului 
gol de pân'acuma, importului de legi şi regulamente copiate 
din franţuzeşte și nemistuite. 

Când va fi sosit momentul luptei pe aceste teren, şi ziarele 
străine se vor convinge de teoria noastră, se va convinge că 
există o nemăsurată deosebire între trebuinţele reale ale 
poporului nostru şi între apetiturile nesățioase, lipsa de gân- 
dire şi de principii, apucăturile demagogice ale adversarilor. 

In orice caz le-am tăiat acestor oameni pe deapururea gustul 
de a se mai pretinde unici Români, Români per excellentiam, 
cu moțt şi cu privilegiu. 

Mai ştia haiducul nostru şaltă potecă! 


METODĂ ŞI FORMĂ 


Cată să spunem câteva cuvinte asupra metodului de cerce- 
tare a cestiunii etnologice şi sociale, pe care l-am urmat, 
precum şi asupra formei date acestor studii. 

Adversarii noştri sunt naivi când cred, că prin diversiuni 
ce n'au a face nimic cu obiectul în sine, sunt în stare a ne 
abate din calea noastră. 

„Românul“, după procedarea tot atât de naivă, pe cât de 
comună a ziarului „,l/Independance roumaine“, vorbeşte de 
teorii bolnăvicioase, de institute filantropice, de medici spe- 
ciali în privire-ne. 

Să presupunem că aşa ar fi. Că autorul acestor şiruri e 
nebun, e bun de legat şi de dus la Mărcutţa 

Rămâne mai puţin adevărat ceea ce-a zis? Asta-i cestiu- 
nea. Daca ceea ce-a zis autorul e adevărat, ceea ce a zis 
importa, nu cine a zis. Daca un nebun multiplică două cifre 
corect, este quotientul neadevărat, pentrucă cel ce-a calculat 
are idei fixe sau halucinaţiuni ? 

Daca un nebun constată conform adevărului că un perete e 
alb, devine peretele negru, pentrucă nebunul i-a atribuit o 
calitate ce i se cuvine ?... 

Noi susţinem, precum rezumă „Românul“ că o pătură de 
străini, numită partida naţională-liberală s'a superpus poporu- 
lui, îl exploatează şi-l duce la mizerie. 

Este aceasta sau nu adevărat, oricum ar fi, cuminte ori 
nebun, cel ce susţine aceasta ? 

E adevărat. Nici „Românul“ n'o neagă, căci iată ce zice: 


Cu toată osteneala n'am putut vedea lămurit decât un singur 
fapt şi acesta este: 

Starea cea rea a sătenilor. 

Sătenii, o ştim mai bine decât teoriştii dela „Timpul“, nu stau 
încă bine în raport cu progresul făcut în toate ramurile sociale 
de poporul român. 


lată dar că lucrul ce-l susţinem noi e atât de adevărat în 
privirea a trei pătrimi din poporul nostru, încât „Românul“ 
îl ştie mai bine decât noi, teoriştii. 

Ceea ce zicem noi este însă mai mult. 

Sătenii stau mult mai rău de cum au stat vreodinioară. 

Progresul în ramurile speciale e aparent. 

A face dintr'o Carada om de stat, nu va să zică a-i da 
cuprinsul necesar unui om de stat; a face din bulgarii facul- 
tăţii de medicină profesori de universitate, nu va să zică a le 
infiltra ştiinţa necesară catedrelor lor. Numai când fondul 
ar corespunde etichetei, când în Carada ar fi în adevăr un 
om de stat şi'n bulgari profesori de universitate, progresul 
ar fi real. Pân'atunci e o etichetă scump plătită, care nu 
corespunde cu ceeace se zice car fi sub ea; e câlţi în loc 
de mătase, plumb în loc de aur, e o prăvălie de marfă falsă. 

Nu ne mirăm că pe „Românul“ îl dor aceste adevăruri. 
Dar tocmai faptul că-l dor, tocmai faptul că într'o mulţime 
de numere dearândul nu face decât să încerce a ne combate, 
este o dovadă că aceasta este buba veritabilă a ţării. 

Dar ne este cineva amic ori adversar, dar român sau străin, 
adevărul spus de noi rămâne acelaş pentru toţi. Ne mărgi- 
nim la constatarea de fapte exacte și la rezumarea lor în ade- 
văruri generale; metodul nostru e cel urmat în ştiinţe în 
genere, în cele naturale în deosebi. Oare supărarea bolnavului 
pentrucă-i constatăm boala, o modifică ? 

Acum venim la forma în care scriem. 

Se zice că ea ar fi exagerată, c'ar cuprinde înjurături suru- 
gieşti, etc... 

In realitate stilul nostru nu este eufemistic. Ne-am deprins 
a căta pentru orice idee expresia cea mai exactă posibilă. 
Dac'am voi să glumim, dacă nu ne-ar păsa de adevărul ce-l 
zicem, am putea să spunem lucrurile mai cu încunjur. 

Dar lucrurile la noi nu se petrec cu încunjur; de aceea în 
adevăr nu ştim de ce-am vorbi de ele cu încunjur ?... 

Când un om în rebeliune făţişă proclamă azi răsturnarea 
Regelui şi e numit mâni adiutant al aceluiaș Rege, există 
aci vrun menajament pentru opinia publică, pentru conştiinţa 
de drept a poporului? Nici unul. Când un om e medaliat 
cun Bene-merenti de Regele în contra căruia erau adresate 
pasquilurile sale, existat-a vreun menajament pentru... pudoa- 
rea publică ? Nici unul. 

Dar oamenii aceia din partidul roșu cari au sentimentul 
adevărului, ei îşi menajează expresiile ? 

De loc. 

D. D. Brătianu zice că „nu mai sunt oameni cinstiţi în ţara 
aceasta“ confundând ţara cu partidul său. 

li ameninţă cu „,puşcăria și carantina“, îi aseamănă cu „Ppu- 
tregaie“. 

Oare marele „cordon al Sfintei Cânepe'“ de care vorbim noi 

e cu mult mai rău decât mijloacele de moralizare ale d-lui D. 
Brătianu, „puşcăria şi carantina“ ? 

E natural ca aceasta să supere pe milionarii răscumpărării, 
pe Mihăleștii şi Chiriţopolii, pe demnitarii publici înalţi cu 
câte patru clase primare, dar ni se va permite de cătră roşii 
să întrebuinţăm cel puţin expresiile ministrului lor prezident 
de ieri, a actualului prezident al adunării. 

Când acesta alege, pentru a însemna esenţa partidului său, 
vorbele cele mai exacte, când le zice necinstiţi, vrednici de 
carantină şi puşcărie, putregaie, ne trebue oare să deschidem 
dicţionarul să căutăm altele ? 

Când sar păstra cel puţin aparențele, când am vedea că 
oamenilor de cari vorbim le e rușine de ceea ce fac, de sigur 
că am fi mai blânzi, pentru că rușinea e un semn de posibi- 
litate de îndreptare. Dar aceasta lipseşte cu totul. Vedem 
dar că aci nu ajută alifia îndulcitoare a eufemismului, ci nu- 
mai scalpelul chirurgului; de aceea tăiem în putrejunea 
bubei noastre naţionale şi voim ca protoplasma naţională să 
reîntregească golurile, create prin tăieturi. Din sâmburul şi 
esenţa poporului trebue să iasă puterea medicatrice a naturii, 
care să însănătoşeze corpul statului... 

In fine mai relevăm o acuzare, „Românul' ştie cât de ne- 
dreaptă, pe care ne-o face. 

Am zis că unui adevărat Român i-ar putea fi atât de scârbă 
de aceste adunături ce domnesc peste poporul său, încât să 
prefere un guvern străin, onest, care să asigure desvoltarea 
materială și morală a rassei române, unui guvern de pretinși 
români. Astfel ar putea fi cineva foarte bun român şi foarte 
rău patriot. „Românul“ traduce lucrul astfel: „preferă pen- 
tru patrie un autohton trădător, decât un neautohton, fie cât 
de bun cetăţean“. 

Cu toate acestea ideea noastră, născută dintr'o indignare e 
cuprinsă deja în scrierile unui om ale cărui sentimente pro- 
fund naţionale nu le va nega „Românul“. Pasajul din cartea 
sa e profetic; prevede congresul dela Berlin şi încheierile 
lui 

„Atunci când o populaţiune eterogenă, străină Românilor 
prin limbă, religiune, obiceiuri și aspirații politice se va 
aşeza în ţară, atunci marginile statului nostru nu vor fi tot 
deodată margini ale naţionalităţii noastre. Străinii vor zice 
îndată (ceea ce zic împământeniţii): nu identificaţi statul 
român cu naționalitatea română, căci în acest stat sunt mai 
multe naţionalităţi pe cari nu le leagă decât comunitatea 
guvernului ; şi Dumnezeu e martor, iar oamenii încă ştiu, 
cât de strămutabilă e forma guvernelor şi cât de uşor se 
poate naşte vreun eveniment care să le deschiză porţile la 

putere şi acestor străini, mai cu seamă prin sprijinul ce-l au 
din vecinătate“. (V. Marțian, Coloniștii germani și România). 

Fără îndoială marginile statului nostru nu mai sunt mar- 
ginile naţionalităţii noastre.  „,„Bunul cetățean neautohton“ al 
„Pseudo-Românului'““ e foarte numeros şi foarte puţin scrupu- 
los. Daca „bunul cetăţean neautohton“ sar mărgini a-și 
vedea de sărăcie şi a se hrăni în mod onest, nam prea avea 
ceva de zis. Dar fără muncă, fără merit, fără a produce 
bunuri de utilitate, fără ştiinţă, fără de caracter, să-l vezi că 
dirige şi determină soarta unui popor vechiu, cu trecutul şi 
caracterul lui, iată ceea ce nu se poate admite. 


DREPTURILE ROMÂNILOR DIN MONARHIA 
HABSBURGICĂ 


N'avem nevoe a spune că în relaţiile României cu imperiul 
austriac, cu monarahia habsburgică, formațiunea unui regat 
unguresc apare îmbibat de toată deşertăciunea şi lipsa de 
omenie a unei rasse inculte şi suficiente, nu are nici o in- 
fluenţă şi nu joacă nici un rol. Ele pot fi bune ori rele, 
abstracţie făcând de Ungaria şi mai cu seamă de maghiari. 

Din contra, daca există în adevăr un fapt dincolo de gra- 
niță, care să lipsească relaţiile amicale ale statului nostru cu 
monarhia austriacă de cordialitatea naturală, acesta e exclusiv 
numai poziţia privilegiată a maghiarilor în monarhie, sufi- 
cienţa şi imperturbabilitatea cu care această mână de oameni 
neliniștiţi şi ignoranţi, caută a-şi da aere de putere mare 
înlăuntrul unităţii monarhiei. Daca există vr'o piedecă care 
să'ntunece conştiinţa solidarităţii de interese aceasta e pro- 
cederea maghiarilor faţă cu popoarele, cari prin pactul dua- 
list dela 1866, au avut nefericirea de-a schimba un guvern 
onest şi părintesc, pe un malonest şi vexatoriu. 

Dar ideea noastră nici nu este că avea a alege între sfera 
austriacă şi cea rusească. Din contra, prin o accentuare din 
ce în ce mai hotărită a independenţei României, prin înlătu- 
rarea absolută a oricărei preponderanţe fie apusene fie răsă- 
ritene, conflictul se evită sau cel puţin se amână, şi nici 
grăbirea revoluţiei lui, nici favorizarea nu e în interesul ţării 
noastre. De aceea credem că e de datoria noastră de a evita 
oricare fapt ce-ar face pe Rusia să bănuiască că îneclinăm 
pentru preponderanţa austriacă, oricare fapt ce-ar îndrep- 
tăţi pe Austria de-a crede, în preponderanţa Rusiei. 

Daca maghiarii n'ar fi la mijloc, daca Românii din Unga- 
ria ar avea drepturi politice, analoage cel puţin cu ale Croa- 
ţilor, Cehilor, Polonilor, n'am avea cuvânt a vedea în Austria 
o putere străină, şi atunci s'ar putea vorbi de relaţii analoage 
cu acele ale Wiurtenbergului. A alege între un stat în care 
Românii se bucură de deplină libertate de desvoltare şi'ntre 
altul unde condiţiile de existenţă ale rassei române sunt mult 
mai rele, n'ar fi greu. Maghiarii însă şi numai ei sunt de vină 
că monarhia vecină face la noi efectul unei puteri tot atât 
de streină ca şi Rusia. De aceea am spus-o de mult, că 
cestiunea preponderanţei Austriei în Orient se rezolvă de 
facto, nu în Bucureşti, nici în Belgrad, ci în Ardeal. 

A presupune că în România ar fi existând ideea unei cuce- 
riri a Ardealului, e absurd. Roşii, care exploatează totul în 
folosul instinctelor bugetofage, se serviseră în adevăr pe la 
1866 de această gogoriță pentru a-şi da un înţeles politic, 
care le lipseşte — şi roşii sunt tot atât de străini de România, 
ca redactorii lui ,„,Pesther Loyd“ de Ungaria; sunt aceiaşi 
breaslă de exploatatori ai intereselor publice. Precum Evreii 
şi foile lor din Pesta, n'au altă treabă decât de a băga 
vrajbă între naţionalităţi şi a le întărâta una asupra celeilalte, 
tot astfel fanarioţii noştri aflaseră de cuviință a porni un 
vânt de cucerire, în care românul, om cuminte şi aşezat de 
felul lui, n'a crezut nici odată, având conștiință clară, că un 
asemenea lucru e cu neputinţă. Dar daca pe de o parte recu- 
noaștem neputinţa noastră ca stat de a veni vreodată în aju- 
torul consângenilor de peste Carpaţi, daca evităm chiar de-a 
înrăutăţi relaţiile lor, deja destul de rele, cu Ungurii prin 
agitaţii pe care le inventează „,Pesther Lloyd“ și foile ungu- 
reşti, sugându-le din pana, cu care scriu, pe de altă nu e de 
tăgăduit că simpatii prea manifeste pentru împărăţia au- 
striacă ar fi — din cauza Ungurilor — cel puţin tot atât de 
impopulare la noi, ca şi simpatiile pentru Rusia, pe cât timp 
ele nu vor fi justificate în ochii opiniunii noastre publice prin 
egalitatea naţionalităţii române cu celelalte naţionalităţi ale 
monarhiei învecinate. 

Le 


SPITALELE RURALE 


Mai zilele trecute „Monitorul“ a publicat un regulament 
pentru înființarea de... spitaluri în sate. 

Spitaluri în sate ! 

Iată în adevăr signatura guvernului şi partidului roşu. 
Poporul acesta e atât de exploatat, tratat cu atâta neomenie, 
otrăvit zilnic de frații d-lui Rosetti cu care a împărțit „mie- 
lul paştelor“ încât are nevoie de sticle de medicament. 

Curioasa necesitate de a înființa spitaluri în sate — ceea 
ce nu mai e nicăeri în lume — dovedeşte cum în mod arti- 
ficial, s'a dezvoltat o morbiditate în satele noastre care nu 
sa mai pomenit nici când, nici în timp de epidemii. 

Iată în adevăr unde am ajuns. Până şi sănătatea fizică a 
poporului nostru, robit de uzură, stors de corupţia admini- 
strativă, otrăvit de jidani, e compromisă atât de adânc încât 
trebuesc spitaluri în sate. 

Noi, bunăoară, am crede că o puşcărie în care să încapă 
xenocraţia de toate categoriile ar fi cu mult mai practică; 
căci ceea ce trebue schimbat e regimul de traiu al ţăranului, 
care nu se poate îmbunătăţi decât cu starea lui materială, 
care îmbunăţire iar nu poate avea loc decât inlăturându-se 
pătura de pungaşi şi de cocote care îl guvernează. Daca 


“Mihăleştii şi Chiriţopolii şi-ar găsi locurile cuvenite în „spi- 


talul iubirei de oameni“ dela Văcărești, atunci spitalele pen- 
tru boale fizice în rate n'ar fi necesare. Daca bugetul sta- 
tului n’ar fi el însuşi un imens spital pentru nevolnicii inte- 
lectuali cu patru clase primare, pentru aristocrația covri- 
gului şi simigiului, n'ar fi nevoie de sticle de medicament 
pentru săteni. 

Un medic cu minte care nu seamănă cu doftorii lui Molière, 
un medic modern ştie că neputincioase sunt leacurile când 
regimul alimentar e rău; că nu există buruieni contra sără- 
ciei, contra lipsei de alimente sufiente, precum nu există 
buruieni în contra uzurei, în contra semi-docților, în contra 
postulanţilor, în contra Caradalelor, în contra cumulului. 
Sau dacă există în adevăr ramura de alun ori lujerul cânepei, 
ele sunt pentru uzul extern, nu pentru cel intern şi curarisesce 
boale patriotice şi reversibile, nu fizice. 

Deci precum am zis, boalele fizice bântue populaţiile noa- 
stre din cauza regimului rău alimentar. Acest regim nu se 
poate schimba decât prin îmbunătăţirea sorţei materiale a 
ţăranului şi această îmbunătăţire nu-i cu putinţă decât prin 
o reorganizare socială care să-l asigure în contra exploatării 
sub orice formă ar veni, fie sub forma datoriilor contractate 

pentru a plăti birul, fie sub aceea a prestaţiunilor exagerate, 
fie în fine sub aceea a datoriilor pentru băuturi. A veni cu 
sticla de medicament acolo unde mizeria s'a produs în mod 
artificial prin biruri, uzură, rău nutriment, muncă executată 
manu militari, a crede că cu buruieni se înlăturează o stare 
de lucruri ale cărei cauze sunt sociale şi politice, este o şarla- 
tanie demnă de un fanariot bătrân, dar nedemnă de o nație 
care-şi are minţile la un loc. 

Ce s'ajute terapia, arta de a vindeca, care, din antichitate 
până azi, mai n'a făcut progrese, contra rezultatelor admini- 
straţiei Chiriţopolilor, Mihăleştilor, Simuleștilor ? 

Cu clistirul se reduc dările, se fac oamenii stăpâni pe echi- 
valentul muncei lor, se face păşunea mai eftină ? Bleasturul 
va desfiinţa erbăritul pe sâşte şi găini, decocturile vor face 
din Zevzechydis român şi din Pehlivanoglu patriot, hidratele, 
acidurile şi oxidele vor reda poporului românesc buna lui 
stare materială, trezia morală, priceperea şi voiciunea, bucu- 
ria de viaţă şi de muncă pe care o avea acum douăzeci de ani 
regimul defăimaţilor boeri? 

Ca mai ba! 

Da! buruienile lui Vlad Vodă Ţepeş şi decocturile lui Lă- 
puşneanu ar avea poate efect dar aplicate, nu ţăranilor, ci 
cumularzilor grecotei din sferele dominante. 

Venim la principiul pe care l-am stabilit de mult în coloa- 
nele acestei foi. Regimul vechiu oricâte defecte ar fi avut, 
capabile însă de îmbunătăţire, era ieften. Pentru a susţinea 
un regim, pe care surâzând d. C. A. Rosetti îl numia la „Circ“, 
compus din zece boieri mari şi treizeci de boierinaşi mici, 
ţăranul plătea acel tradiţional galben pe an din prisosul lui. 
In fine trebuinţele acelor patruzeci de oameni erau mici şi 
lesne de satisfăcut: astăzi o Carada cheltueşte mai mult decât 
Iordache Filipescu, care era putred de bogat, cum se zice. 
Sarcina socială era uşoară ; era în raport cu puterile de pro- 
ducţiune ale poporului! Dacă ţăranul trăia rău ori bine, în 
belșug sau în sărăcie, forța musculară pe care avea a o pune 
la dispoziţia societăţii, a ţării. era minimă; echilibrul între 
puterea musculară cheltuită şi între restituţia acestei puteri 
prin alimente era deplin. Acest echilibru e acum stricat. 
Sute de mii de greco-bulgari şi de jidani trăiesc azi de pe 
spatele aceluiaşi număr de muncitori; aceştia caută să-şi 
înzecească munca pentru ca să susţie noua sarcină socială şi 
cu toate astea regimul alimentar, departe de a deveni mai 
bun, e mult mai rău decât înainte. Există sate mari în care 
nu găseşti o oca de lapte, o găină, un ou. Cultura vitelor, 
aşadar şi alimentele de provenienţă animalică, au căzut în 
mod înspăimântător; ţăranul nostru «e silit de organizaţia 

socială, de greutățile ce i le impun exploatatorii străini, să 
devie vegetarian. 

Şi cu toate aceste cheltuiala de putere musculară ce i se 
cere manu militari chiar, este nemăsurat de mare pe lângă 
cea din vreme în care el păştea oile pe moşiile boierilor şi 
ara mai numai pentru trebuințele lui. 

Vechiului proprietar istoric care avea o sinceră iubire 
pentru oamenii lui cu cari trăise din neam în neam împreună, 
i s'a substituit noul proprietar parvenit sau arendaşul grec 
ori ovreiu, care nu vede în ţăran nici pe compatriotul lui, 
nici pe creştin, nici pe om, ci o simplă unealtă de muncă, o 
vită de jug, un paria. 

De aceea se vor vedea pe moşiile ale d'alde Zevzecopol şi 
Pehlivanidis oamenii duşi în lanturi şi nemâncați ca să lu- 
creze pentru datorii adesea falşe, fictive, bazate pe contracte 
falşe, legalizate de primari venali, executate de subprefecţi 
mituiţi. Daca ne întrebăm cum un Simulescu a plătit datorii 
de sute de mii de franci, fiind prefect câţiva ani, cum sub- 
prefecţii umblă în cupeie cu patru cai din leafa de 200 de 
franci pe lună, cum fiecare din aceşti oameni ese bogat din 
slujba în care intrase gol ca degetul, ne vom convinge numai- 
decât că din specula de carne omenească, de viaţă omenească, 
de sudoare omenească au trebuit să se îmbogăţească. 

Inainte, statul avea măsuri extraordinare contra bestiali- 
tăţei extraordinare. Un vestit tâlhar şi jupuitor de ţărani, 
supus austriecesc, a fost oprit de divanul lui Grigorie Vodă 
Ghica pe „vecii vecilor“, de a ţine moșie în arendă, de a 
cumpăra un petec de pământ, de a fi îngrijitor de moșie 
chiar. Ei bine, sub regimul constituţional, cu drepturile ins- 
prescriptibile ale cetăţeanului, acelaşi om a devenit proprie- 
tar mare şi ducea ţăranii la muncă în cuşci de câini ca ale 
hengherilor, iar noaptea, ca să nu fugă, îi înconjura. cu 
cercuri de fer cu ţepi. Dosarele tribunalului sunt faţă. Azi 
arendaşii jidani îi biciuesc pe ţărani, înjugă fetele la plug, 
deschid gura moşnegilor şi le scuipă în gură, îi ţin cu faţa 
deasupra focului. Toate acestea sub constituţie, sub regimul 
sreco-bulgarilor, unit cu al jidanilor. 

De batjocura urdorilor şi a spurcăciunilor universului a 
ajuns poporul românesc. 


Şi aceste rele strigătoare la cer, d. C. A. Rosetti le lecueşte 
cu decoct de muşeţel? — Ridicol! 


M. Eminescu: Opera Politică, vol. II 

PUTREJUNEA SOCIALĂ ȘI POLITICĂ DIN 
ROMÂNIA 


Răul de căpetenie al organizării noastre sociale este posi- 
bilitatea ce se dă străinilor şi păturei de feneanțţi, grecotei, 
franţuziţi, bonjuriști, demagogi de-a exploata poporul sub o 
formă ori sub alta. 

Asta e cheia tuturor relelor şi tuturor suferințelor, acesta 
cuvântul cu care se desleagă cimilitura putrejunii sociale şi 
politice din România. 

Posibilitatea dată unor nulităţi şi unor parveniţi de-a trăi 
din buget, din întreprinderi, din arenzi, din păsueli; posi- 
bilitatea constituţională dată unor oameni de provenienţă 
incertă de-a exploata munca poporului fără nici o compen- 
saţie, iată răul, incurabil poate, al organizaţiei noastre. 

E evident că averea nu se poate câştiga decât sau prin 
muncă directă, deci prin întrebuințare de forţă musculară 
sau nervoasă, sau prin fructificarea muncii capitalizate, prin 
capital. Când vedem milionari roşii: Stolojan, Carada etc., 
făcând avere fără muncă şi fără capital, nu mai e îndoială 
că ceia ce ei au, au pierdut cineva şi au pierdui-o făra coin- 
pensaţie. Tertium non datur. Nu există alt isvor de avuţie 
decât sau munca fie actuală, fie capitalizată, sau sustragerea. 
furtul, fie legal, fie ilegal. 

Rolul muncii intelectuale e foarte mare în ordinea eco- 
nomică. 

In adevăr un drum făcut de inginer, a înlăturat sute de 
piedici din calea carului cu grâu, i-au ieftenit transportul, 
l-au făcut mai capabil de concurenţă, i-au dat o mai mare 
siguranţă, că munca cuprinsă în el, va fi răsplătită. 

Un agronom care ar deprinde pe un ţăran cum, cu aceeaşi 
cheltuială de forță musculară, să producă de două, de trei, 
de zece ori mai mult. cum cu aceeaşi cheltuială de forță 
musculară să-şi satisfacă de zece ori pe atâtea trebuinţe, i-a 
făcut ţăranului un serviciu, care trebue răsplătit. Un om de 
stat care cheltueşte o sumă bugetară în mod productiv, încât 
suta cheltuită corespunde într'un loc oarecare cu o mie în 
producţiunea publică, a făcut un serviciu care trebue plătit. 
Clasele dominante cată deci să compenseze prin muncă inte- 
lectuală onestă şi intensivă, cheltuiala de muncă musculară 
ce le susţine. 

Cu totul altfel sunt raporturile la noi. 

Trecerea din clasele de jos în cele de sus nu e reglementată 
prin nici un fel de organizație. Chiriţopol din slugă se face 

prefect; oameni inculţi, incapabili de-a munci, incapabili 
de-a pricepe un adevăr, fac demagogie, fură prin subrep- 
ţiune şi amăgire voturile alegătorilor, devin oameni politici 
şi dau iamă bugetului. Fără ştiinţă, fără merit, fără muncă, 
mii şi iarăşi mii de indivizi de provenienţă străină se super- 
pun poporului românesc, toţi având dreptul constituțional de 
a trăi din buget, toți având numai exerciţiul acestui drept. 
Un singur ziar ne-a înţeles unde batem, ziar redijat de tineri 
Israeliţi. „„Cestiunea e socială“ a zis acea foaie șin adevăr 
aşa este. 

Oare acest popor românesc n'are altă misiune pe pământ, 
altă rațiune de-a fi, alt înţeles, decât de-a vota pensii rever- 
sibile, de-a plăti din sudoarea sa milioanele câştigate prin 
cumpărarea cu 60 la sută a unor hârtii ce nu făceau decât 
20 la sută, a îmbogăţi pe evrei prin băutura de rachiu otrăvit, 
a plăti lefuri şi diurne Caradalelor — şi a munci totuşi numai 
cu plugul lui Radu Negru, incult rămânând can vremea lui 
Radu Negru, dar mai sărac, mai rău hrănit şi înainte de 
toate bolnav, ceea ce nu era în vremea lui Radu Negru? 
Acest popor nu este decât o massă de exploatat, o vacă de 
muls pentru străinii de toate soiurile, o vită de plug, pentru 
a susţine luxul, incuria şi corupţia Caradalelor, feneantismul 
şi cocoteria, absenteismul şi morbiditatea unor pături neisto- 
rice, superpuse lui fără a-i face nici un serviciu în schimb ? 

lată cestiunea cea gravă, cea mare. 

Regimul vechiu, rău ori bun, nu discutăm, avea o cali- 
tate necontestabilă, o calitate care-l justifica în ochii tuturor : 
el nu costa nimic sau aproape nimic. 'Tradiţionalul galben 
găurit al visteriei, pe care-l plătea orice cap de familie, n'a 
sărăcit pe nici un ţăran, n'avea nici o influenţă asupra regi- 
mului său alimentar, era la dreptul vorbind preţul unui ber- 
bece şi aci se încheia totul. Din acest tradiţional galben gău- 
rit se plătea şcoala care era mai bună decât cea de azi, admi- 
nistraţia rea fără'ndoială, dar mai puţin venală şi cupidă ca 
cea de azi, judecătorii, mai puţin străini ca cei de azi, și 
mâna de cenușşeri şi coate goale, mai puţin exigenţi şi mai 
modeşti decât cei de azi. Țăranul nu era de batjocura sub 
prefectului, a primarului, a notarului, a perceptorului, tot 
oameni din oraş, tot lepădături ale uliţelor, tot exploatatori 
direcţi ori indirecţi ai lui. Vornicul, care nu ştia nici scrie 
nici citi, vătămanii, bătrânii satului adunau darea repărţită în 
proporţie cu venitul fie căruia, vornicul ducea bani la casierie; 
nici odată sau aproape nici odată un ban al statului nu era 


atins de acești oameni atât de simpli, atât de drepţi, atât 
de iubitori de orânduială şi de cinstiţi. 
Ce e azi ? 

Lăsăm pe d. A. V. Millo să descrie, după experienţa sa 
zilnică starea de lucruri !). 


Faţă cu această realitate strigătoare la cer, nemaipomenită 
în nici una din ţările europene, ce zice „Românul“ ? 

La 1848 națiunea răspunse cu iubire şi avânt la apelul 
revoluţiunei. 

La 1857 ideile şi dorinţele naţiunii isbutiră. 

La 1859 puternica suflare a națiunii. 

La 1866 națiunea, etc. 

La 1877 națiunea, etc. 

Care naţiune? Pherechydis, Giani, Culoglu, Carada. E. JA: 
Rosetti, Harama, Cariagdi, Caligari ? 

Această din urmă naţiune de provenienţă foarte necunos- 
cută, a urcat în adevăr bugetul cheltuelilor dela 20 la 120 
milioane, l-au încincit sub domnia lui Carol Ingăduitorul ; 
cum îl realizează de pe spatele naţiunii adevărate, se descrie 
mai sus. 

Ei bine, când faţă cu această stare de lucruri, țara întreagă 
strigă, când sarcina materială a sutelor de mii de Caradale, 
improductive şi corupte apasă producţiunea şi bunul traiu 
al ţăranului, când oamenii caută cauzele organice ale acestor 
rele, ce găseşte „Românul“ să răspunză ? 

Ia pasaje dintr'un articol al corespondentului nostru din 
Galaţi, falsifică înţelesul lor şi spune că noi numim poporul 
care munceşte şi plăteşte, noroiu şi vulg ordinar. 

Nu poporul care munceşte şi plăteşte îl numim astfel. Pe 
demagogi, pe cei ce-l amăgesc şi-l exploatează, pe lepădă- 
turile orăşeneşti cari au împânzit satele ca tot atâtea lipi- 
tori, cari bagă ura şi invidia între ţărani, care-i întărâtă între 
ei şi în contra proprietarului mare, acesta este vulgul ordi- 
nar, acesta plebea superpusă poporului. 

La ce gândesc roşii acum? 

Ştiind că au răspândit în cele patru mii de comune ale 
ţării cel puţin patruzeci, cincizeci de mii de politiciani şi de 
demagogi, ştiind că aceştia ar domina sufragiul universal, 
dacă S'ar admite aceasta, roşii voiesc sufragiul universal. 
Până şi slabul control pe care-l mai au clasele culte şi în 
adevăr naționale în afacerile publice, până şi acela trebue în- 
lăturat. Domnia demagogiei fanariote trebue eternizată, ideia 
statului creştin, ideia apărării celui slab, trebue înlăturată 
cu totul, furia câştigului, a exploatării, a amăgirii, trebue să 
se întindă asupra ţării întregi. 


1) Aci sunt reproduse câteva pagini din cartea lui A. V. Millo 
despre starea ţăranului român. 

Şi pentrucă constatăm toate lucrurile acestea incontestabile, 
furia grecoteilor ajunge la paroxim, la delir. Citească cineva 
insinuaţiunea din numărul de Joi al „Românului“ că sincerii 
reacționari ameninţă pe Rege cu asasinatul. 

Asta-i culmea minciunii, culmea istericalelor greceşti, care 
i-a apucat pe aceşti apelpisiţi după frecătura ce le-o tragem 
de câteva săptămâni. 

Regele ? 

Dar oare d. Bălăceanu, ministru plenipotenţiar al Româ- 
niei la Viena, de „,reacţionari“ ori de d. Brătianu a fost în- 
sărcinat la 1875 să previe pe M. Sa ca să scutească ţara de o 
crimă ? Republicanii dela Ploești, eroii militari ai nopţii dela 
11 Februarie cutează a ridica o asemenea acuzare contra- 
reacţionarilor ? 


EFECTELE DEMAGOGIEI 


Şi-au pierdut sărita confrații dela „Românul“. 

Nu e vorba, adevăr mai crud decât cel pe care l-am spus 
în priviri-le, că la adică, partidul pe care îl reprezintă e com- 
pus din străini veniţi de eri alaltăeri, cari au tot aşa de 
puţin drept de a determina soarta României, precum îl au 
evreii bunăoară, un asemenea adevăr nu le-a mai spus ni- 
mene ; el i-a durut şi i-a ameţit. Loviturile repezi şi după 
olaltă câte au căzut din parte-ne asupra acestor titve incapa- 
bile decât de mistificări şi neadevăruri le-au ameţit, încât 
neputând răspunde, neavând ce să răspundă ad rem, obiec- 
tiv, au început să aiureze, să vorbească în dodii şin bobote, 
ca netoţii, ori ca surzii. 

In urma acestei amețeli vedem curioase lucruri. Intr'unul 
din numerile ,„,Pseudo-Românului“ vedem acuzarea că reac- 


ționarii ameninţă pe Rege cu asasinatul, dacă nu-i va chema 
la putere. 


Cari reacţionari ? 
Când ? 
Unde ? 


Dar mai ştiu ei ce vorbesc când îi apucă istericalele fa- 
nariotice ? 


Mai eri ne numeau pseudo-învăţăţi şi falşificatori ai teo- 
riei Lamarck-Darwin. 

In adevăr, cine sunt învăţaţi s'au introlucat la redacţia 
„Românului“. Descoperirea unităţii fiinţelor organice, făcută 
în acelaşi timp de Göthe și de Lamarck şi legile diversificărei 

acestei unități şi ale evoluțiunei, teorie atât de splendid dez- 
voltată de Darwin, ne este nouă mai puțin cunoscută decât 
celor patru clase primare şi coardei de violoncel care redi- 
jează „Românul“. De când cu răscumpărarea căilor ferate, 
sa deşteptat cumplit redacția din strada Doamnei și Carada 
e în primejdia de a fi numit doctor al universității din 
Cambridge. 

Dar în sfârşit ce suntem noi de vină dacă constatăm un 
fapt pe care nimeni nu îl poate contesta, că partidul roşu 
consistă în cea ma mare parte din străini (greco-bulgari) 
vicleni şi maloneşti, incapabili de a se asemăna rasei române, 
incapabili de a o pricepe chiar? Ne pare rău că este aşa. 
Ne pare rău că pişicherlâcul şi lipsa de caracter sunt titluri 
de înaintare în România ; ne pare rău că tocmai clasa actual 
dominantă e incapabilă de ştiinţă, de arte, de adevăr, cu un 
cuvânt de orice activitate la care se cere o inimă dreaptă şi 
o inteligenţă clară, ne pare rău că acești oameni, incapabiii, 
de o concepţie puternică, duc Statul din rău în mai rău, din 
expedient în expedient; dar nici suntem în stare a le lărgi 
craniile şi a le face bătaia inimei mai energică, mai liberă, 
mai generoasă. 

In vechiul noastru obiceiu al pământului existau mijloace 
de înlăturare. „Om vrednic de râs şi de ocară' nu se putea 
face după jus olachale nici popă, nici ostaş, nici dregător ; 
nici om însemnat de Dumnezeu cu darul schiopătăciunei, a 
încrucișării, cu cocoaşă ori cu un alt ponos. 

Desigur că nu mai departe decât acum o sută de ani, nu 
Sar fi găsit Vlădică român să popească vr'o mutră de patriot 
nici Domn, care să-i învrednicesacă cu vro dregătorie. Aşa 
era lumea pe atunci, cuminte. 

Azi în vremea drepturilor imprescriptibile aie cetăţeanului 
nu putem opri că cel mai cocoşat să fie mai mare în gardă 
şi să ajungem de râsul chioarei. 

Pe zi ce merge însă istericalele bizantine se urcă crescendo. 

Astfel în cel din urmă număr ,„Pseudo-Românul“ ajunge 
să ne zică că nu ne-a crezut aşa de răi şi atât de cruzi în cât 
să fim în contra înfiinţărei de spitale în sate. 

Naibă grijă „Românul“. Nu suntem în contra, ci pentru 
înfiinţarea acestor spitale. 

Dar asta nu ne oprește de a deplânge nenorocita necesitate 
de a se înfiinţa asemenea spitale, cum nu sunt în nici o țară 
din lume. Deplângem, că nouii fanorioțţi, au fost în stare a 
reduce poporul nostru la atâta mizerie materială, încât ase- 
menea aşezăminte să fie necesare şi ne îndoim totodată că 
ele ar putea fi mai mult decât un paliativ la rele, a căror 
rădăcină e socială şi politică. 

Cauza morbidităţii ţăranului român, este exploatarea neo- 

menoasă la care este supus în linia întâia din partea Statului, 
în linia a doua de către mulţimea nenumărată de străini, pe 
cari îi susţine cu munca lui. Cauza e demagogia care se hră- 
nește din spinarea lui, uzura roșie, administraţia roșie, spo- 
rirea bugetelor de cheltueli ale Statului, judeţene şi comu- 
nale, prestaţiunile făcute pe moşiile roşiilor, sărăcia ce ur- 
mează de acolo că i se fură timpul fără compensație, regimul 
alimentar rău ; iar nu clima şi epidemiile. 

Sub aceeaşi climă poporul nostru era sănătos şi sporea 
până mai alaltăeri, sub Mihai Sturdza, sub Barbu Știrbei, sub 
Grigorie Ghica. 

Dar el e bolnav şi scade sub domnia a d'alde C. A. Rossetis, 
Flevas, etc., scade de greutăţile imense ce i le impune între- 
ţinerea unei xenocraţii fără minte şi fără inimă. 

lată ceea ce am zis noi şi ceea ce repetăm. Ameţeala în 
care au căzut redactorii foii fanariote nu-i justifică deloc şi 
nu le dă dreptul de a ne atribui vorbele ce nu le-am spus. 
Nici nu am numit poporul ce munceşte şi plătește, canalie. 
Pentru plebea superioară, pentru acele mii de demagogi cari 
trăesc direct sau indirect din buget, am păstrat acest epithe- 
ton ornans, pentru cumularzi, lefegii, agenţi electorali plă- 
tiţi, cârciocari şi coţceari cari s'au vârât până şi în comunele 
rurale ; iată pentru cine păstrăm epitetul, nu pentru bietul 
nostru popor, pe care numai prefectul roșu d. Vidraşcu îl 
numeşte sălbatec într'o ţară civilizată. 

Ignoranţa lui, sărmanul, e mai bună decât ignoranţa pos- 
păită a acelor redactori ai ,„Românului'“ cari, prin frustrarea 
Statului grămădesec milioane şi se gerează în oameni mari. 
Pentru aceşti ignoranţi, nesăţioşi să bage ţăranii în spini şi 
pârae îngheţate manu militari, pentru a le plăti râmăşiţe 
mincinoase sau plătite odată unor tâlhari ; pentru aceşti igno- 
ranţi se vinde patul, vaca, oaia, cenușa din vatra ţăranului; 
pentru a plăti diurnele, recompensele naţionale, pensiile re- 
versibile, misiunile în străinătate a acestor ignoranţi se iau 
de pe ţărani şapte piei și se vinde dator pe toată viaţa, de 
nu-i mai poate nimeni ajuta, nici Dumnezeu din cer, necum 
un reversibil cu sticla de decoct de mușăţel. 

lată răul şi un rău la care desigur nu sunt de vină orop- 
siţii şi defăimaţii de boeri. Pentru a ajunge cineva alături cu 
boerii, trebue să muncească, să se distingă. Pentru a fi mare 
om la roşii, se cere să fi comis vreo trădare, să te fi compri- 
mis, să fii imposibil altfel. 

Atunci braţele marelui partid îți sunt deschise; 
calea la avere şi influenţă. 

Dar de unde să-şi facă această avere fără pierderea altuia ? 

Prin producţie proprie ? 

Dar ce a produs. cea învăţat a produce Carada, Costinescu, 


deschisă 

Eliad-Cârciumărescu, Fleva, Stolojan, Pherekydis e tuti 
quanti? Nimic, absolut nimic. In ce bunuri de utilitate pot 
ei să prefacă materiile prime? Ce industrii, ce meserii au 
introdus în țară? Nimic. 

Industria palavrelor şi prăvăliile de minciuni. 

Dar acestea într'o ţară cinstită nu fac parale; numai la 
noi se plătesc cu 120 milioane pe an. 


POLEMICA CU „ROMÂNUL“ 


„Pseudo-Românul'“, ca să explice acuzarea că „reacţionarii 
ar fi amenințând pe rege cu asasinatul“ reproduce din 
„Timpul“ un pasagiu al unui articol ce ni sa trimis din 
Galaţi. 

Iată acel pasagiu : 


„La 1735, când Voltaire susţinea cum că iubirea de binele public 
in Franţa nu este decât o himeră şi că Francezii nu sunt cetăţeni, 
ci o simplă plebe ordinară, Franţa era cu mult superioară stărei 
actuale din România și, cu toate acestea, bunul dar imbecilul rege 
Ludovic XVI trebui să plătească cu capul, în ziua de 21 Ianuarie 
1793, nesocotita sa toleranţă. 

Regele Carol al României n'ar trebui să peardă din vedere că 
legile naturii nu se pot altera, că prin urmare, aceleași cauze 
aduc totdeauna aceleaşi efecte“, 


Acest pasagiu arată în adevăr cum un rege, bun de alt- 
mintrelea, dar fără prevedere, a fost jertfa demagogilor pe 
cari i-a ridicat din noroiu. 

Ca exemplu istoric ne învaţă că un rege cată să se păzească 
de a face adjutanţi şi miniștri din eroii militari dela 11 Fe- 
bruarie, din conspiratorii de meserie Pseudo-Românul însă 
face alte deduceri, căci iată ce zice: 


Ce insemnează oare aceasta, de nu cea mai clară ameninţare ? 

Timpul spune că Regele Ludovic XVI trebui să plătească cu 
capul toleranța sa. 

Regelui Carol I acelaşi ziar îi dă numirea de „Carol Ingāduito- 
rul“ adică cel tolerant. 

Ludovic XVI plăti cu capul toleranța sa. 

Carol I e tolerant. 

Și fiindcă aceleaşi cauze produc aceleași efecte, cum zice Tim- 

pul, concluziunea vine de sine şi forțat în mintea oricărui om cu 
cu judecata limpede şi dreaptă — Carol I va plăti cu capul tole- 
ranța sa. 


Trebuinţă de mai lungi explicaţiuni nu este. 


In adevăr nu e trebuinţă de explicaţiuni mai lungi. 

Prezidentul republicei dela Ploești şi eroul din noaptea de 
la 11 Februarie, actual adjutant; fiul făclierului grec din 
Botoşani, asemenea erou al acelei nopţi, actual delegat mili- 
tar la manevrele din Franţa ; generalul dela Bacău, fost mai 
eri ministru de războiu, sunt dovadă, că dacă regele nu are 
din partea acestor oameni soarta celui francez, nu este ai se 
atribui lui. O stea fericită îl protege. Ingăduinţa celui ce 
răsplăteşte cu medalia Bene-merenti pasquilurile îndreptate 
contra persoanei sale şi cu ranguri militare înalte pe prezi- 
dentul republicei ploeștene, care i-a proclamat detronarea, 
îngăduința aceasta e de sigur egală, dacă nu superioară celei 
a lui Ludovic XVI. 

Da, regele e tolerant cu conspiratorii şi rebelii, tolerant cu 
Chiriţopolii şi Mihăleştii, tolerant cu xenocraţia fără de minte 
şi inimă. 

Pericolul, ameninţarea perpetuă e din partea acestor oa- 
meni pe cari îi tolerează, pe cari îi ridică din nimica A con- 
stata acest pericol, a constata că regele se înconjură cu 
oameni, a căror existenţă este deja o ameninţare pentru Stat 
şi dinastie, a constata că redactorul ,„,Republicei române“ şi 
afiliatul revoluţionarilor de pe tot continentul e azi întâiul 
consilier al M. Sale, va să zică a arăta de unde vine amenin- 
tarea; nu a ameninţa. 

Mai mult. La 1875 roșii i-au trimis Domnului un anume 
delegat cu însărcinarea de a-i spune să „scutiască ţara de o 
crimă“. 


O ameninţare clară, făcută M. Sale pentru a veni la putere. 

Oare... reacţionarii au făcut-o ? 

Am constatat, în studiile repetate asupra păturei de străini 
ce s'au superpus poporului român că ea e incapabilă de a 
discuta chiar. 

Care inteligenţă onestă, ce cunoaşte istoria Franţei şi a 
regelui Ludovic XVI, ar fi putut deduce din citarea acestui 
caz... că reacţionarii ar ameninţa pe rege? 

Reacţionarii au fost aceia cu care Ludovic XVI sa încon- 
jurat?  Reacţionarii au fost cauza sorții lui tragice? Dar la 
ce discuție? Când un adevăr îi izbeşte, ei încep a răspândi 
în juru-le prin neadevăruri și sofisme, acel factor caprinus, 
acel miros specific al unor inteligenţe potricălite de vicii şi 
bătrâneţe de rasă, cu care nu se mai discută. I-a apucat 
istericalele ; nu mai sunt stăpâni nici pe mintea, nici pe 

organele lor.  Nimiciţi moraliceşte prin adevărul că sunt 
străini ; neputând inspira nici o autoritate prin faptul că o 
capră chiar decorată cu cordoane, e pur și simplu ridicolă, au 
ajuns de râsul şi de batjocura neamului românesc, care, după 
cum spune şi Miron Costin, e un neam râzător de felul lui. 
Nu le mai rămâne decât arma cea mai de jos a spiritului: 
minciuna şi mistificaţia. 

Neputincioase arme contra adevărului pururea deşi târziu 
învingător, dar singurele ce le-au rămas. 

De aci vorbe ca „,„monomanie, absurditate, poznaş, ziar de 
insulte, ameninţări de asasinat, falșificarea lui Lamark sau 
Darwin“, toate neputincioase contra unui adevăr limpede ca 
lumina zilei, dovedit prin cărți gospod, răsdovedit prin rea- 
litate. 

Când vom avea un cap al unui fanariot parvenit şi l-am 
putea avea odată, căci dacă perversitatea e nemuritoare, per- 
verşii sunt muritori, îl vom putea trimite lui Wirchow sau 
lui Quatrefages să-l compare cu un simplu craniu de mocan 
dela Vrancea ori dela Breaza. Dacă învățații străini nu vor 
crede că-i mistificăm, că le-am trimis o căpăţână de capră 
s'o compare cu un cap de om, să nu ne spuneţi pe nume. 

Când le-am spune însă că scorbura mică şi găunoasă e a 
unui om de Stat din România, iar craniul al doilea, larg şi 
încăpător, al unui cioban de oi, şi-ar face cruce oamenii, ar 
înţelege de ce neamul românesc numeros şi inteligent, mun- 
citor şi îndrăzneţ, nu poate ajunge în lume la poziția ce i se 
cuvine. 

Cum să şi ajungă, când oceanul cel turbure din prejurul 
insulei romanice a aruncat deasupra lui o spumă "de stâr- 


pituri ? 
Ce-i pasă acestei spume cosmopolite de fiinţa istorică a 
României? Vorba lui Hamlet: „Ce e Hecuba pentru ei?“ 


Ce-i pasă, ce-i poate păsa unui C. A. Rosettis, unui Giani, 
unui Pherekydis, coborîtori din străini, în cari idei şi senti- 
mente nici pot prinde rădăcini, de vreme ce cad pe pământ 
sterp, de Ţara românească, de poporul nostru, de obiceiurile 
ori de trecutul nostru ? 

Ca obiect de exploatat, ca vacă de muls, ca izvor de lefuri 
şi pensii? Calea-valea. Vive la Roumanie ! 

Dar când e vorba de acea iubire adâncă şi nestrămutată de 
neam, precum o aveau bătrânii, precum o avea Miron Costin 
care-şi punea creștetul sub sabie pentru a înlătura un bir 
nou, când e vorba de a apăra adevăratul popor românesc de 
exploatarea la care e supus, atunci adio Românie! Atunci îi 
vezi alături cu jidanii cari scuipă moşnegilor dela ţară în 
gură şi le frig ochii deasupra tăciunilor ; atunci sunt fraţi cu 
străinii şi împart „mielul Paştelor” cu ei. 

Ei, acest adevăr vă doare confraților, de ați ajuns a răstăl- 
măci pasagii din articolele noastre şi a vă face din nou me- 
seria „înstrăinând pe oamenii țării prin pâre și năpăşti de 
către Domnia Sa“ precum zicea Radu-Vodă. 


IGNORAREA LATURII EDUCATIVE 


Două monografii s'au scris în timpul din urmă cari se 
ocupă în cea mai mare parte cu soarta populațiunilor noastre 
dela ţară. 

Una, întitulată „O pagină din istoria contimporană a Româ- 
niei din punct de vedere medical, economic şi naţional“, e 
datorită d-lui dr. Istrati; cealaltă „Țăranul“ o datorim expe- 
rienţei lungi a d-lui A. V. Millo. 

Cartea tânărului medic cuprinde un material foarte bogat 
pentru explicarea stării actuale a ţării. Intr'un volum de 500 
de pagini se ţine seama de studiile demografice făcute până 
acum, s'arată, cu date statistice adunate din diferite isvoare 
că populaţiunea ţării, îndeosebi elementul român e supus unei 
continue destreşteri ; că Românii emigrează din ţară, iar 
străinii imigrează ; că rassa română degenerează în urma 
exploatării la care e supusă. Mizeria, produsă prin greutăţi 
publice, parte dă naștere la deosebite boale. parte favorizează 
răspândirea ei. 

Cartea d-lui A. V. Millo e mai puţin voluminoasă, cestiuni 
demografice nu sunt atinse aci, dar s'arată clar şi după o 
zilnică experienţă efectul dezastros pe care l-au avut legile 
nouă şi organizaţia liberală asupra populaţiunilor noastre 
rurale. Din această din urmă lucrare extragem şi azi o parte 
interesantă, aceea care arătând condeiu cu condeiu atât veni- 
turile cât şi cheltuelile unui ţăran, dovedeşte că acesta ră- 
mâne în mod inevitabil în deficit la sfârşitul anului. 

Amândoi autorii sunt inspirați de-o adâncă iubire pentru 
popor şi amândoi sunt de una şi aceeași părere, că rasa ro- 
mână e jertfa spoliaţiunii şi a mizeriei produse în mod arti- 
ficial; că statul, legile, trebuinţele apusene a claselor diri- 
gente, indiferentismul şi neactivitatea acestor din urmă con- 
spiră a aduce la degenerare tocmai partea cea mai importantă 
a poporului nostru. 

Fără îndoială, sărăcia e un isvor de rele fizice şi morale, 
dar e tot atât de adevărat că relele morale sunt la rândul 
lor cauze ale decadenţei economice. Intr'o ţară în care reli- 


348 M. EMINESCU 


gia şi curăția moravurilor au fost înlăturate prin epicureism 
şi sibaritism, în care conștiința de drept şi nedrept, de bine 
şi rău sunt zilnic jignite prin ridicarea socială a unei păture 
de oameni neoneşti, în care nepăsarea a ajuns a admira pe 
oamenii de nimic, însă abili, spiritul public caută în zadar 
un razim în contra corupţiunii. Departe de-a găsi undeva 
acest razim, el e din contră atras în vârtejul general şi 
ajunge a crede că legile morale, uniforme pentru toate po- 
poarele, sunt vorbe goale cari se pretextează din gură, dar 
pe cari nu le crede nimenea. 

In aceleaşi condiţii de climă, sub acelaș regim sub care 
trăesec Românii, a căror viaţă intelectuală şi morală o deter- 
mină o Carada sau un C. A. Rosetti, trăesec Evreii c'un sen- 
timent de familie foarte desvoltat, c'un viu instinct de soli- 
daritate, trăesc Germanii şi alţi apuseni cu totul în alt chip. 

Prin ignorarea laturei educative a şcoalei, a bisericei, a 
vieţii de stat, am ajuns a face dintr'o ţară înzestrată cu cât 
de multe condiţii de desvoltare sănătoasă, această Americă 
dunăreană, în care totul e atins de morbiditate. Daca starea 
materială a populaţiunilor noastre e rea, cea morală e aproape 
şi mai rea. Cu toate acestea amândouă sunt într'o strânsă 
legătură şi merită o egală atenţie şi egală solicitudine. 


STERILITATEA INVĂȚĂMÂNTULUI NOSTRU 


Dela venirea d-lui Conta la minister, cestiunea instrucției 
a început a se desbate din nou. Constatăm că începând cu 
ministrul şi sfârşind cu foile, cestiunea a oscilat mai mult 
pe terenul administației şcoalelor ; despre instrucție a fost 
prea puțină vorbă ; cestiunile de principiu nau fost tratate 
decât în unele numere ale „Timpului“. 

Asprimea măsurilor prevăzute în proiectul Conta, care 
aveau de scop a sili corpul profesoral la o strictă împlinire 
a datoriilor, măsuri în esență administrative, au fost mai cu 
seamă obiectul discuţiei publice ; tendința politică şi socială 
a proiectului a fost ignorată de cea mai mare parte a presei 
şi relevată aproape numai de noi. 

Fostul ministru al instrucției era în privirea convingerilor 
sale metafizice sau religioase materialist, în privirea celor 
politice socialist. Precât timp aceste convingeri se mărgi- 
neau la expunerea de pe catedră sau prin cărți, pe cât timp 
erau obiectul unor conversații cu amicii literari, lucrul nu 

avea greutate practică. Trăim într'un timp în care convin- 
gerile religioase şi cele politice, primite pân'acum ca ceva 
natural şi moștenit, sunt supuse aceluiaşi metod de cercetare 
care se aplică în ştiinţele naturale și e firesc lucru ca, cău- 
tându-se a explica prin raționamente împrumutate meca- 
nicei, fenomenele vieţii sociale, multe şi mari erori să inter- 
vină. Dar ele rămân erori individuale, până ce cineva nu 
încearcă a le da consistenţă prin aplicarea în învăţământ şi 
în stat, 

Ceea ce distinge proiectul Conta de legea actuală, este 
tendinţa lui. Legea actuală e rea, e copiată de pe texte 
străine, dar e lipsită de orice tendinţă fie bună, fie rea: 
proiectul-Conta era o lucrare mai originală, care coprindea 
în articolele ei realizarea a o seamă din convingerile meta- 
fizice şi politice ale autorului. 

Proiectul ignora cu totul atribuţiunile educative ale şcolii 
cari sunt cele de căpetenie şi vedea în grămădirea de cuno- 
ştinţe ţinta învăţământului. De acolo ascuţişul îndreptat în 
contra studiilor clasice, a căror cunoştinţă nu stă în pro- 
porţie directă cu folosul material, cu câștigul. 

Aci însă era defectul principal al proiectului-Conta, căci 
ipsurile cele mari ale învăţământului nostru nu sunt atât 
pe terenul intelectual, precât pe acel al educaţiei. Studiile 
clasice, cresc spiritul şi caracterul tinerimii. Ceea ce câştigă 
cineva prin ele, daca sunt bine predate, este aptitudinea de 
a înţelege lesne, de-a coordona repede orice altă materie a 
cunoștinței omeneşti. 

Fără îndoială nu noi vom fi aceia cari să ne opunem învă- 
țământului real, a cărui lipsă este atât de simțită. Activita- 
tea naţională e în parte, paralizată prin această lipsă. Oricâte 
şcoale speciale, tehnice sau de aplicaţiune se vor înfiinţa, vor 
fi bine venite, daca vom şti a ne crea corpul didactic necesar 
pentru ele. Nu noi avem ceva de obiectat în contra învăţă- 
mântului real şi a marilor lui foloase. 

Ceea ce susţinem însă este că învăţământul real cată să fie 
de sine stătător, cată să-şi aibă institutele sale speciale. Chiar 
o reducere a numărului şcoalelor de învăţământ clasic se 
poate admite ; ceea ce însă trebue respins este confundarea 
acestor două ramuri deosebite de învăţământ, amestecul lor 
in una şi aceeaşi şcoală, fără preponderanţa uneia sau alteia 
din materii. 

Sunt în adevăr materii în ştiinţele naturale pe care un om 
din zilele noastre nu le poate ignora precum sunt pe de altă 
parte materii ale învățământului clasic pe care nu le poate 
ignora, fără a trece de om incult, un mecanician sau un 
chimist. 

Dar, precum am mai zis-o, nu de aceasta e vorba, ci de 

preponderanța unei sau a celeilalte serii de studii. Precum 
în economia politică împărțirea muncii dă cele mai fericite 
rezultate, tot astfel şi în şcoală cată a se deosebi acele a căror 
menire este educativă, cari determină oarecum atitudinea unei 
societăţi, caracterul ei intelectual şi moral, de acele cari 
lărgesc activitatea ei economică și sporesc mijloacele și pute- 
rea ei de producţiune. 

Urmarea acestui amestec a două serii de studii, cari cores- 
pund chiar în individie cu două soiuri de aptitudini, a fost 
încărcarea peste măsură a programelor cu fel de fel de ma- 
terii când clasice, când exacte, încărcare al cărei rezultat este 
sterilitatea atât a învăţământului clasic, cât și a celui real. 
Suntem convinşi că urmărindu-se realizarea proiectului- 
Conta, acea sterilitate va fi și mai mare. 


ORGANIZAREA MAGISTRATURII 


Electivitatea magistraturii, propusă de d. C. A. Rosetti, şi 
respinsă atât de Inalta Curte de Casaţie cât şi de adunarea 
corpului advocaţilor, va forma poate și de-acum înainte un 
obiect de discuţie pentru presă şi parlament, ba, precum 
ne-am deprins cu surprinderile în rău ale demagogiei, ne 
putem pomeni că se votează de către mamelucii d-lui C. A. 
Rosetti, fără nici un fel de consideraţie pentru opinia publică, 
care până'acum se rosteşte în mod constant în contra ei. 

Noi am expus de mult în coloanele acestei foi o serie de 
argumente pentru inamovibilitatea organică, bazată pe-o lege 
stricată de admisibilitate şi înaintare. Am arătat că, în 
Statele-Unite chiar, jurisconsulţii cei mai eminenţi sunt în 
contra electivităţii. 

Electivitatea judecătorului nu sar putea admite decât 
atunci, când relaţiile dintre membrii unui popor sunt ex- 
trem de simple, când sunt regulate prin religie şi obiceiul 
pământului, când în conștiința fiecărui membru al poporului, 
dreptul e viu, e necontestat de nimenea, e tot așa de cunoscut 
ca şi „Crezul“ şi „Tatăl Nostru“. De aceea în limba noastră 
veche „lege“ şi „religie“ sunt noţiuni identice și, fără îndoială, 
multe din dispoziţiile acelui „Jus olachale“ care na fost nici 
când codificat, nu aveau a face nimic nici cu testamentul 
vechiu, nici cu cel nou. Intr'o asemenea stare a societăţii, în 
care relaţiile sunt bazate pe tradiţie şi pe absoluta bună cere- 
dinţă, sar putea admite în adevăr ca, dintre ei, oamenii să 

aleagă în genere pe cei bătrâni, pe cei lipsiţi de pasiuni, pe 
purtătorii tradiţiei juridice, ca să-i împace şi să-i judece. 

Mai este oare astăzi tot astfel? 

Codicele noastre sunt aproape în totalitate traduse din 
limbi străine ; ele n'au aface nimic cu conștiința juridică a 
poporului. Obiceiul pământului nu credem să se fi păstrat 
decât între ţăranii şi răzăşii aceia cari fug de tribunale ca 
de ceva străin lor şi se 'mpacă mai bine, decât să risce a-și 
vedea conflictul lor judecat de legi ce nu le pricep şi poate 
în contra conştiinţei lor de drept. 

Dreptul nu mai e obiceiu, ci ştiinţă, şi o ştiinţă foarte com- 
plicată. 

Inainte el era strâns legat cu morala şi cu echitatea ; astăzi 
dreptul pozitiv e indiferent față cu morala, el trebue să fie 
corect în litera şi spiritul legii, fără a ţine seamă de echitate 
decât acolo unde-i este dictată. El nu mai este „scientia 
rerum divinarum“, căci nu stă în nici o legătură cu religia, 
cu credinţele poporului, ci se mărgineşte la relaţii pur juri- 
dice, indiferente fiindu-i credinţele religioase ale împricina- 
ților. 

Fiind însă o ştiinţă, e evident că nu alegătorii conduşi de 
Serurie pot să aleagă între omul de ştiinţă şi cel ignorant, 
între judecătorul cu experienţă şi cel neexperimentat şi că 
trebue să existe norme obiective pentru numirea, înaintarea, 
întemeierea corpului judecătoresc. 

Obiecţiunea principală a adversarilor inamovibilităţii a 
fost exprimată numai prin circumscrieri ; ei nu găseau cu- 
vântul cu care să însemneze ceea ce lipseşte justiţiei moderne. 

Ei umblau împrejurul expresiei fără a o găsi, fără a şti 
că ceea ce dreptul ca ştiinţă admite numai cum grano salis 
este echitatea, prin care se distinge dreptul ca obiceiu. Dar 
echitatea presupune o altă organizare a societăţii. E evident 
că cel mai echitabil judecător pentru cismar e cismarul, pen- 
tru argintar argintarul, pentru breslaș breasla. Dar această 
justiţie a echităţii a existat pururea alături, paralel cu justi- 
ţia strictă, formală a statului. 

Fără o organizare analoagă, în state întemeiate pe princi- 
piul egalităţii sociale, nu mai e cu putinţă a se reveni la jude- 
cători aleşi din breslaş pentru bresle, și nici la o altă specie 
de electivitate a judecătorului. Nu mai pomenim că toată 
organizaţia veche presupune unitatea şi nestrămutarea cre- 
dinţelor religioase, că comunitatea unei bresle forma, la noi 
cel puţin, o enorie; că legături cu totul de altă natură, reli- 
gioase, de familie, de interese de breaslă uneau pe fiecare 
om de-o comunitate de semeni de ai lui, că nimeni nu plutea 


ca frunza pe apă, avizat la propriile sale puteri, la propria 
sa persoană. 

Toate acestea au dispărut azi. Societatea omenească nu 
mai este un organism, precum era înainte, ea este o masă de 
indivizi, social egali fără legături între ei, liberi a lucra şi a 
se mişca ori cum ar voi. 

Dar întro lume în care breslaşul nu judecă pe breslaş, 
țăranul nu pe ţăran, într'o lume în care dreptul tuturor a 
luat locul obiceielor juridice a fiecărei clase, e neapărat să-l 
judece omul de ştiinţă. omul care şi-a făcut din legile codifi- 
cate şi din aplicarea lor un studiu special, o misiune specială 
a vieţii. 


CĂRŢILE DE CITIRE 


Meşter in falşificare de calcule financiare, pişicher când e 
vorba de a apăra pe Stroussberg, sublim când redactorii apără 
„cea mai populară cestiune“ câştigând cu ea milioane, ,Pseu- 
do-Românul'' se crede special şi în ale instrucţiunii. 

Astfel în numărul de azi propune ca în „cărţile de citire“ 
pe lângă... „istorioarele morale, ce sunt menite a forma prin 
exemple inima elevului, să fie și expuneri scurte şi substan- 
tiale asupra agriculturii“. 

Cun cuvânt să se înlocuiască cartea de citire printrun 
manual de agronomie. 

Daca ar fi vorba de a se introduce în şcoala rurală limba 
maternă neo-grecească a d-lui X, sau cea maternă bulgărea- 
scă a lui Mihălescu în locul celei române, lucrul ar fi indi- 
ferent. 

Ca istorioare morale s'ar putea povesti bună-oară copiilor 
drept „exemple spre a le forma inima“ : S 

istoria cum un grecotei cinic ajunge prin minciuni; trădări 
şi crime cel dintâiu om în România ; 

istoria cum un alt străin ajunge din pisăr cu 2 galbeni 
leafă pe lună la regimentul de muschetari, din scriitor la 
Agia din lași şi din corector la „„Pseudo-Românul“ cu patru 
clase primare şi o coardă de violoncel, rescumpărătorul unui 
drum de fier de 250 milioane, milionar, director de bancă, 
fondator de institute de credit, 

istoria cum un bulgar mărginit şi hoţ, ajunge tot în Ro- 
„mânia, director de minister şi efor la aşezămintele de bine- 
facere ; 

istoria cum un alt străin, eroul dela 11 fevruarie şi prezi- 
dent de republică ploeştenească, ajunge adiutant Regal , 

istoria cum un Chiriţopol ajunge din chelner sau camardi- 
ner, prefect ; 

istoria cum un Bosnagiu, ce a făcut fericirea în Țarigrad 
la Turci, devine profesor de cea mai grea şi mai gingaşă din 
ştiinţele naturale, de fiziologie la facultatea din Bucureşti ; 

istoria cum un om fără studii liceale ajunge profesor de 
istorie universală la aceeaşi universitate ; 

istoria cum un măscăriciu înjură pe Domnul Ţării şi se 
decorează cu Bene-merenti tocmai pentru aceste înjurături. 

Iată... istorioare foarte morale de sigur, menite de a forma 
prin exemple inima elevului. 

Ca studii substanţiale s'ar putea introduce în „Cartea de 
citire“ greco-bulgărească cultura caprelor. Idem indicație de 
parfumuri pariziene pentru a neutraliza factor caprinus. Idem 
cultura maslinelor. Idem uscarea ţârilor. Idem indicaţiuni 
pentru jocul cu cărţi măsluite. Idem metode nouă pentru a 
se chivernisi pe lângă Ruși prin tainică binefacere. 

Iată o mulţime de ramuri de producţiune patriotică, cărora 
roşii își datoresc carierele. Ar fi păcat să nu fie obiectele 
instrucției publice, undeva, însă nu la noi. Asta am propune 
noi, dac'ar fi vorba de a introduce în şcoala rurală bulgărea- 
scă şi neogrecească în locul limbii române. Dar pe cât 
timp studiul principal al unei şcoale rurale sau primare e 
limba românească, ea este tot odată organul prin care neamul 
își cunoaşte ființa sa proprie, organul prin care acest neam 
moşteneşte avutul intelectual şi istoric al strămoşilor lui. Co- 
pilul nu învaţă numai a vorbi corect, el învaţă a gândi şi a 
simţi româneşte. 

Agronomie câtă poftiţi. De şase ori pe săptămână zilnic, 
dar limba română rămâne limbă şi sa încheiat. 

Nu numai istorioare morale, onorabililor, cuprinde o carte 
de citire, menită pentru întreg tineretul românesc. Ea cu- 
prinde biografia lui Mateiu Basarab, dușmanul vostru, odih- 
nească-l Dumnezeu din a dreapta sa; biografia lui Stefan- 
Vodă care n'a avut onoarea, în veacul lui de aur, de a vă 
înşira mutrele pe parii de garduri; cuprinde descrieri etno- 
grafice ale poporului nostru, bucăţi de literatură populară 
şi de arte, balade culese de Alecsandri sau poesii de ale lui, 
fabule de ale lui Donici, pasagii din Bălcescu, în sfârşit o 
sumă de elemente caracteristice şi proprii numai poporului 
nostru, elemente cari-l disting de rasa voastră greco-bulgă- 
rească şi-l fac să fie ceea ce este: deştept, inimos, curat, nu 
viclean şi puţin la suflet precum sunteţi voi. 

O bună carte de citire ar fi de recomandat la toată pătura 
din care faceţi parte; poate aţi ajunge în adevăr a cunoaşte 
Şi preţui poporul nostru. Limba românească aţi şi şters-o 
din licee, voiţi s'o ştergeţi şi din şcoala rurală cu toată co- 

moara ei de locuţiuni, de proverbe, cu bogăţia ei de forme 
şi gingăşia de simţiri ? Voiţi ca şi ţăranul să capete o inimă 
de moro-câine cum e a lui X... capete viclene şi tâmpite, 
gusturi de animal ca ale bulgarilor din partidul vostru ? Vreţi 
să înlocuiţi pe Alecsandri cu „Ceasurile de mulţumire“ ale 
lui C. A. Rosetti, pe Donici cu „Kolekţiunea de poezii‘ ale 
lui Serurie, pe Gr. Alexandrescu cu „Orele de repaos“ ale lui 
Radu Pătărlăgeanu ? 

Mai bine nu vă amestecați unde nu vă fierbe oala. 

La pehlivănii de burse şi politice, la escamotări de bilete 
din urne electorale, la pungăşie şi tripotagiu vă pricepețţi. 
Adevărat meşteri, n'avem ce zice. 

Dar până şi de bietele „Cărţi de citire“ vă legaţi, cari ar 
trebui să fie un obiect de îngrijire naţională ca şi textul 
„Bibliei“?  Ş'aci vreţi să v'arătaţi filosofia de ţap în toată 
goliciunea ei? Dar nu vedeţi că nu știți a scrie româneşte, 
pentru că în viaţă-ve n'aţi avut o „Carte de citire“ în mână ? 
Nu vedeţi că nu gândiţi româneşte, pentru că titva voastră 
strimtă nu sa îndeletnicit cu o asemenea carte de folos ? 

De-ar fi propus încai bătrânul Ioan Ionescu a se adaoge 
articole agronomice în „Cartea de citire“, om care scrie ma- 
terii agronomice în limbă bună, pe placul ţăranului şi al 
tuturor, om cu condeiu simpatic. Dar redactorii lui „inio- 
rinte“, „permaninte“, „iustiţie“ şi ai altor cabazuri lingui- 
stice, oameni ce scriu neo-greceşte-bulgăreşte cu termeni 
franțuziți, în loc de româneşte, sunt autorități în materie de 
„Carte de citire“ ? Ciudată pretenție ! 


STRĂIN IN ŢARA LUI 


Rezultatul alegerilor din Iaşi nu va dovedi nimic mai mult 
decât că Moldova ajunge încet unde trebuia să ajungă, unde 
Tara-românească a ajuns de mult... la xenocrație. 

Un Ieşan, „un român pribeag în țara lui“, ne trimisese o 
scrisoare prin care arăta că între patruzeci şi nouă de pro- 
fesori ai Universității din Bucureşti sunt 25 de bulgari, 
7 greci, 4 armeni, 3 jidani, 2 ţigani, un italian, un tătar şi... 
6 români. Acel român pribeag ne-a promis statistica depu- 
taţilor, senatorilor, membrilor dela casaţie, dela apel, tribu- 
nale, a prefecţilor, administraţia domeniilor, băncilor, dru- 
murilor de fier, poştelor şi telegrafelor, serviciu sanitar şi 
tehnic, etc., etc., din care vom cunoaşte curioasa promiscul- 

tate care apasă asupra ţării întregi, încât nu mai are răsu- 
flare nici în punctele ei cele mai libere. 

La dreptul vorbind, misiunea istorică, predestinarea Dum- 
nezeiască a Domniei străine s'a consumat şi poporul româ- 
nesc e de facto înlăturat din istorie, ca o curiositate etnogra- 
fică, lipită de pământ, sclavă pe deapururea a plebei bulgă- 
reşti, greceşti, jidoveşti, imigrată din câteşi patru colţurile 
lumii. O stârpitură de grecoteiu cinic, fără sentiment de 
patrie, fără umbră de iubire pentru acest vechiu şi nenoro- 
cit neam, sa cocoţat în fruntea ţării; neagra străinătate, 
umbra spinului la uşa noastră a tuturor! 

Ce iluzii să ne şi facem în adevăr? Românul e deja străin 
în țara lui proprie, nimic n'a mai rămas decât numirea geo- 
grafică. La ce să mai ţie Românul? La constituţia cosmo- 
polită iscodită de 2, 3 greci? La ştiinţa pe care-o predau bul- 
garii ignoranţi ? La limba batjocorită de gura acestor vene- 
tici în momentul în care-o rostesc, la biserica surpată de su- 
flarea veninoasă a ireligiozităţii lupanarelor apusului, la ţara 
care en mare parte proprietatea străinilor, la negoţul care 
en mâinile lor, la ce? 

Să fim mulţumiţi dacă acești archistrăini cu suflet de câine 
şi creieri de vulpe ne îngăduie să trăim alături cu ei, pe Noi, 
neamul ticălos românesc; mulţămiţi să fim că această pă- 
tură de hoţi şi de parveniţi nu ne alungă limba din biserică 
şi din şcoală, să fim mulţumiţi că aceste lături sociale aristo- 
cratizate nu ne vând robi. 

Dar la ce se mai menţine ridicula titulatură de regat al 
României? E C. A. Rosetti român? Caligari, Carada, Ha- 
rama, Chirițopol, Pherekydis, Cariagdi, Anastasiadis, etc., etc. 
români? Regatul greco-bulgarilor şi al jidanilor, iată ceea 
ce trebue scris în fruntea decretelor; Românii nu mai au 
în realitate nici rege, nici țară. Stârpitura de grec se ţine 
de stârpitura de bulgar până la capătul lanțului infinit de 
patrioți de meserie... „România“ nu-i decât o firmă de hotel, 
mai rău... o firmă de speluncă, pentru mutrele confiscate a 
lepădăturilor tuturor ţărilor. 

Şi încai, daca ţara aceasta ar fi stăpânită de un neam isto- 
ric, cinstit, având spirit de adevăr şi natură cât de cât ome- 
nească, treacă meargă. 

Dar stăpânită de gunoaiele omenirei ? 

De tot ce-a fost sordid şi pehlivan; de tot ce-a fost prea 
rău pentru colţurile 'Țarigradului, unde împărțeau culcuşul 
cu cânii Turcilor, prea rău pentru mocirlele Rusciucului şi 
pentru cartierele jidovimii galițiene şi ruseşti, de spuma pesti- 
feră şi de bubele tuturor popoarelor,’de tot ce-a fost mai în- 
josit în Orient şi'n Occident, în sfârşit de un C. A. Rosetti şi 
alții ca el, frați fizici şi morali ai lui Scarvuli. 

Scârbos spectacol! Adânc scârbos, nedemn de un popor 
ce pretinde a avea onoare şi viaţă în el. 

Ei, dar aşa se şi cade! 

Intr'o ţară în care trădarea e un merit, în care de gâturile, 
a căror atingere ar dezonora însăşi mâna călăului, se atârnă 
cordoanele „Stelei României“, ce nu este, ce nu poate fi cu 
putinţă ? 


APOSTASIA LIBERALĂ 


„Românul“, ţinând seamă de un articol de fantezie al zia- 
rului francez „Indépendance Roumaine“, în care se vorbeşte 
de formațiunea unei „june drepte“, revine din nou la acuza- 
rea că partidul conservator nare principii sau că cele pe 
cari le are sunt învechite, că e putred şi alte multe de 
aceste cu cari ne-am obicinuit şi cari nu merită a fi relevate. 

In realitate însă, dacă vom privi guvernarea roşie de cinci 
ani încoace, ne vom convinge că dacă un guvern al d-lui C. 
A. Rosetti este cu putinţă în ţară, nu e decât în virtutea prin- 
cipiilor noastre conservatoare, cari se impun de sine de 
vreme ce sunt răsărite din însăşi natura statului. 

Independenţa Statului român era un punct constant urmă- 
rit de cabinetul conservator, întrun timp în care „Românul“ 
striga că suntem Turci, parte” integrantă a împărăției oto- 
mane. 

Veniţi la putere, li se impune roşilor prin natura lucrurilor 
politica independenţii ; ei încetează de a mai fi Turci, declară 
chiar războiu Turcilor şi rezultatul este... ? Tot cel urmărit 
şi obţinut în mare parte pe cale pacifică de ministerul Ca- 
targiu. 

Intemeiarea monarhiei ereditare era o ţintă a politicei con- 
servatoare. D. C. A. Rosetti având aceeaşi firmă ca fiii d-sale, 
redactor al ,„Republicei Române“ era se înţelege pentru o 
altă formă de guvernământ, înjghebată chiar pe vre-o câteva 
ceasuri la Ploeşti. 

Venind la putere, ce face d. Rosetti ? 

Incoronează viaţa sa de republican cu proclamarea regatu- 
lui, cu regularea eredității şi exclamă ca arhiereul din biblie: 
Acum liberează, Doamne, pe robul tău, căci văzură ochii mei 
ziua mântuirii. 

Din contră, ceea ce au făcut sau încearcă roşii să facă în 
sensul programului lor, e în contra spiritului ţărei şi se 


respinge. 

Astfel aw micşorat comunele rurale bunăoară. Astăzi se 
simte rezultatul dezastros al acelei micşorări. S'a înmulţit 
clasa de funcţionari şi postulanţi de nu-i mai încap nici co- 
munele rurale, administraţia e mai rea decât oricând. Aştep- 
tăm să-i vedem revenind iar la mărirea comunelor în spi- 
ritul reformei cabinetului Catargiu. 

Tot în spiritul programei roşie vor să introducă electivi- 
tatea magistraturii. Ei bine, iată o cestiune mare de prin- 
cipiu, unde conservatorii se deosebesc de radicali. 

Cum stau însă de pe acum lucrurile? 

Partea cea mai inteligentă, cea mai integră din partidul 
roşu chiar e contra electivităţii ; poate chiar ministrul actual 
al justiţiei. Care va fi rezultatul ? Ideia conservatoare a numi- 
rii magistraţilor pe baza meritelor şi a titlurilor academice 
va triumfa fără îndoială și roşii vor ceda opiniei publice con- 
servatoare. 

Prin ce stau aşadar roşii la guvern ? Prin o necontenită şi 
gradată apostasie dela programul lor original, prin o renun- 
tare la principiile lor, prin renegarea trecutului, prin adop- 
tarea în aparenţă măcar, de principii conservatoare. 

N'avem nevoe de anume proselitism. Dacă vor să stea la 
guvern, cată ei înşii să se conformeze de silă cu spiritul con- 
servator al ţării, să se convertească, în contra instinctelor lor, 
la natura şi exigenţele politice ale Statului român. 

Fără îndoială avem a face cu elemente politiceşte greu de 
asimilat. Dar se asimilează încet solului şi rasei, încet şi 
gradat tot principiile reprezentate de conservatori ies la 
suprafaţă și se impun. 

Alegaţiunile „„Românului“ ar fi meritat un ton mai aspru 
din parte-ne, dar pe cât timp suntem pe tărâmul principiilor 
şi nu pe acelea al apetiturilor roşii, sfera rămâne senină. 

In materii de principii de organizare vor fi totdeauna bătuţi 
fără să aibă ce răspunde. Apetituri însă ca acele dezvoltate 
cu ocazia răscumpărării, nu pot fi combătute numai cu teorii 
şi când vorbim de ele, altfel întoarcem condeiul. 

Nu e destul de clar pentru oricine că numai prin rene- 
garea programei lor şi prin convertire la principii conserva- 
toare, roşii sunt posibili în ţară? Evident; „Românul“ n'o 
poate tăgădui fără a desminţi scena lăcrămoasă a d-lui C. A. 
Rosetti cu ocazia proclamărei regatului şi a încoronărei. 

PITA LUI VODĂ 


Acuzaţiunea ridicată în contra cabinetului Catargiu avea 
de scop a înlătura sau a neutraliza influenţa partidului tocmai 
în momentele critice ale războiului russo-ture. Ea a avut 
însă şi un rezultat: desgustul multora pentru viaţa publică, 
abţinerea lor dela politica militantă. 

E prea adevărat că în partidul conservator n'a fost nici 
odată acea disciplină slugarnică care se observă la roşii. 
Oameni, în cea mai mare parte independenţi prin avere sau 
prin poziţie socială, conservatorii au fost uniți mult mai mult 
prin principii comune, decât prin interese ca acelea care fac 
pe roşii a goli bugetul şi a exploata resursele statului. 

O dovadă despre aceasta este faptul cunoscut de toți că 
nici unul dintre miniştrii partidului conservator na făcut 
avere, că toţi au ieşit din cabinet de sigur mai săraci de cum 
intraseră. Scandalul inavuţirii din ban public, din întreprin- 
deri publice, din pensii reversibile, din păsueli pe moşiile sta- 
tului, din creaţiuni bugetare adhoc nu sau întâmplat, nu 
s'au putut întâmpla sub conservatori. Chiar dacă sar fi ivit 
unele înclinări de inavuţire pe calea aceasta, şeful cabinetu- 
lui le simţea cu instinctele sale de onestitate şi de demni- 
tate, cel care ar fi avut asemenea înclinări căta să aleagă 
între portofoliu sau între jeţul de deputat şi afacerea privată 
pe care-o urmărea. ~- 

Din cele ce preced e evident că legăturile dintre conser- 
vatori nu puteau fi acelea ale unei companii de exploatație, 
ale unei societăți pe acții, precum e la roşii. Comunitatea de 
idei abstracte când ele nu au o origine religioasă, nu va fi 
însă nici când atât de coherentă ca cea de interese. 

Roşii, crapi şi caraducă, au interes de-a veni la putere sau 
cel puţin îl aveau până mai alaltăieri. 

La conservatori elementul silei, al constrângerii prin nevoi 
şi sărăcie a lipsit. 

Ei erau, dacă nu oameni avuţi, cel puţin cu stări modeste 
sau cu deplină capacitate de-a munci. 

Ce era Serurie, ce d. C. A. Rosetti, ce toţi creştinii aceştia 
fără buget ? Nimic. Pleavă şi umbră, oameni fără avere, fără 
însemnătate, adesea fără căpătâiu. Când îşi aduce cineva 
aminte de mutrele pe cari le vedea odinioară populând iarna 
cafenelele de răul intemperiilor, rău îmbrăcaţi, rău hrăniţi, 
şi astăzi vede acele fiziognomii binişor rotunjite prin fere- 
strele zidirilor marilor ramuri de administraţie ale statului, 
pe la drumuri de fier, pe la regie, pretutindenea, acela va în- 

łelege de ce pentru roşii politica nu este o afacere publică, 
ci privatisimă, urgentă, o cestiune de viață şi de moarte. 
Degetul şi l-ar fi lăsat un roşu să i se muşte, mâna să 1 se 
taie, numai în pita lui Vodă să încapă. Politica era deci pen- 
tru ei, ceea ce n'a putut fi pentru conservatori, o cestiune 
de stomac. 

Pe de altă parte e lesne de lămurit de ce lupta conserva- 
torilor în contra partidului roşu este ingrată. 

A lupta cu idei contrarie e uşor, dacă eşti cu adevărul; a 


lupta însă cu corupţia, cu apucăturile e mult mai greu. 


Precum nu poţi răspunde cu acte diplomatice la bătăi de 
tun şi de puşcă, astfel nu există argumente în contra apeti- 
turilor. Ce argumente din filosofia morală îl poate opri pe 
Carada, Costinescu, Stolojan de-a face averi cu răscumpă- 
rarea, ce teorii se pot opune lefurilor adhoc ce şi le-au creat 
roşii în serviciile publice? Dicționarul nu cuprinde cuvinte 
magice a căror rostire să poată determina acţiunea oamenilor 


spre bine. 


Acele cuvinte erau magice numai întemeiate pe frica lui 
Dumnezeu, pe iubirea de ţară şi popor, pe sentimente mai 
adânci, mai mari, mai nobile, decât apetiturile de avere şi 
bun traiu fără de muncă. 

La aceste apetituri însă apelează roşii. Politiciani înainte de 
toate practici, neurmărind nici un ideal politic sau naţional, 
ei se servesc numai de expediente momentane pentru men- 
ţinerea la putere, chiar renunțând la demnitate, chiar com- 


promițând interesele statului. Ei trezesc şi în alţii instinc- 


tele lor proprii, exploatează slăbiciunile, nevoile momentane, 
mâna de pământ din care omul este zidit. Mecanismul statu- 
lui. favorile de care el dispune, persecuţiunile şi presiunile ce 
le poate exercita, sunt prea puternice faţă cu o societate dis- 


' compusă ca a noastră, unde voinţa politicianilor nu se sfarmă 


nici de stânca unei aristocrații istorice, nici de organizări pu- 
ternice ale ramurilor de muncă industrială ; unde statul este 
un institut de întreţinere pentru oameni care nau nici o 
ocupaţie, ba adesea nici capacitatea unei ocupaţii serioase. 

Faţă cu aceste varii nevoi sociale, lupta ideilor conserva- 
toare este de sigur mai ingrată decât la naţiile istoric-înche- 
gate, cu tradiţii, cu datine, cu un puternic şi pururea intine- 
ritor geniu naţional. De veninul inoculat al unor culturi 
străine, a căror forme goale le-am adoptat fără a le fi pă- 
truns spiritul, sa discompus organizaţia veche, biserică, fa- 
milie, corporaţii ş. a. şi în locul lor n'a venit nimic a 
cătării. 

In asemenea stare de lucruri, unde pentru reconstruirea 
“edificiului dărâmat încap o mulţime de păreri diverse, e cu 
putinţă ca diversitatea să fie mai mare într'un partid ţinut: 

la un loc prin comunitate de principii, decât în unul bazat pe 
interesul comun al venirii la putere. 

Această diversitate de păreri, îndreptăţite de sigur, dar 
numai unele potrivite cu situaţia şi cu interesele naţionale 
ale ţării, au fost nu numai sorgintea fantaziilor despre con- 
stituirea unui nou partid, ci totodată obiectul oare căror ma- 
nopere diplomatice din partea bizantinilor dela putere. 

De câte ori un conservator s'ar fi părut a avea opinii deo- 
sebite în cutare sau cutare cestiune, el era încurajat, i se 
ataşau ambasadori anume cari să-l întărească în dizidenţa 
lui, i se propunea un portofoliu pentru realizarea ideilor lui. 
Astfel demagogul d. C. A. Rosetti se arăta gata a oferi, în 
aparenţă, sprijinul său proiectelor de reformă ale d-lui Carp, 
deşi ele, naţionale în dealtmintrelea, nu sunt liberale în sen- 
sul roşu al cuvântului. Totdeauna au încurajat în conserva- 
tori ideia, că cu roşii se poate face treabă, cu ei se poate aşeza 
statul român pe temelii mai solide, se poate reîntineri prin 
o sănătoasă organizare a muncii şi a culturii. 

Succesul acestor încurajeri nu e de loc mare; a avut însă 
drept rezultat de-a izola o seamă de oameni eminenţi, a ste- 
riliza activitatea lor în viaţa publică, deşi mulţi din ei aveau 
tocmai calităţile necesare pentru a o determina în folosul 
tării. 

Dar să admitem că în adevăr desgustul de ceea ce se pe- 
trece în țară la noi, scârba de politica apetiturilor, expedien- 
telor, vicleniilor, pe care o practică partidul roşu ar face pe 
conservatori să renunțe la opoziție ori la vr'o activitate în 
viața publică. 

Inceta-va opoziția în genere prin aceasta ? 

Nu, ea n’ar înceta, dar departe de-a fi legală ca până acum, 
de a se mişca pe terenul reformelor posibile sau practice, 
va începe a se recruta din alte elemente şi va aluneca pe căi 
greşite poate chiar mai mult decât greşite. Cine ştie dacă” 
spiritele vor putea suporta darea în întreprindere a unei țări 
întregi pe mâna unei companii de exploataţie ? Cine garan- 
tează că meritul nedreptății, că ştiinţa înlăturată, că caracte- 
rul energic înlăturat, nu vor devia pe căi periculoase, cu atât 
mai periculos cu cât vor fi sfinţite prin spirit de sacrificiu, 
sfinţite cu fanatismul național? Daca pentru omul ce voie- 
şte îndreptarea stărilor de lucruri din patria sa pe cale legală, 
liniştită, nu va mai rămânea mijloc de-a o face, nu va pune 
oare binele, fie chiar rău înţeles, al ţării mai presus de legi, 
de instituţii, de tot? 

Oare spiritul timpului nu e destul de turbure, destul de 
încărcat cu idei socialiste şi nihiliste, cu demagogie interna- 
țională, pentru a găsi şi la nci adepţi şi a constitui o opoziţie 
și mai roşie a unui guvern roşu? 

Şi de vreme ce nimic nu e etern în lume şi orice partid 
trebue să cază odată, în faţa cui ar rămânea Coroana, în mo- 
mentul în care împrejurările ar sili pe roşii să se retragă ? 

Iată împrejurări care ar trebui să facă pe guvernamentali să 
nu se bucure de ştirile, îndealmintrelea false, despre consti- 
tuirea unui nou partid al „Junei drepte“ „împrejurări care ar 
trebui să preocupe şi Coroana, al cărei interes bine înţeles e 
de-a avea în opoziţie un partid cu instincte legale şi capabil 
de-a guverna. 


TEORIA SOCIALĂ A COMPENSAȚIEI 


Numai nci observasem, la apariţiunea ziarului „Cumpăna“, 
că foaea aceasta e redijată de tineri israeliți. Scrisă într'o 
limbă românească deosebit de bună şi c'o inteligenţă caldă, 
foaea s'a ferit până acum de-a atinge punctul care-o fi du- 
rut-o mai mult, până ce’n sfârşit, în urma mişcării antise- 
mite şi a circulării d-lui C. A. Rosetti, ea părăseşte rezerva 
ce şi-o impusese, şi-arată arama şi-şi dă în petec cum am 
zice. 

După „Cumpăna“ venirea Evreilor în ţara noastră a fost 
cauzată prin necesităţile economice ale generaţiei trecute; 
ei, prin serviciile ce le-au adus acestei generaţii pe cari le 
ignorăm, şi-au câştigat importanţa actuală. Au oferit deci o 
compensație pentru munca naţională ce i-a susţinut. 

Teoria socială a compensaţiei fiind a noastră şi neaflân- 
du-se în nici un manual de politică, ne credem în drept a o 
explica. 

Compensaţia nu se dă de către o clasă sau de către un 
om decât prin muncă intelectuală sau musculară. Munca 
musculară consistă în producere de obiecte de utilitate necon- 
testată, cea intelectuală în facilitarea producţiunii acestor 
obiecte. Din acest punct de vedere vânzarea de rachiu de 
cucută prin sate. şi colportajul nu ni se par nici a fi produs 
obiecte de utilitate, nici a fi înlesnit producţiunea prin o 
mânuire mai inteligentă a instrumentului de muncă. 

La noi ca în toate ţările Evreii se prezintă ca un element 
parazit de mijlocitori, a căror activitate în loc de-a iefteni 
schimbul de producte, îl scumpeşte în mod artificial şi-l scum- 
peşte în aceiaşi măsură în care-l monopolizează în mânile lor. 
Ei sunt, ca element comercial, absolut. stricăcioşi în toate 


tările; de aceia şi vedem că oriunde se află în număr mare, 
domneşte cea mai mare sărăcie. 

Ei nu împlinesc necesităţi, ci dau naştere patimelor rele şi 
viciilor, le încurajază şi le satisfac. Mai mult; Evreii par 
în genere incapabili de muncă industrială. Oricât de mulţi 
ar fi într'un oraş, nu-i vom găsi nici ca muncitori în fabrici 
nici în ateliere, excepţie făcând de meserii foarte uşoare, de 
caracter femeiesc oarecum. 

Fără îndoială că suportăm urmările generaţiei trecute; 
dar păcatele, inepţiile ei, nu calităţile. A fost inept a crede 
ceea ce unii credeau, că primind colonii de puri consumatori 
improductivi, se sporeşte avuţia şi puterea de muncă a ţării. 
Şi în Statele-Unite imigrează oameni; dar toate foile euro- 
pene sfătuesc pe speculanţi de-a se feri de Statele-Unite. 
Ele nu dau subsistenţă decât emigrantului producător, ţăra- 
nului, meseriaşului. Omul fără meserie piere acolo. Am 
cunoscut Evrei cari au emigrat din Austria în America, iar 
de acolo au venit în... România. 

Nu desnaţionalizaţi trebuesc Evreii, căci foarte puţin ne 
pasă dacă o întreagă rassă consumatoare și improductivă va 
vorbi sau nu româneşte; ci siliţi prin o strictă organizare 
economică, la muncă, la muncă musculară, la producţiune. 
Atunci se vor desnaţionaliza de sine sau vor emigra, iar până 
atunci cată să fie înlăturați absolut dela exploatarea claselor 
muncitoare, dela traficul viciilor şi slăbiciunilor. La muncă 
Caradalele, Costineștii şi Mihăleștii, dar la muncă şi Evreii. 

Iată punctul important al discuţiei. Trebue să li se îngreue 
paraziţilor de tot felul meseria lor. Negoţul cu băuturi spir- 
toase, colportajul trebuesc mărginite la strictul necesar. Nu 
specula, munca să determine mersul societăţii şi înaintarea pe 
scara socială. 

„Cumpăna“ zice că toate ţările au pe Evreii pe cari-i me- 
rită, deci şi România. Noi tăgăduim aceasta. N'am meritat 
prin nimic nici pe Evreii noştri, nici Caradalele noastre. Unii 
imigraţi din Rusia şi Austria, alţii veniţi din Turcia, au avut 
o influenţă dezastroasă asupra desvoltării materiale şi inte- 
lectuale a ţării noastre. Aceste două elemente, egal de 
străine, intelectual şi material egal de sterpe, ne-au adus po- 
porul la sapă de lemn, l-au făcut vicios, precum au adus la 
sapă de lemn pe ţăranul din Galiţia din Bucovina din Mara- 
mureş din Rusia de Sud. 

Invazii de armate străine şi invazii de paraziți străini sunt 
nenorociri pe cari o ţară nu le merită, dar trebue să le 
suporte, dacă e mică. Nu se poate zice despre viile de Cot- 
nar că merită filoxera. 

Noi nu urâm pe Evrei, dar nici de vină nu suntem că au 
fost persecutați în alte ţări, că au contractat deprinderile de 
speculă şi de parazitism pe cari le au acum, şi nici putem iubi 
acest rău elementar ce cade asupra noastră. România, nefiind 


OPERA POLITICA 363 


vinovată întru nimic de poziţia trecută a Evreilor în ţările 
apusene şi răsăritene, nu poate fi obligată a suporta economic 
şi social urmările acelui rău tratament. 

La noi nau fost persecuţiuni religioase. Sub domniile 
vechi naționale, puţinii Evrei formau o breaslă, al cărei sta- 
roste era rabinul. Breasla aceasta avea dreptul public al 
oricării alte bresle şi prin caracterul chiar al instituţiei, mem- 
brii comunității economice nu se puteau înmulţi peste tre- 
buinţele reale. 

Aşa ar fi trebuit să rămâe totdeauna. 

In organizarea veche nu încăpeau paraziți. 

In lipsa absolută de organizare socială de care ne bucurăm 
în urma influenţii altor elemente parazite asupra statului, a 
putut însă încăpea o mulţime de lume fără căpătâiu. 

In momentul în care ne vom hotărî a organiza şi apăra 
munca naţională, credem că Evreii fără silă vor dispărea 
încet— încet şi după vechiul lor obiceiu, vor căuta o altă 
societate omenească, tot atât de nesănătoasă, precum e a noa- 
stră astăzi şi vor năpădi asupra ei. 

Dar pentru sanificarea noastră e necesar ca să dispară 
din viaţa publică elementele parazite transdanubiane, a căror 
vină publică e dezorganizarea actuală. 

Ceea ce se poate face este încetăţenirea elementelor în 
adevăr folositoare, precum tineri învăţaţi, meseriaşi buni ş. 
a. m. d. 

In colo însă naționalitatea română ca oricare alta are drep- 
tul înăscut de a-şi apăra moştenirea ei istorică şi munca ei 
de orice alt element străin. Alegerea armelor și mijloacelor 
atârnă de timp, împrejurări şi dacă e vorba de păstrarea 
rassei române pe acest colț de pământ şi de întărirea carac- 
terului ei şi a felului ei de-a fi, nici o armă nu este rea, 
întrebuințată la timpul cuvenit. 


ECONOMIA POLITICĂ ȘI EVREII 


Atât „Cumpăna“ cât şi „Apărătorul'“ găsesc multe de întâm- 
pinat în contra unuia din articolele noastre, privitoare la 
relele economice ale imigraţiunii israelite, articol în care am 
zis despre Evrei că sunt un popor întreg de mijlocitori im- 
productivi. 

„Cumpăna“ susţine contrariul: 


1. Evreii au fost chemaţi în țară din cauza necesităţilor 
economice ale generației trecute. 

2. Ei sunt utili şi chiar necesari de oarece sunt mijloci- 
torii unici între producători şi consumatori, iar pe de alta 
sunt fabricanți şi meseriaşi. 

Să ni se dea voie a face din capul locului o distincţie nece- 
sară. Nu vorbim de meseriașii buni şi nu în contra lor e 
îndreptată vreodată o vorbă a noastră. Pe cât Israeliţii sunt 
meseriaşi buni şi conştiincioşi, pe cât nu lucrează numai pen- 
tru ochi ci-și onorează meseria prin aceea că produc obiecte 
de valoare şi utilitate reală, ei sunt netăgăduit folositori. 
Fără îndoială că într'o populaţie de sute de mii se vor afla 
şi meseriaşi buni şi ar rămânea numai ca o organizare solidă 
a meseriilor în corporații să deosebească pe cel bun şi solid 
de cârpaciul care nu-şi ştie meșteșugul şi care oferind con- 
sumatorului obiecte rău confecţionate îl frustează pe acesta, 
făcând totodată o malonestă şi păgubitoare concurenţă mese- 
riaşului solid. Chemată sau nechemată în ţară, această cate- 
gorie de meseriași e utilă şi necesară şi asupra ei nu pierdem 
nici o vorbă. 

Cât despre serviciul pe care Evreii îl fac ca mijlocitori între 
consumatori şi producători, aci, verde vorbind, le contestăm 
orice utilitate şi din contra cată să-i declarăm de-a dreptul 
stricăcioşi, nu numai pentru elementul românesc din ţară, 
ci, cu toată solidaritatea ce există între ei, pentru ei înşii. 

Fludând deci ceea ce nu intră de loc în cercul discuţiei, să 
venim la cele două afirmaţiuni ale „Cumpenei“, că Evreii ar 
fi fost chemaţi în ţară şi că sunt utili şi necesari ca mijloci- 
tori. Amândouă aserţiunile trebuesc probate de cine le afirmă, 
căci le negăm pe date pozitive. 

Bucovina bunăoară a avut cincizeci de ani privilegiul de-a 
nu da oameni pentru serviciul militar ; tot astfel Basarabia 
rusească. Se ştie pe de altă parte că, din vremea domniilor 
române şi până la ȘŞtirbei-Vodă, serviciul militar la noi în 
ţară era foarte neînsemnat. Se ştie asemenea că obligaţiunea 
serviciului militar îi face pe Evrei să treacă graniţele când 
încoace, când încolo. Noi nu vedem în lipsa serviciului mili- 
tar în Bucovina, în Basarabia, în principatele române un 
motiv economic, o chemare pentru necesităţi economice. 

Se ştie asemenea că regimul consular al puterilor străine 
în Orient, al Austriei mai cu seamă, era cu totul altul decât 
în alte ţări.  Consulatele erau adevărate „slobozii“ pentru 
tot soiul de străini, cari se bucurau de-o poziţie privilegiată 
faţă cu populaţia autochtonă a ţării, fără nici o obligaţiune 
către statul de cari pretindeau a se ţine. Regimul consular 
cu abuzurile sale, starea de neputinţă a statelor române în 
urma domniei Fanarioţilor, nu constitue o necesitate econo- 
mică a generaţiei trecute. Astfel două cauze externe, plus 
neputinţa statelor noastre de-a se apăra în contra invaziei, 

sunt cele de căpetenie pentru imigrarea elementului israelit. 

Cât despre folosul activităţii lor ca mijlocitori, cată să-l 
tăgăduim cu desăvârşire. Evreii nau venit ca indivizi în 
ţară, ei n'au fost supuşi legii generale de concurenţă. In mod 
sistematic ei au căutat mai întâi negoţuri şi meserii slab 
reprezentate, prin câţiva indivizi numai, pe care-i putea nu- 
măra pe degete. Ca din senin negustorul sau meseriaşul 
creştin se vedea la dreapta și la stânga sa cu câte-o prăvălie 
evreească, cari lăsau obiectele similare mai ieftin până în 
momentul când creştinul era ruinat. Apoi urcând preţul la 
îndoit, îşi scoteau, nu paguba, ci fondul ce le înaintase comu- 
nitatea religioasă pentru a putea ţine concurenţă creștinului 
pân'îl vor ruina. Apoi păşeau la alte negustorii, mai tare 
reprezentate, până ce au ajuns a ruina în Moldova tot nego- 
ţui şi toate meseriile creștine, monopolizându-le în mânile lor. 
lată rele în contra cărora poporul nostru nu era deloc pregă- 
tit, pe care nici nu le înţelegea, nici le putea înţelege. Soli- 
dari între ei, înţelegându-se şi contractând într'o limbă neîn- 
ţeleasă pentru poporul nostru, judecându-și conflictele înain- 
tea rabinilor, au format o nație în nație, un stat în stat şi 
un stat duşman existenţei noastre, având în vedere ruina şi 
pierderea populaţiunilor noastre. Aceste lucruri nu se pot 
tăgădui. Tarifa de preţuri a tuturor obiectelor de consuma- 
ţiune se stabilea şi se stabileşte încă în sinagoge; obiectele 
de primă necesitate se vând astăzi încă în Moldova cu pre- 
turi mai urcate creștinilor, cu mai scăzute evreilor. 

lată manopere duşmănoase ale rassei evreeşti îndreptate 
contra rassei române care în adevăr nu-i făcuse nimic celei 
dintăi. Se poate ca aceste instincte de solidaritate între ei, 
de excluvism faţă cu alţii să fie contractate prin persecuţiu- 
nile apusului. Poate da, poate nu. Unii sunt din contra de 
părere că acest exclusivism și această dușmănie sunt înăscute 
din vechime rasei israelite, din timpul formaţiunii poporului, 
mulţi ajung a acuza „monoteismul'“ ca cauză principală a ace- 
stui rău psihologic, alţii iar conchid că tocmai din cauza 
predispoziţiilor caracterului evreesc Baal (Saturn) a trebuit 
să devie unicul Dumnezeu al Evreilor. Dar e cestie compli- 
cată care nu ne-ar înainta în materie socială şi economică. 

Despre mijlocire şi negoţ în genere avem o altă opinie 
decât aceea a „Cumpenei“. E prea adevărat, cum zice J. B. 
Say că „le commerce est l'industrie qui met un produit å la 
portée du celui qui doit le consommer“ şi asupra producti- 
vităţii lui se exprimă tot el în acest chip: „L/industrie com- 
merciale concourt ă la production en elevant la valeur d'un 
produit par son transport d'un lieu dans un autre“. Defi- 
niţia lui Roscher nu cuprinde mai mult în numirea specială 
de valori de loc şi de timp. Noi credem însă. şi ne declarăm 

în apestazie împreună cu Carey, că negoţul e într'atât folo- 
sitor, întru cât sporeşte puterea de muncă şi aptitudinile: 
unui popor. Intrucât el o împuţinează și simplifică ori reduce: 
aptitudinile unui popor, e stricăcios. 

E ciudat că tocmai meritul negoţului de-a căuta piaţa cea 
mai ieftină pentru a cumpăra şi cea mai scumpă pentru a 
vinde, constitue şi demeritul lui şi se ascute într'o antinomie.. 

„Da, zice umanul Carey, el opune piedeci oricării comu- 
nicaţii ce se întâmplă fără mijlocirea lui, căutând a câştiga 
un monopol: pentru ca producătorul de alimente să capete 
cât se poate de puţin postav pentru productele lui, iar postă- 
varul cât se poate de puţină pâine pentru postavul lui“. (V. 
Principles of political economy, Philadelphia 1837—40. vol. I.. 
cap. 8 & 4). 

Tot aşa ni se pare de prisos citarea fiziocraţilor. In rea- 
litate .fiziocraţii au cuvânt, deplin cuvânt când pun produc- 
țiunea asupra negoţului şi citarea genialului pamfletist Vol- 
taire în contra şcoalei lui Quesnay nu are tocmai multă pu- 
tere de convingere. 

Chiar balanţa comercială, atât de mult combătută ca erezie 
ştiinţifică, are o însemnătate reală și dureroasă pentru ţările 
agricole. 

Dar, în genere vorbind, este economia politică o ştiinţă atât 
de pozitivă şi absolută precum par a ne-o reprezenta cun aer 
mare confrații dela „Cumpăna“? Cuprinde ea adevăruri 
absolute ca matematica, de-o probabilitate aproape de certi- 
tudine ca ştiinţele naturale, în cât să se opereze cu atâta 
uşurinţă cu noţiunile ei, abia stabilite? Dar asupra „valorii“, 
de sigur una din cele mai elementare noţiuni, fiece economist 
însemnat îşi are definiţia sa proprie, necum asupra altor 
noţiuni. Pentru noi e exactă definiţia lui Carey: „Valoarea 
e măsura economizării de muncă“. Am întreba acum, în ce 
vânzare de rachiu, privită ca producţiune de valori de timp: 
şi loc, au economizat munca, timpul şi puterea musculară a 
ţăranului ? In ce introducere de obiecte din străinătate au 
economizat munca meseriașului nostru? Da, i-or fi dat 
foarte mult timp, dar timp pentru a nu face nimic, pentru 
a nu şti de ce să se apuce, timp pentru a muri în mizerie, 
căci i-au luat piaţa în care-şi oferea braţele, l-au lăsat fără 
lucru. De aceea şcoala modernă de economişti are o formă 
atât respingătoare şi priveşte pe om, nu ca pe obiectul per- 
fecţiunii, ci ca pe-o maşină, ca pe-un animal, condamnat a 
munci pentru cel mai tare sau pentru cel mai viclean. 

In „Apărătorul“ un tânăr student în științele sociale ne răs- 
punde. Cam confuz nu-i vorbă, dar nu de asta ne preo- 
cupăm. Nu ne vom ocupa mult cu citatele din cărţi ger- 
mane, ci ne mărginim la o rectificare. „De aceeaşi părere 


OPERA POLITICĂ 367 


(în privirea mijlocitorilor) este şi americanul Carey, care nu 
stă departe de socialişti, zice „„Apărătorul“. 

Departe sau nedeparte, Carey nu este socialist. Daca Eu- 
gen Duhring, care este socialist, utilizează idei de ale lui 
Carey în contra teoriei populaţionistice a lui Malthus şi a 
teoriei rentei fonciare a lui Ricardo, asta nu dovedeşte că 
scriitorul american are a face cu socialiştii. E în genere eftin 
de-a numi pe orice om care se ocupă cu cestiuni sociale, 
socialist.  Socialismul consistă în anume soluţiuni ale cestiu- 
nii sociale, de-un caracter propriu şi revoluţionar, nu în 
recunoaşterea, studiul şi regularea legală a acestei cestiuni. 
Cestiunea Evreilor la noi în ţară este socială; dar ocupân- 
du-ne cu ea pentru a-i căuta o soluţiune conformă cu inte- 
resele statului şi rassei române, nu devenim socialişti. Tå- 
nărul student, în loc de-a cita pe Duhring, ar face bine să 


consulte pe Carey însuşi în bună traducere germană de Adler 
(Munich 1863, 3 vol.). 


DATELE STATISTICE ȘI PERICOLUL EVREESC 


De câte ori se discută cestiunea israelită, scriitorul român 
are teamă de-a vedea vorbele sale interpretându-se ca ură 
de rasă, ca prejudiţiu naţional ori religios. 

Unii ne răspund că evreii sunt folositori, ba necesar chiar, 
şi că, daca o organizare economică trebue, ea nu se va înte- 
meia pentru a sili pe evrei la muncă, ci pe Români. Există 
mulţi Români chiar cari atribue starea rea a populaţiunilor 
noastre lenei, inepţiei şi viciilor. 

Noi ne-am obicinuit de mult a privi lucrurile întrun mod 
mai natural. Stări publice de lucruri sunt mai puţin a se 
atribui indivizilor sau colectivităţii, pe cât înrâuririlor de 
tot felul şi erorilor de organizare. 

Priviţi din punctul de vedere al unei invazii străine, cu 
deprinderi economice duşmănoase şi cuceritoare, Evreii sunt 
absolut stricăcioși ca speculanţi şi mijlocitori, de un folos 
foarte problematic ca meseriaşi. 

Meseriaşi buni sunt puţini între ei; cei mai mulţi lucrează 
pentru ochi şi s'au văzut în organizmul nostru economic 
concurând colectiv, cu fonduri comune, pe meseriaşul ori pe 
micul negustor creştin. Ei au introdus şi exploatat viciul 
beţiei în sate, au amestecat băturile cu materii otrăvitoare, 

au înveninat astfel fiziceşte, au corupt moraliceşte populaţiu- 
nile noastre. 

Ei au intrat în ţară, nu ca amici, nu ca oameni cari căutau 
pânea de toate zilele, ci ca dușmani; ca rassă străină ne-au 
declarat războiu pe moarte, întrebuinţând în locul cuţitului 
şi pistolului băuturi falsificate cu otrăvuri. Sunt triste toate 
lucrurile acestea, triste pentru Evreii ce le-au practicat, mai 
triste pentru noi cari le-am suferit, dar, din nefericire sunt 
adevărate. Cu toate acestea ziarele lor se asvârle la iperbolă 
că Evreii au fost chemaţi, utili, necesari chiar. 

Chemaţi calea valea! Nu ştim cine i-a chemat, dar bun 
român şi om iubitor de ţara lui de sigur nau fost. 

Utili şi necesari, cum ? 

Este utilă, este necesară o rassă care direct sau indirect îți 
nimiceşte poporul ? 

Se vor ridica protestațiuni de sigur, dar nu ne pasă de ele. 
Inainte-ne stă deschisă statistica populaţiunii României pe 
anul 1877. 

Din ea constatăm întâiu un fenomen comun pseudociviliza- 
tiei noastre: scăderea constantă a populaţiunilor orăşene. 

Se înţelege. Trăiască liberul schimb şi piară orășeanul 
român, spre a fi înlocuit cu comisionarul şi importorul străin. 
Două catedre de economie politică avem în ţară, amândouă 
ocupate de limerschimbişti şi dacă un student ar îndrăzni de 
capul lui să zică ceva de bresle, de apărarea pieţii şi muncii 
naţionale, i se dă zero. Cu înţelepciunea supra fină, impor- 
tată dela Paris, am ajuns a importa făina şi untul dela Bra- 
şov, verdeţurile murate din Franţa. Românul e de felul lui 
om prost. Morar nu i-a dat Dumnezeu să fie, a măcina nu 
ştie, a mura verdeţuri iar nu se pricepe, nici a bate lapte'n 
doniţă. 

De aceea însă populaţia ortodoxă orășenească a scăzut prin 
superioritatea mortalităţii peste natalitate la Argeș, Bacău, 
Botoşani, Galaţi, Craiova, Dorohoiu, Târgul Jiului, Iaşi, Bucu- 
reşti, Turnu-Severin, Piatra, Slatina, Focșani, Roman, Cara- 
cal, Fălticeni, Tecuciu, Turnu-Măgurele, Râmnicul-Vâlcii, Vas- 
luiu şi Giurgiu, unde mai pretutindenea Evreii sau înmulţit. 

Dacă s'au înmulţit şi creștinii în oraşe, e mai numai acolo 
unde nu există Evrei de loc, sau puțini, ca la Brăila, la Buzău, 
ia Târgovişte, la Huşi, unde negoţul en parte în mâna creşti- 
nilor, la Călăraşi, la Câmpulung unde nu sunt deloc Evrei, 
la Ploeşti, la Bârlad unde asemenea o parte a negoțului en 
mâini creștine. Incolo, în oraşe unde or fi Evrei mulţi, popu- 
laţia urbană se stinge ca prin minune. 

Astfel la Botoşani nașterile creştine sunt de 320, morţile de 
797, un minus de 277 de suflete; aci însă înghesuirea ele- 
mentului evreiesc e atât de mare, încât cu toate că au mai 

multe nașteri, 655, dar şi morţi 711, deci o pagubă de 76 inşi. 

Dar să lăsăm oraşele şi să ne'ntoarcem la populaţia rurală. 

Unii din nobilii noştri adversari ne spun că dacă românul 
scade în luptă cu evreul, este din cauză că românul e leneş, 
e vicios. 

Să admitem un moment că aşa ar fi. 

De ce Românul, când n'are Evrei lângă el, sporeşte ? Astfel 
vedem că în judeţe, în care se află puţini evrei sau nu se 
află de loc, populaţia săteană sporeşte. 

In anul 1877 ţăranii au sporit: 


în Râmnicul-Sărat cu 1238 
în Dâmboviţa cu 1390 
în Buzău cu 2407 
în Brăila cu 1415 
în Dolj cu 1405 
în Ialomiţa cu 2459 
în Ilfov cu 2826 
în Prahova cu 1162 
în 'Teleorman cu 1204 
în Vlaşca cu 1712 


Acum să vedem cum se înmulțeşte populaţia rurală în jude- 
tele în cari sunt Evrei. 


La Bacău a crescut cu 480 
la Botoşani a scăzut cu 268 
Ia Covurlui a crescut cu 1126 


(în ce stare trebue să se afle acel judeţ, stăpânit de roşii şi 
de jidani !) 


la Fălciu 


crescut cu 922 
la Iaşi crescut cu 265 
la Neamţ crescut cu 463 
la Putna crescut cu 99 


la Roman 
la Suceava 
la Tecuci 
la Tutova 
la Vasluiu 


crescut cu 47 
scăzut cu 411 
crescut cu 405 
crescut cu 20 
crescut cu 424 


PPpPPvPPpPP 


Populaţia rurală a judeţelor, în cari nu sunt Evrei, are 
tendinţa de-a creşte cu 1500—2000 de locuitori pe an; popu- 
laţia din judeţele în care sunt mulţi Evrei, scade sub nata- 
utate; unde sunt mai puţini, sporul e ridicol şi atinge abia 
cifra de 100, 50, 20 chiar. 

Există în adevăr şi judeţe curat româneşti în care sporul 

populaţiei e mic, dar acolo natalitatea e mare. Se vede că 
judeţele sunt supra-populate în raport cu întinderea lor şi 
cu mijloacele de subsistenţă. 

E Argeşul c'o natalitate de 4143; Gorjul c'o natalitate de 
4.823 ; Mehedinţii c'o natalitate de 5.087 ; Romanați c'o nata- 
litate de 4.573 ; Vâlcea cu 4.180. Acesta e, se vede, maximul 
natalității pentru ele. Peste o cifră oarecare nu se poate 
înmulți o populație pe deasupra mijloacelor ei de subsistență. 

Unde sunt Evrei însă, natalitatea e mică, şi numai morta- 
litatea mare. Astfel Romanul are numai 2220 naşteri şi mai 
tot pe atâtea morți. 

Intrebăm acum de ce folos, de ce necesitate pot fi Evreii 
economic şi politic pentru o țară, a cărei populație se stinge 
din momentul în care ei intră în contact cu ea. 

Românul e leneş, e imoral, e vicios. De ce însă nu e imo- 
ral şi vicios, acolo unde nu sunt Evrei ? 

Caveant consules populusque ! 

Cu principiile cosmopolite ale d-lui C. A. Rosetti, cu liber- 
tate, egalitate, fraternitate şi cu teoria de „om şi om“ nu 
facem decât să deschidem porţi tot mai largi invaziei ele- 
mentelor străine. Din datele statistice de mai sus se vede, 
după cum zice d-rul Platter, autorul ,„,Cametei în Bucovina”, 
cine e vânatul, cine vânătorul. Vânător e elementul, pretins: 
persecutat, care invoacă principiile d-lui C. A. Rosetti ; iar: 
vânatul e poporul românesc. 


SEMI-BARBARIA NOASTRĂ 


I 


„Românul“ a ’nceput să devie interesant. 

„LIndependance roumaine“ publicase vr'o dare de seamă 
despre torturile suferite de ţărani în vr'un punct al țării, 
torturi cari sunt deadreptul o unealtă de guvernământ al 
partidului roşu, iar un ziar italian a reprodus acea dare de 
seamă, formulând o opinie foarte aspră asupra stărilor de 
lucruri din România. 

— Vai de mine — strigă ,„Pseudo-Românul'“ cum să se scrie 
asemenea lucruri ca să le afle străinii? Ce opinie şi-a face 
de noi? 

Iată singurul punct vulnerabil al pseudo-românilor noştri : 
rușinea de străini, teama de ei, un foarte slab surogat pentru 
frica lui Dumnezeu şi adevărata iubire de ţară. 

Precum am tradus fără a pricepe legile şi regulamentele 
noastre din limbi străine, precum toată îmbrăcămintea noa- 
stră, începând dela pălărie şi sfârşind cu ţintele bătute în 
talpa ghetei, totul e introdus din străinătate, precum intro- 
ducem chiar făină şi unt de peste graniţă, tot astfel opinia 
ce-o au despre noi străinii e singura consideraţie serioasă 
pentru politicianii noştri. 

La dreptul vorbind opinia rea a lumii despre „cutare“ e 
foarte indiferentă pentru el, daca stă bine. Din contră, ori 
cât de bună opinia ar avea cineva despre „cutare“ dacă el stă 
în adevăr rău, părerea altora nu-i ajută nimic. Singurul lucru 
ce se poate cere e ca lumea să aibă o opinie exactă despre o 
naţiune, ca şi despre un om. 

Ei bine, cine ne-ar numi barbari ar greşi oare ? 

N'ar greşi deloc. Cine dintre Români are o cultură ade- 
vărată, acela va fi tot de opinia aceasta şi singura sa părere 
de rău, precum şi a noastră, ar fi că nu suntem destul de 
barbari, având tăria şi fecioria de simţiri ale barbariei, ci că 
avem numai viciile civilizaţiei pe de o parte, numai viciile 
barbariei pe de alta. „Semi-barbari“, iată termenul tehnic 
pentru starea noastră, pe care un istoriograf modern îl va 

şi întrebuința, cunoscând că această stare e de o sută de ori 
mai rea decât barbaria, nevorbind de răutatea ei în alătu- 
rare cu adevărata civilizație. 

Dar, pentru numele lui Dumnezeu, văzutu-s'au undeva în 
lume, neexceptând China, Japonia, statele nigritane ale Afri- 
cei, o stare economică mai rea, mai mizerabilă decât aceea 
a ţăranului nostru dela şes şi munte ? Văzutu-s'au ţară agri- 
colă, înzestrată de natură co bogăție de-a dreptul miracu- 
loasă, în care locuitorii să moară de foame precum au murit 
în realitate în anii trecuţi în unele judeţe de munte. 

Există ţară în Europa în care descreşterea populaţiei să 
fie atât de mare ca la noi?  Văzutu-s'au o descompunere a 
obiceielor casnice și publice în gradul în care există la noi? 

Şi când ne întoarcem la pseudo-cultura noastră şi vedem 
pe bulgarul Mihălescu, cu patru clase primare, administrând 
o ţară de oameni şi punând prefect pe un Chiriţopol, care a 
fost slugă, fecior în casă; când vedem alte patru clase pri- 
mare, pe vestita vivandieră a regimentului de muschetari din 
Moldova, pe onor. Costinescu, redijând una din cele mai răs- 
pândite foi, „Pseudo-Românul“, când vedem nulitatea şi 
ignoranţa servind ca titlu de recomandaţie pentru înaintare 
pe scara socială, nu ne convingem că suntem arhibarbari ? 

Când am întreba ce şi cât se citeşte în România, am rămaâ- 
nea încremeniţi de mizeria intelectuală. 

Exista bunăoară un singur lexicon aproape complet al 
limbii române, operă de fond de mare valoare, cu toate man- 
curile ei de amănunte, lexiconul d-lui Cihac. Meritul acestei 
opere e cu atât mai mare cu cât volumul I e cea dintâiu 
încercare reuşită a unui dicţionar comparativ al limbilor 
romantice, luând de temeiu limba română. Indoit merit. 

Câte exemplare a vândut autorul român în România ? doua 
sau trei ni se pare, un număr cu totul ridicol. Toată ediţia a 
fost cumpărată de Franceji, Engleji, Germani. 

Dar întrebe-se Alecsandri ce-a câştigat cu operele lui, din 
cari multe sunt nemuritoare, şi câţi l-au citit?  Intrebe-se 
Odobescu ori Hasdeu câţi cititori află în România ? Oamenii 
vor da din umere şi vor râde. Daca nu i-ar încuraja drago- 
stea de muncă şi de obiectele ce le tratează, dacă nu i-ar 
încuraja străinătatea prin prețuirea dreaptă a celor ce scriu, 
de sigur şi-ar arunca scrierile în foc. Pentru pătura super- 
pusă de civilizaţie greco-bulgară dela noi nu există nici 
limbă, nici ştiinţă, nici literatură românească. 

Dar poate să aibă străinătatea o opinie atât de rea de noi, 
precum o merităm ? Intră în imaginaţia străinătăţii publi- 
cişti ca d'alde Carada, Fundescu, Basarabescu ş. a., învăţaţi 
ca Cernătescu ş. a. generali ca Cernat, directori de bancă 
naţională ca Costinescu, directori de minister ca S. Mihăle- 

scu, miniştri ca Giani, vice-prezidenţi de adunare ca Sihleanu? 

Este imaginabilă starea aceasta de lucruri şi se poate ea 
însemna altfel decât cu numele celei mai complete barbarii ? 

O! uniforme frumoase, craidoni scoşi din cutie şi cocote, 
îmbrăcate după cea din urmă modă, bărbaţi-muieri cari se 
sulemenesc fiind miniştri, astea le avem cu de prisos. Dar 
realitatea este completă ignoranță şi corupţie sus, neagră 
ignoranță și adâncă mizerie jos. 

Ş'acesta e poporul nostru românesc ? Poporul nostru de 
acum 50—60 de ani, de-o sănătoasă barbarie, de-o rară deş- 
teptăciune de minte dăruită de Dumnezeu, de-o mare vigoare 
a inimei, grăitor de adevăr, vesel, muncitor, ironic, „des 
braves gens“ cum zicea principele de Ligne acum o sută de 
ani ? 

Nu mai e de recunoscut. Nici Mateiu Basarab, nici Dimi- 


trie Cantemir al său nu l-ar mai recunoaşte, daca sar ridica 
din morminte. 


Şi de unde vin toate acestea ? 


Opinia noastră rămâne statornică. Pe deasupra poporului 
nostru s'a superpus o pătură străină fără tradiţii, fără patrie 
hotărită, fără naţionalitate hotărîtă, care ne-a escamotat 
lucrul cel mai scump pe care un popor îl are: simţul său 
istoric, simțul de desvoltare continuitivă şi organică, acel 
simţ pentru care în fiece an avem o zi mare; Mogşii. 

Moșşii-patres, moşia-patria, cu orânduelile lor bune şi 
drepte, cu limba lor spornică şi bogată, cu moștenirea lor 
intelectuală şi socială întemeiată pe o mare epocă eroică şi 
pe-o desvoltare normală şi sănătoasă, iată ceea ce nu mai 


avem și de-aceea civilizaţia Caradalelor seamănă cu cea ade- 
vărată precum ar semăna o servitoare a Venerei vulgivage 
c'o împărăteasă. 


II 


„Pseudo-Românul“, în „semibarbaria'“ lui, 
defectul acestei stări intelectuale ; 


termenii tehnici cu care operează şi-i întrebuinţează pe dos. 
Am arătat în unul din numerele trecute cauzele cari ne fac 
a stabili, pentru epoca din urmă a istoriei ţărilor noastre, că 
o stare de semibarbarie e de o sută de ori mai rea decât bar- 
baria adevărată şi, se'nţelege, fără proporţie de rea faţă cu 
civilizaţia adevărată. 

„Pseudo-Românul'“' care nu cunoaşte termenul „semibarbar'* 


şi nu-i ştie însemnăţatea, dă următorul înţeles cuvintelor 
noastre : 


are, se'nţelege, 
nu e în stare a pricepe 

Poporul (spun conservatorii) au făcut un pas spre progres: din 
barbar, acum 50—60 de ani, a devenit simibarbar, adică pe jumă- 
tate barbar, pe jumătate civilizat. 

Acest pas făcut spre civilizațiune — şi aci vorbim în teza pre- 
tinşilor conservatori — în loc de a fi un bine, căci lumea "'ntreagă 
spre civilizare merge, la civilizare ţinteşte şi'şi încoardă toate pu- 
terile spre a ajunge, e un rău mare, e nefericirea poporului român. 

Asemenea afirmării nu se dicută. 


Hotărît că nu se dicută, ceea ce zice „Românul“, de vreme 
ce nici am zis, nici am putut afirma vreodată platitudinea 
că semibarbaria e un pas spre progres, spre civilizaţie, că e o 
jumătate de civilizaţie. 

Nici odată. Semibarbaria e o stare de degradare, un regres, 
este conruperea unui popor primitiv prin viciile unei civi- 
lizaţii străine. 

Un popor barbar e bunăoară religios. Civilizarea lui reli- 
gioasă adevărată vine atunci când, prin progresul lent al pro- 
priei sale maniere de-a vedea în materii religioase, credin- 
tele formale, adesea superstițioase, se schimbă în convingeri 
morale. Dar când el admite dela alt popor numai ştergerea 
credinţei formale, fără a o înlocui prin convingerea morală 
şi religioasă, el rămâne şi fără una şi fără alta; are numai 
răul civilizaţiei şi răul barbariei, e semi-barbar. 

Un popor barbar îşi are industria lui de casă, meseriile 
lui, activitatea lui economică sănătoasă, deşi primitivă poate. 
Când el, în loc de a da desvoltare propriei sale munci, cum- 
pără obiecte gata dela străini, fără a învăţa cum să devie el 
însuşi în stare de-a le produce, e semibarbar. 

Civilizaţia adevărată a unui popor consistă, nu în adopta- 
rea cu deridicata de legi, forme, instituţii, etichete, haine 
străine. Ea consistă în desvoltarea naturală, organică a pro- 
priilor puteri, a propriilor facultăţi ale sale. Nu există o 
civilizaţie umană, generală, accesibilă tuturor oamenilor în 
acelaşi grad şi în acelaşi chip, ci fiecare popor îşi are civili- 
zaţia sa proprie, deși în ea intră o mulțime de elemente, 
comune şi altor popoare. 

Există deci o civilizaţie franceză, una engleză, una ger- 
mană, una italiană. Nu există însă o civilizaţie română, şi 
dacă sunt începuturi, ele sunt cu totul individuale şi nau 
aface nimic cu desvoltarea generală a lucrurilor. 

Trecerea adevărată nu e dela barbarie la semibarbarie, 
căci asta e o trecere spre rău, ci dela barbarie la civilizaţia 
adevărată. Semibarbaria nu este o stare organică sau nece- 
sară ; ci e o boală, un regres, o stare de slăbiciune şi de mi- 
zerie. Dacă pe acest pământ va exista vr'odată o civilizaţie 
adevărată, va fi aceea ce va răsări din elementele civilizaţiei 

vechi. Nu de greco-bulgara subţire şi nazalizată a secolului 
fanarioţilor se va lega progresul limbei noastre, ci de începu- 
turile sănătoase ale unui Urechi sau Miron Costin; nu de 
traducerea de legi străine atârnă civilizaţia juridică, ci de 
perfecţionarea şi completarea vechilor şi propriilor începu- 
turi de legislaţiune şi viaţă juridică. Din rădăcini proprii, 
în adâncime proprii, răsare civilizația adevărată a unui popor 
barabar; nu din maimuţarea obiceielor străine, limbelor 
străine. 

Poate că popoarele slave ale nordului şi mijlocului Ger- 
maniei sunt mai civilizate „ca oameni“ de cum erau în starea 
primitivă ; dar ele nu mai sunt slave; au pierit în poporul 
a cărui civilizație au primit-o. Populațiile tătare ale Rusiei 
sunt mai civilizate ca „oameni azi decât sub Chanii lor. 
Dar nu mai sunt tătare; ele au pierit ca existență proprie 
din momentul în care au primit modul de-a fi al unui alt 
popor. 

Semi-barbaria nu este dar un progres, ci un regres din 
punctul de vedere național şi politic. 

„Românul“ mai pretinde că barbaria actuală ne-a dus în 
aşa scurt timp la independență, la regat, la libertate şi la 
conştiinţa de sine, la progres şi la avere“. 

Iată lucruri ce le tăgăduim. i 

Pro-forma independenți, plătim un tribut de sute de orb 
mai mare decât cel vechiu ; libertatea populațiunilor noastre 
este după date statistice autentice, sinonimă cu libertatea de-a 
muri de mizerie; progresul şi averea se află în realitate nu 
la elementul care etnic şi istoric e singurul element în adevăr 
românesc, ci la... românii „Românului“, la acea pătură superi 
pusă de populaţie străină, incapabilă de-a mai pricepe po- 
porul nostru, incapabilă de a-l iubi. 3% ji; Da 

Barbarie şi civilizaţie stau la olaltă în raportul în care stă 
ghinda stejarului cu rădăcinile, trunchiul,- creşterea ulteu 
rioară. dăle s Ox í stis 92 in 

Semi-barbaria e altceva, e 'o- boală produsă prin mediu 
străin, decrepitudinea ce siar' produce, plantând'un stejar 
la loc băltos şi mlăştinos și: supunându-l: la regimul. sălciei; 
comune. Ei, nici salcia pom, nici: Caradalele români. + . .. 

Deci orice civilizaţie adevărată nu poate donsistai decât 
într'o parţială întoarcere la trecut 


r „»la elemenţele lui bune, 
sănătoase, proprii-de deswolţare,: ob s2 ii o Binbui tâoob 

ITI 


Adunările legiuitoare sunt convocate, prin decret Regal, 
pentru ziua de 15 Noemvrie. 

Nu ne facem iluzii asupra activităţii „breslei vesele şi 
uşoare“ din care consistă majoritatea. 

Chiar daca ar fi altfel de cum sunt, şi daca am putea pre- 
supunea la cei mai mulţi dorinţa de-a face bine, ea ar deveni 
iluzorie faţă cu completa lipsă de idei şi de cunoştinţe, pro- 
prie partidului roşu îndeosebi, dar proprie asemenea şi unei 
însemnate părţi a ţării. Am compara starea noastră cu aceea 
a lunatecilor, cari trec cu ochii închiși pe lângă prăpăstii, dar 
se şi retrag cu spaimă în mersul lor, când se ating de-un 
obstacol mic. 

Răul fundamental al ţării, lipsa de organizare socială, prin 
aceasta lipsa de diversificare a muncii, reducerea ei la exploa- 
tarea unilaterală a pământului, aruncarea păturilor supe- 
rioare ale societăţii în ramuri de activitate improductivă, 
toate acestea nu preocupă pe nimenea. 

Am spus în mai multe rânduri că semibarbaria noastră este 
mult mai rea decât barbaria deplină. Ori unde manufactura 
dispare, precum dispar la noi pe zi ce merge industriile de 
caşă „şi meseriile, şi unde creşte necesitatea de-a exporta 
productele într'o formă crudă, nepregătită, omul recade în 
barbarie. . In asemenea ţări averea scade an cu an, scăzând 
necontenit şi valoarea omului, care devine din ce în ce mai 
muit: sclavul aproapelui său. 

„Și când-o rassă a căzut prin inepţii economice, atunci i se 
scoate ponosul că e leneșă, fatalistă, ignorantă. 

:Inzii sunt leneşi. - Turcii sunt moametani și fatalişti, inca- 
pabiji de-a face concurenţă Englejilor şi împrejurările acestea 
ni se citează ca cauze a slăbiciunii lor crescânde. 

Ga toatieecacestea acum. a: sută de ani Turcii aveau aceeaşi 
religie şi:comerţul cu ei era unul din cele mai căutate. Maurii 
din Spania erau smoametani şi religia lor nu era o piedecă 
de-a ajunge la olcivilizaţie »relativafearte înaltă. De religii 
deosebite- şi-de origini deosebite, 'sub salte clime şi sub alte 
laţitudini: geografice; statele omenești» se aseamănă numai 
decât, îndată ce li se detragesputinţa de-a. diversifica şi a. 
înmulţi ocupațiile cetăţenilor, de-a le da putinţa de-a se des- 
volta orice individualitate. Mărginiţi apoi numai la agricul- 
tură, au trebuit să-și exporte productele în forma cea mai 
crudă, lucrul prin care pământul osteneşte, productivitatea 
scade, venitul muncii devine din ce în ce mai Mic. 

Activitatea industrială ne lipseşte, lipseşte piaţa în care 

braţele să se ofere şi să găsească întrebuințare. Mijloacele 
de comunicație, drumuri de fier, navigația pe Dunăre în 
loc de-a fi un bine, sunt, în lipsa actuală de organizare, un 
rău. Mijloacele de comunicaţie s'au îmbunătăţit în Irlanda 
bunăcară ; dar la orice pas spre îmbunătăţirea comunicaţiilor 
se înmulțeau lipsurile şi boalele epidemice până ce, la com- 
pletarea reţelei de drum de fier, se născu o foamete atât de 
cumplită, cum nu mai fusese niciodată. 

Tot astfel se întâmplă în India. Drumurile de fier au sco- 
pul de-a întinde tot mai mult exportul materiilor brute 
precum şi puterea centralizatoare a negoţului, lucru căruia-i 
urmează sărăcia pământului, scăderea puterii de asociaţie, 
decadenţa comerţului din lăuntrul țării. Precum noi expor- 
tăm grâne, India exportă bumbac. Puţina manufactură locală 
a trebuit să dispară repede; bumbacul pleacă dela producă- 
torul din centrul Indiei, ocoleşte prin Calcuta, Bombay, Man- 
chester, spre a se întoarce manufacturată la noi şi a fi plă- 
tită înzecit. Cu cât mai multe drumuri de fier şi căi de 
comunicaţie se vor deschide, cu atât mai puţin se va întreba 
munca, cu atât mai mic va fi preţul productelor noastre. 
Toate ţările cari n'au comerţ în lăuntru şi cari sunt avizate 
la export la pieţe depărtate, decad intelectual, economic, mo- 
raliceşte chiar. 

Negoţ, comunicaţii, drumuri de fier sunt ca veninurile tari : 
vindecă bine întrebuințate, nimicesc rău întrebuințate. Pen- 
tru state bine organizate în care producţia internă e foarte 
diversificată, orice drum nou aduce un spor de putere şi de 
dominaţiune asupra naturii; în state rău şi inept organizate, 
orice drum nou, orice comunicaţie nouă, e un nou canal prin 
care se store sucurile sale vitale, precum se 'ntâmplă cu 
Irlanda, cu Africa de nord şi vest, cu Turcia, cu noi, cu 
multe alte ţări. 

In adevăr nu ne putem în destul mira când vedem acea 
şcoală veche de cenușşeri ignoranţi, aplaudând crearea orică- 
rui nou drum de fier, orice pas care adaogă în mod firesc 
înstrăinarea brazdei lor, reducerea muncii locuitorilor la cea 
mai simplă, mai greoaie, mai puţin rentabilă formă. 

Deaceea şi acum când breasla uşoară a advocaţilor de du- 
zină şi a postulanţilor deputăţiţi se va aduna în dealul mitro- 
poliei, vor ploua proiecte noui de drum de fier, de rescum- 
părări ş. a. Tot tendinţa aceasta o are cestiunea Dunării, 
tendinţă de-a preface exportul nostru într'un monopol aus- 
triac, mai târziu şi importul. Pe lângă aceasta se vor în- 
ființa iarăşi sute de posturi improductive pentru braţele ce 
rămân neocupate, şi se va stabili încet încet pe deoparte atot 


puternicia claselor de mijlocitori, pe de altă parte robia şi 
mizeria claselor producătoare. 

Vârtejul negrei specule care domină România în toate, 
departe de-a fi descurajat, se încurajează prin toate actele 
pretinse politice şi orice se face, în interesul ei se face. 

Nu putem dori decât ceea ce e cu putinţă. Nu e în putinţă 
ca spiritul acestei adunări să se schimbe, pentru că nu e cu 
putinţă a o face să înţeleagă că, sub pretextul progresului şi 
îmbunătăţirilor, ea comite cele mai mari erori, cari în mate- 
rie socială și politică sunt, după Taleyrand, „crime“. 

Când se auzea că d. Brătianu ar fi ajuns în fine a fi în 
dezacord cu d. C. A. Rosetti, ni s'a părut că în cel dintâiu sau 
ivit o slabă fulgerare de om în adevăr de stat, că au văzut 
în urmă-i rezultatele concesiei Stroussberg şi a altor erori, că 
în locul empirismului său de pân'acum, consistând în jucăria 
cu ambițiile şi reputaţiunile indivizilor, i s'a deschis pe un 
moment înaintea ochilor perspectiva unei reorganizări sănă- 
toase sociale şi economice. O asemenea reorganizare ar fi 
putut să preserve rassa română de exploatarea din partea 
imigraţiunii de mijlocitori de tot felul, cari văd în ţara lui 
„om şi om“ un Eldorado al activităţii lor nimicitoare. 

Dar d-nul Brătianu a fost învins; a trebuit să recunoască 
că e mai uşor a guverna cu slăbiciuni, ambiţii şi apetituri ; că 
e mai puternic sprijinul străinătăţii când urmează această 
cale, şi s'a alăturat din nou pe lângă iubitele sale Caradale. 

Efectele acestei noui alăturări le vom vedea în sesiunea 
viitoare şi nu ne îndoim că ele vor fi tot atât de rele ca şi în 
trecut. 


CHESTIUNEA DUNĂRII 


Imblă vorba că, în ajunul întrunirii corpurilor legiuitoare, 
cabinetul va fi supus la schimbări. 

Ne-am obicinuit atât de mult cu mutaţiunile caleidoscopice 
ale guvernului roşu, am văzut atâtea nulităţi şi atâţi gheşef- 
tari perindându-se pe băncile ministeriale, încât o asemenea 
eventualitate n'ar mai avea meritul de-a interesa pe cineva, 
indiferent fiind la ce nume răspunde carnea cu ochi care 
ocupă din vremen vreme acele bănci. Aceeaşi trăsătură 
comună de inepţie, de şiretlic advocăţesc, îi face să semene 
atât de mult unii cu alţii aceşti patrioţi de contrabandă, încât 
trebue să fie cineva un profund zoolog ca să claseze sub alte 
rubrici menajeria, decât sub acea a absolutei nulităţi. 

Din acest punct de vedere știrea ar fi cu totul indiferentă. 
Ea câştigă însemnătate prin împrejurarea că stă în legătură 
cu cestiunea Dunării. Nu! Nu mai e vorba de-a înlocui pe 
Giani cu Fleva, pe Fleva cu Pherekydis, pe Pherekydis cu 
Stolojan ; cestiunea e mult mai adâncă. E vorba de-a se 
afla oameni cu mintea subţire cari — ce-or face, ce-or drege 
— să afle modul de-a aplica formula contelui Andrassy despre 
„identitatea intereselor României cu acele ale Austro-Un- 
gariei.'“ 

Pre cât se știe, teoria aceasta e veche. Mai cu seamă Un- 
gurii binevoiesc a ne dovedi zilnic ce identice sunt aceste 
interese şi cât de mult ne iubesc neamul şi limba. Ne pă- 
trunde o adevărată duioşie când ne uităm peste munţi şi 
vedem cu câtă bună credinţă se aplică legea naționalităților 
bună-oară, cum pretutindenea limba românească e întrebuin- 
tată în administraţie şi în justiţie, cum toţi funcţionarii vor- 
besc cu poporul în limba lui, cum românii sunt preferaţi 
chiar atât de mult, încât de dragoste, le vine să ia lumea'n 
cap. 

Când cineva are parte de-o priveliște atât de duioasă şi 
vede de cât respect, de câtă iubire se bucură conaţionalii 
noştri de peste Carpaţi, mai poate fi îndoială că interesele 

noastre şi cele austro-ungare sunt identice ? Nici câtu-i negru 
sub unghie. 

Toată greutatea e de-a ne-o dovedi nouă aceasta. Iată o 
treabă de care onor. Giani nu-i capabil. De multe e capabil 
acest tânăr înzestrat cu fel de fel de daruri, dar de asemenea 
lucru nu. 

'Trebuesc aci inteligenţe mai fine. Lucrul nu se poate face 
de-odată, din topor. Mai întâiu d. Brătianu se va retrage, se 
zice, pentru a lăsa câmpul liber d-lui Rosetti, ajutat de d. 
Cogălniceanu. Sub acest cabinet se va face de sigur încer- 
carea de-a accentua pe faţă opoziţia guvernului în contra 
pretenţiunilor monarhiei vecine. Această opoziţie făcută 
odată în toată forma, se va întoarce onor. d. Brătianu cu 
asigurări despre deplina ei zădărnicie şi poate că d. Boerescu 
va oferi atunci concursul marelui său talent de om de stat, 
pentru a regula Dunărea în chipul în care ne-a regulat nego- 
tul şi meseriile, de s'au ales praful de ele. 

O nouă eră de fericire şi prosperitate se va deschide 
atunci pentru România. Cât ţine malul Dunării vom avea 
autorităţi de porturi cesaro-crăieşti şi, ceea ce e fără îndoială 
un folos, puterea şi influenţa consulatelor se va urca iar, ca 
în epoca de fericită memorie a nobililor Fanarioţi. C'un cu- 
vânt, o nouă pârghie se va crea, cât tine Dunărea, pentru 
marea menire istorică a epocii lui Carol Ingăduitorul, pârghie 
pentru înstrăinarea treptată, dar cu atât mai sigură a țării. 
Tot ne place nouă ce e străin, lăsând în ştirea Domnului acea 
curiozitate etnologică, care se numeşte poporul românesc. 

De-or veni astfel lucrurile sau altfel — cine ştie? 

Un lucru însă ştim despre patrioţii noştri: că se bucură 
de cea mai bună opinie în străinătate. Un diplomat străin 
convorbind c'un român, s'a exprimat asupră-le în modul 
următor: „In zadar vă sbateţi; ceea ce ştiu e că roşii 
d-voastră sunt foarte culanţi în daraverile cu străinătatea şi 
se ţin de cuvânt, ori ce-ar promite. Țara? O 'nvârtesc ş'o 
sucesc păn'ce rămâne tot pe-a lor“. 


lată un adevăr care nu ne inspiră încrederea nici în prote- 


staţiunile „Românului“, nici în seriozitatea opunerii lui în. 
cestiunea Dunării. 

II 


Cestiunea Dunării preocupă aproape exclusiv jurnalistica 
noastră și nu fără cuvânt. 

Nu numai interesul practic al navigaţiunii pe Dunăre e în 
joc, deşi acesta ar fi de ajuns pentru ca să justifice preocu- 
paţiunile. Deja pe Dunărea de jos bandiera română fâlfâie 
pe câteva sute de vase care fac concurenţă „Societăţii pri- 
vilegiate“. 

Nu Românii sunt aceia cari pun bandiera română, de vreme 
ce poporul nostru, originar din munţi, n'a avut contact cu 
marea şi cu Dunărea decât în epoca sa eroică, în epoca de 
aur a unui Mircea, al unui Alexandru cel Bun şi Ştefan cel 
mare, Domni stăpânitori dela munte și păn'la marea cea 
mare, cum se întitulau ei. 

Pierzând încă din secolul al XV-lea şi al XVI-lea cetăţile 
de pe Dunăre către atotputernicia otomană, coloniile genoveze 
și veneţiane cari se formaseră, sub sceptrul protector al voe- 
vozilor români, la Moncastro (Cetatea-Albă), la Proilabum 
(Brăila) la San-Giorgio (Giurgiu), au încetat de-a fi româ- 
nești, negoțul nostru a trebuit să dea îndărăt şi să dispară. 

Cine deschide cronicile, vede lesne că lupta îndrăsneaţă 
între Domnii Români și Turci a fost pentru cetăţile de pe 
Dunăre şi dela gura Nistrului, că din momentul în cari aceste 
cetăţi au fost luate de covârșşitoarea putere otomană, ţările 
înşile şi-au închinat steagul înaintea sultanilor şi au încăput 
sub suzeranitatea otomană. Precum în evul mediu erau Ita- 
liani aceia care purtau bandiera română pe vasele lor, tot 
astfel astăzi negustori de naţionalităţi foarte deosebite pun 
bandiera noastra, ca semn distinctiv de concurenţă cu Socie- 
tatea austriacă. Fiindcă interesele decid adeseori cetăţenia 
de stat a oamenilor, mișcarea aceasta ar fi avut rezultatul, 
că din opoziţie în contra puterei economice austriace, s'ar fi 
creat cu încetul o marină română. 

Se vede că nu asta a fost intenţia guvernului român. D. 
Boerescu edificat bunăoară de starea excelentă a conaţio- 
nalilor noştri din Ardeal, s'a convins că prieteni mai buni 
decât pe Unguri Românul nu mai are şi din consideraţia acea- 
sta a admis şi comisiune mixtă, şi prezidenţia Austriei în co- 
misiune ; ba, ce e mai mult, au convins până şi pe d-nii 
hosetti-Brătianu despre sinceritatea şi amicabilitatea d-lui 
conte Andrasy. 

Legăturile între monarhie şi guvernul român a devenit atât 
de intime, încât răposatul baron Haymerle nu găsea de reco- 
mandat, ca model de relaţiuni prietenoase, decât pe cele în- 

treținute cu România ; iar ministerul afacerilor străine din 
Viena merge cu gingăşia atât de departe, încât declară că, 
în interesul menţinerei bunei înţelegeri, guvernul imperial e 
constrâns să nu publice toate actele relative la cestiunea 
Dunării. „Românul“, înțelegând că nu se mai poate ascunde 
după deget, a insinuat c'un cusur subţire, că M. Sa. Regele, 
în călătoria sa prin Europa, ar fi luat angajamentele privi- 
toare la Dunăre întrun timp în care opoziţiunea amăgită 
contesta acestei călătorii orice semnificare politică. 

Daca în România n'am fi pierdut deprinderea mirării, daca 
la noi n'ar fi toate cu putinţă, am găsit că e revoltător de-a 
vedea presa guvernamentală polemizând și protestând în 
contra pretenţiunilor austriace, pe când în fond cestiunea e 
regulată. Acest joc de cărţi măsluite, pentru a amăgi opi- 
nia publică, e deadreptul nedemn. 

Dar am pierdut de mult deprinderea de a ne mai mira de 
ceva. Interesul pungii și stomacului câtorva sute de paraziți 
bugetari, de proveniență din câte-și patru colțurile lumii, de- 
termină soarta economică şi politică a poporului românesc. 
Precum pensiile reversibile și recompensele naţionale ale pa- 
trioţilor cu moţ se iau din fondul nefericiţilor pensionari cari 
au servit câte 30 de ani statul, din fondul văduvei şi orfanu- 
lui, pentru a garnisi pivniţi patriotice cu vinuri străine, tot 
astfel rămânerea la putere şi îngrășarea sistematică a parti- 
dului Gianilor şi Pherekizilor se face în socoteala viitorului 
politic şi economic al naţionalităţii române. Pentru a rămâ- 
nea la putere sunt în stare să facă orice şi să dea orice şi 
Dunăre, şi Basarabie, şi Moldovă, și Oltenie ; c'un cuvânt 
tot, numai bugetul să le rămâie la îndemână şi moşiile statu- 
lui să le arendeze pe nimic şi păsuiţi să fie. Idealul statului 
român nu este desvoltarea poporului românesc, ci prefacerea 
visteriei într'un spital de nevolnici etnici şi intelectuali ; tot 
ce nu se poate hrăni peste Dunăre cu meșteșug cinstit, să 
fie avizat la bugetul Țării Româneşti. 

De aceea comedie va fi retragerea d-lui I. Brătianu, pre- 
cum de comedie sunt protestaţiunile „Românului“, de vreme 
ce guvernul imperial „nu publică toate actele relative“ în 
interesul bunei-înţelegeri cu d. C. A. Rosetti. 

Ciudată țară! 

In Germania naţia se pronunţă în contra celui mai mare 
om al ei, în contra aceluia care-a întemeiat puterea şi mări- 
rea ei, unitatea ei şi un viitor ale cărui margini nu sunt de 
prevăzut, numai din cauză că naţiei nu-i plac unele din ve- 
derile economice ale Cancelarului. La noi un guvern cedează 
o bucată de ţară, cumpără cu 60 la sută hârtii ce făceau 20 
la sută, îngreuie în cinci ani bugetul cheltuielelor cu 40 la 
sută, e pe cale de-a ceda drepturile suverane ale ţării pe 

Dunăre, şi nimeni nu se găseşte care să-i zică ceva. Gazetele 
scriu şi asta e tot. Nu e nici o putere în stat care să se 
opue acestei politici de precupeţire de hotare. Frinee poli- 
tice fără convingeri, fără tărie morală, se sulemenesc prin 
gazete şi-şi fac sprincene, ca să le crează lumea tinere şi vir- 
tuoase, pe când în realitate şi pe ascuns sunt înţelese de 
mult cu adversarii naturali ai acestei ţări ca să-i pue capăt 
în toate cele. Astfel se sulemeneșşte „,Pseudo-Românul“ în 
toate zilele în cestiunea dunăreană, pe când lucrurile sunt 
puse la cale de-un an şi mai bine, pe când toată greutatea 
este: de-a amăgi ţara, ce pretind că ea lor. 


III 


Daca inima adversarilor noştri ar fi atât de copilăroasă pe 
cât le e mintea, n'am sta tocmai rău. 

In unul din numerele trecute am înregistrat că adunările se 
vor afla în faţa cestiunii dunărene, rezolvate în contra ati- 
tudinii de pân'acum a României; apoi că România singură 
n'a primit încă propunerea Barrère, aceea adecă de-a se 
delega un membru al comisiei europene în comisia mixtă. 

Din această înregistrare făcută într'un chip cu totul general 
„Românul“ deduce: 

opoziţiunea a strigat că „guvernul“ a luat angajamente în 
cestiunea Dunării ; 

că guvernul a trădat interesele naţionale ; 

că guvernul a vândut Dunărea Austriei spre a se menţine 
la putere. 

Acum însă „Timpul“ mărturiseşte : 

c'atitudinea României a fost contrarie pretenţiunilor au- 
striace ; 

că România singură n'a primit propunerile austriace. 

De-acolo strigăte de bucurie că adevărul a învins, că recu- 
noaştem înşine dreptăţile guvernului. 

Ce copilăroşi ! 

Noi vorbim de România, de atitudinea României, foaia gu- 
vernamentală substitue termenului nostru termenul de 
„guvern“. 

Dar România şi guvernul sunt două lucruri identice? Din 
România facem parte toţi şi atitudinea ţării a găsit de sigur o 
expresie mai fidelă în foile opoziţiei, decât în oscilaţiunile 
d-lui Brătianu şi a marelui său amic, Boerescu. 

România nu s'o fi rezumând în d-nul Pherekydis sau Giani ; 
tot a mai rămas ceva afară de acești descendenţi direcţi ai 
lui Traian, care merită a fi numit Românie. Pe când Româ- 

nia avea o politică, o morală, guvernul a avut în cestiunea 
Dunării două politici şi două morale: una în ministerul de 
externe, alta în Comisia europeană. Altceva făgăduiau d-nii 
Brătianu-Boerescu la Viena, altceva vorbea delegatul din 
Comisia dela Galaţi. 

Confraţii noştri cată să ştie că vorbele au un înţeles oare- 
care al lor propriu, şi că nu se poate substitui aşa după plac 
una alteia. Ştim foarte bine că generaţia roşie vorbește şi 
scrie așa ca şi când vorbele n'ar fi având nici un înţeles. Şi 
nu-l au în capetele ei. Procesul substanţial al gândirii nu se 
petrece de loc înlăuntru-le; nu se învârteşte în ele decât 
moara de vânt a sunetelor articulate, nu compararea şi coor- 
donarea substanţială a ideilor ce corespund cu acele sunete 
articulate. De aceia noi zicem „Românie“ şin capul lor răs- 
punde „Pherekydis“, ca şi când termenii ar fi echivalenți. 

Guvernul se traduce într'o sumă ciudată de termeni. Sunt 
cele patruzeci și atâtea de combinaţiuni caleidoscopice în cari 
intră cabinetul Brătianu-Boerescu, precum şi cabinetul Du- 
mitru Brătianu. Poate „Românul“ să ne facă să credem că 
actualul cabinet e cu totul şi în toate solidar cu cabinetul 
Brătianu-Boerescu sau cu cabinetul Dumitru Brătianu? De 
sigur nu. Acest guvern, compus dintr'o lungă serie de cabi- 
nete, pline de nulităţi ambiţioase, e capabil de orice, deci 
capabil a fost de-a lua angajamente în cestiunea Dunării, 
ceea ce se dovedeşte din gingășia prevenitoare a cabinetului 
vienez de-a nu publica actele relative la cestiune. 

Pe guvern nu-l doare nici cestiunea Dunării, nici altele. 
Durerea lui e de a-şi menţine partidul la putere. Dacă teama 
de-a cădea prin ţară îl face să încline într'o parte, teama 
de-a cădea prin străinătate îl face să încline într'altă parte, 
în cât, formulându-se în două cuvinte sistemul acesta de echi- 
libristică, se poate zice că epocele de întărire ale roşiilor sunt 
acelea în care pot face pe pofta străinătăţii, amăgind Româ- 
nia. A adormi România prin protestaţiuni patriotice şi a 
face în acelaş timp, pe cât se poate, treburile străinilor, iată 
trăsătura comună a tuturor guvernelor roşii. 


PROGRAM DE REFORME 


Am publicat în No. dela 2 Dec. al „Timpului“ răspunsul 
prezintat de d. Maiorescu, la mesajul tronului în numele 
minorităţii conservatoare a Camerei. 

Acest răspuns cuprinde un program aproape complet de 
organizare interioară şi vine în momentul cel mai priincios 
spre a chema activitatea Corpurilor legiuitoare asupra ces- 
tiunilor celor mai importante ce ar trebui să le preocupe. 

Adevărul este că în lupta ei seculară pentru a-şi redo- 
bândi independenţa, România a negles prea mult această 
parte a activităţi: publice. 

Nu e vorba, legi de organizare interioară avem destule, 
ba încă avem prea multe; dar bărbaţii noştri de stat, preo- 
cupaţi cum au fost până acum de ideea cea mare a emanci- 
pării naţionale, n'au avut nici timpul, nici liniştea de spirit 
necesare ca să creeze un sistem de organizare care să isvo- 
rască din studiul profund şi conştiincios al trebuinţelor noa- 
stre locale şi care să fie potrivit cu puterile intelectuale şi 
cu mijloacele de avuţie ale populaţiunilor noastre. 

Şi de aceea până acum mai mult am copiat legi de orga- 
nizare străină, căutând a le localiza pe alocurea. 

Și două neajunsuri însemnate au isvorît din această orga- 
nizaţiune prea complicată: de o parte multe legi nu se pot 
aplica decât foarte rău; iar de altă parte, această organiza- 
țiune este prea costisitoare. 

Acum însă când preocuparea cea mare a Românilor s'a ter- 
minat, din fericire, prin intrarea României în concertul euro- 
pean, este timpul să ne ocupăm mai serios de cestiunile cele 
grave ce ridică organizarea noastră dinlăuntru. 

Şi de aceea, încă din ziua proclamărei regatului, partidul 
conservator a cugetat să pună în vedere țăre: un program 
complet de organizare interioară care să proceadă din nevoile 
noastre, să răspunză la trebuinţele noastre şi să fie în raport, 
atât cu datinele şi cultura noastră, cât şi cu mijloacele noa- 
stre de aplicaţiune. Şi un articol publicat în coloanele acestui 
ziar (a 21 Martie 1881, nr. 64), îndată după proclamarea 
regatului, a căutat să demonstreze necesitatea unui program 

complet de organizare în noul stadiu în care intra România. 

Toate cestiunile rezumate în răspunsul prezintat de d. 
Maiorescu la mesajul tronului au fost desbâtute în sânul 
partidului. 

Nu putem dar decât să ne felicităm că d. Carp a conce- 
put ideea de a întruni într'un mod sitematic câteva din ideile 
fundamentale ce s'au agitat între membrii partidului ce re- 
prezintă, pe care d. Maiorescu le-a formulat şi le-a prezintat 
la deschiderea primei sesiuni parlamentare a regatului 
Român. 

Şi cu atât mai mult ne felicităm de aceasta, cu cât cea mai 
mare parte din ideile exprimate în documentul de care vor- 
bim, nu sunt decât accentuarea în mod mai practic a ideilor 
ce a propagat totdeauna partidul conservator şi oarecum 
desvoltarea ideii conservatoare însăși. 

Şi în adevăr partidul conservator a susţinut totdeauna că 
orice sistem de organizare interioară în ţara noastră trebue 
să ia ca punct de plecare Constituţiunea noastră însăşi, Con- 
stituțiunea în întregul ei. 

Va să zică, de o parte monarhia constituţională şi egali- 
tatea tuturor înaintea legii, democrația în sensul cel adevărat 
al cuvântului; iar de alta, reprezentaţiunea ţării prin patru 
colegii electorale, care însemnează predomnirea inteligenţei 
în afacerile politice şi dreapta cumpănire a tuturor intere- 
selor în corpurile legiuitoare. 

Acesta a fost şi este punctul nostru de plecare. 

Şi ţinta noastră a fost totdeauna conservarea elementului 
naţional şi ocrotirea acestui element contra concurenţei exce- 
sive şi a propriei neprevederi. Fiece zi care trece ne convinge 
mai mult că aceasta trebue să fie ţinta supremă, nu numai a 
oricărui conservator, dar a oricărui Român care vrea să aibă 
o ţară românească. Conservarea mai cu seamă a proprietăţii 
mici în mâna proprietarului român, conservarea meseriilor în 
mâna meseriaşilor români. Vom discuta dar împreună cu toţi 
acei ce primesc aceste idei eminamente conservatoare mijloa- 
cele practice de a ajunge la scopul dorit, dintre care mai 
întâiu pe cele propuse în proiectul de răspuns al d-lui Maio- 
xescu. 

Ca să poată elementul nostru românesc să iasă învingător 
din lupta cea mare pentru existenţa naţională ce ni se 
impune, mijloacele protectoare nu sunt fără îndoială decât 
un ajutor vremelnic: ridicarea nivelului intelectual şi des- 
voltarea activităţii şi a bogăției sunt mijloacele funda- 
mentale. 

De aceea am cerut totdeauna simplificarea mecanismului 
nostru administrativ şi credem că e bine să se împuțineze 
mai ales atribuțiunile comunei rurale, ca să poată să înde- 

plinească bine pre cele esenţiale : biserica, școala şi căile de 
comunicaţiune. 

Și de aceea încă de mult partidul conservator sa ridicat 
contra direcţiunii ce se dă tinerimii în şcoalele noastre, care 
a creat şi crează pe fiecare zi un fel de proletariat al con- 
deiului, o adevărată plagă socială şi-a propus că instruc- 
țiunea publică să îndrepteze forţele vii ale naţiunii către 
ocupațiunile aşa de bogate şi așa de necesare în organizarea 
societăţilor moderne ale industriei și comerțului. 

Nu mai puţin partidul conservator a semnalat totdeauna 
răul ce-l aduc fluctuaţiunile politice în buna administrare a 
ţărei şi a cerut ca funcţionarii administrativi să prezinte ga- 
ranții serioase de aptitudine la intrarea lor în funcţiune, dar, 
odată intrați, a cerut stabilitatea pentru toţi. In special, în 
ce priveşte magistratura, formula în care d. Maiorescu a 
rezumat credinţele partidului. conservator este cea mai ne- 
merită şi o adoptăm fără nici o adăogire şi fără nici o res- 
tricţiune. 

Acestea fiind ideile fundamentale ce se exprimă în docu- 
mentul de care vorbim, noi credem că este un bun început 
pentru activitatea parlamentară a acestei sesiuni. 

El va avea îndoitul folos de a chema atenţiunea publică 
asupra cestiunilor de îndreptare interioară dela care am fost 
distraşi prin evenimentele exterioare şi de a lămuri ideile 
partidelor şi a împrăștia nedomiririle cari au fost şi sunt 
sprijinul principal al partidului liberal așa de abil în a tur- 
bura apa şi în a calomnia pe adversarii săi. 

Dar, pelângă aceste idei de organizare interioară, credem că 
e bine să aducem aminte acestui parlament care îşi începe 
lucrările sale, ceeace ziceam în programul partidului conser- 
vator în 1880, că adică „trebue să înfrânăm de o cam dată 
orice dorinţe de îmbunătăţiri şi întreprinderi costisitoare de 
oarece sporirea impozitelor a ajuns să atingă chiar forţele 
productive ale ţării şi asemeni dorinţe se traduc neapărat prin 
noi sarcine“. 

Nu mai puţin credem că este de datoria minorităţii din 
Cameră şi Senat, acum când are ocaziunea de a vorbi în 
mod solemn cu Regele, să aducă la picioarele tronului plân- 
gerile ce se ridică din toate părţile ţării contra administra- 
țiunii guvernului de astăzi. 

Lumea este scandalizată de îmbogățirea așa de repede a 
câtorva din cei ce au mai multă acţiune asupra guvernului 
ţării! Abuzurile şi deşanţarea au fost denunţate în public 
chiar de către preşedintele consiliului de miniștri şi de pre- 
şedintele Camerii legiuitoare. Şi cu toate acestea demorali- 
zarea îşi urmează cursul, oameni înfieraţi de opinia publică 
stau în capul departamentelor şi în capul judeţelor şi exem- 

plul dat de sus sa întins repede până în cele din urmă strate 
ale societăţii. 

Cerând dar o bună organizare înăuntru nu trebue să pier- 
dem din vedere că legile cele mai bune nu pot da decât 
rezultate rele în mâni deprinse a le viola şi că mai mult 
decât cele mai bune legi, o economie înţeleaptă şi o admi- 
nistraţie onestă pot ajuta la înălţarea claselor muncitoare şi 
la ocrotirea lor. 


PROBLEMA EVREIASCĂ 


„Românul“ ne face o imputare gravă din buna opinie pe 
care ziarul israelit „Apărătorul“ pare a fi având despre par- 
tidul conservator. Nu știm ce-o fi zis „„Apărătorul“ căci 
am scăpat din vedere articolul în cestiune şi numai pe cita- 
tele „„Românului“ nu ne putem întemeia ; dar dacă a luat act 
de repetata noastră declarare că nu urîm pe Evrei desigur 
de adevăr a luat act. 

Marile fenomene sociale se întâmplă, după a noastră părere, 
într'o ordine cauzală tot atât de necesară ca şi evenimentele 
elementare, şi dacă nu putem zice că avem ură în contra 
ploiei, chiar când cade prea multă, sau contra ninsorii, tot 
astfel nu ură putem simţi pentr'un eveniment atât de elemen- 
tar ca imigraţiunea în masse a unui element etnic, care-a 
contractat anume apucături economice ce nu ne convin, sub 
persecuțiile altor popoare. Dar tot odată nici o minte se- 
rioasă nu poate pretinde ca poporul nostru, cel nevinovat în 
cestie, să poarte urmările nefaste ale persecuțiilor, ce israe- 
liţii au avut a le suferi dela alţii. Alte popoare i-au oprit 
dela meşteşuguri, deci sau dedat cu negoţul şi, neajungând 
aceasta, cu specula mai ales; de aci nu urmează că putem 
suporta un element prea numeros, a cărui ocupaţiune de 
căpetenie să nu consiste în producţiune de valori intrinsece, 
ci în producerea de valori de loc şi de timp numai, precum 
se numeşte, cam eufemistic, precupeţirea şi colportajul. 

Israeliţii în numărul în care sunt astăzi, constitue o putere 
de a cărei acţiune cată neapărat să se ţină seamă. A face 
să nu existe această putere nu poate cineva desființa Dâm- 
boviţa ori Ialomiţa ; cestiunea nu poate fi decât a o face 
în adevăr folositoare. 

Precum un râu de munte îneacă, nefiind supus voinţei 
determinante a omului, pe când cu albia regulată, el poartă 
vase şi devine un isvor de inavuţire pentru câmpiile ce le 

petrece, astfel şi un element etnic, căre ar lăsa curs liber 
numai instinctelor sale ar fi periculos, pe când abătut în 
albia unei munci liniștite şi productive, ar deveni folositor 
patriei lui adoptive şi, cu vremea ar ţine poate la pământul 
ei sfânt tot cu atâta tragere de inimă ca şi urmaşii acelor 
răsboinici păstori cu puternice şi încăpătoare cranii, cu cari 
Radu şi Dragoş au cuprins câmpiile Moldovei şi ale Ţării 
româneşti. 

O serioasă reorganizare socială şi apărarea meserielor de 
concurenţa articolelor gata, importate din străinătate, aşa 
dară măsuri interne, combinate cu alte vederi de politică eco- 
nomică, decât cele ale absolutului liber schimb cari au dom- 
nit pân'acuma, ar fi poate în stare de-a ocupa braţele şi inte- 
ligenţele celei mai nouă imigraţiuni cu o lucrare mai folosi- 
toare şi mai spornică decât precupeţirea spirtului, caren 
ultima linie nu se poate face decât în detrimentul sănătăţii şi 
bunei stări a celei mai importante părţi a poporului româ- 
nesc a ţăranului. 

Cestiunea de căpetenie pentru istoria şi continuitatea de 
desvoltare a acestei ţări este ca elementul românesc să 
rămâe cel determinant, ca el să dea tiparul acestei forme de 
stat, ca limba lui, înclinările lui oneste şi generoase, bunul 
lui simţ, c'un cuvânt geniul lui să rămâe şi pe viitor norma 
de desvoltare a ţării şi să pătrundă pururea această desvol- 
tare. Voim statul naţional, nu statul cosmopolit, nu America 
dunăreană.  Voim ca stejarul stejari să producă, nu meri 
pădureţi. 

Arta de stat a d-lui C. A. Rosetti a consistat din contră a 
face pe Român să semene cu orice parte a străinătăţii mai 
mult decât cu el însuşi; să semene a francez, a englez, a 
neamţ, numai a român nu. 

Noi credem că, mănţinându-se cu statornicie punctul de 
plecare al statului naţional, e mai mult ori mai puţin indi- 
ferent dacă oamenii cari supun desvoltarea lor proprie des- 
voltării naționale a României, sunt în orice caz de origine 
pură traco-romană, sau dacă întrun număr de cazuri, acea- 
stă origine nu este atât de proprie. 

Astfel d-nii Mandelbaum şi Rosenbluth pot fi atât de 
români ca şi Giani, Carada ori Pherekydes, căci ce mi-e 
Mandelbaum, ce mi-e Pherekydes? Că unul o fi originar 
din 'Tarnopol, altul din Epir, în ce mi-e preferabil unul 
celuilalt ? 

Ba cine ştie? Poate chiar presupusul Mandelbaum ar 
fi mai exigent faţă cu sine însuşi pentru a aspira la porto- 
folii ministeriale decât Pherekydes; ar învăţa poate mai 
mult şi ar cântări cu mai mult scrupul valoarea sa proprie 
intelectuală şi morală până a râvni atât de sus 


390 M. EMINESCU 


Aşa dar ce ne impută foaia guvernamentală? Că nu 
punem pe Românii „Românului“ mai presus decât pe cei 
cari aspiră a deveni poate mai buni Români decât cei de 
sus? Că nu punem Caradalele mai presus de Mandelbaum 
ori  Feigelstock ?  Pentrucă au nume străine? Egal de 
străini ca origine, egal de improductivi ca elemente econo- 
mice, şi de-o valoare socială egală, noi nu găsim nici un 
cuvânt pentru a decerne superioritatea unuia sau celuilalt. 

E însă pentru noi sigur şi netăgăduit că actualul sistem de 
exploatare economică poate face loc, sub denumirea altor 
idei, unui sistem de armonie a intereselor, că în locul spe- 
culei poate veni industria şi anume industria aceia care 
întregeşte activitatea agricolă şi stă în legături cu ea. Un 
asemenea sistem precum îl descrie Laing că există în Dane- 
marca bunăoară, ar ocupa braţele, pân'acum improductive, 
intr'un mod folositor şi lor şi semenilor şi s'ar înlătura gra- 
vele neajunsuri ale disproporţiei de azi dintre clasele produ- 
cătoare și cele consumatoare. A 

Dar pentru o asemenea reorganizare sănătoasă se cere un 
bagaj mai mare de idei de cum îl dau articolele foilor 
politice din Paris şi conferințele d-lui Jules Allix asupra 
„Melcilor simpatici“, vestitele izvoare de învățătură pentru 
demagogia roşie care ne guvernează. 

— Dar... am lunecat deja pe un teren străin discuţiei. 
Daca „Apărătorul“ ar vrea să ne facă amici ai cauzei israe- 
lite ca atare, ai cauzei naționale a unei rase străine celei 
române, am trebui să protestăm. Dar daca credem că pro- 
cesul de asimilare se va face cu mai multă cruțare şi sigu- 
ranță sub domnia unor vederi conservatoare, atunci are poate 
cuvânt. 


ATOTPUTERNICIA UNEI GUVERNĂRI NEFASTE 


Sedinţa de Sâmbătă a adunării a trecut fără să fi fost 
vorba de nota pe care guvernul umilirii naționale a adresat-o 
Vienei. 

Pentru cel ce ştie aprecia lucrurile — nu vorbim aci de 
pachidermele bipede dela fel de fel de gazete, cari nu înţe- 
leg nimic, nici de publicul mare, care nu cunoaște dicţio- 
narul propriu, cu termenii căruia un popor se maltratează 
— dar pentru cine ştie aprecia lucrurile, o formă mai ser- 
vilă şi mai înjosită decât aceea a scuzelor d-lui Stătescu, 
nu se putea. „O neînțelegere!“ strigă gazetele oficioase. 

Dar o neînțelegere se înlăturează nu prin scuze, ci prin o 
înţelegere. Forma unei înţelegeri, unei explicaţiuni este cu 
totul alta decât cea impusă de cabinetul din Viena guver- 
nului nostru. 

lată darul de anul nou pe cari d-nii Rosetti-Brătianu îl 
aduc ţării. Sentâmpla pretutindenea ca în ajunul zilei în 


care un an trece şi altul vine în rotitoarea vremilor cale, 


oamenii între ei să-şi adreseze dorinţe reciproce, încurajân- 
du-și aspiraţiunile pe viitor; copiii să fericească pe părinţi, 
părinţii pe copii. Poate muma României, această glorioasă 
şi blândă mumă să fi așteptat şi ea dela copiii ei felicitări. 
Daca nu alta, dar cel puţin ca vecinic să rămâie numele ei 
sus ca şi culmile munţilor, viaţa ei puternică ca şi a codri- 
lor pururea verzi de brad. 

Copiii ei? O mai fi având ea copii adevăraţi, sau tot ce 
furnică deasupra mulţimii, e o adunătură de bastrazi suplan- 
taţi adevăraţilor ei fii, fără umbră de simţire pentru onoarea 
şi demnitatea ţării?  Bastarzii rachitici cari speculează nu- 
mele şi demnitatea patriei lor, mijlocitori ai ruşinei între 
tară şi străinătate ! 

Astfel cel întâiu an nou al noului regat primeşte în înven- 
tarul lui o umilire. 

Ce-ar fi fost mai simplu în adevăr decât de-a evita cu totul 
o asemenea umilire, de-a nu pune în mesaj vorbe ce, fără 
nici un folos pentru cestiunea Dunării, să silească ţara la 
îngenunchiare ? 

Abia ne iertăm iluzia de-a fi crezut că d. Brătianu voieşte 
ceva cu acel mesaj. Ne-am convins că nu voia nimic, că nu 
avea îndărătul lui pe nimenea, că totul era bravadă, menită 
a-i susținea popularitatea şi al cărei rezultat a fost de-a 
potricăli şi mai mult numele său de mult sfăşiat prin călă- 
toria dela Livadia şi cesiunea unei părţi de ţară. 

Intrebându-ne cu mâna pe icoană, care ministru ar fi 
putut în România să comită acel şir de inepţii şi de greşeli 
pe cari le-a comis d. Brătianu cu cameraderia sa politică şi 
cu toate acestea să rămâie la putere? Daca un guvern, fie 
conservator, fie cum ar fi fost, ar fi cedat Basarabia, stat-ar 
îi două zile la putere? Daca unul ar fi adresat acele umi- 
lite scuze, pe cari d. Stătescu le-a adresat Austriei, avut-ar-fi 
trei zile de trăit? Dela un capăt la altul al ţării pressa roşie 
ar fi înfierat pe un asemenea guvern, ar fi ridicat uliţa în 
contra lui, cu jalbemn proţap am fi văzut pe corifeii parti- 
dului împresurând palatul Regal, amenințând cu puşcăria, 
cu moartea chiar pe un asemenea guvern. 

Dar roşii au făcut aceste greşeli şi roşiilor le e permis orice. 
Și nu ne mirăm că li e permis. Ei au ştiut să ia ţării orice 
mişcare neatârnată, au ştiut să prefacă încetul cu încetul 

listele de alegători în liste de funcţionari plătiţi, au ştiut să 
întindă sistemul corupției şi cumpărării de voturi ca o 
mreajă de fier asupra ţării întregi. Orice-ar gândi oamenii 
despre guvernul roşu, ori cât l-ar despreţui în fundul inimei. 
ei sunt legaţi prin mii de interese create în mod factice de 
guvern şi nu pot lucra altfel. 

Dar daca o ţară se poate guverna astfel, daca prin sătu- 
rarea unor serii de interese private se poate amorţi şi para- 
tiza bătaia liberă a inimei ei, daca'n locul deliberării poate 
veni stupiditatea unei turme conduse de bunui plac a doi 
trei oameni, la ce mai trebue atunci parlament, la ce alegeri ? 
Toate lucrurile câte se fac astăzi, s'ar putea face fără apa- 
ratul costisitor al unor reprezentaţiuni cari nu mai reprezintă 
nimic. 


RESPONSABILITATEA IN PUBLICISTICĂ 


Presa este pe deplin liberă în ţară la noi şi nici nu cre- 
dem că o mărginire a acestei libertăţi ar fi de vr'un folos- 
E adevărat că în nici o parte a lumii presa nu este înte- 
meiată spre a spune adevărul. După experienţele făcute de 
zeci de ani încoace, s'a putut vedea că presa politică dir 
toată lumea e mai mult un organ al patimilor politice, decât 
al adevărului. Despre relele economice produse prin acest 
soiu de întreprinderi nu mai vorbim. Nu există întreprin- 
dere cât de hazardată, cât de calculată pe uşurinţă şi pe 
voinţa de a-i exploata nerozia, care să nu fi fost susţinută 
adesea de presa de toate culorile și, când ne-aducem aminte 
de concesia Stroussberg şi de susţinerea vie a acestei afaceri 
premeditat putrede, din partea „Românului“ și a altor ga- 
zete din vremea aceea, când ne aducem aminte cum foaia 
principală a partidului liberal, a d-lui Brătianu şi Rosetti, a 
trecut drept prim-Bucureşti în coloanele sale o reclamă a 
„Creditului mobiliar“, putem constata lesne că numai în rare 
cazuri este chip de-a preserva acest instrument de acțiune 
politică de venalitate. 

Nu vorbim aci de personalităţi. De sigur există persona- 
lităţi oneste în această breaslă, dar ele sunt așa pentru că 
aşa le-a făcut Dumnezeu. Industria gazetăriei în sine e ex- 
pusă unor primejdii morale de cari publicistul cutare ori 
cutare scapă, de cari publicistica nu poate scăpa. 

Cu toate acestea există o garanţie în contra acestor nea- 

Junsuri şi o granţie puternică. Aceasta consistă în faptul că 
îndărătul unei întreprinderi ziaristice stă un grup de per- 
sonalităţi politice cari au până la un gard oarecare responsa- 
bilitatea întreprinderei. In acest grup se vor afla tot-d'auna 
oameni de un caracter cu desăvârşire corect cari vor şti să 
împiedece ca în numele lor să se debiteze cutare reclamă ori 
cutare insinuaţiune. De aceea e şi practic de-a nu ţinea 
seamă decât de opiniile acele ale publicisticei cari sunt aco- 
perite de o responsabilitate certă şi e cu totul infructuos de-a 
discuta cu oameni ori cu ziare care nu au absolut nici o res- 
ponsabilitate. 

Cu toate acestea, în Bucureşti, apar o sumă de foi, fie în limba 
română fie mai cu seamă în limbi străine, cari discută cu toată 
vehemenţa limbajului opinii a căror responsabilitate nu e 
reprezentată prin nimeni, sau prin nume atât de obscure 
încât sunt echivalente cu anonimul şi cu nimenea. Prezinte 
un om politic ideile sale în mod cât de clar şi de sincer, X 
sau Y, oameni ce nu reprezintă pe nimenea și nimic, uzează 
de libertatea presei pentru a întortochia şi falsifica ideile 
omului public, îi substitue intenţii pe cari nu le-a avut nici 
odată, îl iau în răspăr, şi iată omul devine în mâna speciei 
animul scribazx, ba vândut străinilor, ba spion al cutării pu- 
teri, ba una, ba alta. 


. - r ” 
Acest lucru are mari neajunsuri. 


Noi suntem aproape siguri că tocmai organe de acele cari 
au epilepsia denunţărilor şi cari cu uşurinţă aruncă epitetul 
de „trădător al intereselor ţării“ unor oameni pe cari adver- 
sarii lor politici şi cu răspundere nu îndrăsnesc a-i acuza în 
asemenea chip, sunt organele de provocaţiune şi de turbu- 
rare, încurajate de străinătate în ţara noastră. Daca vrei să 
ştii cine stă îndărătul lor, daca vrei să ai responsabilitatea 
pipăită a cuiva, fie bărbat politic, fie grup de bărbaţi politici, 
pe cari să-i izolezi logic în cercul lor de idei şi să discuţi cu 
ei, să-i constrângi, prin apel la demnitatea şi trecutul lor, ca 
să ţină linia dreaptă a discuţiei şi să nu spue neadevăruri 
patente, nu dai de nimenea pe care să poţi pune mâna. Vr'un 
nume obscur ţi se prezintă, ale cărui opinii pot fi preţioase 


pentru el însuși, dar de cari ţara nici nu a întrebat, nici va 
întreba vr'odinioară. 


Foaea cutare, redijată 
stat epitetul de trădător. 


Bunătatea d-tale, d-le X, dar cine te'ntreabă ce opinie ai 
despre cutare? Opinia aceasta poate fi prețioasă în sine, 
dar prin ea însăşi nu are absolut nici o valoare. Acoperită 
de responsabilitatea politică a unor oameni publici, ar deveni 
discutabilă, dar aşa...? Cine vrea, cine crede practic a discuta 
cu oricine insanităţi politice şi stilistice, a polemiza cu oameni 


de d-nul X, aruncă cutărui om de 

cari nu au nici o răspundere în privirea celor ce zic, a căror 
vorbe nu numără ? 

Cât de practică şi de ce efect imediat e stabilirea unei ase- 
menea responsabilităţi, am văzut în două cazuri. Cu numele 
deschis Prinţul Grigorie M. Sturza a luat ideile partidului 
democratic naţional sub scutul său cavaleresc. Izolat pe tere- 
nul luptei şi atacat cu cele mai drepte arme, combătut cu 
termeni cuviincioşi, potriviţi persoanei și trecutului său, prin- 
țul s'a convins că pentru moment lupta sa era sterilă şi „De- 
mocraţia națională“ a încetat. „Pressa“, în altă ordine de idei, 
se făcuse vinovată de cele mai grave inconsecvențe politice. 
izolată ca într'un cerc de fier înlăuntrul propriilor ei contra- 
ziceri, ea a fost constrânsă a se convinge că existența ei era 
o contrazicere în sine însăşi, a fost adusă ad absurdum şi 
nimeni nemaivoind a acoperi ceea ce era logiceşte absurd cu 
numele său, organul „Centrului“ a încetat de-odată cu „,Cen- 
trul“. 

Față cu foi însă ce nu sunt acoperite de responsabilitatea 
nimărui, lupta e imposibilă. O asemenea foaie zice azi una, 
mâne contrariul, şi nu există nimeni pe care să-l poți obliga 
de a se ţine de vorbă. Terenul e cu totul mlăştinos, piciorul 
se cufundă la orice pas, de aceea e mai bine de a nu ţinea 
de loc seamă de ele. Dar existenţa şi înmulţirea unei ase- 
menea ramuri publicistice cată a se considera ca un fenomen 
foarte întristător în viaţa publică. 


IARĂSI „REACTIONARISMUL“ CONSERVATORILOR 


Discuţia iscată prin observările ce „Binele-Public“ le-a 
făcut la adresa noastră, nu e sleită desigur prin întâmpinarea 
noastră din numărul de ieri. Am avea multe de adaos, mai 
ales împotriva intenţiilor reacționare, pe cari ziarele au obi- 
ceiul de-a ni le atribui, deşi am dovedit de atâtea ori, cu 
documente şi cu istoria în mână, că asemenea intenţii sunt 
cu neputinţă în România, a cărei desvoltare a fost întreruptă 
şi ştearsă o sută şi mai bine de ani. Cine mai contestă în 
adevăr libertăţile materiale şi morale, garantate prin consti- 
tuţie, cine îşi poate aroga dreptul de a le contesta ? 

Nimeni nu-i contestă celui mai sărac şi mai neînsemnat 
cetăţean al statului nostru dreptul şi putinţa de-a ajunge prin 
muncă şi înţelegere oricât de sus va vrea pe scara socială şi 
e o curată invenţie de-a mai crede că există cineva în ţara 

aceasta, care să susție privilegii de clasă, onori şi prerogative 
deosebite pentru familiile cutare ori cutare. Aceste prero- 
gative s'au îngropat şi au trebuit să se îngroape. Un popor 
care a avut nefericirea de-a fi guvernat o sută douăzeci și 
unu de ani de străini şi care, prin această împrejurare, a 
trebuit să-și piarză simțul său istoric şi conştiinţa marilor da- 
torii cătră stat, ce erau legate de vechea organizare socială, 
nu mai admite, nici poate admite o organizare pe clase, cari 
se distingeau, nu prin mulțimea drepturilor ci prin gradul 
datoriilor. 

Care e dar sâmburul cestiunii de controversă ? 

Nici un altul decât de-a asigura prin organizarea din lăun- 
tru ridicarea sigură a meritului şi a muncii la un nivel supe- 
rior şi a răsplăti această muncă, dându-i o influenţă relativ 
mai mare în afacerile publice. 

Cine însă distinge între merit şi demerit, între fondul serios 
al învăţăturii şi al curajului şi aparențele lui împrumutate, 
între autorul original al bunei sale stări, al sorții, al învăţă- 
turii lui şi între plagiatorul aparenţelor ? 

„Românul“ răspunde: „poporul“, în care toate voturile 
sunt egale şi unul nu valorează mai mult decât altul. 

Noi zicem asemenea „poporul“, dar aşa cum l-au creat 
Dumnezeu, nu cum şi-l închipuesc demagogii c'ar fi făcut 
după un singur colegiu. Poporul cu distingerile pe cari na- 
tura le-a pus în el, când i-a dat unuia mai multă minte, altuia 
mai mult curaj, unui al treilea un mai vast spirit de între- 
prindere, armonia cun cuvânt, nu unisonitatea monotonă. 
Poporul da! Dar în acest popor noi credem că d. Vernescu 
bunăoară, care are talent şi avere, cată să aibă o înrăurire 
mai mare asupra sorții lucrului public, decât un alt cetăţean, 
care n'ar avea nici talent, nici avere, nici spirit de muncă 
și legea-i dă o sferă mai mare de influenţă, înscriindu-l în 
colegiul I. 

Nu există în adevăr decât două forme ale tiraniei şi ale 
decadenţei unui stat omenesc: despotismul,şi demagogia. Și 
despotismul egalizează pe oameni, supuindu-i unuia singur, 
lăsând să degenereze cele mai nobile facultăţi ale lor, pati- 
mele bune şi inteligenţa ; precum demagogia are acelaş fatal 
efect prin indiferentismul care-l inspiră naturilor deschise şi 
mari, văzând în faţă-le biruinţa constantă a mediocrităţii şi 
a şiretlicului. 

Aşa dar încă odată: nimeni nu gândeşte, nici poate gândi 
la restabilirea unor privilegii, a căror esenţă medievală, dato- 
riile către stat, au dispărut. 

Un boier vechiu sub domniile române era aproape sclavul 
statului. Lui i se tăia capul dacă un punct al ţării era călcat 
de străini, el trebuia să servească fără plată în mai toate 

funcțiile publice, el trebuia să fie gata la orice chemare a 
Domnului şi răspunzător cu viața pentru dreptatea oricărui 
din actele sale. 

Si prerogativele? Vro bucată pustie de pământ spre șesul 
ce mărgineşte țara către duşmani, pe cari le vindea... pe-un 
cal alb, precum dovedesc o sumă de documente, şi dreptul 
de-a coloniza acea pustietate daca putea şi în condiţiile în 
care putea. Aceste condiții au fost poate originea acelor pri- 
vilegii. 

Din momentul în care esența acestor prerogative, datoriile 
cătrg stat, au încetat, din momentul ce prerogativele politice 
s'au prefăcut în drepturi private, ele au trebuit să cază şi 
au căzut. 

Dar de facto mai există familii istorice în România? Cu 
atât mai bine pentru ele şi pentru ţară. Daca sunt în stare 
să-şi păstreze averile întregi și numele vechiu curat, e fără 
îndoială un folos. Dar de jure nu mai există; de-aceea cel 
care nu e vrednic a-şi păstra numele sfinţit de istoria acestor 
ţări, va cădea fără îndoială şi se va duce acolo, de unde 
întoarcerea nu mai este, în sânul nimicniciei şi al uitării. 

Deci nu în ordinea de idei a privilegiilor de clase mai pot 
consista deosebirile de vederi între partizile din România. ci 
numai în organizarea luptei pentru existenţă a poporului 
românesc în contra piedicelor ce i le opune superioritatea 
străinilor, lipsa lui proprie de cultură şi de prevedere. 

In decursul atâtor ani de luptă, nu ne-am ţinut numai pe 
terenul negaţiunii şi al polemicei, ci am susţinut în mod con- 
secvent şi am rezumat în programul nostru : că voim monar- 
hia constituţională, alegerile pe colegii ca să nu se neutrali- 
zeze înrâurirea firească a învăţăturii şi a muncii; conser- 
varea elementului naţional prin conservarea proprietăţii imo- 
biliare în mânile lui; conservarea şi desvoltarea meseriilor 
ca corespunzătoare cu tot atâtea aptitudini naţionale ; mij- 
loace protectoare ca sprijin vremelnic al acestor aptitudini ; 
simplificarea organizării prea costisitoare ; crearea unui învă- 
țământ real paralel cu cel clasic; condiţii de admisibilitate 
pentru funcționarii administrativi ; stabilitatea celor judecă- 
toreşti. 

Este una din aceste idei cu care liberalii independenţi dela 

„Binele-Public“ să nu se unească? Credem că nu e. 

Dar asupra mijloacelor de executare sunt deosebiri? Fie. 

Le vom discuta şi nu ne îndoim că onor. confrați ne cred 
îndestul de capabili de-a primi pe cele mai bune, fără a 
invidia sau contesta paternitatea ideilor cuiva. Daca onor. 
confraţi împărtăşesc asemenea idei şi se intitulează liberali 
şi democrați, am putea s'o facem și noi, deşi nu ne-a fost 
nici când ruşine de-a ne intitula conservatori, de vreme ce 

voim a păstra și ţara şi libertăţile şi avutul şi aptitudinile 
poporului românesc, voim să le păstrăm şi să le întindem, 
prezervându-le de primejdiile despotismului pe de-o parte, 
ale demagogiei pe de alta. 

„Binele Public“ afirmă că noi am fi susţinând că nu există 
decât două tabere: albi şi roşii. 

Noi nu ştim nimic de afirmarea aceasta. 

Ceea ce putem susține însă de bună credinţă este că două 
curenturi de idei există numai în ţară, unul conservator, pe 
care-l împărtășește „Binele Public“ cu „Timpul“ şi unul de- 
magogic, care tinde la republică, la sufraj universal, la lipsa 
de orice garanţie de onestitate şi învăţătură pentru demnitarii 
publici, cun cuvânt la domnia oarbei întâmplări şi a pati- 
milor oarbe, în locul stabilităţii şi a progresului prin merit 
şi prin muncă. 

Repetăm o ideie a lui Montesquieu, zicând: primejdiile 
unui stat liber sunt totdeauna înlăuntru, nu în afară. A asi- 
gura uzul libertăţii şi a înconjura abuzurile, iată menirea unui 
partid conservator într'o ţară liberă. Nu Cartago a învins 
pe Romani, pe cât timp la ei domnea libertatea disciplinată, 
care i-a ridicat atât de sus; dar a dărâmat Roma și a umi- 
lit-o demagogia în cele două forme ale ei, a maselor şi a 
despoţilor. 

Dar ni se vorbeşte de emigraţi, de dizidenţi şi aşa mai 
departe. Nu cerem şi nu putem cere ca cineva să se grupeze 
decât împrejurul steagului. Aceasta ar fi în contrazicere cu 
libertatea în discuţia ideilor şi noi căutăm să convingem 
oamenii, nu să-i siluim. Se convinge mintea, se silueşte şi 
se înduplecă voinţa. Motivele de separare între grupuri cu 
aceleași idei sunt adesea atât de adânc personale, atât de 
determinante numai pentru cel ce se desparte, încât am fi 
nedrepţi să erigem în vină pururea capitală necesitatea care 
înduplecă voinţa individuală a cutăruia ori cutăruia. Ni se 
vorbeşte bună-oară de Centru. Ei bine, „Pressa“ nu ne-a 
spus nici când şi credem că nici „Binele Public“ nu ştie pen- 
tru care cuvinte politice s'au făcut acea sciziune. Motive 
practice cari au determinat voinţa acelor d-ni pot să fi fost 
multe ; cuvinte, raţiuni de stat n'au fost nici când. 

Dar „Binele public“ prin ce se deosibește de noi? Prin 
nume, prin etichetă: „Liberali independenți“. O serie de 
idei diametral opuse ideilor noastre, sufrajul în contra cole- 
giilor, republica în contra monarhiei, străinismul în contra 
naţionalităţii, eligibilitatea demnitarilor statului în contra nu- 
mirii lor pe temeiul învăţăturii, onestităţii şi stagiului, nu 
am văzut până acum în „Binele Public“. 

Să-i spunem noi însă prin ce se deosebeşte: prin tempera- 
ment.  De-un temperament mai energic şi mai verde nu 

ne-am sfiit nici odată de-a numi conservatoare ideile de păs- 
trare ale statului român şi a le opune demagogiei cosmopo- 
lite, botezate cu numele de „Liberalism“ şi desfrâului natu- 
rilor catilinare cari tind să pună mâna pe demnitățile statu- 
lui, fără a compensa suirea lor prin merit, prin muncă, prin 
talent. 

Alții, speriați de calomniile repetate douăzeci şi cinci de 
ani dearândul de organul demagogiei, s'au sfiit de-a se numi 
conservatori. 

Aceasta ni se pare singura deosebire între conservatori şi 
celelalte grupuri ale opoziției, o deosebire despre care citito- 
rul ne va permite să credem că nu merită o discuție serioasă. 


ORGANIZAREA MUNCII 


„Românul“ nu are cuvânt, ni se pare, când ironizează 
întrunirile atât de importante ale proprietarilor dela Iaşi. 
După ce am tradus o sumă de legi din franțuzeşte, am ajuns 
în fine a ne ocupa şi de organizarea muncii reale şi se 'nţe- 
lege că vederi cari ar avea de ţintă modificarea raporturilor 
vechi cată să turbure în mare grad opinia publică. Numai 
acelea sunt legi adevărate cari modifică o veche sau o greșită 
ordine de lucruri şi numai ele sunt în stare a agita în ade- 
văr cugetarea şi voinţa unui popor. 

Două serii de idei sunt chemate a agita adânc opinia pu- 
blică din ţară: 1) organizarea muncii agricole ; 2) crearea şi 
apărarea muncii industriale ; amândouă de-o valoare egală, 
chemate a asigura existenţa naţională a statului nostru în 
contra primejdiilor politice ce pot veni din nord-estul Euro- 
pei, a cotropirii economice ce poate veni din apus. 

lată idei vrednice de-a agita pe Români, dar vrednice şi 
de a-i uni pentru a căuta soluţiunea cea mai practică şi mai 
patriotică totodată. ! 

Degeaba foaia guvernamentală încearcă a ne face pe noi 
Românii mai răi de cum suntem; în fundul inimei, de câte 
ori e vorba de interesele ţării, ne putem uni, adesea chiar şi 
roşii cu albi şi albi cu roşii. 

Daca pe d-nii ce ne-au guvernat şase ani de-a rândul nu 
i-ar fi mâncat sărăcia în opoziţie şi nu s'ar fi prea îndulcit de 
foloasele materiale ale puterii, nici când lupta nar fi fost 
atât de înverşunată precum a fost. Și, drept mărturisind, nu 
sărăcia anterioară a roşiilor ne-a supărat vr'o dată, nici măcar 

apetiturile lor de avere.  Invidie de milioanele Caradalelor 
n'am simţit nici odată, aşa să ne ajute Dumnezeu! Dar ceea 
ce am cerut era o compensație pentru aceste foloase: muncă 
intelectuală, studiu serios al trebuinţelor ţării, punerea în 
armonie a marilor interese agricole, crearea muncii indus- 
triale. In loc de aceasta ne-am pomenit cu diletantismul eco- 
nomic şi social al d-lui C. A. Rosetti, care au ridicat prote- 
stări în toată ţara. 

Să începem cu cestiunea agrară. 

Cestiunea raporturilor între proprietatea mare şi cea mică, 
nu e pur şi simplu economică, ci ameninţă a degenera în 
cestiune naţională, de existenţă chiar pentru statul nostru şi 
pentru naționalitatea română. 

Țăranul, în Moldova mai cu seamă, sărăcește şi scade la 
număr, iar urmarea acestei stări de lucruri ce se putea pre- 
vedea cu siguranţă matematică, e că şi proprietarii mari dau 
îndărăt, că moşiile încap pe mâni străine şi împreună cu ele 
influența determinantă asupra sorții istorice a acestei ţări. 
Stările de lucruri din Moldova de nord cată să fie înspăi- 
mântătoare. In Dorohoiu, judeţ puţin populat, au murit într'un 
singur an (1877) cu 1126 ţărani mai mult de cum s'au născut, 
în Botoşani cu 300, tot astfel în Iaşi, în Suceava, pe când în 
aproape tot restul ţării populaţia rurală e'n continuă creştere. 
Vlaşca, Râmnicu-Sărat, Ialomiţa, Ilfovul prezintă chiar foarte. 
însemnate sporiri. Oare nu se va mira orice om aflând că 
în judeţul Brăila populaţia rurală creşte cu 2500 inşi pe an, 
pe când în vecinatul Covurluiu această creştere se urcă abia 
la 900 ? 

E ştiut apoi că suflarea cuceritoare a miazănopţii e mai 
tare spre Moldova. Ce sâmbure de rezistenţă ar putea pre- 
zinta în contra vre-unei călcări, o ţară compusă din proletari 
agricoli, proletari negustoreşti, precum e marea majoritate 
a Evreilor şi o mână de boieri cufundaţi în datorii ? 

Cu toate acestea Moldovenii sunt mai buni agricultori decât 
Muntenii. Dar ce folos? Raporturile sunt în adâncul lor 
nesănătoase, între popor şi clasele dirigente s'au întrepus o 
întreagă rassă sterilă de mijlocitori, care ruinează şi pe unii 
și pe alţii, înzestrată cu toate instinctele rapace ale lipsei de 
patrie şi ale lipsei de tradiţii. Când ne-aducem aminte de 
starea de odinioară din Moldova, când proprietari şi săteni 
nu erau oameni deosebiți, ci vechi prieteni neam de neamul 
lor, cu raporturi întemeiate de amândouă părţile pe-o abso- 
lută bună credinţă şi le comparăm apoi cu procedeurile 
vestitului "Uhrinovski şi vedem ţara plină de arendaşi şi 
proprietari evrei, ni se face silă şi... scârbă de-o cădere atât 
de cumplită. Ajunsese lucrurile că întindeau jidanii oameni 
bătrâni şi cinstiți la pământ şi le scuipau în gură!! Aceasta: 

sub un guvern liberal, sub legi liberale, în judeţul cel mai 
roşu din Moldova, în Porohoiu. 

Această stare din lăuntru nu poate ţinea înainte căci, afară 
de neajunsul ei în sine, mai cuprinde mari primejdii politice. 

Prin ea se agravează primejdiile de din afară, cari rămân 
necontenit atârnate asupră-ne. Să nu vorbim de curentul de 
cotropire politică din partea Slavilor de cari suntem împre- 
suraţi de toate părţile ; aceasta e cunoscut în deajuns şi viu 
în conştiinţa oricui. Un altul de cotropire economică vine 
despre apus de care putem vorbi mai liber, pentru că el nu 
ne poate strivi decât numai cu complicitatea ignoranței şi a 
inepţiei noastre, pe când întâmpinându-l cu puteri organizate, 
el ar fi mai mult binefăcător decât stricăcios. Acest curent 
cată să-l caracterizăm asemenea, căci, daca cel dintâiu devine 
periculos din cauza slăbiciunii noastre, al doilea contribue a 
ne slăbi şi mai mult şi a face din poporul nostru un popor 
inept, incapabil decât de salahorie agricolă. 

Nu mai e azi îndoială asupra țintei a o seamă de politici 
germani de-a preface Orientul într'un teren de colonizare şi 
a abate spre el superfluenţa de populaţiune care merge azi 
să alimenteze puterea de producere a Statelor-Unite. Astfel 
cel mai genial dintre economiștii germani, Friedrich- List, în 
„Sistemul său naţional de economie politică“ (Cartea IV cap. 
4), după ce propune diferite mijloace pentru a pune mâna pe 
întinderile meridionale ale Americei, nu uită nici ţările 
noastre. 


Aceeași politică de colonizare, zice List, ar trebui să se urmeze 
în privirea Orientului, a Turciei europene, a ţărilor Dunării de 
jos. Germania are um interes memărginit de-a vedea domnind 
in acea regiune siguranța şi ordinea şi emigrația care se van- 
drepta în acea parte e cea mai lesnicioasă pentru indivizi și cea 
mai folositoare pentru națiunea germană. 

Cu de cinci ori mai puţini bani și timp de cum costă trans- 
portul pe malurile lacului Erie, un locuitor al Dunării de sus 
poate merge în Moldova ori în Țara Românească sau în Serbia sau 
pe ţărmul de sud-est al Mării Negre. Ceea ce-l atrage de prefe- 
rință către Statele Unite e marele grad de libertate, de siguranță 
şi de ordine, care dommeşte acolo. Dar în situaţia în care se află 
Turcia nu va fi cu neputinţă statelor germane ca, în înțelegere cu 
Austria, să opereze în starea socială a acelor locuri îmbunătățiri 
cari să nimicească piedecile colonilor germani, mai cu seamă dacă 
guvernele vor fonda companii de colonizaţie, la cari vor participa 
ele înşile şi cărora le-ar da un sprijin stăruitor. E dar în inte- 
resul statelor asociate ca Austria să faciliteze cât se poate de 
mult negoţul de tranzit pe Dunăre, ca navigația vapoarelor de pe 
acest fluviu să ia o mare activitate şi ca spre acest sfârșt să tie, 
susţinută cu vigoare de către guvernele Germaniei. 

Tot astfel profesorul Roscher, autorul mai multor volume 
de economie politică, cari servesc de cărţi de studiu la mai 
toate universitățile Germaniei, zice : 


„Emigranţii noştri cari se duc în Rusia, America, Australia, 
Algeria sunt pierduţi pentru patria lor, devin clienţi și furnizori 
ai altor popoare cari sunt adesea rivali şi vrăjmaşi nouă. Altfel 
s'ar petrece lucrurile dacă emigranții germani sar duce să se 
aşeze către alte colonii germane în localităţi fertile şi mai de tot 
pustii ale Ungariei, în provinciile poloneze ale Rusiei, în acele 
regiuni ale Turciei menite de-a fi într'o zi moştenirea Germaniei. 
Fără îndoială nu s'ar putea să se invite emigranții ca să populeze 
acele regiuni decât când terenul va fi pregătit. Ei trebue să afle 
acolo garanţiile legale în toată întregimea ; mai cu seamă drep- 
tul de proprietate, libertatea personală, religioasă şi, dacă nu liber- 
tatea politică, cel puţin libertatea comunală. 

Ar trebui ca nu numai Germanii să fie în număr considerabil, 
dar populaţiunea locală să nu posedeze în acelaş grad desvoltarea 
politică şi sentimentul naţional. Altfel, după puţin timp am vedea 
că emigranții se desgermanizează.“ 


Cititorii noștri îşi vor aduce asemenea aminte că, în lulie 
1881, a apărut în „Berliner Boersen Courrier“ un lung articol 
care dedea următoarele curioase amănunte şi sfaturi : 


Muncitorul român — zice foaia berlineză — e de-o lene extra- > 
ordinară după ideile noastre ; umblă trândăvind, îndată ce-a câş- 
tigat prin muncă scurtă subsistenţa lui pe mai multe zile... O 
concentrare a colonizaţiunii germane nu se va putea organiza 
și recomanda din partea statului decât atunci când guvernul 
român s'ar hotărî mai întâiu de-a da coloniştilor germani avan- 
tajele corespunzătoare. Intre aceste avantaje numărăm mai întâiu 
înlesnirea emigrațiunii spre România prin reducerea cheltuielilor 
de transport. Guvernul român, nu numai c'ar trebui så reducă pe 
căile sale ferate taxele de călătorie la */2 sau 2/3, ci, prin anume 
convențiuni cu Austria ar trebui să obțină şi dela ea reducțiuni. 
Afară de aceste sacrificii financiare, sunt de trebuință măsuri 
pentru protecțiunea coloniştilor germani în România. E din neno- 
rocire adevărat că antipatia instinctivă contra unei inteligenţe 
superioare ar da loc la excese varii. Contra acestor excese cată 
a se lua din capul locului garanţii pentru protegerea eficace a 


coloniilor. Numărul consulilor germani în România cată să se 
înmulțească în mod considerabil. 


Genialul List a scris acum patruzeci şi mai bine de ani. 
De atunci încoace Societatea de navigaţiuni îngrijește de 

tranzitul necesar şi colonii numeroase de manufacturieri şi 
industriaşi au împânzit țara noastră. 

Iată dar situația în care ne aflăm. Ne-am modificat legi- 
slațiunea după mintea d-lui Boierescu şi după placul străini- 
lor. Toate garanţiile de inalienabilitate a bunurilor imobi- 
liare sau dus din obiceiul pământului ca şi din legile scrise 
şi, neavând nici industrie nici negoţ, suntem în pericol a 
pierde până şi ţărâna, cea amestecată cu oasele strămoşilor. 

Incidit in Scyllam qui vult vitare Charrybdin. 

Inghesuiți între două influențe egal de puternice şi egal 
de primejdioase, razimul nostru nu poate fi decât în tară, 
în întărirea ei, în desvoltarea aptitudinilor ei. 

Pentru aceste cuvinte, nemaivorbind de practicitatea ime- 
diată a lucrului, toată grija noastră cată să se 'ndrepte spre 
cele două ordini de idei, de-a căror soluțiune salutară atârnă 
chiar existența patriei noastre. 

Nu credem că opiniile cari s'au ivit în discuția acestor idei 
ar putea să servească de pretext în luptele politice. Daca 
roşii sunt de înlăturat dela regularea lor, cauza e, nu că 
ne-am îndoi de patriotismul lor, ci pentru că s'au dovedit cu 
totul incapabili de-a pricepe o mare idee organică, pentrucă, 
în mare majoritate, sunt prea ignoranţi, prea necunoscători 
de istoria şi obiceiele țării pe de-o parte, de știința vastă a. 
organizării muncii pe de alta. 


STRĂINI DE ORIGINE ROMÂNĂ ?!? 


Şedinţa adunării de Vineri, 22 Ianuarie, a avut o însemnă- 
tate deosebită, nu numai prin înălțarea de simţire şi vederi a: 
oratorilor opoziţiei, ci şi ca dovadă de căderea morală a 
guvernului. 

Se ştie în adevăr şi toate organele de publicitate din capi- 
tală au înregistrat faptul că, în Decemvrie anul trecut, mai 
multe sute de familii române din Banat sosiră în Bucureşti, 
pentru a cere pământuri în Dobrogea, că aceste pământuri 
li sau refuzat şi că sărmanii emigranţi s'au întors în Banat, 
ducându-și morţii în spinare. O privelişte sfâşietoare se pre- 
zinta ochilor omeneşti de-alungul drumurilor țării. Crivăţul. 
acest dușman dela nord al şesurilor noastre, îi sufla din urmă 
ca frunzele, cu toate acestea era mai blând decât oamenii de 
piatră cărora le ceruse o patrie şi un cămin ; iar în locul în 
care se'mntorceau îi așteptau bântuirea străinătăţii, siluirea 

limbii şi legii, robia sufletească, mai greu de purtat decât 
robia trupului. 

In zadar ţăranii aceia îşi bat cânii în amintire că n'au păzit 
Capitoliul de Galii lui Brennus! Nu Galii ameninţă azi Capi- 
toliul naţionalităţii române, ci apologiştii lui Blanqui şi ai 
niniliștilor, oameni cari nau în memoria lor nici colindele 
nici legenda graţioasă a băilor lui Ercul, nici avutul istorie 
al acestui mare şi nefericit popor, care se numeşte poporul 
românesc. 

Cât triumf a avut ministrul de interne al Ungariei când, 
la 27 Decemvrie, anul trecut, a adresat o circulară către 
toate prefecturile din judeţele locuite de Români, opt judeţe 
între Crișşuri, în Maramureş şi Banat, treisprezece judeţe în 
Transilvania, circulară prin care obligă pe prefecţi de-a spune 
şi Moților şi Mocanilor şi Câmpenilor şi Pădurenilor şi celor 
de pe Murăş şi celor dintre Crişuri, că... d. ministru de 
externe al României a declarat prin anume notă oficială că 
guvernul din Bucureşti nu permite nicidecum colonizarea 
străinilor în Dobrogea. 

Străinilor ! 

Trebuia să li se spuie odată aceasta consângenilor noştri din 
Transilvania şi din Ţara ungurească, că pentru onor. Stătescu 
şi pentru d. I. Brătianu ei sunt... străini, şi guvernul din 
Pesta a fost însărcinat cu această gingaşă şi ironică misiune. 

A! dacar sosi la Predeal ori la Vârciorova jucători de 
cărţi de profesie, mironosiţe ale cafenelelor cântătoare, cava- 
leri de industrie, speculanţi care-și drapează evreul lor fizic 
în maniere franţuzeşti, vânători de noroc, întreprinzători fără 
capitaluri, regele Stroussberg cu suita lui de conți şi baroni 
silezieni, cun cuvânt neagra speculă, feneantismul, străinul 
în forma lui cea mai amăgitoare, cea mai improductivă, cea 
mai speculantă... cu atât mai bine! Largi îi stau porţile ţării 
deschise, ofițerii salută, de-a doua zi trăsuri aurite îi duc în 
sferele cele mai nalte chiar, un democrat îşi va alege cumna- 
tul printre ei, un prinț de sânge ginerele; dar daca poporul 
nostru, al nostru de șaisprezece veacuri, bate umilit la poarta 
ţării şi cere nu ranguri, nu demnități, nu întreprinderi, ci 
ocazia de-a munci onest şi de-a păstra în inima lui neatinsă 
conştiinţa marei lui origini şi caracterul lui înrădăcinat, 
poarta e închisă; el nu are bilet de emigrare, n'are acte. 
Pe d. C. A. Rosetti, pe onor. său cumnat, nu i-a întrebat 
absolut nimeni daca s'a lepădat de vr'o protecţie străină, daca 
au paşaport de emigrare, de ce origine sunt. Dar ţăranul 
român, acelaş pretutindenea între Tisa şi Nistru, e... străin... 
de origine română ! 

Căci care-i opinia blondei umbre a d-lui Brătianu în această 
privire ? Excelența aceasta e atât de rău informată, încât 

nici nu ştie nimic de circulara ministerului unguresc, făcută 
pe baza notei sale oficiale (cu al cărui număr şi dată îl servim 
mai sus) iar d. I. C. Brătianu zice: „ar voi d Lahovari să 
populăm Dobrogea cu supuși străini de origine români!“ 

Străini de origine română! Contradictio in adjecto. Străini 
cari nu ştiu altă limbă decât a noastră, cari sub orice regim 
se simt şi se numesc români, cari au trecut din Oltenia în 
Banatul Severinului, acea veche posesiune a banilor Olteni, 
de unde până azi a rămas vorba ban. Bătrânul Mircea, Dei 
gratia Fogaras et Omlas Dux, Severini Comes, Terrarum Do- 
brodicii Despotus, împreună cu toți banii Basarabi erau străini 
de origine română. Străini de origine română era, după ma- 
niera de-a vedea a d-lui Stătescu, însuşi Bogdan Dragoş, înte- 
meietorul Moldovei, pe căre Ludovic I al Ungariei, prin hri- 
sovul dela 2 Februarie 1365, îl numeşte, împreună cu toată 
dinastia Dragoşizilor Maramurăşului, sperjur şi uitător de da- 
torii, unealtă oarbă a unei neastâmpărate ambiții, pentrucă, 
părăsind vasalitatea în fruntea poporului său, fondase un stat 
neatârnat, alături cu Ungaria ? Străin de origine română a 
fost Alexandru Basarab care a înfrânt pe regele Carol Robert 
şi toţi acei pe care mater parens, muma născătoare a neamu- 
lui românesc, Transilvania, i-a revărsat în şesul Dunării pen- 
tru a creia cu spada şi plugul moştenirea istorică a neamului 
latin de lângă Dunăre? Şi Bogdan şi Radu Negru au ieşit 
fără paşaport de emigrare, de sub dominaţiunea străină, 
pentru că preferau libertatea lor de conștiință onorilor şi 
siguranţei ce le prezenta dependenţa de coroana sf. Ştefan şi 
străini de origine română au creat România pe teritorii ce 
fusese ocupate de Changanii Cumanilor şi de oarda Nogailor ? 
Dar oare tot şesul acesta bolnav şi expus fără curmare inva- 
ziilor despre miazănoapte şi miazăzi, rămas-ar-fi românesc 
fără ca din veac în veac să se fi împrospătat populaţia lui 
istorică cu străini de origine română ? 

Dar destul despre aceasta. Ar însemna a nu cunoaşte ele- 
mentele istoriei noastre, pentru a ignora fenomenul constant 
al reîmprospătării etnice a ţării noastre de cătrg elementele 
vergine ale munţilor noştri şi a celor ardeleni, pentru a nu 
şti că Basarabii chiar au venit de unde au venit familiile 
bănăţene, şi Moldova din Maramurăş. 

Daca pân'acum am făcut puţină vorbă în privirea cazului 
acestuia, este pentru că nu voiam să ni se substitue veleităţi 
politice, căci popularitatea n'o gonim nici odată cu prețul 
vexaţiunilor consângenilor noştri. Numai d. Brătianu, când 
e în opoziţie, încalecă şi calul de bătaie al unui ideal politic, 
nerealizabil, în forma lui urmărită pentru a câştiga populari- 
tatea şi a face paradă de naționalism, o paradă care induce 


atât de lesne în eroare ziarele de peste Carpaţi. Avem prea 

mare credinţă în vitalitatea poporului românesc de pretutin- 
deni şi o prea geloasă temere de înrăutăţire a stării lui, deja 
destul de grele, ca să gonim popularitatea pe seama neferi- 
cirilor iui actuale. 

Aci însă nu e vorba de veleităţi politice ori naţionale, ci 
de ceva cu desăvârşire practic, de bun simţ comun: de 
colonizarea câtorva sute de familii române în Dobrogea, 
care eşiseră din Banat fără pasport de emigrare. In reali- 
tate nu există nici un cartel de extrădare între Austria şi 
România, nici măcar pentru dezertori. A rămas până acum 
la aprecierea judecătorilor de instrucţie şi a procurorilor de 
a recomanda extrădarea oamenilor vinovaţi de crime comune 
și nimic mai mult. Oamenii nu aveau nici o vină ; pe nici un 
cuvânt juridic, mai ales pe nici unul constituţional, nu se 
putea acorda extrădarea lor. 

D. Cogălniceanu în discursul său pe cât de eloquent, pe 
atât de adevărat, şi în moţiunea propusă n'a cerut decât ca 
guvernul să păzească cu sfinţenie vechea ospitalitate, vechiul 
obiceiu al pământului, de vreme ce România nu are cu 
statele vecine convenţiuni cari s'o oblige la dureroasa extră- 
dare a unor familii de origine română. 

Ce-a răspuns Camera prin gura ilustrului său-Fleva, nu 
străin de origine română, ci român de crigine oacheşă ? 

A respins moţiunea. 

Va să zică majoritatea Flevilor cere să nu se respecte 
ospitalitatea, cere să se extrădeze familiile române, care 
au trecut Carpaţii pentru a se așeza în ţară. 

lată ceea ce trebuia constatat. Pe d. Fleva, de-o origine 
cât se poate de îndoielnică şi de-o cetățenie română şi mai 
problematică daca se poate, nu-l întreabă nimenea, daca are 
pasport de emigrare din ţara Turcului. Familiile cari or 
avea nefericirea de-a fi române, vor fi însă extrădate din 
România. 

Iată ceea ce nu înţelegem şi ne pare absurd, dar ceea ce 
trebue constatat, că votul de alaltăieri al majorităţii şi res- 
pingerea moţiunii Cogălniceanu crează un precedent stator- 
nic şi o regulă de drept internaţional pentru înţelepciunea 
guvernelor roşie. Să fie deci bine ştiut că orice străin, fie 
speculant, fie colportor, aibe ocupaţii imorale chiar, e primit 
în România fără restricţie, iar ţăranul care vine să mun- 
cească e extrădat, fără ca să existe cartel de extrădare între 
noi şi străinătate şi că această teorie a fost erijată în lege 
prin votul de Sâmbătă. | 

Nu putem sfârşi fără a releva unele cuvinte rostite de d. 
Cogălniceanu în privinţa însemnătăţii naţionale a procla- 

mării regalității.  Strănepotul cronicarului Ion  Cogălni- 
ceanu zise: 


„Regalitatea insemna ridicarea conștiinței naţionale, afirmarea 
demnităţii şi independenţii țării... Când acei ce trebue să apere 
drepturile acestei ţări, nu au curajul pe care-l aveau acei gos- 
podari, acei Domni regulamentari, acei vasali din trecut, atunci 
permiteţi-mi să declar că am proclamat un Rege, dar nu am 
făcut un Regat Român, căci Regatul însemnează neumilire“. 


D. Stătescu se simţi împuns de aceste cuvinte şi răspunse: 


„D. Cogălniceanu. după ce-a făcut paralelism între cum se 
petreceau lucrurile sub Domni pământeni şi cum se petrece acu, 
a zis că ţara, proclamând Regatul, nu a întemeiat și Regalitatea 
şi că Românii ar fi mai puţin ocrotiţi astăzi în ţară de cum erau 
sub Domnii regulamentari. 

Protestez contra acestor cuvinte“. 


Nu scrutăm cesiiunea de principiu a Regalităţii. Ceea ce 
putem afirma însă, cu istoria în mână, este că Domnii pă- 
mânteni erau domnii rassei române, erau Duci ai neamului 
românesc. Ca atari ei erau solidari cu rassa română şi 
pururea gata a-şi pune capul la mijloc pentru drepturile 
acestei individualităţi etnice. Nouă ni se pare însă că în 
otelul actual, intitulat „România“, expresia etnologică e prea 
mult desconsiderată în favorul expresiei geografice, fie acea- 
sta locuită de ori şi cine. Aceasta e atât de adevărat pentru 
trecut, încât pururea se deosebia rassa pământeană, de rassele 
străine, din care unele (bunăoară Armenii) erau mai vechi 
în ţară decât Românii înşişi. Nu doar că Românii ar fi 
fost vr'odată netoleranţi. Dar ceea ce voiau să păstreze aci, 
era caracterul lor naţional, exprimat în limbă, în datini, în 
legi. Ni se pare deci că, în această privire, în privirea pro- 
tectoratului firesc ce Domnii pământeni îl exercitau asupra 
elementului românesc faţă cu orice alte elemente, d. Stă- 
tescu de geaba protestează. Era nouă a României este aceia 
în care elementele vechi și naţionale ale ţării au fost în parte 
suplantate de elemente, nu zicem stricăcioase, dar în orice 
caz de o ocultă noutate. Nu voim să urmărim până la 
extrem această problemă, observăm însă că noi am fost cei 
dintâiu care am relevat-o, statornicind totodată că coroana 
română cată să fie solidară cu rassa română mai cu seamă. 
Nu zicem că sub cerul acestei ţări să nu trăiască şi să nu 
înflorească oricâţi oameni de altă origină. Dar ceea ce 


PEREN e Mp 


OPERA POLITICA 407 


credem, întemeiaţi pe vorbele bătrânului Mateiu Basarab, 
e că țara este, în linia întâia, elementul național şi că e 
scris în cartea veacurilor ca acest element să determineze 
soarta şi caracterul acestui stat. 

Avantajele trecătoare ale producţiunii, cauze economice 
și politice, pot în adevăr să grămădească înlăutrul expresiei 
geografice elemente străine şi cu drept cuvânt împăratul 
Emanoil Paleologul zice că oameni mai toleranţi, mai pri- 
mitori de străini ca Românii nu mai sunt pe faţa pământului, 
deci în această privire nici noi nu dorim să fie altfel... dar 
până aci şi nu mai departe. Cel care respectă caracterul 
propriu și libertatea de manifestare al oricărui alt geniu na- 
tional, contractează prin aceasta el însuşi dreptul de a fi 
respectat în toate ale sale şi când Vasile Vodă Lupul porun- 
cește ca „Cel ce-și vicleneşte moșia şi neamul, mai rău 
decât ucigașii de părinţi să se certe“, el stabileşte prin aceasta 
solidaritatea între Români, făcând din fiecare un ostaș 
deștept al naţionalităţii sale. 


LEGEA TOCMELELOR AGRICOLE 


Intr'ur. iung articol, prin care ni se impută nouă îndeosebi 
boala morală de care n'am suferit nici odată, reaua credinţă, 
„Românul“ substitue adunării proprietarilor, ţinute la Iaşi, 
intenția de-a amâna la calendele grece reforma legei tocme- 
lelor agricole. 

Intrebăm cu mirare cine îndreptățește pe scriitorii orga- 
nului oficios de-a presupune o asemenea intenţie unui Vasile 
Alecsandri, unui Nicolae-Roset-Rosnovanu, unui Grigorie 
Sturza ? Noi am sfătuit din nou pe confraţi, precum i-am 
fi sfătuit şi în rândul trecut, să viziteze moşiile acestor băr- 
baţi şi să constate în ce stare sunt locuitorii de pe ele în ase- 
mănare cu cei de pe moșiile coreligionarilor politici ai d-lui 
C. A. Rosetti. Se vor convinge atunci că interesul pe care 
o sumă de proprietari îl au pentru soarta ţăranului, nu este 
de loc platonică, nu este un mijloc de-a câștiga popularitate 
şi pensii reversibile, ci e un interes adânc, înrădăcinat în 
patriotismul acestor bărbaţi, în conştiinţa de solidaritate na- 
țională și economică dintre marea proprietate moşneană și 
nica proprietate ţărănească. 

De ce se acuză însă o clasă de oameni pentru rele a căror 
isvor nau fost nici odată ei? De ce „Românul“ nu ţine 
seamă că această spoială franțuzească, această brumă de civi- 
lizație rău înţeleasă şi copiată dela străini, costă mult, dis- 
proporționat de mult, pe poporul nostru şi că cauza de căpe- 
tenie a sărăciei lui nu sunt învoielele agricole, pe cari mai 
n'ar fi avut nevoie să le facă decât pentru a-și procura lemne 
şi păşune, ci dările cătră stat, cătră comună, cătră judeţ, 
cari se traduceau în bani împrumutaţi, iar aceștia în muncă ? 
De ce nu se ţine seamă că pensiile reversibile pentru pre- 
tinse merite politice şi naţionale, trebuesc plătite de undeva 
şi de cineva și că ele apasă în ultima linie pe producător şi 
anume pe producătorul de căpetenie, pe ţăran ? 

Lovitura de stat dela 1864 a avut o generoasă intenţie, dar 
a fost viciată prin pripă. La 1 Mai țăranul s'a culcat încă 
clăcaș, neavând de plătit statului întrun an de zile decât 
faimosul galben găurit şi şase zile de şosele, fără nici o înda- 
torire cătră comună, fără nici una cătră judeţ. La 2 Mai 
— peste douăsprezece ore, fără nici o tranziție — el s'a 
trezit om liber, dar cu sarcini înzecit de grele, stăpân abso- 
lut pe o bucată de pământ, dar acea bucată grevată cu în- 
semnate anuităţi către stat; cu îndatorirea de-a susține 
self-governementul comunei şi al judeţului, cu sarcina miilor 
de postulanțţi, ieşiţi din pământ din iarba verde, pentru a 
aplica reformele. Atunci băieţii din băcănii şi ateliere de 
meseriaşi părăsiră pacinica lor ocupaţie, pentru a se boieri 
în notari comunali, învăţători rurali, archivari, paraarchivari 
— 0 generaţie nenumărată de logofeţi fără învățătură şi fără 
seriozitate morală, cari nu ştiau decât a scârţii două slove 
pe hârtie, deveni elementul domnitor în România şi pepi- 
niera actualilor roşii. Astăzi există, după calculele inge- 
nioase ale d-lui Millo A. V., aproape patruzeci de mii — o 
armată mai mare decât cea permanentă — de asemenea logo- 
feţi din care mulţi au ajuns deputaţi, milionari, aspiră a 
deveni miniștri. Toată armata aceasta a contractat tre- 
buințe occidentale, pe care nu le poate satisface prin pro- 
ducțiune proprie, deci cineva trebue să le satisfacă. Acest 
cineva e în ultima linie poporul producător. 

Nu raporturile juridice dintre marii şi micii cultivatori 
sunt cauza sărăciei ţăranului, ci declasarea generală a socie- 
tăţii vechi, improvizarea a o sumedenie de cenușeri în oameni 
de stat, încărcarea fără tranziţie a ţăranului cu sarcine pu- 
blice, enorm de mari în asemănare cu sarcinile aproape ridi- 
cole, pe care le purta poporul nostru în vremea Domnilor: 
regulamentari. $ 

Aşa dar nu se vorbească de cestiunea agrară la noi, unde 
ea n'a existat niciodată, unde ţăranul a fost pururea liber, 
pururea capabil de-a deveni proprietar şi de-a sui, pe cât îl 
iertau puteriie scara înaintării sociale. Nu se compare Irlanda 
infeodată cu datinele pe deplin drepte şi echitabile ale vechei 
noastre ţări. Vechile clase dirigente aveau în grad mare 
cunoștința practică a ţării şi un admirabil simț istoric. Pen- 
tru a dovedi cât de adevărat este aceasta, ce drept, ce înte- 
meiate, ce echitabile erau totodată vederile generației abia 
trecute în privirea raporturilor agricole, credem oportun a 
publica un document încă inedit şi de cel mai înalt interes 
în materie. Este raportul comisiei, numite acum treizeci de 
ani, în virtutea stipulațiunilor tractatului dela Balta-Liman, 
pentru a revizui și regula relaţiilor dintre proprietari şi micii 
cultivatori, pentru a fixa drepturile şi îndatoririle reciproce, 
şi totodată pentru a pune reformele cari erau judecate ne- 
cesare în diferitele ramuri ale serviciilor publice din Tara 
românească. 

Oricine va lua cunoștința acestei remarcabile lucrări, se va 
putea convinge că, cu toate că situaţiile sunt diferite, princi- 
piile cari au fost atunci stabilite slujesc încă azi ca bază la 
raporturile mutuale între proprietari și săteni, dovadă nouă 
că solid şi durabil este numai ceea ce are temelie pe justiţie 
și echitate, precum şi pe ceea ce este avantajos părţilor inte- 
resate. In urma acestui raport a fost elaborată şi promul- 
gată legea din 23 Aprilie 1851, relativă la legăturile şi înda- 
toririle reciproce dintre proprietari şi lucrători, lege care-a 
regulat materia până la reforma lui Cuza Vodă. Rezultatele 
salutare au fost imediate, au restabilit liniştea şi răspândit 
un traiu mai bun în ţară. 

Intr'adevăr își aduce lumea aminte că, în urma turbură- 
rilor revoluţionare din 1848, a cărora cea mai principală 
unealtă a fost vasta propagandă anarhică şi antisocială, 
întreprinsă în mijlocul sătenilor și pentru isbutirea căreia 
toate mijloacele au fost puse în joc spre a seduce şi rătăci 
pe locuitori, aceştia, dând crezare făgăduelilor mincinoase ce 
li se făcuse, suspendase orice muncă agricolă, refuzau de-a 
cultiva pământul și da achita datoriile ce le aveau către 
proprietari. A rezultat astfel o criză care s'a prelungit vre-o 
doi, trei ani și care era să ruineze țara după ce răspândise 
foametea. Credem de prisos a ne mai întinde în această pri- 
vinţă : ne referim chiar la textul menţionatului raport, con- 
statând în treacăt că este de notorietate publică şi netăgă- 
duit că dela legea din 185! a început în adevăr să progreseze 


agricultura, prăsila vitelor. starea săteanului. arendaşului, a 
proprietarului, 

Legea rurală, regulând o mare cestie socială, a pus un 
capăt şi neobositelor intrigi ale agitatorilor care isbutiseră 
a aduce în țară o anarhie devenită intolerabilă. Onoarea 
rezolvării acestei mari cestii revine domniei lui Cuza, sub 
auspiciile d-lui Cogălniceanu. Aplicarea sa făcut, lucru 
extraordinar, fără sguduire. Explicarea acestui fenomen se 
poate atribui în mare parte legii din 1851, care a fost ca o 
lege pregătitoare, dovadă că instituția ei a fost aşa de bună, 
încât astăzi în practică tot pe aceiaşi tradițiune urmează 
agricultura. 

Legea rurală dedese o nouă impulsiune agriculturii şi daca 
legiuitorul ei ar fi prevăzut să oblige pe săteni să conserve 
şi să nu spargă izlazurile vitelor, ar fi fost mult mai avan- 
tajos pentru conservarea vitelor, al căror număr a scăzut 
dreptat cu 25 la sută dela 1866 încoace. O cestie mare socială 
s'a rezolvat, impulsiune nouă s'a dat agriculturii, cu toate 
acestea arendaşii sunt tot ruinzţi, ţăranii nu stau mai bine, 
proprietatea funciară este dispreţuită. 

Dacă am fost fericiţi să ieşim din legea rurală fără sgu- 
duire, să nu provocăm un mare pericol, de-a lăsa să se în- 
cerce a se inventa o cestiune socială neîntemeiată care-ar 
aduce iar foametea ca la 1848 şi la 1866. 

Invoiala de bună voie sau libertatea tranzacţiunilor a exi- 
stat totd'auna şi trebue menţinută: săteanul liber şi stăpân 
pe munca sa, pe vitele sale, proprietarul pe proprietatea sa. 
Insă trebue garantată o deplină securitate pentru părţile 
contractante, ca nici una nici alta să nu fie victima celeilalte. 
O bună administraţie cinstită, experimentată și vigilentă ar 
fi primul, cel mai bun şi folositor remediu. 

Așa viciul organic al lipsei unei administraţiuni instruite, 
echitabile şi binevoitoare, a creat starea actuală de lucruri 
şi a fost izvorul abuzurilor. Ar fi de dorit deci ca să nu se 
atribue rezultatele de azi unei cauze factice şi neadevărate, 
ci să se rapoarte la cauza lor adevărată, la declasarea gene- 
răla, la lipsa unei administrații oneste şi capabile. Daca 
o lege generală este posibilă în asemenea materie, ca să 
îmbunătăţească starea actuală şi să nu aducă o perturbaţie 
îngrozitoare în economia ţării, ea va trebui să sancţioneze 
principiile legilor din trecut şi să nu vizeze la nici un sistem 
nou. Reforma ar consista aşa dar mai cu seamă în măsuri 
cari ar zădărnici posibilitatea abuzurilor. 

Relevăm dar că aceeaşi comisie de acum treizeci de ani 
a propus acele reforme care ar fi garantat o sănătoasă des- 
voltare a vieţii organice a statului şi cari până'n ziua de azi 
au rămas dezinteresate. 

Comisiunea după ce sa ocupat de cestia agricolă care-i 
fusese recomandată să-i fie principalul scop al deliberărilor 
sale, a indicat întrun mod sumar reformele care i-au părut 
cele mai necesare în diferitele ramuri ale administraţiei. 

Ne vom mărgini a cita între altele: 

regularea modului de numire şi înaintare în funcțiunile 
publice ; 

revizuirea legii asupra alegerii membrilor adunării generale; 

regularea legii asupra celor şase zile de lucru ce săteanul 
era dator să facă pentru construirea podurilor şi şoselelor ; 

regularea sentințelor judiciare date definitiv şi în ultimă 
instanţă. 

Este de constatat că aceste reforme a căror urgenţă era 
demonstrată aşteaptă execuţia lor. 

Modul de admisibilitate şi înaintare în funcțiunile publice 
a dat loc, întradevăr, la câteva regulamente, dar în fapt a 
rămas literă moartă. Favoarea şi interesul electoral singure 
prezidează la alegerea amploiaţilor statului, cu toate că cine 
nu știe că capacitatea, experienţa, integritatea și probitatea 
factorilor însărcinaţi d'a aplica legile şi regulamentele, sunt 
condițiuni esenţiale a mersului regulat al unei bune admi- 
nistraţii, a garanţiei drepturilor şi apărării intereselor fie- 
căruia. şi prin urmare a bunului:traiu și liniștei publice. Dar 
sub regimul actuai interesul personal, convenienţele de cote- 
rie primează interesul general și binele public. Necesitatea 
de-a conserva o majoritate compactă şi devotată în adunări, 
trece peste ori care alte consideraţii. Pentru a dobândi gla- 
surile deputaţilor, trebue exigenţele lor satisfăcute, se încre- 
dințează funcțiunile delicate de prefecţi şi subprefecţi, crea- 
turilor deputaţilor cari, sub numele lor, administrează distric- 
tele după plac şi dispun fără nici o responsabilitate de inte- 
resele, de averea şi de onoarea cetăţenilor. Funcţiunile pu- 
blice sunt adesea în mâinile unor oameni stricaţi, loviți de 
sentinţe judecătoreşti; astfel anarhia şi dezorganizaţia dom- 
nesc pretutindenea, și muncitorii de pământ sunt supuşi la 
vexaţiuni, la acte arbitrare, adevărate cauze cari aduc mizeria 
între arendaşi, proprietari şi săteni. 

Cât despre legea electorală avem tristul şi scandalosul 
spectacol al necontenitelor violări la care este supusă sub 
presiunea oficială care se etalează fără pudoare şi sub arbi- 
trariul care domină toate operaţiunile în aplicarea ei. 

Aducerea la îndeplinire a sentinţelor definitive și date în 
ultimă instanţă este în vecie amânată, încât interesaţii sunt 
siliţi a aştepta zece ani şi mai bine bunul plac al oamenilor 
dela putere, pentru a intra în posesiunea drepturilor lor, daca 

nu sunt servii devotați ai guvernanților, încât justiția subor- 
donată politicei, a devenit o ficțiune şi nu mai există nici 
o garanție pentru cele mai prețioase interese ale societății. 

Situația ţării devine astfel din zi în zi mai gravă, mai 
înstristătoare ; rădăcinile răului devin mai adânci şi criza 
este de natură a preocupa oamenii bine cugetători. Ar fi 
vremea ca toate puterile vii ale ţării să se unească strâns 
pentru a aviza serios la mijloacele d'a preveni pericolele 
iminente cari ameninţă starea socială, economică și poli- 
tică a acestei ţări, încredințate unei exploatări din cele mai 
lipsite de pudoare. 


QUOUSQUE TANDEM ?.... 


„Românul“ promiţându-ne programul nou, revăzut, corijat 
și adaos al partidului: roşu, nu poate făgădui aceasta făr'a se 
lega din nou de conservatori. 

Ar fi de dorit ca confrații să-şi modereze condeiul. Când 
foaia oficioasă zice despre partidul conservator, că a căzut 
în trecut „cu tot sprijinul Turciei, Rusiei şi Austriei“, atunci 
ori nu ştie ce zice, ori se face a nu ști. Interesele acestor 
trei puteri fiind pururea diametral opuse, nu pricepem cum 
se'nţelegeau întrun mod atât de spontan asupura unui sigur 
lucru : menţinerea partidului conservator la putere în ţările 
române. Un partid care convenea Austriei nu mai putea 
conveni Rusiei sau Turciei şi viceversa. Deja punerea ală- 
turi a acestor trei nume este absurdă şi „Românul“ ar fi 
trebuit să fie măcar atât de prevăzător pentru a alege din trei 
puteri numai pe una, care-ar fi sprijinit pe boieri la putere. 

Dar altă contrazicere. P 

„Partida care se numeşte boierească şi după 1860 conser- 
vatoare, zice „Românul“, avea averea, proprietatea, guvernul 
și deprinderea țării de a i se supune orbeşte“. 

Daca țara se supunea orbeşte acestui partid, prin deprin- 
dere, ce nevoie mai avea el de sprijinul Rusiei, Austriei, ori 
Turciei ? 

Daca venim însă la partidul roşu lucrurile se schimbă 
foarte în defavorul lui. 

Aci Eliade şi Băicescu nu văd în d. C. A. Rosetti decât un 
„agent provocator“. al unei singure mari puteri, om făcut 

pentru această meserie, căci n'are patrie, patria lui fiind 
universul lui Blanqui, n'are naţionalitate, naționalitatea lui 
fiira umanitatea întreagă a comunarzilor, n'are trecut şi 
tradiţii, cun cuvânt nimic de pierdut, totul de câştigat. 

„„Pseudo-Românul'“ și cu el d. C.A. Rosetti, se laudă că, la 
1848. toată ţara „a aclamat stindardul” dumnealor. 

Dar ce e 1848 în România în deosebi? Ce însemnătate 
istorică a avut acest an pentru noi? 

Să i-o spunem noi. Toată mişcarea română dela 1848 n'a 
fost decât pretextul căutat pentru ca Ruşii să treacă în Tran- 
silvania, un pretext pe care d. C. A. Rosetti s'a găsit să li-l 
dea, în mod dezinteresat se va zice, dar ne îndoim de dezin- 
teresarea acestei personalităţi. Fecit cui prodest, zice lati- 
nul, a făcut-o acela căruia i-a folosit. 

Ce-a urmat pentru ţară din mişcarea al cărei merit si-l 
insușeşte ? 

Invazia şi foametea. 

La 1875 vedem pe d. C. A. Rosetti agitându-se spasmotic. 
Ce era în perspectivă? Răsboiul Ruso-Turcesc. Cui era să 
facă drum d-l C. A. Rosetti, venind la putere cu creatu- 
rite sale?  Ruşilor. Fecit cui prodest. 

Ce-a urmat din agitația, al cărei purtător de steag era 
Pherekydes ? Invazia şi cărăturile peste Balcani. 

Acum la 1882 d. C. A. Rosetti se mişcă. L-a apucat 
focul reformelor şi dorul de țărani. El care nici cunoaşte 
pe ţărani, nici gândeşte la soarta lor, el care numea maniac 
pe oricine se ocupa de această cestiune, ajunge a se impro- 
viza în promotorul îmbunătăţirii sorții ţăranului. 

Intrebăm, ce e la mijloc? Ei bine, avem onoare a o 
repeta din nou d-lui C. A. Rosetti: fecit cui prodest. Prea 
miroase anul 1882 a Scobelef, a Bosnie, a turburare în Orient. 
pentru ca d-lui C. A. Rosetti să nu-i trebuească o cestiune 
agrară improvizată, spre a pune țara în neputinţă de-a lua 
> atitudine hotărită, încât, tulburată înlăuntru şi neputin- 
cioasă în afară, să fie silită a transige cu invazia, precum 
deja de două ori a făcut-o, conform intenţiilor d-lui C. A. 
Rosetti. 

Și ce va urma din această agitație? Invazie şi foamete. 

„Binele-Public'' povestea într'un rând că d. I. C. Brătianu 
însuşi a declarat despre amicul său politic, d. C. A. Rosetti, 
că nu cunoaște istoria țării, nici are sentiment de naţio- 
nalitate. 

Lăsăm pe seama d-lui Brătianu aceste cuvinte; vom po- 
vesti ceea ce am auzit dela un martor ocular. Intr'un rând 
d. C. A. Rosetti se afla pe vapor, înconjurat de-o curioasă 

promiscuitate de orientali, Greci, Turci, Bulgari, Sârbi, Evrei 
şi alte neamuri. Cam cu chef, ca'n genere după masă, spuse 
următoarele : 


„Dela toţi oamenii din ţară am văzut bine, dela Greci, dela 
Bulgari, dela Evrei (fratele Rosenthal), numai dela Români 
nu. Să nu mor eu, până n'oiu aduce pe toţi Românii în sapă 
de lemn.“ 


Au trecut douăzeci de ani de atunci, dar martorul ocular 
trăieşte. Ceea ce ni se povesteşte cu ceea ce afirmă d. I. Bră- 
tianu despre amicul său se potriveşte de minune una cu alta. 

Dar să nu crează că amăgeşte pe cineva. Precum d-sa 
urăşte pe Român, așa Românul îl urăşte pe el. „„Hidoasa poci- 
tură“ zice Alexandri, „spirit infernal“ zic marginile Bucureş- 
tilor, și dacă ţăranul n'a ajuns să zică nimic, e că nici nu ştie 
de existenţa acestei caricaturi. 

Crede poate d. C. A. Rosetti că-l urâm pentru aceasta? 
Nu, ne-ar fi ruşine să-l urâm. Ura presupune oarecare res- 
pect, pe care nu l-am simţit niciodată pentru d-sa. Ne e 
scârbă şi ruşine. Scârbă a vedea pe un om străin ca origine 
şi apucături conducând destinele celui mai numeros şi mai 
cuminte popor de lângă Dunăre, ruşine de noi înşine, de 
amorţirea noastră naţională că am putut îngădui unui ase- 
menea panglicar oriental, bun pentru a bate toba înaintea 
unei menajerii, să se pretindă conducător al spiritului public 
dela noi. Mai bine, zicem, rob sub vechile Domnii drepte şi 
sub legile lor creştine, cu conștiința că asupră-ţi se 'ntinde 
mareie arbor al poporului și al geniului românesc, decât la 
banchet alături cu gheșeftari ca Carada, cu eroi ca Candiano, 
cu oameni de onestitatea lui S. Mihălescu. Mai bine rob în 
țara drepţilor, decât om mare în ţara în care malonestitatea, 
trădarea nocturnă, vicleșugul şi pehlivănia sunt merite şi 
titluri de înaintare. Toată mândria noastră de rasă, tot sân- 
gele strămoşilor, toată vigoarea şi înţelepciunea lor, naivă 
şi tânără, buna lor credinţă şi dreptatea lor neclintită pro- 
testează în contra pângăririi istoriei noastre naţionale de 
către un aşemenea venetic. 

Se va zice însă: „Se poate ca un om să minţă viaţa în- 
treagă, să facă zilnic protestaţiuni de patriotism şi naționali- 
tate în care să nu crează ?“ 

Se poate pentru că vorbele ce le întrebuinţează au alt înţe- 
les în dicţionarul criptografic al său. 

Ştim de ex. că expresia „naţiune' însemnează în coloanele 
foii sale „partidul roşu“. 

n întreg dicţionar de chei şi ţifre foieşte în „Pseudo-Ro- 
mânul'“ pe care nu-l pricepe decât d. C. A. Rosetti şi confi- 

denţii săi. „„Veghiaţi, ora a sunat“, „Ale tale dintru ale tale“, 
„Națiune“, „Românul“, toate acestea au în dicționarul lor o 
altă însemnare decât în lexiconul limbei noastre. Precum 
roşii se'nţeleg într'o limbă a cărei cuvinte au un sens con- 
venţional, nu pe cel lexical, tot astfel ei sunt ţinuţi la un 
loc prin trecutul lor de crime şi de fără de legi comune. „Vă 
am pe toţi la mână“ le şopteşte d. C. A. Rosetti în Cameră şi 
fețele rotunde şi grase ale milionarilor improvizaţi devin 
galbene ca ceara la acest cuvânt. Maffia şi Camorra ? Sunt 
> jucărie pe lângă acest partid în care nu există om com- 
promis, a cărui viaţă descrisă clar, să nu merite ocna. 

Și acest partid discreditat în ochii săi proprii, ameninţat 
de propriile sale căpetenii cu „pușcăria şi carantina“, ţinut 
ia un loc, nu prin comunitate de principii, ci prin compli- 
citate de fapte rele, acest partid şi organul lui îndrăzneşte a 
zice că „conservatorii sunt deconsideraţi prin felurite abuzuri. 
în cari se'nnomoliră“ şi că a fost „Sprijiniţi de Rusia ?“ 

Dar pentru Dumnezeu, unde e Carada, unde e Candianoul, 
unde Mihălescu nostru ? Cine dintre noi a călătorit la Liva- 
dia ? Cine au făcut milioane cu răscumpărări, cine au pre- 
făcut parlamentul în local de ruletă şi de joc de bursă? 

Quousque tandem... ? 


CRIMINALI, NU CULPABILI 


„Parturiunt montes, nascitur ridiculus mus“, gem munţii 
x se naște un şoarece. 

După vântul care şi-l luase „Pseudo-Românul'“ când făgă- 
duia noul program al partidului său, ne aşteptam la lucruri, 
de nu mari dar cel puţin însemnate, la idei organice, care în 
adevăr să puie desvoltarea ţării pe o cale mai bună. 

Când colo... ce să vezi? Cinci principii — mari şi late — 
ne înşiră foaia guvernamentală ca program viitor al parti- 
dului roşu, 

1). Dreptatea nu este aşezată pe temelii. 

2). Instrucţiunea în sate nu este. 

3). Nu s'a îngrijat nime ca sătenii să nu fie din nou robiţi 
prin tocmeli agricole. 

4). In comune nu sunt drumuri, plantaţii, poliţie, spitaluri. 

5). Bătaia nu e bună. 

Ştiam până acum că un program cată înainte de toate să 
fie pozitiv. Din negaţiunile : „nu este dreptate“, „nu este 

instrucţie“, „nu'ngrijeşte nime de săteni“, „nu sunt drumuri“ 
nu rezultă nimic. Judiciile negative dovedesc un grozav gol 
intelectual, prin nedeterminarea lor infinită ; se pot înmulţi în 
infinit fără ca cineva să ştie ce lipseşte în adevăr. Nu e bun 
cutare lucru, nu cutare, nu așa, nu pe dincolo, nu şi iar nu, 
şi nimeni nu poate şti din şirul de negaţiuni ceea ce ar fi în 
adevăr bun şi folositor. 

De mult am observat lipsa de idei a confraţilor şi adeseaori 
am avut ocazie a ne bate joc de micul bagaj de fraze cosmo- 
polite, care garniseşte într'un chip atât de sărăcăcios locali- 
tăţile strâmte și cranioscopic-curioase, în care rezidă creerii 
lor. 

Oare aceste sunt naturi de adevăraţi reformatori ? 

Permită-ne confrații a le-o spune ; semnul dumnezeesc, prin 
care se deosebesc adevărații reformatori de panglicarii ce vor 
să ia ochii mulţimii cu lucruri nouă, steaua în frunte cu care 
se nasc în lume, este iubirea trecutului, simţul istoric. „Nu 
voi să stric legea veche, zice Isus Nazarineanul, voiu s'o 
restabilesc'*. „Nu voiu să ating biserica, zice Luther, voiu s'o 
fac cum a fost“. „Voim să punem la loc bunele şi bătrânele 
datini ale ţării“, zice Mateiu Basarab. „Vă cer trecutul ţării 
mele îndărăt cu Domnia ei, cu legile ei vechi, cu datinele ei“ 
zice Tudor cătră împăratul Turciei, şi numai în trecut văd 
toţi rădăcinile regenerării. 

„Spitaluri trebuesc în sate; abia s'au înfiinţat câteva şi 
nu mai ajungeau paturile“ zice „Românul“. 

Da, într'un spital aţi prefăcut ţara, pe care, prin importul 
vostru de fraze, aţi îmbolnăvit-o moraliceşte şi fiziceşte. 
Spitaluri pentru bolnavii morali, temnițe, spitaluri pentru 
bolnavii fizici! Spitaluri pentru jertfele politicei voastre eco- 
nomice şi sociale, căci poporul întreg e bolnav, de hatârul cu 
care milionarizaţi creaturile voastre, de hatârul cu care cer- 
cetaţi crimele cărăturilor peste Balcani, de hatârul cu care 
faceţi din rebelul din Ploești pe adjutantul Maiestăţii Regelui. 
Da, spitaluri, căci acest popor nu mai crede în merit... Uzan- 
tele principiului „facem treburi“ ,„apucăturile viclene s'a sub- 
stituit meritului. El nu mai crede în onestitate, căci mal- 
onestitatea este un titlu de înaintare şi din oameni vrednici 
„de puşcărie și carantină“ se compune sfatul legiuitor al ţării. 
El nu mai crede în eroii săi, după ce eroii nopţii dela 11 
SI evruarie sunt mari și tari, după ce trădarea şi infamia sa 

botezat în numele eroismului. Ați răsbotezat cuvintele, aţi 
suplantat înţelesul pe care li-l dăduse secolii vieții noastre 
istorice, aţi scornit limba păsărească în locul celei românești, 
aţi desfiinţat, Erostraţi străini şi nelegiuiţi, toate vertebrele 
de drept, de echitate şi de tradiţie ale acestei străvechi şi 
de Dumnezeu păzite ţări. 

Pentru voi n'a preexistat nimic înaintea voastră, şi puţin 
vă pasă de ce va exista după voi. „După voi potopul !'* 

Forme de guvernământ şi principii nu sunt pentru voi 
decat nişte expediente ca oricare altele ; le luaţi, nu din adân- 
cul inimei voastre proprii, ci dela alţii. Noi — această foaie 
în deosebi — am fost cei dintâiu care am dat țipătul de 
alarmă în privirea stării rele a ţăranului. Dar n'am uitat a 
cita cauzele, Cauza cea adevărată e că cea mai mare parte 
a paturii superpuse în acești din urmă treizeci de ani, nu 
compenseaza prin merit şi ştiinţă munca poporului care-i 
susține. Ați inzecit sarcinile acestui popor pentru a hrăni 
cu birul lui o sumâ de plagiatori pe catedre universitare, tră- 
datori şi rebeli ca ofiţeri superiori. directori de drum de fier, 
advocaţi, plătiţi cu 30, 40 de mii de franci pe an. 

Aţi tacut din plagiat, din nulitate, din feneantism un merit, 
un titlu de înaintare; i-aţi dat poporului formele goale a 
unei civilizaţii străine, fără umbră din cuprinsul şi bucuriile 
ei; aţi făcut ca plebea, plebea uliţilor oraşelor, să domniască 
peste nobilul popor românesc ; mai mult, aţi constituit privi- 
legii pentru ca această arhiplebe pururea să rămâie dea- 
supra, 

Și nu e dreptate azi? Dar de unde să fie, când aţi atins-o 
în sâmburele ei, în dreptul consuetudinar parte viu, parte 
cuprins în codicii vechi şi aţi impus legislaţiuni străine ? 

Și azi când aţi prefăcut dreptul, obiect al datinei şi con- 
ştiinţei publice, în ştiinţa vastă a unor legiuiri străine, când 
judecătorul cată să fie om special, voiţi să îndreptaţi justiţia 
prin electivitate ? Cei ce nu cunosc codicele să ştie pe cei 
cari şi-au făcut din aplicarea lor o misiune a vieţii ? 

Nu e instrucțiune azi? Dar dela cine să înveţe poporul ? 
Dela declasaţii din cari aţi făcut profesori, ce având inşişi 
patru clase liceale, devin profesori de liceu sau de facultate ? 

Stau rău comuna şi judeţul ? Şi mijlocul de a le îndrepta 
starea, consistă în sufrajul universal, in seducerea populaţiu- 
nilor prin amăgitori de profesie, prin oameni cari şi-au făcut 
o meserie din a promite marea cu sarea şi a nu ţinea nimic ? 

Sunt rele tocmelele agricole ? 

Dar cine l-a silit pe țăran să se tocmească decât sarcinile 
impuse de stat, de comună, de judeţele cu selfguvernmentul 
lor plătit şi compus din simpli postulanţi ? Si azi — spre 


domneşte în materie, de când lumea ? Principiul tuturor 
legislaţiunilor de când i-a venit în minte unui legiuitor să 
dispuie ceva, e că absolut libere sunt tocmelele, dar făcute 
odată, îndeplinirea lor e obligatorie. Voi întoarceţi principiul 
pe dos şi ziceţi: 'Tocmelele nu sunt libere ; se vor face cum 
M. Eminescu: Opera Politică, vol. II 

zic eu, iar îndeplinirea lor rămâne la discreţiunea fiecăruia. 
Cum o vrea şi de-o vrea o face. 

Şi acum, după ce toate expedientele şi panglicăriile sau 
înfundat, vine „Pseudo-Românul“ şi proclamă că „Partida 
naţională şi liberală culpabilă este“. „Pentru relele în instruc- 
ţiunea publică sunt răspunzători toţi membrii partidei naţio- 
nale şi liberale“, c'un cuvânt de toate relele economice, so- 
ciale, igienice chiar, e răspunzător şi culpabil partidul roşu. 

Culpabil ! 

Culpa presupune știință şi premeditare. Prea sunt igno- 
ranţi, prea neînsemnaţi membrii partidului roșu, pentru a fi 
culpabili in publicis. Singura lor ţintă a fost de a se îmbo- 
găţi, de a-și creea sinecure şi averi; ei nau avut nici o în- 
semnătate politică, prin urmare nu culpabili, ci greşiţi sunt. 
Greşalele însă în politică — sunt după cum zic francejii, 
crime ; căci în urma lor sufer milioane de oameni nevinovaţi, 
se 'mpedică desvoltarea unei ţări întregi şi se 'ntunecă pentru 
zecimi de ani înainte viitorul ei. 


RĂSPUNDEREA 


Credem necesar a reveni asupra revistei „Românului“ de 
care am vorbit în numărul de ieri, căci e plină de învăţă- 
minte pentru oricine ştie să descifreze frazele apocaliptice ale 
acestui ziar. 

Confratele nostru, ocupându-se de reformele și îmbunătă- 
țirile pe care partidul său trebuia să le introducă, dar pe 
cari nu le-a introdus, aruncă această acuzaţie cel puţin neaș- 
teptată. : 


„Vinovaţi pentru menţinerea acestei ucideri morale a na- 
țiunii, pentru cești şase ani din urmă, sunt senatorii, depu- 
taţii şi guvernul partidei noastre.” 


Da, puneţi-vă cenușă pe cap, bateţi-vă pieptul, strigaţi : 
Mea culpa, căci culpabili sunteţi, le zicem şi noi care-i 
vedem la lucru de atâta vreme. Da, sunteţi culpabili, şi e 
bine să o recunoașteţi înşi-vă în cele din urmă, căci niciodată 
prestigiul justiţiei n'a fost mai compromis, niciodată admi- 
nistraţia n'a fost mai slabă şi mai coruptă, instrucţiunea pu- 
blică mai părăsită, prevaricaţiunile mai dese, jafurile, tâlhă- 
riile şi omorurile mai numeroase, țăranul mai sărăcit şi mai 
mizerabil, nivelul moralității publice, în fine, mai scăzut. 

Caime, ce ai făcut pe Abel? Suntem în drept a vă întreba. 
in timp de şase ani de când ţineţi puterea în mână, ce aţi 
făcut cu acest popor pe care l-ați momit în totdeauna cu 
fraze sforăitoare şi care nu v'a întrebat niciodată de unde 
ați venit şi unde vă duceți? Să v'o spunem noi, căci epoca 
răfuelei a sosit, o anunțați voi înşi-vă cu spaimă, ca păsările 
sălbatice ce ţipă speriate de aproprierea furtunei. 

Apostoli ai unui liberalism înşelător, aţi falşificat simţul 
naţiunei, prin promisiuni irealizabile, considerând negreşit că 
a promite e nobil, a-și ţine cuvântul e burghez.  Patrioţi 
tăţarnici v'aţi prefăcut că vărsaţi lacrămi pe nenorocirile po- 
porului şi, îndată ce ați ajuns la guvern, cea dintâiu grije a 
voastră a fost de a arunca sorții pe cămaşa lui şi de a vă 
împărți funcțiunile şi grasele sinecure căci niciodată nu v’ați 
gândit decât la satisfacerea poftelor voastre nesățioase. Aţi 
Întreit dările săteanului, l-ați executat cu dorobanțul. şi i-ați 
vândut cenuşa din vatră, l-ați bătut şi torturat prin subpre- 
fecții şi agenții voştri, şi astăzi pozați în apărătorul lui: căci 
interesul vostru este să întreţineţi necontenit zâzania între 
proprietar și sătean. Aroganţi în cuvinte, când a fost vorba 
de fapte, aţi îngenunchiat înaintea străinului şi i-aţi oferit 
fața, fără să vă gândiţi că palma aplicată pe dânsa o resimțea 
țara pe obrazul ei. Cu gura plină de principii mari, n'aţi ne- 
glijat niciodată micile voastre interese şi, de şase ani, pre- 
zentaţi ţării spectacolul scandalos ce-l vedem în istoria popoa- 
relor numai în timpuri de decadenţă ; îmbuibaţi însă nesatis- 
făcuţi, vă certaţi unii pe alţii, vă acuzaţi între voi de imora- 
litate, vă aruncaţi în față epitetele de cumularzi şi concesio- 
nari, — toate acestea în ochii naţiunii uimită de atâtea tur- 
pitudini ! 

Aţi comis păcatul neiertat, de care istoria vă va cere un 
compt sever: acela de a fi sdruncinat cu desăvârşire senti- 
mentul onestităţii între cetățeni. Ah! răspunderea vă este 
teribilă, căci o naţiune coruptă este o naţiune pierdută. Lumea 
v'a văzut cu mirare transformându-vă de azi până mâine în 
milionari, fără să poată a-şi explica misterul acestei extra- 
ordinare schimbări, 

Cetăţeanul onest şi-a zis atunci cu descurajare că secretul 
avuţiei nu e în muncă, ci aiurea ; îndoiala s'a introdus în 
sufletul lui, desgustat el a repeţit cuvântul lui Catone: Vir- 
tutea e o ficţiune. Exemplul pornind dela cap, contagiunea 
s'a lăţit, cangrena a coprins parte din corpul social, şi astăzi 
ameninţă să prăvălească națiunea în prăpastie. 

Vă trebue satirici ca Juvenal şi ca Barbier spre a vă des- 
crie, cu viue culori, opera voasțră, de care singuri vă spăi- 
mântaţi. Ați batjocorit în totdeauna libertăţile publice, cari 
sunt patrimoniul poporului, iar nu al vostru, căci aţi intro- 

dus tirania mediocrităţilor patente, aţi înfiinţat o sumă de 
satrapi, în miniatură, cari au căzut ca lăcustele pe spinarea 
judeţelor, spre a le exploata şi jefui. Aceia dir voi, cari au 
ramas onești, au devenit complicii lor, căci nau avut nici- 
odată destul curaj patriotic spre a-i denunța naţiunii in- 
dignate. 

Acum, vă uitaţi fără voie în urma drumului parcurs şi, ca 
femeia lui Loth, rămâneţi împietriţi de groază. Vă întrebaţi 
singuri fără să vă gândiţi că întrebarea ce vă faceţi este 
condamnaţiunea voastră: 

„Dreptatea este ea oare bine aşezată pe puternice temelii ?“ 

In loc de a-i aşterne „puternicele temelii“ de cari vorbiţi, 
aţi voit să-i clădiţi un edificiu pe nisip, spre a o lăsa în voia 
vânturilor. 

„Instrucţiunea publică în sate stă în faşă şi cea din orașe 
bolnavă este“, ziceţi acum. 

A cui e vina? Unde vă sunt socotelele, unde vă este solici- 
tudinea pentru ţăran, „Temelia casei“, solicitudine de care 
faceţi atâta paradă în cuvinte, făra o traduce niciodată în 
fapte? Număraţi printre voi, proprietari mari, capitalişti de 
frunte, oameni înavuţiţi din sudoarea poporului: unde le 
sunt localele de şcoale construite, bisericile reparate, binefa- 
cerile răspândite pe seama populaţiunii rurale? Acestea le 
lăsaţi pe sarcina „conservatorilor“, a „,sincerilor reacţionari“ 
„„.Ciocoi! ciocoi! mai străini în patria voastră decât lepădă- 
turile Fanarului ! 

„Ingrijit-au, vă mai întrebaţi, proprietarii cei liberali, pre- 
fecţii, subprefecţii, deputaţii și senatorii, conform art. 8 al 
legii rurale, despre pământurile celor morţi fără copii. şi cari 
sunt furate de către primari, notari şi notabili răpitori ai 
dreptăţii sătenilor ?“ 

„Ingrijit-au de dreptul săteanului la pădure, de hotărnicie 
și de împietruirea izlazurilor ?“ 

Intrebaţi-vă, căci noi v'am făcut de mult aceste cestiuni. 
ln loc să înţelegeţi însă nevoile săteanului, în loc să-l in- 
struiţi şi să-l luminaţi asupra adevăratelor lui interese, în loc 
să-l ocrotiţi şi să-l ajutaţi, l-aţi asmuţit, prin circulări perfide, 
în contra proprietarului, făcându-l să creadă în naivitatea lui, 
că nu mai are trebuinţă să muncească pământul, căci d. 

„Ruset îngrijește de fericirea lui. Și lucrul neauzit: în nu- 
mele nu ştim căror principe, aţi ameninţat pe funcţionarii 

publici cu destituirea dacă vor continua să aplice legea votată 

_de corpurile legiuitoare şi sancţionată de Capul Statului. 

Lăsaţi ţăranul în pace, căci progresul nu se improvizează 
prin comoţiuni violente. El este opera înceată şi înţeleaptă 
a timpului. 

Tara v'a făcut experienţa în decurs de şase ani, şi a văzut 

că n'ați învăţat decât a vă rotunji averile pe spinarea ei. In 
această privinţă, dibăcia voastră va fi o tristă lecțiune pentru 
generaţiunile viitoare. 

Dacă vă va face cineva bilanţul, el va fi scurt şi dureros: 
mizerie înlăuntru ! umilinţă în afară! 

Duceţi-vă de unde aţi venit! 


„TIMPUL“ ŞI PROBLEMA ŢĂRĂNEASCĂ 


Citit-a vreodată d. C. A. Rosetti resturile sofiştilor greci, 
eristica filosofilor din India, scrierea lui Gerard Hamilton 
asupra sofismelor parlamentare, cartea lui Dumont din Ge- 
neva asupra aceleiași materii? Nu ştim în adevăr daca are 
cunoştinţă de lucrurile acestea, dar ceea ce ştim e: că un 
sofist politic mai perfect decât părintele democraţiei române 
arareori se va găsi. Nu cunoaştem în adevăr apucătură, sub- 
tire sau din topor, pe care redactorul „Românului'“ să n'o 
întrebuinţeze faţă cu noi şi trebue o minte călită oarecum în 
toate subtilităţile ce se obicinuesc de oameni spre a falsifica 
adevărul, pentru a întâmpina curioasele, dar intenţionatele 
sărituri ale spiritului său. 

E prea adevărat că mai nu e om politic care să nu facă 
sofisme, căci sofistica e logica patimei şi a interesului şi 
patima e oarbă, iar interesul uită tot, pentru a nu se vedea 
decât pe sine. 

Ne-ar duce prea departe daca am analiza şi clasa după 
Gerard Hamilton tot ce spune d. C. A. Rosetti, care — un 
sofist naiv şi convins poate de ceea ce zice — îndrăzneşte a 
afirma în Cameră, şi prin ziarul său, că n'a spus niciodată 
neadevărul. Niciodată! Dar să ne ierte Dumnezeu şi verde 
vorbind : d. C. A. Rosetti este incapabil de a spune un singur 
adevăr, precum e incapabil a-l pricepe. Există o boală de 
ochi, numită daltonism. Ochii cuprinşi de ea văd colorile 
altfel ; în loc de roşu văd verde bunăoară. Această boală 
poate deveni foarte primejdioasă, dac'o contractează un con- 
ducător de trenuri de drum de fier, căci pricepe semnele ce i 
se dau cu steaguri sau discuri colorate, altfel de cum i se dau, 
și aplicându-le cum le vede, poate expune pe pasageri cioc- 
nirilor celor mai dezastroase. Ei bine, îi cerem iertare d-lui 
C. A. Rosetti că ne permitem a-i face diagnoza ochilor săi 
intelectuali, dar d-sa s'a născut cu daltonismul minţii, e 
incapabil de-a distinge colorile, pricepe sau se preface a pri- 

cepe pe dos ceea ce zicem şi ne atribue aproape pururea con- 
trairul de ceea ce am afirmat. Dac'ar fi mai tânăr, calea- 
vale, îndreptarea ar fi cu putinţă: un bun collegium logicum 
cu insistența profesorului de-a nu uita punctul controversei, 
i-ar ajuta mult. Dar bătrân şi atât de deprins cu mânuirea 
instrumentelor erorii, noi mai nu putem scrie pentru d-sa, ci 
pentru bunul simț al publicului, care ne pricepe, credem, 
căci nu vorbim chinezește, nici apocaliptic. 

Astfel „Românul“ de ieri spune bunăoară cititorilor săi, că 
după ce d. Maiorescu a susținut în Cameră necesitatea refor- 
mei tocmelilor agricole, alegătorii săi se întruniră şi-l deza- 
probară ; că noi avem tristul curaj de-a combate astăzi ceea 
ce am susținut ieri; că acuzând pe ministrul ce-a propus 
reforma, a cărei necesitate nici noi n'o putem nega, facem 
act de politică cu scopuri nemărturisite şi de răi patrioţi. 

Dee-ne voie d. C. A. Rosetti a contesta cu desăvârșire ceea 
ce zice. Nimeni n'a dezaprobat pe d. Maiorescu, pentrucă a 
susținut necesitatea reformei; nimeni din noi n'a tăgăduit 
această necesitate ; nimeni n'a acuzat pe d. ministru pentrucă 
a propus reforma. Cum a propus-o, asta a fost cestiunea; 
asupra modului am insistat şi l-am găsit revoluţionar şi pro- 
priu a agrava, nu a ușura situaţia. Dar modul cum se face 
un lucru e în toate celea esenţial. Cântă pe violină Don 
Pablo de Sarasate şi cântă pardon de expresie și onor. Costi- 
nescu. Cum cântă unul și altul, asta e cestiunea. 

D. C. A. Rosetti voiește reforma magistraturii. Şi noi 
o voim, dar cum ? Noi cerem numirea prin concurs de titluri 
şi vechime de serviciu, precum şi inamovibilitatea ; d. Rosetti 
voeşte să fie aleasă de garda orășenească a venerabilului 
autor de versuri neogreceşti, Serurie. In privinţa necesităţii 
reformei ne înţelegem deci cu onor. d. Rosetti, dar în modul 
cum pricepem unul și altul lucrurile, ne cam deosebim, n'ar 
fi cu bănat, şi încă binişor. 

Şi noi am voi răul ţăranului ? . 

Dar dacă, de ani încoace, a fost foae caren nenumărate 
rânduri s'a ocupat cu de-a măruntul și se va ocupa încă de 
soarta ţăranului, acea foae a fost „Timpul“. Numai răposatul 
Bolliac a mai scris poate cu atâta convingere ca şi noi în 
cestiunea aceasta și colecţia din anul trecut şi din cel curent 
e faţă pentru ca oricine să se convingă că e poate singura 
cestiune în care am scris cu toată patima de care e capabilă 
inima noastră, cu toată durerea şi cu toată mila pe care ne-o 
inspiră tocmai ţăranul, acest unic şi adevărat popor româ- 
nesc... -s < 

El căruia nu-i dăm nimic în schimb, păstrează prin limbă 
şi datini unitatea noastră națională ; el e-păstrul caracterului 
nostru în lumea aceasta franțuzită și nemţită, el e singurul 

care de zece veacuri n'a desperat de soarta noastră în Orient. 
Aşa chilos şi greoiu cum este, e o parte din rezistenţă în el, 
pe care nimeni n'o poate sfărâma, nimeni îndupleca. Lipit în 
Basarabia, de colosul ucigător de naţii al Rusiei, el, neamul 
râzător al lui Miron Costin, își bate joc de muscali sub nasul 
lor, parc'a lui ar fi împărăţia Muscalului. In Ardeal scoate 
cusur Ungurului și Neamţului; pretutindeni acelaş, pretu- 
tindeni întruparea tinereţei etnice, pretutindeni simțindu-se 
şi fiind superior celor ce-l înconjoară. 

Şi noi i-am voi răul? 

Dar dovada cea mai vie e istoria recentă chiar. Două din 
trei părţi a întreg pământului României îl dădea Regulamen- 
tul organic în posesiunea ţăranului, în schimbul a 22 zile de 
lucru pe an. Astăzi? Sub domnia banului cosmopolit şi a 
posesiunii cosmopolite, d. C. A. Rosetti e silit să prevază în 
lege ca cel puţin 2 zile pe săptămână să rămână pe seama 
ţăranului, ca să-şi cultive pământul său propriu... Va să zică 
nu 22 de zile ale regulamentului, ci 220 de zile ale erei libe- 
rale, înzecit atâta cât muncea înainte, muncește astăzi şi e 
mai sărac decât oricând. 

Şi cine e de vină dacă ţăranul nostru nu mai e la largul lui? 

Cine, decât reformatorii cari au voit să 'ndrepteze datinele 
aşezate de Domnii cei vechi şi adunate în această privire în 
Regulament ? 

Cine decât inovatorii cari credeau a putea inventa o altă 
țară, cine decât cei ce au introdus trebuinţe străine, legiuiri 
străine, mode străine, cine decât cei ce fără știință de carte 
şi fără seriozitate morală s'au improvizat în stăpânitori ai 
acestei vechi şi binecuvântate ţări ? Nu ne mai silească d. C. 
A. Rosetti a repeta crudele adevăruri despre plebea nesă- 
țioasă de străini și semi-străini, pe care i-a înţolit din sudoa- 
rea aceluiaş ţăran, pe care se prefac azi a-l compătimi, căci, 
când ajungem a vorbi de ea, d-sa ştie fără îndoială din expe- 
rienţă că tot fanatismul nostru de rassă se deslănţue atunci 
şi că praful se alege din gheşeftarii şi patrioţii de meserie 
cari-l servesc. 

Aşa dar încă odată: voim reforma legii tocmelelor, dar 
nu cum o voește d. Rosetti, căruia nu tocmelele, ci populari- 
tatea şi vrajba socială-i umblă prin cap. O voim cu serioase 
şi amănunțite studii, cu păstrarea celor două principii nece- 
sare în materie: libertatea transacţiunii şi obligativitatea 
strictă a îndeplinirii ; o voim de bună credinţă şi întemeiată 
astfel, încât să nu mai poată fi o armă de influenţă electorală 
în mâinile guvernului. 

Şi fiindcă pe d. C. A. Rosetti nu-l mai putem îndrepta, am 
dori ca treaba copiilor săi să nu fie a realiza republica, ci 
aceea de-a se pune serios pe carte şi pe muncă, pentru a com- 

pensa prin ele darea ţăranului care-i susţine. Puindu-se pe 
carte, studiind datinele drepte şi vechi ale ţării lor şi ale 
altora, se vor convinge că mare mult bine a fost odinioară 
în această ţară şi mare mult la largul lor și în dragă voie 
trăiau oamenii înainte de epoca reformelor şi înoiturilor ; se 
vor convinge că statul omenesc nu e rezultatul unui contract 
sinalagmatic, ci un organism, produs de natura intimă şi de 
înclinările unui popor și că arta politică e ca arta medicului: 
are să subvină acţiunii şi reacţiunii binefăcătoare a naturii, 
nu să impună legi a priori unui organism, care nu poate trăi 
decât în conformitate cu legile lui înăscute. Atunci se vor 
convinge tinerii că boala imigrării străinilor, boala simplifi- 
cării muncii naţionale, boala feneantismului, sunt toate a se 
atribui ideilor şi trebuinţelor nesănătoase şi disproporționate, 
introduse în țară de minţi semidocte, de barbari pospăiţi. 

Și... mai ştii ?... poate vor deveni reacţionari ca şi noi, poate 
se vor convinge că un popor tânăr nici nu e în stare a fi alt- 
ceva decât reacţionar şi că demagogia şi republica universală 
nu sunt decât semne de marasm senil ia o rassă învechită în 
zile rele, ale cării puteri morale s'au sleit. 


PROPRIETATEA IN TRECUTUL ROMÂNESC 


Proiectul de lege al tocmelelor venind Luni la ordinea zilei, 
multele idei eronate cari s'au produs în anii din urmă asupra. 
originei proprietăţii precum şi a clăcii în România şi pripa. 
reformelor răsărite din aceste erori, ne face să ne întoarcem 
încă odată la istoria adevărată a relaţiunilor vechi dintre 
proprietatea mare de pământ şi muncă, căci ni se pare că o 
descriere clară a evoluţiunii unor raporturi atât de necesare 
e adesea esenţială pentru cunoașterea cestiunii. 

Se va zice că reformatorii şi agitatorii, că d. C. A. Rosetti 
în deosebi, au voit binele, şi dacă rele sunt, nu sunt a se 
atribui intenţiilor lui, ci împrejurărilor. 

Aceasta — o repetăm de atâtea ori — ar putea fi o scuză 
pentru un om privat, nu este pentru unul public. Greşelele: 
unui om public se traduc în nenorociri asupra a milioane de 
oameni nevinovați; mai mult încă: d-sa trebuia să greşească 
şi să greşească pururea. Neavând un cui în ţara aceasta, nici 
cuiul lui Pepelea din poveste, neavând un petec pe toată faţa 
pământului ţării, străin prin origine dar şi mai străin prin 
apucături şi prin idei, pentru d-sa politica este o pură afa- 

cere de invenţie şi de combinaţie, de negustorie de idei şi de 
principii. Din citire de cărţi franţuzeşti şi a priori şi-a croit 
în minte o serie de principii demagogice, o idee de stat cos- 
mopolită, neistorică şi neromânească, un fel de Americă cel 
puţin, daca nu de-a dreptul comună, şi c'o stăruinţă vrednică 
de un scop mai bun, au propagat în curs de douăzeci şi cinci 
de ani tot ce i-a trecut prin minte, indiferent dacă stetea sau 
nu în legătură cu starea de cultură, cu stadiul de evoluţiune 
a statului român. 

Care era starea ţării, dreptul ei, înainte de regulament, 
căci fără îndoială „Regulamentul organic“ făcut din iniţiativa 
imperiului despotic al ţărilor, a trebuit să fie în opoziţie în 
unele părţi măcar, cu „bătrânele şi bunele datini“ ale ţării, 
precum zicea Mateiu Basarab. 

Cronicele amânduror ţărilor ne-o spun limpede: „La înce- 


put tot pământul ţării Domnesc era“... ager publicus, indivi- 
ziunea. Acest pământ se împarte între ostaşii cuceritori, 
gentes, moşneni sau răzeși, între căpitanii lor — boieri, şi 


restul rămâne pământ Domnesc. Moşiile cari se dau boierilor, 
li se dau cu privilegiul de-a le coloniza cu ce condiţii vor 
putea ; favoarea cea mai mare pentru colonizări era aceea 
de-a forma „,Slobozii“ (asylum) — loc în care oamenii robiţi, 
condamnaţi la pedepse, străini, aşezându-se, scăpau de urmă- 
rire. Roma chiar a fost la început o „slobozie“ precum se 
ştie, căci slobozie însemnează „libertate“. 

Cine se așeza pe aceste moșii, originea proprietăţii cărora 
este dania Domnească, se așeza în condiţiile cu care convenia 
cu proprietarul şi aceste condiţii, în dealtmintrelea cam uni- 
forme peste tot locul, sunt originea clăcii și a dijmei. Cu 
desăvârşire aceleaşi raporturi domneau în Ardeal şi Ungaria. 
Și aci pământul Românilor: Făgăraşul, Maramurăşul, cele 
opt ţinuturi ale Banatului de Severin, Munţii apuseni, sunt 
împărţite între ginţile războinice de Români aşezate acolo, 
sunt inalienabile, sunt proprietatea lor. Cellalt pământ, Dom- 
nesc sau Regal, fusese dăruit parte la nobili Unguri, parte 
Saşilor colonizați, parte nobililor Români. Dar ginţile libere 
înmulţindu-se repede în ţinuturile lor, parte intră pe moşiile 
dăruite nobililor, sub condiţii convenite cu aceștia, parte, 
nesuferind raporturile bisericeşti din Ardeal şi Ungaria şi 
mai ales presiunile de convertire ale Papei, trec munţii şi 
întemeiază Țara Românească şi Moldova. Cu prisoasele gin- 
ților aşezate în ţările noastre se colonizează moşiile mari, cu 
prisoasele ginţilor din câteva ţinuturi ale Ardealului şi Unga- 
riei se colonizează moşiile de acolo şi individualitatea etnică 
a Românilor suplantează tot ce întâlneşte în cale şi câştigă 
prin muncă, ţări întregi. 

Din aceste fapte, dovedite prin sute de documente, se arată 

întâiu, că Românii au fost un popor pururea liber şi că neli- 
bertatea e de-o provenienţă foarte târzie. In Ardeal şi Țara 
Românească glebae adscriptio e introdusă, din cauze curat 
timporare și de oportunitate, de Mihaiu Viteazul. 

Al doilea se dovedeşte că era un popor ce respecta dreptul 
altuia cu sfinţenie. Eşind din locurile părintești, câştigate 
prin merite răsboinice, şi așezându-se pe moşia altuia, câşti- 
gată tot prin asemenea merite, el transigea în privirea condi- 
țiilor aşezării, păstrându-și un singur lucru, caracteristic pen- 
tru un popor eroic: libertatea personală. Chiar când ia arma 
în mână, n'o face pentru a cuceri proprietatea nobilului, ci 
pentru a restabili condiţiile primitive cu care s'a aşezat prin 
liberă transacţie pe acea proprietate. Crunte şi viteze bătălii 
au avut ţăranii clăcași din Ardeal cu adversitatea nobililor 
şi adeseori isbutesc a-și revendica condiţiile primitive de 
aşezare. 

Raportul privitor la cestiunea agrară, adresată de-o Comisie 
ad-hoc lui Barbu Vodă (Ştirbeiu) spune identic acelaş lucru, 
care rezultă din întreaga istorie a dreptului român.* Pro- 
prietarul e liber pe proprietate, țăranul pe munca sa şi pe 
averea mobiliară. Aşezarea pe moşii s'a făcut prin tranzacţii, 
păstrându-şi ţăranii deplina libertate personală. 

Erau aceste raporturi favorabile ţăranului ? Fără îndoială, 
căci statistica ne-o dovedeşte. Dela începutul secolului, 
până la 1864 populaţia română creşte repede, după formula 
lui Malthus am putea zice — dela 1864 ea începe a scădea 
şi scade din ce în ce mai repede. 

Dacă d. C. A. Rosetti îşi însușeşte meritul de-a fi reformat 
țara, vază cu ce preţ a făcut-o. Cu mortalitatea poporului 
românesc. , 

Să venim însă şi la Mihai! Viteazu, acest om fenomenal 
prin vitejie şi prin minte, această jertfă tragică a unui merce- 
nar de rând ca Basta. Mihaiu decretează pentru Ardeal şi 
Țara Românească glebae adscniptio, vecinătatea, legarea de 
pământ. Un act nedrept se va zice, care ridica libertatea 
personală. Dar oare ce zicea Mateiu Basarab despre ten- 
dinţa capitalului bănesc de-a suplanta, prin efectul camete- 
lor, pe vechii proprietari prin noi proprietari de origină 
străină ? Noul proprietar — neistoric — putea zice locuito- 
rului: „Daca ai dreptul de-a te muta de pe pământul meu, 
am şi eu dreptul de a te alunga când voiu“. Mihaiu răs- 
punde: „Tot pământul ţării acesteia la început Domnesc 
a fost; proprietate absolută nu există în zilele mele. Noi, 
Domnul, ţi-am dat acest pământ, dar ţi l-am dat cu rezerva 
că-l vei exploata în anume condițiuni. Aceste condițiuni 
sunt pozitive după obiceiul pământului : parcelarea în ferme 
cu dreptul de dijmă şi o zi de lucru pe săptămână. ie-ţi 

trebue muncă? Bine. i-o dau. Dar mie-mi trebue popor, 
pentrucă am de purtat răsboaie și nevoie de contribuabili. 
De aceia-l leg de pământul tău, pe acest popor, şi ori cât 
Sar înmulţi, tu ai să-i dai pământ. 

Ceace-i uimitor în documentele noastre vechi şi-ţi umple 
inima de duioşie şi iubire, este profunda naivitate şi bună 
credinţă de cari sunt dictate. Oamenii, poate unde erau de 
aceiași rassă şi înrudiţi fizic şi moralicește, nu erau numai 
cuminţi, ci şi binevoitori. In acest aluat nu intrase încă 
drojdiile uliţelor 'Ţarigradului, cari să-l facă să fermenteze. 
Astfel şi măsura lui Mihaiu Vodă era de-o mare bună cre- 
dinţă. In mai puţin de 40 de ani populaţia 'Țării-româneşti 
ajunge la două milioane pe atunci, veniturile statului la 
200.000 de galbeni; Mateiu Basarab este acela care culege 
fructele semănate de marele şi nefericitul său predecesor. 

Astăzi nu se mai poate o întoarcere la trecut — care la 
1848 ar fi fost posibilă poate. 

Legea rurală a scos proprietatea de sub vechiul drept 
public, a şters orice urmă a principiului indiviziunii precum şi 
a originei de agru public. Proprietatea mare şi cea mică 
sunt azi absolute. Fără îndoială din punct de vedere social 
şi politic acesta este un progres, încă de aşa natură, în cât 
o retragradare să nu mai fie cu putinţă. 

Ne îndoim însă că acest progres, în momentul în care sa 
realizat a fost potrivit cu stadiul de evoluţiune al societăţii 
române. 

Daca, la 1848, generaţia de agitatori ar fi fost compusă 
din oameni serioşi, cunoscători ţării, poporului şi datinelor lui, 
nu bonjuriști pomadaţi şi frizaţi, daca ar fi fost Tudor şi nu 
C. A. Rosetti, acesta ar fi căutat îndreptarea în întoarcerea 
la trecut. 

Ars trebuia „Regulamentul organic“ şaşa, dar trebuia ars 
in favorul vechilor instituţii românești nu în favorul baga- 
jului de idei cosmopolite şi a priori ale revoluţiei franceze. 

Aceasta din urmă a fost o revoluţie a burgheziei, deci cu 
toate fibrele şi rădăcinile străine de nevoile şi trecutul ţării 
noastre de plugari şi păstori. 

INSTITUȚIUNILE "ŢĂRII IN LUMINA LOR 
ISTORICA 


Odată apucând pe clina unor reforme cari nu țin seamă 
nici de datina țării, nici de aptitudinile poporului, nici de 
trecut, de sigur că onor. d. C. A. Rosetti și compania sa poli- 
tică nu se vor opri numai la regularea tocmelelor agricole, ci 
vor încerca să răstoarne totul cu sus'n jos, pentru a ara pă- 
mântul istoriei române în toate direcţiunile, să nu rămâie 
nici sâmbure, nici rădăcină din ideile trecutului, pentru ca 
brazda să fie îndestul de înfoiată şi de moale să primească 
în ea sămânţa nouilor idei... ale republicei. 

Se ştie că toate cele în ţara aceasta sunt pentru onor. 
tagmă nu lucruri ce-au raţiunea lor de-a fi în chiar natura 
statului şi-a poporului, ci afaco.. de combinaţii temporare şi 
de expedient. Chiar coroana Regelui nu sste forma consa- 
crată a existenţei politice a poporului românesc din suta a 
treisprezecea începând, nu este coroana Basarabilor pe frun- 
tea unui dinast european — ci un mijloc de menţinere la 
putere a partidului roșu, căci d. C. A. Rosetti declară că e — 
„republican şi că e treaba copiilor săi de-a realiza republica“. 
Coroana există, pentrucă onor. părinte al democraţiei o în- 
găduie să existe şi o îngăduie pentru că sub eticheta monar- 
hică „trăim în realitate în republică“ 

Dar dacă însuși felul nostru de-a fi, chipul de existenţă 


tradiţional şi monarhic al statului român, e numai o cestie 


de timp şi oportunitate, cum o fi privind onor. tagmă patrio- 
tică celelalte instituţii ale ţării? Magistratura? Cu toate 
opiniile clare şi exprese ale ţării şi ale organelor ei judecă- 
torești, tagma voiește eligibilitatea ei şi proiectul în cestiune 
e și depus pe biroul camerei. Un proiect voluminos, plin de 
cârciocuri, menit a face din justiţie unealta de ocară a parti- 
dului roșu, o sclavă a patimilor momentane, o îngăduitoare 
a apetiturilor, o creaţiune a stării tirnporare de corupţie. 

Impărțirea ţării în Llaiuri şi ocoale? Un alt proiect de 
lege șterge cincizeci de plaiuri c'o singură trăsătură de con- 
deiu. Dar multe din acestea au istoria lor proprie; unele 
ascund începuturile legendare ale statului român, unele sunt 
leagănul vechilor şi nouelor noastre oștiri teritoriale şi a eroi- 
lor?  Ce'nsemnează toate acestea în ochii unor oameni, pen- 
tru care România e numai din întâmplare o patrie, cărora 
formele ei moştenite nu vorbesc în nici o limbă și nu au nici 
un înţeles ? 

Biserica?  Creaţiunea aceasta eminamente naţională a unui 
Iuga Vodă, carele la a. 1399 încă o face neatârnată de orice 
hierarhie bisericească sau lumească, biserica lui Mateiu Ba- 
sarab şi a lui Varlaam, maica spirituală a neamului româ- 
nesc, care a născut unitatea limbei și unitatea-etnică a poporu- 
lui, ea care domnește puternică dincolo de graniţele noastre 
şi e azilul de mântuire naţională a ţării unde Românul nu 
are stat, ce va deveni ea în mâna tagmei patriotice? Un 
instrument politic. Un alt proiect de lege voiește a intro- 
duce în Sinoade pe onor. Sihleanu, pe liberi cugetători şi pe 
atei; tinda templului devine un teatru pentru advocaţi fără 
pricini şi banul roșu al văduvei, o fisă pentru jucători de 
cărți. 

E asemenea vorba, ca în locul votului pe colegii, să se in- 
troducă în mod clandestin sufrajul universal, vorba ca votu- 
rile tuturora să fie egale, indiferent fiind de unde-i, cine-i, 
ce are ori ce știe fiecare. In locul teoriei de „român și român“ 
se erige teoria de „om şi om“ în materie electorală, care 
realizându-se va pune majoritatea în mâna immigraţiunii, 
încât noi înşine să ajungem poate să fim consideraţi ca străini 
în ţara noastră strămoșească. 

lată pe scurt tendinţele viitoare ale partidului roșu. Pa- 
tria un otel, poporul o amestecătură, biserica un teatru pen- 
tru politiciani, țara teren de exploatare pentru străini, viaţa 
noastră publică o ocazie pentru ilustrarea şi ridicarea în 
sus a immigraţiunii din câteşi patru unghiurile lumii. 

Şi toate le îngăduim noi, o ţară de oameni, îngăduim ca un 
venetic, să se atingă de tot ce constitue trecutul nostru — de 


tot ce e menit a menţine caracterul şi unitatea poporului 
nostru. 


ARTA GUVERNĂRII 


Ceea ce dă guvernului roşu aproape caracterul unui gu- 
vern străin, tot atât de vitreg precum ar fi domnia Muscali- 
lor sau a Turcilor, este atât lipsa de respect pentru tradiție 
şi trecut cât şi deplina necunoaştere a naturii statului şi a 
poporului românesc, pe cari le privesc pe amândouă ca pe 
nişte terene de experimentare. 

Iohn Stuart Mill observă deja în scrierea sa asupra guver- 
nului reprezentativ, că sunt spirite, „cari privesc arta gu- 
vernământului ca o cestiune de afacere“. O maşină de vapor 

sau una de treer, o moară, cun cuvânt orice operă mecanică 
cu resorturi moarte a cărei activitate şi repaos se regulează 
după legile staticei şi ale dinamicei, e pentru ei ceva asemă- 
nător cu statul; maniera lor de-a privi lumea, societatea, 
poporul e o manieră mecanică. Formulele şi frazele cari 
umplu programele acestor oameni, nu sunt adevăruri în sine, 
ci numai niște expediente timporare, pe cari e sau nu opor- 
tun de-a le aplica. 

Tradiția? Nu-i nimic. Vechile datini de drept ori de 
cuviinţă ale poporului sunt nişte prejudiţii. Modul de-a 
exista al statului, forma lui monarhică bunăoară sunt lucruri 
despre cari e în sine indiferent de există sau nu; valoarea 
lor e numai relativă şi are numai atâta preţ, pe cât con- 
tribue la realizarea ambiţiei personale a unui om sau a unui 
grup de oameni, cari văd în stat un mijloc de-a face avere, 
de-a-şi câştiga nume, de-a ajunge la ranguri şi la demnități. 

Dar se ruinează poporul? Le e cu totul indiferent. Dar 
se alterează dreptatea moştenită a caracterului naţional, dar 
se viciază bunul simţ, dar se împrăștie ca de vânt comoara 
de înţelepciune și de deprinderi, pe care neamul a moşte- 
nit-o din bătrâni mai vrednici din generaţia actuală? Ce-i 
pasă liberalului de toate astea ? Toată lumea să piară, numai 
Manea să trăiască! Orice idee apriori, răsărită în creerii 
strâmţi a unui om curios, orice paradox e bun, numai să 
aibă puterea de-a aprinde imaginaţia mulţimii şi de-a o 
duce pe calea aceea, care n'o conduce pe ea spre bun traiu, 
spre muncă şi adevăr, ci care poate ridica o pătură nouă 
de oameni în sus, o pătură turbure, despre care să nu știi 
bine nici ce voeșşte, nici ce tradiţii are, nici dacă e capabilă 
a conduce un stat ori nu. 

„Există alţi logiciani politici — continuă Iohn Stuart Mill 
— cari privesc ştiinţa de-a guverna ca o ramură a științelor 
naturale“. Nu pe ales așa dar sunt formele de guvern; nu 
expediente sunt, nu opera unor intențiuni premeditate, ci 
un produs organic al naturii, gingaş ca toate produsele de 
soiul acesta ; afacerea noastră e de-a cunoaște proprietăţile 
lui naturale, și nu de-a-i dicta legi, ci a ne adapta legilor 
cari-i sunt înnăscute. 

Genialul Montesquieu însuși, întemeietorul cercetării natu- 
raliste în materie de viaţă publică, zice (în cartea De esprit 
des lois) că înainte de-a exista legi, existau raporturi de echi- 
tate şi de justiție. „„A zice că nu există nimic just şi nimic 
injust decât ceea ce ordonă sau opresc legile pozitive, este 
a zice, adaogă el, că înainte de-a se fi construit un cerc, razele 


lui nu erau egale“. 

Această îndoită manieră de-a vedea am găsit-o petrecând. 
istoria tuturor statelor; ea e istoria paralelă a ideilor con- 
servatoare pe de-o parte, a celor demagogice pe de alta. 
Deosebirea pătrunde şcoală, justiție, administrație, vederi 
economice, tot. 

Pe terenul muncii liberalul care nu vede decât rezultatele, 
va zice: scopul economiei politice e producțiunea. 

Producțiune numeroasă, bănoasă, ieftenă iată singura ţintă 
ce-o urmărim. De aci apoi o împărțeală a muncii după na- 
țiuni ; una să producă numai un lucru şi să fie absolut ineptă 
şi incapabilă de-a produce altceva; alta alt lucru. In ade- 
văr imens, eftin, bănos. Fiinţa inteligentă a omului, redusă 
la rolul unui şurub de mașină, e un produs admirabil al 
liberalismului în materie de economie politică. 

Oare nu are mai multă dreptate acela carele zice că 
obiectul îngrijirii publice e omul care produce, nu lucrul 
căruia-i dă fiinţă? E vorba ca toate aptitudinile fizice şi 
morale ale omului să se desvolte prin o muncă inteligentă şi 
combinată, nu ca să degenereze şi să se închircească în favo- 
rul uneia singure. E vorba apoi ca totalitatea aptitudinilor 
unui popor să se desvolte, nu să degenereze toate şi să se 
condamne poporul întreg la un soiu de muncă, care să-l facă 
unilateral, inept pe toate terenele. afară de unul singur. 

Natura poporului, instinctele şi înclinările lui moştenite, 
geniul lui, care adesea neconştiut, urmărește o idee, pe când 
țese la războiul vremii, acestea să fie determinante în viaţa 
unui stat, nu maimuţarea legilor şi obiceielor streine. Deci, 
din acest punct de vedere. arta de-a guverna e ştiinţa de-a 
ne adapta naturii poporului, a surprinde oarecum stadiul 
de desvoltare în care se află şi a-l face să meargă liniștit şi 
cu mai mare siguranţă pe calea pe care-a apucat. Ideile con- 
servatoare sunt fisiocratice, am putea zice, nu în sensul 
unilateral dat de d-rul Quesney, ci în toate direcţiile 
vieții publice. Demagogia e din contră ideologică şi urmă- 
reşte aproape totdeauna realizarea unor paradoxe, scornite 
din mintea omenească. 

Legile demagogiei sunt factice, traduse de pe texte străine, 
supte din deget, pe când ele ar trebui să fie, dacă nu codifi- 
carea datinei juridice, cel puțin dictate şi născute din necesi- 
tăți reale, imperios cerute de spiritul de echitate al poporu- 
lui; nu reforme introduse în mod clandestin, necerute de 
nimenea sau vulgarizate ca o marfă nouă sau ca un nou spec- 
tacol, ca eligibilitatea magistraturii pe care nimeni n’o cere.. 
Măsurile economice ale demagogiei sunt o maimuțărie. Ii 
vezİ creând drumuri nouă de fier, tot atâtea canaluri pentru 
scurgerea industriei şi prisosului de populație din străină- 

tate, pe când adevărate măsuri ar fi acelea menite a desvolta 
aptitudinele cari sunt în germene în chiar poporul ro- 
mânesc. 

Căile ce se deschid concurenţei absolute, departe de-a des- 
volta unul din acei germeni, îi face să se usuce și să dege- 
nereze, restrângând pe Român numai la acel teren mărginit, 
pe care mai poate suporta concurenţa, la agricultură. Dar 
nefiind toţi plugari — ce devine restul? Restul caută funcţii 
şi liberalii exploatează inepţia economică, pe care ei au 
creat-o, deschizând din ce în ce mai multe funcţii pentru 
miile de nevolnici economici, cărora le-a dat naștere tocmai 
liberalismul în materie de economie politică. 

De teapa aceasta sunt toate planurile de reformă și orga- 
nizare ale d-lui C. A. Rosetti. 


UNITATEA DE RASĂ ȘI DE LIMBĂ A ROMÂNILOR 


Contele Wolkenstein s'a întors din Paris la Viena şi după 
mărturisirile sale proprii e foarte mulțumit de rezultatele 
misiunii lui în cestiunea Dunării. 

„„Pesther Lloyd“ ne spune că aranjamentul pe care con- 
tele l-a pus la cale cu d. Camille Barrere, delegatul Franţei 
în comisiunea europeană din Galaţi, e de pe acum sigur de 
consimţământul Germaniei şi al Franţei, precum pe de altă 
parte e deasemenea aproape sigur că Austria nu ar tăgădui 
punerile la cale ale plenipotenţiarului ei. Amănuntele ace- 
stor puneri la cale nu sunt cunoscute încă, deci nu se poate 
aprecia, dacă Austro-Ungaria are cauze de-a împărtăși pe 
deplin satisfacţiunea ce o simte contele. Daca e adevărat, 
zice organul oficios al guvernului unguresc, că, precum se 
exprimă contele, noi am turnat apă în vinul nostru și că 
am sacrificat multe din poziţiunile noastre esenţiale chiar 
atât ale punctului nostru de plecare, cât şi ale propunerii 
Barrere, atunci, în dorinţa noastră de-a înlătura neîncre- 
dera celorlalte puteri şi de-a mântui cu agitația politică care 
fără trebuinţță s'a atârnat de cestiunea aceasta, am mers 
învederat până la acea margine delicată, unde începe însăși 
sacrificarea drepturilor noastre — ba poate chiar dincolo de 
această margine.  Cată în dealtmintrelea să așteptăm indi- 
cațiuni mai exacte asupra compromisului, până a fi în stare 

de-a judeca cu temeiu în cestiunea aceasta. Altfel desfăşu- 
rarea afacerii e departe de a fi ajuns la capăt. Vor trebui 
silinţe noue pentru a câştiga şi consimțământul celorlalte 
puteri şi în urmă abia proiectul se va putea supune aprobării 
Comisiunii internaţionale a Dunării. Redeschiderea sesiunii 
acestei Comisiuni era fixată pentru ziua de 24 Aprilie, însă 
răstimpul scurt care ne desparte de termenul acesta nu ere- 
dem să ajungă pentru toate preparativele ce sunt a se face, 
încât e cu putință ca începutul sesiunii extraordinare să se 
amâne pe mai târziu. 

Ingrijirile lui ,„,„Pesther Lloyd“ că d. conte ar fi trecut 
dincolo de marginea delicată unde începe sacrificarea a chiar 
drepturilor Austro-Ungariei, sunt îngrijiri ele înşile de-o 
natură foarte delicată şi dovedesc o stare de extremă nervo- 
zitate. D. conte n'a putut trece dincolo de acea gingaşe mar- 
gine de vreme ce Austro-Ungaria nu are în apele Dunării de 
jos nici un drept, absolut nici unul, decât doar acela pe 
care-l are China și Japonia şi orice altă putere de pe glob: 
dreptul liberei navigaţiuni. Interese o fi având, nu tăgă- 
duim, dar drepturi nu are şi o dovadă că nu le are e că 
umblă după ele cu lumânarea şi poate că va găsi din nou 
ceea ce caută: pricină şi ceartă. 

Și sperăm că nici nu le va avea, până când Austro-Un- 
garia se va sili din răsputeri să rămâie străină poporului 
românesc, până ce acest popor nu va avea dincolo de munți 
un teren public de desvoltare cum îl au celelalte, Până 
ce domnii maghiari vor pretinde a-l maghiariza cu de-a sila, 
zece milioane de guri şi zece milioane de inimi vor striga 
în contra Austro-Ungariei, căci politicește putem fi despăr- 
titi, dar unitatea noastră de rassă şi de limbă e o realitate 
atât de mare și de energică, încât nici ignoranţa, nici sila 
n'o pot tăgădui. Ei, să nu fi trăit Mateiu Basarab, nici Teofan 
al Ardealului, nici Varlaam al Moldovei, să nu fi fost suta 
a șaptesprezecea cu eroii şi cugetătorii ei, vă puteaţi bate 
joc de noi încă mult timp, dar astăzi nu se mai poate. Azi 
limba este una dela Satmar pân'în Cetatea Albă de lângă 
Nistru, dela Hotin pân'n Granița militară, azi datina e una, 
rassa e una și etnologic e unul şi acelaș opopr, care nu mai 
doarme somnul pământului şi a veacurilor. 

Ceea ce numesc Maghiarii ideia lor de state istoriceşte un 
neadevăr şi ca realitate etnologică un neadevăr. Incă din 
suta a treisprezecea poporul românesc avea ţinuturile lui 
proprii, legea lui proprie — antiquam et aprobatam legem 
— principii proprii, autorităţile proprie elective, fără nici un 
amestec din partea coroanei ungurești. Era un neam de 

ostaşi, oameni de arme, un popor aliat maghiarilor, nu supus 
lor, atât de puțin supus, încât notarul Regelui Bela nu se 
sfiește a-și încuscri pe cei întâi regi de rassă arpadiană cu 
ficele Domnilor Români, anteriori înființării statelor dună- 
rene. Notarul poate fi apocrif, poate fi dintrun veac mai 
târziu, dar psihologic şi pentru respectul ce-l are pentru 
poporul nostru e desigur o probă, când lasă să răsară chiar 
dinastia cea mai veche maghiară din leagănul unei mume 
române. Dar s'au întins Românii, dar au cuprins ţinuturi în 
care nu fuseseră, dar dintrun mic neam de ostaşi a devenit 
un mare neam de agricultori? * Afacerea lor. Sau întins 
prin dreptul cel mai sfânt din toate, prin dreptul muncii. Cu 
munca şi-a procurat pământul strămoșesc şi prin colțurile 
unde intraseră străini, cu munca-l va şi ținea. Daca iobăgia 
a existat, ea a fost un contract de muncă şi această muncă 
seculară au cucerit Ardealul. Ați condamnat părți întregi ale 
poporului nostru la iobăgie, repetând asupră-i blestemul ce 
Dumnezeu l-a rostit asupra lui Adam: In sudoarea frunții 
tale îți vei câştiga hrana de toate zilele. Dar rassa de stă- 
pânitori fino-tartari a uitat că Dumnezeu nu poate ble- 
stema, că blestemul biblic a fost o binecuvântare, căci 
în acea muncă era viitorul poporului românesc, În acea 
muncă numărul lui mare, sănătatea inextrictabilă a sufle- 
tului şi a trupului lui. Prin muncă şi-a cucerit ținuturile, 
prin muncă a ajuns a se cunoaşte pe sine însuşi, prin muncă 
a ajuns acolo, încât îi e ruşine şi silă de a deveni Maghiar. 

Daca dar din realitatea, că există negoţ austriac pe Dună- 
rea de jos, şi există pentrucă am îngăduit să existe, poate 
rezulta ceva, din realitatea şi mai mare că o jumătate a 
poporului românesc trăiește în statul Habsburgilor — pe cari 
Dumnezeu să-i aibă în sfânta sa pază — rezultă în mod 
legitim așteptarea ca să ne vedem respectată limba, datina, 
individualitatea noastră etnică, bunurile conştiinţei noastre. 
Pacea națională cată să precedeze pacea economică. Când 
poporul românesc va avea în monarhie drepturi egale cu 
cele ce le au Croaţii, Polonii, Cehii, Austro-Ungaria va înceta 
de-a fi un stat strein pentru noi şi puţin ne va păsa dacă pro- 
dusele Ardealului românesc ar inunda pieţele noastre ori vice- 
versa. Poporul românesc, politicește despărţit sub doi mo- 
narhi, ar forma două zone deosebite de producţiune şi de 
schimb şi nu ne îndoim că Român cu Român Sar înţelege 
şi că nici odată n'ar mai fi vorba de conflicte economice, nici 
de aversiuni politice între monarhia habsburgică şi statul 
latin de lângă Dunăre. 

E adevărat că pretutindenea — chiar în statul României — 

poporul românesc este asuprit, că, precum în Ardeal şi aci 
i Sau superpus pături de străini, cari falsifică şi împiedecă 
desvoltarea lor. Lupta în contra rămăşiţelor fanariotice dela 
noi, pentru cari patriotismul şi naționalitatea sunt nişte 
mărfuri ce se cumpără la mezat prin pensii reversibile, pro- 
puse de fanariotul Giani şi primite de fanariotul C. A. Rosetti, 
e o luptă foarte grea, și existenţa acestor dușmani ai Româ- 
nimii, predominarea lor în politica statului, include pericolul 
permanent de-a vedea drepturile noastre pe Dunăre trădate 
străinului. Dar să sperăm că nu vor mai izbuti a pune la 
mezat, decât virtuțile lor casnice prin coloanele „Pseudo- 
Românului'. 


NOVELE DIN POPOR 
de 
IOAN SLAVICI 


Un volum de 456 pag. Bucureşti 1881. 
Editura librăriei Socec et Comp. 


Sub titlul de mai sus d. I. Slavici publică întrunite în 
volum, novelele sale: Popa Tanda, Gura Satului, O viaţă 
pierdută, La crucea din sat, Scormon, Budulea Taichii şi 
Moara cu noroc. 

Autorul e de mult cunoscut cititorilor ,,Convorbirilor: şi 
celor ai „Timpului“, mai mult, e cunoscut publicului german 
şi va fi credem în curând celui francez, deşi se pare că 
publicul său propriu, pentru care sunt menite, cel românesc, 
n’a dat atenţia cuvenită activităţii sale literare. 

E înainte de toate un autor pe deplin sănătos în concep- 
ție; problemele psihologice pe cari le pune, sunt desemnate 
cu toată fineţea unui cunoscător al naturii omeneşti ; fiecare 
din chipurile cari trăese şi se mişcă în novelele sale, e nu 
numai copiat de pe ulițele împodobite cu arbori ale satului, 
nu seamănă în exterior cu ţăranul român, în port și în vorbă, 
ci au fondul sufletesc al poporului, gândesc şi simt ca el. 

Poate nu e o idee nouă dacă spunem că orice lucrare lite- 
rară însemnată cuprinde, pe lângă actul intelectual al ob- 
servaţiei şi conceperei, o lucrare de resumţiune a unor ele- 
mente preexistente din viaţa poporului. Sunt scriitori — şi 
numărul lor e legiune — cari sugându-şi condeiul în gură, 
scornesc fel de fel de cai verzi, creaţiuni ale fantaziei pure 
fără corelațiune cu realitatea, creaţiuni ce, prin noutatea lor, 
atrag poate câtva timp publicul şi sunt la modă. Descriind 
situaţii factice, personaje factice sau manierate, sentimente 
neadevărate sau simulate, umflând un sentimentalism bolnav 
— în volume întregi, aceşti autori — numărul lor în străină- 
tate e foarte mare — au un public mai numeros de cum ar 

merita şi primejduesc în mare grad, gustul, sentimentul ade- 
vărului şi bunului simţ. 

Credem că nici o literatură puternică şi sănătoasă, capabilă 
să determine spiritul unui popor, nu poate exista decât deter- 
minată ea însăşi la rândul ei de spiritul acelui popor, înte- 
meiată adecă pe baza largă a geniului naţional. Aceasta 
nu e adevărat numai pentru literat, ci se aplică tot atât de 
bine la legiuitor, la istoric, la omul politic. Nu acel legiui- 
tor va fi însemnat care va plagia legi străine traduse din 
codicile unor ţări depărtate ce au trăit şi trăesc în alte îm- 
prejurări, ci cel care va şti să codifice datina ţării lui şi solu- 
ţiunea pe care poporul în adâncul convingerilor sale o dă 
problemelor în materie. 

Nu acel om politic va fi însemnat, care va inventa şi va 
combina sisteme nouă, ci acel care va rezuma şi va pune 
în serviciul unei mari idei organice, înclinările, trebuințele 
și aspiraţiunile preexistente ale poporului său. 

Nu acel istoric va fi exact, carele în fraze pompoase, va 
lăuda sau va batjocori întâmplările în trista şi searbăda lor 
conexiune cauzală, ci acela care va căuta raţiunea de-a fi 
a acelor întâmplări şi va descoperi-o în adâncimea geniului 
popular. Unul ca acesta ar descoperi că aceleaşi rațiuni cari 
au făcut pe Români să crească, i-au făcut să şi cază ; aceleaşi 
calităţi cari au urcat pe Osmani la înălțimea de stăpânitori a 
trei continente, au fost rădăcinile pieirii lor; că orice cali- 
tate, orice energie, orice e mare şi puternic ca patimă are 
în consegquenţa cu sine însuși rădăcinile fericirii şi nefericirii 
sale. Numai oamenii cari au tăria de-a fi credincioşi carac- 
terului lor propriu, fac impresie în adevăr estetică, ei numai 
au farmecul adevărului, reprezintarea lor sgudue adânc toate 
simţirile noastre şi numai aceasta e obiectul artei. 

Fără îndoială există talente individuale, dar ele trebue să 
intre cu rădăcinile în pământul, în modul de-a fi al poporului 
lor, pentru a produce ceva permanent. Autorii generaţiei 
trecute — un Eliad, un Gr. Alexandrescu, sunt cu tot talentul 
lor natural, scriitori cosmopoliţi. Alecsandri numai e în 
generaţia veche acela care şi-au încuscrit din capul locului 
talentul său individual cu geniul poporului românesc şi de 
aceea el, împreună cu Negruzzi, Donici, ş. a. e întemeetorul 
unei literaturi, nu copiate, sau imitate după lord Byron și 
Lamartine, ci în adevăr naţionale. Tot această cale, care 
rezumă poporul pentru a-l reda ca'mntr'o oglindă şie însuşi 
o urmează şi Slavici. 

„Popa Tanda“ e un mărgăritar de popă românesc, vrednic 
a figura în orice carte de citire pentru sate, un popă cu 
gura de lup şi inima de miel, care mai cu bătaia de joc, 

mai cu sfatul, dar cu pilda proprie mai cu seamă, ridică 
nivelul moral şi material al unei pustietăţi cum i-a Sără- 
cenilor. 

„O viaţă pierdută“ descrie traiul unui ţăran ardelean, care 
naiv şi onest, vine în mlaştina morală a Bucureștilor, unde 
pierde tot ce un om are mai scump. Inavuţit în adevăr prin 
muncă, el dă foc casei şi averei lui, şi părăseşte mocirla 
morală într'acelaşi cărucior, sărac, șezând pe aceeași ladă de 
Braşov, fără să se uite îndărăt, nevoind să ia nimic dela pă- 
mântul, care-i mâncase copilul. El se'ntoarse în Ardeal, tot 
atât de vesel precum venise odinioară, lăsând în urmă-i tot, 
tinereţe, avere şi mormintele familiei. 

„La crucea din sat" şi „Scormon“ sunt două gingaşe idile 
câmpenești ; iar „Budulea Taichii: — poate nu atât de sobră 
în formă ca „Popa Tanda“ e de-o adâncime psihologică 
mai mare încă. Scrisă cu umor, e de-un gen necunoscut 
pân'acum la autorii români. Adâncimea marii seriozităţi 
morale a autorului e acoperită cu bruma uşoară a bătăii de 
joc şi a comicului. S'ar fi crezut că „umorul“, întristarea şi 
patimele îmbrăcate în haina comică a glumei şi a ridicolului, 
e străină geniului nostru popular şi proprie numai Engleji- 
lor şi Germanilor — „Budulea“ d-lui Slavici e o dovadă în- 
vederată de contrariu. Se poate scrie umoristic şi româneşte. 


* *+* 


Ceea ce face meritul scrierilor unui Slavici, Creangă, Nicu 
Gane, nu este numi talentul autorilor, concepția lor curat 
românească, ci şi împrejurarea că întrun mediu pe deplin 
stricat, cum e pătura superpusă de plebe din România, în 
mijlocul unei corupţii care împreună în ea viciile orientului 
turcesc cu ale occidentului, şi-au păstrat sănătatea sufletească, 
reflectă tinereţea etnică, curăţia de moravuri, seninul nea- 
mului românesc. Când vede cineva ce soiu de literatură se 
prăseşte in România, cum o revistă literară din Bucureşti, 
care întruneşte într'un snop o adunătură de tineret semi- 
străin, îşi duce cititorii prin locuri malfamate sub pretextul 
de-a face poemuri à la Alfred de Musset, cum spitalul, bala- 
mucul şi cârciuma sunt singurele locuri, cari furnizează sujete 
artistice literatorilor dela „Literatorul“ şi dela alte între- 
prinderi scandaloase, acela cătă să fie recunoscător puține- 
lor pene în adevăr româneşti, care ne scapă din atmosfera 
infectă a spitalurilor, ce se pretind reviste literare. In aceste 
spitaluri, unde mărginirea intelectuală a pretinşilor autori 
nu e întrecută decât de malonestitatea lor plagiară şi de obrăs- 
nicia cu care ei pe ei înşii se proclamă mari autori, literele 


440 M. EMINESCU 


române au relaţii, fireşte sterpe, cu nişte catâri intelectuali, 
ceea ce nu opreşte că o seamă de acești catâri să fie împo- 
dobiţi cu medalia Bene-merenti. Atâta aveam de zis despre 
mediul mlăştinos şi bolnav, cu eare trebue să lupte literatura 
sănătoasă pentru a-și scoate capul la lumina soarelui. 

Căci închipuiască-șşi cineva — risum teneatis amici — 
până şi gazeta oficioasă a republicei din cafeneaua Procope, 
„Pseudo-Românul'“, își dă părerea asupra novelelor lui Sla- 
vici, ba criticul — non emunctae naris — spune chiar alb 
pe negru că autorul nu-i place când face spirit. Ceea ce 
aştepta criticul spiritual al „Pseudo-Românului“ sunt calam- 
bururi, proprii autorilor jidani din Germania și din Franţa, 
vorbele de şic din romanuri scrise pentru cocotele din Paris, 
lucruri cari învederat nu se pot găsi în scrierile unui autor 
român. Ba criticul gazetei cafenelei Procope combate chiar 
teoria estetică, emisă de d.-Maiorescu. în „Convorbiri“, că 
terenul vieţii naţionale e singurul pe care pot răsări roma- 


nuri bune. Citează — in contrarium cum sar zice — pe 
Daudet, căci e citit băiatul. Și noi am avea poate de citat 
ceva — în contrarium — la teoria d-lui Maiorescu : romanu- 


rile genealogice ale lui Emil Zola. Ar fi interesant a se 
constata, bunăoară, ce minţi, dar mai cu seamă ce caractere 
sar naşte din încrucișarea rassei ovreeşti cu cea neogre- 
cească, încrucișare ce se operează uneori în România. Fără 
îndoială amestecătura între două rasse egal de vechi, egal 
de decrepite fizic şi moraliceşte, ar produce nişte exemplare 
de caracterologie patologică, cari ar fi o adevărată pepinieră 
pentru viitorul redacţiunii ,„,Pseudo-Românului'“. Dar acest 
roman al viitorului cată, după a noastră părere, să fie amâ- 
nat până în momentul, în care poporul românesc însuşi, ajuns 
la starea ce i-o pregătesc patrioţii, nu va mai putea fi un 
obiect destul de estetic pentru romanţieri şi aceştia ar fi siliţi 
a pescui în promiscuitatea San-Franciscului din America 
dunăreană. 


MATERIALURI ETNOLOGICE PRIVIND IN PARTIE ŞI PE 
D. NICU XENOPOL, CRITICUL LITERAR DELA 
„PSEUDO-ROMÂNUL 


D. Nicu Xenopulos, criticul literar dela „Românul“, bine- 
voieşte a se juca de-a baba oarba cu cititorii ,„,lelegrafului- 
Fundescu“ în socoteala mea. Se preface a se supăra pe un 
pasaj din darea mea de seamă asupra novelelor lui Slavici; 

sa supărat în realitate pe alt pasaj şi sfârşeşte prin a mă 
face bulgar și a descrie după cum îi place exteriorul şi 
deprinderile mele. 

Ceea ce spune d. N. Xenopulos în privirea mea sunt crea- 
țiunile unei fantazii nervoase, excitate prin lovirea ce i-am 
aplicat-o în darea mea de seamă. Căci dumnealui nu s'a supă- 
rat pe ceea ce citează în „Telegraful“ ci p'un pasaj pe care 
nu-l citează si care e următorul: 


„Și noi am avea ceva de citat — in contrarium — la teoria 
d-lui Maiorescu : romanurile genealogice ale lui Emil Zola. Ar 
fi interesant a se constata, ce minţi dar mai cu seamă ce caractere 
Sar naște din încrucișarea rassei ovreeşti cu cea neogreciască, 
încrucișare, ce se operează uneori în România. Fără îndoială 
amestecătura între două rasse egal de vechi, egal de decrepite 
fizic şi moraliceşte ar produce nişte exemplare de caracterologie 


patologică, care ar fi o adevărată pepinieră pentru viitorul redac- 
țiunii Pseudo-Românului:“, 


Asta dar va supărat, onorabile, iar nici de cum, după cum 
vă prefaceţi, aluziile la cafeneaua Procope. Aţi văzut în acest 
pasaj, ceeace şi este în el —o aluzie la originea dv., lucru de 
care mi-a părut că trebue să v'aduc aminte şi iată de ce. 


In critica d-voastră asupra novelelor lui Slavici citesc urmă- 
toarele : 


„Acolo unde d. Slavici voeşte să facă spirit, el devine nesuferit. 

„Stilul parcă merge pe brânci şi nuvela e atât de lungă, încât 
chiar- nemţii au zis că putea să fie mai scurtă. 

„Nu era nevoie pentru a o explica să îinventăm o teorie ad-hoc, 
aceea a romanului țărănesc, precum a făcut-o d. Titu Maiorescu 
în studiul său Literatura română, etc. 


Astfel toată atitudinea dv., e de sus în jos, ca şi când 
ați avea a da seama despre scrierile unor oameni infe- 
riori d-voastre; e scrisă cu acea cârnire din nas, proprie 
scriitorilor israeliți din toate ţările, cu acea suficienţă care se 
crede superioară ori cui. In acest instinct de suficență greco- 
ovreiască am lovit prin pasajul de mai sus. Dar cine eşti 
d-ta, pentru ca dela vârsta care-o ai şi cu cunoştintele ce nu 
le ai, să-ţi fie permis a-ţi da aere de superioritate ? 

Cine eşti ? 

Ceea ce nu puteţi tăgădui a fi, pentrucă nu puteţi tăgădui 
fizionomia, nici o puteţi şterge cu buretele. 

De aceea v'aţi şi supărat foc pe spusele mele — căci 
adevărul doare — pe când eu nu mă supăr de loc de modul 
cum se reflectă persoana mea în ochii d-tale, căci dela aşa 

oglindă, nici nu mă pot aştepta la alt reflex. Dar acest 
reflex nu schimbă deloc realitatea; el nu mă opreşte de-a 
fi dintr'o familie nu numai română, ci şi nobilă neam de 
neamul ei — să nu vă fie cu supărare — încât vă asigur că 
între strămoşii din ţara de sus a Moldovei, de cari nu mi-e 
ruşine să vorbesc, s'or fi aflând poate ţărani liberi dar jidani, 
greci ori păzitori de temniţă măcar nici unul. Deşi eu în- 
sumi nu dau în genere nicio importanţă acestor lucruri, ele 
sunt reale şi se pot schimba tot atât de puţin ca şi Evreul 
D-voastre fizic şi intelectual. 

Actele aceste de flagelare le voiu repeta de câteori voiu 
avea să lovesc în instinctele bastarde ale acelor străini, roma- 
nizaţi de ieri de alaltăieri cari privesc toate în ţara aceasta 
„de sus în jos“. Unul abia sfârşeşte liceul, vine să vânză 
mărunţişuri şi suliman la București, îi merge rău o negusto- 
rie și s'apucă de alta: de negustoria literară. 

Şi acea fizionomie de frizor nu s'apucă doar să critice ceva 
de-o seamă cu el; nu, de Alecsandri se leagă. 

D. N. Xenopulos învaţă doppia scrittura şi alte lucruri 
atingătoare de negoţ în străinătate dar întors, sapucă de 
negoţ estetic în coloanele ,„,Pseudo-Românului“ judecând iar 
de sus în jos autori, de cari nici nu e în stare să-şi dee bine 
seama. 

Cun cuvânt, nu în d. Xenopulos în abstracto am lovit, 
ci în defectele înăscute rassei, cari nu se pot schimba. Ace- 
ste defecte trebuesc temperate, trebuesc intimidate prin lovi- 
turi dureroase pentru a nu deveni stricăcioase vieţii noastre 
publice. 


Dar această lămurire ce i-o dau d-nului mai sus citat nar 
avea nici o valoare, căci nu credem că Evreul său fizic, pe 
care-l drapează, fără îndoială cu mai multă eleganţă decât eu 
partea mea muritoare, să intereseze tocmai mult pe cititor. 
Această lămurire-mi dă mie ocazia de-a mă rosti asupra 
unui adevăr pe care-l cred nestrămutat şi care-mi pare de 
cea mai mare importanţă pentru desvoltarea ulterioară a 
poporului nostru. 

Am avut neplăcuta datorie — căci pentru individ poate 
deveni o continuă neplăcere — de-a constata un adevăr, des- 
pre care mă mir că nu-l formulaseră alții înaintea mea, de 
vreme ce plutea în aer şi se impunea de sine însuşi, de-a 
constata adecă că tocmai în România poporul românesc n'a 
ajuns — decât cu rare excepţii — de-a da expresie fiinţei sale 
proprii. In viaţa publică, în şcoli, în literatură chiar sa 

Superpus o promiscuitate etnică, din părinţi ce nu vorbeau 
în casa lor românește, şi această pătură superpusă e cuprinsă 
de-un fel de daltonism intelectual faţă cu calităţile unuia 
din cele mai inteligente şi din cele mai drepte _ popoare, 
poporul românesc. 

Intâmplarea m'a făcut ca, din copilărie încă, să cunosc 
poporul românesc din apele Nistrului începând, în cruciş, 
şin curmeziş până în Tisa şin Dunăre şi am observat că 
modul de-a fi, caracterul poporului este cu totul altul, abso- 
lut altul decât acela al populaţiunilor din oraşe din care se 
recrutează guvernele, gazetarii, deputaţii ş. a. m. d. Am 
văzut că Românul nu seamănă nicăiri nici a C. A. Rosetti, 
nici a Giani, nici a Carada, nici a Xenopulos, că acest popor 
e întâiu fizic cu mult superior celor numiţi mai sus, intelec- 
tual asemenea, căci are o inteligenţă caldă şi deschisă ade- 
vărului, iar în privirea onestităţii cugetării şi înclinărilor e 
incomparabil superior acestor oameni. Am observat şi mai 
mult: că clasa veche superioară, rea bună cum o fi fost 
seamănă în toate cu mult mai mult poporului ; că are mai 
multă francheţă de caracter şi incomparabil mai multă one- 
stitate, că sunt în ea rămăşiţe de vrednicie dintro vreme 
anterioară epocei Fanarioţilor. 

Se putea oare să nu conchid că pătura superpusă de roşii 
nu e nici română de origine, nici asimilabilă măcar ? Dovada 
cea mai strălucită despre aceasta, mi-a dat-o banchetul d-lui 
C. A. Rosetti, la care mesenii erau într'adevăr de-o stranie, 
de-o absurdă promiscuitate. 

Din citirea isvoarelor istorice m'am convins că în decursul 
evului mediu, care pentru noi a încetat cu venirea fanario- 
ților, n'am avut clasă de mijloc decât ca slabe începuturi 
Şi că această clasă — excepţii făcând de olteni şi ardeleni — 
e cea mal mare parte de origine străină. De aci abia am 
putut să-mi explic revoluţia socială petrecută în zilele lui 
Cuza Vodă, al cărei apogeu e sub domnia lui Carol-Ingădui- 
torul, Este în realitate, nimic mai mult, nimic mai puţin, 
de cât proclamarea perpetuă a  predominării elementelor 
străine asupra poporului istoric, compus încă până azi din 
țărani mici şi mari. Odată ajuns la această convingere totul 
era hotărît pentru mine ; era o datorie de a fi şi de-a 
rămâne în partea poporului istoric din care însumi fac parte, 
şi în contra păturei superpuse de venetici. 

M'am convins că acea ură în contra trecutului, acea arun- 
care în apă a tuturor tradiţiilor, acel abis creat între tre- 
cutul de ieri şi prezentul de azi, nu e un rezultat organic şi 
necesar al istoriei române, ci ceva factice şi artificial. 

Nu omul în abstracto se mişca în d. C. A. Rosetti în contra 
boiarilor, ci grecul; nu omul în abstracto, Fundescu, înjură 

în „Telegraful“, ci ţiganul din el; nu talentul înăscut al 
d-lui Xenopulos îşi dă în coloanele „,Pseudo-Românului'“ un 
aer de superioritate, luând cam peste picior novelele lui Sla- 
vici sau o teorie a lui Maiorescu, ci „jidanul“ din el îşi dă 
aceste aere. Caracterul din nefericire — se moşteneşte. 

Un popor bătrân şi unul tânăr sunt două ramuri din 
copacul omenirii, dar cari s'au despărţit de mult şi s'au deo- 
sebit de mult. Vai de poporul tânăr, cu instincte gene- 
roase, cu inteligenţa mlădioasă şi primitoare de adevăr, când 
vine în atingere cu uscăturile omenirii, cu resturi de popoare 
vechi care au trecut prin toate mizeriile unei civilizaţii stinse, 
cu acele resturi în care vertebre și cranii sunt osificate şi 
condamnate la o anume formă, resturi intelectual sterpe, fizic 
decăzute, moraliceşte slabe şi fără de caracter. Toată viaţa 
publică a poporului tânăr se viciază, moralitatea lui decade, 
inteligenţa lui sărăceşte şi se uzură. Nu e nici un pericol 
pentru Români de a-şi asimila rasse tinere de orice origine ar 
fi, dar un pericol mare de-a asimila rasse bătrâne, cari au 
trecut prin o înaltă civilizaţie şi prin mare corupţie, şi cari 
în decursul vieţii lor şi-au pierdut pe de-a pururea zestrea 
sănătăţii fizice și morale. 

Şi cum să nu fie aşa?  Plebea aceasta e recrutată din 
Bizanţ, din împărăţia grecească a răsăritului. Trebue să-şi 
reprezinte cineva istoria acestei împărăţii, mia de ani de 
crime scârboase, de mizerii, de demagogie, trebue să-şi aducă 
aminte că era împărăţia în care taţii îşi desvirginau fiicele, 
copilul scotea ochii părintelui, părintele copilului, în care 
căsătoria era o batjocură, în care suflet şi trup erau venale 
şi atunci va vedea că niște cauze care au durat o mie de 
ani nu e cu putinţă să nu se fi întrupat, să nu se fi materia- 
lizat în rassa de oameni ce trăia acolo. Legea cauzalităţii 
e absolută ; ceea ce s'a petrecut ca cauză o mie de ani în 
Bizanţ şi până azi, a trebuit să treacă în organizarea fizică 
și morală a acelui neam, s'a încuibat în privirea vicleană, 
chiorîşă şi mioapă, în fizionomia de capră, în înclinarea de-a 
avea cocoașă. Cu viclenia din privire corespunde daltonismul 
intelectual pentru orice bun moral, fie onoare, fie demnitate, 
fie adevăr; cu înclinarea cocoașei fizice corespunde cocoaşa 
morală. Căci cine nu minte niciodată e natura. Când pune’n 
două picioare o caricatură, ea ştie foarte bine de ce-a pus-o; 
şi ceea ce ea fizic condamnă la urâciune e şi moraliceşte urât 
și trebue să culmineze în Tetzis şi în Scarvulis, conaţionali 
ai celor mai mulţi dintre roşii. 

Această opinie nu este numai a mea.  Vestitul etnograf 
francez Lejean contestă acestei rasse orice putinţă de one- 
stitate, iar un autor modern vorbeşte astfel despre ea: Gre- 
cul nu se bucură în România de nume bun. Oamenii avuţi 

dintre ei sunt aproape fără excepție jucători de cărți şi de 
o completă imoralitate sexuală ; ceea ce le dă oarecare apa- 
renţă de oameni de societate este politeţa lor pospăită. Din 
clasele de jos ale acestui popor se recrutează în România cei 
mai mulţi escroci, pungașşi, hoţi şi ucigaşi. 

Cât despre funcţionarul grec, la el e totul de vânzare pen- 
tru bani şi sperjuriul nu e pentru el o faptă condamnabilă. 
Dacă Evreilor poloni cată să li se conteste orice morală, Gre- 
cului trebue să i se conteste şi mai mult încă, căci nu cred 
ca neogrecul să afle în dicţionarul său vorba moralitate. 
Atacuri nocturne şi hoţii la drumul mare se comit mai cu 
seamă de acești oameni şi fiindcă cei mai mulţi advocaţi sunt 
asemenea greci, nu se descopere în genere nimic sau dacă 
se și descopere, i se dă drumul hoţului să fugă sau se achi- 
tează, pretextându-se că nu se poate proba nimic în privire-i. 

Grecul începe cu lada de portocale ce le precupeţțeşte şi 
încetează prin a fi dublu şi triplu milionar. In acest timp 
conştiinţa nu joacă la el nici un rol; el devine evlavios 
numai dupăce averea e pusă bine în lada de fier. Pentru a 
câștiga această avere, el nu se sfieşte de nici un mijloc 
şi oricare-i permis după opinia lui, moral sau imoral, onest 
sau malonest, drept sau criminal“. (V. R. Henke, Rumänien 
pag. 37, 38). 


= * x 


Din cele ce preced d. N. Xenopulos se va fi convins cât de 
puțin mă poate atinge ori supăra ceea ce spune despre mine. 

D-sa îmi face onoarea de a-mi batjocori scrierile. Ii pot 
spune că singura insultă gravă ce mi-ar putea-o aduce, ar fi 
de-a mă lăuda în coloanele „Pseudo-Românului'“. Lauda în 
acel organ, pentru care însuși numele poporului nostru e o 
marfă ce se vinde pe 20 bani numărul, o asemenea laudă 
m'ar face să mă îndoesc de mine însumi și să cred c'am înce- 
put a fi de-o teapă intelectuală şi morală cu roșii. Şi aceasta 


au fost lăudați şi cei ce şi-au înfrânt şi jurământul şi onoa- 
rea militară la 11 Februarie ar trebui să intru în sfântul flu-. 
viu Gange şi să mă închin, recitând imne ale Vedelor, scrise în. 
sfintele începuturi, când omul era încă adevărai ca natura 
şi natura adevărată ca omul. 

ARTICOLELE NOASTRE ETNOGRAFICE 


„Gazette de Roumanie“ ne dă lecţii de tact în privirea arti- 
colelor noastre etnografice. 

Ne pare rău, dar lecţii dela foi subvenţionate din fondu- 
rile reptilelor nu primim, pentrucă asemenea lecţii se comandă 
ca ori şi care altă marfă politică şi nu ne vine nici în minte 
de-a discuta opinii atât de ieftene. Când opinia politică e o 
marfă, care poate fi și conservatoare şi liberală, după cum 
dictează interesul momentan, când cineva se oferă cu aceiaşi 
lesniciune a fi redactorul unei foi conservatoare, cu care 
devine al unei foi guvernamentale, ni se pare că aceluia i-am 
putea da noi lecţii de onestitate politică și să ne dispensăm 
de lecţiile sale de tact. Adevărul etnologic pe care-l repe- 
tăm adesea ori, îşi are înţelesul Tui şi nu atinge „oameni de 
înaltă onorabilitate, care în orice ocazii au dovedit că sunt 
buni români“, pentrucă nu de aceştia vorbim. Când vedem 
însă înființându-se o foae cu scopul anume de-a începe prin 
opoziţie şi de-a se pune apoi la dispoziţia guvernului pentru 
o funcţie şi o subvenție, atunci adevărul nostru etnologic 
devine foarte substanţial și dovedește că nu de „oameni de-o 
înaltă onorabilitate“* vorbim, nu de acei cari prin caracter 
şi fapte s'au asimilat şi cu spiritul şi cu caracterul acestei 
ţări, ci de aceia pentru cari patriotismul şi naționalitatea, 
precum şi principiile politice sunt o simplă marfă, când albă 
când roşie, după plac şi după darea de mână a cumpără- 
torului. 

Iată dar ceea ce combatem în pretinșii români și e foarte 
indiferent daca cel ce anunţă acest adevăr e bulgar sau turc, 
armean sau arnăut. Ce vă pasă cine trage clopotul, dacă 
acest clopot sună adevărul. 


CARACTERUL NAŢIONAL 


Având a da seamă de discuţia urmată în Senat cu ocazia 
proiectului privitor la tocmelile agricole, ne-am adus fărz 
voie aminte de-o istorioară autentică, pe care credem că nu 
trebue s'o tăinuim publicului, întrucât ne ajută memoria. 

Regele convorbea într'una din zile cu'n proprietar din Mol- 
dova, dar cu unul din cei băștinaşi, de pe unde şi-a înţărcat 

dracul copiii, cum ar zice românul, c'un om însfârşit care 
reprezintă proprietatea istorică, nu cea cumpărată cu bani, 
de prin locuri ca acelea unde Ştefan Vodă era ca acasă, de 
vorbesc oamenii de el ca şi când ar fi trăit ieri între ei. 

Maiestatea Sa binevoia a avea o idee priincioasă şi măgu- 
litoare despre o seamă din pretinşii noștri oameni de stat, 
despre d'alde Boerescu, C. A. Rosetti bunăoară şi alţii: îi 
credea chiar destoinici de-a realiza o înaintare aevea în ale 
țării. s 

Proprietarul nostru răspunse foarte serios : „Pare-mi-se, 
că Măria Ta dă greş cu gândul. Nimic mare, nimic bun, nimic 
trumos, nu se va produce în țara aceasta nici de-un om străin 
neamului românesc şi român numai din întâmplare, nici 
de-un advocat de. profesie.“ 

Dacă aţinem urechea la ceea ce se vorbește în adunări, ne 
incredinţăm pe zi ce merge mai mult de adâncimea acestui 
adevăr, 

Bine, mare şi frumos natura nu îl dă individului X sau Y 
ca pe-un lucru ce l-ar găsi din întâmplare pe uliţă sau în ca- 
ieneaua Procope; din contra, individul dat e un rezultat al 
principiului conservator al moştenirii; el moşteneşte calită- 
tile acelea care au asigurat în lume existenţa şi puterea stră- 
moşilor săi. Aceste calități constitue caracterul individului ; 
ele corespund c'un complex de idei abituale cu cari el mă- 
sură, coordonează, judecă cursul pururea nestatornic al împre- 
jurărilor și al lucrurilor. Ori unde am sta, cerul ne pare o 
boltă deasupra, o jumătate dinlăuntrul unui glob, dar bolta 
pare a se învârti împrejurul pământului dela răsărit spre 
apus ; unele stele descriu împrejurul lui cercuri mari, altele 
cercuri mici; numai două locuri ale cerului par a sta în 
nemișcare, două puncte, — cele două poluri ale globului side- 
ral.  Imprejurul osiei statornice dintre aceste două poluri 
statornice se 'nvârtește în mişcare aparentă universul ; (motus 
communis) şi după aceste puncte stabile putem număra curge- 
rea veacurilor cu exactitate matematică. 

Astfel şi în universul intelectual şi moral al fiecăruia tre- 
bue să existe poluri, idei dominante, împrejurul axei cărora 
să se opereze mişcarea celorlalte gândiri. Aceste idei sunt 
vertebrele caracterului individual, şi când ele aparţin unui 
popor întreg, ele constitue caracterul național. Insă aceste 
idei dominante nu sunt invenţiuni a priori, nu sunt culese de 
prin gazete franţuzeşti şi parastisite ca marfă nouă pe malu- 
rile Dâmboviţii. Ele cată să răsară din elemente statornice 
ca si dânsele, din natura pământului de sub picioare. a ceru- 
lui de deasupra, a statornicilor datini si gândiri ale rasei 
nationale dimprejur. Aceste idei se moșştenesc în bunul simt 
comun al poporului, în aptitudini şi înclinări de caracter, pe 

cari le lasă părinţii din părinţi strănepoţilor lor; ele sunt 
însă lucruri pe cari străinii nu le pot înţelege, chiar dac'ar 
vorbi cu sunete româneşti. Degeaba Giani, Carada ș. a. ar 
încerca cu toată bunăvoința să fie români. Nu pot să fie, cu 
toate silinţele, căci înlăuntru organismului lor nu există nici 
o urmă fosilă de vrednicia poporului românesc preexistentă 
epocei fanarioţilor, pentrucă partea fosilă din ei e vicleşugul 
şi pehlivănia din Bizanţ, e malonestitatea și meschinăria de 
caracter, e tertipul ca cocoașă intelectuală, corespunzător cu 
cocoaşa fizică. Prea bătrâni ca rasă, ca să se poată adapta 
poporului și pământului pe carele furtuna istoriei orientale 
i-a aruncat cum vântul aruncă frunzele veştede de pe-un 
copac uscat, ei încearcă, nu a se adapta, ci a modifica mediul 
social în care au picat, după natura lor proprie, a demagogiza 
poporul românesc, cel tânăr, cel cu bun simț, cel lipsit de 
invidie. Cu invidia, comună veneticilor din toate ţările, cu 
veninul dizolvant al scepticismului și al calomniei, cu egalita- 
rismul celor ce n'au nimic de pierdut, ei au târât în mlaştina 
lor morală poporul crescut puternic în umbra Basarabilor şi 
a neamului Muşatin, i-au împestriţat limba, i-au sustras 
istoria şi datinele, i-au escamotat şira spinării, comoara de 
idei şi înclinări abituale cari făceau ca poporul nostru să 
semene în toate cu strămoşii lui. 

Dar în zadar le fu: ceeace este şi nu se poate tăgădui. La 
toate ocaziile reapare deosebirea între breasla cărciocărească 
a stârpiturilor intelectuale, între produsul străin, corcit ca 
pseudo-civilizaţie occidentală şi între caracterele și minţile ce 
constitue eflorescenţa organică a chiar poporului nostru. Și 
cu ocazia desbaterii legii tocmelelor agricole am avut a înre- 
gistra discursuri bune, idei sănătoase şi temeinice, vederi 
organice răsărite din capete organizate, dar nu dela advocaţii 
de profesie, nu dela cei ce au perândat toate partidele, pentru 
a se pripăși acum, pentru cine știe ce interese, în partidul roșu, 
ci dela oameni neschimbaţi în ideile lor, dela bărbaţi, a căror 
purtare şi cuget sunt regulate de-un complex de convingeri 
stabilite prin cunoaşterea poporului românesc şi prin expe- 
rienţa de toate zilele a unei vieţi lungi, răsărită şi petrecută 
în mijlocul acestui popor. 

Reproducem deci în ordinea în care au fost rostite dis- 
cursurile cari au dovedit experienţă, claritate de vederi, cuno- 
ştințe de ţară. Intre acestea cităm întâi pe al d-lui Pera 
Opran, în care bătrânul liberal se arată a fi nimic mai puţin 
decât roşu în vederile lui; însă lauda zilei i se cuvine fără 
îndoială prinţului Grigorie Mihail Sturza.  Arareori parla- 
mentul a avut a auzi un complex de idei atât de statornice, 
atât de limpezi şi tot odată atât de conciliante pentru toate 
interesele, ca acelea rastite de fiul lui Mihai Vodă Sturza. Ne 

rescu ori Grădişteanu. 

Vom reproduce asemenea cuvinte rostite de d. Lascar Catar- 
giu, inspirate de-o deplină cunoştiță a țării, precum şi cele 
importante ale d-lui Teodor Rosetti. 

Ceea ce ne pare un semn caracteristic al vremii este că în 
Senat se vorbeşte româneşte ; bine, de-a dreptul, fără încun- 
jur şi fără frază. Cine ştie însă ce însemnătate mare are 
lim supra spiritului, cum ea-l acopere şi îl pătrunde, cum 
limba noastră veche trezeşte în sufl 


impresia muzicei, creștin până'n adâncimile sufletului. Şi 
limba strămoşească e o muzică ; şi ea ne atmosferizează cu 
alte timpuri mai vrednice şi mai mari decât ticăloşia de azi 


promisă prin experienţe filologice şi prin înrâurirea dicţio- 
narului franţuzit al breslei advocaţilor. i 


REVENDICĂRILE ŢĂRĂNEŞTI 


M. Eminescu ; Opera Politică, vol. II 29 


450 M. EMINESCU 


mişcarea ar fi avut poate un caracter mai pronunţat. Domnul 
Tudor n’a început-o pe a lui decât cu 25 de inși; pe drumul 
la Piteşti s'au făcut 63, la Padişte, în plaiul Cloşani, 150 şi 
de atunci încolo au prins a se înglota lumea sub steagurile lui. 
De aceea, faţă cu acest sgomot au cam sfeclit-o pseudoromânii 
dela foaia guvernamentală, am putea zice că au simţit fiorii 
funiei trecându-le prin şira spinării. 

„Românul“ zice: 
odată ce conspiraţiunea a fost denunţată naţiunii, ea este şi 
rămâne spulberată“. 

Care naţiune, onorabilă tigmă? Oare nici ţăranul nu mai 
e națiune în ochii voştri de venetic şi a rămas redusă naţia 
la voi? Oare nici opt mii de ţărani nu mai fac parte din 
naţiune şi ea se compune numai din promiscuitatea banche- 
tului C. A. Rosetti ? 

Invederat este că faptul nu este românesc, 

adaogă ,,Pseudo-Românul“. 

Cum aşa? Opt mii de oameni cari nu ştiu altă vorbă decât 
cea românească, să fie destoinici de alte fapte, decât româ- 
neşti ? y 

Asta însemnează a vorbi ’ntr’aiurea şi în dodii şi a nu şti 
ce înțeles au cuvintele. Oare românesc să fie numai ceea ce 
vă convine d-voastră, numai afacerile Warszawsky, numai 
comptabilitatea Slăniceanu, numai pensia reversibilă, numai 
pantahuza Brătianu, şi neromânesc tot ce nu vă convine z 

Ba e foarte românesc ceea ce fac ţăranii şi nici nu poate fi 
altfel, căci ei sunt, la dreptul vorbind, singurii cari au rămas 
numai Români în această ţară; dar pentru asta nu trebue 
să fie bine ceea ce fac, căci nu tot ce e românesc e şi bine 
tot odată. 

Si dacă nu e bine, nu ei sunt de vină. 

Ei sunt un popor cu mult bun simţ care, din ceea ce se 
întâmplă, trage o concluzie repede şi exactă. Au văzut fel 
de fel de Campinii înjghebându-și moşii sub pretextul că ar 
fi însurăţei, au văzut o sumă de oameni împroprietăriți fără 
drept, fără să fie coborîtori de clăcaşi, au auzit făgăduinţele 
ce le făceau roşii, pe când umblau după deputăţie, or fi auzit 
citindu-li-se circularele Rosetti, au fost frământaţi de agenţii 
administrativi, cari după cum mărturiseşte d. Nic. Ionescu, 
fac propagande, şi din toate acestea au tras concluzia că. toţi 
au dreptul de-a avea pământ şi s'au pornit spre Bucureşti 
ca să ceară împlinirea făgăduinţelor pe care d'alde Pătărlă- 
geni, Fundești, Caradale le făceau populaţiunilor din sate, 
când umblau cu lumânarea după deputăţie şi după foloa- 
sele ei. 

Tocmai daca n'ar face ceea ce fac, daca n'ar stărui a li se 
împlini făgăduinţele nesăbuite ce li sau făcut, am zice car 

fi neromânesc, căci Româ 
de nas numai cu vorbe, 
„Ale tale dintru ale tale“ d-le Rosetti. 
Știm prea bine că o administraţie onestă l-ar aduce pe 
Român la alte gânduri, dar aceasta nu e administraţie roşie. 


Apoi tot paradă cu țăranii; paradă azi, paradă mâine, se 
infundă odată. 


nul nu-i târziu la minte Şi nu-l duci 


e comedie și de hazul păturii 
superpuse sunt buni oamenii. Dar când vin cu cereri de ale 
lor proprii, cu cereri substanţiale şi de bună-voie la Bucu- 
rești, atunci violoncelele şi abecedarele aristocratizate se fac 
la faţă vinete ca măslinele şi... faptul nu mai e românesc, şi 
ăranii conspiră. 

Ei mări, tagmă patriotică, nu cunoaşteţi pe Român, nu l-aţi 
cunoscut nici când şi, prieteneşte vorbind, să vă păzească 
sfântul ca să-l cunoaşteţi vreodată. Rar Şarată arama, dar 
când ş'o arată, atunci sa sfârşit cu d'alde voi. Românului 
dacă-i dai un pumn, îți zice: ,„„Rogu-te mai dă-mi unul, să 
fie doi, s'avem pentru ce ne socoti“, dar după aceea las’ pe el. 
Din paradă în paradă, din circulară'n circulară, din Carada 
în Carada, teamă ni-i că i i i i că-şi 


tară. Când ideile 
ra în capetele ţăranilor, nu ştiu zău 


i, în capetele țăranilor însă ele ar căpăta 


încât urmările nu sunt de 
prevăzut. 


MIC CURS DE ISTORIE NAȚIONALĂ 


„Pseudo-Românul' ne cere un mic curs 


de istorie naţională, 
lucru pe care cu dragă voie îl facem. 
„Dar buni, dulci și nobili protivnici — zice foaia guvernamen- 
»tală de ieri — contra a lor noştri s'au ridicat Domnul Tudor cu 
„Sătenii săi ?« 

Contra a lor voştri, v'am spus-o odată şi v'o repetăm şi 
acum. 

La 18 Martie 1821 Tudor intră în Bucureşti cu 3000 de 
panduri olteni şi trase la Emanuel Brâncoveanul. 

Iată ce zice în proclamația dela 20 Martie acelaş an. 


„Aşa dar, ajungând şi în Bucureşti care este capitala ţării, şi 
unde am găsit mulţi boieri patrioţi cari s'au găsit şi se găsesc 
de aceleași simţiri cu mine pentru fericirea ţării, cu cari împreună 
chibzuindu-ne pentru împlinirea greutăților ce se cere de impre- 
jurările de astăzi, sa găsit de cuviință ca prin mine să se împli- 
nească contribuţie obştească dela fiecare fără deosebire“. 


Aşa dar, la întrebarea „Pseudo-Românului“ răspunde chiar 
Tudor, căci aceste vorbe scrise şi iscălite de el, sunt autentice. 
Ele au găsit mulţi boieri patrioţi de aceleaşi simţiri cu dân- 
sul, cari constituiți în sfat, l-au autorizat să perceapă dări 
dela toţi fără deosebire, sancţionând astfel prin votul şi ade- 
ziunea lor puterea pe care moșneanul din Gorj şo asumase. 

Si pentru ce scop sau ridicat Tudor ? 

Aci îl punem tot pe el să răspunză : 


„Nu pentru alt scop, decât pentru întoarcerea drepturilor ace- 
stei de Dumnezeu păzite ţări, cari din vechime le-a avut și nici 
odată de nimeni cu sabia nui sau luat, ci mai vârtos cu sabia 
şi cu sângele strămoşilor şi a celor vrednici de toată slava, cu 


sfinţenie s'au păzit“. 


Dar în sfârşit în petiția către Poartă Tudor vorbește foarte 
clar : 


„Cătră prea strălucita Poartă alergăm noi tot poporul Țării Ro- 
mâneşti, spuind cu mare jale necontenitele şi neauzitele patimi 
şi chinuri ce suferim neîncetat dela Domnii greci, cum şi dela 
suita ce aduc cu dânşii şi dela toţi Grecii, neamul lor, ce sau 
încuibat în pământul nostru“. 


Oare nu-i asta destul de clar pentru d-nii Giani, Cariagdi, 
Carada, Pherechydes, C. A. Rosetti, etc., etc.? Oare gura lui 
Tudor, pana lui, nu sunt destule dovezi pentru a se şti în 
contra cui era. îndreptată mişcarea ? 

Lecţie de istorie voiţi, onorabililor ? Lecţie de istorie 
vă dăm. 

Teoria despre pătura superpusă de străini, cari formează 
partidul roşu în țară, fără tradiţii şi fără moralitate, este din 
nenorocire o teorie exactă şi stârpiturile din cafeneaua Pro- 

cupe nu sunt decât urmaşii străinilor în contra cărora Dom- 
nul Tudor s'a ridicat. i 

Dar se’nțelege sau înălțat ca pluta pe apă. Ypsilant i-a 
găsit. 


„îndărătul trăsurilor boierilor pământeni, batjocură şi ruşine 
încă neauzită de locuitorii Eladei' 


precum zice în proclamația ce le-o adresează; iar azi sunt 
membri la Curți, ambasadori şi nu mai ştim ce. Au ştiut 
chiar să suplanteze aristocrația străveche şi istorică a ţării; 
dar nu face nimic, onorabililor, adversus hostem aeterna auc- 
toritas este! zice fragmentul din leges duodecim tabularum 
şi nu ne îndoim că poporul roman va şti, într'un secol poate, 
să şteargă până şi urmele ruşinei sociale de-a fi fost stăpânit 
de Greci şi de Jidani. Mulţi ochi ce strălucesc încă, nu se 
vor închide, până nu vor fi văzut rassa română, care se 
distinge din promiscuitatea radicală, învingând în această 
ţară şi impuindu-șşi, îndărătnică şi mare cum a fost odinioară, 
modul ei de-a fi, dreptul ei, seriozitatea ei morală regimului 
de sustractori şi de hetere, care ne stăpâneşte acum. 

Ei, când cineva îşi dă osteneala a răsfoi istoria acestui 
pământ, acela e de mai nainte sigur cine va stărui pe el şi 
cari sunt elementele efemere. La 300 Goţii, la 375 Hunii, la 
500 Gepizii, la 567 Longobarzii şi Avarii, la 700 Francii şi 
Moravii, la 800 Ungurii, la 900 Pecenegii, la 1000 Cumanii, 
apoi Tătarii şi Slavii! Ei, ce s'au ales de toţi? Ceea ce se 
va alege de d. C. A. Rosetti, de Giani şi de Carada. Nimic. 
Rassa română e cea istorică în aceste ţări, e cea care îşi im- 
pune caracterul, limba şi datina şi să nu se crează că acest 
caracter energic şi drept, această minte de-o înnăscută clari- 
tate şi iubire de adevăr, vor putea fi pe mult timp întunecate 
de tertipurile, apucăturile sofistice şi mizeria de caracter a 
stârpiturilor bizantine ce ne guvernează azi. Domnia acestor 
oameni e o domnie a străinilor cari şi-au romanizat numai 
pielea — dovadă banchetul C. A. Rosetti — dar nu e în na- 
tura lucrurilor ca aceste elemente debile, intelectual-sterpe și 
fizic degenerate, să rămâie în perpetuitate deasupra unui 
popor tânăr şi îndărătnic, al cărui spirit de dreptate a fost 
atât de viu încât dela 1300 şi până în secolul al XIX-lea n'a 
avut nevoie nici de cod pentru a se judeca, nici de recrutaţție 
pentru a se bate, nici de şcoală pentru a fi mai cuminte decât 
toţi vecinii lui. 

Dar ca un merit pentru popor citați că aţi cerut împroprie- 
tărirea ? 

Nu împroprietărirea ar fi cerut-o un român cuminte, ci 
ceea ce era înainte de regulament: posesiunea ereditară în 

condiţiile vechi, istorice. Prin împroprietărire s'au atomizat 
societatea şi sau rupt legăturile străvechi dintre cultivatorul 
mare și cel mic. Dar, sub regimul actual al eredității, po- 
porul e amenințat de diviziunea în infinit a pământurilor şi 
de proletarizarea tuturor. 

Cu toate aceste, nu acesta e răul mare ce l-ați introdus 
în țară, căci orice rău ce derivă din regim, prin regim se 
poate îndrepta. Răul esențial care amenință vitalitatea po- 
porului nostru este moral, e demagogia. Din începutul isto- 
riei române şi până în suta noastră n'au existat mișcări dema- 
gogice în ţara noastră, nu i-a venit în minte măcar Românu- 
lui că, fără muncă şi fără merit, omul poate ajunge la ceva. 
Din Purice Ştefan Vodă a făcut Movilă şi Movilești, dar pen- 
tru un merit oarecare. Domnul a dat caracterului acelui 
aprod locul ce i se cuvenea şi pe care Movileştii au dovedit 
că-l meritau. 

Numai în zilele voastre individualităţi fără talent, fără 
caracter, fără muncă ajung miniștri şi oameni mari; numai 
voi daţi zilnic poporului învățământul, că nu trebue decât 
vicleșug și mizerie de caracter pentru a ajunge oriunde. Voi 
aţi făcut din felonia nocturnă dela 11 Fevruarie un merit, 
voi arătaţi prin zilnică pildă că corupţia e mijlocul cel mai les- 
nicios de traiu în România. Acesta este spiritul cel rău care 
desface societățile omenești şi le nimiceşte până 'n sfârşit; 
acesta e veninul care dă loc la mișcări sociale şi la nemulţu- 
mire. Orice om ce are patru clase primare în ţara aceasta e 
blesat că unul, în condiţii egale cu el, e director de bancă. 
Orice om ce ştie numai paragrafii codului și nimic încolo, e 
atins când vede pe omul ce nu ştie mai mult decât el, director 
de drum de fier. Decorarea feloniei nocturne este o insultă 
pentru orișice soldat onest; canonizarea afacerilor Warszav- 
ski o injurie adusă justiţiei. Toate acestea contribue a des- 
trăma spiritul public, a-l face să nu mai crează nici în drept, 
nici în bine, a nu mai aştepta nimic dela muncă, totul dela 
tertip și dela apucături. Ce să munceşti, când e destul să 
aperi afacerea Cernavoda-Chiustenge, ca să faci parale ? Ce 
să-ţi pui osul ori creerul la jug, când cu negustorie de vorbe 
capeţi pensie reversibilă? (Ce să te ocupi de meserii când 
poți, actor caraghios, scuipând pe un senator în față, să aibi 
mii de franci pe an din casa pensiilor ? 

Când dar toate acestea se 'ntâmplă, când un popor întreg 
asistă la priveliştea de-a vedea risipindu-se banul public între 
feneanți, cumularzi, reputaţii uzurpate, caraghioşi, plagiatori 
şi abecedare aristocratizate, de ce să nu pretindă şi ţăranul, 
ca un stat care hrăneşte pe nulităţi cu câte zeci de mii de 
franci pe ani, şi pe C. A. Rosetti cu câteva mii de galbeni, 
să-l hrănească şi pe el, dându-i moşiile statului fără bani? 

Acesta e dar răul ce l-aţi introdus în poporul românesc, 
adevărat că e popor tânăr, care are puterea de a rezista 
acestui venin social, dar tinereţea nu e o garanţie absolută 
în contra boalei. Demagogia la un popor bătrân îl descom- 
pune repede, dar unuia tânăr îi ia pentru câtva timp minţile. 
Căci în adevăr ce e mai periculos decât iluzia la care dă 
naştere Costinescu, Carada, Stolojan e tutti quanti, că fără 
muncă, fără merit, fără un dram de creeri sănătoși, poţi 
ajunge milionar? Este visul moleşitor al minelor de aur 
câştigate prin astuţie, care întunecă mintea poporului româ- 
nesc, încât nu vede că singura cale a avuţiei e munca, sin- 
gura a înnălţării sociale meritul. 


FELONIE ȘI TRĂDARE 


Se zice că prea dăm gură de lup onorabililor adversari şi 
că în scrisoarea noastră nu se observă acele dresuri şi coche- 
tării stilistice, prin care strălucesc învățații ,„Românului“. 

Gura păcătoşilor adevăr grăește. Nu alegem vorbele după 
cum îndulcesc sau înăspresc lucrul, ci după cum acopăr mai 
exact ideia noastră. Vorba nu e decât o unealtă pentru a 
exprima o gândire, un signal pe care-l dă unul pentru a 
trezi în capul celuilalt identic aceeaşi idee şi când suntem 
aspri, nu vorbele, ci adevărul ce voim a-l spune e aspru. De 
aceea nu prea întrebuinţăm eufemismi. Oricât de împodobit 
cu titluri şi ranguri ar fi un cumulard, ori o nulitate, în ochii 
şi sub pana noastră rămâne ceea ce este, iar luxul orbitor al 
unei virtuţi problematice nu ne va îndupleca să-i dăm un 
atestat de moralitate. Ne pare rău că în ţara aceasta nu 
s'au aflat pururea destui oameni cari să aibă curajul de-a 
numi lucrurile cu numele lor propriu, nu cu cel figurat. 

Cităm, exempli gratia, pe eroii nocturni dela 11 Fevruarie. 
In lexiconul oricărei limbi din lume purtarea gardei şi-a ofi- 
țerilor se numeşte frângere de jurământ şi de onoare mili- 
tară, felonie. . 

La noi s'a botezat treaba aceasta „contract sinalagmatic“ ŞI 
cei ce au comis asemenea acte de virtute au fost răsplătiți, nu 
cu cordonul ce li se cuvenea, ci cu cordoanele „Stelei Româ- 
niei“. Şi de câte ori cităm acest caz monstruos, ,„Pseudo-Ro- 
mânul'' vine cu argumentarea ad hominem că şi conservatorii 
ar fi conspirat în contra lui Vodă Cuza. Dar dela a conspira 
cu pericolul vieţii şi a averii, până la a-și frânge jurământul 

militar e deosebire cât cerul de pământ. Nici unul din oame- 
nii pe care-i citează „Românul“ nu şi-ar fi frânt jurământul 
îndoit, daca suveranul l-ar fi însărcinat cu paza persoanei 
sale. Militarii în cestiune, dacă au crezut în adevăr că par- 
ticiparea lor la conspirație e necesară, trebuiau să înţeleagă 
că n'o puteau face decât cu sacrificiul numelui, carierei, vieţii 
lor morale. Dacă cineva crede că trebue să moară pentru 
o idee, să se hotărască a primi moartea, care'n cazul acesta 
nu era fizică, ci civilă. Unul singur din acei oameni a avut 
destul sentiment de soldat, pentru a înţelege aceasta. El a 
simţit că trebue să scutească tânăra armată de priveliştea 
odioasă a rămânerii în rangurile ei, a simţit că existenţa sa 
e imposibilă într'un corp, constituit pe baza fidelității şi 
onoarei ostăşeşti ; s'a ascuns şi s'a izolat, s'a sinucis cetăţe- 
neşte. Pe ceilalţi i-am văzut grămădindu-se înainte, ba şezând 
în cupeaua Suveranului, alături de el, chiar în urma recidivei 
dela Ploeşti. 

Dar „Românul“ insistă asupra împrejurării că partidele 
politice s'au folosit de faptul trădării. 

Da, de trădare, nu de trădători. 

O armată în campanie se foloseşte de spioni, dar nu-i deco- 
rează, nu face din ei demnitari publici. I-o fi plătind poate, 
dar îi plăteşte din fonduri nemărturisite, căci conștiința nici 
unui popor nu suportă remunerarea publică a trădării şi a 
feloniei. 

Acestea le ştie „Românul“ tot aşa de bine ca şi noi, ştie prea 
bine că o crimă politică comisă de un om privat, încetează 
de a fi o crimă, când e purtată de vederi mai înalte şi 
dictată de cugetul curat, fie chiar greşit, de-a mântui statul, 
pe când frângerea unui jurământ de două ori depus nu înce- 
tează de a fi o crimă, nu politică, ci comună. Dar simularea 
de a nu putea distinge lucrurile nu ne obligă deloc pe noi 
de-a boteza faptele altfel decât cu numele ce li se cuvine. 

Şi dacă le dăm acest botez, n'o facem din ură pentru adver- 
sari, ci pentrucă exemplele de felonie, decorate şi răsplătite, 
corup spiritul public. Un popor cată a fi convins de vorbele 
pe cari Franklin le-a rostit: „Când cineva îşi propune câştig 
şi onori, fără muncă şi merit, e un otrăvitor. Ridică piatra 
şi aruncă în el“. Acest venin însă l-a semănat demagogia 
roșie. Ceea ce, în orice ţară şi după conştiinţa publică a 
oricărui popor, e absolut condamnabil, absolut rău, absolut 
înjosit, a fost la noi... recompensat, înaintat, împodobit cu 
decoraţii. Va să zică nu muncă-i trebue românului, nu sobrie- 
tate, nu merit, nu inteligenţă pentru a se ridica şi a face 
avere, ci trădare, vânzarea celui care te plăteşte pentru a-i 
păzi viața ; specularea credulităţii publice ; trezirea patimi- 
lor rele din sufletul omenesc. Puțin îţi pasă dacă un popor 

întreg pierde printr'asta deosebirea eternă ce există între 
bine şi rău, între lăudabil şi condamnabil; că moralitatea 
unei nații întregi degenerează ; că copilul dă în tată şi tata'n 
copil, că e ca în ziua de apoi, cum zice scriptura, tu cu acest 
preţ te ridici deasupra tuturor, demoralizarea şi mizeria gene- 
rală sunt condiţia și izvorul bunei tale stări private. 

Ei, aceste trebue să înceteze odată, dacă e vorba ca statul 
român să nu fie coprins în mod epidemic de boala immorali- 
tăţii şi a feloniei, dacă e vorba ca spiritul public să rămâie 
sănătos şi purerea în stare a condamna ceea ce e rău şi a 
aproba tendinţele oneste şi munca onestă. 

Nu devenim prin aceasta apologiştii fostului Domn, precum 
nu ne facem nici judecătorii lui. 

Cu tendinţele sale absolutiste, el n'a făcut decât ceea ce 


orice absolutism face — el a lovit în puterile istorice ale 
țării şi a ridicat din noroiu tocmai pe aceia cari în noaptea 
dela 11 Fevruarie, i-au păstrat — recunoscători — atâta cre- 


dinţă. Soarta oamenilor e tragică. 

Creaturile ignorante şi nule pe cari a avut generozitatea 
a le ridica, acelea i-au pus revolverul în piept; plebe semi- 
străină au ridicat din întunerecul făclierii şi a  birturilor, 
plebea aceasta semistrăină l-au dat pe mâna inamicilor săi. 
Oameni politici ce-au conspirat în contră-i îi erau adversari, 
inamici, oameni loviți şi umiliţi poate de fostul Domn ; prie- 
tenii uniformaţi, juraţi şi plătiţi pentru a-l păzi, erau trădă- 
tori. Intre inamiciţie leală și trădare e o substanţială deo- 
sebire, invederată pentru orice spirit onest şi asupra căreia 


insistăm pentru atâta oară, spre a invalida insinuaţiunile foiii 
guvernamentale. 


CINE PROVOACĂ RĂSTURNĂRILE ? 


„Dar dulci, nobili şi politicoşi adversari, ne întreabă „Ro- 
mânul'“, contra alor noștri s'a sculat Domnul Tudor ? 

Contra alor voştri, am răspuns noi! 

Şi am citat cuvintele autentice ale acestui boier român, 
care deciara că, în unire cu mulţi boieri iubitori de tară, s'a 
sculat în contra Domnilor greci şi contra străinilor cari s'au 
încuibat în ţară. 

Contra alor voştri prin urmare s'a sculat Românii la 1821, 
căci s'a sculat contra elementelor străine după vremea aceea, 
şi voi reprezentaţi astăzi acele elemente străine, am adăogat 
noi, făcâna aluziune, nu atât la sângele care curge în vinele. 

fiecăruia cât la simţirile ce-l însufleţesc și la faptele ce săvâr- 
şeşte. 

Şi amândouă aceste afirmaţii ale noastre sunt adevărate. 

„Românul“ însuşi nu poate să tăgăduiască că ceea ce a 
supărat mai mult pe Români, sunt tendinţele străine ale Dom- 
nilor greci, înrâurirea străină şi disprețul a tot ce era româ- 
nesc : al tradiţiunilor, al gloriilor, al deprinderilor românești. 

Şi oricine va voi să cugete un moment la mijloacele prin 
care Roşii s'au ridicat, şi prin cari se ţin la putere, va vedea 
că aceia ce-i caracterizează sunt tocmai apucăturile străine şi 
ideile străine şi înrâurirea străină. 

Pseudo-liberalii noştri nu s'au ridicat în adevăr decât hu- 
lind tot ce este românesc, mai ales pre Domnii Români, şi pre 
boierii Români, adică toată gloria şi tot trecutul acestui 
popor. Căci cine, mă rog, a făcut trecutul glorios al acestei 
ţări daca nu domnii și boierii ţării ? 

Chiar mai deunăzi, n'am auzit oare pre d. Stătescu, după 
banca ministerială, şi pre domnul Brătianu, după tribuna Ca- 
merei, zicând că Coroana României şi a Moldovei au fost 
coroane de cositor ? 

Nu sunt acestea simţirile unor străini necunoscători de 
istoria ţării ? 

Nu s'au mulţumit a batjocuri gloriile noastre naţionale, au 
disprețuit apucăturile, deprinderile, tradiţiunile, adică tot ce 
face dintr'un popor să fie el, iar nu altul. Și au venit cu 
idei noi, cu apucături străine, cu tendinţe cosmopolite. După 
capul lor tot ce a fost în ţară, a fost rău; numai ce au făcut 
ei, este bine. 

Până la venirea lor, poporul român nu avea o lege, era o 
turmă de sclavi şi ţara aceasta a creat-o dd. Rosetti şi Bră- 
tianu din nimic! 

Chiar mai deunăzi, d. Stătescu, lingușitor de rând, striga 
că acest bătrân, d. Brătianu, ne-a dat o ţară mare şi liberă! 

Toate legile ce propun, toate măsurile ce iau nu sunt decât 
ideile demagogiei franceze, îndulcite şi aurite ca să le primim 
noi. 

Nici odată n'a ţinut seamă de felul de a fi al poporului 
român, de deprinderile lui, de tradiţiile lui. 

Astfel s'au ridicat liberalii, hulind trecutul glorios al acestei 
ţări, şi despreţuind tot ce era românesc şi cătând să puie în 
loc idei străine, ca nişte adevăraţi străini. 

Şi, după ce s'au ridicat, se ţin la putere numai prin înrâu- 
rirea străină, prin apăsarea străină, căreia servesc de instru- 
mente. 

Oricine caută să-și dea seama de faptele guvernului liberal, 
dela venirea lui la putere şi până azi, nu e cu putinţă să nu 
dobândească această convicțiune: că d-lui Brătianu puţin îi 

pasă de ce vrea țara, de ce sufere țara, de ce zice ţara ; destul 
să menajeze interesele străine şi să împlinească dorinţele 
străinilor. Numai astfel se poate explica purtarea d-lui Bră- 
tianu în cestiunea Stroussberg şi în cestiunea răscumpărării, 
în cestiunea ovreilor şi în a Basarabiei, în cestiunea Cerna- 
voda-Constanţa şi Arab-Tabia ! 

Preste tot aceeași ideie: să dau străinilor ce-mi cer ; 
pentru Români, puţin îmi pasă! 

Partidul liberal reprezintă dar în această 
ura a tot ce e românesc, şi de alta, 
a străinilor. 

Apoi contra acestor două lucruri s'a ridicat Domnul Tudor. 
Deci contra a lor voştri s'a ridicat ! 

Aceasta am zis, şi aceasta este adevărat ! 

„Românul“ însă ne spune că, după proclamaţiile lui Tudor, 
cum le ştie el, Domnul Tudor, cu pandurii lui, s'ar fi ridicat 
şi contra apăsării borierilor pământeni şi ne acuză că falsi- 
ficăm textul ca să ascundem aceasta. 

Dar acest adevăr nu se poate ascunde. Chiar daca n'am fi 
ştiut nimic sigur, tot am fi bănuit că, şi pe vreme aceea, se 
găseau boieri pământeni rătăciţi, cari serveau de instrumente 
prin cari străini despuiau şi apăsau pe Români, precum se 
găseşte astăzi un partid întreg care servește de unealtă ca să 
apese ţara. 

Am fi bănuit aceasta, chiar daca n'am fi știut nimic; dar 
din nenorocire avem şi documente istorice cari adeveresc 
acest prepus. Astfel cunoaștem, din întâmplare, o anaforă a 
veliţilor boieri şi un ofis al lui Grigore Vodă Ghica cari 
vestejesc purtarea unui oare care boernaş dinspre Piteşti, un 
vătaf de plaiu, care împreună cu un altul, au siluit prin 
măglisiri, cum zice anaforaua, şi mai ales prin îngroziri, pe 
moșneni Caineni să vânză moșia lor moştenească princesei 
Frusina Şuţu, adică: 

„Intâiu au cumpărat printr'ascuns părţile celor mai săraci, 
apoi, văzând că află şi cei mai aleși, pre care nu-i pot îndu- 
pleca, au început a-i îngrozi, cu mari înfricoşări, zicându-le, 
de o parte că nici odată nu vor putea stăpâni părţile lor. 
d'avalma cu un Domn şi că poate să cadă vreunii şi în urgia 
domnească şi în pedeapsa ocnii, arătându-se cu împotrivire, 
etc... 1). Şi ca aceşti doi rătăciţi vor fi fost desigur mulţi alţii 
cari, pentru slujbe şi ranguri, să primească a servi de instru- 
ment de apăsare a neamului lor în mânile străinilor. 

Şi dacă este adevărat după cum spuneţi, că, si din cauza 
împilărilor acelor pământeni, s'a sculat Domnul Tudor, atunci 

d 


cât 


țară, de-o parte 
înrâurirea apăsătoarea 


1) Vezi condica de anaforale ale lui 


Grigorie Ghica, Volumul 
III anul 1824—1825 filele 266 urm. 

tot contra alor voştri s'a sculat; căci cine, dacă nu voi, 
reprezintă astăzi în această ţară elementul împilator, ele- 
mentul care se îmbogățește din politică, din sudoarea tuturor 
fără muncă şi fără merit? 

Dar pre vremea aceea oamenii ca acel vătaf de plaiu şi 
ca acel vameş erau înfrânaţi şi dojeniţi de adevărații Boieri 
ai ţării. 

Stirbey, Creţuleștii, Grădiștenii, Fălcoienii, Raleţii cu mi- 
tropolitul şi archierei în cap, înfrânând prin judecăţile lor, 
alunecările unor astfel de nenorociţi şi Domnul ţării scăpa pre 
români de apăsările nelegiuite. 

Astăzi fapte mult mai mişeleşti se săvârșesc pe o scară 
întinsă. 

Concesii peste concesii, întreprinderi peste întreprinderi, 
abuzuri peste abuzuri se grămădesc. Oamenii de meserie 
devin milionari în clipă! 

Moștenitorii şi semenii acelor mijlocitori ascunşi, cari atunci 
mărturiseau tremurând înaintea arhiereilor şi a boierilor 
păcatul lor, şi se pocăiau, acum domină ţara şi-i dau legi. 

Și ţara, legată de mâini şi de picioare, spumează de mânie, 
căci n'are cui se plânge: Mitropolitul şi arhiereii ţării nu 
mai au milă de dânsa, sau nu îndrăsnesc să ridice glasul în 
favoarea celor asupriţi ! 

Boierii ţării, unii şi-au dat mâna cu impilatorii, iar ceilalţi 
sunt asupriţi şi huliţi! 

Şi Domnul ţării are urechile astupate de strigătele de ură 
ale oamenilor politici şi de gălăgia sărbătorilor. 

Ce poate să iasă dintr'o asemenea stare de lucruri? Ne- 
mulţumirile sunt generale, indignaţia oamenilor este ajunsă 
la culme, şi toate caută să izbucnească. Aşa în cât nimeni 
nu ştie ce poate să aducă ziua de mâine! 

lată unde aţi adus ţara în 6 ani de guvernare: este mai 
rău decât în momentul în care Lascar Catargiu a venit în 
1871 să scape tronul şi instituțiunile din valurile de nemul- 
ţumiri grămădite ce stau să le potopească. 

Iacă răspunsul nostru la întrebarea „Românului“: Cine 
provoacă răsturnările ? 


PRIVELIŞTEA CORUPȚIEI 


Am arătat în mai multe rânduri că rămânerea la putere 
a roşiilor va degenera într'un pericol social. Nimic nu e mai 
periculos pentru conştiinţa unui popor, decât priveliștea co- 

rupției şi a nulităţii reconpensate, decât ridicarea în sus a 
demeritului. Această priveliște îi ia poporului încrederea în 
valoarea muncii şi în siguranţa înaintării prin merit. Dân- 
du-i-se zilnic exemplu că, fără a şti ceva şi fără a fi mun- 
it, cineva poate ajunge bogat şi om cu vază, arătându-i-se 
zilnic împroprietăriri de oameni ce n'aveau alt drept decât 
favorile oamenilor zilei, contagiul intelectual şi moral devine 
din endemic epidemic, trece dela restrânsul grup al Campi- 
niilor la grupuri din ce în ce mai numeroase de cetăţeni, 
cărora le vine asemenea în minte ceea ce nu le-ar fi venit 
nici odată, fără molipsirea prin exemplul celor împroprietă- 
riţi fără drept şi a celor ce, prin explicări sofistice a legii, 
au ştiut să-şi înjghebe moşii sub pretextul car fi însurăţei. 

Am constatat asemenea că nici când în România n'a existat 
cestiunea agrară. Dela începuturile acestor ţări şi până la 
împroprietărire, regimul moșiilor era proprietatea mare şi 
cea mică pe de-o parte, posesiunea ereditară în anume con- 
diţiuni, stabilite prin transacţie liberă, pe de alta. Nici 
odată nu i-a venit Românului în minte de-a pretinde ceea 
ce nu este al lui, tot precum pe de altă parte, simţul de 
drept era atât de puternic în el şi iubirea ogorului atât de 
înrădăcinată, încât pentr'un petec cât de neînsemnat de pă- 
mânt se judecau pân’ în pânzele albe. 

In decursul unei vieţi de sine stătătoare de câteva sute de 
ani, poporul nostru n'a avut nevoie nici de cod civil, nici 
de cod penal, pentru a avea un adânc sentiment de drept şi, 
precum roiul de albine nu are lipsă de legi şi regulamente 
scrise, de recrutări, etc. tot aşa şi la poporul nostru toate 
lucrurile mergeau strună printr'un înăscut spirit de echitate 
şi de solidaritate. 

Fără recrutaţie Mircea şi Ştefan Vodă ridicau ţara în 
picioare, ba adesea nici nu puteau s'o înfrâne şi s'o domolească 
când era vorba de năvăliri în afară. In tot decursul acestei 
lungi epopee nu găsim însemnându-se de nici unul din cro- 
nicarii noştri o mişcare agrară ; nicicând acest popor îndă- 
rătnic şi viteaz nu atinge nici în clin nici în mânecă averea 
sau dreptul altuia; din contra, vedem o energică statorni- 
cie în păstrarea şi moştenirea proprietăţii. A înstrăina un 
petec de moşie în vremea veche era o afacere de stat şi 
avea nevoie de sancţiunea Domnului şi a sfatului suprem. 

Astfel istoria s'a însărcinat, prin mersul ei organic, să 
dea creștere poporului românesc, o creştere ale căreia prin- 
cipli conservatoare deveniseră atât de abituale, atât de con- 
stitutive pentru chipul de a vedea a fiecăruia, încât un om 
nici işi putea închipui măcar, că poate să-și arunce ochii asu- 
pra lucrului altuia. 

Dar pe cât educaţia unui popor se câştigă şi se păstrează 

cu anevoie, tot atât de lesne se pierde şi se compromite o. 
asemenea moştenire, când se dau de sus exemple de neorân- 
duială, de nedreptate, de incoherenţă. A fost destul ca, în 
curs de câteva luni, un demagog cosmopolit să stea mini- 
stru, pentru ca conştiinţa de drept a poporului să înceapă a 
se întuneca, pentru ca să se nască în el dorinţi nelegitime, 
cari înainte nici prin vis nu i-ar fi trecut, pentru ca să se 
sdruncine în el complexul de idei abituale cari, din neam în 
neam, constituiseră vederile sale juridice şi morale. 

Dar şi mai odios în toate acestea e că guvernul, în loc de-a 
izola ceea ce s'a întâmplat în mod izolat, în Ilfov şi Vlaşca, 
se servă de evenimentul petiţiei colective din aceste judeţe, 
pentru a imprima chiar cererilor drepte ale țăranilor carac- 
terul neliniştitor al unei mișcări agrare ; că, nevrând să facă 
dreptate sătenilor de pe moşia arendată de un Pişca, îi 
acuză fără cuvânt şi fără umbră de adevăr, că ar fi cerând 
acelaş lucru ca şi ţăranii din Vlașca ori Ilfov. 

lată dar o mişcare nelegitimă şi neîndreptăţită devenind 
un pretext pentru persecutarea şi maltratarea acelora cari 
au cereri drepte ; iată un Chiriţescu, fost camardiner, servin- 
du-se de poziţia de prefect pentru a caracteriza de mişcare 
agrară reclamaţii făcute în contra unor măsurători strâmbe 
şi asupritoare ale ogoarelor, ce oamenii s'au obligat a le 
munci arendaşului. Pe de o parte dar se înscenează miş- 
carea, pe de alta ea servă de pretext de presecuțiune în con- 
tra oamenilor fără vină şi a căror reclamaţii sunt drepte. 

Toate acestea nimicesc influența educativă pe care statul îl 
exercită în alte ţări prin corectitudinea actelor sale, asupra 
conştiinţei cetăţenilor. Vechi şi drepte vederi de cuviinţă și 
de echitate se discompun în această atmosferă, poporul — o 
fiinţă organizată prin nestrămutate vederi intelectuale şi mo- 
rale — devine o adunătură inorganică de indivizi, predispusă 
spre anarhie, atât în urma instigaţiunilor vinovate ale agen- 
ților demagogi ai partidului, cât şi prin lipsa de dreptate şi 
prin pierderea încrederii în stat. 

Oare să fim un popor atât de bătrân, încât să fi pierdut 
memoria trecutului ? Să nu ştim că numai în păstrarea bunu- 
rilor morale cu greu câștigate în trecut, în păstrarea elemen- 
telor educative ale istoriei române e rădăcina spornică a viito- 
rului ? Să nu vedem limpede că instinctele demagogice nu 
sunt decât rămăşiţele invidiei venetice, care dușmănea tot 
în această ţară: şi familie, şi biserică, şi limbă, şi datină? 
Oare noi să nu ştim că vrajba socială şi politică n'a avut 
altă ţintă decât a altera caracterul şi inima dreaptă pe care 
părinţii au lăsat-o moştenire poporului nostru, pentru a le 


asimila instinctelor bastarde, şi veninoase ale rămăşiţelor 


de venetici ? 

Zilnicele atentate ale guvernanţilor asupra principiilor ce 
asigură desvoltarea liniștită a unui popor, să nu fie în stare 
a trezi rezistenţa tuturor elementelor sănătoase din ţară ? 
Coroana poate rămâne îngăduitoare faţă cu tentative, capa- 
bile a săpa și desrădăcina orice societate din lume, necum 
una şubrezită prin o lungă şi sterilă epocă de transiţie ? 

lată întrebări cari se impun dela sine în situația grea ce se 
crează ţării prin rămânerea la putere a partidului roşu, pu- 
trezit moraliceşte de variile afaceri impure, începute cu cără- 
turile Warszawsky şi încheiate cu Cernavodă-Chiustenge. 

Numai un guvern onest şi o administraţie onestă sunt în 
stare a readuce poporul la ideile sale de drept, a-i reda 
creşterea și maniera de-a vedea pe care i-o dăduse în trecut 
statornicia datinei sale juridice şi simţul său de echitate, nu- 
trit de biserică şi de lege. Altfel, din destrăbălare în destră- 
bâlare, am ajunge a se şterge cu totul din conștiința publică 
deosebirea între bine şi rău, între drept şi nedrept ; anarhia 
de idei ar da naştere anarhiei ordinei materiale. 

Dar, în haosul acesta, ce-ar mai fi statornic, ce-ar mai fi 
sigur? Daca am trăi încai izolaţi în peninsula iberică, sau 
în grupul insulelor britanice, discompunerea ar fi foarte 
păgubitoare progresului, dar nu ar nimici statul. Dar în- 
cleştetaţi între mari şi puternice monarhii, mișcările nesănă- 
toase din lăuntru s'ar preface oricând întrun pericol pentru 
chiar existenţa statului şi haosul stingerii ar ameninţa însăşi 
individualitatea etnică şi istorică a poporului românesc. Oare 
roșii să nu înţeleagă, că acel haos i-ar înghiţi şi pe «ei, 
împreună cu ţara 'ntreagă ? Să nu înţeleagă că în urma 
repetatelor greşeli de guvernământ, e o datorie pentru ei 
de-a suporta discreditul ce şi l-au grămădit asupră-le şi 
de-a se curăţi de el? Iată o cestiune, pe care n'o punem, 
se'nţelege, masei interesate a partidului, dar care merită 
tără îndoială atenţia oamenilor lui conducători. 


IN CE CONSISTĂ RĂUL 


„Naţiunea'“* perândând acuzările ce se fac administraţiei 
liberale de către foile de orice nuanţă, deşi nu contestă ade- 
vărul acestor acuzaţiuni, crede însă a putea afirma că faptele 
şi apreciaţiunile sunt, şi într'o parte şi într'alta, pline de 
exageraţie. 


N'am voi în adevăr să facem o cercetare lexicală asupra 

vorbei „exageraţie“ care însemnează a face din țânțar armă- 
sar, a da lucrurilor proporţiuni ce nu le au. Cu toate acestea 
nu o convingere preconcepută, ci experienţa de toate zilele 
ne dovedeşte că foile române, departe de a exagera, sunt din 
contra, mărginite prin numărul cuvintelor din dicționar, de 
a putea zugrăvi cum se cuvine tot ce se petrece în România 
ca viaţă politică şi ca viață de Stat. Ne-ar părea bine dacă 
sar mai putea exagera ; din nenorocire însă o descriere cât 
de pesimistă a stării de lucruri e departe de a ajunge umbra 
măcar a mizeriei morale care bântue ţara, o mizerie mai 
adâncă, daca se poate decât cea materială. 


„Un rău există“ — zice „Națiunea“ — nimeni nu poate tăgădui 
„acest fapt. Avem nevoe de amelioraţii. Ele nu se pot efectua cu 
„personalul ce-l avem. El s'a obicinuit a se ocupa mai mult 
„de discuţiuni politice, decât de sarcina ce e chemat a înde- 
plini“. 


Dar oare de ce se ocupă cu discuţiuni politice, adecă cu 
negustorie de vorbe, decât cu îndeplinirea serviciului pentru 
care e plătit şi pe care-l datoreşte ? 


„Cauza care a produs aceste triste rezultate este, după opiniunea 
„generală, că oamenii cari conduc partidul s'au depărtat de prin- 
„cipiile adevărat liberale“. 


Cum? Asta-i tot? Cauza tuturor relelor să nu fie alta, 
decât că oamenii s'au depărtat dela principii? Oare daca 
un om e sărac, cauza e că s'a depărtat dela principiul cutare ? 
Daca e bolnav, daca e incult, daca degenerează, cauza e că 
nu se închină la o definiție politică? Oare orbul e orb 
pentrucă nu cunoaşte formulele opticei, săracul sărac pen- 
trucă nu cunoaște economia politică, bolnavul bolnav pen- 
trucă nu ştie anatomia şi fiziologia? 

Nu, onorabili confraţi, nau a face principiile nimic cu 
relele ce ne bântue ; omul cel mai bun și mai de treabă din 
lume poate avea principii eronate cu totul, omul cel mai mi- 
zerabil le poate avea pe cele mai bune; ei rămân cum sunt 
din alte împrejurări, căci -deja Seneca, învățătorul lui Nero, 
care-a avut obiectul sub mâna lui şi a putut constata ade- 
vărul, zice: „Velle non discitur“ — a voi nu se învaţă, pre- 
cum nu se'mnvaţă a naşte sau a fi născut, precum nu senvaţă 
a fi bun ori rău. 

Nu dar în principii, ori în abatere dela ele consistă răul. 
El e mai adânc; e social înainte de toate; din răul social 
a rezultat declațarea şi relele economice, din acestea demora- 
lizarea deplină a societăţii române. 

Răul social consistă în ridicarea unui păture nenumărate 
de oameni ignoranţi, de vânători de abecedar. 

Daca vom lua lista prefecţilor şi sub-prefecţilor din ţară 
şi în genere personalul administrativ, vom afla că aproape 
toată generaţia consistă din cenușerie, din oameni cu patru 
clase primare, cari în viaţă-le nau muncit nimic şi cari nu 
ştiu a administra, pentrucă n'au învăţat nimic. 

Acest personal se ocupă deci cu discuţiuni politice, pen- 
trucă nimic nu ştie încolo, decât ceea ce citeşte prin gazete 
şi pentrucă golul intelectual, lipsa de cultură cată a se um- 
plea cu ceva. Cei însă ce-i dau nutrimentul zilnic al inte- 
ligenţei sunt tot atât de ignoranţi. Redactorii faimoşi ai 
celei mai mari foi din ţară n'au în sacul lor de grăunţe inte- 
lectuale decât patru clase primare şi vorbe, vorbe goale cu- 
lese din gazete străine. O logomachie stearpă, iată tonul 
tuturor foilor aproape, o ceartă pentru abstracţiuni fără sferă 
determinată şi fără cuprins determinat, iar sub pretextul sub- 
țire al acestei certe de vorbe, animalul organic îşi caută 
hrana zilnică, fără nici un scrupul pentru binele aproape- 
lui său. 

Organizaţiunea noastră liberală n'a făcut-o nimeni în 
serios, nici n’a luat-o nimeni ca atare. 

Nu libertatea materială s'a cerut, nu libertatea muncii, ci 
libertatea ignoranței de-a acapara funcţiile publice. Budge- 
tul nostru este piața în care se vând scump cele patru clase 
primare, ce, în locul unei meserii onorabile, scârţie slove 
negre pe hârtie albă. 

Clasa aceasta a feneanțţilor avizată la budget e nenoroci- 
rea noastră socială. „Națiunea“ va concede că tot ce e deasu- 
pra în societatea română e o pătură nenumărată de mijlo- 
citori, nu de producători. Nici prefecţi, nici subprefecţi, nici 
advocaţi, nici negustori nu sporesc cun fir de grâu măcar 
producţiunea ţării, nu dau materiei o schimbare de formă, 
singura ce dă valoare adevărată muncii omenești.  Advocaţi, 
negustori, amploiaţi, etc. nu mijlocese decât schimbul de 
posesiune al lucrurilor, fără a spori masa lor, fără a le 
da o valoare superioară prin schimbarea formei. Mulțimea 
nenumărată de ovrei nu are altă ocupație, decât aceea ce 
face toată clasa imediat superpusă ţăranului, a transmite dela 
o mână la alta posesiunea lucrurilor, dar a opri pe această 
cale, cea mai mare parte, drept recompensă a acestui serviciu 
de mijlocitor. Deci există două naţiuni deosebite în acea» 
stă ţară, una stoarsă şi sărăcită de producători, alta îmbui- 
bată de mijlocitori: poporul şi plebea. 

A afirma că „liberalism“ sau „conservatism“ de principii. 
poate lecui o asemenea stare de lucruri, este, ierte-ni-se, o 
credinţă uşoară. Ori ce principii am pretexta că avem 

şi unii și alţii, mizeria şi lipsa de cultură vor fi umbra pseudo- 
civilizaţiei noastre. Numai o organizare strictă care ar sili 
pe poporul de mijlocitori la muncă şi la producţiune, o orga- 
nizare care ar îngreuia parvenirea la funcţii publice, dar care 
le-ar deschide, prin alt regim economic, o piaţă în care să-și 
deprindă şi să-și ofere braţele la muncă reală, ar putea 
să vindece relele de cari suferim. 

In loc de principii politice, ar trebui să pătrunză în socie- 
“tatea noastră ştiinţa exactă, putinţa de a aplica principii 
mecanice. Gradul de civilizaţie al unui popor nu se măsură 
după numărul botinelor lustruite, a frazelor franţuzeşti şi a 
gazetelor, ci după aptitudinea lui de a supune puterile oarbe 
ale naturii scopurilor omului. Cu cât omul e stăpân pe vânt, 
pe apă, pe abur, și-și face din ele slugi muncitoare, cu atât 
civilizaţia e mai înaltă ; cu cât omul stăpânește mai mult asu- 
pra omului, cu atât barbaria este mai mare. 

Inmulţirea clasei de mijlocitori a produs răul social al îm- 
puţinării şi sărăcirii claselor producătoare ; iar mizeria are de 
efect imediat demoralizarea. Aceasta merge apoi mână'n 
mână cu degenerarea rasei chiar. Un popor sărac, dar sănă- 
tos, are tot lungul viitorului înaintea lui, dar un popor fizic 
degenerat, un popor compus din stârpituri, e condamnat a 
pieri pentru totdeauna. Medicul recrutor ce constată dege- 
nerarea fizică a rasei, cel igienist care constată morbiditatea 
şi mortalitatea ei, iată cei ce ne arată în adevăr rezultatele 
negustoriei de vorbe, cu care ne 'ndeletnicim toţi, din neno- 
rocire, dela 1848 până astăzi. Aceia însă cari faţă cu faptul 
decăderii fizice sunt în stare să admită un progres real în 
țară, sunt sau amăgiţi sau amăgitori. 


FISCALITATE EXCESIVĂ 


Un semn al declasării şi al înmulţirii oamenilor cari nu 
lucrează nimic şi trebuesc hrăniţi din budgete, este fără în- 
doială sporirea dărilor directe și indirecte şi greutatea ex- 
tremă cu care oamenii le plătesc. Dări se grămădesc pe dări, 
„de ajung orice articol ce intră'n gură sau acopere trupul, dare 
pe căldură şi dare pe lumină, dare pe mişcarea din loc în loc, 
pe tot ce trăeşte pe pământ ori în apă. i de 

Cine cunoaşte stările de lucturi de acum douăzeci şi cinci 
de ani în materie fiscală ştie că deosebirea e cât cerul de 
pământ. Darea era directă: statul se adresa sincer către 

omul care posedând ceva, avea nevoe de apărarea lui. Statul 
modern se adresează într'o sumă de cazuri indirect, escamo- 
tând din buzunarele oamenilor suma ce-i trebuește. E însă 
evident că orice dări, sub orice formă s'ar percepe şi ori cum 
s'ar chema, e plătită la urma urmelor de către pământ şi de 
către producţiunea reală. 

O dovadă oarecum elementară despre aceasta este bunăoară 
regia tutunurilor. Desigur tot mecanismul sutelor şi para- 
sutelor de funcţionari, apoi toţi acei cari trăesc din milioanele 
ce le produce această dare nu produc ei înşii un fir de tutun, 
nu adaogă o centimă la valoarea lui. Toţi sunt mijlocitori 
între producător şi consumator, dar în calea acestei mijlociri, 
producătorul capătă preţul cel mai mic posibil, consumatoru- 
lui i se cere cel mai rnarè posibil, și din această diferenţă, 
din care cei doi membri de căpetenie ai transacţiunii econo- 
mice nu au nici un folos ci pierdere, mii şi iarăşi mii de 
paraziți sociali trăiesc. 

Acest exemplu îl dăm pentru că, de o elementară claritate, 
ne dovedeşte printr'un caz, produs în mod artificial, netreb- 
nicia marelui număr al claselor de mijlocitori. Precum agenţii 
regiei, în întrepunerea lor între producător şi consumator, nu 
produc în realitate nimic, ci trăiesc din diferența impusă între 
preţul obţinut de unul şi cel plătit de celalt, tot aşa trăiesc 
toți mijlocitorii din acea artificială şi ruinătoare diferenţă. 

Darea directă ar fi deci singura dreaptă şi singura care are 
un element de moralitate în ea. Cerută direct dela oameni, 
ei sunt în stare a simţi când marginea impozabilităţii s'au 
ajuns pe deplin şi statul nu-şi poate permite a face înnoituri 
de prisos, când de unde n'ai ce lua, nici Dumnezeu nu poate 
lua. Dar prin dări indirecte se exploatează pe nesimţite un 
popor întreg, de ajunge că nu mai ştie ce poate ori nu poate. 

Se simte numai că puterea impozabilă e sleită cu desăvâr- 
şire şi atunci sbiri guvernamentali acoper țara ca locustele 
ori ca o armată de invazie şi se desvoltă, sub protecţia guver- 
nului, un fel de brigandaj oficial. 

Ș'apoi se mai zice că la toate relele din ţară reacţiunea e 
de vină. E în adevăr regretabil că lipseşte un partid reac- 
ționar ; un partid adecă cu destule mijloace şi destulă înrâu- 
rire ca să readucă trecutul cam necioplit în felul lui, dar 
sănătos şi vrednic. 

Spună oricine dintre contimporanii ce ţin minte ziua de 
alaltăeri, daca, în timpul adevăratei reacţiuni, s'a vândut 
vre-unui om averea pentru neplată de bir, sau daca era cu 
putinţă măcar una ca aceasta ? 


Altfel acum. Pe lângă sequestre, se'ntâmplă omoruri chiar 
cu ocazia împlinirilor. 


O foae din Târgovişte ne spune că o biată femee, pentru 

© dare de 10 franci, pretinsă cine ştie sub ce titlu, a fost 
bătută de un perceptor şi că a murit din acea bătaie. In 
Bucureşti o altă femeie, scutită de-o amendă comunală de 
5 franci, a fost bătută de perceptor pentru ea. De la birjari 
se sequestrează trăsurile, adecă instrumentul lor de muncă, 
scutit de lege. Inainte-ne avem 8 chitanţe de dări împlinite, 
tăiate dintr'un registru ă souche, fără nici o iscălitură şi fără 
ca numărul din roluri să fie trecut. 

Şi'n acelaşi timp în care agenţii fiscali ucid oamenii şi 
lumea ţipă de sărăcie, de neputinţa de a suporta atâtea mi- 
siuni în străinătate, atâtea pensii reversibile, atâtea răscum- 
părări, atâta lux guvernamental şi atâta brigandaj parlamen- 
tar, în acelaş moment foile oficioase ne spun că finanţele 
merg bine, că mai trebuesc câteva zeci de milioane pentru 
poduri peste Dunăre şi pentru nouă linii de căi ferate şi o 
gară centrală la Bucureşti, pentru tinerimea elegantă, ce 
vrea să economiseze banii de birjă până la gara Târgoviștei. 

Apoi — dee-ni-se voie — sub vestita reacțiune, în trecutul 
cel mai odios omul cu car, cu boi, cu pământ plătea un galben 
pe an şi atâta tot. Nici chiar darea aceasta, cât de mică, nu 
se repărțea în mod nedrept. Satul se aduna, făcea cislă, 
plătea fiecare după averea lui, vornicul aduna banii — şi 
fără leafă şi fără remiză — îi ducea cinstit la sămeşie. 

Nici hoţii, nici bilete å souche fără iscălituri, nici percep- 
tori, nici nimic. 

Văzând oare mizeriile de acum, nu avem cuvânt să spunem 
că e epoca noilor fanarioți ? 

Zi cu zi se adaogă greutăţile asupra ţării şi cu toate acestea, 
populaţia lui producătoare n'a primit nimic în schimb cu 
aceste greutăţi. Tot plugul lui Mircea Vodă brăzdează acest 
nefericit pământ şi pe când, după vechile aşezăminte, ţăranul 
nu datorea pentru pământ și pășune decât 12 zile pe an şi 
aducerea unui car de lemne de Crăciun, astăzi guvernul de- 
cretează că măcar 2 zile pe săptămână să fie ale ţăranului. 
Toată diferenţa între munca celor 12 zile ale codului consue- 
tudinar şi munca actuală a ţăranilor, o înghit clasele de mijlo- 
citori, căci ţăranul acum stă mai rău decât înainte. 

Şin asemenea condiţii detestabile, când vedem producăto- 
rul tot atât de incult, însă cu mult mai sărac decât sub regi- 
mul vechiu, când se constată că însuși constituţia fizică a 
poporului nostru degenerează, că, nu numai nu mergem 
înainte, dar prin degenerare pierdem şi posibilitatea progre- 
sului, tot atunci limbuţi lustruiţi, închinători de vorbe, ne 
spun zilnic pe zeci de coloane ce imense progrese ar fi făcut 
România. 

POLITICA IMPOZITELOR 


Ţi-ai găsit să 'nţeleagă învățații „,Pseudo-Românului“ un 
adevar cat de simplu. 

Am aratat în unul din numerele trecute, că darea directă e 
cea mai dreaptă şi cea mai morală dintre toate. Bucurie pe 
conirați acum, că susţinem şi noi ceea ce dumnealor susţin 
şi cå dumnealor sunt de mult pentru substituirea impozitelor 
indirecte prin cele directe. 

Asta va să zică a nu se pricepe de fel în materie de eco- 
nomie politică. In adevăr dările directe sunt cele morale; 
în adevår ele sunt direct simţite de popor şi opinia lui se 
formulează mai lesne pentru sau contra unui guvern, când 
darea e directă şi nu i se escamotează pe nesimţite din buzu- 
nar. Dar politica impozitelor nu e un act de liber arbitru. 
Un financiar nu poate alege sistemul care e mai bun, ci acel 
care e mai aplicabil şi dă rezultate practice mai imediate. 

Dările directe sunt idealul politicei financiare, însă acest 
ideal nu se poate introduce a priori, ci e rezultatul desvoltării 
și stării economice a unui popor. 

Daca privim mai de aproape în ce consistă viaţa economică 
a societații, vom constata următoarele : 

Omul nu poate scădea sau adăoga la materia existentă un 
atom măcar. Eternă, pururea tot în aceeaşi cantitate can 
ziua cea dintâi a creaţiunii, natura ne-o împrumută, să 
putem opera schimbări asupra ei; a o spori sau împuţina 
nu putem. 

Schimbările deci pe cari le operăm 
de tre: feluri. 

Intâiu, schimbări de formă. Aceasta este adevărata pro- 
ducțiune, aceea care hrăneşte pe toți, îmbracă şi încalţă pe 
pe toţi, aceea care 'ndefinitiv plăteşte toate dările. A produce 
cereale nu va să zică decât a da materiei o schimbare de 

j i materii anorganice în 
materie organică. A creşte turme e o schimbare de formă. 
Cu planta produsă se hrăneşte animalul şi astfel aceleaşi ele- 
mente anorganice se prefac, prin schimbare de formă, în 
lapte, în lână, în carne. A toarce e o schimbare de formă. 
Lâna brută se 'ntinde 'n fire, apoi se ţese şi aşa mai departe. 

Vin acum schimbările de loc. Drumuri de fier, canaluri, 
poduri, trăsuri, hamali, sacagii, birjari, nu înaintează decât 
schimbări de loc. Schimbările de loc sunt improductive şi cu 
cât mai puţine se fac, cu atât mai mult folos are şi producă- 
torul şi consumatorul. Ele devin cu a 


ns tât mai mici şi mai 
puțin costisitoare, cu cât producătorul e mai aproape de 


asupra ei, sunt numai 

consumator şi se pot întâlni în aceeaş piaţă, fără mijlocire 
negustorească sau cu cât mai puţină mijlocire se poate. 

In fine vin schimbările de posesiune, actele de transmi- 
siune, în adevăr cele mai improductive din toate şi cu toate 
aceste cele mai bănoase. Reprezentanţii acestora sunt sam- 
sarii de tot soiul, neuitând se 'nţelege pe advocaţi. 

In realitate toate, absolut toate dările sunt plătite la urma 
urmelor de schimbările de formă, de adevărata producţiune. 
Şi'n adevăr, daca ne-am închipui că'n ţara noastră se produce 
tot ce ne trebue: şi grâu şi maşini şi ţesături de toată mâna, 
că aceste nu pierd nimic prin transporturi îndelungate, prin 
comisiuni, etc., că cel mult a treia mână este a consumatoru- 
lui şi că nu trec din mână 'n mână spre a se scumpi în mod 
artificial, ce dare mai dreaptă, mai morală sar putea imagina 
decât cea directă ? Oricare factor economic ar fi un producă- 
tor real şi el însuşi ar hotărî cât din puterea sa de produc- 
ţiune are să dea statului. 

Cu cât dar diversitatea de ocupaţiuni productive e mai 
mare într'o ţară, cu cât preţul alimentar se apropie mai 
mult de preţul fabricatelor, cu cât necesitatea de negustori şi 
alte soiuri de mijlocitori e mai mică, cu atâta un popor e mai 
liber, mai avut, mai sănătos, cu atât darea directă cată a se 
recomanda mai mult. 

Aşa dar regimul economic al unui popor hotărăşte regimul 
lui financiar. Producţiunea omniterală corespunde cu darea 
directă. 

Ce vedem însă la noi? 

Afară de activitatea ţăranului şi a brumei de câţiva mese- 
riaşi cari-i avem şi noi, o sumă de lume, daca nu toată, 
trăeşte, nu din schimbări de formă, ci parte din schimbări 
de loc, parte din transmisiuni cari amândouă se şi confundă 
uneori. In locul seriei firești de schimbări de formă, singu- 
rele producătoare, vine seria de schimbări de loc şi nesfârşite 
schimbări de posesiune. Tot costul acestor nenumărate me- 
diațiuni se scade din valoarea naturală a produsului ; produ- 
cătorul dă mult pentru a primi puţin în schimb, consuma- 
torul asemenea. Factorii de căpetenie ai transacţiei econo- 
mice sunt atât de despărțiți prin o lume întreagă de inter- 
mediatori, încât nu se simt reciproc; producțiunea s'aruncă 
în rangul al doilea şi în rangul întâiu intră mijlocirea şi 
clasele mijlocitoare, negustori, advocaţi, funcţionari, etc. 

Se'nţelege că actul economic ne mai fiind producţiunea în 
locul întâiu, ci transmisiunea, asupra actelor de transmisiune 
încep a se plăti dările. Ca exemplu clar şi elementar cităm 
regia tununurilor.  Cine-şi cunoaşte producătorul, pe omul 
al cărui tutun îl fumează? Un aparat întreg de mijlocitori 
— regia —sa intrepus între noi şi el, regia care ne vinde 

cun franc ceea ce ea a cumpărat cu 5 parale. Va să zică 95 
la sută se iau asupra actului de transmisiune dintre produ- 
câtor şi consumator. 

Fiindcă în ţara noastră actele de transmisiune constitue 
imensa majoritate a actelor economice, asupra lor, fără în- 
doială, se percep dările indirecte. In ultima linie e drept că 
se resfrâng întregi asupra producţiunii, e drept că tot produ- 
cătorul le plătește, dar le plăteşte mai pe nesimţite, decât pe 
cele directe. 

Aşa dar înc'odată : regimul economic al unui popor hotă- 
răşte regimul lui financiar. Producţiunea unilaterală şi pre- 
ponderarea actelor de transmisiune corespunde cu darea 
indirectă. 

In două cuvinte lucrul s'ar exprima astfel: regim comer- 
cial, dare indirectă ; regim industrial, dare directă. 

Aşa dar un partid politic, oricât de reacţionar ar fi, 
ne pare rău că nu există un fel de arhireacţiune — nu-şi 
poate alege politica sa financiară. In momentul dintâi 
starea economică a ţării îi impune regimul financiar. Incer- 
cările lui cată să se îndrepte înainte de toate la schimbarea 
regimului economic şi a celui social, la sporirea şi diversifi- 
cirea muncii, la eliberarea ei de sub robia cheltuelilor de 
transport şi de transmisiune, la deprinderea fiecăruia individ 
cu munca productivă la care e predispus, la încurajarea 
acesteia, la descurajarea ocupaţiunilor improductive. El nu 
poate substitui dărilor indirecte pe cele directe, fără ca socie- 
tatea însăşi să fi ajuns a suprima enormele sume ce le mistue 
mijlocirile de tot feliul. Numai când aceste sume enorme se 


economisează de cătră producători şi consumatori, se poate 
procede la darea directă. 


O ultimă observaţiune. 
Capitaţia, bună rea cum o f 


acest caracter nu i-l pot lua nici învățații „Românului'“. E ne- 
îndoios că ea nu era absolut echitabilă la origine, dar echi- 
tatea o'ntroduceau țăranii din sat. Satul avea de ex. 100 de 
gospodari, plata totală către stat era decei de 1175 franci. 
Insă nu fiecare gospodar plătea un galben deplin, căci repar- 
tiția acestei sume se făcea de satul întreg, adunat în comiţiu, 
încât cel sărac nu plătea nimic aproape, cel avut mai mult, 
adecă în proporţie cu averea lui. E o falsificare conştie şi 
intenționată a istoriei de a pretinde ceea ce face zilnic „Pseu- 
do-Românul“, că ţăranul stă azi mai bine decât înainte de 
regulament. Averea lor mobiliară, mai ales în vite, e cunos- 
cută că era foarte însemnată, căci locurile erau largi şi păşu- 
nea aproape gratis. Codul Caragea prevede un miel pentru 
păşunea unei turme întregi de oi; dela produsele agricole 
una din zece (dijma adevărată, decima) afară de asta 12 zile 


i fost, era o dare indirectă ; 

de lucru pe an şi căratul unui car de lemne de Crăciun. 
Asta era tot. Cine apăsa şi asuprea nu era regimul economic 
consuetudinar al ţării, ci pătura de pungașşi ţarigrădeni cari 
umpluseră ţara cu miile şi jefuiau lumea, mai ales de la 
1808—1821, timpul în care s'a pripăşit în ţară părinţii celor 
mai mulţi dintre roşii. Se pretinde că la această invazie ele- 
mentară trebuiau să reziste boierii și lipsa lor de rezistenţă 
e şi cauza pentru care Tudor îi învinueşte. El îi face pururea 
pe Greci tâlhari, pe boierii români îi numeşte ticăloşi. Tudor 
avea cuvânt să le facă asemenea imputări și să aștepte mai 
mult dela aristocrația ţării lui. Dar la dreptul vorbind, ce 
influenţă mai avea ea, ce putere politică în vremea Fanario- 
ților ? 

Aproape nici una. Un Brâncoveanu, un Ştirbeiu, un Bă- 
lean, vr'o trei Goleşti, vr'o patru Filipeşti, vr'o doi Creţuleşti, 
peste tot cincisprezece-douăzeci de inşi — la acest număr se 
redusese boierii de rangul I în vremea Fanarioţilor ; restul 
în funcţiile mari erau greci. A pretinde dela 20 de inşi să 
oprească acea invazie de străini, cari veneau ca stolurile de 
corbi într'o ţară părăduită de războiu şi uitată de Dumnezeu, 
e a pretinde ca cineva să stăvilească cun hăţ apele Dunării. 
Nu dar regimul vechiu economic, Grecii asupreau ţara. Gla- 
sul şi puterea boierilor pământeni se'nnecau în acea inundație 
de pungaşi şi, de bandiți. 

Dar daca Tudor a putut impuia boierilor de un neam cu 
dânsul ticăloşia, adecă lipsa de energie, acest drept nu-l are 
foaea redijată de un grec, foaea d-lui C. A. Rosetti. Quod 
licet jovi, non licet bovi. Ca Tudor s'o facă, înțelegem; ca 
urmaşii acelor venetici nemernici să facă asemenea imputări 
nu se cuvine. De câte ori „Românul“ vorbeşte de Fanarioţi, 
de C. A. Rosetti vorbeşte, de Carada, de Pherekydes, de 
Fleva şi de toată ortaua roşie, căci toti aceştia nu sunt decât 
fiii păturei de străini, pripăşită în ţară între anii 1808—1821. 

Dar cestiunea aceasta nu suportă cadrul unui articol. E 
istoria epocei de tină şi degradare a acestei ţări, e timpul în 
care patria aceasta s'a schimbat în otel pentru tot soiul de 
venetici. 


MUNCĂ ŞI PRODUCŢIUNE 


„Națiunea“ constată în fine şi ea că starea noastră econo- 
mică e primejdioasă. Agricultura lâncezeşte ; nici cantitatea, 
nici calitatea produselor nu mai atrage cumpărători ; concu- 
renţa ne omoară ; comerţul român dispare şi străinul îl înlo- 

cueşte ; balanța comercială arată că'n fie ce an România jert- 
feşte milioane pe altarul civilizației străine. Mergând astfel 
ajungem la inanițiune, la sleirea puterilor. 

Iată lucruri pe cari noi le spunem de patru ani de zile, fără 
ca nimeni să fi voit să ne asculte. Credem necesar a observa 
aceasta, căci „Națiunea“ face apel la presă, ca să-şi îndrepte 
activitatea în acest sens, şi să caute mijloace de vindecare. 

In adevăr, vindecarea ar fi lesnicioasă, calea sanificării eco- 
nomice e teoretic lesne de indicat; dar dela teorie până'la 
aplicare asupra oamenilor, şi mai ales asupra unei generaţii 
cu desăvârşire corupte, e o deosebire mare. 

Reţeta cea mai simplă în contra sărăciei ar fi următoarea : 

Fiece organism omenesc, prin inspirare de oxigen şi prin 
combinarea acestuia cu carbonul în acid carbonic, desvoltă 
căldură. Căldura produce putere musculară şi intelectuală 
sau ceea ce Cun termen în fizică se numeşte : echivalentul 
mecanic al căldurii. Acest echivalent omul îl poate între- 
buinţa spre a produce lucruri utile, sau îl poate cheltui dor- 
mind la umbră. Deci, fiecine să mişte numai din mâni, să 
producă obiecte de utilitate şi nu va exista sărăcie. Acest. 
sfat însă îl poţi da unui om în toată firea şi nestricat. Pun- 
gaşul, care trăieşte înşelând pe alţii, desfrânatul care fuge 
de lucru ca dracul de tămâie, vor râde de tine, daca le vei da 
sfatul să muncească, să întrebuinţeze întrun mod util echi- 
valentul de putere mecanică pe care îl produce organismul 
lor viu. 

Țăranul întrebuinţează acest echivalent mecanic pentru a 
ara, a semăna, a secera; adică pentru a da materiei o formă 
nouă, aceea a grânelor de o utilitate incontestabilă. 

Ce fac însă ceilalți cu acel echivalent, la ce întrebuinţează 
mecanismul fizicului lor preţios ? Spre a produce lucruri de 
utilitate ? Ferească Dumnezeu. Unii nefăcâna nimic, îl pierd 
pur şi simplu, unii joacă cărţi, alţii scriu articole insipide de 
gazete, alţii precupeţesc lucruri ce nu sunt produse de ei, 
scumpindu-le artificial, cun cuvânt: secături, pierde-vară, şi 
cum îi mai chiamă, nu fac decât o întrebuințare inutilă de 
mecanismul de muncă cu care i-a înzestrat natura.  Echiva- 
lentul mecanic se perde pe nimicuri şi pe zădărnicii. 

Dacă considerăm pe om ca pe-o maşină, care trebue ali- 
mentată cu material combustibil, a cărui ardere se preface 
în putere, şi care putere cată a se 'ntrebuinţa la producţiune, 
daca e să nu se prefacă fără nici un folos în acid carbonic, 
şi dac'am face bilanţul celor mai mulţi, punând de o parte 
suma de bunuri ce o consumă şi de altă parte ceea ce în 
schimb produc, am rămânea uimiţi de risipa, de irosirea de 
puteri vii ce se face în această țară. Mii de franci, reprezen- 
tând zeci de mii de kilogrami metrici de putere vie, i se: 

dau ca pensie reversibilă unui om ce nu e'n stare a scrie 
decât nerozii ; mii de franci se dau pentru a plăti venalitatea 
cutărui deputat, ignoranţa cutărui profesor, corupţiunea cută- 
rui funcţionar, trădarea şi felonia cutărui ofițer superior, 
negustoria de vorbe a cutărui advocat. Milioane de kilo- 
gramrnetri se cheltuesc pentru a întreţine mii de mașini ome- 
neşti, cari nu sunt bune de nimica şi nu sunt în stare a pro- 
duce nimic. 

Căci, când e vorba de producţiune nu trebue s'o luăm după 
cum o ia limbajul ordinar, care nu ţine seamă nici de utili- 
tatea lucrului produs, nici de cheltuelile ce le exige actul 
producţiunii.  Producţiune nu poate fi numită decât opera 
din care rezultă un produs superior serviciilor de tot felul, 
pe care le-a absorbit operațiunea. Numai obținându-se acest 
bilanţ, poate fi vorba în adevăr de producţiune. Cât costă 
însă tăcerea unui deputat? Mii de franci. Cât produce? 
Nimic. Cât costă pledoariile ? Milioane. Cât produc? Abso- 
lut nimic. Cât costă plagiatorii intelectual-sterpi, cari usur- 
pează catedre universitare și secundare? Sute de mii. Ce 
produce însă un om care însuşi nu ştie nimic? Nimic, fără 
îndoială. 

Insă cine-a introdus mizeria aceasta economică şi intelec- 
tuală, domnia inepției și a ignoranței, daca nu liberalismul ? 
Liberalismul a scos din gunoiu oameni ignoranţi şi netrebnici, 
cari în loc de a fi avizaţi să se hrănească din muncă proprie, 
li se 'nlesnește a trăi din munca altora. Liberalismul a în- 
mulţit clasa consumatorilor improductivi, cari nu adaogă, prin 
toată negustoria lor de vorbe, un centigram la greutatea 
grâului nostru,: liberalismul înmulțește funcţiile, trăgând din 
ce în ce mai mulţi incapabili în serviciile publice; liberalis- 
mul care-a ameţit capetele oamenilor, care nu i-a lăsat la 
teapa lor, în sfera lor de activitate materială, ci i-a declasat, 
ridicând la demnități înalte bulgari cu 2, 3 clase primare, 
buni de grădinărie poate, dar netrebnici pentru a administra 
ministerii şi servicii ca al domeniilor. 

Căci o laudă adesea făcută partidului liberal, dar pe care 
nimeni nu îndrăsnește a o mărturisi în public, e că-și căpă- 
tueşte oamenii, că hrăneşte o sumă de lume, care 'ndealtmin- 
trelea n'ar avea mijloace de traiu. Rolul partidului e de a 
declasa indivizii şi'n acest rol mulţi găsesc superioritatea par- 
tidului roșu asupra celorlalte. 

Alte partide — ni se zicea — au "nainte de toate necesită- 
ţiile reale ale ţării, pe cari nu le sporesc în mod factice, ci 
caută a le acoperi, de bine de rău, din veniturile existente. 
Roşii au alt principiu: primum vivere, mai întâiu să trăim 
noi şi ai noştri cu toţi; veniturile necesare se vor găsi ele, 

căci pentru asta suntem la putere, ca să le scoatem din 
piatră seacă. 

Deci asta e grija lor cea dintâi; căpătuirea numărului 
nesfârşit de nulităţi, de oameni absolut improductivi, din cari 
se compune partidul. Şi în adevăr, nu e unul, cât de mic, cât 
de ignorant, cât de inept, cât de leneş, care să nu fie încuibat 
undeva la un loc sigur şi cu bune retribuţiuni. Dar patru 
clase primare aibă, dar să nu ştie absolut nimic din resortul 
a cărui administrare i-a fost încredinţată, lucrul e indiferent. 
Dar mire-se el singur de ce l-a găsit şi cum a ajuns să 
dispue de interese pe care nu le pricepe? Puțin le pasă 
conducătorilor. Primum vivere. Dar s'o potrivi, nu s'o po- 
trivi; dar o şti ceva, no şti nimic. A fi roşu e un privilegiu 
de a trăi din munca altora, fără a se cerceta daca ai vr'un 
merit, vr'o capacitate, vr'o aptitudine. 

Pentru a căpătui suma aceasta de bulgari tâmpi şi de 
grecotei pornoscopi şi netrebnici, cari n'au nici posibilitatea 
de a se ocupa cu o muncă productivă, se crează din ce în ce 
mai multe funcțiuni, cari să atârne direct de stat. Astfel 
regia monopolului tutunurilor, răscumpărarea drumurilor de 
fier şi multe alte creaţiuni nouă, au dat ocazia să se înmul- 
ţească din ce în ce numărul semistrăinilor, avizaţi la budget, 
deci la munca altora. E din ce în ce mai greu de a agonisi 
mijloace de subsistenţă în neatârnare de guvern şi sporirea 
funcţiilor sporeşte numărul celor ce alergă după ele, înzecind 
servilismul şi baseţa acestora către cei cari dispun de distri- 
buirea posturilor. 

Prin distragerea oamenilor dela ocupaţiuni productive, prin 
aruncarea pe terenul politicei, prin avizarea lor de a trăi spe- 
culându-şi drepturile politice şi votul, populaţia întreagă a 
orașelor va ajunge la ideea fatală, că e mai lesne şi mai bine 
de a trăi din munca altora, decât din a sa proprie şi urmă- 
rile unei asemenea maniere de a vedea sunt cunoscute de 
toţi. 

Astfel Atenianii în decadenţă se prefăcuseră toţi în samsari, 
în advocaţi, în aspiranţi de funcţii, în oameni politici ; din 
buget începu a se plăti mulţimea care asista la întruniri 
publice ; se plăteau mărturiile false înaintea judecății, se plă- 
teau membrii juriilor judecătoreşti. Un popor care întreg își 
consuma vremea în afaceri de-ale statului, cată să şi fie 
plătit întreg din budget. Sărăcia ajunsese atât de generală, 
încât oamenii alergau cu lăcomie după un obolus (10 bani) 
ca recompensă pentru o şedinţă în tribunale, corupţia şi des- 
frânarea deveniseră din ce în ce mai mari. Filip al Macedo- 
niei şi Alexandru cel Mare aveau oricând în mână tarifa 
conștiinţelor cetăţenilor ateniani şi n'avură decât să dea cu 

piciorul, pentru a nimici acea comunitate politică, putredă 
prin demagogie. 

Aşa dar dacă economic stăm rău, nici merităm să stăm alt- 
fel. Echivalentul mecanic al vieţii celor mai mulţi oameni, nu 
se întrebuinţează în producţiune, în imprimarea de forme 
utile materiei, ci se pierde pe mijlociri, pe  negustorie de 
vorbe şi în exerciţiul viciilor. Unde însă nu produce nime- 
nea, se'nţelege că sărăca trebue să sporească. Capitalul acu- 
mulat de strămoși prin lupta cu arma şi prin lupta cu plugul 
trece în mâni străine ; ziua nu e aproape, cia sosit, în care 
Românul e străin în ţara sa proprie şi străinul stăpân. Şi 
aceasta va merge mereu înainte, până ce nu vom mai avea 
nimic de vândut, decât voturile şi drepturile politice. Dar 
chiar acestea au început a fi un obiect de cumpărătură, 
despre cari tainicile biurouri de împământenire ne-ar putea 
spune multe. 

Un singur remediu există în adevăr în contra acestor rele, 
dar trebue aplicat cu toată rigoarea, cu tot exclusivismul: 
munca, acest corelat mecanic al adevărului ; adevărul, acest 
corelat intelectual al muncii. Dar muncă, nu nimicuri, nu 
mânare de muşti la apă; şi adevăr, nu fraze lustruite şi. 
negustorie de vorbe. 


PERSOANA ŢĂRANULUI SCOASĂ LA MEZAT 


„Luptătorul“ din Focşani, în numărul său dela 30 Iulie, 
comunică următoarea publicațiune a perceptorului din co- 
muna Odobeasca, plasa Marginea de sus, jud. R.-Sărat: 


„Subsemnatul, agent de urmărire-perceptor, conform art. 12 
„din legea de urmărire, fac cunoscut printr'aceasta că în ziua dela 
„25 iulie până la 2 August 1882, la ora 10 dimineaţă se va vinde 
„prin licitaţie, la primăria comunei Odobeasca, plasa Marginea 
„de sus judeţul R. Sărat, obiectele ce s'au sequestrat pentru 
„neplata dărilor datorite din contribuţiuni directe, răscumpărarea 
„clăcii, prestaţiuni judeţene și altele. Obiectele sequestrate sunt: 

„5l vaci, 8 boi, 88 mânzaţi cu mânzate, 2 cai, 15 iepe, 5 noateni, 
„13 capre, 5 iezi, 83 oi, 12 miei, 3 berbeci, 5 râmători, una căruță 
„de boi nouă, 1 sucman, 3 căzi, 2 antale, 1 clae cu fân, „28 locui- 
„tori cu braţele cari se vor da cu luna sau cu ziua până la acope- 

„tTirea datoriei ce debitează către Stat“, şi 455 pogoane pământ 
„după legea rurală în care pământ sunt diferite roade adică vii, 
„livezi de pruni, meri, peri şi fân“. 


Semnat-agent : A. Comănescu 
(No. 26 din 13 Iulie 1882) 


Toate foile din capitală au publicat şi comentat actul de 
mai sus exprimându-și indignarea şi mirându-se de acest 
lucru, la întâia vedere neauzit. 

Vedem aci o scoatere în vânzare din partea fiscului cu totul 
egală cu cele din vremea Fanarioţilor: vacă, bou, mânzat, 
cal, mânz, capră şi ied, oaie şi miel, sucmanul de pe om, 
carul şi căruţa, cada şi butea, totul se vinde şi când toate 
acestea nu mai ajung, se scoate în vânzare... ce ? 

Locuitorul care va fi închiriat de către stat ca vita, cu 
luna sau cu ziua, până la acoperirea datoriei. Peste aceasta 
ae scot în vânzare pogoanele de pământ, a căror inalienabili- 
tate e garantată de constituţie şi de legea de împroprietărire. 

Ce zice „Românul“ la acest specimen de percepţie liberală ? 

Ce zice? Băieţii cari îl redijează n'au ochi să citească. 
In loc de a constata de ce natură sunt dările neplătite: con- 
tribuţiuni directe, răscumpărarea clăcii, prestaţiuni judeţene 
şi altele, se leagă de capitaţie. Capitaţia nu este justificată. 
Capitaţia amânduror țărilor pe când nu exista nici o altă 
dare, constituia abia a douăsprezecea parte a budgetului ac- 
tual de venituri şi nu se va găsi un singur caz, dela gonirea 
Fanarioţilor până la reabilitarea lor de acum pe cale piezişă, 
în care un om să fi fost vândut rob pentru capitaţie. A pune 
aceste vânzări monstruoase în socoteala capitaţiei, a dării 
celei mai mici şi mai neînsemnate, este un act de extraordi- 
nară reacredință şi o apucătură pentru a ascunde adevăratul 
isvor al răului şi a-i substitui o cauză fictivă. 

Deşi caută să fim mulțămitori presei întregi, pentrucă în 
sfârşit au început a da alarmă în privirea aceasta, constatăm 
pe de altă parte cu părere de rău, că mirându-se în mod atât 
de extraordinar de acest act, dovedeşte că puțin cunoaşte 
ţara. 

In realitate, de când budgetul nostru a ajuns la cheltueli de 
110 şi 120 de milioane, dările nu se mai percep nicăieri decât 
în modul arătat mai sus, căci acest mod e introdus de roşii, 
încă dela venirea lor la guvern în anul 1866. De atunci deja 
s'a introdus practica de a mâna satul ca pe o turmă la aren- 
dașul protejat de guvern, şi de a angaja cu de-a sila pe fie-ce 
locuitor în socoteala dărilor, pe cari le avansa arendaşul. Căci 
cine nu poate rămânea dator nici în daraverile sale private, 

nici ca datornic al statului — este românul. Daca un grec 
sau un jidan nu-şi poate plăti datoriile, dă faliment şi sa 
încheiat. Daca nu-și poate plăti dările, i se constată insol- 
vabilitatea şi sa încheiat asemenea. Țăranul trebue să plă- 
tească. Un om poate fi oricât de necinstit în țara aceasta, el 
poate lua o moşie a statului fără a plăti arenda pe ani de 
zile; statul va pierde pur şi simplu suma ce i se datorește. 
Dar ceea ce ţăranul ar fi datorind acestui om, se împlineşte 
cu cea mai mare rigoare. 

„Dura lex, sed lex“, zice „Românul“? Nu legile sunt însă 
de vină la toate acestea, ci starea societăţii. Când vedem 
deasupra unui popor sărac, incult şi nenorocit, superpuindu-se 
milioane de mijlocitori şi de cocote, când vedem luxul şi des- 
frânarea unei clase întregi a cărei singură cunoştinţă constă 
în a scrie neortografic şi a citi, când socotim sutele de mili- 
oane cu care se întreţin clase improductive şi netrebnice, cată 
să deducem neapărat, că pensii reversibile, câștiguri din răs- 
cumpărări, misiuni, diurne, cumul, toate trebuesc plătite în 
ultima linie, prin sudoare omenească, prin muncă omenească. 
Şi fiindcă producţiunea actuală nu mai ajunge spre a acoperi 
budgetul Sodomei şi Gomorei, spre a întreţine lenociniile stă- 
pânitorilor, de aceea se scoate la mezat până şi persoana 
ţăranului. 

Şi'n acest popor nenorocit nu se mai află destulă energie 
morală pentru a ridica securea și a se scăpa de asupritori. 
In toate provinciile Daciei lui Traian, poporul autohton e o 
vită menită a ţine în spate populaţii străine. In Ardeal mun- 
ceşte pentru Ungur, în România pentru Greco-Bulgar şi pen- 
tru jidan, căci zeci de mii de zile de lucru abia acoper pensia 
reversibilă a unui grecoteiu. 

Sampania băută cu comunarzii din Paris, mătasa ce îm- 
bracă cocotele Capitalei, monoclele ce armează ochii porno- 
scopilor, toată mlaștina aceasta etnică şi morală, toată adună- 
tura aceasta scursă din câteşi patru unghiurile lumii, trăieşte 
în ultima linie din vânzarea de braţe omeneşti cu luna şi cu 
ziua, căci orice braţ care nu produce nimic trăiește dela bra- 
ţul ce produce ceva. 

Iată în adevăr încă o frunză de laur în coroana lui Carol- 
Ingăduitorul. 

Despotismul, oricât de odios ar fi, totuşi are mai multă în- 
grijire de popor, decât republica străinilor din România, cu 
eticheta ei monarhică. Căci această republică nu are şi nu 
a avut o altă menire decât a constitui din străini clase privi- 
legiate, din român un sclav al lor. Adunături de rase dege- 
nerate, cari coboară zi cu zi mai jos pe scara organică, până 
ajung a se îngropa ca cânii şi ca maimuţele, acestea domnesc 


TI Pe ŞI. i TS e 


OPERA POLITICĂ 479 


asupra poporului românesc; pentru a plăti trebuinţele lor, 
lenea, inepţia economică şi sterilitatea lor intelectuală, po- 
porul românesc se scoate la mezat și se închiriază, asemenea 
catărilor şi căilor de birjă, cu luna şi cu ziua. 


C. A. ROSETTI ŞI BILANŢUL POLITICEI SALE 


D. C. A. Rosetti e, se vede, în ajunul de a pleca la Paris şi 
de aceea adresează un fel de enciciică de adio d-lor săi ale- 
sători şi iubiţilor săi concetăţeni. 

In această scrisoare găseşte ocazie a recapitula anume o 
seamă de lucruri pe cari le-a zis în trecut, a căror repetare în 
momente atât de solemne cată, fără îndoială să fi având un 
înțeles excepţional. 

D-sa zice că propaganda ce-a făcut-o e cuprinsă în progra- 
mul dela 9 August 1857. 

A trecut cam mult de-atunci, multe conştiinţe şi-au format 
şi reformat profesiile de credinţă, încât ar fi fost interesant 
pentru cititorii „Românului““ chiar, ca acel program vestit pe 
care nimeni nu-l cunoaște, să vază din nou lumina zilei. D. 
C. A. Rosetti nu ni-l comunică însă, dar ne dă câteva pasaje 


din el precum şi din vestitele sale enciclice, tipărite acum 
un an și ceva. 


D-sa a zis aşa dar: 


Toţi oamenii sunt egali dar nu şi semeni; fiecare om trebue 
să se lumineze necurmat și să'nțeleagă că binele nu se dobândește 
printr'un om, printr'un guvern, primir'un dictator, ci prin uni- 
rea tuturor. 

Ținta d-lui C. A. Rosetti va fi omul ; 

Fiindcă d-sa e pentru luminarea omului şi națiunii, se va sili 
a smulge din mintea oamenilor închinarea la stăpân, sub toate 
formele şi ori şi ce fel de stăpân. 


Astfel vorbeşte dsa, 


în această epocă în care națiunea este în toate atât de sus 
urcată, încât căderea ei ar fi sdrobitoare. 


Trebue mai cu seamă ca tara să fie pătrunsă de un mare 
principiu pe care foarte puţini îl înțeleg ; acela că 

o naţiune salvată de un singur om se deprinde a nu mai cugeta, 
a nu mai lucra ea însăşi. Ea cade sub jugul despotismului. 


In fine d. C. A. Rosetti îşi încheie scrisoarea zicând că, 
până ce nu ne vom face singuri afacerile, până ce n'om sili 
pe deputaţi să-și dea seama de actele lor, până nu vom pre- 
face legea electorală, etc., nu vom merge bine. 

Acestea le zice d-sa 


în momentele cele mai sdrobitoare ale vieţii şi pe la sfârştiul ei. 


Curios e în adevăr de a vedea pe un om bătrân care 'n 
viaţa lui a făcut numai politică, găsind relele sociale acolo 
unde nu sunt şi fiind cu totul orb pentru isvorul lor adevă- 
rat. D. C. A. Rosetti îşi ia adio dela alegători, le strânge 
mâna, poate a renunţat la mărire și deşertăciuni şi cu toate 
astea nu sendură să-şi calce pe inimă, să spue odată verde 
care e cauza răului, pe care trebue s'o fi cunoscând. 

Daca d. C. A. Rosetti ar iubi această țară şi acest popor 
măcar câtu-i negru sub unghie, le-ar zice alegătorilor urmă- 
toarele: Oameni buni! Ce-aţi zice voi, daca pe cancelarul 
Germaniei l-ar chema Pherekydes, pe miniştri Carada, Fleva 
și Chiriţopol, pe ambasadori Pandrav ori Giani, ce ați zice, 
cun cuvânt, daca într'o ţară în care pe toată lumea o chiamă 
Mayer şi Müller, tot ce e deasupra sa clasă guvernantă, ar fi 
străin ? Ce-aţi zice? Ticălos popor, aţi zice, osândit a munci 
ca vita pentru a hrăni străini, străini şi iarăşi străini. 

Dar oare ce e de zis pentru o ţară în care pe oameni îi 
chiamă Bucur, Bodea, Codrea şi Florea, Păun şi Catalin, Te- 
rinte şi Pârvul, Ursu şi Balaur, Lupu și Bărcan şi unde pe 
clasele superpuse le chiamă Pehlivanidis şi Zevzecopol, unde 
din grec dai în bulgar şi din bulgar în grec? 

Ca să se zică decât că ticăloasă ţară şi ticălos popor! 

Şi aceasta este epoca în care după d. C. A. Rosetti 


națiunea este în toate atât de sus urcată, încât căderea ei ar fi 
sdrobitoare ? 


In adevăr sus urcată trebue să fie o naţiune ai cărei 
membri se vând ca vitele, cu ziua și cu luna! 

D. C. A. Rosetti zice că ţinta d-sale e omul? Da, orice om 
din lume, căci e cosmopolit în privirea tuturor; o singură 
rassă de oameni s'au bucurat de ura d-sale specială şi de 
persecuțiune — rassa română. Intre oamenii pe cari, cu 
patru clase primare, ba și mai cu puţin, i-a ridicat dela ra- 
chierie ori dela facherie, din subcomisariate de poliţie şi dela 

corectura gazetei sale, vom găsi tot soiul de străini, egali ca 
nulităţi, dar nu vom găsi un singur român. 

D. C. A. Rosetti se teme de despotism, de salvarea printr'un 
singur om ? 

Doamne al veacurilor, unde e acel singur om ? 

Il asigurăm de mai înainte că acel om nu va fi străin. 

Unde e acel singur om să preţuiască plebea aristocratizată 
a d-lui C. A. Rosetti cu cât face, cu câte un capăt de funie 
de fiecare? Unde e acel singur om care să pue pe străini 
la locul lor, să curețe România de tot ce-a fost mai decrepit, 
mai ocolitor de muncă, mai stricat dincolo de Dunăre, de 
ciuma asta orientală ? Unde e acel singur om ca să nu mai 
vedem Pandravi şi Caradale, Mihăleşti şi Chiriţopoli, figurând 
în societatea română, ca să nu n: se mai pară ţara aceasta 
o colonie greco-bulgară, o societate străină de exploatare, 
condusă de cel mai străin dintre ei, de d. C. A. Rosetti? 

Dar să i-o spunem, spre mângâerea d-sale şi a partizanilor, 
nu mai sperăm în venirea unui asemenea om. Acest popor 
românesc e atât de sărăcit, atât de ameţit prin fraze, atât de 
căzut, încât un asemenea om ar muri sub garduri, ca Şincai 
ori ca Avram Iancu, sau s'ar găsi cineva să-l vânză, precum 
pe Tudor l-a vândut sârbul Macedonski şi în acelaş timp în 
care acel singur om ar zăcea în puşcărie sau la ocnă, tot 
unui C. A. Rosetti sau unei Caradale i s'ar vota pensie rever- 
sibilă, pentru car fi scăpat ţara de acel om. Glontele care a 
lovit în Barbu Catargiu trebue să fi având pensie şi deco- 
raţie căci, din neam în neam, cei ce au vândut ţările acestea, 
cei ce au trădat acest popor, aceia au fost distinşi, aplaudaţi 
şi populari. 

Da, națiunea este în toate atât de sus urcată! Atât de sus, 
încât statura oamenilor scade, că ei degenerează în maimuțe 
şi încep a semăna cu Pantazi-Ghica ; atât de sus, precum nu 
putea fi nici în epoca Fanarioţilor şi cum n'a putut ajunge 
decât sub fiii Pasvangiilor şi Cîrjaliilor, sub urmaşii bandelor 
lui Caragea, ş'ale lui Ypsilant. 

In mod general am spus de mult că înmulţirea disproporţio- 
nată a claselor improductive şi împuţinarea celor producă- 
toare este răul de căpetenie, care devine şi mai grav prin 
împrejurarea că consumatorii improductivi sunt aproape toţi 
străini. Fără îndoială toţi liberali, căci liberi de a exploata 
vor să fie; fără îndoială egalitari, căci egali vor să fie, ei 
pripăşiţi de ieri alaltăieri, cu toţi acei ale căror nume s'ame- 
stecă cu începuturile ţării. Egali da! dar semenii noștri nu 
sunt, precum bine observă d. C. A. Rosetti. 

Aşa de puţin încât e preferabil să fim tiranizaţi de un 
român, decât egali şi liberi alături cu aceste stârpituri orien- 
tale ; aşa de puţin, încât singurul bine veritabil ce-ar putea 

să ne facă d. C. A. Rosetti şi conaţionalii săi transdanubiani, 
ar fi să ne slăbească cu dragostea şi să nu se mai intereseze 
nici de-o ţară care nu-i a lor, nici de un popor din care 
nu fac parte. 


II 


Credem a fi demonstrat destul de limpede că d. C. A. 
Rosetti sau ignorează starea ţării, sau se preface a o ignora. 

Programa sa din 1857 n'a avut decât un singur rezultat: de-a 
înlesni tuturor străinilor din țară libertatea de-a exploata, 
căci libertatea de-a munci n'a cerut-o nimeni, de vreme ce-a 
existat totdeauna. Nici una din legile vechi n'a oprit pe 
stâlpnicul Simeon de-a caputa cisme sau de-a cultiva dovleci; 
dar piedici pentru a deveni exploatatorul acestui popor, ne- 
având alte cunoștințe de cum le are un cârpaciu, asemenea 
piedici vor fi existat în adevăr. 

Asta e însemnatatea întregei revoluţii sociale, patronată 
de C. A. Rosetti şi de naturile catilinare, adunate împre- 
juru-i. Trebuia să se creeze un mijloc pentru a face din 
ignoranţi, din străini, din oameni fără trecut, fără patrie 
proprie şi fără naţionalitate proprie o pătură de exploatatori 
în România. Acest mijloc au fost reformele liberale, egali- 
tatea politică a acestor oameni fără documente de împămân- 
tenire, cu populaţia proprie a ţării. 

Pe când ţăranului din Ardeal i se cer documente că sau 
împământenit, precum i se cere aceasta şi unui german, 
unui francez sau italian, precum li se cere acelor Evrei 
care sunt de sute de ani în ţara noastră, nimeni pân'acum 
n’a întrebat pe d. C. A. Rosetti când, din supus turcesc a 
devenit cetăţean român, precum în genere cererea aceasta i 
se face omului ce vine din apus, niciodată celui pripăşit de 
peste Dunăre. Astfel Laurian bunăoară, Bărnuţ, Maiorescu 
erau străini şi trebuiau împământeniţi. Fleva şi Cariagdi, 
Carada şi C. A. Rosetti n'aveau nevoe să fie împământeniţi, 
căci erau consideraţi ca pământeni. 

Ei bine, aceşti oameni de peste Dunăre, de jure supuși 
străini până azi, sau constituit în societate politică la noi, 
au scos gazeta „Românul“ ba au jucat chiar frumoasa farsă 
de a se da de mai Români decât Românii, făcând din naţio- 
nalitate şi din patriotism o marfă, pe care-o debitează de 
25 de ani. 

De atunci păcurarul din Rucăr şi rotarul din Vrancea au 
crezut că aceşti oameni sunt- în adevăr ce pretind a fi şi 

le-a cumpărat marfa de fraze patriotice de o plătește an cu 
an. De atunci elementele cele mai decrepite ale Orientului 
au devenit elemente politice la noi în ţară, au pus mâna pe 
adunări, pe funcţii, pe budget. 

De atunci a fost cu putință de a vedea pe mucenicul , 
Simeon, armat cu cunoștința deplină a abecedarului, deve- 
nind director de interne, alt bulgar director de domenii ş. 
a. m. d. în infinitum. Orice demnitate publică e în România 
apanajul ignoranței și al străinătăţii. 

„Gazeta de San-Petersburg“, dând seamă despre cartea 
d-lui Martens asupra Egipetului, zice că Egiptenii nu sunt o 
nație, ci o adunătură de naţionalităţi, că nu pot fi indepen- 
denţi, căci o sumă de interese europene sunt angajate acolo, 
că pseudoautonomia ţării e un rezultat al rivalităţii puterilor 
care-și ţin cumpăna și că soluţiunea cea mai bună e de a 
menține statu-quo și a face ca Canalul de Suez să nu încapă 
sub predominarea exclusivă a unei puteri. 

Puneţi în loc de Egipteni Români, în loc de Suez Dunărea 
și e exact starea României în care-a adus-o partidul liberal 
și d. C. A. Rosetti. 

Românii nu mai sunt o naţiune, ci o adunătură de naţio- 


nalități. Negoţ, funcţii publice, proprietate fonciară — toate 
foiesc de numiri străine, cărora li-i de România cum ni-i nouă 
de China. Şi asta merge crescendo. In fie-ce an — dela 


venirea lui Carol Ingăduitorul încoace, intră câte 20.000 de 
străini în ţară, un oraş întreg de exploatatori. Intre acești 
20.000 de mii abia vor fi cinci sute de români din alte pro- 
vincii și poate abia 1000 de oameni dispuși a munci. Restul 
sunt oameni incapabili de muncă, speculanţi, mijlocitori, rase 
neuropatice, fără musculatură, cari fug de muncă ca dracul 
de tămâe. Grec plugar sau meseriaș mai nu se va găsi în 
România ; funcţionari şi speculanţi cât păr'n cap. 

Când vede cineva suma immensă de pierde vară care popu- 
lează oraşele, sutele de mii de oameni cari se ocupă cu tre- 
buri fără de nici o utilitate, e silit a admite că întreţinerea 
acestor oameni cată să se traducă unde-va, într'un punct al 
țării, în muncă veritabilă, căci numai munca produce bunuri, 
Când vedem dar că se vând ţăranii cu ziua şi cu luna, lucru 
care sentâmplă an cu an. dela 1866 încoace, am ajuns la 
punctul în care pensii reversibile, pomenele bugetare, ma- 
tasea care-o îmbracă cocotele, misiunile pretinse științifice, 
plagiatele ignoranţilor, discursurile insipide, enciclicele d-lui 
C. A. Rosetti se traduc în muncă veritabilă, în muncă vân- 


dută de administraţie, pentru a întreţine aceste pături su- 
perpuse. 

D. C. A. Rosetti spune că reformele sale sunt luate în 
mare parte după opiniunile emise de un bărbat dintre cei 
mai conservatori, d. Carp. 

Ne îndoim daca d. Carp l-au autorizat pe redactorul „Ro- 
mânului“* de-a face o asemenea declaraţie. Afară de aceea, 
după cât ştim, opiniunile d-lui P. Carp nu se iau nici în 
mare parte, nici în mică parte. Sau se admite întregul 
său sistem de reorganizare socială şi atunci în adevăr proiec- 
tele sale speciale, ca părţi ale acelui întreg, sunt necesare, 
sau, daca nu se admite întregul, părţile trunchiate nu mai 
au însemnătate organică. 

Intoarcerea la trecut mai nu mai e cu putinţă. In vremea 
Basarabilor mai exista încă o naţiune română; ea exista 
încă la 1830 şi a existat până la căile ferate ale regelui 
Stroussberg. De atuncea încoace naţiunii române i se sub- 
stitue din ce în ce o adunătură de naţionalităţi, precum s'a 
întâmplat în Egipt dela deschiderea canalului de Suez 
încoace. 

Cu cât ţara se saturează cu elemente străine, cu atât ea 
decade economic, intelectual şi moral. 

Incă cincizeci de ani de domnie liberală şi România nu 
va mai fi decât o expresie geografică, în care elementul isto- 
ric va fi substituit cu totul prin Gianii, Caradale, Pherekyzi, 
Pandravi; o ţară care numai românească nu va mai fi, 
precum nu mai este azi în mare parte. 

Acesta va fi rezultatul final al xenocraţiei și, departe de 
a se supăra, d. C. A. Rosetti se poate duce la Paris în 
ticnă ; scopul întregei sale vieţi, înstrăinarea totală a Româ- 
niei din vârf pân’ în temelii e asigurat pe generaţii înainte. 

Peste o sută de ani poporul latin de lângă Dunăre nu va 
mai fi decât o legendă, cântată în limba Fanarului. 


IERARHIA SOCIALĂ 


Ni se pare că vorbim destul de limpede pentru oameni cu 
mintea normală, ca să fim înţeleşi şi să nu se substitue 
cuvintelor noastre alt sens decât acela pe care li-l dă lexi- 
conul, graiul viu şi convenţia mutual stabilită între oamenii 
ce vorbesc aceeaşi limbă. 

Cu toate acestea „Românul“ nu se sfiește a-ne atribui 
următoarea idee : 

„Partida conservatoare voeşte mai presus de orice o stare 
„de lucruri în care mulţimea să fie dedesupt, şi puţinii 
„deasupra ; ea doreşte ca clasele de jos să nu se ridice la 
„0 viaţă mai largă şi mai deplină şi privirile ei se întore cu 
„iubire, la starea de lucruri ce domnea în trecut“. 

E adevărat că am afirmat şi afirmăm că o societate bine 
constituită şi sănătoasă cată să aibă forma unei piramide. 
O lopată de grâu aruncată'n vânt, când recade la pământ 
ia această formă, cea mai sigură pentru durata ei. Daca ar 
lua forma unui cub sau al unui cilindru ar cădea la cea 
întâiu suflare de vânt. Astfel și cu un popor şi cu un stat. 
Pe cât timp Roma era înconjurată de sate cuprinse de ţărani, 
pe cât timp baza ce purta această cetate era largă, Roma a 
cucerit pământul; — când însă Laţiul şi Italia s'au pustiit, 
când întreg poporul s'a prefăcut în politiciani. cari cereau 
„panem et circenses“ deia guvern, subsistenţa din banul 
public, piramida era întoarsă cu vârful în jos, toţi domneau 
şi nimeni nu muncea, şi imperiul a căzut în faţa unor popoare 
barbare, dar mai drepte, mai sănătoase, mai firesc organi- 
zate, decât poporul roman în decadenţă. 

La atâta însă se mărginește afirmarea noastră, la princi- 
piul că numărul celor ce muncesc pentru a produce trebue 
să fie, spre binele lor şi al societăţii întregi, infinit mai mare 
decât numărul negustorilor de vorbe şi negustorilor de martă 
chiar ; că producţiunea păstrează intactă sănătatea şi pute- 
rea musculară a unui popor; că în puterea lui musculară 
consistă secretul tinereţii lui, siguranţa de a rămânea o rassă 
sănătoasă de oameni. Azi nu mai e îndoială, că orice om 
care părăseşte munca musculară pentru cea intelectuală e 
condamnat cu toată siguranţa în coborâtorii săi, la degene- 
rare şi la peire. E statistic constatat că munca aspră, exer- 
ciţiul continuu al puterilor fizice asigură pentru totd'auna 
existenţa unui popor, asigură viitorul şi propăşirea lui, pe 
când fuga de plug, ocolirea soiurilor grele ale muncii, aduce 
cu sine degenerarea musculaturii, desvoltarea anormală a 
sistemului nervos, o înclinare spre desfrâu şi plăceri, nimi- 
cirea gradată a puterilor de reproducţiune, neuropatie şi 
anemie, în fine stingerea rasei, adesea în condiţiile cele mai 
rușinoase. 

Cu aceasta n'am zis însă ca clasele muncitoare să nu fie 
libere, să nu aibă putinţa de a se ridica. Oricând trebue 
să existe putinţa pentru om de a urca prin muncă şi merit 
ierarhia socială, care n'ar trebui să fie decât o ierarhie 
a muncii. 


Dar să ne 'nţelegem: prin muncă şi merit. Nu prin 

exploatarea muncii altora, nu prin speculă, nu prin şarla- 
tanerie politică, nu prin tripotaj şi joc de bursă. Când luăm 
însă la rând aşa numiții desmoşteniţi ai partidului roșu cari 
au devenit milionari, nu vom afla unul singur care să se fi 
îmbogăţit prin muncă. Ce-a muncit, ce-a produs Carada 
pentru a fi milionar? Nimic, a fost copil de casă al d-lui 
C. A. Rosetti — unicul merit; a vândut ţuică din viile d-lui 
Brătianu. Singura muncă. Acestea nu sunt titluri suficiente 
pentru diurne de câte 70.000 franci pe an, ce le primeşte 
acest onorabil din partea statului român. Aşa dar statul a 
devenit din partea unei societăți de exploatare, obiectul unei 
spoliaţiuni continue și aceşti oameni nu urcă scările ierar- 
hiei sociale, prin muncă şi merit, ci prin abuzul culpabil al 
puterii politice, câștigate prin alegeri, prin frustarea statului 
cu sume însemnate. Aceşti desmoșteniţi, departe de a-şi 
câștiga o moştenire proprie pe pământ, pe singura cale a 
muncii onorabile, fură moştenirea altora, alterează mersul 
natural al societății, se substitue prin vicleşug şi apucături, 
meritului adevărat şi muncii adevărate, sunt o reeditare în 
formă politică a hoţilor de codru, instituind codri guverna- 
mentali şi parlamentari. 

Ierarhia muncii se constitue, prin chiar natura ei, în pira- 
midă. La zece mii de oameni învăţaţi pe toate terenele se 
naște Darwin sau un Buckle ca vârf al piramidei ; din sutele 
de mii de soldaţi ale unei armii mari se alege un Moltke, 
ale căror servicii se resfrâng apoi asupra întregului. Această 
ierarchie firească o susţinem şi noi. 

Ceea ce însă numiţi d-voastră „o ridicare din ce în ce 
mai mare a claselor care au fost desmoştenite de toate drep- 
turile“* este, nu o îmulţire a cunoştinţelor şi a puterii de 
muncă a acestor clase, ci din contră amăgirea lor prin fraze 
politice şi „o ridicare din ce în ce mai mare“ a unor pan- 
glicari, cari nu fuseseră desmoşteniţi de nimic, pentrucă de 
moștenirea ce-a adus-o din ţara turcească au căutat să des- 
bere, prin săpun şi pieptene, nu s'o păstreze. In locul ierar- 
hiei muncii şa meritului, s'a introdus ierarhia vecleniei stu- 
pide şi a apucăturilor maloneste. Un bandit ca cuviosul 
Simion, o vulpe vânătoare de diurne şi afaceri tăinuite cum 
e Carada, jucători de bursă și nulităţi cărora natura, drept 
compensație a stupidităţii lor, le-a dat perfidia şi instinctul 
necinstei, iată clasele ce le-aţi ridicat din ce în ce mai sus. 

A existat în lume un stat, care-a apus după o viaţă de 
şapte mii de ani — Egiptul. In lăuntrul anticităţii deja 
Egiptul era o anticitate proprie şi Homer putea vorbi de ea, 
cum noi azi vorbim de Homer. Egiptenii erau cunoscuţi 

pentru înțelepciunea, pentru spiritul lor de adevăr şi de 
dreptate. Unui popor care-a existat şapte mii de ani d'a 
rândul nu i se poate tăgădui o calitate: arta de-a guverna. 
Cel puțin ar fi absurd a i-o tăgădui, după o probă continuă 
de atâtea mii de ani. Egiptenii erau de asemenea cunoscuți 
ca poporul cel mai conservator al anticității. Ei au voit să 
eternizeze pentru urmaşii din veacurile viitoare într'o 
icoană de piatră secretul lungii lor vieţi pe pământ şi au 
zidit — piramidele. Viaţa altor state comparată cu a Egip- 
tului, este ca viața unei muşti comparate cu a unui om. 
ca traiul unei buruieni comparat cu a unui stejar. Statul 
Egiptean era ierarhic. Nu este exact ceea ce afirmă unii, 
că oamenii nu puteau trece din castă în castă. Din contră, 
putinţa de-a trece era asigurată — dar numai meritului şi 
muncii. State demagogice cari nu ţin seamă de ierarchia 
naturală a meritului şi a muncii şi cari, din contra, află mij- 
loace de a privilegia înaintarea feneantismului şi sterilităţii 
oamenilor vicleni şi maloneşti răsar şi pier, fără înflorire, 
ca plantele criptogame. 

Daca dar secretul pentru existenţa unei rase este păstrarea 
calităţilor ei musculare, secretul vieţii lungi a unui stat este 
păstrarea ierarhiei meritului. 


COMEDIE, COMEDIE ! 


După cum ne asigură ziarele iniţate în tainele guvernului, 
Camerele se vor convoca în Octombrie, c'o lună înainte de 
termenul reglementar, pentru ?... pentru a rezolva unele 
cestiuni, cari nu mai sufăr nici o întârziere. 

Se ştie înţelesul acestei diplomatice parafraze. De câte 
ori am auzit-o ne-am închipuit în naivitatea noastră urmă- 
torul lucru : muncim pământul cu acelaş plug cu care-l mun- 
ceam la anul o mie două sute după Hristos, în vremea 
voevodului Bărbat şi a Radului din Făgăraş; se vede că 
adunările s'au convins că, după o întârziere agronomică de 
aproape şapte. sute de ani. azi nu e timp de pierdut; cată 
să modificăm sistemul nostru de cultură, ca să putem ţine 
pas cu alte ţări. Cel puţin așa ne 'nchipuiam. Când colo, 
care era lucrul ce nu suferea întârziere? Vro pensie rever- 


sibilă, vr'o răscumpărare de drum de fer cu câştiguri pentru 
deputaţi ş. a. m. d. 

Curioşi copii suntem noi Românii! 

Cel mai simplu om care-a observat că albina adună miere 
şi ceară, iar cuca îşi pune ouăle în cuiburi străine, deduce că 
aşa va face albina în veci de veci, că tot astfel va rămânea 
şi nevasta cucului, care, ca femeile cele stricate îşi leapădă 
copiii pe mâni străine. In toate cele recunoaștem necesitatea 
absolută a legilor naturii, știm că o piatră aruncată va cădea 
în jos după o anume lege, că repezimea ei va crește succesiv 
în patrat, ştim că apa nu curge la deal, știm că soarele cată 
să iasă la răsărit şi să se cufunde la apus în noapte; numai 
despre oameni ne facem iluzii. Dela oameni pe care prezi- 
dentul lor îi numeşte „buni de pușcărie și de carantină“ pe 
care d. C. A. Rosetti îi numește „soitarii“, dela oameni cari au 
dovedit că sunt moraliceşte putrezi, intelectuali sterpi, mai 
putem aştepta îmbunătățiri, pretextează cineva de a-l fi cu- 
prins iluzia, că din aceşti oameni poate răsări lumină şi 
libertate ! 

Caracterul empiric al oamenilor e aşa de fix, rămâne aşa 
de unul ș'acelaş, precum e una ș'aceeaşi forma şi sămânța 
plantelor, forma lupului şi a maimuţei. Dela lup nu poţi 
aștepta fapte de miel, dela pisici nu apucături de căprioară 
— numai dela oameni, a căror natură e constatat rea şi 
netrebnică, suntem încă în stare a aştepta lucruri bune, cu 
totul neconforme cu natura şi cu inteligenţa lor? Nimeni 
nu așteaptă dela lemn calităţile fierului, dela lut calităţile 
aurului şi totuşi sunt oameni cari dela soitarii, maturităţi 
pentru Văcăreşti şi carantină, pretextează a aştepta fapte 
mari. 

lată în ce consistă iluzia. Suntem dar siguri că cestiu- 
nile cari nu mai suferă întârziere, s'ar putea amâna tot 
aşa de bine, precum amânăm reforma plugăriei noastre dela 
1200 şi până azi. Altceva e la mijloc, iar interesele ţării 
numai un pretext sub vălul căruia se pregătesc, nu reforme, 
ci nouă grupări de persoane și de ambiţii. 

Să vedem cari sunt lucrurile ce se petrec? 

Căpeteniile roşii, văzând că în adevăr nu mai merge, 
că ţara e uimită de corupția adâncă şi de ignoranţa neagră 
a partidului roșu, s'au sfătuit între ei să pară că se desbină. 
Ei să-şi facă loruşi opoziție — asta-i cestiunea. „Românul“ 
să facă opoziţie guvernului, „Națiunea“ asemenea — să 
crează lumea că există sciziuni profunde în sânul partidului. 
Se ştie că corpul nostru electoral nu prea face deosebiri 
de nuanţe ; opoziția e opoziţie ori şi ce-ar gândi, guvernul, 
guvern. Ca la manevre, unde o parte a armatei joacă pe 
inamic, astfel o parte a roșiilor au început să joace opo- 

ziția şi să reprezinte partidul virtuții. Oricât voturile ale- 
gătorilor sar împărți, tot unul de ai lor cată să iasă din 
urnă. Când manevra va fi sfârşită pe câmpul electoral, în 
Cameră se vor împreuna rangurile în aceeaş armată de 
exploatare şi de băieți de pricopseală care-a existat şi 
pân'acum. 

N'ar fi minune, ca aceste mari manevre electorale să isbu- 
tească şi să vedem că pretinsa opoziţie şi pretinși guverna- 
mentali, odată adunaţi în dealul mitropoliei, se arată a fi 
de un chip şi de o asemănare, unii lupi goi, alţii, îmbră- 
caţi pe timpul alegerilor în piei de oae, dar aruncând în 
lupăria din deal, în codrul parlamentar, o deghizare deve- 
nită de prisos. 

Se vorbeşte asemenea de o intrare a grupului „Binelui- 
Public“ în rangurile roşii. In adevăr, pretinsa reorganizare 
a partidului liberal ar fi o admirabilă ocazie, pentru a se 
opera o accesiune mai pronunţată cătră putere. Poate că 
cine citește „Binele-Public“ n'ar crede una ca aceasta — dar 
la Dumnezeu şi'n Ţara românească toate sunt cu putinţă. 

Se poate asemenea can toamna aceasta camerele sau să 
lucreze înainte, sau să fie dizolvate. Daca sar dizolva, tot 
planul acesta de operaţiuni va fi norma de conducere a 
roşiilor. Vor juca unii pe opozanți, alţii pe guvernamen- 
tali și, daca ţara va fi dispusă a vota pentru opoziţie, are 
să cumpere pisican sac şi se va deșştepta prea târziu că 
oaea din urnă sa transfigurat în Cameră în lup. 

A "'ntroduce acest joc pare a fi misiunea „Națiunii“. Jn 
adevăr pielea de oae e blândețea cu care se face opoziție ; 
o blândeţe care-a prezidat de-atâtea ori actele din dealul 
mitropoliei şi le-a îngăduit, să intre în cadrul comparațiunii 
noastre.. Statul major al unei şi aceleiaşi armate s'a des- 
părțit deci în două: unul din frații generali conduce pe 
pretinşii inamici ai partidului roșu, pe cei travestiţi, cellalt 
frate conduce partea netravestită a turmei. Lupta aparentă 
va începe; se vor auzi împușcături, dar oarbe, fără glonți, 
vor bubui tunuri, dar fără ghiulele. Şi de o parte şi de 
alta, soldaţii se vor da prinși fără a fi încercat să se apere 
cu baioneta şi când lupta aparentă se va fi sfârşit, toţi vor 
vedea că n'a fost decât o manevră. Glonţii purtători de 
moarte nu vor fi fost decât pe hârtie, uciderile nu se vor fi 
întâmplat decât în coloanele gazetelor ; toţi îşi vor depune 
lăncile şi coifurile de carton în bufetul camerelor şi un 
vesel banchet va încheea dușmăniile teatrale, banchet făcut 
in intimitate pentru a râde de țară şi a se admira reciproce 

cum au fost în stare eroii să tragă atât de bine pe sfoară 
opinia publică. 

Comedie, comedie ! 

Tragic e lucrul numai pentru ţară, pentru poporul nostru, 
sărmanul. Acesta va continua a purta în spate o pătură 
întreagă de feneanți și de ignoranțţi, de oameni incapabili 
de a se hrăni prin muncă onestă şi avizaţi la banul public ; 
administraţia va continua a fi o bandă de hoți, şi mizeria 
va creşte din ce în ce, până ce vr'un popor mai tânăr şi mai 
drept se va îndura să pue capăt noului Bizanţ. Sub un 
guvern cu limbă străină ţăranul nostru va începe a răsufla, 
precum răsuflă azi în Basarabia rusească. Am vorbit ade- 
sea cu ţărani de lângă Cetatea-Albă, ba chiar din Movilău 
de dincolo de Nistru şi toţi, văzând starea ticăloasă a fra- 
ților lor din România pretinsă liberă, ziceau că „bun şi 
mare e Dumnezeu“ de i-a scăpat de stăpânirea română. E 
trist a constata acest adevăr; e trist a constata că faimoasa 
noastră pseudocivilizație nu s'a tradus decât într'o cumplită 
apăsare a poporului nostru. La urma urmelor însă nici un 
popor nu e osândit de Dumnezeu de a fi vecinic robul inva- 
ziunei stârpiturilor orientale, şi când, fără nici un bine 
pe pământ şi fără rază de speranță în inima sa amărâtă, 
cade ostenit în umbra străinătăţii, el a murit pentru istorie, 
dar moartea va fi fost o binefacere supremă şi o mântuire 
pentru el. 


REALITATEA 


„Românul“ comentează asemenea unul din pasajele noastre, 
care făcuse deliciile „Telegraphului“ în curs de o săptămână, 
un pasaj pesimist, n'o tăgăduim, prin care arătăm că toată 
pseudocivilizaţiunea noastră, stearpă economic şi intelectual, 
sa tradus în o cumplită apăsare fiscală și administrativă a 
ţăranului, şi că sub statul naţional el nu poate înţelege azi 
decât stăpânirea privilegiată a unui milion şi mai bine de 
oameni pe care-i consideră ca străini, străini poate nu cu 
limba, dar cu inima, cu caracterul şi cu înţelegerea pentru 
lucrurile ţării. Nu era îndoială că „Românul“ va striga 
numai decât că e o provocaţiune la străini etc., deşi în fond 
nu e decât un crud adevăr. Un sistem a cărui esenţă e spo- 
liaţia, îl face indiferent pe omul din popor pentru ţara şi 

naționalitatea lui; purtând numai sarcini fără nici o com- 
pensaţie, un asemenea sistem face asupra lui efectul unei 
dominaţiuni mai 'odioase decât cea în adevăr străină. 

Poate ca acest pesimism să nu fie îndreptăţit ; poate chiar 
ca expresiunea lui să nu fie politiceşte practică ; dar nu acea- 
sta e în cestiune. Supere-se marii patrioţi pe faptele ce ne 
inspiră un asemenea raţionament, supere-se pe realitate 
inainte de toate, nu pe concluziile, pe cari, cu ori fără cu- 
vânt le tragem din asemenea fapte. 

Oare nu e caracteristice pentru tratamentul de care se 
bucură populaţiile noastre din partea administraţiei şi a fis- 
cului, când constatăm că, în acelaș timp în care zeci de mii 
de străini imigrează în fiece an, Românii din contră părăsesc 
țara lor, ca şoarecii o corabie care arde, şi că emigrează ? 
D. G. Obedenaru constată în opera sa „La Roumanie econo- 
mique“ că tocmai în secolul acesta, al liberalismului, o sumă 
de Români, poate o jumătate de milion, au trecut în Dobro- 
gea, pe când era turcească, în Bulgaria, în Serbia. i 

D. Ion Ghica constată în „Convorbiri economice“ acelaş 
lucru : „Sunt localități unde plugari împroprietăriți, după ce 
„au plătit anuitatea șapte, opt ani, au părăsit pământul, s'au 
„tăcut servitori şi argaţi, sau au trecut Dunărea.“ 

Din Moldova țăranii îşi părăsesc căminele şi trec în Basa- 
rabia rusească. 

Toate aceste sunt fapte. 

Aceste fapte dovedese decadenţa statului, căci nu sunt unice 
în istorie, ci se repetă oricând decadenţa intervine, şi mai 
curios este de sigur, că pe când oamenii care se complac în 
decadenţă, se bucură şi se veselesc, totdeauna spiritele mai 
bune înclină a vedea lucrurile în culori negre şi sunt atinse 
de pessimism. 

Salvianus, un preot din Marsilia, născut pe la 390, care 
a scris tractatul ce se păstrează încă „De Gubernatione Dei“, 
toată viaţa sa a afirmat cu multă eloquenţă teza sa „barbarii 
cuceritori sunt însărcinaţi de Dumnezeu să pedepsească vi- 
ciile și nedreptăţile lumii romane.“ Acest pesimist al timpu- 
lui său observă în cartea (v. 8) că Romanii fug la Goţi şi că 
nu se tem de nimic mai mult decât ca să redevie Romani. Ba 
chiar toţi oamenii din popor ar căuta refugiu la Goţi, dac'ar 
putea lua cu sine puţina avere ce-o posedă ; căci acolo nu 
li-i permis celor mari, ca la Romani, de-a asupri nepedepsiţi 
pe cei mici (Una et consentiens illic Romanae plebis oratio, 
ut liceat eis vitam, quam agunt, agere cum barbaris. Et 
miramur, şi non vincuntur a nostris patribus Gothi, cum 
malint apud eos esse quam apud nos Romani? Itaque non 
solum transfugere ab eis ad nos fratres nostri omnino nolunt 
sed ut ad eos confugiant, nos reliquunt). 

Nimeni n'a numit pe acest călugăr trădător sau nebun, pen- 
trucă constată că starea de nedreptate în imperiu făcea pe 
poporul roman să prefere domnia barbarilor. 

Bizantinul Priscos fu trimis în solie, la anul 448, la curtea 
lui Attila, regele Hunilor, unde află o sumă de Romani. Ce-i 
spuse unul din ei, spre marea mirare a lui Priscos? Că „sub 
„aceşti barbari oamenii nu sunt pururea şicanați ca în impe- 
„Tiu, că judecăţile sunt drepte, că judecătorii nu sunt venali, 
„că dările nu sunt ca în imperiu, în permanenţă insuportabile. 
„„Ceeace cineva câștigă cu muncă onestă, poate să și folosească 
„în linişte, cu totul opus stărilor de lucruri în imperiu.“ 

Acesta e chiar secretul tuturor cuceririlor uimitoare. Când 
Alexandru a cucerit Persia, de sigur stările de lucruri fuse- 
seră pentru popor atât de rele, încât acesta nu i s'a opus; 
cu satrapii lesne a putut s'o scoată la capăt. Norocul lui 
Napoleon în Germania se explică în acelaș mod. El purta în 
raniţa sa o îndreptare a stării sociale a Germaniei, care era 
insuportabilă în cele mai multe din statele mici. A trebuit 
mari îmbunătăţiri înlăuntru, a trebuit o generaţie crescută în 
universităţi, cu totul în alt spirit adânc naţional, pentru ca 
Napoleon să poată fi învins. 

Iată lucruri clare şi învederate. 


Când vedem zilnic că perceptorii nu iau darea dela ţăran. 


din prisosul producţiunii lui, precum sentâmplă în toate 
țările din lume, ci din vânzarea instrumentelor lui de muncă, 
scutite de lege, din haina de pe el, din pâinea de toate zilele, 
când constatăm, din raportul asupra portăreilor, cum se aplică 
împlinirile judecătorești, când adăugăm peste acestea spolia- 
tiunile administrative, ne mai rămâne oare cuvânt de a ne 
mira de vorba ţăranului dela Cetatea-Albă, care găseşte sta- 
rea lui preferabilă celui din România liberă ? 

Dar să zicem că, dacă ţăranul nostru stă rău, are cel puţin 
satisfacţiunea de a-și vedea respectat sentimentul lui naţional, 
că acesta rămâne izvorul lui de speranţă în viitor, steaua 
care-l conduce și-l mângâie în căderea sa materială. 

Să vedem ce se face în privirea aceasta. 

Cozia, unde e înmormântat Mircea I, cel mai mare domn al 
Ţării-româneşti, acela sub care ţara cuprindea amândouă ma- 
lurile Dunării până'n mare, Cozia unde e înmormântată fami- 
lia lui Mihai Vodă Viteazul, un monument istoric aproape 
egal în vechime, cu ţara, ce-a devenit aceasta? Pușcărie! 

Turci şi Austriaci au ocupat ţările, dar puşcărie iocmai din 
această mânăstire mau făcut. A trebuit „roşii“, „,naţionalii“, 
să vie cu ilustrul lor Simulescu, ca să facă şi asta. 

Dar oare Carol Ingăduitorul nu va înceta din viaţă, când 
va sosi sfârşitul prescris de Dumnezeu și regilor şi oamenilor 
de rând? Oare puşcărie se va face deasupra mormântului 

său ? Oare nu există nici o solidaritate istorică între cel ce 
poartă azi coroana Țării-româneşti şi cel ce a purtat-o acum 
cinci sute de ani? | 

lată panteonul care se pregăteşte eroilor şi regilor poporu- 
lui românesc — puşcăria. Nu suntem siliţi să-l sfătuim pe 
primul nostru ministru să treacă graniţa la Putna, să vază 
cum străinii respectă mormântul lui Ştefan cel Mare, cum 
şi azi, ca acum o sută şi două sute de ani, o candelă pururea 
aprinsă luminează la capul marelui domn român, că poporul 
vorbeşte de el ca şi când eri ar fi trăit? 

Când dar vedem un popor atât de maltratat în privirea 
stării sale materiale şi maltratat şi mai rău în privirea tutu- 
ror amintirilor mari şi sfinte pe cari le-a avut, mira-ne-vom 
de mărturisirea publiciștilor, că Rumânii emigrează, mira-ne- 
vom că preferă o domnie străină barbară, în locul celei pseu- 
docivilizate, ce se pretinde a fi a lor? „Non solum transfu- 
gere ad nos omnino nolunt, sed ut ad eos confugiant, nos reli- 
quunt“, zice Salvian şi acelaş cuvânt se aplică şi la noi. 

Nu vă prefaceţi a vă supăra pe ceeace zicem, supăraţi-vă 
mai bine pe ceeace se'ntâmplă, pe realitate. Ceeace se'ntâm- 
plă în viaţa materială şi morală e trist, nu icoana slabă pe 
care noi o dăm în scris despre această realitate. 

Poate cineva comenta oricum voiește ceeace zicem; nu 
de comentarii e vorba, nu de intenţiile ce ni se atribuie, sau 
ni se tăgăduiesc, ci de realitate. Realitatea aparţine ordinei 
materiale a lucrurilor, unde totul e pipăit, învederat, capabil 
de a fi măsurat. Oricât de crudă ar fi forma în care ne 
exprimăm impresia, ceeace e mai crud şi mai odios e reali- 
tatea însăşi. 

Toate protestările de patriotism nu modifică întru nimic 
realitatea, precum procesele intentate lui Galilei nu opreau 
ca în realitate soarele să fie centrul sistemului şi pământul 
să se'nvârte împrejurul lui. A modifica realitatea nu a para- 
fraza vorbele noastre, iată ce-aţi trebui să faceţi. 


SCURTĂ RECAPITULARE 


„Românul“, în numărul său de Duminică, ne dă frumos 
exemplu de confuzie. 

De câte ori ziarul guvernamental se prezintă dinaintea ale- 
gătorilor, nu e nimic bun în ţară care să nu se datorească 
ideilor liberale ; când e însă vorba de relele economice şi 

sociale, atunci conservatorii au guvernat ţara, ei sunt de vină 
la toate. 

Cu toate acestea lucrul trebuie judecat cum este; ideile 
liberale în aplicarea lor trebuiesc luate cu rezultatele cele 
bune şi cele rele, să li se facă bilanţul, ca să vedem cui i-au 
folosit şi cui i-au stricat. 

Să zicem — posito sed non concesso — că înaintea erei libe- 
rale nu era nimic în ţară. Averi mari nu erau, dar nici mi- 
zeria nu era cunoscută. Cu ocazia discutării legii rurale în 
cel întâi parlament al României unite, d. Cogălniceanu citea 
documente prin cari arăta că pământul era atât de larg, încât 
ţăranul putea să-şi înfigă plugul ori unde i-ar fi plăcut, fără 
să'ntrebe al cui e locul şi că n'avea să dea decât una din zece 
a produsului. Codul Caragea prevede tot una din zece. In 
fine proectul de împroprietărire dela 1848, prezentat de pro- 
prietari, dă ţăranilor oricât pământ ar dori şi ori de unde l-ar 
dori, în posesiune ereditară, dând una din cinci la arături şi 
una din trei la fânaţe (nefiind aci altă muncă decât coasa şi 
strânsul). Ţăranii erau săraci atunci, dar nimenea nu era 
bogat.  Meseriile erau şi ele ocrotite. Cineva trebuia să-şi 
fi învăţat meșteşugul bine, pentru a-l putea exercita. Liber- 
tatea de comerţ nu exista pentru obiectele de prima necesi- 
tate. Se socotea preţul grâului şi al vitelor, se adăuga câşti- 
gul legitim al negustorului, încât pâine, carne, lumânări aveau 
preţuri taxate şi cât se poate de reduse. Nu erau atâtea case 
frumoase în Bucureşti, nu atâtea trăsuri strălucite, nu erau 
strade pavate cu pietre aduse din Scoţia şi din Belgia ; buge- 
tul amândoror ţările nu era decât de vre-o 20 de milioane ; o 
mie de oameni — boieri li se zicea cu şi fără cuvânt — gu- 
vernau ţara, bine rău cum o fi fost, însă foarte ieften. 

lată că deodată cu unirea, vine la ordinea zilei èra liberală. 
Nu se poate tăgădui că Vodă Cuza era liberal; autoritar da, 
însă democrat autoritar, liberal autoritar. Dacă ne aducem 
aminte de elementele numeroase pe cari Vodă Cuza le-a ridi- 
cat pentru a le opune boierilor și ne uităm azi împrejuru-ne, 
le vedem pe toate foarte sus, le vedem constituind partidul 
roşu, excepţie făcând poate de capi. Abia doi ani trec dela 
Unire şi bugetul cheltuielilor se ridică dela 20 la 40, 48,50 de 
milioane. E drept că poporul primeşte o sumă de libertăţi; 
dar orice libertate nouă, de care până'n ziua de azi încă nu 
e în stare a se folosi, corespundea cu cheltuială, căci liberta- 
tea, chiar dacă n'o ştii s'o întrebuinţezi, e scumpă. Inainte 
boierii, adică funcţionari mari şi mici, plătiţi şi gratuiţi, erau 
o mie de toţi. Vodă Cuza introduce autonomia comunală și 
judeţeană ; în fiece comună câte un primar, ajutor, notar, 
vătăşei, toţi plătiți; în locul a o mie de boieri de ai regula- 
mentului se nasc în ţară, ca iarba din pământ, 40 până la 50 

de mii de boieri noi, săraci dar fudui şi pretenţioşi, aşteptând 
să fie slujiţi de alţii, văzând în poziţia lor improvizată un 
mijloc de a trăi din munca altora. Toată această aristocrație 
nouă ţine bani. Pârcălabii şi vornicii cei vechi, vatmanii şi 
bătrânii satului nu ţineau nimic. Pe lângă aceea că bugetul 
general al statului era de două ori şi jumătate mai mare, fiece 
centru mic de populaţie era încărcat cu cheltuieli comunale 
de zeci de mii de franci pe an. Aproape tot ce câştigă ţăra- 
nul i se escamotează sub titlurile cele mai diverse de către 
organele politice: statul, judeţul, comuna. Mai intervine o 
ioamete generală ; ţăranul se împrumută ca să poată trăi de 
pe o zi pe altă; cu toate acestea perceptorul vindea căldările 
de pe foc. 

In fine regimul percepţiei, precum şi regimul în genere se 
discreditează şi o conspirație aduce, în locul liberalismului 
autoritar, liberalismul pur. Se durează o constituţie — cea 
mai liberală din Europa — în care se stipulează : egalitatea 
deplină a străinului cu românul în țara acestuia, fără a se 
ține seamă că superioritatea economică şi de cultură a străi- 
nului îl face pe acesta prin natura lucrurilor stăpân românu- 
lui. In toate, opera aceasta de liberalism cosmopolit nu e un 
articol de incolat, care să mărginească relaţiile dintre străi- 
nul cuit, abil, cu deprinderi economice fixate, şi între româ- 
nul incult, naiv şi. deprins numai cu munca grea a câmpului. 
Din cauza aceasta până'n ziua de azi, ţăranul îşi vinde grâul 
cu 30—40 la sută mai eftin decât proprietarul, arendaşul sau 
alţii.  Fjecare-l înșeală şi nimeni nu-i deschide ochii. Ime- 
diat vine şi èra drumurilor de fier. E drept că ele încărcau 
o ţară săracă cu o datorie de sute de milioane pe 90 de ani 
înainte — dar, articolele de lux veneau mai grabnic din străi- 
nătate, noua aristocrație se putea înţoli mai cu înlesnire. Şi 
pe când fiece sezon arunca petecăriile de dincolo de graniţă 
pe umerii românului, străinii ce le introduceau, îşi fixau fru- 
muşel capitalul realizat din aceste petece, ridicând prăvălie 
după prăvălie, palat după palat în București.  Intr'adevăr, 
imens progres ! In sfârşit, cu mila Domnului, d. Brătianu mai 
vine un al doilea rând la putere, înmulţeşte iar funcţiile, 
ridică bugetul cheltuielilor în şase ani cu 40%, mai face dru- 
muri de fier, se mai ridică palate la București, în acelaș 


timp în care se vinde cămaşa de pe ţăran, ba se vinde el 
însuși rob cu braţele. 


Daca toate acestea nu sar fi ch 
ştim ce e progresul. 

„Românul“ se preface a fi atât de naiv pentru a număra 
anii câţi au fost conservatorii la putere şi găseşte că sunt 
mai mulţi de cum ar fi stat liberalii. Da! asta vrea să zică 
a confunda „cauza“ cu „timpul“ lucruri cari n'au a face una 


emând progres, apoi nu mai 

cu alta. Cauza marei datorii publice sunt drumurile de fier 
şi înmulţirea funcţiilor şi această cauză li se datoreşte libe- 
ralilor de toată mâna. Cincizeci de ani ar fi putut sta con- 
servatorii, după votarea concesiei Stroussberg şi anuitatea 
tot ar fi avut s'o plătească. Prezenţa lor la putere nu des- 
fiinţa întru nimic angajamentele luate în numele ţării de 
roşii, prezența lor la putere nu putea reduce capitalul unei 
datorii contractate de alţii, tot aşa precum ea nu putea lua 
legilor organice caracterul lor liberal-cosmopolit care li s'a 
imprimat de roşii. 

Nu 'ntrebaţi câţi ani au stat unul şi celălalt la putere, ci 
ce-au făcut fiecine în acești ani. Conservatorii n'au făcut 
nimic — să zicem — s'au opus numai cu îndărătnicie la binele 
ce voiaţi a-l realiza. Dumneavoastră aţi făcut totdeauna ceva 
şi ceva rău. De câte ori partidul liberal a fost în fruntea 
țării, el a creat câte-o cauză permamentă de mizerie, pe care 
urmaşii lui nau mai putut-o desfiinţa. Şi încă — de-aţi 
putea face tot ce voiţi! De aţi putea introduce eligibilitatea 
magistraturii, şi cu ea împreună venalitatea ei şi nesiguranța 
averii ; dacă aţi putea desfiinţa colegiul I, înecându-l într'al 
patrulea pentru ca să nu mai fie cu putinţă de-a alege un 
singur deputat independent — atunci opera ar fi încoronată. 
Atunci în adevăr ţara, avere publică şi averi particulare, ar 
deveni proprietatea exclusivă a unei coterii, lacome de aur 
câştigat făr'de muncă şi de demnități acaparate fără ştiinţă 
şi merit. 

Să nu confunde „Românul“ timpul în care efecţele unei 
cauze durează, cu cauza însăşi. In acest timp şi după ce veni- 
nul liberalismului cosmopolit a pătruns în România, fără 
îndoială şi conservatorii au trecut pe la putere. Dar în 
contra unor rele organice, înfiltrate de alţii, ei n'au dispus 
de mijloace destul de energice şi n'au dispus de ele, pentrucă 
ar fi compromis poate şi mai mult starea socială. Macchia- 
velli zice: un rău politic se poate vindeca pe cât timp puţini 
îl văd; când îl vede toată lumea, el nu mai e de vindecat. 
Putrejunea moravurilor private, produsă prin declasarea ge- 
nerală, îşi are reversul în putrejunea şi libertinajul moravu- 
rilor publice ; într'o ţară de oameni declasaţi şi moraliceşte 
căzuţi, statul nu poate fi decât icoana lor; el nu va fi un 
sanctuar ci un lenociniu. Nu se poate aştepta dela un partid, 
oricât de onest şi de energic ar fi, de-a schimba ca prin mi- 
nune relele organice pe cari alţii le-au introdus. Căci răul 
se introduce lesne. 

Roma a putut fi arsă într'o zi, pe când pentru zidirea ei 
s'a cerut o mie de ani. 

PROGRESUL REAL ȘI CEL FICTIV 


De câte ori contestăm realitatea progresului ce se pretinde 
că România l-ar fi făcut în decursul celor din urmă treizeci 
de ani, avem fericirea a vedea pe confrații dela „Românul“ 
inmulțind în mod considerabil numărul frazelor, durate în 
favorul partidului roșu, calificându-se rezultatele pseudo- 
civilizației cu fel de fel de epitete mari, dându-ni-se nouă 
numele de reacţionari, legitimişti, etc. E ţara poreclelor. 

Rolul confraţilor e comod, al nostru cam ingrat : ei se adre- 
sează suficienţei oamenilor, căci aceştia sunt pururea predis- 
puşi a crede tot ce li se spune de bine de ei, pe când noi nu 
măgulim pe nimeni, ci facem apel la spiritul lor de adevăr. 

Daca se găsesc instrumente pentru a măsura fenomene atât 
de simple, cum e urcarea şi scăderea căldurii, să nu se fi 
aflând nici un chip pentru a măsura gradul de cultură a unui 
popor ? Am dori în simplitatea noastră să ni se enumere 
marii oameni, cari ar fi făcut la noi descoperiri în mecanică 
ori în chimie, ori în genere pe terenul ştiinţelor naturale, pe 
care descoperirile sunt lesne de făcut, din cauza vastităţii 
domeniului lor. Am dori să ni se enumere operele de fond 
apărute în ţară de 30 de ani încoace, ca să vedem gradul de 
cultură. Nimic din toate acestea. Buni-bucuroşi dacă apare 
câte-o carte elementară, în care autorul a ştiut cel puţin să 
traducă bine, să-și apropieze întrun mod cuviincios știința 
altora. Chiar cazul acesta e extrem de rar şi constitue 
aproape un merit. Cele mai multe cărţi, chiar elementare, 
dovedesc din contră că autorii lor nu sunt în stare nici să 
înțeleagă texte străine, necum să producă ceva dela dânşii. 

O a doua măsurătoare a gradului de cultură este dibăcia 
unui popor de-a substitui forţei musculare agenți naturali, de 
a crea şi întrebuința maşini. Și aci vom constata că maşinele 
introduse sunt în genere puse în mişcare de mecaniciani 
străini şi că Românul e întrebuințat ca lucrător cu braţul. 

Acest nivel de cultură scăzut şi sus şi jos, n'ar fi o neno- 
rocire absolută. Un popor incult, care tinde cu stăruinţă, însă 
gradat, de-a ajunge la civilizaţie, care se deprinde el însuşi zi 
cu zi a-și apropria îndemânările şi cunoştinţele altora, ajunge 
in adevăr să egaleze pe ceilalţi. Dar la aceasta nu gândeşte 
nimenea. Lucrul la care aspiră toţi, este a se folosi numai de 
avantajele civilizaţiei străine, nu însă a introduce în ţară 
condiţiile de cultură, sub cari asemenea rezultate să se pro- 
ducă de sine. 

Natura omenească şi natura organică însă îşi au economia 


M. Eminescu : Opera Politică, vol. II 32 


498 M. EMINESCU 


lor, care nu se poate ignora decât în detrimentul vitalității. 
Când o societate contractează necesități nouă ca a noastră, ea 
trebue să contracteze totodată şi aptitudini nouă. Un. orga- 
nism e rezultanta a două puteri opuse; a eredității, princi- 
piul conservator, prin care rassa şi individul păstrează şi 
transmite la urmaşi calitățile cari i-au fost favorabile în lupta 
pentru existență, şi a adaptabilității, principiul progresiv, 
prin care rassa caută a-şi apropia aptitudini nouă, ce i le 
impune noul mediu înconjurător. 

Dar pentru ca adaptabilitatea să câştige calitățile nouă, se 
cere timp. Mediul social şi economic în care un popor trăeşte 
nu trebue schimbat peste noapte, ci încet, pentru ca oamenii 
să aibă timpul necesar să se adapteze condițiunilor nouă. 
Dacă reforme şi schimbări vin peste noapte ca la noi, cu 
aruncarea în apă a oricării tradiții, se ajunge unde am ajuns 
noi. Calitățile din trecut devin insuficiente pentru a susține 
exigenţele prezentului, bilanțul puterilor risipite întrece pu- 
rurea pe-al celor puse la loc, organismul își încheie socoteala 
sa zilnică cu deficite, cari se traduc în morbiditate şi în 
mizerie. a 

A sconta viitorul e lesne şi cămătarul cel mai facil e tim- 
pul. Un copil poate avea plăcerile bărbatului, o nație incultă 
rezultatele civilizaţiiei, dar cu ce preţ? Cu acela al degene- 
rării şi al stingerii timpurie, căci scontul pe care-l face timpul 
e mai scump decât oricare altul. 

Din cauza acestui punct de vedere, adevărat pentru totali- 
tatea fiinţelor organice, suntem numiţi reacţionari. E mate- 
matic sigur cu toate astea că tot ce se face, fără o desvoltare 
paralelă a culturii, în zadar se face, că orice progres real se 
operează nu în afară, ci înlăuntrul oamenilor şi că, cu cât 
aparențele nejustificate ale progresului sunt mai mari, cu 
atât regresul real cată să fie şi el mai simţitor. 

Şi acest regres e foarte mare, orice s'ar zice; e un regres 
organic care atinge sănătatea, făptura fizică, bunul traiu, bu- 
nele moravuri, Cun cuvânt întreaga constituţiune fizică şi 
morală a populaţiunilor noastre. 

Ceea ce ne dă dreptate nu sunt fără îndoială lungile arti- 
cole de fond ale „Românului“ în care se vorbește de civili- 
zaţiune, de libertate, ca de bunuri câștigate de liberalism pen- 
tru poporul nostru, ceea ce ne dă dreptate — în contra 
voinţei noastre şi din nenorocire — e realitatea. Chiar de-am 
voi să calomniem, nu putem. De-am voi să zugrăvim lucru- 
rile mai rele de cum sunt, condeiul nostru abia en stare a 
atinge umbra realităţii. Pentru a putea exagera ceea ce se 
întâmplă în ţară, în parlament, în administraţie, în viaţa eco- 
nomică şi morală a imensei majorităţi a poporului, ar trebui 
cuiva să'mprumute colorile negre din infernul lui Dante. 

Şi oare nu este această Românie pentru poporul ei propriu 
un adevărat infern ? Am dori să treceţi graniţa pe ori unde 
poftiţi, să ne spuneţi unde veţi găsi atâta boală, atâta mizerie, 
atâta rău trai şi totodată atâta gol sufletesc, ca la populaţiu- 
nile din ţara noastră. Un corespondent al „Românului“ com- 
para pe la Slănic, pe grănicerii noştri cu cei austriaci, ro- 
mâni şi unii şi alţii; cei din urmă însă, rumeni și sănătoşi, 
cei dintâi tipuri clasice de morbiditate şi mizerie. Astfel stă 
cu toată populaţia. E lesne a înfrumuseţa lucrurile, dar ceea 
ce nu se schimbă prin teorii şi tirade, e realitatea. Se vede 
că redactorii „Românului“ mau ochi de văzut, n'au oglindă în 
care să se uite. 

In unele judeţe populaţia scade, în cele mai multe stag- 
nează și s'apropie de scădere absolută, numai în câteva de-a 
lungul Dunării, prin locuri mai puţin populate, sporeşte. E 
verisimil că nici şcoala nu ajută în contra mizeriei. Ea poate 
ridica un popor sărac, dar sărăcia dispune de condiţii de exis- 
tenţă ; unde e mizerie, acolo condiţiile de existenţă sunt nefa- 
vorabile, cel mizer se sbate în zadar, puterile cheltuite sunt 
pururea superioare celor reproduse, el sfârşeşte prin a se 
istovi, prin a-şi slei viaţa în silinţe zădarnice. 

Și de ce aceste condiţii de existenţă lipsesc ? Pentrucă po- 
porul are un guvern cu mult prea scump pentru nivelul lui 
de cultură ; pentrucă trebuinţele claselor lui superioare sunt 
cu mult prea numeroase ca munca lui să le poată satisface — 
pentrucă e un popor incult, agricol, ce fusese menit a trăi, 
poate o sută de ani încă, în condiţii mai primitive pentru a 
ajunge numai la desvoltarea agriculturii, pe când trebuinţele 
statului şi ale societăţii sunt moderne, ultra moderne chiar : 
sunt ale unui stat industrial ; pentrucă în locul vechei orga- 
nizări care nu costa aproape nimic, avem azi o nouă aristo- 
craţie cu totul improductivă de sute de mii de oameni cu 
aspirațiuni imense, cu capacităţi nule. 

E acum vina noastră dacă această pseudo-civilizaţie, acea- 
stă înmulţire a trebuinţelor, făr'o sporire paralelă a aptitu- 
dinelor economice şi intelectuale, s'a îmbrăcat sub forma libe- 
ralismului, s'a numit liberalismul din România? Arătăm atât 
rezultatele, cât şi cauza ; o facem după îndreptarul unui ade- 
văr, valabil pentru lumea organică. Dacă rezultatele sunt 
de netăgăduit, dacă cauza e asemenea stabilită, de puţin inte- 
res e de-a ne da porecla de reacţionari sau legitimişti. Lu- 
crurile rămân din nefericire aşa cum sunt, chiar dacă cerul 
ar fi o hârtie şi marea o cerneală, pentru a dovedi contrariul. 
in contra evidenţei probe nu. există. 

DICTATURA D-LUI BRATIANU 


Precum astronomul`aşteaptă cu minutarul în mână trecerea 
unui corp ceresc printr'un anume punct cătră care îşi în- 
dreaptă instrumentul său optic, tot astfel și noi am putea sta 
cu ciasornicul înainte-ne, să urmărim cum se scurge nisipul 
şi cum se apropie din ce în ce termenul fatal al încetării 
libertăţilor publice, ale dictaturii personale a d-lui I. C. Bră- 
tianu. 

Degeaba foile guvernamentale ar face paradă de liberalis- 
mul lor; se apropie ora în care, în România, omului dela 
guvern îi va fi permis totul, cetăţeanului nimic ; ora în care 
aparatul electoral, construit după reţeta tuturor stăpânilor 
absoluţi din lume, nu ne va mai da din urne decât creaturi ale 
unei persoane, ale unui singur om, ale despotului, ale d-lui 
I. Brătianu. 

Chiar pân'acum lumea numea vizirat domnia ministrului 
nostru prezident. Ne putem închipui ce va fi de acum 
înainte, când, în cameră, nu va exista decât un singur colegiu, 
a cărui majoritate va fi pururea compusă din delegaţii guver- 
namentali ai colegiului al IV-lea ; iar adunările vor fi alese 
asemenea de delegaţii acestui colegiu, trimiși de subprefecţi 
să majorizeze pe alegătorii din colegiul I şi II. 

Ca o cetate, luată prin surprindere, opinia publică, opoziția 
în parlament, pressa n'au avut nici timpul material necesar 
pentru a băga de seamă ce se pregăteşte: schimbarea, nimi- 
cirea întregului sistem electoral şi reprezentativ din Româ- 
nia, substituţia clandestină a sufrajului universal, însă nu 
direct ci strunit, legat bine de mâni şi de picioare, pentru a 
fi pururea o uneltă în mânile despotismului. 

lată ceeace am fi trebuit să ştim de mult. 

Toţi oamenii aceştia s'au îmbogăţit. Pe ce cale, e de prisos 
a o spune; nu e aproape unul care nu sar putea aranja sub 
un paragraf din codul lui Vasile Vodă Lupu, după carele 
abuzul unei vrednicii publice pentru a face avere se pedep- 
sea încă cu cordonul Sfintei-Cânepe. Ei bine, aceşti oameni 
nu pot risca căderea. Ce s'ar alege, pentru numele lui Dum- 
nezeu, de cei ce au trimis pe ţărani sub suliți căzăceşti până 
dincolo de Balcani; ce sar alege de cei cari, însărcinaţi cu 
răscumpărarea, au făcut în acel timp milioane; ce sar alege, 
social vorbind, de toate elementele acestea oculte, brutale, 
comune, cari s'au cocoţat deasupra ţării, cari s'au îmbogăţit, 
cari, mai mult, s'au aristocratizat ? 

Se 'nţelege. Mutre confiscate cărora orice om onest le-ar 

fi închis uşa înaintea nasului, s'au ridicat sub domnia d-lui 
Brătianu, în sferele de sus, formează aşa numita societate la 
balurile şi la curtea Regelui. De gâtul unor bandiți sau a 
unor trădători notorii s'au atârnat semnele de onoare ale 
țării; corectorii gazetelor roşii au ajuns milionari; toată 
plebea asta politică e azi scoasă din cutie, parfumată, înmă- 
nuşată, lustruită. E firesc lucru ca aceste elemente declasate, 
ridicate din întuneric şi din ocupațiuni adesea maloneste, 
intrate odată în atmosfera luminată de razele Coroanei, să 
şi vrea să rămâie acolo. 

Aceşti oameni vor să păstreze ce au. Nu numai averea — 
căci asta nar însemna nimic — nu! influența, vază, rangul 
în ordinea socială, jețurile din adunare, cu un cuvânt, tot ce 
sărmana vale a Dunării au avut de oferit meritului sau talen- 
tului, tot ce d. Brătianu a monopolizat pentru creaturile sale. 
Toate trebuesc păstrate în mâna Pătărlăgenilor şi Costineşti- 
lor, toate trebuesc să rămâie zestre inatacabilă a nulității, o 
schimbare de guvern să nu mai fie cu putinţă; arhiliberalii 
au devenit arhiconservatori în ceea ce-i priveşte şi nu se 
sfiesc nici înaintea dictaturii personale a d-lui Brătianu. 

Credem că cititorul care e deprins cu Țara-românească, cu 
mecanismul ei administrativ de-o perfectă onestitate, cu in- 
stinctele generoase ale subprefecților, cu independența aproape 
legendară a colegiului al IV-lea, nu-şi vor face iluziuni în pri- 
virea aceasta. 

Contopite toate colegiile într'unul singur, în care delegații 
celui al IV-lea vor decide, soarta oricărei alegeri în deosebi şi 
a tuturor laolaltă e de mai nainte cunoscută — el vor fi de 
prisos, vor fi o ocazie dată ministerului de a-şi plăti cu 
diurne creaturile, numite de subprefecți şi de organele poli- 
tieneşti, vor fi atotputernicia guvernamentală, fără umbră de 
opoziție, fără putință ca un glas independent să mai pă- 
trundă în adunări, căci isvorul a toată independența, colegiile 
neatârnate de pân'acum, se desfiinţează. 

Toate astea sunt bune şi frumoase. 

Inţelegem chiar ca d. Brătianu să ne aducă aminte soarta 
gladiatorilor : Morituri! E drept să ne aducă aminte: cla- 
sele vechi ale României au sărăcit şi au căzut; vremea lor 
a trecut pentru totdeauna; toţi Românii sunt săraci, toţi 
sunt egali. „Nu mă vreţi voi pe mine, dar vă vreau eu pe voi. 
„Am în mâna mea colegiul IV, inerția pe care-o mişc încotro 
„voiu, şi din care fac colegiu I, cu el am în mână țara, prin 
el fac din nulităţi oameni mari“. 

Ave Caesar! 

O grijă îşi vor lua de sigur oamenii atunci ; grija opoziţiei, 
a controlului, a afacerilor publice. Vorba românului: „De 
ce'ncărunţește nebunul? De grija altora“. Asemenea lucruri 

vor fi atunci naturalmente de prisos. Măria Sa, stăpânul 
nostru, d. Brătianu, ne va împărtăşi pe fiecine după drago- 
stea și credința ce vom avea pentru el, cu câte un scaun în 
parlament, cu câte-o funcție, cu câte-o misiune ; vom fi cu 
toţii — noi supusul neam românesc — reduşi la rolul de-a 
solicita favorurile onor. Pătărlăgeanu sau Dimancea, favori 
preţioase, precum numai un valet le poate da. Poporul? Dar 
cine vorbeşte de popor? El nu votează direct. Nimeni nu 
va putea să strige înaintea a o mie de inși: Iată oameni buni 
unde mergeţi. O nu! O mie nu vor fi nici când la un loc. 
Grupușoare, adunate sub supravegherea poliţiei, vor alege... 
un delegat, pe sprânceană, om al stăpânirii, credincios, trecut 
prin toate. Apoi delegaţii aceștia vor majoriza colegiul I şi 
al II-lea şi vor alege pe cel recomandat de Excelența Sa d. 
subprefect. 

Ave Caesar ! 

Insfârşit d. Brătianu va putea să-şi realizeze fantezia de-a 
fi singur stăpânitor în România, de a putea face tot ce vrea 
şi tot ce nu vrea. Tot ce nu vrea în afară. Un parlament 
îndărătul căruia să se ascunză în cestiuni exterioare nu va 
mai avea. Oricare putere îi va putea spune: 

„Fii mai expeditiv, d-le prim ministru, ştim cum stau lu- 
„cerurile la d-voastră. Vrei să pretinzi, că ridicolele figurine 
„pe cari le-ai numit deputaţi îți rezistă ? nu ne jucăm de-a 
„baba oarba.“ 

Mişelia înlăuntru, umilirea în afară — iată care va fi carac- 
terul acestei dictaturi în România. Căci acesta nu este abso- 
lutismul monarhic, răsărit din iubirea unui mare cap încoro- 
nat pentru clasele de jos; este absolutismul unui ambițios 
pentru a asigura impunitatea creaturilor sale. Nu este Fri- 
deric II sau Iosif II... e Vitellius cu corupţiunea adâncă. cu 
mijloacele moleşitoare, cu desbărbătare. 

Dar vor întreba unii: ce se va face monarhul în România, 
când alăturea cu el — cel mai liber dintre Români, acela 
a căruia libertate se răsfrânge asupra tuturor — se va ridica 
al doilea monarh, al valeţilor şi creaturilor, când România 
toată va fi îmbrăcată în livreaua celui din urmă ? 

Ce se va face? Nu știm. Știm noi dacă d. Brătianu mai 
are necesitate de El? Poate că nu mai are. In orice caz — 
cu acest aparat electoral care nu e suficient nici măcar pentru 
a masca dictatura regentului-ministru, rolul monarhului e 
redus la nimic. 


Pa 

AUTONOMIA ARDEALULUI 


„Memorialul“ comitetului ales de conferența română din 
Sibiu, ne descopere situația curioasă şi umilitoare, ce li s'a 
creat Românilor din monarhia habsburgică prin dualism şi 
prin măsurile guvernamentale ale Maghiarilor. Popor stră- 
vechiu pe teritoriul unei țări autonome, care şi-a menținut 
independența ei în curs de sute de ani atât față cu regii Un- 
gariei, cât şi față cu Turcii, Românii cari singuri formează 
două treimi a populațiunii țării — pe când Maghiarii şi Ger- 
manii abia formează a treia parte — sunt puşi cu totul în 
afară de viața publică prin fel de fel de măsuri macchiavelice, 
şi persecutați în toate ale lor, cu o stăruință demnă de o 
cauză mai bună. 

Incepând cu pseudoistoriografii cari contestau originea şi 
vechimea poporului nostru în munții Ardealului şi sfârşind 
cu măsurile d-lui Trefort, maghiar de origine franceză, care 
introduce cu deasila limba maghiară în şcoalele rurale, vedem 
o lume întreagă, popor, diplomaţi, învăţaţi, conspirând pe în- 
trecute în contra unui biet popor rustic din străvechime 
aşezat în acele locuri, viteaz la război, harnic şi liniștit în 
timp de pace şi toate acestea — pentru ce? Ştim noi bine 
pentru ce?  Pentrucă nare Dumnezeu de lucru, am zice. 

In adevăr nu sar crede şi cu toate acestea există până azi 
istoriografi cărora li se pare nimica toată a escamota un popor 
întreg de zece milioane de suflete din Dacia, a-l pune în Pind 
şi a-l face să vină de acolo îndărăt, prin suta a douăsprezecea, 
de peste Dunăre. Această teorie, susţinută întâi de Rösler, 
se bucură şi de favoarea Maghiarilor, şi astfel cu vorbe, cu 
deducțiuni hazardate, cu combinațiuni asupra unor timpuri 
egal de fabuloase pentru toate elementele din țară, ei ar vrea 
să tăgăduiască drepturile şi existența unui popor de trei mi- 
lioane, a unui element aevea care trăieşte, vorbeşte limba lui 
proprie, are cultura şi istoria lui proprie, cu un cuvânt al 
unui popor radical deosebit de cel maghiar. 

Ce curioasă idee vor fi având Maghiarii despre natura oa- 
menilor şi a lucrurilor când încearcă a face într'o zi ceea ce 
o mie de ani mau putut face? Ce copilărie e din partea lor 
de a-şi închipui că națiunile pier de pe o zi pe alta. Bascii 
din Spania vorbesc până azi limba bască, sudul Franţei vor- 
beşte şi cultivă limba provensală, în Belgia sub pătura subţire 
de cultură franceză, subsistă două naţionalităţi deosebite, 
după dispariţiunea imperiului Bizantin şi a celui 'Turcesc, 
adecă după o mie cinci sute de ani, vedem încolţind, — cu 
toată lunga dominaţiune străină, toate naţiunile vechi ale 

peninsulei tracice : Albanejii, Românii, Bulgarii, Sârbii, Grecii. 
— unele scăzute la număr, altele crescute; dar toate vii. 
Ceeace n’au putut face cultura bizantină sau cucerirea oto- 
mană, vor face Ungurii prin societăți de maghiarizare? In 
Rusia dacă s'ar cutremura absolutismul ei actual, am vedea 
zeci de naționalități deosebite răsărind intacte de sub pătura 
foarte subțire de predominațiune moscovită. 

Până la sfârşitul sutei a XV-a Românii sunt în Ardeal şi 
Țara-ungurească unul din elementele cele mai considerabile 
în viaţa politică. Trăind sub voevozi proprii, şi sub legile lor 
proprii, fără amestec din partea Ungariei, ziditori şi apărători 
de cetăţi, pururea buni ostaşi, epoca de aur din ţările noastre 
începută de Mircea şi încheind cu Ştefan cel Mare, e o epocă 
de aur şi dincolo. Românii sunt atât de numeroşi în munţii 
Ardealului, încât fragmente ale populaţiunii Maramureşului 
fondează sub Dragoș, statul Moldovei, fragmente din ţinutul 
Făgăraşului, Ţara românească. Cine vrea să-şi facă o idee 
de energia cu totul elementară a acelui popor, să considere 
că, optzeci de ani după fondarea ei, Moldova ajunge din colţul 
țării de sus până 'n Nistru şi la Cetatea Albă, Ţara-românea- 
scă într'o sută de ani până în Dobrogea şi pe întreg malul 
drept al Dunării. E o epocă aceasta în care Ardealul produce 
pe Voevodul Iancu, cum îi zic baladele române şi slave, pe 
Ioan Huniad Corvin, Papa Piu II (Aeneas Silvius, Piccolo- 
mini) născut pe la 1405, deci contimporan cu toată seria stră- 
lucită de eroi ai poporului românesc, zice despre Iancu „loan- 
nes Huniades, cuius nomen caeteros obnubilat, non tam Hun- 
garis, quam Valachis a quibus natus erat, gloriam auxit.“ 
Incă în suta a şaptesprezecea Miron Costin scrie regelui Po- 
loniei că cel mai frumos şi mai corect dialect românesc, cel 
mai apropiat de graiul italic se vorbeşte în Satmar, unde, cu 
toată emigrarea lui Dragoş, Românii rămaşi acolo sub fratele 
lui, Voevodul Balc, sunt atât de numeroși, ca şi când n'ar fi 
ieşit nimenea din țară. E curios a auzi că tocmai în acele 
clasice locuri, d-nii maghiari vor să înfiinţeze o episcopie ma- 
ghiară de rit greco-catolic pentru români şi ruteni. 

Și când privim la munca seculară a acestui popor, la suma 
de putere musculară cheltuită, ne prinde mirarea.  Ţinutu- 
rile în care locuiesc Românii sunt răpite pustietăţii şi codrului. 
Fiece palmă de pământ de hrană e câştigată prin extirpare 
de codri seculari, prin curătură. 

Pe când Maghiarul şi-a câștigat şesurile patriei sale, păs- 
cându-și caii şi plimbându-se, îl vedem pe Român cucerind 
palmă cu palmă pământul de sub puterile naturii, îl vedem 
curăţind rădăcinile codrilor seculari şi creîndu-şi patria lui 
muntoasă pas cu pas. | 

Cred oare Ungurii că caracterul acestei munci grele şi sta- 

tornice nu s'au imprimat în toată ființa poporului românesc, 
cred ei că această viață ma lăsat adânci urme psihologice în 
acest popor, atât de liniştit în aparență dar de o cumplită 
îndărătnicie în fundul sufletului său? Românul nu uită nici 
binele, nici răul. N’a uitat fărămăturile de grație, ce i s'a 
aruncat de către echitatea casei de Austria; de aceia e 
unul din popoarele cele mai dinastice ale monarhiei; dar 
Românul nu uită în veci nici răul ce i Pau făcut alții. Moş- 
tenirea de aversiune şi de iubire o_păstrează intactă şi de 
aceea orice încercare de a-i contopi este zădarnică şi copi- 
lăroasă. E zădarnică în Rusia, unde un colos de zeci de mi- 
lioane apasă asupra câteva sute de mii, unde limba se trans- 
mite numai prin viu grai din generație în generație ; cu cât. 
mai zădarnică va fi în Ungaria ? 

Intre mijloacele de a înlătura pe Români dela viața pu- 
blică, cel mai de căpetenie e legea electorală excepțională, 
menținută ad-hoc pentru Transilvania. Legea aceasta e fă- 
cută în favorul exclusiv al populațiunilor orăşeneşti — şi 
Românii sunt în cea mai mare parte țărani — apoi în folo- 
sul nobililor — toți Maghiarii sunt nobili şi votează direct, 
fără cens, fără nimic, — şi a Secuilor cari iar votează di- 
rect. Astfel s'au cerut o lege anume pentru Ardeal, care 
pune alegerile în mâna neromânilor, încât numărul de re- 
prezentanţi pe cari l-ar putea obţine poporul, în asemenea 
condițiuni, e cu totul ridicol. 

Tot odată guvernul se sileşte prin legi agrarie, a aduce 
pe Român la sapă de lemn. Deși ţăranii au fost împroprie- 
tăriţi, deşi despăgubirea pentru pământurile ce s'au conferit, 
e strălucită, totuşi, prin aşa numita commasare, i se iau lo- 
curile lui roditoare şi i se dau în schimb locuri rele, apoi i 
se iau curăturile şi i se dă în schimb pădure. S'au restrâns 
dreptul de păşune, încât numărul vitelor de muncă a scăzut 
în proporţii enorme. Sate deposedate, familii aruncate pe 
uliţi, mii de locuitori ameninţaţi a fi alungaţi din vetrele 
strămoşeşti — iată justiţia, iată administraţia maghiară. Pe 
de altă parte cârciumile constitue un privilegiu, evreii le 
arendează şi acolo — îşi debitează băuturile lor nesănătoase ; 
populaţiunea română descrește şi degenerează. 

Şi de-asupra acestei mizerii, produse în mod artificial de 
către înțelepciunea de stat maghiară, mai vine mizeria mo- 
rală, siluirea zilnică a limbei. 

Un corespondent al „Gazetei generale“ își propuse să des- 
crie corupţia administraţiei maghiare. Dar omul mărturisi în 
fine că condeiul îi cade din mână, că o carte, nu un articol 
de jurnal abia ar fi în stare a o descrie. Şi dece nu scrie 
această carte?  Pentrucă, „simţim scârba — zice el — de 
„acest organism care putrezeşte înlăuntru şi care cu toate as- 

„tea trăeşte, ba chiar se'ngraşă. Se infioară cineva să arunce 
„mai adânc privire în rulajul acestei maşine, şi nu e om care 
„să crează că va putea funcționa în mod durabil, că e capa- 
„bilă a trăi. Funcţionarii decretează dări fictive care se în- 
„casează pe jumătate, dacă cel lovit de ele ştie a se precupeţi 
»— împrejurare ce dovedeşte că totul e o escrocherie ; aci 
„sunt case de economie cari refuză a înapoia capitalurile 
„depuse ; aci i se cer ţăranului taxe pentru orice înregis- 
„trare cadastrală, şi ori unde ar vrea să informeze i se întinde 
„mâna goală. Judecătorului îi duci un râmător ori o butie 
„cu vin şi ești sigur să-ţi câştigi procesul — dacă partea 
„adversă n'o aduce doi râmători.  Prădăciuni şi omoruri 
„chiar se fac muşama pentru mită; e o justiţie care ame- 
„Nninţă a se înădușşi în grăsimea ei.“ 

lată regimul atrăgător dela care se pretinde să exer- 
cite asupra a trei milioane de Români de a-și renega limba 
şi istoria lor și de a deveni maghiari. 

Postulatul de căpetenie al memorialului e aşa dar: auto- 
nomia Ardealului, căci autonom a fost în toţi timpii şi până 
acum șaisprezece ani, până la fuziunea făcută în contra 
voinţei exprese a Românilor; în contra tractatelor din tre- 
cut, în contra dreptului și bunului simţ, poate chiar în contra 
voinţei coroanei — căci s'a făcut, nu sub influența unei nece- 
sităţi dinlăuntru — ci sub presiunea împrejurărilor create 
de răsboiul austro-italo-german, când emigranţi maghiari, 
ştiuţi pe atunci de contele Usedom, deci şi de principele de 
Bismark, pregăteau însurecţiunea şi desmembrarea monarhiei 
habsburgice. 

Aci, sub presiunea unor împrejurări, independente de 
voinţa sa şi contrarie intereselor dinastiei îndeosebi, a impe- 
riului în genere, mâna monarhului a putut fi siluită să iscă- 
lească un act, nedrept, pentru unul din popoarele cele mai 
credincioase ale monarhiei şi favorabil pentru schimbăcioşii 
Maghiari. Chiar în acest moment de cumpănă şi de silă, 
monarhul şi-a adus aminte de Români; garantarea auto- 
nomiei lor bisericești şi școala au format cetatea, îndărătul 
căreia națiunea a mai putut lupta în contra cotropirii. Dar 
tocmai de această autonomie miniştri moderni ai Ungariei 
cearcă zilnic a se atinge, şi vor cerca poate până în momen- 
tul, în care îndelungrăbdătorul popor românesc va îngropa 
în ruine și sânge tentativele lor. 

REFORME PĂGUBITOARE 


»De îmbunătățiri rele cât vrei suntem sătui“, zicea un 
scriitor pe la anul 1840 ; şi dacă vrea cineva să judece acest 
sațiu de îmbunătățiri din ce în ce mai rele, n'are decât să 
măsure gradul de nepăsare politică, cu care publicul întâm- 
pină vestitele propuneri de reformă ale constituției şi legii 
electorale. 

Dar se va da Regelui sau parlamentului dreptul de a de- 
clara războiu ? Dar se va introduce noul titlu în Constituție ? 
Dar se vor şterge din număr, ca o definitivă recunoaştere a 
faptului îndeplinit, județele ce s'a şters de mult din trupul, 
indivizibil dragă-Doamne, al ţării? Cine mai ia în serios 
toate acestea, cui i-ar veni în minte să atribue acestor lu- 
cruri importanţa unor acte de stat? 

Zece, douăzeci de ani de luptă parlamentară şi ziaristică 
se desfăşoară în ţările apusului, când legea fundamentală e 
să se schimbe ; la noi pensia reversibilă, votată unui patriot, 
merita ca drept cuvânt mai multă atenţie decât o schimbare 
a constituţiei. 

Cu drept cuvânt zicem. Nu prin vorbe tipărite şi votate 
de două treimi a adunării chiar, se întemeează monarhia 
într'o ţară, ci prin spirit monarhic, prin încredere în această 
formă de stat. Acest spirit nu se face, nu se improvizează ; 
el se naşte din istoria naţională, e inerent poporului. Noi 
însă după mărturisirea celui mai de căpetenie politician, 
trăim în realitate sub republică şi cată să credem ceea ce ne 
zice d. C. A. Rosetti, căci e un om, ce e drept, străin în Ro- 
mânia, care însă a văzut multe lucruri şi ştie de sigur a 
distinge între monarhie şi republică ; distinge cu atât mai 
bine, cu cât elementele pâlitice republicane în ţară sunt tot 
atât de venetice ca şi el. 

In realitate, în noaptea în care Carada şi C. A. Rosetti, 
două venituri orientale, au pus la cale textul constituţiei 
actuale, s'a ucis principiul monarhic în România, au murit 
pentru totdeauna Mircea-Bătrânul şi Ştefan cel Mare; au 
murit atât de mult în inima tuturor, încât un Simulescu poate 
preface în pușcărie mormântul celui dintâiu cum ar preface 
şi pe-al celui de-al doilea, dacă acesta n'ar avea fericirea de 
a dormi în pământ străin. Prin acea chartă pusă la cale de 
doi samsari politici, s'au declarat egali samsarii popoarelor 
străine cu poporul ţărilor române. In acel moment naționali- 
tatea română din aceste țări şi-au lepădat armele, recunos- 
când că pe veci merită a fi exploatată de străini. In decursul 
întregului nostru trecut, exceptând epoca de tină şi înjosire 

a Fanarioților, monarhul avea puterea de a-şi apăra poporul. 
El îi ştia nevoile şi greutățile, nu punea pe umărul românului 
mai mult decât pcate purta, distingea bihe între ceeace este 
drept şi neclintit din această ţară şi între ceeace e venetic 
şi suprapus.  Mateiu-Basarab răscumpăra cu bani din visterie 
pământuri încăpute pe mâni străine; astăzi trei din patru 
părţi al acestor pământuri sunt în asemenea mâni. Se înţe- 
lege că cu pământul trec drepturile publice, cu acestea par- 
lamentul, cu parlamentul puterea. 

Astfel doi conspiratori au aplicat cuțitul de disecţie asupra 
principiului monarhic, precum rezultă din istoria noastră şi 
au făcut din el o umbră, luându-i inițiativa, luându-i orice 
voință, orice gândire, orice acțiune proprie. E indiferent dar 
titlul, când el se dă umbrei unei instituțiuni. 

Domnul nu mai are dreptul de a pedepsi pe tâlharul pus 
ín funcție, el n'are dreptul de a apăra poporul în contra celor 
ce învederat îl exploatează, nici asupra vânzătorilor de țară 
şi domnie, el nu mai are dreptul spadei. Luându-se puterii 
supreme atributele ei înalte, ele s'au depus în mâna Carada- 
lelor, prin chiar legea fundamentală s'au consfințit domnia 
veneticilor şi a parveniţilor — republica C. A. Rosetti. 

Să urmărim dar gradele de tranziţie în care domnia acestor 
elemente se'ntăreşte și mai mult, să urmărim cu câte palme 
devine tot mai adânc mormântul poporului nostru în ţara sa 
proprie. 

Ingrată misiune în adevăr şi cel ce simte zi cu zi, cum relele 
politice se schimbă în rele fizice, cum exploatarea exercitată 
de aceste elemente asupra poporului se preface în morbidi- 
tate, sărăcie şi moarte, cum viaţa poporului nostru este preţ 
cu care se plăteşte această pseudocivilizaţie, acela ar fi vrut 
de mult să 'nchiză ochii, ca să nu mai vază ce se petrece. 

Suntem însă condamnaţi de a asista şi la cel din urmă 
atentat, făcut asupra elementelor, rămase independente în 
țară, la modificarea electorală, care, nimicind drepturile poli- 
tice ale proprietăţii istorice, sfarămă pavăza din urmă care 
apăra capul acestui popor. 


ZIUA RĂFUELII 


S'o lovi nu s'o lovi, iat'o frântă că ţi-am dres'o. Cam aşa 
în bobote, ni se răspunde de către foile guvernamentale, de 
câte ori relevăm lucruri reale şi pozitive, ca şi când le-am 
vorbi chinezeşte şi nu ne-ar pricepe. Una zicem noi, alta 
răspund dumnealor. 

Să zicem că toate foile sunt pline de mizeriile reale de cari 
sufere țara? Să venim cu statistica, multă-puţină câtă se 
face la noi, pentru a proba că în țara aceasta, care se numeşte 
românească, elementul românesc este cel care scade la număr, 
el e cel atins de morbiditate şi moarte, că nici catolicii, nici 
israeliții, nici oameni de vr'o altă lege n’au a înregistra pier- 
deri anuale atât de însemnate ca poporul ortodox, adecă cel 
de limbă română? Să cităm din nou economişti, vrednici de 
credință, cari arată că trei din patru părți ale proprietății 
rurale au trecut deja în mâna unor străini deghizați ? S'ară- 
tăm cum douăzeci la sută din copiii născuți sunt nelegitimi, 
făcuţi în concubinaj ? Să spunem în fine că aproape 30.000 
de oameni, numai în capitală, sunt trecuţi în recensământul 
din urmă între indivizi fără nici o profesie ? 

Nu mai vorbim de Moldova. Stările de lucruri, incuria 
administrativă din acea jumătate a României — mizeria țăra- 
nului, descreşterea populaţiei rurale şi morbiditatea ei, toate 
acestea își bat joc de orice descriere, lasă în urmă puterea 
oricărei pene. 

Și dacă le relevăm acestea, dacă arătăm nu ceea ce noi 
zicem, ci lucruri ce le constată în scrierile lor teoretice chiar 
membri ai partidului: un Aurelian, un Ioan Ghica, ş. a., dacă 
afirmăm că e clar ca ziua că, cu toată pretinsa civilizaţie, dăm 
îndărăt, — ce ni se răspunde ? 

Românii s'au bătut bine la Plevna. 

Ba ni se citează pasaje din „Timpul“ privitoare la purtarea 
oştirii noastre ca şi când ar fi având aface una cu alta. 

Ei, şi Turcii s'au bătut bine la Plevna şi cu toate acestea 
praful s'alege de împărăţia turcească. 

O satiră din anul 1821, zice: 


»Toate ar fi mers mai bine, dacă Turcul n'ar fi fost 
Vrednic numai la răsboae, dar în politică prost.“ 


Acelaş lucru-l putem spune despre câte se petrec la noi. 
Politică proprie nu numai că nu sa făcut vr'odată, dar cei 
mai mulţi oameni par a avea o înnăscută incapacitate de-a 
înțelege importanţa cuvântului. Nu este şi n'a fost nici când 
politică frământarea bizantină de a parveni, intregile perso- 
nale de harem şi seraiu şi goana după aur a o mână de 
străini deghizați constituiți în societate de exploatare. 

Nici o reformă din câte se propun, nu se face din punct 
de vedere obiectiv, pentrucă aşa ar fi bine să se facă, ci pen- 
trucă e oportum, pentrucă un interes de partid o dictează. 

Oare politică să se poată numi apucăturile bizantine ale 
unui I. Brătianu, acestui om care-şi bate joc de toţi bărbaţii 

din ţară, care-i înalţă pentru a-i sfărâma, pentru a-i arunca 
apoi întrun colţ, ca să le fie silă lor înşile de ei? 

Oare politică să fie a se servi de oameni corupți, a căror 
viaţă şi privată și publică e un adevărat scandal şi-a face 
din ei sâmburul partidului său? Politică e din partea ace- 
stui om de stat de-a acoperi hoţiile coreligionarilor săi, poli- 
tică de-a-și îmbogăţi soitarii prin afaceri scabroase, politică 
oare de a da pradă ţara şi instituţiile, viitorul poporului, bună 
starea lui în mâna unor elemente inculte şi perverse tot 
odată, de cari sunt pline adunările? Politică e dea decora 
pe trădători şi de a-i pune în evidenţă, când asemenea oa- 
meni, chiar folositori să fi fost faptele sale, cată să rămâe în 
umbră, pentru a nu răpi poporului întreg credinţa în onesti- 
tate ? 

. Şi care-i scopul cu care se nimiceşte moralmente şi fizic 
poporul nostru, căci statistica ne dă dreptate în toate pri- 
virile: se nimiceşte. 

Dacă în fruntea guvernului ar fi o comisie străină, am şti 
scopul: substituirea. Există străini cari nu fac nici un mister 
din acestea: alt popor pe aceeași expresie geografică e parola 
multora din ei. 

Care poate fi scopul d-lui Brătianu în deosebi ? 

D-sa ştie, oricât de puţină istorie să fi învăţat, că liberalis- 
mul e dizolvat, cu atât mai dizolvat, când paralel cu el, avem 
zilnic imigraţiunea ? D-sa ştie că oricât de rău ar fi fost tre- 
cutul — retrograd chiar — al ţării noastre, această ţară era 
înainte de toate a românului, ceeace azi nu mai este? D-sa 
ştie că toate elementele c'o ambiţie extravagantă de a par- 
veni sunt naturalmente eterogene, şi că a le da vânt, precum 
le dă, înseamnă a înstrăina ţara? Le ştie fără îndoială sau, 
dacă nu le ştie, n'are decât să privească mutrele dimprejurul 
său, pentru a se convinge pe deplin. Le pasă acestor cumu- 
larzi, acestor samsari politici, acestor ignoranţi, de ţară, cum 
ne pasă nouă de China. 

Și când toate acestea sunt învederate, când mulţumită unei 
politici vitrege de chiverniseală, în toate punctele se observă 
un regres înspăimântător a elementului român, ce ni se răs- 
punde ? 

„Românii s'au bătut bine. N'aveţi încredere în vitalitatea 
poporului“, o frază a d-lui Dim. Sturza. 

Toate popoarele agricole și păstoreşti sunt războinice. Dar 
ce dovedeşte asta?  Dovedește poate, că cu toată bravura, al 
nostru nu dă îndărăt? 

Dacă politica străină, împreună cu străinii ce ne guver- 
nează, tind la substituirea elementului român prin scursături 
din toate unghiurile lumii, dacă nici unul din relele ce bântue 
populaţiunile noastre nu merită atenţia aşa numiţilor oameni 

de stat şi dacă la toate mizeriile ce relevăm, nu primim alt 
răspuns decât digresiuni asupra gloriei militare, îi putem 
asigura pe adversari că — din nenorocire — va veni o zi în 
care nimeni nu va mai putea conta pe un popor sărăcit şi de- 
moralizat. Istoria îşi are logica ei proprie, nici un neam nu 
e condamnat de a suporta în veci un regim vitreg, corupt şi 
mincinos, chiar dacă acel regim se exercitează de către fiii 
lui proprii, cu atât mai puţin când se exercită de stârpituri 
orientale. Ne temem că aproape e ziua în care simţul con- 
servaţiunii fizice revoltat de maltratările administrative şi 
fiscale şi de exploatarea excesivă din partea străinilor, va 
preface poporul nostru într'o uneltă, lesne de mânuit în 
contra a chiar existenţei statului. 


MUNCĂ, ECHITATE ȘI ADEVĂR 


Observăm că unirea între grupurile opoziţiei nu-i face 
multă plăcere „Românului“.  Onorabilii confraţi găsesc că 
deosebirile între sinceri-liberali şi sinceri-conservatori sunt 
atât de mari, încât nu e cu putinţă a se stabili o programă 
comună, că grupurile sunt una numai în negaţiune, pentru a 
forma un partid obstrucţionist ş.a. m. d. Când lipseşte ideea, 
răsare numaidecât un cuvânt nou care nu prea are înţeles, 
dar care ţine locul ideei. „Obstrucţioniști“ e bine şi felicităm 
pe confraţi pentru îmbogățirea dicționarului de porecle. Trăim 
in țara poreclelor, ne-am deprins cu toate, încât, precum am 
suportat titlul de reacţionari, fără a o fi, credem că putem 
suporta fără pagubă şi pe acesta. Unde-a mers mia, meargă 
şi suta. 

Din nou ni se spune bunăoară că dorim întoarcerea stării de 
lucruri dinainte de 1700, că „vorbim cu deliciu de un Domn 
român de sânge, înconjurat de-o aristocrație istorică“, ba 
„Românul“ are chiar aerul de-a ne face o imputare din acea- 
sta. Să nenţelegem; nu dorim nici una, nici alta. 

Dar de ce n'am aminti cu iubire trecutul ? Fără îndoială 
vechii Domni cari şi-au întins armele până 'n Dunăre şi 
Nistru, ei „scut creștinătății“ precum îi numea biserica şi 
evul mediu, n'au existat pentru a face rușine generaţiei 
actuale, şi acea aristocrație, cu independenţa ei de caracter, 
cu curajul ei, ale cărei privilegii consistau în datorii către 
ţară, mai grele decum alţii aveau a le purta, asemenea n'ar 
fi vr'o pagubă dac'ar exista şi astăzi. Dar dela părerea de 


512 M. EMINESCU 


rău după veacuri trecute de neatârnare, până la dorinţa ne- 
realizabilă de-a restabili trecutul e o mare deosebire. 

Daca ne place uneori a cita pe unii din Domnii cei vechi, 
nu zicem cu asta că vremea lor se mai poate întoarce. 

Nu. Precum lumina unor stele ce sau stins de mult, călă- 
toreşte încă în univers, încât raza ajunge ochiul nostru într'un 
timp în care steaua ce a revărsat-o, nu mai există, astfel din 
zarea trecutului mai ajunge o rază de glorie până la noi, pe 
când cauza acestei străluciri, tăria sufletească, credinţa, abne- 
gaţiunea nu mai sunt. Degeaba, pitici moderni, ar îmbrăca 
zalele lor, mâncate de rugină, dacă nu pot umplea sufletele 
cu smerirea şi credința celor vechi. 

Ci nu de ei poate fi vorba, când discutăm ceea ce se pe- 
trece în zilele noastre; nu virtuțile lor de eroi şi de sfinţi 
pot fi măsura virtuţilor confiscate ale ilustraţiunilor actuale. 
Nu abnegaţiunea, onestitatea vulgară care e dator s'o aibă 
orice om de rând, nu eroismul, sentimentul celei mai simple 
datorii, iată ceea ce căutăm în zădar la adversarii politici. 
Nu restabilirea trecutului ; stabilirea unei stări de lucruri 
oneste şi sobre, iată ţinta la care se mărgineşte oricine din 
noi. 

Este sau nu adevărat că prezidentui acestei adunări a nu- 
mit-o compusă din oameni vrednici de puşcărie şi carantină ? 
Este sau nu adevărat că nu există între şefii partidului chiar, 
nimenea care să crează în onestitatea acestui partid? Daca 
n'ar fi decât această mărturisire, ea ar fi îndeajuns pentru a 
face cu neputinţă perpetuarea la guvern a unor asemenea 
elemente.  Stigmatizaţi de chiar şefii lor cu epitetul de pu- 
tregaie şi de oameni corupți, orice ar pretinde că vor să facă 
de acu ’nainte, la ce ne putem aştepta dela ei? Din coadă 
de câine sită de mătasă nu se face. Corupţia dinlăuntrul par- 
tidului, vânătoarea brutală după aur şi influență ar fi mo- 
tive în deajuns, pentru ca toți oamenii de bine, fie chiar deo- 
sebiți în principii, să se unească în contră-le, nu pentru a 
opune reforme la reforme, ci pentru a restabili domnia celei 
mai vulgare onestități, celui mai vulgar spirit de echitate. 
Nu poate o nație să fie pururea condusă de neadevăr şi de 
corupțiune. Nu i se poate spune zi cu zi că progrese enorme 
face, în acelaş timp în care membrii ei sunt scoși în vânzare 
ca vitele la târg. Nu se poate vorbi de sporirea avuţiei 
publice în acelaş timp în care populaţiunea descreşte pe-un 
pământ roditor şi înzestrat cu toate de natură. Nu se poate 
vorbi de progresul luminii, când nici trei la sută nu ştiu citi 
Şi scrie. 

Când toate concurg pentru a dovedi că domnia ignoranței 
şi cupidităţii privilegiate e cu neputinţă în România şi că 
ceea ce se cere înainte de toate e un guvern onest, ni se 

spune că unii din opoziţie sunt prea liberali, alții prea reac- 
ționari şi că o unire între ei nu e cu putinţă. Noi credem 
însă că sunt o sumă de lucruri, cari n'au a face cu subtilităţile 
teoretice ale deosebirii între principii liberale şi conserva- 
toare.  Asemene deosebiri nu mai pot exista între partide, 
de vreme ce principiile supreme nici nu sunt în discuţie. 
Nu e în discuţie alegerea între monarhie şi republică, nu 
drepturile sau datoriile cetăţenilor, nu constituţia ; o luptă 
pentru religia politică nu mai e la loc şi cu cale, de vreme ce 
problemele ei sunt rezolvate prin legile actuale, prin consti- 
tuţia actuală. Toată discuţia asupra unor lucruri ce nici nu 
sunt în cestiune, nici formează pentru cineva obiectul vre- 
unei controverse e stearpă, fără soluţiune praciică, şi după cât 
știm, nu preocupă pe nimeni şi nu de ea e vorba. 

Ceea ce simţim cu toţii însă sunt relele reale, care bântue 
țara, rele cari nici au a face cu principiile conservatoare, sau 
cu cele liberale şi pentru a căror înlăturare nu se cere dialec- 
tică şi oratorie, ci muncă, echitate şi adevăr. 

Mizeria materială şi morală a populaţiunilor, destrăbălarea 
administraţiei, risipa banului public, cumulul, păsuirile, co- 
rupţia electorală, toate acestea n'au a face la dreptul vorbind 
cu cutari sau cutari principii de guvernământ. Oricare ar fi 
guvernul şi oricare vederile sale supreme, corupţia şi mal- 
onestitatea trebue să lipsească din viaţa publică ; oricare ar 
fi pe de altă parte religia politică a unui guvern, ea nu-i dă 
drept de-a se servi de nulităţi venale, de naturi catilinare, de 
oameni de nimic pentru a guverna. Chiar numai tendenţa 
clar formulată, ca statul să fie guvernat de oameni de cea 
mai elementară probitate şi să 'nceteze de-a fi mărul de 
ceartă între cavaleri de industrie şi de facem-treburi, cuprinde 
un întreg program faţă cu aceia cari nu cred în nimic şi pen- 
tru cari principiile politice n'au fost decât pretexte de-a 
parveni şi de-a se îmbogăţi. 


LA UN AN NOU 4 Tani gy? 


Se'ncheie şi după datina noastră cu ziua de astăzi un şir 
de evenimente măsurate după apuneri şi răsăriri de soare 
și fixate în memoria noastră cu cifrele acestei măsurători. 

Dactă-privim regularitatea fenomenelor lumii siderale şi o 
comparăm cu nestatornicia sorții omeneşti, am putea crede 
că altceva se petrece în ceruri, altceva pe pământ. Cu toate 

acestea precum o lege eternă mișcă universul deasupra cape- 
telor noastre, precum puterea gravitaţiunii le face pe toate 
să plutească cu repejune în haos, tot astfel alte legi, mai greu 
de cunoscut, dar supuse aceleiaşi necesităţi, dela care nu este 
nici abatere, nici excepţie, guvernează oamenii şi societăţile. 

Oricât de mici am fi pe acest glob atât de neînsemnat în 
univers, a cărui an întreg de câteva sute de zile nu e măcar 
un ceas pentru anul lui Neptun de șasezeci de mii de zile, 
totuşi ce multe şi mari mizerii se petrec în atât de scurt 
timp, cât de multe mijloace nu inventează oamenii spre a-şi 
face viaţa grea şi dureroasă ! 

S'ar crede că cu cât cunoştinţele înaintează, cu cât omul 
câștigă convingerea despre nimicnicia lui și despre mărimea 
lui Dumnezeu, ar scădea deşertăciunea care este izvorul 
urei şi al desbinărilor; că încredinţându-se că nu numai 
nimic este, ci chiar mai puţin decât nimic, de vreme ce viaţa 
omenirei întregi este ceva accidental și trecător pe coaja 
pământului, mintea lui va fi isbită cu atâta adâncime de acest 
mare problem, încât să poată uita patimele mici cari-l mişcă, 
mai puţin însemnătoare decât o picătură în ocean, decât o 
clipă în eternitate. 

Dar nu este astfel. 

Se vede că aceeaşi necesitate absolută, care dictează în me- 
canismul orb al gravitaţiunii cereşti, domneşte şi în inima 
omului; că ceea ce acolo ni se prezintă ca mişcare, e din- 
coace voinţă şi acţiune şi că ordinul moral de lucruri e tot 
atât de fatal ca şi acel al lumii mecanice. 

De aceea vedem că marile evenimente istorice, războaie 
cari sgudue omenirea, deşi par a atârna de decretul unui 
individ, sunt cu toate acestea tot atât de inevitabile ca şi un 
eveniment în constelaţiunea cerească. E drept că cei vechi 
n'aveau cuvânt deja pune oroscopul şi de-a judeca după situa- 
țiunea aparentă a luminilor ceea ce se va petrece odinioară 
pe pământ, dar cu toate acestea în naivul lor chip de-a vedea 
se ascundea un adevăr, acela, că precum o constelaţiune e 
dată cu necesitate, tot astfel evenimentele de pe pământ se 
întâmplă într'un şir, pare că de mai nainte determinat. 

Dacă, după constelațiunea împrejurărilor celor din urmă, 
am pune oroscopul anului ce vine, nu multă speranţă ne-ar 
inspira, nu multă bucurie ne-ar face. Din nou cestiunea 
Orientului sau mai bine a împărţirii împărăției otomane e 
obiectul ce preocupă lumea politică şi se poate ca evenimen- 
tele din Egipet să fi fost cel dintâiu stadiu al desfășurării 
cestiunii. In adevăr după înfrângerea insurecţiunii, a înce- 
put a se desemna cu claritate alianţa austro-germană şi a se 
da pe față înarmările Rusiei. 

Franţa, gata a fi privitoarea interesată la uriaşa ciocnire 


OPERA POLITICĂ 515 


p 


a participa — 
preziua anului 
e acţiune. Cu 


dintre lumea slavă şi cea germană, gata chiar 
i fata favebunt — a pierdut însă tocmai în 


toate acestea, nu credem ca moartea unui om, 
nătate suspensivă 


înlătura cu totul. 


In acest conflict, pe care viitorul îl indică cu claritate, ce se 
va alege de cei mici ? Poporul nostru mie 


3 este pus tocmai ca 
o muche de despărțire între furtuna ce vine din apus pentru 


a întâmpina pe cea din răsărit. Oricare ar fi 


mente, determinante pentru 
nii ce ne guvernă de-a pune 
? Fac bine a propune exclu- 
derea din viața publică a elementelor celor mai luminate ale 
poporului, cari s'au dovedit în toţi timpii a fi şi cele mai 
patriotice, prin suprimarea colegiului 1? 

i „ dar chiar şeful acestui guvern 
a recunoscut-o aceasta, căci însuşi tindea la amânarea refor- 
melor, întemeindu-se pe probabilitatea evenimentelor. ce bat 
la poarta „cetăţii noastre. Cu toate acestea curentul fatal de 
încituri, care e caracteristic pentru epoca de spoială în care 
trăim, împinge pe majoritate la punerea unor cestiuni ce nu 
pot decât să turbure țara şi să accentueze deosebirile de inte- 
res şi de partid între oameni. 

Cu părere de rău cată să constatăm că, cu toată bătrâ- 
nețea prematură a Hăravurilor, inteligența politică a acestei 
țări arată uneori semne de copilărie. Ca un sfin, mut încă 
şi cu ochii închişi, stă anul viitor înairtea ncastră, dar ştim 
bine că multe are de zis, că cumplite sunt enigmele ce le va 
rosti, că în prăpastie va cădea cel ce nu va fi în stare să le 
deslege. 


lar Edipul destinelor noastre se uită în fața acestui sfinx 
şi în loc de a fi pătruns de seriozitatea adâncă, tragică poate 
a fizionomiei lui, el s'apropie de monstru pentru a-i răspunde 
cu... jucăriile noastre constituţionale... Fără îndoială ceeace 
are să se 'ntâmple se va tâmpla, dar e păcat şi nu e demn 
ca atunci, când timpurile sunt foarte sericase, un popor să 
joace mica comedie a luptelor sale dinlăuntru. 

TINERII NOȘTRI DOMNIŞORI DELA PARIS 


5 


1 


„Dacia viitoare“, iată titlul unei nouj reviste politice ce 
apare de două ori pe lună la Paris. Preţul pe an e numai de 
cinci lei, dar în sine e nepreţuită. Nepreţuită ca document, ca 
semn al timpului în care intrăm, ca signatură a culturii şi 
creşterii politice, pe care va avea-o generaţia viitoare, domi- 
nantă în România, prin îngrijirile d-lui C. A. Rosetti. 

Ceea ce ne uimeşte mai cu seamă şi ne întristează, când 
trecem peste stâlpii acestei reviste, este lipsa de convingere, 
lipsa de energie sfântă, caracteristică pentru tinerimea tutu- 
ror popoarelor ; este aerul flegmatic cu care sunt scrise mon- 
struozităţile acestea. E ceva greoiu şi fără de talent în stil, 
ceva înjghebat şi neîntreg în idei, ceva ce seamănă a negu- 
storie cu nouă principii politice. Din nou naționalitatea se ia 
ca firmă de prăvălie, pentru a debita sub ea ideile nesănă- 
toase ale radicalismului cosmopolit. Aceşti domnișşori se pun 
la tocmeală cu poporul românesc, poate pentru posturile 
bugetare la cari aspiră în viitor. 


„Suntem cu totul logici fiind socialişti-iredentişti. Dar trebue 
să se ştie dinainte că n'am voi cu nici un preţ să se piardă munca 
noastră pentru formarea unui regat, imperiu sau republică ro- 
mână dela Dnistru!) păn la Tisa, în care pătura domnitoare (ro- 
mână sau românizată) să urmeze a trăi trântoreşte din munca 
poporului românesc... Pentru ce-am lucra și noi pentru „Dacia 
viitoare“, dacă după formarea ei, am fi tot unde suntem și acuma ? 
Putem noi îndemna pe Românii de pretutindene, să se folosească 
de cele dintâi nenorociri ale străinilor a-şi da mâna, prin urmare 
putem cere dela mii şi mii de oameni să se primejduiască, pentru 
ca să nu fie, după realizarea Daciei, decât tot ca înainte, proletari? 

Ce-i drept, putem să-i îndemnăm, dar e de crezut că nu vor 
asculta și vor face bine. 


Vorbit-ar-fi oare tot astfel Şincai, ce purtând în desagi 
istoria Românilor, a murit sub un gard? 

Dar există oameni între Români pentru cari vorba, ce se 
debitează de două ori pe lună pe învelitoarea acelei reviste, 
este atât de sfântă, că nu cutează s'o pronunţe, pentru a n'o 
vedea târîtă în noroiu de sarcasmele străinilor, cari n'ar avea 


1) Românește Nistru (Nota „Timpului‘“‘). 

decât a ne scoate ochii cu lipsa noastră de cultură, cu slăbi- 
ciunea noastră politică înlăuntru şi'n afară, cu corupțiunea 
care mănâncă societatea noastră, pentru a ne spune: Voi 
voiți un asemenea lucru? Pe când cei mai mulţi dintre noi 
se cred nevrednici, în adâncul sufletului lor nevrednici de 
a ridica vălul de pe acest ideal, cunoscând că numai o altă 
generație, curățită prin abnegațiune şi durere, poate îndrăzni 
să gândească la ea, aceşti domni, pentru cari istoria suferin- 
telor noastre e un basmu, pentru cari mormintele eroilor 
noştri sunt bune de prefăcut în puşcărie, pentru cari nimic 
din ce au trecut nu e vrednic de venerațiune, își dau aerul a 
ne zice: putem scoate Dacia din buzunar, dar nu voim decât 
atunci când veţi fi socialişti. Parcă s'ar pune în sfârşit la 
mezat pentr'un preţ oarecare până şi idealul unora din eroii 
şi martirii noștri, a cărui realizare e mai departe decât ori 
şi când. 

Şi oare Italiei i-a mers atât de uşor precum şi'nchipuese 
aceşti domni ? 

Incă din suta a treisprezecea Dante divinul, din a cinci- 
sprezecea ingeniosul Macchiavelli au pus în serviciul acestei 
idei enorma lor putere de cugetare, ei, capete pe cari natura 
odată le formează la o mie de ani pentru a le sfărâma pe 
de-apururi... şi cât de târziu s'a realizat ? 

In suta a nouăsprezecea abia. 

Dar ce-aţi învăţat din trecutul greu al poporului nostru ? 
Fiece palmă de pământ cultivat e câștigată prin desrădăci- 
nare de păduri seculare şi apărată cu cel mai bun sânge al 
strămoşilor. Toată munca aceasta e o lungă și penibilă muncă 
de apropriaţiune. Din câteva ponoare de munte ale Carpați- 
lor un popor mic la număr, în contra căruia se decretează 
cruciade ca în contra Saracenilor, urât din cauza statorniciei 
sale în credinţă străbună, exclus din viaţa publică a Europei 
pentrucă nu e scatolic, smulge palmă cu palmă, ţinut după 
ținut din mânile Gmului duşman și al naturii dușmane şi fără 
cod de legi, fără şcoale, fără orașe, fără nici un mijloc de 
cultură, nici acela al limbei sale scrise, se bate cu Baiazid 
Fulgerul și cu Mohamet II care calcă în contră-i pe două im- 
perii surpate şi pe paisprezece capete de regi, şi când această 
luptă crâncenă şi profund onestă durează încă în toate ţările 
locuite de Români, domnişorii moleşiţi în braţele Luteţiei, cer 
ca poporul nostru să se dezintereseze de proprietatea sa? 
Cine? Țăranul din Ialomiţa, care munceşte singur păn'la o 
sută de pogoane pe an, muncă pe care musculatura a două 
sute de bonjurişti n'ar putea-o presta ? 

Buni-bucuroşi am trebui să fim, daca Românii mwar fi 
împiedecaţi în mod nedemn de cătră adversarii lor politici 
prin persecutarea instituţiilor de cultură pe cari le posedă, 

prin persecutarea limbii, bisericii, naţionalităţii dor. Eman- 
ciparea aceasta, libertatea de-a se între muncind, în con- 
diţii echitabile, cu adversarii lor, nu striviţi de atotputernicia 
și de nedreptatea statelor în cari trăiesc, iată tot Ja ce pot 
aspira Românii cu drept cuvânt, sub orice guvern al ţării şi 
iată care ar trebui să fie misiunea generaţiunii viitoare. 

Insă tinerii domnișori înstrăinaţi sunt departe de a-şi cu- 
noaște poporul lor propriu, comoara de energie şi de îndărăt- 
nicie naţională, grămădită în el prin munca seculară, sănăta- 
tea judecății lui când vorbeşti cu el de asemenea lucruri. E 
drept că ideile demagogice, exemplele de parvenire fără 
murică şi merit, au alterat puțin echilibrul ideilor lui abi- 
tuale, dar — din norocire s'ar putea zice — măsurile dema- 
gogice prea a inundat repede şi în şivoiu ţara, pentru ca să 
nu desvelească toate relele ce-au adus şi pentru ca să nu-l 
facă a-și pierde iluziile de ele. 

Dar să lăsăm toate acestea. Orice soiu de demagogie, fie 
roșie, fie monarhică e pentru popor ca starea de desagrega- 
țiune pentru un corp. O societate compusă, nu din clase, 
adecă din organe c'o activitate specifică, ci din indivizi, e ca 
un corp în discompunere chimică în care fiecare molecul, 
scăpând din sfera de atracţiune a semenului său, nu mai 
însemnează nimic, pentru ca totul să nu mai însemneze nimic. 

Venim la un alt act, datorit domnişorilor noştri, a cărui 
origine numai prudenţa nu poate fi: vorbim de o adresă 
înmânată d-lui Clémenceau.” 

Daca d. Rochefort sau d. Felix Pyat erau în parlament, de 
sigur că unuia din ei i se adresa actul faimos, dar, în lipsa 
acelor ilustraţiuni, d. Clemenceau e fericitul care are a su- 
porta această onoare. 

Nu ştim în adevăr daca cestiunea dunăreană va câştiga 
mult prin sprijinul binevoitor al onor. d. Clemenceau ; ştim 
însă una: cuprinsul acelei adrese e îndreptat atât de mult 
în contra vecinei noastre imediate, Austro-Ungaria, şi în 
contra atotputernicei Germanii de astăzi, şi soarta Dunării 
atârnă atât de mult de aceste două şi atât de puţin de onor. 
d. Clemenceau, încât adresa ni se pare şi fără consecinţe 
practice, și fără oportunitate. 

Recunoscători vom fi cu toţii fără îndoială d-lui Clemen- 
ceau pentru dezinteresatul său sprijin, căci intențiunea sa e 
fără îndoială laudabilă şi cavalerească, dar despre rezultatele 
ei practice în cestiunea Dunării avem părerea de rău de-a ne 
îndoi. M 

Cată să relevăm însă un pasaj din acea adresă, care merită 
oarecare cenzură : 

in Martie 1871, colonia germană din București se adună pentru 
a serba înfrângerea Franţei. Studenții din București, indignaţi 
de insulta adusă doliului nostru naţional, căci inimile tuturor Ro- 
mânilor sângerau de nenorocirile Franţei, împresoară sala ban- 
chetului, pătrund în ea și aruncă pe fereastră pe toți germanii, 
mai întâiu pe consulul lor. 


Acestea sunt — fie cu iertare — lucruri cu totul neadevă- 
rate. Colonia germană serba nu înfrângerea Franţei, ci ziua 
nașterii bătrânului monarh, care conduce soarta Germaniei, 
aceasta cu permisiunea consiliului nostru de miniștri. In sala 
banchetului n'a pătruns nimeni, pe fereşti n'au fost aruncat 
nimenea, mai puţin decât oricine, d. de Radowitz; iar cura- 
joşii aranjatori ai scandalului de stradă au fost risipiţi — prin 
salve de tun? Ferească Dumnezeu! C'o dușă rece, dată de 
pompierii M. Sale, cari în timp de pace au prozaica meserie 
de a stinge nu numai casele, ci și focurile patriotice. 

Iată adevărul. Ne-ar părea rău daca d. Clemenceau ar fi 
indus în eroare de acea tiradă şi ne îndoim că mişcarea ar fi 
avut loc, dacă în faţa Românilor cari făceau gălăgie, s'ar fi 
ivit un singur Dac sub formă de dorobanţ, c'o armă încărcată. 


II ' = 


N'avem bucurie de tinerimea ce studiază la Paris. E azi 
învederat pentru oricine că tinerii cari-şi fac educațiunea 
acolo, întorşi în ţară, sunt de o remarcabilă sterilitate inte- 
lectuală şi că, în schimbul unei științe cât se poate de puţine, 
vin cu pretenţiuni exagerate, cu trebuinţe insaţiabile, cu 
totul disproporţionate cu puterea de producţiune a poporului 
nostru. Dela un timp încoace e şi mai rău. In loc de-a 
munci — sunt atât de vaste regiunile de muncă intelectuală 
în toate direcţiunile — îşi umplu capul cu fel de fel de utopii 
politice şi sociale, se erijează în mântuitorii, nu numai ai 
poporului nostru, ci ai omenirii întregi, iar când se'ntore 
înapoi, doza lor de cunoştinţe e atât de neînsemnată, încât 
mai nici unul nu e în stare de-a se hrăni prin munca sa 
proprie, ci trebue să aibă recurs la protecţiunile politice ale 
coruptei noastre demagogii, trebue să se închine la d'alde 
Brătianu şi C. A. Rosetti cari, în schimb, cu o absolută renun- 
tare la orice demnitate personală sau convingere, le aruncă 
câte-un os două, liniștindu-le astfel toate pretinsele focuri de 
beatitudine a omenirii. 


£ pretexta principii mari pentru a obţine funcţii, pensii 

reversibile, favori, iată şcoaia pe care a creat-o d. C. A. 
Rosetti în ţară, urmând-o el însuşi din tinereţe şi până azi. 

De soiul acesta e şi tagma de patrioţi în perspectivă care 
redijează „Dacia viitoare“. Supere-se cât vor pofti; noi nu 
vom înceta a zice că ţăranul dela Dunăre ar avea alte lucruri 
de făcut în Paris, decât de-a simpatiza cu comunarzii, de-a 
afişa utopii cosmopolite și de-a tăia căinilor frunze. 

In numărul din urmă al aşa numitei „Dacii viitoare“ ne 
spun că „sufletul Dumnealor se indignează, când văd că aşa 
numiții politici, acei farisei fără animă, voesc a le da lecţiuni 
de sentiment românesc.“ 

Noi suntem acei farisei fără animă cari am afirmat că 
dumnealor profanează în adevăr idealul politic al strămoşilor, 
punându-l ca etichetă pe marfa dumnealor proaspătă, ce se 
coace odată pe săptămână. 

Dumnealor ne răspund : 


Ei, onorate ziar conservator, marele idei nu se profanează când 
ele se împărtășesc de junime şi se îmbrățișează cu o căldură pe 
care numai această etate o poate s'o aibe; ele se profanează de 
aceia care nu le întrebuințează decât ca instrument politic. Stri- 
Baţi dar cât veţi putea, insultaţi-ne şi acuzaţi-ne cât vreţi voi, 
fiți sicuri că nu veți reuși a ne face să deviem sau nă ne oprim 
din calea noastră, nici chiar pentru a vă arunca o căutătură de 
dispreţ. 


Cu asemenea tirade retorice, rău scrise, nu ne ia nimenea 
ochii. Am mai îmbătrânit pe malurile Dâmboviţei. Deci, 


cu iertarea Dumnealor fie zis: farisei, cu ori fără animă, 


precum ştim a număra păn'la patru, tot astfel spunem şi ade- 
vărul, oricare ar fi impresiile cu care-l vor întâmpina cei 
atinşi de el. 

Ceea ce contestăm noi e că Dumnealor au îmbrățoşat ceva 
cu căldură. 

„Dacia viitoare“ e rău scrisă, fără stil, fără idei, fără entu- 
ziasm, semn de bătrâneţe prematură, de incapacitate de căl- 
dură. 

Ca dovadă că pomadațţii partizani ai comunei nu numai că 
nu știu nimic, dar nici nu pricep limba ce-o vorbește poporul, 
din care pretind a face parte, cităm următorul pasaj : 


Pe urmă acest fiu al patriei austro-ungureşti mă întreabă pen- 
tru a deporta aceste triste idei: „Ce mai nou prin țară ?“ fără a 


adăoga cel puţin epitetul „românească“, ca şi când el ar fi fost. 


din aceeași ţară cu mine, el Austro-ungur ! 


e m 7 O m. 

Sancta simplicitas ! 

Țară în gura acelui Austro-ungar nu e substantiv comun, 
ci nume propriu. Spre deosebire de Moldova, de Ardeal, de 
Banat, de Maramureș, Ardelenii numesc Valahia şi ţinutul 
Făgăraşului Țară. Cine trece în ţinutul Făgăraşului, se zice 
c'a trecut în Țară. Cine vine din acel ţinut, se zice până azi 
că vine din... Țară şi că trece în Ardeal. Numele propriu de 
„Țară“ se dă dar Valahiei lui Mircea I, pe când dumnealor 
îl atribue sentimentalismului de ocazie al unui călător. 

lar noi — nu fie cu bănat — am mai adăogi o vorbă, fără 
a ne preocupa mult de căutătura de dispreţ. 

Nu cu utopii comunarde, nu urmând pe fanariotul C. A. 
Rosetti care-a corupt această țară şi-a făcut din vicleșug, din 
tâlhăria patronată a amicilor săi politici, din fraze mijloace 
de câştig, se va putea ridica vreodată acest popor. 

O singură buruiană de leac există pentru acest scop: 
munca. Muncă, nu comunalism ; muncă) nu benchetuiri cu 
gunoaele civilizaţiei franceze ; muncă, nu pornoscopie pe 
bulevarde; muncă, nu pomadă, iată mijlocul care va ridica 
poporul nostru. 

Această „Dacie viitoare“ nu e însă nimic alt decât un 
mijloc de-a crea celor ce numără pietrele şi mână muştele 
la apă, reputaţiuni uzurpate, pentru ca, reîntorşi în ţară, să 
aibă vreun cuvânt aparent de-a pretinde lefuri enorme de pe 
spinarea şi din munca reală a poporului lor. 

Nu credem că mai credeţi în ceva, când știm pe paiaţul 
țarigrădean care vă inspiră, şi numai probe de muncă serioasă, 


pe cari nu ni le dă mai nici unul din voi, ne-ar putea schimba 
convingerea. 


SĂ MODERĂM EXPRESIUNILE ? 


Cam in ajunul răsboiului oriental un român vorbea la 
Berlin c'un tânăr diplomat asupra roditoarei ţări de lângă 
Dunăre pe care-o numea patria sa, înşirând străinului fel de 
fel de cai verzi pe pereţi despre toate câte i se păreau bune 
în valea de jos a clasicului râu. 

„România ? răspunse diplomatul zâmbind. „lată o vacă 
bună de muls. Cât despre Români, îmi vine a repeta vorba 
generalului Jalttuchin : „cel mai bun dintre ei e tot bun de 
spânzurat fără judecată.“ 


Cuvintele acestea ne-au rămas în minte, căci în adevăr 

vacă de muls pentru toată lumea, pentru coţcarii străini, pen- 
tru cei indigeni fie de un sex ori de altul, vacă cum e ţara 
noastră, rar se va mai găsi. Rău o fi fost şi "nainte, dar de 
când politicianul venetic C. A. Rosetti şi-a ridicat adunătu- 
rile, cioclovinele de câte patru clase primare în sus, starea 
de lucruri dela noi nu-şi mai poate găsi pereche. 

Se vede că nu le mai ajunge roşiilor furtișagurile făcute 
cu ocazia rescumpărării liniilor Stroussberg şi Cernavoda- 
Chiustenge ; iar le-a venit gust de gheșefturi cu milioanele 
şi de giumbuş economico-financiar. Conform regulii din 
Macchiavelli că cine vrea să se știe la putere, cată să distreze 
opinia publică cu întreprinderi nouă, pretinse pline de viitor, 
înaintea alegerilor vin cu fel de fel de iscodituri cari au un 
scop îndoit: întâiu de-a face pe gurile căscate să li se ia 
vederile, apoi pentru a crea ocazii de afaceri scabroase. 

Une-ori oameni de-o exemplară bunăcredinţă şi patrioţi 
cum se cuvine ne zic din convingere: „Ce folos au luptele 
„aceste politice între partide? De ce nu "'ncetează odată ? 
„De ce Românii nu-și dau mâna pentru a asigura prosperi- 
„tatea ţării lor ?“ 

Sinceri or fi asemenea oameni, pătrunzători nu sunt. 

Apoi oare cu oameni politici avem noi a face? Stupidul 
de Serurie, gheşeftarul Carada, paraliticul și ramolitul Ca- 
iagdis, camaragdinerul Chiriţopol sunt oameni politici ? 

Apoi oare lupte politice sunt cele dela noi? Politică e că 
o cioclovină ca actualul redactor dela Românul, comun, igno- 
rant, şi impertinent, cu patru clase primare, din nimic, adecă 
din coate-goale a poliţiei din Iaşi şi din vivandieră a regi- 
mentului de muschetari, ajunge răscumpărător de drumuri de 
fier şi milionar? Politică e cu linia Cernavoda Chiustenge, 
care s'a plătit bob-numărat c'un preţ întreit de ceeace făcea, 
de s'au înțolit o sumă de golani roşii? Politică este spolie- 
rea sistematică pe care-o practică această plebe nesățioasă 
de şapte ani de zile, fără ca să se afle în ţara asta un pro- 
curor, un judecător de instrucţie care să pue mâna în piept 
acestor oameni de nimic, să-i întrebe de unde s'a îmbogăţit ? 

Aceasta nu mai e politică ; e pur şi simplu lupta a o mână 
de oameni în contra unor bande fără trecut, şi pudoare, fără 
scrupul, cari sau constituit în guvern şi parlament. 

Altora iar, le vine a ne zice să moderăm expresiunile pe 
cari le adresăm acestor oameni; ni s'ar cere să fim mai 
îmmânușaţi faţă cu cefele groase de sceleraţi, bune numai 
să le pipăe mâna călăului. Parecă această tagmă de oameni 
pricepe cuvânt bun și creştinesc, parec'ar fi capabilă a înţe- 
lege exact un adevăr cât de simplu. Incapabilă de adevăr, 
incapabilă de-o scântee de onestitate şi de dezinteresare, nu- 
mai dându-i cu boldul ca bivolilor, această carne cu ochi, 

neruşinată şi nesimţitoare, mai e în stare a da urme de 
pricepere. 

Acest exordiu ni s'a părut necesar pentru a indica citito- 
rilor noua tentativă de spoliare a acestor oameni. 

Dunărea e o cale de apă gata, care n'are nevoie de nici o 
cheltuială de construcţiune, o cale cum numai Dumnezeu a 
putut-o face. Pe trei guri puternice ea se varsă în mare. 
Două din acele guri sunt cu totul pe teritoriu român; pe 
una lucrează Comisia europeană pentru a o ţine în stare de 
navigabilitate. Dar ceea ce Dumnezeu dă gratis, plebea 
noastră roşie vrea să ne pue să plătim de/a doua oară. Nu 
gurile pe cari şi le-a creat Dunărea singură după capul ei 
sunt bune pentru colosala marină română care nu mai încape 
în apele noastre; Dunărea trebue învățată minte de d'alde 
musiu Costinescu, îi trebue altă cale dela Cernavoda la Chiu- 
stenge.  Acesta-i moftul cel mai nou al patrioţilor. © 

In vremea lui Herodot, 484 înainte de Hristos, acum două 
mii patru sute de ani — dela Anadan-Babadan cum sar zice, 
o albie a gurilor Dunării curgea între Cernavoda şi Chius- 
tenge. De această albie s'a folosit o societate engleză, pentru 
ca să construiască — fără terasament — acel mizerabil drum 
de fier, care i-a costat 6 milioane şi pentru care noi, graţie 
împrejurării că suntem nişte gură-casă, iar roșii nişte ghe- 
şeftari, l-am plătit cu 16 milioane, adecă zece milioane peste 
preţul, cu care-l oferise societatea engleză din capul locului. 

De cum s'a operat acea scandaloasă afacere, am văzut pe 
samsarii ei mofluji, ridicând magazii luxoase în capitală, de 
unde'nnainte n'aveau de pe ce bea apă. 

Dară aceasta nu-i de ajuns. 

Nu ajunge că sa îmbogăţit toate rubedeniile veneticului 
bizantin până într'a şaptea spiţă, nu sunt de ajuns bacşișurile 
cu care sa cumpărat voturile majorităţii adunării ; acum 
cele șaisprezece milioane trebuesc aruncate în apă, drumul de 
fier mutat din albie alături, iar în locul lui... canal la Chiu- 
stenge ! 

Un simplu cap de pod n'avem precum îl cer cele mai elea 
mentare exigenţe strategice şi economice spre acea pustietate, 
abia bună ca o mână de mocani să-și pască oile pe ea, lăsaţi 
în ştirea lui Dumnezeu şi în toiul lor de voinici, şi acum... 
canal trebue, care să coste zeci de milioane din spinarea ace- 
luiaș ţăran secătuit care abia trăieşte dela mână la gură, a 
aceluiaș proprietar care nu mai poate vinde nimic, pentrucă 
nu capătă nici un preţ pe grâne faţă cu concurența americană 
şi rusească. 

Și fără a fi publicat studii, fără a se fi ales măcar parla- 
mentul, fără ca acești samsari să aibă autorizarea cuiva, ne 
spun că convingerea dumnealor luminată prin bacşișuri, este 

că acest canal se va face, că noua gură a Dunării se va crea; 
când, nu pot spune, dar se va face negreșit ; natura-l arată, 
interesul României precum şi interesul întregului comerţ eu- 
ropean îl impune. 

Interesul României ! Cele două trei vaporașe ale statului şi 
câteva luntri pescăreşti cari se pot mişca foarte bine pe 
gurile ce ni le-a dăruit Dumnezeu, au nevoie de-o nouă gură 
pe care să n'aibă ce transporta şi ale cărei venituri să fie 
pururea inferioare cheltuielilor de amortizare, ca la toate 
întreprinderile lor patriotice, ca la calea Stroussberg, ca la 
Offenheim, ca la toate c'un cuvânt. 


NIMICIREA NAŢIONALITĂȚŢII ROMÂNE 


Orice merite şi-ar atribui roșii în politica interioară şi exte- 
rioară, totuşi nu vor putea tăgădui și nici tăgăduesc un lucru 
care absoarbe toată valoarea laudelor şi veracitatea protestă- 
rilor de patriotism. Acest lucru e: corupţiunea adâncă a 
oamenilor din cari partidul se compune. Corupţiunea aceasta 
e şi publică și privată; şi farul şi căminele sunt priveliştea 
ei. Vieţile private ale marei majorităţi a roșiilor — excepţiu- 
nile confirmă regula — sunt incalificabile din punctul de 
vedere al ideilor abituale de morală ale poporului nostru ; 
vieţile lor publice sunt de o lipsă de scrupul şi de cuviinţă 
precum nu se mai află în nici o parte a lumii. E numai 
natural ca într'o ţară centralizată cum ea noastră, toată 
lumea să se resimtă de moravurile odioase ale tagmei și 
putrejunea, pornită din sfere guvernamentale și legiuitoare, 
să se'ntinză ca o boală contagioasă asupra poporului întreg. 

Azi nu mai e om, de orice temperament şi de orice opinie 
ar fi, care să'ndrăsnească a pune la îndoială acest adevăr, 
neexceptând pe însuși capii partidului. 

Singur d. Ioan Brătianu simte că acest rău fundamental îl 
face imposibil pe el și pe ai săi în opinia ţării. E de mirat 
lucru, însă nici un teren al vieţii publice n'a rămas nepân- 
gărit de apucăturile comune ale acestei plebe de sus. Ince- 
pând cu Cozia, locul de repaus al celui mai mare domn al 
'Țării-Româneșşti, prefăcut în pușcărie pentru a crea o sinecură 
unei rude a Simulescului, nu cunoaştem instituție, a cării 
esență și naţiune de-a fi n'ar fi fost dezonorată de aceşti 
oameni. : 

La palat se numește în bătae de joc adiutant Regal un erou 

dela 11 Februarie şi dela Ploeşti ; funcțiunile cele mai însem- 
nate din armată se ocupă, asemenea în bătae de joc, de 
februarişti, pentru a insufla se vede oştirii întregi spiritul de 
onoare şi de fidelitate care a domnit în acea noapte; prezi- 
dent în Cameră e asemenea un fevruarist, căruia nu i-ar 
încredința cineva păzirea unui pui de găină, necum a intere- 
selor unei țări; deputaţii guvernului înfine sunt recrutaţi din 
tot ce e mai ignorant și mai puţin moral în ţară. 

O împrejurare de sigur curioasă e că nimenea nu tăgă- 
dueşte starea de decadenţă în care se află partidul, nici ei 
singuri. 

Nu vorbim aci de ceea ce-a declarat d. Dimitrie Brătianu 
despre hoţii ce merită puşcăria şi gheşeftarii ce merită caran- 
tina; nu de ceea ce-a declarat a. Ioan Brătianu însuşi, în 
Senat, că nu mai poate sătura poftele nesățioase ale amicilor 
săi politici; afirmări pe cât de cunoscute, pe atât de ade- 
vărate. 

Nu de asta vorbim numai. 

Nu e unul dintre ei, oricât de mic şi de nerod, care cun 
zâmbet triumfător, să nu declare că aşa este; că în adevăr 
moralmente-imposibili sunt roşii, dar că tocmai într'această 
consistă spiritul lor politic. Omul care s'ar sbate din răspu- 
teri în contra unei asemenea morale şi a unei asemenea ma- 
niere de a vedea nu e decât pur şi simplu un om... mărginit. 
C'o zimbrie ironică, cum n’o găsim decât în încăperile poli- 
ției, la inocențele californiane, prinse în flagrant delict cu 
degetele în buzunarele altora, ei exprimă această convingere 
de atât timp şi cu atâta stăruință, încât ea a început a pă- 
irunde până şi în spiritele pe deplin corecte ale unor oameni 
ce nau a-şi imputa nimic. 

Astfel un deputat, din cei mai scrupuloşi în toate afacerile, 
ba chiar în toate nimicurile vieţii sale publice şi private, ne 
zicea într'un rând următoarele : 


„Ce să-i faci! Natura omenească e natură omenească. In 
„faza în care-am intrat, nu mai întrebăm dacă cutare sau 
„cutare fură.  Cestiunea onestităţii e secundară în viaţa 
„publică de azi şi la dreptul vorbind, onest nu e decât 
„cel ce e născut astfel. Dar averile acestea, ce nu sunt nici 
„moștenite, nici muncite, ci făcute peste noapte şi din nimic, 
„sunt furate întrun chip sau într'altul; dar societatea lor 
„privată în care se perindează reciproc într'o absurdă pro- 
„miscuitate, e o societate profund imorală ? Dar partidul nu 
„consistă decât din virtuţi în discompunere cari nesănătoșesc 
„țara ? Ei şi? E cu putinţă ca aceşti oameni să se regene- 
„reze ? Fără îndoială nu. Ei nu pot decât să degenereze 
„fizic, precum au degenerat moraliceşte şi anurne în copiii şi 

„nepoţii lor, cari, de nu vor ajunge a umple! temniţile, de 
„Sigur se vor stinge în institute de alienaţie şi în spitaluri. 
„Dar pe cât timp aceste elemente există la lumina soarelui, 
„oricât de rele ar fi, oricât de îmjosite — ceea ce nimeni nu 
„contestă — ele au o rațiune a lor de a fi şi trebue să tinem 
„seamă de ele.“ 


Aceasta era părerea unui om cu totul sincer şi dezinteresat. 
Cu atât mai mult e politica unui om nesincer ca d. Ioan Bră- 
tianu. -D-sa e pe deplin convins de putrejunea morală a par- 
tidului, că nu e cu putinţă imaginaţiune care să descrie in- 
stinctele brutale şi vicioase ale tagmei, că nu se află preot 
care să poată'cu vorba adâncul mişeliei lor, un moralist 
care să poată ghici substanţa sperjură din care sunt compuse 
aceste hoituri cu asemănare de om. Căci în adevăr, ruşine 
i-ar fi oricărui om c'o umbră de scrupul ca, după ce-au călcat, 
la 11 Februarie, un jurământ de onoare de două ori depus, 
să se mai îndese în fruntea afacerilor ţării; ruşine unui 
altuia care, după ce s'au îmbogăţit prin specule, să-şi lase ne- 
vasta şi copiii, cu cari trăise în sărăcie, pentru a se înhăita 
cu curtizane ; ruşine unui al treilea de-a ocupa înalte dem- 
nități de o importanţă morală eminentă, când viaţa sa con- 
sistă din transacţii zilnice cu devergondajul. Dar roşii par a 
nu cunoaşte ruşinea. De-o corupţiune atât de naivă sunt, încât 
li-i silă de fiinţa lor proprie, când o văd reprodusă în exem- 
plare analoage și mai toţi dintre ei înfundă cu copiii lor insti- 
tutele statului, pentru a scăpa cât de curând şi a nu le mai 
duce grija. r 

Ei bine, le ştie acegsta d. Ioan Brătianu şi cu toate astea 
îşi zice: = 

„Dacă n'ar exista asemenea oameni, deşertăciunea mea s'ar 
fi putut urca atât de sus într'o ţară serioasă? Aceşti oameni 
îmi sunt trebuincioşi. Eu le dau ce vor, ei îmi dau ceea ce 
îmi trebue: o poziţie şi un renume nemeritat. Suntem chit. 
Oameni cu scrupule morale, naturi de elită cari gândesc că 
nu numai a face altora rău, dar a vieţui chiar, implică o vină, 
a căror instincte sunt corecte ca cumpăna cu care se cântă- 
resc piesele de aur, asemenea naturi nu-mi trebuesc. Ceafa 
groasă de mucenic îngrăşat a lui Warszawsky, iată ce-mi 
trebue mie. Inainte cu ei.“ 

D. Brătianu nu înţelege că regimul. sub care trăieşte un 
popor, nu poate continua a fi o imposibilitate morală. Tinta 
d-sale politică este așa dar de a merge înainte cu aceste ele- 
mente cari, moralmente-imposibile şi intelectual-sterpe, au 
devenit cu toate astea atât de puternice, prin chiar activitatea 
d-sale, încât o luptă în contra lor prezintă riscul de a fi 
pierdută. 

D. C. A. Rosetti simte acelaş lucru, dar soluțiunea proble- 
mei este alta pentru d-sa. Fără îndoială vede că aceste ele- 
mente sunt imposibile — cel mai imposibil dintre toți d-sa 
însuşi. Cu toate acestea, vrând-nevrând, cultura a făcut 
oare-care progres în țară; cu simple mofturi ca luarea Tran- 
silvaniei nu se mai pot lua ochii nimărui. Fiindcă însă tot 
sistemul de idei abituale de morală şi de onestitate ale po- 
porului nostru e diametral opus actelor şi purtării roşiilor,, 
d-sa îşi propune de a scăpa teoretic însuşi fundamentele mo- 
ralei şi pentru aceasta găseşte un sprijin în tinerimea aceea 
care, la Paris, îşi culege preceptele la Mabille. 

Morala cuviinţei, după aceşti domnişori, e un moft: altruis- 
mul e tot. Faptele omeneşti şi cugetele lor nu sunt nici 
bune, nici rele; ele sunt moralmente-indiferente. Pozitiv- 
morale sunt cele altruiste. Cineva poate avea cele mai negre 
vicii ; pe cât timp e altruist e om cum se cade. Venus vulgi- 
vaga, dacă e altruistă, chiar foarte altruistă, e o femeie din... 
societate. Patriotism şi naționalitate sunt nişte mofturi. Nu 
există decât apăsători şi apăsaţi, din care cei fintâi trebuesc 
nimiciţi, cei din urmă ridicaţi. E indiferent cine locueşte în 
homânia. Dar Mongoli, dar Zuluși, lucrul nu are absolut 
nici o importanţă. Toată lumea trebue convertită la altruism 
prin mijloace ca împărţirea averilor, ca poliandria şi poliga- 
mia ş. a. m. d. Cam aceste sunt principiile „Daciei viitoare“ 
şi ale roiului de tineri, ce vor ferici în curând țara cu pre- 
zenţa lor. Precum există acide, în stare a discompune orice 
corp organic, astfel există negaţiuni capabile a nimici întreg 
complexul de idei abituale ale unui popor şi precum totdea- 
una orice discompunere produce o mişcare iregulară, tot ast- 
fel aceste idei, culese din moralul Mabilului, rod adânc rădă- 
cinele chiar ale vieţii noastre publice. Se ueagă patria, se 
neagă naționalitatea, se neagă familia, averea, tot ce dă con- 
sistenţă unui organism politic — şi asta este ceea ce vrea d. 
C. A. Rosetti. Căci numai atunci când elementele viitorului 
vor fi şi mai perverse decât roșii, aceştia devin posibili, devin 
comparați cu anarhiștii şi nihiliştii, oameni de ordine, o socie- 
tate oricât de rea, dar tot nu aşa de rea ca deplina anarhie 
şi deplinul desfrâu. Decât comunism mai bine cezarism, îşi 
va zice fiecine și prin cezarism la care. tinde acum d. Bră- 
tianu, se susţine orice guvern abil, care va ști să sperie lumea 
ca umbra roşie a comunei universale. 

Astfel unul dintr'o direcţie, altul din cealaltă, sapă încet 
ve sub pământ toate temeliile istoriei şi statului român, ca 
doi săpători de mine cari, pornind din directiuni opuse, 
à auzi întreolaltă târnăcoapele cu care minează. iata Co- 


mună a amânduror, de-o știu sau de n'o ştiu, este la urma- 
armelor nimicirea naționalității române. 


încep 

CAUZA MIZERIEI ŢĂRĂNEŞTI 


In marea întrunire a opozițiunii unite care sa ţinut la Iaşi, 
d. G. Vernescu a atras atenţiunea colegiului I şi al II-lea asu- 
pra unui pericol social pe care tagma patriotică ar voi să-l 
evoce din senin: le-ar conveni adecă dumnealor o nouă 
cestiune rurală, o nouă împroprietărire. 

Pentru a explica starea înapoiată în care se află țăranul, d. 
C. A. Rosetti nu recurge la cauzele patente şi cari scot ochii 
orișicui ; nu acuză budgetul cheltuelilor urcat cu 40% de 
câţiva ani, pentru a hrăni pe toţi nevolnicii intelectuali şi 
fizici ai partidului său ; d-sa nu înţelege că, dacă pensii rever- 
sibile se mănâncă, dacă hârtii Stroussberg se cumpără cu 
preţ îndoit, dacă Costinești se'nţolesc și Caradale huzuresc de 
bine, dacă Cernavoda-Chiustenge se plăteşte cu preţ întreit, 
pentru ca rudele sale să aibă de unde se'hbogăţi, toate lucru- 
rile acestea trebuesc plătite la urma urmelor cu’n echivalent 
de muncă fizică a cuiva, în ultima linie a ţăranului. D-sa nu 
binevoeşte a înţelege că ceeace bat la tălpi hoţii d-lui Dimi- 
trie Brătianu, cari merită pușcăria şi gheșeftarii ce merită 
carantina, amicii a căror lăcomie d. loan Brătianu a declarat 
că n'o mai putea sătura, trebue să corespunză undeva în acea- 
stă ţară cu sudoarea reală, cu încordarea reală de braţe a 
unui creştin, uitat de Dumnezeu ; că clasa de hoituri impro- 
ductive, din care face parte şi d-sa ca negustor de vorbe şi 
pomanagiu, trebue hrănită de cineva şi că acel cineva îşi 
înjumătăţeşte pâinea copiilor pentru a împărți cu feneanţi 
cum e d-sa şi cu alte lifte. Nu înțelege că ţăranul nostru e 
tot cel de acum treizeci de ani, dar că sarcinele lui a devenit 
de douăzeci de ori mai mari, numai pentru a ţinea cu îmbel- 
șugare toată demagogia lacomă, necinstită şi leneşă care-l 
încunjură.  Nu'nţelege că, pentru a încălţa vitele, trebue să 
muncească oamenii şi să renunţe, sub formele cele mai dife- 
rite de dări directe şi indirecte, la cea mai mare parte din 
produsul muncii lor, precum au arătat-o aceasta d. A. V. 
Millo, condei; cu condei, prin budgetul ce-a făcut în studiul 
său economiei oricărui sătean. Toată sarcina socială a parve- 
niţilor roşii, a miilor lor de cumularzi improductivi e purtată 
de cineva şi această sarcină enormă nu poate rămâne fără 
influenţă asupra traiului zilnic al omului din popor, ci se 
traduce între cei patru pereţi ai lui sub formă de lipsă şi de 
datorii. 

Creer plin de utopii şi lipsit de orice cunoştinţe exacte, poli- 
ticianul oriental nu poate să'nţeleagă că e absolut cu nepu- 
tinţă, ca nevoia ţăranului să se nască din raportul între pro- 


OPERA POLITICĂ 529 


prietatea rurală care recurge la munca lui şi între munca 
rurală care recurge asemenea în mod inevitabil la proprie- 
tate ; că raportul firesc dintre aceste două trebue să fie, prin 
chiar natura lucrurilor, echitabil şi că starea rea a ţăranului 
nu poate fi atribuită decât cheltuelelor improductive ale tag- 
mei roşii, ale statului, precum şi clasei numeroase de igno- 
ranți şi de leneşi cari constitue elementele partidului guver- 
nant. 

In loc de/a căuta cauza mizeriei acolo unde ea este în ade- 
văr, văzută de medici şi statistici: în drumuri de fier ce 
nu-și produc cheltuelile, în armata prea numeroasă, în lenea 
proletariatului intelectual cu patru clase primare, în orga- 
nizaţia factice, cun aparat costisitor şi netrebnic, în admini- 
straţia Simuleştilor, în roiurile cosmopolite cari-a năpădit ca 
lăcustele, tratând ţara ca pe-o Americă Şi poporul ca pe 
pieile-roşii ; în loc dea căuta cauzele mizeriei în relele ce 
le-a adus pe capul ţării veneticii lipsiţi de orice sentiment de 
religie și de patriotism precum -d-sa, în loc de/a le vedea 
toate cum sunt, îi convenea a o căuta unde nu e: în rapor- 
turi de proprietate şi de posesiune rurală. 

lar mai trebue o împroprietărire acestui om care nare o 
palmă de pământ sub soarele țării şi care trăeşte din pome- 
nele bugetului. Proprietarii sunt, se'nţelege, de vină, pentru 
că nu insultă poporul lor românesc, oferindu-i pământ de po- 
mană, ci-l crede destul de vrednic şi destul de onorabil pen- 


tru a plăti c'o parte mică a produsului capitalul de pământ 
ce-l ia pe seama lui. 


D. C. A. Rosetti ar voi ca între 
de-a produce. ca pomanagiu ; ca nimeni să nu mai trăiască 
prin vârtutea lui de bărbat, ci toată lumea să ceară panem et 
circenses, să devie parazită ca cămătarii şi negustorii de vorbe 
ce-l înconjură. 

Anul trecut ţăranii inundaser 
mânt. Camera a ales o comisiun 
gerile lor, compusă din d-nii G. Vernescu, Aurelian, Cantilli, 
P. Carp şi Lecca. Ancheta făcută de acea comisiune a con- 
statat că ţăranii fuseseră instigaţi... de primari, notari, sub- 
prefecţi, agenţi fiscali, de toţi acești paraziți, cari-i sug mă- 
duya din oase, să vie la București, să ceară — nu pământ 
dela Stat — ci pe proprietăţile private. Li s'a spus că... tata 
Ruset făgădueşte asemenea lucru — din avutul altora, se 
înțelege, căci dintru ale sale nu le-ar da decât pe ,„,Doamne- 
aşteaptă“ şi cinstita eșire a părului prin căciulă. Tata Ruset ? 
Om care n'a ştiut a da la ai săi o creştere utilă şi cum se 
cuvine şi care pretinde a da creştere unui popor întreg ! 

Cumcă aceasta este tinta d-lui C. A. Rosetti şi cumcă nu 
i-ar displăcea o continuă regulare a proprietăţii din 15 în 

M. Eminescu: Opera Politică, vol. II 34 


g poporul să ajungă în starea 


ă Bucureștii spre a cere pă- 
e însărcinată a acerceta plân- 

15 ani şi o continuă confuziune între al meu şal tău, ne-o 
dovedeşte foaia redijată de discipolii, de copiii sufletului său : 
Dacia viitoare. De acord cu bătrânul demagog cosmopolit, pe 
care ne-a succes de a-l desbrăca de coaja sa națională, în 
care se gera de mai român decât un Basarab băştinaş, această 
tinerime neagă patria, neagă naționalitatea, familia, averea, 
religia ; chiamă pe vagabonzii din toată lumea să’ mpărțească 
aci ceea ce nu e al lor, pământul smuls pas cu pas de stră- 
buni prin desrădăcinare de păduri seculare şi apărat cu sân- 
gele lor cel mai bun şi mai nobil. Capitalul enorm de ener- 
gie națională, cheltuit pentru a preface înfiorătoarele pustie- 
tăți ale Avarilor în pământ românesc, ¿€ după dumnealor 
bun de aruncat în apă; noi am fost squaţerii şi pionierii, no- 
bilele Caradale sunt numai bune să moştenească. Iată ideea 
măreaţă pe care-o reprezintă tata Ruset împreună cu acea 
tinerime, care ţine pe ţară atâtea zeci de mii de chile de 
grâu pe an şi care pretinde a reprezenta viitorul ţării când 
caută a semăna cu panglicarul ţarigrădean din strada Doam- 
nei. 


SCHIMBAREA LEGII ELECTORALE ORI ÎMBUNĂTĂ- 
ȚIREA MORAVURILOR ? 


Prin discursul, ţinut la Ateneu, d. C. A. Rosetti a continuat 
a afirma că colegiile superioare sunt coruptibile din cauza 
micului număr; că se fac întregiri, se speculează voturile 
ş. a. m. d. Nu noi vom fi aceia cari să constătăm cu desă- 
vărșire aceasta, căci pădure făr de uscături nu se poate. Ora- 
torul dela Ateneu cată să fi cunoscând pe amicii săi politici 
din colegiul I şi să fi ştiind, în calitate de fost staroste, ca 
ce fel de deprinderi şi ce spirit negustoresc vor fi adus şi în 
colegiul I, al proprietăţii istorice, oamenii banului şi ai dife- 
renţei, odinioară stărostiţi de d-sa, după ce ei au cumpărat 
moşii. Cât despre trecut şi de oamenii cari au rămas din 
trecut, d. C. A. Rosetti însuşi: nu va tăgădui că, dacă aceştia 
nu s'ar fi distins prin nimic alt, prin caracter neatârnat şi 
prin dezinteresare în afacerile publice s'au distins de sigur. 

Și tocmai la elementele acestea şi la cele asimilate lor ne 
adresăm noi şi solicităm în toate zilele dela ele, ca, în numele 
libertăţii şi intereselor acestui popor întreg să nu renunţe la 
sfera lor de independenţă politică şi socială, la care consti- 
tuţia le dă un drept; să nu facă ca votul lor cel dezinteresat 
să cază în aceeaşi urnă, să aibă aceeași valoare şi aceeaşi 

greutate cu votul oricărui venetic, oricărui negustor de vorbe, 
oricărui politician de meserie. 

De şase sute de ani — am zis — viaţa României e legată 
de proprietatea istorică, de proprietari istorici. De şase sute 
de ani aceștia, în timpi de cădere, aproape numai ei au ţinut 
sus ideea statului şi a naţionalităţii române. Respectul de 
sine, disprețul, poate naiv, dar justificat în contra înnoiturilor 
străine, au făcut cu putinţă ca poporul să se redeştepte din 
somnul de o sută de ani, somn care s'a început când cel din 
urmă din Basarabi au căzut pe eşafod şi care sa sfârşit abia 
în secolul nostru. 

Da! Familiile vechi sunt menite a se stinge, pentrucă n'a 
vrut Dumnezeu ca un copac al pădurilor sale să crească până 
la cer. Da! în locul stejarului secular, stejarul cel tânăr se 
înalţă în sus — neam vine şi şi neam trece — aceasta e legenda 
veacurilor. Dar nu e indiferent pentru un popor ce răsare 
în locul stejarului, nu indiferent, când plante parazite, oricât 
de trecătoare ar fi ele, îşi înfig rădăcinile în trunchiu şi ajung 
mai repede sus decât stejarul. Nu e indiferent pentru un 
popor cărui principiu se datorează ridicarea unui om în mij- 
iocul lui: daca ea se datoreşte tăriei, curajului, energiei — 
tot atâtea numiri diverse pentru principiul puterii de muncă 
şi pentru bărbăţie, sau daca ea se datorează speculei, apucă- 
turilor, instinctelor, instinctelor feline şi oarecum femeeşti 
ale omenirii. Nu e indiferent pentru viaţa unui popor ca, 
în loc de stejar, să răsară slabul și pururea de vânt legănatul 
mesteacăn. Nu e indiferent dacă cei ce se ridică au sau nu 
rădăcini adânci în pământul ţării. Nu e, cun cuvânt, indi- 
ferent dacă soarta unei ţări e condusă de oamenii ei proprii, 
sau de aristocrația diferenţelor de preţ și diferenţelor de 
opinii, de aristocrația cursului de bursă şi a limbuţiei. 

De-aceea credem a putea afirma că în colegiul I se află 
încă, cât timp nu ştim, multe elemente independente, dezin- 
teresate, având cultura necesară şi timpul necesar de a se 
ocupa cu controlul afacerilor țării, şi că aceste elemente nu 
trebuesc să renunţe cu nici un preț la dreptul pe care li-l 
dă constituţia de a exercita un asemenea control. Și fiindcă 
onor. d. C .A. Rosetti citează pe d. George Cantacuzino, care 
ar fi având mai multe moşii decât toţi proprietarii la un loc, 
zicem şi noi: Da! n'ar exista nici un inconvenient dacă d. 
George Cantacuzino ar intra de-a dreptul în Senat, fără a 
mai fi ales de cineva şi nu e nimenea în ţara aceasta care 
n'ar avea încredere în exactitatea şi în corectitudinea cu care 
d. George Cantacuzino ar exercita acest control asupra afa- 
cerilor ţării cari, întrucât sunt publice, sunt şi ale sale. Sin- 
gurul principiu care s'ar opune unui asemenea fapt este prin- 
cipiul de stat, că legile nu se fac pentru persoane — luate 

individual — ci pentru grupuri de persoane şi grupuri de 
interese. 

Cazurile de coruptibilitate, pe cari ni le citează d. C. A. 
Rosetti nu probează nimic. Excepțiuni au existat totdeauna. 
Pot fi şi în acest colegiu oameni care-și speculează voturile ; 
dar nu credem că în genere se face aceasta. Și în adevăr am 
văzut în trecut că atotputernicia unui guvern ar fi în ţara 
aceasta absolută, gardele d-lui Serurie şi delegaţii subprefec- 
ților ar alege pururea pe toţi favoriţii guvernului eventual, 
dacă n'ar exista acest colegiu întâiu, singurul capabil de a 
rezista, chiar în contra elementelor sale proprii. 

Proba ce s'a dat, cu ocazia revizuirii art. 7 e îndeajuns, 
credem, a dovedi greutatea şi direcţia de mișcare a acestui 
colegiu, căci suntem aproape siguri că dacă el n'ar fi existat, 
nu numai categoriile Costinescu, ci toţi străinii ar fi azi cetă- 
teni români. 

Dar să lăsăm aceste adevăruri generale, pe care d. C. A. 
Rosetti le combate cu îndărătnicie, voind a arăta că albul e 
negru şi negrul e alb. Dacă nu admite ceea ce zicem mai sus, 
nu cunoaşte istoria ţării ce pretinde că ea sa şi nu voeşte să 
vază adevărul. C'un om însă care nu vrea să vază, discu- 
ţiunea e aproape de prisos. 

Vom face numai o comparaţie pe care-o vom înţelege toți. 
O roată care se'nvârteşte împrejurul axei sale, descrie de ex. 
o cale de un metru pe secundă, însă o cale ce se'ntoarce în 
sine însăși, încât, pentru a constata câtă distanţă ar fi parcurs 
în linie dreaptă, am trebui să măsurăm circonferenţa roții şi 
so multiplicăm aceasta cu numărul secundelor. Un alt corp 
împins înainte, să zicem că ar face asemenea un metru pe 
secundă. La roată nu vedem distanţa ce ar fi parcurs-o, la 
corp împins o vedem. Tot aşa e cu coruptibilitatea d-sale. Ea 
e mai mare în colegiul III și al IV-lea, dar — vorba noastră 
— se'nvârtește în cercul ei strimt şi dac'am vedea de câte ori 
se'nvârteşte, am observa că distanţa ce-ar parcurge e mult 
mai lungă, decât acea pe care a parcurs-o cellalt corp a cărui 
împingere a costat oarecare muncă. 

Pe un alegător din colegiul I îl corupi împingându-l cu 
făgăduinţa că pui pe nepotu-său în slujbă. Un nepot prost 
— o salb'a dracului — mai mult într'o funcţie a statului. Nu- 
mărul lor e legiune, căci nu e singura cale a nepotismului. 

Tot atât de lesne corupi o mie de oameni învârtindu-i cu 
vorba, că n'o să-i iai o zi la gardă ori la alte prestaţiuni. 

Cestiunea principală nu este asta. Cestiunea e ca omul 
de stat care dirigue, să aibă bunul simț de a se servi cât se 
poate de puţin de asemenea mijloace, de a se feri chiar cu 
totul de ele. 

Iar coruptibilitatea în sine şi ca rău constant atârnă cu 


- — 

totul de alte împrejurări: atârnă de adâncimea culturii, de 
valoarea pe care oamenii o dau adevărului recunoscut. Corup- 
tibilitatea de moravuri şi superficialitatea de educaţie merg 
aproape mână'n mână. 

Figura cu roata, împrumutată mecanicei, ne dă ocazia de-a 
repeta un adevăr foarte vechiu: nici o lege electorală, nici o 
constituţie, nici o punere la cale omenească nu e capabilă să 
ridice în mod spontan treapta de cultură în care se află un 
popor, precum nici o vorbă, nici un volum scris nu e în stare 
a înmulţi puterea unui copil. Acest spor nu se câştigă decât 
prin muncă. O muncă, crescând în progresiune mică, dar 
continuă, va spori puterile copilului la maximul posibil; o 
muncă intelectuală, crescând asemenea în progresiune, va 
spori cultura unui popor la maximul ei şi prin aceasta capa- 
citatea lui de a înţelege interesele publice. Dar pentru acea- 
sta trebue timp, una la mână; economie de forţe, două la 
mână. 

Cine însă cheltueşte forţele naţionale, pentru a întreţine cu 
ele clase întregi de Caradale şi de Serurii, de oameni impro- 
ductivi, incapabili de muncă şi avizaţi la budget şi la favori 
guvernamentale, acela nu poate pretinde să aibă ce cheltui 
pentru cultura poporului său. 

Blocul de marmură din care-ai tăiat un Satir, nu mai e 
bun să tai din el pe Minerva. 


PUŞCĂRIA ŞI CARANTINA 


Sila morală pe care-o produce menajeria de curiozităţi zoo- 
logice din dealul mitropoliei, ne face să ne'ntrebăm cu drept, 
ce caută acolo o seamă de oameni de| o reputaţie curată şi 
mai cu seamă la ce mai reclamă asupra monstruozităţilor din 
aşa numitele alegeri, puse la cale de Ţepeluş, Pelin et com- 
pania ? 

La ce urechi se adresează bunăoară fraza: 

„Votarea pe faţă a domnului prefect Chiriţescu este în 
toate privinţele condamnabilă şi neadmisă de lege ? 

Ca şi când într'un singur judeţ din ţară alegerile n'ar fi 
fost făcute sub exercitarea unor acte în toate privinţele con- 
damnabile. 

Ca şi când mai există lege în ţara aceasta. 

Ca şi când adunătura acestei majorităţi ar fi consistând din 


alți indivizi, decât din cei numiţi de oameni ca Chiriţopol 
şi Simulescu ? 

Unde e sancţiunea acestor descoperiri? Cine să le judece ? 

Filitis Ciungu, care-a frustat pe ţărani de posesiunile lor 
ereditare, care a plătit cu bani voturile ce i s'au dat acum ? 

Vilacrose — ales de Simulescu — individ cretinizat în tem- 
plele Venerei vulgivage ? 

Dioscurii emancipați Epurescu-Fundescu ? 

Dolichadactilul milionar Costinescu ? 

Aceste 'vase prin care o societate coruptă își scurge urâ- 
ciunea şi decrepitudinea morală, au ele măcar o umbră de 
înțelegere pentru adevăr, o umbră de apreciare în materie 
de drept şi de morală ? 

Locul de reflecţie ce li se cuvine acestora este, după cuvân- 
tul sfânt al d-lui Dimitrie Brătianu, pușcăria pentru unii, 
carantina pentru alţii. 

Ei bine, înaintea acestei puşcării, numită astfel de chiar cel 
ce-o prezida, înaintea acestei carantine zoologice, pline de 
contagiul malonestităţii şi a minciunii, mai vine cineva să 
arate nelegiuirile din alegeri ; înaintea lor cari nu sunt decât 
gangrena, produsă de acele nelegiuiri? Dar trebue să fie 
cineva budist, pentru a crede că Dumnezeu n'a putut fi cu 
totul nedrept şi c'a putut să pună şi în putrefacte o scântee 
de adevăr. Omul pozitiv ştie că cretinizarea morală exclude 
orice sentiment de bine şi orice putere de judecată dreaptă, 
şi că numai cele două institute, recomandate de d. Dimitrie 
Brătianu, pot scăpa societatea română de asemenea creaturi. 


STUDIU PSIHOPATIC 


Din cauza unei selecțiuni mărginite la un număr mic de 
indivizi, împreună cu sleirea progresivă a productivităţii pă- 
mântului pe care trăiesc, se nasc, mai cu seamă în locuri izo- 
late de munte, guşații cretinizaţi — neaude-neavede-neagreul 
pământului — mai mult bușteni decât oameni. Atât organele 
simţurilor cât şi iritabilitatea musculară sunt degenerate la 
acești oameni: nici impresii din afară, nici motive din lăun- 
tru nu sunt în stare a-i mişca în mod normal. 

Se vede că d. Ion Brătianu a comandat Chiriţopolilor săi 
ca cu asemenea indivizi să-i populeze simulacrul de adunare 
din dealul mitropoliei ; căci te trec fiorii când vezi menajeria 
ce se crede chemată a modifica legea fundamentală a țării 
şi care în realitate n'a fost înjghebată decât pentru a se opera 
o lovire de stat. 

Mulţi roşii sunt de-o decrepitudine fizică vădită; mulţi 
n'au două dramuri de creeri veritabili în cap; dar pentru 
cei mai mulţi cretinismul moral e semnul distinctiv al exis- 
tenţei lor. 

Nu avem de loc de gând de-a ne supăra pentru asta. Nimeni 
nu se mai supără pe bolnavii incurabili. Simptomele patente 
ne împing însă a scrie aceste şiruri ca o încercare de studiu 
psichopatic, nici de cum ca o apostrofă politică. 

Cum să numim în adevăr pe aceste bipede cari nau nici 
ruşine, nici onoare, nici remuşcare, cari incapabile de bine şi 
adevăr, nu pot fi puse în mișcare de nici un motiv abstract și 
uman, ci numai de nesaţiul pântecelui şi de viciile cari-i mă- 
nâncă pe la toate încheieturile ? 

Cine cunoaşte de ex. pe acest Dimancea, foarte mărginit şi 
foarte impertinent, care nu pricepe nimic şi samestecă în 
toate, care nu-şi datoreşte cariera sa decât împrejurării că e 
nepot al d-lui Brătianu, cine cunoaşte pe Vilacrose, înțelepţit, 
precum am zis, în sacerdoţiul templelor Venerei vulgivage, 
pe ultrarevizionistul şi ultraliberalul d. Ștefan Belio, cunoscut 
pentru fel de fel de ultrarevizuiri de altă natură, cine cunoa- 
şte pe luceferii negri Epurescu-Fundescu, născuţi amândoi 
sub zodia ciorilor, şi vede această introlucrare prezidată de 
cel mai fără de scrupul, cel mai cinic şi mai sofist dintre ei, 
de veneticul care plăteşte cu ură binefacerile patriei sale 
adoptive — n'ar mai'adoptat-o — acela îşi poate face o 
idee de situaţia în care se află omul cuvântător, rătăcit din 
fatalitate în acea menajerie. 

Inchipuiască-şi cineva că oameni oneşti şi serioşi erau tri- 
mişi acolo ca să vorbească — cu cine? Să convingă — pe 
cine ? 

Pe-un Dimancea, pe-un Epurescu, pe Vilacrose, pe dolicho- 
dactilul Costinescu, pe mucenicul Simeon ? 

E cu putinţă a vorbi cu asemenea oameni, necum a-i con- 
vinge? Sunt ei oameni? Sunt în stare să aprecieze un ade- 
văr să înţeleagă o idee, să simtă greutatea unui lucru, când 
ei n'au Dumnezeu, mau scrupule, nau conştiinţă ; când nici 
o isbire morală nu mai en stare a-i face să roşească? 

E ca şi când Laplace ar fi trimis să explice mecanica ce- 
rească şi ordinea divină a lucrurilor din lume înaintea unei 
adunări de idioţi! 

Lucrul cel mai bun pe cade opoziţia putea să-l facă era să 
nu recunoască această introlucare, s'o părăsească înainte 
de-a se constitui. Ceeace s'a făcut. Astfel oamenii mai întregi 
şi mai luminaţi din ţară au scăpat de sarcina penibilă de-a 
sta de vorbă şi de ceartă cu toată strinsura comună, igno- 
rantă şi malonestă din care se compune majoritatea roşie. 
Mai au gust să înjure şi să întrerupă? Injură-se încai ei 

în ei, înjure reciproc pe cei ce-au fost în stare a produce ase- 
menea caricaturi morale cum sunt ei, 


Cu oameni în puterea cuvântului nu sunt vrednici să vor- 


bească şi nu vor mai vorbi. 

Şi d. Ioan Brătianu gândeşte să prefacă strânsura aceasta 
în adunare ordinară ? 

Va să zică vrea d-sa să mai domnească patru cinci ani cu 
o majoritate compusă din... scursăturile corupţiei sale admi- 
nistrative ? 

Nul și neavenit e tot ce fac, tot e zic acești oameni, 

Pușcăria şi carantina, propuse de fostul lor prezident de 
consiliu şi fost prezident de Cameră, de fratele drept al actua- 
lului prim- ministru, iată ce merită acești oameni, iar nu să 
dicteze legile unei ţări. 

Zilnic hidoasa pocitură, precum numește nemuritorul Alec- 
sandri pe reptilul care a mușcat țara aceasta de călcâiul ei 
achilic, ne vine cu reţete revizioniste în „Pseudo-Românul“, 
adecă ar vrea să discute. Ca şi când oameni ca pocitura, al 
căror creer, prin preformaţiune ereditară, e predestinat a 
produce neadevăr și vicleșug, pot să discute cu noi onest şi 
fără sofisme vre-o cestiune din lume. 

Bună rea fie constituţia, n'o discutăm cu oameni cari n'au 
dreptul de-a o discuta cu noi. Pact între ţară şi dinastie, con- 
stituția e un instrument de pace internă, întărit prin jură- 
mântul Regelui, e proprietatea ţării. Numai reprezentanții 
țării, nu reprezentanții lui Pelin şi Țepeluş, au dreptul de-a 
o schimba. Nu avem a discuta cu furi şi gazde de furi preţul 
și calitatea unor lucruri cari nu sunt ale lor. 

Nu cei ameninţaţi cu puşcăria şi carantina de propriul lor 
şef pot modifica o iotă măcar din ceea ce constitue legămân- 
tul între ţară și coroană. Nu apetiturile gaștei, pe care d. 
Ioan Brătianu însuşi a declarat în Senat a nu le mai putea 
sătura, pot să determine direcţiunea de mișcare a unei ţări 
care a trăit şi s'a mișcat dela 1200 şi până azi, în timpi pe 
când cele mai multe din mutrele confiscate ale acestei intro- 
lucări se aflau încă peste Dunăre, încinse cu teiu şi vânzând 
bragă. 

Nu poate ţara aceasta, pururea liberă, și pururea vârtoasă 
prin caracterul poporului ei, să îngăduie a fi cretinizată cu 
de-a sila prin legi inspirate bilateral de demagogia cosmopo- 
lită şi de tendenţele absolutismului personal. Nu discutăm 
libertatea noastră şi a poporului nostru cu cârdul de ciori pe 
cari le-am emancipat. Intre liber şi libert nu există punere 
la cale în privinţa dreptului public, căci condiţiunile sunt 
absolut inegale. Cel dintâi n'are decât de pierdut, cel de-al 
doilea numai de câștigat. 

PRETENŢIUNI MAGHIARE 


Mai lesne se toc pusderiile, pe cari cineva le are în cap în. 
loc de creieri, de cum se toarce cânepa reală. 

La această idee ne-au adus o foae ungurească oficioasă, 
„Nemzet“ — care, ameţită de rolul Porţilor de Fier, ca arteră 
de transport, preface deja tot Orientul în ţara ungurească, 
face din Buda capitala universului şi poartă făclia civiliza- 
țiunii până în Siberia, la Finno-tatari... fraţii veritabili ai 
Maghiarilor. 

A duce civilizaţiunea în Orient ? 

Dar pentru a o duce, trebue cineva so aibă. Civilizaţiunea 
ungurească e egală cu zero; zero ridicat la orice potenţă 
posibilă, rămâne tot zero. 

Cumcă Ungurii, ca toate popoarele de stepe, sunt cavale- 
| roşi şi nu tocmai răi la inimă, nam avea de tăgăduit. Dar 
| sunt şi rămân Turci. Turcul vulgar era om onest și ospitalier, 
| 


dar, din cauza unei constante incapacităţi de cultură i s'au 
superpus în Constantinopole fel de fel de mameluci din toate 
neamurile posibile şi imposibile, cari împlinind formalitatea 

i tăierii împrejur, se moametanizau, câştigând prin asta pre- 

A textul şi ocazia de-a fura şi de-a slei împărăţia până la mă- 
duva oaselor. Aceste elemente, pentru a-şi păstra domnia, - 
escitau fanatismul religios şi de rasă al bietului popor turcesc 
în contra conlocuitorilor lui istorici, până ce lumea, desgus- 
tată de acest simulacru de organizare, a cărui principiu de 
stat era nedreptatea, fânatismul şi apăsarea, a condamnat 
unanim împărăţia la peire. 

Era un popor cu mari calităţi, dar — conform teoriei core- 
laţiunii creşterii şi scăderii, descoperită de Darwin — defec- 
tele corespunzătoare acelor calităţi erau egal de mari. 

Cam în starea asta se află Ungurii, căci spunem sincer : 
poporul acesta pare încă atât de inept în toate privirile 
incât ne vine a râde când Românii pretind a vedea în ei 
adversari serioşi. Maghiarul e un adversar comic, e ca Ter- 
sites din Iliada lui Homer. 

Fără îndoială, pentru a duce civilizaţțiunea în Orient, 
Maghiarii vor fi căutând a câștiga simpatiile popoarelor dună- 
rene, căci civilizaţiune cu de-a sila nu se poate ; dar de 
zor nu se ştie pe la noi. 

Elementul cel mai numeros, mai avut şi mai luminat de 
lângă Dunăre sunt însă Românii. 

Să vedem acum în ce chip d-nii maghiari caută a câştiga 

simpatiile Românilor din Ardeal pentru ca imediat, să le 
căștige pe-ale noastre. 

Intr'o adunare pseudo-arheologică (iată la Deva, în 30 
Mai, un domn... doctor (?) anume Soly| Fekete (pare o tradu- 


cere din Salman Schwartz) — îndealmintrelea prezident de 
tribunal, obligat pân'la oarecare grad de-a fi om serios — 
a susţinut că în comitatul Unedoarei — în care nu sunt Un- 
guri — Românii ar fi schimbat numirile localităţilor şi că ei 
sar fi substituit Ungurilor. Spre ex. 
Numele Josani ar fi — Közeptelek 

= Densuș — Dâms6s 

m Uroiu — Aranijos 

3 Crăscior — Körös-csor 

7 Câmpul lui Neagu — Nyak-mezö' 

Aceasta o susține un aşa numit învățat pentru un ținut în 
care populația de aproape 200.000 de suflete, e exclusiv româ- 
nească şi de lege răsăriteană, pentru un ținut din care a eşit 
familia Corvinilor, probabil și a Basarabilor şi a dinaştilor 
din Moldova chiar. 

Căci iată ce zice Miron Costin în această privire: 

Marca Muntenilor prezintă un corb (corvus) 

Tradiţiunea despre începutul lor e următoarea: 

Pe când Românii locuiau încă în Făgăraş, o frumoasă copilă 
căzând în dragoste cu Domnul Ardealului şi simțindu-se grea, 
principile îi dă un inel de aur și o trimite înapoi la părinţi, 
poruncindu-i de-a reveni după ce va naște, cu copilul şi cu 
semnul. 

Fata naște pe Negru şi, luându-l în braţe, întovărăşită de 
un frate al ei, purcede la drum. Dar într'o dumbravă sora 
și fratele adorm de oboseală, lăsând inelul drept jucărie în 
mânile copilului ca să nu plângă. 

Prin o minunată întâmplare, un corb flămânzit, privind de 
pe stejar cum străluceşte ceva în mânile copilului, se aruncă, 
ia inelul şi-l înghite. 

Copilul ţipă, sgâriat de ghiarele corbului; mama sare 
în picioare, frate-său se trezeşte şi ambii privesc cu durere 
pierderea inelului cu care era legată parola principelui. 

Dar nici însuși corbul nu se mişcă, înţepenit prin efectul 
unei mâncări atât de nenaturale; unchiul copilului încor- 
dează arcul, se apropie, lovește; și corbul cade jos cu 
săgeata. 

Pipăind inelul în gâtul păsării, tânărul îl lasă acolo, pă- 
şeşte vesel înainte şi aducând pe soru-sa cu copilul la Domnul 
Ardealului, îi dă în mână inelul şi-i oferește şi pe minuna- 
tul corb. 

Principele Ardealului dete lui Negru titlul de voivod. 

Crescând mare, prin mijlocirea tătine-său, Negru capătă 
voevodatul Făgărașului. 

Acesta a fost fondatorul 'Ţării-Româneşti... 

Corbul e marca dinastiei Corvinilor dincolo de Carpaţi, a 
dinastiei Basarabilor dincoace. Abia în secolul nostru poeţii 
Văcăreşti au aquilizat corbul și Domnii dela 1821 încoace 
l-au substituit în marca ţării. 

Dar legenda de mai sus nu dovedește numai legătura între 
Corvini şi Basarabi, ci mai mult: persistenţa miturilor de 
origine arică în memoria poporului nostru. 

Legenda lui Costin e legenda Sakuntalei, dramatizată în 
limba sancrită de Kalidasa. E aceeași poveste — numai în 
Sakuntala corbul e înlocuit printr'un peşte din râul Gange. 

Dar ce ştiu Ungurii ? 

Li s'a superpus ca elemente de cultură tot veneticul, inca- 
pabil de a fi profesor de patru clase primare dincolo de 
Laita, şi fiindcă acest soi de oameni privesc ştiinţa şi istoria 
ca un fel de marfă, care trebue apretată după gusturile pri- 
mitive ale Ungurilor, de aceea volume de plagiate şi de nea- 
gră ignoranță, se scriu de către d'alde Hundsdorfer (răsbo- 
tezat în Hunfalvy) prin cari — fără nici o probă pozitivă, 
prin reticenţe şi sofisme,-se tăgăduește continuitatea Româ- 
nilor în Dacia. 

Parecă s'ar simţi că Unedoara e leagănul dinaștilor români, 
de aceea saruncă cu toată furia de maghiarizare asupra 
acestui ţinut. E probabil că şi dinaștii Moldovei sunt origi- 
nari din Haţeg. Nepotul de soră a celui din urmă Piast, 
Ludovic I, rege polon şi maghiar, a donat la 1363 satul 
Zalazăd din ţinutul Hunedoarei contelui Vladislav, fiul lui 
Muşat din Almagiu şi fiilor săi Petru, Ioan, Alexandru şi 
Mușat. Un Petru Muşat e Domn în Moldova (1375—1392) 
şi întemeietorul dinastiei din care, ca culminaţiune, a răsărit 
Ștefan V. Muşat cel Mare. Chiar Maramureşenii par a fi 
din Haţeg. Ce e „Maramureş“ decât o combinare între nu- 
mele român al Porții de fier (Marmuta) şi numele Murășului, 
care curge la nordul ținutului ? 

Astfel sub un Piast şi mai târziu sub un jagelon (din Lit- 
vania) care pe lângă coroana Poloniei era ales — prin in- 
fluenţa lui Ioan Corvin — rege al Ungariei, Românii se ridică 
şi se răspândesc în Carpaţi şi în promontoriile lor, ba le dau 
Ungurilor chiar pe regele Mateiu I, — şi tocmai acest ţinut, 
ilustrat prin strămoşia a trei dinastii române, să fie acela în 
care poporul nostru să se fi substituit Maghiarilor?  Vâr- 
furile cele mai înalte ale Părincului (Paniculum), Schelvoiu- 
lui, Cârjiei şi Retezatului au nume ungureşti ? 

La banchetul, dat în onoarea acelei adunări pseudo-arheo- 
logice un alt înţelept — îndealmintrelea notar public, cu 
clasicul nume Sandor Iosef, a ridicat un toast — într'un ţinut 
curat-românesc bine-înţeles-zicâna : „Să trăiască tot ce e 
maghiar! Să piară tot ce nu e maghiar!“ Invers: „Să piară- 
tot ce e maghiar! Să trăiască tot ce nu e maghiar !“ Ono- 
rabilul Sandor va recunoaşte că se potriveşte ş'aşa. 

La intrarea Ciangăilor imigranţi în Deva, niște ciobani se 
uitau de sigur râzând, căci Românul e de felul lui râzător, — 
la sărăcimea care trecea pe drum. Un alt ungur, notar la 
fondurile orfanilor (români bineînţeles), fonduri cari se fură 
regulat în Ungaria, le zise restindu-se „In lături călăilor !“ 

lată în ce mod Maghiarii vor să ducă civilizaţiunea în 
Orient ! 

Dar ca probă de marea ignoranță a adunăturilor cari guver- 
nează Ungaria vom cita faptul următor : 

In ţinutul Solnoc-Domâca, populat în majoritate de români, 
li s'a împărțit comunelor câte-un dicţionăraş româno-maghiar 
de nume proprii ca să serve pentru a traduce numele noastre 
de botez în echivalente curat ungurești. 

Se ştie ce rol joacă Mineiele adecă Vieţile Sfinţilor, Calen- 
darul în viaţa poporului nostru. 

Datina e ca copilul să primească numele sfântului, în a 
cărui zi s'a născut, încât onomastica şi ziua de naştere cad 
asttel fireşte în una şi aceeaşi zi. Numai din respect deose- 
bit pentru voinţa nașului, Românul se abate dela această 
regulă. E natural aşa dar ca numele de botez ale Români- 
lor să fie foarte variate, ceeace înlesneşte constatarea iden- 
tității mai mult decât dacă-pe toţi i-ar chema lanos şi dă 
tot odată un teren vast fantaziei poporului, care scurtează 
aceste nume sau le adaoge cu sufixe desmierdătoare. 

Nu lungim aceste şiruri spre a arăta că traducerea aproape 
a ori cărui nume probează ignorarea celor mai elementare 
cunoştinţe de istorie şi de linguistică. Inşirăm numai mai la 
vale aproape totalitatea acelor termene, din cari se va vedea 
că aproape toate sunt fals traduse. Numai câteva probe. 
Anania, nume biblic de bărbat, e tradus prin numele femeesc 
Anna; Ephraim, numele unei ginţi ebraice, se traduce cu 
tartaricul Elemer ;  Hierotheus cu Rudolf ; Eustachius cu 
Albert; Zenobia, regina Palmyrei, cu tartaricul nume de 
bărbat Zoltan ş. a. m. d. — Cititorul le poate vedea pe toate 
sub titlu special. 

Și acești oameni săraci, ignoranţi, maloneşti în politică și 
în ştiinţă, vor să ducă civilizaţiiunea în Orient? ! 

ÎN FAȚA LUI ȘTEFAN VODĂ CEL MARE 


Serbarea guvernamentală, care s'a ţinut la descoperirea 
statuei lui Ștefan V. cel Mare (1456—1504) a dat ocazie la 
oarecari extravaganţe din partea roșşiilor cari mau rămas fără 
urmări de nu grave, supărătoare cel puţin. 

Serbare guvernamentală zicem, pentrucă din capul locului 
s'a băgat de seamă că roșii n'au îndestul tact pentru a nu se 
servi chiar de-o asemenea ocazie în favorul panglicăriei revi- 
zioniste şi a frazelor sforăitoare și că se adună împrejurul 
bronzului ce reprezintă pe marele Domn, nu spre a-l glorifica 
pe El, ci spre a lustrui nulităţile lor sub razele numelui său. 

De aceia lumea mai bună n'a venit la serbare. 

Regele a fost primit în lași de cătră paragrafele bugetului 
statului, despărțite în plutoane de funcţionari, de cătră viito- 
rul foarte problematic al şcoalelor primare și de cătră câţiva 
negustori israeliți. 

Societatea ieşană în înțelesul adevărat al cuvântului s'a 
abținut cu totul dela serbare, lăsând câmp deschis lumii ofi- 
ciale şi oficioase. 

Și la ce să fi venit oare? S'audă pe d-nii Cariagdi, Gră- 
dişteanu și C. A Rosetti vorbind despre Ștefan Vodă a cărui 
istorie o cunosc tustrei la un loc atâta pre cât cunoaştem 
noi istoria Chinei? S'auză pe un d. Verussi, pictor de pro- 
fesie şi ofiţer al stării civile din graţia stăpânirii, zicând că 
un scaun din satul Vânătorii Neamţului e tronul lui Ştefan 
Vodă?  S'auză valuri de ignoranță revărsându-se asupră-le, 
din partea unor oameni cari mau ochi ca să priceapă suta 
a cincisprezecea şi pe oamenii ei şi cari fără umbră de res- 
pect pentru adevăr, drapează pe gigantul trecutului în hainele 
pestriţe ale unei păpuşi? Să vii să vezi cum asemenea inte- 
ligențe laudă în faţă pe Ştefan şi fac aluzie, în dos, la con- 
timporanii de care atârnă favorile publice? Pentru asta să 
fi venit cineva, ca s'auză nesfinţindu-se religia trecutului 
prin platitudini moderne ? 

Cu toate că discursurile aveau aerul unor improvizaţiuni 
nemistuite. nedemne de numele eroului, foile din Buda au 
luat în serios aiurările unui d. Grădișteanu bunăoară, au scris 
filipice, au neliniştit până şi pe calmii oficioşi din Viena, ba 
i-a dat chiar foii din strada Doamnei ocazia ieftenă de-a 
declara cu emfază : 

Vom fi învinși, dar căzând astăzi cu onoare, națiunea română 
va reînvia mâni şin acest mod va reînvia în toată întregimea ei. 
? 


„In acest mod va reînvia“ e locuţiunea clasică. 

Se vede că există mai multe moduri pentru a muri şi 
a învia. 

Alţii dintre oratori au numit laşii cetatea lui Ştefan cel 
Mare, deși chiar. copiii ştiu că Iaşii sunt scaunul lui Lăpuş- 
neanu și că Suceava era cuibul Domnului Moldovei. E ca 
şi când sar numi Bucureştii, cetatea lui Negru Vodă, deşi 
acesta la Câmpulung rezida. Ea 

In fine clasicul d. Grădişteanu spune că — într’o explo- 
ziune de dragoste — „bea în sănătatea femeilor române. căci 
atât valorează un popor, cât valorează femeile sale.“ 

A exploda pentru atâta lucru dovedeşte un grad aproape 
necuviincios de combustibilitate. In orice caz în acest toast 
ar fi putut — d-sa îndeosebi — să lase cu totul afară numele 
unei Auguste persoane, care va fi puțin cam... uimită de 
onoarea ce i-o face d. Grădișteanu. 

D-sa nu uită nici pe consiliarii tronului — pe bătrânii ţării 
cum îi numeşte — dintre cari unul, d. Ioan Brătianu a dat 
dovadă strălucită de respect față cu cele rămase din bătrâni, 
prefăcând mormântul lui Mircea cel Mare în puşcărie pentru 
a crea o sinecură unei rude a Simulescului. — Apoi onora- 
bilul mai vorbi şi de alți oameni de cari mavea nici un 
drept de-a vorbi: 


Sunt unii cari lipsesc dela această solemnitate — nu ştiu 
pentru ce şi nici vfoesc să cercetez — Români sunt şi ei; să nu- 
uităm, Majestate.... Ei te iubesc ca noi toți (de ex. ca baronul 
de Hahn, Candiano, Orășanu) căci ei văd în Majestatea Ta, nu 
pe regele României, ci pe regele Românilor, cu concursul cărora 
Majestatea Ta vei recăpăta pietrele preţioase, ce mai lipsesc încă 
din coroana lui Ștefan cel Mare. 


In adevăr lipsește Basarabia din acea coroană! 

Și Tu, Doamne Ştefane, steteai mut și rece asupra acestei 
adunări de precupeţi de hotare şi n'ai isbit cu ghioaga Ta 
răpuitoare de eroi, în capetele acestor reptile, acestor agenţi 
provocatori ai străinătăţii. 

O Doamne, Doamne, că mare mult ne-ai uitat! 

Tu, scutul Creştinătăţii și cetatea Crucii, ai ascultat pe un 
C. A. Rosetti, care-și bate joc de legea Ta strămoşească și 
care, ca mâni se va îngropa ca patrupedele, fără preot şi 
fără lumină. 


Dag 

Tu, care de patruzeci de ori, în patruzeci de bătălii te-ai 
aruncat în rândul întâiu al oştirii, căutând martiriul pentru 
ţară, asculți oameni pentru cari patria şi naționalitatea sunt 
o marfă pe care-o precupeţese ? 

Tu, ale cărui raze ajung până la noi ca şi acelea ale unui 
soare ce de mult s'a stins, dar a cărui lumină călătoreşte încă 
mii de ani prin univers după stingerea lui; tu, care însuţi | 
nemuritor, ai crezut în nemurire şi, lumină din lumină, ai | 
crezut în Dumnezeul luminii, s'asculţi pe aceşti oameni inca- | 


pabili de adevăr și de dreptate, pe aceşti traficanţi de cre-j 
dință şi de simţiri? 


In adevăr, ce fericire pentru toți Românii, ce onoare, de-a 
fi cetățeni într'o ţară în care d. Grădişteanu, strălucitor prin 
morală şi dezinteresare, ajunge om mare! Ce fericire pentru 
toti Românii a vedea mâna regelui lor strângând pe-a onora- 
bililor eroi din glorioasa noapte de 11 Februarie? 

Ce fericire pentru toți de-a se vedea cetăţenii unui stat în 
care fidelitatea fevruaristă se decorează, în care se pun semne 
de onoare pe piepturile celor ieșiți cu succes din academia 
Văcăreștilor ! 

Ar fi pentru toţi Românii o onoare, o fericire nespusă de-a 
trăi într'o ţară guvernată de semenii morali ai d-lui P. 
Grădişteanu. 

Sunt naivi cari cred că a urmări o idee politică cu orice 
preţ e rău; că nu e indiferent principiul de viaţă în vir- 
tutea căruia un popor se constitue, că e mai trainic un popor 
incult, sărac, dar onest, decât unul, oricât de cult, dar nele- 
giuit şi lipsit de orice scrupule. Sunt de ex. oameni cari 
cred că e mai bine a renunţa la un plan, decât de; a-l urmări 
prin mijloace, care-ar face ca un popor întreg să aibă aceiaşi 
concepţiune de onestitate şi jurământ, care au preponderat 
în glorioasa noapte. Chiar Ştefan Vodă va fi avut ideea 
naivă, el care punea ideea mai presus de toate. Dar el nu 
ştia nimic — d. Grădişteanu e un înţelept şi un virtuos. 
După ce ţara noastră s'a moralizat atât de mult, în zilele lui 
Carol-Ingăduitorul, ar trebui să mai atragem şi pe alţi Ro- 
mâni în sfera noastră de profundă moralitate şi de profundă 
onestitate publică şi privată. 

Poate că numai oameni răi or fi zicând că cei ce speculează 
patriotismul şi naționalitatea la umbra mormintelor, cei ce, 
pentru a stoarce aplauze, compromit poziţiunea conaţionalilor 
din alte ţări, ar fi agenţi provocatori ai străinătăţii, plătiţi sau 
plătibili, de vreme ce asemenea oameni sunt venali! 

Ei, dar Românii sunt păţiţi şi nu vă vor asculta. Alte 

mâini mai pure, alte inimi lămurite în flacăra durerii şi a 
abnegaţiunii — vor ridica semnul tainei cei mărturisite 
înaintea unui popor ce-şi aşteaptă mântuirea ; nu mâni de 
negustor de vorbe şi de principii, nu mâni de speculanţi de 
sentimente. 

Cât despre Austria, știm că, cu tot sgomotul gazetelor sale, 
ea nu va da nici o importanţă aiurărilor unor oameni ușori 
şi amețiţi. Viena ne cunoaște mai bine de cum ne cunoaştem 
noi înşine şi n'o induc în eroare asemenea declamaţiuni 
goale. 

Numai unele rectificări ne permitem. 

O foae din Viena (Deutsche Zeitung) numără pe d. Gră- 
dişteanu între familiile din Moldova. A păzit Dumnezeu Mol- 
dova de, asemenea virtuţi. - 

Sgomotele foilor ungurești sună ca totdeauna a deşert, 
pentrucă presa lor înclină a exagera toate. La Viena rezidă 
din contră o politică calmă şi de veacuri binesfătuită. o dina- 
stie străveche, care, în decursul lungii sale vieți istorice, va 
fi trecut cândva şi prin apele demagogiei şi va şti, din 
Tregestae daca nu din practică, la câtă umilire ajunge o 
coroană şi un popor, care, ca noi, coboară în noroiul desfrâu- 
lui şi al neadevărului. 


ICONARII D-LUI BELDIMAN 


O foaie eclesiastică din Capitală a propus în unul din nu- 
merilor sale, ca să se ia măsuri serioase pentru a se răspândi 
în țară icoane fabricate la noi, fie pe cale litografică, fie 
chromolitografică, pentru a înlocui în casele ţăranilor mul- 
țimea de icoane străine care se văd pe păreți. Tot obiectul 
acesta îl tratează și d. A. Beldiman, fost ministru plenipoten- 
țiar la Sofia, întrun articol publicat în Voința naţională — 
însă d-sa, descriind acest inconvenient, îndealtimintrelea cu- 
noscut de toată lumea, îi atribue tot odată o importanţă 
politică, pe care desigur în ochii unei judecăţi sănătoase 
n'o poate avea. 

E exact că ţara e plină de asemenea icoane, a căror loc de 
fabricaţiune e Rusia. Dar numai satele? In oricare mona- 
stire ar merge d. Beldiman va găsi sute de obiecte biseri- 
cești, nu numai icoane, fabricate în Rusia, parte cumpărate, 
parte dăruite.  Constatăm înainte de toate, că chipurile de 
sfinţi, de mânăstiri ruseşti, etc., Cun cuvânt de zugrăvituri 
bisericeşti, sunt fără proporţie mai numeroase decât por- 
tretele împăratului şi împărătesei. 

Care să fie cauza acestei răspândiri a unei arte primi- 
tive în populaţiunea română? Noi credem că nu e alta 
decât lipsa absolută a unei industrii similare în ţara noastră. 
In Rusia, unde fabricaţiunea de icoane e foarte răspândită 
de vreme ce, din cauza caracterului cam bigot al populaţiunii, 
mai în fiece stabiliment chiar în cele ale autorităţilor publice 
vezi icoane şi candele, se poate prea lesne şi e chiar pro- 
babil ca să existe în unele cazuri o supraproducţiune de ase- 
menea obiecte de valoare problematică, și fiindcă orientul 
nostru este ţinta de export — mlaștina de scurgere — a tot 
ce supraproducțiunea europeană are de prisos, e aproape 
natural ca şi Ruşii să caute să răspândească operile lor de 
artă problematică în satele noastre. Inainte icoanele reli- 
gioase ce se vindeau în România, erau aproape exclusiv 
fabricate la Gherla (Transilvania). Aceste erau întradevăr 

producte româneşti, dar să mărturisim adevărul, erau foarte 
primitive.  Fabricate de ţărani simpli şi naivi, fără nici o 
cultură artistică, ele erau combătute de chiar unii episcopi 
din Transilvania, cari se sileau a introduce chipuri ceva mai 
bine făcute, pentru a deprinde ochii cu forme corecte, mai 
cu seamă pentru că în genere se credea în ipoteza că femeile 
în stare puerperală ar putea naşte, uitându-se la asemenea 
icoane, tipuri monstruoase. Se ştie că produsele grecești din 
Orient sunt tot cam atât de primitive ca şi icoanele din 
Gherla, şi ca şi produsele ruseşti de prin anii 1840—1850, 
cari erau de o sluţenie fenomenală. 

Se vede însă că această industrie, care înainte era exerci- 
tată şi în Rusia după metoda maiorului Papazoglu, a luat în 
urmă oarecare desvoltare, mai ales prin invenţiunea chromo- 
litografiei, încât se pot produce icoane — de nu artistice, — 
cel puţin suportabile, superioare şi produselor orientale şi 
celor din Gherla. Noi credem că numai superioritatea rela- 
tivă a articolului rusesc a fost cauza răspândirei, iar nici 
decum tendinţe politice. 

Nu-i vorba, nu e absolut cu neputinţă ca să nu fie ame- 
stecat şi gândul vre-unui panslavist fanatic în istoria aceasta, 
dar în genere ne vine totuşi a crede că supra-producțiunea 
și interesul negustorilor de icoane şi superioritatea acestora 
asupra caricaturilor bizantine sunt adevărata cauză a răs- 
pândirei. 

A atribui o gravitate politică serioasă acestui lucru, precum 
o face d. Beldiman, e o exageraţie şi o gogoriţă din cale afară 
fantastică. De sigur nu acestea sunt mijloacele pentru a 
cuceri un popor. Răul ce se naşte din lipsa fabricaţiunii 
acestor obiecte s'ar putea vindeca lesne, căci chromolitografii 
de pe tablouri clasice italiene ale figurilor sfinte precum le 
face un Rafael, un Corregio, un Murillo ar goni lesne și cari- 
caturile orientale şi cele moscovite. Din nenorocire însă 
chipurile de sfinți în biserica orientală sunt făcute după un 
tipar anumit, încât toţi mucenicii cu chipuri uscate de pustnic, 
au fiziognomii tradiționale. Sfântul Nicolae are aceeaşi barbă 
şi aceeaşi chelie pe toate icoanele orientului. Aceste chipuri 
artistul nu are voie să le schimbe şi pe când tablourile din 
Roma şi Florenţa, chiar cele adânc religioase, sunt reprodu- 
cerea omului în cele mai nobile forme ale existenţei lui, 
icoanele orientale rămân reproducerea unor mumii și sche- 
lete, cari au multă asemănare cu chipurile ţepene şi conven- 
tionale din zugrăviturile străvechi ale Egiptenilor. In ele nu 
e artă, e manieră. 

D. A. Beldiman fiul e un om cu cultură modernă; d-sae 
un produs al civilizaţiei germane, al școalelor din Berlin. 


g 

Ar trebui deci să constate cu spiritul critic care e caracte- 
ristic şcoalei germane, că nu politica rusă, despre care ne 
abţinem a vorbi nefiind în cestiune, ci confesiunea religioasă 
a Rușilor, e singura cauză a răspândirii acelor caricaturi — 
căci de! pictură în puterea cuvântului n'ar putea-o numi 
nici d. Beldiman. Din nefericire formalismul şi persistarea 
staţionară în obiceiuri vechi şi adesea netrebnice sunt cu mult 
mai răspândite în biserica orientală, decât în aceea a occi- 
dentului. Acolo artele au găsit o încurajare spornică ; pene- 
lul lui Rafael, arhitectura unui Michel Angelo, muzica unui 
Palestrina au fost în serviciul bisericii ; acolo arta oratorică 
şi-a avut eroii ei şi daca vom judeca bine, vom vedea că 
chiar cultura universală superioară se datorește, cel puţin în 
începuturile ei, bisericii. Se poate ca rolul ei să fi trecut 
în zilele noastre, în care nu mai avem idealuri şi când arta 
însăşi a devenit un instrument al utilitarismului. Dar daca 
acel rol a trecut, el a fost realizat măcar prin epoce de glorie 
artistică şi ştiinţifică, pe când biserica orientală a vegetat 
întrun formalism gol şi sterp. 

Acesta e răul specific şi istoric oare-cum care face cu pu- 
„tinţă propagarea sluţeniilor moscovite la noi, şi acesta trebue 
combătut. Cât despre politica rusească, credem că ştie a-şi 
alege mijloace mai inteligente pentru propagarea tendinţelor 
ei. E „Adevărul“ de ex., care reprezintă admirabil unele 
tendinţe ale acelei politice, pe cari însă nu găsim nici o 
necesitate de a le critica, de vreme ce sentimentul de con- 
servare al Românilor ni se pare îndestul de puternic pentru 
a rezista la asemenea încercări. 

Dar altă enormitate la sfârșitul articolului d-lui Beldiman. 
„Este sau nu adevărat că înaintea alegerilor d. prim ministru 
„s'a întâlnit la Ruginoasa cu principele Urusoff ?“ 

Ei bine, nu ştim şi nici nu e nevoie să ştim dacă primul 
ministru s'a întâlnit sau nu cu prinţul Urusoff. Prinţul — 
fost ministru plenipotenţiar în ţară — are fără îndoială multe 
cunoştinţe şi în București şi în Iași, dar ceia ce putem asigura 


e că scopul venirii sale în România numai scop politice 
mwa fost. 

IAR ICONARII 


D. Alexandru Beldiman junior ne face onoarea de a reveni 
asupra vestitei cestiuni a iconarilor, răspunzând la articolul 
publicat în România Liberă. Domnia-sa ne impută că am 
fi schimbat şi terenul şi obiectul în discuţiune, că am vorbit 
numai de icoanele bisericeşti — atinse de domniasa numai 
în treacăt — pe când cestiunea ce i se pare importantă e 
răspândirea portretelor cromografice ale împăratului rusesc 
și a membrilor familiei sale. 

Permită-ni-se de a fi în privinţa aceasta de o opiniune 
contrară, 

Icoanele bisericeşti, introduse din cauza identităţii con- 
fesiunii şi ritului religios, sunt incomparabil mai priincioase 
prin răspândirea lor, decât icoanele de caracter politic. Im- 
portul celor dintăiu datează de zecimi de ani şi a preparat 
spiritele pentru răspândirea celor din urmă, căci, pe când 
influențele politice sunt în genere schimbăcioase și trecă- 
toare, influenţa religioasă şi confesională persistă adeseori 
secole întregi şi determină cea mai intimă şi mai adâncă con- 
vingere a conștiinței unui popor. 

Portretele împăratului pot îi şi ele stricăcioase, dar împă- 
ratul nu e nemuritor; din momentul în care va avea soarta 
comună a tuturor oamenilor portretele sale nu vor mai în- 
semna nimic, prea puţini își vor mai aduce aminte de numele 
lui chiar şi va fi privit de generaţia următoare ca o rămășiță 
fără de înţeles a trecutului. Din contra icoanele bisericești 
persistă, pe cât timp poporul ţine la.confesiunea religioasă 
moștenită şi de aceea şi în trecut în numele religiei s'au 
întreprins invaziile ruseşti în principate şi în peninsula bal- 
canică, precum mii de alte crime şi nedreptăţi s'au comis în 
cuprinsul istoriei omenirii în numele religiei şi sub pretexte 
religioase. Suntem siguri că dacă n'ar exista comunitatea 
religioasă cu Ruşii, nu s'ar afla nici urmă de iconărie rusească 
în ţară la noi. 

De aceea ar trebui să se creeze, nu cu mari sacrificii, o 
industrie similară la noi care să poată concura cu produsele 
rusești şi să le înlocuiască. 

Dar pericole în adevăr grave nu se vor produce nici odată 
în mod serios prin icoane. Cauzale cari ar putea slăbi sigu- 
ranța statului român, sunt cu totul de altă natură: sunt 
economice şi sociale. 

Dacă vom continua ca în trecut, a nu realiza nici o reformă 

pentru ridicarea claselor muncitoare, dacă prin măsuri înţe- 
lepte nu vom îmbunătăţi starea ţăranului, ci-l vom lăsa să 
vegeteze în mizeria actuală, dacă nu se va introduce o echi- 
tate mai mare în relaţiunile lui de muncă, se poate întâmpla 
ca efecte exterioare să aibă oarecare influenţă asupra celor 
nemulţumiţi. Dar printr'o stare economică şi de cultură 
mai desvoltată şi având bunul traiu necesar, de sigur că 


încercări exterioare de a-i ademeni prin icoane şi portrete 
n’ar avea nici un succes. 


FÂNTÂNA BLANDUZIEI 


In sânul naţiunilor civilizate există foarte mulţi care cred 
că organizaţia socială şi cea politică nu e conformă cu pre- 
ceptele unei raţiuni normale, nici cu rezultatele date de 
științele exprimentale, fizice şi naturale şi că o asemenea 
situaţiune nu poate fi continuată în mod stăruitor şi consec- 
vent în direcţiunea apucată. Cu toate că învăţătura şi civi- 
lizaţiunea se răspândesc aproape în toate ţările europene şi 
transatlantice, că descoperiri nouă pe terenul industrial spo- 
resc condiţiunile bunului traiu, omenirea e mai nemulțumită 
decât orişicând. 

Dacă ne vom uita în Germania, stat de o importanţă poli- 
tică ridicată în linia întâia, vom observa că nici legile excep- 
tionale, nici puterea discreţionară a organelor polițienești, 
nici chiar starea de asediu, nu pot suprima cu desăvârşire 
acea mișcare care roade din temelie stâlpii edificiului social. 
Afară de aceea un rău ascuns care nu se poate explica cu 
toată lămurirea cerută, împinge mii şi iar mii de indivizi 
să-şi părărească patria şi să treacă valurile mării, un fel 
de hemoragie a corpului naţional, ce se împotrivește oricărei 
încercări de vindecare. 

In Rusia administraţia a pierdut sentimentul solidarităţii 
publice, funcţionarii nu gândesc nici la interesele ţării, nici 


la ale poporului, ci numai la ale lor proprii; toate mijloa- 


cele sunt bune pentru ei; chiar venalitatea şi traficarea 
dreptăţii. 


Oamenii de stat recurg la leacuri stranii: unul 
vede binele în introducerea regimului parlamentar, altul 


neavând nădejde decât în asiatism, reclamă întărirea despo- 


tismului ereditar ; un altul crede cu stăruinţă în eficacilatea 


unui tratament derivativ şi propagă războiul în contra Ger- 

maniei, Austriei, Turciei, în contra tuturor dacă trebue. Şi 
pe când se discută asemenea remedii, militarismul şi mize- 
ria cresc, 

In Franţa oratori populari cer împărţirea bunurilor. Clasa. 
a patra se pregăteşte a pune mâna pe puterea statului și a 
alunga din funcţii şi sinecure burghezia care dela 1789 sin- 
gură deţine puterea. Vechile partizi vor să reziste dar fără 
speranță şi fără unitate, prin comploturi clericale, monar- 
hice și militare. 


decimaţi de friguri şi de pellagră, emigrează în stoluri, iar 
dacă rămân în ţara lor, vând pentru cinzeci de bani pe zi 
munca lor, 

In Anglia s'ar părea la întâia vedere că soliditatea e mai 
mare. Dar privită mai aproape, se va vedea că siguranța 
edificiului social e din ce în ce mai compromisă. E adevă- 
rat că biserica, aristocrația de naştere și plutocraţia sunt 
organizate în mod puternic şi au o idee exactă de intere- 
sele lor. 

Burghezia se pleacă sub legile scrise şi nescrise ; se pre- 
face cu fățărnicie c'ar fi evlavioasă și se'nchină la titluri 
jură că nu e convenabil decât ceea ce satisface pe cei zece 
mii de aristocrați și afirmă că e vulgar de a contraria privi- 
legiile lor. Dar muncitorul, şi fermierul rămân în afară de 
această conjurație ipocrită ; aceștia înfiinţează societăţi de 
liberi cugetători şi de republicani, arată pumnii regalității şi 
aristocrației și cine ştie a citi în ochii proletarului englez, 
vede că furtuna va fi amenințătoare. Cât despre Irlanda, 
mişcările sângeroase întâmplate acolo sunt cunoscute. 

In Austria sau Austro-Ungaria zeci de naţionalităţi se 
luptă unele cu altele şi caută a-și face reciproc răul cel mai 
mare posibil. In fiece provincie, adesea în fiece sat majori- 
tățile chiar relative caută a nimici minoritățile, acestea nepu- 
tând rezista, se prefac a se supune, dar cu turbarea în inimă 
şi dorind chiar destrucțiunea imperiului ca mijloc unic pentru 
a eşi dintr'o situațiune nesuferită. 

In sfârşit toate ţările, puternice sau slabe, au câte-o 
plagă nevindecată şi cred a afla, dacă nu scăparea, cel puţin 
ușurare, sacrificând miliarde în fiece an militarismului, cu 
o spaimă ş'o anxietate care creşte din ce în ce. 

Lupta între guverne şi popoare, mânia partidelor politice 
una în contra alteia, frământarea diferitelor clase sociale e 
fără îndoială forma unei boale generale a epocii. Ea se află 
în toate ţările, deşi în fiecare are un alt nume. 

Dar o formă şi mai gravă a acestei boale e cea sufletească, 

e nemulțumirea adâncă şi melancolia, independente de legă- 
turi naționale sau de altele, neprivind granițele politice şi 
situațiunea socială şi care umplu cu toate astea sufletul ori- 
cărui om care e la nivelul civilizației contemporane. Fiecine 
simte un fel de iritare, pe care o atribue la mii de cauze 
accidentale, mai totdeauna eronate, dacă nu caută justificarea 
ei cu ajutorul analizei. Eli e împins a critica cu asprime 
dacă nu condamnă toate manifestațiile vieții sociale. Unii 
numesc acest rău nervozitate, alții pesimism, alții scepticism. 
Dar oricât numirile şi designațiunea ar varia, ele acopăr to- 
tuşi unul şi acelaş rău. 

Din nefericire neajunsurile politice şi economice ale state- 
lor europene n’au rămas fără o înrâurire determinantă asupra 
artelor şi literaturii. Astfel ca un fel de adăpost împotriva 
realității s'a născut în Germania romantismul, care descrie 
veacul de mijloc cu colori atât de strălucite precum de sigur 
în realitate nu le-a putut avea, şi tot pentru a scăpa de un 
prezent insuficient, cu ideea că orice altă stare de lucruri 
trebue să fie mai bună decât cea existentă, s'a născut şcoala 
romantică în Franţa, fiică a şcoalei romantice germane şi a 
dispreţului byronian pentru lume. 

In timpul din urmă apoi Francezii, în literatură şi în arte, 
au admis un sistem, numit naturalist, care circumscrie tere- 
nul artelor în prezent şi la realitate, respinge întoarcerea tre- 
cutului şi orice aspirație spre viitor, spre un ideal mai bun. 

Dar şi naturalismul reprezintă poate tablouri de fericire şi 
părțile frumoase ale vieţii? Nu. Cun exclusivism care i se 
impută, el se leagă numai de părţile cele mai urâte şi mai 
lipsite de mângâiere ale civilizaţiei, se silește a arăta pretu- 
tindenea corupţia, suferinţa, lipsa consistenţei morale, omul 
murind într'o societate în agonie. Cât despre arta modernă, 
chiar dacă nu se poate opri de-a recunoaște frumuseţa şi a 
o copia, caută a o mânji, amestecând ideea că forma nobilă 
şi pură servă pentru scopuri puţin înalte şi cari o profanează. 
Corpul e batjocorit în maiestatea frumuseţii prin trăsături 
de sensualitate şi de libertinaj, cari nu lipsesc în mai niciunul 
din tablourile contimporane. 

Cât despre filosofie, pesimismul e la modă: Schopenhauer 
e Dumnezeu, Hartmann profetul său. Pozitivismul lui Augu- 
ste Comte nu face niciun progres; filosofii francezi nu mai 
studiază decât psyho-physiologie, filosofia engleză nu mai me- 
rită numele de metafizică şi se ocupă de chestii practice de 
ordine secundare, nu de soluțiunea unor probleme univer- 
sale. Numai Germania are o metafizică vie, dar şi aceea e 
întunecoasă şi desperată. 

Nu noi vom contesta meritele extraordinare ale marelui 

tilosof german. In adevăr el a risipit prin criticele lui ener-- 

gice dominațiunea acelui filosofism, compus din o goală şi 
stearpă frazeologie pe care Hegel o introdusese şi care a stă- 
pânit spiritele în curs de un sfert de secol. Dar afară de 
acest merit au înlăturat prin critica lui şi alte sisteme ce 
exercitau o dominațiune mai restrânsă la unele universități, 
precum acelea ale lui Schelling, Fichte, Schleiermacher, etc. 
Era necesar să se purifice atmosfera științifică de miasmele 
unei frazeologii, în care cuvinte abstracte lipsite de cuprins 
şi neÎnsemnând aproape nimic, pretindeau a rezolva proble- 
mele universului. Insă tocmai această critică meritoasă a 
irazeologiei deşerte a descoperit şi contradicţiunea constantă 
între ideile noastre și formele civilizaţiei, ne-au descoperit 
necesitatea de a trăi în mijlocul unor instituţiuni ce ni se 
par mincinoase şi ne-a făcut pesimişti. In acest conflict pier- 
dem adeseori bucuria de a trăi şi dorinţa de a lupta; acesta 
e isvorul relei dispoziţii care munceşte pe oamenii culţi din 
mai toate ţările. 

Arta antică însă, precum şi cea latină din veacul de mijloc 
erau lipsite de amărăciune și de desgust, erau un refugiu în 
contra grijelor şi durerilor. Literatura şi artele sunt chemate 
dar să sanifice inteligenţele de această boală psichologică a 
scepticismului, şi de aceea în amintirea acelei arte, care putea 
face asemenea minuni, am pus acestei foi numele Fântâna 
Blanduziei, numele isvorului ce răsărea de sub un stejar în 
vecinătatea orașului Tibur, isvor care întinerea și inspira, şi 
despre care Horaţiu spune (în piesa d-lui Alecsandri) : 


Fântâmă Blanduzie ! vei deveni tu încă 
Celebră "ntre isvoare, când voiu cânta stejarul 
Ce'nfinge rădăcina-i adânc în alba stâncă, 
Din care eşi vioae şi vie ca nectarul, 


Dacă în autorii anticităţii plini de adevăr, de eleganţă, de 
idei nimerite şi cari vor rămâne pururea tineri, găsim un 
remediu în contra regresului intelectual, nu vom uita că şi 
în timpurile noastre există un asemenea isvor pururea reîn- 
tineritor, poezia populară, atât cea dela noi cât aceea a po- 
poarelor ce ne înconjură. De aceea am dat şi acestei litera- 
turi un loc larg în coloanele noastre. 

Pentru ca foaia să intereseze pe toţi cititorii, i-am dat 
varietatea necesară și sperăm că concursul unui public bine- 
voitor nu ne va lipsi. 


i 
i 


o ai 

FORMĂ ȘI FOND 


Puţini se îngrijesc de fenomenul, constatat prin date sta- 
tistice, că popvlaţiunea română scade la număr, că are în 
fiece an un plus al mortalităţii asupra natalității şi că golurile 
ce le lasă astfel Românii sunt suplantate parte prin imigrarea 
de elemente străine, a căror curgere din Occident e neconte- 
nită, parte prin sporirea parazitică a elementului evreesc. 

S'a crezut acum câteva decenii că introducerea formelor 
exterioare de cultură apuseană va putea suplini lipsa de cul- 
tură solidă şi substanţială şi neajunsurile răsărite dintr'o 
desvoltare neregulată a trecutului nostru istoric. Experienţa 
însă a dovedit că introducerea de forme lipsite de cuprins 
sunt departe le a prezenta o compensaţiune exactă a sacri- 
ficiilor pe cari le cere înființarea, că poporul sărăceşte prin 
risipa de muncă, cu totul disproporţională cu foloasele ce le 
poate culege din aceste inovaţiuni. A fost dar natural ca, în 
urma acestei extenuaţii de putere, multe rele endemice şi 
altele de caracter epidemic să se ivească şi să decimeze popu- 
laţiunile. Astfel rasa română scade şi străinii sporesc. Numă- 
rul infirmilor la recrutaţie a crescut din an în an, ţara»a fost 
bântuită de pelagră, de intoxicaţiune palustră, de anghină, 
vărsat, toate astea în urma influenţei pernicioase ce o exercită 
asupra sănătății mlaștinile, locuinţele insalubre şi neaerate, 
hrana neîndestulătoare şi munca excesivă. 

Ar trebui în sfârşit a se da un atac eroic cauzelor cari pro- 
duc degenerescenţa şi diminuarea populaţiunilor, ar trebui 
ca interesul general să nu ni se pară o utopie, o acţiune 
zadarnică sau o idee nerealizabilă.  Nepotrivite vor fi fost 
pentru noi înaintatele forme a civilizaţiunii pripite, introduse 
ca o plantă exotică pe pământul nostru, dar cu încetul şi cu 
stăruirţă cultura se va aclimatiza şi, din cosmopolită, va 
deveni naţională. 

Nu numai reforma legilor agrare e necesară pentru ridi- 
carea stărei igienice și materiale a cultivatorilor, ci o serie 
de măsuri bine şi înţelept chibzuite, care să ţie seamă de 
toate neajunsurile populaţiunei. Daca sa făcut un început 
bun cu propunerea de reforme, mai trebue să le urmeze 
acestora, dispozițiuni cari să asigure sanificarea deplină a 
relelor ce bântue în mod constant satele şi cari continuând 


cu asprimea de acum ar putea pune în cestiune însăşi exis- 
tenţa poporului. 

POLITICA GUVERNULUI ROȘU ŞI INTERESELE STRĂINI- 
LOR (-ul articol de fond în Timpul, 16 Ianuarie 1880, fără titlu). 
Aceleaşi acuzaţiuni repetate la adresa liberalilor cari fac intere- 
sele străinilor. Aci e critica cunoscută împotriva intrării în răz- 
boiu, împotriva cedării Basarabiei, împotriva chipului cum a fost 
tratată armata şi expresia des întrebuințată „patrioţi de industrie“. 


Menţionat de D. Murărasu în Naționalismul pag. XXVI, se re- 
produce pentru întâia oară în ediţia de faţă. 


ȘI CUM VIN CU DRUM DE FIER (|-ul art. de fond în Timpul, 
22 Ianuarie 1879, fără titlu). 

Ideea de imigrare a străinilor în ţările noastre mai ales în epoca 
drumului de fier se află şi-în poezia Doină. Pe lângă alte idei 
“şi expresii cunoscute se mai află aci „mlaştina de scurgere“, „veni- 
țùrile (cu accentul pe ù), „limba păsărească“, proprii lui Eminescu. 


Menționat de Da Murăraşu în Naționalismul pag. XXVII, se 
reproduce pentru mtaa astă in ediția de față. 


MIJLOACELE MENȚINERII LA GUVERN (I-ul articol de fond 
în Timpul, 24 Ianuarie 1880, fără titlu). 

Ideea că anuitatea unui drum de fier și a unui pod peste Du- 
năre ne-ar costa de zece ori mai scump decât dacă sar plăti trans- 
portul din visteria ţării se află şi în articolul Și cum vin cu drum 
de fier. 

Identificat de noi, se reproduce pentru întâia oară în ediţia 
de faţă. 


OPTIMISM (-ul articol de fond în Timpul, 1 Februarie 1880, 
fără titlu). 


In ms. 2264 pagina 5 se află ideea că „moartea e aliatul poporu- 
lui român în contra acestor stârpituri...“, dec: împotriva acestei 
generaţii în „disselecţiune“ — cuvânt care se întâlneşte foarte des 
în articolele lui Eminescu. — Asemenea împerecherea aceasta „ba- 
lamuc şi puşcărie“ aminteşte versul din Scrisoarea III : 


„Să dai foc la puşcărie şi la casa de nebuni.“ 


A fost retipărit în ediţia Clasicii români comentaţi de D. Mură- 
raşu, insă cu totul fragmentar, sub titlul Optimism. — 
in ediția noastră se reproduce în întregime. 


NECONSECVENȚE (I 


-ul articol de fond în Timpul, 9 Februarie 
1880, fără titlu). 

Exmresii şi forme ca „târziori la minte“, „omul a cărui părinți“, 
„ternul argumentului ad hominem“, „adevăratul flagel al nostru... 
advocații“, „în privire“ și a. sunt aci ca în atâtea alte articole ale 
lui Eminescu. Tot aci expresia „organul marelui om de stat“ ca 
în Independenţa a cărui paternitate nu poate fi contestată. 

Identificat de noi, se reproduce pentru întâia oară în ediția 
de faţă. 


DUPĂ DETRONAREA LUL CU -ul articol de fond în Tim- 
pul, 12 Februarie 1880, fără titlu) 

Se repetă aci :dei din alte articole cu privire la înstrăinarea tu- 
turor intereselor naţionale prin politica Pătărlăgenilor şi Seruri:lor. 
De asemenea întâlnim aci expresii foarte mult folosite de Emine- 
scu : „plebe de postulanţi şi advocaţi“, „cu de prisos“, „capital de 
palavre şi mistificaţiuni grosolane“, „patrioţi de industrie“, etc. 
Și aci un citat din Faust. 


Menţ:onat de DM dr asun Naționalismul pag. XXVII, se re- 
produce pentru întâ în ediția de faţă. 


INDEPENDENŢA (1-ul articol de fond în Timpul, 14 Februarie 
1880, fără titlu). 

Pentru întâia oară a fost retipărit de Gr. Păucescu în Culegere 
de articole d'ale lui Eminescu apărute în Timpul în anii 1880 şi 
1881. București, 1891. 

Nimeni n'a pus la îndoială paternitatea articolelor retipărite de 
Gr. Păucescu îndată după moartea poetului, mai ales că este 
cunoscut faptul că Gr. Păucescu a fost director al ziarulu: Timpul 
o bună parte din vremea activităţii lui Eminescu la acest ziar. 

Legenda cu înţeles politic povestită aci de Eminescu o mai în- 
tâlnim şi în articolul Vremea strămoşilor noştri din Timpul, 19 
Martie 1881, cu foarte mici schimbări de adaptare la situaţia poli- 
tică a momentului. 

Atât în ediţia Păucescu cât şi în ediţiile ulterioare articolul a 
fost retipărit numai fragmentar. Partea dela „A dovedi această 
şt-rbire...* până la sfârşit lipseşte în ediţiile anterioare. 

Cu titlul dat de Păucescu, se reproduce în întregime în ediţia 
de față. d 

r, 

STAREA ŢĂRANULUI ROMÂN (-ul articol de fond în Timpul, 
15 Februarie 1880, fără titlu). 

Ideea independenţii noastre ca stat este la baza acestui articol 
ca şi în cel precedent. Starea ţăranului român în raport cu această 
independenţă îl preocupă pe Eminescu și constată că această stare 
este rea, aşa cum a mai afirmat în articolele precedente şi că 
ţăranul n'are nici o speranță de îndreptare, idee pe care a em:s-o 
şi în După detronarea lui Cuza. Ideea că țăranul este „talpa 
casei“ se întâlneşte și în alte articole ale lui Eminescu (ex. în 
Degenerarea fizică şi morală din 4 Dec. 1882). 

Menţionat de D: Murăraşu- în Naționalismul pag. XXVII, se 
reproduce pentru întâia oară în ediţia de faţă. 

STUDII ASUPRA SITUAȚIEI: 

I. Despre program (cu titlul Studii asupra situației I, dar fără 
subtitlu, in Timpul, 17 Februarie 1880). . 

II. Independenţa română (cu titlul general de mai sus şi cu 
numărul II, fără subtitlu, în Timpul, 19 Februarie 1880). 

III. Ideea statului monarhic (cu titlul general de mai sus şi cu 
numărul III, fără subtitlu, în Timpul, 21 Februarie 1880). 

IV. Ficţiunea parlamentară (cu titlul general de mai sus şi cu 
numărul IV, fără subtitlu, în Timpul, 22 Februarie 1880). 

V.  Declasarea (cu titlul general de mai sus şi cu numărul V, 
fără subtitlu, în Timpul, 24 Februarie 1880). 

Despre program, Independenţa română şi Declasarea, au fost 
reproduse de Gr. Păucescu în ediţia sa. Deşi toate aceste cinci 
articole sunt im = ale unui studiu unitar, cărora Eminescu le 
dăduse numere de ordine și un singur titlu: Studiu asupra situa- 
tiei, Păucescu reproduce numai trei din ele şi numai fragmentar, 
ceea ce dovedeşte atitudinea lui cu totul subiectivă în culegerea 
ce a făcut din articolele lui Eminescu. Subtitlurile sunt date de 
Păucescu. 

Ideea statului monarhic şi Ficţiunea parlamentară au fost repro- 
duse pentru întâia oară, însă fragmentar, de D. Murăraşu în Scrieri 
politice. 

Subtitlurile sunt date de Murăraşu. s- 

Noi le-am reprodus în întregime Parternitatea lor nu poate fi 
pusă la îndoială. Independența română conţine nu numai idei şi 
expresii, dar şi fraze întregi din Influenţa austriacă, iar în Ficţiu- 
nea parlamentară se află fraza: „Lraducând această comparaţie 
luată din mecanică în termenii vieţii statului... vom vedea lesne că 
frâul prea lung, ca să nu zicem desfrâul...“ se află întocmai în ms. 
2264 pag. 226. 


TOT DESPRE PROGRAM (l-ul articol de fond în Timpul, 23 
Februarie 1880, fără titlu). - 

Locuţiunea non idem est si duo dicunt idem, pe care o întâlnim 
şi în alte articole ale lui Eminescu, expresia „proletarii condeiului: 
şi ideile despre programul partidului conservator pe cari le-am 
întâlnit în articolele anterioare, dovedesc că este scris de Eminescu. 


A Ee e de noi, se reproduce pentru întâia oară în ediția 
e faţă. 


TRECUTUL PARTIDELOR NOASTRE (I-ul articol de fond în 
Timpul, 26 Februarie 1880, fără titlu). 

Ideea dela începutul acestui articol privitoare la responsabili- 
tatea partidului conservator care a guvernat țara mai mult decât 
partidul liberal se află şi în ms. 2264 pag. 355-56. 

Articolul a fost retipărit de -Păucescu sub titlul de mai sus. 


IDEILE LIBERALE ȘI CONSERVAREA NAȚIONALITĂȚII 
ai ei (l-ul articol 'de fond în Timpul, 2 Martie 1880, fără 
itlu). 

Libertatea individuală însă mărginită de armonia intereselor 
naționale, precum şi ideea unei familii domnitoate în trecutul 
nostru glorios, atât în Muntenia vât şi în Moldova se află expuse 
M. Eminescu: Opera Politică, vol. TI 

aci ca în Influența austriacă. Articolul conţine foarte multe forme 
şi expresii proprii lui Eminescu. 

Menţionat de D.-Murăra: în Naționalismul pag. XXVII, se re- 
produce pentru întâia oară în ediția de faţă. 


POLITICA NOASTRĂ EXTERNĂ (I-ul articol de fond în Tim- 
pul, 6 Martie 1880, fără titlu). 

Nu numai forme și expresii ca: „am trebui“, „în privirea“, „nici 
înțelegem, nici putem“ etc., dar şi menţiunea ce se face aci despre 
„studi-le noastre asupra situației“ precum şi ideile ce sunt susți- 
nute aci, dovedesc paternitatea acestui articol. 

Identificat de noi, se reproduce aci pentru întăia oară. 


RELIGIA (al doilea articol de fond în Timpul, 14 Martie 1880. 
fără titlu). 

A fost retipărit de Păucescu fără o pagină în partea introductivă. 
Sunt aci idei: despre catolicism ca în Influența austriacă. 

In ediția noastră se reproduce în întregime. 


ROȘII (al II-lea articol de fond în Timpul, 15 Martie 1880, fără 
titlu). 

Nu numai ideea că ţara noastră e pe clina de despărţire între 
trei lumi deosebite, care se află şi în art. Contestarea alegerii d-lui 
NE alor za, Febr. 1878), dar şi alte idei, precum şi forme şi ex- 
presi prii dovedesc că articolul este scris de Eminescu. 

Retipărit incomplet de Păucescu, se reproduce în întregime în 
ediţia noastră. 


REGATUL ȘI TITULATURA DOMNULUI (I-ul articol de fond 
în Timpul, 25 Martie 1880, fără titlu). 

Se reamintesc aci ideile din articolul Politica noastră externă 
(6 Martie 1880), pe lângă cari întâlnim forme şi expresii proprii lui 
Eminescu. Asemenea se explică înțelesul cuvântului „voevod“ ca 
în ms. 2264. 

identificat de noi, se reproduce pentru întâia oară în ediţia 
de faţă. 


MARTIRIUL LUCRATIV (al II-lea articol de fond în Timpul, 
2 Aprilie 1880, fără titlu). 

Locuţiunea vivat sequens ! pe care o întâlnim în O scriere critică 
sub semnătura lui Eminescu, precum şi în articole ale lui, ideea 
despre sacrificiul oamenilor noştri mari din trecut cari au murit 
în sărăcie şi în mizerie, etc., dovedesc paternitatea acestui articol. 

Retipărit de Păucescu, însă fără partea finală, se reproduce în- 
treg în ediţia noastră. 


ABDICAREA D-LUI C. A. ROSETTI (cu acest titlu în Timpul, 
6 Aprilie 1880). 

Tema din Martiriul lucrativ se reia în acest articol şi se des- 
voltă mai departe. Se repetă de asemenea expresii ca „negustoria 
de principii şi prăvălia de fraze“, „martiriul lucrativ“, precum şi 
forme proprii lui Eminescu. a 

Identificat de noi, se reproduce pentru întâia oară în ediţia 
de faţă. 


VIOLENŢA STILULUI (al II-lea articol de fond în Timpul, 29 
Aprilie 1880, fără titlu). j 

Locuţiunea nomen legio pe care o întâlnim şi în alte articole ale 
lui Eminescu, forme şi expresii ca: „dee-ni-se voe“, „înşiii, 
„pospăit“, precum şi motivarea violenţei stilului pe care o vom 
mai întâln: și în alte articole ale lui Eminescu, ne dau siguranța 
paternităţii acestui articol. d 

Identificat de noi, se reproduce pentru“ întâia oară în ediția 
de față. 


PARTIDUL CONSTITUȚIONAL (al II-lea articol de fond în 
Timpul, 15 Mai 1880, fără titlu). 

Ideea că la noi în țară nu se află legitimişti este aci ca în art. 
Reacţionarism şi liberalism în România (5 Ianuarie 1879) şi Po- 
melnicul păcatelor roşii (29 Noembrie 1879) a căror paternitate am 
stabilit-o. 

A fost reprodus de Gr. Păucescu. 


PARTIDUL ROȘU (al II-lea articol de fond în Timpul, 6 Iunie 
1880, fără titlu). 

Ideea că adunarea ad-hoc din Moldova a introdus reformele 
liberale în țară o reia Eminescu de mai multe ori în articolele sale 
pentru a dovedi că nu Roşii sunt aceia cari au făcut democrati- 
zarea ţării, ci așa zişii conservatori cari au renunţat de bună voie 
la privilegiile lor. 

Retipărit de Pă însă incomplet, se retipăreşte în între- 
gime în ediția de față. 

ESCAMOTAREA ELECTORALĂ (al II-lea articol de fond în 
Timpul, 15 Iunie 1880, fără titlu). 

Fraza: „Dar asta-i soarta lucrurilor frumoase pe pământ, de 
pier fără urmă“, aminteşte versurile : 


„Și prea era de tot frumos 
De-a trebuit să piară“ 


(Sa dus amorul) 


Locuţiunea vivat sequentes, pe care am mai întâlnit-o, şi expre- 
siile „scabroasa afacere“, „marele cordon al sfintei cânepe“, cari 
se întâlnesc în ms. 2264 precum și acuzaţiile aduse liberalilor în 
chestia Basarabiei dovedesc paternitatea acestui articol. 


Menţionat de D: Mură în Naționalismul pag. XXVIII, se 
reproduce aici pentr întâia oară. 


CLASA AVOCAȚILOR (al II-lea articol de fond în Timpul, 27 
Iunie 1880, fără titlu). 

_Se repetă aci idei şi expresii din ms. 2264 pag. 435 şi din Tine- 
rimea franțuzită. De altfel invectivele lui Eminescu la adresa 
avocaţilor sunt cunoscute şi din alte articole. 


A = de noi, se reproduce pentru întâia oară în ediţia de 
aţă. 

INVĂȚĂMÂNTUL CLASIC (al II-lea articol de fond în Timpul, 
28 Iunie 1880, fără titlu). 

Idei și expresii din ms. se află şi în acest articol, retipărit de 
Gr. Păucescu incomplet. Se reproduce în întregime în ediţia 
noastră. 


ȚARA OFILIŢILOR ȘI PARFUMAȚILOR CARAGHIOŞI (al 
II-lea articol de fond în Timpul, 29 Iunie 1880, fără titlu), 

Articolul conţine acuzaţiuni cunoscute la adresa lui Brătianu şi 
a partizanilor săi, cari-și „petrec zilele dormind şi nopţile prin 
Bal-Mabille“ ; această expresie se află și în Scrisoarea III-a. 

iMenţionat de D. Murăraşu în Naționalismul, pag. XXVIII, se 


reproduce pentru întâia oară în ediția de faţă. 


INVĂȚĂMÂNTUL DEMOCRATIC (al II-lea articol de fond în 
Timpul, 8 Iulie 1880, fără titlu). 

Expresia sans phrase am mai întâlnit-o în articolul Scurtă com- 
parație între ieri şi azi (22 Februarie 1879) şi Conservarea nationa- 
lității... suprema lege (27 Mai 1879). 

A fost reprodus în ediția Păucescu. 


CLASA PATRIOȚILOR (al II-lea articol de fond în Timpul, 
9 Iulie 1880, fără titlu). Expresiile „stâlpi de cafenele“, „declasarea 
generală“ şi „cu asupra de măsură“, care se găsesc şi În poezia 
Călin, sunt ale lui Eminescu. 

A fost reprodus în ediția Păucescu. 


EDUCAȚIE ȘI INVĂȚĂMÂNT (al III-lea articol de fond în 
Timpul, 12 Iulie 1880, fără titlu). 

Idei similare se află şi în art. Cărţile de citire (17 Septembrie 
1881). 

Identificat de noi, se reproduce pentru întâia oară în ediţia 
de faţă, RA 


POLEMICA CU „STEAUA ROMÂNIEI“ (al II-lea articol de 
fond în Timpul“, 13 Iulie 1880, fără titlu), 

Versurile reproduse fac parte dintr'o traducere a lui Eminescu, 
care se află în manuscris. 

A fost retipărit de Gr. Păucescu, însă trunchiat. Se reproduce 
în întregime în ediţia de față. 


SFIDARE (al Il-lea articol de fond în Timpul, 20 Iulie 1880, 
färă titlu). 

Acuzaţia că se decorează oameni fără merit o aduce Eminescu 
liberalilor în multe articole ale sale. Sunt aici pasagii cari amin- 
tesc de versurile din Scrisoarea I şi III. 

Identificat de noi, se reproduce pentru întâia oară în ediţia 
de faţă. 


REACȚIUNEA (al II-lea articol de fond în Timpul, 22 Iulie 
1880, fără titlu). 

„Logomahia'“, „gunoaele societăților vecine din câte-şi patru 
unghiurile lumii“ sunt expresii cari se află în ms. 2264. Aseme- 


m 

nea fraza: „Patriotismul mu este iubirea ţărânei, ci iubirea trecu- 
tului“, se repetă adesea în articolele lui Eminescu. 
A fost tipărit trunchiat în ediția Păucescu. 


CONSERVATORII ŞI LIBERTĂŢILE (al II-lea articol de fond 
în Timpul, 25 Iulie 1880, fără titlu). pe fuse. 

Afirmația că adunarea ad-hoc a Moldovei a votat principiile 
constituției române o face Eminescu în mai multe articole. Aci 
întâlnim şi expresii proprii ca: „scabroase afaceri“, „tagma pa- 
trioților“, „turpitudinile unei demagogii corupte“, etc. 4 

A fost retipărit incomplet în ediţia Păucescu. Se reproduce în 
întregime în ediţia de faţă. 


TEORIA STATULUI NATURAL ȘI A CELUI ARTIFICIAL (al 
II-lea articol de fond în Timpul, 26 Iulie 1880, fără titlu). 

Eminescu reia aci cunoscuta lui teorie despre statul natural şi 
o desvoltă mai pe larg. Marea deosebire între domniile vechi şi 
naționale pe de o parte şi domniile străine în epoca fanarioţilor 


pe de altă parte se desvoltă aci ca în atâtea articole anterioare 
ale lui Eminescu. 


Identificat de noi, se reproduce pentru întâia oară în ediţia 
de față. 

MOLDOVA ȘI IDEILE LIBERALE (al II-lea articol de fond în 
Timpul, 29 Iulie 1880, fără titlu). 

Se repetă aci tema din Conservatorii și libertăţile. De asemenea 
conţine idei şi expresii din La guvern și în opoziţia aceiaşi (Tim- 
pul, 18 Dec. 1879) şi din alte articole cu privire la curajul care 
piere în faţa unei compânii de dorobanţi, ori la 


„vitejiile din noap- 
tea de 11 Februarie“. 
Identificat de noi, se reproduce pentru întâia oară în ediţia de 
iaţă. 


FENOMENELE ECONOMICE ŞI PRINCIPIILE DE GUVER- 
rca (al II-lea articol de fond în Timpul, 1 August 1880, fără 
titlu). 


Se reproduce fraza lui Goethe : „Dacă cifrele nu guvernă lumea, 
ele arată cel puţin cum este guvernată“, ca în Clasa patrioților 
(Timpul, 9 Iulie 1880). Asemenea întâlnim expresii proprii lui 
Eminescu : „naturi catilinare“, „cu asupra de măsură“, etc. 

4 Identificat de noi, se reproduce pentru întâia oară în ediţia de 
aţă. 


REACȚIUNEA NOASTRĂ (al II-lea articol de fond în Timpul, 
2 August 1880, fără titlu). 

Ideea că discuţia cu „Steaua României“ ca şi cu „Românul“ 
despre „reacție“ este curată logomahie se repetă aci ca şi în arti- 
colul Reacţiunea (Timpul, 22 Iulie 1880) şi tot ca şi acolo se repro- 
duce teoria din mecanică cu privire la reacțiune — ca în Ilustrații 
administrative (Timpul, 18 Dec. 1877). 

i i Aa de noi, se reproduce pentru întâia oară în ediţia 

e față. 

CE NE LIPSEȘTE IN MOMENTE GRELE (al II-lea articol de 
fond în Timpul, 8 August 1880, fără titlu). 

Se repetă aci expresiile: „plebe uricioasă“, „naturi catilinare“, 
„cată să aibă“, „cată să privim“, „om înfumurat şi deşert“, „secta 
demagog-ei lucrative“, etc., proprii lui Eminescu, pe lângă idei 
cunoscute despre guvernanţii noştri. 

Identificat de noi, se reproduce pentru întâia oară în ediția de 
îaţa. 

MANOLACHE KOSTAKI EPUREANU (necrolog în Timpul, 10 
Septembrie 1880, cu acest titlu). 

Reproducerea lui în ediţia Păucescu este o garanţie a paterni- 
tății eminesciene. Expresia „frazeologia goală a politicilor de in- 
dustrie" este o dovadă ma: mult despre aceasta. 


CINE DĂ LECȚII DE URBANITATE !? (al II-lea articol de fond 
in Timpul, 28 Septembrie 1880, fără titlu). 

Este cunoscută acuzațiunea ce aduceau lui Eminescu până şi 
amicii, pentru expresiunile tari ce întrebuinţează în articolele sale, 
fapt pe care-l relevează chiar Eminescu adese or: în articolele sale. 
De aceea se şi simte îndreptăţit să se explice. Paternitatea lui 
Eminescu se poate stabili şi cu ajutorul expresiilor proprii pe 
cari le întâlnim aci ca şi în atâtea articole ale lui: „pătura de 
paraziți“, „scabroasa afacere“, „cinstitele academii dela Văcăreşti 
şi dela Mărcuţa“, etc. 

Identificat de noi, se reproduce pentru întâia oară în ediţia 
de faţă. 


AMESTECUL STRĂIN (al II-lea articol de fond în Timpul, 26 
Octombrie 1880, fără titlu). 

Ideea că sub domniile anterioare unirii populația română creştea 
şi se inavuţea, se întâlneşte des în articolele lui Eminescu, iar 
expresiile : „proletariat de postulanţi“, „tagma patr:oţilor rever- 
sibili“, „popor de slujbaşi“, „în privirea“, etc. sunt proprii lui 
Eminescu. 

Identificat de noi, se reperoduce pentru întâia oară în ediţia de 
faţă. 


CRITICA NOASTRĂ ȘI SUSCEPTIBILITĂȚILE „PRESSEI“ (al 
II-lea articol de fond în Timpul, 11 Noembrie 1880. fără titlu). 

Ideea că „poporul nostru a fost până mai alaltăieri un popor 
păstoresc“, se află şi în articolul Din abecedarul economic (Timpul, 
21 Dec. 1877), iar expresia „Ghica bătrânul“ se află şi în Basarabia 
V (Timpul, 10 Martie 1878). Acestea sunt sargumente suficiente 
pentru a afirma pecetea eminesciană a acestui articol. 

Identificat de noi, se reproduce peniru întâia oară în ediţia 
de față. 


ION BRĂTIANU ȘI... PRINCIPELE DE BISMARCK (al II-lea 
articol de fond în Timpul, 12 Noembrie 1880, fără titlu). 

Nu numai cuvinte şi expresii ca: „astut es „Sscabroase afaceri“, 
„după noi potopul“, etc., pe cari le-am întâlnit în art:colele ante- 
rioare, dar expresia „mucul condeiului“ pe care am întâlnit-o în 


+ 


NOTE 567 


Influența austriacă, absolut proprie lu Eminescu, constitue dovada 
pecetei eminesciene a acestui articol. , > sa m. A 

Identificat de noi se reproduce pentru întâia oara in ediţia 
de faţă. 


ADEVĂRUL DOARE (al II-lea articol de fond în Timpul, 14 
Noembrie 1880, fără titlu). s 

Articolul] acesta este continuarea discuţiei din Critica noastră. 
(Timpul, 11 Noembrie 1880), iar expresia „a vorbi în bobote“, care 
se întâlneşte în ms. 2264, ca şi „lapsus calami“ care se află și m 
Observaţii critice (Curierul de Iași, 12 August 1877), sunt o dovadă 
mai mult că amândouă sunt scrise de Eminescu. 


Menţionat de D. Murăraşu în Naționalismul, pag. XXVIII, se 
reproduce pentru întâia oară în ediţia noastră. 


RĂSTURNAREA NOȚIUNILOR (al II-lea articol de fond în 
Timpul, 21 Noembrie 1880, fără titlu). 

Scurta caracterizare a partidului roşu şi a principiilor lui se 
face aci cu expresiile cunoscute la Eminescu din articolele ante- 
rioare. 


Identificat de noi, se reproduce pentru întâia oară în ediţia 
de faţă. 


ATENTATUL IMPOTRIVA D-LUI BRĂTIANU (al II-lea arti- 
col de fond în Timpul, 9 şi 17 Decembrie 1880, fără titlu). 

Cu modificări de cuvinte și de topică, precum şi cu altă redac- 
tare în genere a aceloraşi idei, materialul acestui articol se află 
în ms. 2264 pag. 366 şi urm. 


Identificat de noi, se reproduce pentru întâia oară în ediţia 
de faţă. 


MARILE DECEPŢIUNI ALE SUVERANULUI (al II-lea 
de fond în Timpul, 10 şi 21 Decembrie 1880, fără titlu). 

Expresii şi chiar pasagii întregi din acest articol se află în ms. 
2264, pag. 260; astfel sunt: „uciderea regilor e permisă“, „fiind 
în conivenţă cu gheşeftarul Stroussberg“, „Carol Ingăduitorul e 
de parte de-a fi atât de puţin fin, precum le place unora”a crede. 
„„„In fața unei ţări sărace, plină de un proletariat nesăţios care 
şi-a creat o organizaţie numai bună pentru a urca repede şi fără 
control treptele sociale...“ 


A pi de noi, se reproduce pentru întâia oară în edția de 
aţă. 


articol 


RECAPITULĂRI ȘI RECTIFICĂRI (al II-lea articol de fond în 
Timpul, 30 Decembrie 1880, fără titlu). 

Cuvintele lui Vasile Lupu: „Cel ce-şi va vicleni moşia ma: rău 
decât ucigaşii de părinţi să se certe“, le folosește Eminescu şi în 
articolul Camerele de revizuire şi art. 7 (Timpul, 25 Mai 1879), iar 
cuvintele „expres:a geografică a României“ constitue o expresie 
proprie lui Eminescu după mărturia lui Slavici (Amintiri, pag. 93: 


pr pi român nu era, vorba lui Eminescu, o expresiune geogra- 
că). 

Idemntificat de noi, se reproduce pentru întâia oară în ediţia 
de față. . 

PATOLOGIA SOCIETĂȚII NOASTRE (cu acest titlu în Timpul, 
4 Ianuarie 1881). 

Ideea că „un stat unde funcțiunile publice se exploatează de-o 
gioată de oameni cari nu produc nimic, ci numai consumă resur- 
sele bugetare, se condamnă singur a fi neputincios şi sterp“ se 
află în multe articole ale lui Eminescu. 

Asemenea, expresii şi forme ca „nici este în stare...“, „nici poate 
spera... „o nouă clasă guvernantă s'au ridicat...“ sunt foarte frec- 


vente la Eminescu. 
Identificat de noi, se reproduce pentru întâia oară în ediţia 


de faţă. 


TRECUTUL ŞI PREZENTUL (al II-lea articol de fond în 
Timpul, 10 Ianuarie 1881, fără titlu). 

Critica liberalismului economic o face aici Eminescu aşa cum o 
mai făcuse în alte articole precedente dintre cari amintim mai 
ales Paralele economice (Timpul, 13 Dec. 1877). Şi în alte articole 
se referă Eminescu la chipul cum administrau bătrânii ca de 
pildă Barbu Vodă Ştirbei. Aci întâlnim de asemenea expresii şi 
forme proprii lui Eminescu : „înşii“, „negustoria de vorbe“, „pră- 
văl:-le de principii“, „clase pozitive“, „companie de exploatare“, etc. 

Identificat de noi, se reproduce pentru întâia oară în ediția 


de faţă. 


BOIERII DE ODINIOARĂ (al II-lea articol de fond în Timpul 
22 Ianuarie 1881, fără titlu). 

Incursiuni în istoria Românilor face dese ori Eminescu în arti- 
colele sale, precum am văzut mai ales în Influența austriacă. 
Afirmația că între boierii de odinioară nu se află nici urmă de 
Caradale mai e undeva în articolele lui Eminescu. Forme ca: 
„Sau lăţit puterea Turcilor“, „atunci au fost conciliul dela Flo- 
renţa“, „cine era acei boieri“, etc. sunt foarte des întâlnite în 
articolele lui Eminescu. Şi chiar fraza: „Noi le-am dori naţio- 
nal-liberalilor un Vlad Ţepeş, căci i-ar lecui pentru totdeauna...“ 
amintește cunoscuta invocație din Scrisoarea III-a. 

Identificat de noi, se reproduce pentru întâia oară în ediția 
de față. 


MIHAI VITEAZUL ȘI MATEI BASARAB IN OCHII LIBE- 
RALILOR (al II-lea articol de fond în Timpul, 25 Ianuarie 1881, 
fără titlu). 

Se reproduce aci un pasaj din documentul lui Matei Basarab, 
pe care Eminescu îl folosește şi în Pătura superpusă, articol re- 
produs în ed. Păuceseu şi în care se află fraze întregi din ms, 
2264. Este continuarea polem:cei din Boierii de odinioară 

Identiticat de noi, se reproduce pentru întâia oară în ediţia 
de faţă. 

CONSERVATORII DE AZI ȘI CEI DE IERI (al II-lea articol 
de fond#în Timpul, 6 Februarie 1881). 


i a aa 


NOTE 569 


„Nu credem ca de dragul ochilor noştri celor frumoşi, cineva 
în Europa să pună în mişcare o baionetă sau să „dea un ban ; 
este o frază pe care Eminescu o mai întrebuinţează în articolele 
sale scrise cu privire la obligaţiunile tratatului din Berlin. Ase- 
menea se repetă aci ideea că trecutul nu se poate reînvia întocmai, 
pe care am mai întâlnit-o în articolele lui Eminescu. A i 

Identificat de noi, se reproduce pentru întâia oară în ediția 
de față. 


ROMĀNIA... AMERICA DUNĂREANĂ (al II-lea articol de 
fond în Timpul, 19 Februarie 1881, fără titlu). 

Expresiile „pita lui Vodă“, „ordinul Sfintei Cânepe“, „plebea de 
sus“ şi forme ca „s'au pregătit spiritul... s'au creat terenul...“ sunt 
proprii lui Eminescu. 

Identificat de noi, se reproduce pentru întâia oară în ediţia 
de faţă. 


ŢARA LEGALĂ (al II-lea articol de fond în Timpul, 20 Febr. 
1881, fără titlu). 

Ideea că „Țara legală“ alcătuită din elemente parazite apasă 
deasupra adevăratei naţiuni care nu ia parte la viaţa publică, 
precum şi expresii ca „meserie lucrativă“, „patrioţi de meserie“, 
apoi forme stilistice ca : „dar bată războiul... dar vie peirea...“, etc. 
sunt cunuscute din art:colele anterioare ale lui Eminescu. 


Identificat de noi, se reproduce pentru întâia oară în ediţia 
de faţă. ; 


SPRE DISOLUŢIE ȘI ANARHIE (al II-lea articol de fond în 
Timpul, 21 Februarie 1881, fără titlu). 

Afirmația că în fiecare an imigrează la noi douăzeci de mii 
de străini am mai întâlnit-o în Marile decepţiuni ale Suveranului 
(Timpul, 21 Dec. 1880). 

Asemenea, expresia „după voi potopul!“ am mai întâlnit-o în 
Ilustrații administrative (Timpul, 18 Dec. 1877). 


Identificat de noi, se reproduce pentru întâia oară în ediţia 
de faţă. 


ELECTIVITATEA MAGISTRATURII (al II-lea articol de fond 
în Timpul, 26 Februarie 1881, fără titlu). 

In ms. 2264 pag. 249—254 se găseşte un articol despre electivi- 
tatea magistraturii. Expresia „proletariat al condeiului“ se află 
în acest articol ms. la pag. 253. Ideea că Boerescu împreună cu 
mai mulţi elevi dela drept, ne-a croit codul pe de'ntregul din cel 
francez se află în ms. 2264 pag. 209. 


Identificat de noi, se reproduce pentru întâia oară în ediţia 
de faţă. 


TITULATURA VECHILOR NOȘTRI DOMNI (al II-lea articol 
de fond în Timpul, 3 Martie 1881, fără titlu). 

Forme stilistice interogative ca cele dela finele acestui articol am. 
mai întâlnit în articolul Reacţiunea noastră (Timpul, 2 August 
1880) a cărui paternitate au stabilit-o. Asemenea cuvintele Basa- 


rabi şi Muşatini se întâlnesc în alte articole precum şi în. 
Scrisoarea III-a. 

Identificat de noi, se reproduce pentru întâia oară în ediția 
de față. 


POLITICA ROȘILOR (al II-lea articol de fond în Timpul, 6 
Martie 1881, fără titlu). 

Acuzaţia adusă lui C. A. Rosetti că tatăl său nu ştia românește 
şi că pronunţă româneşte „ca orice grec“ o vom mai întâlni în 
Pătura superpusă (Timpul, 1 August 1881), precum şi expresiile 
„tără tradiţii hotărîte, fără patrie hotărită, fără naționalitate 
hotăriîtă“ cari sunt absolut eminesciene, sunt dovezi pentru pater- 
n-tatea acestui articol. 

Identificat de noi, se reproduce pentru întâia oară în ediţia 
de față. 


VREMEA STRĂMOȘILOR NOȘTRI (al II-lea articol de fond în 
Timpul, 19 Martie 1881, fără titlu). 

Ideea că „iubirea de patrie nu e iubirea brazdei, a ţărânei, ci 
a trecutului“ se repetă de mai multe ori în articolele lui Em:- 
nescu; am întâlnit-o chiar în Reacţiunea (Timpul, 22 Iulie 1880), 
iar portretul lui C. A. Rosetti se află aci ca în articolul precedent 
şi ca in Scrisoarea III. Mai mult chiar, legenda din acest articol 
o mai foloseşte kminescu în articolul Independenţa (Timpul, 14 
Februarie 1880). 

Menţionat de D. Murăraş M. Eminescu : Literatura populară, 
pag. 102, se reproduce pentru întâia oară în ediția de faţă. 


CANCELAR ȘI MINIŞTRI FĂRĂ PORTOFOLIU (al II-lea 
articol de fond în Timpul, 30 şi 31 Martie 1881, fără titlu). 

Caracterizarea aceasta că suntem un popor de plugari, păstori 
și pr:săcari se întâlneşte şi în alte articole ale lui Eminescu. Ase- 
menea „ţăranul, adevăratul şi singurul popor românesc“ se află 
în Influenţa austriacă, 

Menţionat de D. Murăraşu în Naționalismul pag. XXVIII, se 
reproduce pentru întâia oară în ediţia de faţă. 


CINE DETERMINĂ SOARTA ROMÂNIEI ? (al II-lea articol 
de fond în Timpul, 1 Aprilie 1881, fără titlu). 

Articolul se referă la cel din 3 Martie 1881 şi conţine idei și 
expresii din ms. 2264: „mocanul din Săcele“, „jus olachale“, „rase 
intelectual sterpe, fizic decrepite“ precum și din Muterialuri etno- 
logice (Timpul, 8 Aprilie 1882) care a apărut cu semnătura lui 
Eminescu. PP - — MI 
a d de noi, se reproduce pentru întâia oară în ediția 

e faţă. - 


INVIEREA (al II-lea articol de fond în Timpul, 12 Aprilie 
1881, fără titlu). 

Pe lângă ideea fundamentală că statul e un product al naturii 
se mai desvoltă ac: ideea că fiecine trebue să compenseze situaţia 
sa in societate prin muncă, teorie specific eminesciană. 

å Jerai de noi, se reproduce pentru Întâia oară în ediția 

e faţă. 


NOTE 571 


ERĂ NOUA? (al II-lea articol de fond în Timpul, 16 Aprilie 
1881, fără titlu). 

Ideea cunoscută a lui Eminescu despre ocupaţia din trecut a 
ţăranului român şi constatarea că acesta lucrează cu acelaş plug 
ca pe vremea lui Mircea Vodă, precum şi ideea că revoluția dela 
1848 sa făcut în folosul claselor dirigente de străini, dau marca 
eminesciană acestui articol. 


Identificat de noi, se reproduce pentru întâia oară în ediţia 
de faţă. 


PENTRU CE SA RETRAS D. BRĂTIANU ? (al II-lea articol 
de fond în Timpul, 17, 19 şi 20—21 Aprilie 1881, fără titlu). 

Sunt concentrate aci cunoscutele acuzaţii aduse liberalilor în 
articolele precedente şi expresii ca „nulităţi... fără patrie ori naţio- 
nalitate hotărîtă“, „companie de exploatare“, „să numere pietrele 
de pe bulevarde“, şi forma inversată „permită-ni-se“ ca în ms. 
2264 pag. 210. 


Identificat de noi, se reproduce pentru întâia oară în ediţia 
de faţă. 


MAJORITATEA ROȘIE (al II-lea articol de fond în Timpul, 
23 Aprilie 1881, fără titlu). 

Se reaminteşte aci lupta împotriva modificării art. 7 din con- 
stituţie şi se repetă idei şi expresii cunoscute din articolele scrise 
de Eminescu în acea împrejurare. Intâlnim şi aici forme ca: 
„Nu propunerea majorităţii au fost admisă..., Numai minimul 
posibil formulat de opoziţie au putut întruni majoritatea nece- 
sară..., Opoziția singură au fost la înălţimea ei...“ 


Identificat de noi, se reproduce pentru întâia oară în ediţia 
de faţă. 


ADEVĂRATA ARISTOCRAȚŢIE (al II-lea articol de fond în 
Timpul, 26 Aprilie 1881, fără titlu). 


Eminescu reia aci ideile expuse in articolele precedente despre 


condițiile unei a ărate axistogpații. Asemenea idei întâlnim şi 
în articolul Desvoltarea istorică a României (Timpul, 6, 22—23 
Mai 1881). 

Identificat de noi, 


t se reproduce pentru întâia oară în ediţia 
de faţă. 


DESVOLTAREA ISTORICĂ A ROMÂNIEI (al II-lea articol de 
fond în Timpul, 6 şi 22—23 Mai 1881, fără titlu). 

Sunt aici — pe lângă ideile cunoscute în unele din articolele 
anterioare — expresii proprii lui Eminescu: „lepădăturile .orien- 
tului“, „cavaleri de industrie“, pătura de parveniţ: şi scursă- 
turi din câteşi patru unghiurile lumii“ etc. 


, Partea iea s'a retipărit în ediția Lupescu sub titlul Desvoltarea 
istorică, iar a II-a tot acolo sub titlul esvoltarea istorică a 
României. 

Noi le retipărim sub un singur titlu. 


CLASELE SUPERIOARE (al II-lea articol de fond în Ti 
Mai 1881, fără titlu). DEA 


572 M. EMINESCU 


Teoria că statul e un product al naturii, ideea că o clasă supe- 
rioară trebue să compenseze prin muncă intelectuală, munca ma- 
terială a celor de jos, precum şi alte idei şi forme sunt ale lui 
Eminescu. 

Articolul s'a retipărit în ediția Păucescu, sub acest titlu. 


PARTEA DECORATIVA A VIEȚII PUBLICE (al II-lea art. de 
fond în Timpul, 10 Mai 1881, fără titlu). 

Intâlnim şi aici idei şi forme proprii lui Eminescu: „străini 
din câteşi patru unghiurile lumii“, „țara noastră străveche nu mai 
e patrie ci un otel mare“, „am trebui să... ei înşii“ etc. 

Menţionat de D. Murărașu, se reproduce. pentru întâia oară în 
ediţia noastră, i 


PATRIA ADEVARATĂ (al II-lea articol de fond în Timpul, 


20 Mai 1881, fără titlu). 
Deplângerea breslelor dispărute, expresia „om mare cu patru 
clase elementare şi cun curs de violoncel“ pe care am întâlnit-o 


Identificat de noi, se reproduce pentru întâia oară în ediţia 


ADEVĂR SAU COMEDIE ? (al II-lea articol de fond în 
Timpul, 13 Iunie 1881, fără titlu), 


Cine era mai îndreptăţit de a scrie la Timpul aceste cuvinte. 


decât Eminescu ? „Am vorbit atât de mult de partidul roşu şi 
de individualităţile cari-l compun, încât mărturisim că uneori 
simțim că ne-a sleit dicționarul şi nu mai aflăm expresii, cari 


să 'msemneze într'un chip nou corupțiunea adâncă care s'a nră=- 


dăcinat în acest partid“. 
Identificat de noi, se reproduce pentru întâia oară în ediţia 
de faţă. 


PROGRESUL MORTALITĂȚII POPORULUI ROMÂN (al II-lea 
articol de fond în Timpul, 15—16 şi 19 Iunie 1881, fără titlu), 

Cuvinte și expresii ca „Superfluență“ (vezi Contestarea alegerii 
d-lui Maiorescu, Timpul, 8 Febr. 1878), „Carol Ingăduitorul', 
„Patriotismul de industrie“, precum şi locuţiunea „odium generis 
humani“ pe care am mai întâlnit-o în Desvoltarea istorică a 
României, dovedesc paternitatea acestui articol. 

Identificat de noi, se reproduce pentru întâia oară în ediția 
de faţă. 3 


SOCIALISMUL FRAȚILOR NĂDEJDE (al II-lea articol de fond 
în Timpul, 18 Iunie 188 » fără titlu). 

„Trebuinţele aristocratice ale plebei ignorante, ale plebei libe- 
rale, intelectual sterpe și moraliceşte decăzute“ se află şi în ms. 


2264. „Mii de oameni cari nu compensează prin nimic munca. 


societăţii ce-i susține“ se află şi în ms. şi în articolele auterioare. 


In articolele lui Eminescu se întâlneşte foarte des ideea că „mi-- 


NOTE 573 


zeria la noi e produsă în mod artificial, prin introducerea unei 
organizații şi a unor legi străine, nepotrivite cu stadiul de desvol- 
tare economică a țării“. 


Identificat de noi, se reproduce pentru întâia oară în ediția 
de față. 


VALUL TURPITUDINILOR (al II-lea articol de fond în Timpul, 
1 Iulie 1881, fără titlu). 

Este aici o recapitulare a acuzaţiunilor aduse regimului liberal 
pentru fapte incorecte, în fruntea cărora stă Simeon Mihalescu, 
împotriva căruia Eminescu a scris multe articole. Forme şi ex- 
presii ca: „a cărui flori sunt cunoscute,... unor timpi mai buni... 
bandă de sceleraţi...“ etc. sunt cunoscute din articolele anterioare 
ale lui Eminescu. 


Identificat de noi, se reproduce pentru întâia oară în ediţia 
de faţă. 


CULTURA ROȘILOR (al II-lea articol de fond în Timpul, 3 
Iulie 1881, fără titlu). 

Expresia : absolvirea a „patru clase primare și a unui curs de 
violoncel“ este cunoscută din articolele anterioare. Asemenea 
„ad rem“ se întâlneşte în foarte multe articole ale lui Eminescu. 
Eminescu reproduce des versurie lui Alecsandri la adresa libe- 
ralilor. Iar finalul acestui articol aminteşte clar versurile din 


Scrisoarea III. 


colul s'a retipărit în ediția Păucescu sub titlul de mai sus, 
însă incomplet. pomen 


Se reproduce în întregime în ediția noastră. 


CONDAMNAREA ORGANIZARII NOASTRE SOCIALE (al 
II-lea articol de fond în Timpul, 10 Iulie 1881, fără titlu). 

Se repetă că sub sistemul vechiu — adică până la 1864 — 
„populaţia istorică a acestei țări creşte repede“. Expresii şi forme 
ca „generaţia de feneanţi“, „malonest“, „suma puterilor fizice“, 
„declasare“, „orbi am trebui să fim“, „constituţia noastră au dat 
loc...“ etc. sunt proprii lui Eminescu. 


5 Identificat de noi, se reproduce pentru întâia oară în ediția 
e față. 


CREDITUL MOBILIAR (cu acest titlul în Timpul, 16 şi 17 
Iulie 1881). 


Stadiul acesta se află în ms. 2264, dela pag. 78—101. 


CREDITUL MOBILIAR ŞI JOCUL DE BURSĂ (cu acest titlu 
în Timpul, 18 Iulie 18881). 


Se află în întregime în ms. 2264 dela pag. 102—115. 


PĂTURA SUPRAPUSĂ I (al II-lea articol de fond în Timpul, 
29 Iulie 1881, fără titlu). 

Expresia „fizic şi intelectual sterpi“ se află în ms. 2264 pag. 24, 
„limba păsărească“ idem pag. 309—310. Fraza că „între trădătorii 
dela..11.Eebr.„. nu e nici un român, toţi erau greci, începând cu 
fiul făclierului grec dela Botoşani“ se află în ms. 2264 pag. 10. 

Sa retipărit pentru întâia oară în ediția Păucescu- însă fără 
partea introductivă. - 


PĂTURA SUPERPUSĂ II (al II-lea articol de fond în Timpul, 
30 Iulie 1881, fără titlu), 

Documentul lui Matei Basarab se mai află reprodus şi în 
Mihai Viteazul și Matei Basarab în ochii liberalilor (Timpul, 25 
Ianuarie. 1881). Expresia „sediment de pungaşi şi de cocote“ se 
află şi în Pătura superpusă I. 

S'a retipărit pentru întâia oară în ediția jiiuo gap sula titlul 
Elementele streine. Noi l-am înglobat sub titlu! general Pătura 
superpusă. 


PĂTURA SUPERPUSĂ III (al II-lea articol de fond în Timpul, 
1 August 1881, fără titlu). 

Expresia „ad hominem“ este foarte des folosită de Eminescu. 
Acuzaţia adusă lui C. A. Rosetti că pronunţă pelție limba româ- 
nească am mai întâlnit-o în articolele anterioare. Asemenea ex- 
presia „rmlastina de scurgere pentru toate elementele nesănătoase 
ale străinătăţii“ se întâlneşte des în articolele lui Eminescu. 

S'a reprodus pentru întâia oară în ediția Păucescu, sub titlul 
Românii de provenienţă incertă. Noi l-am înglobat sub titlul 
general Fătura superpusă. 


PĂTURA SUPERPUSĂ IV (al II-lea articol de fond în Timpul, 
5 August 1881, fără titlu), 

Expresia „Carol Ingăduitorul“ este creată de Eminescu — după 
cum afirmă T. Maiorescu în Istoria contemporană a României 
pag. 419. „Expresia geografică“ este de asemenea creațiunea lui 
Eminescu după afirmaţia lui Slaviei.- Cuvintele lui Radu Vodă 
(Leon) se află aci ca în ms. 2264 pag. 30. Fraze întregi din acest 
articol se află în ms. 2264 pag. 5—ll. 

Articolul a fost reprodus pentru întâia oară în ediţia Păucescu, 
sub titlul Veneticii. Noi l-am înglobat sub titlul general Pătura 
superpusă. 


PĂTURA SUPERPUSĂ V (al II-lea articol de fond în Timpul, 
9 August 1881, fără titlu). 

Teoria lui Darwin şi aplicarea ei, dela sfârșitul acestui articol, 
se mai află expusă în ms. 2264 pag. 284. Idei şi expresii din 
acest articol se întâlnesc și în articolele anterioare. 

Articolul a fost identificat şi reprodus de Des Murărașu sub titlul 
Teoria păturii superpuse. Noi l-am înglobat sub titlul general 
Pătura superpusă. 


PATURA SUPERPUSĂ VI (al II-lea articol de fond, Timpul, 
3 Septembrie 1881, fără titlu). , 

Caracterizarea plebei de sus „fizic decrepită, moraliceşte putre- 
zită“* se face aci ca în Materialuri etnologice (Timpul, 8 Aprilie 
1882) articol semnat M. Eminescu. Se repetă aci idei din Icoane 
vechi şi icoane nouă precum şi din Studii asupra situaţiei cu 
privire la clasele dirigente şi la munca ţăranului. 


NOTE 575 


Articolul s'a retipărit pentru întâia oară în ediţia Păugeecu, 
sub titlul Fanarioţii şi clasele dirigente. Noi l-am înglobat s 
titlul mai general Pătura superpusa. 


STUDII ETNOLOGICE I (al II-lea articol de fond în Timpul, 
9 August 1881, fără titlu). zi Fă 
Citatul din Mihai Cioran, adjutantul lui Tudor se află şi în ms. 
2264 pag. 5—11. Expresiile Zevzecopol şi Pehlivanoglu se află 
de asemenea în acel manuscris. Se repetă aci idei şi fraze din 
Pătura superpusă. i A 
Menţionat de D. Murărașu, se reproduce pentru întâia oară în 
Be = a n 
ediția noastră. . 


STUDII ETNOLOGICE II (al II-lea articol de fond în Timpul, 
17—18 August 1881, fără titlu). 

Documentul lui Radu (Leon) Vodă se află şi în ms. 2264 pag. 
283. Se repetă aci multe din ideile şi expresiile cunoscute din 
articolele despre Pătura superpusă, precum şi din manuscrisul 
2264. A. V. Millo este citat în ms. 2264 pag. 32 din cartea căruia 
„Țăranul“, Eminescu reproduce multe pagini atât în Timpul cât 
şi în articolele sale. 


Identificat de noi, se reproduce pentru întâia oară în ediţia 
de faţă. 


STUDII ETNOLOGICE III (al II-lea articol de fond în Timpul, 
23 Septembrie 1881, fără titlu). 

Aci se comentează ecoul teoriei etnologice expusă în articolele 
precedente şi se menţionează acuzaţia că „terminația numelui 
redactorului „Timpului“ e slavonă“, prin care se identifică odată 
mai mult Eminescu — al cărui nume de familie se ştie că era 

b: i 


Tdentificat de noi, se reproduce pentru întâia oară în ediţia 
de faţă. 


STUDII ETNOLOGICE IV (al II-lea articol 
Septembrie 1881, fără titlu). 

Acuzaţia că tot ce este mai preţios în neamul nostru: institu- 
iile, datinele, familiile istorice, etc. sau distrus sub influența 
„veninului descompuitor, adus din Fanar“, sub influenţa „păturei 
superpuse“ de străini, de venetici, am mai întâlnit-o în articolele 
lui Eminescu. Forme inversate ca: „măcinatu-sar fi oare?“ 
„stinsu-s'ar fi?“ le-am mai întâlnit în articolul Roşii (Timpul, 15 
Martie 1880). 


A Identificat de noi, se reproduce pentru întâia oară în ediţia 
e faţă. 


în Timpul, 29 


STUDII ETNOLOGICE V (al II-lea articol de fond în Timpul, 
3 Octombrie 1881, fără titlu). 

Aceiaşi definiţie a patriotismului am întâlnit-o şi în articolul 
Reacţiunea (Timpul, 22 Iulie 1880). Expresia „Românii Românu- 
lui“ se află şi în ms. 2264 pag. 210, unde se află un articol întreg 
întitulat Convivii d-lui C. A. Rosetti (pag. 218—233), unde se dă 
asemenea o listă de nume „tot româneşti!“ 

Identificat de noi, se reproduce pentru întâia oară în ediţia 
de faţă. > 


STUDII ETNOLOGICE VI (al II-lea articol de fond în Timpul, 
9 Octombrie 1881, fără titlu). 

Expresiile „ma:muţirea străinătăţii“, „importul de fraze costi- 
sitoare'“, „importul de legi şi regulamente copiate din franțuzeşte“ 
sunt proprii lui Eminescu. 

IGentificat de noi, se reproduce pentru întâia oară în ediția 
de faţă. 


MEODĂ ȘI FORMĂ (al II-lea articol de fond în Timpul, 2 
Septembrie 1881, fără titlu). 

Acest articol conţine câteva idei privitoare la metoda urmată în 
[Studiile etnologice precum şi la forma lor, de care se ştie că 
„Bminescu a fost acuzat nu numai de adversari, dar chiar şi de 

către unii „amici“, 

A fost identificat și retipărit de D. Murăraşu în Scrieri politice, 

însă cu totul fragmentar. n 

Se reproduce întreg în ediţia de faţă. 


rațiunea semnate Varro. Cuvântul „Cosângeni': se află între- 
buințat în ms. 2264 pag. 309—310. Cuvântul „malonest“ l-am 
întâlnit în foarte multe articole de până aci ale lui Eminescu, 

Identificat de noi, se reproduce pentru întâia oară în ediţia 
de faţă. 


SPITALELE RURALE (al II-lea articol de fond în Timpul, 20 
August 1881, fără titlu). 

In ms. 2264 se află o polemică, despre spitalele rurale, cu 
„Pseudo-Românul', pag. 181-—197, In acest ms. se întâlnesc idei 
și expresii pe cari Eminescu le-a folosit în articolul Spitalele 
rurale. | 

Sa tipărit pentru prima oară în ediția Păucescu. 


A- 

PUTREJUNEA SOCIALĂ ȘI POLITICĂ DIN ROMÂNIA (al 
II-lea articol de fond în Timpul, 22 August 1881, fără titlu). 

Expresii ca „pătura de feneanțţi, grecotei, franţuziţi, bonjurişti, 
demagogi', „exploatarea muncii poporului fără nici o compensa- 
ție”, „subrepțiune“ (ca în ms. 2264 pag. 334), „feneantismul şi 
cocoteria“, „Carol Ingăduitorul“, etc. precum și ideea că „clasele 
dominante cată să compenseze prin muncă intelectuală onestă 
cheltuiala de muncă musculară ce le susține“, sunt proprii lui 
Eminescu. 

Identificaţ de noi, se reproduce pentru întâia oară în ediţia 
de față 


EFECTELE DEMAGOGIEI (al II-lea articol de fond în Timpul, 


24—25 August 1881, fără titlu). 
Pasagii întregi din acest articol se află în ms. 2264, la pag. 181, 


è at 


NOTE ă y D C 


182 şi 183. Asemenea, fraze întregi se află în acelaş ms. pag. 
24 şi 33. 


EF 
S'a reprodus peniru întâia oară în ediția Păucescu. 


POLEMICA CU „ROMÂNUL“ (al II-lea articol de fond 
Timpul, 27 August 1881, fără titlu). 

Expresia „fiul făclierului grec din Botoşani“ se află în ms. 2264 
pag. 10 „factor caprinus“, în acelaş ms. 2264 la pag. 181, de ase- 
menea „falsificarea lui Lamark şi Darwin“ la pag. 181. Ideea că 
Miron Costin îşi punea capul pentru a înlătura un bir nou se 
află și în articolul Şi cum vin cu drum de fier (Timpul, 22 
Ianuarie 1880), iar expresia „Ce e Hecuba pentru ei?“ am mai 
întâlnit-o şi în articolul România şi Austro-Ungaria (Curierul de 
lași, din Noembrie 1876). 

Sa reprodus pentru intâia oară în ediţia Păucescu. 


în 


IGNORAREA LATUREI EDUCATIVE 
în Timpul, 3 Septembrie 1881, fără titlu). 

Se ştie că în multe din articolele sale Eminescu pomenește de 
studiile lui V. Millo. Asemenea, este cunoscută expresia „Ame- 
rică dunăreană“ im ârticolele anterioare, 


Identificat de noi, se reproduce pentru întâia oară în ediţia 
de faţă 


(-ul articolul de fond 


STERILITATEA INVĂŢĂMÂNTULUI NOSTRU (al II-lea arti- 
col de fond în Timpul, 6 Septembrie 1881, fără titlu). 

Rolul educativ al studiilor clasice este o idee pe care Eminescu 
o subliniază şi în articolul Invăţământul clasic (Timpul, 28 Iunie 
1880). Intocmai ca şi acolo se susţine aci că învățământul clasic 
„nu stă în proporţie cu câştigul“. 


Identificat de noi, se reproduce pentru întâia oară în ediţia 
de față 


ORGANIZAREA MAGISTRATURII (al II-lea articolul de fond 
in Timpul, 9—10 Septembrie 1881, fără titlu). 

Despre inamovibilitatea și electivitatea magi traturii, Eminescu 
are un articol în ms. 2264 pag. 249—254. zei it articol, despre 
Electivitatea magistraturii, a publicat în Ti 


à ; pul la 26 Februarie 
1881. Şi în articolul de față susține aceleaşi idei. 


Identificat de noi, se reproduce pentru întâia oară în ediţia 
de față 


CĂRȚILE DE CITIRE (al II-lea articolul de fond în Timpul, 
17 Septembrie 1881, fără titlu). 


Calificativele folosite împotriva unor personagii liberale sunt 
cunoscute din articolele anterioare. Expresia „factor caprinus“ 
am mai întâlnit-o de asemenea și în ms. şi în articolele tipărite, 
ca spre exemplu în Polemica cu „Românul“ (Timpul, 27 
August 1881). 

S'a retipărit pentru întâia oară în ediţia Păucescu. 


STRAINII DARA L (al II-lea articol de fona în Timpul, 
18 Septembrie 1881, fără titlu). 

Sunt aci invective şi expresii pe cari le întâlnim şi în poeziile 
Doină şi Scrisoarea III. Termenul de „Xenocraţie“ l-am întâlnit 
şi în Pătura superpusă VI (Timpul, 3 Septembrie 1881). 

Menţionat de D. Murăraşu în Naționalismul... pag. XXVIII. se 
reproduce pentru întâia oară în ediția de faţă. 


APOSTASIA LIBERALĂ (al II-lea articol de fond în Timpul, 
25 Septembrie 1881, fără titlu). 

Acuzarea adusă liberalilor că au părăsit principiile lor de bază 
şi au adoptat pe cele conservatoare, după ce însă au agitat în 
mod inutil țara, este adusă aici ca în atâtea articole precedente. 

S'a retipărit pentru întâia oară în ediția Păucescu. 


PITA LUI VODĂ (al II-lea articol de fond în Timpul, 26 Sep- 
tembrie 1881, fără titlu). 

Nu numai ideile şi expresiile din acest articol sunt proprii lui 
Eminescu, dar chiar expresia „pita lui Vodă“ care se află în 
llustraţii administrative (Timpul, 18 Decembrie 1877), pe care 
am găsit-o foarte nimerită ca titlu, aparţine lui Eminescu. 

Identificat de noi, se reproduce pentru întâia oară în ediţia 
de față 


TEORIA SOCIALĂ A COMPENSAȚIEI (al II-lea articol de 
fond in Timpul, 20 Octombrie 1881, fără titlu). 

Elementele imigrate la noi au o influenţă dezastruoasă asupra 
țării, aşa precum s'a văzut în articolele precedente. Nici Evreii 
deci nau vre-o justificare de a intra în corpul nostru social 
— cu toată susţinerea ce face ziarul „Cumpăna“ care caută să 
Justifice prezenţa Evreilor în țară pe baza unei compensaţii de 
muncă. Eminescu, care a înfățișat şi în alte articole problema 
aceasta o compensației, o reia aci desvoltând-o. 

S'a retipărit pentru întâia oară în ediția D. Murăraşu sub titlul 
Teoria compensației muncii. pr i 


ECONOMIA POLITICĂ ȘI EVREII (al II-lea articol de fond în 
Timpul, 30 Octombrie 1881, fără titlu). 
Este -continuarea discuţiei din articolul precedent. 


Identificat de noi, se reproduce pentru întâia oară în editia 
de faţă. 


DATELE STATISTICE ȘI PERICOLUL EVREESC (al II-lea 
articol de fond în Timpul, 1 Noembrie 1881, fără titlu). 

Ideile lui Eminescu despre Evrei se repetă şi aci. Pe lângă 
forme şi expresii proprii, se citează aci scriitorul Platter, întoc- 
mai ca în Cestiunea israelită. 

Identificat de noi, se reproduce pentru întâia oară în ediţia 
de iaţă. 


SEMI-BARBARIA NOASTRĂ I (al II-lea articol de fond în 
Timpul, 22 Octombrie 1881, fără titlu). 

Intrebarea privitoare la câte exemplare s'au vândut în România 
din lexiconul lui Cihac sau din operele altor scriitori se află aci 


NOTE 579 


ca şi în ms. 2264 pag. 431. Se repetă aci ideea cunoscută despre 
„pătura superpusă“. po pam -w 

Identificat de noi, se reproduce pentru întâia oară în ediția 
de față. 


SEMI-BARBARIA NOASTRĂ II (al II-lea articol de fond în 
Timpul, 25 Octombrie 1881, fără titlu). 

Este continuarea polemicei din articolul precedent. 

S'a retipărit pentru întâia oară în ediţia Păucescu sub titlul 
Semi-barbaria. E 


SEMI-BARBARIA NOASTRĂ III (al II-lea articol de fond în 
Timpul, 31 Octembrie 1881, fără titlu). 

In acest articol se menționează polemica din celelalte două arti- 
cole precedente şi se repetă expresij cunoscute în proza ziaristică 
a lui Eminescu. 


Identificat de noi, se reproduce pentru întâia oară în ediția de- 
față. 


CHESTIUNEA DUNĂRII (al Il-lea articol de fond în Timpul, 
4, 6 şi 14 Noembrie 1881, fără titlu). 

Nu numai expresii cunoscute ca „pensii reversibile“, „Carol In- 
săduitarul“; „poporul român... acea curiozitate etnologică“, etc. dar 
chiar pasagii întregi, cari se găsesc în ms. 2264 pag. 292—298 şi 
302—303, cum ar fi acuzaţia adusă lui Boerescu, determină pater- 
nitatea acestor articole. 

Cel din 4 Noembrie este menţionat de D. răraşu în Naţiona- 
tismul pag. XXIX, iar celelalte două sunt idenuificâte de noi. 

Se reproduc pentru întâia oară în ediţia de faţă 


PROGRAM DE REFORME (al II-lea articol de fond în Timpul, 
6 Decembrie 1881, fără titlu). 

„„Proletariat al condeiului“ este expresie proprie lui Eminescu. 
Asemenea ideea că „am copiat legi de organizare străină“ şi că 
„această organizaţiune este prea costisitoare“ se întâlneşte des în 
articolele lui Eminescu. 

Sa retipărit pentru întâia oară în ediţia Păucescu. 


PROBLEMA EVREEASCĂ (al II-lea articol de fond în Timpul, 
17 Decembrie 1881, fără titlu). 

Forme şi expresii ca „am trebuit“, „Românii Românului“, pre- 
cum şi ideea că ţăranul este cea mai importantă parte a poporului 
românesc şi că el ul românesc să rămâie cel determinant, 
sunt proprii lui Eminescu. 

S'a retipărit pentru întâia oară în ediţia Murăraşu, însă incom- 
plet. Se reproduce în întregime în ediția de faţă. 


ATOTPUTERNICIA UNEI GUVERNĂRI NEFASTE (al II-lea 
articol de fond în Timpul, 22 Decembrie 1881, fără titlu). 

Nu numai ideile şi expresiile, dar şi forme ca „stat-ar-fi“, 
„avut-ar-fi“ sunt indicii sigure de paternitatea acestui articol. 
Pază pana de noi, se reproduce pentru întâia oară în ediţia de 

ă. 

RESPONSABILITATEA IN PUBLICISTICĂ (al II-lea articol 
de fond în Timpul, 23 Decembrie 1881, fără titlu). 

Pe lângă forme şi expresii cunoscute ca „în privirea“, „oameni 
„a cărora vorbe“, se află aci „animal scribax“ care aminteşte 
de acel „plebes scribax“ din Revista statistică (Curierul de Iaşi, 
August 1876) şi de „proletarii de scribi“ din Influența austriacă. 

Identificat de noi, se reproduce pentru întâia oară în ediţia 
noastră. 


IARĂȘI  „REACȚIONARISMUL“ CONSERVATORILOR (al 
II-lea articol de fond în Timpul, 14 Ianuarie 1882, fără titlu). 

„Cu istoria și cu documentele în mână“ este o expresie pe care 
Eminescu o întrebuinţează în articolele Conservatorii şi problema 
Basurabiei (Timpul, 21 Februarie 1878) şi Chestiunea de drept a 
Basarabiei (Timpul, 1 Martie 1878). Şi în acest articol se repetă 
ideile cunoscute ale lui Eminescu în apărarea doctrinei conserva- 
toare. De asemenea se află aci expresia „naturi catilinare“ proprie 
lui Eminescu. 

Identificat de noi, se reproduce pentru întâia oară în ediţia de 
faţă. i 


ORGANIZAREA MUNCII (al II-lea articol de fond în Timpul, 
15 Ianuarie 1882, fără titlu). 

Fraza : „Ce se poate prevedea cu siguranță matematică e că 
proprietarii mari dau îndărăt“, se află întocmai în ms. 2264, pag. 
208. Pe lângă aceasta se află aci multe expresii şi idei cunoscute 
din articolele precedente. 

Ident:ficat de noi, se reproduce pentru întâia oară în ediția de 
față. 


STRĂINI DE ORIGINĂ ROMÂNĂ ?!? (-ul articol de fond în 
Timpul, 26 Ianuarie 1882, fără titlu). 

Expresia „evreul lor fizic“ se află în articolul Materialuri etno- 
logice (Timpul, 8 Aprilie 1882) semnat de Eminescu. Cuvântul 
„consângeni“ se află în ms. 2264. Forma „Trămas-ar-fi oare“ am 
întâlnit-o şi în alte articole. Asemenea expresiile „cavaleri de 
industrie“, „feneantismul“ etc. Pedeapsa prevăzută de Vasile Lupu 
cu pr.vire la trădătorii de ţară. se reproduce aici ca în art. Came- 
rele de revizuire și art. 7 (Timpul, 25 Mai 1879). 

Menţionat de D. Murărașu în Naționalismul pag. XXIX, se re- 
produce pentru întâia oară în ediția noastră. 


LEGEA TOCMELILOR AGRICOLE (I-ul articol de fond în Tim- 
pul, 27 Ianuarie 1882, fără titlu). 

Pe lângă expresii şi idei foarte cunoscute, întâlnim aici pasajul : 
„Săteanul liber și stăpân pe munca sa, pe vitele sale, proprietarul 
pe proprietatea sa“, idee care se află desvoltată în ms. 2264 pa- 
gina 207. 

Identificat de noi, se reproduce pentru întâia oară în ediţia de 
aţă.” 

QUOUSQUE TANDEM...? (I-ul articol de fond în Timpul, 10 Fe- 
bruarie 1882, fără titlu). 


NOTE 581 


C. A. Rosetti este înfățișat aci în aceleaşi culori ca în alte arti- 
cole al minescu. Se menţionează părerea lui Eliade, Băl- 
cescu şi Alecsandri despre el ca în articolele precedente. Sunt 
aci de asemenea forme şi expresii proprii lui Eminescu : „Malones- 
titatea, trădarea nocturnă, vicleşugul şi pehlivănia sunt merite şi 
titluri de înaintare..“ 


Identificat de noi, se reproduce pentru întâia oară în ediţia de 
faţă. 


CRIMINALI, NU CULPABILI (al II-lea articol de fond în Tim- 
pul, 13 Februarie 1882, fără titlu). 

Ideea că „cea mai mare parte a păturii superpuse în aceşti din 
urmă treizeci de ani nu compensează prin merit şi știință munca 
poporului care-i susține“, este proprie lui Eminescu și am văzut-o 
desvoltată în articolele precedente. „Simţul istoric“ este o idee 
esenţială în articolele lui Eminescu.  Locuţiunea „După voi po- 
topul“ este foarte des folosită de Eminescu, în afară de alte ex- 
presii ca „importul de fraze“, „eroii nopţii dela 11 Fevruarie;, 
„limba păsărească“, „feneantism“, „plebea, plebea uliţelor oraşe- 
lor, ...arhiplebea'“, etc. cari sunt de asemenea pur eminesciene. 

Menţionat de D. Murăraşu în Naționalismul pag. XXIX, se re- 
produce pentru întâia oară în ediţia de faţă. 


RĂSPUNDEREA (l-ul articol de fond în Timpul, 14 Februarie 
1882, fără titlu). 
Este urmarea polemicei din articolul precedent. 


Identificat de noi, se reproduce pentru întâia oară în ediţia 
noastră. 


„TIMPUL“ ŞI PROBLEMA ŢĂRĂNEASCĂ (I-ul articol de fond 
în Timpul, 18 Februarie 1882, fără titlu). 

In ms. 2264, pag. 347—352, Eminescu se ocupă de problema 
P pre al şi acolo citează pe Gerard Hamilton, ca în articolul 
e faţă. 

Expresia „neamul râzător al lui Miron Costin“ se află şi în 
„„Polemica cu „Românul“ (Timpul, 27 August 1881), iar expresia 
„mare mult bine... şi ...mare mult la largul lor...“ se găsesc în 
Materialuri etnologice (Timpul, 8 Aprilie 1882) semnat de Eminescu 

In afară de aceasta articolul conţine idei proprii lui Eminescu 
despre ţăran; „acest unic şi adevărat popor românesc“. 

A fost retipărit pentru întâia oară în ediţia Murăraşu, însă fără 


ga introductivă. Noi îl reproducem în întregime în ediţia de 
aţă. 


PROPRIETATEA IN TRECUTUL ROMÂNESC (I-ul articol de 
fond în Timpul, 6 Martie 1882, fără titlu). 

Ca şi în articolul Legea tocmelilor agricole (Timpul, 21 Ianuarie 
1882), Eminescu se ocupă aci despre raportul comisiei lui Barbu 
„Știrhei-eu privire la relaţiile dintre proprietari şi mitii cultivători. 
şi se referă la aceleaşi idei expuse în ms. 2264 pag. 207 privind 
pe proprietar şi pe sătean. 


i ile de noi, se reproduce pentru întâia oară în ediţia 
e faţă. 

INSTITUȚIUNILE ȚĂRII IN LUMINA LOR ISTORICĂ ({I-u] 
articol de fond în Timpul, 20 Martie 1882, fără titlu). 

Este continuarea polemicei din Legea tocmelilor agricole şi Pro- 
prietatea în trecutul românesc. Expresia „tagma patriotică“ se 
află şi în ms. 2264 pag. 334—335. 

Menţionat de D. Murăraşu în Naționalismul pag. XXIX, se re- 


= 


produce pentru întâia oară în ediția noastră. 


ARTA GUVERNĂRII (I-ul articol de fond în Timpul, 1 Aprilie 
1882, fără titlu), 

Fraza „Toată lumea să piară, numai Manea să trăiască“ se află 
şi in Influența austriacă. John Stuart Mill şi Montesquieu sunt 
scriitorii din cari Eminescu menționează adesea idei în articolele 
sale. 

S'a reprodus pentru întâia oară în ediția Murăraşu. 


UNITATEA DE RASĂ ŞI DE LIMBĂ A ROMÂNILOR (I-ul 
articol de fond în Timpul, 3 Aprilie 1882, fără titlu). 

Forme stilistice ca „Dar s'au întins Românii, dar au cuprins tinu- 
turi... dar...“ am întâlnit şi în articolul precedent. Forma „Această 
muncă seculară au cucerit Ardealul“ este iarăși des folosită de 
Eminescu. Părerea lui Eminescu despre „suta a șaptesprezecea“ 
cu rolul ei covârșitor în fixarea unităţii de limbă, precum şi ideea 
că o pătură de străini sa superpus peste naționalitatea română 
sunt cunoscute din articolele precedente. Rolul lui Varlaam şi al 
Domnilor din veacul al XVII-lea în unitatea limbii române e 
remarcat şi în articolul Şi cum vin cu drum de fier (Timpul, 22 
Ianuarie 1880). 

Identificat de noi, se reproduce pentru întâia oară în ediţia 
de faţă. 


j 

NUVELE DIN POPOR de IOAN SLAVICI. Un volum de 456 
pagini, București, 1881. Editura librăriei Socec et Comp. (Cu acest 
titlu în Timpul, 28 Martie 1882, pag. II). 

Articolul este semnat M. E. Noi l-am reprodus din buletinul 
Mihai Eminescu, an. VIII 1937 pag. 10, unde e retipărit de Gh. T.. 
„Kirileanu, de oare ce în colecţia Timpului dela Academia Română, 
numărul din 28 Martie 1882 lipseşte. Această lipsă l-a determinat 
pe Gh. T. Kirileanu să-l retipărească de pe un exemplar al Timpu- 
lui, pe care l-a avut la dispoziţie dela un particular. 

Nota cu totul personală și polemică a acestui articol a obligat, 
probabil, pe Eminescu să-l semneze cu inițialele numelui său, 


MATERIALURI ETNOLOGICE PRIVIND IN PARTE ȘI PE 
D. NICU XENOPOL, CRITICUL LITERAR DELA „PSEUDO-. 
ROMÂNUL; (cu acest titlu în Timpul, din 8 Aprilie 1882 şi sem- 
nat M. Eminescu). 

A fost retipărit pentru întâia oară în ediţia Murăraşu. 

e P 


ARTICOLELE NOASTRE ETNOGRAFICE (al II-lea articol de 
fond în Timpul, 8 Aprilie 1882, fără titlu). 

Se ştie că autorul articolelor etnologice din Timpul este Emine- 
scu. Iar acest articolaş este o urmare polemică a acelora. 


NOTE 583 


Identificat de noi, se retipăreşte „pentru îmtâia oară în ediţia 
de faţă. 


CARACTERUL NAȚIONAL (I-ul articol de fond în Timpul, 
1 Mai 1882, fără titlu). 4 X s 

Cuvinte, expresii şi idei din articolul Materialuri etnologice se 
află în acest articol, precum şi din Unitatea de rasă şi de limbă 
a Românilor. Asemenea expresia „părinții din părinți“ aminteşte 
de versul: 


Ce mi-i lăsară din bătrâni 
Părinții din părinți. 
(Pe lângă plopii fără soț) 


REVENDICĂRILE ȚĂRĂNEȘTI (I-ul articol de fond în Timpul, 
12 Mai 1882, fără titlu). A 

„A vorbi într'aiurea şi în dodii“ e o expresie pe care o întâlnim 
în ms. 2264 pag. 181. Asemenea „târziu la minte“ se află în 
Actualitatea (Timpul, 11 Decembrie 1877), iar „tagma patriotică“ 
în ms. 2264 pag. 334—335. „Cafeneaua Procope“ e în Materialuri 
etnologice. 


Identificat de noi, se reproduce pentru întâia oară în ediţia 
de faţă. 


MIC CURS DE ISTORIE NAŢIONALĂ (I-ul articol de fond în 
Timpul, 16 Mai 1882 fără titlu). 

Ideea privitoare la „rassa română“ se află în întregime în ms. 
2264 pag. 5—11 şi în 24—27. 

Menţionat de D. Murărașu-în Naționalismul pag. XXX, se reti- 
păreşte pentru întâia oară în ediţia noastră. 


FELONIE ȘI TRĂDARE (I-ul articol de fond în Timpul, 21 Mai 
1882, fără titlu). 

Fraza privitoare la decorarea trădătorilor dela 11 Februarie se 
află şi în ms. 2264 la pagina 211, iar înfierarea liberalilor cari 
răsplătesc asemenea fapte este cunoscută din articolele anterioare. 


da e de noi, se reproduce pentru întâia oară în ediţia de 
ţă. A 


CINE PROVOACĂ RĂSTURNĂRILE ? (I-ul articol de fond în 
Timpul, 23 Mai 1882, fără titlu). 


Acest articol este continuarea polemicei cu „Românul“, începută 
în Mic curs de istorie naţională. 


identificat de noi, se reproduce pentru întâia oară în ediţia 
de faţă. 


PRIVELIȘTEA CORUPȚIEI (l-ul articol de fond în Timpul, 
26 Mai 1882, fără titlu). 

Fraza finală din articolul Mic curs de istorie natională : „Singura 
cale a avuţiei e munca, singura a înălţării sociale meritul“, este 
ideea fundamentală în introducerea articolului de faţă. Aseme- 


584 M. EMINESCU 


nea se reproduc idei de acolo privitoare la organizarea ţării în 
trecut. 

Menţionat de D. Murăraşu în Naționalismul pag. XXX, se repro- 
duce pentru întâia oară în ediția noastră. 


IN CE CONSISTĂ RĂUL (I-ul articol de fond în Timpul, 3 Iulie 
1882, fără titlu). 

In ms. 2264 pag. 36 se află expresia „logomahie“ cu explicaţia 
că e o ceartă stearpă pe abstracţiuni inutile. Se face și aci cunos- 
cuta critică a pseudocivilizaţiei noastre şi a clasei de intermediari. 

Identificat de noi, se reproduce pentru întâia oară în ediţia 
de faţă. 


FISCALITATE EXCESIVĂ (I-ul articol de fond în Timpul, 13- 


Iulie 1882, fără titlu). 

Expresia „epoca noilor fanarioți“ se află într'un articol din ms. 
2264 pag. 181—188, iar ideea că „tot plugul lui Mircea Vodă brăz- 
dează acest nefericit pământ“ se află în mai multe articole pre- 
cedente. 

Menţionat de Don Mimeniimașii în Naționalismul pag. XXX, se re- 


produce pentru întâia oară în ediţia noastră. 


POLITICA IMPOZITELOR (I-ul articol de fond în Timpul, 15 
Iulie 1882, fără titlu). 

Este continuarea discuţiei despre impozite din articolul prece- 
dent. 

Reducerea numărului de boieri mari la vreo doisprezece, în 
vremea Fanarioţilor, se află menționată tot aşa ca aci, în ms. 2264, 
iar expresia „ortaua roşie“ se află tot în acest manuscris la pa- 
gina 436. - 

Identificat de noi, se reproduce pentru întâia oară în ediția 
de faţă. 


MUNCĂ ȘI PRODUCȚIE (I-ul articol de fond în Timpul, 22 
Iulie 1882, fără titlu). 

Comparaţiile luate din „mecanică“ le-am mai întâlnit în artico- 
lele lui Eminescu.  Intâlnim aci aceeaşi critică a liberalismului 
român ca în articolele precedente. Ideea că această clasă a ne- 
gustorilor de vorbe nu adaogă „un centigram la greutatea grâului 
nostru“ se află și în articolul In ce consistă răul. Asemenea ideea 
că „Românul e străin în țara sa proprie şi străinul stăpân“ se 
află exprimată aci ca în poezia Doină. 

Identificat de noi, se reproduce pentru întăia oară în ediţia 
de faţă. 

PERSOANA ŢĂRANULUI SCOASĂ LA MEZAT (I-ul articol 
de fond în Timpul, 3 August 1822, fără titlu). 

Pe lângă ideile cunoscute despre ţăran și despre pătura super- 
pusă din această ţară, întâlnim aci expresii ca „mlaștina... adună- 
tura aceasta scursă din câteşi patru unghiurile lumii“, „Carol 
Ingăduitorul“, etc., proprii lui Eminescu.. ~- 

d Identificat de noi, se reproduce pentru întâia oară în ediţia 

e faţă. 


NOTE 585 


C. A. ROSETTI ȘI BILANŢUL POLITICII SALE (Iul articol 
de fond în Timpul, 4 şi 5 August 1882, fără titlu). j > 

Acuzarea că în țara noastră sau introdus străinii prin politica 
lui C. A, Rosetti şi că în loc de nume româneşti în clasele super- 
puse se află numai de alde Pehlivanidis şi Zevzecopol, am mai 
întâlnit-o în articolele despre pătura superpusă şi în studii etno- 
logice. 

Geo din 4 August este identificat de noi, iar cel din 5 Au- 
gust este menţionat de Ne Murărasu în Naționalismul, pag. XXXI. 

Se reproduc pentru întâia oară in ediția noastră. 


IERARHIA SOCIALĂ (-ul articol de fond în Timpul, 17 Au- 
gust1882, fără titlu). 

Eminescu reia aci idei pe cari le-a înfățişat şi în articolele pre- 
cedente. Ideea că omul trebue „să urce prin muncă şi prin merit 
ierarhia socială“ a expus-o şi în Mic curs de istorie naţională 
(Timpul, 16 Mai 1882). Expresiile „panglicar“, malonest', „te- 
neant“, etc. sunt asemenea proprii lui Eminescu. 

Menţionat de D ă în Naționalismul pag. XXXI, se re- 
produce pentru întâia oară în ediţia noastră. 


COMEDIE, COMEDIE ! (I-ul articol de fond în Timpul, 19 Au- 
gust 1882, fără titlu). 

„Acelaş plug ca la 1200“, „oameni moraliceşte putrezi, intelec- 
tutli sterpi“, „pătura de feneanţi“, „stârpituri orientale“, etc., pre- 
cum şi idei cunoscute despre pseudo-civilizaţia noastră sunt do- 
vada paternității eminesciene a acestui articol. 

Identificat de noi, se reproduce pentru întâia oară în ediția 
de faţă. 


REALITATEA (I-ul articol de fond în Timpul, 12 Septembrie 
1882, fără titlu). 

Se continuă aci discuţia din articolele precedente cu privire la 
reaua noastră administraţie şi la apăsarea nemiloasă asupra ţăra- 
nului român a unei „pseudo-civilizaţii stearpă economic şi inte- 
lectual“. n Capaalnsäduita şi alte expresii proprii, precum şi 
ideea că Mânăstirea Cozia a ajuns o puşcărie în loc să fie panteon 
se află şi în alte articole ale lui Eminescu. 

Menţionat de D. Murăraşu în Naționalismul pag. XXXI, se re- 
produce pentru întâia oară în ediția noastră. 


SCURTĂ RECAPITULARE (I-ul articol de fond în Timpul, 21 
Septembrie 1882, fără titlu). Locuţiunea „posito sed non concesso“ 
o foloseşte Eminescu în manuscrise şi în Influența austriacă, pre- 
cum şi în alte articole. Ideea că Vodă Cuza a încurajat liberalis- 
mul la noi se află şi în alte articole. D& asemenea acuzaţia libe- 
ralilor că guvernarea conservatorilor a produs relele din ţară e 
respinsă de Eminescu în diferite articole anterioare. Citarea lui 
Macchiavelli este iarăşi obișnuită. 

r m a de noi, se reproduce pentru întâia oară în ediția 

e față. 

PROGRESUL REAL ŞI CEL FICTIV (al II-lea articol de fond 
în Timpul, 12 Octombrie 1882, fără titlu). 

Teoria cu privire la principiul eredității şi al adaptabilităţii în 
baza cărora rassa se conservă și progresează totdeodată, se află 
desvoltată întocmai în ms. 2264 pag. 284. „Noua aristocrație cu 
totul improductivă şi cu trebuințe prea mari față de poporul 
nostru incult, agricol“ este iarăși o idee pe care am întâlnit-o în 
multe articole anterioare. 

S'a reprodus pentru întâia oară în ediția Murăr PP ui 


DICTATURA D-LUI BRĂTIANU (Iul articol de fond în Tim- 
pul, 2 Noembrie 1882, fără titlu). 

Expresia „cordonul Sfintei-Cânepe“ se află în manuscrise şi în 
articolele anterioare. Asemenea sunt aci expresii cari se întâl- 
nesc des în articolele Iui Eminescu: „mutre confiscate“, „plebea 
asta politică“, „maloneste“ precum şi forme ca „tot ce sărmana 
vale a Dunării au avut de oferit.“ > 

Identificat de noi, se reproduce pentru întâia oară în ediția 
de faţă. 4 


AUTONOMIA ARDEALULUI (al II-lea articol de fond în Tim- 
pul, 4 Noembrie 1882, fără titlu). 

Expresiile „suta a douăsprezecea, suta a cincisprezecea“ sunt 
folosite des de Eminescu şi se află în ms. 2264 pag. 312. Fraza: 
„Ținuturile în care locuiesc Românii sunt răpite pustietății şi co- 
drului ; fiece palmă de pământ de hrană e câştigată prin i re 
de codri seculari“, se află şi în articolul Tinerii noștri domnişori 
dela Paris (Timpul, 17 Februarie 1883). 

Identificat de moi, se reproduce pentru întâia oară în ediţia 
de faţă. 


REFORME PĂGUBITOARE (-ul articol de fond în Timpul, 
3 Decembrie 1882, fără titlu), 

Forme stilistice ca: „Dar se va da Regelui...? Dar se va intro- 
duce noul titlu..? Dar se vor șterge din număr ?“ le-am întâl- 
nit şi în alte articole anterioara ale lui Eminescu. Asemenea și 
acuzația că liberalii au prefăcut mormântul lui Mircea-Bătrânul 
în puşcărie. „Epoca de tină şi înjosire a Fanarioţilor“ se află şi 
în Basarabia V. 

Identificat de noi, se reproduce pentru întâia oară în ediţia 
de faţă. 


ZIUA RĂFUELII (-ul articol de fond în Timpul, 5 Decembrie 
1882, fără titlu), 

„Cam aşa în bobote“ se află în ms. 2264 pag. 181; „„scursături 
orientale“ şi „Scursături din toate unghiurile lumii“ sunt expresii 
din același manuscris, EPSA 

Identificat de noi, se reproduce „pentru întâia oară în ediţia 
de faţă. aj = 


MUNCĂ, ECHITATE ȘI ADEVĂR (I-ul articol de fond în Tim- 
pul, 9 Decembrie 1882, fără titlu). 


4 


NOTE 587 
Nu numai expresii obișnuite ca „malonestitate“, „nulităţi ve- 
nale“, „naturi catilinare“, „cavaleri de industrie“, dar şi pasajul 


„Precum lumina unor stele ce s'au stins de mult, călătoreşte încă 
în univers, incât raza ajunge ochiul nostru întrun timp în care 
steaua ce a revărsat-o, nu mai există...“ care aminteşte poezia 
La steaua..., sunt dovezi de paternitatea eminesciană a articolului 
de faţă. 

A p retipărit pentru întâia oară în ediția Murăraşu sub titlul 
Guvernul care ni trebue. Noi îl reproducem sub tithul de mai sus, 
care ni se pare mai potrivit. 


LA UN AN NOU (l-ul articol de fond în Timpul, 1 Ianuarie 
1883, fără titlu). 

Locuţiunea „si fata favebunt“ se află şi în Basarabia V. Mici- 
mea omului față cu globul pământesc, care şi el e cu totul neîn- 
semnat față cu imensitatea universului, este o idee de bază în 
Scrisoarea I. De asemenea recunoaştem aci susținerie lui Emi- 
nescu "în fâvoarea colegiului I. 


S'a retipărit pentru întâia oară în ediția Murărașu. 


TINERII NOȘTRI DOMNIȘORI DELA PARIS (I-ul articol 
de fond în Timpul, 17 Februarie şi 18 Martie 1883, fără titlu). 

Forme şi expresii ca „vorbit-ar-fi oare... „suta a treisprezecea, 
suta a nouăsprezecea...“ „am trebui să fim“, „tagma de patrioţi“, 
„numără pietrele şi mână muştele la apă“, „„pornoscopie pe bule- 
varde“ sunt proprii lui Eminescu. Asemenea ideea că „mormin- 
tele eroilor noştri sunt bune de prefăcut în puşcărie“ se întâlneşte 
aci ca în atâtea articole anterioare. 

Identificate de noi, se reproduc pentru întâia oară în ediţia 
de faţă. 


SĂ MODERĂM EXPRESIUNILE ? (I-ul articol de fond în 
Timpul, 23 Martie 1883, fără titlu). 

Intrebarea „politică e€...? repetată de mai multe ori la rând, 
cu un efect stilistic rar, o mai foloseşte Eminescu şi în articolul 
Ziua răfuelii (Timpul, 5 Decembrie 1882). Citarea lui Macchia- 
velli este obicinuită la Eminescu. De altfel Eminescu a mai 
scris câteva articole cu privire la justificarea violenţei de limbaj, 
de care era acuzat chiar de către amicii săi dela Timpul. 
si a i de noi, se reproduce pentmi întâia oară în ediţia 

e faţă. 


NIMICIREA NAȚIONALITĂȚII ROMÂNE (I-ul articol de fond 
în Timpul, 30 Martie 1883, fără titlu). 

Expresia „Venus vulgivaga“ se află şi în Semi-barbaria noastră I 
(Timpul, 22 Octombrie 1881), precum şi în Puşcăria și carantina 
(Timpul, 17 Mai 1883). Asemenea expresiile „„plebea de sus“, 
„moralmente — imposibile şi intelectual — sterpe“, sunt proprii 
lui Eminescu. Iar ideea că „tinerimea...... la Paris îşi culege 
preceptele la Mabille“ ne amintește de versurile din Scrisoarea III. 


Menţionat de D. Murăraşu în Naționalismul pag. XXXII, se 
reproduce pentru întâia oară în ediţia noastră. 

CAUZA MIZERIEI ŢĂRĂNEŞTI (I-ul articol de fond în Timpul, 
7 Aprilie 1883, fără titlu). 

Pe lângă expresii proprii lui Eminescu întâlnim aici ideea că 
pământul nostru e „smuls pas cu pas de străbuni prin desrădă- 
cinare de păduri seculare şi apărat cu sângele lor cel mai bun și 
mai nobil“, ca în articolul Autonomia Ardealului (Timpul, 4 
Noembrie 1882) şi în Tinerii noștri domnişori dela Paris (Timpul, 
17 Februarie 1883). 

Identificat de noi, se reproduce pentru întâia oară în ediţia 
de faţă. 


SCHIMBAREA LEGII ELECTORALE ORI INBUNĂTĂȚIREA 
MORAVURILOR? (I-ul articol de fond în Timpul, 14 Aprilie 
1883, fără titlu). 

Am văzut din alte articole că Eminescu împrumută exemple 
din „mecanică“ spre a concretiza unele idei abstracte de socio- 
logie. 'Tot astfel face şi în articolul de faţă, în care apără drep- 
turile electorale ale clasei istorice. Ideea aceasta a familiilor isto- 
rice este scumpă lui Eminescu şi o scoate în evidenţă în toate 
ocaziunile, pentru a arăta că numai în jurul lor se încheagă ideea 
statului şi a naţionalităţii române. 

Identificat de noi, se reproduce pentru întâia oară în ediţia 
de faţă. 


PUŞȘCĂRIA ŞI CARANTINA (l-ul articol de fond în Timpul, 
17 Mai 1883, fără titlu). 

Expresii ca „venera vulgivaga“,  „,dolichodactilul „Costinescu“, 
„decrepitudinea morală“, „malonestitatea“, „cretinizarea morală“ 
se întâlnesc în ms. 2264 și în multe articole ale lui Eminescu. Le 
vom întâlni de altfel şi în articolul următor. 

Identificat de noi, se reproduce pentru întâia oară în ediţia 
de fată. 


STUDIU PSIHOPATIC (-ul articol de fond în Timpul, 21 Mai 
1883, fără titlu), 

In ms, 2264, pag. 335—340 se află câteva notițe sociologice unde 
se găseşte locuţiunea „meaude-neavede-neagreul pământului“, 

Se repetă aci, dozate, cele mai tari invective ale lui Eminescu 
pe cari le-am întâlnit în articolele lui politice şi cari se reflectă 
chiar şi în poezii ca Scrisoarea IIL. 

Identificat de noi, se reproduce pentru întâia oară în ediţia 
de faţă. i 


PRETENŢIUNI MAGHIARE (I-ul articol de fond în Timpul, 
15 Iunie 1883, fără titlu). 

Fraza „Mai lesne se toc pusderiile, pe cari cineva le are în 
cap în loc de creeri, de fum se toarce cânepa reală“, aminteşte 
versurile următoare din ien Na ; 


»O, tu craiu cu barba’n noduri ca și câlții când nu-i perii“, 
„Tu în cap nu ai grăunte, numai pleavă şi pusderii“. 

Ideea că „Românul e de felul lui râzător“ şi critica severă la 
adresa Ungurilor șoviniști le-am întâlnit de asemenea în articolele 
anterioare ale lui Eminescu. 

Menţionat de D. Murăraşu în Scrieri politice pag. XXXIII, se 
reproduce pentru întâia-6ară în ediţia de faţă. - 


IN FAȚA LUI ŞTEFAN VODĂ CEL MARE (I-ul articol de 
fond în Timpul, 18 Iunie 1883, fără titlu). 

Fraza „,...Se adună împrejurul bronzului ce reprezintă pe marele 
Domn, nu spre a-l glorifica pe El, ci spre a lustrui nulităţile lor 
sub raza numelui său“, amintește următoarele versuri asemănă- 
toare din Scrisoarea I: 


„lar deasupra tuturora va vorbi vrun mititel“ 
„Nu slăvindu-te pe tine... lustruindu-se pe el“ 
„Sub a numelui tău umbră ...“ 


Asemenea fraza ,„...ale cărui raze ajung până la noi ca şi acelea 
ale unui soare ce de mult s'a stins, dar a cărui lumină călătoreşte 
încă mii de ani prin univers după stingerea lui“, ne aminteşte 
versurile din La steaua.... 

Tot aci întâlnim expresiile „Carol Ingăduitorul“, „mare mult 
ne-ai uitat“, cari sunt proprii lui Eminescu. 

Menţionat de D. Murăraşu în Scrieri politice, pag. XXXIII, se 
reproduce pentru întâia oară în ediţia de faţă. 


IMPERTINENŢȚE SEMITO-MAGHIARE am putea intitula intro- 
ducerea făcută de Eminescu la un articol din Pester Lloyd, tra- 
dus şi tipărit ca I-u: articol de fond în Timpul, 24 Iunie 1883, în 
cuprinsul următor : 

„Comparat cu tonul liniștit şi plin de demnitate, pe care organe 
oficioase şi neoficioase din Viena l-au avut faţă cu extravagan- 
tele din Iaşi ale d-lui Grădişteanu, tonul articolului de mai la 
vale din Pester-Lloyd este impertinent, iar ideile sunt tixite de 
cele mai sfruntate neadevăruri istorice şi politice. 

Pe acest ton sunt, din nefericire, ţinute toate apreciaţiunile, 
câte ne vin din partea Maghiarilor sau mai bine a gazetarilor 
pseudo-maghiari, de origine semitică. 

Pentru a aprecia după adevărata lui valoare psihologică arti- 
colul din Pester-Lloyd, am trebui să fim semitologi. 

Dar valoarea lui istorică şi politică ne rezervăm plăcerea de-a 
o discuta punct cu punct, căci daca nu putem descoperi origina 
etno-psihologică a impertinenţei parveniţilor ovrei, cunoaştem însă 
bine istoria română, maghiară şi polonă, şi ne rămăşim a nimici 
punct cu punct toate neadevărurile politico-istorice, afirmate de 
Pester-Lloyd. 

Deocamdată, iată articolul foii oficioase din Pesta.“ 

In afară de această introducere, Eminescu mai face o notă în 
legătură cu locuţiunea în vino veritas din fraza următoare din 
articolul amintit mai sus: „Dar ne mai aducem aminte şi de 


zicătoarea, asemenea adevărată, in vino veritas, în vin adevărul...“ 
Iată acea notă: 

rului decât cea de beție. Cel sincer devine mincinos, cel fricos 
se laudă cu curajul, cel vesel devine plângător, cel tăcut vorbareț. 

Deci: in vino non est veritas. 

Proverbul are cu totul alt înțeles. La Germani, la Slovaci, la 
Românii din suta a şaptesprezecea asemenea existau între amici 
dueluri de beție, lupte frățeşti de încercare în băutură. din cari 
să se vază care pe care îl va culca mai întâiu la pământ. 

Deci, în vino veritas însemnează „Nu-ţi amăgi pe amic la băut ; 
pe când el bea în realitate, tu nu turna vinul pe mânecă, pe gule- 
rul cămăşii sau pe după spate, pentru ca el să bea mai mult de 
cât tine şi să-l biruești prin înşelăciune. — Adevăr la vin !“ 

Cantemir (Descriptio Moldaviae) descrie un duel de acest soiu, 
petrecut la Focșani între un moldovean şi un muntean. 

„Şi au biruit moldoveanu pe muntean“, zicea el. 

O probă că în asemenea ocazii omul își schimbă firea e d. Gră- 
dișteanu însuși. Senatorul acesta e acelaș Grădișteanu care. la 
1867. își bătea joc, prin coloanele şi caricaturile Scrânciobului, 
tocmai de ideea, pe care — la chef — a preconizat-o: — (Nota 
Redi ARNG 

Cine era Redactor al Timpului la această dată de 24 Iunie 
1883 ? Aflăm dintr'o notă publicată în fruntea numărului din 2 
Iulie în cuprinsul următor : 

„Cu începere de astăzi, 1 Iulie, direcțiunea politică şi redac- 
țiunea ziarului Timpului este încredințată d-lui Mihail Paleologu“. 


Expresia »„Pseudo-maghiar“ amintește de „pseudo-Românul“, 
expresie folosită atât de des de Eminescu în articolele sale 
anterioare. 

Forma „am trebui" se află de asemenea în articolele ziaristice 
ale lui Eminescu. „In privirea“ este o expresie pe care o întâl- 
nim adesea în proza lui Eminescu — „Suta a şaptesprezecea'' e 


Sir tbia I (Timpul, 3 Martie 1878) ca în atâtea alte articole 
ale sale. 

Introducerea și nota la articolul tradus din Pester-Lloud sunt 
ultimile rânduri scrise de Eminescu la Timpul, iar promisiunea 
ce făcea prin cuvintele „cunoaștem însă bine istoria română, 
maghiară și polonă, şi ne rămășim a nimici punct cu punct toate 
neadevărurile politico-istorice, afirmate de Pester-Lloyd'“, a ră- 
mas fără urmare, căci cruda boală care i-a învăluit mintea în 
zorii zilei de 28 Iunie, a frând condeiul aceluia care cu o legitimă 

mândrie se „rămăşia“ a nimici pretențiiile maghiare, aşa cum 
o mai făcuse de altfel nu numai în atâtea articole anterioare, dar 
chiar și în studiile sale de debut sub pseudonimul Varro. E poate 
un secret al destinului lui Eminescu într'asta: In luptă cu Ma- 
ghiarii şi-a început cariera ziaristică, în luptă cu Maghiarii şi-a 
încheiat-o ! 


ADAOS 


ICONARII D-LUI BELDIMAN (cu acest titlu în România liberă,. 
13 Noembrie 1888, semnat M. E.). 

Nu numai inițialele M. E. dar şi expresii proprii ca „„mlaştina 
de scurgere“, „muzica de Palestrina“, ne dau siguranţa paternităţii 
eminesciene a acestui articol. 

Menţionat de D. Murăraşu în Naționalismul pag. XXXIII, se 
reproduce pentru întâia oară în ediţia de faţă. 


IAR ICONARII (cu acest titlu în România liberă, 20 Noem- 
brie 1888, fără semnătură). 

Articolul este continuarea polemicei din cel anterior şi după idei 
şi stil are acelaş autor. 


Menţionat de D. Murăraşu în Naționalismul pag. XXXIII, se 
reproduce pentru întâiă oară în ediția de faţă. 


FÂNTÂNA BLANDUZIEI (cu acest titlu în Fântâna Blanduziei, 
4 Decembrie 1888, semnat E.). 

Radu Popea mărturiseşte paternitatea eminesciană a acestui 
articol şi a celui următor. (D. Murăraşu, Scrieri politice, pag. 
XXXV). A fost reprodus şi în ediţia Opere complete-lIaşi. 


FORMĂ ŞI FOND (cu acest titlu în Fântâna Blanduziei, 11 
Decembrie 1888, semnat M. E.). 

Iniţialele, mărturii ale contimporanilor şi repetarea unor idei 
cunoscute din articolele anterioare ale lui Eminescu privitoare la 
„introducerea formelor exterioare de cultură apuseană“ dovedesc 
că şi acest articol este scris de Eminescu. 

Se reproduce pentru întâia oară în ediţia noastră. 

